
Broj 1 


VRHBOSNA 

KATOLIČKOJ PROSVJETI. 

U Sarajevu, 5. siečnja 1904. God. XVIII. 


Prenimo se! 


M> smo katolici Hrvati najsretniji narod na svietu: 

u tako liepom jedinstvu i slozi živimo medju 
sobom; svi smo oduševljeni za svetu katoličku stvar; 
nikakve u nas zavade i nikakvih vjerskih razmirica; 
mi smo složan i blažen narod, koji ne poznaje ni 
,,liberalaca“ ni „klerikalaca"! 

Kamogod hoćete, pogledajte: svi drugi narodi — 
ništa drugo nego neprestani rat; neprijatelji vjere i 
Crkve ustaju očito, ne kriju se više, ne izabiraju sred¬ 
stava, bez obzira vode najžešću borbu protiv Boga i 
protiv svega, što je njegovo. 

Eto Francezka, u koju upiru danas svoje po¬ 
glede katolici svega svieta. U njoj se odigravaju po- 
zorja iz godine 1792. — framasoni postizavaju svoje 
ciljeve; sile su se paklene urotile, da zataru uprav 
svaki trag kršćanstvu u toj zemlji; prima filia chri- 
stianitatis" čini se da će postati kraljevstvo slobodno- 
zidarskog bezvjerja. 

Gledajte i njemački narod u Austriji! Katolički 
Niemci jedva da odolievaju mnogobrojnim četanr 
starih liberalaca, naprednjaka, sveniemaca i socijalista, 
kojim je svim zajedničko načelo: „Dalje od Rima!" 
„Dolje sa Crkvom katoličkom!" — „Nieder mit Pfaf- 
fen!“ „Los von Rom!" 

Pogledajte i u Belgiju, gdje se organizovani 
katolici očajno bore protiv organizovanih socijalista. 

Pogledajte i najbližu nam braću Slovence! I u 
njih traje neprestani boj katoličkog puka sa nam već 
poznatimi kranjskimi liberalci. 

1 tako po redu u svih naroda. 

Samo mi eto Hrvati živimo u liepom i blaženom 
miru ; samo nam još niesu poznati pojmovi o „klerika¬ 
lizmu" i „liberalizmu". 

Tako nas barem uvjeravaju i tješe mnogobrojne 
naše novine i časopisi.'„Hrvatska ne vidi razloga, da 
se dieli na klerikalce i liberalce," tvrdi „Jadran" 
(br. 32, g. 1903.). „Hrvatska Misao" od preklanjske 
godine izriekom izjavljuje, da će ustati javno proti 
onim, koji bi htjeli zanieti u Hrvatsku borbu izmedju 
liberalizma i klerikalizma, 


Da je sbilja tako, dokazuju unutrašnje politične 
prilike u Hrvatskoj. Ima doduše više političnih strana¬ 
ka sa raznimi programi, koje više puta ne obće baš 
prijateljski medju se; ali njihove diferencije samo su 
političnoga značenja, u vjerskom pitanju nema iz¬ 
medju njih niti najmanjega nepodudaranja. Čini se 
dakle, da sačinjavaju sve hrvatske politične stranke u 
vjerskom pogledu jednu jedinu složnu kršćansku 
obitelj. 

U tom nas potvrdjuje — tako se barem čini — 
i držanje hrvatskoga svećenstva, koje pristaje uz razne 
stranke, a ono to sigurno ne bi činilo, da niesu sve 
stranke odlučno katoličke. 

Mišljenje, da je sva hrvatska javnost prožeta 
katoličkim duhom, vladalo je sve do neki dan i izvan 
hrvatskih granica. Spominjemo se n. p., kako se je 
•tužio vodja slovenskih liberalaca dr. Tavčar jednomu 
češkomu novinaru, da je sva hrvatska opozicija klerb 
kalna. 

Bit će dakle, da je tomu doista tako. Toliko 
znamenja ne će nas valjada prevariti. 

Tako se je činilo, barem na oko, prije nekoliko 
godina. Ali danas se više tako ne čini, danas već 
znamo, gdje smo i kako smo. 

Istina, u Hrvatskoj nema još ni danas t. zv. 
„klerikalizma", nema naime organizovane politične 
stranke, koja bi sa svimi silami nastojala oko toga, 
da proniknu katolička načela sve grane javnoga života 
u narodu hrvatskom. Nema još takove stranke, i stoga 
je posve izpravna istina, da u Hrvatskoj nema borbe 
izmedju klerikalizma i liberalizma. Iz toga pak nipošto 
ne sliedi, da u nas nema ni liberalizma. Tko samo i 
malo motri naš politični život, tko samo i površno 
prati u zadnje doba pisanje naših političnih novina, 
tko je promatrao „javno mnienje" u Hrvatskoj kod 
poznatih nekih afera, tomu je danas već na dlanu, 
što da drži o današnjoj hrvatskoj javnosti. 

Žalostne prilike u Hrvatskoj, pa neprestana trve¬ 
nja izmedju političnih stranaka kao da niesu dala mje¬ 
sta vjerskoj ideji, da se što više razvije i unapriedi, 
kako to iziskuje duh vremena. Katolički vjerski život 

Br. 1. — Vrhbosna — 1904. 


ograničio se na duhovnu pastvu, na crkvene bratov¬ 
štine i na neke asketične listiće; u javnosti — makar 
ju vodili i svećenici — radilo se samo o strogo po¬ 
litičnih stvarih; na sve se strane stvaralo nove ili ob¬ 
navljalo stare programe, rvalo se medju se kod izbora, 
po sudnicah i u novinah, vjersko se pak pitanje po¬ 
stavljalo na stranu; a bit će to s toga razloga, što se 
držalo, da vjeri nema mjesta u politici, da je vjera 
stvar privatna.*) Tako stvoriše hrvatski političari pri¬ 
kladno tlo vjerskom indiferentizmu u našoj domovini. 

Katolička se načela ne smiju izticati u javnosti; i 
sami predstavnici katoličke ideje — svećenici — moraju 
u svom javnom radu zatajiti svoje vjersko uvjerenje, 
ako hoće da još vriede kao pravi Hrvati i čestiti rodo¬ 
ljubi. Veoma značajan i ujedno veoma žalostan jest 
pojav, da se i doista nadje po koji svećenik, koji u 
praksi usvaja ovo načelo. U dobroj nakani, da radi 
za dobro naroda, on će za volju svakomu prononsira¬ 
nom bezvjercu zaboraviti, da je katolički svećenik, da 
je katolički svećenik ne samo pred oltarom, već i iz¬ 
van crkve, svuda i svagdje,-osobito kada dodje medju 
narod. Čini se, da povladjuju u nas i neki svećenici, 
makar samo bona fide, „religijoznomu katolicizmu", 
o kojem je govorila „Vrhbosna" u br. 22, g. 1903. 
Takovo ponašanje godi u velike našim liberalcem, 
koji će ovakog svećenika hvaliti i uzvisivati kao čovje¬ 
ka na svom mjestu. On će postići i hvalu jednoga 
dr. HirikoviĆaL koji pišući neki dan o jednoj škupštlnT 
medju inim veli i ovo: „Na skupštini bilo je mnogo 

*) Ovih dana pročitasmo u glasovitih njemačkih novinah 
„Kolnische Volkszeitung" br. 922, g. 1903.) liep člančić o vjeri 
i politici. Tu se navodi, što dr. Johannsen, vod ja bavarskih 
mladih liberalaca, piše u „Miinchener Freistatt" o vjeri i po¬ 
litici. Doniet ćemo rieči Johannsenove u originalu, da nam se 
možebit ne rekne od naših „baška vjera, baška politika", da smo 
šta sami pridodali ili oduzeli, „Man sieht — piše liberalac dr. 
Johannsen — ich bin nicht der Ansicht, die man aussern liort, 
dass Religion und Politik absolut nichts miteinander zit tun haben. 
Wer das im Ernst behauptet, ist ein Narr. Denn selbst- 
verstiindlich ware das eine oberflachliche Politik, die nicht aut 
eine fešte Weltanschauung sich griindet, und selbstverstandlich 
wiire das eine jammerliche Weltanschauung oder Religion, die nicht 
auf das politisehe Handeln Einfluss tibte. Entvveđer ist im Handeln 
der Menschen, in ihrem Treibcn auf dem Markt und auf der Buline 
des čffentlichen Lebens, in Familie, Gemeinde und Parlament 
Religion, oder die Menschen haben uberhaupt nicht das, \vas den 
Namcn Religion verdient. Es giebt zvvar Leute — leider nennen 
sie sich liberal —- welche die Religion in sanfte, stille Gefiihle, 
denen man nur im stillen Ktimmerlein oder im Gotteshause sich 
hingeben solle, aufldsen wollen und \velche die Religion fur ein 
zartes Ding erklaren, das unmoglich in das offentliche Leben ein- 
geftihrt werden konne. Was diese Leute „Religion" nennen, ver¬ 
dient den Namen „Nachtgeschirr-Religion", denn diese Religion 
wiirde zeitlich mit der Benutzung des Nachtgeschirrs ziemlich 
zusammenfallen und ctwa auf die gleiche Hohe der sittlichen Bc- 
deutung wie diese gestellt \verden.“ — To je malo odviše gorko i 
realistično rečeno, ali svakako veoma pravo. 


svećenika. I svi su se sa mnom prijateljski rukovali 
i pozdravili, prem su im sigurno bili poznati moji 
žestoki okršaji sa klerikalizmom. Ali su 
svojim ponašanjem kao pravi ljudi pokazali, da 
lojalni protivnici ne moraju biti neprijatelji. 
Ako nas razdvajaju neka pitanja, nema razloga, 
da u narodnoj borbi ne vojujemo rame uz rame. Na 
skupštini govorio je i jedan svećenik, ali nije ni 
jednom riečju n a gl a s i o ni svoje staležko stano¬ 
vište ni vj er sk o svoje uvjerenje. On nije go¬ 
vorio kao svećenik, već kao Hrvat i otačbenik. I d o - 
bro .je uradio. Tako ni drugi govornici niesu go¬ 
vorili ni kao trgovci, ni kao odvjetnici, ni kao lieč- 
nici . . .“ („Novi List", br. 279, g. 1903.) U tako 
malo rieči razložio je dr. Hinković jasno i razgovietno 
princip vjerskog indiferentizma, što ga zastupaju danas 
sve hrvatske političke stranke, pa kojemu povladjuju 
na žalost i neki svećenici. Katolički svećenik i jedan 
notorični bezvjerac mogu biti u politici najbolji prija¬ 
telji, mogu se pred narodom rukovati i grliti, da se 
puk uvjeri, kako ne postoje izmedju njih nikakve, 
načelne opreke; a ona „neka pitanja" (vjera), što ih 
razdvajaju, samo su nuzgredne naravi. Svećenik slogi za 
volju ne smije u javnosti izticati svoje vjersko uvjere¬ 
nje; on može govoriti o financijah, o slobodi štampe, 
o ustavnih pravicah i o svačem drugom, samo vjeru 
mora da pusti u miru. Trgovcu ne dolikuje, da u 
javnosti razpreda o svojoj kućnoj trgovini, fo su njego¬ 
vi privatni posli; isto se tako ne pristoji, da govori 
liečnik pred narodom o svojoj liečničkoj praksi, ili 
odvjetnik o svojih parnicah; pa tako i svećenik neka 
pričuva za sebe svoje vjersko uvjerenje, to je njegova 
privatna stvar, njegova „Geschaftssache". — Zar se 
hrvatski svećenici sbilja slažu s ovim Hinkovićevim 
mišljenjem? Valjada ne će biti sve tako, kako je to 
napisao dr. Hinković, ali svakako je dosta žalostan 
znak, da se nadje ijedan katolički svećenik, koji može 
s jednim Hinkovićem zajedno sjediti za istim stolom. 

U ovakih mutnih prilikah, usred sveobćeg meteža 
imaju neprijatelji katoličke vjere otvoreno polje za 
svoj rad; posao im je to naručniji, što imaju otvore¬ 
nih ili prikrivenih prijatelja u raznih političnih taborih. 
Ovim je pošlo za rukom, te ostade s jedne strane 
hrvatska javnost nepristupna za katolička načela, s dru¬ 
ge su pak strane postigli, da se je počelo izravno i 
otvoreno navaljivati na Crkvu, na njezine ustanove, 
dapače i na samu vjeru. I sada će sve tako dalje i 
dalje. Odgojili su si u ovom smjeru mladji naraštaj, 
koji gotovo sav sa malimi tek izuzetci prianja uz njih. 
Organizovali su čitavu četu novina i časopisa, koji 
veoma savjestno nastoje, oko toga, da sistematično 
podkapaju crkveni autoritet i, da malo po malo iz- 
čupaju našemu narodu iz srca njegovu vjeru. Do- 

kopali su se vlasti u prosvjetnih zavodih, koji imaju 
zahvaliti svoj postanak a' dielom i svoj obstanak 
svećeničkoj požrtvovnosti, te ih pretvorili u ognjišta 
nemoralnosti i vjerskog indiferentizma. 

Razumljivo je, da neprijatelji katoličke vjere ba¬ 
rem u početku traže za svoju borbu što prikladniju 
formu, da narod ne progleda odmah njihovih namjera, 
jer inače bi zlo prošli. Framasonske lože gradile su 
se s početka kao dobrotvorna, humanitarna družtva ; 
talijanski karbonari pozivali su se.na svoga zaštitnika 
sv. Teobalda, te uvjeravali sviet o velikoj svojoj ljubavi 
naprama Kristu i vjeri kršćanskoj; liberalcem je bila 
jedina svrha, da usreće svakoga pojedinca; socijalisti 
se tobože bore samo za blagostojanje radničkih staleža, 
a vjeru da puštaju u miru. Pa tako su morali nepri¬ 
jatelji vjere i u narodu hrvatskom potražiti nekakvu 
izliku. I nadjoše ju. Svoje protuvjerske težnje sakriše 
pod plašt čistoga rodoljublja; njim da je na srcu 
jedino materijalni i kulturni napredak naroda hrvat¬ 
skoga; oni se bore za njegova prava i povlastice. 
Pod ovom izlikom imaju slobodne ruke; pod ovim 
cimerom smiju govoriti, pisati i raditi što ih volja; 
ako bi im se tko suprotio, onda je on neprijatelj 
narodu hrvatskom i njegovim pravom. 

Samo jedan primjer! 

Svakomu je poznato, kakova se je podigla hajka 
u zadnje vrieme na Rim i „latinsko" svećenstvo po¬ 
radi naše glagoljice. Liepo je doduše i svake hvale 
vriedno, da se narod sa svom ljubavi zauzima za ovu 
svoju starodrevnu povlasticu, da ju nastoji svirni do- 
puštenimi sredstvi očuvati pa i proširiti na one hrvat¬ 
ske krajeve, gdje se do sada nije mogla obsluživati. 
Ali. čitava akcija gubi svu svoju privlačnu silu, kad 
vidimo, koji su to ljudi, što se u prvom redu bore za 
glagoljicu, kako i zašto se za nju zauzimaju. Izvjestni 
ljudi, što su n. p. nauckali nesretne Ricmanjce na bez¬ 
obzirni odpor proti zakonitomu katoličkom biskupu, 
to su bezdušni zavodnici, koji su sve drugo prije, 
nego vjerni katolici i dobri Hrvati. Njim glagoljica ili 
starohrvatski jezik nije sredstvo, kojim se -služi sv. 
Crkva kod najsvetijega čina, kod nekrvne misne žrtve, 
koju je naredio sam naš Gospodin Isus Krist; — ne, 
oni proglasiše glagoljicu kao svrhu, a sveta misa, 
sveti sakramenti — to su samo nuzgredne stvari, što 
se mogu ostaviti ili zabaciti, ako se ne obslužuju u 
starohrvatskom jeziku. Njim katolička Crkva nije bo¬ 
žanska institucija, koja jedina pruža čovječanstvu sred¬ 
stva vječnoga spasenja; — ne, katolička Crkva njim 
samo toliko vriedi, u koliko može očuvati ili uzpo- 
staviti glagoljicu; ako ne bi htjela ili mogla učiniti 
sve, kako to oni žele — onda se smije narod hrvat¬ 
ski s njom i oprostiti te si potražiti drugu, razkolnu 
crkvu, ili osnovati „hrvatsku narodnu crkvu", koja će 


moći i htjeti udovoljiti njegovim željam.*) Njim je 
stalo do glagoljice toliko, koliko talijanskim framaso- 
nom do latinštine u Crkvi; neka se uvede sutra po 
svih hrvatskih krajevih starohrvatski crkveni jezik, ovi 
sada prvi borci za glagoljicu ne će prvi dolaziti na 
slavensku misu, kao što ni danas ne dolaze na latin¬ 
sku. Glagoljica im je onaj vitežki štit, pod kojim 
se sakriva kardinalna njihova namjera: odkinuti narod 
hrvatski od Rima, od namjestnika Kristova, od Crkve 
katoličke, i onda — onda je igra dobivena; onda će 
tek nastati za Hrvate sretna vremena; onda će opet 
Hrvatska ojačati i procvasti: „Nemojmo se varati, 
vrieme je, da i mi Hrvati uvidimo, kako svi narodi, 
koji su se oslobodili od uspavajuće, duh ubijajuće 
vlasti Rima, jesu jaki i cvjetaju, dočirn Rimu odani 
narodi postepeno propadaju." („Novi List", br. 220, 
1903.) 

Da se ova svrha postigne, valja Rim i svećen¬ 
stvo narodu omraziti, valja narod uvjeriti, da je „Rim 
očiti i otvoreni neprijatelj našeg jezika i naših starih 
prava, pa nas otvorenim prezirom bagateliše." („Ja¬ 
dran", br.26, g. 1903.) Rim je dapače veći dušmanin naro¬ 
du hrvatskomu, nego isti politični neprijatelji njegovi, pa 
zato „ako nam je prieka nužda snositi političko nasi¬ 
lje Niemaca i Madžara-nema nikakve nužde, 

da trpimo nasilje Rima." („Jadran".) — Sv. Otac papa 
po njihovu prikazivanju nije ništa drugo nego sliepo 
oružje u rukuh naših neprijatelja; njegov zadatak da 
je u prvom redu uništavanje hrvatskoga crkvenog jezi¬ 
ka. Jedva je bio izabran novi papa, već se podigla u 
naših političnih glasilih vika i graja, da je novi papa 
zakleti neprijatelj glagoljici, koji će jednim mahom 
protjerati starohrvatski jezik iz naših crkava. Pošto se 
je kasnije dokazalo baš protivno, da kani naime sv. 
Otac potvrditi sve odluke svojega predšastnika, pa da 
se imamo dapače nadati i još većim pogodnostirn u 
pitanju glagoljice :— tada su naši listovi sve to ili 

*) Našao se na žalost i jedan hrvatski svećenik, s kojim je 
„Vrhbosna" već imala posla, a koji naginje ovoj razkolnoj tenden¬ 
ciji. Ali ne smijemo ga suditi preoštro. On se doduše hvali, da je 
već bio profesor moralke i ekscgeze u bogoslovskom sjemeništu, 
no iz njegovih članaka u „Obzoru" vidi se jasno, da nije bio pro¬ 
fesor fundamentalne i specijalne dogmatike, jer inače ne bi bio 
mogao napisati onolikih bludnja; ono pak, što je naučio u prvom 
tečaju teologije, traktate ,,dc Ecclesia" i „de Romano Pontifice", 
sigurno je već zaboravio. — Iz njegovih odgovora „Hrvatskoj 
Straži" i „Vrhbosni" razabira se jedino to, da taj gospodin pod 
svoje stare dane zaboravlja na zakone pristojnosti. Što bi mu se 
moglo osbiljno prigovoriti, bilo bi njegovo uvjeravanje, da ga je 
tobože svećenička korona nagovarala, neka čestito odgovori „Hrvat¬ 
skoj Straži". Pošto nam je hrvatsko svećenstvo u Slavoniji poznato 
kao značajno i prožeto pravim katoličkim duhom, neka nam se ne 
zamjera, ako jednostavno ne vjerujemo, da bi ono poticalo spo¬ 
menutoga gospodina dekana na onako nekatoličko i nesvećeničko 
pisanje. 

Br. 1. — Vrhb 

hotimice prešutjeli ili su pridodali hrpu upitnika i uz- 
kličnika (,,Obzor“); bilo bi im sigurno draže, da to 
ne bude istina. Sve ovo bilo je tanko potanko pro- 
računano; od prvoga početka valja pobuditi u narodu 
nepovjerenje naprama novomu papi, pa će moći ka¬ 
snije sa to većini uspjehom probaviti i najkrupnije 
klevete i laži, što će ih nabacivati naše „narodne vodje“ 
protiv Rima i vjere katoličke. — Rim, t. j. vrhovnu 
vlast katoličke Crkve prikazuju ovi „glagoljaši" već 
sada kao slabašnu svjetsku ustanovu, koja mienja sva¬ 
kim danom svoja načela, pa ih prilagodjuje po potrebi 
i diametralno protivnim zahtjevima; stoga valja samo 
junački zaprietiti, i dobit ćemo svakojakih povlastica: 
„Popustit će, netom mi pokažemo zube. Rim će se 
požuriti, da nam dade sve povlastice, koje budemo 
htjeli, samo ako vidi, da ono, što hoćemo, hoćemo 
odlučno i muževno ... Ne bude li htio, tim gore po 
njega." („Jadran".) A „Novomu Listu" nije više ni 
vriedno pogadjati se još dalje s Rimom; on ne zna, 
„bi li se nasmijao ili požalio većinu našega dobrog 
naroda, koji se pušta za nos voditi od rimskih lukavih 
skolastika;" gledom na crkveni jezik Rim jednostavno 
nema prava išta odredjivati, jer „prošla su ona vreme¬ 
na, kada su svećenici mogli svjetovnjakom govoriti: 
u pitanju liturgije mi odlučujemo bez vas." 

Eto dokle smo već došli! A oni će ipak i. sada 
- tvrditi,-da -nicsu nipošto- proti vjeri, proti Rimu,-proti- 
papi ili Crkvi katoličkoj, već da se samo bore za 
prava i povlastice naroda hrvatskoga. Oni samo „po¬ 
radi samostalnosti i jedinstva hrvatskih zemalja" tvrde, 
da se zahtjev uzpostavljenja „trule" papinske države 
„kosi sa najprimitivnijim pojmom pravednosti;" i samo 
poradi slobode hrvatskoga naroda slave oni proti papi 
talijanskoga kralja, koji je silom slobodnoga zidarstva 
provalio Porta Pia i dokrajčio papinsko svjetovno go¬ 
spodstvo u Rimu; i samo poradi povlastica naroda 
hrvatskoga — nota bene: što ih je dobio od Rima — 
poručuju oni u Rim „novomu državnom tajniku bez 
države", da više ne računa na „vjerne" Hrvate, jer da 
oni više ne dišu „lakajskim i izmećarskim duhom" 
naprama Rimu; i čuo bi se — uvjeravaju oni — „ne 
jedan samo osamljeni glas, nego diljem cieloga naro¬ 
da hrvatskoga veliki i jednodušni prosvjed""), 
da se još jedanput, kao ono g. 1900. na I. hrvatskom 
katoličkom kongresu u Zagrebu, usvoji od hrvatskih 
opozicijonalaca zaključak, koji bi tražio uzpostavu 
papinske države. Oni samo poradi svoga žarkog rodo¬ 
ljublja nazivaju katoličke svećenike „crnim, biesnim 
psićima" („Jadran"), „jakrepima i gujama" („Novi 
List"), a vjeru katoličku „gnjilim okovima srednjega 
vieka" (Novi List"). I u takve listove može još da 

®) Podvukao ricčki „Novi List", br. 269, g. 1903. 

piše ijedan katolički svećenik, ijedan pravi katolik! 
„Nitko ne može dvojici gospodara služiti," rekao nam 
je Krist. 1 ) 1 ovo je Kristova rieč: „Tko nije sa mnom, 
proti meni je, i tko sa mnom ne sakuplja, razsipa." 2 ) 

Drugi opet prijatelji narodni hoće da narod osvie- 
ste, da ga privedu do duševne samostalnosti; moraju 
mu izbiti iz glave kojekakve predrazsude, u kojih je 
živio do sada; narod treba da se oslobodi od onih 
duševnih okova, u kojih čami, treba navlastito da se 
otrese popova, „koji su. ga sve do jučer držali za 
vrat, pa ga još i danas imaju pravo gdjegod pričepiti." 
(„Dom".) 

Glavni je njihov zadatak, da podkopaju u narodu 
ljubav i pouzdanje prema svećenstvu; onda će ići 
dalje sve samo po sebi. A to sve u ime ljubavi prema 
mukotrpnomu narodu hrvatskom. Javi li se po koji 
čovjek, napose po koji svećenik, kojemu ovaj po¬ 
žrtvovni rad „narodnih boraca" ne ide u glavu, odmah 
će ti ga razvikati kao bezdušna dušmanina najagilnijim 
borcem za narodne pravice. 

Da se svećenstvu što prije otme svaki ugled kod 
prostoga naroda, valja ga lišiti ličnoga poštenja, valja 
što gadnije oklevetati njegov privatni život, a to će 
najsigurnije postići' tim, ako se ruglu izvrgne ponaj- 
ljepši i najdičniji ures katoličkog svećenika, ures, 
koji pobudjuje štovanje i udivljenje i kod istih ino- 
vjernika celibat.. Celibat, kako io tumači „Hrvatska 
Misao" (II. 3.), postoji danas kod nas više manje 
samo prividno, jer „riedki su heroi", koji ga doista 
drže. Tim proglašuju većinu hrvatskog svećenstva blu¬ 
dnici! Onaj, koji je napisao ovu gadnu klevetu, znao 
je doduše da gnusno kleveće, no imao je spomenutu 
svrhu pred sobom, a da se ova postigne, dopušteno 
je svako sredstvo. 

Smeta im već i katolički moral; treba ga od¬ 
straniti, da se uzmognu ideje liberalizma to lakše 
razvijati i širiti; treba uzpostaviti novi, moderni moral. 
„Onaj naš hrvatski moral stvara robove — to je moral 
auktoritativnog, dogmatskog, preživjelog nazora o po- 
redku svieta. Moderni moral stvara slobodne, jake 
pojedince." Ovaj moderni moral sastoji u bistvenih 
načelih liberalizma: „Učimo se nad auktoritativnost 
ideje dizati.rad pojedinca, nad plač i zanos dizati 
smjelost individua! . . . Pustimo na stran preživjele 
fraze o svetosti nepristupnih ideala!" („Hrv. Misao", 
II. l.) v 

Čini se, kao da su se neprijatelji katoličkih ideja 
uprav dogovorili, kako će uspješnije raditi za svoje 
prevratne ideje, te da su si medju se podielili uloge. 
Dok jedni izlaze i predstavljaju se kao prijatelji seljač- 

>) Mat. 6, 24. 

-) Luk. 11, 23. 

koga svieta, te mu tumače priprostim i lako shvatljivim 
načinom svoja liberalna načela, dotle drugi udaraju 
po hierarhiji i svećenstvu u političnih glasilih, da pro- 
krče liberalizmu put u svakdašnju čitalačku publiku. 
Treći pak nastoje „znanstvenimi" razpravami i bele¬ 
tristikom uvesti duh bezvjerja u obrazovane krugove. 
Propovieda se sa svih strana darvinizam, materijalizam 
i panteizam; zabacuje se triezna filozofija; na rug se 
meću vjerske istine. Pri tom poslu natječe se čitav 
niz naših publikacija i novina: „Hrv. Misao" (barem 
prije Radićeve redakcije), „Vienac", koji književna da¬ 
nas miadikovina sa svojimi karikaturami baca samo 
iz jedne krize u drugu, „Svjetlo", spiritistička glasila, 
više .izdanja „Matice hrvatske", pa niti ista Akademija 
nije čista. 

Dapače oni hrvatski organi, o kojih se sve do 
sada držalo, da su u katoličkom duhu uredjivani, 
razlikuju se samo u taktici od već spomenutih listova. 
Eto na primjer naš „Obzor", koji se kadkada sav raz- 
tapa od pobožnosti i miline (ako zahtieva njegova 
korist), pristupačan je svakoj bilo katoličkoj bilo protu- 
katoličkoj nauci; on će ti uzvisivati katolicizam i do¬ 
nositi panegirike drugim vjeroizpoviestim; on će ti 
hvaliti filozofiju sv. Tome i ujedno preporučivati Hae- 
ckela; njegovi su stupci otvoreni svakomu belaju; iz¬ 
gleda kao dućan španjolskog žida u sarajevskom bezi- 
stanu. Pa zar to da bude glasilo hrvatskih katolika? 
Zar da nas ne oblije rumen od stida, ako još i sveće¬ 
ničke dionice rade za taj list? — Isto vriedi više 
manje o svih danas naših političnih organih. 

Zato nam se čini kao gorka ironija resolucija, 
što je bila primljenja na I. hrvatskom katoličkom 
sastanku : „Hrvati katolici privezuju na dušu kršćan¬ 
skim novinam, da budu medju sobom složne." Prije 
nego što će se kršćanskim novinam privezivati na 
dušu sloga, mora svakako više njih biti, jer složno 
ne može da bude ono, čega niti nema; a mi na 
žalost niti smo imali za vrieme katoličkoga sastanka, 
niti imamo sada makar samo jedan u strogo katolič¬ 
kom duhu uredjivan politični list (izuzevši glasilo 
kršć. socijalnih radnika). — U drugoj se opet resolu- 
ciji preporučuje hrvatskomu svećenstvu i učiteljstvu, 
neka u nedjelje i svetkovine pribiru oko sebe narod 
te mu čitaju novine, prožete pravim kršćan¬ 
skim i rodoljubnim duhom, da nam tako poraste 
naraštaj kršćanski i hrvatski. Znatiželjni smo, koje su 
to pravim kršćanskim duhom prožete hrvatske novine, 
što ih ima čitati i tumačiti svećenstvo svojemu narodu. 
Valjada će tumačiti naši svećenici u Dalmaciji svojim 
vjernikom, što piše spljetsko „Jedinstvo"; tršćanskim 
Hrvatom trebalo bi po svoj prilici čitati „Jadran", a 
u primorskoj Hrvatskoj neka se zar tumači našemu 
seljaku riečki „Novi List" ? I tako dalje. Mislimo, da 


’S 

ona gospoda, što su odlučivala na katoličkom sastanku 
i} odsjeku za katoličku štampu, sama niesu bila na 
čistu, koje su zapravo te „kršćanske novine hrvat¬ 
ske". Zato su tako oprezno i izbjegavali, da ne iz- 
taknu po imenu nijednih novina; a župnika Tomca, 
koji je spomenuo protuvjersku „Slobodu", brzo u- 
šutkalo, da ne budu primorani dosljedno nabrojiti i 
druge protukatoličke novine, kojih ima sva sila . . . 
Dr. Ružić iznio je tada u svom zanosu priedlog, da 
potaknu Hrvati sav katolički sviet, neka se stvori veliki 
fond za izdavanje svjetskog političko-kršćanskog gla¬ 
sila, koje bi bilo mjerodavno za svukoliku katoličku 
štampu. Ova ideja dakako ne bi bila u sadašnjih pri- 
likah izvediva, pa zato priedlog nije ni bio primljen. 
— No iznielo se i drugo jedno pitanje, što bi moglo 
biti od najvećeg zamašaja po budućnost hrvatskog 
naroda; pitanje naime, je li od potrebe, da se osnuje 
hrvatsko političko kršćansko glasilo. K ovomu priedlo- 
gu govorio je jedini urednik „Katoličkog Lista" Stjepan 
Korenić, ali on se izjavi odlučno proti ovakomu glasilu. 
Prijatelj Korenić učinio je tim onda veliku pogrješku, 
što ju je možebit već i sam požalio. Njegov je raz¬ 
log bio taj, „što bismo time stvorili povrh postojećih 
političkih mišljenja opet još jedno novo političko mi¬ 
šljenje; mi bismo time samo sebe opet još više 
cjepkali i slabili na radost protivnika naših." Ovaj 
razlog bio bi donekle možebit opravdan, ali nipošto 
dostatan, da se sbog njega pusti svaka organizacija 
hrvatskih katolika. Prije svega ne stoji, da bi se s 
novim političkim organom moralo stvoriti i novo po¬ 
litičko mišljenje. Iza katoličkog sastanka pokrenula se 
već dva nova hrvatska dnevnika i nekoliko drugih 
novina, pa ne opažamo, da su se tim stvorila dva ili 
više političkih mišljenja. Premda bi morao biti novi 
katolički politični organ uredjivan u sasvim drugom 
duhu, nego što je uredjivana većina dosadašnjih no¬ 
vina, to bi se ipak mogao ovaj organ u svih strogo 
političnih hrvatskih pitanjih podudarati sa malo ne 
svimi hrv. oporbenimi novinami. Ako je pak vč. g. 
Korenić svojimi riečmi htio priznati, da bi novi organ 
samo poradi katoličkih svojih načela prouzrokovao 
„novo političko mišljenje", t. j. da bi baš katolička načela 
jasno izrečena imala biti povodom razdoru i neslozi u 
Hrvatskoj, onda je uprav tim izrečena najteža osuda nad 
politikom hrvatskih danas stranaka. Ako su katolička 
načela onaj kamen smutnje, radi kojega bi se Hrvati 
još više „cjepkali i slabili" — onda mora progledati 
i sliepac, da je već skrajno vrieme, te se podigne taj 
kamen smutnje, te se odlučno i bez bojazni razvije 
stieg katoličkih načela, pa makar se baš i „razciepili"! 
Koja nam korist od sloge i jedinstva, kad se pod 
njihovim okriljem truje narod, ubacuje u nj otrov 
bezvjerstva i nemorala, kad se pod zaštitom sloge 

ubija u narodu jedino njegovo blago, što mu ga ne¬ 
prijatelji do sada još niesu oteli, svetu naime vjeru 
njegovu. 

Imamo, Bogu hvala, nešto malo listova, što po¬ 
dižu odlučno svoj glas na obranu istine; pokazuju 
na pogibeljnu djelatnost protuvjerskih „rodoljuba", te 
po mogućnosti stupaju na put ovim neprijateljem na¬ 
roda. Neustrašivi „Katolički List", pa naša „Vrhbosna", 
kojim se pridruži lanjske godine vrla „Hrvatska Straža" 
— ova tri lista po priznanju njihovih čitalaca i katoličkih 
pregalaca u Hrvatskoj podpuno odgovaraju svojoj svrsi, 
rade dapače i više, nego što bi se moralo u naših 
prilikah od njih zahtievati. Ali Ova tri lista prvo niesu 
politične novine, a drugo: „Katolički List" izlazi samo 
jedanput u nedjelji, „Vrhbosna" samo dva puta na 
mjesec, i „Hrvatska Straža" tek svaki treći mjesec 
jedanput, pa zato nije im moguće, da suzbijaju sve 
osvade i napadaje neprijateljske dnevne štampe. Ima¬ 
mo uz to dva glasila kršćanskih socijalnih radnika, 
„Glas Naroda" i „Dan"; no prvi ima pune ruke po- 
, sla već sa samimi radničkimi prilikami, a drugi za 
sada jedva dospije da odolieva navalam jednoga 
„Jedinstva", koje kao da nema drugoga posla, nego 
zalietati se svojimi blezgarijami na katoličku Crkvu i 
na njezine ljude: kao kakva, da prostite, muha zundara- 
ča kad se -doveže insana. 

Resume ovih izvoda jest taj, da je skrajni čas, 
te-se katolici u Hrvatskoj organizuju u čvrstu falangu 


proti mnogobrojnim vrstam svojih neprijatelja u vlasti¬ 
tom taboru. Nema niti najmanje sumnje, da Hrvati 
kao katolički narod niesu nimalo organizovani, a gdje 
nema organizacije, ondje je desorganizacija neizbježiva. 
I ova se kod nas u velike opaža. Treba dakle početi 
sa pozitivnim radom. Organizacija se pak može pro¬ 
vesti samo onda, kad budemo razpolagali svojom 
vlastitom štampom. Nuždno je prije svega, da imamo 
svoj politični dnevni organ; to je conditio sine qua 
non, a drugo će već uzsliediti. Da nam je takav organ 
od prieke potrebe, to mora uvidjati svaki razborit 
katolički Hrvat. Od više već strana čujemo molbe i 
vapaje, da se već jednom pokrene ovo poduzeće. Tako 
nam piše jedan svećenik iz primorske Hrvatske: „Ovud 
sve svećenstvo uvidja potrebu takova dnevnika, ali 
ne će~da progovori, smelo se i gleda čekajući ..." 

Neka se dakle prenu gospoda u Zagrebu, o kojih 
ovo u prvom redu ovisi, pa neka pokrenu potrebitu 
akciju! Svi, koji pošteno misle i kršćanski osjećaju, 
podupirat će ih svimi silami. Naše je svećenstvo ostva¬ 
rilo svojim novcem već tolika poduzeća, što obraćaju 
danas svoju os proti njemu; neka se zauzme za ovu 
plemenitu svrhu, koja će biti od neprocjenive važnosti 
po narod hrvatski, po vjeru katoličku, pa i po katolički 
kler u hrvatskih zemljah. 

Nemojmo više oklievati! Liberalci su već organi¬ 
zovani i rade neumorno. Neka se prihvate posla i 
„klerikalci". 


Iz slavenske bašče. 

Preveo M. S. Pavlov. 

Angjeo. 

M. J. Lermon tov. 

Dušu mladu stiščuć u zagrljaj svet 
na suzni nosio je sviet; 
u duši je njegve pjesme odaziv 
bez riečt osto, ali živ. 

I dugo se svietom ona mučila 
od čudnih želja kipeć sva, 
al zvukova rajskih ne mogao njoj 
zamienit jadni zemski poj. 


Angjeo u ponoć nebom letio 
' rv i pjevo ti’o, poti’o; 

i mjesec i zviezde i oblaka roj, 
sve sveti slušalo je poj. 

On pjevo o sreći čistih duhova 
sred vječnih rajskih vrtova, 
o velikom Bogu, — i pjesma mu ta 
sva svetom hvalom disala. 


[ T života času prieku, 
kada jad se javi pust, 
molitvicu divnu neku 
izgovaram naizust. 


Molitva. 

M.J. Lermontov. 

Ima sila blagodatna 
u tih neči zvucima, 
ljupkost sveta, nedohvatna 
diše milo u njima. 


S duše kan’ da trh se strese, 
izgubi se sumnje bol, — 
vjeruje se i plače se 
i lako je, lako tol . . . 



Iz slavenske bašče. 

Palestinska grančica. 

M. J. Lermontov. 


palestinska kaži mi grančice: 
gdje si rasla, gdje li cvjetala? 

Na kom humku, sred koje dražice 
ko mio si ures stajala? 

Da 1’ u vodi bistroga Jordana 
istočni te milovao trak, 
ii te noću na goram’ Livana 
sagibao srdit sjevernjak? 

Jesu 1’ možda molitvu čitali, 
ii pjevali poj po starinski, 
dok su tvoje lišće saplitali — 
biedni sinci jerusolimski? 

Je 1’ ti jošte palma u životu? 

Da 1’ još mami u dan ljetni vruć 
lisnom glavom, da k njoj u pustotu 
zadje trudni putnik putujuć? 


11 očajna zbog rastanka s tobom 
poput tatee ona- klonula, 
i složio prah se već nad grobom 
iznad njena lišća svenula? 

Rec’: tko rukom pobožnom te mako 
i na ovaj s tobom došo prag? 

Da 1’ nad tobom često on zaplako? 
Zna 1’ se jošte toplih suza trag? 

Zar to bješe vojnik Božjih četa, 
vedra čela vojnik spokojan, 
ko ti, tako i on neba sveta 
pred Bogom i ljudma dostojan? 

Tajnom skrbi nježno zaštićena 
ispred zlatne stojiš ikone, 
palestinska grančice malena, 
kao stražar ispred svetinje. 


Kroz blied suton tračak svieće pliva, 
moći i krst, sveto zlamenje . . . 

Duh utjehe i mira cjeliva 
oko tebe i nad tobom sve. 


Molitva. 


A. S. 

Qci pustinjaci i svetice žene, 

, da se dignu srcem u kraje tajstvene, 
ii da kriepe njega za ovdješnji boj, 
složili su divan molitava broj; 
al ni jedna meni tako se ne javlja, 
kao ona, što je svećenik ponavlja 
u velikog posta dane pečalne, 
češće svih mi ona s usta zadrhće 

On je 

A. H. P 

Qn je išo mirno, snoseć jade mnoge, 
rado srećuć, rug ii pogibao bila; 
usta, štono bjehu vjesnik pravde stroge, 
podrugljive rulje nisu prekorila. 

On je išo mirno i s krsta je dao 
i bratstvo i ljubav u baštinu svieta; 
za narod, u griehu što se utapao, 
za bližnjega tekla krvca Mu je sveta. 


’ u š k i n. 

i neznanom silom klonula me diže: 

„Od sebičja, što ko skrita zmija gmiže, 
od duha taštine, rieči ispraznih, 

Vladiko mog žića, zaštiti me Ti! 

A daj mi, o Bože, spoznat griehe moje, 
da nikada braće ne osudim svoje; 
podaj srcu mome duh ljubavi svet,- 
duh smjeran i strpljiv uz čistoće cviet." 

išo . . . 

eščejev. 

O vi jadna djeco skeptičnoga vieka! 
zar ne zbori vama s moćne slike ove 
tajna rieč o veljoj odredbi čovjeka, 
zar vam driemne volje k junaštvu ne zove? 

Oj ne, ne vjerujem ... Još posve ne strati 
istine u nama laž ni korist kleta; 
još će svanut, još će Hristov nauk dati 
život i moć žilam ostarjelog svieta. 

Jarko sunce . . . 


V. Jabl 

arko sunce dodje i opeta prodje, 
sad se užgu zviezde, sad ih nesta eto. 
Tako, sinko, biva odavna na svietu: 
zakoni se vječni u njem vrše sveto. 


nsky. 

Manji sviet se miče za većijem svietom, 
nigda stare staze zaboravit ne će. 

Od stvorenja tako put mu je odredjen, 
do skončanja njime on će da se kreće. 


Vidiš: mjesec jasni oko zemlje ide, 
a sa zemljom oko sunca žarenoga . . . 
Nek i tvoje srce otadžbini kuca, 
s otadžbinom milom nek ide put Boga. 


Velika panihida. 

F. V. Čelakovsky. 


^Sjit lievalo, nit je tuča tukla, 
a polegla u poljanam’ žita 
i zalita i kruto pobita: 
ispod svete Moskve hraniteljke, 
na ravnicam’ jadovitim tamo 
mnogo ruskog hrabrenog vojaštva 
i vojnika sila francuskijeh 
k crnoj zemlji klonulo je glavom — 
pozaklano i isprebijano 
oštrom sabljom, bojnom bajunetom, 
plamnim gradom kugla i kartača. 

Djeco vjerna mile rodne majke„ 
vi dragoga doma zaštitnici, 


vi dobroga cara zastupnici! 
za tu ljubav i za tu odanost, 
za vaš život u danak prinesen 
panihiđu vama priredismo, 
kakve svijet jošte ne vidio, 
o kakovoj možda ni ne čuo! 

Ne smogosmo dosta za vas svieća, 
ne bje u nas dosta voska žuta; 
tek vam jednu svieću zažegosmo 
i u hram je Božji postavismo, 
jednu svieću — baš majčicu Moskvu . 
vam druzima za ispokoj duše, 
a dušmanom ljutim — na sramotu. 


<s?i 




Pape i Hrvati. 

Piše dr. Fran Binički. 


1. Pakleni poklič liberalaca, što zamnieva Evro¬ 
pom, odjeknu i u Hrvatskoj. I Hrvatsku je zahvatio 
protukršćanski oganj, i u njoj sve vrije, kipi. Antikrst 
se napreže, da obori kraljevstvo Krstovo; a oborit 
će ga, skrene li ga s podklada. Ubi Petrus, ibi Eccle- 
sia. Tko nije s Petrom, nadvladaše ga vrata paklena, 
koja Petra nikad ne oboriše. Znadu to dobro liberalni 
služnici, stoga se i uvlače svakamo u odielu ovčijem 
vuci razdirači, osvajaju lukavo sva polja, kopaju i 
ruju na sve strane. 1 u nas se pomoliše poodavno, a 
u zadnje se dane drzovito base. I gdjekoga svećenika 
uhvatiše u svoje kolo. 

Glagoljica, zavod sv. Jeronima, sveslavenstvo ili 
jugoslavenstvo (Dušanovo li carstvo sve do hrvatskog 
mora, tko bi ih znao?): sve su to čardaci, s kojih 
liberalni junaci ruše vatru na vječni Rim, na kuriju 
tobože i na njezinu politiku, a zasbilja na Glavu 
kršćanstva, koju porugljivo zovu kapelnikom izpod 


kupule sv. Petra. A još im to premalo. Uzpeše se na 
gradinu staru, na propast silnoga nekad i slavnoga 
kraljevstva hrvatskog, i grakću zlogukim glasom: 
„Rim je izdao, Rim je upropastio Hrvatsku!" Pripievaju 
vazda onu staru, otrcanu: „Sreća je dalje od Rima. 
Dalje od Rima!" 

Tako?! Rim nas je upropastio? Rim je naš neprija¬ 
telj?! Ima ljudi, koji sude sve onako, kako bi rada, 
a ne, kako sbilja jest. Takav je duh vremena. Auto¬ 
sugestija je možda najmodernija bolest. Ako se s auto¬ 
sugestijom smieša dobra žličica bizantinstva, eto smjese 
za sve! Tom se smjesom sbilja i služe neki ter neki, 
pak i u najosbiljnijih, najočitijih stvarih. Izvrću i 
kleveću sve u šestnaest. Tako umiesiše i onu klevetu, 
a tobože na povjestnoj podlozi, da nam je Rim stari 
neprijatelj. Da je malo više vremena (kao što ga 
nije), da su pri ruci izdašnija, obilatija vrela, dalo 
bi se na tenane razpredati, kako je Rim, kako su pape 

stajali prema Hrvatom. Ovako je samo letimice pre¬ 
tresti znamenitije uplitaje Glavara kršćanstva u poslove 
hrvatske. Nego će i ovo za ljude dobre volje biti dosta, 
da upoznadu klevete liberalaca i pomoćnika im libe¬ 
ralnih katolika, klevete, kojimi obasiplju vječni Rim. 

I. Pape i Hrvati za narodnih hrvatskih 
vladara.' 

2. Starina je naša pokrivena još gustom maglom. 
Gdjegdje samo uzreš tračak svjetla, koje ti se čini 
sad naravnim, sad umjetnim, varavim. Ono nešto po¬ 
dataka, što ih ostaviše tudjinci o drevnoj dobi hrvat¬ 
skog roda, neki ter neki nemilice mrve. Pripoviedanje 
cara Konstantina drže neki bajkom. Gfrorer, a s njime 
i naš Marković, zovu Konstantina črčkarom. ] ) Ipak 
priznaju, da i u Konstantinovoj torbici ima dosta zdrava 
zrnja. A tko zna, nije li okrunjeni pisac imao prilike 
da upozna.istinu, koju je izkitio i prekrojio! Ako je 
vjerovati Konstantinu, glavni je dolazak Hrvata na Jug 
bio negdje oko 619.-) Svakako su Hrvati prodirali, 
i to snažno prodirali na Jug prije 600. Da nema ništa 
drugo, svjedoči papa Grgur Veliki, koji u strahu piše 
g. 600. Maksimu, solinskomu (onda još salonskomu) 
biskupu: „ . . . de Sclavorum (nisu ne bili sci a vi, 
već slobodni) gente, quae vobis valde imminet, affligor 
vehementer et conturbor.“ : ') Grgur je preminuo 604., 
a sva prilika, da sa Hrvati nije imao nikakva posla. 
I naselio se hrvatski rod, i zakrilio prostrani jug, ali 
dalje, mnogo dalje, nego mu pripisuju neki oportu¬ 
nistički učenjaci. Oboriše Oborce, skrhaše prevlast 
silnikom starim, zadobiše bogat, krasan zavičaj. Ali niti 
stari Sutvid, niti Perun, niti svi drugi bogovi naših 
predja ne mogahu umiriti njihova srca ni uma. Skršiše 
divlje Oborce, a oko njih, med njimi življahu ljudi, 
koji se klanjahu jedinomu Bogu. Svanuo je svečan čas, 
odlučan za svu budućnost, čas, gdje se Hrvati ima- 
djahu odreći starih bogova, vjere svojih otaca. Kad 
se to sbilo? Tko je prvi unesao zublju kršćanstva, 
zublju prave prosvjete, medju Hrvate južnjake? I to 
je tajna, koja će se težko ikada odkriti. 

3. Konstantin Porfirogenet u dva navrata pri- 
povieda o krštenju -Hrvata: pripovieda jednom: ,,He- 
raclius . . . imperator Roma per 1 e g a t u m sacerdo- 
tibus accersitis . . . Chroatos bapdzavit;“ J ) a drugi put: 
,,Et exinde liberi ac sui iuris facti sacrum baptisma a 
Romano pontiiice petierunt; missique episcopi ipsos 
baptizarunt principatum tenente Porino.“ r ’) 

') Marković, Oli Slavi cd i papi I, 35. 

s ) Tako Kvaternik, Istočno pitanje i Hrvati, I, 48. i dalje. 

!l ) Documenta, 258. 

4 ) De admin. imper. c. 31. cfr. Docum. 291. 

De adjnin. imp. c. 30. Docum. 328. 


Toma arcižakan kaže, da papa „J.oannes, natione 
Dalmata . . . misit per omnern Dalmatiam sen Istriam 
multas pecunias per sanctissimum et fidelissimum Mar- 
tinum abbatem propter redemptionem captivorum .. .“A 
Kasnije povieda o Ivanu Ravenjaninu, koji „Dalma- 
tiae et Sclavoniae regiones circueundo restaurabat 
ecclesias, ordinabat episcopos . . . et paulatiin rudes 
populos ad informationem catholicam attrahebat." 2 ) 

Moglo bi se reći: koliko povjestničara, toliko 
mnienja o pomenutih podatcih. Smičiklas misli, da je 
onaj Heraklij, o kojem govori car Konstantin, Kon¬ 
stantin Pogonat, koji se zvao i Heraklij (668.—685.). 3 ) 
Po tome bi Hrvati bili kršteni oko 678. 

Markoviću se čini, da se krštenje započelo mnogo 
prije, a svršilo za Pogonata. 4 ) 

Klaić isto tako mnije, da su kasnije kršteni samo 
ostanci, a većina da se pokrstila prije. s ) 

Rački: „Licet fieri potuit, ut Heraćlius ipse de 
Chroatis . . . ad fidem christianam convertendis ultimis 
imperii annis curam gereret, hoc tarnen magrtum con- 
versionis opus eo imperante certo non est perfectum. 110 ) 
Kvaternik dokazuje, da su Hrvati prvi put kršteni 
623., kasnije da su se odmetnuli, pak opet kršteni, 
nakon što su pobiedili Franke. 7 ) 

4. Tko ima pravo, ne zna se. Možda svi. Kvater- 
nikovo se mnienje o krštenju Hrvata, može prihvatiti, 
i ako se ne drži hipoteza njegova, da su se Hrvati 
stalno naselili 619. Heraklij — misli Kvaternik — prije 
nego podje u Perziju, tegnu vezom kršćanstva ukrotiti 
došljake Hrvate, koji su znali osvanuti i pred vrati 
samoga Carigrada. Izmed bata i nakovala — svakako 
ne bijaše s gorega, da nešto omekša. Politički bi raz¬ 
log bio po sriedi. — U to je doba sjedio na stolici 
sv. Petra Bonifacij V. (619.—625.) „mitissimus super 
omnes homines et misericors.“ 8 ) Za njega je i Pavlin, 
koga je već sv. Grgur Vel. bio poslao u Angliju, za- 
ređjen za biskupa i svojski pregnuo, da razširi vjeru 
Krstovu. Bonifacij je i kralja Edvina pozivao u krilo 
sv. Crkve, a pisao je i kraljici Edelburgi.") 

Nego ako je Bonifacij i počeo raditi u Hrvatskoj, 
kako se ne bijaše još stišao ratni bies, nije svega 
dovršio. 

Ivan IV. (640.—642.) posla opata Martitia, da 
otkupljuje sužnje od Hrvata. Bezsumnjivo je i on po¬ 
sijao mnOgo zdravo zrnce. A ako je istina ono, što 

') Hist. salon. c.. Vili. 

-) lb. c. XI. 

:l ) Poviest Hrvatska I, 153. 

4 ) Oli Slavi cd i Papi, I, 35. 

'•) Povjest Hrvata, I, 31. 

°) Documenta, 291. 

5 ) Istočno pitanje i Hrvati, I, 98. II, 67. s. 

H Baron., annal. a. an. 625, 

") H>. ' * 

kaže Toma arcižakan, da: „restaurabat ecclesias, ordi- 
nabat episcopos etc.“, gotovo bi hipoteza Kvaternikova 
imala poduporanj i u žestoku Latinu. 

Ivana Ravenjanina posla papa sv. Martin I. 
(649.—655.), možda isti onaj opat, koji je prije boravio 
u hrvatskih stranah. Nego velebnoga djela jamačno 
ne svrši ni Ivan. Stara vjera bješe suviše uvriežena. 

Za Konstantina Pogonata (668.—685.) sjedjahu na 
stolici sv. Petra sv. Vitalijan (657.—672.), Adeodat 
(672.—676.), Dono (676.—678.), sv. Agaton (678. do 
682.), sv. Lav II. (682.—683.) te sv. Benedikto II. 
(683.-685.). Za tih bi se papa, a osobito za Agatona, 
po mnienju Smičiklasovu imala bila obratiti na kr¬ 
šćanstvo jezgra hrvatstva. Ipak su imali doći sv. naši 
Apostoli Ćiril i Metod, da ovjenčaju započeto djelo. 
Lako je moguće, da su se neki bili i odmetnuli od 
kršćanstva u povodu krvavih ratova i zadjevica. Tako 
bi se moglo razumjeti dvostruko pripoviedanje Kon¬ 
stantina Porfirogeneta (c. 30. i 31.), ter hipoteza 
Kvaternikova o dvostrukom krštenju (II, 67.). A ne 
govori li možda Porfirogenet jednom o krštenju dalma¬ 
tinskih Hrvata, a drugi put posavskih? Zagonetka je 
to, koju je težko riešiti. 

5. Jedno stoji stavno: prvi izinedju slavenskih 
naroda bili su Hrvati obasjani svjetlom vjere Isusove. 
Ako je Heraklij i učinio svoju, činio je iz diplomatskih 
razloga. Isusovi - namjestniđ, rimski pape, privedoše 
Hrvate od poganskog truhleža u družtvo pravog na- 
predka, prave prosvjete. 

Da nisu više nikada ništa pape učinili za Hrvat¬ 
stvo, dosta bi time bili učinili. Jos više! Ako je vjerovati 
Porfirogenetu — „Hrvati primivši krst . . . prisegoše 
sv. Petru apostolu, ... da će mir gojiti sa svimi, . . . 
a za izmjenu dobiše zavjetak od rimskoga pape, ako 
bi kadgod drugi narodi provaljivali u hrvatsku zemlju 
i Hrvate uznemirivali ratom, da će im biti Bog 
osvetnik, a pobjedu da će im izprositi sv. 
Petar, zaštitnik njihov, a učenik Krstov." 1 ) 

Ako je to. istina, (a zašto ne bi bila?) imamo 
prvi medjunarodni ugovor, što ga je kršćanska Hrvat¬ 
ska uglavila sa sv. Stolicom. 2 ) Takova ugovora ne 
pozna povjest nijednoga drugog naroda. Hrvati su bili 
silni, a i razjareni dugotrajnim ratom. Papa je mogao 
imati na umu, da zaštiti Italiju; 3 ) ali baš prisiljen nije 
bio, da Hrvate uzme pod osobito okrilje sv. Stolice, 
da njim prvim dade ono, za čim su kasnije čeznuli 
gradovi i narodi. S opravdanim ponosom promatra 
Kvaternik krštenje Hrvata po vjestnicih vjere rimo¬ 
katoličke Crkve; s opravdanim ponosom kliče: „Ne 

') Const. Porph., de adm. imp. c. 31. cfr. Documenta 292. 

-) Rački, Rad 91, 160. 

■'') Smičiklas, P. H. I, 155, 


samo prvi Hrvati su pobiedili najzmožniji narod Europe 
u VII. vieku, Obre ... no Hrvati uza sve to i prvi 
dobrovoljno prijimlju krstjanstvo, kojim narodnim či¬ 
nom oni prvi izmedju svih slovenskih naroda stupaju 
u broj civiliziranih naroda Europe i u državnu svezu 
s ovimi. Da, kada još o državi poljskoj, češkoj, . .. 
bugarskoj — ni spomena još njje u povjesti bilo ... 
Hrvati stupaju već na pozorište u političkoj svjetlosti 
ustrojene i kršćanske države: kršćanstvo bo biše obi¬ 
lježje civilizacije u svako, osobito u ono barbarsko 
doba.‘“) Sboreć o drugom krštenju (možda bolje o 
nastavku) Hrvata piše: „Mi držimo, da je to najljepši 
list naše povjesti! — Ali i urodio je zlatnom dobom 
narodu našemu: jer dočim ... se slava i moć Hrvata 
na sve strani blistala ... oni mačeve obratjaju u plugo¬ 
ve, a bojno brodovlje pretvaraju u civilizatorno sred¬ 
stvo obćenja trgovačkoga po svem Adriatiku, koji je 
tako postao u istinu morem hrvatskim, pravom oružja 
i narodne kulture." 2 ) Zasluga je to rimskih papa, koji 
su umjeli Hrvate stišati i privezati uze se. U ljepšem 
će sjaju još sinuti rad taj papinski, promotre li se 
ondašnje prilike u svietu. 

6. Na zapadu se dizala polako franačka sila. 
Hrvati, nesložni, priznadoše vlast franačku. Nego kad 
se gospodari izopačiše, kad počeše bjesniti i hrvatsku 
djecu bacati preda pse, diže se Ljutovid, pak Ratimir, 
i Hrvat sbaci tudji jaram. Da su Hrvati ostali pogani, 
jamačno bi zapadni sviet drugčije gledao bio njihovu 
borbu. A da su pristali uz Carigrad? Istina, za onda 
se još iztočna crkva nije bila odčehnula od stabla, ali 
baš u ono doba bilo je mutljavine i meteža i u samom 
Carigradu. Carevom gori krov nad glavom, a oni se 
.petljaju u tudje poslove. Nema na Iztolm sjajnih onih 
stupova, koji su znali zagrmjeti: „Prste k sebi, care! 
Niti se ja miešam u carske poslove, ni ti u crkvene!" 
Da, ulizice carigradski patrijari nagovaraju sami slabiće 
okrunjene, da niču, gdje ih ne posijalo. Dok islam 
osvaja državne pokrajine, dok pape osudjuju krivo¬ 
vjerje, carevi teologuju, sile na krivovjerje, a patrijari 
Sergij i Piro i sva im svojta greznu u krivovjerju. Da 
su se Hrvati privinuli uz Carigrad, bili bi prvi zapad¬ 
njakom na pogazu, zabacivši zapadnjački napredak i 
prosvjetu; iz Carigrada bi bili dobili, što i drugi slaven¬ 
ski narodi, bizantinstvo. A koga zarazi bizantinstvo, 
zna se, gdje je. 

7. Hrvati su našli u novoj domovini već uredjenu 
hierarhiju. U matici nove hrvatske države bijaše solin¬ 
ski biskup glavar crkvene pokrajine. Kad bi razoren 
Solin, sva prava i povlastice solinskog biskupa zadobi 
nadbiskup splitski, koji je u trećem desetku X. vieka 
imao pod svojom vlasti biskupije osorsku, krčku, rab- 

■ ■) Ist. pit. i Hrvati, I, 104.—106. 

-) Tamo II, 72. 

sku, zadarsku, skradinsku, stonsku, dubrovačku, kotor¬ 
sku, dumansku i sisačku. 1 ) 

Hrvatska je državna vlast priznala tu uredbu. 
Trpimir u listini 852. priznaje „matrern ecclesiam, 
quae est metropolis usque ripam Danubii et pene per 
totum regnum Chroatorum . . .“ 2 ) Nego Split i druga 
siela biskupska nisu bili izprvice u hrvatskoj vlasti, a 
k tomu nastade trvenje izmedju Hrvata i Latina. Pro¬ 
dan misli, da se latinsko svećenstvo počelo oslanjati 
,na njemačku i vizantinsku pomoć, i ćuteći se snažnije 
i prosvjetljenije počelo osornije postupati sa Hrvati.‘ s ) 
Uz to se još Hrvatska osilila stresavši franački jaram 
i dorvavši drugim neprijateljem, pak već za Trpimira 
(850.—864.) ili za Domogoja (864. — 876.) izabiru 
Hrvati žakna Teodozija za biskupa ninskoga. Čuo za to 
papa Nikola I. (858—867.), pak piše „electo et clero 
Nonensis ecclesiae. Ecclesia, id est catholicorum col- 
lectio, quomodo sine apostolicae sedis instituetur 
nutu ...“*) Biskupija se u staro doba mogla osnovati 
i ugledom metropolitskim. Papa je zahtievao to pravo 
za se možda stoga, jer su Hrvate krstili papinski 
vjerovjestnicip) a možda i stoga, jer se Juraj II. split¬ 
ski bio odmetnuo. od Rima. (i ) 

8. List je pape Nikole najstariji poznati, što ga 
je Glavar kršćanstva upravio Hrvatom. 

Još se sačuvao list pape Nikole „salonitano epi- 
scopo“, u kojem odgovara solinskome biskupu na 
upit: „ . . . utrum mulier, quae viri.filium ex alia femina 
genitum de sacro fonte levaverit, postmodum possit 
cum eodem viro copulari?“ 7 ) 

Poznato je osim toga iz pisma, što ga Ivan VIII. 
pisao negdje 873.—875., da je papa Nikola I. bio 
izobćio neke svećenike. Inače o napremici pape Nikole 
prema Hrvatom, šuti povjest. 

Sv. Adrijan II. ostaje vazda u zahvalnoj pameti 
svih Hrvata, ako i podsjeća na dogadjaje, koji nisu 
po Hrvate baš Bog zna kako dični. Kad se Grci bili 
osilili i vidjeli, da im papinska vlast nije baš od po¬ 
trebe, poslaše papine poslanike, koji nastojahu o 
jedinstvu crkava, odkud su i došli. Oteše im dapače i 
izprave. Od Carigrada ih sprovedoše do Drača, a onda 
ih „sine ulla provisione“ odpustiše. Nego jadni „post 
dies aliquot navigantes in Sclavorum deđucti manus..-. 
inciderunt, bonisque omnibus . .. denudati sunt.“ 8 ) Bila 

l ) Documenta, 195. 

-) Tamo, 4. 

s ) Borba za glagolicu, 153. 

4 ) Documenta, 185. 

f ) Izp. Rad. 91, 167. 

“) Farlati III, 71. 

7 ) Documenta, 185. 

“) Documenta, 361. 


to politika Bizantinaca, koji htjedoše zaviti svoje splet¬ 
ke, a i naći razlog da navale na hrvatske obale. Oni 
Sclavi bijahu valjda neretljanski gusari. A sbilo se 
to negdje 870. U to se doba, i još nešto prije, rvali 
hrvatski junaci sa Domogojem banom proti Sarace¬ 
nom za krst častni i slobodu zlatnu, ali slobodu tudju, 
slobodu talijanskoga grada Bari. A dok se Hrvat borio 
u tudjici za tudjicu, grnuo u njegov dom izdajni Grk. 
Niketa Oorif, tobože da kazni gusare i osveti papine 
poslanike, jurnuo u hrvatsko more, oplienio hrvatske 
obale. Plač i cvil dočekaše pobjedničku vojsku Domo¬ 
goja bana. Planuo Hrvat, uzeo se osvećivati. Zastrepio 
Grk, a i Mletčaninu bilo tiesno. Smičiklas misli, da 
su zajaukali i papini podanici. 1 ) To da je sklonilo i 
papu Ivana VIII., te se obratio na Domogoja. 

Prije svoje smrti .sv. Adrijan II. uzkrisi staru 
sriemsko-panonsku metropoliju i sv. Metoda učini bisku- 
pom-metropolitom i ’ legatom a latere. Nego za nas 
najznamenitiji čin u životu sv. Adrijana bio je list 
njegov, kojim je dopustio glagoljicu, bolje narodni 
jezik u crkvi, gdje je Metod bio nađpastirom. List je 
poslao po sv. Metodu knezovom Rastislavu i Kocelju. 
Medju inim sbori u njem: „Mi sada.. . odlučisino 
poslati u vaše strane Metoda ... da vas nauči, kako 
ste prosili, tumačiti knjige, napisane vašim jezikom, 
podpuno po crkvenom obredu, u sv. liturgjiji i kršće- 
nju . . . Ako bi se pak koji naučitelj, poslan k vama, 
usudio vas drugačije nagovarati, pogrdjujući knjige 
vašega jezika, neka bude izobćen . . , 2 ) Dugo se uče¬ 
njaci prepirahu, je li taj list autentičan ili je složen 
istom za Ivana VIII. Rački, Bartolini, Marković i dr. 
proti Ginzelu i još nekim drže poslanicu Adrijana II. 
autentičnom. Najbolje je možda utvrdio autentičnost 
Fr. Snopek, oborivši prigovore Ginzelove. 3 4 * * ) Po svoj 
je prilici sv. Metod kroz Hrvatsku išao u Rim, možda 
i na brodu hrvatskom — ta onda bješe hrvatskim 
banom pessimus Sclavorum dux, junačina Domogoj, 
strah i trepet kovarnim susjedom — a sastao se valjda 
sa sv. Apostolom i prvi hrvatski biskup, onda još 
žakan Teodozij Ninski. Osim toga bio je Metod nad¬ 
biskup sriemsko-panonski. Nije dakle čudo, što se svete 
knjige Metodove jur zarana razširiše po Hrvatskoj, a 
osobito po smrti sv. Metoda, kad neki njegovi učenici 
nadjoše u Hrvatskoj stavno zaklonište . . . Tako je sv. 
Stolica rimska, ako i neupravice, hrvatski narod drugi 
put odlikovala, obdarivši ga povlasticom, kakve nije 
uživao drugi narod ! . . . (Nastavit će se.) 

*) Pov. Hrv. 1, 191. 

2 ) Žitije sv. Metoda u Račkoga, Viek i djelovanje sv. Cirila 
i Metoda 241. Izp. Prodan, Borba za glagolicu, 90. 

») List papeže Hadriana II. v panonske legende- a bulla 
Jana VIII. V Olomuci 1903. 

„Motuproprio" Pija X. 

o kršćanskoj demokraciji u Italiji. 


pod kraj uminule godine 1903. pronese se svietom 
jedna veoma važna sv. Otca pape Pija X., a tiče 
se u prvom redu i u nekih tačkah samo kršćan¬ 
skoga demokratičnoga gibanja u Italiji. 
Politični položaj u Italiji posve je drugačiji nego u 
drugih državah. Još nije pronadjena nagodba izmedju 
Vatikana i Kvirinala, i doklegod to ( potraje, što već postoji 
preko 33 godine, dotle će biti otežčano djelovanje tali¬ 
janskih katolika u javnom životu. Rieč je papina veoma 
važna i gledom na samu stvar a i gledom na to, što je 
potekla neposredno od slobodne volje samoga pape, 
t. j. motu proprio. Papi je puno stalo do toga, da 
bude jaka i složna vojska katoličkih boraca u Italiji, 
gdje je Promisao Božji udario papinski priesto i osno¬ 
vao papinsku državu. Kakav će biti uspjeh, ako nije 
tu; vojska katolička jaka, a može li biti jaka, ako nije 
složna? Prema tomu upute papine smjeraju na to, 
da se talijanski katolici ne taru i ne ciepaju medju se, 
već da prema uputam vrhovnoga vodje kao jedan 
čovjek, kao jedna vojska vojuju i koplje lome za svetu 
stvar. A bila je već blizu pogibelj, da se duh strančar- 
stva uvuče i. u redove rečene kršćanske vojske; glavni 
je povod bio glasoviti t. zv. „Non expedit“. 

Poznato je naime, da je blage uspomene papa 
Pijo'lX. iza rimskoga grabeža od 20. rujna 18707Izdao 
geslo, kojega se imaju držati svi talijanski katolici, 
da naime niti biraju niti se daju birati u državni sabor 
na Monte Citorio u Rimu: „Ne elettori, ne elet- 
ti!“ Tim je papa pred čitavim svietom izjavio, da ne 
pripoznaje sadanjega talijanskog kraljevstva, kojemu 
je temelj na nepravdi. Tiekom vremena stadoše ipak 
i od dobrih neki pomišljati, ne bi li se moglo od¬ 
stupiti od đosadanje prakse i stanovišta, te se počelo 
ulaziti u državnu talijansku sabornicu. To se zna, da 
bi to danas vlada talijanska jedva dočekala. Nikoga 
na svietu ne muči rimsko pitanje tako kao nju. 
Državom su talijanskom zagospodarili ljudi framasoni, 
koji ju bacaju iz jedne nevolje u drugu. Puk se žesti 
na vladu. Pobune, radnički nemiri, štrajkovi, toliki 
krvavi okršaji medju pukom i vojničtvom kazuju nam 
to- iz dan u dan. Liberalna vlada već se ne ufa nositi 
sama svu odgovornost na sebi, pa bi rad da ugleda 
i katolike u državnoj sabornici. 

Medju talijanskimi katolici nastale su dvie struje. 
Mladji članovi katoličke organizacije, što se iztiče 
osobito na socijalnom polju, htjeli bi, da pane geslo: 
„Ne elettori; ne cletti!“ Stari o tom ni da čuju. Ove 
su dvie struje osobito izbile na 19. talijanskom katolič¬ 
kom kongresu u Bologni, što je bio 15. studenoga 
1903. I mladji — a na čelu im mladi, don Romolo. 


Murri —imali su uza se gotovo većinu na kongresu, 
premda se nije ništa odlučno zaključilo. Novine su po 
■ svietu pisale s najvećim zanimanjem o tom pitanju. 

I naš u Zagrebu dobričina „Obzor" u br, 266. 
od 20. studeno'ga 1903. pod naslovom „Obrat katoličke 
politike u Italiji" donio je o tom viest, što ju je ten¬ 
denciozno prenio iz tendencijozne židovske u Beču 
„Neue Freie Presse". ,,N. Fr, Presse" — piše 
„Obzor" — javlja, da je papa jednom pouzdanom 
kardinalu izjavio, da je podpuno zadovoljan i spo¬ 
razuman sa rezultatom kongresa. Isti kardinal izjavio 
je u razgovoru, da se čudi, što jedan dio talijanske 
štampe zadnji govor Pija X. uzima kao podkrepu 
temporalističke politike Lava XIII. O tom da nema govora. 
Papa Pijo ne će Italiji praviti neprilika, niti politički 
razvoj vremena sprečavati, te će samo paziti, da se 
zemlji očuva stari katolički karakter. Papa ne može 
da se ogrieši o uspomenu svojih predšastnika, ne može 
njihove misli i djela izričito zaniekati. On ne će kato¬ 
licima Italije zapovjediti, da sudjeluju u političkom 
životu, jer ne će da javno opozove „Non expedit“ 
svoga predšastnika; isto tako ne će braniti i sprečavati 
sudjelovanje katolika kod izbora ... 

-- - Tako, je bečki Židov baš junački nasamario zagre¬ 
bački „Obzor", koji sada kao zaliven šuti o Piju X. 
i o njegovu „motuproprio". Takvi su danas uz mali 
izuzetak hrvatski politični dnevnici i listovi. Samo neka 
je nešto „senzacijonelno", samo neka malo bočne u 
stanovito ovo i ono, pa će se oni za tim pojagmiti 
kao kakvi goli i gladni uličari. 

Sva ta nekakva liberalna i židovska ,,pia desideria" 
oborio je sad Pijo X. svojim odlučnim „motuproprio"; 
„svojim talijanskim sinovom"*) progovorio je 
on riečmi Leona XIII.; u kratko je odsjekao: Stoji još 
jednako „Non expedit“. Ovako glasi u tačnom prievo- 
du taj „motuproprio" Pija X.: 

*) Ovo su rieči vatikanskog organa „Osserv'atore Ro¬ 
mane". Iztičemo ili zato, jer upute u ovom „motuproprio" Pija X. 
ne vriede u svih svojih tačkah za druge zemlje, gdje je soci- 
jalno-politični rad u posve drugom stadiju nego u Italiji. N. p. tri¬ 
naesta tačka u „motuproprio" vriedi samo za Italiju, i ona nije 
ništa novo u Italiji. Uzeta je iz Leonove enciklike „Graves de 
communi", koja je namienjena samim Talijanom; a zabranjuje se 
tu talijanskim katolikom samo ono politično djelovanje, koje im 
je bilo i do sada zabranjeno, naime rad u rimskom parlamentu, 
kojega sadanji papa isto tako ne pripoznaje kao ni prijašnji. I stoga 
su se samo zatrčali neki liberalci, kad su u svojoj zloradosti stali 
zlorabiti ovu tačku. 1 navlastito četiri zadnje tačke — osim obće 
pravnih odredaba iz konstitucije „Officiorum ac munerum" - vriede 
samo za Italiju. To su naputci kongregacije za izvanredne crkvene 
poslove, a ti su naputci, kako je poznato, izašli samo za Jfaliju. 




,,Motuproprio“ Pija X. o kršćanskoj demokraciji u Italiji. 


U početku, kad srno prvu encikliku upravili na 
episkopat vasionoga svieta, u kojoj naglasismo, da mi¬ 
slimo-jedno isto, što i Naši .slavni predšastnici gledom 
na pitanje, imaju li katolički svjetovnjaci sudjelovati kod 
poslova, što se tiču javnoga života, u početku, velimo, 
izjavili smo, da je pomenuto sudjelovanje ne samo 
hvale vriedno, nego kakvo je već današnje stanje Crkve 
i gradjanskoga družtva, uprav i od prieke potrebe. I 
Mi ne možemo na ino, nego da pohvalimo kako rev¬ 
nost tolikih odličnih ličnosti, koje se već odavno za¬ 
uzimaju za to plemenito djelo, tako i neumoran rad 
mnogobrojnih, izvrstnih mladića, koji veselo žrtvuju 
sve svoje sile za taj zadatak. Skoro u Bologni držani 
katolički kongres, oko kojega smo i mi nastojali, kao 
što smo ga i odobrili, dokazao je svietu u jednu ruku, 
da ima jakih katoličkih sila, a u drugu, kako je kori¬ 
stan i uspješan njihov rad posred vjernih katoličkih 
krugova, ako ih rukovodi vješta ruka, što čuva red, 
pazi na stegu, ako se svi u radu drže jednih i istih 
načela.. 

Medju tim, da pravo kažemo, dosta Nas boli, što 
se pojaviše medju njimi česte i žestoke prepirke, sve 
posljedice raznolikih mnienja, a čim se vlastite sile lako 
pocjepkaju i tako oslabe, da ne dokrajče li se te pre¬ 
pirke što prije, rdjav posao i rdjavo djelovanje. Mi, 
koji smo prije, nego je bio i otvoren kongres, nada 
sve preporučivali jedinstvo i slogu duhova, da se uz¬ 
mogne zajednički pretresati i posavjetovati gledom na 
sve, što. se odnosi na praktično držanje i sudjelo¬ 
vanje katolika u javnom životu, Mi danas ne možemo 
da šutimo. I kako bi razna mnienja na praktičnom polju 
mogla lako i u teoriji se ukorieniti, što je i posve na¬ 
ravno i samo se po sebi razumieva, od potrebe je, da 
se označe stalna načela, na kojih se sav rad katolički 
u javnom životu ima da osniva. Leon XIII. blažene 
uspomene, dični Naš predšastnik, iztumačio je bistro i 
jasno upute, kakav ima da bude javan rad kršćanskoga 
puka, u krasnih svojih enciklikah ,,Quođ Apostolici 
muneris" od 28. prosinca 1878., „Rerum nova rum" 
od 15. svibnja 1891. i „Graves de communi" od 18. 
siečnja 1901., i još u jednom posebnom naputku, što ga 
je izdala kongregacija za izvanredne crkvene poslove. 

I Mi, koji isto tako kao i Naši predšastnici uvi- 
djamo, od kakve je prieke potrebe, te se javno djelo¬ 
vanje u kršćanskom puku rukovodi kako treba, zahtie- 
vamo, da se ti mudri propisi tačno i podpuno vrše, 
tako te se u napredak ne usudi nitko od njih od¬ 
stupiti. Da ih laglje imadnemo pred očima i na njih 
ne zaboravimo, naredili smo, da se jezgra iz gore na¬ 
vedenih izprava izvadi i u sliedeće tačke sastavi kao 
temeljno pravilo kršćanskomu puku u njegovu javnom 
djelovanju. Ovih se propisa imaju stalno držati svi 
katolici. 

Temeljna pravila za javno djelovanje u 
kršćanskom puku. 

1. Čovječje družtvo, kako ga je Bog stvorio, sa¬ 
stavljeno je iz nejednakih čimbenika, kao što i udi 
čovječjega tiela niesu svi jednaki. Htjeti ih sve izje¬ 
dnačiti jest naprosto nemoguće, bio bi gotov razsap toga 
družtva. (Enciklika Quod Apostolici muneris.) 

2. Jednakost raznih gradjanskih čimbenika samo 
je u toliko opravdana, u koliko svi ljudi vuku podrietlo 
od Boga Stvoritelja. Odkupljeni su od Isusa Krista i 
bit će prema tačnoj mjeri svojih zasluga sudjeni od 
Boga, koji će ih ili nagraditi ili kazniti. (Enciklika 
Quod Apostolici muneris.) 

3. Budući dakle da u čovječjem družtvu prema 
odredbi Božjoj ima poglavara i podanika, gospodara i 
sluga, bogataša i siromaka, učenih i neukih, odličnih 
i prostih, koji su svi udruženi vezom ljubavi, to sliedi 
odatle, da se medju se imaju podupirati, te postignu 
konačnu svrhu na nebu a ovdje na zemlji materijalnu 
i moralnu dobrobit. (Encikl. Q u o d A p o s t o 1 i c i mu¬ 
neris.) 

4. Dobra zemaljska čovjek ne samo da uživa kao 
i nerazumne životinje, već mu pripada i pravo, da po¬ 
sjeduje i trajan posjed, ne samo da su njegove stvari, 
kojih uživanjem nestaje, nego i one, što trajno postoje. 
(Encikl. Rerum nova rum.) — 

5. Pravo na privatni imutak jest naravno, u koje 
se ne smije dirati, bilo da je plod rada i mara,' bilo 
da je od drugoga preuzet i darovan, i svak može raz¬ 
borito tim da razpolaže. (Encikl. Rerum nova rum.) 

6. Da se izglade opreke, što postoje medju bo¬ 
gataši i siromasi, umjestno je, te se luče dužnosti pra¬ 
vednosti i obveze ljubavi. Zahtievati svoje pravo može 
se jedino u slučaju, kad je povriedjena pravednost. 
(Encikl. Rerum no varu m.) 

7. Stroge dužnosti za radnike jesu sliedeće: „Svu 
svoju snagu uložiti u rad ili posao, kako je već sklo¬ 
pljena nagoda posve slobodno i prema zahtjevom pra¬ 
vičnosti i pravednosti; nikakve štete ne nanositi imutku 
ili osobi svoga gospodara; dok se ustaje na obranu 
svojega prava uzdržati se svakoga nasilja i nikada uz 
bunu ne pristati. (Encikl. Rerum nov aru m.) 

8. Dužnosti, što vežu kapitaliste i gospodare ra¬ 
dnika, jesu ove: radnikom dopitati pravednu plaću; nji¬ 
hove uštednje ne oštećivati nasiljem ili prievarom; ne 
služiti se ni javnom ni potajnom lihvom; dati im slo¬ 
bodna vremena, da uzmognu zadovoljiti svojim vjer¬ 
skim dužnostim; ne izlagat ih škodljivim napastim i 
ćudorednim pogibeljim; ne odvraćat ih od duha obi¬ 
teljskoga života i' od ljubavi k štednji; ne naprtit 
im posao, za koji nije dorasla njihova snaga, ili koji 

Br. 1. — Vrhbosna — 1904. 


ne odgovara njihovoj dobi i spolu. (Encikl. Rerum 
n o va ru m.) 

9. Bogataše i imućne slojeve veže ljubav, da pod- 
pomažu sirote i zapuštenu čeljad, kako to propisuje 
sv. evangjelje. Zapovied je ta tako stroga, te ćemo na 
sudnjem danu o tom na osobit način razlog davati 
(Mat. XXV.) (Encikl. Rerum nova rum.) 

10. Siromasi neka se ne stide svoje sirotinje, neka 
ne odklanjaju darove imućnika, imajući vazda pred 
očima Isusa Odkupitelja, koji se je mogao doista ro¬ 
diti u bogatstvu, pa ipak postade siromah, i tako ople¬ 
meni siromaštinu, te ju opremi neprispodobivimi za- 
slugami za budući život. (Encikl. Rerum novaru m.) 

11. Da se radničko pitanje sretno rieši, mogu i 
kapitalisti i radnici podpomoći; jedno takvimi usta- 
novami, kojimi se pruža nuždna pomoć.siromakom, a 
onda radeći oko toga, te se obadva ta sloja sbliže i 
sdruže. A to se postizava putem družtava za medju- 
sobnu podporu ustanovljenih, nadalje putem kojekakvih 
privatnih osigurateljnih družtava, putem ustanova, 
kojimi se zaštićuju mladenački radnici, a nada sve, da 
se podižu obrtnička i radnička družtva. (Encikl. Rerum 
novaru m.)*) 

12. Taj zadatak da rieši, nastoji u prvom redu 
javno djelovanje u kršćanskom puku ili djelovanje kr¬ 
šćanske demokracije sa mnogimi svojimi raznovrstnimi 
poduzeti. Ova kršćanska demokracija ima se razumjeti 
u smislu tumačenja, što je uzsliedilo od autoritativne 
strane, koji smisao, daleko udaljen od onoga socijalne 
demokracije, ima za temelj načela katoličke vjere i mo¬ 
rala, te se nada sve oko toga trsi, da nipošto ne dira 
u prava privatnoga imutka. (Encikl. Graves de com- 
rn u n i.) 

13. Nadalje nema se kršćanska demokracija ba¬ 
viti sa politikom, niti smije da služi ikada ikojoj poli¬ 
tičkoj stranci i političkim ciljevom. To nije njezino polje; 
ona ima da razvije spasonosno djelovanje u korist pu¬ 
čanstvu, što se osniva na naravnom pravu i zapovjedim 
evangjelskim. (Encikl. Graves de communi i na¬ 
putak kongregacije za izvanredne crkvene poslove.) 
Kršćanski demokrati u Italiji moraju da se uztegnu 
posve od svake koje mu drago vrste politike, koja je 
gledom na prilike, što postoje, iz najvažnijih razloga 
svakomu katoliku zabranjena. (Gornji n a p u t a k.) 

14. Razvijajuć svoje djelovanje kršćanska je de¬ 
mokracija najstrože dužna da se pokori duhovnoj o- 
blasti, izkazujuć biskupom i njihovim zamjenikom pod- 
punu pokornost i odanost. Niti je znak zaslužne rev- 

*) Dovle su propisi obćenite naravi i vriede za sve katolike 
vasionoga svieta. Sada dolaze propisi uzeti iz enciklike „Graves de 
communi" i naputka kongregacije za izvanredne crkvene poslove, 
što vriedi samo za Italiju, kako to već gore napomenusmo, da sta¬ 
nemo na put svakomu zlu shvatanju i izvrtanju. 


nosti niti prave pobožnosti,' činiti makar po sebi liepe 
i dobre stvari, ako ih vlastiti nadpastir nije odobrio. 
(Encikl. Graves de communi.) 

15. Da uzmogne takovo kršćansko-demokratsko 
djelovanje biti jedinstveno, od potrebe je, te u Italiji 
bude podčinjeno povjerenstvu za pripravu katoličkih 
sastanaka i katoličkim odborom. Rečeno povjerenstvo 
steklo si je svojim od mnogo godina hvale vriednini 
radom za Crkvu liepih zasluga, te su mu Pijo IX. i 
Leon XIII. blažene uspomene naložili, da rukovode ka¬ 
tolički pokret, a vazda dakako pod pazkom i pokrovi¬ 
teljstvom biskupa. (Encikl. Graves de communi.) 

16. Katolički spisatelji imaju se u svem, što se tiče 
vjerskih interesa i upliva Crkve na družtvo, srcem i 
umom, kao i ostali vjernici, svojim biskupom i rim¬ 
skomu papi podpuno podložiti. A nada sve imaju se 
čuvati, da u kojem mu drago važnom pitanju izreknu 
svoj sud prije svete Stolice. (Nap. za izv. crkv. poslove.) 

lZ/r/Kršćansko-demokratski, kao i uobće svi ka¬ 
tolički spisatelji imaju sve svoje spise, što se odnose 
na vjeru, kršćanski moral i naravno ćudoredje, krje¬ 
pošću konstitucije Officiorum et munerum*) 
(čl. 41.) podvrgnuti preventivnoj cenzuri biskupa. Duhov¬ 
nici imaju povrh toga, krjepošću iste konstitucije (čl. 
42.), ako misle izdati i spis posve tehničkoga sadržaja, 
izhoditi najprije u svojega biskupa dopuštenje za to. 
(Nap. kongregacije za izv. crkv. posl.) 

18. U ostalom neka se ne straše nikakve žrtve, 
nikakva truda, da medju njimi zavlada ljubav i sloga; 
neka se čuvaju uvreda i priekora. Porode li se 
razna mnienja, mjesto da štogod o tom u novinah 
razglasuju, neka se obrate na crkvenu oblast, koja će 
razsuditi prema pravdi i pravici. Izreče li ova oblast 
kakav ukor, treba se pokoriti bez mrmljanja i izvijanja 
i ne iznoseć tužbe na javu; najviše što će učiniti, jest, 
da se na doličan način, ako uztreba, obrate na naj¬ 
višu vlast. (Nap. kongregacije za izv. crkv. posl.) 

19. Napokon će katolički pisci, ako zastupaju stvar 
proletaraca i siromaka, nastojati oko toga, da izbje¬ 
gavaju način pisanja, kojim se u puku umanjuje ljubav 
i poštovanje napram višim staležem. Neka ne govore 
o pravno osnovanih zahtjevih, gdje se radi o kršćanskoj 
ljubavi, kako je to već iztumačeno. Naprotiv oni će 
podsjećati, da je Isus Krist gledao sve ljude ujediniti 
vezom uzajamne ljubavi, u čem leži punina pravednosti, 
i odakle se radja dužnost, da se promiče uzajamno bla- 
gostojanje. (Nap. kongr. za izv. crkv. posl.) 

Mi odobravamo ovim od svoje volje („motu pro- 
prio“) i na osnovu sigurna znanja, krjepošću Našega 
apostolskog ugleda, ova gornja načela od početka do 
kraja i nalažemo, da se stave do znanja svim katoličkim 

*) Ova je konstitucija,, kako već gore (str. 12) napomenusmo, 
o b ć c n i t o pravne naravi. 







Sarajevo: Odgovor „Hrvatskoj Kruni“. — Laži „Jedinstva" na Isusovce. 


odborom, družtvom i zadrugam, bile i zvale se već 
kako mu drago. Pomenuta družtva imaju ta načela javno 
pribiti u svojih prostorijah i prigodom sastanaka često 
ih pročitati. Nalažemo nadalje, da ih katoličke novine 
u cielosti štampaju te ujedno izjave, da su voljne 
držati ih se, i u istinu neka ih sdušno vrše, inače primit 
će osbiljan ukor; i ako ne bi to uzkoristilo, bit će za¬ 
branjene od crkvene oblasti. 

U ostalom još krepčija rieč i nagovaranje ne će 
ništa koristiti, ako ih uzastopce ne prati dobar primjer, 
tako da je pred njirni, uz njih i za njimi. Svih učest- 
nika kod kojega mu drago katoličkog poduzeća obi- 

Iježje ima da bude to: otvoreno izpoviedanje svete vjere, 
sveti kršćanski život, čistoća ćudoredja, savjestno izvr- 
šivanje zapoviedi Božjih i crkvenih. A to zato, jer je 
to dužnost svakomu kršćaninu, i onda takodjer, daše 
protivnik žaca, dok nema ništa zla da go¬ 
vori na nas (Tit. 2, 8). 

Mi se nadamo, da će ovo Naše zanimanje za rad 
i uspjeh katolika u javnom životu, osobito u Italiji, 
s pomoću Božjega blagoslova donieti obilatih i krasnih 
plodova. 

Dano u Rimu kod Sv. Petra dne 18. prosinca 
1903,, u prvoj godini Našega pontifikata. 

P1JO PP. X. 


V J E S T N 1 K. 


NAŠA DOMOVINA. 

Sarajevo: Odgovor „Hrvatskoj Kruni". U br. 22. 

„Vrhbosne" 1903. (str. 370) napisasmo ove rieči: 

»U br. 85. zadarske „Hrvatske Krune" (28. listo¬ 
pada o. g.) čitamo izjavu preč. šibenskog rodoljuba 
kanonika I. Vidovića upravljenu vrlomu zastupniku 
svećeniku Prodanu'. „Držim nije suvišno, ako Vam, 
a ovo nije prvi put, izjavim, da ja ne pripadam čistoj 
stranci prava, dokle ne uvrsti u svoja načela katolič¬ 
ko, ili se barem ne izjavi, da nema ništa protiva tome 
načelu." Na ovu izjavu dan je u istom broju „Hrvat¬ 
ske Krune" odgovor bez ičijega podpisa: „Kao poli¬ 
tička čista stranka prava ne ima na umu da se bavi 
religijoznim pitanjima, ali zato, jer ne ima religijozno 
pitanje u svom programu, nije i ne može biti čista 
stranka prava protiva vjeri, koju izpovieda većina naro¬ 
da." •— Prvu izjavu moramo pohvaliti, jer je to izjava, 
koja ima u sadašnjih prilikah najviše opravdanosti. 
Sa drugotn se izjavom — otvoreno kažemo — ne 
možemo složiti. Izjavu, kakvu je dala „Hrvatska Kruna" 
preč. g. I. Vidoviću, dale bi sve naše stranke. No mi 
držimo, da ovake izjave ne mogu zadovoljiti katolič¬ 
kog svećenika. Ne ćemo se upuštati u razlaganje, jesu 
li naše politične stranke morale odmah na početku 
uključiti u svoj program i katolička religijozna pitanja; 
svakako odsele unapried ne vidimo razloga, zašto bi 
stranke izključile religijozni elemenata 

, „Hrvatska Kruna" piše, daje to nepravda i uvreda. 
Čudimo se, da tu nalazi uvredu. Mi smo osbiljno iz- 
takli, da je potrebno, te naše politične stranke uključe 
u svoj program i religijozni elemenat, pa to smo za¬ 
željeli i od čiste stranke prava. Bila bi bolje odgovo¬ 
rila „Hrv. Kruna", da nam je kazala, a rad šta to po-, 
litične naše stranke ne smiju ni u napredak da*uključe 
u svoj program religijozni elemenat? Naš nam Bog 
Krist govori: „Tko nije sa mnom, proti meni je, i tko 
sa mnom ne sakuplja, razsipa;" —pa tko li je taj na 
svietu, radi kojega se uztežemo javno izpovjediti Krista, 
uztrebali, i u saboru ga izpovjediti: Kriste mi smo s To¬ 
bom i s Tobom sakupljamo, jer ne ćemo da razsipamo." 
Ni u čem ne valja bezbojnost, a najmanje u vjeri. Svoju 
boju priznati i pravo je i razborito je. Svoju boju pri¬ 


znati i otvoreno svoj barjak razviti jest preduvjet ne- 
strančarstvu. Rad šta dakle ne smjeti uključiti u svoj 
program religijozni elemenat? Nam je poznato, da se 
je o tom bila povela osbiljna rieč baš i na zadnjem 
sastanku u Zadru, i to od ljudi, koji su oko „Hrvat¬ 
ske Krune" i njezine pristaše. Dakle kakovu uvredu 
nanesosmo „Hrvatskoj Kruni", kad one gornje rieči 
napisasmo?—I ljudi liberalci uvidjaju već potrebu vjere 
u politici. (V. napomenu na str. 2 današnje „Vrhbosne".) 
Ne budi nam samo izprazna rieč hrvatska lozinka „Bog 
i Hrvati", kojom se je liepo sprieda okitila „Hrvatska 
Kruna". Lozinka, što si ju tko odabere, znači njegov pro¬ 
gram, što će ga nastojati u životu i javnom i privatnom 
izvršivati činom. — Blago narodu, kojemu je Gospod Bog 
njegov! Ps. 143, 15. 

— Laži „Jedinstva" na Isusovce. U br. 103. 
od 18. prosinca 1903. spljetsko se „Jedinstvo" opet 
baš izlagalo na Isusovce. Nam u Sarajevu i odviše 
je poznat izdavatelj i odgovorni urednik „Jedinstva" 
A. Stražičić, pa kad nam stigne njegovo iz Spljeta 
„Jedinstvo", kao da ga ugledamo u ogledalu. Njemački 
bi mu se pjesnik Platen, da ga čuje, nasmijao: „Nur 
stets zu sprechen, ohne was zu sagen." 

I sad još valjada misli „Jedinstvo", da je Bog¬ 
zna šta iznašlo i izbacilo na Isusovce, kad je eto spo¬ 
menulo t. zv. „Monita secreta". A to je već davno 
izbljuvano od isusovačkih protivnika. Laži i neautentič¬ 
nost te apokrifne krparije izlaze na vidjelo već iz 
samih nutarnjih razloga i iz same povjesti tih 
„Monita secreta", kako je to pokazao i jedan pošteni 
protestanat (Fischer, Aburtheilung der Jesuitensache. 
Leipzig 1853. str. 33). „Monita secreta" izašla su već 
g. 1612. anonimno, a tobože po španjolskom originalu, 
kojega još nikada nitko nije vidio. Sv. Stolica odsudila 
je taj zlobni pasquill 10. prosinca 1616. kao „falzifikat", 
a P. Gretser u isto doba oborio ga je iz temelja. I ta 
sad „Monita secreta" iznosi „Jedinstvo" pred svoje 
čitaoce,' da im tako još većma zamaže svoje gnusne 
laži o uredjenju Družbe Isusove. U ostalom svojih pravila 
ne kriju Isusovci ni od koga. „Institutum Societatis Jesu" 
izdan je u Pragu već g. 1757. i često je puta bio još 
štampan. No „Jedinstvu" je baš stalo za istinu! 

U istom broju obara se „Jedinstvo" i na odgoju 
Isusovaca. Ima u nas u Bosni rieč: Laže i kad se Bogu 
moli. I „Jedinstvo" pod izlikom, da brani katoličku 
Crkvu i njezina načela, okrivljuje Isusovce, da šire loš 
moral u hrvatskom narodu. To će „Jedinstvo" i doka¬ 
zati. Pomoći će mu slavni Pascal — autoritet! A kakav 
je Pascal autoritet, kad je rieč o Isusovcih? Pascal je 
bio glava jansenista i kao takav — najzagrižljiviji ne¬ 
prijatelj Isusovcem. Čim je „Jedinstvo" samo spome¬ 
nulo ime Pascalovo, izdalo se je i pokazalo, da nje¬ 
govo mišljenje u toj stvari nije katoličko. U Port-Royalu, 
ognjištu jansenizma, razkuvao je Pascal svoju kašu i 
iznio ju pred pohlepni za škandali sviet u svojih 18 
„Lettres provinciales", što su izašle iznajprije napose i 
anonimno, a onda g. 1656. pod pseudonimom Louis 
de Montalto. Voltaire, koji je bio sve prije nego pri¬ 
jatelj Isusovaca, naziva u svom „Siecle de Louis XIV." 
to Pascalovo djelo „bezsmrtnimi lažami" i veli, „da se 
sva knjiga temelji na krivom temelju." „Nije se gledalo 
na to,“ pridodaje Voltaire, ,,da se kaže pravo, već da 
se puk pozabavi." U tom smislu nazvao je i Račine 
te Pascalove pogrde i potvore na Isusovce „smiešnom 
komedijom". Unatoč tomu ta je „smiešna komedija" 
vrelo, na koje će današnji „vitezi duha" doći da crpu, 
kad im Se prohtjedne izvaliti koju na Isusovce. — I to 
je piscu „Jedinstva" kao i drugim neprijateljem Isuso¬ 
vaca zajedničko, da nazivaju Pascala „pobožnim", da¬ 
pače „neizrecivo" (!!) pobožnim čovjekom. (Izp. „Je¬ 
dinstvo" 1. c. i „Stimmen aus Maria-Laach" svezak 42. 
god. 1892. str. 27.) „Jedinstvu" je Pascal i „uzvišeni 
katolički crkvenjak". Misli li „Jedinstvo" tim, da je 
Pascal bio svećenik, onda posve krivo misli, jer je 
Pascal bio lajik. Ako pak misli-na Pascalove „Pensees", 
koje su u istinu obrana Crkve i vjere protiv bezbo¬ 
žnika, to ga opet ne može nazvati katoličkim crkvenja- 
kom, kao što ni Chateaubrianda ne možemo nazvati 
katoličkim crkvenjakom, makar i da je njegov „Le genie 
du christianisme" onako uzvišena obrana crkvene istine. 
A za Pascala valja još znati, da se on sve do svoje 
smrti nije hotio izmiriti s papom i da nije htio poreći 
svojih kleveta. I takav je čovjek „Jedinstvu" „uzvišeni 
crkvenjak"! „Jedinstvo" tim samo hoće da zavara oči svo¬ 
jim čitaocem, neka uzdrže Pascala velikim autoritetom 
protiv Isusovaca. Laž i zloba u „Jedinstvu" konkuriraju. 

Pokojni naš Ivan Zovko znao bi nam za „Je¬ 
dinstvo" više puta reći: „Le mot pour rire", t. j. kad 
ga čitaš, smij mu se! I nasmijasmo mu se, kad nam 
stade nabrajati „talijanske, njemačke,, španske i sva¬ 
kakve Isusovce u Travniku". Šta ti još sve 'ue-zna „Je¬ 
dinstvo" ! Ono i za ono zna, što nikada nije bilo. 

Onda ide „Jedinstvo" da se naruga nekim za- 
hvalnicam, što su ih, kaže, štampali Isusovci u „Gla¬ 
sniku Presv. Srca Isusova". Džilitnulo se, ali promašilo 
kao obično. One zahvalnice, što ih iznosi, ne stoje 
nigdje u „Glasniku Presv. Srca Isusova", koji uredjuju 
i za koji su jedino odgovorni naši Isusovci u Travniku; 
već su te ^.zahvalnice u jednom drugom Glasniku, 
kojemu Isusovci niti su odgovorni urednici, niti su u nj 
do sada šta pisali. Za ovaku podlost i podmetanje 
mora doista da se ima djon-koža na obrazu. 1 
kakav je još obraz „Jedinstvu"! Ono cituje tri zahval¬ 
nice. Ali kako ih cituje? Bez godine, bez broja, bez 
5 , ... , - • 

stranice! Stoga ćemo mi navesti, da se te tri zahval¬ 
nice nalaze u „Glasniku sv. Josipa" od prošle godine 
1903. u prilogu „Javne zahvale" na strani 13, 14, 15. 
Pa šta je to tako rdjavo u tih zahvalnicah? „Jedin¬ 
stvo" misli, da takve zahvale puno nanose škode 
narodu, jer „osnažuju vjersku supersticiju i tančaju 
onaj pravi veličanstveni osjećaj uzvišene vjere Kristo¬ 
ve." — Ako jedna licejka zahvaljuje sv. Josipu, što je 
položila izpit, za koji se nije pripravila, jer je mislila, 
da se tako strogo ne iziskuje, zar je to proti pojmu, 
što ga imamo o snazi molitve? Zar bi bilo nemoralno, 
ako bi, recimo, propovjednik, kojemu bi se kod pro¬ 
dike, i poradi slabije priprave, pomelo pamćenje, te 
ne bi znao nastaviti — ako bi se on utekao molitvi, da 
mu Bog pomogne ; ili ako bi jedan, koji je u dvoboju 
ranjen, uvidjevši svoju krivnju i pokajavši si, Boga 
molio, da mu oprosti? To bi bilo ponizno pouzdanje 
u Božju pomoć, koje valja dobro razlikovati od drzo¬ 
vitog pouzdanja, kad čovjek bez potrebe i bez 
ponizne molitve ide u opasnost, iz koje se bez više 
pomoći ne može izbaviti. — I opet ako u drugoj .za¬ 
hvalnici, što ju iztiče „Jedinstvo", jednomu, koji je 
bio po pravu obtužen radi svojega jezika, „po zagovo¬ 
ru Presv. Srca Isusova i sv. Josipa nije bilo ništa," to 
pisac u „Jedinstvu" sasvim krivo razumije, ako on 
stvar tako tumači, kao da je molitva štitila krivicu te 
učinila, da nije bio kriv, premda je zaista bio kriv. 
Nego se to razumije tako, da ga je molitva štitila od 
kazne, t. j. Bog ga je poradi njegove skrušene moli¬ 
tve čuvao od zlih posljedica njegova grieha. Tko 
drugačije razumije, ne zna, kako kršćanin shvata moli¬ 
tvu. Nikada ne će i ne može valjan kršćanin pripi¬ 
sivati molitvi silu, da ona zaštićuje krivicu. Istina, bio 
bi se mogao onaj, koji je spomenutu zahvalu pisao, 
nešto tačnije izreći; no" pomislimo, da onake zahvale 
pišu obično ljudi prosti, koji se ne umiju tako tačno 
izreći, kako bi to zahtievala dogmatična tačnost. — 
Isto to vriedi i za treću zahvalnicu. — Dakle onimi. 
zahvalnicami ne uči se prosti narod (kako to „Jedin¬ 
stvo" trubi), da „molitva može i proste krivice za¬ 
štićivati, da može i ono, što nije ni pravedno ni po¬ 
šteno, uvažavati." Kad bi to molitva mogla, bilo bi u 
istinu „mnogo", dapače „odviše", kako to pisac u 
„Jedinstvu" piše. Ali toga ne može, i tko bi mislio, 
da može, ne bi mislio kršćanski, već superstićijozno. 

I tako je „Jedinstvo" htjelo navatriti na Isusovce 
u jednom samo broju sa čitava dva članka, ali ga je 
šešana kao obično prevarila; htjelo se narugati zahvalni- 
cam, ali se je zaplelo kao pile u kučine. Ne znamo, kako 
može hrvatska narodna stranka u Dalmaciji tako šta 
podnositi u svom organu. 

A na upit „Jedinstva": „Kako Jezuiti uzgajaju?" 
neka odgovori englezki filozof i državnik Fr. Baco: 
(De augm. scient. VII. 153.) „Consule scholas 
Jesuitarum; nihi 1 enim quod in usum venit, 
li i s iinelius! — „Pitaj za savjet škole Isusovaca, 
jer ništa, što je u porabu došlo, nije od njih bolje." 
A glasoviti moderni francezki romanopisac Paul Feval 
napisao je u svom djelu „Les Jesuites" : „Družba Isu¬ 
sova jest velika čuvarica kršćanske odgoje ... Mi 
trebamo Družbu Isusovu za našu djecu — za buduć¬ 
nost domovine." — To i mi velimo. 

vrhbosanski. Tiska „Bosanska Pošta" u Sarajevu, 

,,Motuproprio“ Pija X. o crkvenoj muzici. 


Pijo PP. X. 

7V/1 edju dužnosti pastirske službe, ne samo najviše 
1 učiteljske Stolice, što ju, premda nevriedni, zau¬ 
zimamo po nedohitnoj odluci Božjega Promisla, nego 
i svake pojedine crkve, jest bez sumnje jedna od naj¬ 
važnijih, da se uzdrži i unapredjuje ures kuće Bož¬ 
je, u kojoj se slave najuzvišenija ‘ otajstva vjere, i u 
kojoj se sastaje kršćanski puk, da dobiva milosti sakrame¬ 
nata, da prisustvuje svetoj misi, da se klanja presvetom 
oltarskom sakramentu i da se u javnom i svečanom 
liturgijskom bogoslužju priključi zajedničkoj molitvi 
Crkve. Zato ne smije ništa u crkvi da se sbiva, što bi 
moglo ili buniti ili samo stezati pobožnost i sabranje 
vjernika, ništa, što bi moglo razborito da im dosadjuje 
ili ih sablažnjuje, ništa prije svega, što bi moglo iz¬ 
ravno da vriedja dostojanstvo i svetost bogoslužja, i 
što bi stoga bilo nedostojno kuće molitve i Veličan¬ 
stva Božjega. 

Ne ćemo potanko da nabrajamo zloporabe, što 
bi.se mogle u tom pogledu ušuljati. Danas samo o- 
braćamo Našu pažnju na jedan od najrazširenijih zlih 
običaja, što ga je veoma težko odstraniti, i 'na koji se je 
kadkada požaliti i ondje, gdje je sve drugo najveće 
hvale vriedno, kanoti gledom na ljepotu i krasotu 
crkve, gledom na sjaj, red i skladnost ceremonija, 
gledom na asistenciju klera, gledom na osbiljnost i 
pobožnost onih, koji bogoslužje obavljaju. 

Mislimo na zao običaj u crkvenom pjevanju 
i u crkvenoj muzici. 1 u istinu: ili je poradi same u 
sebi nestalne i promjenljive naravi ove umjetnosti, ili 
poradi vremenom nastala izkvarena ukusa i običaja, 
ili stoga, što je svjetovna i kazalištna umjetnost ubi¬ 
tačno djelovala na crkvenu, ili je razlog ono ugodno 
čuvstvo, što ga muzika neposredno proizvodi, te koje 
ne ostaje baš lako u svojih pravih granicah, ili napo¬ 
kon poradi mnogih predrazsuda, što u toj stvari lako 
nastaju, pa se onda čvrsto zabiju u glavu i osbiljnih 
inače i pobožnih ljudi: činjenica jest, da u ovom 
predmetu postoji trajno nagnuće, da se udaljimo od 
pravovaljanih propisa, što su ustanovljeni u svrhu, za 
koju i jest uobće dopušteno umjetnosti da služi bogo¬ 


služju, i koja je dosta jasno označena u crkvenih 
kanonih, u naputcih obćih i pokrajinskih sabora, kao i 
opetovno u propisih svetih rimskih kongregacija i na¬ 
ših predšastnika papa. 

Baš Nam je prava zadovoljština, što može¬ 
mo priznati mnogo dobra, što je u tom smjeru za 
posljednjih desetgodišta učinjeno i u Našem' gradu 
Rimu i po mnogih crkvah Naše domovine, a osobito 
u nekih zemljah, gdje su se odlični i u Božjoj 
službi revni muževi sdružili u cvatna družtva uz 
odobrenje apostolske Stolice i pod ravnanjem bi¬ 
skupa, te crkvenoj muzici u gotovo svih svojih crkvah 
i kapelah pribavili posvemašnju čast i ugled. No 
daleko smo još od cilja, da ovo dobro postane sve- 
obće dobro za sve, te ako pomišljamo na Naše lično 
izkustvo i pogledamo na veoma brojne tužbe, što 
su Nam odasvud stigle u ovom kratkom razdoblju, 
odkako se svidjelo Gospodinu uzvisiti Našu neznatnu 
osobu na najviši stepen rimskoga biskupstva: scienimo 
bez odvlačenja, da je Naša prva dužnost, te podigne¬ 
mo svoj glas, pa zabacimo i odsudimo sve, što je u 
crkvenom bogoslužju skrenulo sa pomenutoga puta. 

Doista vruće želimo, da pravi kršćanski duh u 
svakom pogledu nanovo procvate i u srcih se vjernika 
uzdrži; zato je od potrebe, te se nada sve brinemo 
za svetinju i dostojanstvo crkve Božje, u kojoj se 
vjernici uprav i sastaju, da crpu pomenuti duh iz 
njegova najodličnijega vrela, naime iz učestvovanja 
kod svetih tajna te javnih i svečanih molitava Crkve. 

A uzaludno je ufanje, da će za tu svrhu saći 
obilat blagoslov Božji, ako naše poštovanje naprama 
Najvišemu, umjesto da se podigne u vis poput mio¬ 
mirisna daha, ono naprotiv utiskuje u ruku Gospodi¬ 
novu bič, kojim je božanski Spasitelj jednoć iztjerao 
iz hrama nevriedne oskvrnitelje. 

Pa stoga,, da se od ovoga časa ne uzmogne 
nitko tim izpričavati, kao da ne poznaje tačno 
svoje dužnosti, i da se zaprieči svaka neizvjestnost 
gledom na tumačenje nekih već naredjenih propisa, 
pronašli smo za prikladno, 1 da u kratko podsjetimo na 
ona načela, prema kojim treba da je uredjena crkvena 

muzika kod crkvenog bogoslužja, te tako sastavimo 
obćenitu jednu sliku iz najpoglavitijih crkvenih pro¬ 
pisa protiv najobičnijih zloporaba. 

I zato objelodanjujemo Mi od svoje volje („motu 
proprio“), sve zrelo prosudivši, ovaj Naš naputak, za 
koji Mi kao za jedan na neki način juridičan zakonik 
(Codex juridicus) crkvene muzike, krjepošću punine 
Naše apostolske vlasti, zahtievamo, da ima 
zakonsku moć, te ovim Našim ručnim pismom 
nalažemo svim, da ga najsavjestnije vrše. 

Naputak za crkvenu muziku. 

I. Obćenita načela. 

1. Crkvena muzika kao dio, što upodpunjuje sveča¬ 
no bogoslužje, mora da služi obćenitoj njegovoj svrsi, 
a ta je, da se daje Bogu čast a vjernikom dobar iz¬ 
gled za njihovo posvećenje. Ona mora podpomoći, da 
se crkveni obredi što sjajnije i dostojanstvenije oba¬ 
vljaju. Kako joj je glavni zadatak, da zaodjene u 
skladne napjeve liturgijski tekst, što se vjernikom pred¬ 
laže za razumievanje, tako joj je i glavna svrha, da 
taj tekst po njoj zadobije veću krepčinu, te se u vjerni¬ 
ka tim sredstvom pobude čuvstva pobožnosti, i tako 
se usposobe, da plodove milosti, što su spojeni sa 
slavljenjem presvetih tajna, zadobiju u što većoj mjeri. 

2. Zato mora crkvena muzika da posjeduje u 
savršenijoj mjeri svojstva, što su svojina bogoslužju, 
navlastito da joj je svet 'i dobar oblik, odakle naravno 
proizlazi drugo njezino značajno obilježje, naime ob- 
ćenitost. 

Ona ima da bude sveta, te stoga da izključi 
sve, što je svjetovno, ne samo u samoj sebi, nego i 
u vrsti i načinu, kako ju muzici izvode. 

Ona ima da bude prava umjetnost, jer je 
inače nemoguće, da ona onako djeluje na duh slušate¬ 
lja, kako to hoće Crkva, kad uzima u svoje bogo¬ 
služje umjetnost glasova. 

Ali u isto doba treba da je ona i obćenita u 
tom smislu, da prem su svakomu narodu u crkvenih 
kompozicijah dopušteni osobiti oni oblici, koji na neki 
način sačinjavaju posebno obilježje njegove muzike, 
ipak to tako treba da je udešeno, te obćenito obi¬ 
lježje crkvene muzike ostane sačuvano, tako da nijedan 
slušatelj i od druge koje narodnosti ne dobije ne¬ 
povoljan utisak. 

II. Vrste crkvene muzike. 

3. Ova svojstva nalazimo u većoj mjeri u gregori¬ 
janskom pjevanju, koje i jest baš stoga pravo pjeva¬ 
nje rimske Crkve, jedino pjevanje, što ga je ona ba¬ 
štinila od praotaca, što ga je kroz viekove u svojih 
liturgijskih zakonicih brižno čuvala, što ga vjernikom 


izravno kao svojinu svoju pruža, što ga nadalje u 
nekih dielovih bogoslužja izključivo propisuje, i što 
ga najnovija iztraživanja baš sretno opet uzpostaviše 
u njegovu prijašnju cjelovitost i čistoću. 

To i jesu razlozi, zašto se je gregorijansko pjeva¬ 
nje vazda smatralo kao najsavrše;niji izgled crkvene 
muzike, tako da se punim pravom može postaviti 
sliedeći obćeniti zakon: 

Jedna crkvena kompozicija jest to svetija i to više 
liturgijska, što se više u sagradnji, nadahnuću i ukusu 
primiče gregorijanskomu pievu, a to manje je 
crkve dostojna, što se više udaljuje od toga naj- 
odličnijeg izgleda. 

Davno tradicijonalno gregorijansko pjevanje mora 
se dakle na širokoj podlozi u svetih obredih opet 
uzpostaviti, jer treba se držati toga načela, da jedan 
crkveni obred ni mrve uprav ne gubi od svoje sveča¬ 
nosti, ako ga ne prati nikakva druga muzika, osim 
jedini gregorijanski piev. Napose trsit nam se je za to, 
da se kod puka opet uvede gregorijansko pjevanje, 
te se vjernici iznova stanu življe zauzimati za službu 
Božju, kako je to i nekada bilo. 

4. Iztaknuta svojstva posjeduje u golemoj mjeri 
i klasična polifonija, osobito ona rimske škole, 
koja je u 16. vieku pod Pierluigi od Palestrine bila 
u najljepšem cvatu, te je i kasnije proizvodila kompozicije 
jednako izvrstne i sa muzikalnoga i sa liturgijskoga 
stanovišta. Klasična polifonija približava se u velike 
najsavršenijem izgledu crkvene muzike, gregorijanskomu 
pievu, i stoga zaslužuje, da joj zajedno s ovim bude 
mjesta kod najsvečanijih crkvenih obreda, kao na pri¬ 
mjer kod onih papinske kapele. I ona dakle treba da 
se uzpostavi na širokoj podlozi kod crkvenih obreda, 
navlastito u najodličnijih bazilikah, u stolnih crkvah, 
u sjemeništnih i ostalih zavoda crkvah, gdje za to po¬ 
trebna sredstva obično ne fale. 

5. Crkva je uviek napredak umjetnosti priznavala 
i promicala; sve liepo i dobro, što je genij tiekom 
viekova iznašao, ona je stavljala u službu svojemu 
bogoštovlju, ali uviek dakako pod uvjetom, da se 
vrše liturgijski zakoni. Zato se je i modernoj muzici 
otvorio ulaz u crkvu, jer i ona može da pruži liepe, 
osbiljne i dostojne kompozicije, što niesu nipošto nedo¬ 
stojne crkvenih obreda. 

Ipak, jer je moderna muzika poglavito svjetskoga 
porekla, treba s velikom pažnjom pripaziti, da kompo¬ 
zicije u modernom stilu, što se pripuštaju u crkvu, ne 
sadržavaju ništa profano, da ne podsjećaju na motive, što 
se čuju na teatru, te da im i spoljašnji oblik ne ima- 
dne šta zajedničko sa profanimi komadi. 

6. Medju raznimi vrstami moderne muzike ima 
jedna, koja se čini najmanje prikladnom, da prati 
crkvene obrede, a to je teatralni stil, koji je u pro r 

slom vieku osobito u Italiji unišao u modu. On je 
po svojoj naravi u najvećoj protivnosti naprama gre¬ 
gorijanskomu pievu i klasičnoj polifoniji, te se stoga 
protivi i najvažnijim zakonom svake dobre crkvene 
muzike. Osim toga sav unutrašnji ustroj, ritam i t. zv. 
konvencijonalizam toga stila najmanje mogu da se 
prilagode zahtjevom prave crkvene muzike. 

III. Liturgijski tekst. 

7. Običajni jezik rimske Crkve jest latinski. Zato 
je zabranjeno kod svečanih liturgijskih čina pjevati 
štogod u kojem drugom narodnom jeziku, navlastito 
kod uzajmičnih i obćenitih dielova mise i oficija.*) 

8. Kako su za svaki liturgijski čin tačno pro¬ 
pisani tekstovi, što se mogu pjevati, a tako i red, 
kojim se imaju pjevati, to nije dopušteno niti od 
ovoga reda udaljiti se, niti propisane tekstove sa 
drugimi po svojoj volji zamieniti, niti ga posve ili 
djelomice izostaviti, izuzevši, ako u potonjem slučaju 
liturgijske rubrike dopuštaju, da se orguljami nado¬ 
mjeste neki redci, što će se medju tim jednostavno u 
koru izmoliti. Dopušteno je samo, prema običaju rim¬ 
ske Crkve, odpjevati jedan motet u čast presv. Oltar¬ 
skom sakramentu iza Benedictus u svečanoj službi 
Božjoj. Isto je tako dopušteno iza odpjevana propisana 
Ofertorija mise za vrieme, što još preostaje, odpjevati 
jedan kratak motet, koji ima rieči od Crkve odobrene. 

9. Liturgijski tekst mora se pjevati, kako stoji u 
knjigah, tako da se rieči ne mienjaju ili nove ne pri- 
meću, da se izostavi nedostojno opetovanje, pojedine 
slovke da se ne kidaju; uviek treba da slušatelji vjer¬ 
nici mognu razabrati, što se pjeva. 


*) Ovo nije nikakvo novo pravilo. I do sada se nije smjelo 
pjevati u narodnom jeziku kod svečanih misa. Po sebi se razu¬ 
mije posebna zabrana pjevanja u narodnom jeziku kod respon- 
zorijS i ordinarija u misi, te kod uzajmičnih psalama, antifona i 
responzorija u oficiju. Ova zabrana vriedi dakako samo za latinsko 
bogoslužje, koje je obćenito u katoličkoj Crkvi, pa zato sv. Otac 
samo o njem i govori. Svečanomu latinskom bogoslužju odgovara 
svečano latinsko pjevanje, kao što i svečanomu staroslavenskom 
bogoslužju odgovara svečano staroslavensko pjevanje. Bi li zar 
bilo svečanije, skladnije i jedinstvenije kod svečane staroslavenske 
mise pjevati u narodnom jeziku mjesto u staroslavenskom? Sklad 
treba da bude svagdje, a po gotovu u jednom činu, kojim se 
svečano diže i pjeva slava Onomu, koji je izvor svakomu skladu i 
jedinstvu. Tako misli sv. Otac Pijo X., tako će misliti i svak, koji 
ljubi,ures kuće Božje. — A kako je zlobno, lažno i ten¬ 
denciozno spljetsko „Jedinstvo", kad u svom br. 2. od 5. siečnja 
1904. ovako komentuje gornji propis sv. Otca: „Papa takodjer 
izričito naregjuje, da sc od sada ne smije pjevati ni u kojem dru¬ 
gom jeziku, već samo latinski"! Na ovake i nalik proračunane 
blezgarije, što samo uckaju narod hrvatski na Rim, progovaramo 
sa Psalmistom: „Narraverunt mihi iniqui fabulationes: sed non ut 
lex tua — pripoviedali mi nepravedni bajke: ali niesu kao zakon 
tvoj." Ps. 118, 85. 


IV. Spoljašnji oblik crkvenih kompozicija. 

10. Pojedini dielovi mise i službe Božje treba da 
i u muzikalnom pogledu pridrže onu ideju i onaj 
oblik, što im ga je dala crkvena tradicija, i koji je 
toli vanredno dobro izražen u gregorijanskom pjeva¬ 
nju. Razni su dakle načini, kako se ima komponovati 
jedan Introitus, jedan Graduale, jedna antifona, jedan 
psalam, jedan hymnus, jedan Gloria in excelsis i t. d. 

11. Napose treba se držati sliedećih propisa: 

a) Kyrie, Gloria, Credo i t. d. u misi treba da 
u kompoziciji pridrže jedinstvenost, koja odgovara 
njihovu tekstu. Nije dakle dopušteno razstavit ih u 
pojedine dielove i kao takove ih komponovati, tako 
da svaki od njih sačinjava svoju podpunu kompoziciju, 
koja se od ostalih može razstaviti i drugom ju kojom 
nadomjestiti. 

b) Kad se služi Večernja (Vespere), imaju se 
obično držati propisi u Caeremoniale episcoporum, 
koji propisuje gregorijansko pjevanje za psalme, a 
dopušta samo za Gloria Patri i himne figuralnu 
muziku. 

Ipak je dopušteno, osobito kod većih svečanosti, 
da se gregorijanski piev izmjenjuje sa tako zvanimi 
falsibordoni ili na sličan način komponovanimi stihovi 
(verzi). 

Kad i kad može se još dopustiti, da se pojedini 
psalmi posvema stave u višeglasni piev; ipak se mora 
u takvih koinpozicijah zadržati psalmodiji vlastiti oblik, 
to jest, pjevači moraju naizmjence pjevati psalme ili 
na novi način, ili na takav, koji je uzet iz gregorijan¬ 
skoga pieva ili je po njem učinjen. 

Ostaju za uviek izključeni i zabranjeni tako zvani 
koncertni psalmi. 

c) Kod himna ima se zadržati tradicionalni oblik 
himna. Zato nije dopušteno n. p. Tantum ergo tako 
komponovati, da prva kitica predočuje jednu romancu, 
jednu kavatinu, jedan adagio, a Genitori jedan allegro. 

d) Antifone Večernje (Vespera) imaju se obično 
izvoditi u njim vlastitom gregorijanskom napjevu. Ako 
se već hoće višeglasno pjevati, onda ne smiju imati 
niti koncertnog napjeva, niti obsega jednoga moteta 
ili jedne kantate. 

V. Pjevači. 

12. Osim onoga, što se pjeva od svećenika, 
djakona i poddjakona, i što se uviek ima pjevati jedi¬ 
no gregorijanski bez ikakve pratnje orgulja, sve ostalo 
liturgijsko pjevanje jest kao jedan kor levita, i zato 
zastupaju crkveni pjevači, ako su i svjetovnjaci, u 
istinu crkveni kor. 

Stoga mora muzika, što ju izvode, bar ponajve- 
ćim dielom sačuvati obilježje muzike u koru. Tim 

dakako nije posve izključeno- solo-pjevanje. Ali ovo 
ne smije nikada u službi Božjoj da prevlada, tako da 
se najveći dio liturgijskoga teksta na taj način izvede; 
ono dapače mora da ima značaj jednostavne melodije, 
te u najtjesnijem savezu da bude sa ostalom koralnom 
kompozicijom. 

13. Iz istoga načela sliedi, da pjevači u crkvi 
obavljaju pravu liturgijsku službu, i stoga da 
se žene, jer su neprikladne za takvu službu, ne mogu 
pripustiti u kor ili u koju muzikalnu kapelu.'") Ako 
se dakle hoće imati sopran i alt glasovi, onda će se 
prema staromu običaju Crkve za to upotrebiti dječaci. 

14. Napokon imaju biti članovi crkvenoga kora 
samo ljudi, koji su poznati sa svoje pobožnosti i česti- 

. tosti, koji se za liturgijskih obreda čednim svojim 
vladanjem izkazuju vriednimi svoje svete službe. Pri¬ 
stoji se nadalje, da pjevači, dok pjevaju u crkvi, nose 
duhovničko odielo ili roketu, i u slučaju, da su im 
tribune odviše izložene očima obćinstva, da se ograde 
rešetkami. 

VI. Orgulje i instrumenti. 

15. Premda je čista vokalna muzika u strogom 
smislu muzika crkvena, to su ipak dopuštene kompo¬ 
zicije uz pratnju orgulja. U pojedinih osobitih slučaje- 
vih i u pravih granicah kao i uz dužne obzire mogu 
se pripustiti i drugi instrumenti, ali- nikada bez poseb¬ 
noga dopuštenja biskupa prema propisom u Caere- 
moniale episcoporum. 

16. Kako pjevanje ima uviek da prevlada, to ga 
imaju orgulje i instrumenti samo podupirati, a nipošto 
ugušivati. 

17. Niesu dopušteni dugački preludiji k pjevanju 
ili prekidanje pjevanja sa komadi, koji imaju značaj 
posvemašnjeg intermezza. 

18. Pratnja orgulja, n. p. kod preludija, inter- 
ludija i t. d., treba da je udešena ne samo prema 
naravi samoga instrumenta, nego se uobće ima oba¬ 
zirati na sva svojstva prave crkvene muzike, o kojih 
je gore bio govor. 

19. Zabranjuje se u crkvi uporaba glasovira kao 
i svih bučnih instrumenata, kao bubnjeva, talambasa, 
tasova, zvončića i sličnih. 

20. Najstrože je zabranjeno sviranje u crkvah 
tako zvane muzikalne kapele; samo kod vanre- 
dnih sgoda a sa privoljenjem biskupa dopušten je raz¬ 
borit, prema prostoru odmjeren i ograničen izbor pu- 
haćih instrumenata, a predpostavlja se dakako, da je 

*) Ovo je dosta razgovietno izrečeno, i po tom distingvira- 
nje kora u svetištu i kora izvan svetišta ništa ne pomaže. Zašto 
se žene izldjučuju iz crkvene muzikalne kapele, nije u papinu 
„Motuproprio" .razlog svetište, već je u njem razložen posve drugi 
razlog, t. j. u liturgijsku službu ne pristaje žena. 

odnosna kompozicija i pratnja sastavljena u osbiljnu 
stilu, te da odgovara primjereno onoj, što je udešena 
za orgulje. 

21. Kod procesija izvan crkava može biskup 
dopustiti, da sudjeluje muzikalna kapela, ali pod po¬ 
godbom, da se svjetski komadi nipošto ne sviraju. 
Željeti je, da se u takvih slučajevih muzikalna kapela 
na to ograniči, te prati 1 neke duhovne, latinske ili 
pučke, napjeve, što ih izvode pjevači u procesiji ili 
članovi pobožnih kongregacija. 

VII. Obseg liturgijske muzike. 

22. Nije dopušteno poradi pjevanja ili sviranja 
pustiti, da svećenik na oltaru dulje vremena čeka, 
nego to liturgijski obredi propisuju. Prema crkvenim 
ustanovam mora Sanctus mise biti izpjevan prije Po¬ 
dizanja, pa zato valja da se i celebranat kod toga 
obazire na pjevanje. Gloria i Credo moraju prema 
gregorijanskim predajam razmjerno kratko trajati. 

23. Uobće valja se osobito kloniti i sjene težke 
one zloporabe, kao da kod crkvenih obreda liturgiju 
drugo mjesto dopada, i kao da je na neki način služav¬ 
ka muzici, dočim je muzika jednostavno- jedan dio 
liturgije, te ovoj ima da bude ponizna službenica. 

VIII. Glavna sredstva. 

24. Da se dosele navedena pravila tačno izvršuju, 
neka biskupi, u koliko to nije još učinjeno, u svojih 
biskupijah ustanove osobito povjerenstvo, u 
kojem će biti muževi, koji u stvarih, što se tiču muzi¬ 
ke, mogu zaista biti nadležni sudci, i kojim će na 
svoj način, što će se činiti najbolji, biti povjeren zada¬ 
tak, da bdiju nad muzikom, koja se izvodi u njihovih 
crkvah. Ovo povjerenstvo ne će samo na to pripaziti, 
da muzika sama po sebi bude dobra, nego da je i u 
razmjeru sa silami pjevača i da se uviek dobro izvodi. 

25. U kleričkih sjemeništih i crkvenih za- 
vodih imaju prema propisom tridentinskog sabora svi 
marljivo i s ljubavlju gojiti pomenuto predajno gregori¬ 
jansko pjevanje, a poglavari neka pri tom svoje mlade 
podanike na sgodan način pohvale i obodre. Isto će 
se tako nastojati, gdje je to ikako moguće, da se 
medju klerici ustanovi pjevačka škola, te se uzmogne 
izvoditi sveta polifonija i uobće dobra liturgijska muzika. 

26. Za običnih predavanja o liturgiji, moralu, 
crkvenom pravu, što se drže slušateljem bogoslovlja, 
neka ne propuste profesori osvrnuti se na one tačke, 
što se napose protežu na načela i ustanove crkvene 
muzike, koja predavanja usavršit će se posebnimi 
podukami o estetici crkvene umjetnosti, tako da klerici 
ne ostave sjemenište ne pribaviv si potrebno znanje 
gledom na podpuno crkveno izobraženje. 

27. Valja se pobrinuti za to, da barem kod glav¬ 
nih crkava opet nastanu starinske škole pjevačke 
(scholae cantorum), kako su na mnogih mjestih posto¬ 
jale, a uspjesi bili su izvrstni. Revnomu kleru ne će 
biti težko, da i kod manjih crkava i onih na selu po¬ 
digne pomenute škole, a to više, što se tako ima u 
rukuh posve lako sredstvo, da i dječake i odrasle okupe 
oko sebe na njihovu korist i dobar izgled naroda. 

28. Treba nastojati, da se na sve moguće načine 
podupiru više škole za crkvenu muziku, gdje one već 
postoje, a gdje ih još nema, da se podignu. Prevažna 
je stvar, da se crkva sama brine za izobraženje svojih 
kapelnika, orguljaša i pjevača, kako to iziskuju istinita 
načela svete umjetnosti. 


IX. Z a k 1 j u č a k. 

29. Na koncu preporučujemo kapelnikom, pjeva¬ 
čem, osobam klera, poglavarom sjeminišta, crkvenih 
zavoda i vjerskih družba, župnikom i upraviteljem 
crkava, kanonikom sbornih i stolnih crkava, a u prvom 
redu biskupom, da sa svom revnošću podpomažu ove 
mudre već od davnih vremena zaželjene i od svih 
jednodušno zatražene reforme, da se ne izvrgne prezi¬ 
ru ugled Crkve, koja ih je opetovno naložila i sada 
ih opet svojski na srce stavlja. 

Dano*) u Našoj apostolskoj palači u Vatikanu 
na dan djevice i mučenice sv. Cecilije, 22. studenoga 
1903., u prvoj godini Našega pontifikata. 

*) Objelodanjeno 28. prosinca 1903. 

Pijo PP. X. 


Decretum 


Urbis et 

Sanctissimus. Dominus Noster Pius Papa X Motu Proprio 
diei 22 Novembris 1903 sub forma I n st ructi on i s de mušica 
sa era venerabilem Cantum Gregorianum iuxta codicum fidem ad 
pristinum Ecclesiarum usum feliciter restituit, simulque praecipuas 
praescriptiones, ad sacrorum concentuum sanetitatem et dignitatem 
in templis vel promovendam vel restituendam, in unum corptis col- 
legit, cui tamquam Codici juridico musicae sacrae ex pleni- 
tudine Apostolicae Suae Potestatis vim legis pro universa Ecclesia 
habere voluit. Quare idem Sanctissimus Dominus Noster per hane 
Sacrorum Rituum Congregationem mandat et praecipit, ut Instruc- 
tio praedicta ab omnibus accipiatur Ecclesiis sanctissimeque serve- 
tur, non obstantibus privilegiis atque exemptionibus quibuscunque, 
etiam speciali nomine dignis, ut sunt privilegia et exemptiones ab 
Apostolica Sede maioribus Urbis Basilicis, praesertim vero Sacro- 
sanetae Ecclesiae Lateranensi concessa. Revocatis pariter sive privi- 


Orbis. 

Iegiis sive commendationibus, quibus aliae quaecumque cantus 
liturgici recentiores formae pro rerum ac temporum circumstantiis 
ab Apostolica Sede et ab hac Sacra Congregatione inducebantur, 
eadem Sanctitas Sua benigne concedere dignata est, ut praedictae 
cantus liturgici recentiores formae, in iis Ecclesiis ubi iaifi invectae 
sunt, ličite retineri et cantari queant, donec quamprimum fieri pote- 
rit venerabilis Cantus Gregorianus iuxta codicum fidem in eorum 
locum sufficiatur. Contrariis non obstantibus quibuscunque. 

De hisce omnibus Sanctissimus Dominus Noster Pius Papa X 
huic sacrorum Rituum Congregationi praesens. Decretum expediri 
iussit. Die 8 Ianuarii 1904. 

L. t S. 

Seraphinus Card. Cretoni, f Diomedes Panici, 

S. R. C. Praefectus. Archiep. Laodicen., 

S. R. C. Secretarius. 


Br 74 Josip, 

po milosti Božjoj i sv. Stolice metropolit i nadbiskup vrhbosanski, svim svećenikom, što su u nadbiskupiji vrhbosanskoj i biskupiji 
banjalučkoj, blagodat i mir od Boga Otca našega i Gospodina Isusa Krista. 


1. Odazivajuć se želji svih duhovnih pastira u 
pastvi, razposlasmo dne 4. listopada 1903. po svoj 
nadbiskupiji vrhbosanskoj svim poznati priedlog za 
osnutak mirovinske zaklade za nemoćne svjetovne 
svećenike i zaklade za oskudne i bolestne franjevce i 
svjetovne svećenike. Svi s veseljem pristadoše uz pried¬ 
log sa vrlo malim izuzetkom, koji u koliko se tiče 
franjevaca, valja da se dotični obrate na svojega preč. 
O. Provincijala, s kojim smo mi posve suglasni. 

I iz banjalučke biskupije svi jednodušno prihvatiše 
priedlog razposlan po svoj biskupiji banjalučkoj i oda- 
zvaše se pozivu svojega presvietloga biskupa. 

Prema tomu proglasuje se ovo kao naredba i 
propis stvoren od svih za sve kako u nadbiskupiji vrh¬ 
bosanskoj tako i u biskupiji banjalučkoj, za koju me je 
ovlastio presvietli biskup banjalučki O. Marijan Marković. 


A. 

Za nadbiskupiju vrhbosansku. 

1. Mirovinska zaklada za nemoćne svjetovne svećenike. 

2. U tu će zakladu svake godine doprinositi: 

1. Nadbiskup 200 K. 2. Palunko Vincencij 50 K. 

3. Košćak dr. Ivan 50 K. 4. Hadrović pl. Stjepan 50 K. 
5. Šarić dr. Ivan 50 K. 6. Ajvazović Petar 30 K. 
7. Alaupović Antun 20 K- 8. Barišić Alfonzo 20 K. 
9. Batvić Bernardin 15 K. 10. Bekavac Mato 40 K. 
11. Buljan Antun 15 K. 12. Czezner Gjuro 15 K. 13. Čan- 
čarević Petar 20 K. 14. Čosić Juraj 20 K. 15. Ćurić 
Ivan 10 K. 16. Dominović Ilija 20 K. '17. Dujić Danko 
5 K. 18. Dujić Ferdo 5. K. 19. Dujmušić dr. Ivan 
15 K. 20. Džojić Marijan 20 K- 21. Ezgeta Stjepan 
30 K. 22. Gašparević Stjepan 20 K. 23. Gjebić Nikola 

15 K. 24. Igre Tomo 50 K. 25. Jablanović Ivan 20 K. 
26. Jović Antun 15 K. 27.Jurić Franjo 30 K. 28.Kreneis 
Vladislav 40 K. 29. Kozinović Ivan 20 K. 30. Krilić 
Nikola 20 K- 31. Mandić Nikola 15 K. 32. Matišić 
Josip 10 K. 33. Mihačević Tadija 15 K. 34. Mijić Am- 
broža 20 K. 35. Mikić Franjo 10 K. 36. Mitrović Ivan 
10 K. 37. Mohorić Antun 15 K- 38. Momčinović Mato 
15 K. 39. Odić Nikola 40 K. 40. Oršić Stjepan 20 K. 
41. Pajić Matija 40 K. 42. Papić Ivan 20 K. 43. Pezer 
Mato 40 K- 44. Predmerski Andrija 40 K. 45. Skalec 
Josip 20 K. 46. Šalković Stanko 40 K. 47. Šunjić 
Antun 20 K. 48. Tvrdković Eugen 20 K. 49. Tvrd- 
ković Marko 20 K. 50. Turbić Ivan 15 K. 51.Veseli- 
čić Juraj 30 K. 52. Vincetić Andrija 15 K. 53. Violoni 
Ilija 15 K. 54. Vrebac Franjo 10 K. 

3. Imutkom mirovinske zaklade za nadbiskupiju 
vrhbosansku upravlja ordinarijat vrhbosanski, a za 
biskupiju banjalučku ordinarijat banjalučki. Uz bok 
ordinarijatu stoji odbor od pet lica: od jednoga ka¬ 
nonika, od župnika sarajevskoga (sada vč. g. Toma 
Igrca), od župnika novosarajevskoga (sada vč. g. Antuna 
Alaupovića), od jednoga kateheta sarajevskoga (sada 
veleuč. g. dr. Ivana Dujmušića), od upravitelja dobara 
nadbiskupijskih (sada vč. g. Ivana Jablanovića). 

Odboru je dužnost: sakupljati prinose, na koje 
se tko obvezao; držati sjednice, kad uztreba; smišljati, 
kako bi se glavnica mirovinske zaklade umnožila; 
priedloge primati iz nadbiskupije i na uvaženje ih 
stavljati nadbiskupskom ordinarijatu. 

Svake godine mora se držati javna sjednica, na 
koju valja pozvati sav kler sarajevski, a mogu i iz 
nadbiskupije doći svećenici, koji hoće. Zato treba javnu 
sjednicu ureći putem „Vrhbosne". 

Prigodom javne sjednice izvještava odbor o imutku 
i drugih stvarih, što su svećenstvu potrebne znati. 

4. Prinose treba da svaki svećenik direktno 
pošalje na Prvu hrvatsku štedionicu u Zagre¬ 
bu, i to poštanskom naputnicom, i na njoj da tačno 
naznači, da je taj novac poslan za mirovinsku zakladu 
nadbiskupije vrhbosanske. 

Prva hrvatska štedionica u Zagrebu davat će 4% 
kamata, pa će za svakih 1000 K, kad pošiljke novčane 
narastu do te svote, dati založnice, što glase na 
1000 K a nose 4'/.,% kamata. Te založnice poslat će 
se na nadbiskupski ordinarijat vrbosanski u Sarajevo, 
odnosno na ordinarijat banjalučki u Banjaluku, da se 
pohrane u kasi diecezanskoj. 

Prva hrvatska štedionica dat će sve založnice 
vinkulirati bez zaračunanja ikakvih troškova, 
te će isto tako bez platno obavljati ine manipulacije, 
kao kod ždrebanja paziti, da li nije koji broj izvučen, 
mjesto eventualno izždrebanoga komada novonaba- 
vljenu založnicu vinkulirati, i slično. 


Osim toga svaki će svećenik, koji pošalje svoj 
prinos na Prvu hrvatsku štedionicu u Zagreb, izviestiti 
o tom službeno svoj ordinarijat, koji će to dotičnomu 
odboru do znanja staviti. 

Umoljavaju se svi prinosnici, da svoje prinose 
izplate u prvoj polovini godine; ne mognu li, a ono sva¬ 
kako neka polovicu svojega prinosa pošalju u prvoj polo¬ 
vini godine, a drugu polovicu u drugoj polovini godine. 

5. Iz te mirovinske zaklade, u koliko to budu sred¬ 
stva dopuštala, davat će se onomu, koji nemoćan 
postane prije nego je deset godina službovao, 400 K 
na godinu; poslie svakih pet godina službovanja davat 
će se 200 K više, tako da će nemoćnik poslie pet- 
naestgodišnjega službovanja dobivati 600 K, poslie 
dvadesetgodišnjega 800 K, poslie dvadesetpetgodišnjega 
1000 K, poslie tridesetgodišnjega 1200 K, poslie 
tridesetpetgodišnjega 1400 K, napokon poslie četrdeset- 
godišnjega 1600 K. 

6. Kada se dvie kuće, što u Sarajevu pripadaju 
nadbiskupiji vrhbosanskoj, oslobode duga, onda će 
dohodci jedne (tako zvane Babićeve) služiti za miro¬ 
vinsku zakladu, a druga (gdje je sada vojno zapovje- 
dničtvo) za zakladu za oskudne i bolestne franjevce 
i svjetovne svećenike. 

Svi se svjetovni svećenici umoljavaju, da se i 
jedne i druge zaklade spomenu, kadgod ih Gospodin 
Bog blagoslovi, osobito u svojih testamentih. 

II. Zaklada za oskudne i bolestne franjevce i svjetovne 
svećenike. 

7. U tu zakladu doprinosit će 

Crkve 

5 a. franjevačke: 

1. Banbrdo 20 K. 2. Brajkovići 10 K. 3.Brestovsko 
20 K. 4. Breške 40 K. 5. Bučići 10 K. 6: Bugojno 
40 K. 7. Busovača 40 K. 8. Dobretići 20 K. 9. Dolac 
40 K. 10. Doljani 10 K. U. Domaljevac 20 K. 
12. Dubica 20 K. 13. Dubrave 40 K. 14. Foča 20 K. 
15.Fojnica 40 K. 16. Gornji Vakuf 40 K. 17. Gračac 20 K. 
18. Gučagora 40 K. 19. Kiseljak 20 K^ 20. Koraće 
10 K. 21. Kreševo 40 K. 22. Novi Šeher 30 K. 
23. Orašje 20 K. 24. Osova 20 K. 25. Plehan 40 K. 
26.Podhum30K. 27.Podmilačje 40 K. 28. Potočani 30 K. 
29. Rama 40 K. 30. Sarajevo (crkva sv. Antuna) 20 K. 
31. Suhopolje 20 K. 32. Sutjeska 30 K. 33. Svilaj 
20 K. 34. Šivša 10 K. 35. Tišina 10 K. 36. Tolisa 
40 K. 37. Tremošnica 40 K. 38. Tuzla 40 K. 39. Ulice 
20 K. 40. Vareš 40 K. 41. Vijaka 20 K. 42. Visoko 20 K. 
43. Vitez 20 K. 44. Zenica 40 K. 45. Žeravac 40 K- 

b. Svjetovne: 

1. Bežlja 20 K. 2. Bjelina 25 K. 3. Bok-Luka 
20 K. 4. Brčko 40 K. 5. Brod 30 K. 6. Crkvice 30 K- 

7. Čemerno 10 K. 8. Deževice 10 K. 9. Doboj 40 K. 
10. Derventa 40 K. 11. Dželilovac 10 K. 12. Gorice 
20 K- 13. Golobrdo 20 K- 14. Goražda 10 K- 15. Grada- 
čac30K. 16. Gromiljak 10 K. 17. Komušina 30 K- 
18. Korićani 6 K. 19. Kupres 40 K. 20. Modrić 40 K. 
21. Morančani 40 K. 22. Novo Sarajevo 20 K. 23. Odžak 
30 K. 24. Pećine 10 K. 25. Pećnik 10 K. 26. Radunice 
20 K. 27. Rastićevo 10 K- 28. Rastovo 4 K. 29. Sara¬ 
jevo (katedrala) 100 K. 30. Solakova Kula 20 K. ;31.Stup 
(Sarajevsko polje) 30 K. 32. Samac 30 K. 33. Travnik 
(župska crkva) 30 K. 34. Uzdol 15 K. 35. Vidovice 
30 K. 36. Zavidović 10 K. 37. Zvornik 5 K. 38. Ža- 
bljak 20 K. 39. Žepče 30 K. 

c. Ostale crkve i kapelice: 

1. Crkva sv. Ćirila i Metodija (sjemeništna) u 
Sarajevu 40 K. 2. Nadbiskupska kapelica u Sarajevu 
25 K. 3. Crkvica milosrdnih sestara u Sarajevu 10 K. 
4. Kapelica kćeri Božje ljubavi kod sv. Augustina u 
Sarajevu 10 K. 5. Kapelica kćeri Božje ljubavi kod sv. 
Josipa u Sarajevu 10 K. 6. Kapelica služavaka malo¬ 
ga Isusa u nadbiskupskoj ubožnici u Sarajevu 10 K. 
7. Crkvica milosrdnih sestara u Travniku 15 K. 8. Crkva 
sv. Alojzija (sjemeništna) u Travniku 40 K. 

8. Razdioba novca. Novcem, što prispije 
sa franjevačkih župa, ima se osnovati fond i z k 1 j u č i v o 
za bolestne i nemoćne franjevce, odnosno njihove 
crkve, a novcem, što prispije sa svjetovnih župa, za 
svjetovne svećenike. 

Kad se izplati nadbiskupijska kuća u Sarajevu, 
gdje je sada vojno zapovjedničtvo, od svih prihoda 
ove kuće polovica će pripadati u rečenu svrhu redu 
franjevačkomu u Bosni, a druga polovica svjetovnomu 
vrhbosanskom kleru. 

9. Uprava imutka. Svim tim imutkom upravlja 
nadbiskupski vrhbosanski ordinarijat u Sarajevu, i to 
tako, da obaška vodi račune od crkava franjevač¬ 
kih, a obaška od svjetovnih. 

Nadbiskupski vrhbosanski ordinarijat svake godi¬ 
ne drži glavnu skupštinu i odbor izvješćuje o pri¬ 
došlih prinosih i o stanju franjevačkoga i svjetovnoga 
fonda. 

Na priedlog odbora, koji će biti mješovit, dieli 
vrhbosanski ordinarijat podpore franjevcem iz njihova, 
a svjetovnomu svećenstvu iz njihova fonda. 

10. U mješovitom tom odboru sa strane franje¬ 
vačke jesu: 

1. O. Provincijal. 2. O. Gvardijan u Sutjeskoj. 
3. O. Gvardijan u Fojnici. 4. O. Gvardijan u Kreševu. 

Sa strane , svjetovnoga klera : 

1. Jedan kanonik vrhbosanki. 2. Župnik sarajevski. 
3. Župnik sa Stupa (Sarajevsko polje). 4. Jedan katehet. 


11. Svoje prinose treba da svi franjevci, koji su 
u pastvi, šalju direktno na Prvu štedionicu u Zagrebu, 
kako je gore rečeno za prinose za mirovinsku zakladu. 

Treba napomenuti, da je nadbiskupski ordinarijat 
vrhbosanski suglasno sa ovdašnjim preč. O. Danielom 
dr. Banom, provincijalom, odredio prinose za franjevce 
u Bosni. 

B. 

Za biskupiju banjalučku. 

12. Prinosi crkava služit će kao zaklada za 
oskudne i bolestne svjetovne svećenike i franjevce u 
pastvi, a prinosi svjetovnoga klera služit će kao miro¬ 
vinska zaklada za svjetovne svećenike. 

Prema tomu po nalogu presvietloga O. Marijana, 
Markovića, biskupa banjalučkoga, imaju doprinositi: 

1. Crkve. 

1. Banjaluka 40 K. 2. Barlovci 30 K. 3. Bihać 
40 K- 4. Čuklić 40 K. 5. Dubica bosanska 20 K. 
6. Dubrava 20 K. 7. Glamoč 20 K. 8. Gradiška 20 K- 
9. Grahovo 20 K. 10. Ivanjska 40 K. 11. Jajce 40 K. 
12. Ključ 20 K. 13. Kotor Varoš 30 K. 14. Kulaši 
20 K. 15. Liskovica 30 K. 16. Livno 40 K. 17. Lju- 
bunčić 40 K. 18. Lištani 30 K. 19. Mahovljani 30 K. 
20. Martinac 20 K. 21.Miljevac 20 K. 22. Novi bosan¬ 
ski 20 K- 23. Petričevac 30 K. 24. Priedor 20 K. 
25. Prnjavor 20 K- 26. Rakovac 20 K. 27. Rudolfstal 20 K. 
28. Sanskimost 40 K. 29. Sokoline 20 K. 30. Stara 
Rieka 30 K- 31. Stratinska 20 K. 32. Varcar-Vakuf 
30 K. 33. Vidović 40 K. 34. Volar 30 K. 35. Vrbanjci 
20 K. 36. Windthorst 20 K. 37. Zelinovac 20 K. 

2. Svjetovni svećenici. 

1. Biskup Marković 100 K. 2. Angjelić Petar 25 K. 
3. Ballian Ivan 26 K. 4. Begčević Nikola 30 K. 
5. Čurčić Antun 30 K. 6. Diittmann Armin 25 K. 7. Gabel 
Karlo 10 K. 8. Hernla Miroslav 20 K. 9. Lacić Antun 
20 K- 10. Kaurinović Josip 25 K. 11. Malešević Franjo 
40 K. 12. Marić Ivan 25 K. 13. Milorad Josip 30 K. 
14. Pajić Pavao 40 K. 15. Pašalić Ivan 25 K. 16. Peli- 
vanović Juraj 20 K. 17. Szegedi Andrija 40 K. 18. Šuman 
Petar 10 K. 

13. Što je rečeno o slanju novca u Prvu hrvat¬ 
sku štedionicu u Zagrebu za nadbiskupiju vrhbosansku, 
valja i za franjevce i svjetovne svećenike u biskupiji 
banjalučkoj; i oni su obvezani direktno slati novce na 
Prvu hrvatsku štedionicu u Zagrebu i o tom izvješćivati 
ordinarijat banjalučki. 

14. Ova naredba vriedi odmah već za ovu godi¬ 
nu 1904. 

U Sarajevu dne 6. siečnja, na Bogojavljenje, 1904. 

f Josip, 

nadbiskup vrhbosanski. 

Na tvojem srcu 

Spjevala Eugenija Šah. 


\Ta tvojem srcu opet čas sam snila, 

^ O domovino moja, 

Ijjslušala sam kucaj tvoga bila, 
Sred maglovitih sloja. 

Iz tvoje grudi romonilo mi je 
Ko vrele pjesme zvuci, 

Iz duše svoje što ju brodar vije, 
Kad sanak sni o luci. 

II’ kao vapaj Beduina žedna, 

Što pustarom sve hrli, 

A u tom moru pieska nepregledna 
Oaza varku grli. 


Ah, i ti žedjaš, domovino moja, 

I pravde i slobode, 

Sred svoga čezneš krvavoga boja 
Za vrutkom žive vode. 

I tužno zreš, gdje s tvoje krvi, suza 
Još žudjen plod ne niče, 

Dok drugim usred najmračnijih uza 
Svud dan već zlatan sviće. 

1 pitaš: kad će struja sjajnog zraka 
I moje obasjat lice? — 

Al’ tiho šapće ko iz grobnog mraka 
Duh tvoje povjestnice: 


„Na obzor kad će hrvatski se vinut 
Svežrtvujuća Sloga, 

U sreće sjaju tad će istom sinut 
Stieg uzkrsnuća tvoga." 


Pape i Hrvati. 

Piše dr. Fran Binički. 

(Dalje.) 


9. Iza sv. Adrijana sjede na stolicu sv. Petra 
Ivan VIII. (872.—882.), čovjek, koji je prije velikana 
Lava XIII. možda najviše odavao i riečju i djelom, 
koliko majka, sv. Crkva rimokatolička, ljubi i miluje 
odabrani narod hrvatski. Malo se spomenika sačuvalo, 
ali ono što je, zlata je vriedno. Kad ono hrvatski 
gusari uzeli kaliti pravedni gnjev na nepravednih su- 
sjedih, piše papa Domogoju: „. . . ut contra marinos 
latrunculos, qui sub praetextu tui nominis in christi- 
colas debachantur, tanto vehementius accendaris, quan- 
to illorum pravitate famam tui nominis obfuscatam 
fuisse cognoscis." 1 ) Pisan je taj list negdje 873.—876. 
Još se prije — negdje 872.—873. — tuži Ivan VIII. 
Domogoi duci Sclavorum, da se Bugarska 
odvrgla od Rima i pristala uz Carigrad. 2 ) U to isto 
doba piše papa i Mutimiru, knezu posavskomu, upo- 
zorujuć ga na popove, koji se skitaju u njegovih 
stra'nah i ,,quaedam ecclesiastica contra canones officia 
peragunt." 3 ) Bizantinci, koji ne mogahu zaboraviti svoje 
Dalmacije, ter nastojahu, da im hrvatski vladar bude 
prišipetlja, po sve pute skovaše urotu proti Domogoju. 4 ) 
Domogoj doznade za urotu i za urotnike, a doznade 

') Documenta, 6. 

5 ) Starine, 12, 212. 

s ) Tamo. 

‘) Smičiklas, I, 191. 


i papa, koji opominje Domogoja: ,,non mortis sed 
temporalis exilii eos religatione castiga." 1 ) Malo kasnije 
piše papa „omnibus fidelibus" dopuštajuć nekomu popu 
Ivanu, da vrši svoje svećeničke dužnosti, što ih je 
bio prestao vršiti, jer bio dao zaklon nekomu urotniku 
i vjeru, a Domogoj ga ipak pogubio. 2 ) 

Domogoj se prestavi 876. Na priestolje bansko 
sjede jadnik Zdeslav (Sedesclaus). Kukavica sebična 
— pravi brat današnjim hrvatskim izdajicam, koji 
spremno predaju svakomu narod a za svoju korist ili 
za kakvu čast — „imperiali fultus praesidio Constanti- 
nopolim veniens, Sclavorum ducatum arripuit.“ 8 ).Izdajica 
tegnu pretrgnuti onu svezu, što je njegov narod vezala 
uz prosvjetni zapadni sviet. 4 ) Carigrad se znao odužiti 
svome služniku. Dalmatinski gradovi imadjahu plaćati 
Hrvatskoj onaj danak, što ga plaćahu carstvu. Ali ruka 
ruku pere! Za uzdarje se Hrvati moradoše ociepiti 
od Rima i zagaziti u kal bizantinski. Latinski su grado¬ 
vi prednjačili. Malko je čudan list, što ga je 879. 
pisao papa „dilecto filio Sedesclavo, glorioso comiti 

•) Starine, 12, 218. 

2 ) Tamo 217. 

3 ) Documenta, 373. 

4 ) I današnji naši „romheceri“, koji ovamo svaljuju na Rim 
drvlje i kamenje, a onamo se nabacuju sa svetim pravosla¬ 
vljem, gaze stopami izdajnika Zdeslava. 

Sclavorum". Papa šalje poslanika „'ad gentem Vulga- 
rorurn", pak će Zdeslavu: ,,Quia fama tuae dilecti- 
onis atque bonitatis et religionis in Deum ad nos 
usque pervenit... praecipimus atque mandamus..." 
Poziva se papa i na zaštitnike Hrvata sv. Petra i 
Pavla. 1 ) Sve to odaje, kanda je katolik i Ždeslav i narod 
mu. A ipak se iz drugoga pisma papina zna, da su 
se Hrvati bili odmetnuli. Rački misli, da je papa sve 
dobro znao, ali „pred očima imajući glavnu svrhu 
pisma ... . nije htio one nepovoljne okolnosti dodirnu¬ 
ti." 2 ) Farlati je još prije riešio zagonetku, da je papa 
onako pisao ad captandam benevolentiam. 3 ) Smičiklas 
vjeruje: „...da je sam glas o dolazku papina po¬ 
slanika morao u živi plamen razpiriti ono nezadovolj¬ 
stvo, koje je tinjalo za ove dvie godine." 4 ) 

Na priestolje hrvatsko sjede, kaže Ivan Djakon, 
„Brenamir interfecto Sedesclavo." 5 ) Neumrli junak Brani¬ 
mir Osvetitelj — kako ga zove Kvaternik (II, 129.) — 
pregnu oprati ljagu, što ju je bacio na hrvatstvo Zde- 
slav, tudja prišipetlja, a i sebi zaštititi ledja. Prekinu 
stoga sa Carigradom. U Rim podje pop Ivan — po 
poslu Svatoplukovu, misli Smičiklas 6 ), a Farlati 7 ) i 
Rački 8 ), da ga je poslao nahvalice Branimir — i po¬ 
nese pismo Branimira bana i Teodozija, izabrana za 
ninskog vladiku. 

Iskreno je i veselo papa dočekao popa Ivana. 
Zaigralo mu otčinsko srce od radosti, kad je čuo, da 
se hrvatski narod sa poglavicom svojim opet pokajan 
vratio u krilo majci svojoj, sv. Crkvi rimskoj. Ta iz 
njezina su vrela pili hrvatski predji medenu vodu sv. 
propoviedi. Na sam dan Uzašašća Gospodnjega pri¬ 
nese papa Ivan VIII. žrtvu nekrvnicu na žrtveniku sv. 
Petra i digavši k nebu ruke blagoslovi Branimira i 
narod njegov. A 7. lipnja piše papa Branimiru medeno 
i ljubezno pismo, u kojem mu zahvaljuje i kiti radost 
svoju. 9 ) Isti dan kiti papa drugu knjigu svemu častno- 
mu svećenstvu i cielomu narodu hrvatskomu. Raza- 
bravši iz pisma Branimira, njihova poglavice, da se 
vraćaju u krilo prave Crkve, širi papa od milinja ruke, 
te radostan grli djecu dragu i blagosiva. 10 ) Po popu 
Ivanu šalje list „regi Vulgarorum" i preporučuje ga 
hrvatskomu vladaru. 10. lipnja piše Ivan VIII. reveren- 
dissimis et sanctissimis episcopis . . . omnibusque 
sacerdotibus et senioribus populi i zove ih u Crkvu 

’) Documenta, 7. 

2 ) Rad, 79, 174. 

s ) Illyricum sacr. III, 75. 

J ) P. H. I, 193. 

O Chron. ven. Izp. Docum. 374. 

0 P. H. I, 123. 

7 ) Illyr. sacr. IV, 106. 

s ) Rad, 79, 174. 

3 ) Farlati, IV, 207. Documenta, 8. 

’O Farlati, IV, 208. Documenta, 9. 


iz razkola, grozeći se izobćenjem, ako ga ne posluh- 
nu. 1 ) Ne zaboravlja papa ni Teodozija, već ga poziva 
u Rim, da primi sv. red od samoga pape. 2 ) 17. lipnja 
879. bi napisan list Teodoziju, a već 880, nosi po¬ 
svećeni biskup Teodozij iz Rima knjigu Branimiru 
banu, svećenstvu, sudcem 3 ) i narodu. Hvali papa 
Branimira i bodri ga, da ostane dobar. Poziva njega 
i svećenstvo i župane i puk, da pošlju u Rim zastup¬ 
nike, koji će svečano očitovati povratak Hrvata k sv. 
Stolici. S timi će zastupnici poslati i papa svoga po¬ 
slanika u Hrvatsku, kojemu će „sav narod obećati 
vjernost po običaju i po navadi rimske Crkve.“*) 

Za Branimira Hrvatska je odpočinula. Vriedni je 
biskup Teodozij, vir doctrinae et sanctitatis eximiae, 5 ) 
pomagao u svem svojemu banu. Sva prilika, da se je 
Hrvatska sva otrgla iz šapa bizantinskih (ako je po¬ 
litički i bila još u nekoj svezi) i prislonila se uz Rim. 
Latinski su gradovi dulje ostali tvrdokorni. Iza Marina 
postade splitskim nadbiskupom Teodozij Ninski. 

Nema starih spomenika o napremicipape Ivana VIII. 
i posavske Hrvatske. Sačuvala se samo poslanica, što 
ju pisao „Joannes episcopus Montemero duci Sclavini- 
cae". Opominje papa Mutimira, da svoju zemlju vrati 
u crkveno područje panonske dieceze, jer je tamo a 
sede b. Petri Apostoli episcopus ordinatus. 6 ) Bijaše to 
sv. Metodij, apostol naš. Izprvice bio je papa zabranio 
svetcu ono, što bijaše dopustio njegov predšastnik. 
Nego uputivši se bolje poreče prijašnju zabranu i iz¬ 
reče presudu: 

„Literas denique Sclavinicas a Constantino quon- 
dam philosopho repertas . . . iure laudamus et in 
eadem lingua Christi D. N. praeconia et opera enar- 
rentur iubemus . . . Nec sanae fidei vel doctrinae ali- 
quid obstat sive missas in eadem sclavinica lingua 
canere sive s. evangelium vel lectiones divinas . . . 
legere, aut alia horarum officia omnia psallere." 7 ) 
Dopustivši Ivan VIII. literas sclavinicas zadužio je sve 
Slavene, napose Hrvate, koji jedini kroz viekove sa 
svetimi Ćirilovimi slovi čuvahu i moraju čuvati spo¬ 
men onoga, koji je osobito za hrvatstvo potvrdio kra¬ 
snu tu povlasticu. (P o vi a s t i cu, a ne pravo, kako 
bezsviestno buče „romheceri".). 

10. Kad se Teodozij Ninski uzpeo na stolicu 
splitskih nadbiskupa, nije izprvice tražio potvrde iz 

l ) Documenta, 10. 

! ) Farlati, IV, 207. Documenta, 12. 

3 ) Rački drži, da su ovi iudices župani. (Rad, 79, 176.) 

4 ) Documenta, 13. Farlati, IV, 208. 

s ) Farlati, IV, 206. 

6 ) Documenta, 367 

, 7 ) Marković, Cesarizam i bizantinstvo I, 494. n. 67. Izp. 
Prodan, Borba za glagolicu 112. i prilog B, 72. 73. Što je Ivan VIII. 
radio za svete naše Apostole, ne spada ovamo. V. obšjrno u Prodana 
o. c. i u Markovića o. c. ter Starine, 11, 213. s, 

Rima, već od oglajskog patrijara. Treći nasljednik 
Ivana VIII. papa Stjepan VI. (885.—891.—O Marinu I. 
i o Adrijanu III. ne zna se, da bi šta djelovali za 
naše stare) piše Teodoziju koncem 876. ili 877. i čudi 
se, što je posadjen na stolicu nadbiskupu od patrijara 
oglajskog, dok to pravo pripada apostolskoj stolici.') 

I Valbertu, patrijaru oglajskomu, piše papa nekako u 
isto doba i kori ga, što je na sramotu apostolske 
Stolice prekoračio granice svoje vlasti i posadio na 
stolicu u solinskoj crkvi biskupa.-) Malo kasnije 
(negdje 877.—888.) izjavljuje papa želju nadbiskupu 
Teodoziju, da obasja starim sjajem crkvu solinsku 
i da dodje u Rim po ,,pallium“. 3 ) 

Sačuvao se commonitorium — naputak, što 
ga papa Stjepan VI. dao svojim legatom, kad ih slao 
k Svatopluku. U tom naputku zabranjuje Sclavorum 
lingua celebrare pod prietnjom suspenzije. 4 ) Naputak 
je taj našao Ewald 1880. Osim toga Watenbach nadje 
još 1849. poslanicu, koju da je papa Stjepan VI. pisao 
Svatopluku. Nego većina učenjaka drži poslanicu pod¬ 
metnutom, a naš Marković s razlogom drži, da je i 
naputak izkrivljen/') Bezsumnjivo se u to doba glagolji¬ 
ca i narodni jezik razgranio širom dalmatinske Hrvat¬ 
ske. Ta Teodozij, narodni miljenik, hrvatski biskup, 
sjedjaše na stolici nadbiskupskoj. A ipak papa Stjepan, 
inače opominjuć Teodozija, o tom ni slovca . . . 

O nasljednicih Stjepanovih povjest hrvatska šuti. I 
onako kratkovjeki na papinskom priestolju, a opet u 
vječnoj trzavici, ne dospievahu se baviti odaljenimi po¬ 
slovi. Ivan X. opet se pomalja, „pastor officio affati 
clarus sophiaque repletus“, kako ga slavilo nekad; 
„nevriedni papa", kako ga danas zovu i naši povjest- 
ničari. 0 ) Silni Tomislav (903.—928.) razbivši horde 
divljih Madžara, a i Bugare pobiedivši, s kojimi se 
zavadio radi Srba, što ih nezahvalne primio pod svoj 
krov i pod svoje okrilje, naumi jakoj svojoj državi, 
ujedinjenoj Hrvatskoj, dati i vanjski sjaj. Nije znao 
jadan, da joj time samo kopa grob. Nije znao, da će 
kraljska kruna uništiti hrvatsku slobodu. 924. ili 925. 
godišta Gospodnjega bi Tomislav na duvanjskom polju 
ovjenčan kraljskom krunom. Papa Ivan X., koji je u 
to vrieme i Šimunu bugarskomu poslao carsku krunu, 
posla dva svoja legata Ivana, biskupa jaldnskog, i Lava 
praenestinskog, da pribivaju krunitbi Tomislavljevoj. 
Vjerovano je, da je papa poslao i kraljske znakove. 
Poslao ili ne poslao, papa je svakako Tomislava koliko 
toliko odmakao od iztoka, oteo ga dojmu kovarnoga 
Carigrada i zadržao ga uza zapadne narode. 

') Starine, 12, 219. 

2 ) Documenta, 187. 

3 ) Starine, 12, 219. 

4 ) Starine, 12, 220. Cfr. Prodan o. c. prilog B 75. 

*) Cesarizam i bizantinstvo I, 502. ss, 

c ) Smičiklas, P. H. I, 222, 


Iza krunitbe bijaše pokrajinski sabor u Splitu. 
Osim crkvenih dostojanstvenika bio je tu i kralj Tomi¬ 
slav i Mihajlo Višević Zahumski i drugi velikaši. Po 
svojih je legatih Ivan X. poslao dvie poslanice: jednu 
„reverendissimo et sanctissimo confratri . . . Joanni, 
s.salonitanae ecclesiae archiepiscopo, omnibusque suffra- 
ganeis"; drugu „dilecto filio Tomislao, regi Croatorum 
et Michaeli excellentissimo duci Chulmorum" i t. d. 
U prvoj kori nadbiskupa i ostale biskupe, što su za¬ 
nemarivali dugo sv. Stolicu, pak nastavlja: „Et quia 
fama revelante cognovimus per confinia vestrae paro- 
chiae aliam doctrinam pullulare, quae in sacris volu- 
minibus non reperitur, vobis tacentibus et consentien- 
tibus, valde doluimus . . . Sed absit hoc a fidelibus, 
qui Christum colunt et aliam vitam per orationem se 
credunt posse habere, ut doctrinam evangelii atque 
canonum volumina apostolicaque etiam praecepta prae- 
termittentes ad Methodii doctrinam confugiant, quem 
in nullo volumine inter sacros auctores comperimus. 
Unde hortamur vos, dilectissimi, ut . . . cuncta per 
Sclavinicam terram audacter corrigere satagatis . . . ut 
secundum mores s. Rom. ecclesiae in Sclavinorum 
terra ministerium sacrificii peragant in latina scilicet 
lingua, non autem in extranea . . ,“ 1 ) U drugoj poslani¬ 
ci spominje papa, da mu je povjerena crkva, eda iz 
nje iztriebi ,,nequitiae caliginem", a osobito iz onih, 
koji su specialissimi filii. Hrvati da su primili od 
apostolske Crkve „escam praedicationis . . . cum lacte 
carnis" kao i Saksonci. Opominje ih stoga papa, ter 
domeće: ,,Quis etenim specialis filius s. rom. eccle¬ 
siae, sicut vos estis, in barbara seu sclavinica lingua 
Deo sacrificium offerre delectatur. Non quippe ambigo, 
ut in eis aliud maneat, nisi illud, quod scriptum est: 
,,ex nobis exierunt et non sunt ex nobis . . . nisi in 
nostra conversatione et lingua." Na koncu ih opominje 
i prikričava, da ostanu u jedinstvu sa Crkvom i da u 
svem slušaju njegove legate. 2 ) 

Viećao je sabor splitski, viećao je burno. Je li 
kralj Tomislav sa dostojanstvenici bio do konca sabora, 
ne zna se. Sabor je medju inim odredio (X.): „ut 
nullum episcopus nostrae provinciae audeat in quo- 
libet gradu sclavinica lingua promovere; poterit tamen 
in clericatu et monachatu Deo deservire. Nec in sua 
ecclesia sinat eum missam facere; praeter si necessita- 
tem sacerdotum haberet: per supplicationem a romano 
pontifice licentiam ei sacerdotalis mimisterii tribuat. 3 ) 

11. Kako da se protumače ove poslanice pape 
Ivana X.? Malo je papa, koje su povjestničari nakazili 
i ocrnili kao njega, koji je po Gfroreru ,,in Wahrheit 


') Documenta, 188. 

2 ) Documenta, 189. s. 

a ) Farlati, III, 97. Docum, 192. Prodan, prilog B. 95. 

sich sehr grosse Verdienste um die Kirche ertvarb." 1 ) 
Žučljivi je paralaža Liutprand iz osvete prvi opanjkao 
toga zaslužnoga čovjeka, a drugi su vjerovali i do¬ 
davali. Živio je Ivan i sjedio na Petrovoj stolici u ono 
strašno i žalostno vrieme, kad je nesrećnica Marocija 
gospodarila Rimom, kad su izkvareni svjetovnjaci bez- 
božnimi rukami posizali u svetište Gospodnje. Nepre¬ 
stano trvenje i nemiri, k tomu još i najezde saracen- 
ske : eto to je bio ondašnji život. Koje čudo, ako se 
papa nije mogao baviti poslovi, kojimi bi se bio morao 
baviti! U."Dalmaciji nastale borbe izmedju Latina i 
Hrvata, pak i izmedju svećenstva hrvatskoga i latin¬ 
skoga. Ninski biskup imadjaše više u svojoj vlasti, 
nego splitski metropolit. Fama crescit eundo. Izmišljalo 
se štošta. Latini, da predobiju za se hrvatski puk, iz- 
misliše i potvore na Metodija. A bez sumnje su i u 
Rimu kopali i rovali proti ninskoj biskupiji i proti 
glagoljaškomu bogoslužju. Kralj je Tomislav baš dobio 
u svoju vlast dalmatinske gradove, pak je iz političkih 
razloga gledao valjda postrance ono trvenje; a znao 
je opet, da liturgijske stvari na nj ne spadaju. Nije 
bio bizantinac. — Sva je krivica pape Ivana, što se 
nije bolje popitao, prije nego je pisao one listove. A 
je li mogao? Tko se nabacuje na nj blatom radi tih 
listova, neka posegne malo u ono doba, neka sve 
promotri, pak ruku na srce! . . . 

Latinstvo i papinstvo nije isto. Papa je uzvišen 
nad sve narode, nad sve stranke. Povjestna je činjenica, 
da su Latini iz pe'tnih žila kopali, ne bi li satrli glago¬ 
ljicu. Da je Ivan X. radio upravice proti glagoljici iz 
mržnje ili iz antipatije — izmišljotina je liberalna. 
Evo: na saboru je splitskom došlo i do oštrih. Hrvat¬ 
ski popovi vidješe, kud šiba X. članak; stoga ustadoše 
na obranu svoje povlastice. Na čelu im bio Grg'ur 
Dobre, hrvatski biskup. On se obrati s pismom na 
papu, razlažuć, kako je uvedeno glagoljaško bogo¬ 
služje, ter dosta krepko opominjuć papu, da se ne bi 
prenaglio. 

Ivan X. potvrdi zakonske članke osim onoga o 
glagoljici. Za nj odredi: „ . . . quia illic maxima erat 
impressa murmuris ratio, suspendere hoc curavimus, 
ut tu (splitski nadbiskup) cum Gregorio . . . veniens 
cuncta per ordinem nobis revelent, cjuatenus per viarn 
iustitiae incedentes, quidquid rectum est, inter vos 
diffinire valeamus. 2 ) Prodan nagadja, da je Grgur Nin¬ 
ski pred Ivanom X. obranio slovensko bogoslužje. 3 ) 

Kralj Tomislav bješe primio pod svoj krov bjegun¬ 
ce opustošene Srbije. Šimun car pošlje Alagobotura 

<) Byzantinische Geschichten, II, 172. 

2 ) Documenta, 193. Farlati, IV, 213. 

s ) Borba za glagolicu, 162. 


s bugarskom vojskom na Hrvatsku., Nego „sve Bugare 
smrviše Hrvati.“’) Je li Tomislav vratio srbske bjegunce 
u domovinu, ne zna se. Povjest je zabilježila, da je 
Šimun (ili car ili vojevoda, jer krunjeni 'pisac kaže 
samo «px tov ) navalio na Hrvatsku, nego opet sve po- 
tratio. 2 ) Krvarile su Hrvatska i Bugarska, dvie mlade 
posestrime države, kojima je Ivan X. netom dao krune. 
Prem zabavljen svojimi poslovi, pogledao je papa i 
na iztok. Šimun car bješe poslao nekoga Ivana 
,,e dynastis Bulgariae" k papi, sive officii sive rei 
christianae causa." 3 ) Kad se vraćao, posla papa s njime 
dva legata, biskupa Madalberta i kneza Ivana, koji su 
imali urediti napremice Bugarske i Hrvatske, pak po¬ 
ravnati i razmirice u Dalmaciji, gdje se još kvačili 
Latini i Hrvati, nadbiskup splitski i Grgur Ninski. 

Bugarski car Šimun ne dočeka papinih poslanika. 
Bijaše se prestavio, u Hrvatskoj li ili u svome carstvu, 
ne zna se. Nasljednik njegov Petar jedva dočeka 
vjestnike mira. Hrvatska i Bugarska obnoviše staro 
prijateljstvo, natrunjeno radi nebraće susjeda, koji su 
im i kasnije spremili dosta grkih. Papa je po svojih 
poslanicih pomirio Hrvate i Bugare — kao neprijatelj 
hrvatstva, je li? Kad se poslanici vratiše iz Bugarske, 
sazvan bi 928. drugi pokrajinski crkveni sabor u Split. 
Tu bješe dokinuta hrvatska biskupija ninska. Latini su 
smjerali zadati hrvatskoj glagoljici i bogoslužju smrtni 
udarac, a ninska biskupija bijaše glagoljaško ognjište. 
To i druge odluke toga sabora podpisa Madalberto, 
Tomislav, biskupi (izuzevši valjda Grgura Ninskoga) 
i dostojanstvenici. O glagoljici nema izriekom spomena. 
Madalberto ponese zaključke u Rim. Na papinskoj 
stolici ne bilo više Ivana X. Razkalašena ga Marocija 
zatvorila u tamnicu, gdje je valjda i preminuo, možda 
i zadavljen. Na njegovo mjesto dodje Lav VI. Taj 
sjedjaše na stolici sv. Petra 7 mjeseci i 5 dana (od 
srpnja 928. do veljače 929.). On upravi poslanicu 
Forminu zadarskomu i Grguru Ninskomu i drugim 
biskupom. Potvrdi zaključke splitskog sabora opomi¬ 
njuć biskupe, da se pokoravaju splitskomu nadbiskupu, 
kojemu posla plašt. Grgura Ninskog opomenu, da se 
zadovolji sa skradinskom biskupijom. 2 ) Kakav udar, 
takav odjek. Kako sabor i Madalberto izviestili papu, 
koji i onako bio kratkovjek, tako papa i odredio. 
_ (Nastavit će se.) 

*) Const. Porphyr., de adm. imp. 32. Cfr. Docum. 392. 

2 ) lb. Neki drže, da je vojsku vodio sam Šimun (Smičiklas, 
I, 225.); drugi, da je prema ricčim Porfirogenetovim neki vojevoda 
Šimun (Rački, Documenta 392.). Prema tomu Šimun ne bi bio 
poginuo. 

3 ) Farlati, III, 102. 

4 ) Farlati, III, 103. si. Docum. 195. si. 

Dopis. 


Sarajevo, pod kraj 1903. 

Nova u Sarajevu Marijina kongregacija za učiteljice. 

Ako se moramo vazda razveseliti, kad čujemo, 
da se je gdje ustanovila Marijina kongregacija, a to 
nam je ipak veselje puno veće, kad vidimo, gdje se 
osobe, koje svojim zvanjem i svojim radom zauzimaju 
u društvu odlično mjesto, sakupljaju, da se prikažu 
blaženoj Gospi, te da pod njezinom zastavom rade za 
blagostojanje svojega naroda. 

Uprav ovo mogli smo nekih dana vidjeti u na¬ 
šem šeher Sarajevu. Više od 30 sarajevskih svjetovnih 
učiteljica, od kojih se neke već odavno trude u ovda¬ 
šnjim školama, sastalo se je, da se posvete blaženoj 
Djevici Mariji u posebnoj kongregaciji. Već davno im 
se u srcu bila uzbudila želja, da bi se ustanovila u 
Sarajevu Marijina kongregacija samo za njih učiteljice. 
Mnoge poteškoće stajale su na putu njihovoj želji. 
Ali eto napokon osvanu im željeni dan, u koji im se 
ipak ispunila želja. Bio taj dan 8. studenoga 1903. 
Izabrale su taj dan iz harnosti prema časnoj predstoj¬ 
nici zavoda sv. Josipa, koja je malo prije slavila svoj 
imendan i koja je bila najvećemu dijelu sarajevskih 
učiteljica mila majka i učiteljica. 

Presvijetli gospodin Nadbiskup sam je u svojoj 
velikoj ljubavi i revnosti blagoizvolio doći na ovu 
svečanost. Ponajprije krasnim govorom osokoli on 
nove kongreganistice u njihovoj odluci, da će pa oso¬ 
bit način štovati blaženu Djevicu Mariju; uprav je 
divno razlagao naš apostolski Nadbiskup, kako je 
blažena Gospa sama bila učiteljica, učiteljica naime 
našemu Spasitelju, zatim učiteljica apostolima, a po 
tom i učiteljica svima kršćanima, te kako je Ona time 


uprav za učiteljice ponajljepši izgled. Iza ovoga za¬ 
nosnoga govora nove su se kongreganistice sa goru¬ 
ćim svijećama u ruci posvetile Majci Božjoj, oda- 
biruć je za svoju Gospoju, Odvjetnicu i Majku. Na to 
je presvijetli gospodin Nadbiskup primio nove članove 
u kongregaciju i ustoličio novo poglavarstvo. Sveti 
blagoslov sa „Tebe Boga hvalimo 1 ' završio je ovu 
zanosnu svečanost. Pod blagoslovom pjevale su časne 
sestre sa gospojicama pripravnicama litanije kompono- 
vane od preč. g. kanonika pl. Hadrovića. Čovjek nije 
znao, čemu bi se više divio: ili veličanstvenoj kompo¬ 
ziciji ili umjetnom i, majstorskom izvogjenju. Bilo je, 
kao da su angjeli Božji htjeli da iskažu svoju radost 
nad ovom svečanosti, koja je donijela toliku slavu 
blaženoj Gospi i Bogorodici. 

Srdačna hvala svima, koji su sudjelovali kod ove 
lijepe svečanosti; na osobit način presvijetlomu go¬ 
spodinu Nadbiskupu, koji je svojom nazočnošću toliko 
počastio novu kongregaciju, a onda neutrudivim čč. 
ss. kćerima Božje ljubavi. Spomen na taj dan ostat će 
osobito gosp. učiteljicama neizbrisiv u njihovim srcima, 
te će ih sokoliti, da u svojem životu i ostvare ono, 
što su na taj dan odlučile i zavjetovale svojoj Gospi. 

Da Marijine kongregacije u Sarajevu — ima ih 
već 12 — tako cvatu i napreduju, to je sigurno lijep 
znak, kako se u njemu podiže religjjozni život. Po 
Marijinim kongregacijama cesarski je Beč postao danas 
katolički grad. Marijine kongregacije najljepše su sred¬ 
stvo za probugjenje katoličkoga života. Pa stoga uz- 
nastojmo svi sa svom revnosti oko njihova proširenja! 
O neka samo BI. Dj. Marija uzme pod svoje moćno 
okrilje sve naše Sarajevo^ svu našu Bosnu, svukoliku 
nam dragu Hrvatsku! P. b. 


V J E S T N I K. 


NAŠA DOMOVINA. 

Djakovo: 90gođišnjšca Strossmayerova. Veliki 
naš Biskup bosansko-sriemski slavi 4. veljače o. g. 
90godišnjicu svojega vjeri i domovini posve posvećena 
života. Djakovo mu, čujemo, sprema veliku slavu. 
Sjetit će ga se u ova tužna vremena i svi krajevi 
hrvatski. Mi velikoga Biskupa hrvatskoga najtoplije 
preporučujemo svojim čitaocem u molitve k Bogu: 
neka ga dobri Bog još dugo kriepi i poživl muko¬ 
trpnoj Hrvatskoj. 

Sarajevo: „Bog i Hrvati!" Slovenski u Gorici 
„Primorski List 11 g. 1903. u br. 46. donio je liep uvo¬ 
dni članak pod nadpisom „Grda nedosljednost 
in neznačajnost 11 . Mi ćemo taj članak donieti 
ovdje u hrvatskom pod nadpisom „Bog i Hrvati 11 , da 
nam malo osvietli prilike goričke, a da se — što je 
glavno — mutatis mutandis i primieni hrvatskim baš 
danas prilikam. I u nas se ori lozinka: „Bog i Hrvati! 11 


ali na žalost gotovo uviek samo za — vjetar. I u 
nas mjesto „Soče 11 ima riečki „Novi List 11 , tršćanski 
„Jadran 11 , spljetsko „Jedinstvo 11 , zagrebački ,,Dom“ i 
čitava ta ordija liberalne hrvatske štampe, što pro¬ 
mišljeno podkopava u hrvatskom narodu vjeru, koja 
je temelj njegovu sigurnom obstansku i jamstvo njego¬ 
ve moći. Gabršček ima svu silu ortaka i u Hrvatskoj. 

„Bog i narod!" — piše „Primorski List 11 — ova 
je lozinka stajala nekada na čelu Gabrščekovoj „Soči 11 . 
Lozinka, što si ju tko odabere, znači njegov program, 
koji će nastojati u životu izvršivati Činom. Za nj se 
muči i radi, za nj se žrtvuje. 

Kako je sa Gabrščekovom lozinkom: „Bog- i 
narod 11 ? Je li on ostao vjeran programu, što ga izriče 
ova lozinka? Nipošto! Lozinka ova bila je samo nekakva 
sljeparija, kojom je zasljepljivao goričke Slovence, kao 
što ih zasljepljuje sada drugimi zvučnimi lozinkami. 
Iznevjerio se svojemu programu i postao je neznačajan. 





Sarajevo: „Bog i Hrvati! 




Bog! —Nema čovjek važnijega zadatka na svietu, 
nego da djeluje za proslavu Božju. Ta to je zapravo svrha 
čovječjemu boravku na zemlji. Krist Bog ustanovio je 
na zemlji katoličku Crkvu, da može čovjek po njoj 
postizavati ovu svoju svrhu. I on je rekao: „Tko ne 
sluša Crkvu, neka ti bude kao poganin i carinik." 
Gabršček nije izpunjavao ovaj svoj zadatak. 

On je napadao na crkvene ustanove, te im se 
podrugivao, ponizivao katoličku Crkvu, pa tako u 
časti ponizivao Boga. 

On je napadao i blatio rimskoga papu, zabora¬ 
vivši, da je papa namjestnik Božji na zemlji, i tako je 
vriedjao samoga Boga. 

On je grdio biskupe i drugo svećenstvo, zabora¬ 
vivši Kristove rieči: „Tko vas prezire, mene prezire," 
i tako je prezirao samoga Krista Boga. 

On se je rugao katoličkim sastankom, kojim je 
svrha u prvom redu, da utvrde medju Slovenci katoličku 
sviest i da ih oduševe za veće štovanje Boga i za 
djelovanje za njegovu svetu stvar — i tako je djelo¬ 
vao proti katoličkim svrham. 

On je napadao na crkvene bratovštine, koje na¬ 
vode ljude na vjerski život — i tim. je pokazao svoje 
nekršćansko mišljenje. 

On je napadao na kršćanske hodočastnike, što 
dolaze iz dalekih strana, da se poklone Bogu i njego¬ 
voj presvetoj Majci Mariji — i tako se pokazao, da 
je protivjerskoga duha. 

On napada na katolička družtva — i tako po¬ 
kazuje svoje protikatoličke namjere. 

On je odobravao progonstvo crkvenih redova u 
Francezkoj i žalio, što niesmo u Austriji još do toga 
došli — i tako je pokazao svoj proticrkveni revolucio¬ 
narni značaj. 

On je u podlistku „Soče" priobćivao sastavke 
luteranskog pastora — i tako pokazao razkolne težnje 
svojega duha. 

To je djelovanje čovjeka, kojemu je bila u pro¬ 
gramu prva rieč: ,,Bog!“ Bila je svakako samo slje¬ 
parija, ali nas nije tako zasliepila, da ne bismo mogli 
upoznati Gabrščekovu neznačajnost. 

Kako je pak s drugim dielom njegove lozinke: 
. „i narod!" 

Narod! — Tko ljubi svoj narod, nastoji, da svoj 
narod ujedinjuje, da ga kriepi, da ga čini jakim proti 
napadanju izvanjih neprijatelja. 

Je li Gabršček to učinio? Nije! 

On je u svojoj strasti razbio i razdvojio 
narod slovenski u Goričkoj, razcjepkao ga u stranke, 
što se medju se bore u ljutom boju. Tim je izdao 
svoj narod i oslabio ga pred susjednimi neprijatelji, 
koji pružaju svoje grabežljive ruke za njim. To je 
izdaja. 

On podkopava u narodu vjeru, koja je temelj 
njegovu sigurnom obstanku i jamstvo njegove moći — 
i to je izdaja. 

On ruje proti „Školskomu Domu", koji je kultur¬ 
no polje slovenskomu naraštaju u Gorici, — i tako se 
pokazuje u službi naših neprijatelja, koji nam ne će 
da dopuste nijednu gradsku školu. I to je izdaja. 

On je nečuveno napadao na slovensku „Krojačku 
udrugu", kako nije učinio niti najzagrižljiviji Talijan, 
i tako se pokazao protivnikom slovenskoj narodnoj 
stvari. I to je izdaja. 


On odobrava svezu kranjskih liberalnih zastup¬ 
nika sa Niemci; i to je izdaja. 

On je žalio, što su se na sveslovenskom odvjet¬ 
ničkom sastanku u Ljubljani ujedinili katolički i libe¬ 
ralni odvjetnici na obranu narodnih prava zatiranih 
Korušaca, jer da su tobože klerikalci sami zabrazdili, 
pa neka i sami oslobadjaju Korušku,— i to je lažlji¬ 
va izdaja. 

On napada i volio bi danas nego sutra razbiti 
sve štedionice i druge zavode, koji niesu u rukuh 
njegovih, pa makar Slovenci pri tom i još toliko trpjeli. 

Uobće, on je pripravan svojoj oholosti i svojoj 
strasti žrtvovati svaku slovensku stvar, koja njemu 
ništa ne donosi, i to je — izdaja. 

„Bog i narod!" Gdje je tu djelovanje za Boga, 
gdje je djelovanje za narod? Nema ga nigdje! Iz- 
pravnije bi glasilo: „Andrija i Gabršček!" No Gabr¬ 
šček je lozinku „Bog i narod!" već zabacio i tim je 
pokazao svoju nedosljednost i neznačajnost. Sada nosi 
njegovo glasilo drugu lozinku. Koliko vriede njegove 
lozinke, to smo vidjeli malo prije. Samo sljeparija! 

A naš narod, ufamo, još nije tako zasliepijen i 
zalupan, da bi srtao za čovjekom, kojemu je Gabršček 
njegov Bog i Andrija njegov prorok. Narod sve više 
uvidja pogibelj Gabrščekove politike, te okreće ledja 
njemu i njegovoj stranci. — 1 Tako „Primorski List". 

I hrvatski narod ne će svoje pameti objesiti na 
klin; okrenut će i on ledja svojim novim „razsvietljenim" 
prorokom a la Andrija Gabršček, koji bi mu htjeli da 
otmu vjeru i moral; koji ga odvraćaju od „truloga" 
Rima i „nazadnjačkih" klerikalaca; koji ga svojimi 
ličnimi kavgami dan na dan slabe i cjepkaju; koji bi 
ga eto u najzadnje vrieme svojimi kukavičkimi kompro¬ 
misi bacili i u zagrljaj jednomu „slavnomu" — Gari- 
baldiju; kojim se dakle prohtjelo u Hrvatskoj frama- 
sonske internacijonalne . . . Ne, niesu Hrvati pali na 
glavu, da pohrle na vrat na nos za urednikom „Jadra¬ 
na" dr. Tresićem, koji misli, da će ga slavnim učiniti 
njegovo u „Jadranu" javno i sladko dopisivanje sa jednim 
Ricciotijem Garibaldijem. Tko je taj Riccioti Garibaldi? 
Talijanska vlada na Kvirinalu zatrebala nas je danas 
za svoju framasonsku propagandu i za svoje nezasitno 
grlo . . . Agenat joj je u tom poslu Riccioti Garibaldi. 
Sin kao i otac mu. A dosegne li svoj cilj, nasmijat će 
nam se dobričinam Hrvatom: „Der Mohr hat seine 
Pflicht getan . . . der Mohr kann gehen." Dosta nam 
je već toga bilo. Hrvati neka se iza Boga uzdaju jedino 
u se — „Bog i Hrvati!" — a neka se prodju utopija, 
kojimi bi se danas htjeli da proslave Tresići, Radići, 
Šupili, Marjanovići e tutti quanti. 

Et hoc meminisse juvabit. Tršćanski „Jadran" od 
9. siečnja o. g. napisao je uvodni člančić pod nadpisom 
„Socijalno pitanje u Hrvatskoj". Pokušao jadan „Ja¬ 
dran" da u cigla dva svoja stupca rieši socijalno pita¬ 
nje u Hrvatskoj! A glavna mu je misao, oko koje se 
sve druge kreću: „Mi držimo, da vjersko pitanje ab- 
solutno ne spada na polje socijalizma. To se pitanje 
mora prepustiti slobodi savjesti i uvjerenja." Dakle uz 
Bebela i njegovo evangjelje: „Religion ist Privatsache!" 
a dalje od Krista, koji je sa najvećim sažaljavanjem 
gledao biedan narod: „Misereor super turbam," i o 
kojem govori njegovo božansko Evangjelje: „Per- 
transiit benefaciendo et sanando — prolazio je dobro 
čineći i ozdravljajući." 

Br. 2. — Vrhbosna — 1904. 


Moj Tresiću i tvoj „Jadrane"! Pobile su vas naj¬ 
bolje ovih dana hiljade i hiljade radnika vasionoga svieta, 
koji na usta svojih predstavnika izjaviše papi PijuX. svoje 
vruće nastojanje, da što prije podignu u Rimu veličanstven 
spomenik socijalnomu papi Leonu XIII. A na taj 
će spomenik, rekoše, mjedenimi pismeni izpisati tri 
velike Leonove enciklike o socijalnom pitanju, te ih 
tako ovjekovječiti i pokazati i sadašnjim i budućim 
pokoljenjem, da se u njih nalazi istinito, djelotvorno 
i trajno riešenje gorućega i pogibeljnoga socijalnog 
problema. A Pijo X. u svom onda odgovoru iztaknu, 
da je lozinka tih triju enciklika: „Natrag vjeri, natrag 
Evangjelju Kristovu!" Tko ima pravo: Tresić i njegov 
„Jadran", ili Leon XIII. i te hiljade radnika, što nalaze 
svoje zadovoljstvo u vjeri i u nauci Kristova Evan- 
gjelja? 

U rečenom članku potvora još „Jadran" Crkvu 
u Hrvatskoj, da je „prisvojila mnogo svjetovnih 
dobara," pa da se stoga socijalizam u Hrvatskoj ima 
boriti proti „crkvenomu kapitalizmu". A od koga je to, 
kada i gdje je „prisvojila" Crkva u Hrvatskoj svjetovna 
dobra? Na to neka odgovori „Jadran" jestno, a sa 
dokazi u ruci, pa ćemo mu onda priznati, da mu jezik 
nije bio lažan i klevetan. 

Sarajevo: Hrvatskim novinam o ostavštini 
Leona XIII. Iza smrti blage uspomene pape Leona XIII. 
jedva su koje i hrvatske politične novine bile, a da 
niesu makar šta progovorile o ostavštini Leona XIII. 
Sanjalo se mnogim svašta. Liberalne su novine zatrubile 
o nekakvih milijunih, što ih ostavio Leon XIII. I za¬ 
ključak je bio odmah gotov: pa čemu u te sad milijune 
od usta odkidati i slati Petrov novčić? Ovih dana i 
„Hrvatsko Pravo" odnekud uhvatilo viest opet o ne¬ 
kakvih nadjenih milijunih Leona XIII., što da su bili sa¬ 
kriveni u vatikanskoj biblioteci. Papa se je Pijo X. — 
kaže — morao negdje veselo iznenaditi. I tako dalje. 
Čitave vreće novaca nalaze se po zakutcih u Vatikanu! 
Osobito liberalnim novinari u toj stvari moraš se uprav 
grohotom da nasmiješ. Kao da vidimo te novinare libe- 
ralce sa dvostrukimi naočali na nosu, kroz koje im se 
desetero i dvadeseterostruko povećavaju predmeti, i 
doista ako igdje, a to zacielo ovdje vriedi ona: da iz 
muhe stvoriše slona! Objektivan sud njim je ludorija, 
a o istini s njimi se razgovarati znači što i lakrdisati. 
Žacaju se oni bistrice vode, t. j. istine, njezinih načela 
i posljedica; samo u mutnom mogu ribu da tove. Pri- 
šiti onako jednu mastnu Crkvi, papi i klerikalcem, to 
im, je slast i užitak. Takim lažam ne smije se nipošto 
praštati, već otmi im šibiku iz ruke, pa ih udari po 
prštili; ne će biti izbečeni, ali će se ipak donekle osviestiti 
i drugi put bit će oprezniji. — A sada dvie tri o 
ostavštini pokojnoga bi. usp. pape Leona XIII., i to na 
temelju izvještaja savjestnih ljudi, koji su potanko upu¬ 
ćeni u vatikanske prilike, i koji tačno znadu, što jest, 
a što nije. U ostalom neka se potrude gospoda libe- 
ralci i neka se uvjere, je li prema istini, što pišemo, 
te ako nije, eno im otvoreno polje, ne doduše da lažu, 
mažu, ozloglašuju i kleveću, već što kažu da i dokažu. 

Ovih dana, ovako glase u bitnosti izvještaji svjet¬ 
skih katoličkih novina, dokrajčit će se razdjeljivanje 
knjiga, crkvenih sprava i ostalih raznolikih predmeta, 
što ih je poklonila djetinja ljubav vjernika papi 
Leonu XIII. za njegova duga i blagoslovena papovanja. 


Puno toga bila je već razpoklonila darežljiva i prak¬ 
tična desnica pape Leona, kad bi se desila koja sgodna 
prilika, a bilo ih je dosta. Pijo X. nastavlja dično 
djelo slavnoga svoga predšastnika u istom duhu, te 
mnogobrojne odredbe Leona XIII. za slučaj njegove 
smrti on sad uredjuje, nadopunjuje i izvodi. 

Što se tiče kolikoće i kakvoće tih darova, vrlo 
se često pretjeruje, kadkad nehotice, a ne riedko i 
hotice. Ta bilo je glasova, da je tih stvari tolika hrpa, 
te je za njih i ogromni Vatikan pretiesan. Doista ovdje 
je umjestna ona talijanska poslovica: Denari e santita, 
meta della meta (novac i svetost, pola polovice). Pijo IX. 
zapisao je svoju privatnu knjižnicu sjeineništu sv. Apo- 
linara, u kojem se odgajaju budući svjetovni svećenici 
rimske biskupije. Leon XIII. ostavi sav imutak, što ga 
je svojim mogao nazvati, svojemu nasljedniku. Gle- 
dom na stvari, što bi se imale svakako razpokloniti, 
dielom je još prije svoje bolesti bio izdao stalne nared¬ 
be, a dielom je tačno izjavio, kakva mu je nakana. 
Njegov nasljednik naložio je, da se svaka Leonova 
naredba i želja najtačnije provede. 

Stoga je bio već koncem kolovoza naredio sada¬ 
šnjemu državnom tajniku kardinalu Merry del Valu, 
majordomusu Cagianu de Azeveda, maestru di Camera 
Bislettiju i monsignoru Marzoliniju, da pregledaju sve 
sbirke Leona XIII, a predstojniku vatikanske knjižnice 
naložio je, da sve knjige dadne prenieti u jedan odio 
velike sikstinske dvorane. Prema starinskom običaju 
imali su rečeni prelati i knjižničar sve izlučiti, što bi 
za sbirke vatikanske bilo od kakve vriednosti. Na taj 
je način dobrano dobila pjenezara, papinska rušnica, 
sakristija, muzeji kršćanskih i svjetskih starina, a naj- 
ljepšimi dragocjenostmi, što. umjetnimi slikami a što 
rukopisi i tiskopisi, bila je" obogaćena vatikanska 
knjižnica. Što je nadalje od prostijih crkvenih stvari i crkve¬ 
noga ruha papa Leon bio odredio za siromašne crkve 
a navlastito za misije, sve je to tako i porazdieljeno. 
U prvom redu najveći je dio dopao propagandu za 
njezine misijonare, zatim je nagradjeno više od Leona 
ustanovljenih zavoda, koji niesu imali još svih po¬ 
trebnih stvari. Osim ovih primiše raznih darova i drugi 
neki zavodi i crkve prema odredbi Pija X., a na pre¬ 
poruku njihova biskupa ili dotičnoga crkvenog po¬ 
glavara. Prelati opunovlašćeni morali su o svem iz- 
viestiti sv. Otca, odnosno njegovo privoljenje zadobiti, 
kao što se je i predstojnik knjižnice morao držati nje¬ 
govih ustanova. 

Razmjerno malen broj baš dragocjenih stvari, 
navlastito crkvenoga značaja, pridržan je naravno za 
sv. Otca Pija X., koji će moći na taj način od vreme¬ 
na do vremena, kad se desi osobita sgodna prilika, 
stanovitim darom odlikovati bilo koju crkvu, zavod ili 
koje ličnosti. Od tih potonjih predmeta samo ih je 
nekolicina od ovećih, obično darovi okrunjenih glava, 
smještena u vatikansku biblioteku, tako primjerice vrlo 
krasna stajaća ura njemačkoga cara. 

Jedan dan prije svoje smrti stao je Leon XIII. 
msgr. Marzoliniju diktovati imenik nekih osoba od 
svojega najužeg okoliša, kojim bi se imalo štogod kao 
uspomena uručiti. Ali jedva što spomenu par imena, 
nije mogao prosliediti od slabosti, te je odgodio do 
na podne. Bilo je već prekasno. Papa Pijo X. dao je 
imenik sa još malo imena popuniti. Tako je jedno dva¬ 
naest osoba dobilo po koju uspomenu. 

Sarajevo: Pisanje Volovićevo proti „Vrhbosni". — Rim: Božična rieč Pija X. kardinalom. 


Kad se čovjek osbiljno zamisli u ovo, uprav ne 
može da pojmi, kako su neke liberalne novine mogle 
buncati o nekakih zlatnih sa diamanti urešenih prsnih 
križevih, o skupocjenih burmuticah, o prstenih i sličnom 
nakitu, što da je sve ovih mjeseca porazdieljeno medju 
više prelate, učenjake, pjesnike i pisce. Navedene činje¬ 
nice, što se osnivaju na temelju stroge istine, dokazuju 
medju inim, kako je i papa Leon XIII. umio spojiti 
sa kneževskim veledušjem osobit takt i razboritost, 
uvažavajuć sve okolnosti; a nada sve svjedoče za to, 
kako je smatrao za svetu dužnost, da od vjernika iz 
požrtvovne ljubavi poklonjene mu darove prema naka¬ 
ni darovatelja po svojem najboljem znanju i savjesti 
upotrebi na što veću korist svete matere Crkve. Sve, 
što mu je preostalo od onoga, što je dobio za Crkvu, 
ostavio je opet za Crkvu; a to niesu nikakvi milijuni, 
jer jedva da i dostaju pošiljani Crkvi novčani darovi; 
što je dobio za se, ostavio je ili onim, koji vjerno 
služe Crkvi, ili svojemu nasljedniku za Crkvu. 

Sarajevo: Pisanje Volovićevo proti „Vrhbosni". 
Na Volovićevo najnovije pisanje u zagrebačkom „Kato¬ 
ličkom Listu" br. 2. o. g. proti „Vrhbosni" u pogledu 
njegove već na glas izašle Introdukcije budi nam do¬ 
pušteno primietiti dvie tri. 

Iznajprije iztičemo, da „Vrhbosna" ni za dlaku 
ne odstupa od svojega poznatog suda o Volovićevoj 
Introdukciji. „Vrhbosna" je u br. 23. prošle godine 
samo stvarno dokazala svoj sud o toj Introdukciji. 
G. prof. Volović bio je naime napao u „Katoličkom 
Listu" sud „Vrhbosnin" kao nepravedan i beztemeljan, 
i „Vrhbosna" je onda pred književnom publikom mo¬ 
rala svoj sud ili dokazati ili požaliti. Požalila ga nije. 
A je li ga dokazala, neka sude svi bezpristrastni či¬ 
taoci, kad tačno pregledaju sve one citate, 
što ih je ona izniela u spomenutom br. 23., 
i što su samo bili temelj njezinu sudu od 5. stude¬ 
noga prošle godine. I kad bi se svi ti — samo mar¬ 
kantniji -— citati iznieli u podpunom svom tekstu, pa 
se uporedili, izašla bi podebela štampana knjiga, što 
bi nam pokazivala u jednom stupcu Cornelyjev izvorni 
latinski tekst, a u drugom Volovićev hrvatski gotovo 
ad verbum prievod, u kojem može samo jedna ne¬ 
čuvena arogancija gledati svoju „podpunu samostal¬ 
nost". Na to ne će nikada spasti jedan u istinu samo¬ 
stalni pisac. Slažu se, istina, „pisci u glavnome izmedju 
sebe", ali se oni nikada jednostavno ne prepisuju, i to 
još bez igdje ikakve napomene. 

„Vrhbosna" je takodjer u br. 23. prošle godine 
odgovorila i na stvarna pitanja, kojimi ju je g. prof. 
Volović prošle godine u „Katoličkom Listu" br. 48. 
onako dignuvši glavu u nebo,, pa i sa 1000 K u ruci 
izazivao na odgovor. No g. profesor timi pitanji sam 
se je još više pred učenim svietom ukopao u jamu, što 
si ju je na žalost sam izkopao svojom Introdukcijom. 
G. prof. Volović u svojem najnovijem članku „Pi¬ 
sanje Sarajevske Vrhbosne" („Katol. List" br. 
2. o. g.) na sve te „Vrhbosnine" odgovore i dokaze 
muči kao kamen, a s razloga — kaže — jer mu 
„prostor" „Katoličkoga Lista" „ne dopušta" govoriti, 
a on opet „nema suvišnjih novaca" — on, koji se je 
prije mjesec dana razbacivao u „Katoličkom Listu" sa 
hiljadu svojih kruna! — „da plaća osobiti dometak za 
svoju obranu." I to je pisanje jednoga profesora uni- 
versitetskog! Razumijemo ga. Skuckao bi već odakle 


g. prof. Volović i deset hiljada kruna, kad bi mogao 
samo pobiti pisanje te sarajevske „Vrhbosne" o nje¬ 
govoj Introdukciji. 

U toj svojoj muci i nevolji udario je g. profesor 
u nekakvu sentimentalnu tužaljku na „katoličku" „Vrh¬ 
bosnu", kao da mu je ona svojim katoličtvom kriva, što 
je on onako bratski postupao sa svojim „dičnim učite¬ 
ljem" Cornelyjem. U svojoj tužaljki nemilice nas i rekli 
bismo uprav tendencijozno vriedja g. profesor. Na pri¬ 
liku kad pokazuje na se kao na „katoličkoga svećenika", 
na kojega je „katolička" „Vrhbosna" „onakovom prosto¬ 
tom" (?!•—osim ako je nekomu istina prostota) „po dva 
puta udarila"; ili kad povlači za svojom Introdukcijom 
„proslavljanje Boga i Crkve", oko kojega „Vrhbosna" 
evo osamnaesta godina uz tolika žrtvovanja i uz po- 
budjivanja hrvatskoga rodoljubivog svećenstva jednako 
gleda i nastoji. Zar sbilja g. prof. Volović misli, da 
jedan katolički list ne smije uzeti na kritiku djelo kojega 
katoličkog svećenika, osim jedino onda, kad ga se 
može u zviezde dizati i kovati; inače katanac na usta! 
To bi bilo samo strančarstvo tjerati, a „Vrhbosna", 
baš jer katolička, ne će da bude strančarka, pa se za¬ 
mjerila i stotini Volovića. Ili zar se je „Vrhbosna" ogriešila 
o „proslavljanje Boga i Crkve", kad je ono iztakla, 
da se je knjiga Volovićeva vjerno, gotovo ad verbum, 
a na svoj način držala sad Introdukcije Cornelyjeve 
sad Kompendija Cornelyjeva, a to stoga iztakla, jer se 
to nije dosta označilo u Volovićevoj knjizi? Ili kad je, 
poradi toga napadnuta i javno i privatno — i još 
kako! — išla dokazati književnoj publici svoj sud, jer 
joj je bilo stalo do njezina glasa i poštenja? Neka 
govori tko šta hoće, ali „Vrhbosna" baš poradi pro- 
slavljanja Boga i Crkve, ne će nikada, koliko bude 
do nje, dopuštati, da se itko tudjom mukom veliča i 
razmeće. To dopuštati i iz nekakvih obzira ljudskih 
pregledavati, rekosmo, jest strančarski posao i nije 
nipošto u slavu Boga i Crkve, koja uči: Suum cuique! 
I sastavi li g. prof. Volović opet iza druge dvie tri 
godine svojega profesorovanja koju drugu „cjelinu" 
na ovaki način, t. j. poiztrgavši od koga „ovamo nešto, 
onamo nešto", mi ćemo i opet, ako Bog da zdravlje, 
upozoriti na to hrvatsku književnu publiku. Ali to više 
ne očekujemo od g. prof. Volovića, jer „pisanje Sara¬ 
jevske Vrhbosne" ne će ipak biti baš utaman. Pošti- 
vamo našu hrvatsku Alma mater u Zagrebu, te od 
njezinih prvih sinova niti kad očekivasmo, a niti u 
napredak očekujemo krpež, već rad od zajedničkog 
lana, ali sobom izpreden, sa zajedničke snovaljke, ali 
sobom osnovan, sa zajedničkog stana, ali sobom 
izatkan. Tako, g. profesore, u napredak, i vjerujte, da 
će „Vrhbosna" biti prva, koja će Vam djelo samo naj¬ 
toplije preporučiti, pa makar se Vi sada na nju i toliko 
žestili. 

RIM. 

Božična rieč Pija X. kardinalom. Donosimo 
božični govor, kojim je Pijo X. odgovorio na adresu 
kardinalskoga kolegija, što ju je pročitao kardinal 
Oreglia: 

,,S veseljem primamo želje, što Nam ih Vi, go¬ 
spodine kardinale, izjaviste u ime sv. kolegija, . i za¬ 
hvaljujemo na osjećajih odanosti i ljubavi, kojim ste 
Vi bili tumač za sve a sa željom, da obnova u Isusu 
Kristu po zagovoru Bezgrješne bude predznak manje 
burnih vremena po Crkvu. Nam je veoma drago, da 

ste se dotakli toga predmeta, i s toga razloga, što 
nam bas tajna betlehemska, koju sad slavimo, pruža 
najsigurnije dokaze o pravom Spasitelju, koji je Spasitelj 
danas, kao što je bio prije devetnaest viekova, 
Spasitelj ovdje, kao i u Betlehemu, Spasitelj jedini 
vječni, sveobći, koji je obnovio lice zemlji i uzpostavio 
medju Bogom i ljudmi individualnu i socijalnu svezu. 

Betlehemske nam jaslice prikazuju u istinu sa¬ 
vršena čovjeka, koji u jednoj jedinoj osobi ujedinjujuć 
božansku i čovječansku narav, povraća ovoj najljepši 
dio njezinih griehom izgubljenih povlastica i dosljedno 
svu puninu darova, tako te nemamo nikakva drugog 
sredstva, da budemo ljudi kako u duhovnom tako u 
družtvenom pogledu, nego da idemo onomu u susret, 
koji je sama savršenost: donec occurramus in 
virum perfectum, in mensuram aetatis ple- 
nitudinis Christi. I tako treba da bude čitav 
kršćanski i gradjanski život samo neprestano nastoja¬ 
nje, te dosegnemo ljepotu Kristovu, da tako opet 
stečemo svoju čast i opet unesemo u sviet sa svojimi 
prirodjenimi svojstvi sklad, slogu i mir zemaljskoga raja. 

Zato su betlehemske jaslice škola, iz koje bo¬ 
žanski Odkupitelj započinje svoje učiteljstvo ne riečmi, 
nego djeli, kad uči, da je jedino sredstvo za obnovu 
žrtva u siromaštvu i bol. Izprazne su sve gizdave 
teorije, bučni sastanci, razpravljanje gorućih pitanja. 
Da se obnovi sve u Kristu, dostatna je ova nauka. 
Nije potrebna znanstvena naprava, pomoć bogatsva ili 
posredničtvo politike. Kad bi družtvo udarilo ovim 
putem, bilo bi sretno u sveobćem miru i zadovoljstvu. 

Jaslice betlehemske jesu škola, iz koje vidimo, 
da kad poganski cezar postaje nesviestno orudje bo¬ 
žanskomu Promislu i na čudnovat način sudjeluje pri 
osnutku Crkve, to nitko ne može posumnjati, da joj 
je Bog u pomoći, da ju čuva i brani. Sigurnb su zla, 
što ju danas stižu, mnogobrojna i veoma težka, njezi¬ 
ni su neprijatelji (otvoreni ili zakrinkani) brojni i silni, 
njihova proti Crkvi sredstva strahovita su; ali mi ne 
smijemo klonuti, jer nas uvjeravaju božanstvena obeća¬ 
nja, da će Bog uviek postići svoju svrhu, služeći se, 
kako veli Augustin, i samim zlom, što ga je proizvela 
naša slobodna volja, za pobjedu dobra. 

Betlehemske su jaslice škola, u kojoj učimo, da 
za obnovu svega u Kristu ne smijemo božanskoj 
mudrosti odredjivati ni vremena ni načina, kojim i 
i kada će nam ona priteći u pomoć. Izrael je čekao 
četrdeset viekova na izpunjenje obećanja, što mu je bilo 
dano u zemaljskom raju. Treba dakle da se povedemo 
ne samo za vjerom starih patrijara, nego navlastito 
za vjerom Marije i Josipa, koji premda su znali, da 
se Sin Božji ima roditi, i da Betlehem, od kojega su 
bili toli daleko, ima biti njegovom kolievkom, ipak 
su bez tjeskobe i straha mirno izčekivali odredbe neba. 
Sigurno nas boli, kad gledamo, kako Kristovu Crkvu 
progone i kako okrutno pobijaju njezin autoritet, njezi¬ 
nu nauku, njezino božanstveno poslanje na svietu, 
i tim unose unutrašnji razdor u ljudsko družtvo. Ali 
kad pomislimo, da smo u dolini suza, da smo u 
vremenu kušnje, da je Crkva na zemlji vojujuća, i 
da joj sam Bog odredjuje ili pripušta nepogode, onda 
nam mora da bude lako nasljedovati Mariju i Josipa, 
koji iza mirna izčekivanja, sigurni, da izvršuju volju 
Božju, ostavljaju svoju kućicu, poduzimaju uz ne- 

opisive težkoće dugačak put i podnose odano, kad 
im Betlehemićani uzkraćuju zaklon. 

Betlehemske jaslice jesu škola. Kako bi sretna bila 
ona obitelj, koja bi bila u onoj noći gostoljubivo 
primila uboge vjerenike! Kakav bi se bio blagoslov 
izlio na nju! Ali za njih nije bilo mjesta: non erat 
eis locus in diversorio. Isus dodje u svoj grad, 
i njegovi ga ne primiše: in propria venit, et 
su i eum non rečep erunt. —Jadni puci i jadni 
narodi, koji ne samo da ne primaju Isusa i njegovu 
Crkvu, već gori od Betlehemićana sprečavaju ih u 
njihovu djelovanju, progone, kleveću, i to sa neoprosti¬ 
vom sljepoćom, pošto je za njih pričuvan udes ne¬ 
sretnoga Betlehema. 

Betlehemske su jaslice napokon škola, u kojoj se 
izpunjenje božanskih obećanja nije objavilo mudracem 
i učenjakom zemaljskim, nego malenim, t. j. priprostim 
pastirom, ali ne stoga, što je Isus valjda htio jedan 
sloj družtva predpostaviti drugomu. Družtvo ljudsko 
jest djelo Božje; Bog sam htio je različnost slojeva, 
a Isus nije došao da promieni taj red ili da pozove 
samo uboge, već se je on rodio za sve. Ovo je tako 
istinito, da je Krist u svrhu, te pokaže taj biljeg uni¬ 
verzalnosti, htio da se rodi na jednom javnom mjestu, 
do kojega nije mogao biti zapriečen pristup nikomu. 
On je htio da proizadje iz kraljevske krvi, da ga kra¬ 
ljevi ne preziru. On se je htio roditi ubog, da svak bez raz¬ 
like mogne doći k njemu; da svim bude sve, i da se nitko 
ne plaši približiti mu se, pojavio se je kao diete. 

Angjeo nije naviestio radostnu viest stanovni¬ 
kom Betlehema ne samo zato, što su se pokazali 
nevriedni toga, kad uzkratiše Mariji i Josipu zaklon, 
nego i jer se oni, daleko od toga, da podju k spilji, 
ne bi bili bavili blagoviešću, kao niti stanovnici Jeru- 
salema pri dolazku mudraca. — A to se vidi i danas, 
kad govore angjeli Crkve. Nije ih malo medju kršćani, 
kojim je duh zastrt pokvarenošću srca. Oni ne samo 
da se izsmjehavaju i rugaju, nego nieču najočevidnije 
činjenice, najjasnije istine, najsvetija prava i hvale se 
tim, da ne vjeruju ni u što. — Kao danas, bilo je 
je tako i onda ljudi ohola duha i pokvarena srca, koji 
premda su znali za božansko obećanje, jer su stano¬ 
vali blizu hrama i pripadali puku odabranom, ipak 
ne bi bili vjerovali viesti angjelovoj. 

To je tako istinito, da se ne obratiše k istini 
ni onda, kada je Krist povraćao vid sliepim, govor 
niemim, život mrtvim. I pošto ih je na hiljadu načina 
obasuo dobročinstvi, razapeše ga — bolna povjest, 
što se toli često ponavlja. 

Pa ako ih ima mnogo, koji, kako je običaj u 
svietu, sprovode Božić sa vanrednim veseljem i iz- 
mjenjujuć si želje, a ne koriste se poukami, što nam 
ih pruža tajna betlehemska, da naime obnove sve u 
Kristu: to ćemo mi svi zajedno, častna braćo, položiti 
pred jaslice božanskomu Djetetu svoje molitve, da ono 
pomogne svojom milošću, te svi odatle imadnu korist. 

Što je do Nas, Mi se uzdamo u Boga i 
sigurni smo za uspješnu i odanu podpomoć svetoga 
kolegija, te okriepljeni molitvami svega svieta Mi moli¬ 
mo samo milost, da se klanjamo mirno odredbam 
Božjega Promisla. Mi izričemo svetomu kolegiju Naše 
najiskrenije želje i kao znak Naše osobite blagona¬ 
klonosti dajemo vam, gospodo kardinali, i svim, što 
su ovdje nazočni, Naš apostolski blagoslov. 11 

VRHBOSNA 

KATOLIČKOJ PROSVJETI. 

U Sarajevu, 5. veljače 1904. God. XVIII. 


U SLAVU 

BISKUPU HRVATSKOMU 

JOSIPU JURJU STROSSMAYERU 

NA NJEGOV 90. RODJENDAN 

4. VELJAČE 1904. 

| ovor-granu Tvoga žića listak zelen opet osu, 

' Srčuć s vrutka Providnosti milošte nebeske rosu, 

A na grani bezsmrtnici alemsjajno cvieće cvjeta, 

Veliki naš, slavni Starce, — devetdeset Tvojih ljeta! 
Sa toga se sjajnog cvieća blistavi, gle, pelud truni, 

- S prolaznosti časke pada, al’ vječnosti žaru puni. 

Na ognjištu bezsmrtnosti zlaćani se prašak sgrieva 
I hrvatskim nebosklonom kao divska zviezda sieva; 

Vreli trak joj preko Une na bojište staro prši 
I cjeliva vedrim sjajem Herceg-Bosni mračne krši. 

Na ljubavi toplo vrelo bosansku on raju zove, 

Razgrijava svetim žarom sinove joj sokolove; 

Suši, pije crne kapi, što iz težkih teku rana, 

Blista nebom kao zlatna prehodnica boljih dana. 

To nam plamti, slavni Starče, iz Tvog srca ljubav Tvoja 
Ko nebeska bajna duga sred krvava ljuta boja. 

Devetdeset Tvojih ljeta — Hrvatico, kliči, vilo! — 
Devetdeset Tvojih ljeta divan Ti je vienac svilo. 

Crkva rosi blagoslovom siedi pram svog dičnog sina, 

A molitvu šapće žarku za nj hrvatska domovina. 
,,Vrhbosnina“ duša harna Dobročincu svomu kliče: 

„ Lovor-granom Tvoga žića i stoljetni list nek niče ! 

Nek se slavno dalje plete alem-vienac Tvojoj glavi, 

Sto za žarku ljubav k rodu Nebo Ti ga vječno savi. 

Sjajni plami ovih traka nek obzorjem našim sviete 
Sve do Bogom odredjene ljudskog žića skrajne mete, 

Na kojoj Ti divski traci svoj bi sjaj tek mogli gubit, 

Sveto kad bi rodoljublje Duh Hrvata presto ljubit!" 

Br - 75 - Josip, 

po. milosti Božjoj i svete apostolske Stolice metropolit i nadbiskup vrhbosanski, svim vjernikom, što su u nadbiskupiji vrhbosanskoj, 

blagodat i mir od Boga Otca našega i Gospodina Isusa Krista. 


1. Stranom da vjernici laglje u pameti zadrže 
sve, što im je o kojem članku naše svete vjere vjero¬ 
vati, a stranom da se suzbiju prigovori i navale naših 
protivnika, mudro je sv. mati crkva pronašla neke 
izričaje, kojimi kratko i posve tačno izriče svoju nauku. 
A ima i pojedinih rieči, kojimi se iztiče čitav niz 
kršćanskih nauka, da, kojimi se u jezgri izriče sva 
katolička vjera. Tako kad izričemo svoju vjeru o dra¬ 
goj Gospi pa za nju tvrdimo, da je Bogorodica; ili 
kad svoju vjeru izpoviedamo u Gospodina Isusa ter 
izjavljujemo, da je Sin Boga živoga; ili kad govorimo, 
da je Petar, namjestnik Kristov, na kojem je sagra- 
djena crkva Kristova: onda rekao bi svu svoju vjeru 
javno izpoviedamo, jer te rečenice u jezgri sadrže 
glavne istine naše svete vjere. Medju takove istine 
naše svete vjere ubrajamo mi i bezgrješni začetak bi. 
dj. Marije, jer ta nauka naše svete vjere za cielo 
sadrži u sebi sve glavne istine vjere Kristove. A to 
uprav i jest razlog, zašto naši protivnici najvole na 
takove članke ili istine naše svete vjere navaljivati, 
jer misle, da će svu našu svetu vjeru podkopati i 
srušiti, ako im podje za rukom takovu koju nauku 
oboriti. Najdraže im je ipak ustajati na nauku o bez- 
grješnom začetku, jer misle, da će najlaglje uspjeti 
proti njoj, a po tom i proti svoj kršćanskoj vjeri. 

Od protivnika valja da se često naučimo, što 
nam je sa osobitim načinom štovati. Bez sumnje oni 
ne navaljuju na rečene nauke, osobito na bezgrješni 
začetak bi. dj. Marije, od ljubavi spram sv. vjere ili 
spram samoga Boga ili spram bi. dj. Marije ili nas, 
jer oni mrze kako na vjeru i njezina početnika Boga, 
tako i na bi. dj. Mariju i na nas; niti im je na kraj 
pameti, da se Bog proslavi ili mi na pravi put pri¬ 
vedemo, nego im je vruća želja njihovu opaku srcu, 
da podruju crkvu i njezinu vjeru, a nas da upropaste. 
Ali to im" ne će nikada poći za rukom, jer je Gospo¬ 
din Isus obećao, da će on sam biti sa svetom crkvom, 
dok ona propovieda narodom, da vjeruju sve, što je 
on učio, i da drže sve, što je on zapovjedio. 

Ove godine dne 8. prosinca navršit će se pet- 
deset godina, od kada je papa Pijo IX. usred množine 
kardinala, patrijarha, nadbiskupa i biskupa svega svieta 
proglasio kao članak naše svete vjere, da je bi. dj. 
Marija bez grieha začeta u prvom času svojega svetoga 
začetka. Sv. Otac Pijo X. i sva katolička crkva spremaju 
se, da se dostojno priprave na tu svetkovinu kroz svu 
ovu godinu, a onda da sam blagdan što svečanije 
obave. 


Budući da bezgrješnij začetak bi. dj. Marije u 
sebi krije mnoge tako važne istine, da ih sveta mati 
crkva želi svakom sgodom duboko u srce usaditi, to 
sam i ja mislio, da nema sgodnijega i osbiljnijega 
vremena o tom koju progovoriti, nego je uprav ovo 
sveto korizmeno vrieme; jer će nas te istine moći i 
prosvietliti u mnogočem i ganuti nas na pokoru i pri¬ 
praviti nas na dostojno obavljenje samoga blagdana 
dne 8. prosinca ove godine. 

2. Bezgrješni začetak sadrži u sebi ove istine: 
da je Gospodin Bog stvorio prvi par ljudi, ter im udie- 
lio osobite nezaslužene darove, što im nije sama narav 
iziskivala, nego je on to učinio jedino od ljubavi 
spram Adama i Eve i spram svega njihova potomstva, 
poradi čega je on ove svoje milosti prvim roditeljem 
darovao, u koliko su začetnici svega roda ljudskoga. 
Ali oni prekršiše zapovied Božju, o kojoj je ovisilo, 
hoće li, ne će li milosti Božje, prvim roditeljem da¬ 
rovane, prieći na njihovo potomstvo; i tako umjesto 
milosti'prelazi sada njihov grieh na sve ljude, koji se 
zato i zove grieh iztočni,- jer kao, iztiče iz praroditelja 
i prelazi na sve ljude. No Bog nije čovjeka pustio u 
griehu, nego mu se smilovao i obećao mu kao Spasi¬ 
telja poslati svojega Sina, koji se imao roditi od žene, 
za koju vjerujemo, da je ona, naravno osim samoga 
Spasitelja, jedina medju svirni ljudmi, na koju nije 
prešao iztočni grieh, jedina, koja je bila izuzeta od 
toga grieha. 

3. Kad je Gospodin Bog priredio čovjeku pre¬ 
krasan stan, raj zemaljski, pun slasti, onda je stvorio 
i čovjeka pa ga postavio u taj raj. A uresio je Go¬ 
spodin ne samo raj, nego i samoga čovjeka takovimi 
darovi, kakovih njegova narav nije iziskivala. Najveći 
dar, što ga je Gospodin Bog udielio prvomu čovjeku, 
jest milost posvećujuća, koja ga je podigla nad njego¬ 
vu narav, koja ga je učinila prijateljem i posinkom 
Božjim, dielnikom Božje naravi, baštinikom slave ne¬ 
beske. I taj nadnaravni dar, kao i ostali darovi Božji, 
kojih čovječja narav nije iziskivala, naime da je bio 
prost od pohote i od smrti i muke, a pun blaženstva, 
bio je dan prvomu čovjeku, u koliko je bio glava i 
praroditelj svim Ijudem. I sveti nas otci uče, da je sam 
Gospodin Bog postavio Adama glavom svemu rodu 
ljudskomu i da mu je objavio, da je te nadnaravne 
darove od njega primio ne samo . za' se, nego u za 
svoje potomstvo, i da će ih izgubiti kako za se, tako 
i za sve ljude, ako bi prekršio zapovied, koju mu je 
Gospodin Bog dao. A koja je to zapovied? 




Okružnica svim vjernikom nadbiskupije vrhbosanske. 


Gospodin Bog)kad je čovjeka stvorio, u raj ze¬ 
maljski postavio i s, rajem mu sva stvorenja vidljiva 
povjerio i dao, bilo je od potrebe, da si čovjek bude svie- 
stan, kako on nije gospodar tih stvorenja, nego samo 
uživatelj, i kako mu valja svoju ovisnost o Bogu’uviek 
imati na- pameti, ter priznati, da sav savcat dušom i 
tielom ovisi o Bogu i da je Bog gospodar njegova 
života. Zato je trebalo takovu zapovied čovjeku dati, 
koja je s jedne strane zabranjivala nešto, što nije po 
sebi zlo, nego što je samo zato bilo zlo, što je Bog 
zabranio, a s druge strane nešto takovo, što se pro¬ 
tezalo na dušu i na tielo i na njihov život, da se iz- 
takne, kako je život čovječji u rukuh Božjih. Zato 'je 
Gospodin Bog dopustio čovjeku, neka jede sa svakoga 
drva, samo ne sa jednoga prekrasnoga, što ga posta¬ 
vio usred raja zemaljskoga, da se sjeti, kako mu život 
ne ovisi toliko o jelu, koliko o samom Gospodaru 
Bogu, koga je tim valjalo priznati Gospodarom duše, 
da sluša njegovu zapovied, i tiela, da čovjek zna, 
kako mu je uzđržavatelj ne toliko jelo, koliko sam Bog. 

Prekrasno o tom govori sv. Hrizostom (in Genes. 
homil. 16. n. 6.): Dobri Gospodin hotjevši poučiti 
čovjeka s početka, da je njegov Stvoritelj sve vidljive 
stvari stvorio, i da je on, koji je čovjeka načinio, tom 
malom zabranom (da ne jede sa zabranjenoga drva) 
htio je pokazati, da mu je on Gospodar; i kao što 
podatan gospodar, dajući komu na porabu veliku 
kakovu i divnu kuću, ne ište ciele vriednosti njezine, 
nego hoće da samo diel njezine ciene primi, da si 
tako sačuva pravo vlastničtva: tako i Gospodin naš, 
kad je sva ova vidljiva stvorenja povjerio čovjeku ter 
mu dao, neka boravi u raju i neka o'Čk svega uživa, 
što bješe u raju, a da mu ne bi na pamet došlo, da 
su stvari, što ih gleda, njegove (neovisno), i da ne bi 
o sebi i o svojem dostojanstvu nešto više pomislio i 
sebe pređemo, zabranio mu je jesti sa jednoga drva, 
ter mu velikom kaznom zaprietio: ako bi tu. zapo¬ 
vied prekršio, neka zna, da nad sobom ima Gospo¬ 
dara, od čije dobrote i darežljivosti imao je, da je 
smio od svega ostaloga jesti. A i to je bila dobrota 
prevelika našega Gospodina, što nije Adamu rekao, 
da ne smije jesti sa mnogih stabala ili od polovine 
cieloga raja, nego mu je zabranio jesti samo sa jedno¬ 
ga jedinoga drva, da mu pokaže, da nije toga učinio 
ni iz kojega drugoga razloga, nego samo radi toga, 
da čovjek uzmogne Boga priznati početnikom svih 
tih i tolikih dobročinstva. 

4. Ali prvi čovjek nije ostao Bogu vjeran, nego 
je Božju zapovied prekršio, ter je sve one darove, što 
ih Bog udielio čovječjoj naravi u Adamu, izgubio za 
se i za sve svoje potomke, tako da se sada sva djeca 
radjaju bez milosti Božje i ostalih darova danih naravi 
čovječjoj u Adamu,. kao što bi se bila radjala sa 

milošću Božjom i sa ostalimi darovi udieljenimi naravi 
čovječjoj u Adamu, da Adam nije sagriešio. 1 eto uprav 
to, što potomci Adamovi nemaju milosti posvećujuće, 
kad se začnu u utrobi materinjoj, a morali bi ju imati, 
sačinjava grieh iztočni za svakoga čovjeka, a za kaznu 
toga grieha'f podpao je takodjer svaki čovjek« pohoti, 
te? je lišen bezsmrtnosti tiela i blaženstva. Zato -sv. 
Pavao (Rimlj. 5, 19) i tvrdi, da su svi ljudi neposlu¬ 
hom jednoga čovjeka (Adama) postali grješnici. 

A da se uvidi, kako se grieh Adamov može 
upisati u grieh svakomu čovjeku na svietu, treba imati 
na pameti, da se svaki čovjek može posmatrati ili u 
koliko je kakova pojedina osoba, ili u koliko je član. 
kakovoj zadruzi ili družtvu. Na jedan i drugi način 
može mu pripadati koji čin; pripada mu, u koliko je 
kakova osoba, onaj čin, što ga on sam čini svojom 
vlastitom slobodnom voljom; no u koliko je on član 
zadruzi ili kojemu družtvu, može na njega spadati 
tudji čin, što ga on sam ne čini niti svojom slobo¬ 
dnom voljom, nego biva od ciele zadruge ili od cieloga 
družtva ili od starješine zadruge ili glave đružtva, kao 
što se kazuje za državu da ona čini, što u njezino 
ime sam njezin vladar čini. Takova bo zadruga ili 
takovo družtvo smatra se kao jedan čovjek, tako te se 
razni ljudi, ponamješteni u raznih službah, smatraju 
kao razni udi jednoga istoga naravnoga tiela. Tako 
je dakle sve množtvo ljudi, što od prvoga čovjeka 
primaju narav čovječju, kao jedno družtvo ili jedna 
zadruga ili bolje kao jedno tielo jednoga čovjeka. U 
toj množini ljudi može se svaki čovjek, isti Adam, po¬ 
smatrati ili kao osebna osoba ili kao ud te iste mno¬ 
žine, što vuče lozu ‘od jednoga naravnim rodjenjem. 
A treba imati na pameti, da je prvomu čovjeku udie- 
ljen dar vrhunaravni, naime milost posvećujuća, kojpm 
se razum podvrgavao Bogu, a niže sile razumu, a tielo 
duši. No taj dar nije bio udieljen prvomu čovjeku 
samo u koliko je osebna osoba, nego kao početniku 
i praroditelju ciele naravi čovječje, da se od njega 
rodjenjem prenese na potomke. Taj pak primljeni dar 
prvi čovjek sagriešivši svojom slobodnom voljom iz¬ 
gubi onako, kako ga je primio, naime za sebe i za 
sve svoje potomke. Manjak dakle toga dara zahvaća 
sve potomke. I tako taj manjak posvećujuće milosti 
onako se rodjenjem prenosi na potomke, kako se 
rodjenjem prenosi sama narav čovječja. No čovječja 
narav ne prenosi se rodjenjem ciela, nego samo po- 
lag svoje jedne česti, naime polag svojega tiela, u 
koje Bog ulieva dušu. 1 kao što duša Bogom ulivena 
spada na narav čovječju od Adama poteklu poradi 
tiela, s kojim se spaja: tako i manjak posvećujuće 
milosti spada na dušu poradi tiela, koja se od Adama 
rodjenjem prenosi kao od prvoga početnika, jer tako 
sin od otca prima narav čovječju. Ako se dakle ma- 

njak posvećujuće milosti posmatra tako rodjenjem pre¬ 
nesen na ovoga čovjeka, u koliko je taj čovjek osebna 
osoba, onda taj manjak u sebi ne uključuje krivice, 
koje. nema, kad nije hotimice učinjena; no ako se taj 
rodjeni čovjek smatra kao ud ciele naravi čovječje od 
prvoga čovjeka potekle, kao da su svi ljudi jedan 
čovjek, onda onaj manjak posvećujuće milosti u sebi 
uključuje krivicu poradi volje njezina početnika, što 
je pravi grieh prvoga čovjeka; kao da kažemo: ruka, 
podignuta, da ubistvo izvede, u koliko se posmatra 
kao ruka, ne sadrži u sebi krivice, jer ruku valja da 
netko digne; no ako se ruka posmatra, u koliko je 
čest cieloga čovjeka, koji slobodnom voljom djeluje, 
tako sadrži u sebi krivicu, jer je takovo gibanje rukom 
hotimice učinjeno. Kao što se dakle ubistvo ne zove 
krivica ruke, nego krivica cieloga čovjeka, tako se 
manjak posvećujuće milosti ne zove osobni grieh, nego 
grieh ciele čovječje naravi. Pa kao što se, da se koji 
grieh učini, upotrebljuju razne česti čovječje: volja, 
razum, ruka, oko i t. d., a ipak je samo jedan grieh, 
jer mu je jedan početnik, naime volja, od koje grje- 
šnost prelazi na sve ostale čine česti: tako i gledom 
na početnika i praroditelja u svoj naravi čovječjoj 
smatra se kao jedan iztočni grieh. (Sv. Toma Akv. de 
malo qu. 4. art. 1.) 

5. Grieh pak, kojim je Adam izgubio milost po¬ 
svećujući!, bješe oholost, kojom se uznese, ter poslu- 
šavši djavola prezre zapoviedi Božje. Bog-sam reče: 
Početak svakoga grieha jest oholost. No grieh prvoga 
čovjeka jest početak svakoga grieha, jer Duh sveti 
reče (Rimlj. 5, 12), da po jednom čovjeku (Adamu) 
udje grieh u ovaj sviet. Prvi dakle grieh prvoga čovje¬ 
ka jest oholost, kojom je više volio biti u svojoj vlasti, 
nego li u vlasti Božjoj, ter je neuredno zaželio da 
bude Bogu sličan gledom na poznavanje dobra i zla, 
kako mu je djavao kazao, da si naime sam silom 
svoje naravi odredi, što mu je dobro, da čini, ili što 
mu je zlo, da čini, a ne da to Bog odredi; a i to je 
neuredno zaželio, a po tom sagriešio, što je neuredno 
zaželio Bogu biti sličan u tom, da snagom svoje vlasti¬ 
te naravi djeluje u svrhu, da postigne blaženstvo; i 
tako je više volio nasladjivati se svojom, nego li 
Božjom moću. A počini Adam i svetogrdje, jer nije 
vjerovao Bogu; i ubistvo, jer je sunovratio u smrt i 
sebe i sve svoje potomke; i blud duhovni, jer mu se 
više nije pokorilo tielo razumu, a razum Bogu; i 
kradju, jer si usvoji zabranjenu hranu; i škrtost, jer 
više poželi, nego mu je bilo od potrebe. I tako Ada¬ 
mov grieh, kojim za se i za sve potomke izgubi mi¬ 
lost posvećujuću, ako i jest u sebi jedan, više ih u sebi 
uključuje. (Sv. Aug.) 

Grieh pak prvih roditelja ako je i jako velik, 
nije ipak naprosto najveći od svih ljudskih grieha, jer 


oholost, kojom tko nieče ili huli na Boga, veća je 
bez. sumnje od oholosti, kojom su prvi roditelji ne¬ 
uredno zaželjeli da budu slični Bogu preko one mjere, 
što odgovara čovječjoj naravi. No gledom na njihovu 
savršenost i na sve darove primljene od Boga ter na 
štetu, što je iz njihova grieha sliedila, može se njihov 
grieh nazvati najvećim. 

Svoj su prvi grieh Adam i Eva tim povećali, 
što se u napasti ne utekoše Bogu i što je Adam 
svaljivao odgovornost za svoj grieh na Gospodina 
Boga, a Eva na zmiju. I premda ih je Bog izpitujući 
kao poticao, neka im se razžali u srcu, što ga uvrie- 
diše, i neka se razkaju, ne učiniše ipak toga. I još 
više čovjeka iznenadjuje, što je Bog najprije u svojoj 
prevelikoj dobroti i ljubavi obećao budućega Spasitelja, 
koji će ih osloboditi od grieha, u koji su neposlu¬ 
hom pali, i to im je prije obećao, nego li im je kaznu 
odmjerio, nije ih ni tad ljubav potakla, da okaju 
svoj grieh. Istom kad im Bog odmjeri kaznu i kad ih 
iztjera iz raja zemaljskoga, razplakaše se i stadoše 
pokoru činiti. 

6. Dvie velike istine valjalo je od sada čuvati 
medju svimi ljudmi, a te su: prva, da svaki čovjek 
dolazi na ovaj sviet u iztočnom griehu, i da je po¬ 
treban spasenja, jer lišen milosti izgubio je pravo na 
dielničtvo naravi Božje, i na nebo; druga je istina bila, 
da će sam Sin Božji od žene postati čovjek i da će 
spasiti rod ljudski od toga grieha uzevši ga opet u 
svoju milost i davši mu posvećujuću milost. 

S početka, dok su mnogi ljudi bili sveti i duga 
života, nije bilo od potrebe ništa posebno učiniti. No 
kad se sviet izopačio, ter nastala pogibelj, da ljudi 
zaborave na te dvie glavne istine, onda je Gospodin 
Bog odabrao sebi posebni narod, narod potekao od 
vjernih sluga njegovih, Abrahama, Izaka i Jakova, ter 
mu je naložio raznih obreda, kojimi da se osobito te 
dvie istine sačuvaju. Budući da se rodjenjem prenosio 
grieh iztočni od Adama na sve potomke, to je Go¬ 
spodin Bog pravom ustanovio, da se Židovi obreziva- 
ju, neka se dan na dan sjećaju kako iztočnoga grieha 
tako i potrebe, osloboditi se toga grieha. Radilo se o 
pretočenju grieha na sve ljude; pravo je, da se pri 
tom nešto za kaznu trpjelo. A kad je obećani Spasi¬ 
telj došao i spasenje obilato donesao za grieh iztočni 
i za ostale osobne griehe, onda, premda se i u novom 
zavjetu grieh iztočni rodjenjem prenosi na sve ljude, 
nije ipak bilo od potrebe izticati toliko samo pretaka¬ 
nje grieha iztočnoga, koliko samu milost posvećujuću, 
koju je Spasitelj svakomu čovjeku dao sakramentom 
sv. krsta. Umjesto dakle obrezanja, kojim se izticao 
grieh iztočni, ustanovio je Gospodin Isus sakramenat 
sv. krsta, kojim se iztiče milost posvećujuća, čim se 
grieh iztočni uništuje. 

Druga pak istina, da će Sin Božji čovjekom 
postati pa odkupiti sav rod ljudski i dati mu obilatih 
milosti, osobito milost posvećujuću, koju je izgubio, 
. na razan se način predstavljala u starom zavjetu, a 
osobito žrtvami jaganjaca; to je pak prestalo, čim- se 
jaganjac Božji sam prikazao i čim je ustanovio žrtvu 
nekrvnu sv. mise sa presv. sakramentom, kojim se svim 
daje on sam, izvor svih milosti. 

7. Svaki čovjek potječe rodjenjem od Adama, a 
po tom svaki bi morao imati milost posvećujuću, kad 
se začnc u utrobi materinjoj, a nema je sbog grieha 
Adamova; poradi toga svaki čovjek, čim se začne u 
utrobi materinjoj, jest sin srdžbe Božje, jer bi po 
milosti Božjoj morao biti dielnik Božje naravi, posinak 
Božji, baštinik kraljevstva nebeskoga, a nije, pošto je 
sve to izgubio, jer je baštinio grieh iztočni, koji ga 
je svega toga lišio. Prema tomu nijedno diete, koje 
umre u materinjoj utrobi ili prije sv. krštenja, ne može 
vidjeti lica Božjega niti može u nebo doći. 

Osim Gospodina Isusa bilo je na svietu samo 
jedno jedino diete začeto bez iztočnoga grieha, a to 
je bila bi. dj. Marija. Kao što se ostali ljudi začnu, 
začela se i bi. dj. Marija od Joahima i Ane. To je 
samo ona velika razlika, što se drugi ljudi začinju 
bez milosti posvećujuće, jer ju .u Adamu izgubiše, 
dočim je Gospodin Bog iz puno razloga u onaj isti 
čas, kad se bi. dj. Marija začela i Gospodin joj Bog 
stvorio dušu i s tielom sjedinio, u onaj je isti čas iz¬ 
nimno dušu njezinu stvorio urešenu posvećujućom 
milošću, kao što je i Adamu i Evi stvorio dušu pro- 
viđjenu milošću posvećujućom. Budući da bi. dj. Marija 
rodjenjem potječe od Adama, morao bi i na nju prieći 
grieh iztočni, no Otac nebeski, da svojemu Sinu pri¬ 
redi dostojan stan, sačuva ju od iztočnoga grieha 
poradi muke i smrti Sina svojega čovjekom postala. 
I zato, kao što je Gospodin Isus Spasitelj svim ljudem, 
koji su svi bili potrebni spasenja, tako je Gospodin 
Isus Spasitelj i bi. dj. Mariji u još puno plemenitijem 
smislu, jer ju je Otac nebeski poradi predvidjene muke 
i smrti Isusove pretekao svojom milošću i sačuvao od 
grieha iztočnoga. Razlog pak, zašto je Otac nebeski 
samo kod jedine bi. dj. Marije od svega roda ljudsko¬ 
ga, što ga je bilo, što ga jest i što će ga još biti, taj 
izuzetak učinio ter ju u prvom času njezina začetka 
sačuvao od grieha iztočnoga, jest taj, što ju je od vieka 
odabrao za majku, svojemu Sinu, kad je predvidio 
propast cieloga roda ljudskoga poradi grieha Adamova, 
ter odlučio prvo djelo svoje dobrote utjelovljenjem 
Sina svojega tajinstveno izvršiti, da proti milosrdnoj 
volji Božjoj čovjek lukavošću djavolske opakosti za¬ 
veden u grieh ne propane, nego da se po drugom 
Adamu podigne, što je po prvom imalo pasti. A da 
je Otac nebeski i radi predvidjene smrti svojega Sina, 

koji se imao utjeloviti, i radi toga, što je svojemu 
Sinu odabrao bi. dj. Mariju za majku, sačuvao od 
grieha iztočnoga, da mu ona tako bude dostojan stan, 
vidi se najbolje iz same molitve, što ju na blagdan 
začetka Marijina moli sv. mati crkva govoreći Otcu 
nebeskomu: Bože, koji si bezgrješnim začetkom Djeviči- 
nim dostojan Sinu svojemu stan pripravio: molimo, 
da koji si ju poradi predvidjene smrti istoga Sina 
svojega od svake ljage sačuvao, nam takodjer njezi¬ 
nim zagovorom dadneš, da čisti k tebi dodjemo. 

8. Kad je Gospodin Bog stvarao sviet, onda se iza 
svakoga djela, što ga je on stvorio i učinio, pridodalo, 
da je on to vidio i odobrio kao dobro; a kad je sve 
stvorio, što je bio nakanio, onda se pripominje, kako 
je Bog kazao, da je sve jako dobro. Nije onda čudo, 
što je on, kad je najveće re.mek-djelo htio izvesti: 
utjelovljenje Sina svoga od bi. dj. Marije, nju tako 
zavolio nada sva stvorenja, da si je u njoj samoj 
iskrenom voljom omilio. 

Nije onda čudo, što je Otac nebeski bi. dj. Mariju 
u prvom njezinu začetku tako podigao i uresio, ter 
nada sve angjelske duhove i nada sve svetce tako 
čudovito obdario velikom množinom svih nebeskih 
darova, uzetom iz blagajne božanstva, da je ona, od 
svake ljage grieha posve prosta, sva liepa i savršena, 
onu puninu nevinosti i svetosti imala, od koje se veća 
pod Bogom nikako ni ne shvaća, a koje osim Boga 
nitko ni u misli ne može shvatiti. A posve je u redu 
i pristojalo se je, da se vazda sja providjena sjajem 
najsavršenije svetosti, i da, čista od iste krivice iztočne, 
slavi slavlje nad starom zmijom toli častna majka, 
kojoj je Bog Otac svojega jedinoga Sina, kojega od 
srca svojega rodjenoga i njemu ravna ljubi kao samoga 
sebe, tako je dati odlučio, da je po naravi bio jedan 
isti zajednički Sin Otca nebeskoga i Djevičin. (Bulla 
Pap. Pii IX. „Ineffabilis Deus“.) 

9. Već se iz navedenih rieči vidi, da je nauka 
o bezgrješnom začetku bi. dj. Marije tako stara, kako 
je stara naša sveta vjera; niti može u našoj crkvi biti 
ikada novih kakovih nauka, jer je sva objava Isusom 
Kristom i dolazkom Duha svetoga dovršena. Ali znati 
tačno, što se u našoj sv, objavi u istinu sadrži, kad i 
kad je vrlo težko znati. No što je pojedinim ljudem 
i najučenijinr vrlo težko, jako je lako sv. našoj materi 
crkvi, kojoj je naš Gospodin Isus povjerio svu objavu, 
neka ju čuva, drugim saobćuje i njezin smisao tumači. 
Tako se može dogoditi, da neke istine naše sv. vjere 
mogu ostati tamne, makar se jasno i nalazile u objavi, 
jer nije bilo od potrebe izticat ih. A kad tko na koju 
istinu sv. vjere navali, običaje sv. mati crkva takovu 
istinu tačnije tumačiti, da ne bi koji vjernik zašao na 
zablude. Ima pak i takovih istina, koje su se izticale 
više životom, nego Ii riečju, i tako nije nikomu ni na 

kraj pameti bilo ikada o njoj samo 1 podvojiti. Takova 
je uprav istina nauka o bezgrješnom začetku bi. dj. 
Marije. 

Ima ljudi, koji u svojoj kući mirno stanuju godi¬ 
ne i godine; baštiniše ju od svojih djedova, pradjedova; 
ali kad bi ih tko pozvao, neka dokažu svoje pravo 
na vlastničtvo, ne bi to mogli učiniti drugačije, nego 
se pozivajući na svoje mirno posjedovanje, na koje 
nije nikada nitko napadao. Da se nevinost bi. dj. 
Marije u prvom času njezina začetka podudara sa 
njezinom svetošću i njezinim dostojanstvom matere 
Božje, vidi se odatle, što tu nauku sv. mati crkva, 
koja je, podučena Duhom svetim, stup istine, kao 
nauku, što ju od Boga primi i posjeduje i što se 
medju istinami objavljenimi sadrži, nikada nije prestala 
na razan način i u raznih sgodah i mnogimi činjenica- 
mi pred oči stavljati i promicati. Da ta nauka od 
prastarih vremena obstoji, ter da je u srcu vjernika 
duboko usadjena i da se brižljivošću i nastojanjem 
biskupa po svem širokom svietu čudovito razprostrla, 
sama crkva iztače, kad' se nije ustručavala vjernikom 
predložiti bezgrješni začetak kao ono, što valja javno 
štovati i častiti. A tom uprav sjajnom činjenicom što 
je sv. mati crkva htjela drugo kazati, nego da je za¬ 
četak bi. Djevice vanredan, čudovit, posve različit od 
začetka ostalih ljudi i posve svet, pa zato da ga valja 
sveto štovati, jer sv. mati crkva svetkuje samo što 
je sveto. 

Prema, tomu je sv. mati crkva odredila od vaj- 
kada,posebnu svetkovinu bezgrješnoga začetka, koju 
su svi kršćani bili dužni, kao što su i sada dužni, pod 
smrtni grieh štovati i slaviti. I u sv. misi i u drugih 
crkvenih molitvah toga dana iztiče se -nauka, da je 
bi. dj. Marija prosta od iztočnoga grieha. S vremenom 
se podizale crkve, u crkvah oltari, a po svem svietu 
mnogi manastiri, razna družtva, redovi u slavu bez- 
grješnomu začetku bi. dj. Marije. A sve te molitve, 
to štovanje bezgrješnoga začetka bi. dj. Marije u svakda- 
njern životu što nam drugo hoće reći, nego da se 
običajem i načinom moljenja i zazivanja bi. dj. Marije 
pod naslovom bez grieha začete hoće da utvrdi zakon, 
da tako valja i vjerovati. A iz molitava, iz načina 
štovanja, iz načina propoviedanja razabira se i misao 
sve crkve kako tiaučajuće tako i slušajuće o načinu, 
kako se shvaća sam bezgrješni začetak bi. dj. Marije, 
jer je prastara pobožnost kršćana spram bi. dj. Marije 
u smislu, da je njezina duša u prvom času, kad joj 
je Bog dušu stvorio i s tielom njezinim sjedinio, 
posebnom milošću Božjom i povlasticom obzirom rta 
zasluge Isusa Krista njegova Sina, Odkupitelja roda 
ljudskoga, sačuvana prosta od ljage grieha iztočnoga, 
i da tako misle, koji blagdan njezina začetka svečano 
štuju i -svetkuju. 


Pravom je dakle papa Pijo IX. okružen kardinali, 
patrijarsi, metropoliti, nadbiskupi i biskupi, sakupljeni- 
mi u Rimu dne 8. prosinca 1854. iz cieloga svieta, 
odlučio, da je istina od Boga objavljena, a po tom 
članak vjere, koji su dužni svi vjernici tvrdo i postoja¬ 
no vjerovati, ova nauka, koja drži, da je bi. dj. Marija 
u prvom času svojega začetka bila posebnom milošću 
i povlasticom svemožnoga Boga od svake ljage iztoč¬ 
noga grieha sačuvana prosta. To je samo izričaj onih 
rieči, kojimi je Bog poslie grieha Adamova obećao 
Spasitelja svieta, koji se imao od žene roditi. Postavit 
ću, reče Gospodin Bog djavolu, koji je na zlo naveo 
Evu, neprijateljstva izmedju tebe i žene i izmedju 
sjemena tvojega i sjemena njezina: ona će ti satrti 
glavu. To se izpunilo na Gospodinu Isusu i njegovoj 
majci, a reći će u podpunom smislu: Kao što izmedju 
Sina Marijina i djavola ne bješe nikada kakove za¬ 
jednice, tako je ne bješe niti izmedju njegove majke 
Marije i djavola, nego bješe izmedju njih vječito ne¬ 
prijateljstvo. I zato bi. dj. Marija, koja je majka onoga, 
što je djavolu šatro glavu, nikada ne bješe u vlasti 
onoga, što je otac grieha. 

Prema tomu i sveti otci s velikim počitanjem 
govore o bezgrješnom začetku bi. dj. Marije, jer nam 
ju prikazuju kao onu, koje nije zadahnuo otrovni dah 
zmijin, nego da je posve nevina i jedina, što duhov¬ 
noj smrti iztočnoga grieha umače. Zato sv. Ciril Ale- 
ksandrij'ski (In evang. Joan. 1. VI. c. 15) tvrdi: Svi 
ljudi, izuzevši onoga, što je od Djevice rodjen, i samu 
tu Djevicu, od koje je Bog-čovjek došao na sviet, 
rađjamo se mi svi sa iztočnim griehom te dolazimo 
sliepi na sviet, koju sljepoću baštinimo iz korjena 
prvoga roditelja. A na drugom mjestu (in cone. ephes. 
n. 6) govori isti svetac: Tko je ikada čuo, da si je 
koji graditelj sagradio kuću, a onda da ju je svojemu 
neprijatelju dao? A sv. Augustin tvrdi: Kad je govor 
o griehu, hoću, da se bi. dj. Marija izuzme; njoj se je 
dala viša milost, da svestrano prevlada grieh, jer je 
rodila onoga, koji je bez grieha. I tako narav, kako 
krasno opaža sv. Ivan Damascenski, kod začetka bi. 
Djevice nije se usudila preteći učinak milosti, nego 
je čekala, dok je milost proizvela svoj plod. (Orat.de 
nativ. B. V. M.) Sveti pak Fulgencij (serm. de laud. 
M.) veli: Kad angjeo Mariju nazva milosti punofn, 
htjede reći, da se je gledom na nju sva srdžba digla. 
Htjelo se naime kazati: koji su u iztočnom griehu, 
zovu se sinovi srdžbe; no obzirom na bi. Djevicu 
nije ta srdžba nikada postojala. Pravom ju zato velik 
štovatelj sv.. Ildefonso (disp. de Virg. M.) naprosto 
zove začetom bez grieha iztočnoga. 

Da je tomu tako, vidi se takodjer iz ovih razlo¬ 
ga. Bog daje svakomu čovjeku milosti u svoje vrieme, 
onako i u onoj punini, u kojoj ona najviše odgovara 

onoj svrsi, časti i dužnosti, za koju ga je Bog odabrao. 
A prva čast bi. Djevice bješe ta, da je postala majka 
Božja, naslov, poradi kojega nju ide najveća čast i 
ljubav. A s tim dostojanstvom skopčana je i ta čast, 
da ona na osobit način sudjeluje kod odkupljenja 
roda ljudskoga. Toj svrsi ništa se toliko ne suprotivi, 
koliko grieh. Iz dostojanstva matere Božje sliedi samo 
po sebi, da je ona odličnim načinom uzvišena nad 
sva ostala stvorenja i da je postavljena za gospodaricu 
svega i za kraljicu angjela. Jer kao što je Bog time, 
što je sve stvorio, otac i gospodar svega, tako je i 
bi. Djevica time, što je svojimi zaslugami sudjelovala 
kod uzpostave svih stvari, majka i gospodarica svega. 
A nije se dolikovalo, da gospodarica bude izpod sluga, 
naime izpod svetih angjela, obzirom na postojanu 
svetost, nevinost i čistoću života. (Suarez.) 

Treba priznati, da Bog bi. Djevici nije uzkratio 
nijedne od onih milosti, što ih je ikojemu stvoru 
udielio. No stvoriti koga u stanju milosti, to je po¬ 
vlastica, koju je Bog dao našim praroditeljem Adamu 
i Evi; a i angjelom je Bog dao milost podpune nevi¬ 
nosti i čistoće od grieha. Dosljedno valja tvrditi, da 
se i jedno i drugo u još podpunijoj mjeri dalo bi. dj. 
Mariji. (Suarez.) 

10. Milost posvećujući!, što ju je bi. Djevica 
dobila u isti čas, kad joj je Bog stvorio dušu i š tielom 
ju sjedinio, primali su u starozavjetnoj crkvi kod obre¬ 
zanja, a u novozavjetnoj crkvi primaju u sakramentu 
sv. krštenja. Pa kao što je bi. dj. Marija obzirom na 
muku i smrt Gospodina Isusa sačuvana od iztočnoga 
grieha, tako se i kod obrezanja primalo oproštenje 
od iztočnoga grieha obzirom na iste zasluge Isusove, 
kao što se i dan danas prima milost posvećujuća kod 
sv. krštenja obzirom na istu muku i smrt Isusovu. 
Dobro je, da vidimo, kako je to bivalo kod obrezanja, 
a kako to biva kod sv. krštenja, jer se time stavlja u 
bolje svjetlo i sam bezgrješni začetak bi. Djevice i 
prevelika ljubav Isusova kako spram bi. Djevice, tako 
spram cieloga_ roda ljudskoga. 

Mudri Bog mudro je učinio, da je obrezanje 
ustanovio. Samo po vjeri u budućega Spasitelja svieta 
mogli su se ljudi prije dolazka njegova spasiti, kao 
što se mi sada možemo jedino spasiti po vjeri u njega 
već došloga. Odmah poslie Adama nije bio od potrebe 
kakav vanjski znak za tu vjeru, jer bijahu dobro po¬ 
učeni u njoj; ali za vrieme Abrahamovo umanji se ta 
vjera, samo da nije izčeznula, jer se odmetnuše od 
Boga; a i naravni im razum potamnje sa putenosti, 
koja ih potegnu do grieha protiv naravi. Zato da se 
umanji ta putena pohota, a osobito u znak vjere 
Abrahamove, koji, premda starac, Bogu vjerova, da će 
mu se sin roditi od žene mu stare nerodkinje, i da 
će po njegovih potomcih biti otac Isusu Kristu, Spasi¬ 


telju svieta, kako mu je Bog obećao, bi ustanovljeno 
obrezanje. A i sav narod židovski, koji je od Abrahama 
potekao,- primi taj znak na svojem tielu, da nikada ne 
zaboravi na vjeru Abrahamovu i obećanje dano inu 
od Boga, da će iz njega izići Spasitelj svieta, ter da 
se u toj vjeri utvrdi. A obrezanjem htjede se takodjer 
predočiti, da će Spasitelj svieta, Krist, oduzeti svaku 
pokvarenost. A budući da svaka pokvarenost krivice i 
kazne prelazi na nas po rodjenju tjelesnom iz grieha 
Adamova, zato se obrezanje obavljalo na tielu tako, 
te se znalo, da rodjenjem grieh prvoga čovjeka prelazi 
na nas. 1 tako je obrezanje predstavljalo i vjeru u 
budućega Spasitelja, i to, da će on sviet o,d grieha, što 
iztječe od prvoga čovjeka na sve ljude rodjenjem, 
osloboditi od grieha iztočnoga i od svakoga drugoga 
grieha. (Sv. Tom. Akv.) 

Budući da je obrezanje ustanovljeno kao zna¬ 
menje vjere Abrahamove, kojom je vjerovao, da će biti 
otac obećanoiriu Kristu, zato je posve naravno, da se 
taj zakon protezao samo na mužke, a ne na ženske, to 
više, što iztočni grieh, protiv kojega je uprav bilo 
upravljeno obrezanje, vuče svoj korien od otca, a ne 
od matere, jer je Adam, a ne Eva, bio glava i zastup¬ 
nik svega roda ljudskoga. Prema tomu da je samo 
Eva sagriešila, a ne Adam, ne bi bilo iztočnoga grieha, 
kao što bi ga bilo, da je Adam sagriešio, a ne Eva. 
(Sv. Tom. Akv.) 

Krštenje se zove sakramenat vjere, u koliko se 
krštenjem čini izpoviest vjere, te se čovjek krštenjem 
uvršćuje u sbor vjernika. A isti je duh naše vjere i 
vjere starih otaca prema rieči sv. Pavla (2. Kor. 4, 13): 
Imajući isti duh vjere, vjerujemo. A obrezanje bijaše 
takodjer neka izpoviest vjere; zato se (Rimlj. 4, 11) i 
veli: Abraham primi obrezanje kao znamenje pravde 
vjere; zato se stari obrezanjem uvršćivahu u sbor 
vjernika. (Sv. Tom. Akv.) 

U sakramentu krštenja daje se milost posvećujuća 
snagom samoga sakramenta sv. krsta, koju ima, u 
koliko je sredstvo muke Isusove već dovršene; a u 
obrezanju davala se milost posvećujuća ne snagom 
samoga obrezanja, već snagom vjere u buduću muku 
Kristovu; znamenje te muke bijaše obrezanje, tako da 
čovjek, koji je primio obrezanje, izpovjedio je time 
takovu vjeru bud za se, ako je bio odrasao, bud za 
druge, ako su ti drugi bila još djeca. Zato se i veli 
za Abrahama u sv. pismu (Rimlj. 4, 11), da je primio 
znamenje obrezanja, znamenje pravde vjere, jer se 
pravda primala vjerom znamenovanom, a ne zname- 
nujućim obrezanjem. Odrasli dakle, kad se obrezivahu, 
primahu oproštenje ne samo iztočnoga grieha, nego 
i svih ostalih, premda ne od svih kazna, kao kod 
krštenja, a primahu to ne samim obrezanjem, nego u 
koliko ono bješe izpoviest vjere u budućega Mesiju 

i u koliko imaše odnos na buduću muku Isusovu. 
Prema tomu primahu oproštenje grieha iztočnoga i 
drugih grieha i vječne kazne djeca mužka po takovu 
obrezanju, kako je protumačeno, i po vjeri roditelja, 
a djeca ženska primahu sve to po vjeri roditelja i po 
prikazanju njihovu Bogu. 

Kao što je prije ustanove obrezanja sama vjera 
u budućega Krista opravdavala ljude, djecu i odrasle, 
tako je bivalo i poslie, pošto je dano obrezanje. No 
prije ustanove obrezanja, nije se iziskivalo nikakovo 
znamenje, kojim da se ta vjera očituje; jer se do onda 
još nisu vjernici odieljeno od nevjernika počeli saku¬ 
pljati u svrhu, da zajedno izkazuju štovanje jedinomu 
Bogu. Vjerojatno je ipak, da su roditelji, vjerni Bogu, 
za svoju djecu, kad se rodiše, osobito onda, kad bi¬ 
jahu u smrtnoj pogibelji, Bogu molitve prikazivali ili 
da su se kakovim blagoslovom služili kao znamenjem 
vjere, kao što su odrasli za se molitve i žrtve prikazi¬ 
vali. (Sv. Tom. Akv.) 

Isus Krist, koji je bio tako bezgrješan, da nije 
ni mogao griešiti, i dade se obrezati i dade se krstiti, 
ne zato, da se očisti on prečisti, nego da uzevši oblik 
grieha i iztakne potrebu očišćenja davši se obrezati 
i posveti vodu,- neka bi očišćena tielom Kristovim 
očišćavala vjernike Kristove. Drugimi riečmi, dao se i 
obrezati i krstiti, da pokaže, da je Spasitelj svieta, 
poradi čega i kod obrezanja primi ime Isus, što će 
reći, da Spašava sviet od grieha. A dao se obrezati 
i radi toga, što je bilo od potrebe, da na sebi nosi 
znak grieha, kao što je morao nositi kaznu grieha, 
pa da primivši na se breme zakona druge oslobodi 
od toga tereta. A i stoga to učini, da pokaže, da ima 
pravo tielo; da odobri obrezanje od Boga u svoje 
vrieme ustanovljeno; da dadne primjer poslušnosti ter 
dokaže, da potječe od Abrahama, koji od Boga primi 
zapovied obrezanja u znak vjere, koju je Abraham 
imao u njega kao u budućega Spasitelja. A krstiti se 
dade, da svega staroga Adama uroni u vodu, ter da 
izpuni svaku pravdu, pa da primi svjedočanstvo od 
Otca nebeskoga, da mu je Sin, ne bi li se svim tim 
ljudi na to potakli, da se dadu krstiti krštenjem njego¬ 
vim, kad se on sam nije ustručavao dati se krstiti 
krštenjem Ivanovim. 

11. Svi sv. otc'i i sva crkva svjedoče, da je Otac 
nebeski bi. dj. Mariju zato sačuvao od grieha iztočno¬ 
ga i dao joj u prvom času njezina začetka posvećujuću 
milost, što ju je odabrao svojemu Sinu za -majku. 
Odatle sliedi, da je kao prvi najkrasniji cvietak otaj¬ 
stva utjelovljenja Sina Božjega uprav bezgrješni za¬ 
četak bi. dj. Marije, tako da tko izpovieda i vjeruje, 
da je bi. dj. Marija bez grieha začeta, izpovieda ujedno,' 
da je Gospodin Isus Sin Boga živoga: istina, koju 
valja i te kako izticati u današnje vrieme, puno krivih 


nauka. Kad bi Isus bio cigli čovjek, onda bi i Marija bila 
obična žena; no ako je on, kao što jest, Sin Boga živoga, 
onda je njegova mati majka Božja, djevičanska mati, 
začeta bez grieha iztočnoga, od svake ljage čista Djevica. 

S druge pak strane, ako su jedini Gospodin Isus, 
Sin Božji, i njegova majka Marija prosti od grieha 
iztočnoga, i ako svi ostali ljudi u sviet dolaze sa grie- 
hom iztočnim, to Marijin bezgrješni začetak svim pred 
oči stavlja, da je sav sviet u griehu i da mu je po¬ 
trebna milost od Spasitelja svieta, Isusa Krista, Sina 
Božjega i Marijina. 

Rekosmo, da je Otac nebeski sačuvao bi. Djevicu 
od grieha iztočnoga poradi predvidjene muke i smrti 
našega Gospodina Isusa, kao što snio i mi u sv. 
sakramentu krštenja poradi iste muke i smrti našega 
Gospodina oslobodjeni od grieha iztočnoga. A i sve 
druge milosti, što ih je draga Gospa primila, kao što i sve 
milosti, što ih mi primismo i što ćemo ih još primiti, 
imamo zahvaliti mukam i smrti našega Gospodina 
Isusa. Zato u ovo osbiljno korizmeno vrieme ne ćemo 
bolje ugoditi bi. dj. Mariji, nego ako razmišljamo o 
muci i smrti našega Gospodina Isusa na drvu križa 
zahvaljujuć mu se od srca za toliku ljubav, koja ga 
je na drvo križa prikovala, a kajuć se ujedno za svoje 
griehe, sbog kojih je on na drvu križa umro. A s druge 
strane ne ćemo bolje ugoditi Gospodinu Isusu, nego 
. štujući osobitim načinom njegovu i našu majku Mariju, 
koja je. i za nas oplakivala dostojno muku i smrt 
našega Gospodina ter drugo i, ne želi, nego da po¬ 
stanemo dielnici zasluga muke i smrti njegove. 

Najveća čast bi. dj. Marije jest, da je mati Božja; 
s tom je pak čašću nuždno spojeno, da je bez grieha 
iztočnoga začeta već u prvom času svojega začetka. 
Pa kako su te dvie povlastice pred očima Božjim naj¬ 
veće, tako su najveće i najdraže i bi. Djevici, doslje¬ 
dno treba da su i nam, najmilije, te da ju zazivamo 
pod svimi naslovi, a osobito da ju štujemo i zazivamo 
kao majku Božju, kao Djevicu bez grieha začetu. 
Takovo štovanje mora biti uspješno, jer što može 
uspješnije kod Gospodina Boga djelovati, nego li ona, 
koja je bila prosta od grieha iztočnoga, prosta od 
svakoga grieha osobnoga, sva čista, sva Bogu ugodna? 

Zato nastojmo osobito ove godine, kad se slavi 
petdesetgodišnjica, od kako je nauka o bezgrješnom 
začetku bi. dj. Marije proglašena objavljenom, da se 
očuvamo od grieha ter što više dobrih djela činimo, 
samo da joj omilimo. Običaj- je u crkvi, da se kroz 
devet dana pripravljamo na svetkovine, jer je Duh 
sveti deseti dan sišao na apostole, kad su Se na nje¬ 
gov dolazak pripravljali. Tako se i mi pripravimo za 
blagdan bezgrješnoga začetka bi. dj. Marije devetni- 
com ne samo devetdnevnom, nego i devetmjesečnom 
pobožnošću moleći njezine litanije i krunicu svaki dan, 

a svakoga osmoga dana u mjesecu idući k sv. izpo- 
viedi i pričesti ter čineći razna djela milosrdja duhovna 
i tjelovna. Ne stidimo se biti djeca majke Marije, kao 
što se ona ne stidi biti naša majka; a pokazat ćemo, 
da je se ne stidimo, ako idemo njezinim tragom ter ju 
nasljedujemo u njezinu životu i u njezinih krjepostih. 


(Ovaj pastirski list neka se pročita u prvu nedje¬ 
lju korizmenu. Ne mogne li se sve na jedanput, neka 
se druga polovina ostavi za drugu nedjelju korizmenu.) 

U Sarajevu na blagdan Imena Isusova dne 
17. siečnja 1904. 

t Josip, 

nadbiskup vrhbosanski. 


I opet: prenimo se! 


[ j prvom broju ovogodišnje „Vrhbosne" upozorili 
^ smo na veliku pogibelj, što prieti narodu hrvat¬ 
skomu od njegovih domaćih neprijatelja. Liberalizam 
je razširio svoja krila nad domovinom našom; na- 
viestio je rat katolicizmu i stao krčiti put očitomu 
bezvjerju. Ovu smo činjenicu jednostavno konstatovali, 
opirući se na same izjave liberalne hrvatske štampe. 
Još smo iztalmuli, kako hrvatski katolici, pa i sami 
svećenici, prekrštenih ruku i bezbrižno motre ovaj 
protuvjerski pokret, kao da se sve to njih nimalo ne 
tiče. Prikazali smo naše javne prilike u pogledu vjer¬ 
skom, i kako su ove prilike odista tako jadne i žalost¬ 
ile, te žalostnije već ne mogu da budu. Pozvali smo 
sviestne Hrvate katolike, da se podignu na obranu 
vjere i vjerskih načela. 

Ove misli razvismo u spomenutom članku, a 
kako vidimo, nekim se to nije svidjelo. Sa raznih stra¬ 
na prigovaraju nam, da naši nazori niesu iz- 
p ravni, ili da barem sad za sada niesu u mjestu i. 

Riečkomu „Novom Listu" mi smo i fanatici, 
s kojimi je „svaka polemika suvišna." 

Ugledan jedan hrvatski književnik i politik po¬ 
ručuje nam, da „razdor" izmedju klerikalstva i 
svjetovnjačtva mora da pukne. Prouzročit će ga 
pogubni zelotizam popova, koji hoće da posve¬ 
ma šapnu književnost .i politiku. Toga kod nas nije 
trebalo, ali kad popovi hoće rat, neka bude." 

Po riečih opet spljetskoga „Jedinstva" mi smo 
ti „pretjeranci, koji se kitimo nesnošljivošću." 

Jedan nam hrvatski svećenik piše, da ne može 
nikako odobriti naše mišljenje o ustroju izključi- 
vo katoličke, dapače „klerikalne" stranke. 

Drugi opetuju svoje siare prigovore, da ćeriio se 
na taj način samo još više razcjepkati u našoj 
narodnoj borbi, te izriču svoju bojazan, da ne za¬ 
vladaju i u nas slične prilike, kao što su u 
susjednoj Kranjskoj. 

Neki još dobri prijatelji kude nas, što ovakom 
„vikom" „upozoravamo naše neprijatelje na pozor, a 
prijatelje zastrašujemo u početku; organizujmo se 
prije, a onda izadj imo na javu!" 

I naša je sada svakako dužnost, da se na ove 
opomene naših prijatelja i protivnika ukratko osvrnemo. 


Prigovara nam se eto; da namjeravamo ustrojiti 
novu „klerikalnu" stranku, da hoćemo pod svaku 
cienu razdor izmedju „klerikalstva i svjetov¬ 
njačtva." — Prije svega da se upitamo, a šta ova 
gospoda razumievaju pod „klerikalizmom"? 
U čem sastoji ta „hidra mraka", ta „strašna, pogubna 
hidra", kako oni nazivaju klerikalizam? Toga do sada 
nijedne naše liberalne novine niesu razjasnile; iztiču i 
ponavljaju one samo to, da je klerikalizam najstrašnija 
sablast, koju treba pobijati svimi sredstvi. 

Pod klerikalizmom označuju već od vajkada libe- 
ralci i drugi neprijatelji katolicizma tobožnju težnju 
katoličkih fanatika i zanesenjaka za svjetskom vlašću; 
hoće popovi — govore oni — da se opet povrate 
vremena nekadašnjega crkvenog svjetskoga gospod¬ 
stva i vremena inkvizicije; htjeli bi, da budu vladaoci 
opet papinski vazali, gradjani da postanu popovski 
robovi, a znanost i umjetnost da se razvija pod crkve¬ 
nom cenzurom ; i ova težnja da je klerikalizam, i njezi¬ 
ni promicatelji da su klerikalci. 

Jesmo li mi u tom smislu klerikalci? Je li takav 
naš klerikalizam? 

Liberalci se ne bore proti ovakom klerikalizmu, 
jer znadu, da klerikalizam u toj formi nigdje ne po¬ 
stoji; ovaki je klerikalizam jednostavna utvara zlobne 
liberalne mašte. 

Naš „klerikalizam", kako ga mi shvaćamo i koji 
ćemo uz pomoć Božju svimi silami promicati' u narodu 
hrvatskom, isti je, kao što i u svih drugih katoličkih 
zemljah; to je onaj „klerikalizam", što ga propovieda 
sveta Crkva katolička. Taj klerikalizam sastoji u jednoj 
samoj težnji i u ostvarenju ove težnje: da Krist za¬ 
vlada svietom. Naš dakle hrvatski kleri¬ 
kalizam ne znači drugo, nego borbu za 
Krista i za njegova načela u našem naro- 
d u. Hoćemo i želimo, da stojimo na nepokolebljivom 
tlu nauka Isusova, na kojem je viekove i viekove ne¬ 
pomično stajao narod naš hrvatski. Ne ćemo i ne 
damo, da taj čestiti narod, koji je krvlju svojom po-, 
svjedočavao i pečatio vjernost svoju katolicizmu, zave¬ 
du sad oni, koji su na žalost izgubili, što su ih majke 
njihove naučile, te zabasali u kaljuže tudjega bezvjerja i 
nećudoredja. „Protiv vanjskih i nutarnjih neprijatelja 

pokazat ćemo vjersku samosviest i u javnom životu 
pokazat ćemo. kršćansku krjepost. Protuvjerska tenden¬ 
cija velik je dušmanin našemu narodu. Žalostne su 
posljedice liberalizma za narod, one čovjeka suno- 
vraćuju u propast. Žalostne su posljedice gospodar¬ 
skoga liberalizma. Neka proklije ono zrno, koje je 
orosila nebeska rosa; misli naroda neka se obrate 
k izvoru svega dobra, k Bogu. Na temelju vjere zidaj¬ 
mo i seljaci i inteligencija! Budimo samo čestiti i do¬ 
bri katolici, pa nastojmo i druge predobiti na temelju 
ljubavi!“ Tako je govorio naš Istranin đr. Laginja na 
II. slovenskom katoličkom sastanku. I to je sav naš 
„klerikalizam". 

Nemojte se dakle bojati; ne borimo se mi sveće¬ 
nici za svećeničku premoć i gospodstvo: borimo se 
samo za gospodstvo Kristovo. „Mi katolici ne ćemo 
gospodstvo Crkve, niti svećeničko gospodstvo, ali 
hoćemo gospodstvo Križa, kršćanske religije, a ova 
je nemoguća bez Crkve."*) Naša borba ide samo za 
tim, da se uzpostavi gospodstvo Kristovo u hrvat¬ 
skom narodu. Krist mora da zavlada u hrvat¬ 
skom obiteljskom životu. Zato moramo od¬ 
stranjivati sve ono, što se protivi duhu Kristovu u 
obitelji; a protivi mu se u prvom redu civilni brak, 
koji ima već i u nas svojih zaštitnika; kršćanskoj od¬ 
goji djece protive se interkonfesijonalne škole; kršćan¬ 
sku obitelj truju i vječno upropašćuju protuvjerske i 
nećudoredne knjige i novine. Proti svemu tomu treba 
da se borimo, ako hoćemo da očuvamo duh Kristov 
u našoj obitelji. Krist mora da zavlada u jav¬ 
nom životu. Zato .mora da su sva javna zastupstva 
zađahnuta duhom kršćanskim; zato kod izbora treba 
nastojati, da se mandati povjere samo onim muževom, 
koji otvoreno izpoviedaju svoje kršćansko uvjerenje. 
A pošto uprav štampa najviše danas utječe na javni 
život, mora se pobijati i tomiti novinstvo, što je pro¬ 
tivno načelom Kristovim. Umjetnost i znanost, što se 
udaljila od Krista, vječne Istine i Ljepote, ne služi 
više ni istini ni ljepoti, pa zato joj i ne može da bude 
mjesta u kršćanskom družtvu i u narodu, kojemu je 
Krist njegov kralj. 

To je naš klerikalni program, to je ukratko sav 
naš klerikalizam. Tako ga razumievaju i naši 
protivnici. Oni tobože udaraju na „klerikalizam", 
. a udaraju na Krista; obaraju se na „klerikalne" na¬ 
mjere, a pobijaju načela Kristova; hoće da izbave 
narod hrvatski izpod „klerikalnoga" jarma, a htjeli bi 
da ga oslobode od zakona Kristova. 

„Neprijatelji izsmjehavaju i na rug meću sve, 
štogod mi radimo za Gospodina Boga, za pravu slo- 

*). Universitatsprofessor dr. Franz Heiner: „Christentum und 
Kirche im Kampfe mit der Socialdemokratie". Freiburg i. Br. 1903. 
' str. 40, 


bodu, za našu vječnu i vremenitu korist. Ovo naše 
nastojanje zovu oni „klerikalizmom". Tako je govorio 
knez i biskup Jeglić na II. slovenskom katoličkom sa¬ 
stanku. Isto vriedi i u nas Hrvata. Zovu odmah i u Hrvat¬ 
skoj „klerikalnim fanatizmom", ako se brane namjest- 
nici Kristovi, rimski papa i biskupi; pojava je i u nas 
klerikalne obiesti, ako se ustaje protiv nećudoredja i 
bezvjerja u liepoj knjizi; bio je samo „okršaj s klerika¬ 
lizmom", kad je ono dr. Hinković u Zagrebu javno 
niekao božanstvo Isusovo i druge katoličke dogmate. 

Što se dakle tiče našega „klerikalizma", to smo 
po prilici na čistu i mi i naši protivnici. 

Iz ovoga sliedi, kako mi razumievamo „novu 
klerikalnu stranku". Ova stranka nema da bude poput 
drugih političnih stranaka i strančica sa kakvim kom¬ 
pliciranim političnim programom. Naša stranka mora 
da obuhvaća cjelokupni katolički narod hrvatski, i nje¬ 
zin program imaju biti izrazita načela Kristova. Zato 
ne će tu biti ni govora o kakvoj klerikalnoj frakciji, 
nego će liberalizam imati posla sa sviestnim katolič¬ 
kim narodom. Naš je sada samo zadatak, da probu¬ 
dimo u narodu ovu sviest, da ga organizujemo u 
tom duhu. 

Po tom može svak da razabere, kako je glupa, 
a u jednu ruku i zlobna doskočica poznatoga književ-. 
nika: „razdor izmedju klerikalstva i svjetovnjačtva 
mora da pukne." Zar je izključeno, da bude jedan 
svjetovnjak ujedno i odrješit i osvjedočen katolik? Zar 
svi oni milijuni odvažnih katolika po raznih zemljah 
niesu više svjetovnjaci? Zar, niesu baš svjetovnjaci, 
koji su stajali i stoje u pojedinih zemljah na čelu katolič¬ 
komu gibanju? Vodje francezkih katolika: grof Albert de 
Mun, Piou, Fr. Coppee, pa urednici svjetskoga glasa: 
Brunetiere i Eugen Veuillot svjetovnjaci su; i u njemač¬ 
kom centrumu imali su i imaju prvu rieč svjetovni zastup¬ 
nici; vodja moravskih katolika jest svjetovnjak advokat 
dr. Hruban*); predstavnici slovenskih „klerikalaca" jesu 

*) Još nam je živo na pameti krasni govor toga moravskoga 
katoličkog junaka na II. slovenskom katoličkom sastanku u bicloj 
Ljubljani. On je tada govorio: „Dolazim iz Moravske, sa groba sv. 
Metodija. Donosim vam pozdrav od ciele slavenske i katoličke 
Moravske. Rado smo amo dohrlili. Sto milja dugi put nije nam 
bio predug, jer nas je vodila bratska ljubav, sveza iste vjere i krvi. 
Vi ste naši, mi smo vaši! Mi s vami osjećamo, braća smo! Na 
žalost, medju nas je zabijen klin narodnih i vjerskih suprotnih 
mišljenja, klin liberalizma. Neslomiva moć ii Austriji bili bi Slaveni, 
kad bi se složili. U slavenstvu je velika kulturna sila, a ta će se 
sila razviti, ako ima za temelj vjeru. Vjera Cirila- Me¬ 
todija usadila je u nas kulturu, i u toj vjeri i u toj 
kulturi hoćemo vjerno da uz t raj em o. Ne smijemo 
dopustiti, da se širi kult liberalizma; on bo odvraća 
od Boga i ideala, bez kojih nema slobode narodu. 
Sama narodnost ne će nas spasti. Spojimo srca svoja! 
Dajem vam ne ruku, nego srce naše i molim vas, da nam dadnete 
srce vaše. Sdružena srca u. plamenu svetih ideala očekivat će dan 
ljepše budućnosti. Svemogući neka blagoslovi ovu svezu," 

svjetovnjaci dr. Šušteršić, Šuklje i Povše. I tako je 
posvuda. Svećenici se nigdje ne otimaju za prvenstvo 
u politici, samo ako ima odlučnih i sposobnih katoli¬ 
ka svjetovnjaka. Pa niti u Hrvatskoj ne želimo da 
bude drugačije. Ne će dakle puknuti razdor izmedju 
„klerikalstva i svjetovnjačtva“, nego će puknuti razdor 
izmedju katoličkoga hrvatskog puka i njegovih lažnih 
prijatelja, liberalaca. I da se ovo dogodi što prije, to 
je naša vruća želja. 

To je dakle naš „klerikalizam", to je onaj zelo- 
tizain hrvatskih popova; takova fanatizma mi se ne 
stidimo, jer nam ga nalažu katolička načela. Pa zato 
jednostavno ne shvaćamo, kako može reći jedan sveće¬ 
nik, kojemu je na srcu vječno i vremenito spasenje 
naroda, da ne može odobriti ovake, „izključivo kato¬ 
ličke, dapače klerikalne stranke". 

Ali: mi bismo se tim samo još više razcjepkali, 
još više bismo oslabili na radost svojih protivnika! 

Ovo cjepkanje jest neka fiksna ideja dobrih 
inače i požrtvovnih katolika. Ama neka se jednom ti¬ 
pkaju dobri ljudi, tko će se to razciepiti. Od¬ 
govor može biti samo jedan: razciepit će se pošteni 
Hrvati .katolici i oni, koji ne će da pristaju uz kato- 
ličke ideje, a to su liberalci; razdvojit će se dakle 
katolicizam i liberalizam. Pa zar nije to posve naravno, 
dapače i potrebno? Gdje smo vidjeli, da je religija 
paktirala sa bezvjerjenr, kršćanska načela sa negacijom 
istih načela ? Baš ovo neprirodno jedinstvo, taj divlji 
brak izmedju katolika i liberalaca ubijao je sve do 
sada katoličku sviest u našoj domovini, a javnosti 
našoj udario je obilježje vjerskog indiferentizma. Ta 
naša „sloga" imala je značaj jednostranog ugovora, 
po kojem liberalci niesu ničim obvezani naprama 
katoličkoj strani, dok se katolikom nalaže, da šute i 
da mirno gledaju, kad se udara na vjeru, Crkvu i 
ćudoredje. Zar da još i dalje podnosimo taj sramotni 
i pogubni kontrakt sa našimi neprijatelji? Gdjegod je 
katolicizam sklapao ugovore i kompromise sa svojinri 
načelnimi protivnici, svuda je prošao kratkih rukava, 
svuda je trpjela štetu katolička stvar. 

I napokon: šta bi značio ovaj razdor za libe- 
ralce? Čim se katolici osvieste i organizuju, u taj čas 
odzvonilo je liberalizmu u Hrvatskoj. Naši su liberalci 
jaki i uplivni, jer katolici, da, recimo po duši, jer i 
svećenici još podupiru i uzdržavaju njihovu štampu; 
oni postaju popularni, kad dodju medju narod, jer 
dolaze u svećeničkoj pratnji na skupštine; i oni će 
utjecati tako dugo na mišljenje našega naroda, kako 
dugo 'budemo ih podupirali mi katolici, mi svećenici. 
Kad svega toga nestane, nestat će i njihove jakosti i 
njihova uticaja na narod. Mi im, istina, ne poričemo 
velikog uticaja, što ga imaju na našu -javnost i na 
razvitak naroda, jer inače ne bismo mi ovo ni pisali. 


Ali sav je njihov uticaj još do sada samo uvjetan; 
još uviek ovisi od nas katolika, od nas svećenika, 
hoće li se taj uticaj uzdržati, hoće li se u narodu 
ukorieniti njihove ideje, jer sva ta otrovna liberalna 
družina sjedi sad za sada većim dielom još u ure- 
dničtvih liberalnih glasila ili pohadja još universitete. 
Narod sam nije liberalan, narod je hrvat¬ 
ski vjeran i odan Crkvi i svećenstvu. 1 
stoga ne zaključuje dobro spljetsko „Jedinstvo" (1904. 
br. 5.), kad nadovezuje na sve ono, što rekosmo u 
prvom broju ovogodišnje „Vrhbosne" o hrvatskom 
liberalizmu: „Bi rekli, da je ovako: nigdje naroda bez- 
božnijeg od hrvatskoga." Toga niesmo mi nikada 
uztvrdili i niti tvrdimo; jer ako ima bezbožnih ljudi, 
koji su se otudjili tradicijam i mišljenju svojega naro¬ 
da, ne sliedi iz toga, da je i narod sam bezbožan. 
Ali prieti mu pogibelj, da ga ne zavedu nevriedni 
njegovi sinovi. I zato dižemo glas i zovemo na obranu, 
dok je još na vrieme, i dok narod nije okužen od 1 
liberalnih ideja. 

U slučaju takova „razdora" ne treba nam se 
bojati, da će sbog toga nastradati naša narodna stvar. 
Naši liberalni politici od jučer su. A tko se je prije 
njih borio za oslobodjenje naroda i za pravice njegove?. 
Tko saziva i sada većim dielom narodne skupštine? 
Tko trpi najviše poradi svoga oporbenjačtva ? To je 
naše narodno katoličko svećenstvo, to su hrvatski 
svećenici, i stariji i mladji, a sada već — prezreni 
„popovi". 

Neki se boje sličnih prilika, kakve su medju 
Slovenci. Ama, ljudi Božji, podjite jednom tamo i 
ogledajte si kranjske „klerikalce"! Uvjereni smo, da 
ćete dobiti posve druge pojmove o Slovencih, nego 
što ih sada imate. Ta ondje vladaju prilike, da ih lje¬ 
pših u naše doba uprav ne možemo zaželjeti. Slovenski 
katolici uživaju u svom boju, jer katolicizam slavi 
danas slavlje u slovenskom narodu, liberalizam tamo već 
leži na umoru. Kako liepo cvate ondje kršćanski život; 
kako se bujno razvija družtvena organizacija; kako 
krasno uspievaju socijalne ustanove! Malo ne svako 
veće selo ima već svoje obrazovno i čitalačko družtvo, 
ima svoju štedionicu ili seljačku udrugu. 1 sve to 
stvara taj „klerikalizam". Kod izbora liberalci se u 
više kotara niti ne usudjuju imenovati svoga kandidata; 
katolički zastupnik obćega izbornog kotara u Kranjskoj 
dobio je kod zadnjih izbora 38.000 glasova. Zar je to 
žalostan znak? 1 onda slovenska katolička štampa! 
Dnevnik „Slovenec" danas je pravo sveslovensko gla¬ 
silo, koje se sve više širi po svih slovenskih zemljah; 
pučki politični list „Domoljub", koji je doista krasno 
uredjivan, te ne može da dodija kao monotoni već 
Radićev „Dotn", ima do 20.000 predplatnika. Svi ostali 
veći gradovi imaju svoja pokrajinska glasila („Gorica", 

„Primorski List", „Novi List", „Slov. Gospodar 11 , „Dol. 
Novice“, „Mir 11 , ,,Dom“). Liberalci su sa svojom štam¬ 
pom daleko zaostali za katolici. Sav kranjski libe¬ 
ralizam drži se na silu još u nekih gradovih, gdje 
sačinjavaju sav njegov materijal odvjetnici, javni bi¬ 
lježnici, činovnici i učitelji;da ga ne podupiru zadnji još 
ostatci kranjskoga niemstva, već bi danas izginuo sa 
politične pozornice. U Slovenaca dakle nije zlo, kako 
se misli. Kamo sreće, da možemo prenieti slovenske 
prilike u Hrvatsku! Sve ove liepe uspjehe braća Slo¬ 
venci niesu dobili badava; njihova organizacija nije 
im doletjela s neba, nego su sve to postigli svojom tvr¬ 
dom i uztrajnom borbom. Ugledajmo se dakle u njih! 

„Ali ne ide svaka čizma na svaku nogu" — piše 
nam jedan svećenik. Ovdje se radi o katoličkoj sviesti, 
i ta je potrebita svakomu katoličkom narodu. Tu nema 
izuzetka. Nema naroda, pa makar kakvi bili njegovi 
entografični, socijalni i kulturni odnosi, koji bi bio 
izpričan, te ne bi trebao izticati svoje vjersko uvjere¬ 
nje, svoj katolički značaj. Pa i način borbe ne može 
da bude u nas drugačiji, nego u drugih naroda: u naše 
doba samo je jedan način borbe moguć, a taj jest 
putem organizacije. 

A kako da se provede ta organizacija? Dobar 
nas svjetovnjak prijatelj uvjerava, da ne radimo 
dobro, što toliko „vičemo" ; bolje bi — veli — bilo, 
da liepo šutimo i to više u miru radimo, a kad bu¬ 
demo već organizovani, onda se pokažimo u jav¬ 
nosti ; tako ćemo iznenaditi neprijatelje, koji će 
imati posla sa već organizovanim katolicizmom. — 
To je sve veoma liepo, i mi se ne bismo tomu pro¬ 
tivili. Ali na žalost, ova je zamisao absolutno nepro¬ 
vediva'. Ovaka iznenadjenja dogadjaju se u politici, ali 
samo u partikularnih slučajevih, što uviek već pred- 
postavljaju organizaciju. U nas se pak radi o organi¬ 
zaciji čitava naroda, kojemu je ovaka organizacija 
još nepoznat pojam; U nas se moraju osvješćivati i 
oni, koji bi imali biti sami organizatori naroda; mi 
nemamo danas niti preduvjeta, što ih iziskuje kato¬ 
lička organizacija. Zar ćemo sve to postići privatnimi 
listovi i privatnimi razgovori ? Takovim putem saznao 
bi možda napokon za nekoliko godina i narod, da se 
o nečem radi, da se nešto sprema ; a tada ne bi više 
ostalo tajno niti libera.lcem, što se iza brda valja. Čim 
se osnuje jedno družtvo sa katoličkom tendencijom, 
znat će se i na protivnoj strani, šta je po sriedi. Pa 
stoga je suvišno sakrivat im naše namjere. Mi smo 
si sviestni, da radimo za dobru stvar, da radimo za 
Boga i za narod, pa nam se stoga ne treba bojati 
ni od koga. Svi, koji pošteno misle, svi osvjedočeni 
katolici bit će uz nas, i liberalni klipovi ne će nas 
moći zaustaviti, nego će nas samo još više potjerati 
napried, još više nas poticati na odvažan i uztrajan rad. 


Zato i opet velimo : prenimo se, odbacimo to 
nesretno oklievanje 1 Katolicizam i njegova načela ne 
poznavaju pasivne politike. U svakom mjestu neka 
svećenici u družtvu sa poštenimi svjetovnjaci osnivaju 
katoličke (a nipošto ne — kako je netko prije malo 
vremena htio za Bosnu i Hercegovinu — interkon- 
fesijonalne) pučke knjižnice; neka priredjuju 
svojemu narodu poučna i apologetska predavanja; 
neka šire ono malo pučkih dobrih knjiga i listova, 
što ih do sada imamo; sa svom odvažnošću neka 
odstranjuju iz katoličkih kuća protuvjerske novine i 
časopise. Poduprimo svimi silami plemeniti podhvat 
dr. Biničkoga i drugih nekih rodoljubivih katolika, 
koji nakaniše izdavati pučke knjižice poučnog i 
apologetskog sadržaja. Svećenici neka se pobrinu, 
da ne bude nijedne hrvatske kuće bez ovih knjižica, 
što će se izdavati. 

Ali najviše moramo uviek imati na pameti una- 
predjivanje katoličke politične štampe hrvatske. Već 
više puta u „Vrhbosni" o tom progovorismo, a po¬ 
navljat ćemo to svakom prilikom, jer ovo je baš 
kardinalna tačka, o kojoj ovisi katolička organizacija. 
Što se sve danas ne piše u liberalnom novinstvu, a mi 
šutimo, i mi moramo da šutimo, jer nemamo nijednoga 
političnog lista, u kojem bismo odgovarali na sve te 
bezstidne provale liberalne zlobe. Prije nego dospije 
„Katolički List" ili „Vrhbosna" da suzbije koju krup¬ 
niju liberalnu laž, već je prošlo gotovo mjesec dana, 
a liberalci su medju tim postigli ono, što su namje¬ 
ravali. Odgovor, koji kasno dolazi, obično nema 
nikada pravog učinka. I onda je jednostavno ne¬ 
moguće, da se periodični listovi bave sa svimi po- 
rugarni, što ih nabacuju liberalna glasila, ta ondje 
sve vrvi direktnimi i indirektnimi napadaji na vjeru, 
na svećenstvo i ćudoredje. Uspješan odpor mogla 
bi pružiti samo dnevna štampa, koje eto mi na žalost 
nemamo. — Radi li se o kojoj dobroj stvari, o 
kakvu katoličkom poduzeću, mi gotovo nemamo 
lista, gdje bismo to objavili i obaviestili naš narod. 
Sadašnja hrvatska politična glasila jednostavno ne 
primaju članaka, u kojih se hoće obraniti napadnute 
kršćanske istine. Ovih dana n.p. hotio je objelodaniti prof. 
dr. Binički svoj oglas narodu hrvatskom, da kani uje¬ 
dno sa drugimi dobrimi katolici izdavati pučku knjižnicu, 
kojom će narodu otvarati oči, da prepoznaje svoje 
prijatelje i da se uzmogne čuvati od svojih neprijate¬ 
lja. Ovaj su oglas doniele samo tri četiri manje no¬ 
vine („Hrv. Branik", „Hrv. Kruna", istarska „Naša 
Sloga", lički „Hrvat"); dnevne novine, koliko barem 
mi vidjesmo, zajedno sa klerikalnim „Obzorom", 
niti se osvrnuše na taj oglas: toliko im je na srcu 
katolička prosvjeta. U „Novom Listu" (1904. br. 19.) bavi 
se ipak „jedan književnik" tim pozivom,te izjavljuje, „da 

mora s prezirom odbiti taj bezdušni napadaj na patrio¬ 
tizam hrvatskih književnika . . . Strast g. prof. Binič- 
koga nadilazi i samoga Korenića i „Hrv. Stražu" . . . 
Samo zločesta duša može naći u savremenoj hrv. 
književnosti nešta, što se kosi s religijom, ćudoredjem 
i patriotizmom ..." Sve to kao odgovor na Binič- 
koga rieči, da se našlo Hrvata, koji sami sliepi i 
otrovani raztrovaše mladež, a sada hoće da truju 
i puk. 

Iza toliko toga, što već i „Hrv. Straža" i „Katol. 
List" (osobito u br. 2. o. g.) i „Vrhbosna" navedoše 
iz savremene hrv. književnosti, treba li još komentara 
riečim toga „jednoga književnika" u „Novom Listu"? 
Liberalno ovčije odielo! Tako se je i urednik 
„Doma" Radić neki dan kleo svećeniku Posiloviću 
(„Hrv. Pravo" od 23. siečnja o. g.), da ne će više u 
svojem „Domu" zadirkivati u Crkvu i svećenstvo, i 
Posilović mu ovčijem odielu povjerovao i hrvatskom 
narodu javno preporučio poznati Radićev ,,Dom“ ; 
a Radić još u prvom broju „Doma" 1904. svojim 
uviek istim pa istim okolišnim govorom, da se 
čovjeku uprav već grsti, odbija iznovice puk hrvatski 
od ljubavi i djetinje privrženosti napram sv. Otcu; 
prikazuje mu naime kao jednu varku „sužanjstvo sv. 
Otca": „danas je — kaže—već djelomice sviet bolje 
upućen o sužanjstvu sv. Otca," pa stoga se i 
smanjio papi „Petrov novčić"; i papinski dvor izmirit 
će se zato sa kraljevskim talijanskim dvorom, „da 
stane primati 4 milijuna lira na godinu od Talijan¬ 
ske." — Neki dan je proletio kroz Sarajevo jedan 
čifutski „romhecer", te ubacio u kavane i u razne 
prostorije, pa i u naše hrv. družtvo „Trebević" užasne 
„romhecerske" listove, što oglašuju, „Schriften von 
Gottfried Schwarz, die den Kampf gegen Rom ftihren". 
Taj čifutin odmah ovako izdigao: „Deutsches 
V o 1 k! Du stehst bereits unter der Fremđherrschaft 
des Papstes, und derselbe ist im Begriff, dich vollends 
zu unterjochen .. . Der Papst verlangt, dass alle Gewalt 
ihin diene. Jesus hat alle Gewalt verschmaht. .. .“ Ne 
čudimo se tomu švabskomu čifutu — to mu je i 
posao — ali se jednako čudimo jednomu katoliku i 
tajniku „Matice hrvatske" dr. Antunu Radiću i nje¬ 
govu poslu i njegovu neprestanom ortakluku sa 
takovimi „romheceri". A naša „Matica hrvatska" 
jednako na sve to šuti, jednako samo svoje povje¬ 
renje izkazuje takovu čovjeku. Valjada Radić i njoj 
zadaje uviek svoju poštenu besjedu . . . „Braćo, budite 
triezni i bdijte!" (I. Petr. 5, 8.) „Po rod ovih nji¬ 
hovih poznat ćete ih. (Mat. 7, 16.) Pa možemo li 
mirne duše preporučiti svojemu stadu čovjeka, koji 
nam samo to obećaje, da ne će dirati u našu 
vjeru? Ne padajmo na tako nizke grane! Apostol 
ljubavi sv. Ivan (I. Iv. 1, 10. 11) govori nam: „Ako 


tko dolazi k nam i ove nauke (katoličke vjere) ne 
donosi, ne primajte ga u kuću i ne pozdravljajte se 
s njim," to jest, nemojte s njim prijateljevati! A apo¬ 
stol naroda ovako je opet opominjao svojega učenika 
Tita: „Čovjeka krivovjerca po prvom i drugom svje- 
tovanju kloni se, znajuć, da se takov izopačio i 
grieši." (Tit. 3, 10. 11.) Na temelju ovih apostolskih 
opomena odvraćasmo mi i prijašnjih godina i u prvom 
broju ovogodišnje „Vrhbosne" katolike i braću sveće¬ 
nike od sastajanja i rada sa ljudmi a la Hinković. „Novi 
List" i drugovi mu rugaju nam se stoga kao ,,vjer : 
skim fanatikom". Stare fraze liberalne ! 

Zanimljivo je još, kako se uzvrpoljiše naši libe- 
ralci, čim iz daleka samo nešto načuše, da bi se mogli 
hrvatski katolici oprieti liberalnoj najezdi. Graknuše, 
kao da ih je zmija ujela; nehotice priznaše, gdje im 
je Ahilova peta. Viču na „klerikalne zelote" i opisuju 
ih u tako strašnih bojali, te čovjeka uprav užas hvata, 
kad sve to čita. Klerikalni zelota „nije kao čovjek, 
pojedinac, nezavisan, nego skroz na skroz sa svimi 
svojimi silami i sposobnostmi obsjednut i u sliepoj 
službi onoga, koji ga je zelotom načinio." Tako nas 
časti „Novi List" (1904. br. 23.) u poduljem uvodnom 
članku pod nadpisom „Zelotizam". Nabraja nam tu 
sve naše griehe, što smo ih do sada počinili: „Na 
I. hrv. kat. kongresu se je identifikovalo (liberalno po- 
redanje rieči!) hrvatstvo sa katolicizmom" (krupna laž!); 
onda „se je htjelo narod angažovati za papinsku svje¬ 
tovnu državu" (ova 'želja svih katolika jest izljev kle¬ 
rikalnog zelotizma, jer se kosi sa Tresić-Garibaldijevim 
programom); dalje: „Vrhbosna je pisala, da bi se mi 
morali bezuvjetno pokoriti Rimu i onda, kad bi on 
glagolicu sasma ukinuo" (razumije se samo po sebi ; 
ovu tvrdnju i ponovno podpisujemo, jer koji bi radio 
drugačije, bio bi shismatik! Nota bene — oni niesu 
proti Crkvi i proti papi!) Napokon „isti list („Vrhbosna") 
te „Hrv. Straža" su jasno naglasili (opet liberalno po- 
redanje rieči!), da je sloga s ostalim južnim Slavenima 
istom onda moguća, kada se oni pokatoliče. Jasno je, 
da bi mi po tomu morali pokatoličivati tu braću po 
što, po to." Što se tiče ove sloge mi i opet iztičemo, 
da ne ćemo nikada pristati na ikakvu slogu, ako bismo 
njoj za volju morali žrtvovati svoja vjerska načela, te 
ih ne bismo smjeli javno izticati i po njih raditi; inače 
pak uviek smo spremni s njimi zajedno boriti se proti 
zajedničkom neprijatelju. A da se moraju oni „po što 
po to" pokatoličiti, to je opet zaključak vriedan samo 
jednoga liberalnog politika, koji nema ni najprimi¬ 
tivnijih pojmova o nauci katoličkoj. 

To su dakle naši „griesi" iz prošlosti, poradi 
kojih zavriedismo naslov zelota. Još su strasnije naše 
namjere u budućnosti. Evo našega programa, kako ga 
razvija „Novi List": „Ne radi se tu o vjeri i crkvi, 

nego o drugim interesima. Ponajprije je tu interes — 
Jezuita, koji su sami sebi prvom svrhom . . . (na dru¬ 
gom mjestu veli: „staležki i rimsko-politički interes"). 
Onda je tu interes novonamještene politike Pejačevića 
i drugih faktora, a napokon iz toga hoće da crpe ko¬ 
rist i tvorac čistoga zelotizma političkoga" (misli na 
dr. Franka, kojega grditi Supilu je najpreča politika). 
O tom ne ćemo gubiti rieči, jer ovakimi glupimi ne- 
zgrapnostmi f ovako gadnim sumničenjem osudjuje se 
najbolje sam pisac „Novoga Lista". 

Još je zanimljivije motriti naše liberalne junake, 
kako ih se kosnula viest, da bi se mogao osnovati 
katolički dnevnik. To bi bio za njih najosjetljiviji udarac. 
Zato bi nas radi uvjeriti, da nije potrebit ovaki dnev¬ 
nik, pošto su svi hrv. politični listovi „kršćanski". 
„Jadran" nam poručuje, da nije „još nikada dirao 
u vjeru." „Novi List" uvjerava, da „nitko ne dira u 
vjeru" i da je „svakome jasno, da vjera u našem na¬ 
rodu nije ugrožena." „Jedinstvo" pripovieda, da „se 
s vjerom ne igramo," da „nema nijednog bezvjerskog 
lista," i da je „Obzor" najreligijozniji list. (Urednici 
„Obzorovi" popucat će od smieha, kad pročitaju ovu 
sgodnu doskočicu svojega druga „Jedinstva".) Sve 
ono, što piše o naših liberalcih „Kat. List". „Hrv. 
Straža" i „Vrhbosna", sve je to samo „fantazija, da 
upali poduzeće za klerikalni list," tvrdi spljetsko „Je¬ 
dinstvo". — Nijedan od ovih listova nije se bavio sa 
liberalci, a da nije rieč po rieč citovao njihove napa¬ 
daje na vjerske i ćudoredne istine. Sam „Novi List" 
u spomenutom članku „Zelotizam" priznaje, da „sve 
citiraju". Mi doista ne znamo,, hoće li ovi ljudi da 
ovakimi direktnimi lažmi umire svoju savjest, ili se 
dapače nadaju, da će doista koga uvjeriti o svojoj 
nevinosti. I onako piše jedno „Jedinstvo", koje se još 
u istom broju (1904. br. 6, podlistak Roma) onako 
cinički ruga Crkvi-, papi, kršćanskoj znanosti i živoj 
vjeri srednjega vieka.*) 

*) Ovako tu piše to nedužno „Jedinstvo": „Nego nije druge, 
treba da se obojica skupa zaustavimo časak u Vatikanu. Katolici 
smo, dobri ili rdjavi, jesmo takovi; klerikalci i papinovci valja da 
istom postanemo: sada je prava potreba, vremena su teška, teški 
su ovi naši dani bezvjerja i razvratnosti, kad -ecclesia militans* 
ima da odoli tolikim burama, kad Pontifex Maximus> čami za- 
sužnjen u Vatikanu, kad pravovjerni svijet ljuto cvijcli nad mo¬ 
dernim sužanjstvom vavilonskim --■ —- 

„0 blaženi srednji vijeku! O vremena tmine i neznanja, 
kad je svijetlila luč vjere, a prava kršćanska nauka znala i tumačila 
sve ono, što danas duboka filozofija ne istumači! Kad je viteški 
krvolok danas klao nevinu žrtvu, a sutra klečeći pred oltarom is¬ 
povijedao svoje grijehe i skrušeno se molio za milost Bogu i 
svećeniku -- — — 11 

A u br. 7. ruga se isto to „Jedinstvo" pokliku hodočastnika 
u Sv. Petru: „Viva ii Papa re!“ ovako: „Vi . . . i . . . iv . . . iva . . . 
’l.. . . 1 . . . P . . . a . . . a . . . pa . . . rrrrrr-re 1“ 

U istinu, u tom „Jedinstvu" vlada samo najveće jedinstvo 
svake.zlobe, pogrde i poruge svega, što je čestitu sveto i milo. 


Uprav je vršak bezobrazluka, kad se onda ovi 
ljudi idu još pozivati na pokojnoga Račkoga i Stross- 
mayera: „Da napredna hrvatska politika nije pogi¬ 
beljna vjeri, niti da vjera , smeta politici, najbolji je 
tomu dokaz jedan Strossmayer i Rački." („Novi List".). 
Dok je bio Rački još u životu, niti se je znalo za 
pisanje „Novoga Lista" ili „Jadrana", niti smo znali 
za „Dom" i „Hrv. Misao", niti se je propoviedao 
spiritizam, niti su „Viencem" upravljali Dežman i Gjal- 
ski; najnovija „napredna politika" bila je onda još u 
pelenicah; ali to danas ne smeta naše „naprednjake", 
da se pozivaju na autoritet blagopokojnoga Račkoga. 
Oni bi dapače htjeli, da i Strossmayera ubroje medju 
svoje pristaše. Ali zar vam nije i previše jasan dokaz, 
kako sudi naš Mecena o taktici i težnjah vaše politike, 
kad se je posve povukao iz političnog života? Zar je 
on ikada i jednom samo rieči pohvalio vaše prevratno 
djelovanje? Ta bit će vam valjada poznato, da je on 
katolički biskup! 

Slovenske prilike niti liberalcem ne daju mira; 
boje se, da ih ne stigne žalostni udes kranjskih libe- 
ralaca. Ali oni se tješe, da medju Hrvati ipak nikada 
ne će doći do toga, do čega je došlo medju Slovenci, 
jer „ni naše svećenstvo u obće onako, jer je rodo¬ 
ljubno i bistro, ni naš puk zatucan, liži-otarić. 
Pobožan je naš puk, ali nije ortodoksan." 
(„Jedinstvo".) Nije nam ovdje zadatak, da branimo 
slovensko svećenstvo, koje nam je dobro poznato kao 
izgled pravoga rodoljublja. Ta i u nas je već dobro zna¬ 
no, da su slovenski liberalci prodali narodne interese, 
te se složili sa Niemci kod izbora, u saboru i izvan 
njega, a slovensko svećenstvo da se bori proti toj 
slovensko-njemačkoj svezi; poznato nam je i to, da 
slovenski liberalci ne će nikako da pristanu na to, da 
se proširi izborno pravo, a slovensko se svećenstvo 
bori za obće i jednako izborno pravo. Zato sa pre¬ 
ziranjem odbijamo tu ružnu klevetu, što ju „Jedinstvo" 
baca na rodoljubivo slovensko svećenstvo i na sviestni 
narod slovenski. Njegovo pak brbljanje, da naš puk 
„nije zatucan, liži-otarić" i da nije „ortodoksan", 
osvjetljuje najbolje zlobnu njegovu dušu i nenadkrilji- 
vo njegovo neznanje.*) 

U ostalom nerazumljivo nam je, zašto su se naši 
liberalci na jedanput tako pomeli. Jedan samo članak, 
pa eto izgubiše ravnotežu, makar „Novi List" i go¬ 
vorio: ,.Naše zelote, osobito one oko „Hrv. Straže" i 
„Vrhbosne" najviše ljuti to, što ih naša javnost igno¬ 
rira.- Mi do sada još ne osjetismo, da nas „jav- 

*) Mislio je Stražičić, da je izvalio Bog zna kako originalnu 
i duhovitu misao, kad je rekao, da naš narod nije ortodoksan; no 
svako diete iz trećega razreda gimnazije moglo bi mu protumačiti, 
da je to grčka rieč i da znači pravovjeran. Valjada ipak nije htio 
osbiljno uztvrditi, da naš puk nije pravovjeran? 


Iz planine. 


47 


nost (liberalna naime) ignorira, “ jer niti smo ikada 
tražili kakvu polemiku, niti smo ikoga izazivali. Ako 
smo imali posla sa liberalci, bilo je naše držanje uviek 
defenzivno, jer smo samo branili napadnute vjer¬ 
ske istine i kršćanski moral. — A još smo manje tra¬ 
žili u spomenutom našem članku kakav odgovor od 
liberalne stranke, jer smo ono pisali našim prijateljem, 
a ne liberalcem. Pa eto, niesu nas „ignorirali“ ni onda, 
kad se ni jednom rieči ne obratismo na njih."') — A 
i inače mi uobde ne bismo smjeli ni riečju spomenuti 
njihov protuvjerski rad, jer ti se uviek nadju kruto po- 
vriedjeni. Na sve one prigovore, što su ih iznieli „Kat. 
List“, „Vrhbosna" i „Hrv. Straža" proti „Viencu", koji 
je u zadnjem godištu ex professo zastupao nećudo- 
redje, izjavljuje dr. Dežman u „Novom Listu" (1904. 
br. 6.) ovo: „Ti su napadaji odavali takovo mračnjač- 
tvo i intoleranciju, a s druge strane takovu surovost 

: ' : j „Novi List" (1904. br. 26.) uprav se sav razgoropadio 
na sarajevskog nadbiskupa Stadlera i na njegov organ „Vrhbosnu" 
i na „Vrhbosnina" urednika. Još nam se i grozi, samo pisnemoli! 
— Fran Šupilo, urednik „Novoga Lista", momče, što izučilo cigla 
dva tečaja gradjanske škole u Dubrovniku i cigla dva tečaja poljo¬ 
djelske škole u Gružu, hoće da nas uči pameti, peru i izkustvu, 
hoće da vodi politiku i javno mnienjc u Hrvatskoj! To isto vriedi 
i za urednika spljetskog „Jedinstva", koji misli, da je dozrio za 
urednika sa svojih 6 razreda gimnazije i ništa više. 


i nerazumljivanje, da niesmo smatrali vriednim voditi 
s njimi bezkoristnu polemiku." — Nemojmo se nimalo 
čuditi ovakom govorenju; sami smo krivi, što su po¬ 
stali tako drzoviti. Naučili su se zadnjih'godina, da im 
nitko ne protuslovi, da budu „sacrosancti", oni jedini 
da' vode rieč, a drugi da sliepo slušaju. Sad smo ih 
počeli buniti, a oni ne mogu da to podnose, kao što 
ni razmažena djeca ne trpe prigovaranja. Stoga i „Ja¬ 
dran" (1904. br. 2.) poziva, da treba obračunati sa 
spomenuta tri lista: „neka svi ljudi, koji ne će da budu 
vječno roblje popova, povrate sve klerikalne listove." 

Uvidjamo dakle, da smo puno toga zanemarili: 
treba to popraviti, dok je još na vrierne. Nabavimo si 
oružja, kojim ćemo odbijati neprijateljske navale i 
predobivati ono, što smo po našem nemaru izgubili. 
To je oružje politična štampa. Uložimo svoje sile u 
to, da si osnujemo jedan dnevnik, koji će braniti 
kršćanska načela. Neka ne prodju ona gospoda, koja 
su u tom mjerodavna, mučanjem i preziranjem pokraj 
ovoga poziva. Niesu to hiri kojih pojedinih zanesenjaka, 
to zahtieva od nas obrana vjere katoličke i spasenje 
našega naroda hrvatskoga. Nemojmo toga odgadjati 
na bolja vremena, jer bi moglo biti prekasno. 

To mećemo i opet na srce svim prijateljem 
naroda hrvatskoga, osobito braći u Zagrebu. 


_.sj/_ 

Iz planine. 

Spjevao M. S. Pavlov. 


pvol očajan protego se, 
k nebu ruke širi, 
iz njedara turobno mu 
malo selo viri. 

U posjete njemu često 
jadit sjever-dodje, 
sadire mu noktom ruho, 
pa mu grudi glodje. 


IZućerku gore s brieška se 
^ bjelasa lice sniežno, 
iz dola selo zove ga, 
on srnieši mu se nježno. 

Na predvraću se otac star 
sve češće motreć javlja, 
a mati do dva kreveta 
već stoti put opravlja. 

Kućerak dugo 
al’ dočekat nikai 


Jadi planinskog sina. 

Na sablasne nalik kosti 
bieli se kamenje; 
sve goliji dol drhturi 
i na vjetru stenje. 

Po šumama, po gorama 
mrka tuga leti: 
kolibice prazne zjaju, 
dol će umrijeti. 

Planinski kućerak. 

U selu dolje mome dvie, 

— to zna već selo cielo — 
uz prozor sjede predući 
ii’ šijuć ruho bielo. 

Dvie mome ko golupke dvie 
na briežak prhnu rada, — 
o vjetre, vjetre, gdje su već, 
ah, gdje dva momka mlada? 

čekat će, o vjetre, gl 

ah, ko dva 


Sjever ruho kameno će 
njegvu groblju sašit, 
i ista će ljuta zvierka 
od njega se plašit. 

Samo moja duša biedna 
onud će se vući, 
kroz plač pojuć, uspomene 
svoje sabirući . . . 


Baš sinoć iz tudjine su 
sa posla u grad stigli 
i živom željom tjerani 
put brda mah se digli. 

Ko sablast nojca krili se, 
a vjetar sniegom suče; 
visoko s vjetrom sreli se 
i molili ga vruće . . . 

:, a bjehu ko, 
bora mlada! 

NTad planinom silan oblak 
šuteć zadriemao, 
nalik sivom suknu, što, ga 
moljac izgrizao. 

Kroz rupe mu gdjegdje na čas 
sunčan tračak virne 
i pogleda samilosno 
kolibice mirne. 

U to divlji sjever hrupi, 
krilima oma’ne, — 
malo lišće od stra bjega, 
klanjaju se grane, 

Srce moje, rad šta si mi 
tako uzdrhtalo? 

U planini pastirče je 
pojuć proplakalo 


Vrhbosna —■ 1904. 

Siroče. 

Oj sjevere nemilosni, 
nije li ti žao, 
što toliko srdaca si 
ljuto rasplakao? 

Oj sjevere, moj sjevere, 
ti si silnik, brate: 
tek znaš šibat, okrutniče, 
kud ti biči shvate! 

U planini pastirče je 
plakalo i zvalo; — 
još od zimus majku zove, 
sirotanče malo. 

Oj sjevere, oj sjevere, 
poći ću do Boga, 
milom ću te Bogu tužit 
rad zlodjela toga! 


Biesni sjever strašno zino, 
da tužbe nadviče, 
sve se o hrid, o trn baca 
i od jada riče; 

dok ko demon ne spruži se, 
trgnu oblačinu, 
navuče je kunuć na se, 
pa s njome uminu. 

Božje čedo jarko sunce 
sa nebesa planu, 
sve ogrli, svakud virnu, 
svakud milo da’nu; 

ali kanda najnježnije 
uz sifoče stade, 
da mu mjesto mrtve majke 
topli cjeliv dade . . . 


Pape i Hrvati. 

Piše dr. Fran Binički. 

(Dalje.) 


12. Nasljednici su Lavovi malo obćili sa Hrvati. 
I sami življahu u neprestanoj trzavici, u neprekidnoj 
borbi. Premda ih bilo vrstnih, pohlepni im svjetovnjaci 
ne dadoše vršiti dolično uzvišenoga držanstva. Dok se 
zapadni velikaši otimahu o krune, Hrvatskoj našoj 
svanuše crni dani. Već malo poslie smrti Tomislavljeve 
napade bizantinski slugan, srbski vladar, Česlav Kloni- 
mirović — valjda iz zahvalnosti, što mu Hrvati da¬ 
doše skitnici zaklon. Nego Krešimir bijaše dosta jak, 
i „braći“ utrnuše zubi od hrvatske jabuke. Ali kad se 
lakomac Pribina diže na nejaka Miroslava, poče se 
razsipati hrvatska silna država. Lukavi je Bizantinac 
kopao i rovao. Bugarska država, jaka susjeda i neko 
uporište Hrvatske, bi svladana. U to se uzpeo na 
priestolje hrvatsko Držislav, koji je po sve pute pri¬ 
mio iz Carigrada naslov patricija i znakove kraljske. 
Nego se previjanci bizantinski tim ne zadovoljavahu, 
već nastojahu dignuti Mletčane, takmace hrvatske, 
kojim predadoše i svoje tobožnje pravo na Dalmaciju. 
A kada se osilio grčki car Vasilij II., priznade i kralj 
hrvatski Krešimir II. neko vrhovničtvo bizantinsko (ne¬ 
gdje 1018.). Tako se država hrvatska, nekad velika i 
jaka, ali oslabljena izvana i iznutra, odbila od zapada, 
koji bijahu raztrovali nemiri i utakmice. U to sjede 
na priestolje kraljsko vriedni sin Stjepana kralja Petar 
Krešimir, kojemu je neumitna povjest s pravom dala 
naslov Veliki, jer je obnovio hrvatsku državu. Iste 
godine, kad i Krešimir, sjede na stolicu sv, Petra 


odrješiti i muževni Nikola II. (1058.—1061.). Videći, 
gdje je stega crkvena razklimana, gdje je svećenstvo 
slabo, gdje svjetovnjaci odviše zadiru u poslove crkve¬ 
ne, nastojaše odlučni papa ponajprije obnoviti crkveni 
red, jedinstvo i stegu. Stoga djelovaše na sve strane. 
Hrvatske dašto ne mogaše pustiti s vida, osobito gdje 
se bjehu napremice u zadnje doba nekako kao raz- 
klimale, kad su hrvatski vladari sklonili ponosnu šiju 
pred bizantinskimi.carevi. Papa je poslao u Hrvatsku 
kasinskog opata Majnarda. Bezsumnjivo je taj imao 
obaviti i znamenite državne poslove, a možda je i 
okrunio Krešimira. Svakako je bio kod krunitbe 1059. 
Krešimir prekide nedičnu onu predaju svojih predšast- 
nika, prekinu vez, što ga splete vrieme i sila prilika, 
i opet se prikloni k zapadu. Poslie krunitbe valjda 
(a svakako 1059.) obdržavao se crkveni sabor u Splitu. 
Bijahu na njem i crkveni i svjetovni dostojanstvenici. 
O mnogih se stvarih viećalo, a sabrani otci latinski 
najviše možda nastojahu, da se zada smrtni udarac 
glogoljici i hrvatskomu bogoslužju. Zavidnici već prije 
bili pomiešali pojmove, a po sve pute i papu krivo 
obaviestili. Hrvati su im bili Goti, glagoljica gotsko 
pismo, hrvatsko bogoslužje arijevsko krivovjerje, sv. 
Metodij krivovjerac, koga da je Bog kaznio naglom 
smrću.') Sabrani otci odlučiše: „Ne quis in poštenim 
alia lingua nisi aut latina aut graeca ad rem divinam 

’) Thom. Archid., Hist. salon, c. 16, 

faciendam precesque publicas Deo divisque adhibendas 
uteretur, neve ajiis s. ordjnibus initiaretur, quia alter- 
utram linguam calleret. 1 ) Majnard ostade neko vrieine 
uz Krešimira, a onda ponese u Rim zaključke sabor¬ 
ske. Papa Nikola držaše u Rimu 1060. ili 1061. sabor, 
gdje je Majnard sve razložio, a papa potvrdio ,,apo- 
stolica auctoritate et sub anathematis interpositione.“-) 
13. Kad se pročulo, što je odlučio sabor splitski; 
.„omnes sacerdotes Sclavorum magno sunt moerore 
confecti; omnes quippe eoruin ecclesiae clausae fue- 
runt.“ U to preminu odlučni papa Nikola, a uzvišen 
bi Aleksandar II. (1061.—1073.). U Hrvatskoj nastade 
gotova buna i razkol, osobito u krčkoj biskupiji. 
Hrvati poslaše k papi popa Vuka (valjda Oglajca 3 ) i 
starca Zdedu ili Sededu. Žučljivi je Latin Toma arci- 
žakan znao preplesti sve- čudnom pričom. Iz Krka 
protjeraše Hrvati biskupa latinskog. Odrješiti papa 
Aleksandar, pravi bogoduhi nasljednik Nikolin, šalje 
u Hrvatsku knjigu, javljajući, da je papa Nikola po¬ 
tvrdio zaključke splitskog sabora. Znamenit je i zaklju¬ 
čak o neženstvu biskupa, svećenika i žakana: „Si quis 
a modo episcopus, presbyter aut diaconus feminam 
acceperit vel acceptam retinuerit, proprio gradu deci- 
dat.“*) Tako je već Ivan, poslanik Lava IX., negdje 
oko 1050. na splitskom saboru svrgao nadbiskupa 
Dabrala, koji je imao ženu i djece. 3 ) 

Kasnije posije papa Aleksandar u Hrvatsku po¬ 
slanika stožernika Ivana, koji sazove crkveni sabor u 
Split negdje oko 1063. Pop Vuk bi zatvoren, Sededa 
proklet. 6 ) Težka je kazan imala stići one, koji bi se 
usudili vršiti hrvatski bogoslužje. 7 ) Nema glasa, da je 
papa potvrdio odluke toga sabora. Vriedni papa Ale¬ 
ksandar II., koga je u svakom podhvatu vodila velebna 
misao, da podigne Zaručnicu Isusovu, da ozdravi 
bolestne joj ude, preminu 1073. Iste godine podje na 
istinu i veliki obnovitelj hrvatske države, koji je svoje¬ 
mu narodu pokazao pravu stazu, spljahnuvši svako 
otražje bizantinstva. Da je država Hrvatska imala sna¬ 
žna krmara i dolična nasljednika Krešimiru Velikome, 
mogla bi bila tresti iztokom, a i zapad navraćati u 
pravu kolotečinu. Na žalost, čim Petra Krešimira po- 
kri ledina, stara se rana razširi po hrvatskom tielu. 
Velikaši se uzeše otimati o priestolje. Diže se Slavić, 
koji da je bio zet Krešimirov. Nego kratka je bila 
njegova moć. Već 1075. bi zarobljen. Normani ga od- 
vedoše, da se više ne vrati. Lako moguće, da su se 
urotili proti Slaviću Latini, možda i hrvatski velikaši. 

') Farlati, III; 129. 

2 ) Documenta, 205. 

3 ) Rački, Docum. 109. 

■*/ Documenta, 205. 

•’j Documenta, 203. 

6 ) Documenta, 206. ss. 

5 Farlati, III, 137. 

Kleveta je samo; da je papa imao tu svoje prste. 1 ) 
Na' papinskoj je stolici od 1073. sjedio velikan, kojemu 
povjest ne poznaje premca, Grgur VII. 1075. posla on 
u Hrvatsku Gerarđa, kao što je na druge strane slao 
svoje poslanike. Gerardo drži u Splitu crkveni sabor 
„firmans vera, exsecrans illicita, respuens falsa.“ U 
Hrvatskoj je imao Gerardo provesti reforme velikana 
Grgura VII. Stara povjest ne sačuva podataka o na- 
premici Gerardovoj i Slavićevoj. Sve, što pišu današnji 
povjestničari i ,,romheceri“ o tobožnjoj uroti, što ju je 
skovao Gerardo ili bolje Grgur VII., sve je izsisano 
iz prsta, sve je pisano namjerice, da se omrazi sv. 
Stolica. Slutiti se može, da je Gerardo nastojao, ne bi 
li hrvatska kruna došla na glavu vladaru, koji bi podu¬ 
pirao nakane Grgura VII. Slutiti se može, ali se do¬ 
kazati stalno ne može, jer povjest o tom šuti. 

14. Bilo kako mu drago, Dmitar Zvonimir, ban 
bjelohrvatski, bi izabran za hrvatskoga kralja 1076. 
,,synodali et concordi totius deri et populi electione." 2 ) 
Koji tvrde, da to nije istina, mogu tvrditi, bolje na- 
gadjati, imaju donekle i razlog — ta bilo je više 
stranaka, kruna je zablieštila mnogim oči — ali do¬ 
kazati ne mogu.. Dok se dokažu, možemo vjerovati 
kraljskoj listini. S Račkim se mOgu liepo razlikovati 
kod uzvišenja Zvonimirova dva čina: izbor i investi¬ 
tora. „Prvi čin obavio je hrvatski narod kroz svoje . 
zastupnike sakupljene u skupštini, drugi papa Grgur VII. 
kroz svojega poslanika. Ovdje je dakle . . . papa za- 
mienio iztočnorimske careve, dok su ovi njekada hrvat¬ 
ske vladaoce, zakonito na priestol prispjevše, u čast 
uvodili. Ali već prvim činom podieljena biše 
vladala čka prav a. “ 3 ) Papa posla opata Gebizona 
i biskupa Falkoina u Hrvatsku. U solinskoj crkvi sv. 
Petra dade Gebizon izabranomu, hrvatskomu kralju u 
ime pape Grgura VII. stieg, mač, žezlo i krunu. Rački 
drži, da su to „stari krunitbeni znakovi, kojimi biše 
Svimimirovi predšastniđ vjenčani. Razlika glede krunit- 
benoga čina . . . ne bješe u krunitbenih insignijih, 
nego u osobi, koja je krunitbu obavila . . . Stoga ne 
može se o tom sumnjati, da je onimi krunitbenimi 
znakovi, ako ne materijalno istovetnimi, kraljevska vlast 
predana Tomislavu.“t) Kralj, koga je izabrao hrvatski 
narod, a okrunio papinski poslanik hrvatskimi starimi 
krunitbenimi znakovi, dakle slobodan kralj, a ne lutka 

') Izp. „Hrv, Straža" 1893. III, 383. ss. 

a ) Documenta, 103. 

“) Rački, Rad 28, 163. 

4 ) Rad, 17, 88. Izp. 1 Rad, 39, 126., gdjeMcsić kaže: „.. . vjen¬ 
čavši ga krunom, koja je riesila glavu predšastnika njegovih, kralje¬ 
va hrvatskih ..." A Siničiklas, P. H. I, 252.: „Znakovi kraljevske 
vlasti već su bili kod otaca naših, samo je sada Zvonimir pored 
njih primio i papinsku zastavu." I Klaić, P. H. I, 14.: . ; . „na- 
resi. . . istim znakovima, koji su nekad resili Tomislava i njegove 
nasljednike." . . , , 

ni rob Grgura VII., 1 ) polaže u ruke papinu izaslaniku 
prisegu: „ . . . tibi devoveo, spondeo ct polliceor, me 
incommutabiliter completurum omnia, quae mihi sua 
reverenda iniungit sanctitas, videlicet ut in onrnibus 
et per omnia apostolicae sedi fidem observem; et 
quidquid hoc in regno tam apostolica sedes quam 
sui legati sanxerunt aut sanxerint, irrevocabiliter cu- 
stodiam.“ 2 ) 

Dalje nabraja kralj, da će gojiti pravdu i t. d. 
Uobćeno se time obvezuje, da će vladati, kako do¬ 
likuje kršćanskomu vladaocu. Konačno polaže lensku 
zakletvu: „ . .. ab hac hora in antea s. Petro et domno 
meo Papae suisque successoribus, canonice intrantibus, 
ero fidelis . . . Regnum autem . . . fideliter retinebo 
et illud summumque ius apostolicae sedi aliquo in- 
genio aliquando non subraham . . ,“ 8 ) 

15. Grgur VII. nije išao za universalnom monar¬ 
hijom, niti je tražio, da mu vladaoci budu vazali. 4 ) 
Prilike su se u srednjem vieku tako razvijale, te se 
crkva i država uzko sljubile. Grgur je VII. sveo misli, 
što su prije njega bile već obladale svietom, na iz- 
vjestna načela. Crkva je imala vazda prednost, a držav¬ 
na se vlast .smatrala izlivom duhovne. 5 ) Nije Zvonimir 
sam, već većina vladalaca, dapače jedno vrieme i ruski 
traže utočište u sv. Stolice, koja je u ono doba bila 
pravo središte kršćanskomu svietu, a papa otac i brani¬ 
telj djece. 6 ) Povjestničari se ne slažu, ocjenjujući 
korak i prisegu Zvonimirovu. Ipak svi — osobito 
Mesić (Rad 39.) i Rački (Rad 28.) — tumače, da je 
Zvonimir silom napremica i prilika položio onu prisegu. 
Time da je samo nastavio ono, što je radio osobito 
Petar Krešimir. 

U ostalom, bilo što mu drago, stoji činjenica, 
da papa nije prisilio Zvonimira na onaj korak, da je 
papa u tome čist, pak sve da je onaj korak bio i od 
najgorih posljedica, kao što nije. Mogao je papinski 
poslanik raditi, da se izabere Zvonimir, ali ga prisiliti 
nije mogao. A onda: Zvonimir nije bio samodržac 
absolutni. Uza nj su bili banovi i župani i satnici i 
narod. Nije li nitko mogao zapriečiti kralja, koji bi 
bio silimice radio proti narodu? — Zvonimir se kasnije 
upleo u onaj kobni rat izmedju Grgura VII. i Henri- 
ka IV. „Viest o . . . hrvatskonjemačkoj vojni dolazi 
nam dakako s protivne strane, te je ovdje svaki nad¬ 
zor o istinitosti njezinoj upravo nemoguć. “ v ) Ako je 

9 Izp. Rad, 39, 128. „Zvonimir . . . namjeravao jc tim po¬ 
stići u pape samo potvrdu one vlasti, koja je na nj bila prenesena 
izborom . . (Mesić.) 

s ) Documenta, 103. 

“) Documenta, 104. 

4 ) Izp. „Hrv. Straža “ 1903. III, 371. 

9 Rad, 28, 160. 

°) Izp. Hergenrother, Kath. Kirclie und christlicber Staat. 

7 ) Rački, Rad 28, 179. 


Zvonimirova vojska i bila pobiedjena, ipak je kasnije 
nastao mir u državi Hrvatskoj, koja je procvala, ter — 
kako piše stari Ijetopisac hrvatski — „biše puna ze¬ 
mlja svakoga blaga, i biše veće vridna ureha na ženah 
i mladih ljudih i na konjih, nere inada sve imanje .. 
Preseli se kralj Zvonimir na istinu negdje oko 1088. 
Kako je umro, ne zna se. Stalno je, da nije ono istina, 
što pripoviedaju stare priče o njegovoj smrti. 1 ) Neki 
držahu Zvonimira zadnjim kraljem od krvi hrvatske. 
Nego ne bješe „Zvonimir po imenu zadnji kralj hrv. 
plemena; ali u istinu poslie njega ne sjede više na 
priestol hrvatski vladar, koji bi bio djeli svojitni za- 
vriedio, da ga potomstvo spominje, kao što je spo¬ 
minjalo kralja Zvonimira . . ,“ 2 ) 

Poslanik pape Grgura, stožernik Petar, prije nego 
bješe pošao Zvonimira potaći na rat, sjećajuć ga nje¬ 
gove prisege, bijaše zaplovio u staru hrvatsku, a ne 
srbsku, Zetu. Tamošnji knez Mihajlo zaprosio od pape 
zastavu i plašt za dubrovačkog nadbiskupa. Po Petru 
možda pošlje papa odgovor „Sclavorum regi“. Zastave 
mu nije poslao, kako neki slute, da ne uvriedi Zvoni¬ 
mira; 3 ) po drugih, jer je Mihajlo naginjao na razkolT) 
Ni plašta nije poslao, već je tražio, da barski i dubro¬ 
vački biskup dodju u Rim. Inače je o djelovanju pape 
Grgura u Hrvatskoj malo poznato. Spominje se samo 
još, da je njegov legat bio na saboru crkvenom u 
Ninu. 5 ) Veliki se papa Grgur VII. prestavi u progon¬ 
stvu 1085. Povjest nam ne pripovieda, da bi njegovi 
nasljednici Viktor III. (1086.—1087.) i Urban II. (1088 do 
1099.) bili imali kakva posla sa Hrvati. Za Pashala 
se II. zna, da ,,e primaria Romana nobilitate Crescen- 
tium elegit, gentilem suum“ za splitskog nadbiskupa. ,! ) 
Godišta 1102. posla Pashal splitskomu metropolitu i plašt. 

16. U to je vrieme Hrvatska krvarila. Poslie smrti 
kralja Zvonimira zakraljilo Stjepana II., sinovca Kreši- 
mirova. A poslie njegove smrti planule svadje, razdori. 
Zavist i nesloga razširile kreljuti. Kad Ladislav Ungarac 
srnuo na Hrvatsku, složili se Hrvati i pokazali mu put 
preko Drave. Ali čim nestalo tudjina, stale se opet 
gložiti tri, četiri stranke. Petra Svačića izabralo za kralja, 
ali zavist potamnila razum, pak ne htjelo brata za 
brata, već tudjina za gospodara. I svanuo osudni, 
kobni čas. Pod Petrovom gorom klonuo zadnji kralj 
od krvi hrvatske, a slavna Hrvatska kraljevina, izdana 
od vlastitih slavičnih sinova, ovjenčala kralja tudja- 
nina . . . 

9 V. „Hrv. Straža" 1903. IV. 540 i si., gdje su n kratko 
lnnienja naših povjestničara. 

2 ) Mesić, Rad, 39, 141. 

■■"j Smičiklas, I, 254. 

9 Farlati, III, 152. 

5 ) Docum. 213. 

°) Farlati, III, 160. 

17. Je li Rim, papa upropastio Hrvatsku? Je li se 
Rim do 1102. pokazao u čem neprijateljem Hrvatu? 

Hrvat je zauzeo junačkom desnicom novu domo¬ 
vinu. Pobjednika je pobiedio papa i priveo ga u 
ovčarnicu Isusovu, a time ga doveo na polje, što mu 
ga je Providnost odredila, da na njem vrši svoje 
đržanstvo. Hrvata je Rim primio pod okrilje, Rim ga 
je i štitio. Osvetnika Branimira Rim prima, papa ga 
blagosiva s narodom. U zemlji je njegovoj i njegovih 
nasljednika papa vršio, što i drugdje kao glava Crkve 
i patrijar zapada. Rim je uzvisio Hrvatsku na kraljevinu 
pomazavši prvoga kralja Tomislava. Rim je dopustio 
i Hrvatom, da narodnim jezikom Boga slave. Ako je 
bilo i protivnih odluka, kriv je bio latinski živalj po 
Hrvatskoj. Papa je primio Krešimira i Zvonimira u 
onu liepu kršćansku porodicu, što se baš onda raz- 
cvala. I dok je Zvonimir bio u kolu, u koje ga priveo 


papa, mogao se pohvaliti, da mu je zemlja mirna; a 
narod bješe bogat i zadovoljan . . . 

Ne Rim, ne papa, ne katolička vjera ni Crkva, 
već baš nedostatak katoličke vjere, gaženje katoličkih 
načela upropasti Hrvatsku. Rimski je papa po Hrvat¬ 
skoj razširio divno ono načelo: „Ljubi bližnjega svoga 
kao samoga sebe,“ pak: „Ne čini bližnjemu, što ne 
bi rado, da tebi drugi učini . . .“ Hrvatski su velikaši 
zaboravili uzvišena ta načela. Zasliepila ih sebičnost, 
zasjenila ih sjajna kruna, a zavist i mržnja potamnile 
razum. 1 izkopaše grob domovini. Ali Hrvatska žive 
još, a njima se izdajicam zameo trag. Zamest će se 
trag i današnjim našim grobarom i pticam zlokobni- 
cam, što hrvatstvo odbijaju od izvora života; a Hrvat¬ 
ska će naša opet procvasti zadovoljna uz Isusova 
nasljednika, uz vječni Rim! (Nastavit će se.) 


Josipu Jurju Strossmayeru 

o njegovoj 90godišnjici. 

Spjevao Misijonar u Srbiji. 


godina za godinom prolazi, 

Sve se mienja na ovome svietu; 
Sto je danas još u punom cvietu, 
To već sutra uništuju mrazi. 

Putnikovo oko mnoge spazi 
Liepe kraje — ko ptica u letu — 
Al’ mu odmah zaborav i sjetu 
Sumrak nosi, sunce kad zalazi. 


Samo Tvoje ime, Starče dični, 

Sto smo uviek spominjat ga vični 
Rad štovanja odkrivene glave, 

— Nek se stoljet diže na stoljeće — 
Domovina zaboravit ne će, 

Nit će ikad nestat Tvoje slave! 


Patrijarat ekumenski i crkve autokefalne. 


Dazkolni patrijar carigradski Joahim III. obratio se je 
' nedavno na tako zvane autokefalne (samostalne) 
crkve i upitao ih za njihova mišljenja u pitanjih o sjedi¬ 
njenju svih medju se razkolnih crkava, kao i o njihovu 
.sjedinjenju sa katoličkom ili anglikanskom crkvom ili 
sa starokatoličkom sektom, te o uvedenju gregorijan¬ 
skoga kalendara. 

„Ekklesiastiki A1 i t h i a “ (Crkvena Istina), 
kako čitamo u listu ,,La Terre Sainte", objelodanjuje 
resume odgovora autokefalnih crkava: ruske, jeru- 
salemske, grčke, rumunjske, srbske i crno¬ 
gorske na patrijarsku encikliku Joahima III. 

Sveti sinod ruske crkve izjavljuje, da: 

1. On doduše jest za uže ujedinjenje medju ortodoks- 
nitni crkvami, ali da to nije baš lak posao, jer su crkve 
razstavljene jedna od druge državnimi granicami, te bi 
sveza ovih crkava medju sobom imala i političnu stranu. 
Treba nastojati, u koliko je moguće, oko sbliženja i oko 


saobraćaja, podržavajući medju • sobom ove odnose: 
razpravljati o svih dogadjajih crkvenoga života, tražiti 
savjet u težkih prilikah, saobćivati drugim crkvam re¬ 
zultate stečenog izkustva, izmjenjivati mnienja o pita¬ 
njih, što se tiču načela vjere i organizacije same crkve. 

2. Pogledom na odnose ortodoksne crkve sa 
crkvom rimokatoličkom' i sa crkvom protestantskom 
misli sv. sinod, da on unatoč toplim željam za jedin¬ 
stvom svih crkava mora sad za sada pomišljati ne 
toliko na to, kako će poboljšati odnose sa kršćani 

_ zapada i stupiti u zajednicu s njimi, koliko na to, da 
postojano i budno brani djecu ortodoksije proti ne¬ 
prestanom nastojanju i mnogobrojnim pokušajem obiju 
crkava. Tu sada sv. sinod na dugo obrazlaže motive 
ovoga držanja. 

3. Sasvim drugačiji mora da budu od¬ 
nosi sa crkvom anglikanskom. „Treba da se 
osvrćemo na njezine iskrene želje, te pokažemo bratski 

susretaj u sporazumu, jer ova crkva osim riedkih izu : 
zetaka ne tjera nikakve propagande, te izjavljuje sva¬ 
kom prilikom svoje osobito poštovanje naprama crkvi 
iztočnoj i tako pruža nadu na mogućnost sjedinjenja 
s njom. Ali treba još dobro objasniti puno stvari, prije 
nego bude moguće, da pomislimo na kakav formalan 
korak. — Nada sve je važno, da iskrena želja za sje¬ 
dinjenjem postane u crkvi anglikanskoj sveobćom, i 
da se e 1 e m e n a t čisto k a 1 v i n s k i pročisti onom 
bistrom strujom, što je prosta od svakoga neprijatelj¬ 
stva proti ortodoksiji. — Što se tiče starokatolika, to 
se crkva ruska divi njihovoj borbi za istinu, ali ona 
već počinje sa strahom pozirati u njihovu budućnost. 
Pri početku, kad su pobornici pokreta starovjerskoga još 
živjeli, bilo je djelo sjedinjenja blizu i bez izvanre¬ 
dnih napora ostvarivo, ali novi ljudi težko odolievaju 
uticaju protestantizma. Sveti sinod dakle misli, da bi, 
ne stavljajuć suvislijih zapreka jedinstvu, a niti ne 
puštajuć se zanieti željom, da ima mudre i koristne 
saveznike protiv Rima, morala im crkva ortodoksna pri¬ 
mjenjivati iskreno svoju vlastitu vjeru i osvjedočit ih, 
da je ona jedina sačuvala netaknutu baštinu Kristovu, 
dosljedno, da je ona crkva ekumenska." 

4. „Sto se tiče modifikacije našega kalendara, to 
je po nalogu cara Aleksandra III. već odredjena komisija 
ad hoc, da prouči to pitanje; nu pošto njezin rad 
još nije dovršen, to treba još pridržati kalendar juli- 
janski." Ali sinod je temeljni protivnik svakoj promje¬ 
ni u crkvenoj hronologiji. Modifikacija Uzkrsa i pre- 
metanje crkvenih blagdana mogli bi možda uzdrmati 
štagod u crkvenom životu, a to se sad za sada ne bi 
moglo opravdati. 

Sveti sinod ruski zaključuje konstatujuć žalostnu 
činjenicu o pomanjkanju ljubavi u krilu same orto¬ 
doksne crkve, te preporučuje, da se ljubav crkvena 
proširi i na one nekadašnje crkvene obćine, koje prem¬ 
da ociepljene od crkve ortodoksne, ipak niesu izgubile 
crkvenu organizaciju i hierarhiju, te su u mnogih 
tačkah složne ša crkvom ortodoksnom. 

Crkva j eru s a lem s ka, pošto je razpravila prvu 
tačku, što se tiče odnosa izmedju crkava ortodoksnih, 
veli pogledom na sbliženje sa crkvom katoličkom 
ili sa crkvom protestantskom, da proučavanje ovoga 
pitanja nije u ovaj čas shodno. — Ona misli, da je to 
sbliženje ili jedinstvo moguće, dapače nuždno sa crkvom 
anglikanskom i sa starokatolici. Prva izbjegava propa¬ 
gandu, a starokatolici stoje na temelju crkve sedam 
sabora i tako su sasvim blizu crkvi ortodoksnoj. Bilo 
bi željeti, da se komisija bogoslovaca svih ortodoksnih 
crkava sastane u Carigradu, te označi osnove jedinstva, 
jer, kako veli sv. Augustin: „ih nećessariis unitas, in 
dubiis libertas, in omnibus caritas." — Pogledom na 
reforme kalendara misli crkva jerusalemska, da nema 


ništa, što bi priečilo sa stanovišta dogmatskog orto¬ 
doksnu crkvu, da uredi kalendar prema pravim rezul¬ 
tatom znanosti, u koliko za olakšanje životnog sao¬ 
braćaja, u toliko za slavu Kristovu. 

Po mnienju grčke crkve niesu sadašnje prilike 
sgodne za proučavanje i rješavanje pitanja o jedinstvu 
crkava. Dosljedno bi svaki pokušaj, da se ostvari je¬ 
dinstvo, bio bezkoristan koli sada toli u buduć¬ 
nosti, doklegod postoje uzroci, što su proizveli neu¬ 
spjeh dosele učinjenih pokušaja. Crkva se ortodoksna 
mora zadovoljiti iskrenom ljubavi kršćanskom spram 
svih crkava u nadi, da će ono, što je za sada nemo¬ 
guće Ijudem, biti moguće u budućnosti milosti Božjoj. 
— Pogledom na starokatolike misle bogoslovi, što su 
ih proučavali, da se ne razilaze samo sa crkvom orto¬ 
doksnom u pogledu bitnih dogmata, nego da niesu 
ni medju se podpuno složni. Sinod grčki ne može se 
dakle izjaviti za mogućnost njihove unije sa crkvom 
ortodoksnom, doklegod oni postoje u svojih načelih i 
dok se nejasno i neizvjestno izjavljuju u mnogih pita- 
njih. — Što se tiče riešenja kalendarskog pitanja, to 
se ono prikazuje lakim, jer to pitanje nema druge 
vjerske ni teoložke važnosti, nego u toliko, u koliko 
se tiče crkvenih blagdana. Pa ako se sve crkve orto¬ 
doksne slažu u tom, da su prilike' za reformu kalen¬ 
dara tako sgodne, te ne će smutiti vjerske, savjesti 
puka, to one mogu u medjusobnom sporazumu i u 
sporazumu sa dotičnimi svojimi- državami provesti ovu 
reformu, primjerenu napredku i rezultatom astronomije. 

Crkva rumunjska misli, da je u sadašnjem 
stanju stvari nemoguće naći dodirnu tačku medju cr- 
kvami. Pa kako je u crkvi ortodoksnoj i najmanja stvar 
važna, to bi morali katolici i protestanti stupiti na put 
crkve ortodoksne, provesti uniju bez uvjeta i bez kon¬ 
cesija. — Unija sa starokatolici u ovaj je čas nemo¬ 
guća. — Gledom na kalendarsko pitanje misli rumunj¬ 
ska crkva, neka bi se u crkvah ortodoksnih samo 
održao status quo, jer bi se reforma kalendara 
kosila sa ustanovami kanonskimi, i da nije slobodno 
dirati ni vrškom prsta u stoljetne resolucije, koje su 
čast crkvi ortodoksnoj. 

Srbska crkva uvidja potrebu, da bude vez me¬ 
dju crkvami ortodoksnimi što tješnji. Zatim govori o 
mogućnosti unije sa starokatolici. — Pogledom na 
pitanje kalendara veli, da pošto ni kalendar gregori¬ 
janski ni kalendar julijanski niesu tačni u proračunu 
vremena, to je nuždno uvesti tačan račun vremena, 
što ga moraju ustanoviti stručnjaci, tako da se Uzkrs 
i blagdani, što za njim dolaze, urede na način, što od¬ 
govara duhu ortodoksne crkve. 

Razumljiv je odgovor autokefalne crkve crno¬ 
gorske, koja se u svih tačkah slaže sa odgovorom 
sv. sinoda crkve ruske. 

Uobće dakle govoreć, odgovori autokefalnih cr- kalendar, premda to ne bi dirnulo u stanovište do- 
kava na pitanja patrijara Joahima III. jesu naravi ne- gmatsko ortodoksnih crkava, a puno bi donielo koristi 
gativne. Niesu ni za to, da se prihvati gregorijanski tolikomu danas saobraćaju medju narodi. 


Korizmeni post. 


Ovlašten od svetoga Otca pape Leona XIII. odlukom od 
21. studenoga 1902., koja vlast dana mi je na 7 godina, odredju- 
jcm za post ovo: 

1. Svim vjernikom dopušta se, da smiju kroz cielu korizmu 
meso jesti nedjeljom, ponedjeljkom, utorkom i četvrtkom, i to ne¬ 
djeljom više puta na dan, a ponedjeljkom, utorkom i četvrtkom 
samo o podne. Razumije se po sebi, da se kod istoga obroka ne 
smije jesti ribe i meso, pošto se uprav zato i dopušta, da se 
smije jesti meso, jer sir ribe preskupe. 

2. Dopušta se, da svi vjernici smiju jesti jaja, sir i druga 
mliečna jela kroz svu korizmu osim velikog petka. 

3. Svi vjernici smiju začinjati jela svinjskom mašću kroz 
cielu godinu u petak u sve zapovjedne postne dane i kroz cielu 
korizmu. 

4. U ponedjeljak, utorak i sriedu velikog tjedna dopušta se 
jesti meso, i to samo o podne, a ne dopušta se na veliki četvrtak, ■ 
veliki petak i veliku subotu. 

5. Svim, koji se željeznicom voze, bilo u korizmi, bilo u 
druge postne dane, ili izvan korizme, kada se valja uzdržavati od 
mesa, dopušta se, da smiju jesti meso o podne i na večer, no u 


zapovjedne postne dane samo jedanput do sitosti. Ta povlastica 
valja samo za one, koji su prisiljeni na putu objedovati ili večerati, 
a vriedi za cielu godinu osim velikog četvrtka, velikog petka i 
velike subote. 

Buduć da je sv. Stolica tako velike povlastice dala, iziskuje 
ona izriekom, da se nadomjesti drugimi dobrimi djeli, navlastito 
milostinjom, koju valja dati uprav siromahom, kako se iztiče u 
povlasticah danih od sv. Otca. Osim toga od potrebe je svaki dan, 
kada se tko ma kojom povlasticom posluži, izmoliti tri Otčenaša i 
tri Zdrave Marije, jedno Vjerovanje i jedno Slava Otcu. 

(Ovo neka se sa propovjedaonice ili s oltara u nedjelju prije 
čiste sriede puku pročita i s nekoliko rieči upozori ga se, kako ne 
bi valjalo, da sad tko osudjuje one, koji se služe danom povlasti¬ 
com od svoje sv. matere Crkve. Veoma ugodnu žrtvu prikazat će 
Gospodinu onaj, koji iz žarke ljubavi prema njemu i nadalje onako 
strogo posti kao prije; no i onaj radi po volji Božjoj; koji se služi 
povlasticom sv. matere Crkve. Treba dakle sjetiti puk na onu 
zlatnu rečenicu sv. Pavla: Tko ne jede neka ne sudi onoga, koji 
jede. Ne sudite, reče Gospodin, da ne budete sudjeni!) 

U Sarajevu, 4. veljače 1904. 

f Josip, nadbiskup. 

počinje za našu nadbiskupiju čistom sricđom (17. veljače o. g.), a svršava se nedjeljom Presvetoga Trojstva (29. svib¬ 
nja o. g.), što se saobćuje veleč. dušobrižnom svećenstvu za ravnanje. 

U Sarajevu, 4. veljače 1904. t Josip, nadbiskup. 

V J E S T N I K. 


NAŠA DOMOVINA. 

Sarajevo: O Hinkovićevu dopisu u „Novom 
Listu“. Pod ovim nadpisom donio je spljetski „Dan" 
od 21. siečnja 1904. ovaj dopis iz Bribira Vinodolskog: 

„Vrhbosna" u br. 1. g. 1904. u članku „Preni- 
mo se!“ donosi medju ostalim: „Čini se, da povladjuju 
u nas i neki svećenici, makar samo bona fide, „reli- 
gijoznomu katolicizmu", o kojem je govorila „Vrhbosna" 
u br. 22, g. 1903. Takovo ponašanje godi u velike 
našim liberalcem, koji će ovakog svećenika hvaliti i 
uzvisivati kao čovjeka na svom mjestu. On će postići 
i hvalu jednoga dr. Hinkovića, koji pišući neki dan o 
jednoj skupštini medju inim veli i ovo: Na skupštini 
bilo je mnogo svećenika. I svi su se sa mnom prija¬ 
teljski rukovali i pozdravili, prem su im sigurno bili 
poznati moji žestoki okršaji sa klerikalizmom. Ali su 
svojim ponašanjem kao pravi ljudi pokazali, da lojalni 
protivnici ne moraju biti neprijatelji. Ako nas razdva¬ 
jaju neka pitanja, nema razloga, da u narodnoj borbi 
ne vojujemo rame uz rame. Na skupštini govorio je i 
jedan svećenik, ali nije nijednom rieči naglasio ni svoje 
staležko stanovište ni vjersko svoje uvjerenje. On nije 
govorio kao svećenik, već kao Hrvat i otačbenik. I 
dobro je uradio. N. L. br. 279, g. 1903.“ 

„Vrhbosna" citirajući gore navedeni Hinkovićev 
dopis u riečkom N. L. s punim pravom mogla je reći, 


da joj se čini, kako u nas i neki svećenici, makar 
samo bona fide, povladjuju „religijoznomu katolicizmu", 
jer nijedan od svećenika, koji su bili na bribirskoj 
skupštini, nije javno odbio one vrlo laskave, ali i po¬ 
gubne Hinkovićeve komplimente. No da zaslužna „Vrh¬ 
bosna" ne bude u bojazni barem za nas, koji smo 
bribirskoj skupštini prisustvovali, te nas ne osudi sa 
religijoznoga katolicizma na temelju Hinkovićeva pisa¬ 
nja, neka mi bude dopušteno, da rečem koju o toj 
stvari. 

Dr. Hinković piše, kako je na bribirskoj skup¬ 
štini bilo mnogo svećenika i kako smo se s njime ru¬ 
kovali — to je istina, nu po čemu je g. Hinković 
mogao opaziti, da je to rukovanje bilo „prijateljsko" 
— to ne znam, kako ni to, da li je u tom tobožnjem 
prijateljskom rukovanju nazrievao neku popovsku soli¬ 
darnost s njegovim političnim djelovanjem? Samo to 
znadem, da većina svećenika, koji su se nalazili na 
tribini, dr. Hinkovića ni poznavali nisu, te ih je jedino 
družtvena učtivost silila, da se jedni drugima pred¬ 
stave, tek je po koji taj prigodom predstavljanja iz- 
mienio dvie tri rieči, i ništa više, jer su svećenici iza 
dovršene skupštine sproveli još neki časak u domu 
domaćeg župnika i kanonika preč. g. Fr. Lorbeka. — 
Nego tendencija je Hinkovićeva pisanja u N. L. očito 
jasna: sa nekoliko komplimenata učiniti od svećenstva' 

kotara vinodolskoga ako ništo drugo a ono barem 
„lojalne protivnike", koji će u narodnoj borbi pustiti 
s vida svoje vjersko uvjerenje, te se boriti sa dr. Hin- 
kovićem „rame uz rame" za narodne pravice i ideale 
sve pod firmom: vjera je privatna stvar. Tko veseliji 
od dr. Hinkovića, kad bi do toga došlo! Ali se ljuto vara, 
ako tako misli, jer nas ne razdvajaju tek „neka pi¬ 
tanja", kako misli g. advokat, nego velika pitanja: 
aut Christus aut Belial! U narodnoj borbi naći 
će nas samo uz lozinku sv. Otca pape: „Omnia in- 
staurare in Christo" — i koji se ne će da prihvati 
ove lozinke, ne možemo s njime „rame uz rame". 

I zato nijednoga, koji je zadojen vjerskim indiferen- 
tizmom, pa ni dr. HL, ne gledamo s voljom, kad na¬ 
rodu sa tribine sbori, makar mu najsgodnije tumačio 
bilo kakve „ključe". — A što g. Hinković spominje 
jednoga svećenika, koji nijednom rieči nije naglasio 
svoje staležko stanovište ni svoje vjersko uvjerenje, 
koji nije govorio kao svećenik, već kao Hrvat i otač- 
benik. — najbolje će biti, da pita samoga veleč. g. 
popa Frana Belavića, da li je govorio samo kao Hrvat, 
a ne i kao kat. svećenik, kako bi to želio g. Hinković. 
Pop Fran Belavić bez dvojbe bi se bio osvrnuo na tu 
Hinkovićevu zamamnu 'nauku, no bit će da mu nije 
došao do ruku 279. br. N. L. A imade vremena i za 
to, samo neka dade Bog zdravlja. 

Nadamo se, da će biti još po koja skupština u 
našem Vinodolu, bit će možda na njoj i dr. Hinković 
i naš zastupnik dr. Mažuranić i popovi, pa ćemo se i 
opet iz družtvene učtivosti — pozdraviti, no da li će 
nas i drugi put dr. H. pohvaliti sa ponašanja kao 
„prave ljude" —- o tome vrlo dvojim. ivan Hajdin, 

svećenik. 

Sarajevo: Spljetsko „Jedinstvo 11 i Isusovci u 
Travniku. — „Novi List", glasilo slovenskih katolika 
u Trstu, (baška je liberalni riečki „Novi List"; kamo 
sreće, da je*Li ovaj uredjivan u duhu svojega tršćan¬ 
skog imenjaka!) osvrće se pod gornjim nadpisom u 
broju od 16. siečnja o. g. na našu viest o lažih 
„Jedinstva" na Isusovce („Vrhb." 1904. str. 15.), te veli: 

„Vrhbosna" si je zadala častan zadatak, da redom 
odkriva truhlež, što je ušao u neke hrv. novine i truje 
dušu narodu hrvatskomu. Tako je „Vrhbosna" u svom 
1. ovogodišnjem broju temeljito posvietlila „Jedinstvu" 
sbog njegove laži, da Isusovci u Travniku šire slab 
moral u narodu hrvatskom, za koju tvrdnju o slaboj 
odgoji Isusovaca navodi kao dokaz francezkoga spisa¬ 
telja Pascala, jansenista, koji je bio prije sve drugo 
nego pravičan kršćanin, i o kojem isti bezvjerac 
Voltaire piše, da je „bezsmrtno lagao". Nešto je pak 
„Vrhbosna" propustila, i to hoćemo da nadovežemo 
mi, ne baveći se puno predmetom, o kojem govori 
„Jedinstvo". — Taj naime list veli, da brani katoličku 
Crkvu i njezina načela, kad okrivljuje Isusovce sa loše¬ 
ga morala. Ova nam je tvrdnja dosta, da prosudimo, 
što taj list i njegova načela vriede. 

„Jedinstvo" je u rukama spljetskoga žida Mor- 
purga. To nam tumači sve! I sada neka odgovori 
njegov od Morpurga honorirani urednik i Hrvat A. 
Stražičić: kada je još ijedan list, što ga uzdržavaju 
Židovi, doista branio katoličku Crkvu i njezina načela 
— kada?! Taj Hrvat po svoj prilici računa na neznanje 
hrvatskoga puka, koji na žalost vrlo malo ili ništa ne 
poznaje Židova i njihovih namjera na slavenskom 


Jugu. Za čim ide žid u toj zemlji? Da demoralizuje 
narod, da ga odvrati od katoličke Crkve, koja je za¬ 
štitnica pravednog a neprijateljica nepravednog posje¬ 
da, — i da po ovakom okolišanju dodje do gospod¬ 
stva u zemljah hrvatskih. Alfa i omega Židovom jest: 
dobiti u svoje pandže zemlju i njezino bogatstvo — 
za dušu sadašnjega gazde u Hrvatskoj, hrvatskoga 
naime naroda, brine se žid kao za lanjski snieg! 
Odijozno je i gadno, kakvimi glupostmi služe se oni 
slavenski listovi, što stoje pod židovskim uticajem, e 
da dokažu narodu nešta pogrješno u Crkvi katoličkoj 
ili kod njezinih predstavnika; i raduju se, ako se na- 
dje po koja zabludila duša, koja vjeruje te gluposti, 
koja se počinje odvraćati od sv. Crkve i živjeti život, 
što vodi sigurno židu u šake. — „Vrhbosni" bismo 
svjetovali, da u svojih vrlih stupcih pokazuje narodu 
hrvatskomu na židovstvo i pogibelj, što prieti od njega 
obstanku hrv. naroda. Isto tako neka žigoše žalostim 
činjenicu, da se u nas Slovenaca, Hrvata i Slavena 
uobće nadju ljudi gladni novaca, što ga uzimaju iz 
opuzlih židovskih ruku.za izdajničko svoje djelo." 

Mi ćemo se na najnovije napadaje „Jedinstva" 
na „Vrhbosnu" i na njezina urednika još osvrnuti, da 
se vidi, kako taj Morpurgov organ (stidimo se već reći, 
da je' „Jedinstvo" organ hrvatske narodne stranke u 
Dalmaciji) umije licemjerno prikrivati svoje laži, te 
kako uz to opada, izmišlja i zlobno podmeće. 

— Plemeniti darovi. Preuzvišeni gospodin biskup 
djakovački dr. Josip Juraj Strossmayer darovao 
je Kaptolu vrhbosanskom ovih dana 1000 K za iz¬ 
davanje hrvatskih katoličkih djela i 2000 K u svrhe 
biskupijske. — Presvietli gospodin knez i biskup lju¬ 
bljanski dr. Antun Bon. Jeglić darovao je tiekom pro¬ 
šle godine Kaptolu vrhbosanskom u svrhu izplaćivanja 
duga za Dom Kaptola vrhbosanskoga 2800 K. — Pre¬ 
uzvišeni gospodin nadbiskup zagrebački dr. Juraj P o- 
silović darovao je „Vrhbosni" i ove kao svake godine 
100 K. — Presvietli gospodin biskup senjski dr. An¬ 
tun Maurović darovao je Kaptolu vrhbosanskom 
za izdavanje hrvatskih katoličkih djela 100 K, a biskup 
u Zagrebu dr. Ivan Krapac 50 K. — Veleč. g. de¬ 
kan u Buzetu (Istra) Antun Kalac darovao je uredniku 
„Vrhbosne" („za papir i tintu") 5 K. 

Neka vječni Platac stostruko naplati našim pleme¬ 
nitim dobročincem. 

— Prinosi za pogorelce u Travniku poslani 
nadbiskupskom ordinarijatu u Sarajevu: Župa Buso¬ 
va ča 36 K 10 h, a za župski stan 10 K. Župa Breške 
28 K 20 h. Župa B u č i ć i 24 K 22 h. Župa Čemerno 
21 K 60 h. Župa Foča 16 K 44 h. Župa Gr om i- 
1 j ak 11 K 11 h. Župa MorančanMO K 80 h. Župa 
U z d o 1 10 K. Župa D ubica 10 K. Župa U li ce 10 K. 
Župa Š pio nica 8 K. Župa Kori ča ni 6 K. Antun 
Kalac, dekan u Buzetu (Istra), 15-K. Petar Zlatar, 
župnik u Dol. Humcu, 10 K. Ivan Vučetić, kapelan 
u Dubovcu (p. Karlovac), 2 K- Nikola Vukčević, 
kapelan u Gorah, sabrao 7 K. - Plemenitim darova¬ 
teljem hvala i od Boga obilna plata ! 

— Izpit župnički iz druge skupine položiše 
u sarajevskom bogosl. sjemeništu pred izpitnim po¬ 
vjerenstvom dne 16. i 17. prosinca pr. g. fra Alfonzo 
Kudrić i fra Anto Ravlić, učitelji na franjevačkoj gi¬ 
mnaziji u Visokom. 

Sarajevo rZa pokojne predplatnike „Vrhbosne", 

koje je Gospodin prošle godine pozvao k sebi, dala 
je „Vrhbosna" odslužiti tri sv. mise. Časteći njihovu 
uspomenu toplo ih preporučuje i pobožnim molitvam 
svih svojih štovanih čitalaca. 

RIM. 

Pijo X. kard. Respighiju o uzpostavi crkvene 
muzike. Pismo, što ga je sv. Otac Pijo X. upravio 
na kardinala Respighija, generalnoga vikara u Rimu, 
glasi u prievodu ovako: 

Gospodine kardinale! 

Želja, da širom svieta opet procvate dostojan¬ 
stvo, ugled i svetost liturgijskih obreda, ponuka Nas, 
te odlučismo posebnim ručnim pismom*) očitovati Našu 
volju gledom na crkvenu-muziku, koja u okvi¬ 
ru bogoslužja zauzima veliko mjesto. Nadamo se, da 
će Nas svi podpomoći u toj zaželjenoj uzpostavi, 
i to ne samo sa onom sliepom poslušnosti, što 
je u ostalom hvale vriedna, pa makar se samo i iz 
čistoga čuvstva poslušnosti podlagala mučnim zapo- 
viedim, što se ne slažu sa vlastitim mišljenjem i 
osjećanjem, nego i sa onom radostnom voljom, što 
izvire iz najdubljega unutrašnjeg osvjedočenja, da se 
naime tako mora raditi na osnovu po dužnosti upo¬ 
znatih, bistrih, očevidnih i nepobitnih dokaza. 

Doista, ako se i malo samo zamislimo u konač¬ 
nu svetu svrhu, radi koje je umjetnosti otvoren pri¬ 
stup k bogoslužju, kao i u to, da najviše dolikuje, 
te se Gospodinu pružaju samo dobre i ako je moguće 
ponajodličnije stvari, odmah će se razabrati, da crkve¬ 
ni propisi gledom na crkvenu muziku niesu ino, nego 
neposredna uporava pomenutih dvaju temeljnih načela. 
Ako su kler i kapelnici o tom osvjedočeni, to će dobra 
crkvena muzika po sebi opet procvasti, kao što se 
je moglo opaziti i jednako se opaža na jako mnogih 
mjestih. Nasuprot ako se ova načela zanemare, onda 
ne pomažu ni molbe ni opomene, ni stroge opetovne 
zapoviedi, niti grožnje crkvenih zakona; sve ostaje 
pri starom: tako je žilava strast, i ako ove nema, tad 
je zagospodovalo neznanje, koje se ne da izpričati, 
i s kojega treba čovjek da se posrami, i koje će pro¬ 
naći sredstava, da se obidje volja Crkve i kroz godine 
još podržava staro ukora vriedno stanje. 

Ovakoj pripravnoj volji nadamo se Mi na osobit 
način od klera i vjernika poljubljenoga Našega grada 
Rima, središta kršćanstva i stolice najviše crkvene 
vlasti. I zaista čini se, da zamašaj Naših rieči nitko 
bolje ne shvaća, nego oni, koji ih mogu izravno da 
čuju iz Naših ustiju; i izgled ljubežljive i djetinje 
podložnosti kao i Naš otčinski poziv da nitko ne 
može sa tolikom revnosti iztumačiti, s kolikom to čini 
prvi i najplemenitiji dio stada Kristova, što je crkva 
rimska, na osobit način povjerena Našoj biskupskoj 
pastirskoj brizi. Kažemo još, da takav izgled treba 
da se dadne na očigled vasionomu svietu. Jednako 
dolaze ovamo iz svih zemalja biskupi i vjernici, da 
se poklone Namjestniku Kristovu i da osvježe duh 
svoj, posjećujući Naše svake časti dostojne bazilike i 
grobove mučenika, te sa podvostručenim duhovnim 
žarom prisustvujući svečanostim, što se ovdje sa što 

*) Donesosmo ga u cielosti u prošlom (2.) broju „Vrhbosne" 
na uvodnom mjestu skupa sa dekretom kongregacije za obrede, 


većim sjajem i uresom obavljaju ujsvako doba godine. 
„Optamus, ne moribus nostris offensi reče¬ 
da nt,“ rekao je u svoje doba Naš predšastnik Bene- 
dikt XIV. u svojoj okružnici „Annus qui,“ baš kad 
je govorio o crkvenoj muzici: „želimo samo, da 
se vjernici, što ).se odavle kućam. svojim 
vraćaju, ne sablazne o naše običaje." Ikad 
je spomenuo tadanji [vrlo zao običaj sa instrumenti, 
reče isti papa: „Kakvo mnienje hoćete da si 
ljudi stvore o nas, kad oni đodju iz zema¬ 
lja, gdje se u crkvi ne služe sa instru¬ 
menti, i kad se u naših crkvah ni više ni 
manje ne čuje, u e g o što je čuti u t e a t r i h 
i na drugih svjetskih mjestih? Dakako da će 
ih doći iz mjesta i zemalja, u kojih se 
pjeva i igra kako to biva i u naših crkvah. 
Ali ako su ljudi zdrava razuma, za cielo 
će se potužiti, što u našoj muzici ne nadj o- 
še uspješno sredstvo za zlo svojih vlasti¬ 
tih crkava, a koje baš da potraže, dodjoše 
ovamo." U druga vremena, kad se je u crkvah takva 
muzika bila uobičajila, možda se i manje opazilo,, 
kako se udaljuje od crkvenih zakona i propisa, i 
sablazan je bila možebit manja, a s razloga, što je ne¬ 
pristojno bilo više razšireno i obćenitije. Ali danas, 
kad su odlučni muževi toliko mara i truda uložili, da 
razjasne razloge liturgije i umjetnosti u službi bogo¬ 
služja; kad je uzpostava crkvene muzike provedena 
po tolikih crkvah svieta i polučila vanrednih uspjeha, 
premda je bila naišla na najveće potežkoće, što su 
ipak sretno svladane; kad se je napokon u dušah 
ljudskih uvriežilo mišljenje, da je potrebno, te se 
stvari iz temelja preokrenu: danas je stoga svaki zao 
običaj u tom pogledu uprav nesnosljiv i mora se od¬ 
straniti. 

Vi, gospodine kardinale, u visokoj Vašoj službi 
kao Naš vikar za duhovne poslove Rima, Vi ćete u 
ostalom s Vašom prirodjenom blagošću, ali i sa ne 
manjom odlučnošću — o čemu smo Mi uvjereni — 
uznastojati oko toga, te muzika, što se u crkvah i 
kapelah kako svjetovnoga tako i redovnoga svećenstva 
u ovom gradu izvodi, posve bude odgovarala na¬ 
putkom Našim. Mnoge i mnoge stvari trebat će 
što izpraviti što izlučiti iz pjevanja kod sv. mise, laure- 
tanskih litanija i svetotajstvenih hvalospjeva. A što se 
posve mora da preobrazi, jest pjevanje vespera, što se 
kod raznih svečanih sgoda slave u crkvah i bazilikah. 
Kod ovih se ne gleda na liturgijske propise u Caere- 
moniale episeoporum, niti na krasne muzikalne predaje 
klasične rimske škole. Na mjesto pobožne psalmodije 
klera, kod koje je i puk sudjelovao, stupiše bezkrajne 
muzikalne kompozicije prema riečim psalama, a sve 
skovane po starih teatralnih operah i najvećim dielom 
tako loše gledom na umjetničku vrieđnost, te se i u 
manje važnih svjetskih koncertih ne bi trpjele. Duh 
kršćanske osbiljne pobožnosti tim se doista ne pro¬ 
miče; prehranjuje se tako znatiželjnost nekolicine nao- 
braženih ljudi, ali većini se to gadi, sablažnjuju se i 
čude se ljudi, da tako velike zloporabe mogu još 
trajati. Stoga hoćemo Mi, da to posve prestane, i da 
se svečanost vespera u svem obavlja prema liturgijskim 
od nas označenim ustanovam. 

Patrijarhalne će bazilike uz marni trud i pro- 
svietljenu revnost predpostavljene im gospode kardi- 

nala prednjačiti najboljim izgledom, a s. njimi će se 
onda natjecati male. bazilike, pa sborne i župske crkve, 
kao i crkve i kapele vjerskih redova. A Vi, gospodine 
kardinale, ne gledajte nimalo kroz prste, ne 
o d ga dj aj te ni za koje vrieme. Odgadjajuć potežkoću 
ona se ne samo ne umanjuje, već dapače još raste, i 
jer zarez mora biti izveden, neka se odmah i odlučno 
izvede. Svi neka se pouzdaju u Nas i u Naše rieči, 
s kojimi je skopčana milost i blagoslov odozgo. Iz- 
prva će se neki snebivati s tih novotarija; neke će 
kapelnike i ravnatelje sborova sve ovo možda zateći 
donekle nepripravne. Ali pomalo će stvar sama po 
sebi zadobiti drugo lice, te kako će se muzika posve 
slagati sa liturgijskimi .ustanovami i sa naravi psalmo- 
dije, opazit će svi kod čitave te stvari onu dobrotu i 
krasotu, što ju prije toga niesu možda nikada zamie- 
tili. U istinu, svečane će vespere tim biti znatno skraće¬ 
ne. Ako pak predstojnici crkava zažele, da bi kod 
nekih svečanijih sgoda obredi nešto dulje trajali, da 
puk pridrže u crkvi, kamo on za vrieme vespera rado 
ide, što je svake hvale vriedno, to ne bi ništa smetalo, 
dapače bilo bi po duh nabožnosti i po dobar izgled 
vjernika vrlo koristno, ako bi iza večernje sliedila 
sgodna propovied, te se zaključilo svečanim sakramen- 
taln'im blagoslovom. Napokon želimo, da se crkvena 
muzika sa osobitom revnošću a u propisanih granicah 
njeguje u svih crkvenih sjemeništih i zavodih rimskih, 
gdje se tako mnogi i odabrani mladi klerici sa svih 
strana svieta podučavaju u svetih znanostih i odgajaju 
u pravom crkvenom duhu. Mi znamo, i to Nas u velike 
tješi, da je crkvena muzika u više zavoda u tako 
liepom cvatu, te bi ostalim mogla da služi za izgled. 
Ali ima nekoliko sjemeništa i zavoda, koji puno u 
tom zaostaše, bilo s razloga, što su poglavari nemarni, 
bilo da su oni, kojim je poduka u pjevanju povjerena, 
te imaju upravljati crkvenom muzikom, ljudi nesposob¬ 
ni i izkvarena ukusa. Vi, gospodine kardinale, brižno 
se starajte i za to, zahtievajuć nada sve, da se gregori¬ 
jansko pjevanje prema propisom sabora tridentinskoga 
i nebrojenih drugih provincijalnih i diecezanskih sabora 
svih dielova svieta sa osobitom revnosti uči, te mu 
se obično kod javnih i privatnih svečanosti, što ih 
zavodi priredjuju, dadne prednost. U druga vremena, 
da pravo kažemo, ogromna većina poznavala je grego¬ 
rijansko pjevanje samo iz nepravilnih, nagrdjenih ili 
skraćenih knjiga. Medju tim se stvar promienila, hvala 
tačnom i dugotrajnom iztraživanju odličnih i za svetu 
umjetnost veoma zaslužnih muževa. Gregorijansko 
pjevanje na tako sretan način povraćeno u svoju prvo¬ 
bitnu čistotu, kako nam ga otci predadoše i kako je 
pronadjen u knjigah (codices) raznih crkava, doista 
Nam se čini blago i ljubko, pa se može i veoma lako 
naučiti; a takva mu je neslućena ljepota, da je ono, 
gdje je jedanput uvedeno, u mladih pjevača proizvelo 
pravo oduševljenje. A kad se sa vršenjem dužnosti 
sljubi i vesela volja, onda je i revnost jača, koja stvara 
trajnih uspjeha. Zato hoćemo, da se u svih zavodih i 
sjemeništih rimskih iznova uvede najstarije rimsko 
pjevanje, koje se je nekada orilo u naših crkvah i 
bazilikah, tako da bi u zlatna vremena kršćanske na¬ 
božnosti tadanji vjernici bili uprav uzhićeni. 1 kako je 
nekada bilo, kad se je od rimske crkve pomenuto 
pjevanje razširilo po drugih zapadnih crkvah, tako 

Urcdjujc dr. Ivan Šarić. 


isto želimo, da ga mladi klerici, podučavani pod Našim 
očima, iznovice razšire u "svojih biskupijah, kad se 
svojim kućam vrate kao svećenici, da ondje posluju 
za slavu Božju. Veseli Nas, što mogosmo ovo. narediti 
u sgodan čas, kad se eto spremamo da proslavimo 
XIII. stogodišnjicu smrti sv. Grgura Velikoga, 
kojemu je crkvena predaja mnogih stoljeća pripisivala 
kompoziciju tih svetih melodija, i od kojega one i 
nose ime. Poljubljeni Naši mladići neka se u njih 
marljivo vježbaju. Bit će Nam drago čuti ih, kad se 
— kako doznajemo — nadju na okupu, da prigodom 
buduće stogodišnjice na grobu sv. pape u vatikanskoj 
bazilici izvode gregorijanske melodije pod svetom 
službom Božjom, koju ćemo Mi — ako Bog da — 
kod te svečane sgode slaviti. 

Medju tim primite, gospodine kardinale, kao za¬ 
log Naše osobite blagonaklonosti apostolski blago¬ 
slov, što ga iz dubine srca podjeljujemo Vam,, kleru 
i svemu Našemu poljubljenom puku. 

Iz Vatikana na svetkovinu Bezgrješne 1903. 

Pijo PP. X. 

Prosvjeta. 

Hrvatski narode! 

Stoljeća je stradala Hrvatska, majka naša. Stoljeća je Hrvat 
stražio stražu, čuvao prosvjetu evropsku, borio se za krst častni i 
slobodu zlatnu. Borio se za Evropu i prosvjetu njezinu, a Evropa 
mu vraćala mržnjom, zatorom. Ali silni Bog očuva Hrvata, koji je 
stradao za Nj. 

Hrvat još žive — ali žive i njegov zatornik, koji i sada iz 
petnlh žila radi, da ga zatare, da mu zamete trag. 

Što. ne može mačem, ufa se perom. Knjigom hoće da uništi 
zdravi korien, zdrave žile u narodu, pak i sam narod da surva 
u grob. 

Našao je zatornik naš pomoćnika i medju hrvatskim naro¬ 
dom, našao je ljude odgojene hrvatskim mliekom, preporodjenc 
krstom svetim, ali izkvarene, izmoždene. Ti ljudi sami sliepi i otro- 
vani raztrovaše mladež, a*sad hoće da truju i puk, moždac naroda, 
temelj narodne sreće. Blistavimi ricčmi, zamamljivom pisanijom 
ruše ti ljudi u narodu sve ono, što je naše djedove zanosilo i po¬ 
državalo. Ruše osobito vjeru, podkapaju ćudoredje, mute pojmove 
o hrvatskoj sjajnoj prošlosti. Tako pripravljaju ti tobožnji prijatelji 
pučki, ti radnici na prosvjetnom polju, pripravljaju propast hrvatstvu. 

Mi vjerni sinovi Hrvatske ne možemo stajati prekrštenih ruku, 
dok zatomiti i tudji slugani obsjenjuju puk. Stoga odlučismo puku 
otvarati oči, odlučismo mu pokazivati pravi put u luku spasenja; 
zadajati ga pravom kršćanskom prosvjetom. 

Medju ininri odlučismo izdavati knjižice za puk, pisane 
posve lako, razumljivo, jasno. Obuhvatat će knjižice sve grane, što 
su potrebne seljaku i obrtniku. Izlazit će za sad svaki drugi mjesec, 
a obsizat će 40 — 60 str. Za puk stajat će oko 10 filira. Prva 
će raditi o sv. Ćirilu i Metodu. 

Hrvatskomu sviestnomu svećenstvu, učitđjstvu i svim prija¬ 
teljem puka i kršćanske i hrvatske misli i prosvjete stavljamo na 
srce, da nas pomognu. Zaman nam borba i buka, dok ne budemo 
imali značajeva. A njih ne će biti, dok se narod ne zadoji zdravom 
kršćanskom prosvjetom. 

U Senju, 10. siečnja 1904. 

Za odbor: 

Dr. Fran Binički, 

profesor. 

Tiska „Bosanska Pošta" u Sarajevu. 


Izdaje Kaptol vrhbosanski. 




Broj 4. 


VRHBOSNA 

KATOLIČKOJ PROSVJETI. 

U Sarajevu, 20. veljače 1904. God. XVIII. 


Br 76 Josip, 

po milosti Božjoj i svete Stolice metropolit i nadbiskup vrhbosanski, svim svećenikom, što su u nadbiskupiji vrhbosanskoj, blagodat 

i mir od Boga Otca našega i Gospodina Isusa Krista. 


1. Vanredno je djelo providnosti Božje, što je 
uprav u naše vrieme, puno nevjere, .krive vjere, nezna- 
božtva i krivobožtva, sv. mati crkva, čuvarica sve obja¬ 
ve kršćanske, prije petdeset godina, naime 8. prosinca 
1854. svečano izjavila, da je bi. dj. Marija u prvom 
času svojega začetka bila bez grieha iztočnoga, puna 
milosti i sva liepa, tako te na njoj ne bješe nikakove 
ljage. Mundus in maligno positus est. Zato da u zlu 
ostane, navaljuje osobito na božanstvo našega Go¬ 
spodina Isusa; rad bi ga predstaviti samo kao pukoga 
čovjeka, a njegove nauke kao nauke kakova mudraca, 
kojih se možeš držati, a možeš ih i ne držati. No ako 
je Isus Krist Sin Boga živoga, kao što jest, onda su 
njegove nauke božanske, ter je svaki čovjek dužan, 
prihvatit ih vjerom i u život ih privesti, tako da ćeš 
dobiti nagradu vječnu, ako ih se držiš', a primit ćeš 
kaznu vječnu, ako ih prezreš. 

Uprav tu glavnu istinu naše sv. vjere, tu jezgru 
sve objave Božje: da je Isus Krist Sin Boga živoga, 
čuva, štiti i brani, svim pred oči stavlja, jasno tumači, 
brzo u pamet dovodi utješna za nas sve istina i nauka 
objavljena: da je bi. dj. Marija u prvom času začeta 
bez grieha iztočnoga. Svi bo sveti otci iztražujuć raz¬ 
log, zašto je bi. dj. Mariju Bog sačuvao od grieha 
iztočnoga i zašto joj je dušu stvorio zajedno sa posve- 
ćujućom milošću, navode to, što ju je svojemu Sinu oda : 
brao za majku, a da mu dostojna majka bude, da ju 
je bilo od potrebe sačuvati od grieha iztočnoga i pro- 
vidjet ju milošću posvećujućom. Kao što je Bog od 
neoskvrnute zemlje Adamu načinio tielo, tako je i od 
tiela bez svake ljage, iste iztočne, bi. dj. Marije na¬ 
činio tielo svojemu Sinu: tako svi sv. otci govore u 
jedan glas. 

Drugo, što se u svietu opaža, jest, da ljudi idu 
za tim, da sa sebe stresu svaki zakon, svaku zapo- 
vied, sve, što im steže slobodu, pa da rade šta ih je 
volja. Stegu, crkvenu i kršćansku ćudorednost (moral) 
smatraju oni tvrdom, nepravednom, nedostojnom bra¬ 
nom, a za kršćansku vjeru i za crkvu sa njezinimi 


vječnimi, nepokretnimi načeli kazuju, da ne odgovaraju 
vremenu pa da služe samo u svrhu, da im se pamet 
zasužnji i da postanu robovi. 

Nauka objavljena o bezgrješnom začetku bi. dj. 
Marije jest najbolji uztuk proti tomu, jer predposta- 
vlja, da je Bog prve ljude stavio na kušnju ter im za¬ 
branio jesti plod s jednoga stabla, neka znadu, da 
nisu neovisni ter da ne smiju raditi šta hoće, nego da 
su dužni svoju ovisnost o Bogu priznavati. 

Grieh goni čovjeka, neka obori granicu, što mu 
je gospodstvu nad svietom stavljena od Boga, i neka 
bude bezbožan, sam Bog (panteizam); grieh tjera 
čovjeka, neka razruši ogradu, što mu je umu stavlje¬ 
na, da bude kao Bog, da ima Bogu jednake spoznaje 
(racijonalizam); grieh navodi čovjeka na to, neka pre¬ 
korači medju, što mu je uživanju stavljena, da ima i 
uživa, za čim mu oči teže, srce gine (materijalizam). 
Čovjek sam sebe obožava u panteizmu, jer nad sobom 
ne poznaje gospodara u umovanju, u hotjenju; čovjek 
u racijonalizmu obožava svoj um i svoju volju, jer se 
smatra u tom neovisan o Bogu; čovjek obožava svoje 
uživanje u materijalizmu. To su temeljni oblici svakoga 
grieha, svega zla, sve laži na svietu. Svemu tomu 
izgled je grieh Adamov začet u duhu, u djelo stavljen 
voljom, ostvaren u tielu. To su tri stepenice svakoga 
grieha; jer se griehom čovjek odvraća od Boga, a 
obraća k stvoru. Sviet sa svojimi dobri, to je onaj 
plod, što svojom ljepotom običaje čovjeka začarati, 
tako ter mu se poda; čovjek hoće, da mu u umova¬ 
nju nema granice, u hotjenju da mu nema pregrade, 
nego da su mu jedino njegove spoznaje jedina mjera, 
o koju se mjeri svaka istina, a njegova volja da mu 
je jedino pravilo njegova života; jednom riečju, on 
hoće da bude kao Bog. 

I tako što je prvoga čovjeka oborilo, obara i 
njegovo potomstvo. Bezgrješni začetak bi. dj. Marije 
kao što nam pred oči stavlja grieh Adamov, tako nam 
kao uztuk toga grieha predstavlja Spasitelja svieta, 
koji je imao uništiti grieh Adamov i grieh iztočni 

svakoga čovjeka. I kao što se prvi red našega roda 
ljudskoga temelji na Adamu i Evi, tako se drugi ob¬ 
novljeni red, red odkupljenja i milosti osniva na Isusu 
i Mariji. Prema tomu sv. mati crkva pravom štuje bi. 
dj. Mariju vanrednijim načinom nego sve ostale angjele 
i svetce; jer njezina čast proiztječe iz časti njezina 
Sina i s njom je uzko sjedinjena. Kad nju štujemo, 
štujemo Sina; kad nju slavimo, slavimo milosti njezina 
Sina. Bez sumnje je dakle, govori sv. Bernardo, da 
sve, štogod kazujemo Djevici na slavu, Sinu pripada, 
i da obratno kad Sina štujemo, ne možemo majci 
hvale uzkratiti. (Hom. 4. in evang. Missus est.) 

Da je za bi. dj. Mariju naslov bezgrješnoga 
njezina začetka jedan od najdražih, vidi se stranom 
odatle, što potječe iz njezine najveće časti, koja jest, 
da je majka Božja, a stranom pokazuje te sam taj na¬ 
slov u sebi, jer podižuć ju nad sve ljude čini ju naj¬ 
sličnijom Bogu. I sveta mati crkva stavlja joj na blag¬ 
dan njezina bezgrješnoga začetka opetovno u usta 
rieči, kojimi Bogu zahvaljuje na toj prevelikoj pred¬ 
nosti govoreći: In hoc cognovi, quoniam voluisti me, 
quoniam non gaudebit inimicus meus super me. Exal- 
tabo te, Domine, quoniam suscepisti me, nec delecta- 
sti inimicos meos super me. Pravo je zato, da sve 
navedemo, štogod može razbistriti grieh iztočni, i to, 
da je bi. dj. Marija od njega prosta, to više, što ove 
godine slavimo petdesetgođišnjicu od vremena, kad se 
proglasio kao objavljena nauka njezin bezgrješni 
začetak. 

2. Stvorivši Bog čovjeka sveta i pravedna, bez- 
smrtna i po tielu, savršena, tako te se tielo nije pro¬ 
tivilo duši, a .duša se nije protivila Bogu, podvrgne 
mu sav vidljivi sviet i postavi ga u raj zemaljski, sve 
mu dade, samo mu zabrani jesti s jednoga stabla, da 
se ohološću ne uznese i preuzme, ter ne pomisli, da 
je sve to, što svojim očima gleda, po njem postalo. 

Prvi čovjek bješe slika Božja, gospodar svega 
svicta, neograničen u slobodi odnosno na sav vidljivi 
sviet; od bješe bezsmrtan i tielom, ne mogaše trpjeti 
ništa, poznavaše svojim umom dubine božanskoga 
života,, njegova volja uživala sve bez manjka i dosade 
i umora. Što ga je dielilo od Boga? Vez poslušnosti, 
koja ga je spominjala Boga kao njegova gospodara, 
od koga je sve kao u zakup primio. Bog je od prvo¬ 
ga čovjeka tražio poslušnost, da ona sa strane čovječje 
bude pravo priznavanje ovisnosti njegove o Bogu, 
priznavanje, da je Bog Bog i njegov stvoritelj, gospo¬ 
dar i svrha. I ta od Boga tražena poslušnost bila je 
kušnja njegova uma, jer mu je djavao obećavao bo- 
žansko znanje; bila je kušnja njegove volje, jer mu 
je napastnik obećavao, da se neposlušnošću ne će 
dogoditi sve, što je Bog prietio; bila je kušnja njego¬ 


ve osjetne naravi, jer ga je vrag nagovarao, neka jede 
od zabranjena ploda. 

Ta poslušnost, koja se od prvoga čovjeka izi¬ 
skivala zabranom, da ne smije jesti s jednoga stabla 
u raju zemaljskom, bješe za njega čin vjerski, čin 
pravoga bogoslužja, a neposluh imao je biti kao obo¬ 
žavanje samoga Sebe. Zato je uprav Gospodin Bog 
dao takovu zapovied, a za njezino obdržavanje čovjek 
nije vidio drugoga razloga, nego samo volju Božju, 
koji je bio njegov gospodar. Bog nije htio, da koji 
naravni zakon ćudoredni bude ona zapovied njegova 
izrična, koja bi bila znamenje poslušnosti ili neposluš¬ 
nosti čovječje spram njega, jer se čovjek takovu 
zakonu pokorava iz razloga uzetih iz samoga razuma, 
ter bi se u tom slučaju čovjek u pravom smislu po¬ 
najprije sebi pokoravao, to više, što njegova duša,' 
živuć u podpunom suglasju, ne bi imala ni povoda, 
da zakon prekrši. Trebalo je pak samom zapoviedju 
čovjeka opomenuti, neka se sjeti, kako je i to nutar¬ 
nje suglasje u njem, polag kojega se volja bez oporbe 
pokoravala svojemu milošću Božjom razsvietljenomu 
umu, pravi pravcati nezasluženi dar Božji; kako je 
tako Božjom milošću razsvietljeni um kao pravilo 
njegova svetoga života samo slika božanskoga uma, 
samo odraz božanske naravi, a po tom da čovjek nije 
neovisan u nijednom pravcu svoga bića. 

3. Prvim ljudem darovana posvećujuća milost, 
podpuno gospodstvo volje nad osjetnimi moćmi, bez- 
snrrtnost tiela: to su darovi vrhunaravni, kojih narav 
čovječja nije po sebi' iziskivala, ter je Bog čovjeka 
mogao i bez tih darova stvoriti. A dao je te darove 
Gospodin Bog Adamu, u koliko bješe glava i repre- 
zentanat cieloga roda ljudskoga, dakle i njegovu po¬ 
tomstvu. Prema tomu kao što bi Adam te darove 
posluhom bio sačuvao i rodjenjem prenesao na svoje 
potomstvo, tako ih je ohološću, nevjerjem i dvojbom, 
neposluhom i nezahvalnošću izgubio ne samo za se, 
nego i za svoje potomstvo. Volja Božja, kojom nam 
odluči preko Adama dati posvećujuću milost i pravdu, 
nameće nam dužnost, da Bogu budemo zahvalni za 
ta prevelika dobročinstva, što nam ih je namienio. To, 
što se to nam namienjeno dobročinsto krivicom Adamo¬ 
vom izgubilo, ne umanjuje veličine toga dobročinstva, 
pa se zato ne smijemo ljutiti na Gospodina Boga, 
kao što se ne bi smjela djeca ljutiti na vladaoca, koji 
je njihovu otcu i njegovoj djeci dao zemlje i prava 
pod uvjetom, da mu bude vjeran, a koji mu je kasnije 
sve to uzeo s razloga, što mu se je iznevjerio. 

Da je pak grieh sa svojimi zlimi posljedicami 
od Adama prešao na sve ljude, tako da sad mi svi 
s griehom na sviet dolazimo, vidi se jasno iz odluke 
sabora tridentskoga, koja (sess: V. c. 2) glasi: „Ako 
tko uztvrdi, da je prestupni grieh Adamov škodio 

jedino njemu, a ne njegovu potomstvu, i da je od 
Boga primljenu svetost i pravdu, što je izgubio, iz¬ 
gubio samo za se, a ne i za nas, ili da je, griehom 
neposluha okaljan, samo smrt i kazne tiela prenesao 
na sav rod ljudski, a ne i grieh, koji je smrt duše: 
neka je izobćen." 

Da je pak iztočni grieh pravi grieh, vidi se odatle, 
što po sv. pismu čovjek uprav sbog grieha iztočnoga 
ne može postići svoj zadnji cilj, i što se sv. krštenjem 
taj grieh uništuje; jer nam samo grieh zatvara nebo 
i jer se sv. krštenje podjeljuje na oproštenje grieha. 
Nalazi se dakle u iztočnom griehu sve ono, što griehu 
pripada. A i sabor tridentski izriekom spominje, da je 
iztočni grieh smrt duše, da je u svakom čovjeku, a. 
sv. krštenjem da se njegova krivica oprašta i da se 
sve uništuje, što je u pravom smislu grieh. 

Sama pak narav grieha iztočnoga sastoji se u 
manjku posvećujuće milosti, koju bi svaki čovjek 
morao imati, a nema je, ili u stanju odvrate od Boga; 
jer ta odvrata od Boga jest jedno isto sa manjkom 
posvećujuće milosti, jer s jedne strane imati posveću- 
juću milost Božju reći će obratiti se k Bogu, a s dru¬ 
ge strane može se odvrata od Boga nazvati ljaga Bogu 
mrzka. A taj manjak posvećujuće milosti nastade ne¬ 
posluhom Adamovim, koji je kao praotac predstavljao 
sav rod ljudski. Tomu se ništa ne protivi prigovor: 
Što je nevino diete od jednoga dana ili časa skrivilo ? 
jer to diete potječe od Adama, nema posvećujuće 
milosti, a moralo bi imati; dakle nema prava na nebo; 
no jer nije osobno sagriešilo, ne će trpjeti nikakovih 
muka, dapače uživat će naravno blaženstvo. 

Da se pak ta narav grieha iztočnoga shvati, 
valja imati na pameti, da se rieč grieh u dvostrukom 
smislu uzima; prvo znači slobodni prestupak zapo- 
viedi, dakle znači čin; drugo znači stanje, to jest 
ono, što u duši čovječjoj ostaje iza onoga prestupka. 
Kad tko smrtno sagrieši, onda je onaj čin, kojim je 
sagriešio, smrtni grieh, a sada po učinjenu smrtnom 
griehu on ostaje u stanju grieha sve dotle, dok se 
ne izpovjedi ili savršeno ne pokaje. Tako mi običajemo 
kazivati: ovaj ili onaj ima na srcu taj i taj grieh ili 
umro je u griehu, premda je davno već taj grieh 
učinjen; hoće se reći: umro je u stanju grieha. 
Griehom se čovjek odvraća od Boga; činom samim, 
kojim se grieh počinio, stavio se samo početak od¬ 
vrate od Boga, koja odvrata postaje stanjem. Grješnim 
činom Adamovim prouzročeno u njem stanje odvraće- 
nja od Boga, t. j. odvraćenja od njegova vrhunarav¬ 
noga cilja, postalo je takodjer stanje i svih ljudi. 
Diete dakle kad se začne, začne~ se kao odvraćeno od 
Boga, ili bolje, nije upravljeno k Bogu kao svojemu 
vrhunaravnomu cilju, jer nema posvećujuće milosti, a 
moralo bi ju imati ter biti upravljeno k Bogu kao 

svojemu vrhunaravnomu cilju. A nema je sbog 
Adamova grieha, sbog kojega se izgubio dar, koji je 
Bog bio namienio svim ljudem pod uvjetom poslušno¬ 
sti prvih roditelja. 

1 tako to tumačenje u sebi sadrži sve, što se za 
grieh bitno iziskuje: manjak dužne pravde i posve¬ 
ćujuće milosti ili odvraćenje od Boga, ter slobodno 
s krivicom spojeno prouzročenje toga stanja. Zato je 
iztočni grieh u svakom čovjeku prava krivica, jer se 
voljom početnika naravi, naime našega praotca, pro¬ 
uzročio taj manjak ili odvraćenje od Boga. 

Zle pak posljedice grieha iztočnoga jesu: da je 
čovjek izgubio pravo posinačtva Božjega, izgubio vrhu¬ 
naravni život duše i pravo baštine na nebo; da je 
čovjeku potamnio um, a volja se sklonila na zlo; da 
je pohota zavladala u tielu; da su čovjeka snašle 
protivštine, muke, nevolje, smrt. 

4. Da se Bog palu čovjeku nije smilovao, ne bi 
nijedan čovjek primio milosti niti bi bio blažen, a to 
sa posve jednostavnoga razloga, što si nitko ne može 
dati posvećujuće milosti, koja je vrhunaravni Božji 
dar, što ovisi jedini o slobodnoj dobroti njegovoj. 
Nebeske naravi bješe vez, što je nekoć čovjeka spajao 
s Bogom; nijedna zemaljska sila nije mogla opet 
svezati griehom raztrgnuti vez, niti Bogu zadovoljiti 
za uvredu griehom mu nanesenu. 

Ako se Bog odlučio smilovati palu čovjeku, onda 
mu je mogao oprostiti, a da nije tražio nikakove za¬ 
dovoljštine ili da je tražio nepodpunu zadovoljštinu, 
što ju može dati i biće ograničeno, kakav puki čovjek, 
ili da je tražio pođpunu zadovoljštinu tako, da je na- 
mislio poslati odkupitelja, koji bi Bogu dao zadovoljštinu 
u ime roda ljudskoga. U prva dva slučaja vidjela bi 
se dobrota Božja, a ne toliko pravda; Bog naime 
nije dužan očitovati sve svoje vlastitosti u istom stepe- 
nu; u zadnjem pak slučaju očituju se dobrota, pravda i 
mudrost Božja. A uprav takovu je Bog zahtievao za¬ 
dovoljštinu i takova nam je obećao spasitelja svieta: 
Inimicitias ponam inter te et mulierem et semen tuum 
et semen illius: ipsa conteret caput tuum. A to će reći: 
Potomak ženin uništit će moć sotoninu. Neprijateljstvo 
ne znači samo naravnu mrzost ili nesklonost, nego 
neprijateljsko mišljenje. Budući da je dakle tu govor 
o neprijateljstvu izmedju žene i sotone,, to se mora 
tako razumjeti, da će svršetak te borbe biti, da će sje¬ 
me ženino sotoni satrti glavu, da će mu moć slomiti, 
da će rod ljudski izpod njegova robstva osloboditi, 
u koje je griehom dospio. To je ono, što je sv. 
Pavao Rimljanom (5, 18) pisao: Sicut per unius delic- 
tum in omnes homines in condcmnationem: sic et 
per unius jhstitiam in omnes homines in justificatio- 
nem vitae. Sicut enim per inobedientiam unius hotni- 

nis peccatores constituti sunt multi, ita et per unius 
obeditionem justi constituentur multi. 

Nema većega neprijateljstva nego što je izmedju 
Boga i djavola. To neprijateljstvo započe, kad pali 
angjeli izgubiše svoju izvornu ljepotu i svetost. Budući 
da je djavao okorio u zlu, nije moguće, da to neprija¬ 
teljstvo ikada prestane. Zato se djavao zove naprosto 
neprijatelj Božji ili naš neprijatelj, jer on kako mrzi 
na Boga, tako mrzi i na čovjeka, dok je prijatelj Božji. 
Zato smo i mi dužni biti neprijatelji djavolu, ako hoće¬ 
mo biti Božji prijatelji, ako hoćemo biti sretni i blaženi. 
Zato se kod sv. krštenja najprije iz nas izgoni djavao, 
pod čijim robstvom po Adamovu griehu i po svojem 
griehu iztočnom bijasmo, ter stupajuć u prijateljstvo Bož¬ 
je i primajuć milost posvećujuću i oproštenje od grieha 
iztočnoga iziskuje od nas sv. mati crkva, da se od- 
rečemo djavola i njegovih djela. Ali malo je ljudi, koji 
zadrže tu nevinost primljenu na sv. krštenju, premnogi 
su u velikom prijateljstvu sa djavolom, a svi su ma 
u malih griesih i tako u nekakvu prijateljstvu s njim. 
A i svi svetci bijahu u iztočnom griehu začeti, a po tom 
pod robstvom djavolskim, a mnogi od njih vodjahu 
život grješan, a istom poslie posvetiše se posve Bogu; 
tako bijahu i oni prijatelji djavolu. Samo jedna jedina 
ne bješe mu nikad prijateljica, nego uviek izmedju 
nje i izmedju sotone postojaše vječno neprijateljstvo, 
jer ona ne samo kroz sav svoj život ne učini nikakova 
grieha ni velikoga ni maloga, nego ona bješe u prvom 
času svojega začetka prosta od grieha iztočnoga i 
puna milosti, jer joj je svemogući Bog stvorivši dušu 
dao u istom času neizmjerno veliku posvećujuću milost. 
Dosta je, da samo nešto spomenemo, pošto u okružnici 
na narod navedosnro već razloge za tu povlasticu 
Marijinu, i to neke samo rieči iz bule pape Pija IX. 
(„Ineffabilis Deus“), kojimi tumači angjeoski pozdrav 
govoreći: „Hac singulari solemnique salutatione nun- 
quam alias audita ostendi, Deiparam fuisse omniurn 
divinarum gratiarum sedem, omnibusque divini Spiri- 
tus carismatis exornatam, imo eorumdem carismatum 
infinitum prope thesaurum abyssumque inexhaustum, 
adeo ut nunquam maledicto obnoxia et una cunr Filio 
perpetuae benedictionis particeps ab Elisabeth divino 
acta Spirito audire meruerit: Benedicta tu inter 
mulieres et benedictus fructus ventris t u i 
(Luc. 1, 42). 

Naš Gospodin Isus jest Spasitelj svih ljudi, dakle 
i bi. dj. Marije. Pa kao što je nas on oslobodio od grieha 
iztočnoga i od drugih grieha svojimi zaslugami, osobito 
svojom smrću na križu, tako je i bi. dj. Mariju Bog 
pogledom na predvidjene zasluge Isusove, osobito na 
smrt njegovu na križu, sačuvao od iztočnoga grieha. 

Za nas govori u tom smislu sabor tridentski (sess. 
V.): „Si quis hoc Adae peccatum, quod origine unum 


est, et propagatione, non imitatione, transfusum omni- 
bus, inest unicuique proprium . . . per aliud remedium 
asserit tolli, quam per meritum . .. Jesu Christi . .. 
anathenra sit.“ 

A za bi. dj. Mariju tvrdi se u navedenoj buli: 
,,B. Virginem Mariam in primo instanti suae concep- 
tionis fuisse singulari omnipotentis Dei gratia et privi- 
legio i n tu i tu me rito rum Christi Jesu Salva- 
toris humani generis ab omni originalis 
culpae labe praeservatam immunem. 11 

5. Već iz tih zadnjih rieči razabira se, da je 
bezgrješni začetak bi. dj. Marije pravi zaklon i bedem 
glavne nauke naše sv. vjere, da je Krist Sin Boga 
živoga i Sin Marijin; jer je samo radi njegovih božan¬ 
skih zasluga ona sačuvana od grieha iztočnoga. A i 
to, što je Krist sjeme ženino, sjeme Djevičino, svjedoči 
za božanstvo njegovo. Jer za njega se ponajprije tvrdi 
i vjeruje, da je začet po Duhu svetom, rodjen od 
Marije Djevice. Zato, veli Proklo, patrijarh carigradski, 
ako majka Spasiteljeva nije Djevica ostala u porodu, 
onda je onaj, koga je ona rodila, bio puki čovjek, i 
njezin porod ne bješe čudesan. To, što se Isus rodio 
od Djevice, tvrdi sv. Atanazij, jest najsigurniji dokaz 
za njegovo božanstvo. Isusovo rodjenje ne bješe od 
volje tiela niti od volje muža; jer da je tako, onda 
bi plod bio grješan, zapleten u sveobću krivicu roda 
ljudskoga; ali ipak bi rodjen od žene naš Spasitelj, 
da bude iz našega roda, da njegovo rodjenje bude 
čovječje i on bude Sin čovječji, nam u svem jednak. 
On je novi Adam, rodjen silom onoga, koji je u prvom 
početku kod prvoga stvaranja lebdio nad vodami tvoreć. 
I tako sa mišlju Boga čovjeka i Spasitelja stoji i pada 
rodjenje njegovo od sjemena ženina, od Djevice. I tako 
je bezgrješni začetak bi. dj. Marije pravi zaklon bo¬ 
žanstva Isusova. 

BI. dj. Marija, kao i svi ostali svetci i kao svaki 
čovjek, imala je osobitu svrhu od Boga. One prevelike 
milosti i ona njezina slava, čim na daleko nadmašuje 
sva ostala stvorenja i zajedno uzeta, nisu dane njoj 
radi nje, nego radi Isusa, a njoj je povjerena bila skrb 
za veliko djelo utjelovljenja Božjega. To joj je bio 
zadatak. Kao što je ona ovdje na zemlji bila osobna 
čuvarica, zemaljska zaštitnica i hraniteljica svojega 
božanskoga Sina, koga je u svojem krilu nosila, k srcu 
privijala, mliekom dojila, tako sada njezino štovanje, 
one hvale, što joj se na slavu prinose i što će joj 
se na slavu prinositi do konca svieta, sve to ima o- 
sobitu tu svrhu, da se sačuva i obrani vjera u njezina 
božanskoga Sina, u njegovo božanstvo i čovječanstvo. 
Sve crkve, njoj na slavu podignute, svi žrtvenici, na 
kojih se štuje, sve slike, što ju predstavljaju, litanije, 
što joj se u slavu mole ili pjevaju, osobito to, što se 
slavi kao kraljica bez grieha'začeta: sve to ima tu 

veliku svrhu, da nam se u pamet doziva, da imamo 
Boga, koji prem je u sebi blažen od vieka, nije se 
žacao sići u krilo Djevičino; a da Djevica bude do¬ 
stojno njegovo prebivalište, sačuvao ju je Bog od iz- 
točnoga grieha. Zato Marijin bezgrješni začetak jest 
pravi bedem, koji vjeru u Spasitelja čuva i brani. 

Da nas bi. dj. Marija o tom osvjedoči, da je 
njezin Sin Bog, morala je ona kao mati biti nekakova 
vanredna žena; jer mati bez osobite časti, bez osobi¬ 
tih prednosti, bez vanrednih milosti i darova, ne bi 
bila mati, koja bi odgovarala božanskomu Sinu, niti 
bi nas mogla osvjedočiti o pravom utjelovljenju Sina 
Božjega. Običnom majkom, koja ne bi imala ništa 
osobito, ništa uzvišeno, ne bi nam bila mogla dosta 
dostojno i živahno usaditi u dušu spomen na svojega 
božanskoga Sina. Da nas uzmogne opomenuti i nam 
posvjedočiti, da je Bog postao čovjekom i da je njezin 
Sin bio, u tu svrhu bilo je od potrebe, da ona i na 
nebu i na zemlju zauzme posve uzvišeno mjesto; bilo 
je od potrebe, da ona već svojom osobom izazove 
počitanje, da pobudi takovu vjeru u svojega Sina. Sto 
ona veću pozornost na se svraća svojim sjajem, koji 
ju okružuje, to razumljivije i jasnije govori o božanstvu 
svojega Sina. Bi li ona imala toliku čast, tolike pre¬ 
dnosti, da nije majka Božja? Nam valja pri tom za- 
vapiti: Kako će velik biti Sin, kad tako veliku ima 
majku! Ona je dakle osim toga, što je imala biti mati. 
Božja, morala imati još i posebnih povlastica, što su 
spojene sa čašću matere Božje, a te prednosti jesu, 
da je bila sačuvana od grieha iztočngga i u prvom 
času svojega začetka providjena milošću posvečujućom, 
da je bila sva čista i od grieha osobnoga, kako veli¬ 
koga tako i maloga. Marija dakle puninom svoje milo¬ 
sti i svetosti predstavlja nam ono stanje, koje bi bio 
Adam postigao u raju zemaljskom, da nije sagriešio. 
Bilo bi vrlo žalostno, bila bi to prevelika pobjeda, golemo 
slavlje za paklenu zmiju, kad bi morao sav rod ljud¬ 
ski proći, a da u njem ne. bi uprav nijedan primjer 
bio za ono, što bi taj rod ljudski s početka morao 
biti po nacrtu Božjem. Adam je bio stvoren po slici 
i prilici Božjoj. Obilata milost Božja bješe u njem i 
čuvaše ga od svakoga grieha i svake nesavršenosti, 
pa da nije svojevoljno sagriešio, bio bi sveudilj na¬ 
predovao u milosti i zaslugah, bio bi rastao u ljubavi 
k Bogu i Bogu bi bio omilio, dok ga Gospodin Bog 
ne bi sa dušom i sa bezsmrtnim tielom iz raja ze- 
( maljskoga prenesao u raj nebeski. 

Ali Adam podlegne napasti; njegovo potomstvo 
ne bješe više čista slika i prilika Božja, nego slika i 
prilika Adamova, a nakažena slika Božja; sviet pro¬ 
padaše od dana do dana sve to više, ter rastijaše u 
griehu, umjesto da je bivao bolji i umjesto da je rastao 
u milosti i ljubavi i svakoj krjeposti. Ali Bog je bio 


odlučio uztuk učiniti proti griehu. On je obećao Spasite¬ 
lja, i taj je Spasitelj došao, da sve rane zacieli, što ih je 
grieh zadao. Bog htjede učiniti veliko, božansko uprav 
djelo, i to načinom njemu kao Bogu dostojnim. Kad se 
kralju ili caru rodi sin, onda običaje velike milosti i darove 
dieliti. 1 kad je Sin Božji imao čovjekom postati od 
žene, htjede Bog Otac isto tako učiniti, htjede, da 
rodjenje njegova Sina po tielu bude vrieme milosti i 
čudesa, a te milosti i ta čudesa htjede osobitim nači¬ 
nom na materi svojega Sina pokazati. I da ona bude 
dostojan stan Sinu Božjemu, sačuva ju od grieha 
iztočnoga i napuni ju uprav bezdnom milosti od prvo¬ 
ga časa njezina začetka, ter odluči, da mu se Sin od 
nje Djevice utjelovi. I tako postade bi. dj. Marija uprav 
svojim bezgrješnim začetkom čuvarica nauke objavlje¬ 
ne, jezgre sve objave, da je Sin Božji čovjekom po¬ 
stao od Djevice, sačuvane uprav zato od grieha iz¬ 
točnoga, što je Sin Božji imao da od nje postane 
čovjek. 

6. Čovjek se mora uprav diviti providnosti Bož¬ 
joj u rukovodjenu svoje crkve. Prije dolazka Spasitelja 
svieta mogahu se svi ljudi spasiti samo vjerom u 
budućega Mesiju. I dok je prvi sviet počevši od Ada¬ 
ma do Abrahama imao živu tu vjeru pred očima, nije 
trebalo nikakova znaka vanjskoga, da se ta vjera sa¬ 
čuva. A kad te vjere poče nestajati, ter Bog odluči 
odabrati potomstvo Abrahamovo, da osobito tu vjeru 
čuva, da će Spasitelj doći, i to uprav iz potomstva 
Abrahamova, koji je vjerovao, da će on starac dobiti 
sina od nerodkinje Sare i da će od svojega sina, što 
ga tako vjerom primi, dobiti veliko potomstvo i u 
tom potomstvu samoga Spasitelja svieta, premda je 
morao toga sina žrtvovati i bio već gotov, da to učini, 
čim zasluži da bude tip prave vjere i njezin čuvar: 
to primi od Boga nalog, da u znak vjere primi obre-' 
žanje na svojem tielu i da se svi njegovi potomci moraju 
dati obrezati, neka se zna, da po rodjenju grieh, što 
iztječe od prvoga čovjeka, na nas prelazi i da svi 
trebaju Spasitelja svieta, koji će ih osloboditi od grieha 
iztočnoga i od svakoga drugoga grieha. 

Slično kako bješe u početku svieta do Abrahama, 
tako bješe u početku naše sv. matere crkve tečajem 
prvih stoljeća. BI. dj. Marija, koja je vjerom začela 
Sina Božjega, imala je poput Abrahama taj zadatak, 
da svojom čašću, svojimi povlasticami, primljenimi od 
Gospodina Boga, čast i povlastice i objavu i ustanove 
Gospodina Isusa čuva i promiče. Posve je naravno, 
da onda, dok je Gospodin Isus sam boravio na svietu; 
dok su apostoli, ti očevidci svega, što su širom svieta 
propoviedali, živo predočavali sve ■ nauke naše svete 
vjere; dok bijahu još u životu učenici apostolski, koji 
su od samih apostola primili svu objavu Božju, dotle 
nije trebalo, da bi. dj. Marija, tip i čuvarica novo- 

zavjetne objave, kao što Abraham bješe tip i čuvar 
objave starozavjetne, ustane na obranu vjere i crkve 
Kristove. Ali kad bezvjerci stadoše umanjivati čast 
Kristovu i mrziti na njega i na njegove ustanove i 
objave i na njegovu crkvu; kad stade onaj sjaj* ta- 
mnjeti, koji se razprostirao od osobe Kristove, od 
njegovih apostola i apostolskih učenika, onda ustade 
bi. dj. Marija, da svojom slavom slavu Kristovu zaštiti 
i obrani, ter dopusti, da nju počnu hvaliti i slaviti, 
samo da se tom hvalom i slavom iztakne njezin Sin 
i prizna od svega svieta kao Sin Božji i Spasitelj 
svieta. 1 to je razlog, zašto je najprije htjela, da se 
iztakne njezina najveća čast, čast Bogorodice, na efež- 
kom saboru, samo neka se time svim pred oči stavi, 
da je Sin Božji čovjekom postao, da odkupi sviet. 

Budući da je od potrebe bilo osobitu tu nauku 
izticati, da je Sin Božji čovjek postao od Djevice, da 
odkupi sviet, to je posve naravno, da je ujedno valjalo 
izticati, kako svi ljudi dolaze na ovaj sviet sa griehom 
iztočnim i kako su svi potrebni, da ih Krist, Spasitelj 
svieta, odkupi; to je to više bilo od potrebe, što se. 
našlo bezvjeraca u ono vrieme, koji su niekali iztočni 
grieh, osobito kod djece, ter je crkva odredila, da 
treba i malu djecu krstiti, jer se i ona radjaju sa grie¬ 
hom iztočnim. Nije ipak nikada ostala nauka bez¬ 
grešnoga začetka bi. dj. Marije bez svjedočanstva, jer 
osim što se nalaze tragovi te nauke u istih knjigah 
liturgijskih iztočne crkve već g. 485., nalaze se dokazi 
očiti za tu nauku u svetkovinah začetka našega Go¬ 
spodina, u kojih se dosta jasno iztiče i bezgrješni za¬ 
četak bi. dj. Marije, jer se tom sgodom prispodabljaju 
Adam -i Eva prije grieha sa drugim Adamom Kristom 
i drugom Evom Marijom; a još jasnije nalazi se ta 
nauka u svetkovini rodjenja Marijina, gdje se očito 
uzima u pretres i rodjenje u utrobi sv. Ane, naime 
začetak bi. dj. Marije, te se govori: in iitero concepta 
est Maria Dei Patris beneplacito et cooperatione sanc- 
tissimi ac vivificantis Spiritus (Joh. Euboeens. orat. in 
conc. n. 24). I onda se malo po malo odatle izvodilo, 
da valja ustanoviti svetkovinu dies conceptionis et 
creationis Matris Domini, kao i njezin dies nativitatis. 
Od 12. stoljeća izbila je sve više ta svetkovina na 
površinu, dok se nije obćenito uvela u crkvu. Sv. otci 
pape sve su više opredjeljivali smisao bezgrješnoga 
začetka, kao Siksto IV. g. 1483., sam sabor tridentski, 
Pavao V. g. 1617., Grgur XV. g. 1622., a osobito 
Aleksandar VII. g. 1661. u buli „Sollicitudo omnium 
ecclesiarum“: „Sane vetus est Christi fideiium erga 
B. Virginem Mariam pietas, sentientium, ejus animam 
in primo instanti creationis et infusionis in corpus 
fuisse speciali Dei gratia et privilegio intuitu merito- 
rum Jesu Christi filii ejus, humani generis redemptoris, 
a macula peccati originalis preservatam immunem, at- 


que in hoc sensu ejus conceptionis festivitatem solemni 
ritu colentium et celebrantium." Istimi .riečmi papa 
Pijo IX. dne 8. prosinca 1854. proglasi, da se ta nauka 
nalazi u objavi, ter ju valja vjerovati, drugimi riečmi, 
proglasi ju dogmom. 

Sto nas ovdje sad osobito zanima, jest to, što 
svi otci za uzrok, zašto je bi. dj. Marija bez grieha 
začeta, navode to, što je mati Božja, i da je sve 
većma sv. mati crkva tu nauku izticala, što su većma 
bezvjerci i krivovjerci, osobito luterani i kalvini i drugi 
protestanti snizivali osobu našega Gospodina Isusa, 
dok ne dospješe naša vremena, kad se i međju nazqvi 
katolici nalaze premnogi, koji ne vjeruju, da je Go¬ 
spodin Isus Sin Boga živoga i Sin Marijin. I zato je 
uprav ovo zadnje vrieme bilo najprikladnije, da se 
uprav ta dogma iztakne, to više, što u novije vrieme 
i druge- istine naše sv. vjere današnji nadriučenjaci i 
bezvjerci nieču, što su uzko sjedinjene sa bezgrješnim 
začetkom bi. dj. Marije. Ovamo spadaju ove istine: 
da sav rod ljudski potječe od jednoga para; da je 
taj par u raju zemaljskom sagriešio i sbog toga grieha 
da je sve zlo došlo na ovaj sviet; da iztočni grieh 
rodjenjem prelazi na sve ljude; da je Bog obećao 
Spasitelja svieta, koji se imao od žene roditi, i da je 
taj Spasitelj svieta Sin Božji i Sin Marijin. 

Zato se može kazati: Bezgrješnim začetkom bi. 
dj. Marije osudjuje se ponajprije bezvjerje proti osobi 
našega Gospodina Isusa i ostalih istina, što se na- 
vedoše, a onda se osudjuju svi oni sustavi našega 
vieka, koji se varaju mišlju, da će doći ne znam 
kakova sretna vremena i da se čovjek može sve više 
usavršavati, tako ter može doći na ovoj zemlji do pod- 
pune sreće, a to da može postići ugadjajuć svojim 
nižim pohotam i Svojim zlim sklonostim. 

Ali stoji proti tomu čvrsta odluka sabora trident- 
skoga (sess. V. c. 1.-N5.), što : glasi: „Si quis non 
confitetur, primum hominem Adam, cum mandatum 
Dei in paradiso fuisset transgressus, statim sanctitatem 
et justitiam, in qua constitutus fuerat, amisisse, in- 
currisseque per offensam praevaricationis hujusmodi 
irarn et indignationem Dei atque ideo mortem .. . totum- 
que Adam in deterius commutatum fuisse, anathema 
sit.“ A to će reći: Čovjek je stvoren dobar i sretan, 
ali zli i težki udes, što ga je snašao, kazna je grieha. 
Ne smije se dakle sve zlo i sva gorčina ljudske nevo¬ 
lje pripisati nesavršenim zakonom ili nesavršenim vladi¬ 
nim sustavom ili nejednakim vanjskim odnosom. Neka 
se slobodno promieni sadašnji red stvari, neka se 
slobodno stvore novi zakoni, novi vladini sustavi, neka 
se prekine posve sa prošlošću, ne će se ipak nikada 
moći začepiti vrelo svoj nevolji, nego će ono teći i 
nadalje, doklegod stoji nepokretna istina, da je rod 

ljudski griehom izgubio prvobitno svoje sretno stanje, 
i zato da je osudjen, da čini pokoru. 

A nije istina ini to, da se sile ljudske mogu usa¬ 
vršiti do najvećega stepena, jer mu je sbog Adamo¬ 
va grieha um potamnio, a volja oslabila; zato će udes 
čovjeka sebi pripuštena uviek biti: zablude uma i 
razvraćenost srca, jer iztočnim griehom razrušeno je 
suglasje izmedju duha i tiela i njegovih pohota. 

Napokon je velika bludnja misliti, da se može 
kakova prava sreća postići u životu prema nižim po- 
hotam i prema zlim sklonostim, jer je čovjeku to naj¬ 
veća nesreća; jer zadovoljujuć nižim pohotam još se 
većma poremećuje ravnoteža njegovih viših sila i spo¬ 
sobnosti, ter medju njimi nastaje još veći jaz, pa se 
time uništuje prava savršenost i sreća. 

7. Pravom zato sv. Ćiril Aleksandrijski zove bi. 
dj. Mariju žezlom prave vjere, dokazom katoličke istine. 
Njezina je povlastica, da je majka Božja i Djevica, da 
je bez grieha začeta uprav zato, što je majka Božja, 
što sv. mati crkva svakomu napadaju na otajstvo utje¬ 
lovljenja Sina Božjega suprotstavlja, što sv. mati crkva' 
štiti i brani, jer ne da, da joj se to glavno otajstvo 
mienja, nakazuje, prenačinja. Po bi. dj. Mariji otajstvo 
se utjelovljenja Sina Božjega ostvari i najprije očitova; 
tko Mariji ne vjeruje, ne vjeruje ni u Sina. Zato svaka 
hvala Mariji dana jest ujedno i glasno izpoviedanje 
naše vjere u Boga čovjeka; svaki pozdrav upravljen 
na bi. dj. Mariju, kojom ju pozdravljamo: Zdravo, 
Marijo! podiže ujedno srce i k onomu, koji je od 
vieka bio u krilu otčevu, a radi spasenja roda ljudsko¬ 
ga nije se žacao sići u krilo bi. Djevice. Zato joj sv. 
mati crkva i kliče: Tu sola interemisti omnes haereses 
in universo mundo. I tako razumijemo, zašto je borba 
protiv Krista s početka bila ujedno borba protiv bi. dj. 
Marije; svaka kriva vjera svrši s preziranjem bi. dj. Marije.. 
I tako kako je^ nemoguće klanjati se Sinu, a uz to 
misliti i govoriti bez počitanja o Sinu, tako je tako- 
djer nemoguće, da uz ružne misli o njoj dobiješ misli, 
da se njemu pokloniš. 

I to sve, što o bi. dj. Mariji navedosmo i što bi 
se još dalo navesti, a i tajni razlozi njoj samo poznati, 
potače nju, da onda, kada sv. mati crkva odluči, da 
je ona bez grieha začeta, ne prije, usred bezvjerna 
i nevjerna svieta ukaza se u Lurdu nevinoj djevojčici, 
ter kaneći sav sviet potaći na pokoru, kako joj je 
stavila na srce, da ona hoće,neka se dostojna crkva njoj na 
slavu sagradi i neka se propovieda, što? pokoru, pokoru, 
i neka se moli za obraćenje grješnika, a da se to po¬ 
stigne, najbolje je mislila da će biti, ako o njoj sveće¬ 
nici propoviedaju širom svieta: Ego sum ■ immaculata 
conceptio! jer se u tom naslovu kriju sve glavne istine 
o Bogu Otcu, Stvoritelju svieta, o Bogu Sinu, obeća¬ 
nom Spasitelju svieta, o Bogu Duhu svetom, Posveti- 


telju u prvom začetku bi. Djevice i Posvetitelju svega 
ostaloga svieta, sbog čega Spasitelj svieta i bi obećan; 
o njoj samoj, onoj ženi, koje je sjeme Isus Krist Sin 
Boga živoga; o nas, koji smo u griehu rodjeni i kojim 
ništa toliko ne treba, koliko facere dignos poenitentiae 
fruetus. 

8. Nije zato čudo, što je sv. mati crkva prigodom 
petdesetgodišnjice proglašenja te objavljene- nauke že¬ 
lju izrekla, da ju ove godine osobito nastojimo pro¬ 
slaviti i njezina Sina a našega Gospodina Isusa, i što 
se širom svieta počeli odazivati biskupi, svećenici i 
vjernici, da to što dostojnije i učine. I mi odazivajuć 
se toj želji sv. Otca .pape Pija X. i sve ostale crkve, 
opredjeljujemo, neka bi se ovim načinom nastojalo 
proslaviti bezgrješni začetak bi dj. Marije: 

1. Od mjeseca travnja počevši svaku prvu nedjelju 
iza 8. neka se pjeva pučka misa de Immaculata con- 
ceptione B. V. M. Gdje ima više svećenika, neka jedna 
misa bude de die. Kad mise iza evangjelja neka bude 
propovied o bezgrješnom začetku bi. dj. Marije. 

Svakoga 8. u mjesecu neka zvoni zvono kroz 
po sata u vrieme, kad se obično ne zvoni, da se tako 
sviet prije sjeti te vanredne svečanosti. U Sarajevu 
neka zvoni zvono bi. dj. Marije prije podne u deset 
sati. 

2. Mjesec svibanj i listopad neka se onako oba¬ 
vljaju, kao do sada. Gdje nije običaj propoviedati, 
neka se čita iz knjige o čudesih o Lurdu (ima dvie 
tri knjige hrvatske, jedna velika, izašla u Dalmaciji), 
ili iz bi. Ludviga Grignona o pravoj pobožnosti k bi. 
dj. Mariji, što se nalazi u zadnjem svezku Filipoviće- 
vih propoviedi ili u molitveniku: Rajska vrata. 

3. Po nedjeljah iza 8. svakoga mjeseca neka se 
po gradovih i selih u vrieme, kako je gdje najsgodnije, 
po redu svečano posvete bez grieha začetoj bi. dj. 
Mariji molitvom, kojom joj se kod prve pričesti djeca pri¬ 
kazuju, ili molitvom blaženoga Ludviga Grignona, što 
se nalazi u gore navedenih knjigah, najprije djeca 
mužka (recimo mjeseca travnja), djeca ženska mjeseca 
svibnja, momci mjeseca lipnja, djevojke mjeseca srpnja, 
muževi mjeseca kolovoza, žene mjeseca rujna, a mjese¬ 
ca listopada starci i starice; napokon na sam dan 
8. prosinca svi. Na te dane kod posvete mogu se ob¬ 
noviti krstni zavjeti. Može se taj red i preokrenuti, kako 
tko misli, da je bolje. 

4. Neka se dvie ili više župa dogovore, da obave 
zajedničku procesiju na slavu bez grieha začete bi. 
dj. Marije. Neka se tom sgodom gleda sviet što više 
izpovjediti i pričestiti. Kod procesije neka se nastoji 
uzdržati red. Može se nositi slika ili kip bez grieha 
začete bi. dj. Marije u procesiji. Osobe, koje nose, 
treba da dan prije poste (ako ne poste, nije im grieh) 
i da se izpovjede i pričeste i tako da dostojno nose 

sliku ili kip. Svakako treba da su osobe najbolje ili 
od najboljih u mjestu. 

5. Devet dana prije 8. prosinca neka se obavlja 
devetnica, počevši od 29. studenoga. Mogu se moliti 
ili pjevati litanije lauretanske sa svojimi molitvami. 
Okružnica na narod mogla bi se na devet česti raz- 
dieliti, i svaki put dotični diel iza litanija pročitati, ili 
se može nešto iz koje knjige o lurdskoj majci Božjoj 
pročitati. 

6. Sam dan 8. prosinca neka se obavi što sve¬ 
čanije, i svi neka se majci Božjoj bez grieha začetoj 


taj dan prikažu i neka joj obećaju, da ne će vriedjati 
ni nje ni Sina njezina. 

7. Po zavodih neka nastoje držati kakovu aka¬ 
demiju na slavu bez grieha začetoj bi. dj. Mariji. 

8. U Sarajevu neka se prve nedjelje iza 8. mjese¬ 
ca kolovoza drži svečana služba Božja u franjevačkoj 
crkvi sv. Ante, mjeseca rujna u crkvi milosrdnih sestara, 
mjeseca listopada u crkvi sjemeništnoj sv. Ćirila i 
Metoda, a na sam dan u katedrali i u svih drugih 
crkvah. 

U Sarajevu dne 2. veljače na svietlo Marinje 1904. 

t Josip, 

r- nadbiskup vrhbosanski. 


„Pravno stanovište glede staroslavenske službe božje 

u katoličkoj crkvi“. 


Cvašta je već doživjela naša glagoljica, od kako ju 
uzeše pod svoje okrilje najnoviji'nepozvani brani¬ 
oci. Neki stavljali glagoljicu kao uvjet, pod kojim bi 
jedino ostao narod hrvatski još i dalje u Crkvi kato¬ 
ličkoj, inače da će se ociepiti od rimske Crkve. Drugi 
prikazivali glagoljicu kao jedino sredstvo, koje bi još 
bilo podobno da obrani hrvatstvo od tudjinske najezde. 
Glagoljica je još postala i deviza novinarskoj kampanji 
proti rimskoj Stolici. I na pojedine hrvatske biskupe 
obaralo se u sav mah a opet u ime glagoljice. Staro¬ 
slavenski naš crkveni jezik postao je tako onaj „Sunden- 
bock“, koji odgovara za svu tu danas hajku, što se 
diže proti Crkvi i hierarhiji. Koliko se toga već na¬ 
pisalo po našem liberalnom novinstvu; koliko dema- 
gožke retorike, koliko bezsmislenih članaka, koliko 
zlobnih viesti i shismatičkih rečenica bacilo se ovih 
posljednjih godina u sviet, a sve — u obranu glagoljice! 

Ali sve dojakošnje izjave i izljeve protuvjerske 
mržnje nadkriljuje članak, što je izašao u feuilletonu 
riečkoga „Novog Lista“ (br. 15., 16., 19. i 20. o. g.) po¬ 
dugačkim nadpisom: „Pravno stanovište glede 
staroslavenske službe božje u katoličkoj 
crkvi“. Čovjek ostane uprav zapanjen, kad ono pro¬ 
čita, i nehotice se mora da upita: zar je sbilja moguće, 
da jedan hrvatski list može ovako šta objelodaniti? 
Tu je nagomilana tolika gomila neznanja, zlobe i 
mržnje proti Crkvi, da je taj članak pravi unicum u 
savremenoj žurnalistici. Čitav sastavak odaje veliku 
srodnost sa poznatimi ,,Obzorovimi“ članci: „Odkud 
nehajstvo prama glagoljici", s tom samo razlikom, što 
se u njem posve otvoreno zastupa razkolna težnja, 
i što se još bezočnije udara na rimsku kuriju i svetu 
Stolicu, i što se poziva hrvatski narod na fizički od- 
por proti Crkvi. — Mi se ne bismo osvrnuli na ovaj 
bezsmisleni krpež „Novoga Lista", jer valjada ni sam 


auktor ne drži za osbiljno ono, što je napisao. Ali da 
naši čitaoci vide, šta sve može napisati liberalna strast, 
i kakvimi argumenti služe se ti ljudi u svojoj „borbi 
za narodne svetinje", osvietlit ćemo ipak ukratko, 
kakovo je to liberalno „pravno stanovište" pogledom 
na našu glagoljicu. 

Pisac započinje svoje remek-djelo sa bombastič¬ 
nom deklamacijom, „kako se hrvatski narod diže 
na obranu svog amaneta u zadnje vrieme odporom, 
prietećim sve do pretrgnuća odnošaja s Rimom. Na 
ovaj skrajni odpor potaklo je i požestilo hrvatski 
narod nečuveno i nepravedno nastojanje rimske 
kurije . . .“ Htjeli bismo znati, gdje li je taj „hrvat¬ 
ski narod", o kojem trabunja učeni feuilletonist 
„Novoga Lista"; gdje li je taj narod, što gaje „ne¬ 
čuveno i nepravedno nastojanje rimske kurije" pože¬ 
stilo i potaklo na skrajni odpor, i što sad hoće da 
poradi glagoljice pretrgne odnose s .Rimom. Mi sve 
do dana današnjega ne čusmo za taj narod. Nam je 
poznat samo jedan hrvatski narod, koji živi u užoj 
Hrvatskoj, Slavoniji, Dalmaciji, Istri, Bosni i Herce¬ 
govini, a taj se narod ne žesti, niti se prieti Rimu 
„pretrgnućem odnošaja". Taj pošteni narod hrvatski 
voli svoju glagoljicu i visoko ju cieni; ali voli on i 
rimskoga papu kao otca svoga, a Crkvu katoličku kao 
majku svoju, te će radije podnieti sve, nego li ,,pre- 
trgnuti odnošaje s Rimom", t. j. ociepiti se od jedino 
spasonosne Crkve katoličke i razstaviti se sa namjest- 
nikom Kristovim na zemlji. Narod hrvatski poznaje 
daleko bolje katoličku nauku, nego njegovi liberalni 
prijatelji; on zna za rieč Kristovu: „Ako li Crkve ne 
posluša, neka ti bude kao poganin i carinik" (Mat. 18, 
17); zna i za dogmat svoje vjere: Extra Ecclesiam 
nulla salus — izvan Crkve nema spasenja. Ovo ne¬ 
pokolebljivo katoličko uvjerenje ne će si dati na- 

rod hrvatski tako lako uzdrmati, i najveća mu se 
uvreda nanosi, kad se usudjuje nekakav anonimon 
individuum u njegovo ime patetično dovikivati, da se 
prieti Rimu „pretrgnućem odnošaja". Ovaki govordžija 
drzko napada na poštenje i značaj naroda hrvat¬ 
skoga. — „Skrajni odpor" pojavio se tek u jednom 
slovenskom selu, u Ricmanjih ; no taj osamljeni 
slučaj prilično je već osvietljen, a na sramotu tamo¬ 
šnjega pučanstva. 

Učeni „jurist" oborio se je sav sa svojega „prav¬ 
nog stanovišta" na rimsku kuriju i na rimske kongre¬ 
gacije; časti ih divnimi epiteti. „Rimska kurija je sama 
toli nevjerna i nedosliedna u načelim, kao i sumnjiva 
u težnjama . . . (Za gramatiku puno baš ne mari naš 
pravnik, samo neka se „liberalno" piše, „Novi List" 
onda će sigurno primiti. Mi i ortografski vjerno na¬ 
vodimo rieči iz „Novoga Lista".) „Neke nepodobštine 
rimske kongregacije ne mogu se podnieti, bezsmislena 
su načela, kojim nam sude . . . Vatikan je svojom 
politikom, koja tužno zaudara politikom zemaljskom, 
svjetskom, koristoljubivom, sasvim protivnom Isusovom 
duhu, pronevjerio već pouzdanje i osi on hrvat¬ 
skoga naroda." 0 rimskoj pak Stolici veli, da je 
„ohladnjela njezina apostolska revnost," te da je ,,utr- 
nut duh Isusovog evangjelja." — Svemu tomu ne 
treba odgovora. Svaki katolik zna, tko je papa, i koga 
on na zemlji zastupa, i kolika je njegova vlast; zato 
je katoliku izvan svake sumnje i to, da mora slušati 
sv. Otca papu u svem, što on uči ili odredjuje u 
vjerskih, ćudorednih i crkvenodisđpli.najiiih stvarih; 
slušati ga mora u svem, što nije griekHffi^iyolički 
aksiom i o tom se medju katolici ie ..razpra vi ja. 

Isto vriedi i za rimske kongregacije. ,»VjjlbQ^ta“ je o 
tom obširnije govorila u 22. broju lanjske godine, a 
čini se, da nekim još nije jasno, što su- kongregacije. 
Liberalni „glagoljaši" uviek se mudro ogradjuju proti 
prigovoru, da njihovi napadaji nišane na samoga papu, 
jer oni da prigovaraju samo rimskoj kuriji i rimskim 
kongregacijam. U papu — Bože sačuvaj — nikada ni 
prstom dirnuti, a kongregacije, one su im „vogelfrei", 
njihove odluke jesu „nepodobštine, koje se ne mogu 
podnieti." A šta je rimska kurija? Tim imenom na¬ 
zivaju se one crkvene oblasti, kojirni se papa služi 
u upravljanju cjelokupne Crkve; a kongregacije su 
sborovi kardinala, koji savjetuju i pomažu papi u 
crkvenoj upravi. Ovi sborovi niesu neprevarljivi, ali 
njihove odluke i naredbe imaju istu vriednost i moć, 
kao da. ih je izdao sam papa. Papa Benedikt XIV. 
veli, da po kongregacijah izriče apostolska Stolica 
svoje odluke. O crkvenih pbredih, dakle i o glagoljici, 
odlučuje sbor za obrede (S. Rituum Congregatio). Ovu 
kongregaciju ustanovio je papa Siksto V. g. 1588. te 
joj povjerio zakonodavnu vlast; ova je kongregacija 


izjavila g. 1846., da njezine odluke imaju istu vrie¬ 
dnost i zakonsku moć kao neposredne odluke papine, 
i Pijo IX. potvrdio je tu izjavu dne 17. srpnja 1846. 
(Decreta a s. Congr. emanata et responsiones quae- 
cunrque . . . eandem habent auctoritatem, acsi im- 
mediate ab ipso summo Pontifice promanarent, quam- 
vis nulla facta fuerit de iisdem relatio Sanctitati suae.) 
Štogod dakle naredila kongregacija za obrede, vjernici 
se moraju bezuvjetno pokoriti. Koji bi se protivio 
njezinu auktoritetu, protivio bi se auktoritetu papinu, 
a takovu vjerniku nema više mjesta . u katoličkoj za¬ 
jednici; jer auktoritet rimskoga biskupa jest ona sila, 
što spaja vjernike n crkvenom jedinstvu. — Iz toga 
sliedi, kako neumjestno i katoličkomu duhu protivno 
jest ono surovo i prosta";;o kritikovanje odluka rimske 
kongregacije, u čem se u zadnje vriem'e na žalost 
toliko iztiču naše novine. Kongregacija nikada ništa 
ne odredi, a da prije .svaku stvar temeljito ne izpita i 
ne prouči; ona ne stvara nikada kakvih odluka, ako nema 
za to važnih i opravdanih' razloga. Zato, makar mi 
za se i bili uvjereni, da bi bilo umjestnije i bolje pro¬ 
tivno od onoga, .što je odlučila kongregacija, ipak smo 
u savjesti obvezani sliediti njezine odredbe. Jedino 
sredstvo, što nam u takovu slučaju preostaje, jest to, 
da putem molbe predočimo papi ili kongregaciji svoje 
želje i proturazloge, koje neka oni po svojoj uvidjav- 
nosti uvaže. 

To vriedi i za našu glagoljicu. Pitanje o glago¬ 
ljici jest nutarnje crkveno pitanje, ,o kojem odlučuje 
izključivo nadležna crkvena oblast, naime kongregacija 
za obrede. Crkva i samo ona ima pravo da odredjuje 
obrede kod sv. mise i u podjeljivanju sv. sakramenata. 
Tu nema nikakve distinkcije, kako bi to htio „jurist" 
u „Novom Listu"; ovo pravo crkvene vlasti ne pro¬ 
teže se samo na „substancijalne čine", nego na sve¬ 
kolike obrede i njihove dielove; svećenik je u savjesti 
dužan da se drži i najmanjih rubrika, što se propisuju 
kod bogoslužja. Učeni pisac, koji promatra glagoljicu 
sa „pravnoga stanovišta", ima o tom svoje medju 
katolici do danas nečuveno mnienje, da o jeziku kod 
bogoslužja ne odlučuje Crkva, nego narod. „Ne, ne 
očekujrno od Rima, gdje smo mi gospodari!" 

1 opet: „Nikad se dosta ne može pokuditi ono pri¬ 
puštanje prava odlučivanja o glagoljici Rimu (krasna 
stilizacija!), kao i mnienje, da je Rim jedino 
vi a stan što promieniti." Na drugom se opet 
mjestu tuži: „Dokle će vladati malodušnost i neiz- 
vjestnost hrvatskim duhovim, ter će trpjeti, da se tama¬ 
ne svete djedovske stečevine, i da će očekivati pokorno 
kakvu mu dragu odredbu u pogledu mile mu glago¬ 
ljice od rimske kurije, kao da je ona vlast na 
ukidati narodna prava." Kada juristi hoće da 
govore o kakovu pitanju sa „pravnoga stanovišta". 

onda se pozivaju obično na paragrafe ili iznesu makar 
kakve dokaze, a „jurist" „Novoga Lista" ne treba 
toga; on samo šta krupno izvali, pridometne još po 
koji uzkličnik, i fait accompli — pitanje je riešeno. 
Tako ti on razpravlja o našoj glagoljici sa „pravnoga 
stanovišta". 

Pisac se je raztužio do u dno duše svoje gleda¬ 
jući, kako propada vjera, kako gine duh Isusov u Crkvi 
rimskoj; a ne može da bude drugačije, kad je rimska 
kurija takav nemariš za glagoljicu! „Već je svršeno 
(naime s vjerom), kada se sadašnje odredbe mogu 
kositi s negdašnjim papinskim naredbam i sadašnje 
težnje š drevnom susretljivošću narodima; svršeno 
je za napredak vjere, kad se rimska kurija od¬ 
lučuje u pitanjima glagoljice, izvješćujući se ponajpače 
od naših narodnih protivnika, ili svojih pouzdanika 
jezuita, koji nas ne poznaju i naše potrebe, i od 
kojih od vajkada ne oćutismo dobra srca." — Ah! 
opet ti Isusovci! nigdje niesmo sigurni od njih! kvare 
nam mladež! u naših zemljah šire germanizaciju! 
otimaju nam milijune! napokon se eto zakleli, da nam 
unište i glagoljicu! Strašno! 

„Dokle će se okorišćati s pokornošću i odanošću 
Hrvata rimskoj stolici!" Tako uzvikuje pravnik „Novo¬ 
ga Lista", a mi ga, da po duši kažemo, ne razumi¬ 
jemo. Njegovo „pravno stanovište"- mora da je po¬ 
sebne vrste. Isus Krist, Sin Božji, ustanovio je na 
zemlji Crkvu, u kojoj se mogu ljudi spasti; ova Crkva 
jest katolička Crkva, i njezina glava jest rimski papa. 
Ovo predpostavljamo držeći, da pisac spomenutoga 
članka vjeruje, jer inače ne bi imao pravo govoriti o 
glagoljici, Crkvi i našem hrvatskom katoličkom narodu. 
A sad ga pitamo, tko se „okorišća" tim, što su Hrvati 
članovi Crkve Kristove? Zar ima Krist kakovu korist 
od toga, ako se Hrvati spasu? Zar mora Crkva biti 
zahvalna, ako se ljudi služe spasonosnimi sredstvi, 
što im ih ona pruža? Niti će Krist, niti njegova Crkva 
šta izgubiti, ako se — ne daj Bože — Hrvati odmetnu 
od nje, ali bi narod hrvatski izgubio — sve. Kako je 
je dakle smiešno i bezsmisleno, kad se u „Novom 
Listu" govori o nekakvu „okorišćanju" s pokornošću 
i odanošću Hrvata rimskoj stolici! Bit će da je i ovako 
benetanje opravdano sa „pravnoga stanovišta" ! 

Pravnik „Novoga Lista" upućuje i svećenstvo, 
kakav mora da bude njegov odnos naprema biskupom 
i papi; tvrdi naime, da se „svećenik ne mora poko¬ 
ravati iz savjesti kojekakvim odredbam nadležne vla¬ 
sti." Krasne li discipline svećeničke, kad bi se ona 
osnivala na ovakom „pravnom stanovištu" ! Ali na 
žalost u Crkvi katoličkoj vlada najstroža poslušnost 
naprema poglavarom crkvenim, i to poslušnost iz 
■savjesti; da je naš jurist zavirio u crkveno pravo, 
znao bi možda, što je „obedientia canonica". Biskupi 


moraju svečano obećati papi, da će mu biti poslušni 
(ego . . . ab hac hora in antea fidelis et obediens ero 
beato Petro-Apostolo, sanctaeque Romanae Ecclesiae 
et Domino nostro Papae . . . suisque successoribus 
canonice intrantibus). Novo zaredjenoga svećenika pita 
biskup: Promittis mihi et successoribus meis reveren- 
tiam et obedientiam? i redjenik mu odgovara: Pro- 
rnitto. Isto tako mora svaki župnik, prije nego pre¬ 
uzme službu, svečano obećati i zakleti se, da će ostati 
poslušan rimskoj Crkvi. Zar ovako svečano obećanje 
i zakletva da ne obvezuje u savjesti? 

Videći, da bi bilo malo potežko uvjeriti katoličko 
svećenstvo o ovakom „pravnom" odnosu njegovu na¬ 
prema poglavarom crkvenim, kuša vriedni naš pisac 
da protumači narodu svoja „pravna" načela u pitanju 
glagoljice. Upućuje on naime hrvatski narod, kojim 
će „pravnim" putem doći do svoje glagoljice: „Jedino 
dostojna i uspješna obrana naše svetinje pokazuje se 
via facti, naime, neka narod zahtieva od svojih sveće¬ 
nika uporabu glagoljice; neka je uzdrži, gdje je, a pro¬ 
širi gdje nije, i to sve via acti ... ne treba moljaka¬ 
nja, već nek se narod odlučno izjavi: hoćemo od 
popa i fratra službu božju u našem posveće¬ 
nom jeziku ili nikako... i od fratara mora 
biti povraćena i uzpostavlj ena glagoljica, 
kako su nam je oni uništili djelomice u svojim župam". 
U istom smislu govorio je već prije dvie godine dana 
spljetski načelnik Milić: „Rima ne treba smetati. To 
pitanje zavisi jedino od nas katolika, to jest od puka 
i popova. Ako su ova dva faktora složna, ako sbilja 
hoće da se odmah i obće rabi staroslovenska služba 
božja, dosta je, da puk ne sluša druge litur¬ 
gije osim glagoljske, da ne pohadja crkvu, ako se u 
njoj ne glagolja." Dakle: glagoljska misa ili nika¬ 
kva! Tako pišu i govore oni, koji hoće da budu još 
kršćani i katolici! Već smo jednom iztakli u „Vrh¬ 
bosni", da ovi ljudi smatraju svetu misu kao sredstvo, 
što mora da služi gladoljici. Ako nema glagoljice, 
onda vjernici ne trebaju više svih onih velikih milosti, 
što ih dobivaju po svetoj misi; bez glagoljice ne 
trebaju se više Hrvati klanjati Isusu u presv. Oltar¬ 
skom sakramentu; ne trebaju više pohadjati crkvu, 
gdje se Isus u nekrvnoj žrtvi prikazuje svojemu Otcu 
nebeskomu za rod ljudski, pa i za narod hrvatski! 
Sve to prestaje i ne treba, ako se sveti čini ne oba¬ 
vljaju u staroslavenskom jeziku. Može li tako šta tvrditi 
jedan osvjedočen kršćanin? Može li jedan katolik 
Hrvat poticati svoj narod na tako strahotan grieh ? 
Ne, ovaki ljudi niesu više niti kršćani niti Hrvati; to 
su zločinci sa bankrotiranimi vjerskimi osjećaji, koji 
bezdušno izigrivaju najsvetije narodne ideale i najveća 
njegova dobra. Njihovo načelo: ili glagoljska misa ili 
nikakva — samo je izljev bezvjerske duše, samo je 

skrajna mržnja na kršćanstvo, pa zato ne ćemo da o 
tom dalje razpravljamo. Svaki katolik stvorit će si bez 
dugog razmišljanja pravi sud o takovu načelu'. 

Iza ovih duhovitih misli uputio se naš pisac u 
strogo „juridičko" razmatranje glagoljskoga pitanja. 
Hoće da dokaže, da je staroslavenski jezik crkveni 
zakon, a ne povlastica ili običaj. Divne su njegove 
definicije. Po njem je običaj „uzurpacija crkovne 
vlasti od većine puka, jest ukidanje, protimba crkve¬ 
noga zakona." Običaj jest uzurpacija crkvene vlasti! 
Pisac po svoj prilici nije mogao biti u normalnom 
stanju, kad je napisao ovaku glupost. Uz ovu defini¬ 
ciju odmah stavlja i ovo: „Ako običaj prodre, uzur¬ 
pacija je uzakonjena." Ako je piscu poznato dr. Be- 
lajevo crkveno pravo, mogao bi naći ondje posve 
drugčiju definiciju običaja: „Običaj jest pravo, nastalo 
uz privolu-.crkve ponavljanjem sličnih čina u 
kojoj zadrugi". (2. izd., str. 20.) Aichner navodi istu defi¬ 
niciju: „Jus per similium alicujus communitatis actuum 
frequentiam Ecclesia consentiente inductum." 
(Comp. Jur. eccl. § 12. 3.) Da se običaj prizna kao 
običaj i da dobije zakonsku moć, mora biti razuman 
i pri vol i ti mora na nj — saltem tacite — za¬ 
konodavac, u crkvenih dakle pitanjih rimski papa. 
S ovakim shvaćanjem u očitoj je protivnosti ono, što 
pisac tvrdi dalje: „Običaj se kosi temeljito sa katolič¬ 
kom crkvenom vlašću." Noldin veli (Th. mor. 1. n. 
177. 3.): „Nulla est lex ecclesiastica, quae contraria 
consuetudine abrogari non possit." Ovo neka pisac 
primieni na svoj članak, pa će vidjeti, da nije nemo¬ 
guće, da bi bila glagoljica u nekom smislu običaj; 
niti je „nedosljednost rimskih papa", ako upotreblja¬ 
vaju rieč „ubi de consuetudine". Još manje je „oče¬ 
vidna inkonsistencija" običaja i povlastice; jer ako je 
papa Hadrijan II., a kasnije Ivan VIII. podielio već 
uobičajenoj glagoljici svoje privoljenje izriekom, bio je 
to izričaj posebne milosti, jer je on mogao isto tako 
i zabraniti glagoljicu. Običaju se je dakle pridružila i 
povlastica. 

Ali to samo mimogred, da se vidi, kako je te¬ 
meljito upućen u crkveno pravo učeni „pravnik" „Novoga 
Lista". 

Glagoljica dakle po njegovu dokazivanju nije 
niti običaj niti povlastica, nego je zakon, pravo, što 
ga ne će nitko izbrisati. Evo ukratko njegovih dokaza: 
1. Naši vjerovjestnici sv. Ćiril i Metodij „ustanovili su 
slovensku liturgiju u slovenskoj crkvi prije svakog 
odnošaja i posla s Rimom, prije svake milosti i po¬ 
vlastice," ustanovili su je „apoštolskom vlašću danom 

im od Boga i crkve carigradske;" 2. ,,u potvrdjenju 
glagoljice (po papi Hadrijanu II.) nema ni sjene po¬ 
vlastice ili milosti: u doba Ćirila i Metoda nije bilo 
od toga ni spomena: kasniji vjekovi, škrtiji u vjeri, 
izmisliše povlasticu;" 3. „Ivan VIII. takodjer je izrječito 
potvrdio i naredio glagoljicu;" 4. sv. Metodij bio je 
papinski l'egatus a latere sa neograničenom vlašću; 
ako je dakle on ustanovio staroslavensku liturgiju, 
bila je već tim crkveni zakon. — Njegov prvi dokaz, 
na koji se pisac najviše oslanja, da naime sv. braća 
niesu uvela staroslavensku liturgiju vlašću Rima, nego 
vlašću carigradske crkve, ne vriedi baš ništa;' jer svaki 
izobraženi katolik mora znati, da sve druge crkve 
imaju svu vlast neposredno od Crkve rimske, od Petro¬ 
va nasljednika. Ako su dakle sv. braća ustanovila 
slavensku liturgiju vlašću carigradskoga patrijara, učini- 
še to vlašću, danom im posredno od rimskoga pape, 
jer carigradska crkva imala je svu vlast od rimske 
Crkve. — Za ostala tri dokaza ne ćemo se prepirati; 
o tom se je već puno toga napisalo. Dokazalo se ili 
ne dokazalo, da je glagoljica zakon i pravo, stvar 
ostaje napokon ista. Bila glagoljica i sto puta uzako¬ 
njena i sto puta potvrdjena, rimski papa kao najviši 
crkveni zakonodavac, može svojom punovlašću ukinuti 
svaki crkveni zakon, mogao bi dakle zabraniti i glago¬ 
ljicu i nikomu ne bi bio za to odgovoran. Ovo, makar 
i nehotice, potvrdjuje i sam auktor „pravnoga stanovi¬ 
šta" jednom rečenicom, koja je jedina u cielom njego¬ 
vu članku razumna: „Izrječita volja papina jest 
zakon, koji ima sve note, zahtievane za 
vriednost crkovnoga zakona. Dakle!" Ako bi 
dakle bila „izrječita volja papina" — što se po našem 
uvjerenju ne će nikada dogoditi — da še ukine glago¬ 
ljica, bila bi ovaka „izrječita volja" zakon crkveni, 
koji bi vriedio i za nas Hrvate. 

To je eto u glavnom „pravno stanovište" „Novoga 
Lista" i njegova učenoga suradnika u pitanju glago¬ 
ljice. Iz ovih kratkih podataka može se prosuditi, 
koliko vriedi njihovo stanovište. Ali najljepše je, kako 
„Novi List" završuje svoj članak: „Navedeni razlozi 
tako su odlučno juridički, da moraju okrenuti 
dosadašnja mišljenja o glagoljici." Mi sbilja 
ne znamo, ili se je htio auktor narugati neznanju 
„Novoga Lista", ili se .„Novi List" ruga svojim pred- 
platnikom, kad im za novce prodaje ovaku nesla¬ 
nu robu. t ■ • 

Kao auktor podpisan je neki „Vindex“. Komu i 
zašto se je osvećivao, to je njegova stvar; ali da se 
je slabo osvetio, to je gotova stvar. 

Br. 4. — Vrhbosna — 1904. 


Iz tabora „crvenih" 

Piše dr. Ivan Košćak. 


IZ ako nadpis natuca, osvrnut ćemo se za čas na 
^ djelovanje, bolje rekuć, na rovanje socijalnih demo¬ 
krata, kojim je obilježje crvena boja, što podsjeća na 
radikalna sredstva, kojimi će se — ako im podje za 
rukom — na koncu konca poslužiti, da oživotvore 
svoj program a na ruševinah sadašnjega družtvenog 
poredka, na ruševinah priestola i oltara. Onim danom 
nova će po njihovu buncanju zora svietu svanuti, nova 
će se sreća narodom i pojedincu nasmijati, novo će 
družtvo zagospodovati, novi će red zavladati. — Istina 
živa, dočepa li se ikada ta „crvena" četa vlasti, te 
mogne li po svom srcu harati i baratati, ode „staro" 
niz vodu, a sviet bi „novo" lice zadobio, samo kakva 
bi to bila novost, to je glavno pitanje. Jao si ga rodu 
i pokoljenju, koje novi po njih uzpostavljeni red na 
svoje oči ugleda i rukama uzpipa, što se tu sve sgadja 
i uvadja. Ne daj nam Bože te novotarije doživjeti! I 
ako se pravom zemlja naša sada zove „suznom", tada 
bi se mogla mirne duše nazivati „krvavom" dolinom, 
u toliko bi više podivljale ljudske - strasti, vrata gadu 
i opačini širom bi se otvorila, bezdušje i tiranstvo 
krutog egoizma silno bi ojačalo. O da: tad istom da 
vidite, kako bi zavladalo geslo paklensko: „tko jači, 
taj kvači." Cviet krjeposti, što nekoć cvao i mirisao, 
sad skršen od nemile ruke na tlu leži, da ga zamieni 
oštro trnje jala i zavisti, bodljike nasilja i progonstva,, 
oštro lišće tuge i rdje, što ljuto peče i nemilo boli. 1 
ne samo što se nije tomu čuditi, već tako mora da 
bude, do toga mora .da dodje, to traži sa željeznom 
dosljednosti logika. Kakvo sjeme, takvo stablo i plod. 
Niti će ikada zdravo sjeme roditi zlim, niti se otrovno 
sjeme ponositi zdravim plodom. A iz kakova sjemena 
niče moderni socijalizam, gdje ima izvor, tko mu je 
roditelj? 

Ta on je, kako dobro znamo, pobratim, dapače 
više — čedo onog lažislobodoumlja, koje na svoja 
paklenska usta grdeći što je kršćanskoj duši sveto 
i uzvišeno, proglasi svietu novu djavolsku nauku: 
„Ni učitelja ni Boga i" U kut s tim bezsmislom! Auk- 
toritet je utvara. Ti si, čovječe, svoj neograničen go¬ 
spodar. Misli, govori i radi što hoćeš. Tko te u tom 
sapinje i ograde ti stavlja, ti ga ruši i udri po glavi! 
Državnici i svećenici prieče te na putu k novoj slo¬ 
bodi, odstrani ih, uništi ih! Posve dosljedno. Kakvo 
stablo, reče naš Gospodin, takav i plod. Plod je još 
mlad i zelen, a već i kako gorak i trpak. Samo tako 
napried, i po malo će dozreti i onda valjat će ga, 
hoćeš ne ćeš, okusiti, žvakati i probavljati. Kakve će 
pak biti posljedice, o tom će znati pričat novi rod, 
kojemu će trnuti zubi od tih novih plodova. — Što 


je otac liberalizam zapjevao, to nastavlja, dalje gudi 
i izvodi sve po oglašenih mu kajdah sinak — socijalni 
demokratizam. Crna otca crveno diete. Sluša otac i 
sve kima glavom. Što to? Zar mu se ne svidja? Ma 
odviše oštri glasovi, pretjerano, nevaljano, a nadalje 
bit će i ružno i odurno. Ali baš mari mladi divljak. 
Tvoja nauka, djedo, moja navika! Kako me naučio, 
tako ja sad pjevam i napried sliedim. Nije to niklo u 
mojoj glavi, ne činim ti krivo. Ti postavi načela a ne 
povuče konsekvencije; a ja u ona ne diram a na ove 
se obazirem. Zato budi samo na miru, a mene pusti 
na radu! Znam ja, kud kola tjeram. Put naš vodi 
k zlatnoj slobodi, odbit će dvanaesta napokon crnoj 
čeljadi, a tad eto probušen zid, otvorena vrata, kroz 
koja će unići čovječanstvo u novu postojbinu, u kojoj 
će biti sve novo: nova nauka, novi red, novi ljudi, 
nova sreća, novo blagostanje, prava divota i krasota, 
kakve.ne bijaše od pamtivieka. — Da: novi red, ali 
ne sladak med, već zelen i kako gorak jed. 

Ali pravo si ga i bilo ljudern! Traže kruha nad 
pogaču. A kad tamo, izpade pogača, pa ne će biti ni 
prosta hljeba, nego će se naći s kamenom u rukama. 
Ne će da imaju Krista Gospodina za gospodara; dobro, 
pa neka vam je Belzebub poglavica. Isus Krist govori, 
da za njim idemo, tad smo u svjetlosti, i „tko ne 
ide za njim, da hoda po tminah" (Iv. 8, 12). 
Nipošto, obratno je istina: tko ide za Isusom, jest u 
tminah, grakće ta četa, a tko našu nauku sliedi, sunča 
se u pravom svjetlu. Tako oni. — Bez svjetla moraš 
da lupiš ili nogom ili glavom ili o drvo ili o kamen 
ili o nešto drugo, i ako je jama tu, u nju da se sko- 
trljaš; dočim kad je svjetla i zdrava vida,, svemu se 
tomu naravno ugiblješ. Da vidimo: tko će sretno proći 
kroz grebene i mimo ponora, te se jednoga dana naći 
u sigurnoj luci, da li pristaše Krista Spasa ili slobodo¬ 
umni socijalni demokrati i koji s njimi u istu tikvu 
pušu. Ovo par rieči u obće rečeno o crvenoj vojsci, a 
sad da reknemo koju o njihovu radu, bolje rovanju. 

Pogubno družtvo socijalnih demokrata jest medju- 
narodno. Mrežami svojimi više manje pokrili su sve 
države; kod svih su se naroda ugniezdili, a da što 
dublji korien zahvate, da svoje ideje što dalje razšire, 
da sve u svoje kolo povuku, o tom snivaju dan i noć. 
Ali lako bi bilo za san, nego je tu i rad i to žilav, 
požrtvovan, uztrajan, neumoran rad; svud ćeš im, kako 
rečeno, naći traga, ali ponajviše im ruže dosad cvatu 
u njemačkom carstvu, osobito u pruskoj kraljevini. 
Zalostna je, ali istinita i neoboriva činjenica, da od 
godine do godine broj njihovih pristaša raste. U 
berlinskom parlamentu zauzimaju drugo mjesto. Iza 

centruma, kojemu pripada oko 100 članova, dolaze 
socijalni demokrati, koji zapremaju oko 80 sjedala. 
A broj će još narasti, još će više oni osiliti, još će se 
bliže k cilju primaknuti. Kako ćemo si to protumačiti? 
Ima bez sumnje više razloga, ali ponajglavniji traži u 
njih samih, u njihovoj agilnosti i neutrudivosti, o čem 
želimo eto dvie tri kazati, ne samo da ih donekle 
osvietlimo i pobliže se's njimi upoznamo, već što je 
glavno i odlučno: od njih da naučimo, što i kako 
nam je i pozitivno raditi za svetu stvar, koje smo 
zastupnici i onda, kad nam je zauzeti stanovište na¬ 
prema neprijatelju, koji naperio topove protiv naših 
zasada, koji stao jurišati na svetinje naše vjere i po 
tom na svetinje iste domovine, na svetinje roda hrvat¬ 
skoga. 

U Njemačkoj, kako je poznato, bani se ta crna 
družba najvećim dielom po protestantskih zemljah. 
Ima ih i u katoličkih pokrajinah, ali u znatno manjem 
broju. U velikih gradovih čvrsto zasjedoše, u poma- 
njih i na ladanju ide vrlo mučno, još su pretvrdi 
orasi za njihove inače čvrste zube. —• Poznato je, da 
je u Renanskoj i Vestfaliji, dvjema pokrajinama kralje¬ 
vine Pruske, katolički elemenat najviše zastupan, oso¬ 
bito u Renanskoj. Tu im u velike mrsi račune nepre- 
dobiva ona tvrdja, što ju zna sav naobraženi sviet, 
t. zv. centrum. U obće, što je katoličkog življa u tih 
pokrajinah, on si je sviestan svojega katolicizma, t. j. 
nisu samo po imenu katolici ili čak nevjerni odmet¬ 
nici, nego baš po srcu i dubokom osvjedočenju, koji 
što kažu inom i sami svojim potvrdjuju činom. Suviše 
su naobraženi, svak umije čitati, svak se zanima politi¬ 
kom, svakomu je poznato, kako vojske ratuju, o čem 
se i kakvimi se sredstvi radi; znadu, što je jedro i 
zdravo, a što mlohavo i kržljavo; znadu, što im je ne- 
predobivo, a gdje ih noga žulja. S takvimi katolici 
dakako težko ti je na mejdan izaći i s njimi koplje 
lomiti. Ne smeta, mora da bude, pa kud puklo da 
puklo, tako zasnovao i odlučio neprijatelj i ne čaši 
ni časa, već zasukavši rukave odmah se laća posla i 
zahvativši jedared motiku on je ne odbacuje od sebe, 
nego će kopati i rovati, pa mu se i koža sa prstiju 
ogulila i krvca potekla, dok ne izkopa jamu, u koju, 
kako on snuje, mora da baci neprijatelja, s kojim se 
je u koštac uhvatio. Jedan od nas dvojice mora o 
zemlju. Nije davno, što su izbori obavljeni (g. 1903.) 
u njemačkom carstvu, i proteći će više godina, dok 
budu izbornici ponovno pozvani, da pristupe k žari. 
I premda je tako, oni su već, kako spomenusmo, na 
okupu i pri poslu. Ovaj put, kako smo kazali, nišane 
na manje gradove i na ladanjski puk. Eto polja još 
neizorana, evo mjesta, kamo se imaju dobaciti mreže, 
i tu treba da proračunano započnu akciju, te organi¬ 
zaciju po malo, ali sigurno provedu. Skorom su viećali 


u gradu Gelsenkirchen, a zaključiše što? Treba u 
okvir naše agitacije povući i zapadne krajeve Vest- 
falije, tako „te se zabije klin naš u taj crni ugao;“ 
nadalje bješe proglašeno, „da valja vojnu podići i u 
obećanom kraju, što je t. zv. Sauerland.“ Da se te 
osnove doista zarojiše u glavi socijalnih demokrata, 
da u ■ prvom redu odlučiše snažno i neumorno na 
centrum jurišati, dokazuje rnedju inim bjelodano 
jedan članak, što je štampan u 16. broju socijalno- ' 
demokratskog tjednika „Die neue Zeit“. U tom članku 
razlaže se, kako je socijalna demokracija i rnedju 
katoličkim pučanstvom postepeno napredovala, premda 
se priznaje, da su socijalisti u izključivo katoličkih 
kotarih, ili gdje je barem pretežna većina katolika, 
kud i kamo polaganije napredovali, nego li u prote¬ 
stantskih. Izriekom kaže se tu: da je po socijalnu 
demokraciju centrum „najjači i najpo gibeljniji 
protivnik". Zato će si socijalisti smatrati za naj- 
prvi i najpreči zadatak, da u jednu ruku svu moguću 
agitaciju razviju rnedju seoskim pučanstvom, a onda 
sa jednakom brigom da se zauzmu i za mnogobrojne 
industrijalne radnike. Radnici sa sela, gdje je mršavija 
zaslužba, dolaze u gradove, gdje su radnici dakako 
puno bolje plaćeni. Narod je dobro podučen u vjeri, 
moralan, štuje svećenike, ljubi Crkvu, u jednu rieč: 
kleri kalci su, kako ih krste protivnici, i pod kleri¬ 
kalnim su uplivom, a to nije materijal za socijalističke 
maštanije, ali ako i nije, može još da bude. Sa tvrdim 
željezom što ćeš da započneš, u vatru s njim, pa kad 
omekša, da se može savijati, onda ga kuj, pravi obruče 
i ostalo! Jednako umuju i socijalisti. Treba tu za- 
sliepljenu čeljad umekšati, odnosno oslobodit ju izpod 
jarma klerikalnoga, otvorit im oči, prosvietlit ih, da 
upoznaju u pravom svjetlu svoje stanje i tada da pre¬ 
skoče jarak, t. j. da odbace kabanicu i sablju kleri¬ 
kalnu a zaogrnu se crvenom mantijom, opašu bedra 
našim mačem, ukratko: da stupa u naš logčr. 

Kakvu žilavu djelatnost razvijaju sinovi tmina, 
crvene skutonoše još crvenijega Belzebuba, razumjet 
ćemo iz sliedećih podataka. Rekli smo, da su zaklju¬ 
čili tjerati’ u buduće u Vestfaliji jaču i obsežniju pro¬ 
pagandu. Na gelsenkirchenskom dakle sastanku po¬ 
dastrt je tačan izvještaj njihove propagande u po- 
menutoj pokrajini, koja kao jedno izborno okružje 
obsiže četiri izborna kotara. U rečenom dakle okružju 
tiekom same prošle godine (1903.) razšireno je rnedju 
inim — čujmo i čudimo se! — 4 milijuna manjih 
tiskopisa, 20.000 brošura, 50.000 za agitaciju opre¬ 
mljenih kalendara. Bilo je i sastanaka. Premda nije bilo 
velikih dvorana, što bi veoma dobro posluživale u tu 
svrhu, držane su ipak 304 skupštine. U Dortmundu 
izlaze jedne radniče novine, i gledajte, broj predplat- 
nika poskočio je ne za stotinu, jednu hiljadu, već 



70 


Br. 4. — Vrhbosna 


10.000 hiljada! Prije obstojalo jedno samo socijalno 
demokratsko družtvo, a u roku od godine dana devet 
je novih ustrojeno, sad ih dakle ima 10, koji broje 
1200 članova. Popriečno odpada dakle na jedno druž¬ 
tvo 120 članova. U istinu liep broj. 

Kod predprošlih izbora, koji su obavljeni g. 1898., 
dakle prije pet godina, glasovalo je u pet izbornih 
kotara za socijaliste 46.473 duše, a prošle godine malo 
da se nije podvostručila ta brojka, jer ništa manje 
nego 88.028 skupili su glasova. A i u mnogih drugih 
izbornih kotarih, stvar je njihova polučila velikih uspje¬ 
ha. Doduše na mjestih je i pao broj njihovih pristaša, 
ali sve u svem kad se promotri, mogu socijalni demo¬ 
krati da zabilježe velik napredak. Još jednu važnu 
okolnost treba iztaknuti. Kršćanski radnici obiju kon¬ 
fesija, luteranske i katoličke, videći se pred strašnim 
do zubi oboružanim protivnikom, u kojega i volja i 
šaka željezna ; videći, kako i jednim i drugim prieti 
od grabežljivoga vuka strašna pogibelj, pametnoj se 
dosjetiše, ruke si bratske pružiše a u svrhu zajedničke 
što snažnije obrane. Tako nastadoše neovisne kršćan¬ 
ske rudarske udruge, kojim pripadaju kako 
evangelički tako i katolički radnici. Jaka je to tvrdjava, 
silan nasip protiv socijalističke razvratne bujice. Što 
dakle? Napried, junaci, tako se ori iz socijalističkog 
tabora; sve, što zatvara put, mora da se odstrani ili 
na jedan ili na drugi način. Rečene udruge zatvaraju 
nam put, na stranu s njimi, treba ih raztepsti, a kako? 
Sredstvo za tu svrhu jest: nauckati jedne na druge, a 
to je lako, dok su izpremiešane dvie vjere; ta već je 
u Essenu pokus učinjen s vjerskim uckanjem, i uspjelo 
je; zašto dakle i sad ne izbaciti hitac iz te puške. 
Izpali i pogodit će! Leži dakako na dlanu, ako se na 
taj način oslabe udruge, ako se radnici medju se za¬ 
vade, onda je pogodjen istim hitcem i centrum. Zar 
da mu i nadalje blista ugled, da ga radnici sliede i 
po njegovoj se ravnaju i vojuju? Nipošto. Past će 
sjena na ugled, i bojna vika, što je prije oko stiega 
centrumova kupila na tisuće radnika, bit će tada više 
manje glas vapijućega u pustinji, pucat će, ali ne će 
sgoditi, jer će pucati iz praznih bez fišeka pušaka. 

To nisu maštanije, već činjenice. Hoćeš ne ćeš 
moraš s njimi da računaš. Ako se zna obistiniti ona: 
da je spasenje od neprijatelja naših, onda sa svim 
pravom možemo kazati: nauk od neprijatelja 
naših! Ne propoviedaju li činom, kako je i dobrim 
raditi za njihove ideale? Sve se to dakako tiče po¬ 
glavito kože tamošnjih njemačkih katolika. Oni pro¬ 
matraju i ne samo da ne omalovažavaju, nego dapače 
i kakvu još važnost pripisuju pomenutim činjenicam. 
Od prvoga začetka, kako su i oni muževi od oka, 
pravi katolici, bili su na čistu, što se ima da radi i 
poduzme. Stara je rečenica: klin se klinom izbija. Tu 

ne preostaje ino, nego isto tako zasukati rukave, te 
prioni uz posao i hvataj se u koštac sa protivnikom! 
Sve sile treba naprezati, ne žacati se nijednoga truda, 
nijedne žrtve, samo da se zlu zakrči put, te ako mu 
već nije moguće vratom zakrenuti, a ono barem to da 
se postigne, te se zlo oslabi, u što uže granice svede, 
da mu se što više klipova pod noge baci i tako mu 
se rad otežča. 

Katoličke novine razpravljaju dakako o tom. Evo 
što u glavnom navode, kako se ima da postupa. Na 
svih linijah ima se razviti protuodpor. Jedno od naj- 
glavnijih sredstava jest, da u najvećem broju — svi 
ako je moguće — radnici pristupe kao članovi kršćan¬ 
skim udrugam. To nije lak posao, već stvar, koje 
uspjeh ovisi o neumornoj prema jednoj osnovi vodje- 
noj agitaciji, koja si je vazda sviestna, kako joj je 
upravljati brodom. Treba nadalje podizati i ustrajati 
što više konfesionalnih kršćanskih družtava, u kojih 
ima da se razvija što intenzivnija socijalnopolitička 
prema pomno izradjenoj osnovi provadjana djelatnost, 
koja će zdravo i uspješno djelovati i na um i na srce 
pojedinih radnika. Katolička djetička družtva, kojih 
ima na raznih mjestih, treba gdje je moguće ustrojiti 
i mudro njimi upravljati. Nadalje kao jedno od najjačih 
stupova centruma pokazalo se t. zv. Pučko druž¬ 
tvo za katoličku Njemačku*), što ga je baš 
prije svoje smrti zasnovao neumrli i najslavniji vodja 
katoličkih Niemaca, pokojni Windthorst. ■ 

I protiv rovarenja socijalnih demokrata ima da 
bude rečeno družtvo najuspješnije sredstvo. Baš pro¬ 
šle godine prigodom izbora pružen je najjasniji dokaz, 
da si je „Pučko družtvo" osvjetlalo lice, jaka je već u 
njega desnica, kojom je vodilo i provadjalo spaso¬ 
nosno svoje djelovanje i suzbijalo napadaje od strane 
socijalističkih bezdušnih agitatora. „Do u najzabitnije 
kutove," tako su pisale protivničke novine, „treba da 
sliedećih godina iztražimo siela centruma i njegova 
djelovanja." Dobro, uzvraćuju katolička glasila, tim je 
i nam označena staza, kojom nam je stupati. „Do u 
najzabitnija sela" razgrabimo naše „Pučko družtvo", 
tako te ne bude nijednog sela bez njega! I što je od 
najveće važnosti: bezodvlačno na posao! .Ne čekati i 
tako gubiti vrieme, slabiti sebe; ne čekati do časa, 

*) „Volksvcrcin fitr das katholische Deutschland“ jest po¬ 
sljednja velika zamisao Windthorstova: to je ideja onoga duha, 
koji je u težkih vremeniti umio da pribavi pobjedu njemačkomu 
centrumu. Ne znamo za organizovanije i promišljenije na svietu 
družtvo protiv revolucijonarnog socijalizma. Njemački „Volksverein" 
jest prvi izgled svakomu katoličkom prosvjetnom i djelatnom druž- 
tvu. Mi ćemo u kojem narednom broju „Vrhbosne" progovoriti 
o tom družtvu, ne bi li Bog dao, te se i u Hrvatskoj našlo ljudi 
sa nalik podhvatom — ustrojenjem „Pučkoga družtva" za ka¬ 
toličku Hrvatsku". Pokazat ćemo izgled, a do dobre je volje 
hrvatske, da se u nj Hrvati katolici što prije i ugledamo. — Ur. 

kad se spazi dim, što je znak, da gori, da su se već 
socijalni demokrati smjestili i započeli posao krta, već 
odmah podružnice „Pučkoga družtva" ustrajajmo i 
prije još nego pane na pamet crvenoj ptici da si on¬ 
dje savije svoje gniezdo. — Sve napokon, što bi na 
koji mu drago način moglo da uzbuni i razdvoji 
duhove i što bi po tom moglo da navrati vodu na 
mlin socijalista, bilo to i u najmanjem selu, treba da 
nastojimo ukloniti, odnosno izpraviti i tako protivniku 
svako uporište iz ruku iztrgnuti. Poslie dovršenih iz¬ 
bora, koji vanredno mnogo tražiše i napeše našu i 
fizičnu i moralnu snagu, trebalo je, da jedno vrieme 
bude primirje, neki odmor da zavlada, ali je već i 
njegova ura minula. Dok socijalizam stupa na popri¬ 
šte, vriedi i za nas poklič: Momci na kraj 

Što tiekom ovih redaka o neprijatelju Crkve Kri¬ 
stove, njegovu radu i rovarenju navedosmo kao i o 
braniocih svetinja Božjih, mutatis mutandis vriedi i o 
našoj miloj Hrvatskoj. 

Sravnimo današnje stanje s onim, recimo, prije 
dvadeset godina ! Možda je i onda krt rovao izpod 
zemlje, ali na površini nije još bilo vidjeti humčića, 
a danas? Ima ih na pretek. U Dalmaciji primjerice 
tko je spominjao onda socijaliste, a gledaj danas, imaju 
svoje novine, drže skupštine, po zemlji putuju agenti, 
tu skorice i u Dubrovniku izvjesio tablicu. Moguće da 
je bilo šuć muć pa proli, ali napokon oglasio se, za- 
zviždao je, pozvao na okup mile sudrugove, baca 
udicu, kuša, kakva će biti prodja, što bi se dalo još 
poduzeti, kakvi izgledi za budućnost. A u Zagrebu 
zahvatio im kvas i dobar broj pučanstva. Ili nije 
možda istina, da se sve to smjelije podiže glava sa 
crvenom kapicom? Ista politika mora se donekle oba¬ 
zirati na taj faktor, što postepeno sve to više jača. 
Koji su tamo na vrelu, znali bi, scienimo, štošta o tom 
pripoviedati. A od strane onih, što su pozvani, da stoje 
na braniku svetinja vjerskih i narodnih, a u prvom su 
redu to vodje naroda hrvatskoga, vodje od Boga po¬ 
stavljeni, od strane, velju, njihove da li se kako treba 
uvažava, ocjenjuje, prati i suzbija napadaj tih najno¬ 
vijih neprijatelja Krista Boga i neoskvrnjene mu zaruč¬ 
nice, svete Crkve katoličke ? Bilo kako mu drago, 
stvar je ta od najveće važnosti, kojoj se ne može 
dosta pažnje da posveti. Ili ćemo 1 zar čekati, dok 
plamen zahvati kuću na sve četiri ugla, kad probije 
plamen i visoki, krov, kad će i djeca vikati: vatra, zlo, 
pomozite, izbavite nas? Nije li ovaj malešni odlomak, 
ovaj jedan listić iz velike knjižurine neprijatelja puka 
Božjega i kako očevidan dokaz, da su sinovi tmine 
mudriji od sinova svjetla? 

Divan nam primjer pružaju. Za koga se napokon 
bore ti jadnici ? Šta hoće i šta će postići ? More od 

suza i krvi, more nesreća i neizrecivih zala — eto šta 
će donieti plod sjemena, što ga siju medju pšenicu 
čistu na polju Gospodnjem. A kako se žure, kako misle 
dan i noć, kako letaju, obilaze, govore i pišu, eno ih u pri¬ 
vatnih i javnih sastancih! Osobito štampa glavno im 
je sredstvo, od ustiju si odkidaju, da žrtvuju za štampa¬ 
nje zločestih, Bogu mrzkih spisa, a svaki uspjeh velika je 
za njih radost, novu im snagu ulieva, te se oduševe za 
još mrža nedjela. A mi da spavamo, da smo nehajni, 
da se tješimo onom: Sad je njihova ura! Kao da će 
nam Bog pomoći, ako si mi sami ne pomognemo. Ne 
samo da ne će pomoći, nego će i'odmoći, jer ne 
vršimo svete dužnosti, jer se ogrješujemo o svetu stvar 
ako ne pozitivnimi a to negativnimi griesi, dok ne 
činimo, što bismo morali činiti; jer na zlo se mora 
prstom uprieti, mora se zlo žigosati, osudjivati, suzbijati, 
na nj navaljivati. Što je u običnom životu, kad se 
medju ovce gospodarove uvuče vučina, to je u moral¬ 
nom svietu, kad se medju kršćanski puk uvuku 
u ovčijoj koži vuci razdiraoci, koji šire. načela i 
nauke, što su u očitom protuslovlju sa Kristovom 
božanskom objavom, koje neprevarljiva čuvarica jest 
sveta mati Crkva. 

I opet je dokazano: bez novaca i organizacije 
nema uspješnih, zamjernih plodova. Novaca se hoće, 
osobito za dobru štampu, i organizacija živih članova, 
provedena po svoj zemlji, kojom ravna jaka ruka, koju 
oživljuje jedan duh, organizacija, kojoj je poznat svaki 
kretaj protivnika, koja nikada nije iznenadjena a vazda 
spremna da se omjeri sa protivnikom, vazda brižna, da 
učvrsti svoje a slabi protivničke pozicije, vazda si 
sviestna, da je njoj raditi, kao da sve o njoj ovisi, a 
ipak jedini je Bog, od koga je sav blagoslov. 

Kad se čovjek obazire , 11 a ove i stotinu drugih 
žalostnih pojava u našoj domovini, je li moguće, da 
kršćanski muž, koji ljubi svetinje vjerske, čije srce 
strepi, dok gleda oko kuće Božje sijaset više manje 
zasukanih što očitih što potajnih neprijatelja svetoga 
Siona, je li moguće, da i časak o tom dvoji, da li nam 
je potreban čestit u svakom obziru katolički dnevnik, 
koji će suzbijati tolike već listove, što više manje 
zaudaraju po slobodnoj zidarštini, i njihove svakdanje 
navale na ono, što je svakomu katoliku nada sve milo 
i sveto? Treba nam ga kao ozeblu sunca. Zločesta 
štampa puca iz topova, a s naše strane jedva,da zapuc- 
keta koja puška; liberalci podigli tolike nasipe, a mi 
o podizanju jednoga debatiramo. Zločesta štampa ima 
pregršt listova — a znamo, da je čovjek sklon od 
mladosti i još kako na zlo — a mi da smišljamo o 
razložili, koji će opravdati zaključak: ne treba nam 
katoličkog dnevnika! Radimo, braćo Hrvati, kako rade 
njemački socijalisti! Salus ex inimicis nostris! 

Daj Bože, da je rečeno u dobri čas! ' 

Br. 4. — Vrhbosna — 1904. 


pozdravljam te, znače sveti, 
Najsjajnijeg ti Imena, 

Iz koga ko sunce svieti 
Spas i slava svih plemena. 
Znak imena, s kojeg prima 
Duh moj polet do Božanstva, 
Velebniji da li ima 
Povjestnica čovječanstva? 


IHS 

Spjevala Eugenija Šah. 

Iz toga mi znaka plamti 
Svjetlilo te vaselene, 

Odkad pamet moja pamti, 
Kroz sveg žića tamne miene. 
Iz srca mi ime mnogo 
Sbriso tiek je žića toga — 
Ali tebe nije mogo, 

Vječno Ime Spasa moga! 


Nisi srcu uvezeno 
Niti zlatom niti svilom, 

Već si u njeg upleteno 
Moje vjere vječnom silom; 
Utisnuti mojoj grudi 
Djetinjstva mog zapis prvi, 
S koga vreli žar mi rudi 
Mučeničke svete krvi. 


I što bješnje ludost siže, 

Da tog znaka sjaj potamni, 
To sjajnije on podiže 
Kroz tu maglu blistaj plamni. 
Sred tih miena, sred te zime 
Bliedi svako ime, slika, 

Ali vječno sjat će Ime 
Golgotskoga Mučenika. 


Pa kad jednoć ja osjetim 
Da vječnosti dah me ljubi, 

Da mi grud sa strahom svetim 
Vreli kucaj srca gubi, 

Da mi oko stravnom tamom 
Hvata tren još žića toga: 

Ti mi sini zlatnim plamom, 
Vječni znače Boga moga! 


Kad . . . 

Prijatelju Nikoli Ostojiću spjevao D. 1 . Ujević. 


ad si meni odprhnuo 
' S dugogodnog prela, 
Srce mi se skamenilo, 
Duša nevesela. 

Sunce mi je pomrčalo 
— Ko da ga i nije — 
Sumrak mi se po obzorju 
U kolute vije. 


I po crnu mraku lutam, 
Ko noćna utvara, 

Srce tužno na hiljade 
Oštrih noža para. 

Iz oblaka crnih misli 
Treskovi me biju, 

Oko mene naokolo 
Sami vuci viju !... 


Ni sam ne znam, kad li će me 
Lišit ove muke; 

Kad li' lira radovanka 
Dopast mi u ruke. 

Sve će biti, kad budemo 
Na novome prelu: 
Domovinu kad vidimo ' 
Sjedinjenu — cielu. 


Bogu biednih 

Spjevao Izidor Poljak. 


6 s drvom, kome vjetar je sjeverni 
'težinom sniega grane polomio, 
te liek mu samo bili ranam 
plačni i turobni zimski dani 

uz nebo, štono injem je rosilo; 
a svibanj kada cvjetni je došao 
te okitio zemlju cielu - 

ipak se zelenim lišćem osu: 


bi sa mnom tako. Bila me slomila 
života sreća! . . . Dane mi sladila 
čemerikom i rane moje 
blažila octom i žukom suzom. 

Tad Ti si došo ... rane mi zavio 
i otro suzu rukom božanstvenom 
ko majka kada čedo gladi. 

Opet života rijeku ćutim 


ko prije teći svojim u žilama. 

Pa zato klikće duša sva plamena 
i slavi Tebe — Boga biednih, 

Tebi Magnificat žarki pjeva! . . . 



Zalutalim pticam. — Pjesma moja. 

Zaiutalim 

Spjevao Draga 

^alutale ste, ptice male, 

Povratite se u svoj kraj, 

Gdje ljubi more južne žale: 

O tamo, tamo vaš je raj; 

Još u nas zima život mori, 

Još prolistali nisu bori! 


- Odgovor „Crvenoj Hrvatskoj". 

pticam. 

Dujmušić. 

Na toplom jugu sunce grije, 
Tam druga vaših ori poj, 

A u nas proljet jošte nije, 
Još skriva nebo maglen roj: 
Stog vratite se, ptice moje, 
Još smrznute se naše hvoje! 

Dodj 


ju kadkad čaši neki: 

Plače, plače duša moja, 
Trese grud se ko na vjetru, 
Drliće srce bez pokoja. 


Pjesma moja. 

Spjevao Izidor Poljak. 

A ja uzmem liru zlatu, 
Stavim je na krilo svoje; 
Plače srce, plače duša, 
Tužno blista oko moje... 


Pada suza a na žice, 

I zajeca lira moja, 

Razliežu se bolni zvuci — 
Eto to je pjesma moja! 


Odgovor „Crvenoj Hrvatskoj". 


J^ubrovačka „Crvena Hrvatska" dobila je prošle godi¬ 
ne za urednika g. Milana Marjanovića. To su mjesto 
bili nudili spljetskomu Stražičiću, ali se ovaj ne htio 
primiti, jer ga bolje žid plaća na „Jedinstvu". I tako, 
kad ovaj ,,bel campione" nije prihvatio uredničtva „Cr¬ 
vene Hrvatske", čast je ta zapala g. Marjanovića. Po¬ 
znajemo ga po njegovih Fragmentih, koji se toliko 
kose sa kršćanskim stanovištem i objavom Božjom. 
Ništa za to; on je urednik i hoće da govori u „kato¬ 
ličko" ime. I govori u broju 6. o. g. 

1. On najprije veli, da mu jedan „ugledni" sveće¬ 
nik"') šalje par članaka (a od tih štampa u br. 6. prvi: 
„Obrat katoličke politike u Italiji", sav ko¬ 
lik proti „Vrhbosni") sa popratnim ovim pismom: 

,,U nas kao da je sada prva briga, da se izazove 
boj izmegju liberalizma i klerikalizma. (Ne izazivamo 
ga mi, nego skrajna potreba i okolnosti, ako hoćemo 
da se odupremo protuvjerskomu duhu. ,,Vrhb.“) Meni 
ta borba nikako ne ide u glavu. (Kao da nema i libe¬ 
ralnih svećenika na svietu! Njim, to se zna, ne ide u 
glavu. Ali ti liberalci ili tobože katolički liberalci osu- 
djeni su od Pija IX. 21. svibnja 1874. i 6. ožujka 1873. 
i 8. svibnja 1873. O njih i veli Pijo IX.: „I settari 
della Comun.e sono demonii, ed i cattolici liberali 

•) Prijatelj od Dubrovnika piše nam o tom jednom ugle¬ 
dnom svećeniku „Crvene Hrvatske": „Na pisaniju „C. H.“ najbolje 
je da se ne obazirete. (Ipak se obazresmo propter scandala „pusillo- 
rum“ et „malitiosa", da naši čitaoci vide, na što se sve spotiče 
neznanje, utvara i zloba. — Ur.) One člankd lako da piše sam 
gospar Marjanović ili koji drugi dubrovački liberalne. Vidi se, da 
ih peku Vaši članci — to znači, da je Vaša ljekarija dobra." 


peggiori di questi demonii." ,,Vrhb.“) A na pitanje, 
da li su tu po srijedi i čiji tugji prsti, reći ću Vam, 
da je dandanas sve moguće! (Zašto ne reče kao riečki 
„Novi List" br. 23. o. g., da smo podmićeni od grofa 
Pejačevića? ili kao „Jedinstvo" br. 10. o. g., da ,,ozgo“ 
Beč i Pešta žele, a mi se „doli" mučimo? ,,Vrhb.“) 
I tu nema drugog izlaza, nego da se slože svi umje¬ 
reniji elementi (polovičari, ljudi ni tamo ni amo, koji se 
boje izgovoriti rieči: „katoličko" i „liberalno" — ,,Vrhb.“) 
i tu borbu pošto po to onemoguće. Svećenstvo u 
opće od borbe zazire. (Sbilja? Dokazi? „Crvena 
Hrvatska" dixit et hoc sufficit! Ala su pametni naši 
liberalci! Ovako je neki dan tobože u ime svećenstva 
i zlobno „Jedinstvo" pisalo, da je niže svećenstvo uz 
liberalce, jer da oni ne će borbe. I tim valjada misle 
ušutkati sviestno i značajno hrvatsko svećenstvo, od 
kojega „Vrhbosna" i prima poticanje i svoju srčanost. 
Boje se i opet se boje, da netom borba započne, da 
će sve — što i hoće — svećenstvo biti protiv njih, a 
pošto je narod uz svećenstvo, gospoda liberalci ostat 
će bez tla i gospodarenja. Zato zavaravaju. No vidjet 
ćete, netom borba započne, te iste novine udarit će 
u druge talambase o hrvatskom svećenstvu. ,,Vrhb.“) 
Nu pošto se sada na sav mah upelo, da mu se (t. j. 
svećenstvu) što moguće više suzi dosadanji prilično 
široki horizont mišljenja, treba uprijeti, da mu se na¬ 
protiv taj horizont što više raširi; jer princip katolički 
nije tako neplodan i uzak kako neki misle ili kako bi 
neki htjeli. (Hrvatsko svećenstvo zahvalit će piscu „Cr¬ 
vene" na takovu komplimentu svećenstvu i katoličkom 
principu. Horizont hrvatskoga svećenstva, kad je govor 

o katoličkom principu, jest njegova vjera, koja se u 
njegovu mišljenju ne će ako Bog da nikada ničim ni 
suziti ni razširiti. Samo jedna liberalna revolta oholosti 
protiv vjere, ili kako liberalizam voli reći: borba slo¬ 
bode protiv auktoriteta, znanosti protiv dogmata, poznaje 
kao jež to suzivanje i razširivanje, sad se skupi i gladak 
je vjeri, sad se nakostrieši i bode vjeru, kako već sat 
njezinih akcija pokazuje. Hrvatsko svećenstvo naprema 
liberalizmu poznaje svoju dužnost, svoju snagu, i ne 
treba mu nikakvih „umjerenijih elemenata", da se oni 
„upiru" i da mu „što više razšire njegov horizont 
mišljenja". ,,Vrhb.“) Za tim ciljem idu i ovi članci, a 
naravski da tu treba susretljivosti i s druge (t. j. libe¬ 
ralne) strane. (Kompromis! Polovičarstvo! Popuštanja! 
Pravi znaci katoličkog liberalizma ili liberalnog kato¬ 
licizma! ,,Vrhb.“) 

Na ovo pismo, u koje se uz put malo uplitasmo, 
nadovezuje sa najvećim zadovoljstvom g. Marjanović: 
„Posve se slažemo. (!) Ovo je pravi put. Mi imadeino 
odviše briga za narodni opstanak a da bi se išli još 
i tako cijepati. I do sada smo u par navrata suzbijali 
pokušaje od strane ekstremnih fanatika, da se ta borba 
uvede, a dolazile nam te bilješke baš sa svećeničke 
strane. Drago nam je za to da i ove članke, koje ćemo 
donijeti nepromijenjeno, piše svećenik (? kakav?), da 
naša javnost ne nasjedne ratobornicima oko „Dana", 
„Hrv. Straže" i „Vrhbosne". — Tako g. Marjanović. 
Njemu su dakle Samo „ekstremni fanatici" svi ljudi oko 
„Dana", „Hrv. Straže" i „Vrhbosne" ! Gdje je g. Mi- 
lan naučio praviti ovako mile komplimente? 

2. A zašto nas. napada „Crvena Hrvatska"? 

„Obzor" je bio donio koncem studenoga pr. g. 
iz ,,N. Fr. Presse" viest, kojom je javljao novi smjer 
crkvene politike u Italiji; po toj novoj politici mukom 
se prelazi preko pitanja papine vlasti i talijanski kato¬ 
lici u napredak priznavaju ujedinjenu Italiju. Na tu 
židovsku neistinu u „N. Fr Presse" mi smo upozorili 
pobožni „Obzor", koji nije htio da pogleda niti u 
„Univers", niti u „Verite Frangaise", niti u „Osserva- 
tore Romano", niti u „Voće della Verita", niti u 
„Kolnische Volkszeitung" ili u koje druge katoličke 
svjetske novine, što su toliko toga baš o tom pitanju 
pisale, već baš u bečku Židovku ,,N. Fr. Presse", koja 
uprav živi od tendencijoznosti na sve, što je katolič¬ 
ko. I „ugledni" pisac „Crvene Hrvatske" uza sve to 
izpričava svojega klienta: »Nego tome (t. j. što je 
crpao takovu viest o katoličkom bolonjskom kongresu iz 
„N. Fr. Presse") nije sigurno kriv „Obzor", pa za¬ 
mjerka „Vrhbosne" ovog puta nije na pravom mjestu.« 
I onda: »Zašto dakle kazat, da je „Obzor" tendenci- 
jozn.o pisao?« A malo niže ipak popušta, valjda da 
mu se ugleda sama objektivnost: »Pače ćemo reći 
otvoreno: „Obzor" u vjerskom pogledu više puta po- 

srne.« I napokon zaključak: »Ovog puta „Vrhbosna" 
je radila tendencijozno, tako se bar nama čini.« Pisac 
još tvrdi, da je ' istina, što je „Obzpr" donio, da je 
naime iza bolonjskoga kongresa medju talijanskimi 
katolici prevladala ona stranka, što veli, „da su se 
vremena promijenila, te traže nove pute." Pisac i to 
tvrdi, da smo tim i mi odsudjeni, kad hoćemo, da 
hrvatski katolici osnuju svoju političnu stranku. Ovako 
nam on razpravlja: » . . . „Vrhbosna" nije bila zado¬ 
voljna sa rezultatom tog kongresa! Taj je kongres 
naime porazio onaj smjer megju talijanskim katolicima, 
koji ide za tim, da papa i katoličtvo bude svoju moć 
ponajpače osnivalo na diplomatskoj vještini i- politič¬ 
kom djelovanju, te činio da nasuprot jako poskoče 
dionice (a bi još i više, da ne bude bilo netaktičnosti 
nekih kršćanskih demokrata, koji dosta toga pokvariše) 
onog smjera koji veli, da su se vremena promijenila, 
te traže nove pute! Time naravski padaju dionice i 
ovom „Vrhbosninom" najnovijem poduzeću, da i hrvat¬ 
ski katolici moraju temeljit svoju snagu ponajpače (!) 
na politici, te po što po to osnovat jednu katoličku 
političku stranku.«—Uprav je istina sve obratno ovo¬ 
mu, što kazuje pisac „Crvene". I t. zv. „stari", t. j. 
konservativci, kojih ne.može pisac ,,C. H.“, i „mladi" sa 
svojim don RomolomMurrijem oduševljeni su za svjetov¬ 
nu vlast papinu; samo su im razni putovi do riešenja toga 
pitanja: konservativci su za to, da se talijanski kato¬ 
lici uztegmi kao i do sada od svakoga političkog dje- 
vanja („ne elettori, ne eletti"), jer inače da bi se pri¬ 
znala u Italiji piemontežka politika i odgodilo rimsko 
pitanje in infinitum; mladi opet kršćanski demokrati 
drže, da bi se ipak trebalo dati birati u talijanski par- 
lamenat, te na neprijatelja (socijalnu, bezvjersku revoltu) 
na istom terrainu navaliti, na kojem i on napada, i 
tako utirati put vjerskomu, osjećaju, po kojem bi se 
došlo i do slobode i nezavisnosti sv. Stolice. To niesu 
dopustili predšastnici Pija X., pa to je ponovno sad 
zabranio i Pijo X. u svojem „motuproprio". No i 
vatikanski organ „Osservatore Romano", a i sam 
Pijo X. — kako ćemo poslie čuti — izjavili su, da se 
ova zabrana političkoga djelovanja proteže samo na 
talijanske katolike a nipošto ne i na katolike osta¬ 
lih zemalja, gdje je socijalno-politički rad u posve 
drugom stadiju nego u Italiji. — Dakle sve baš pro¬ 
tivno onomu, što je izkazao pisac „Crvene Hrvatske". 
On katoličkim konservativcem u Italiji pripisuje poli¬ 
tičko djelovanje, a oni baš ne će u sadašnjih prilikah 
nikakva političkog djelovanja; on stvar tako prikazuje, 
kao da mladi kršćanski demokrati u Italiji niesu za 
političko djelovanje talijanskih katolika, a baš se oni 
bore za to, da talijanski katolici unidju u talijanski 
sabor; on sofistično izvodi, da se i hrvatski katolici 
ne bi smjeli u svojoj političnoj stranci baviti politikom, 

a baš protivni glasovi dolaze iz Vatikana katolikom 
izvan Italije. Mi ćemo i sa još nekoliko navoda osvie- 
tliti pisca „Crvene Hrvatske" i slabo njegovo pozna¬ 
vanje katoličkih odnosa u Italiji. 

Devetnaesti talijanski katolički kongres bio je 
držan u Bolonji polovinom studenoga 1903. Pošto 
medju talijanskimi katolici obstoji stalno družtvo za 
sazivanje katoličkih kongresa (Opera dei Congressi), 
a to je družtvo potvrdjeno od sv. Stolice i stoji pod 
' neposrednom vlašću njezinom: sv. Otac Pijo X. bio 
je dao posebna uputstva predsjedniku .toga družtva 
grofu Grosoliju. Zašto? U Italiji svećenik don Romolo 
Murri uradio je doduše puno za kršćansku demo¬ 
kraciju, ali mu fali nuždno poštivanje više vlasti, i 
poznato je, kako je bio ukoren od pokojnoga pape 
Leona XIII. radi svojega govora, držanog u republici 
San Marino. (,,Vrhb.“ 1902. str. 385.) Murri je po¬ 
vukao natrag svoje izjave. Ipak i Murri i njegovi 
vide i dalje, da je propast Italiji, ako papa ne dopusti, 
te i katolici udju u parlamenat. U zadnje vrieme sve su 
više pokazivali nezadovoljstvo nad odlukom Pija IX. 
(koju je potvrdio i Leon XIII. i Pijo X.) kroz svoje 
listove „II Domani d’ Italia “ i ,,Coltura“ i spremali 
su živu agitaciju, da njihovo mnienje prevlada na bo- 
lonjskom kongresu. Papa se je nadao a i umjereniji 
krugovi, da će se izmjenom mišljenja ovi okoristiti, 
i zato je u svojem breveu, što ga upravio na pred¬ 
sjednika grofa Grosolija i što je bio pročitan na 
kongresu,' iztaknuo potrebu sloge katolika u mišljenju 
i radu. Ipak iza toga kongresa Murrijeve pristaše još 
se ne složiše sa umjerenijimi. Žalostno je bilo, kako 
je tom prilikom opazila i ugledna „Civilta Cattolica“, 
što se ne odazvaše glasu Otca, što naime ne udesiše 
svoj program prema uputstvu najviše oblasti, koje je 
bilo iztaknuto i u malo prije spomenutom breveu. 

Dne 18. prosinca 1903. izadje iz Vatikana ne¬ 
obični, oštri papin „motuproprio", kojemu nema do 
sada nalik sve od g. 1860. Sviet se i nehotice spome¬ 
nu djelovanja današnjega pape u Mantovi kao biskupa 
i u Mljetcih kao patrijara. I u Mantovi i u Mljetcih 
znao je on najjasnije o.čitovati svoju volju, tačno pro¬ 
pise odrediti i strogo pripaziti, da se drže. Uspije li mu 
sada papi u Rimu, kako mu je uspjelo biskupu u 
Mantovi i patrijaru u Mljetcih, to će u najkraće vrie¬ 
me zavladati podpuno jedinstvo talijanskih katolika. 
U „motuproprio" (,,Vrhb.“ 1904. str. 12.) odlučuje 
dakle Pijo X. u 13. tački posve bistro i jasno ovo: 
„Kršćanski demokrati u Italiji moraju da se uztegnu 
posve od svake koje mu drago vrste politike, koja je 
gledom na prilike, što postoje, iz najvažnijih razloga 
svakomu katoliku zabranjena." Pisac „Crvene Hrvat¬ 
ske" ipak veli, da nije „motuproprio" upravljen proti 
.Murrijevoj struji, jer nije upravljen proti kongresu, oko 


kojega je papa i nastojao i odobrio ga. No je li kon¬ 
gres prihvatio Murrijeve želje? Je li kongres jedino o 
tom razpravljao? Jesu li na kongresu bili samo Murri- 
jevi ljudi? Ne, pa zato nema papa razloga, da osudi 
kongres. Jest, papa je oko kongresa i nastojao i odo¬ 
brio ga, jer je kongresu bio u istinu samo najljepši 
zadatak: mir uzpostaviti medju „starimi" i „mladimi". 
Ali logika zabranjuje kazati: „Jer papa nije proti kon¬ 
gresu, papa je potvrdio novi smjer." A proti komu je 
onda odluka papina, ako nije proti novomu smjeru? 
Ta oni, koji ne pristaju uz Murrija, držali su se uviek 
i drže se još jednako stare lozinke, da katolici u Italiji 
ne priznavaju politike piemontežke. 

Dakle, kad smo pisali proti „Obzoru" u ovom 
pitanju, imali smo pravo kazati, da je ono „Obzor" 
tendencijozno prenio iz ,,N. Fr. Presse", a valjda da 
ugodi svojim ortacima: „Novomu Listu" i „Jedinstvu", ko¬ 
jima je—kao na žalost i piscu „C. H.“—trn u oku papina 
svjetovna država i vlast. Nije „Obzorova" tendenci- 
joznost u tom, što je izviestio o bolonjskom kongresu, 
niti mu stoga mi prigovorismo; dapače bismo željeli, 
da i on i druge hrvatske novine malo više nego- li do 
sad uzprate katolička pitanja po svietu, ali da se 
pri tom obraćaju na pouzdanija vrela, nego što je 
židovska i druga antikatolička štampa. „Obzor" je ten¬ 
dencijozno pisao stoga, što je uzeo očito lažnu, tendenci- 
joznu viest iz ,,N. Fr, Presse", kojoj je rnrzko rimsko 
pitanje, te je zato i uzela stavljati Pija X. u opreku 
sa njegovitni predšastnici (Pijom IX. i Leonom XIII.) 
u pogledu temporalištičke politike, i u jednu ga ruku 
izpričavala, što javno ne opoziva „Non expedit“, a u 
drugu opet izticala ga kao takova papu, koji ne će 
braniti i sprečavati sudjelovanje katolika kod izbora. 
Mi smo svakako morali odbiti od Pija X. tu laž, koja 
nam je odmah bila očevidna, te zato baš i pričuvasmo 
dotični broj „Obzora", da ga upotrebimo, kad uzpi- 
šemo o bolonjskom kongresu. Ne znamo, jesmo li u 
zadnje vrieme ikoje drugo spoljašnje pitanje sa tolikom 
pažnjom pratili, sa kolikom baš bolonjski kongres. 
Pučko kršćansko djelovanje u Italiji zanimalo je 
„Vrhbosnu" više nego ijedan drugi hrvatski list. Ipak 
u razpravljanje o bolonjskom kongresu i o mnienju 
papinu pogledom na taj kongres ne htjedosmo se 
upuštati, jer naše hrv. novinstvo šutjelo je o tom, pa 
ne imadosmo s kim da razpravljamo. A valjda niesmo 
pozvani da polemišemo sa stranim novinstvom. Naše 
je bilo pratiti pitanje i onda o njem izviestiti svoje 
čitaoče. I dok smo na tom radili, izadje „motupro¬ 
prio" Pija X., koji odlučno rieši čitavo pitanje, a koji 
nas nimalo ne iznenadi iza svega onoga, što pisasmo 
u „Vrhbosni" o kršćanskoj demokraciji u Italiji. („Vrhb." 
g. 1902., str. 385.; str. 111.; g. 1903. str. 53.) Dono¬ 
seći u 1. broju ovogodišnje „Vrhbosne" taj „motu- 

proprio" Pija X., dotaknusmo se, koliko je bilo od 
potrebe, i bolonjskoga kongresa. U prieporno pitanje 
kongresa niesmo se više mogli upuštati, jer je stajalo 
pred nami već riešeno od samoga Pija X. 

3. Pitat će se, a čemu „Crvena Hrvatska“ uzela 
u obranu „Obzor"? 

Očevidno je iz svega pisanja „Crvene Hrvatske", 
da njezin pisac hoće te prikaže, kako nam Hrvatom 
nije potrebna katolička politična stranka, jer eto sa 
papinim privoljenjem prevladjuje medju talijanskimi 
katolici struja, koja ne će da katoličtvo bude ociepljeno 
i za se, nego da se zapuste crkvena pitanja. Eto dakle 
— to je sva suština članka „Crvene" — ni papa ne 
će, da se katolička stranka bavi vjerskimi pitanji, a 
najmanje u politici. To taj pisac potvrdjuje gornjim 
događjajem o bolonjskom kongresu, izvrćući pri tom 
ono o „motuproprio". 

4. Ako dakle gospoda oko „Crvene Hrvatske" 
nemaju boljih razloga, da zaprieče katoličku stranku 
u Hrvatskoj, nego li podmećanjem papine volje, onda 
bi bolje bilo, da niesu pisali. Velimo „podmećanjem", 
jer evo što dični spljetski . „Dan" (br. 17.) piše dne 4. 
veljače: »Ovih dana bio je ljubljanski biskup u po¬ 
sebnom saslušaju kod sv. Otca. „Slovenec" br. 24. 
priobćuje razgovor biskupov, shodan i za naše prilike. 
A taj je: 1. Opisao sam sv. Otcu naše vjerske, poli¬ 
tičke i socijalne „bojeve", te sam mu očitovao djelo¬ 
vanje pučke stranke i sudjelovanje nas svećenika u toj 
stranci. On je to djelovanje posve pohvalio i podpuno 
odobrio postupak svećenika. 2. Kazao sam, kako li¬ 


stovi, koji proti nama u vjerskom, političkom i soci¬ 
jalnom obziru služe liberalnoj stranci, tvrde, da sa¬ 
dašnji papa hoće, da se ima i kod nas kršćanska de¬ 
mokracija samo baviti dobrotvornim radom a ne poli¬ 
tičkim; a on mi je odgovorio, da dotična tačka obve¬ 
zuje samo Talijance, koji se iz osobito važnih, jedino 
za Italiju valjanih razloga ne smiju miešati u politički 
život, te da ne obvezuje kršćanske demokrate u dru¬ 
gim državama, koji neka se posluže na obranu svojih 
narodnih pravica i pravica svete Crkve sa svom od- 
lučnošću i takodjer sa svim političkim dopuštenim 
sredstvima." 

5. G. Marjanović primjećuje o hrvatskoj kato¬ 
ličkoj stranci: „Mi imademo odviše briga za narodni 
opstanak a da bi se išli još i tako cijepati." Dobro; 
ali zašto to nije g. urednik prigovorio novoj stranci 
realista, koji vele, da su se vremena promienila te 
traže nove pute? A tko ciepa? Vjerska ideja kao i 
vjera ujedinjuje, i to jer je od Boga, a Bog je poče¬ 
tak svakomu pravom i trajnom jedinstvu. Liberalizam 
se odvraća od Boga i zato ciepa, jer je početak sva¬ 
komu pravom i trajnom nejedinstvu. I stoga čim se 
pojavi katolička stranka, odzvonilo je liberalizmu, tomu 
principu i uzroku nejedinstva. Ako gospoda liberalci 
iskreno žale nas kao začetnike, onda zašto ne prestanu 
sa svojimi napadaji? Oni dapače postaju sve goro- 
- padniji, te udaraju još s većim bjesnilom na crkvene 
dostojanstvenike i vjerske ustanove. Svaki je liberalac 
krivi prorok i vuk razdiraoc. S njimi zato ne možemo 
i ne smijemo po savjesti dalje ostati u zajednici i miru. 
Ovaka sloga sramotna je po katolike. 


Struje antikatoličke mržnje. 


I I konzistoriju od 22. lipnja 1903. rekao je blago¬ 
pokojni papa Leon XIII. ovo: 

„Ima stvar, što ju ne možemo prešutjeti i na 
koju samo sa nevjerojatnom tjeskobom pomišljamo, 
dok ona u isti mah mora da uzbudi sve one, što 
zaslužuju ime kršćanina. Hoćemo da reknemo koju o 
onih, kršćanskoj civilizaciji naroda neprijateljskih idej¬ 
nih strujah, što ih naše doba uštrcava i ulieva dano¬ 
mice bi rekao u žilje država. Bezuman i nauci Isusa 
Krista protivan ukus zahvatio je život čovječanski; 
neki je povraćaj k duhu zlosretnoga poganstva. 

„Ovo se duševno stanje odražava u običajih 
mnogih ljudi, u zakonih, u javnih institucijah, u filo¬ 
zofiji, u umjetnostih, dapače i u literaturi, koja upada 
prečesto u svetogrdne griehe." 

Pod nadpisonr), što ga mi stavismo ovomu član- 
čiću, donio je u ,,R e v u e generale" belgijski državnik 

*) Les courants de liainc anticatholique. 


i ministar Woeste članak, u kojem konstatuje, da je 
napadanje na kršćanska vjerovanja dostiglo u naše 
vrieme stepen riedke žestine, i on se pita: Kako da 
to protumačimo? Kako vi to tumačite? pita on bez- 
vjerce, pa ako ne tumačite nikako, zašto zabacujete 
tumačenja Crkve, što imaju ključ svemu čovječanskom 
životu?" 

Woeste nadovezuje na ovaj predmet posmatranja, 
što ih je danas dobro i hrvatskoj publici iznieti: 

„Jedva je bio Krist utemeljio svoju Crkvu, po¬ 
stade ona već nišanom najžešćim oporbam. Pogani, 
heretici i muslimani bjesnili su sukcesivno proti Crkvi. 
Oni usmrtiše ili razpršiše Kristove učenike. Ovako je 
bilo u vrieme onih deset progonstva, u vrieme Arijevo, 
Muhamedovo, Luterovo, Kalvinovo i u vrieme Henri- 
ka VIII. Nema sumnje, da su katolici, kad su iza 
pada poganstva i arijanstva došli do vlade, nastojali 
da hrabro stečenu situaciju obrane od novih zabluda, 

ali iz toga, što su se oni branili, nije uzsliedilo, da 
je Crkva prestala biti napadana i da joj njezinu pre¬ 
vlast ’niesu poricali. 

Danas smo pred istom pojavom. U daljini živu 
poganstvo, buddhizam, muhamedanizam, jedno uz dru¬ 
go, a da se ne progone; u Evropi i u Americi ne . 
napada bezvjerstvo na protestantizam ni na judaizam. 
Ono ne sputava slobodu njihova bogoštovlja, niti ne 
pobija njihove nauke, pa ako kadkad i prekorava po¬ 
stupak sultanov, to se ne spotiče o članke njegove 
vjere. Židovom i protestantom takodjer prijaju pro- 
goniteljne vlasti: njihova se osjetljivost štedi, za njih 
pridržavaju službe, kakove oni žele. Isto je tako sa 
shizmatici grčkimi i ruskimi. Oni su pridržali apostol¬ 
sko nasljedstvo; oni izpoviedaju malo ne sve dogmate 
katoličke Crkve, pa ipak — protiv njih ne upravljaju 
se nasrtaji mržnje ili denuncijacije. Tako je istinito, 
da su bludnje sve od istoga panja. Ima medju njimi 
otajnih veza. Sve one zabacuju istinu. Sve se one 
medju sobom pomažu. Ali svi se nasrtaji usredotočuju 
protiv Crkve katoličke. Ona je ta neprijateljica, koju 
treba pobijati. Kao da osjećaju, da kad bi nju nad¬ 
vladali ili uništili, onda bi naskoro podpuno pobiedili, 
jer protestantizam i judaizam ne bi bile osbiljne za¬ 
preke namjeram bezbožničkim. 

Kako da protumačimo takove izljeve i tako du¬ 
boko neprijateljstvo? ... 

Moderna znanost 

Pred kojih trideset godina svjetovali liečnici, da se jede 
meso napola pečeno, krvavo. To je, rekoše, najbolji način, da si 
čovjek uzdrži ili popravi tjelesnu snagu. 

Proti tomu naputku ustao je čuveni fizijolog Pasteur i do¬ 
kazao, da je nedostatno pečeno meso pogibeljno po zdravlje. Živo¬ 
tinje iz klaonice često su zaražene kakovom bolešću, koje mikrobi 
mogu da odole površnomu pečenju i da se prenesu u tielo onoga, 
koji jede takovo meso. - 

Počeše dakle meso dobro peći, ali držeći sveudilj stalnim, 
da treba jesti puno mesa, tko hoće da bude jak. Tada opaziše 
liečnici, da je svakdašnji užitak mesa često uzrok slaboj probavi, 
da treba dakle u hranitbi zamašan dio prepustiti sočivnoj i mliečnoj 
hrani. Na to se u Bavarskoj pronadje nov način, kako da se hra¬ 
nimo i liečimo. To je bila metoda glasovitoga župnika Kneippa, 
koja se u brzo razširila po svem svietu, a glasila je,: .Ništa ili 
malo mesa . . . sočiva i samo sočiva!“ I ljudi, koji su to uput- 
stvo sliedili, izjaviše obćenito, da se sbilja osjećaju zdraviji. 

U velike se misli, a baš krivo, da riba slabo i neizdašno 
hrani, dočim veli o tom glasoviti dr. George Surbled, da je to 
samo zastarjela predrazsuda. On navodi komparativnu analizu, što 
ju je kemičar Franz Schulze učinio s mesom ribe i s mesom go¬ 
vedskim, najkrepčijim od svakoga mesa. 


Hranive tvari. 

Govedina. 

Riba. 

Fibrina, staničevinc . . . 

.... 15,0«/. 

12,0°/. 

Albumina. 

.... 4,4 

5,2 

Raznih soli . . . . . 

. ... 2,9 

2,7 

Masti. 

. . . . 1,0 

0,0 

Vode. 

.... 77,5 

80,1 

Ove neprijateljne navale i uspjeh, što ga kadi- 
kad postignu, silno raduju bezbožnike. Tumačiti se 
dadu u jednu ruku borbom, što ju vode medju sobom 
grad dobra i grad zla; a u drugu ruku onom nepre¬ 
stanom borbom, što ju u čovjeku neprestano vodi 
duh dobrote i duh zloće. 

Drugačijeg tumačenja ovim činjenicam ne ćemo 
naći. Pa kad prihvatimo ovo tumaćenje, tad sve lako 
razumijemo: i blagonaklonost jednih bludnja naprema 
drugim i nasrtaje, što ih one upravljaju na istinu, i 
bezumnu i sliepu mržnju proti katoličkoj Crkvi, organu 
istine, i drugovanje, što sjedinjuje djelatnost svih ne¬ 
prijatelja. Milton je stavio sotoni u usta ove rieči: 
„0 zloćo, budi moje dobro!“ Iz ovoga izviru sve 
borbe, kojim je sviet. pozornica. Zlo mrzi na dobro. 
Istina je, da se kadkada opaža neki polaganiji tempo 
u nasrtajih, bilo da se navalnici osjećaju umornimi 
u izvjestne časove, bilo da im Bog zabranjuje predugo 
i preoštro progonstvo. No oni se nikada ne razoružaju 
posve, i jedva što su izabrali jednu agresivnu formu: 
već rade o 1 tom, da poprime drugu. Na toliko su 
oni zaposleni da iznadju sredstva, kojimi bi zadali 
Crkvi što težih udaraca. Nijedna im druga institucija 
ne daje povoda, da razvijaju toliko razorne strasti; 
a to je baš počast po katolicizam, to je biljega njego¬ 
voj istinitosti. “ 

i crkveni post. 

Medju ribami osobito su hranive sardine, haringe, bakalar, 
a nada sve riba crvenog mesa, kao losos. No ovaj je ipak teže 
probavljiv. 

Na osnovi tih poučaka donosimo nedavnu izjavu učenoga 
liečnika Simpsona sa akademije u Bostonu (Amerika). On veli, da 
umjetni zubi, što nadomještaju izpale ili izvadjene naravne zube, 
zlo služe ljudem u vremešnoj dobi, jer im olakšavaju izgredan kad- 
ikad užitak mesa. Izpanu li zubi sami u poodmakloj' već dobi, tad 
je to znak, da je organizmu potrebita manje substancijozna hrana, 
nego li je meso, a to su sočivne i mliečne jestvine. 

Isto tako iza dobi dozrievanja nema hrana više zadatak, da 
razvija organizam, koji je postigao svoj podpuni objam. Njoj je 
samo da podržava taj organizam i da nadomješta čestice, što se 
troše životnom djelatnošću. 

Što nam je dakle zaključiti iz tih opažanja ? 

1. Da je krivo mnienje, što nam preporučuje sirovo meso, 
jer nas takovo meso jednostavno truje. 

2. Da je krivo mnienje, koje neprestano nalaže: mesa i 
opet mesa, jer je istinito, da preobilni užitak mesa prouzročuje 
kostobolju i druge potežkoće, što nastaju s upaljivosti i navale 
krvi. 

Uzdržanje od mesa, što ga propisuje Crkva sriedom, petkom 
i subotom svakoga tjedna u korizmi, u kvatrih, u vigilijah i svakog 
petka tiekom godine, odgovara dakle podpuno potrebam gotovo 
svake ljudske naravi. 

Obdržavanje posta nije samo dobro po dušu, već eto i po 
tielo. Tako je sa svimi zapoviedmi Božjimi i crkvenimi, počam od 
zapoviedi nedjeljnoga počinka. 

Br. 4. — Vrhbosna 


1904. 


V J E S 

NAŠA DOMOVINA. 

Sarajevo: Strossmayer Stadleru. Naš presvietli 
gospodin nadbiskup primio je od preuzvišenoga bi¬ 
skupa Strossmayera ovo liepo zahvalno pismo: 

Presvietli Gospodine Nadbiskupe! 

Dragi moj brate i prijatelju! 

Od svega Vam srca zahvaljujem na bratskoj Vašoj 
čestitci o mome devetdesetom rodjendanu. Bog dragi 
neka i Vas sa dobrim Vašim svećenstvom obilno bla¬ 
goslovi; neka Vam pokloni još koji decenij života uz 
liepo zdravlje, jer sam uvjeren, da ćete ga kao i do 
sada svega upotrebljavati Njemu na slavu a stadu 
Vašemu na korist. Vi ste puno toga u Bosni učinili, 
za što bi drugi trebali ciela desetljeća i gotove mili¬ 
june, pa zato valja da i plodove dočekate. 

Liepo Vas molim, da u moje ime zahvalite i 
prečastnomu kaptolu a i dobrome svećenstvu Vašemu, 
koje me se je obilno sa čestitkama sjetilo. 

Preporučujem se Vašoj molitvi i Vašemu prija¬ 
teljstvu. 

Sa starom ljubavi Vaš brat 

U Djakovu dne 8. veljače 1904. 

J. J. Strossmayer, biskup. 

— Na podvale „Jedinstva 11 . Najprije bismo pre¬ 
poručili svakomu borcu za Boga, Crkvu i domovinu, 
neka svaki dan opetuje sa Psalmistom njegov divni 
26. psalam: „Gospod je svjetlo moje“. Sa Psalmistom 
osokolit ćemo se u našoj borbi. „Ako proti meni voj¬ 
ska u okol stane, ne će se uplašiti srce moje. Ako se 
na me rat digne, ja se ni onda ne ću bojati" (r. 3). 
„Nemoj me dati na volju neprijateljem mojim: jer 
ustaše na me lažni svjedoci; ali zloba sebi je slagala 
—- et iniquitas mentita est šibi" (r. 12). I za Davida i 
danas uviek ista povjest naše borbe. Dvie tri samo 
ilustracije iz posljednjih brojeva spljetskoga „Jedinstva"! 

Mi smo u 1. broju ovogodišnje „Vrhbosne" do¬ 
kazali i laži „Jedinstva" na Isusovce. U svom br. 103. 
pr.' g. iznielo je naime „Jedinstvo" čitav članak protiv 
Isusovaca o t. zv. „Monita secreta". Iznielo ta „Monita 
secreta" i latinskih hrvatski, da o njihovoj auten- 
ciji uvjeri svoje čitaoce. Mi smo mu dokazali patvore- 
nost njihovu. Spljetski „Dan" od 21. siečnja 1904.. 
poručuje nekomu P. I. u Spljetu ovo: :>Upozorujete 
nas, da je „Jedinstvo" u svom br. 103. prošle godine 
pisalo i prikazivalo, kao da su „Monita secreta", što 
ih neprijatelji reda isusovačkoga pripisuju Isusovcima, 
„autentična", a sada kad ga je „Vrhbosna" stjerala u 
škripac te dokazala, da su to stvari patvorene, i ono 
u svom br. 5. o. g. tvrdi, da je i ono pisalo, da su 
„patvorena 11 , — što nije istina — i time posieca 
sebi noge, a u isto doba otkriva svoju golotinju, jer 
priznaje, što je o tome u br. 103. iznielo da je. laž, 
za koju je i ono znalo, i da mu je bila samo namjera 
svakim sredstvima poslužiti se proti onima, koji mu 
nijesu po ćudi. Što ćete,' taki su Vam liberalni novi¬ 
nari i listovi! Oni zaslijepljeni misle, da njih ne ob¬ 
vezuju sve zapovijedi Božje u dekalogu!" — Dakle: 
,,et iniquitas mentita est šibi." 

U br, 1. „Vrhbosne" o. g. mi smo odlučno sa 
dokazi u ruci odbili i podvale „Jedinstva" u br. 103. 


T N I K. 

na odgoju'Isusovaca. „Jedinstvo" je naime pod izli¬ 
kom, da brani katoličku Crkvu i njezina načela, 
okrivilo Isusovce, da šire loš moral u narodu hrvat¬ 
skom. Nam je pri toj „pobožnosti" jednoga „Jedinstva" 
pala na pamet rieč narodna u Bosni: „Laže i kad se 
Bogu moli". Tim— vidio je svak — ne dirnusmo u 
molitvu Stražičićevu, već u to njegovo podmuklo 
zauzimanje za Crkvu i njezina načela; a Stražičić 
u br. 5. svojega „Jedinstva" sa svim svojim bizantin- 
stvom uhvatio se te narodne rieči kao utopljenik slamke 
i grmi na „Vrhbosnu", što mu ona ne da s' mirom 
ni Bogu se moliti. Moj Stražičiću, nitko ne dira u 
tvoju molitvu; samo se moli Bogu, neka ti On milo¬ 
stivi prosvietli pamet. A braneći svoju molitvu za¬ 
pjevao Stražičić i onu staru protuisusovačku pjesmu: 
„Cilj je, što. osveštava. srestva," i pita nas: 
„Zašto tako u XX. vijeku?" Valjada je i Stražičić šta 
načuo o procesu Hoensbroech contra Dasbach ili „Der 
Zweck heiligt die Mittel", o kojem se ovih dana u 
njemačkih novinah toliko pisalo. Zastupnik na njemač¬ 
kom saboru Dasbach držao je naime u Rixdorfu 
(Berlin) 21. ožujka 1903. govor, u kojem je i ovo 
rekao: „Ich zahle jedem 2000 Gulden, der nachweist, 
dass der Grundsatz, der Zweck heiligt die Mittel, sich 
in jesuitischen Schriften findet." Apostata grof Hoens¬ 
broech izletio odmah sa svoj im i dokazi u članku, 
što izašao u mjesečniku „Deutschland" (srpanj 1903.) 
pod nadpisom: „Der Zweck heiligt die Mittel. Mein 
Beweismaterial gegen Kaplan Dasbach", i zatražio od 
Dasbacha 2000 forinti. Dasbach mu ih nije dao, a 
Hoensbroech se utekao zemaljskomu sudu u Trieru, 
da prisili Dasbacha na izplatu od 3400 Mk (2000 for.) 
uz 4'Vo kamata od dana tužbe. Nije ih do sada dobio, 
niti će ih ikada dobiti. Universitetski profesor dr. Hei- 
ner (Freiburg in Br.) posve je oprovrgnuo sofistične 
dokaze Hoensbroechove. Ako zaželi „Jedinstvo", mi 
bismo mu još mogli dokazati, da je baš židovsko 
i liberalno načelo u XX. vieku: „Svrha posvećuje 
sredstva". Isusovcem i uobće katolikom prišivaju to 
načelo baš oni, koji su sanri vjerni svojemu temeljnom 
načelu: „Zla svrha posvećuje i najgora sredstva." — 
Dakle i ovdje ide „Jedinstvo" : „et iniquitas mentita 
est šibi — zloba sebi je slagala." 

„Jedinstvo" je udarilo u istom broju 103. i na 
„Glasnik Srca Isusova", što ga izdaju Isusovci u Trav¬ 
niku. Podvalilo mu zahvalnice, kojih nikada nije bilo 
u „Glasniku Srca Isusova". Navalilo na te zahvalnice, 
a tobože braneći pojam molitve. Mi smo takodjer 
u broju 1. ,,Vrhb.“ o. g. u pravom svjetlu iznieli i te 
zahvalnice „Glasnika sv. Josipa" i pokazali „Jedinstvu", 
da se njimi nipošto ne uči prosti narod, da molitva 
može i proste krivice zaštićivati, da može i ono, što 
nije ni pravedno ni pošteno, uvažavati," kako im to 
htjelo podvaliti „Jedinstvo". „Jedinstvo" je preko toga 
našega odgovora mukom prešlo: najbolji znak, da je 
siroče upalo u stupicu. 

Na podvale „Jedinstva" u br. 6. o. g. osvrnusmo se 
mimogred zadnji put u članku „I opet: prenimo se!“, za 
koji „Jedinstvo" piše u svom br. 14.: „Vrhbosna po 
treći put (?) donosi duge članke: prenimo se! da 
se stvori klerikalna stranka i ljuti se, što nema odziva." 

Sarajevo. — Zagreb. — Travnik. 


Sviestno svećenstvo dalmatinsko pokazat će već „Jedin-. 
stvu“, ima li „Vrhbosna' 1 odziva, kad ga iz svojih 
. mjesta okrenu, neka ide, odakle je i došlo, — k židu 
Morpurgu. 

Najviše nam „Jedinstvo" podvaljuje u svom br. 9. 
Molimo braću Dalmatince, da prosudjuju naše pi¬ 
sanje u samoj „Vrhbosni", a ne po onom, što o nas 
iznosi „Jedinstvo". Mi kad udarimo na „Jedinstvo", 
citujemo vjerno iz njega kao i iz drugih liberalnih 
novina, da ih sudimo iz njihovih vlastitih ustiju; to 
nam priznaje i sam riečki „Novi List", kad veli: 
„Sve citiraju." Na temelju tih citata nazovemo otvoreno 
liberalnu pisaniju i „blezgarijom" i „lažu". Neka „Je¬ 
dinstvo" vjerno čituje svojim čitaocem nas, i to baš 
ondje, gdje je po njem naš corpus delicti, a ne kao 
n. p. u br. 14. ovako pisati: „Osugjuje („Vrhbosna") 
u zadnjem broju one, koji se boje razdora (kakva 
razdora? ,,Vrhb.“), pa kliče zločinački: „kamo 
sreće, da možemo prenieti slovenske prilike u Hrvatsku! 
Ovo je vrhunac cinizma." A mi u ,,Vrhb.“ 1904. br. 3. 
str. 43. pokazasmo, kakve su slovenske katoličke prilike, 
iznesosmo sve same žive činjenice, dokazasmo da¬ 
kle svoju želju, a „Jedinstvo" petlja i bježi od naših 
dokaza. Nije li to vrhunac cinizma? — No „Jedinstvo" 
ne samo da nas vjerno ne cituje, već nam još i ružno 
podmeće ono, što nikada ne izrekosmo; veli naime u 
br. 9., da „Vrhb." časti svoje protivnike sa „hulja", 
„blezgo", „budala". Neka nam „Jedinstvo" navede 
strane u „Vrhbosni", gdje je ona ikada izrekla te rieči. 
Možemo li manje tražiti od njega? — Onda se „Je¬ 
dinstvu" čini, da je „mladi kanonik" i urednik „Vrh¬ 
bosne" „odviše nervozan". Kakav je urednik „Vrh¬ 
bosne", neka slobodno pita „Jedinstvo" čitavo Sarajevo, 
gdje on ima posla na sve strane. Može li se s njim 
polemika tjerati („Novi List" veli, da ne može, jer da 
je „fanatik"), neka pita i neke naše muslimane, kao 
Osmana Nuri Hadžića, Mehmeda Dželaluddin Kurta, 
efendiju Serića i dr., koji kadnokad imaju prilike 
s njim i polemisati. A . što se tiče nervoznosti, može 
urednik „Vrhbosne" hvala Bogu poručiti „Jedinstvu", 
da on i uza sav svoj rad i po danu i po noći ne zna 
još, šta je to biti nervozan. — Napokon se „Jedin¬ 
stvo" u br. 9. poziva na Isusa — da mu je dika i 
slava! „Ma neka nam -— veli — nagju igdje u Sv. 
Pismu, da se je ikada prema ikome Isus Krist po¬ 
služio ovim načinom i ovim tonom." Premda „Jedin¬ 
stvo" izmišlja i podmeće, mi ga ipak upućujemo na 
Evangjelje (Mt. gl. 23.), da čuje, kako govori Spas 
Isus književnikom i farizejem. „Budale, sliepci, lice¬ 
mjeri, vodji sliepi," — tako ih naziva Isus. „Vodji sliepi! 
koji ocjedjujete komarca, a devu gutate . . . Težko vam, 
književnici i farizeji, licemjeri! što ste slični obielje- 
nim grobovom, koji se izvana ljudem vide liepi, a 
unutra su puni kosti mrtvačkih i svake nečistoće. Tako 
i vi izvana se istina pokazujete ljudem pravedni, a 
iznutra ste puni licemjerja i zloće . . . Zmije, gujinje 
leglo! Kako ćete pobjeći presudi u pakao?" . . . 

— Korizmeni propovjednici u Sarajevu. Ove 
korizme propovieda u prvostolnoj crkvi presv. Srca 
Isusova svake nedjelje i svetkovine u 4 s. po podne 
veleč. g. Ivan Jablanović, upravitelj madbiskupij- 
skih dobara; u crkvi sv. Ćirila i Metodija svakog 
petka u (i 1 ;., s. po podne Franjo Ks. Beller D. I., 
profesor bogoslovije; u crkvi sv. Antuna svakoga petka 


u 3 s. po podne naizmjence veleč. oo. učitelji 
franjevačke gimnazije iz Visokog. 

— Fra Leonard Čuturić zaredjen je za svećenika 
od presvietloga gospodina'nadbiskupa dne 7. o. m. 
u crkvi sv. Ćirila i Metodija u Sarajevu. Prvu sv. misu 
rekao je 14. o. m. u Fojnici. Čestitamo. 

— I „Hrvatsko Pravo“ u br. 2450. pod nad- 
pisom „Za zdravu narodnu prosvjetu" donielo je po¬ 
znati nam oglas dr. Biničkoga, što sa priznanjem ovdje 
napose iztičemo. 

Zagreb: Marijina kongregacija akademijske 

omladine universiteta Franje Josipa 1. u Zagrebu sla¬ 
vila je svečanost svojega otvorenja dne 2. ovoga 
mjeseca u 6'/ 2 s. po podne u dvorani kongregacije 
(Palmovićeva ulica 31). Na toj svečanosti uz druge 
odlične goste našao se i preuzvišeni gospodin nad¬ 
biskup zagrebački Posilović, koji je i liepom svojom 
rieči potaknuo mlade kongreganiste na uztrajnost na 
putu, kojim se pošli. — I mi iz Sarajeva sa pravom 
radošću pozdravljamo mladu katoličku četu na našem 
universitetu, koja će svojim izgledom najljepše podpo- 
moći, da opet prodahne Hrvatsku duh prave žive vjere. 
Nedavno je Pijo X. govorio katoličkoj mladeži u Ita¬ 
liji.-Prema njegovoj rieči i mi želimo hrvatskim aka¬ 
demijskim kongreganistom, da zasluže pohvalu, što ju 
daje Duh sveti djetetu iz plemena Neftali, koje 
premda najmladje, nije pokazivalo ništa djetinjasto, te 
sasvim različno od svojih drugova, koji podjoše da 
zapale svoj tamjan idolu, ono se uputi vjerno u hram, 
da se pokloni Gospodu i da mu prinese prvience 
plodna života. — Prezes universitetskoj kongregaciji 
jest A. Ersin D. I., a prefekt J. Gjurin, pravnik, koji 
je iza govora prezesova i otvorenja kongregacije držao 
takodjer kratak zanosan govor, a medju ostalim i ovo 
rekao: „Još nas ima, koji spoznajemo, da ne smi¬ 
jemo nikada ni pred kim raditi tako, da bilo čim. 
pokažemo, da smo nedostojni žrtava i krvi, koju su 
naši otci lievali za krst častni i slobodu zlatnu!" — Naša 
srdačna pozdravlja i čestitanja. 

Travnik: Akademija vanjske gimnazijske kon¬ 
gregacije. Primamo od prijatelja iz Travnika: „Mari¬ 
jina kongregacija vanjskih gjaka gimnazijalaca prosla- 
- vila je 2. veljače svoju naslovnu svetkovinu odista 
svečano. Pripravljali su se na nju, i trodnevnicom. Na 
sam blagdan za pjevane sv. mise u 7", s., na kojoj 
su koralno pjevali svi gimnazijalci, pristupiše k stolu 
Gospodnjemu. Poslije podne svečano slovo: život vanj¬ 
skoga gjaka kongreganista ima da bude život po 
vjeri; primanje novih članova u kongregaciju, posveta 
i „Tebe Boga hvalimo". Priredili su vanjski gimnazi¬ 
jalci kongreganisti i svečanu akademiju u čast svojoj 
nebeskoj Majci. Dvaput se držala: 31. siečnja u ne¬ 
djelju za gimnazijalce, a 2. veljače u 5 sati na večer 
za vanjske goste. Sjajno je ispala. Raspored joj 
bio ovaj: 1. Proslov, govori prefekt kongregacije: 
M. Wozniak (VIII. r.). — 2. ,,U valovima svijeta". 
Dramatička slika iz života vanjskih gjaka. Lica: Gjak 
nekongreganist: Lj. Maraković (VII. r.). Drugovi, nje¬ 
govi nekongreganisti: N. Subašić (VI. r.), E. Juhasz 
(VI. r.). Gjak kongreganist: J. Paar (VI. r.). — 3. „Mi 
stavljamo na zlatni splet", pjevaju svi kongrega¬ 
nisti. — 4. Brož: „Hura", koračnica, izvodi tambu¬ 
raški zbor.— 5. „Kraljici angjela", krasnoslovi J. Reif 

(II. r.). — 6. Zajc: Izvadak iz opere „Nikola Šubić 
Zrinjski", izvodi tamburaški zbor. — 7. „Marijo, 
o mila majčice!" pjeva muški zbor. —8. „Opro¬ 
štaj", krasnoslovi tajnik kongregacije: A. Gjebić-Ma- 
rušić (V. r.). — 9. „Santa Lucia“, napuljska barka- 
rola, izvodi tamburaški zbor. — Kako rekoh, po ovom 
rasporedu akademija je sjajno ispala. Veleč. o. Raba- 
djija nastoji iz svih sila, da cvate kongregacija trav¬ 
ničkih vanjskih gimnazijalaca, i ima uspjeha. O kad 
bi se ove jubilejske Marijine godine na svim hrvatskim 
gimnazijama, gdje još nema kongregacije, ovakova 
osnovala! 

I mi to mećemo na srce svim hrvatskim kate¬ 
hetom na svih hrvatskih školah. „Per Mariam ad Jesum!“ 
budi nam uviek, a osobito ove godine lozinka. 

FRANCEZKA. 

Pogani! U parizkom listu ,,Croix“ čitamo: 

Slobodnomislioci ili tobože takovi, jer u istinu 
niesu oni ni „slobodni" ni „mislioci", hine sve veću 
težnju, da posve emancipuju razum ljudski te da pre¬ 
kinu i posljednje vezove, što ih još vežu ma sa ikakvom 
vjerom. — Ovo je nov napadaj ludila, što obuzima 
nesretnike. 

Nikakva Boga više! . . . Nikakva Stvoritelja! . . . 
Sviet se je sazdao sam: on je proizvod prirodnih sila. 
Ovako ti oni. Nikakvih crkava više! Nikakvih do- 
gmata! Nikakvih sakramenata! Nikakve žrtve! Nikakve 
molitve! I nikakve obitelji više! . . . Primitivan čovjek! 
Čovjek šuma i spilja! . . . Eto njihova ideala, što ga 
pružaju generacijam, što se podižu. 

Ovo nije ništa novo. — Prema koncu XVIII. 
vieka razmahale se Francezkom nalik nauke, dapače 
ih uzelo i izvršivati. A ova hula, ova oholost čitava 
jednog puka, kojim je vladala četa razbojnika, našla 
je svoju zadovoljštinu u valovih krvi. 

Ovi tobože slobodnomislioci, kojim su na čelu 
neki odmetnici, jesu u nas na vlasti i oni ju zlorabe, 
što se protivi razumu, na koji se oni neprestano 
prizivaju. Oni vele o sebi, da su riešeni svakoga kmet¬ 
stva, dok je očevidno, da robuju samovolji jedne sekte. 
Oni vele o sebi, da su riešeni svega, što se zove 
„sujevjerje" Crkve, a mi vidimo medju tim, kako bri¬ 
žljivo kao majmuni oponašaju sve njezine ceremonije, 
dapače isti način govora. Oni imaju hramova, imaju 
simbola, imaju misterijoznih čina i obrednih ukrasa. 
Oni zaista zaslužuju, da* im se ponovi i da im se 
primieni ona odsudna: Djavao je majmun Božji. 

Oni ne će više da trpe javno izvršivanje kato¬ 
ličke vjere; oni će se, vele, protiviti, pa i nasiljem, 
svakoj spoljašnjoj manifestaciji vjere. Ali oni sami 
organizuju procesije (prave saturnalije, na kojih vlada 
pijanstvo i bezstidnost, prava pogrda poštenu obra¬ 
zu), kojimi poplavljuju svake nedjelje javne ulice 
i trgove. 

Oni progone svojimi glupimi rugalicami i svojimi 
idiotskimi apostrofami vjernike Majke Božje i svetaca, koji 
polaze na hodočašća. Ali i oni se davaju na „laička hodo¬ 
čašća" — to su rieči, kojimi se služe, kad polaze da 
izkažu počast Stjepanu (Etienne) Doletu, razbojniku, 
kojega zovu „mučenikom"! . . . Jean-Jacquesu, zama- 

zancu i ciniku! ... Renanu, koji bi im se narugao! . .. 
Zoli, najbezobraznijemu piscu našega vremena. 

Nikakve molitve više! ... Ali mi čujemo, kako 
oni zazivaju sve krive bogove! 

Nikakve molitve! ... A mi ih vidimo, gdje kleče 
pred Palas-Atenom! . . . I mi vidimo, kako pobožno 
slušaju „Molitvu na Akropoli", to remek-djelo liričkog 
nesmisla, u kojem oni ne razumiju ništa; tu se veli, 
da su „oči mladih djevojaka u zemlji Cimmerskoj 
kao oni zeleni izvori, u kojih se na dnu valovitih 
trava odsieva nebo" (sic); tu taj nesretnik Renan huli 
litanije Majke Božje i priziva Paladu pod imeni Eu- 
rythmije, Kore, Hygije, Areje i Hipije. 

Nikakve molitve!... A oni pjevaju himne i slavo- 
spjeve svim poganskim božanstvom, a vidjet ćemo ih 
sutra, gdje kleče pred Venerom i Merkurom. Priznajmo 
u ostalom, da bi bili nezahvalni, kad bi zaboravili na 
Merkura oni, koji su svoj liep dielak stekli u raznih 
krahovih, kao što je panomski i t. d. 

Nikakve obitelji! Slobodna i neuredna ljubav po 
miloj volji kao u šumskih životinja!... Bio je to 
jedan čuvenoj konstituciji Saint-Justa najdraži članak, 
izradjen pod blagonaklonim okom Robespierre-ovim. 

A zar svi ovi tobožnji slobodnomislioci niesu 
pobijeni?... Niesu li u njih smućene glave?... Zar 
se narod, koji hoće da ostane narod, može lišiti Boga, 
biti bez Njega i zabaciti obitelj ? ... 

A ipak ih, hoćeš ne ćeš, imali oni ili nemali 
savjesti, unatoč svemu „muči bezkonačnost". Pa u 
svom deliriju posižu ludjaci za poganštinom, tom vjer¬ 
skom parodijom, što obožava opačine i griehe! 

Njihovo ih bezvjerje smlavljuje, kao što je kamen 
smlavio Sisifa, koji je bio odsudjen, da ga vječno valja, 
a da mu nikada ne uspije dovaljati ga do na vrhunac 
pećine, sa koje je bio odlomljen. 

Ah, kako bismo se lako nasmijali njihovoj aro¬ 
ganciji i njihovu bezumlju!... Ali Francezka je, koju 
oni valjaju u strahovitu bezdanu. A mi si ne možemo 
zatajiti, da nas to ne plaši, jer znademo, da se sve 
ove strahovite ludosti s vremenom osvećuju. Ovo je 
neumoliv zakon. Ne smijemo zaboraviti, da se vječna 
Pravda u svrhu, da kazni naše otceve za sto godina 
bezbožtva, hule i izgreda, poslužila revolucijom, stra- 
' hovladom, koju je posliedilo dvadeset godina borbe: 
bila je to kazna za viek Voltaire-ov! 

A sad evo u naše doba, na ovoj staroj francezkoj 
zemlji priredjuju novi pogani počasti huliteljem Krista, 
onim, u kojih je bilo smjelosti, da zanieču njegovo 
božanstvo! Javno, sa uslužnošću vlade povraća nam 
se pobjedonosno poganstvo. Ovo je odmazda duhova 
tmine. 

Uzpostavljaju idole! Hoće li sutra lažni bogovi 
medju nami imati žrtvenike i žrtve? Zatvaraju kato¬ 
ličke crkve! Obaraju naše krstove! Ali na mošeji, što 
će ju graditi u Parizu, blistat će se polumjesec! Koli 
sramotno i bolno! Ovo li je zar napredak, što nam ga 
obećalo? — 

Sve bi to mogla dočekati i naša Hrvatska, budu li 
se hrvatski svećenici sakrivali u sakristije, kako su to 
do sada na žalost činili francezki. I stoga, hrvatski 
svećenici, štogod nas je, prenimo se ! da ne doživimo 
u liepoj našoj domovini — pogane. 

Castnoj braći patrijarom, primasom, nadbiskupom, 
biskupom i drugim mjestnim ordinarijem, što su u 
miru i zajednici s apostolskom Stolicom, 

Pijo PP. X. 

Častna braćo! 

Pozdrav i apostolski blagoslov! 

U malo mjeseci preniet će nas vrieme u onaj 
veoma radostni dan, kad je prije petdeset godina Naš 
predšastnik Pijo IX., blažene uspomene papa, okružen 
od množtva kardinala i biskupa, auktoritetom ne- 
prevarljivog učiteljstva izjavio i proglasio nauku, da je 
preblažena Djeva Marija u prvom času svojega Začetka 
bila čista od svake ljage iztočnoga grieha, kao jednu 
od Boga objavljenu. Svak zna, sa kakvimi su čuvstvi 
i dokazi sveobće radosti i zahvalnosti vjernici širom 
cieloga svieta dočekali ovu izjavu. Što sviet pamti, 
nije se tako usrdno, obćenito i jednodušno očitovala 
odanost i prema uzvišenoj Bogorodici i prema Na- 
mjestniku Kristovu. — A rad šta, častna braćo, da ne 
podržavamo nadu, da će obnovljena uspomena na 
bez grieha začetu Djevicu, premda je proteklo po 
vieka, odjeknuti u duši našoj svetom nekadašnjom ra¬ 
dosti, te će se obnoviti veličanstvena pozorja vjere i 
ljubavi k uzvišenoj Bogorodici, kojimi se odlikovalo 
davno doba? Goruću ovu odista želju uzbudjuje u Nas 
štovanje, što smo ga sa čuvstvi najveće zahvalnosti za 
dobivene blagodati uviek gojili spram preblažene 
Djevice: a dragovoljna i vazda najspremnija revnost svih 
katolika, da pruže uzvišenoj Bogorodici sve to više 
dokaza ljubavi i poštovanja, jamči Nam, da će se Naše 
želje za cielo izpuniti. A ne ćemo ni to premučati, 
da je ova želja osobito stoga u Našem srcu budna, 
jer s neke nutarnje slutnje scienimo, te se možemo 
nadati, da će se skorice izpuniti sve one velike nade, 
što ih je ne bez razloga potaklo u Našem predšastni- 
ku Piju i u ostalih biskupih cieloga svieta uprav 
svečano proglašenje dogmata o Bezgrješnom Začetku 
Bogorodice. 

Mnogi se doduše tuže, da su one nade ostale 
do danas neizpunjene, i ponavljaju kadkad rieči Je- 
remijine: Nadasmo se miru, ali nema dobra; 


vremenu, da ozdravimo, a gle, dolazi strah 1 ). 
Ali tko da ih ne prikori kao malovjerne ljude, 
koji ne će da promatraju dobra, kojimi se nakitiše 
djela Božja, i ne će da ih ocieni u svjetlu istine? Tko 
bi mogao zaista da izbroji svekolike skrivene darove 
i milosti, što ih je Bog po zagovoru svete Djevice 
kroz ovo vrieme za cielo izkazao Crkvi svojoj? Ako 
ne ćemo hajati za te blagodati, kako cienimo onda 
vatikanski sabor, kojega je saziv tako odgovarao prili- 
kam vremena ? Ili papinsku neprevarljivost, što bi pro¬ 
glašena u najbolji čas sbog tolikih bludnja, što se 
malo zatim stadoše pomaljati? Ili novu i nikad ne- 
predvidjenu revnost, s kojom vjernici svih staleža i 
narodnosti već odavna ovamo hrle, te Namjestniku 
Kristovu lično očituju svoje štovanje? Ili nije možda 
čudovita naredba Božjega Promisla, što su obojica 
Naših predšastnika Pijo i Leon za najopasnijih vreme¬ 
na Crkvom najsvetije upravljali, i to za tako dugog 
vladanja, kakvo prije njih nije bilo dano nijednomu 
drugomu. Nadolazi i to: jedva što je Pijo IX. pro¬ 
glasio dogmat katoličke vjere o Marijinu bezgrješnom 
Začetku, započe domala blažena Djevica sama se ja¬ 
vljati u gradu Lurdu svojimi čudovitimi prikazami; 
poradi toga budu podignute na čast bez grieha Začetoj 
s ogromnim troškom one dvie veličanstvene crkve, 
kod kojih se na zagovor Bogorodice iz dan u dan 
dogadjaju čudovite stvari, a tim je pružen krasan do¬ 
kaz proti bezvjerju našega doba. 

Pa kad nam je Bog za prošlih petdeset godina 
po blagom zagovoru blažene Djevice izkazao tako 
mnoge i velike milosti, čemu onda da ne gojimo nade, 
da je naše spasenje bliže, nego mi to i 
mislimo? A to više, što izkustvom poučeni znamo, 
da Bog uprav onda, kad se nevolja na vršak uzpne, 
ne običaje svoje pomoći nipošto uztegnuti. Blizu je 
da dodje njezino vrieme, i dani njezini 
ne će se protegnuti. Jer će se smilovati 
Gospod na Jakova, i opet će izabrati Izrae- 
1 a 2 ); Da, ima nade, te ćemo naskoro moći zavapiti i 

') Jerera. 8, 15. 

-) Isai. 14, 1, 

mi: Slomi Gospod štap bezbožnikom. Sva 
zemlja počiva i mirna je, raduje se i ve¬ 
seli se 1 ). 

U ostalom, častna braćo, najglavniji razlog, zašto 
zlatni jubilej proglašenja dogmata o bezgrješnom Za¬ 
četku ima srca kršćanskoga puka da pobudi na osobitu 
revnost, nalazi se u onom, što smo već izrekli u prvoj 
Našoj enciklici, naime: da sve bude obnovljeno 
u Kristu. Ta tko ne uvidja, da izvan Marije nema 
lagljega i sigurnijega puta, te se svi sdružimo u Kri¬ 
stu i po njegovu posredovanju dospijemo do savršena 
posinjenja, tako da budemo pred Bogom sveti i ne¬ 
oskvrnjeni? I zaista, ako je Mariji rečeno: Blažena, 
koja vjerova, jer će se izvršiti ono, što ti 
je kazano od Gospodin a 2 ), naime, da će Sina 
Božjega začeti i roditi; ako je dakle zato začela u 
svom krilu onoga, koji je po naravi Istina, da novim 
načinom, novim rodjenjem rodjen... nevid¬ 
ljiv u sebi, vidljiv se ukaže u našoj puti 5 ), 
pošto je Sin Božji, postavši čovjekom, začetnik i 
dovršitelj naše vjere: to je od potrebe, da pri- 
poznamo njegovu presvetu Majku kao dionicu i na 
neki način kao čuvaricu svetih tajna, na kojoj se iza 
Krista kao na najodličnijem temelju podiže sgrada 
vjere svih viekova. 

Što dakle? ili nam možebit Bog nije mogao po¬ 
dati na drugi način nego po Djevici Obnovitelja roda 
ljudskoga i Začetnika vjere? Pošto se je paK svidjelo 
vječnomu Božjem Promislu, da primimo Boga-Čovjeka 
po Mariji, koja ga je sudjelovanjem Duha svetoga u 
svom krilu nosila, ne preostaje drugo, nego Krista 
primiti iz ruku Marijinih. To i jest razlog, što se u 
sv. Pismu, kadgod na proročku sbori o milo¬ 
sti, što će se medju nami ukazati, zajedno 
sa Spasiteljem svieta spaja i presveta mu> Majka. Iza- 
slat će se janje gospodar zemlje, ali od kamena u 
pustinji; cviet će niknuti, ali iz korjena Jessova. Na 
Mariju, koja satire glavu zmiji, pogledao je već Adam i 
otro suze, što mu ih očima izmamila kletva. Na nju 
je pomišljao Noe, zatvoren u spasovnu korablju; Abra- 
ham, kad ga zaustavilo, da ne ubije diete; Jakov, kad 
vidio ljestve, po kojih angjeli uzlazili i silazili; Mojsij, 
kad se čudio grmu, što gorio a ne sagorievao; David, 
kad igrao i pjevao, dok se unosila škrinja zavjetna; 
Ilija, kad vidje, kako se iz mora diže oblačić. Ukratko: 
konačnu svrhu zakona i istinu znamenja i proročan¬ 
stva iza Krista nalazimo u Mariji. 

Da možemo dakle po blaženoj Djevici, i to po 
njoj više nego po ikojem drugom posredniku doći 
do spoznanja Isusa Krista, o tom ne može nitko da 

*) Isai. 14, 5 i 7. 

'-) Luc. 1, 45. 

3 ) S. Leo M. Serm, 2. de Nativ. Do mi ni, c. 2, 


posumnja, poimence ako promisli, da je medju svimi 
ona jedina, s kojom je Isus, kao što i dolikuje sinu 
spram matere, bio kroz trideset godina sdružen po 
usrdnom pouzdanju, obćeći s njom u kući. Tko je 
bolje od Majke mogao poznavati čudovita otajstva 
porodjenja i djetinjstva Kristova a navlastito otajstvo 
Božjega utjelovljenja, što je izvor i temelj vjeri? A 
Marija ne samo što je čuvala i prispodab 1 j ala 
u srcu svojem dogadjaje betlehemske i one, što 
se sbiše u Jerusalemu u hramu Gospodnjem, već je 
ona bila učestnica i mislim Kristovim i njegovim taj¬ 
nim željam; možemo kazati, da je vodila jedan isti 
život sa Sinom. Nitko dakle nije Krista tako poznavao 
kao ona; nema zato vrstnijega vodje i učitelja od nje, 
da dodjemo do spoznaje Kristove. 

Sliedi odatle, što već spomenusmo, da nitko ne 
može ljude u Kristu sjediniti bolje od svete Djevice. 
Ako je naime, kako Isus reče, ovo život vječni: 
da poznaju tebe jedinoga Boga istinoga, 
i koga si poslao Isusa Krista 1 ), to po Mariji 
bitno spoznajemo Krista, po Mariji isto tako puno 
laglje postižemo onaj život, kojemu je izvor i početak 
Krist. 

Ako i malo razmišljamo, koliko i kako važnih 
razloga vojuje za Mariju, da njezinim posredovanjem 
zadobijemo sve pomenute dragocjene milosti, o kako 
će se tada ojačati naše ufanje! 

Nije li Marija Majka Kristova? A onda je i naša 
Majka. — Svak naime mora to za istinu držati, da je 
Isus, utjelovljena Rieč Božja, zajedno i Odkupitelj roda 
ljudskoga. Kao Bog-Čovjek primio je pravo tielo kao 
i svi ostali ljudi; a kao Odkupitelj našega roda primio 
je i duhovno, kako kažu, mistično tielo, što je 
naime zajednica onih, koji vjeruju u Krista. Tako 
smo mnogi jedno tielo u Kristu 2 ). Sveta pak 
Djevica nije samo zato začela vječnoga Sina Božjega, 
da postane čovjek, uzevši od nje čovječansku narav, 
nego i zato, da po uzetoj od nje čovječanskoj naravi 
postane Odkupitelj ljudi. Zato i reče angjeo pastirom: 
Danas vam se rodi Spasitelj, koji je Krist 
Gospodin 3 ). Krist je dakle u jednom istom krilu 
prečiste Majke uzeo i put čovječju i sdružio se sa 
duhovnim tielom, koje je sastavljeno od onih, koji 
budu vjerovali u njega. Stoji dakle, da je 
Marija, noseći u svom krilu Odkupitelja, skupa nosila 
i sve one, kojim je život bio sadržan u životu Spasi- 
teljevu. Svi mi dakle, koji smo sdruženi sa Kristom, 
i kako Apostol kaže: udi tiela njegova, od 
mesa njegova i od kosti njegovih*), pro- 

’) Joann. 17, 3. 

-) Rom. 12, 5. 

s ) Luc. 2, 11. 

J ) Ephes. 5, 30, 

izašli smo iz krila Marijina kao jedno tielo, što je 
sdruženo sa glavom. Zato se mi i zovemo djeca Mari¬ 
jina, dakako u duhovnom samo i mističnom značenju, 
i ona je sviju nas Majka. Majka doduše u duhov¬ 
nom smislu..., ali prava Majka uda Kristo¬ 
vih, koji to i jesmo 1 ). Ako je dakle presveta 
Djevica zajedno i Majka Božja i Majka ljudi, tko će 
o tom sumnjati, da ona sa svom revnošću nastoji, te 
Krist, glava tielu Crkve 2 ), nam, svojim udom, u- 
dieli svojih milosti, a nada sve, da ga spoznamo i 
živimo kroz njega 8 ). Uz to dopade presvetu 
Bogorodicu ne samo slava, da je dala jedino- 
rodjenomu Sinu Božjemu, koji se je imao 
roditi sa čovječjimi ud i, tvar svoje puti 4 ), 
od koje da se satvori žrtva za spasenje ljudi, nego 
joj bi dodieljena i dužnost, da tu žrtvu štiti, hrani i 
u svoje doba na žrtvenik postavi. Postojala je stoga 
medju Materom i Sinom ona nikad neprekinuta zaje¬ 
dnica života i rada, tako te je oboje moglo opetovati 
rieči Prorokove: Gine u žalosti život moj, i 
godine moje u uzdisanju 5 ). A kad je kucnuo 
posljednji čas Sinu, stajaše pokraj križa Isu¬ 
sova Mati njegova, i to ne samo zadubena u 
razmatranje užasnih pozorja, nego i puna radosti, što 
je njezin jedinorodjeni Sin bio žrtvovan 
za spasenje ljudi, i tako je bila ona dio¬ 
nica muka, te bi, da je bilo moguće, bila 
najdragovoljnij e podniela sve boli, što ih 
je pretrpio njezin Sin 0 ). —Poradi ove zajednice 
kako muka tako i volje izmedju Krista i Marije za- 
vriedila je ona, da punim pravom bude Ob- 
noviteljica izgubljenoga svieta 7 ) i prema 
tomu djeliteljica svih onih milosti, što nam ih je Krist 
zaslužio svojom smrću i krvlju. 

Tim ne velimo, da dieliti ove milosti nije strogo i 
vlastito pravo Kristovo, jer su plod njegove smrti, te 
je On po sebi posrednik medju Bogom i ljudmi. Ipak 
je uzvišenoj Djevici poradi one od Nas pomenute 
zajednice patnja i boli, što su ih podnosili Sin i Majka, 
dopušteno, da bude kod svojega jedinorodje- 
noga Sina moćna zagovornica i posre¬ 
dnica svega svieta 8 ). 

Krist je dakle izvor i od punine njegove 
mi svi pri mi smo 9 ); od njega je počevši sve 

*) S. Aug., L. de S. Virginitate, c. 6. 

2 ) Coloss. 1, 18. 

3 ) I. Joann. 4, 9. 

4 ) S. Bed. Ven., L. IV, in Luc. XI. 

6 ) Ps. 30, 11. 

°) S. Bonav. I. Sent. d. 48, ad Litt. dub. 4. 

') Eadmeri Mon. De Excellentia Virg. Mariae, c. 9. 

s ) Pius IX. in Buli. „In ef f ab ii i s“. 

°) Joann. 1, 16. 

tielo sastavljeno i sklopljeno svakom ve¬ 
zom usluge... i čini, da raste tielo na u- 
savršivanje samoga sebe u ljubavi 1 ). Marija 
je pak, kako sgodno opaža sv. Bernardo, vod otoč¬ 
je 2 ), ili ako hoćemo, vrat, po kojem je tielo sa gla¬ 
vom spojeno i po kojem se od glave podaje tielu 
snaga i jakost. Ona je naime vrat naše Glave, 
po kojem se svi duhovni darovi udjeljuju 
njegovu mističnom tielu 3 ). Odatle se razabira, 
da nam nije ni na kraj pameti, te o Majci Božjoj uz- 
tvrdimo, da ona može proizvesti vrhunaravnu milost, 
jer to može jedini Bog. Ali kako ona nadkriljuje svaki 
stvor, što se tiče svetosti i nutarnjega sdruženja sa 
Kristom, i kako ju je i sam Krist uzeo za družicu u 
djelu spasenja ljudi, to nam ona po pristojnosti 
(d e congruo), kako kažu, zaslužuje, što nam je 
Krist zaslužio po dostojnosti (de condigno*), te kod 
dieljenja milosti dopada ju najglavnija uloga. Krist 
sjedi s desne strane veličanstva na visini 4 ); 
Marija pak kao kraljica stoji njemu o desnu kao 
najsigurnije utočište i najvjernija pomoć¬ 
nica svim onim, koji su u pogibli, tako te 
pod njezinim vodstvom, okriljem i obra¬ 
nom ne smije nitko da se boji ili očajava 5 ). 

Na temelju toga, da se vratimo k našoj glavnoj 
stvari, tko ne uvidja, da je posve temeljita Naša tvrd¬ 
nja, da Mariju, koja je od nazaretske kuće do brda 
Kalvarije bila Isusova nerazdruživa pratilica i koja 
je bolje nego itko poznavala tajne njegova Srca, na 
neki način dopada materinsko pravo na upravljanje blaga 
njegovih zasluga, i da je podpomoć njezina najsigur¬ 
nije sredstvo, te dodjemo do spoznaje i ljubavi Kri¬ 
stove? Izvrstan dokaz za to jest medju ostalim i ža-, 
lostno stanje onih, koji zavedeni paklenskom lukavošću 
ili krivimi predrazsudami misle, da mogu biti bez 
pomoći blažene Djevice! Siromasi ti i nesretnici misle, 
da moraju Mariju pregledati, da Kristu čast izkažu, a 
ne znaju, da Diete nije naći osim sa Mari¬ 
jom Majkom njegovom. 

Kad je tomu tako, onda hoćemo, častna braćo, 
da se sve svečanosti, što se posvuda pripravljaju u 
počast neoskvrnjenoj Djevici, drže u malo prije iz- 
taknutu svrhu. Nema u istinu časti, koja bi Mariji bila 
ugodnija i koja bi ju mogla više razveseliti, nego da 

*) Ovdje bi bilo dobro, da dušobrižnik, kad ovu papinu 
encikliku uzčita puku u crkvi, protumači, što je to meritum de con¬ 
gruo i meritum de condigno. A i drugo, što bi u enciklici bilo 
nerazumljivo puku, dobro bi bilo, da mu se uz put razjasni. — U r., 

') Ephes. 4, 16. 

-) Serm. de temp., in Nativ. B. V., de Aquaeductu, n. 4.' 

3 ) S. Bernardin. Sen., Quadrag. deEvangelio aeterno, 
Serm. X, a. 3, c. 3. 

’) Hebr. 1, 3. 

fl ) Pius IX. in Buli. ,1 neff a b i lis“. 

mi kako treba Krista upoznamo i obljubimo. Neka 
vjernici polaze crkve u velikom broju, neka se u 
gradovih upriliče znamenite svečanosti i vesela očito¬ 
vanja; sve te stvari mogu da dosta pomognu, te se 
uzbudi pobožnost. No ako tomu ne pristupi i nutarnji 
duh, imat ćemo samu vanjštinu, što će biti kao ljuska 
vjere bez jezgre. Blažena Djevica kad bi to vidjela, 
mogla bi nas pravo prekoriti riečmi Kristovimi: Na¬ 
rod ovaj ustima me poštuje, a srce njihovo 
daleko je od mene 1 ). 

Pravo naime štovanje Majke Božje jest samo 
ono, što proizvire iz srca, tako da što tielo radi, nema 
ni ciene ni hasne, ako se obavlja bez nutarnjega duha. 
A nutarnji duh treba da smjera samo onamo, da u 
svem vršimo zapoviedi božanskoga Sina Marijina. Ako 
je naime prava ljubav samo ona, što može da volje 
složi, jasno je, da treba, da je u nas i u presvete 
Majke jedna volja, to jest, da služimo Kristu Gospo¬ 
dinu. Što je Djevica premudra na svatbi u Kani slugam 
kazala, to i nam veli: Štogod vam reče, učinite 2 ). 
A Isusova je rieč: Ako hoćeš da udješ u život, 
drži zapoviedi 3 ). — Svak dakle neka dobro pro¬ 
misli, da je štovanje, što ga tko izkazuje preblaženoj 
Djevici, ako ga ne odvraća od grieha i ako ga ne na¬ 
vede, da se odrekne zlih navika, samo na oko i varavo 
štovanje, što ne donosi svojega pravoga ploda. 

Misli li tko, da se za to hoće i dokaz, može ga 
lako izvesti iz samoga članka vjere o bezgrješnom 
Začetku Majke Božje. — I mimoišavši katoličku pre¬ 
daju, koja je isto tako vrelo istine kao i sveto Pismo, 
kako si tumačimo, da se je to uvjerenje o bezgrješnom 
Začetku Djevice Marije u svako doba sudaralo sa 
kršćanskim mišljenjem, tako te se činilo, da je kao pri¬ 
raslo i prirodjeno svakomu vjerniku? Sgražamo se, 
tako prekrasno obrazlaže Dionizij Kartuzijanac, sgra¬ 
žamo se, ako bismo bili primorani kazati, da 
je žena, koja je imala satrti zmijinu glavu, bila 
ikada od nje satrvena, i da je Mati Gospodinova 
bila ikada kći duha paklenoga 1 ). Kršćanski puk 
nije mogao nikada i nigdje biti toga mišljenja, da je 
sveta, čista i nedužna put Kristova bila uzeta u krilu 
blažene Djevice od jedne puti, koja je bila makar samo 
i za čas okaljana. A zašto tako, ako ne zato, što medju 
Bogom i griehom obstoji neizmjerna opreka? Odatle 
bez sumnje potječe uvjerenje katoličkih naroda, da je 
Sin Božji, prije nego je uzeo čovječansku narav, da 
nas od naših grieha u svojoj krvi opere, morao 
svoju Majku da sačuva u prvom času njezina Začetka 
po osobitoj milosti i povlastici od svake ljage iztoč- 


noga grieha. Ako je dakle Bogu svaki grieh tako 
strašno mrzak, te je htio, da Majka njegova Sina bude 
prosta ne samo od svakoga svojevoljnoga, nego po 
osobitoj milosti i pogledom na zasluge Kristove i od 
onoga grieha, što je svemu potomstvu Adamovu pri- 
rodjen kao nesretna baština: tko može onda poricati, 
da je prva dužnost svakomu, koji želi svojim štovanjem 
blaženu Djevicu Mariju za se predobiti, da odbaci 
svoje naopake, pokvarene navike i obuzdava strasti, 
što nas navode na zlo? 

Ako u ostalom tko hoće — a tko ne bi htio ? — 
da njegova pobožnost k Mariji bude podpuna i cjelo¬ 
vita, od potrebe mu je dakako poći dalje te iz svih sila 
uznastojati, da i njezin izgled nasljeduje. — Božji je 
zakon, da oni, koji žele postići vječno blaženstvo, na¬ 
sljeduju i u se utisnu priliku uztrpljivosti i svetosti 
Kristove. Jer koje napried upozna, one i pre- 
odredi da budu jednaki obličju Sina njegova, 
.te on bude prvorodjeni medju mnogom braćom 1 ). 
Ali naša je slabost obično tako velika, te se lako za¬ 
strašimo uzvišenošću tolikog izgleda. Zato nam je 
Božji Promisao dao drugi izgled, koji u jednu ruku, 
u koliko to može narav čovječja, Kristu posve blizu 
stoji, u drugu opet ruku većma sa podudara ,s našom 
malenkošću. A taj nije nitko drugi nego Majka Božja. 
Sgodno veli sv. Ambrozij: Takova je bila Marija, 
da je nje jedine život svim škola. A odatle posve 
pravo izvodi: Kao izgled neka vam bude život 
blažene Djeyice Marije, iz kojega kao iz ogle¬ 
dala odsieva čistoća i svaka krasota krjeposti 
kao utjelovljena 2 ). 

Djeca presvete Majke imala bi ju dakako naslje¬ 
dovati u svih krjepostih; ali poimence želimo Mi, da 
se vjernici trse, te postignu one krjeposti, što izmedju 
svih zauzimaju prvi red, te su kao živci i srčika kr¬ 
šćanskoj mudrosti, naime vjeru, ufanje i ljubav prema 
Bogu i ljudem. Ove su krjeposti u cielom životu blažene 
Djevice divno sjale; nu osobito zasjaše, kad je stajala 
uz svojega Sina u zadnji čas njegova života. — Isus visi 
na križu i psovkami ga osvadiše, što sebe načini 
Sinom Božjim 3 ). A Marija priznaje i štuje u njem 
Božanstvo sa nepokolebljivom postojanošću. Mrtvo 
tielo svojega Sina polaže u grob, a ipak ne sumnja o 
njegovu uzkrsnuću. Ljubav nadalje, kojom je gorjela 
prema Bogu, učini ju dionicom i družicom Kristovih 
muka; i kao zaboravivši na svoju žalost moli se ona 
s njim za mučitelje, da bi im se oprostilo, premda oni 
tvrdokorno viču: Krv njegova na naši na djecu 
naš u 1 ). 


') Matth. 15, 8. 

-) Joann. 2, 5. 

;l ) Matth. 19, 17. 

■*) 3. Sent. d. 3, q. 1. 


') Rom. 8, 29. 

■) De Virginibus, 1. 2, c. 2. 
:i ) Joann. 19, 7. 

Matth. 27, 25. 

Ali da se ne pričini, da smo zaboravili na bez- 
grješni Začetak blažene Djevice, što je i povod Našemu 
pismu, o kako nam snažnu i sgodnu pomoć pruža taj 
Začetak, da te krjeposti očuvamo i usavršimo! — I 
doista, što je prvo, čim neprijatelji i mrzitelji vjere 
gledaju na sve strane razširiti svoje zablude, pa na žalost 
u mnogih vjeru uzdrmati? Oni naime poriču, da je 
čovjek pao u grieh i da je po njem bio sbačen iz 
svoga prvotnog položaja. Zato i bacaju medju bajke 
iztočni grieh i sve njegove zle posljedice, naime, da 
se je rod ljudski u klici izopačio i cielo potomstvo da 
je po tom izkvareno, ljude da je prikvačio grieh i 
tako nastala potreba, da se javi Odkupitelj. 

Ako se prihvati ovo, svakomu je jasno, da onda 
Isusu Kristu nema nikakva mjesta; isto tako odzvonilo 
je Crkvi i milosti i svakomu vrhunaravnom redu; ukratko, 
ciela sgrada vjere u temeljih je podkopana. — A dok na¬ 
rodi vjeruju i javno izpoviedaju, da je preblažena Djeva 
Marija od prvoga časa svojega Začetka bila prosta od 
svake ljage, već tim su primorani da pripoznaju iztočni 
grieh, odkupljenje ljudi po Kristu, evangjelje, Crkvu, 
napokon i sam zakon o trpljenju: na ovaj način 
s klicom se čupa i iskorenjava racijonalizam i ma¬ 
terijalizam, a kršćanstvu je osigurana slava, da 
čuva i brani istinu. — Osim toga i ovo je jedno od 
onih sredstava, kojimi neprijatelji vjere, osobito dan 
današnji, uništavaju vjeru u srcih, da naime ugledu 
■ Crkve i uobće svakoj vlasti medju ljudmi uzkraćuju 
dužno poštovanje i pokornost, te u sav glas viču, da 
ju treba uzkratiti. Tu je poreklo anarhizmu, od 
kojega nema ništa opasnije i prokletije za naravni i 
vrhunaravni red u svietu. Pa i tu po gradjansko i 
kršćansko družtvo jednako užasnu kugu uništava čla¬ 
nak vjere o bezgrješnom Začetku Majke Božje. Po tom 
članku vjere prisiljeni smo naime da Crkvi pripoznamo 
jednu moć, kojoj treba podložiti ne samo volju nego 
i razum. Samo u ovoj podložnosti razuma pjeva kr¬ 
šćanski puk u slavu Majci Božjoj: Sva si liepa, 
Marijo, i ljage iztočne nema u tebi'). — I 
tako Crkva s razlogom tvrdi o uzvišenoj Djevici, da 
je ona sama uništila sve bludnje u svem 
svietu. 

I ako vjera, kako veli Apostol, nije drugo nego 
tvrdi temelj onoga, čemu se nadamo 2 ), to će 
svak lako priznati, da se po bezgrješnom Začetku bla¬ 
žene Djevice vjera jača i sve to veće ufanje u nas 
budi. A to to više, što je blažena Djevica samo stoga bila 
očuvana od iztočnoga grieha, jer je imala da bude 
Majka Kristova; a postala je Majka Kristova, da ufanje 
u vječna dobra u nas opet oživi. 

') Grad. Miss. in fešto Imm. Coneept. 

“) Hebr. 1, 11. 

Da mimoidemo ljubav prema Bogu, tko dok ovo 
razmatra o neoskvrnjenoj Djevici, ne će biti potaknut, 
da vjerno vrši onu zapovied, što ju je Isus osobitim 
načinom nazvao svojom, zapovied naime, da se lju¬ 
bimo medju se, kako je on sam ljubio nas? Veliko 
znamenje, tako opisuje apostol Ivan od Boga mu 
dano vidjenje, veliko znamenje pokaza se na 
nebu: žena obučena u sunce, i mjesec pod 
nogama njezinim, i na glavi njezinoj vienac 
od dvanaest zviezda 1 ). A svak zna, da ova žena 
znamenuje Djevicu Mariju, koja je neoskvrnjena rodila 
Glavu našu. I nastavlja apostol: I bijaše trudna, i 
vikaše dok radjaše, i mučaše se da rodi 2 ).— 
Vidje dakle sv. Ivan presvetu Majku Božju u vječnom 
već blaženstvu, pa ipak u mukah tajinstvenoga 
porodjaja. A koji je to bio porodjaj? Bez sumnje 
naš, koji, još držani u zemaljskom progonstvu, 
imamo još da se porodimo za savršenu ljubav 
Božju i za vječno blaženstvo. Njezine pak pri poro- 
djaju muke znamenuju revnost i ljubav, kojom blažena 
Djevica na nebeskom priestolu bdije i svojom nepre¬ 
stanom molitvom nastoji, da se broj izabranika upod- 
puni. 

Najvruće želimo, da bi ovu ljubav svi, što s e 
gdje mu drago nazivaju kršćanskim imenom, gledali 
usvojiti osobito prilikom ove izvanredne slave bezgreš¬ 
noga Začetka Majke Božje. Kako se žestoko i biesno 
napada danas Krist i od njega utemeljena sveta vjera! 
Koliki lebde u očitoj pogibli, da budu zavedeni od 
zabluda, što se provlače svietom, i da odpadnu od 
vjere! Koji dakle misli da stoji, neka se čuva da 
ne padne 3 ). Neka zato svi od Boga ponizno i usrdno 
mole za milost, da oni, koji ostaviše istinu, opet se 
osvieste po zagovoru Majke Božje. Znamo zaista, jer 
smo izkusili, da takova molitva, što je proizašla iz lju¬ 
bavi, a Majka ju Božja poduprla, nije bila nikada uza¬ 
lud izrečena. Dakako da će se i u napredak jurišati 
na Crkvu: jer treba i krivovjerja da budu, da 
se pokažu prokušani, koji su medju vamB). Ali 
i blažena Djevica ne će šuštati, nego će nas i u naših 
najtežih nevoljah uviek pomagati i započetu od nje¬ 
zina Začetka borbu nastaviti, tako te ćemo moći dan 
na dan opetovati: Danas je satrvena od nje glava 
staroj zmiji 5 ). 

Da nam nebeske milosti više nego obično budu 
od koristi, i da nasljedovanje preblažene Djevice sje¬ 
dinimo sa častmi, koje joj naumismo kroz cielu ovu go¬ 
dinu u većoj mjeri izkazivati, i da na taj način i Mi svoj 

■) Apoc. 12, 1. 

-) Apoc. 12, 2. 

: ‘) I. Cor. 10, 12. 

J ) I. Cor. 11, 19. 

f “) Off. Inim. Conc. in II. Vcsp. ad Magnif. 

podhvat: Sve u Kristu obnoviti, uzmognemo laglje 
ostvariti, odlučismo po izgledu Naših predšastnika, kad 
oni započeli svoje papovanje, da vasionomu katoličkom ' 
svietu udielimo oprost u obliku jubileja. 

Uzdajući se dakle u milosrdje svemogućega Boga 
i u vlast svetih apostola Petra i Pavla, onom vlašću, 
što ju, premda nevriedni, od Boga imamo, dajemo i 
podjeljujemo svim i pojedinim kršćanskim vjernikom 
obojega spola, koji u ovom Našem uzvišenom gradu 
stanuju ili koji u nj dodju, te koji od prve korizmene 
nedjelje, to jest od 21. veljače pa do uključivo 
2. lipnja, u koji dan pada Brašančevo, budu 
tri puta posjetili jednu od četiri patrijarhalne bazilike 
i ondje jedno vrieme pobožno na Našu nakanu molili 
za slobodu i uzvišenje katoličke Crkve i ove apostolske 
Stolice, za izkorjenjenje krivovjerja i obraćenje sviju, 
koji zadjoše od istine, za slogu kršćanskih vladalaca, 
za mir i jedinstvo cieloga kršćanskog puka, te koji 
kroz to vrieme budu jedanput postili, služeći se ujedno 
samo nemrshimi jestvinami, a to da nije u koji od dana, 
što ih korizmeni oprost ne sadrži; te koji iza kako su se 
izpovjedili, prime presv. Oltarski sakramenat. Ostalim 
pak, što izvan vječnoga toga grada gdje mu drago 
prebivaju, koji budu u gore označenom roku ili kroz 
tri mjeseca, makar i ne sliedili uzamance, što se u 
ostalom prema volji biskupovoj i prema prilikam vjer¬ 
nika ima tačno da ustanovi, ali svakako prije osmoga 
prosinca, te koji budu tfi puta posjetili ili stolnu crkvu, 
ako je ima u mjestu, ili župsku crkvu, ili ako je nema, 
glavnu crkvu mjesta, a i ostala navedena djela pobo¬ 
žno oyršili: dajemo i podjeljujemo podpuni oprost od 
svih grieha, te ujedno privoljujemo, da se taj oprost, 
što se jedanput samo dobiva, može namieniti i dušam, 
koje u ljubavi s Bogom sdružene s ovoga svieta pre- 
minuše. 

Osim toga dopuštamo, da putnici, putovali mo¬ 
rem ili kopnom, kad se vrate svojim kućam, mogu 
zadobiti isti oprost, pošto izvrše prije propisana djela. 

Izpovjednikom pak, koji su u to vrieme odobreni 
od svojih biskupa, dajemo punomoć, da mogu rečena 
pobožna djela zamieniti drugimi u korist redovničkih 
osoba obojega spola kao i ostalih, koji niesu u stanju 
da ih izvrše; isto tako da mogu oprostiti od pričesti 
djecu, kojoj nije još dopušteno da pristupe k stolu 
Gospodnjemu. 

Još opunomoćujemo sve i pojedine kršćanske 
vjernike, bili svjetovnjaci ili duhovnici, bili svjetovni 
svećenici ili redovnici, pripadali kojemugod redu ili 
zavodu, pa makar ih inače trebalo poimence označiti, 
da si mogu rečenu svrhu, to jest, da zadobiju pod¬ 
puni oprost, odobrati kojegagod od doista odobrenih 
svećenika, bio redovnik ili svjetovni svećenik (kojom 
se povlasticom mogu isto tako služiti i redovnice, nova¬ 


kinje i ostale gospoje, što stanuju u samostanih, samo 
ako je izpovjednik ovlašten za redovnice), koji će ih, 
ako se u njega izpovjede s nakanom, da zadobiju sada- 
nji jubilej, i sve dotične dužnosti izvrše, ali samo za 
ovaj put i samo na sudu savjesti (in foro conscientiae), 
moći odriešiti, i to: od svakog izobćenja, suspenzije 
i svake druge crkvene presude i kazni, bile cenzure 
crkvenoga prava ili crkvenoga sudca i s kojega mu 
drago razloga izrečene, makar da su odnosni slučaji 
pridržani biskupom ili Nam, što sve vriedi i za sluča- 
je, koji su ma komu i papi i apostolskoj Stolici p o- 
sebnim takodjer načinom pridržani; moći će 
nadalje biti odriešeni od svakoga grieha i prestupka, 
makar da je pridržan biskupom ih Nam i apostolskoj 
Stolici, ali pod pogodbom, ako im je prije naložena 
spasonosna pokora ili drugo šta prema propisom prava, 
i je li slučaj krivovjerja, ako su ga se odrekli i 
opozvali ga, kako zakon propisuje; osim toga mogu 
rečeni svećenici svaki zavjet, ma da je i prisegom 
utvrdjen i pridržan apostolskoj Stolici (izuzet je za¬ 
vjet čistoće, zavjet stupiti u koji red i zavjet obveze, 
što je prihvaćena od treće osobe), zamieniti u druga 
dobra i spasonosna djela; napokon mogu pokornike, 
koji primiše svete redove ili su redovnici, oprostiti od 
svake potajne nepravilnosti, koju si samo povredom 
cenzura navukoše i koja bi im priečila vršiti primljene 
redove ili primiti više. — Ne namjeravamo pak ovim 
pismom oprostiti od druge bilo ma koje javno po¬ 
znate ili tajne nepravilnosti, koje se je tko dobavio kakvim 
prestupkom ili kojimgod nedostatkom, kakvom ljagom 
ili kojomgod pravnom nesposobnosti i nevaljalosti. Ne 
namjeravamo isto tako nimalo stegnuti od blage uspo¬ 
mene pape Benedikta XIV. oglašenu konstituciju ,,Sa- 
cramentum p o en iten t ia e“ sa odnosnim tuma¬ 
čenjem. Napokon nije Naša namjera, da bi ovo pismo 
ma iz daleka moglo ili moralo opravdati one, koji su 
od Nas i apostolske Stolice ili od koga mu drago 
prelata ili crkvenoga sudca javno izobćeni, suspendira¬ 
ni, interdiktom udareni, ili koji su oglašeni, da su 
upali u druge kakve kazni i cenzure, ili su javno 
prijavljeni, osim da su u odredjenom roku zadovoljili, 
i gdje je od potrebe bilo, sa strankami se nagodili. 

. K ovomu svemu još ćemo nadodati, da Mi hoće¬ 
mo i dopuštamo, te i kroz ovo vrieme jubileja sva¬ 
komu ostane neokrnjena povlastica, da može zadobiti 
sve oproste, ne izuzevši ni podpune, što smo ih ili 
Mi ili Naši predšatnici udielili. 

Dok svršavamo, častna braćo, ovo pismo, po¬ 
novno izjavljujemo veliko Naše pouzdanje, što ga za¬ 
ista gojimo, da će povodom ovoga vanrednog jubileja, 
što ga pod okriljem bezgrješno začete Djevice udieli- 
smo, veoma mnogi od onih, koji se nesrećom od Isusa 
Krista odieliše, k njemu se povratiti, i da će u kršćan- 

skog puka ljubav ka krjeposti i gorljivost u pobožnosti 
opet procvasti. Kroz ovo petdeset godina, što je 
Pijo IX. nauku o bezgrješnom Začetku preblažene 
Majke Kristove proglasio kao članak vjere, napuniše 
u nevjerovatnoj mjeri, kako već rekosmo, ovu zemlju 
nebeske milosti, i pošto je poraslo ufanje u blaženu 
Djevu i Bogorodicu, stara je religijoznost puka posvuda 
puno dobila. A što nas prieči, da i još toga više u 
budućnosti očekujemo? Doista, u pretužna smo vre¬ 
mena pali, tako te se pravom možemo sa prorokom 
potužiti:Nema istine, nema milosrdja i nema 
znanja za Boga na zemlji. Psovka i laž i 
ubistvo i kradja i preljub poplaviše ze¬ 
mlju 1 )- Pa ipak i posred toga potopa tolikih zala pred 
oči nam kao duga izlazi preblaga Djeva i stavlja se 
kao mironosnica izmedju Boga i ljudi. Metnut ću 
dugu svoju u oblake, da bude znak zavjeta 
izmedju mene i zemlje 2 ). Neka bjesni oluja i 


nebo neka se u crnu noć zavija, nitko ipak ne kloni 
duhom! Pogled na Mariju umilostivit će Boga, i On će 
oprostiti. Duga će biti u oblacih, pa ću je po¬ 
gledati, i spomenut ću sevječnogazavjeta 1 ). 
Ine ćeviše biti vode potopa, da zatre svako 
tielo 2 ). Zaista, ako se budemo uzdali, kako i moramo, 
u Mariju, navlastito sada, kad hoćemo da s većom 
revnošću slavimo njezin bezgrješni Začetak, to ćemo 
ju i sada upoznati kao premoćnu onu Djevu, koja 
je djevičanskom nogom satrla glavu 
zmiji 3 ). 

Kao zalog, častna braćo, ovih milosti, podjelju¬ 
jemo vam i vašim narodom u Gospodinu najusrdnije 
apostolski blagoslov. 

Dano u Rimu kod Sv. Petra dne 2. veljače 1904. 
u prvoj godini Našega pontifikata. 

Pijo PP. X. 

') Gen. 9, 16. 

2 ) lb. 15. 


■) Os. 4, 1—2. 

2 ) Gen. 9, 13. 3 ) Qff. Imm. Conc. B. M. V. 

Budi primienjeno hrvatskim prilikam. 


^lovenski liberalci plivali su u neizmjernom veselju, 
kad je sv. Otac Pijo X. izdao poznati „motupro- 
prio“, kojim zabranjuje talijanskoj kršćanskoj demo¬ 
kraciji svako sudjelovanje kod političnih izbora. Njihov 
zloglasni organ „Slovenski Narod" stao je pobjedo¬ 
nosno vikati, da je papa osudio dr. Šušteršića i da je 
izobćio sve katoličke narodne zastupnike; papa da je 
svojim „motuproprio" zapovjedio, da moraju kato¬ 
lički zastupnici smjesta obustaviti obstrukciju u kranj¬ 
skom saboru; katolički dnevnik „Slovenec" da je uda¬ 
ren interdiktom, a slovenski svećenici da moraju od¬ 
sele pustiti liberalce u miru, neka rade što hoće. — 
Tako su se veselili liberalci. Ali njihova radost — 
neka upamti dobro .„Crvena Hrvatska" — bila je 
preuranjena. 

Ljubljanski knez-biskup dr. Jeglić pošao je u Rim 
i dne 23. siečnja bio je primljen od sv. Otca Pija X. 
Raztumačio je sv. Otcu, u kakvih prilikah živi narod 
slovenski; opisao mu je potanko težku borbu izmedju 
slovenskih katolika i liberalizma; pitao je i za to, da 
li se ona odredba 0 talijanskoj kršćanskoj demokraciji 
proteže i na druge zemlje. I sv. Otac veoma je po¬ 
hvalio djelovanje katoličke slovenske stranke i sloven¬ 
skoga svećenstva; kršćanska demokracija izvan Italije 
neka se samo sa svom odlučnošću poslužuje svimi 
političkimi sredstvi u obranu svojih narodnih prava i 
prava sv. Crkve; odobrio je zahtievanje slovenske kato¬ 
ličke stranke, da se proširi izborno pravo, jer da je 


posve pravedno, da ima u parlamentu ona stranka 
većinu, koja ima većinu u zemlji. Dapače što se tiče 
obstrukcije u kranjskom saboru, pohvalio je sv. Otac 
držanje ljubljanskoga biskupa, koji pušta u tom po¬ 
gledu svojemu svećenstvu slobodne ruke. 

Kad se saznalo za ove rieči papine, liberalci niesu 
znali, šta će sad jadnici. Bilo im je jasno, da je to za 
njih već najteži udarac, što ih je mogao snaći. Znadu 
oni, da je narodu slovenskomu još uviek papa naj¬ 
viši auktoritet na zemlji, a eto sad papa ne samo da 
je pohvalio svrhu i načela katoličke stranke, već je 
odobrio i čitavu njezinu taktiku! Ne bi se liberalci 
žalostili, jer im napokon nije stalo do pape i njegova 
auktoriteta, ali oni uvidjaju, kako izdašno agitacijsko 
sredstvo bit će sad rieči sv. Otca katoličkoj stranci; to 
je baš ,,das Haarstraubendste", kako se tuži prijate¬ 
ljica kranjskih liberalaca, gradačka „Tagespost". — 
Liberalne novine, koje uobće niesu htjele objelodaniti 
papinih rieči, tješe se tim, što papa tobože nije dobro 
informiran, i što papa i ljubljanski biskup ne znadu 
dobro latinski, a da bi se mogli razumljivo razgovarati 
0 takovih stvarih! Velika doista utjeha! 

Biskup Jeglić saobćio je svojemu vjernom narodu 
u pučkom listu „Domoljubu", što ga je ponukalo, da 
ide u Rim, i kako je sv. Otac saslušao njegov zani¬ 
mljivi izvještaj. Ova poruka ljubljanskoga knež-biskupa 
veoma je važna i poučna i za nas Hrvate. Iz nje raza¬ 
biramo vjernu i istinitu sliku slovenskih odnosa; list 

ljubljanskoga biskupa autentičan je izvještaj, kakova je 
u istinu borba izmedju slovenskih liberalaca i katolika; 
zato će možda razbistriti mutne pojmove, što ih još 
imaju neki dobri hrvatski katolici o Slovencih. A drugo, 
što je još važnije za nas, jest činjenica, daje 
sv. Otac pohvalio držanje slovenskih kato¬ 
lika, da je dapače odobrio način njihove 
borbe. To je znak, da su slovenski katolici a u 
prvom redu svećenici na pravom putu. Tim je dao 
sv. Otac neposredno i katolikom drugih zemalja di¬ 
rektivu, kako da rade i kako valja da se opru libera¬ 
lizmu. Osobito hrvatskim danas katolikom i sveće¬ 
nikom neka služi ovo kao osbiljna opomena. Hrvatski 
liberalci (izdao ih ovih dana nekakav liberalac „Katolik 
sa strane' 1 u „Crvenoj Hrvatskoj") već bi htjeli da 
začepe usta hrvatskim svećenikom u politici. No hrvat¬ 
ski svećenici (osobito oni u Dalmaciji) uprav su spasli 
hrvatsku politiku, pa će ju znati i neustrašljivo čuvati 
od te kuge liberalne. 

Evo od rieči do rieči prievoda spomenutoga 
članka, što ga je napisao presvietli ljubljanski knez- 
biskup: 

I. Priprava za na pat u Rim. 

Želio sam vidjeti sv. Otca i poklonit mu se lično. 
Htio sam mu i opisati naše djelovanje u težkih stran¬ 
čarskih borbah ter čuti iz njegovih ustiju, šta misli o 
djelovanju kršćanske demokracije po raznih državah. 
Htio sam čuti iz njegovih ustiju, da li sbilja vriedi za 
nas sve ona zapovied, neka se kršćanska demokracija 
ograniči jedino na dobrotvornost i neka se uztegne 
posve od svakoga političnog djelovanja, kako su to 
neki tumačili dotičnu zapovied. 

Da bude razsuda tačnija i posve izvjestna, sasta¬ 
vio sam prije odlazka u Rim pismeni opis crkveno- 
političnog i družtvenog života u ljubljanskoj biskupiji. 
Pošto znam, da će ovaj opis zanimati svakoga, prija¬ 
telje i neprijatelje, hoću da vam ga saobćim, ako i 
jest prilično obsežan. Neprijatelje molim, da ga po¬ 
mno pročitaju i neka mi kažu, jesam li kod sv. Otca 
govorio istinu ili ne. Opis glasi ovako: 

„U ljubljanskoj biskupiji samo su dvie stranke, 
što se medju se oštro pobijaju: stranka katolička i 
stranka liberalna. Opisat ću po istini nastojanje jedne 
i druge i pokazat ću, šta rade u toj borbi svećenici. 

1 . 

Katolička stranka drži se načela kršćanskoga 
socijalizma. Svoj je program zasnovala na prvom 
katoličkom sastanku g. 1892.; na drugom sastanku 
g. 1900. proširila ga je, i to po uputah pape Leona XIII. 

Od onda osbiljno nastoji da pomogne narodu, 
što se nalazi u velikih nevoljah te propada iz dan u 


dan sve dublje u siromaštvo. Zato hiti osnivati Raiffei- 
senove vjeresijske udruge, gospodarska i radnička 
družtva. Štedionicam i družtvom stavila je na čelo 
središnje vodstvo. 

Brine se i za pouku i za što veće izobraženje 
naroda. U tu svrhu ima izvrstnih časopisa, osniva 
obrazovna družtva za momke i muževe, otvara knji¬ 
žnice i sazivlje puk na javna predavanja. 

2 . 

Ovoj stranci protivi se liberalna stranka, koja 
podkopava djelovanje katoličkoj stranci, te ju nastoji 
onemogućiti. Razne novine, što služe ovoj stranci, 
sramotile su katoličke sastanske i katoličku Crkvu 
uobće, navlastito pak crkvene starješine; papu, biskupe 
i svećenike jednako izrugavaju, vjerske nauke iz- 
smjehavaju i nieču. 

I vodje ove stranke na raznih narodnih sastan- 
cih slično govore, istinitost i božansku ustanovu Crkve 
— ako i ne izravno — nieču i nastoje posve pod- 
kopati njezin ugled. Za saborskih izbora pozivali su 
narod pod svoju zastavu sa poklikom: „Satarimo rim¬ 
ske verige!" Čini se, da vodje uobće zabacuju kršćan¬ 
sku objavu. 

3. 

Katoličkoj stranci pripada gotovo sav narod, koji 
je poslao muževe iz ove stranke velikom većinom 
glasova u sabore. Upoznaje naime, da samo ova 
stranka brani kršćansku vjeru i da promiče gospodar¬ 
skom i radničkom organizacijom i vremenitu dobrobit. 
Iz toga baš razloga prianjaju uz nju i radnici, pa zato 
socijalna demokracija ne može da napreduje. U grado- 
vih pristaje uz katoličku stranku samo manjina, i to 
narod iz srednjih i nižih slojeva. Veoma pak malo 
ima muževa iz obrazovanijih krugova, iz činovničtva i 
učiteljstva, koji bi se usudili otvoreno k njoj pristupiti 
i priznavati njezina načela; ali čini se, da se i ovi 
slojevi sve više približavaju katoličkoj stranci. 

U liberalnoj pak stranci većim su dielom više 
obrazovani muževi, navlastito odvjetnici, profesori, 
učitelji; i mnogi joj se trgovci i gostioničari pridružiše, 
pošto sbog gospodarske narodne organizacije pone¬ 
što štetuju; seljaka ima u njoj veoma malo; ali po¬ 
dupiru je činovnici te kušaju narodnu organizaciju 
barem sprečavati. Napokon su s njom u savezu i 
muževi njemačke narodnosti, te u zemaljskom saboru 
s njom idu zajedno. Odatle dolazi, zašto ova stranka 
ima većinu, zašto u saboru nadvladava i onemogućuje 
djelovanje katoličkoj stranci. 

4. 

Ove dvie stranke razlikuju se dakle u temeljnih 
načelih, na kojih se osniva sav ljudski život: vjerski 

politični, družtveni i narodni. Posto ova razlika siže 
do u zadnje temelje, stoga je borba izmedju stranaka 
burna i silna; pomirenje gotovo nije moguće; liberalna 
je dapače stranka naviestila katoličkoj stranci boj do 
skrajnosti. I doista, kako bi se moglo kršćanstvo sje¬ 
diniti sa protukršćanstvom ? Svoj pak vršak postigla 
je borba u zemaljskom saboru, gdje je počela kato¬ 
lička stranka sa obstrukcijom. 

Uvjerila se je naime, da se nepravedno tlači puk i 
njegova stranka; ta u saboru nema većine pučka stranka, 
makar faktično zastupala većinu, već liberalna stranka 
sdružena sa Niemci. Da se krivica popravi, stala je 
zahtievati preosnovu izbornoga reda i proširenje iz¬ 
bornoga prava na slojeve, koji do sada nemaju još 
toga prava, i ona ne će dopustiti daljnoga saborisanja 
tako dugo, dok se taj priedlog ne počne osbiljno raz- 
pravljati. I pošto liberalna stranka ne će ove razprave, 
znajući, da joj je onda odzvonilo, zato katolička stranka 
obstruira, i razprave su zemaljskog sabora nemoguće. 

Zato je pak borba izvan sabora to burnija. Libe¬ 
ralna stranka pobija pučku stranku u svojih novinah, 
te si kuša predobri barem sve učitelje i obćinske za¬ 
stupnike za izjavu proti nastojanju i proti obstrukciji 
■katoličke stranke; hoće da predobije za se učitelje i 
obćinske zastupnike, da bi u vrieme izbora povukla i 
narod na svoju stranu. 

Katolička stranka ne šuti. U svojih novinah i na 
čestih narodnih sastancih obrazlaže svoje zahtjeve i 
brani ih. Kuša predobiti za se puk, iztiče njegovo 
pravo da se služi izbornim pravom i oduševljava sve, 
neka budu značajni i uztrajni. Ona ide dapače još i- 
dalje te tvrdi, da se mora zahtievati obće i jednako 
izborno pravo, ta i državni zakoni izjavljuju, da su 
svi gradjani pred zakonom jednaki. 

5. 

U ovoj borbi, koja je ujedno borba za vjerski 
život i družtvenu organizaciju naroda, čini se možda 
kadnokad ovomu ili onomu, da koji govornik katoličke 
stranke prekorači kad i kad prave granice i u naglosti 
štogod rekne, što se ne može posve odobriti. Dogodi 
se kad i kad, da po koji govornik jako iztiče narodnu 
volju; gdjekojemu se čini to previše, kao da bi po rnnie- 
nju govornikovu odlučivala samo narodna volja (što 
dakako u katoličkoj stranci nitko ne tvrdi, jer je to 
načelo skrajnomu liberalizmu); dogadja se, da se kod 
obrazlaganja obsežnijega izbornog prava čuju po koje 
rieči, što su za privilegovane staleže, n. p. za vele¬ 
posjednike, nekako uvredljive; dogodi se, da i proti 
Niemcem, koji su krivi, da liberalna stranka ima većinu 
i moć, pane koja preoštra rieč, kao da se sa Niemci 
uobće ne bi smjelo sudjelovati; dogodi se i to, da se 
uvredljivim načinom napada na pojedine činovnike. 


Kod svega toga dogadja se dakle kad i kad, da 
se u naglosti čuje koja manje izpravna, uvredljiva rieč 
— govornici su ljudi i komu u naglosti ne izpane 
koja rieč, koje da nije bilo, bilo bi bolje? — ali na¬ 
čela, kršćanska načela o ljudskom družtvu, 
o gospodstvu Božjem, o narodnos.ti ne nieču 
se nikada, nego se priznavaju kao jedino 
istinita! 

6 . 

Iz toga se razabira, kako je težak položaj sve¬ 
ćenikom ljubljanske biskupije u toj borbi, koja postaje 
iz dan u dan sve to burnijom. 

Svećenici, koji nastoje prije svega oko toga, da 
se narod popravi, sakupljaju mladež u Marijine kon¬ 
gregacije, odrasle u treći red sv. Franje, sve pak u 
družtvo sv. Obitelji. Po ovih družtvih nastoje predo¬ 
biti sve za često primanje svetih sakramenata, za.triezan 
i čist život, za izbjegavanje grješnih prigoda, u kojih 
se kvari- kršćanski život. 

Nu ovo djelovanje nije još dostatno svećenikom, 
nego sliedeći nauku pape Leona XIII. idu oni iz sa¬ 
kristije medju narod, da ga pomognu u očajnoj borbi. 
Ako ne bi svećenici djelovali medju narodom, ili ako 
bi bili neatni, predobila bi liberalna stranka narod za 
se, te ga odtrgla od Crkve, od kršćanske objave, ili 
bi ga barem potisnula u vjersku neatost. Ljudi svje¬ 
tovnoga staleža, obrazovanih naime, koji hi katolički 
mislili i koji bi htjeli braniti kršćanski puk, njegovu 
vjeru i njegova prava, imamo još premalo. Zato su 
svećenici dužni da sa svimi silami- podupiru politično i 
družtveno-gibanje, da ga potiču, često dapače i vode. 

Svećenici uredjuju katoličke listove politične, 
znanstvene, odgojne, beletrističke; svećenici osnivaju 
razna družtva za seljaka, za radnika, za mladež, te su 
im kao vodje na čelu; svećenici ustanavljaju štedionice 
pa ih upravljaju; svećenici sazivlju narodne skupštine, 
kod kojih su oni predsjednici i govornici; svećenici se 
brinu, da se šire medju narod katoličke novine, a libe¬ 
ralne da se odstranjuju. 

Poradi ovakog djelovanja narod svećenike ljubi, 
a liberalna ih stranka silno mrzi. Ta stranka navaljuje 
u svojih novinah na pojedine svećenike, na svećenički 
stalež i na katoličku Crkvu, kojoj oni služe; navaljuje 
na njih, ogovara ih i kleveće, te nastoji da im podkopa 
svaki ugled. I na žalost mi opažamo, kako počinje 
mrziti na svećenike i prezirati Crkvu svatko, koji čita 
novine ove stranke i zalazi na njezine sastanke. 

Tako je u našoj biskupiji družtveno djelovanje 
veoma uzko spojeno sa politično-crkvenim, te ovisi 
o uspjehu opisanog boja, kakav će biti sav družtveni, 
politični i vjerski red, hoće li biti kršćanski ili protu- 
kršćanski, i samo tako može se tumačiti i razumjeti, 
zašto je borba tako burna i silna. 

7. 

U ovakih prilikah ja kao biskup sliedim svojega 
predšastnika, uzoritoga gospodina Jakova kardinala 
Missiu. 

Prva je moja skrb, da budu svećenici uzornoga 
ili barem dobroga života. Zato podupirem „Družtvo 
svećenika od presv. Srca Isusova", proučavanje druž- 
tvenog pitanja i uobće pravi svećenički život. Izgledom 
i riečju navodim svećenike na uztrajnu i junačku du¬ 
hovnu pastvu. Urednike raznih listova bodrim i nove 
suradnike sokolim. Družtvenu organizaciju sa svimi 
silami podupirem; muževe, što se za nju trude, hvalim 
i na junačku ih požrtvovnost potičem; novine liberalne 
stranke zabranjujem; za vrieme izbora naredio sam 
javne molitve i u posebnoj pastirskoj poslanici po¬ 
učio sam puk o dužnostih, da biraju, i to da biraju 
muževe katoličke stranke. 

Da pak uklonim od svećenika pogibli, što im iz 
toga djelovanja priete pogledom na duhovnu pastvu i 
u istinu pobožan život, upozorio sam ih na to, dao sam 
im Lonferencijska pitanja o tih pogiblih i na bisku¬ 
pijskoj sinodi odredio sam potanje njihov zadatak u 
političnom i socijalnom životu. A što se tiče prije po- 
menute obstrukcije, ja je doduše niesam očito odo¬ 
brio, ali mukom sam dopustio, da svećenici sudjeluju. 
I na razne pogrješke upozorio sam vodje ustmeno i 
pismeno. 

Kad bih ja postupao drugačije, izgubili bi srča¬ 
nost naši katolički lajici, koji se sada tako junački 
bore, prestali bi, i protivnici bi došli veoma lako do 
odlučne pobjede: a tko može pojmiti, kolika nesreća 
navalila bi tada na narod za vjerski, družtveni i na¬ 
rodni život! Sada pak vrlo napreduje katolička stranka 
u toj borbi i opravdana je nada u konačnu pobjedu. 

8 . 

Opisao sam vjerno naš vjerski, politični i druž¬ 
tveni život: sada se pak nadam, da će najviša crkvena 
vlast postupanje moje i' djelovanje mojih svećenika 
većim dielom odobriti, dielom pak poradi prilika naših 
barem mučke dopustiti. 

U Ljubljani dne 20. siečnja 1904. 

f Antun Bonaventura, 

biskup. 

Tako sam opisao naše težnje i borbe, vidi se, 
da je djelovanje pučke, katoličke, kršćansko-socijalne 
stranke u prvom redu sbilja dobrotvorno, ali poradi 
težnja, namjera i silovitih navala sa strane narodno- 
napredne, protukatoličke, protusocijalne stranke ne 
može se ukloniti političnim borbam, ako se hoće 
uobće uzdržati i ako ne će da pogine. 


II. U Rimu. 

U Rim sam stigao u četvrtak 21. siečnja kasno 
u večer. U petak prije podne prijavio sam se za 
audienciju kod sv. Otca i ujedno sam saznao, da će 
me na večer primiti novi državni tajnik njegov, kardi¬ 
nal Merry de Val. Želio sam mu izručiti svoj pismeni 
izvještaj, da izviesti sv. Otca i da bih ja mogao onda 
na audienciji dobiti tačan odgovor. Već poslie podne 
dobijem list, u kojem mi se javlja, da će me sv. Otac 
primiti odmah drugi dan. Na večer podjem sa izvje¬ 
štajem kardinalu te mu sve obrazložim. Pošto sam to 
učinio, odgovorio mi je, da će sv. Otcu sve kazati, i 
ja neka s njim o tom govorim kao o stvari, koja mu 
je već poznata. 

Spomenuo sam kardinalu, što naši protivnici 
tvrde o vriednosti zapoviedi sv. Otca pogledom na 
djelovanje kršćanske demokracije, pa sam ga zamolio, 
neka mi kaže, što je na stvari. Odgovori mi, i to 
veoma odrješito, da dotična zapovied vriedi samo za 
Italiju. Pošto naime svatko ne može lako čitati i ra¬ 
zumjeti listove pape Leona XIII., htio je papa Pijo X. 
podati kratak izvadak iz ovih listova, da bi imali 
glavna načela za družtveno djelovanje svi pred očima; 
kod svake tačke naznačeno je, iz koje je okružnice 
uzeta; kod tačke o djelovanju kršćanske demokracije 
navodi se u prvom redu „naputak kongregacije izdan 
u ime pape Leona XIII. Talijanom", u kojem im se 
zabranjuje učestvovanje kod političnih izbora, i to iz 
viših, neizmjerno važnih crkvenih razloga; zato i izva¬ 
dak iz ovoga naputka vriedi samo za Talijane, dru¬ 
gdje neka se svi gradjani služe svojimi političnimi 
pravicami. — Kardinal je veoma ljubezan, visoko izo- 
bražen, odgovara kratko i jasno, govori posve gladko 
englezki, španjolski, talijanski, francezki i latinski jezik; 
valjda zna i njemački. 

Drugi dan u subotu 23. siečnja podjem veselo 
k sv. Otcu. U svojoj ličnosti spaja sv. Otac ljubeznost i 
milinu sa velikorrl odlučnošću, gdje je od potrebe. Gladko 
i savršeno govori talijanski i latinski, sasvim dobro 
razumije francezki, prilično i njemački; vrlo je dobar 
govornik, govori više priprosto, ali divno, poučno, lako 
i spretno; rimski ga puk ljubi i jedva čeka nedjelje, 
kada se rimske župe redaju, da ih sv. Otac u ovećem 
kojem dvorištu prima te ih kao dobar pastir hrani 
riečmi vječnoga života. 

Mogao sam se razgovarati sa sv. Otcem blizu 
po sata. Odobrio je djelovanje moje i mojih svećenika; 
bilo mu je pravo, što se zahtieva proširenje izbornog 
prava; odobrio je i moj postupak pogledom na ob- 
strukciju. Rekao je samo, neka radimo doduše odlučno, 
ali da se čuvamo mržnje, svim pak da izkazujemo 
blagonaklonost i ljubav. 

Pitao sam ga i o njegovoj zapoviedi o izključivo 
dobrotvornom djelovanju kršćanske demokracije. Lju- 
bezno se je nasmiešio te mi potvrdio, da vriedi samo 
za Talijane, drugdje neka se samo upotrebljavaju sva 
gradjanska prava u obranu proti neprijateljskim nava- 
lam protivnika kršćanstva. Reče mi, kako meće i 
francezkim biskupom na srce, neka katolički Francezi 
ostave medjusobne razlike o nekih državnih stvarih, 
te neka idu svi, svećenici i nesvećenici, u političnu 
borbu, osobito kod izbora, da pošalju u sabor čestite, 
kršćanske muževe; onda ne će biti tako nepravednih 
zakona, kao što ih stvaraju sada. 


Podielio mi je još sv. blagoslov, i radostan, 
utješen, ojunačen pošao sam od njega za drugimi 
svojimi poslovi. Odmah sam pak odlučio, da ću raz- 
sudu sv. Otca objaviti svećenikom i svemu narodu, 
prijateljem i neprijateljem, da bude svim na pouku, 
da mi nitko više naroda ne smućuje i samoga sebe 
ne vara. Sve molim, da se svaki dan molimo od srca 
za sv. Otca, neka ga Bog očuva, poživi i usreći na 
zemlji i neka ga ne preda u ruke neprijateljem njegovim! 

U Ljubljani dne 6. veljače 1904. 

f Antun Bonaventura, 

biskup. 

. Clarissime! 

1. Četiri su godine, odkako izdajete „Dom". Vi 
ste se u zadnjem svežčiću prošle godine (br. 23. i 24.) 
osvrnuli na svoj rad u „Domu". Vriedno je osobito 
radi onih, u kojih kuće najviše zalazi Vaš list, da se 
i s druge strane u javnosti malo obširnije i suvislo 
•zabavi oko pitanja, koje ste si u rečenom svežčiću 
stavili: „Čemu se piše „Dom"? te da li on posti¬ 
že svoju svrhu, da li ste Vi pisali „kako treba?" 1 ). 

2. Prve brojeve „Doma", a reći ću prve tri go¬ 
dine, uz neke izuzetke, koje sam pripisivao više ne- 
oprezu nego li zloj namjeri, premda je pravije u ovakim 
stvarima gledati, sablažnjava li ili ne, rado sam iz¬ 
gledao i čitao. Nije to čudo, kad su ga i katolički 
listovi preporučivali, a čitali ga takodjer rado i po 
katoličkim zavodima. Nadao sam se s mnogima, da 
će valjda u „Domu" steći hrvatski narod ■ sigurno 
ognjište, s kojega će dobivati lako probavnu duševnu 
hranu. Od četvrte godine počeo sam „Dom" primati 
u ruke sa nekim nepouzdanjem, a umnožiše se glasovi i 
u javnosti, da Radić nije prijašnji Radić, ni „Dom" 
nije prijašnji „Dom". Podpuno o tome osvjedočen u 
drugoj polovici prošle godine, osobito iza onoga rujan¬ 
skog članka „Svećenstvo (popovi)", čitam sada „Dom" 
iz dužnosti, da nadzirem, gdje i kako „Dom" šalje ne¬ 
zdravu, da otrovnu hranu u kuću hrvatsku 2 ). Vi ćete se 
i na ovaj javni glas pozivati na: „Bog im a duša 
im" 8 ), te: „Na sud ćemo valjda oba"'*). Nu baš zato, 
jer ima Bog i duša, a iza smrti sud Božji za svaku 
nepotrebnu a kamo li zavodljivu i smutljivu rieč; jer 
će odgovarati Bogu svi oni, koji su pozvani, kako su 
od naroda uklanjali i glasom i perom nauke pisane 
od ljudi u ovčijem ruhu: baš zato valja sve dotle od- 

>) Str. 353. 

’) Tu dužnost i Vi iztičete jednomu vrhbosanskom bogo¬ 
slovu u pismu od 11. V. god. 1901. 

3 ) Str. 382. 

4 ) God. 1904. br. 2. 


krivati „Dom" i njegovu nauku u pravoj slici, doklegod 
njegov urednik i vlastnik ne samo ne pritaji se, da ne 
će dirati u vjerske stvari, kako je to nedavno rekao 
gosp. Posiloviću, nego dok i djelom ne pokaže, da on 
želi odgajati i da doista odgaja najvećim dielom kato¬ 
lički hrvatski narod na temelju vjerskom, kršćansko- 
katoličkom. Sada kako „Dom" stoji, osim što se mora 
reći, da često puta više smete nego li prosvjet¬ 
ljuje, jasno je, da potajno i proračunano 
podkopava temelj katoličkom i kršćanskom 
čuvstvu i osvjedočenju u narodu, a ima 
znakova, i u obće vjerskom. 

I. 

3. Rekoh, veleučeni gospodine, da Vaš „Dom" 
često puta više smete nego li prosvjetljuje 1 ). 

„Dom" se piše, kako ste više puta već dali ra¬ 
zumjeti, za narodnu prosvjetu 2 ). Onaj je u pravom 
svjetlu, koji ne gleda kroz maglu i ne vidi mutne 
stvari. Onaj je pravo duhom prosvietljen, koji ima 
bistre pojmove i istinite sudove: jasna istina 
jest luč razuma. Prosvjetljivati koga znači davati 
mu bistre pojmove i istinite sudove. Osobitu skrb 
oko tih svojstava valja imati u narodnoj prosvjeti. 
Narod je u duševnom pogledu kao diete; kao što dje¬ 
tetu valja davati hranu bi rekao već probavljenu, da 
mu odmah u krv priedje, tako i narodu, ako mu hoćeš 
dati duševne hrane, moraš dati bistre pojmove, stalne 
istinite sudove i misli, nipošto maglovite, natuknute, 
na pola izrečene. Zlo je to stoga, što samo jasna 
misao, koju Vi toliko iztičete 3 ), da je kadra složiti, 
osiliti i podići narod, doista otvara duševne oči i 
ostaje u pameti; što je tim načinom narod pripušten 
sam sebi, da dalje snuje, kuje, naslućuje, zaključuje na 
svoju, a onda i da zabludi; što takova polovična pro- 

■) Imam na oku godište četvrto i brojeve od ove godine. 

-) Str. 355. i str. 33. 

3 ) N. pr. str. 34. 

svjeta omamljuje i uzobješćuje. A baš takova je u sebi 
i u posljedicama Vaša narodna prosvjeta, kojom se 
ponosite. „Nemam više prostora" 1 ); „ovolikoza danas" 2 ); 
„na to ću Vam odgovoriti, kad dospijem" 3 ); „htio sam 
vam kazati, ... ali se razgovor i bez toga otegnuo" 1 ); 
„a sad već nemam kada razlagati" 6 ); „kad se desi pri¬ 
lika" 0 ): to su Vaši izričaji, što ih toliko puta nalazimo 
u „Domu", a svakome su dokaz kidanja i skrivanja 
misli, Ne odgovarate ni na glavno pitanje u svojim 
razgovorima. U br. 20. stavili ste si pitanje: „Tko 
je spasio hrvatski narod?" O svemu ste go¬ 
vorili’, a odgovora nitko ni naslutit, dok u sljede¬ 
ćem broju ne dodje Vaš odgovor. Ako se još po¬ 
misli na neka mjesta, gdje ne razlikujete bistro i jasno 
sadašnjost i prošlost 7 ), vjeru i politiku 8 ), 
duhovnu crkvenu i svjetovnu vlast”), sve¬ 
ćenike poganske od kršćanski h 10 ), pravo od 
povlastice 11 ), jedndga Račkog od jednog Stojanovića 12 ), 
te dajete prispodobe i aluzije dvojakog smi¬ 
sla: kako da Vam pravom ne prigovore Vaši čitatelji: „A 
što će meni stotina tvojih stvari? Ti iznosiš stotinu 
stvari samo zato, da sve smotaš i smutiš, pa da u 

mutnome loviš... To ti reci, tu jednu stvar, a ostavi 

stotinu drugih" 13 ). Nehotice ste izdali svoju taktiku 
metnuvši ju kao prigovor narodu u usta. 

Vi ste, veleuč. gosp., sam o tome osvjedočen. 
Stoga se i pitate na koncu četvrte godine svoga 

„Doma", da li su Vaši glavni čitatelji, narod, mogli 

„barem osjetiti", što ste kanili, kad ste počeli „Dom" 
izdavati, pa se bojite, da još ne zna narod, čemu 
s e p i š e „Dom" 14 ). 

4. Bez bistre, otvorene misli nema jasnih izričaja. 
Dajte takav nauk narodu i toga straha ne ćete imati. 
S više strana primili ste u javnosti pohvalu, da ste u 
govoru pogodili narodnu žicu. Kazivali ste mi ustmeno 
slučaj, što ste ga jednom sgodom i u „Domu" iznieli, 
kako su Vam ljudi iz svih hrvatskih pokrajina što 
ustmeno što pismeno doviknuli: „Pišete baš kako se 
u nas govori." Ja bih rekao, da ste u tome pretjerali, 
jer ste u svoj „Dom" uzeli i neizvjestnost izričaja, 

>) Br. 21. i 22. str. 324. 

») Br. 6. str. 91. 

3 ) Br. 4. str. 54. 

*) Br. 19. str. 295. 

s ) Br. 20. str. 312. 

°) Br. 9. str. 136. —Ima mnogo još ne navedenih mjesta istoga 
smisla samo u ovom godištu. 

7 ) .N. pr. rujanski članak o svećenstvu. 

8 ) N. pr. br. 18. str. 285. 

“) Br. 6. str. 81, si. 

") Br. 23. i 24. str. 353. si. 

n ) N. pr. br. 12. str. 192.; br. 44. str. 59. 

12 1 Br. 4. str. 62. 

>*) Br. 20. str. 312. 

. > J ) Br. 23, 4 24. str. 354. i 382. . 

što se često čuju iz usta naroda. Bez popravka ove 
pogrješke ne ćete širiti zdravu narodnu prosvjetu, nego 
ćete doista sve „smotati i smesti". 

Dakako da za to treba, dobro promišljati, što i 
kako se narodu piše. A do toga, oprostite, čini se, da 
Vama nije baš puno stalo. Kako da se sudi o Vašoj 
narodnoj prosvjeti, kad u „Dom" bacate kakvogod 
štivo, pa se idete izpričavati: „Nemam kad promi¬ 
šljati" 1 ), te „u nuždi vrag i muhe jede" 2 )! Zar to znači 
cieniti narodnu prosvjetu i narod odgajati? U ovom 
pogledu doista je istinit i Vaš zaključak, što ga izne- 
soste u rečenom br. pr. god. „To je onda dokaz, 
da niesam pisao, kako treba." 

II. 

5. Uza svu tu pogrješku jasno mora biti bistromu 
oku, da Vaš „Dom" podkopava temelj katoličkom 
i kršćanskom čuvstvu i osvjedočenju u narodu. A 
kad je to, onda se Vaš „Dom" uza sve neke liepe 
upute za narod, na priliku u izborne i financijalne 
prilike u banovini, mora da osudi, jer je vjera preča 
od svega, i jer Vaša slobodna narodna pro-. 
svjeta, koja obara katoličku i kršćansku 
prosvjetu, jest kriva prosvjeta. 

6. Posluh je prvi uvjet, da netko postane, i zadnji 
uvjet, da netko ostane članom vidljivoga družtva kato¬ 
licizma. „Ukloni posluh," piše Fr. v. Hurter, bivši pro- 
testanat, povjestničar, „pa si razstavio trup od glave, 
prekidaš ne samo vez nego goniš van pravi duh, 
ubijaš život, tako te se lešina razpada, razkida, u 
prah pretvara, bacaš ju sa visine Golgote, gdje svjetlo 
izvire, u tamnu pustoš Mrtvoga mora." Tako je po¬ 
sluh princip katolicizma, što uzdržava čvrst i jedin¬ 
stven i vjerski život. „Stoga je prvi zadatak Crkvi 
uzdržati sve članove u slobodnom posluhu Kristu 
Gospodinu i samoj sebi kao njegovoj namjestnici na 
zemlji." Podkopavati posluh spram Crkve, dakako u 
konkretnom smislu, navlastito spram pape, u jednom 
narodu znači ocjepljivati taj narod od velikoga stabla 
katolicizma. Taj posluh Vaš „Dom" kanoti navalice i 
proračunano izbija iz srca hrvatskomu narodu rušeći 
ugled predstavnika zakonodavne i učiteljske od Boga 
ustanovljene vlasti u katolicizmu, na kojem se ugledu 
osniva posluh podložnika. 

7. Ne ću da spominjem ono oskudno pisanje „Doma" 
u vrieme bolesti i smrti velikoga pape i riedkog pri¬ 
jatelja Slavena i napose Hrvata, Leona XIII., kao i u 
vrieme izbora novoga pape Pija X., o čemu su više i 
simpatičnije govorile očito liberalne novine. Ne ću da 
spominjem podpirivanje naroda protiv Rima u pitanju 

■) Br. 7. str. 98. Ovaj put ste, istina, bili u neprilici, no 
radije ništa ne slati nego li nepromišljeno. 

-) Br. 10. str. 146. '. 

glagoljice, koju Vi nazivate „pravicom" a ne po¬ 
vlasticom. Ne ću da spominjem onaj naziv „politi¬ 
čari rimske Crkve" u pitanju sjedinjenja Bugara, 
kao da Rim u naučavanju vjere i privođenju u jedan 
ovčinjak Kristov vodi politika. Ne ću da spominjem, 
kako bi „Dom" htio sv. braću Ćirila i Metodija 
nekako staviti na čelo onim, koji bi protukanonskim 
i naprasnim putem htjeli proširiti povlasticu glagoljice. 
Ne ću da spominjem pisanje o prednosti papa 
pred svjetovnim vladarima, koja se u srednjem vieku 
pokazivala, i koju Vi pripisujete običaju a ne 
pravu naravnom i božanskom, jer je duhovna 
vlast nad svjetovnom i po zdravoj pameti i po Evan- 
gjelju'). To je doduše kadro navući sumnje o ugledu 
Rima, ali u svakom pogledu ruse posve ugled Rimu, bi¬ 
skupima i svemu kleru Vaše rieči: „Gdje će kukavac 
čovjek biti namjestnik Božji," i motivacija Vaša: 
„Bog je — hvala mu i slava budi! — ne samo dosta jak 
nego upravo svemoguć, za to On može vladati i na nebu 
i na zemlji a ne treba nikakvih namjestnika." Vaš 
doista originalan dokaz mislite da obara svu vlast za¬ 
konodavnu i učiteljsku kao namjestnicu Božju. Ne, ne 
obara je, nego ju još čini vjerojatnom, a objava ju 
čini faktičnom. Baš kad je svemoguć Bog, može On 
od kukavca čovjeka učiniti neprevarljiva učitelja i takva 
zakonodavca, da zakone stvara baš kao namjestnik 
Božji; objava nam pak kazuje, da je to Bog i uči¬ 
nio. Valjda se još sjećate, veleuč. gosp., vjeronauka 
iz gimnazije i rieči Kristove: „Kao što Otac posla 
mene, i ja šaljem vas... Štogod svežete na zemlji, bit 
će svezano ina nebu..." Dakle ćete utjerati u laž ne 
samo sav katolički sviet, koji drži pape i biskupe u 
zakonodavstvu i vjeri namjestnicima Božjim, nego pri¬ 
govarate i Kristu: Ta ti si „dosta jak", dapače „sve¬ 
moguć", ne treba ti nikakvih namjestnika! 

Reći ćete: „Ali tko je mislio na duhovne glavare 
u onom članku? Ta ja sam izriekom izuzeo duhovnike 
u istom broju, te govorim ondje samo o svjetovnim 
glavarima!" — Istina, ali kakav je izuzetak ona Vaša 
izprika, promislite, veleuč. gospodine! Više ste njom 
pokvarili nego popravili. Prvo, Vi ondje sprieda go¬ 
vorite neograničeno, dakle uključili ste i duhovnu vlast; 
tim je već u čitatelja, prije nego je došao do one Vaše 
izprike, uzdrman ugled duhovnika; a to to većma, 
što sami u izprici velite, da se najviše duhovnici zovu 
namjestnicima Božjim. Drugo, izprikom svojom uzdr¬ 
ži Br. 13. str. 203. 

mali ste vjerovanje u narodu. Velite: „Što uči vjera, 
u to ja ne pačam —to se ne dokazuje i ne po¬ 
bija; nego se vjeruje. A blaženi, koji vjeruju!" Zar 
Vi držite katoličku vjeru bezrazložnom? Zar se sbilja 
vjera nikako ne dokazuje? Zar ne znate za onu: 
„Scio, c u i credidi"? Žarne znate za apologe- 
tičnu znanost? Zar ne znate za onaj veliki dokaz za 
sve: „Bog je kazao — dakle je istina"? A ako govo¬ 
rite i o svjetovnoj vlasti — zar ne znate za onu sv. 
Pavla: „Nema vlasti, osim od Boga"? Vi možete narod 
poučavati o prilikama u banovini i u nepravde prstom 
upirati, ali zar uz to mora trpjeti vjera u narodu? 
Vlast svjetovna mora biti, i ona je od Boga, ali nije 
Bog rekao u sv. Pismu, da su nepravde od strane 
vlasti u Hrvata od Njega, da je On tudjince nad Hrva¬ 
tima odredio za subjekat vlasti svjetovne. Mjesto da 
korite same Hrvate, koji su najviše krivi tomu zlu, što 
biste ga htjeli odstraniti, idete udarati na sv. Pismo i 
tako sjeći stablo, da s njega skinete biljke nametnice! 

8. Podkopavanje ugleda jest i ono, što napisaste 
u br. 1. o. g. o vatikanskom sužnju. Prigovorili su Vam 
katolički listovi, i Vi se izpričavate odmah u sliede- 
ćem broju. Izprikom opet nieste zla utiska popravili. 
Ostaje, što napisaste: „Danas je sviet o tome bolje 
upućen"; po Vašemu papa je izvrnuo stvar sebi 
na novčanu korist. U izpravku stavljate mjesto „sviet" 
„ja". Zašto nieste sebi dosljedno metnuli pojam su- 
žnja vatikanskog onako, kako ste ga iznieli u br. 18. 
pr. god. str. 282? Onako je sviet odmah shvatio i 
danas shvata to sužanjstvo, i grdna je kleveta izmi¬ 
šljati zavaravanje od strane Vatikana u svrhu većega nov¬ 
čanog dobitka od „djetinjskih" katolika. Kad su Vam to 
već s dolične strane prigovorili, napomenut ću ja još 
ovu misao. Vi vatikanske prostorije stavljate u br. 18. 
pr. god. kao izuzete izvan teritorija talijanske države. 
Svak zna, da je ono oteto protiv naravnoga prava, koje 
govori: Ne otimaj tudje! U br. 4. o. g. Vi stavljate nč 
samo ono oteto nego i sam Vatikan u vlastničtvo Ita¬ 
lije i govorite o nekom izmirenju pape sa kraljevinom 
talijanskom, kao da je papa toj razmirici kriv, te da 
će za novac prodati pravdu; sila Vam je opravdan 
naslov posjeda. Kad Vi tako učite hrvatski narod, koji 
će ipak toliko znati o papinskoj državi, da je oteta, 
kako mu možete govoriti protiv nepravde, što ju hrvat¬ 
skome narodu jači nanose, ta svak vidi, da Vam je 
tuj mjerodavno načelo „pravo jačega"? Ili to valja kod 
Vas samo protiv katoličke Crkve, za koju da ne po¬ 
stoje ni naravna prava? (Svršit ću.) 

Br. 144. 


Svim svećenikom nadbiskupije vrhbosanske. 

Molba za izvještaje o štovanju BI. Dj. Marije. 


Umoljavaju se svi i redovni i svjetovni svećenici nadbisku¬ 
pije vrhbosanske, da učine jednu uslugu što većoj slavi Majke 
Božje, kojoj je sva ova 1904. godina posvećena kao zlatni jubilej 
proglašenja dogmata njezina bezgrješnog Začetka. A ta bi usluga 
bila ova: Sigurno ima u našem dobrom puku u Bosni liepili moli¬ 
tava, pjesama, preporuka, uzdaha i drugih pobožnosti u čast Majci 
Božjoj, za koje šire obćinstvo ne zna, a koje bi dobro bilo i u 
knjizi sačuvati. Bit će u našem puku i kakovih od starine predaja 
i kakovih povjesti o štovanju Gospinu i o njezinoj moćnoj zaštiti. 
Imamo u našoj nadbiskupiji i nekoliko prošteništa i crkava i druž- 
tava Marijinih. Ima u mnogih naših crkvah i oltarž i liepih kipova 
i starinskih slika Majke Božje. A bit će možda i još šta u našem 
puku, što se odnosi na štovanje prečiste Djevice uobće, a i napose 
na njezin bezgrješni Začetak. Svaki naš svećenik, osobito oni u 


dušobrižništvu, znat će o tom štošta izkazati: pa stoga se umolja¬ 
vaju svi svećenici naše nadbiskupije, da napišu, štogod znadu o 
štovanju Majke Božje u našoj nadbiskupiji, i da to što prije pošlju 
ovomu ordinarijatu u Sarajevo, a najkasnije do konca mjeseca 
travnja t. g. Osobito oni, koji se nalaze ili su se nalazili na žu- 
pah, gdje je proštenište Gospino, umoljavaju se za .što tačnije po- 
vjestne crtice tih prošteništa. Mogu se poslati i fotografije Gospi¬ 
nih prošteništa, crkava, oltara, kipova, slika, družtava i t. d. Sve će se 
to upotrebiti za posebno u čast Neoskvrnjenoj djelo, a navest će se 
u tom djelu i imena svih naših izvjestitelja, kojim na trudu 
unapried zahvaljujemo moleći im od Gospe svaku milost i zaštitu. 


U Sarajevu dne 18. veljače 1904. 


f Josip, nadbiskup. 


Br. 162. 


K jubileju bezgrješnog Začetka BI. Dj. Marije. 


1. Naredjujem, da se enciklika sv. Otca o bezgrješnom 
Začetku, što ju „Vrhbosna" danas u prievodu donosi, pročita u 
crkvi vjernikom u prvu nedjelju, iza kako stigne „Vrhbosna". 

2. K onim 8 tačaka u mojoj na vas okružnici pod br. 76. 
t. g. o proslavi jubileja bezgrješnog Začetka u našoj nadbiskupiji, 
pridodajem još i ovu devetu: 

Počevši od 8. travnja pa do 8. prosinca t. g. neka .se svaki 
dan u misi, kad to rubrike dopuštaju, uzme collecta de Immaculata 


Conceptione, a neka se izpusti sad imperata de S. Josepho, sad 
pro Papa. 

3. Za jubilejski oprost, o kojem je govor u pomenutoj en¬ 
ciklici sv. Otca, odredjujem za našu nadbiskupiju ova tri mjeseca 
t. g.: svibanj, lipanj, kolovoz. 

U Sarajevu dne 3. ožujka 1904. 

f Josip, nadbiskup. 


<s§ii€=5> 


V J E S T N I K. 


NAŠA DOMOVINA. 

Sarajevo: U Lurd! Presvietli knez-biskup lju¬ 
bljanski dr. Antun Bonaventura Jeglić izdao je sliedeći 
poziv na svoj narod: 

Tko nije već više puta uzdahnuo, kako bi rado 
hodočastio u Lurd! Želja je opravdana, jer neoskvrnjena 
Djevica i Majka Marija dieli u tom kraju uprav iz¬ 
vanrednih milosti. 

Štovatelje pak prečiste Djevice osobito ove godine 
vuče srce na to sveto mjesto. Jer uprav ovdje pri¬ 
kazala se je Ona g. 1858. kao neoskvrnjeni Začetak i 
uprav se ovdje najviše časti kao „Kraljica bez iztočno- 
ga grieha začeta “. 

Zato namjeravamo u prvoj polovici mjeseca rujna 
prirediti hodočašće u Lurd. Austrijski Niemci hodo- 
častit će u mjesecu lipnju, mi pak Slovenci odabrasmo 
prve dane mjeseca rujna, jer se onda svak najlakše 
odieli od svojih poslova. Namjeru su odobrili p. t. 
nadbiskup gorički, lmez-biskup lavantinski i biskupi 
tršćanski i krčki (Veglia); svaki će ju u svojoj bisku¬ 
piji podupirati. 

Hodočašće trajat će 12 ■ do 14 dana. Zaustavit 
ćemo se u Milanu, Lyonu, Marseillu, Paray le Monialu 
i Lurdu. — U Lurdu bismo ostali tri dana. Za vožnju, 
za konačenje, za kola i za podpunu tri puta na dan 
hranu platilo bi se za prvi razred oko 420 K, za drugi 
razred oko 342 K, za treći oko 255 K; posve tačno 
sada još ne možemo odrediti. — Ako nas se sabere 
200, imat ćemo svoj vlak; ako nas se javi 250, bit 
će ciene još znatno niže. Ove po prilici ciene vriede 
za put Ljubljana-Lurd i natrag. Tko bi htio poći 
iz Maribora, Celja, Zidanog mosta, Sv. Petra, Na- 
brežine, Gorice, za nj će se ciene razmjerno povisiti 
ili sniziti. 

Tko dakle hoće mjeseca rujna u Lurd, neka se 
prijavi svojemu duhovnom pastiru i neka mu kaže, 
u kojem će se razredu voziti. Svećenici neka ovo 


hodočašće više puta preporuče, a imena najavljenih neka 
prijave g. kanoniku dr. Ferdinandu Čekalu. To vriedi 
za ljubljansku biskupiju; u drugih biskupijah neka 
se vjernici drže domaćih odredaba. Prijave neka se 
pošalju u Ljubljanu do Uzkrsa. 

U Ljubljani dne 13. veljače 1904. 

y Antun Bonaventura, biskup. 

Sličan poziv razaslao je i presvietli biskup krčki 
dr. Antun Mabnić. Hrvati su se spremali na hodočašće 
u Lurd već prije dvie godine dana, ali ta liepa na¬ 
kana nije se mogla izvesti, pošto se bio odazvao pre¬ 
malen broj hodočastnika. Ove godine pruža se štova¬ 
teljem Marijinim, kojim to sredstva dopuštaju, krasna 
prilika, da u družtvu braće Slovenaca upriliče hodo¬ 
čašće u Lurd, da u tom čudesnom kraju proslave 
50godišnji jubilej proglašenja dogmata o bezgrješnom 
Začetku blažene Djevice. Mi ne sumnjamo, da će se 
odazvati liep broj Hrvata i Hrvatica, pa da će to sbilja 
biti hrvatsko-slovensko hodočašće. Prijave hodočastnika 
iz hrvatskih krajeva prima veleč. g. Mate Polonio, 
kor. vikar u Krku (Veglia), Istra. Prijave neka se po¬ 
šalju do Uzkrsa. 

—- „Naša Snaga". Primismo taj novi list „sred¬ 
njoškolske" omladine, uredjen u Zagrebu a štampan 
u — Pešti. Jedna više otrovna pečurka, a na žalost 
eto iznikla iz mladenačkih srdaca hrvatskih. Pa kako 
je ta mladost izlila u nju sve sokove, što ih ima, pro¬ 
zvala ju „Naša Snaga". 

Dakako da će naskoro uvenuti ta „Snaga", kao 
i slična glasila po Hrvatskoj, što u noći niknuše, a 
već ih za jarkog sunca nestade. No svakako je jedna 
od najžalostnijih pojava u hrvatskoj mladosti, da se 
već u školskoj klupi uči proletarijatu novinarskom, rad 
šta se u novije vrieme i navukoše nad Hrvatsku crni 
oblaci nevjerja i nećudoredja. 

Da u toj „Snagi" dječinoj ima sva sila i sme¬ 
tenog i nejasnog sbog nedostatne izobraženosti, sbog 

neugladjena sloga i bezbroja tudjica, ne bi li se zar tako 
pokazala načitanost i učenost (!) to se razumije od sebe. 
Da se tu prezire sav rad starijih, da se tu daju lek¬ 
cije svakomu u vjeri, u moralu, u politici, u radinosti, 
u poznavanju naroda, ni tomu se nije čuditi od dječurlije. 
Da se tu daje nekakav novi život, koji radja djecu 
ne „svojih roditelja' 1 , ni to ne će nikoga iznenaditi. Ali da 
je srednjoškolska omladina tako odnemarila svoje zvanič- 
ne dužnosti, te se baš nazobala na otrovnom književnom 
buništu onakih ideja o vjeri i moralu, pa ih pred svoje 
kolege iznosi, to ne bi čovjek ni iz daleka slutio. „Bar¬ 
barsko kršćanstvo"; „barbarske samostanske škole"; 
„priča se, da je kršćanstvo uzvisilo ženu"; „duševni 
gorostas — Rousseau", „kršćanska nauka je u klici 
takova t da ubija svaku volju za rad i napredak", te 
„nije čudo, što je svojom nasilnom rukom spriečila 
prirodni razvoj kulture, i tako je čovječanstvo zaostalo 
u kulturi"; da se sa škole „skine teret svake pozi¬ 
tivne vjere": nauka je ujedinjene te „Snage" nekih hrv. 
poletara. Zaviriš li uz to u ogavnu „svakidanju 
priču" i karakteristično crtanje propaloga valjda sva¬ 
gdanjeg junaka u takovoj omladini, te pogledaš 
li prilike iz članka „Djak i seksualno pitanje" — morat 
ćeš uzdahnuti: Ako je doista samo takova snaga 
hrvatskih srednjoškolaca, da nezreli kakvi jesu na 
modernu idu medjusobno rušiti kršćanstvo, djačku 
stidljivost i radinost, onda je doista hrvatska snaga 
iscrpena, i nad Hrvatskom će njezini neprijatelji naskoro 
pjevati „Pokoj vječni"; ubit će ju ne oružjem nego 
takovimi spisi i životom, što će joj svu snagu izsisati. 

Nego ne će ipak biti, da je takova većina srednjo¬ 
školske omladine u Hrvatskoj. Bit će to samo neke 
propalice medju njom, koje iz školskih drugih redova 
bježe u redove peštanskih Židova, a koji, to se zna, 
jedva čekaju, da još Hrvati doživimo i takova sramo¬ 
ćenja. Sramota naša judopeštanska je dika. Pa zato 
nam hrvatsku mladež valja čuvati. Ne pobijajući dakle 
ovakovo drljanje, jer nije vriedno, niti su djeca oko te 
„Snage" obrazlaganju pristupačna, upozorujemo samo 
odgojitelje mladosti, navlastito gg. katehete, neka pri¬ 
paze, da se u njihovo mlado stado ne bi uvukla ta, 
velimo, otrovna i smradljiva pečurka. 

FRANCEZKA. 

Prava biskupska rieč. Koncem mjeseca siečnja 
ove godine upravili su kardinal Langenieux, nad¬ 
biskup reimski, i kardinal Richard, nadbiskup pa- 
rizki, na Loubeta, predsjednika republike Francezke, 
pismo, koje Je u istinu pravi akat biskupski, te mu 
ne treba izticati odlučnosti i visokog znamenovanja. 
Pismo će zanimati i naše čitaoce, a nadamo se, da 
će nam svim i uliti u srce malo više katoličke sviesti 
i srčanosti, koja na žalost u katoličkoj Hrvatskoj još 
jednako jenja pa jenja, steže nas još uviek stotinu ne¬ 
kakvih obzira, muka nam se nakaniti na žrtve, dok 
nam neprijatelj u njivu, na kojoj bismo htjeli da poradimo, 
sije kukolj sumnjičenja i medjusobnog nepovjerenja, i mi 
se ne možemo da snadjemo, sve kao da još nešto 
čekamo, iskreni budimo: čekamo pravu, nikad 
u sgodniji čas skupnu hrvatsku biskup¬ 
sku rieč. Njemački biskupi sakupljaju se svake go¬ 
dine u Fuldi na grobu svojega sv. apostola Boni- 
facija i progovaraju njemačkomu narodu; austrijski 
biskupi sastaju se na konferencije u Beču; i francezki 


še biskupi eto ujedinjuju, na žalost samo dosta kasno, i 
podižu svoj glas za Boga, za Crkvu, za domovinu: pa 
je li čudo, da i rni katolici Hrvati pogledavamo u svoje 
nadpastire, neka nas njihova rieč osokoli, ujedini i 
obraduje onim, za čim eto svi toliko uzdišemo... 

Pismo dvojice francezkih nadbiskupa glasi: 

Gospodine predsjedniče! 

U čas, kad se parlamenat sakuplja i sprema da 
razpravlja o osnovi zakona, što je predložen inicijati¬ 
vom vlade, a koji posve ukida nastavu kongreganistič- 
ku, mislimo, da izvršujemo dužnost našega položaja 
i da slušamo savjest našu, ako Vam iztumačimo osje¬ 
ćaje francezke Crkve. 

Sa visine senatske tribine izgovorio je Wallon 
ove osbiljne rieči: „Ovo nije mir, ovo je žalostan rat, 
rat vjerski, što vlada ovaj čas u zemlji, a kojemu je 
vlada dala prvi znak." 

Nije nam ovaj rat naviešten od jučer; mi ga 
već odavno imamo. Odavno već mi o njem govorimo 
Bogu u molitvi, moleći svjetlo i mudrost za one, koji 
nad nami vladaju, milosrdje za one, koji nas progone, 
jakost i srčanost za one, koji su tlačeni, mir i jedin¬ 
stvo za svu djecu Francezke. 

Mi smo o tom govorili puku, što nam je po¬ 
vjeren, da ga prosvjetljujemo i da ga podsjećamo na 
njegove dužnosti. Ali mi treba da o tom govorimo i 
onomu, u koga je najviša vlast i koji daje zakonom 
njihovu silu i njihovu sankciju. Mi mu moramo go¬ 
voriti u ime Boga, od kojega dolazi sva vlast, i u 
ime kršćanskog puka povriedjena u svojih pravih. 

Glas svih onih, što trpe, ne dopire do Vas, go¬ 
spodine predsjedniče! Možda će naš glas biti sa¬ 
slušan. 

Ako se više i ne čudimo nezasluženoj strogosti, 
kojoj smo predmetom, ipak niesmo bez duboke žalo¬ 
sti vidjeli, gdje se u zastupničkoj komori u ime pred¬ 
sjednika iznosi osnova zakona, kojoj je svrha, da ne 
samo jednim udarcem uništi sve vjerske kongregacije, 
nego i samu kršćansku nastavu. 

Nije bilo dakle dosta izključiti religiju iz pro¬ 
grama javne nastave pod izlikom neutralnosti, koja je 
učitelju, kako su to dokazale činjenice, nemoguća. 

Da spasu duše svojoj djeci, što bila izložena 
pogibli, otvorili su katolici na svoje troškove i prema 
zakonom slobodne škole. U ovih se školah poštivala 
savjest obitelji i vjera djece. Ali eto ne će da ih dulje 
trpe. Treba pod svaku cienu da škole katoličke izčeznu, 
a da se to sigurnije poluči, ne mareći ni za koju 
sloboštinu, što nam ostaje, udaraju na eksistenciju 
kongregacija, koje daju učitelje i učiteljice kršćanskomu 
puku. Velimo, da udaraju na njihovu eksistenciju, jer 
po novoj osnovi sliedi nuždno iz zabranjene 
nastave podpuno izčeznuće kongregacija. 

Zašto? Zato, da se uništi katolicizam u dušah 
nastavom i odgojom protuvjerskom. 

Oni, koji Vam prikazuju stvari u drugom svjetlu, 
gospodine predsjedniče, oni, koji Vas hoće uvjeriti, da 
su one inrzke mjere samo politički čini, upravljeni 
protiv političkoga neprijatelja, varaju Vas i zlorabe 
Vašu dobru vjeru. 

Nemoguće je ne vidjeti u njih ukinuće svih slo¬ 
boština, osim sloboštine zla, a u korist jednoj sektarskoj 
nauci. Poglavica vlade ne može a da u tom ne bi vidio 

pogibao po zemlju, jer svaki odgojni sistem, koji ne 
počiva na religiji, ulieva samo otrov u državu. 

Pa ako hoćete, gospodine predsjedniče, posma- 
trati stvari sa još višega stanovišta, to je nemoguće, 
da Vi, koji stojite iznad agitacije stranaka, ne pomi¬ 
šljate, da će težko odgovarati Bogu i potomstvu oni, 
koji imadu da odgajaju puk. Oni će odgovarati za 
one milijune djece odgojene bez vjere, bez morala, 
bez poštovanja... i znat će, koliko su težke u vagi 
pravde suze prolivene na kršćanskih ognjištih u krilu 
naših vjerskih zajednica. 

Ako je Vaša dužnost, gospodine predsjedniče, 
pomisliti na budućnost, što čeka Francezku i Franceze 
izčeznućem kršćanske nastave i sistemom obuke i od¬ 
goje, što nam ju natovaruju, to Vam je i dužnost po¬ 
brinuti se za naše redovnike i redovnice, koje primjena 
Zakona i nova osnova raztjeruje bez sredstava na sve 
strane zemlje, ili ih tjera surovo u zatočje. 

Zakon Waldek-Rousseauov od g. 1901. imao je 
za svrhu dati zakonitu autorizaciju kongregacijam, koje 
je još niesu imale. Ali naskoro izbi misao, da se neki 
redovi od ove autorizacije izključe. Htjelo se samo, 
rekoše, pogoditi redove „ratoborne“, pa evo, gdje se je¬ 
dnim jedinim udarcem i nepročitane zabacuju sve molbe 
kongregacija za autorizaciju. 

Zakon udruživanja nišanio je napokon samo na 
kongregacije smatrane kao takove, a evo, gdje se udara 
na iste kongreganiste sekularizovane, dapače razpršane 
iza razsula vjerske obitelji. 

Reklo se: vokacije naći će zaklon u autorizovanih 
kongregacijah ... pa evo, gdje sama vlada u ime 
predsjednika republike zahtieva od parlamenta zakon, 
da razprša sve kongregacije, što se bave nastavom. 

U početku htjelo se tobože zaštititi svjetovno sve¬ 
ćenstvo proti presizanju redovnika ... a sada se čine 
otvorene pripreme, da se prekinu sveze medju Crkvom 
i državom, ne, da se vrati sloboda Crkvi, nego da ju 
se uništi i sputa. 

Vrieme je, gospodine predsjedniče, te saznate, da 
si katolici ne prave iluzija, da okrutno trpe i od zla, 
što im se nanosi, i od neiskrenosti, kojom se postupa 
spram njih. 

Oni trpe, što moraju konstatovati ono, što su 
uviek odklanjali povjerovati, da je naime republika po¬ 
slušna jednoj tajnoj vlasti, koja da zadovolji svojoj 
mržnji protiv Crkve, ne oklieva „staviti tri četvrtine 
gradjana izvan zakona." 

Oni trpe, jer vide, da se sa njihovimi najdražimi 
interesi žrtvuju interesi same Francezke: njezine finan¬ 
cije, jer se zemlja ludo izcrpljuje, da nadoknadi naša 
djela, što ih razara; njezin upliv prema van, jer Vi 
znate, gospodine predsjedniče, da su progonjeni u nas 
redovriici i redovnice podigli upliv Francezkoj u tudjini; 
njezine častne tradicije, jer udaraju žene, koje su u 
sva vremena bile Francezkoj slava, te angjele milo- 
srdja, za koje nam sviet zavidi! 

Da, naša srca krvare na ovo pozorje, i mi se pi¬ 
tamo sa tjeskobom: hoćete li se napokon sjetiti, go¬ 
spodine predsjedniče, da Vam treba jednako štititi sve 
Franceze? Pa ako ste čuvar naših sloboština i naših 
prava, ako ste čuvar dostojanstva zemlje, kušat ćete 
da obustavite ovo novo varvarstvo — jer to je u istinu 
— što prieti da sve podjarmi. 

A ovaj Vas izričaj ne će uvriediti, gospodine 


predsjedniče, on Vam se ne će činiti pretjeran, ako 
hoćete da dobro promislite buduće posljedice ovoga 
vjerskoga rata. 

Ove nam posljedice ulievaju najosbiljnije bojazni. 

Mi se bojimo za generaciju djece, koja će po 
čitavoj Francezkoj, u koliko to bude zavisilo od vlade, 
pasti pod kobni upliv odgoje bez Boga; jer slobodna 
misao nema morala; ona ima samo mišljenja, to će 
reći sumnja, i nikakvo drugo načelo do interes. 

Mi se bojimo za puk, za ovu masu, kojoj se 
obećava mogućnost i koja se već pokazuje nestrplji- 
vom. Činili Vi što Vam drago, ne ćete ukinuti potrebu 
rada ni siromaštvo ni trpljenje ni smrt. Ako uzmete 
cielomu jednomu puku jedine utjehe i jedine nade, na 
koje je mogao osloniti svoj život u svojih težkih i 
očajnih časovih, što će mu preostati? Bit će izložen 
neobuzdano svim svojim strastim. Hoćemo li još 
moći pomišljati, da će sila dostajati, te suzdrži 
njegov gnjev i njegov očaj u pravednih granicah? 
Nije li već očevidno na znakovih i previše jasnih, da 
unatoč materijalnomu napredku moralna civilizacija, 
ta prava civilizacija, već hrli u propast, da'je ravno¬ 
teža uzdrmana i da naše družtvo živi samo od osta¬ 
taka prevrnutoga reda? 

Bojimo se, to ne možemo tajiti, da se milosrdje 
Božje ne umori, te nas zapusti. Za čovjeka, odgovorna 
pred Bogom, postoji vječnost, i na nju svi moramo 
misliti. Ali narodi kao takovi pripadaju vremenu: Bog 
postupa s njimi na ovom svietu, kako oni to zaslu¬ 
žuju. — Kako se ne bi trebalo plašiti, da Francezka, 
taj povlašteni narod medju svimi narodi, ako ona 
zaboravi svoju prošlost, ne će biti kažnjena za svoje 
vlastite krivice i za griehe onih, što ju okreću proti 
Bogu? 

Mi se plašimo napokon — velimo sve, jer je 
nadošlo vrieme, da sve reknemo — mi se plašimo, 
da Francezka, povučena van svoje kolotečine od onih, 
koji njom upravljaju, ne izda svoje providnostno po- 
zvanje, i da nemajuć više svoj raison d’ etre ne do¬ 
konča kao i toliki drugi narodi, kojih propadanje i 
propast pripovieda nam povjest. 

Ne ćemo, gospodine predsjedniče, da se sjetimo 
bezkoristnih tolikih koraka, što ih poduzimasmo kroz 
više godina kod javnih vlasti, te iz toga da prorečemo 
i udes ovomu pismu. 

Ne znamo, što u sadašnjih prilikah, uoči ne- 
izpravljivih nevolja, što ugrožavaju Crkvu francezku 
i domovinu, Vi možete učiniti. 

Ne znamo, hoće li se naša --rieč saslušati. 

Ali bit ćemo barem izvršili svoju dužnost. U 
ime istine, što ju dugujemo svim, bit ćemo Vas pod¬ 
sjetili, da „odolievati ne samo zlu nego načelu zla, 
ne samo neredu nego strastim i pojmovom, što radjaju 
nered, jest bitna misija, jest prva dužnost svakoj 
vladi."*) 

Bit ćemo napokon i opet jedanput pokazali, da 
duhovna vlast, kojom smo zaodjeveni, ostaje vjerna 
svojoj misiji, i onda dapače, kad su već sve druge 
odporne sile skršene ili pobiedjene. 

Molimo Vas, gospodine predsjedniče republike, 
da primite izričaj našega poštovanja, 
t B. M. kard. Langenieux, t Franjo kard. Richard, 

nadbiskup reimski. nadbiskup parizki. 

*) ’Guizot. 


Urcdjuje dr. Ivan Šarić. 

Vjersko-političko polutanstvo. 


A , 

Ima ljudi, koji osjećaju prieku potrebu, da sjede u 
politici na dvie stolice. Ne uvidjaju, da je ovaka 
uloga veoma opasna, jer lako se može dogoditi, 
da im se nesigurno sjedalo malo uzdrma, i oni se 
najedanput nadju u neizmjerno smiešnoj poziciji — 
usred dviju stolica — na tlu. To su vam ljudi, koji ne¬ 
maju vlastitoga tvrdog uvjerenja, ne poznaju ni stalno 
odredjenog političkog programa, ni nepromjenitih 
vjerskih načela; zadatak svojemu životu i čitavu svoje¬ 
mu djelovanju naziru oni u tom, da posreduju izmedju 
stranaka. Ne pitaju za to, da li je borba načelna ili 
se pak radi samo oko kojekakvih sitnica; ne pitaju 
ni za to, koja bi strana mogla imati pravo; znadu 
oni samo to, da se moraju stranke po što po to po¬ 
miriti. Ovaki ljudi govore obično auktoritativno, sma¬ 
traju sami sebe veoma pametnimi, a opet nastoje da 
pokažu svoju ljubav i naklonost jednoj kao i drugoj 
stranci. — Ovaki jedan mudrac javio se u „Crvenoj 
Hrvatskoj' 1 (1904. br. 7.); navodno je isti auktor, s. ko¬ 
jim je „Vrhbosna" već imala posla u predzadnjem 
broju, a mislila je na njegovo pisanje pišući i u zad¬ 
njem broju članak: „Papa i slovenske prilike". Svojemu 
velebnom članku u br.'7. „Crvene Hrvatske" dao je 
taj podpisani sad „svećenik" sad „katolik sa strane" 
sjajan a sa znakom uzvikivanja (!) nadpis: „Religijozno 
pitanje!" Govori nam taj gospodin baš o svemu i sva¬ 
čemu ; nabacuje tvrdnje, a ne dokazuje ih; gradi se 
dobrim katolikom, a pobija katoličke težnje; nazivlje 
se „čistim" pravašem, a uzvisuje mlade realiste. — 
Osvrnut ćemo se samo na neke stvari, što se tiču nas 
i „religijoznog pitanja". 

Piscu odmah nije po ćudi sam naziv nove kato¬ 
ličke političke stranke, koju „po što po to" — kaže — 
hoćemo da stvorimo, jer „iz tona, kojim se sa više strana 
o potrebi te stranke govori, regbi da bi im bilo naj¬ 
milije, da se ta stranka odmah i »klerikalnom« na¬ 
zove." Da utješimo zabrinutog pisca, možemo ga 
uvjeriti, da niti smo mi nazvali buduću katoličku 
stranku „klerikalnom", niti sebe zovemo „klerikalđ"; 
tako su nas krstili naši liberalci. A napokon ne ćemo 
se puno prepirati poradi toga imena, što nam ga na- 


metnuše: nema ni u jednoj katoličkoj zemlji katoličke 
stranke, a da je protivnici ne bi nazivali „klerikal¬ 
nom"; pa pošto se mi u načelih posve slažemo sa 
mirni katoličkimi ili „klerikalnimi" strankami, ne ćemo 
se plašiti ni mi toga imena, ako baš liberalci hoće 
da nam ga narinu. U ostalom bit će g. piscu poznat 
etymon i crkvena uporaba ove rieči, pa dakle ni 
s ove strane nije nikakva sramota, ako smo „kleri- 
kalci". 

Više nego samo ime, zazor je piscu stranka, što 
bi se imala osnovati. On piše: „Mi u osnutku te 
»klerikalne« stranke nit vidimo sreće za katolištvo, 
nit vidimo sreće za hrvatstvo; pače za hrvatstvo vidi¬ 
mo gotovu nesreću, i stoga i jest, da prigovoristno 
Vrhbosni i njenom tonu." Katolička bi dakle stranka 
bila po mnienju „Crvene Hrvatske" nesreća za kato- 
ličtvo; drugimi riečmi: katoličkoj vjeri i Crkvi bilo bi 
na nesreću, ako bi se njezina načela provadjala u jav¬ 
nom životu. Tako piše taj tobožnji svećenik! Logički 
mora se zaključiti, da je najveća sreća za katoličtvo 
sadašnje vjersko-političko stanje u Hrvatskoj, i da sada 
što postoje političke stranke podpuno odgovaraju svim 
zahtjevom katoličke vjere. Sreća je dakle za katoličtvo, 
što stranka danas na vladi u užoj Hrvatskoj teži za 
civilnim brakom, što zahtieva državno nadziranje za 
svećeničku odgoju, što hoće, da se u Hrvatskoj uvede 
kancel-paragraf. Mora da je prava sreća za Crkvu 
katoličku u Hrvatskoj, ako sve njezine danas oporbene 
stranke u svojih programih priznavaju pogledom na 
vjeru samo jedan zahtjey: slobodu savjesti; ako za¬ 
stupnik oporbe u saboru govori; „Sa svoje strane ne¬ 
mam ništa proti tome, da primite zakonsku osnovu 
i sa kancel-paragrafom", pa se odmah junak 
sakriva za svećenika (kojega? kakvoga?); ako taj isti 
zastupnik oporbe proslavlja u saboru amerikanizam, 
o kojem u ostalom dr. Derenčin nema pravoga pojma, 
kako ćemo to drugi put vidjeti; ili ako oporbene 
novine udaraju na sv. Stolicu i grde katoličkoga biskupa 
poradi njegova apostolskog rada i poradi izvršiva- 
nja nadpastirskih dužnosti; poimence „Hrvatsko Pravo" 
moglo bi se ovdje sjetiti, šta je sve u toj stvari pisalo 

i napisalo lani baš u ovo doba godine; ili ako, da i to uz 
put spomenemo, „Hrvatsko Pravo" u istom još broju, 
u kojem se neki dan predstavlja „Vrhbosni" kao glasi¬ 
lo „najpripravnije" ' i „najtoplije" za katoličku stvar, 
izvještava o svom dr. Franku, kako se on u hrvat¬ 
skom saboru toplo i napose zauzima za hrvatske 
socijalne demokrate, neka se zar još i Karl Marx 
čuje po Hrvatskoj, i kako taj isti dr. Frank — 
opet u hrv. saboru — vidi i u Darvinu i u Muhamedu 
„najidealnije" ljude, „koji ne čine krivo nikomu, pak 
niti mački samoj, ako ne zasluži." Sve to mora 
da je samo na veliku sreću katoličkoj Crkvi, a na 
njezinu bi samo nesreću bila katolička stranka, što bi 
imala braniti njezine interese. — „Pače za hrvatstvo 
vidimo gotovu nesreću." A rad šta? Po svoj prilici bit 
će opet onaj toliko puta već nabačeni i napokon već 
smiešni razlog: jer bi se onda „razciepili"! Opet i 
opet iztičemo: ako bismo se „razciepili", bilo bi to 
sbog katoličkih načela, kojim su liberalci naviestili 
rat, navlastito prošle godine, koja je godina i izazvala 
„Vrhbosnu" na njezin sad dobačeni liberalcem ,,Quo- 
usque tandem". Ne, nije nas diglo nagovaranje Mahni- 
ćevo, jer nas biskup Mahnić nije nigdje i nikada ni 
na što nagovarao; niti su nas maknuli kakovi „tudji 
prsti", čim nas opet i opet a ružno i nedostojno 
sumnjiči*) sumnjivi pisac „Crvene Hrvatske" ; već 
nas je izazvala u istinu katolička dužnost i prava 
potreba, što je uprav vikala, da izadjemo odlučno pro¬ 
tiv već očitoga neprijatelja svemu, što nosi u Hrvatskoj 
pozitivno-katolički karakter. Svećenstvo hrvatsko sa 
svih strana potiče nas svaki dan u toj borbi, i nije 
nipošto „izpravna" tvrdnja „Crvene Hrvatske", „da hrvat¬ 
sko svećenstvo od te borbe zazire". Da ne izmišljamo 
i ništa ne pretjerujemo, znadu i posvjedočit će to svi 
kanonici vrhbosanski, koji, kako je poznato, živu za¬ 
jedno pod jednim krovom i dolaze za jedan stol, za 
kojim čuju svi sve, što se odnosi na rad Kaptola vrh¬ 
bosanskoga. Jest, svećenstvo danas hrvatsko u ogro¬ 
mnoj većini sviestno je hvala Bogu svojoj svećeničkoj 
i katoličkoj dužnosti. A dužnost je najsvetija danas 
svakomu pravom-svećeniku i svakomu čestitom katoliku, 
da ne bude ujedno i vruć i hladan, već da neu- 
strašljivo brani svoja katolička načela bez ikakovih tih 
ljudskih obzira i sa svimi silami. Od te nas dužnosti 
•ne će i ne može odriešiti nitko, pa makar u obranu 
katoličkih principa trošili sile, što bismo ih inače upo- 
trebili za narodnu borbu. Ako je dakle liberalnim 
narodnjakom doista šta stalo za hrvatske narodne inte¬ 
rese, morat će se oni okaniti svakog izliva proti 
Crkvi i vjeri; onda će tek biti mir, pa ćemo se moći 
to izdašnije boriti proti vanjskomu neprijatelju. — 

*) Tako nas jednako sumnjiči i spijetsko „Jedinstvo" i riečki 
„Novi List". Liberalizam od toga i živi: est suspicans et suspectus. 


Evo dakle, gospodo oko „Crv. Hrvatske", sada biste 
mogli od prilike razabrati, gdje vam treba da se pri¬ 
hvatite posla i kamo da upravite svoje miroljubive 
poruke. Pokucajte na vrata svojoj liberalnoj braći i 
poučite ih, kako da urede svoje djelovanje „za narod". 
Mi za sada ne trebamo takovih „prijateljskih" prigovora 
i poruka, jer naši su ciljevi jasni, i vedra ćemo lica' 
ići za njimi po čvrstom tlu katoličke Crkve. 

Dopisnik „Crvene Hrvatske" priznaje ipak, da 
postoji i u nas „religijozno pitanje", i on izpovieda: 
„Zaludno nam je pravit iluzija, kao da ga (religijo- 
znog pitanja) kod nas nema . . . Zabašurivanjem se još 
nije riešilo nijedno pitanje . . . Lealno razpravljanje 
o tom predmetu ne bi hrvatstvu naškodilo, a prištedilo 
bi mu u buduće mnogu gorku." Dakle ipak nije u 
hrvatskoj politici nešto u redu; ipak imaju oni „skrajni 
klerikalni elementi" povoda i razloga, zašto se javljaju. 
I „Crvena Hrvatska" sada priznaje, da bi trebalo više 
obzira imati prema vjeri i vjerskim osjećajem katolič¬ 
kog puka. A kako da se to uredi? „Crvena Hrvatska" 
želi si „lealno razpravljanje o tom predmetu". Libe¬ 
ralci i katolici neka bi se prijateljski pogadjali; svaka 
bi strana po nešto popustila od svojih zahtjeva, za¬ 
tajila po koje načelo, pa bi se moglo opet nekako 
živjeti. Taj „ugledni svećenik", koji dolazi s tim priedlo- 
gom, da liberalci i katolici „lealno razpravljaju" o 
vjerkom pitanju, naivan je do skrajnosti; a g. Marja- 
nović, koji daje ovakomu priedlogu mjesta u svom 
listu, nije naivan, nego pokazuje svoju neiskrenost i 
licemjerje. Liberalci i katolici neka bi se dogovarali 
o vjerskom pitanju ; katolicizam neka rješava s pomoću 
liberalizma pitanje religijozno! G. urednik Marjanović, 
kao jedan od predstavnika hrvatskih liberala, morao 
bi da nam protumači, kako si to on predstavlja taj 
do sada nevidjeni vjersko-politički monstrum. Kako će 
on složiti ta dva protuslovna principa, princip „nedo- 
gmatičkog" napredka u politici i znanosti sa principom 
okorjele „ortodoksnosti", pošto on sam veli, da je 
„nauka o dvieh istinah: vjerskoj i znanstvenoj, tamna 
i nerazumljiva, kompromisna nauka od nužde, koja 
napokon, ako se pravo uzme, nije ino, nego izlika za 
duševnu lienost, plašt, kojim se prikriva neodlučnost 
i nekonsekventnost." („Hrv. Misao", 1903. str. 62.) 
Jest, vršak je neodlučnosti i nekonsekventnosti, kad 
osvjedočen jedan liberalac pozivlje na razpravljanje o 
religijoznom pitanju. Liberalizam po svojoj bitnosti iz- 
ključuje svaki kompromis u vjerskih stvarih, jer se 
liberalizam osniva na materijalističkom shvaćanju 
i na negaciji pozitivne religije. Ali ne samo liberali¬ 
zam, već i katolicizam a priori odbija svaki kompro¬ 
mis u stvarih vjere. Katolicizam nema sa liberalizmom 
ništa zajedničko, kao što vjera nema zajednice sa ne¬ 
vjerom. ,,Quae enim participatio justitiae cum iniquita- 

te? aut quae societas luci ad tenebras? 1 ) Quae autem 
conventio Christi ad Belial? aut quae pars fideli cum 
infideli ?“ (2. Kor. 6, 14. 15.) Ako su već i strogo 
politički kompromisi, što ih sklapaju katolici sa. svoji- 
mi protivnici, uviek samo na štetu katoličkoj stvari, 
što bi tek značio kompromis u vjerskom pitanju! 
S punim pravom piše ljubljanski „Katoliški Obzornik“, 
koji — po riečih „Crvene Hrvatske" 2 ) — „rat izmedju 
liberalizma i klerikalizma iz bliza poznaje, pa što veli 
vriedi za jednu i drugu stranu," a vriedi dakako za 
Slovence i za Hrvate: „Nikada i nikada ne ćemo 
sklapati saveza sa liberalci na temelju konfuznih pro¬ 
grama, što se faktično ne da ostvariti bez svakojakih 
nedosljednosti i protuslovlja, bez nemoralnog polovi- 
čarstva i polutanstva, bez zaljubljenog očijukanja 
sa liberalizmom, bez plašljivog sakrivanja katoličke 
sviesti." („Kat. Obz." 1897. str. 113.) Malo dalje veli 
isti časopis: „Ako katolici sklapaju kompromise sa 
liberalci, gube pri tom samo katolici.' Zato bez va¬ 
žnoga razloga katolici ne smiju sklapati kompromisa, 

’) Veras ovaj (14.) započinje ovom opomenom: „Nolite jn- 
gum ducere cum infidelibus — nemojte vući jarma sa nevjernici!" 
A stoji evo baš pred namiriečki „Novi List" od 11. ovoga mjeseca. 
I taj liberalni list ša ponosom iztiče, da ga neki svećenici ne samo 
drže, već i pišu u nj. . . Uzdiše uprav od dragosti, što neki svećenici 
,,nc misle tako zasukano" kao oni oko „Katoličkog Lista", „Hrvat¬ 
ske Straže" i „Vrhbosne". - Znamo već i odviše, što je i kakav 
je riečki „Novi List". Neki dan je u broju od 16. veljače taj list 
izrekao i čitav panegirik onoj poznatoj nam; i gnusnoj iz Pešte 
„Našoj Snagi". I s takovim listom, koji dovikuje u nemoral i gnus 
zapaloj dječurliji: „Samo smjelo naprijed!" — s njim da vuče jaram 
jedan katolički svećenik, t. j. da ga drži i da piše u nj! „Šta ima pravda 
sa bezzakonjem? ili kakvu zajednicu ima svjetlo sa tminom? Ka¬ 
ko li se slaže Krist sa Belialom? ili kakav diel ima vjerni' sa 
nevjernikom? I kako se sudara hram Božji sa idoli? Jer ste vi 
hram Boga živoga, kao što reče Bog: uselit ću se u njih, i živjet 
ću u njih, i bit ću im Bog, i oni će biti moj narod. Zato izidjite 
izmedju njih i odvojte se, govori Gospod, i ne dohvatajte se do 
nečistoće, i ja ću vas primiti, i bit ću vam otac, i vi ćete biti moji 
sinovi i kćeri, govori Gospod svemogući." (2. Kor. 6, 14—18.) 

-) „Crvena Hrvatska" navodi iz „Katol. Obzornika" jedan 
citat, iz kojega bi rada dokazati, kako je opasna borba izmedju 
liberalizma i klerikalizma. „Kat. Obzornik" izlazi sada već osmu 
godinu, ali „Crv. Hrv." veoma oprezno ne naznači niti strane niti 
godine a niti članka, gdje bi se mogle nalaziti navedene od nje 
rieči. Mi doduše nemamo razloga, zašto da sumnjamo o autenciji 
toga citata, ali je, ipak dobro znati kontekst, ako se hoće pravo 
prosuditi navedene rieči. Ovakim bi naime navodjenjenr mogao 
g. Marjanović drugi put dokazivati iz sv. pisma, da nema Boga, 
pošto ondje (Ps. 13, 1; 52, 1) piše: Non est Deus; on bi dakako izpustio 
priješnje: Dixit insipiens in corde suo. U istom članku krivo se 
navodi i „Hrvatska Misao". U podlistku (br. 11.) „Crvene Hrvatske" 
malo se krivo navodi i „Vrhbosna". „Crv. Hrv.“ jednostavno piše: 
„Ta pomislite samo, da me »Vrhbosna* nazivlje .gorim od vragova 
komunarda .“ A „Vrhb." je pak ovako pisala: „O njih (liberalnih 
katolicih) veli P i j o IX.: 1 settari della Comune sono demonii, ed 
i cattolici liberali peggiori di questi demonii." — Dakle malo bolje na¬ 
voditi izvore, a ne-po svom ćeifu, jer to se osvećuje, te piscu i isti 
njegov pristaša tako lako više ne vjeruje. 


osobito nikada miru i slogi za volju. Takova 
je sloga samo pogubna, jer katoliku samo ubija ener¬ 
giju, načelnost, dosljednost i neustrašljivost u borbi 
za kršćanske ideale . . ..Bolja nesloga, nego 
ova ka sloga." (Str. 121.) 

Isto opetujemo i mi; sa liberalizmom ne ćemo da 
ugovaramo. O tom je u ostalom i dopisnik „Crv. Hr¬ 
vatske" uvjeren, zato i kaže: „Lealnog raspravljanja ne 
može da bude, gdje prevlagjuju skrajni elementi." 
I to je jedna od onih starih otrcanih fraza, kojimi bi 
protivnici htjeli da umanje uticaj katoličkoga pokreta. 
Oni si ko bajagi žele „umjerenih elemenata", t. j. 
onakih katolika i svećenika, koji puno ne mare za 
javnost, koji ne shvaćaju položaja, koji u svojoj kratko¬ 
vidnosti niesu kadri da upoznaju hrvatske liberale i 
njihova snovanja. „Umjereni elementi" ako hoće da 
budu sbilja umjereni, moraju uviek šutjeti, pa makar 
se oko njih i sve rušili temelji narodne sreće, makar se 
i obarale vjerske istine i gazilo ćudoredje. Nu tko bi se 
na kojigod bilo način suprotio protuvjerskoj kampanji 
te htio stati na put zatornikom vjere i morala, toga 
će odmah liberalni telal po svojoj novinarskoj čaršiji 
raztelaliti kao „skrajni elemenat", s kojim se više ne može 
triezno razpravljati. Pa neka! Budite uvjereni, da 
„skrajni elementi" ne će mirovati sve dotle, dok budu 
liberalni vukovi obilazili oko stada katoličkih Hrvata; 
ovi će „skrajni elementi" dapače postajati sve „ekstre¬ 
mniji", i njihov će se broj sve to više umnožavati, što 
bezobzirniji budu hrvatski liberalci. Odakle liberalcem 
taj.patenat, da smiju raditi, što im drago; i kada je 
bio katolicizam osudjen na šutnju i pasivnost? „Libe¬ 
ralci umiju osobito vikati; znadu dobro, kako je to 
potrebito. Imaju pravo. A mi se učimo od njih! Imamo 
pravo vikati barem toliko, koliko oni. I ako se oni ne 
umore zievajući, kad prodavaju praznu slamu liberal¬ 
nih fraza, još manje bismo se smjeli mi umoriti, kad 
branimo i štitimo svojemu narodu živu istinu, što oži- 
vljuje." Tako je govorio dr. Mahnić u svom pozivu na 
prvi slovenski katolički sastanak. 1 dobro je govorio. 
Liberalizam si umišlja vazda i svagdje, da mu sq čini 
nepravda, ako katolici ustaju na vlastitu obranu; toga 
su mišljenja i naši liberalci. Ali s vremenom će se 
morati dakako uvjeriti, da im ovako mišljenje puno baš ne 
pomaže. Znat ćemo se braniti, a za to ne ćemo tražiti 
dopuštenja u gospara Marjanovića ili u njegovih „umje¬ 
renih" prijatelja. 

„Crv. Hrvatska" nastavlja, kako se je mislilo već 
prije 35 godina na osnutak katoličke stranke i kako 
se je pet godina kasnije radilo oko pokrenuća katolič¬ 
kog dnevnika, a da je onda odjednom sve zapelo. 
K tomu primjećuje: „Zbilja nama Hrvatima kao da nije 
sugjeno, da to provedemo. A i dobro je to!" Dakako ! 
A za koga je to dobro, to je drugo pitanje; za narod 

hrvatski sigurno nije. Ovo je baš ona tačka, što libe- 
ralce jedina muči i uznemiruje: organizovana katolička 
stranka sa svojom štampom. Dok toga nema, dotle im 
se ne treba bojati, dotle su gospodari situacije. A 
položaj bi se mogao posve promieniti, da se provede 
ova zamisao. 

Pisac „Crv. Hrvatske- izvlači u daljnoin svom 
razmatranju svakojaka pitanja na dan, a ni o jednom 
ne kaže štogod konkretno. Govori o „Obzoru 11 i nje¬ 
govoj stranci, kako su bili u priješnje doba predstav¬ 
nici klerikalizma u Hrvatskoj; malo niže pridodaje, 
da je danas „Obzor" uprav onakav, kakav je bio 
nekada; iz toga sliedi, da je i danas još predstavnik 
„klerikalizma". „Obzor" i njegovi liberalni urednici liepo 
će mu se zahvaliti na ovakom poklonu. — Onda hvali 
novu realističku struju u hrvatskoj politici i veli o 
realistih, da su „koncilijatniji elementi". Takovi su 
„koncilijantni" elementi n. p. Šupilo, Tresić, Stražičić, 
Hinković, Marjanović, Wilder i t. d. Zar ne, ovo je 
družtvo veoma koncilijantno, i katolički svećenici mogu 
se s njimi vrlo dobro sporazumjeti. Mi na žalost ne 
uvidjamo ni sjene kakove koncilijantnosti u ovih no¬ 
vijih politika, koji su poznati kao najnaduveniji liberalci. 
Dakako, mi smo „skrajni elementi", a ova koncili- 
jantnost vriedi samo za „umjerene" . . . No, da se 
razumijemo! Niesmo mi — Bože sačuvaj — načelni 
protivnici realistom, u koliko su oni samo strogo po¬ 
litička struja, koja hoće' sa novom taktikom izvojštiti 
narodu ono, što se sa velikom politikom nije postiglo. 
Mi dapače hvalimo odvažnost i radinost mladih ljudi, 
kojom se dadoše na narodni posao. Ali na nesreću 
mije više nikakova tajna, da su malo ne svi vidjeniji 
„realisti" ujedno i najotvoreniji liberalci i protivnici 
katoličkoj misli. Zato ih mi ne možemo ubrajati medju 
koncilijantne elemente. — 1 Pisac očekuje od realista, 
da će oni osujetiti borbu izmedju liberalizma i kleri¬ 
kalizma. Mi o tom jako sumnjamo; jer ako su realisti 
sami zastupnici liberalizma, zar će onda oni htjeti sami 
sebe zatajati? Treba protjerati iz Hrvatske liberalizam 
i zatomiti njegove težnje, a toga ne će učiniti realisti. 

Još zadirkuje dopisnik „Crv. Hrv.“ nadbiskupa 
Stadlera, kad veli, da se je on „pod oduševljenjem ka¬ 
toličkog sastanka zatrčao daleko, tako daleko, da se 
već i umoriti morao. Onda je nastalo razočaranje i 
nezadovoljstvo." Kakogod se tumačile ove rieči, jedno 
je gotovo, da ih nije napisala poštena hrvatska duša. 
Ljudi, koji se usudjuju sa ovakim tonom govoriti o 
rodoljubivosti jednoga Stadlera, ne zaslužuju drugog 
odgovora do preziranja. — Smiešno je napokon, što 


se tuži i pita „Crvena Hrvatska", „gdje su danas svi 
odlični katolici sa katoličkog sastanka?... Svi se ti 
odlični katolici s apatijom povukoše sa poprišta i 
mirno gledaju, kako danas stvar katoličku u javnosti 
zastupaju tek skrajni i najnapetiji elementi..." I onda 
ih zove, neka se opet povrate, da „uzpostave ravno¬ 
vjesje". Valjada ne misli na biskupe: zar će se oni 
natezati po novinah sa liberalci? A koji bi to drugi bili 
„ti odlični katolici", to ostaje tajna g. Marjanovića. 

I liberalcem daje „Crv. Hrvatska" skromnu lek¬ 
ciju; jedino, za što ih može prekoriti, jest „rimsko pi¬ 
tanje", od kojega hoće da stvore „domaći casus belli". 
Ali taj priekor jest tako prijateljski i ljubezan, te se u 
prvi mah vidi, da je to više „za paradu", neka sviet po¬ 
misli: gle sbilja, kako je „Crv. Hrv." bezpristrastna! 

Ne možemo se baviti svim sitnežem toga članka; 
nit ćemo odgovarati na ružna sumnjičenja, kojimi bi 
nas htio da obaspe pisac; ali prosvjedujemo proti 
tomu, da jedan nepoznat „svećenik" (?) u listu jednoga 
Marjanovića govori u ime svećenstva. Gospar Marja¬ 
nović mogao bi dobiti kakav mu treba odgovor od 
sviestnoga dalmatinskog svećenstva, koje sigurno nije 
ovlastilo nekakva bezimenovića „svećenika", da ga za¬ 
stupa u jednom liberalnom glasilu. 

I u broju 8. i 9. 10. i 11. i t. d. melje je¬ 
dnako „Crvena Hrvatska". Nije u istinu potreba, da se 
osvrćemo na taj mlin od svakoga brašna. — Napokon 
nas sve hrvatske svećenike zatjeruje „Crvena Hrvat¬ 
ska" sa političkoga polja u — sakristiju. To je valjda 
liepa hvala rodoljubivim dalmatinskim svećenikom i 
sinjskim fratrom,, koji spasoše hrvatsku misao našoj 
Dalmaciji. Ali mi ne donesosmo u zadnjem (5.) broju 
„Vrhbosne" samo onako, da list čimgod izpunimo, 
onaj značajni članak: „Papa i slovenske prilike". Tu 
ćemo i svi hrvatski svećenici ugledati svoj pravi kaži- 
put, koji će nas sigurno voditi u našem javnom životu. 
Ne bi li kojom srećom i „svećenika" „Crv. Hrvatske" 
taj kažiput okrenuo na pravi put, kojim se ide na 
njivu, gdje zasukanih rukava rade i lajik i svećenik za 
Boga i Hrvatsku. 

Iznesosmo eto i ovimi redci jedan primjer, što 
znači danas vjersko-političko polutanstvo. Ovakove ne¬ 
pozvane sudije hoće da sa mirnom objektivnošću pro¬ 
matraju politički život, hoće da stoje nad strankami, 
— dok su u istinu već odavno pali u debeli zagrljaj 
sa liberalizmom. Nas sviestnih hrvatskih svećenika i 
katolika ne će smetati takove lekcije pobožnih liberala, 
da ne idemo i dalje putom, kojim smo pošli. 

Oglašivanje uslišenih molitava 

Piše Angjelko Rakovec D. I. 


1. Svakomu je štiocu nabožnih časopisa poznato, 
da ima, kao što u drugim jezicima, tako i u našem 
hrvatskom jeziku listova, koji donose tako zvane za¬ 
hvalnice. U zadnjim godinama čuo se češće po koji 
glas proti tim zahvalnicama. I doista, kao što se 
može svaka stvar, ma bila po sebi najbolja, zlorabiti, 
tako je i s ovim oglasima. Započe naime kojegdje 
nekakva reklama s njima; donosili su ih ne samo 
časopisi, već i iste novine u inseratima. Da se je time 
stvar izvrgla ruglu i uvukao neki krivi misticizam, lako 
se razumije. (Isp. „Voditelj v bogoslovnih vedah“, VI. 
1903. str. 321.) Proti tome podiže punim pravom više 
biskupa, osobito u Francuskoj i Njemačkoj, svoj pa¬ 
stirski glas, da upozore svijet na zloporabu i da za¬ 
priječe njezino daljno širenje. „Punim pravom" kaže¬ 
mo, pošto je bila ta reklama velika zloraba dobre 
stvari, a zlorabu moramo uvijek osuditi. 

Ali kad se je g. 1886. u bečkoj zbornici javno 
navalilo na „zahvalnice" i započela hajka proti nje¬ 
mačkomu Glasniku Presv. Srca Isusova zbog njegovih 
zahvalnica, tada su biskupi austrijski javno pristali uz 
„Glasnik", branili ga te ga vjernicima toplo pre¬ 
poručili. (Isp. Sendbote des gottl. Herzens Jesu. 1886. 
str. 189, 93 i t. d.) No makar ima ovakovih napadaja 
još i danas — i u političkim listovima i u privatnim 
sastancima — ipak se ne ćemo protiv njih boriti, jer 
znademo, da ne bi ništa koristilo; ne potječu naime 
ovi napadaji iz ljubavi k Crkvi, niti iz revnosti za 
slavu Božju, niti iz težnje za istinom, nego iz racijo- 
nalizma, iz nevjerstva. Nego ima i katoličkih kritičara, 
koji hoće da služe dobroj stvari, ali se ipak, premda 
iz drugih razloga nego priješnji, izjave proti zahvalni¬ 
cama. Zloraba ili bolje neopreznost, kojom bi se kat¬ 
kad zahvalnice u katoličkim nabožnim listovima objelo¬ 
danile, bila im je povodom, da su se u opće proti 
svim zahvalnicama izrekli, i tu svoju tvrdnju dokazima 
potvrgjivali — kojim dokazima, to hoćemo u slijedećim 
recima pobliže vidjeti, a ne da započnemo beskorisnu 
polemiku, nego da se pojmovi razbistre i da ne trpi 
dobra stvar. 

2. Kazalo se, da se u onim zahvalnicama usliše- 
ne molitve oglašuju kao čudesa; čudesa pak daje 
vrlo teško raspoznati, jerbo za to treba najmučnijih 
istraga, svjedoka i t. d. Kod uslišenih pak molitava 
nema toga, nego za njih svjedoči tek subjektivno 
mnijenje i mašta; — a ti, kažu, pružaju nepouzdane, 
sumnjive dokaze. Dakle — tako sude — čitava je 
stvar izvržena subjektivizmu i lažnomu misticizmu; 
dakle zahvalnice nikako ne valjaju. 

U ovom se prigovoru nije, da kratko kažemo, 


ni načelno pitanje čitave stvari shvatilo. Tko je 
ikada tvrdio, da se kod uslišenih molitava ima misliti 
uvijek i samo na čudesa? Kada se govori o uslišenim 
molitvama, ne razumije se ponajprije i općenito čudo, 
t. j. učinak, koji je proti, mimo ili preko zakona pri¬ 
rode i koji može dakle izvesti samo Bog, gospodar 
prirodnih sila, — nego se razumije obično, dapače 
možemo reći, gotovo uvijek učinak naravnog značaja, 
što ga je Bog učinio, kao i druge naravne učinke, 
samo da je u našem slučaju na nj utjecala kao uzrok 
— molitva. Angjelski doktor, sveti Toma Akvinac, 
govoreći o pitanju: „Utrum conveniens sit orare" 
(Summa theol. 2. 2. q. 83. a. 2. in corpore), tumači 
ovo po svom običaju kratko i jezgrovito: ,,Ex divina 
providentia non solum disponitur, qui effectus fiant, 
sed etiam e x q u i b u s causis et quo ordine 
proveniant. Inter alias autem causas sunt etiam quo- 
rundem causae actus humani." A megju ove „actus 
humani" broji sv. Toma i molitvu. Dakle Božja je 
providnost od vječnosti odredila ne samo koje će 
učinke proizvesti, već i uzroke, iz kojih će ti učinci 
nastati, i takogjer red, kojim će učinci nastupiti. Bu¬ 
dući naime da može jedna ista stvar iz dva ili više 
raznih uzroka nastati, Bog je odredio, da će baš iz 
ovoga a ne iz onoga uzroka nastati. Tako je mogao 
Bog katkada i molitvu ili koju posebnu pobožnost ili 
drugo dobro djelo ustanoviti, da bude uzrokom neko¬ 
mu učinku, i to takogjer u onom slučaju, gdje bi isti 
učinak (n. p. ozdravljenje) mogao prouzročiti i koji 
drugi uzrok (n. p. lijek). Molitva je dakle jedna vrsta 
onih uvjeta, što ih je Bog u vječnosti predvidio i kao 
uzroke raznim učincima označio, tako da ako se ne 
ovrši ona molitva, ne će ni učinak nastati. Jerbo je 
dakle Bog poradi molitve ono učinio, kaže se, da ju 
je uslišio. Kao što nam naime Bog mnogo stvari po- 
podjeljuje iz svoje darežljivosti, a da ga nijesmo ni 
molili za to, tako nam opet hoće ovo i ono dati samo 
uz uvjet, da ga najprije za to molimo, a to u svrhu, 
,,ut fiduciam quandam accipiamus recurrendi ad Deum 
et ut recognoscamus eum esse bonorum nostrorum 
auctorem" (Sv. Toma, na istom mjestu), t. j. „da se 
naučimo s velikim pouzdanjem uteći se njemu i da 
upoznamo, da sve dobro dolazi od njega." 

3. No takove molitve, poradi kojih Bog bilo tje¬ 
lesne bilo duševne, bilo naravne bilo vrhunaravne 
darove dijeli, baš su i one, o kojima čitamo u spome¬ 
nutim zahvalnicama. Nema tu obično nikakovih čudesa, 
ne nalazi se tu ništa, što bi bilo mimo ili protiv ili 
preko prirodnih zakona. Što se najčešće čita, jest, da 
je Bog udijelio komu zdravlje, da mu je pomogao u 

duševnim potrebama, da ga je od puta grijeha priveo 
na put krjeposti, da mu je pomogao u oskudici, u 
kojoj neprilici i t. d. A to su sve stvari, što ih može 
Bog bez ikakova pravoga fisičkog čuda učiniti, naime 
tim, da koju zapreku odstrani, ili da pobudi u moli- 
telju ili u kom drugom dobru misao, kojom se nagje 
valjano sredstvo proti poteškoći (bolesti) i t. d. Mogući 
su doduše posebni slučajevi, gdje Bog i prava čudesa 
čini, ne samo moralna, kad dijeli koju osobitu vrhu¬ 
naravnu milost, n. p. kad obrati velikoga grješnika, 
nego takogjer fisička čudesa; ali to se u pojedinim 
slučajevima teško raspoznaje, pošto mi tako dobro 
ne poznajemo prirodnih zakona, da bismo mogli kod 
svakoga fisičkog učinka odmah kazati, da li je bio 
prema zakonima prirodnim ili protiv ili mimo ili pre¬ 
ko njih. 

No o djelovanju molitve dolje ćemo potanje go¬ 
voriti. 

4. Šta slijedi iz svega toga? Slijedi, da nije 
nikakav besmisao takove uslišene molitve javno pri¬ 
općiti ili oglasiti, nego da je to znak priznanja i 
pristojne harnosti za dobročinstvo Božje, i to to bolji 
znak, što veća slava Božja slijedi iz toga, da se van- 
redna djela ruke Božje javno obznane. Gledajmo samo 
na riječi svetog evangjelja. Tu vidimo, da je uprav 
živa želja našega Spasitelja, da hvalimo Boga za 
vanredno dobro, što nam ga on udjeljuje. Kada je 
Isus izliječio desetoricu gubavih, povrati se samo jedan 
od njih k njemu „veličaj uć Boga iza glasa, 
i pade ničice pred noge njegove i zahvali se ... A 
Isus odgovarajuć reče: Ne očistiše li se desetorica? 
a gdje su devetorica? Kako se ne nagje, koji bi se 
vratio i Bogu čast iskazao, nego ovaj tugjinac" (Luk. 
17, 15—18). Iz ovih se riječi Spasiteljevih vidi, kako 
mu se je baš ražalilo srce, kad je opazio tako veliku 
nezahvalnost. 

I opet kada je Spasitelj u zemlji Gerazenskoj 
oslobodio čovjeka od zlih duhova, i kada taj čovjek 
iz zahvalnosti htjede da „bude s njim", t. j. da bude 
njegov učenik, Isus mu ne dopusti, već mu reče: „Idi 
kući svojoj k svojim i kazuj im, šta ti Gospodin 
učini i smilova ti se“ (Mark. 5, 19). Zar ovim riječi¬ 
ma ne izreče Spasitelj jasno želju, da mi ako smo 

dobili koju vanrednu milost, budi tjelesnu, budi dušev¬ 
nu, to pred svim priznademo i javno Bogu hvalu damo. 

Istina, i za ona dobra, što nam ih Bog bez 

molitve daje, moramo mu zahvaliti; ali toga ne 

treba da učinimo posebnim javnim zahvalnicama, jer 
onda bismo morali svi za sve, štogod imamo, bez 
prestanka mu javno zahvaljivati. To ne bi imalo 
smisla, pošto je svim već poznato, a niti bi bilo mo¬ 
guće. A kod onih milosti, što smo ih na našu 

posebnu molitvu primili, objavljenje je puno više 


osnovano, jerbo se daje Bogu hvala i slava, za van- 
redni dar njegove dobrote i potiču se vjernici na sve 
to veće pouzdanje u snagu molitve, 

5. Ali prigovora se, da je oglašivanje uslišenih 
molitava izloženo subjektivizmu zbog toga, što se 
ne može nikada izvjesno saznati, je li ono, što se kao 
učinak molitve izjavljuje, u istinu učinak molitve, 
budući da nema kod ovakovih učinaka obično tačnog 
istraživanja, kojim bi se moglo za stalno ustanoviti, 
da li je ovaj ili onaj učinak doista posljedica molitve. 

U ovom je prigovoru zaista mnogo istine; po¬ 
radi toga hoćemo stvar potanje pretresti. 

Što nas uči sveta vjera o molitvi? Uči nas, da 
je Bog molitvi, ako se obavi, kako treba, i ako je 
ono, što molimo, na spasenje duši, obećao nepo¬ 
grješiv uspjeh. „Ištite, i dat će vam se; tražite, i 
naći ćete; kucajte, i otvorit će vam se. Jer svaki, 
koji ište, prima, i koji traži, nalazi, i koji kuca, otvorit 
će mu se. Ili koji je megju vama čovjek, u koga 
ako zaište sin njegov hljeba, zar će mu kamen dati? 
. . . koliko će više Otac vaš, koji je na nebesima, 
dati dobra onim, koji ga mole“ (Mat. 7, 
7—11). I opet: ri Zaista, zaista vam kažem, ako što 
uzištete u Oca u ime moje, dat će vam. Do sada ne 
iskaste ništa u ime moje, ištite, i primit ćete, da 
radost vaša bude potpuna" (Iv. 16, 23 si.). Ove riječi 
Spasiteljeve pokazuju nam ne samo, kako je drago 
Bogu, ako kod njega tražimo pomoći, koji je svemo¬ 
guć i milosrdan nada sve i koji nam hoće poradi ne¬ 
izmjernih zasluga svojega Sina sve udijeliti, štogod 
nam može biti na spasenje duši, već nam takogjer 
pokazuju, koliko moramo imati pouzdanje u pomoć 
Božju, jer nas sam Bog uvjerava, da će nas za stalno 
uslišiti („primit ćete, dat će vam se, naći ćete“). Ako 
se dakle molimo, kako treba, — t. j. u ime Gospod¬ 
nje („in nomine meo“), s pouzdanjem (Mat. 21, 21. 
22), ša odanošću i ustrajnošću (Mat. 15, 21 si.) — 
onda se smijemo za stalno, sa svom izvjesnošću pouzdati, 
da će nas Bog čuti, bilo da nam on uprav ono dadne, 
za što ga molimo, bilo nešto bolje umjesto toga, i 
to ili odmah ili kasnije, kako već on vidi, da će biti 
korisnije po nas. Uspjeh dakle dobre molitve jest ne- 
pogrješan; to znademo iz ustiju samoga Spasitelja; 
njegove su riječi tako jasne, tako razumljive, da ne 
možemo ni najmanje sumnjati o njihovu smislu. — 
To je nauka svetoga pisma o snagi molitve. 

S druge pak strane ima za cijelo mnogo kršćana, 
koji se u istinu mole „kako treba" („sicut oportet" 
Rim. 8, 26). Pesimističko, dapače nepravedno bilo bi 
mnijenje, da od toliko hiljada kršćana, što se gotovo 
svaki dan Bogu mole, vrlo malo njih valjano moli, 
osobito ako jošte promislimo, da Bog i grješnoga 
čovjeka usliši (Sv. Toma, Summa theol. 2. 2. q. 83, 


Oglašivanje uslišenih molitava. 


art. 16.). A gledajmo baš na one, koji ištu pomoći u 
posebnim potrebama, što ih uprav tište, u bolestima, 
u napastima, u nesreći i t. d. Kako vruća, kako srdačna 
je njihova molitva! Kako se može misliti, da su ovake 
molitve obično nevaljane? 

Što hoćemo iz toga da zaključimo? Ako s jedne 
strane Bog tako rado, dapače za stalno dobre molitve 
usliši, a s druge strane mnogo se kršćana zaista dobro 
moli, moramo priznati, da je u mnogim slučajevima 
molitva u istinu uslišena. Ako to ne bi bilo, onda 
Bog ne bi bio vjeran u svojim obećanjima; onda bi 
nas Spasitelj uzalud opominjao na molitvu. Čemu se 
onda toliko molimo? Čemu se n. p. u časoslovu, 
čemu se kod sv. mise toliko puta Bog pozivlje na 
pomoć? Svaka molitva dobroga kršćanina osnovana 
je na uvjerenju, da će Bog naše molitve čuti i uslišiti, 
ako mu se pouzdano utečemo. 

6. Ako pak koja molitva nije bila uslišena, to 
znademo, da jedan ili drugi od gore spomenutih 
uvjeta nije bio ispunjen. Najviše se to dogagja u onom 
slučaju, ako se moli za neku stvar, koja nije na 
spasenje duši. Koliko se puta n. p. čuje, da su bole¬ 
snici sva .moguća sredstva pokušali, da ozdrave, da 
su se zavjetovali, da su ih nosili na prošteništa, gdje 
Bog čudesa čini (u Lourdes i t. d.), a ipak nijesu 

ozdravili. U ovom slučaju moramo pretpostaviti, da 
Bog ta vremenita dobra (zdravlje) ne će da udijeli 
čovjeku, ako mu ona ne bi bila na vječno spasenje. 
A niti takova molitva nije bez koristi, pošto nebo 
mjesto vremenitih dobara, za koja mi molimo, daje 
druga mnogo savršenija dobra, koja će nam više 
koristiti, naime duševna dobra. A iz toga takogjer 
slijedi, da naša molitva, kadgod za vremenita dobra 
molimo, mora biti uvjetna, t. j. kada prikažemo 
Bogu 'svoju prošnju, treba to da učinimo u ovom 
duhu: „ako je njegova sveta volja i ako on vidi, da 
će to biti na spasenje duši našoj.“ 

Drugi slučaj, u kojem se takogjer naše molitve 
ne usliše svagda, jest, ako se molimo za druge. Zar 
se ne moli toliko za obraćenje grješnika, za neprijate¬ 
lje Crkve, za progonitelje i t. d. ? A ipak se često bez 
uspjeha moli. Uzrok tomu nije u molitvi niti u Bogu, 
nego baš u onom, za kojega se molimo. Milost Božja 
naime ne može ondje djelovati, gdje joj se zla volja 
jednako opire, te gdje ju ljudsko srce neprestano od¬ 
bacuje i prezire. Istina, mogao bi Bog udijeliti tako 
jaku milost, koja bi mogla odmah svaki otpor ljud¬ 
skoga srca nadjačati, ali on nije nikako obvezan da 
to učini; dosta je, ako grješniku dadne samo običnu 
milost, kojom se može svaki spasti. (Svršit će se.) 


Nad odrom jedne mlade redovnice 


jy^irno ležiš, bljedjana i mlada, 
Kao cvietak što ga mraz pokosi, 
A sa kojeg iz smrtnoga hlada 
Tih se miris zračištem pronosi. 


(Sestre Felicite Markotić). 
Spjevala Eugenija Šah. 

Mirno ležiš, kanda snivaš snove 
O čarima mladog premaljeća, 
Što te glasom angjeoskim zove 
K žalu zlatne, neumrle sreće. 


K žalu tamo, gdje je domovina 
Vječnog sunca, bezsmrtnih pjesama, 
K žalu tamo, gdje je postojbina 
Neven-cvieća, neumrlih plama. 


Mirno ležiš, ali dušom pliješ Gdjeno okom angjeoskim zriješ 

U ljepoti, što nebesa puni, Cviet, što plamti na trnovoj kruni... 


Čempresu. 

Spjevao F. J. Markušić. 


^emprese bujni, pogledam ti grane 
Razblažne meni i — slagjane vili; 
Ko duše raja da te neki krili, 

Mrtvila zimskog ti mi tješiš rane. 

Pod pokrivkama mrzlim cvieće sane, 
Ti bujan svoje zeleni u svili - 
Čemprese lijepi, i sva zemlja cvili, 

A grane tvoje kitne još se bane! 


Divim se tebi i tvojemu buju; 

Al’ čuj me, tuđe i ljubice struci 
Svenuti leže — nad njih se nadvuci! 

1 cvast će, toplu kada šiljne struju 
Proljetno sunce; a kad srh te dirne 
Sutona tvoga, nek ti groblje mirne"). 

*) Mirnuti dati rniruh, 

Pred Uskrs! 

Spjevao Izidor Poljak. 


^a proljetnim blagim vjetrom i sa žarčom zrakom sunca 
Vesna šeće, 

S radosti joj gori lice, i po gori i po doli 
Sije cvieće. 

Za njezinom lakom stopom na obronku niknu eno 
Jaglac žuti, 

I javlja nam, da se proljet, ljupka proljet i opeta 
K nam uputi. 


I ljubice eto stidne, gdje pomalo diže svoje 
Plavo oko, 

Šumarice i jetrenke, modre kao nebo što je 
To visoko. 

Sa proljetnim blagim vjetrom i sa žarčom zrakom sunca 
Vesna šeće, 

Za njezinom lakom stopom sva je zemlja radost sama, 
Samo cvieće. 


I dolazi. Pruža kitu ... 1 zadrhtnem, ko na vjetru 
Drhtne hvoja, 

1—otklanjam, duh me vinu ka Golgoti, gdje umire 
Ljubav moja. 


Nebeske ruže 

Spjevao F. J. Markušić. 


ad čisto jutro milmirima dane, 
k A sunca traci sve proz lišće zlate, 
Nebesno piće u kupu mi kane; 

— Eto mi onda duše obajate! 

I ne zna za se; rajskim ognjem plane, 
Pa divljom snagom sila razpušćata 
Htjela bi srušit grudi pozaspane 
I prhnut gore u serafa jata. 


A kad u tielu umuknuti mora 
Ko i rob-ševa, onda se talasa 
Po nebu svome malom — i bez glasa 

Ja tad u vrtu kleknem ko sred hora 
I hvalim Bogu, što mi vako pruža 
Premilostivno nebeskijeh ruža. 


Rusko-japanski rat i Crkva katolička u Japanu. 

Piše dr. Ivan Košćak. 


I. 

T sudit će narodom, i karat će mnoge na¬ 
rode: te će razkovati mačeve svoje na 
raonike, i koplja svoja na srpove: ne će 
dizati mača narod na narod, niti će se 
više učiti boju. Tako je već u davno doba bio 
podigao glas svoj veliki prorok Isaija.*) U buduće 
viekove prodire prorokovo oko i predstavlja u pre¬ 
krasnoj slici ljudskomu rodu doba, bogato ne plienom 
osvajačkim, već mirom sladkim i blaženim. Prohujalo 
medju tim preko glave ljudskomu rodu dvadeset i 
šest viekova, ali divna misao ne prikaza se još u oče¬ 
vidnom obliku, sviet još ne vidje od toga u svom 
krilu zrela ploda. Velikih je idealista bilo vazda na 
svietu, a medju velikimi možda ponajodličnije mje¬ 
sto zauzimaju muževi, koji, vodjeni u ostalom ple- 
menitimi motivi, sile svoje posvetiše tomu zadatku, da 
ostvare na zemlji ideju o vječnom mirti. Harao je ratni 
bies — tako si oni umišljaju — ljudstvo se klalo 
*) Is. 2, 4. 


medju se, ali eto svietlomu geniju ljudskoga roda 
uspjet će ipak da sviet navrne u drugu kolotečinu, na 
putove, gdje se ne ori bojna trublja, gdje ne grme 
topovi i ne zvekeću sablje, već u liepom miru pojedini 
narodi pružajuć si desnice uprli zajedničkimi silami i 
natječu se, koji će više od drugoga uraditi za obći 
napredak i blagostojanje. Da bacimo oko na jednu 
samo stranu, jednu samo činjenicu da spomenemo: 
eto g. 1849., prije istom petdeset i četiri godine sa¬ 
stao se mjeseca kolovoza veliki mirovni kongres. 0 
kako se razžarile želje, stale se rojiti u glavi uzvišene 
ideje, jedna ljepša od druge, pa ako je uzhićenu i 
jaku kucaju srca vjerovati, to je uspjelo djelo, kakova 
ne vidje sviet, odkada postoji, djelo, što će devetnaesto 
stoljeće okruniti neumrlom, zlatnom krunom, — uspjelo 
je djelo vječnoga mira. Medju zanesenimi pjesnik 
Victor Hugo naviestio je svečano svim narodom 
s ovoga i s onoga kraja Oceana: ,,U sadanje doba 
jedna će godina izpuniti rad cieloga stoljeća; odkad 
je svieta, nije se pojavila matica ideja i dogadjaja, 

Rusko-japanski rat i Crkva katolička u Japanu. 


koja bi " sa jednakom silom bila tako utjecala i sa 
sobom povukla rod čovječanski.“ Začetnik toga kon¬ 
gresa bio Amerikanac Elihu Burritt; ali danas 
tko spominje toga Amerikanca, a njegovo „mirovno 
poduzeće" ostalo na miru, na svom mjestu, ondje je 
uprav, gdje je i nekoć bilo. Slika ta, kako rekosmo, 
nije davna; a i u najnovije doba slično se odigralo 
pozorje u gradu holandijskom Haagu. I čudne li. stva¬ 
ri! Miroljubivi doista sadašnji silni vladalac Rusije, 
car Nikola II., bijaše baš pokretač toga mirovnoga 
kongresa, a eto, ne prodje ni par godinica, a tko mora 
prvi da naviesti rat, da posegne za britkim mačem, 
da baci stotine hiljada hrabrih mišica na bojno polje, 
da na kopnu i na moru pokuša sreću junačku, tko, 
nego baš isti taj car svih Rusa, Nikola II.? Čudne 
doista ironije svjetske povjesti ! 

' Rat je strašan bič, veliko zlo, o tom nema su¬ 
mnje. Zato i moli sv. Crkva u litanijah svih svetih: 
„Od kuge, glada i rata oslobodi nas, Gospodine!" 
Odkad proteče nedužna krv svetoga Abela pa do da¬ 
nas koliko, puta nije jedan narod ustao protiv drugoga 
sa ubojitim oružjem, koliko li se puta ne posluži Pro¬ 
misao Božji, da tim groznim bičem pokara više manje 
opako i neharno ljudstvo! A tek rat u naše doba, što 
se vodi ,sa najnovijimi puškami, sa topovi i torpedi, 
kakvimi će uroditi grozotami! Zaista se čovjeku koža 
i nehote ježi, kad malo potanje stane o tom da raz¬ 
mišlja. A kod sve te nesreće ta- je ipak najveća sreća, 
što niti vlas s naše glave ne pada bez pripuštenja 
Božjega, i Bog dok kara, opet sve čini za dobrobit 
našu; pa bilo i još veće zlo, njegova mudrost opet 
umije to na dobro da okrene. O da nema rata! — 
prekrasna bez sumnje misao, i tko da ne želi, da bi 
u istinu vladao vječni mir na kruglji zemaljskoj! Ali 
to je, ako se stvar praktično uzme, uprav nemoguće. 
Da nije eto Rusija u ovo posljednjih par decenija 
izgradila orijašku sibirsku željeznicu, kojoj nema prem¬ 
ca na svietu, koja se pravom ima ubrojiti medju naj- 
veličanstvenija kulturna djela devetnaestoga vieka; i 
da se nije s druge strane japanski narod u istom 
razdoblju onako razvio i uznapredovao, prisvojivši si 
mnoge stečevine moderne kulture: ne bi danas bilo 
toga krvoprolića. Ako i nisu pomenute činjenice uzrok, 
ali su povod ratu, jer su posve nove poradi toga 
nastale okolnosti, što su eto urodile tim strašno trpkim 
plodom. Rekosmo, da nije bilo toga i toga; ali baš 
u tom grmu zec leži. Uzmimo n. p. Englezku prije 
trideset godina, i kako je danas s njom? Nije li 
ogromna razlika i opet na osnovu posve novih okolno¬ 
sti? Prije 30 godina mogla je smjelo podignuti glavu, 
i bistro oko njezino na široko i daleko nije opazilo 
ni crnoga ni bieloga ni žutoga takmaca. „Ja carica 
morskih voda," tako se orio glas njezin od jednoga 


kraja svieta do drugoga — i, ne bilo prigovora. A 
danas? Danas se čuju i druge diple. Bilo djače, pa 
šutjelo i učilo, ali dečko ponarastao, položio izpite i 
hoćeš ne ćeš otvara mu se polje rada, služba i njemu 
pristupačna, na koju kao konkurenat i pravo ima. I 
za zelenim stolom poradi toga nuždno nastaše neke 
promjene. Viećaju ondje otci domovine, škare i sukno, 
možemo reći, u njihovih se rukuh nalaze. Prije bilo, 
recimo, osam sjedala, sad ih je premalo, nadošli novi 
zastupnici novih vlada i naroda, i mi hoćemo, govore 
oni, da se uplićemo, da svoju reknemo i po svoju 
gudimo. Eto posve nove slike; stvoriše ih nove 
okolnosti. Djaci ti bili n. p. prije kakovih tridesetak 
godina baš Amerikanci i Japanci, ali danas otresoše 
sa svojih obuća školski prah. U njihovih se rukuh 
nalaze nova glasbila, posjedaše za zeleni stol, u medju- 
narodnom vieću podižu svoj glas, iztiču svoje interese, 
novi su konkurenti, hoćeš ne ćeš moraš s njimi da 
računaš. Englezkoj se dakako mršti čelo, bude kad- 
kada i nervozna, glava joj se više oholo ne podiže 
kao nekoć, jer sad se i gospoja Amerika na Atlant¬ 
skom oceanu djelimice, t. j. na istočnoj strani Velikoga 
oceana i još kako počela šepiriti, a to će reći : bila si,, 
Englezko, ali danas nisi više carica mora ! 

A diple japanske isto se tako, makar i na drugi 
način, javljaju. Je li se Kinez možda samo za šalu 
opasao onako debelim zidom? Kako nekoć, tako i 
danas jednako je debela u njega koža. „Ridji djavao", 
to je Evropljanin u njegovim očima; bio mu je prije 
mrzak i danas mu je isto tako trn u oku; a brat 
Kinezov preko mora, žuti Japanac,- povladjuje mu i 
još kako, pa zato će napeti sve svoje sile, da pritisne 
o zid „ridjega djavla" i zakrči mu put, te ne mogne 
dalje prodirati, da budu on, t. j. Japanac, i rodjak mu 
Kinez gospodari sami na dalekom Iztoku, niti im se 
hoće da diele vlast ma s kim, zvao se on kako inu 
drago. 

Ovo je samo po koja slika iz ljudske povjesti, 
jedan primjer iz svakdanjega života. A razmjerno je 
tako uviek bivalo, kako svjedoči svjetska povjest, a 
kolo njezino ne će šuštati, niti će se i u buduće pro- 
mieniti iz jednostavnoga razloga, jer je takova narav, 
takov je sustav, takov ustroj ljudskoga družtva,. koje 
je živo, te se uviek razvija i napried kroči. U tom 
naravnom procesu staro opada, mrvi se i izčezava, 
nove sile buje i jačaju, a one opet stvaraju i obaraju, 
i tako se do mira ne može doći. Ratova je dakle bilo 
i bit će ih. Rat, ma da i jest zlo, opet je kadkada 
potrebno zlo. Strašne, su mu posljedice, ne da se 
niekati, ali ima i svojih dobrih strana. Velika je škola 
po narode, koji gledaju da se i takovom nemani gle- 
dom na budućnost okoriste, a kako rekosmo, i Pro- 

misao je Božji tu, koji svako, pa bilo i najveće zlo, 
zna na dobro upotriebiti. 

Svjetska nas povjest uči, da se u životu pojedi¬ 
nih naroda u velikom ono dogadja, što se u malom 
svietu, u pojedinca, u malom sbiva, kad kakov važan 
dogadjaj nastupi. Životu je na jedared udaren posve 
drugi pravac, sveden je u novu kolotečinu, kadkad je 
za dobro, a kadkad opet za zlo. Dokazuju nam toliki 
svetci, koji iz Savla postadoše toliki Pavli. Što je bilo 
prije bielo, sad je crno, što sladko, to sad gorko, i 
obratno, razlika je ukratko kao medju danom i noći. 
Povodom obično kakova nenadana dogadjaja nastala 
promjena. Povjest svih naroda isto nam priča. Obazri- 
mo se n. p. na povjest hrvatskoga naroda! Samo 
prošasto stoljeće na više nas takih tačaka upozoruje, 
osobito slavna godina 1848. 

Nije dakle čudo, što, netom puče prvi top na 
dalekom Iztoku, gdje leži „carstvo izlazećeg sunca“, 
sat, da tako kažemo, državni i naobraženih naroda 
kao za čas stade. Sve kao poskoči na noge, svak 
je više manje uznemiren. Misao na rat zaokupila misli 
ljudi, srce od radosti nekomu više manje drhće, dru¬ 
gomu se opet steže, a što se u glavi mota, to jezik 
u privatnih i javnih družtvih odmotava. Svud se govori 
i razpravlja o ratu, o uzroku i povodih, sve je pred¬ 
met pretresivanju, i flote i vojske, svak napeto čeka 
viesti, što će mu ih donieti najbliži časovi, tko na¬ 
preduje, a tko štetuje, hoće li rusko oružje zasvietliti 
u plamenu pobjede, ili će poganin Japanac drzko se 
hvastati: Moja je pobjeda, ja ću ubrati plodove; vi, 
varvari, u kut, na nas je red, da vas zamienimo na 
polju uljudbe i napredka! Netom se oglasila bojna 
trublja sa rusko-japanskoga bojišta, tolika pitanja, što 
prije zanimala duhove u Evropi, kao da se staviše 
,,ad acta“, pale im akcije, sa visokih grana padoše na 
nizke, zaista, kao da se je za čas sat evropskih stvari 
zaustavio. Bilo kako mu drago, kazala mu jednako 
pokazuju na rusko-japanski rat. I ovdje opet u drugom 
pogledu što opažamo u malom, to se isto dogadja i u 
velikom svietu. Što je slutnja? Težko je to izkazati. Ali 
to stoji, da je ima i da unapried baca sjenu na ono, 
što će doći. Ako i ne govori, ali šapće, kao iz daleka 
upire prstom u buduće sad sretne sad opet nesretne 
doživljaje. Scienimo, da se ne varamo, ako uztvrdimo, 
da sav rod ljudski obuzima neka slutnja, da će straš¬ 
nim skoro započetim dogadjajem nove se ličnosti po¬ 
javiti na pozornici svjetskoj, posve druge okolnosti 
na javu izbiti, a one će biti vjestnice novoga razdoblja 
u povjesti ljudskih naroda; jer nema sumnje, da kako 
je sjever daleko od juga i kako se iztok razmakao od 
zapada, tako stoji, te u slučaju, ako nadjača poganski 
Japan, koji se već davno narugao staroj tobože krezu¬ 
bi Evropi, kao da se preživjela, da će tada brod 

svjetski zaploviti put sjevera; u protivnom pak slučaju, 
to jest, ako „šapa medjedova 11 —kako nazivaju slaven¬ 
skoga diva — skrši rogove japanskomu jogunluku, te 
mu svojimi nokti odere nos i lice, suviše u jakom 
nebratskom zagrljaju i nekoliko mu rebara prebije, dok 
ga napokon i o tle ne baci: u tom slučaju bez su¬ 
mnje će zaploviti svjetska ladja ne put sjevera već put 
juga, posve protivnim pravcem, i to na radost i utjehu 
svih misaonih ljudi. Svakako od nedoglednih će po¬ 
sljedica biti ta vojna i od najveće je važnosti, tko će 
ugrabiti palmu pobjede, te će povjest roda ljudskoga 
dospjeti u posve drugu kolotečinu, ako kršćanin Slaven 
— junačka mu majka! —obori žutoga poganina, nego 
da po nesreći — što Bog da sačuva! — ovomu uspije 
te razoruža slavenskoga junaka, s kojim se brati vatreni 
Francez, prijateljuje moćna carevina naša, s kojim se 
rukuju srodna mu slavenska braća, o kojem hoćeš ne 
ćeš sa poštovanjem mora da govori i bieli Albion, te 
pred kim i Norman i German već iz daleka kape 
skidaju. 

Rekosmo, da je naučnjaka i stručnjaka jedan 
sud, da je Rusija svojom sibirskom željeznicom nešta 
do sad nevidjeno stvorila, da je to sa kulturnoga 
gledišta preodlično kulturno djelo. Koliki evropski 
kapitali nisu uloženi u to poduzeće? Ili su zar trgovci 
i novčari to bez razloga učinili, iz platoničke možebit 
ljubavi prema Rusiji ili ne znam još komu? Ne vruća 
čuvstva, već dobro promozgani računi hladnih interesa 
vode danas u svietu odlučnu rieč; jer se ponadaše 
koristi, zato im se i džepovi otvoriše. I uzduž želje¬ 
znice niču nove postojbine, novi gradovi; zatvorena 
prebogata riznica ogromne Sibirije na jedared je otvo¬ 
rena i pristupačna; otvoreno je novo bogato vrelo 
izdašna dobitka. Željeznica ta jednom rukom hvata se 
Petrograda, drugom se drži Vladivostoka, Port-Artura, 
prosieca Mandžuriju, pozdravlja sad blizi Japan i 
sestricu mu Kinu. Tolika ogromna nova polja za 
rad i zaslužbu, da, tko da izkaže, kako je u povjest 
navlastito svjetske trgovine zahvatilo to najnovije ruski-, 
mi žuljevi iz temelja podignuto kulturno djelo? U 
slučaju da bi lukavi Japan izkopao grob junakinji 
Rusiji, prekriži tad rečenu željeznicu, te zapjevaj opielo 
nad svim, što se je o nju vezalo. Prekrasna ta kultur¬ 
na stečevina otišla bi po netragm Srvana i sputana 
tako Rusija izgubila bi ugled u Evropi; o zid pri¬ 
tisnuta morala bi da gleda, kako se vrh njezine 
haljine bacaju kocke. A tudjin bi pohlepno pružio 
svoje šape za krajevi, što nedaleko od nas leže, za 
poljanami, što se prostiru od Nehaj ponosite kule do 
čarovna Stambola grada i tamo još preko morskoga 
ždriela i tako napried. Žuti poganin upirući se o jako 
albinsko zaledje potjerao bi sigurno i još kako po¬ 
bjedonosna svoja kola. Nije davno, što je očitao 

kinezkomu slonu težku lekciju, a sad, kad bi mu 
nešto pred noge izpalo i žezlo silnoga Cara, koje 
čudo, da bi mu se mozak zavrtio, i nema sumnje, da 
bi mu glavni zadatak bio, da i kinezki strašni kolos 
podigne, pripravi i opremi za akciju, te sliepivši se 
s njim da s tom silnom masom započne provadjati 
svoje osnove, koje bi naravno smjerale na to, da se 
bielo pleme skuči, sprieči i ako je moguće ugnjavi, 
a njegova žuta pasmina da zaigra glavno kolo. 

Da do simpatija samo stoji, koje su takodjer od 
velike važnosti, tada bi Japanac mogao naskoro na 
svom otočju razmišljati, s kim se je u koštac uhvatio, 
i kako brzo prolazi u obće slava ovoga svieta. Ali tu 
će odlučivati drugi faktori: puška i topovi, hladno¬ 
krvno i neustrašivo vladanje momčadi, što ga vode 
umne vojskovodje, i ostale više manje važne prilike. 

A šta nam se od prilike čini, tko će se napokon 
naći sa kraćim krajem u ruci? — Ruski vojnik da je 
kršno momče od pete do glave, svakomu je dobro 
znano. Ruska vojska da je na svjetskom glasu, što ga 
stekla, dok je prošla ne jedared kroz i još kakovu 
vatru, i o tom ne samo Evropljani, nego i Azijati i Ja¬ 
panci ne će nimalo sumnjati. Japanci pak kako se za 
posljednjih decenija okoristiše evropskom kulturom i 
njezinimi plodovi' u obće, tako su se i na vojničkom 
polju izobrazili, sve, što je moguće bilo, usvojili su i 
naučili od Evropljana, te se danas mogu s njimi, barem 
si tako oni umišljaju, u svakom pogledu takmiti. Na 
taj način razpolažu opremljenom flotom, imaju naj¬ 
novijeg ustroja puške i topove, imaju izškolanu voj¬ 
sku, a i o vojniku japanskom kazuju, da je do skrajno- 
sti hrabar i žilav. To je sve dobro i liepo, ali i osvrćuć 
se na financijalno pitanje, koje, kako je poznato prema 
Napoleonovoj rečenici, igra u svakom ratu najvažniju 
ulogu, primjećujemo, da gledom na kolikoću vojnih 
sila, Japan sa svojih 48 milijuna kud i kamo zaostaje 
za Rusijom, koja broji oko 130 milijuna duša. Kad 
se dakle već ogledaše na bojnom polju, sva je prilika, 
da će se s obje strane napeti sve žile i uprieti sve 
mišice, te bude oborena i poražena protivna stranka. 
Japanac nadalje, ma da i jest izvrstno izvježban vojnik 
i kao takovu, recimo, da mti nema prigovora, sad je 
istom došao prvi put u pravu vatru, kad se je u ko¬ 
štac uhvatio ne sa Kinezom, već sa evropskim takma- 
cem. A to je posve drugi, kud i kamo tvrdji orah. 

Na osnovu izvještaji, što ih imamo od raznih 
evropskih pisaca, koji su temeljito, obsežno i do u 
potankosti proučili to žuto pleme, stvar je u jezgri 
ova : Dok se tvrdi, da se je japanski narod sprijateljio 
sa evropskom kulturom, to je u toliko- istina, da se 
je jedan dio Japanaca prilagodio u vojničkom pogledu 
modernim zahtjevom, ali veći dio nalazi se još u za¬ 
pećku svoje osebujne starodrevne kulture, što je u 

velike nalik kinezkoj robi. Buduć u obće malešna 
stasa — izuzetaka dakako ima — to posve naravno 
sve u svem nisu Japanci sposobni za vojničku službu. 
A oni, što već puškom o ramenu zadjoše u bojne 
redove, ne ćemo niekati, zaista su odvažni, no da li 
su tako i uztrajni, to je drugo pitanje, navlastito, ako 
im bojna sreća ne posluži. U tom baš slučaju čeljad 
ta, kako uvjeravaju, koji ih dobro poznaju, lako da 
izgubi glavu. — Nekih dana intervijevao je jedan 
Parižlija, koji radi kod glasovitoga katoličkog dnevni¬ 
ka ,,La Croix“, č. Otca Hinarda, koji je sada puno¬ 
moćnik (procurator) za misije katoličke u Koreji i 
Mandžuriji, a prije toga kroz petnaest godina djelovao 
je u Mandžuriji kao misijonar. Hinardove su dakle 
izjave svakako kako interesantne tako i temeljite. O. 
Hinard odgovorio je na upit: „Što sudite o konačnom 
uspjehu vojničkih operacija?" ovo: „Dragi gospodine, ja 
sam baš takav strategik, kakav i Vi, ni više ni manje. Što se 
dakle mene tiče, moje je duboko uvjerenje, da će Rusi 
do pete poraziti Japance, te da će s njimi kud i kamo brže 
obračunati, nego se to i misli."*) I nadoveza O. Hinard 
ove baš klasične rieči: „Ne pouzdajte se u viesti, što 
dolaze sa Iztoka." — „Da, dobro znam," primietit će 
pitalac; „te su viesti iz izvora englezkoga i stoga nesi¬ 
gurne, ne može im se vjerovati." — „Što mi velite? En¬ 
glezi su neuka djeca spram tih Azijata, što se tiče sasta¬ 
vljanja viesti (depeša)." — Kako su istinite ove rieči, 
mogao se je najbolje svak uvjeriti baš tiekom do¬ 
sadašnjega rata. Znao je Japanac, što znači prva bomba. 
Sviet upro oči u lztok, zapalila se zublja rata, što li 
će donieti prvi sudar, kako će se oglasiti prva? Dok 
misli Japanac, da bi mu mogao Rus nemilih zadati, 
i to odmah u početku, ne, ni za živu glavu ne smije 
to da bude. Prvi uspjeh velik uspjeh! Pa stoga ti on 
iznenada zaskočio, udario Rusa, i ču ti ga sviet, ali 
što i kako? Nije to bio jedan udar, već i tri i pet po 
njegovu, i još kakovih! Takovih, da odjeknuše po 
svem japanskom carstvu, tako da se od radosti po¬ 
tresla i stolica Mikadova. Ali ne izgubili Rusi stoga 
glave, i ne potrajalo dugo veselje Mikadovo. Baš ovaj 
čas, kad perom bilježimo ovo, javlja žica, da si je 
ruski ratni brod „Retvisan" baš osvjetlao lice; više 
japanskih brodova zaronilo je iza njegovih udara u 
nizine morske dubine. A kad se ovi redci spremaju 
u štampu, čujemo, da Japanci nemaju na moru, a na 
kopnu još manje,' ratnih uspjeha. Izkrcali su doduše 
veliku vojsku u Koreju. No dok se Japan žuri, Rusija se 
miče sa velikom sporosti. I Japan se ničesa toliko ne 
boji koliko ove ruske sporosti, koja bi mogla učiniti, 

*) Belgijski ingenieur Lucien Nothorab, koji više godina 
boravi u Rusiji, te se je baš prije nekoliko tjedana vratio iz Port- 
Artura, iza kako je obišao Mandžuriju, Kinu i Japan, on naprotiv 
misli, da bi rat mogao potrajati i više godina. — Ur. 

da se Japan sav izcrpe, prije nego Rusija zapravo i će i kucnuti sudbonosan čas, pa kome jao, kome tri 
počne. Odlučne kocke svakako će pasti na kopnu, puta Bog pomagaj! Da vidimo dakle, što će nam 
Rus ne će prenagliti; već kad okupi sve potrebne donieti skora budućnost prema onoj: Što Bog da i 
čete i opremi sve, što se hoće za odlučan udar, tada sreća junačka! (Nastavit će se.) 

—i€s> 

Tajniku „Matice hrvatske". 


■ii. 

(Dalje.) 

9. Za Vašu svrhu najuspjeliji, za katoličku vjeru 
u narodu najpogubniji, u zapletenosti klasičan Vam je 
spomenuti rujanski članak: „Svećenstvo (popovi)“. Ako 
„iz punine srca usta govore", onda je taj članak do¬ 
kazom, da Vam je srce prepuno odvratnosti od ka¬ 
toličke Crkve i njezinih službenika napose u Hrvatskoj. 

Hoćete da obrazložite „jakost jedne stran¬ 
ke", naime svećenstva. Time stavljate već u opreku 
sebe s tom strankom, a i narod, jer ga želite raz¬ 
laganjem uputiti, da ne bi „kao sliepci" pošao za 
svojim pastirima. Najprije da vidimo, u čemu Vi vidite 
snagu svećenstva, koje ste Vi već počeli ćutjeti protiv 
sebe. _ 

Čovjeku stane pamet, kad Vi na tri mjesta u 
tom članku iztičete micanje svećenstva kod nas u 
pitanjima vjere, da je to briga za svoje ili njiho- 
v e stvari. U ovom micanju svećenstvo si mora reći 
sa sv. Pavlom: „Težko meni, ne budem li propo- 
viedao!" Težko- narodu našemu, oduzmu li mu-vjeru 
iz srca! A da Vi omalovažite u očima naroda taj po¬ 
kret za čisto katoličku stvar, predočujete ga sebičnim, 
kao .da je to borba za eksistenciju! Zar ne znate, 
da je vjera u objektivnom i u subjektivnom smislu 
dar Božji, i po tom da se svećenici bore ne za svoje 
ili njihovo, nego za Božje i Kristovo carstvo na 
zemlji? Kad ne bi kupilo sa Kristom kao što Vi, bilo 
bi proti Kristu kao i Vi. Vama je -to logično, kad Vi 
u čitavoj katoličkoj Crkvi nigdje ne vidite vrhunaravnog 
elementa. To dvoje; podmetanje sebičnih mo¬ 
tiva u pokretu svećenstva i zašućivanje, doslje¬ 
dno ovdje nieka nje vrhunaravnog elementa 
jesu glavne niti toga članka. 

10. U čemu Vi vidite snagu svećenstva katoličke 
Crkve? „Jedna njihova snaga" jest: „Popovi 
su složni." Kada? „Kad se pita za njihove stva-, 
ri.“ Zašto? „Jer je takav red u rimskoj Crkvi." U 
čemu sastoji taj red? „Oni svi imaju ne samo jednu 
glavu u Rimu, nego i tako čvrste zakone (dogme), 
koji se ne smiju natezati ovako ili onako, nego im je 
jedini sudac ona jedna glava u Rimu ... tu se mnogo 
ne mudruje i ne prigovara, nego: tko nije 
s nama — napolje." 

Nije to naprosto red, i ne stoji naprosto u tom 
redu snaga katoličke Crkve. Kud ćeš željeznijeg reda 


od vojničkog, pa koja vojska ima moć falange katolič¬ 
ke Crkve? „Sve mogu u Onome, koji me jači": 
u tome vrhunaravnom elementu jest snaga 
organizmu i ustavu Crkve. Krist, Bog-Čovjek, ustanovi 
taj red, pa stoga je čvrst i neoboriv, stoga čini ne¬ 
oborivima sve one, koji ga se drže. Vi toga vrhu¬ 
naravnog elementa zar ne vidite, jer se gleda okom 
vjere. Da priedjem preko onoga, gdje Vi virtuelno 
velite, da papa nije Vaša glava, dosljedno da se i ne 
priznajete članom katolicizma, — zašto onim čvrstim 
zakonima, koje Vi elastično dogmatima nazvaste, ne 
dadete pravo ime, pravi izvor i pravu sna¬ 
gu: da su zakoni vjerovanja i djelovanja, da su bo¬ 
žanski neposredno ili posredno, da su nepogrješivi h 
neoborivi po Božjoj moći, jer izlaze na usta onoga, 
za koga se je Krist molio, da ne smalakše vjera 
njegova, pa da on, čvrst i neoboriv, podkrepljuje 
braću svoju? Zašto im oduzimate u očima naroda 
vrhunaravni elemenat? 

Po Vašem jedna, t. j. prva jakost svećenstva 
katoličke Crkve jest samovolja jednoga čovjeka i sliepo- 
željezna poslušnost mnogih. Nije li to sve virtuelno 
niekanje vrhunaravnog elementa u ustavu i vjerskim 
istinama katoličke Crkve? 

„Druga njihova snaga" jest, što su „svi 
popovi na svietu — jedna vojska". Neznanje, izrni- 
šljanje i izvrtanje nekih istina skovaše taj sud. Koji 
su to „iz devetog carstva", koji pomažu svećenike 
hrvatske, po Vašem dakako za svoje ili njihove stvari? 

11. „Treća njihova snaga" — „popovi su 
prijatelji sa vladarima i sa vladama". Doista ste, 
clarissime, majstorski izmislili oružje, da oborite u 
narodu ugled glasa svećeničkog protiv Vašega „Doma", 
kad bacate u narod misao; Čuvaj se popova, oni šuruju 
sa vladom, pa su i. oni krivi tolikim nepravicama! 
Gdje se danas, a po gotovu u nas Hrvata, može baciti 
tako obćeniti sud za svećenstvo, da prijateljuje sa 
vladama, osim u koliko valja dati „caru, što je carevo, 
a Bogu, što je Božje" ? Kad istini u oči protuslovite, 
uprite prstom u inozemstvu i kod nas, pa pokažite? 
Skrajna sebična bezstidnost, oprostite, može tako na¬ 
rodu bacati lug u oči, neka ne bi slušao prigovore 
svećenika protiv Vašega „Doma", širitelja „slobodne 
narodne prosvjete". — A kako dokazujete svoju tvrdnju? 
Uzeste nešto iz zdrave i objavljene nauke: dvie su 

vlasti, duhovna i svjetovna; obadvie su od Boga; svje¬ 
tovna valja da ide na ruku duhovnoj i da joj je pod¬ 
ložna, jer obje rade oko čovjeka, jedna osobito za 
duhovno i vječno, druga osobito za tjelesno i vreme¬ 
nito dobro; nešto opet uzeste iz odnosa države i Cr¬ 
kve, kakav je bio u srednjem vieku i kakav bi u glav¬ 
nom po naravnom i objavljenom pravu uviek imao da 
bude, a Vi iz toga izvukoste, da je i danas tako, i 
baciste to u narod, da on odvraćen nekako od svjetovne 
vlasti okrene ledja i duhovnoj. Gdje je ono: „Tko ne 
sluša vlasti, Crkva ga kara" — osim u koliko valja 
caru dati, što je carevo, no ipak, da više valja slušati 
Boga nego ljude, te najprije dati Bogu, što je Božje? 
Gdje je ono: „Tko ne poštuje Crkve i njezinih glavara, 
vladar ga i vlada kazni"? Kad vlada to čini, kako da 
ste Vi od nje miran ? 

„Četvrta golema" snaga jest, „da su po¬ 
povi školani, učeni", „pa se tuj skupilo 
takvo znanje i mudrost kao nigdje na 
svietu." Hvala Vam, clarissime, na tom komplimentu 
—- ali zašto se onda Vi dižete protiv njih ? Jeste li 
učeniji od tolikoga njihova znanja, pa ćete se javno 
u „Domu" ogledavati sa njihovim stoljetnim bogo- 
slovskim ili bolje vjerskim znanjem? 

„Peta i još golemija njihova snaga" 
jest: „Popovi imadu rieč kod naroda," naime 
u crkvi. No i tuj nema kod Vas crkva ništa vrhu¬ 
naravnog ni božanskog nauka. Tuj se čuje kao u 
kakovoj čitaonici ili kafani „rieč prijateljska, rieč mila, 
rieč pametna, rieč žarka i poletna" — a gdje su ob¬ 
javljene istine, kao da to nije „kuća Božja"? 

12. „Šesta njihova snaga" — „Popovi 
imadu imetka." Valjda ne mislite na inozemstvo, 
gdje su dobra Crkve sekuiarizovana. Da ne spominjem 
imutka bosanskoga klera, koje kadkad ni u efti dana 
ne vidi mesa, zar niesu baš svećeničkim najviše nov¬ 
cem u užoj Hrvatskoj osnovani svi prosvjetni i knji¬ 
ževni zavodi? Jeste li zaboravili „Maticu", kojoj ste 
tajnikom, Sv. Jeronima, Akademiju? Sjetite se barem ■ 
svoga „Doma", ne podigoše li ga svećenički novci? 

„Popovi sve to znadu." Znadu oni to: 
„Bez mene ništa ne možete učiniti," i „Sve 
mogu u onome, koji me jači," po Kristu, koji 
je čokot, a čestiti svećenik kao i lajik jest loza, što 
donosi plod. To je „osnov i temelj jakosti", a ne ona 
Vjera bez božanskog elementa, ne ono vjerovanje u 
narodu u božansku ustanovu Crkve, u kojem Vi opet 
ne nalazite ništa vrhunaravno. Pa stoga vjerujte, 
clarissime, da se samo šačica vjernih ne boji tisuću 
„Domova" ni Radića, kad su duhovitije i brojnije i 
fizičke borbe konačno svladali. 

13. Toliko o snagi svećenstva. A u koju svrhu 
Vi napisaste onake redke? „Zato sam vam ovo raz- 


lagao, jer nema sumnje, ako bi do boja došlo (u što 
ja pravo ne vjerujem), nema sumnje, da će i vas 
ni krive ni dužne kao uviek potegnuti u taj boj." Vi 
već vjerujete u taj boj, kako ste u br. 3. ove godine 
izrekli*); samo to nije boj za svoje stvari, nego za 
Boga, za Krista i vidljivu glavu njegove Crkve. Boj 
je za svećenstvo defenzivan, i nikad ga ne bi bilo, da 
ga „Dom" i nalik „Domu" ne izazvaše. Pravo velite, 
da narod nije tome kriv, jer se eto narodu takovi 
narivavaju, pa moramo narod bra niti, da čitanjem 
spisa a la „Dom" ne izgubi svoje vjere. 

Samo mi je doista čudno, da ste se digli Vi 
govoriti katoličkomu jednom narodu o njegovu 
svećenstvu, da ne bude „kao sliepci", da mu Vi otvo¬ 
rite oči. Ta narod ima zdravo vjersko oko, vjer¬ 
skim se okom to spoznaje, a Vi sliepac idete govoriti 
o bojama čovjeku zdravih očiju! 

III. 

14. Već gornjim je pokazano, da Vaš „Dom" 
ruši temelje kršćanskom osjećaju u hrvatskom narodu. 
Po Vašem je kršćanstvo krivo, da su Hrva¬ 
ti pod tudjinom, a ne svoji; Vi se spasenju 
i slobodi Hrvatske nadate na ruševinama 
kršćanstva. 

U br. 5. pr. god. stavili ste si veliko pitanje: 
„Zašto su tudjinci svuda gospodari?" Iza pokaza 
činjenice (?) dokazujete, da tudjinci nad svakim na¬ 
rodom ne vladaju silom, nego .da je kršćanska vjera 
sredstvo za podjarmljivanje. „Tako su Niemci Slovjene 
najprije pokrstili a onda njima zavladali." Tako da i 
danas Evropljani zavladaju Crncima, kad ih vjero- 
vjestnici pokrste, pa njihovi gospodari da mirnije 
spavaju i bez velike sile drže narod pod svojom vla¬ 
dom. Vi zaboravljate, clarissime, da sa pokrštenjem 
dolazi i prva kultura narodima, te niesu kadri sami 
sobom vladati. Pa da i jest to, zar ćete kršćanstvo 
kao takovo kriviti? Je li kršćanstvo krivo, što Hrvati 
tražiše tudjina za kralja, što ne znadoše izrabljivati 
prigode prošloga vieka, što i danas mnogo viču i 
pišu, a malo rade ? Zar, da se operu griesi djedova, 
valja odbaciti kršćanstvo? „I tako — (po kršćanstvu 
dakako) — može tudjinac gospodariti stotine 
godina i sve dotle, dok se cieli taj nauk 
ne prevrne, dok se narodu ciela pamet ne 
prevrne — na drugu stranu (dakle od kršćan¬ 
stva) dok narod ne progleda, t. j. dok ne 
spozna bolji i pravedniji nauk od onoga, 
što naučavaju njegovii njihovi pomoćnici," 
t. j. službenici vjere i Crkve. 

Sad pregledajte članak „Svećenstvo (popovi)", 
popunite ga ovim iz br. 5. pr. god., pa ne znači li 

*) Str. 48. 

sve skupa: Onda će Hrvatima sinuti sloboda a kraj 
biti tudjincima, kad ostavimo svećenstvo katoličke Crkve, 
kad narod okrene pamet od kršćanstva ? Sad smo 
našli, clarissime, Vašu slobodnu narodnu prosvjetu! 

15. Kad to sve čovjek drži na pameti, opet mu 

stane misao čitajući članak u zadnjem svežčiću pr. 
god. br. 23. i 24., gdje svoje naučavanje naroda iz 
daleka prispodabljate radu i naučavanju 
Gospodina Isusa, pa neizravno narodu 
dovikujete: Narode, nemoj se smutiti, što ti ja 
ovako pišem i ovako te učim, a tvoji ti svećenici u 
uši meću, da rušim vjeru. „Tako su vikali na 
Isusa, da buni narod, da ruši Vjeru.“ Ta 
uzmite samo onaj jedan žalostili primjer, što ga je 
donio „Katolički List“ i „Hrvatska Straža", 
gdje je Vaš „Dom" mladom Hrvatu gimnazijalcu po 
malo razarao vjeru u duši. Već stoga je Vaš „Dom" 
zaslužio, da ga nestane. Čovjeka pravom osude i ka¬ 
zne, ako bližnjega svoga na tielu osakati ili rani, a 
Vaš „Dom" sakati duh i ruši vjeru, pa se još onako 
mudro prispodabljate Kristu. Krist je o sebi rekao: 
„Niesamdošao da ukinem, nego da usavršim zakon;" 
Vi zar usavršavate a ne ukidate? „Sve novine viču," 
piše L. Veuillot, „kad se razbije stari lonac ili 
stara umjetnina," a da se na „Dom" i perom i riečju 
ne udara, kad ruši najsvetiji amanet, što ga Hrvat 
ima od svojih djedova, a u svrhu — da narodu do¬ 
vede prosvjetu - i slobodu ? ! - - 

16. Ali čemu, clarissime, da Vam ja dokazujem, 
kako je to u protuslovlju sa istinom istorijskom i 
sbiljskom? Kad biste Vi htjeli upoznati cienu kršćan¬ 
stva u sebi i u posljedicama ža prosvjetu nutarnju i 
vanjsku, mogli biste naći pisce svjetskoga glasa, koji 
osbiljno tvrde, da je vjerski, razumievaju kršćanski, 
život stablo, iz kojega niknuše najljepše grane evrop¬ 
ske civilizacije i ujedno narodna snaga u borbi slabi¬ 
jega protiv jačega. „Vjera je majka znanosti. Žezlo 
znanosti ide Evropu samo zato, jer je kršćanska" (De 
Maistre). „Naša civilizacija jest kršćanska civilizacija, 
kći kršćanske vjere. Što smeta kršćansku vjeru, 
smeta napredak, smeta našu civilizaciju 
(C a e s ar B a 1 b o). „Čudnovato, kršćanska vjera, koja se 
čini da nema drugoga zadatka nego blagostojanje na 
drugom svietu, osnovala je sreću i u ovom životu" 
(Montesquieu). „Državnici, koji ljude poznaju, 
kao Napoleon III. ili Bismarck, izuzmemo li časove 
ogorčenja, ne brinu se toliko, kad se drže bučni i 
biesni govori protiv firanije i nepravda. Veće nepo¬ 
uzdan je imaju protiv onih mirnih na selu, 
makar to bile i jednostavne redovnice. 
Znadu oni, da se čovjek to većma pokunji, 
što je prije više na sav glas vikao, pa da 
ga ništa toliko ne čuva od robovanja niti 


čeliči protiv straha pred ljudima, koliko 
živa vjera, skopčana sa iskrenom pobo¬ 
žno šću. Disraeli je to izkusio za svoga dugog i bur¬ 
nog života; stoga je i rekao: „Duh, koji se ne diže 
prema nebu, nije za drugo odredjen nego da puže" 
(Alb. Weiss). Promislite ovo osbiljno, clarissime, i 
prosudite, da li koristite ili škodite svojim pisanjem 
narodnoj prosvjeti! 

IV. 

17. Tko odbaci vjeru Kristovu, veli Lamennais, 
taj pada sve dublje i dublje. Taj je naskoro učinio 
prelom i sa temeljima naravne vjere, sa Bogom i 
pouzdanjem u Njegov Promisao. Izuzevši nekoliko 
mjesta, gdje spomenete ime Božje uz stereotipno 
„hvala mu i dika budi" — nigdje ništa nema, 
što bi narod podiglo pouzdanjem u Boga. 
Daoače u drugom razgovoru „Tko je spasio hrvatski 
narod?" uzdate se samo u sebe i u narod: „ . . .mi, 
koji ćutimo, da u nama živi hrvatska duša." Pa 
opet u br. 8. govoreći, da smo „mi Hrvati prosviećen 
narod" ali raztrgan, te ga valja sjediniti, uzdate se u 
„čudotvorku knjigu" hrvatsku, knjigu u zraku, koju 
da nije pisao „ni njemškutar ni talijanaš ni latinaš ni 
koji drugi sluga tudje misli." Šta je ta knjiga, ne 
znate ni sam, jer ste i to pisali ,,u sanji", kao što za 
sve priznajete u br. 23. i 24. pr. god. 

18. Pjesnik drame „Pavlimira" rekao bi Vam: 
„Tašta su gradovom — Obrana gradjani — Ako ih Višnji 
svom —- Desnicom ne brani." Na usta uzvišenoga 
pjesnika starog zavjeta govori Gospodin: „Puk moj 
ne ču glasa moga, Izrael nije pazio na 
mene... Da je puk moj mene poslušao, i 
da je Izrael hodao po mojim putovima, za 
ništa bih valjda ponizio neprijatelje nje¬ 
gove i na one, koji ih smetaju, digao bih 
ruku svoju. Neprijatelji Gospoda lagali su 
mu: i bit će im vrieme u viekove".*) 

19. Vaš „Dom" dakle, clarissime, prosvjeduje 
narod? Oduzima mu iz srca Gospodina, koji je svjetlo, 
Krista, koji je svjetlo svietu. Rušite ugled onih, kojima 
je Krist rekao, da su svjetlo svietu. Vaš „Dom" narod 
sablažnjava, a težko onomu, poručuje Krist, koji sa¬ 
blazni jednoga od malih! Vi ste makar nehotice 
sluga i pisar neprijatelja naroda hrvatskoga, koji ga ne 
mogu uništavati mačem kao prije, nego mu protukato- 
ličkom i protukršćanskom naukom nastoje izsisati du¬ 
ševnu snagu i onda ga podpuno podjarmiti. 

Stoga u sviestnog klera hrvatskog ne ćete steći 
više pouzdanja, doklegod ne samo ne budete zadirkivali 
u najsvetiju i najosjetljiviju stvar, nego doklegod pozi¬ 
tivno ne izrečete i djelom ne pokažete, da podižete 
narodnu prosvjetu na temelju kršćansko-katoličkom. 

*) Ps. 80, 12. 14 si. 



Tajniku „Matice hrvatske 


I za „Maticu hrvatsku" hladni sviestno hrvatsko 
svećenstvo, kad si ona širitelja takove prosvjete uzima 
za — tajnika. 

20. Vi ćete se, clarissime, u jednu ruku začuditi, 
kad vidite pod ovim otvorenim pismom podpis onoga, 
koji je izkusio Vaše prijateljstvo i gostoljubivost; u 
drugu ruku opet ćete si misliti: Ko pop, brine se za 
svoju stvar! Nemojte se čuditi, jer sam uviek radije 

prijateljevao sa istinom nego li sa osobom, te mirno 
osobu ostavljam istini za čast. Nemojte se čuditi, jer 
preči mi je Krist i njegov nauk, nego Radić i „Dom 
No nemojte ovome podmetati ni sebičnog razloga, kad 
eto vidite, da je ovo briga samo u toliko za svoje, u 
koliko je za Kristovo. 

To Vam, clarissime, u javnosti poručuje 
U Sarajevu na dan sv. Tome Akvinca 1904. 

Dr. Ivan Dujmušić. 


V J E S T N I K. 


NAŠA DOMOVINA. 

Sarajevo: „Katolički Liši “ u br. 10. o. g. osvrće 
se kratko i samo u jednoj tački na pisanje nekakve 
iz Sarajeva „Istine" (baš lucus a non lucendo), koja 
se od neko doba razpisala u zagrebačkom „Obzoru" 
de omnibus et quibusdam aliis. Od takove „Istine" 
Bosni sigurno nikada nikakve fajde. — U svojem 
osvrtanju „Katolički List" — možebit štamparskom 
pogrješkom ■— navodi pod znakom navodjenja kao 
„Vrhbosnine" overieči: „Jedini (je) glavni uzrok, 
te danas u Hrvatskoj nema katoličkog po¬ 
litičkog dnevnika i stranke, sadanji ure¬ 
dnik „Katoličkog Lista". Mi smo dužni to javno 
izpraviti, jer „Vrhbosna" nije nikada nigdje, pa niti u 
br. 1. o. g. izrekla tih lieči. A nije to ni misao „Vrh- 
bosnina". Iz toga, što je sadanji urednik „Katoličkog 
Lista" na I. hrvatskom katoličkom sastanku u odsjeku 
za katoličku štampu jedini govorio k Ružićevu pried- 
logu (koji je bio za to, da se osnuje hrvatsko poli¬ 
tičko kršćansko glasilo), i što se je sadanji urednik 
„Katoličkog Lista" odlučno izjavio proti ovakomu gla¬ 
silu, ne sliedi još, da je sadanji urednik „Katolič¬ 
kog Lista" „jedini glavni uzrok, te danas u Hrvatskoj 
nema katoličkog političkog dnevnika i stranke." Sa¬ 
danji urednik „Katoličkog Lista" valjada će znati, da 
je i na drugoj još jednoj ne javnoj, ali znamenitoj sje¬ 
dnici pao i Stadlerov priedlog za katolički politički 
dnevnik. Onda je eto bio za tu misao zrak onakav, 
a zar mora i na tolike vapaje hrvatskoga svećenstva 
ostati baš uviek onakav? Nije nikakva sramota svoju 
misao okrenuti na bolje. A je li danas bolje, da ka¬ 
tolici Hrvati imamo svoj katolički politički dnevnik, 
pokazuje to najbolje današnja hrvatska politička dnevna 
štampa, koja ne samo da se nije iza katoličkog sa¬ 
stanka zaustavila na svom protukatoličkom putu, već se 
još i više otisnula tom stramputicom. — Jest, prenimo 
se, braćo, da pastirom domala ne bude uzalud do¬ 
zivati svoje stado na obranu naših katoličkih svetinja, 
a'zašto uzalud? zato, jer će mu stado, svaki dan 
hranjeno na protivničkih jaslah, jedva više htjeti poslušati 
glas pastirski. Prenimo se i složimo se, ili kako fran- 
cezkim katolikom dovikuje ovih dana veliki njihov 
biskup Perraud: „Ne budimo malodušni, računajmo 
na Boga, ohrabrimo se, budimo hrabriji nego ikada!" 
Zagreb katolički imao bi nam prednjačiti, jer on je prvi 
pozvan, i u istinu najteže će biti njemu bez žive 
ideje katoličke. 

— Javna disputa vrhbosanskih bogoslovaca. 

Kao svake godine, proslaviše vrhbosanski bogoslov- 


ci i ljetos dne 7. ožujka u istinu dostojnim i sebi 
pristalim načinom svetkovinu velikoga učitelja Crkve 
i zaštitnika bogoslovske znanosti, sv. Tome Akvinca. 
U Crkvi sv. Ćirila i Metoda odpjevali su taj dan rano 
u jutro sv. misu, a u 10 sati držala se svečana dis¬ 
puta u nazočnosti presvietloga gospodina nad¬ 
biskupa, prečastne gospode kanonika i druge vele- 
častne gospode. Kao uvodnu tačku pročitao je č. g. 
Henrik May (II.) svoju marljivo sastavljenu razpravu: 
„Osnovna načela bogoslovske nauke sv. Tome"; 
ukratko podao je auktor glavna načela, na kojih je 
sv. učitelj sagradio svoja velika bogoslovska djela i na 
kojih se osniva čitava kasnija bogoslovska znanost. — 
Iza toga je sliedila dogmatička disputa. Od predlože¬ 
nih triju teza izabrao je oppugnatis č. g. Josip Fia 1 a (II.) 
prvu: A protoparentibus Adamo et Eva, immediate a Deo 
conditis, totum genus humanum originem ducit. Drugi op- 
pugnans č. g. Josip Kaić (III.) prigovarao je drugoj tezi: 
Protoparentes erant ornati gratia sanctificante et immu- 
nitate tum a concupiscentia tum a necessitate moriendi, 
tamquam đoniš super et praeter naturam collatis, ita tamen, 
ut haec dona in eorum posteros ratione generationis 
transissent, nisi Adamus, caput generis humani, pec- 
casset. Ove je teze branio č. g. Antun Zorko, a 
disputom je upravljao vč. P. Jost. — Na to su vrlo 
živahno prihvatili filozofsku (iz kritike) disputu bogoslov- 
ci prvoga tečaja. Teze su se odnosile na skepticizam. 
Oppugnans č. g. Karlo Dujmušić stavljao je pri¬ 
govore prvoj tezi: Scepticismus universalis sive ut fac- 
tum sive ut doctrina propositus absurdus est. Č. g. 
Josip Rifel pobijao je pak zadnju tezu, po kojoj 
pogledom na objektivnu vriednost obćenitih ideja ima 
prednost umjereni realizam. Glasila je ta teza ovako: 
Quoad idearum autem universalium obiectivum valorem 
reliquis explicationibus praeferendus est realismus mo- 
deratus, secundum quem universale directum per opera- 
tionem mentis obiective praecisivam, universale vero 
reflexum per operationem eiusdem comparativam illi 
superaditam constituitur. U ovoj se disputi osobito iz- 
taknuo defendens č. g. Marko Alaupović. Dispu¬ 
tom je ravnao vč. P. Končar. — Kao zaključak 
akademiji bila je zanimljiva u latinskom jeziku sa¬ 
stavljena radnja č. g. Josipa Fuchsa: De prae- 
posteris quibusdam s. Scripturae citationibus. Auktor 
je obrazložio eksegetski neka iz sv. pisma mjesta 
(Gen. 15, 1; I. Reg. 15, 32; Ps. 17, 15; 17, 26. 27; 
Ps. 83, 8; 115, 15; Prov. 9, 16; 21, 28; 24, 16; Sap. 
1,-14; 8, 21; Cant. 2, 4), koja mjesta posve krivo tu¬ 
mače i upotrebljavaju navlastito propovjednici i neki 

asketi. — Iza svršene akademije presvietli gospodin 
nadbiskup ljubezno se porazgovorio sa bogoslovci i 
pohvalio pojedine, koji su sudjelovali kod dispute. 

Sarajevo: Vč. g. Andrija Vincetić, upravitelj župe 
u Goricah, položio je ovih dana pred izpitnim povje¬ 
renstvom u Sarajevu župnički izpit iz posljednje sku¬ 
pine. 

Zagreb: Pomoćni biskup zagrebački. „Kato¬ 
lički List" javlja: Sveti Otac papa Pijo X. blago- 
izvolio je apostolskim breveom od 8. veljače premilo- 
stivo imenovati kanonika prvostolne crkve dr. Ivana 
Krapca pomoćnim biskupom preuzvišenoga gospo¬ 
dina Nadbiskupa. Dan, kad će presvietli gospodin dr. 
Krapac biti redjen za biskupa, obznanit će se poslie. 

R I M. 

Pijo X. i novi blaženici. U nedjelju 21. veljače 
o. g. na posebnom sastanku u Vatikanu izrekao je 
Pijo X. o novih blaženicih ovaj liepi govor: 

„Hvala Bogu, što Nam udieli milost, te smo mogli, 
netom zasjedosmo apostolsku Stolicu, predstaviti što¬ 
vanju svega svieta častne sluge Božje, Marka Kri¬ 
ževčanin a*),. Stjepana Pongracza i Melkiora Gro- 
decza, a zajedno prikazati nove zagovornike odličnoj 
družbi Isusovoj i ljubljenim gojencem zavoda Germa- 
nikuma, te uobće svim vjernikom ciele Crkve. 

Nepobjediva njihova postojanost, što su ju mu¬ 
čenici zasvjedočili prezrevši isti život svoj, izpovieda- 
juć istinu kršćanske vjere, bit će uviek za sve vjernike 
odličan izgled, što će ih bodriti i sokoliti; te pod- 
kriepljeni zaštitom ovih blaženih držat će i oni za 
čast izpoviedati stalno svoju svetu vjeru. 

Ne znamo pak, kako da izkažemo i Našu radost, 
što ju budi u duši Našoj svečani dekret, kojim se 
službeno potvrdjuje valjanost čudesa, što se dogodiše 
po zagovoru častnoga Ivana Krstitelja Vianney-a, i na 
temelju kojih predlaže se, da bude blaženim proglašen. 
Pravo da kažemo, Mi to veselje ne možemo vjerno 
da izkažemo. Zaista, ne može nijedna stvar da Nam 
bude draža i koristnija, ne samo Nam, koji smo tiekom 
više godina svim srcem obavljali župničku službu, 
nego i svim župnikom ciele katoličke Crkve; svi se 
radujemo, kad eto vidimo, da je častnoga toga dušo¬ 
brižnika dopala čast blaženička, a to to više, što će 
njegova slava odsievati u svih, koji se posvetiše dušo- 
brižničtvu. 

0 daj Bože! da se svi dušobrižnici bez izuzetka 
ugledaju u častnoga Vianney-a, da u njegovoj školi 
nauče svi onu divnu pobožnot prema Bogu, koje mu- 
čaljiva rječitost privlači i uznosi duše tako, te se 
s njom ne može da izporedi nijedna i ne znam još 
kako uznosita rieč, nijedan i najbujniji govor. 

O da bi si dušobrižnici držali pred očima Ivana 
Krst. Vianney-a, da bi se zadojili onom ljubavlju, koja 
siže tako daleko, te čovjek prezire i vlastiti život! Kad 
ih zahvati jedanput takova ljubav, ništa ih više ne će 
zastrašiti: niti pogrde, niti preziranja, niti verige, nit 
ikakva progonstva; oni ne će šuštati u radu za veću 
slavu Božju i za spasenje povjerena si stada. Napo- 

*) Marko Križevčanin bio je Hrvat i sam se držao 
Hrvatom. Ipak ga strani sviet ubraja u Madžare. Bit će tu puno 
kriva i naša neatost. Usta imamo, a kad, gdje i kako treba, ne 
govpre usta. 

Uredjuje dr. Ivan Šarić. Izdaje Kaptol 


kon, dao Bog, te svi dušobrižnici crpu iz života bla¬ 
ženog Vianney-a nove snage, da uzmognu „njego¬ 
vati i saditi, obarati i graditi 1 *, i to na taki način, te 
njihova rieč i izgled privedu što lakše vjernike Kristove 
na put krjeposti, pa ih potakne, da krjepko zamrze 
svako zlo. Velika nada, veliko pouzdanje jača Nas: 
Bog, djelitelj svih milosti, podat će i nam te iste 
blagodati, te iste krjeposti i odlične darove, što ih više 
nego ikada trebamo u ovo tužno doba. Bit će to plod 
molitava častnih sluga Božjih, koje mi častimo, i kojih 
osobitu zaštitu da zavriedimo, dopast će nas ta sreća. 

Prosvjeta. 

Pučka knjižnica. Za krst častni i slobodu zlatnu. I. sve¬ 
zak. Sv. Ćiril i Metod. Uredio dr. Fran Binički. Str. 44.. Ciena 
za puk 10 filira. U Senju 1904. Tiskara T. Devčić & Co. 

Živo, vedro i rodoljubivo, kako je živa, vedra i rodoljubiva 
hrvatska primorska duša, povieda nam dr. Binički u I. svezktt 
„Pučke knjižnice" žice naših sv. Apostola Ćirila i Metoda. Sa pra¬ 
vom slašću pročitasmo taj svezak. Pisac je pogodio način pisanja 
hrvatskomu narodu. Dosadno već razvlačenje Radićeva „Doma" o 
svemu i još nečemu gubi se pred živom krepčinom urednika 
„Pučke knjižnice". Tu je sve kao skovano. 

Prva crtica „Eto ih!..“ u malo samo rieči oduševi svakog 
Hrvata za dragu mu i slavnu prošlost. Silni ban Domogoj — „slava 
mu i država!" i njegov narod hrvatski dočekuju sa kruhom i 
soli u Ninu, priestolnici hrvatskih vladara, velike svoje goste, 
„apostole roda našega". U drugoj crtici „Mlddovanje" uz pristao 
uvod, gdje dva sv. brata u ninskoj crkvi slave Boga slavenskim 
slovom: „Slava va višnjih Bogu!" kazuje pop Ivan, sin Gostomila 
a bratić bana Trpimira, svomu hrvatskom svietu u Ninu 1 mlade dane 
Konstantinove i Met.odove. U trećoj crtici „U Moravsku!..“ pri- 
povieda dalje sin Gostomilov, kako sv. braća na poziv moravskoga 
kneza Rastislava bila zaputila u Moravsku iz Carigrada, „te Sodomc 
naših dana". U crtici „Razstanak" razstaju se sv. braća sa Ninom 
bielim, sa ponosnim dvorom hrvatskih bana, sa silnim Domogojem. 
Šta će si misliti Milić i Stojanović, kad čuju ovdje mudraca Kon- 
stantina, kako besjedi banu Domogoju: „Ne hiti, Domogoju bane! 
Ne budi poput grčkih vladara! Oni jadni zabadaju u sve poslove, 
petljaju se u stvari, koje ne spadaju na njih. Hoće da budu gospo¬ 
dari u Crkvi, a nekrst im ruši krov nad glavom. Hoće da u Crkvi 
gospodare, a ne znadu, da je Spasitelj naš postavio sv. Otca papu 
i biskupe, koji će u Crkvi gospodariti i ravnati Crkvom... Mi 
idemo k sv. Otcu. Sve ćemo mu reći i Tvoju ćemo mu želju raz¬ 
galiti. Sv. Otac ima pravo dopustiti i zabraniti. Ali se ne boj! 
Samo pazi, da ne prenagliš..." Tako govori čovjek, kojemu je do 
svojega naroda i do narodne svetinje, koja ima svoje čare u Ri¬ 
mu i po Rimu. „Drugi put", to je peta crtica, što nam kazuje drugi 
dolazak Metodov k banu Domogoju. Biskup Metod pripovieda sad 
banu svoj boravak i bratovu smrt u Rimu, gdje je papa Hadrijan 
odobrio našu glagoljicu. Još su tri crtice iz žica Metodova: ,,U Mo¬ 
ravskoj", ,,U vječnom gradu", ,,U vječnost!.." Jedna ljepša i draža 
od druge, sve tri, kao i priješnje, izprepletene zimzelenom povjesti 
naše. „Sv. knjige hrvatske" kruna su i konac djelu, koje treba da pro¬ 
čitaš, pa da ga onda od srca privineš k srcu i razaspeš po svoj svojoj 
okolini i domovini. Binički je doista kao stvoren za pisanje narodu. 
Ima i srca za svoj narod, ima i dara za čisto narodno pero. On bi 
mogao otvoriti u hrvatskom narodu živ hrvatski razgovor o svemu, 
što je Bogu i Hrvatu drago, a tim i začepiti usta nekim danas 
romhecerom po Hrvatskoj sa njihovimi iz Berlina „Tingel-Tangeli". 
Hrvatsko će svećenstvo pozdraviti sa oduševljenjem ovaj narodni 
podhvat. Za jednu samo krunu šalje dr. Fran Binički, profesor u 
Senju, 10 svezaka, 10 kao biser daraka duši hrvatskoj. 

vrhbosanski. Tiska „Bosanska Pošta" u Sarajevu. 

Grgur Veliki 

(i- 12. III. 604.) 

Piše dr. Ivan Košćak. 


j^lago narodu, koji štuje svoje mrtve! Rekao je liepo 
naš hrvatski pjesnik: „Rod bo samo, koj’ si mrtve 
štuje — na prošasti budućnost si snuje!" Tako je i 
u kršćanskom svietu. Crkva katolička, to veliko druž- 
tvo, što ga utemelji Isus Krist Gospodin naš za sva 
vremena i za sve narode; to družtvo, što spaja sva 
plemena i narode zemaljske vezom ljubavi i tako ih 
sastavlja u jednu cjelinu, u jednu ih kao veliku svetu 
obitelj stavlja; to družtvo od pamtivieka pa do dana 
današnjega znalo je svoje junake i velikane, koji se 
na vanredan način odlikovaše, dostojno častiti i cieniti. 
Svrha je Crkvi, da vodi sve ljude stazom krjepostna 
i sveta živ'ota u vječno blaženstvo. To je polje njezi¬ 
na rada. To je.crvena nit, što se provlači kroz sva 
njezina i najveća i najmanja djela. Bijući sveti boj 
protiv lukava djavla, protiv opaka svieta i razvraćenih 
strasti; radeći uporno i neumorno u znoju lica svojega 
za veću slavu Božju i spasenje neumrlih duša, a ne¬ 
izravno tim i za vremenitu sreću: eto njezina polja, 
na kojem se stječu lovor-vienci neumrlih zasluga za 
Krista Spasa, za Crkvu svetu, za spasenje duša. Eto 
razloga, zašto sv. mati Crkva svetce i svetice Božje 
nada sve cieni, zašto im izkazuje divne počasti, zašto 
ih podiže na čast oltara, zašto im vrline i djela na 
dan iznosi, svemu ih svietu pokazuje i pred njim ih 
hvali i slavi, te svim i svakomu progovara, i veliko i 
malo sokoli i bodri, da ih nasljedujemo i na taj način 
prevažan zadatak — zašto smo na svietu — što bolje 
riešimo i sebe spasemo i drugim više ili manje po¬ 
mognemo, te postignu svoju konačnu svrhu. Čast na¬ 
šoj svetoj katoličkoj Crkvi za to, čast joj budi i hvala, 
jer uprav na taj način med inim prekrasno svjedo¬ 
čanstvo pruža svemu svietu i za svoje božansko po¬ 
reklo i za svoje božansko poslanje: pokazuje ona tim, 
da je neprevarljiva učiteljica sviju naroda u najvažnijih 
pitanjih, kao što su: odakle smo i kamo idemo; po¬ 
kazuje, da je živa riznica neizmjernoga poklada Krista 
Boga, t. j. njegovih zasluga, što počivaju u svetih 
sakramentih, iz kojih kao iz tolikih vrela crpemo onu 
vodu, što daje snagu za vječni život; pokazuje, da je 


zastupnica i namjestnica Isusa Krista, Boga-Čovjeka, 
namjestnica, koja po Njem i s Njim nastavlja njegovo 
djelo na zemlji, što smjera izključivo i jedino na to, 
da od čovjeka ili od naroda odstrani i uništi sve, što 
mu je na štetu, a namakne mu i usreći ga samo 
onim, što je po nj dobro, koristno, sveto i spaso¬ 
nosno. 

Već sam nadpis ovoga skromnog članka, ili bolje, 
samo ime Grgura pape, koji je vladao Crkvom Bož¬ 
jom od 590.—604. godine, pokazuje, da je on bio 
jedan od takovih velikana. Dne 12. ožujka o. g. na¬ 
vršilo se je punih trinaest viekova, što se je taj ne¬ 
obični muž i papa preselio u blaženu vječnost. I što 
je eto opet novi čitav jedan viek prošao, sveta je 
Crkva kao jedva dočekala tu prigodu, te pregnula, da 
nanovo svoju djecu podsjeti na prevelike zasluge 
Grgura I. u prvom redu za svukoliku Crkvu, a onda 
i za sveukupno čovječanstvo. Zato u vječnom gradu, 
koji je rodni grad velikomu papi, i koji, kako to neki 
dan izreče pred Pijom X. knez Chigi, naziva sv. papu 
Grgura I. svojim „otcem i osloboditeljem", u Rimu 
već odavno sprema se Crkva, da na izvanredan način 
sjajno i dično proslavi Grgurovu uspomenu i njegovu 
trinaestu stogodišnjicu. Tim će pokazati Crkva, kako ga 
se iza trinaest viekova harno potomstvo rado spomi¬ 
nje, njegove zasluge uvažava, navlastito one, što si ih 
je stekao kao vrhovna glava katoličke Crkve, kao na¬ 
sljednik svetoga Petra apostola, kao papa. Na taj bo 
način ujedno se najrječitije i to dokazuje, da je papin¬ 
stvo u današnje doba isto tako kao i nekoć tvrda i 
neoboriva pećina, na kojoj počiva sgrada Crkve Isu¬ 
sove, Crkve uviek jednako pune životne snage, te, 
kako je nekoć po vidljivoj svojoj vrhovnoj glavi svemu 
svietu izkazivala neizkazivih blagodati, tako da je i da¬ 
nas sa vrhovnim pastirom prvi i glavni faktor na svietu, 
najjači bedem protiv razvratnih sila, najjače uporište 
moralnoga reda u svietu, bez kojega bi se ovaj na¬ 
skoro iztrošio i do ruba gotova razsula prispio. 

Crkva slavi papu Grgura I., toga izabranog sina 
sv. Benedikta, kao svetca, a povjest ga je počastila 





pridjevkom „Veliki". Već ta okolnost jasno kazuje, da 
je Grgur I. i mnogih i velikih djela stvorio, i to u 
vanrednoj mjeri, pošto medju tolikimi nasljednici sv. 
Petra, prvaka apostola, u ovo devetnaest viekova, bilo 
ih je doista velik broj, koji si stekoše odličnih zasluga, 
a ipak ih je razmjerno veoma malo, koje povjest 
uvrsti u red „velikih" papa. Jedan izmedju tih jest 
sv. Grgur I. Na crkvenom osobito polju tko hoće da 
stvori u strogom smislu velikih pred Bogom i pred 
svietom djela, ne može a da i sam nije u duševnom 
životu u istinu velik. Pred Bogom sva velika djela 
proiztječu iz velike ljubavi, koja ima svoj izvor u 
Bogu. Ova ljubav kako plamsa van i obuhvaća iskr- 
njega, tako joj je i u vlastitom srcu plamen uviek živ. 
Svetost unutrašnja temelj je svetosti spoljašnjoj; iz 
toga koriena podiže se stablo okićeno prekrasnimi 
plodovi. Grgur, budući veliki papa, zarana se već 
odlikovao prekrasnimi svojstvi svoje uprav u strogom 
smislu svete duše. U svakoga svetca naći ćemo svih 
krjeposti, ali opet jedna ili druga kao da se za prven¬ 
stvo otima, osobito se iztiče i glavno kao obilježje daje 
dotičnomu svetcu. A čim se je izticao papa Grgur? 

Prekrasnimi umnimi darovi od Boga obdaren 
zarana se odlikovao gorljivom naukom, navlastito pro¬ 
učavao djela svetih Otaca, kao sv. Augustina, Jeronima, 
Ambrozija. Sa svom snagom duše svoje težio je za 
samoćom, za razmatranjem svetih istina, da skršivši od- 
pornost staroga Adama spremi novomu u duši svojoj 
što odlučnije mjesto, da dušu svoju, taj pravi hram 
Duha svetoga, što ljepše uresi tolikimi što bogo- 
slovnimi što moralnimi krjepostmi. Pošavši prema 
tomu cilju tvrdo odlučio oprostit se sa svojimi milimi, 
ostaviti taj sviet i potražiti mir i pokoj duši medju 
manastirskimi zidinami. Tu će biti spokojan, tu će se 
osjećati kao u predvorju nebeskoga Jerusalema, tu će 
biti blažen, jer lišen svih suvišnjih briga moći će se 
zabavljati jedino s Bogom svojim i s dušom svojom. 
Dok on o tom smišljao, umrie mu otac Gordijan, 
ugledni senator rimski, koji je vukao lozu od staro¬ 
drevne rimske plemićke porodice. Grgurova mati Silvija 
posveti se iza smrti Gordijanove manastirskomu životu, 
i danas ju Crkva slavi kao sveticu. I Grgurove tetke 
s otčeve strane, Tarsilla i Emicijana, bile su svete 
djevice. Grgur je tada bio na visokoj časti, prefekt 
rimski. Rimski gaje puk volio i uzvisivao na razne 
načine. A to Grgura, kako on sam priznaje, odvratilo 
s puta njegovih priješnjih krjeposti na put svjetske 
taštine. Ali to ga opet i dozvalo pameti i tvrdoj odluci, 
da se odreČe ovoga svieta, koji ga toliko mamio i 
obasipao svojimi častmi. — Velik imutak baštinio je 
Grgur iza smrti otčeve. Bezodvlačno stade ga sada 
dieliti medju crkve i siromahe. Mnoga su njegova 
pobožna djela, od kojih spominjemo poimence sedam 


manastira, što ih je podigao, i to. šest u Siciliji a 
sedmi na čast sv. Andriji u Rimu, u svojoj vlastitoj 
kući, u koji je oko g. 575. stupio kao monah, te za¬ 
počeo regulu sv. Benedikta najsavršenije obsluživati. 
Ali kako posvuda u svietu i za svakoga vriedi ona: 
„Čovjek snuje, a Bog odredjuje," tako se to imalo 
obistiniti i na Grguru monahu. Iz manastirske ćelije 
morao je već nakon nekoliko godina opet u viku 
svjetsku a na poziv samoga pape Benedikta I. I Bene-, 
diktov nasljednik Pelagij II. posla Grgura u Carigrad 
za poslanika na dvoru cara Tiberija Konstantina. Grgu¬ 
ru podje za rukom opet uzpostaviti liepe odnose iz¬ 
medju cara Tiberija i Pelagija II. Vrativši se iz Cari¬ 
grada opet u svoju ćelijicu zaiska mu srce poći kao 
misijonar u još pogansku Britaniju. Ali puk rimski 
oprie se silom toj njegovoj namisli. Grgur je imao 
postati misijonar ne samo Englezke, već vasione Crkve 
katoličke. 

Bilo je godine 590. mjeseca veljače, kad se 
svidje Promislu Božjemu, te pozva k sebi papu Pe¬ 
lagija II. Po Grgura kucnuo sudbonosan čas, makar 
on ni u snu ne snivao, da će biti sada na njemu red, 
te primi u ruke pastirski štap sv. Petra i sa tiarom 
okruni vedro svoje čelo. I zaista, presretan je bio onaj 
i od neizreciva domašaja čas, kad ga svikolici, i senat 
i svećenstvo i narod, kao jedan čovjek izabraše za 
rimskoga biskupa i papu cieloga kršćanstva. Zaista, 
ako stoji ona, da je „glas naroda glas Božji", a to 
je u ovom slučaju istina te rečenice divno izbila na 
javu. Što sve nije poduzeo Grgur, da ga mimoiđe 
taj težki kalež? Juriša na cara u Carigradu; kad mu 
je ta izmakla, preobučen bježi u goru, ne bi li samo 
postigao svoj cilj: ali sve bilo uzalud. Od vieka bio 
mu je namienjen taj zadatak, i on morade prignuti 
vrat i glavu svoju, da uzme na se i ponese jaram 
papinski do volje Božje. Možda se čudimo takovu 
vladanju Grgurovu? No morali bismo se čuditi, da se 
nije tako ponio; jer Grgurova je duša bila u istinu 
ponizna duša; njoj se je činilo, da je izvan samoće 
nalik na ribu izvan vode; pa i pogled na sveobće 
tadašnje stanje Crkve kako da ga ne bi uplašio? Bilo je 
to stanje u istinu žalostno i nepovoljno. Opremljen 
već papinskom vlasti ne uzteže se Grgur sa uzvišene 
Stolice sv. Petra, kad je bacio svoj pogled na sve 
strane svieta, sa bolnim uzdahom zavapiti i uztvrditi, 
da je ladja, kojoj ima da bude kormilar, više nalik na 
podrtine od broda, nego na čvrstu i u svakom pogledu 
izvrstnu ladju. Pa da je barem more bilo mirnije; ali 
i ono je uzburkano, kako možda još nikada prije, 
tako da ogromno valovlje bije i udara sa svih strana, 
brod sve slabiji, sve to više vodom se puni, daske 
popuštaju, puca i desno, puca i lievo. —■ Ali opet: 
jest tako i nije tako, Inače ipak sbore knjige nebeske. 









Grgur 

I ako je obzorje zastrto, i ako se po njem vucare amo 
i tamo guste oblačine, i ako se striele križaju i obaraju: 
ipak, o Petre, ti samo uztraj na svom mjestu i vidjet 
ćeš čuda i čudesa. Pomalo porazkidat će se oblaci, 
stišat će se bura, i brod, što ne bi nitko mislio, po¬ 
novit će se novimi jarboli, i kao od nevidjene ruke 
opremljen i popravljen za čudo u puno boljem stanju 
plovit će opet dalje po prilično mirnom moru. — I 
zaista, kao da se urotile sve sile na zator jadnoga 
ljudstva. Od naravnih elemenata nevidjene povodnje, 
užasna kuga i glad; s druge strane što izkvarenost 
puka i klera, što opet razna krivovjerja, pa nasrtaji 
spoljašnjih neprijatelja, navlastito krutih Longobarda, 
zadavali tolike duboke i ljute rane svetoj Crkvi. Ali 
pošto će Crkva trajati do konca svieta, a ovaj je još 
podaleko, to će i za ovo zlo biti već nadjen i po- 
godjen pravi liek. A tko će ga naći i pružiti? Tko 
drugi, ako ne opet dragi Bog po svom namjestniku. Bog 
je ustanovio Crkvu i obećao joj svoju ruku pomoćnicu 
do svršetka vieka. On Svemogući pomaže, ali ne sam, 
već sa ljudmi, koji se odazivaju Njegovu pozivu, koji 
sudjeluju s njegovom milošću, koji su orudje u njego¬ 
vim rukama. Tko prolista i površno povjest Crkve 
Isusove, odmah će razumjeti, kako je u svako doba 
protiv raznih nesreća i navala duha paklenoga za¬ 
ručnici svojoj podao sgodna sredstva, da odbije na¬ 
padaje i svlada sve težkoće. Okrutnosti rimskog pogan- 
luka odolješe milijuni kršćanskih mučenika. U vrieme 
oštrih krivovjerja uzkrisi Bog ona čudovišta, sv. Otce; 
protiv Lutera i njegova pogana jezika pojavi se na 
svjetskoj pozornici sveti Ignacij Lojolski, sveti mu 
drug Franjo Ksaverski i cieli jedan red: družba Isuso¬ 
va. Tako i u trinaestom vieku, kad se imala bi rekao 
da obori Crkva, eto joj dva jaka stupa, poduprieše ju 
sv. Franjo i sv. Dominik. Nalik bilo i pod kraj šesto¬ 
ga i početkom sedmoga vieka. U ovo pretežko doba 
odabra Promisao Božji Grgura papu, da izvede svoje 
namjere. Nije nam na pameti, a niti je moguće, da 
čitavu sliku Grgurova rada razvijemo pred oči „Vrh- 
bosninu" čitaocu; za to bi trebali čitavi i golemi svezci. 
Na gdjekoju samo tačku osvrnut ćemo se. 

Rimu, sielu rimskoga pape, prietila je po ljud¬ 
skom sudu gotovo neodkloniva pogibao. Rimskomu 
zapadnom carstvu bio vrat slomljen; slaba i trošna 
trstika iztočnih careva bila je više na papiru nego na 
djelu; nastalo vrenje i komešanje raznih poganskih 
i divljih naroda, koji poput gladnih vukova hoće da 
poharaju te liepe poljane Italije, da sažegu i obore sve, 
što im pod ruku dodje, da kao nekrst sve, što na 
krs't sjeća, odstrane, uduše, skončaju. Ode narod niz 
vodu, propade Crkva, nestat će traga i Petru i njego¬ 
voj Stolici. Tko da ne zadrhće taj čas pomišljajuć na 
budućnost? Ne treba sizati daleko. Eto arijevskih 

Longobarda, pravih leoparda; u njih je i željezna 
volja i junačka desnica. Tko će im se suprotiti? Sve 
dalje i dalje krči si put njihova noga, sve dalje i dalje 
prodire jek divlje im trublje, još malo i potrest će se 
zidine vječnomu gradu. Usred takove stiske i nevolje 
tko će pomoći? Slabašni čovjek, sama kost i koža, 
papa Grgur I. Nešto silom i oružanom rukom, što ju 
on plaća i uzdržava; nešto milom i svezami, što ih 
uzpostavlja i podržava sa kraljicom divljega naroda, 
preko koje utječe i na kralja i na sav narod, podje 
mu za rukom da stranom suzbije njihove navale, 
stranom ih umekša i predobije za svetu vjeru Isusovu. 
Kralj nije stavljao zapreka prielazu na kršćansku vjeru; 
i sam sin njegov bi usrećen sakramentom sv. krsta. 
U rieč: Grgur papa vitežki se je ponio. Isti Longo- 
bardi priznavali su, da je njegova ponajviše zasluga, 
što.su oni odustali od haranja i ubijanja, što je došlo 
do trieznih pregovora, te mir bio utanačen. — Što se 
tiče nutarnjih razmirica i pogibli po Crkvu, a te su 
bile poglavito krivovjerske i razkolničke struje, i njih 
je mudri i energični rad Grgurov ili posve dokinuo 
ili znatno oslabio, tako da je i u tom pogledu 
Crkvi odlahnulo. Tako je razoružao donatovce u Africi, 
dokrajčio razkol u Milanu i Istri. Znatno tvrdji orah 
bile su razmirice na Iztoku. Carstvo grčko u sebi raz- 
klimano od prežalostnih stranačkih borba; biskupi 
duha prkosnoga i ćudi ohole; a što je ponajgore, 
bodrili ih u odporu isti oni, koji bi ih bili morali baš 
najviše zaustavljati, sami naime carevi, i tako vatra 
umjesto da jenjala, a ona sve to jače plamsala i hvatala 
oko sebe, a sigurno ne za dobro Crkve, već samo na 
njezinu štetu i na sablazan vjernika. Patrijar carigrad¬ 
ski Ivan — zvali ga Postnik — prisvoji si na jednoj 
sinodi u Carigradu g. 587. i naslov „ekumenskoga 
biskupa“ — eraoxo7ro<; olxoujj.£v:>tćc;. Već je eto onda bio 
zloduh napeo sve sile, da ociepi Carigrad od Rima, 
da si vlast biskupa rimskoga prisvoji patrijar carigrad¬ 
ski. Luda i bezbožna namisao! Kao da je Crkva od 
čovjeka a ne od Boga. Ako je pak Božja, onda Bog 
diktuje, i tko će prevrnuti i promieniti njegove ustano¬ 
ve? Da je Petar bio zaklopio svoje svete oči kao 
biskup parizki ili carigradski, bio bi nasljednikom 
njegovim u vlasti biskup parizki ili carigradski; a kad 
se nije tako desilo, već je Promisao Božji hotio, da se 
to dogodi u Rimu, onda je nasljednik Petrov hoćeš 
ne ćeš biskup rimski i zajedno, kao i Petar,’ glavar 
vasionoj Crkvi. Tu ne odlučuje nimalo papa nit ikoji 
drugi čovjek, pa zvao se car ili biskup; tu se treba 
pokoriti volji Božjoj. Ali oholost ljudska nema kraja, 
zasliepit će ona čovjeku oči i mozak mu izpiti. Saviti 
se ne će, prije će se slomiti i prekinuti sve sveze 
s ljudmi i s Bogom. Grgur papa ne bi bio sviestan 
pastir, već samo najamnik, kad ne bi bio ustao sa 

svom snagom svoje apostolske vlasti na obranu prava 
rimske Stolice, na obranu svetih zakona i crkvene 
stege. Zato nije mogao popustiti niti Ivanu niti njego¬ 
vu nasljedniku Cirijaku, makar da se oni sakrivali za 
priesto carski i pomoći tražili i nalazili u svjetskih 
glavara. Grgur im je najodlučnije dovikivao: „Non 
licet“ — „ne ide vas“ ; što vam nije Bog dao, ne 
mogu vam ni'ja dati. To ga je i sklonilo, te je kao 
za protuodgovor nazvao sebe „slugom sluga Božjih" 
— servus servorum Dei, kojim se pridjevkom i 
danas još ponose rimski biskupi. 

Budući da je Crkva Kristova na Petru sagradjena, 
tako da sa papinstvom stoji i pada, što je naravnije, nego 
da zadatak Crkve poglavito odsieva u položaju i dje¬ 
lovanju papinstva. Uticaj Crkve proteže se više ili 
manje na sve narode i na one, koji su izvan Crkve, 
a koje Bog hoće da po Crkvi k sebi i u svoju ovčar- 
nicu privede. Isto to treba i o papinstvu uztvrditi. Sve 
misije svih viekova imaju taj uzvišeni cilj; sva ta bo¬ 
žanska poslanstva, što sižu od jednoga kraja svieta 
do drugoga, imaju za glavnoga savjetnika i vodiča, 
za pokrovitelja, promicatelja i poglavara sv. Otca papu, 
rimskoga biskupa. I na tom polju papa je Grgur 
ubrao-divnih lovorika. Goti u Španjolskoj, ljuti krv¬ 
nici priznavalaca Kristove vjere, ako u biesu svojem 
ne ojačaše, već naprotiv popustiše, i' mnogi napokon 
od vukova janjci postadoše prigrlivši svjetlo nauke 
Kristove, hvala ža to poslie Božje milosti ponajviše mu¬ 
dromu papi Grguru I. A što istom da kaže anglosakson¬ 
sko pleme, praotci stanovnika današnje ponosne En- 
glezke? Jednoga dana — ne bio Grgur još papa — 
zape mu u Rimu oko o vitak i krasan stas nekolicine 
englezkih mladića — robova. Ovako liepi tielom, a 
još pogani dušom! Tako pomisli i smisli: oj divnoga li 
posla, ovaki jedan narod predobivati za Isusa i njegovu 
božansku nauku! Angli treba da postanu ,,angeli“ (an- 
gjeli). Odmah bez oklievanja lati se posla. U čas pre- 
dobi za tu svetu ideju nekoliko častnih otaca u svom 
manastiru, gdje je bio opatom. Svoju odluku izjavi 
papi Pelagiju II. i okriepljen papinskim blagoslovom 
zaputi sa drugovi put daleke Englezke. Već bio Grgur 
ostavio Rim. Ali ipak ne vidje Englezke, jer ga papa 
s puta morade pozvati natrag, budući da ga nije nikako 
mogao da pregori puk rimski. 

Kao papa nije Grgur zaboravio na Angle. Za¬ 
robljene mlade Angle u Rimu odkupijuje crkvenim 
novcem, pa ih odgaja za buduće englezke misijonare. 
Onda oprema opata manastira benediktinskog Augu- 
stina sa četrdesetoricom benediktinaca u Englezku. 
Dariva ih prekrasnimi darovi za tamošnje crkve i vjer¬ 
nike. Podiže Augustina na čast englezkoga primasa, 
samo da što više podupre sveto apostolsko djelo obra¬ 
ćenja tamošnjega naroda. Tako je papa Grgur I. uda- 

rio temelje obraćenju englezkoga naroda. Katolici ga 
englezki punim pravom stoga nazivaju svojim Apo¬ 
stolom. 

Kako se u naše najnovije doba za papovanja 
bi. uspomene Leona XIII. podiže papinstvo na zamjer- 
nu visinu, okruženo prekrasnim sjajem, koji je vanjski 
znak njegove unutrašnje snage i vriednosti: tako je 
od prilike bilo i za pape Grgura I. Ugled papinstva 
bio je poskočio kao nikada prije. Grgurov um duboko 
je prodirao u buduće viekove. Nije se on nimalo varao, 
kad je sudio, da će se preokrenuti list crkvene povjesti, 
i da ne će više glavnu rieč voditi Iztok, već Zapad; 
Zapad da će u napredak bilježiti glavne daljne uspje¬ 
he i doživljaje svete Crkve katoličke. Zato je podrža¬ 
vao prijatne sveze sa franačkim dvorom; vidjesmo, da 
je i u Španjolskoj bio sretne ruke; Englezom odasla 
eto luč Kristove nauke, koja će tamo liepo zasjati; a 
da će i ostali germanski narodi na sjeveru naskoro 
prekinuti sa poganskimi predajami te se priljubiti 
kršćanstvu, ni o tom nije sumnjao. Sve te kršćanske 
narode, što bolje medju se upoznati i sjediniti, na 
neki ih način stopiti u jednu veliku kršćansku obitelj, 
a pod vrhovnim kao pokroviteljstvom rimskoga bisku¬ 
pa, Otca sviju naroda, kojemu i jest dana vlast od 
' Isusa, da pase janjce i ovce Gospodnje: to je bila uz¬ 
višena i sretna ideja pape-Grgura I. Pa tako se je 
uprav-i desilo i. razvijalo tiekom srednjega, vieka, koji 
kao da započinje, barem pogledom na glavnu ideju, 
sa dobom pape Grgura Velikoga. 

Savkolik taj orijaški rad, što ga je na udivljenje 
svega svieta i potomstva razvijao jedan tjelesno slab 
i od mnogih i težkih bolesti srvan čovjek, crpao je 
svoju snagu iznutra, t. j. svekoliko to spoljašnje dje¬ 
lovanje nije bilo nego okvir njegove unutrašnje snage 
i svetosti. Njegov dan bio je najrječitiji svjedok. Grgur 
je bio papa, ali njegov život bio je život jednoga stroga 
monaha. Za taj život monaški kao i za obću crkvenu 
stegu radio je takodjer neumorno. I tako je uspješno 
u tom djelovao, te ga pravom prozvaše „otcem mo¬ 
naha" i „reformatorom crkvene stege". —>Ovamo mo¬ 
žemo ubrojiti i njegov mar i trud uobće za crkvenu 
liturgiju, a napose za podignuće i usavršenje crkve¬ 
noga pjevanja. On je uveo t. zv. koral. Kakovih si je 
zasluga na tom polju stekao, dokazuje najbolje ta 
okolnost, što se je obćenito i kroz viekove držalo, da 
je papa Grgur neposredno od samoga Boga primio 
koral. Za njegovanje korala podiže i posebnu školu 
(orphanotrophium), koja kako mu je na srcu bila, 
dokazuje i to, što je sam lično poučavao dječake u 
pjevanju. Ovaj način crkvenoga pjevanja doživio je u 
svietu za raznih vremena kojekakvih promjena. Sada 
je bio na uzvišenom mjestu kao svjetiljka, sada tu 
svjetiljku kao utrnulo ili za ormar stavilo. Vazda biser, 

ali na žalost ne uviek takovim smatran. Poslie raznih 
doživljaja sadašnji sv. Otac Pijo X., sam kao i Grgur I. 
velik ljubitelj i poznavalac crkvenog pjevanja, te gor¬ 
ljivo zauzet za čistoću svetog bogoslužja, odlučio je 
učiniti sve, što je u njegovoj moći, da koralni piev 
zauzme kao i nekoć dostojno mjesto u Crkvi Božjoj. 1 
to je jedan od načina, kojim je Pijo X. odlučio ove 
godine da proslavi XIII. stogodišnjicu smrti Grgura 
Velikoga. „Veseli nas,“ piše Pijo X. u pismu kardi¬ 
nalu Respighiju (,,Vrhb.“ o. g. str. 55. si.), „što mo- 
gosmo ovo narediti u sgodan čas, kad se eto spre¬ 
mamo da proslavimo XIII. stogodišnjicu smrti sv. Gr¬ 
gura Velikoga, kojemu je crkvena predaja mnogih sto¬ 
ljeća pripisivala kompoziciju tih svetih melodija, i od 
kojega one i nose ime. Poljubljeni Naši mladići neka 
se u njih marljivo vježbaju. Bit će Nam drago čuti ih, 
kad se — kako doznajemo — nadju na okupu, da 
prigodom buduće stogodišnjice na grobu sv. pape u 
vatikanskoj bazilici izvode gregorijanske melodije pod 
svetom službom Božjom, koju ćemo Mi — ako Bog 
da — kod te svečane sgode slaviti." 

Ako još napomenemo, da je Grgur I. i na znan¬ 
stvenom polju, u koliko su mu to dopuštale sile i 
prilike, uložio' svu svoju snagu, da proslavi Boga i 
koristi Crkvi, tako da je uz sv. Augustina, Jeronima i 
Ambrozija, tri velika učitelja zapadne Crkve, i njemu, 
auktoru med inim zlatnih knjiga „Regula pastoralis" i 
,,Expositio in beatum Job seu Moralium libri XXXV“, 
doznačeno četvrto mjesto: onda će nam — makar se 
samo i letimice osvrnusmo na djelovanje Grgurovo, 
biti svim posve jasno, da je naslov, što mu ga zahvalno 
potomstvo dalo, zaista opravdan, jer je papa Grgur I. 
bio u istinu „velik" u svakom pogledu, i kao čovjek 
i kao svećenik-redovnik i kao spisatelj, a navlastito kao 
biskup-papa, možemo još pridodati, i kao državnik. 

Pa kad prigodom velebnih svečanosti, što se pri- 
redjuju u vječnom gradu u slavu Grguru Velikom, 
zaori u Sv. Petru onaj divni hvalospjev „Tebe Boga 
hvalimo", tad će jače zakucati i naša crca; i u naših će 
đušah tad odjeknuti slava, što se po zasluzi daje takomu 
i tolikomu velikanu; i iz naših će se grudi vinuti uzdah 
prema priestolu Svevišnjega, uzdah zahvalni, što je 
ovakom luči prosvietio, ovakim stupom učvrstio svoju 
svetu Crkvu; uzdah zajedno i prosni, neka bi nam na 

Petrovoj Stolici i u napredak uviek poklanjao takovih 
muževa; uzdah napokon blagosloveni i željni, neka 
bi i svakomu od nas udielio svoje milosti i snage, te 
u našem krugu prema svojim slabim silam mognemo 
širiti i jačati kraljevstvo Božje na veću slavu Boga, 
na čast i diku svete Crkve, na korist našega naroda 
hrvatskoga, na spasenje vlastitih nam duša. 

Kad smo ovako završili ovaj mali spomenak-spis, 
donesoše. novine, da je Pijo X. izdao posebnu enci¬ 
kliku u spomen Grguru Velikomu. Pijo X. osvrće se 
na djelovanje Grgurovo, što je preporodilo čitav soci¬ 
jalni život onoga vremena. Pijo X. — tako u enciklici 
svojoj govori on sam — promatra sviet sa zidina vati¬ 
kanskih, vidi, kako je obkoljen od svakojakih pogibli, 
ali se osjeća kao i Grgur nepobjediv u svom pou¬ 
zdanju i jak na pećini Crkve, koja se oslanja na obe¬ 
ćanja božanska. I Pijo X. zove sve narode, da se okupe 
oko ove Crkve, koja jedina može da zajamči svietu 
mir. Pijo X. iztiče onda potrebu sklada i suglasja 
medju crkvenom i svjetovnom vlasti, koje su obje usta¬ 
novljene voljom Božjom, koja hoće, da se one medju 
se podupiru. Sv. Otac nastavlja tad: „Nasljedujmo 
nepokolebljivu čvrstoću svetoga Grgura i preduzmimo 
si, da ćemo pod svaku cienu braniti prava i pravice, 
kojih je čuvar i branitelj pred Bogom i pred ljudmi 
papinstvo!" Današnja vremena, veli se dalje u enci¬ 
klici, puno su osbiljnija, nego Grgurova. Narodi su 
umorni od napora života. Radi se danas ne 
samo o herezi, već se danas stavlja sjekira i na sam 
korien stablu, koje se zove Crkva. Nieče se djelatnost 
Boga pri stvaranju i upravljanju svieta i mogućnost 
čuda. Tim se izkrivljuje istorijska istina, i tako biva, 
te jedni, zasliepljeni razvijanjem znanstvenog aparata, 
gube vjeru, a drugi, koji ostaše još vjerni vjeri, pripi¬ 
suju kritičnoj znanosti karakter razorni. No pri tom je 
znanost nedužna. Ona je po sebi samoj sigurno sred¬ 
stvo za iztraživanje, predp ostavi v, da se pravo 
upotrebljuje. Pijo X. pokazuje još na moralne posljedice 
ovih nazora i zaključuje iztičući važnost uticaja bisku¬ 
pa, te izbor i upravljanje klera, osobito na polju po¬ 
uke i socijalne djelatnosti u korist slabih, naprema 
kojim bio je i Grgur Veliki sama milina i ljubav, on, 
koji je bio sama strogost i nepopustljivost u prova- 
djanju svojih načela za istinu i pravdu. 


Oglašivanje uslišenih molitava. 

Piše Angjelko Rakovec D. I. 

(Svršetak.) 

7. Kad smo tako o molitvi u opće razmatrali to ćemo se sad upitati, može li se u pojedinim 
i vidjeli, da ona ima nepogrješiv uspjeh, ako ima sva slučajevima saznati, je li bila molitva uslišena. Ako to 
svojstva, što ih mora da ima prava kršćanska molitva, ne možemo, onda ne možemo ni takove zahvalnice 

priopćiti, koje bi zaslužile vjeru. Nema sumnje, da 
se može onda saznati, kada se može dokazati, da 
je učinak zaista posljedica molitve, da je uzročni 
savez (nexus causalis) izmegju molitve i učinka. No 
budući da se taj savez ne može neposredno uvidjeti, 
bit će u mnogim slučajevima vrlo teško sasvim iz¬ 
vjesno i stalno utjecaj molitve dokazati. Ali mnogo 
puta bit će ipak moguće, barem sa većom ili manjom 
vjerojatnošću pokazati, da je koji učinak baš prouzro¬ 
čen od molitve. Ako nam n. p. jedan misionar iz 
Australije pripovijeda, da ga je neka ženska glava, 
koja je imala velike boli u ruci, molila, neka nad 
njom izmoli crkvene molitve, a on uzeo moliti i kad . 
svršio, reče mu ona: „Oče, sad mogu ruku sasvim 
lako micati, i ne boli me više,“ — zar se ovdje ne vidi 
barem sa najvećom vjerojatnošću plod ili utjecaj mo¬ 
litve i pouzdanja u Božju pomoć? Pa -zar nema ta¬ 
kovih slučajeva mnogo? Gdje vidimo, da se je oba¬ 
vila pouzdana molitva, da se nijesu upotrebila naravna 
sredstva, ako je pomoć došla odmah iza molitve, 
ondje se može pouzdano govoriti o usliše- 
nju molitve. Kad ne bismo mogli nikada barem 
s najvećom vjerodostojnosti vidjeti naše molitve uslišene, 
onda ono obećanje Spasiteljevo ne bi imalo nikakova 
smisla, ne bi se moglo nikada vidjeti, da Bog svoje 
obećanje doista i izvršuje. Naše bi se pouzdanje u 
snagu molitve umanjilo, i posljedica bi bila, da bi se 
molitva, koja je tako važan čimbenik u životu kršćan¬ 
skom, sve to više zanemarila. 

Stoji dakle, da možemo ne samo u opće, nego 
i u pojedinim slučajevima, ako ne uvijek, a to barem 
često, raspoznati, da je baš molitva taj ili onaj učinak 
prouzročila. 

8. Molitva naime djeluje u istinu kao „uzrok" 
(causa), t. j. molitva ne utječe samo tako na učinak, 
da toga ne bi nikako bilo, da nije bilo molitve, nego 
molitva tako djeluje, da postaje zbog nje učinak, a 
takovo djelovanje zove se djelovanje uzroka. Uzrok 
(causa) može pak biti ili fisički ili moralni. Fisički je 
uzrok onaj, koji neposredno svojim fisičkim silama 
proizvede učinak; moralni je onaj, koji tako utječe 
na slobodnu volju kojega drugoga, da ga skloni na 
koji čin. Djelovanje molitve obično je moralno djelo¬ 
vanje; molitvom izričemo svoju želju Bogu te ga mo¬ 
limo, da nam svojom mogućnom rukom udijeli ono, 
što trebamo a ne možemo svojim slabim silama po¬ 
stići. — Ali katkada može biti djelovanje molitve fi- 
sičko, dakako, samo psihološki fisičko, t. j. molitva 
može u onom, koji moli, psihološki tako djelovati na 
maštu, na živce, da n. p. ozdravi. Poznato je, koliko 
mašta djeluje na zdravlje, i koliko si bolesnika bolest 
više utvaraju, nego je u istinu imaju; a poznato je 
takogjer, da može djelovanje mašte tako jako biti, da 


se koja istinita bolest izliječi, n. p. katkad bolesti 
duševne, groznica ili otrovanje. Može dakle i molitva 
i veliko pouzdanje, što je s njom spojeno, u čovjeku, 
u njegovu stanju, u njegovim živcima proizvesti one 
promjene, koje si on baš želi i za koje moli. Ali i u 
ovom slučaju —■■ premda moramo vrlo oprezno po¬ 
stupati — pripisujemo često učinak molitve Bogu. 
Razlog je tomu: 1) jer se obično ne zna, kako je moli¬ 
tva djelovala, je li moralno ili psihološkifisički. Prosti 
ljudi nijesu nikako sposobni da to razlikuju. 2) Na¬ 
pokon potječu obje vrste djelovanja molitve od Boga 
i njegove providnosti, koja je baš sve naše sile, du¬ 
ševne i tjelesne, tako udesila, da djeluju po stalnim 
psihološkim ili fisiološkim zakonima. Tako imademo i u 
slučaju fisičkog djelovanja molitve makar posredno dje¬ 
lovanje Božje. Bog naime, kadgod djeluje u prirodi, dje¬ 
luje obično tako, da se posluži svim prirodnim silama, 
koje i u koliko su podobne s njegovim namjerama 
sudjelovati. To je bogoslovski aksiom. Dakle se u 
našem slučaju poslužuje psihološkim silama, budući 
da mogu i one, kako gore rekosmo, katkada izvesti 
promjene u stanju tjelesnom ili duševnom. No obično 
se ipak misli samo na moralno djelovanje molitve. 

9. Ako se sada dalje pitamo, ka'ko kod moral¬ 
nog djelovanja molitve Bog ono učini, za što ga mo¬ 
limo, moramo razlikovati više načina. (Isp. Pesch, 
Praelectiones dogmaticae IX. 1899. str. 159). 

a) Bog može katkada zaista potpuno čudo učiniti, 
t. j. tako posegnuti u naravni red u svemiru, da 
izvede neposredno sam nešto proti ili mimo ili 
preko zakona prirodnih. Priznati moramo ne 
samo, da je to moguće, nego takogjer, da se to 

: u istinu i dandanas katkada dogodi. Lourdes- 
ska čudesa n. p. jesu tako izvjesno dokazana, te 
se nikako ne čudimo onim, koji izjavljuju, da 
ne će da idu u Lourdes uvjeriti se o onom što 
se po cijelom svijetu govori, jer znadu, da bi 
onda morali priznati ne samo istinu onih čudesa, 
nego i istinu katoličke vjere. Ali kod običnih 
uslišenih molitava u opće nema čuda, pošto može 
pomoć s neba doći i bez čuda. Ako bi pak u 
kojem slučaju bilo pravo čudo, to bi se za jav¬ 
nost opet teško kao čudo izjavilo, pošto bi puno 
muke stalo istražiti sve činjenice, koje bi mogle 
učinak kao pravo čudo dokazati. 

b) Ako Bog u kojem slučaju od vječnosti predvidi, 
da će ono, za što ga sada molimo, već iz samih 
naravnih uzroka nastati, onda on molitvu time 
usliši, da sa onim naravnim uzrocima sudje¬ 
luje, t. j. u dogmatičkom govoru, da im daje 
svoj „concursus", da ono učine, za što su spo¬ 
sobni. To je dakle obična (ordinaria) naravna 
providnost Božja. Ako se n. p. molimo za sre- 

tan povratak kući, za sretan uspjeh u kojem po¬ 
duzeću, premda se ne predvidi jasno i potanko 
koja pogibao, koja zapreka, to se ipak srdačno Bogu 
preporučujemo i njegovoj se zaštiti predajemo. 
Premda se u ovom slučaju stvari naravno raz¬ 
vijaju i svojim prirodnim putem idu, ipak govo¬ 
rimo i ovdje, da Bog usliši molitvu, budući da 
on u istinu hoće, da ono bude, za što ga mi 
molimo, i jer bi on zbog molitve ovom svojom 
svemogućom voljom i onda ono isto 
učinio, kada stvari u svom naravnom 
redu ne bi onoga učinile, t. j. ako bi u 
svijetu bio drugi red. To je teološko tumačenje 
sudjelovanja Božjega i Božje providnosti kod 
naravnih dogagjaja. Budući dakle da Bog predvidi, 
da će se njemu moliti, zato on hoće, da se ono 
dogodi, i takogjer bi htio, kad ne bi stvari po 
sebi mogle toga učiniti. (Isp. Suarez, De reli- 
gione tract. 4. 1. 1. c. 18.) 
c) Bog može posebnom naravnom providnošću, 
kojom je od vječnosti predvidio molitvu, naravne 
uzroke na poseban način osposobiti za uči¬ 
nak, što ga mi želimo. Amo ide većina usliše- 
nih molitava. Bog naime može učiniti, da se 
uvjeti i uzroci, koji su potrebni, da ono izagje, 
što mi želimo, tako zgodno sastanu, da može 
onaj zaželjeni učinak nastati. To je sve moguće, 
a da se prirodni zakoni nimalo ne suspendiraju. 
Tako može Bog ojačiti sile bolesniku, da bolest 
ne napreduje dalje, već da lijekovi počnu djelo¬ 
vati. Ili on može na našu pamet utjecati, da 
upoznamo baš ono, što je za ovaj ili onaj slu¬ 
čaj nužno. Tako shvaćamo i mi sami djelovanje 
molitve. Ako naime vidimo, da, kako sada pri¬ 
like stoje, ne može nikada ono izaći, što bismo 
mi tako željno hotjeli, utečemo se Bogu, neka 
on sve onako uredi, da napokon nastane ono, 
za što ga molimo. Zato se n. p. učenik, koji 
nije baš veoma davovit, moli za dobar uspjeh u 
naukama; zato se moli domaćin ili domaćica za 
blagoslov u kućanstvu; zato se mole roditelji za 
svoju djecu, da budu dobra i mhrljiva; zato se 
molimo takogjer za vrline bilo tjelesne bilo du¬ 
ševne, ako su nama i drugima, s kojim moramo 
općiti, na spasenje i t. d. 

d) Ako se molimo za vrhunaravna dobra, t. j. za 
milosti (obraćenje, rasvjetljenje, pokajanje, odstra¬ 
njenje zapreka u duhovnom životu i t. d.), oče¬ 
vidno je, da nam ih ne može nijedna naravna 
stvar dati, nego da sve potječu od Boga, izvora 
vrhunaravnog života. 

10. Prelazeći sada od teorije na praktično 
itanje, treba da prije još nešto napomenemo, Ako 

nabožni (asketički) listovi ili časopisi oglašuju zahval¬ 
nice za uslišene molitve, to se ne može nikako pret¬ 
postaviti, da će tim urednici one oglase kao doga- 
gjaje, kojih je nadnaravni značaj nepokolebljivo 
dokazan, štiocima predložiti, tako da ih moraju svi 
kao nepokolebljivu istinu u onome smislu primiti. U 
nekim listovima i doista čitamo bilješku, gdje se 
izrijekom izjavljuje, da se ne misli onim oglašivanjem 
preteći sud Crkve, i da im se ne pripisuje veća vjero¬ 
jatnost, nego što načela svete vjere i zdravoga razuma 
dopuštaju. (Isp. „Venec cerkvenih bratovščin" i „Send- 
bote des gottlichen Herzens“.) No i kada nema u 
listu ove primjedbe, razumije se to već samo po sebi, 
ako samo gledamo na svrhu oglašivanja. Ne radi se 
nipošto o tom, da se čudesima utvrgjuje vjera, ili da 
se tek ono oglasi, za što se je sasvim tačno i be- 
sumnjivo dokazalo, da je uslišena molitva. Nego svrha, 
što ju imaju zahvalnice, jest a) da se pruži 
vjernicima prigoda javno Bogu zahvaliti na onim po¬ 
sebnim milostima, što su ih — po svojem uvjerenju 
— od njega primili; b) da se potaknu i drugi vjernici 
na pouzdanje u moć molitve. Nikada pak ne može 
biti namisao uredniku, da štioci ono, što čitaju, vjeruju 
»fide divina", t. j. onim vjerovanjem, kojim vjerujemo 
nauke svete vjere, niti „fide catholica", t. j. onom 
vjerom, kojom vjerujemo Crkvi, kada ona govori. Niti 
se štioci sami ne smatraju obvezanim, da primaju one 
zahvalnice kao dokazanu istinu, jer znadu, da su ih 
pisali ljudi, često prosti i obični, kao što su oni sami; 
da ne treba njihovim izvještajima više vjerovati, nego 
što u opće zaslužuje ljudska istinitost (fides humana) 
u onakim slučajevima. 

11. Ali ipak puk Vrlo rado čita zahvalnice. Oda¬ 
kle to? To dolazi od ljudske naravi. One zahvalnice 
donose dogagjaje iz života, ne izmišljene, već takove, 
kakove se u istinu prikazuju našim očima. Opisuju 
jadni život, pun tuga, muka i bolesti; opisuju nevolju 
ovoga, nesreću onoga; opisuju, kako se je tražila po¬ 
moć u ovim i onim sredstvima, kako se je sve kušalo, 
i kako se je napokon našla najbolja pomoć — u moli¬ 
tvi. A kako ima svak na svijetu svašta da podnosi, 
tako i sam rado čuje i čita, gdje drugi pripovijeda ne 
samo o svom jadu, već i o pomoći, što mu je u jadu 
pomogla. Takovo čitanje napunja štioca pouzdanjem 
u Boga i u svece, da će Bog i njemu u vrijeme teške 
bolesti, velike neprilike, pogibli ili mučne duševne 
borbe pomoći, ako ga samo u molitvi zazove. 

A budući da se često i sam način molitve pre¬ 
poručuje — n. p. koja devetnica ili posebna po- 
božnost k presv. Srcu Isusovu ili prečistom Srcu Marijinu 
i t. d. — to se štioci i navode, da si baš na ovaj 
način isprose milost s neba. 

Znamo naime i iz privatnih objava i iz ustiju 

sv. Crkve, da su neke molitve ili pobožnosti Bogu 
osobito mile. Crkva je više molitava i pobožnosti 
obogatila mnogim oprostima, te ih time na poseban 
način vjernicima preporučila. A Crkva je ona, kojoj 
je Spasitelj u osobi sv. Petra rekao: „I tebi ću dati 
ključeve od kraljevstva nebeskog. I štogod svežeš na 
zemlji, bit će svezano i na nebesima; i štogod raz¬ 
riješiš na zemlji, bit će razriješeno i na nebesima" 
(Mat. 16, 19). Dakle moramo zaključiti, da su one 
molitve i pobožnosti, što ih Crkva, vogjena od Duha 
Svetoga, odobrava, i Bogu vrlo ugodne i zato moćne. 
Kako je čudnovato, što se katkada baš zbog ovih 
molitava napada na oglašivanje uslišenih molitava. 
Čini se, kao da su gdjekojim neke pobožnosti kršćan¬ 
skog puka mrske, drže ih praznovjernim i nezdravim 
i najvoljeli bi, da ih nema. Duh našega vremena do¬ 
ista nije duh molitve. Ali tu valja suditi prema na¬ 
čelima svete vjere. Istina, Boga krivim načinom nikada 
ne smijemo moliti; ali prosuditi, koji je način štova¬ 
nja pravi, a koji krivi, to je posao svete Crkve. Što¬ 
god ona dopušta i preporučuje, to će biti dobro i 
spasonosno, ako se valjano (u smislu Crkve) obavlja. 

12. Ipak priznajemo rado, da u praksi nije nika¬ 
da isključeno, da bi se mogla uvući koja zloraba, 
ako se radi o oglašivanju uslišenih molitava. Tomu se 
nije ni čuditi. Za ono, što se oglašuje, ne jamči nitko 
osim samoga dopisnika. Urednici ne mogu istinu 
dogagjaja ispitivati, ne mogu svjedoke pozvati i sa¬ 
slušati i t. d. Kako lako može se dogoditi, da bude 
megju toliko i toliko stotina, da ne kažem hiljada 
čitalaca i dopisnika i takovih, koji su ili preveć lako¬ 
vjerni ili pak nepouzdani. No kako urednik ne može 
držati sve tako lakoumnima i nepouzdanima, da im 
ništa ne vjeruje, tako opet s druge strane mora sa 
velikom opreznošću primati razne dopise, što mu 
dolaze. On može iz nekih vanjskih znakova dosta 
dobro odrediti vjerodostojnost ovoga ili onoga dopisa. 
Takvi vanjski znakovi jesu ovi: 

a) Trijezan urednik ne oglašuje dopisa, koji nemaju 
potpisa i ne označuju mjesto i vrijeme, gdje 
i kada se je štogod dogodilo. 

b) Ne oglašuje dopisa, koji nejasno govore, tako 
da se ne može ni saznati, o čemu se radi. 

c) Ne oglašuje onakova dopisa, iz kojega se vidi, 
da ne može biti ni govora o uslišenju, ako n. p. 
stvar nije moguća, ako je opasna. 

d) Ni oni dopisi nijesu vjerodostojni, koji odaju 
preveliku lakovjernost dopisnikovu. 

e) Ne oglašuju se dopisi, iz kojih se vidi, da su 
pisani samo iz neke taštine, koji su puni pikant¬ 
nih fraza i nemaju zdrave jezgre, pošto u takovim 
slučajevima najviše djeluje mašta. 


f) Ne oglašuju se oni dopisi, u kojim se spominju 
obične milosti, što ih Bog dijeli svakomu. 

• g) Valja i na to pripaziti, da li je sve korektno 
izrečeno, da nema dogmatičkih pogrješaka, kako 
se to kod prostih ljudi, koji pišu zahvalnice, vrlo 
često dogagja. 

h) Ne oglašuju se ni oni dopisi, koji bi mogli biti 
povod smijehu i ruglu kod opakih čitalaca. 

i) U sumnjivim , ili nejasnim slučajevima stavi se 
dopis na stranu. 

Svaki urednik zna već iz iskustva najbolje sam, 
kako valja biti opreznim, da stvar, koja je po sebi 
doduše dobra, ne trpi kojom zlorabom. 

13. Ali kraj sve opreznosti dogodi se ipak, da 
se oglase kao uslišene molitve i onakovi dogagjaji, o 
kojima bi po koji sudac, koji misli da objektivno sudi, 
a u istinu nema pred očima gore navedenih načela o 
djelovanju molitve, rekao, da je vjerojatnije, da su ih 
prouzročili naravni uzroci bez ikakva utjecaja molitve, 
nego li s utjecajem molitve. No mi pitamo, zar je 
izvjesno, da su djelovali samo naravni uzroci? 
A kad to nije izvjesno i kad je nama poznato, kako 
pobožno, kako vruće i kako se srdačno Bogu mole 
baš prosti ljudi, i kad mi znamo, da Bog sa svakim 
postupa prema njegovoj vjeri i njegovu pouzdanju, 
da u jednom slučaju, gdje mu se netko ponizno moli, 
radi prema onoj poniznoj molitvi, dočim u drugom 
slučaju a u istoj stvari, gdje pak nema molitve, pusti, 
da se sve naravno razvije — kad mi sve to znamo, onda 
moramo priznati, da i onakovi učinci, što nam se čine 
na prvi pogled prosto naravni, mogu katkada 
biti učinci pobožne i pouzdane molitve. Neka se ne 
misli, da Bog prepušta svijet samome sebi, kako su 
to deisti i stari pogani mislili. I sveti Toma Akvinac 
kaže, kako gore navedosmo: ,,Ex divina providentia 
non solum disponitur, q u i effectus fiant, sed etiarn 
ex quibus causis et quo ordine proveniant"; t. j. 
Božjk providnost nije samo od vječnosti odredila, 
koje će učinke proizvesti, već i uzroke, iz kojih 
će oni učinci nastati, i red, kojim će učinci na¬ 
stupiti. Neka se samo isporedi ono, što gore rekosmo 
o običnoj naravnoj Božjoj providnosti, kojom Bog i 
ono, što bi naravni uzroci već sami mogli izvesti, 
zbog molitve tako izvede, da bi i onda to isto izveo, 
kad naravni uzroci ne bi onoga mogli proizvesti. [Isp. 
gore br. 9. b)\. 

14. Katkada se napokon čita, da je onaj, koji je 
saopćio zahvalnicu, već unaprijed obećao, da će je 
javno oglasiti, ako ga Bog usliši. Kakav smisao ima 
takovo obećanje? Je li „publicistika doista tolika vele¬ 
sila, da se i nebo obazire na nju"? Ali sarkazam tu 
nije na svom mjestu. Ne radi se tu o političkim no¬ 
vinama, već o listovima, koji služe pobožnosti i tako 

posredno slavi Božjoj. A svako takovo oglašivanje 
unapregjuje slavu Božju, jer je javna zahvala za 
primljenu od Boga milost te ujedno potiče i druge na 
dobra djela. Ako dakle unaprijed obećajem, da ću 
oglasiti, usliši li mi Bog molitvu, onda je to za¬ 
jedno nova molitva ili molba, da mi Bog milostivo 
primi molitvu poradi one slave, što će Mu biti od 
onoga oglašenja. 

15. To su naše misli o tom predmetu. Da se 
zahvalnice sasvijem ukinu — kako se je izrekla želja — 
na to ne možemo pristati. Istina, urednici neka budu 
oprezni i razboriti, kad primaju upravljene im dopise. 

Ali niti nas ništa ne sili, da pripisujemo onim za¬ 
hvalnicama, što se oglašuju, veću vjerodostojnost, nego 
je zaista zaslužuju, pošto nije sve uvijek tačno do¬ 
kazano, što se štampa; niti štioci sami ne drže sve 

<s£r- 

Uskrsnuće. 

Spjevao F. J. Markušić. 

Pod križem. 

I zloduh neki neboširjem prši . . . 

A Prorok Božji, što je bio prvi, 

Na jedrom stupu ogrezo u krvi; 

— Dahnu i — život svrši . . . 

1 ja sam čuo negdje ove rieči: 
Uskrsnut da će Prorok u dan treći. 

I mir će biti svegjer svagdje svima, 

Tko mu se klanja kao Previšnjemu — 

Stišat će očaj, nemirna oluja, 

A jeknut Aleluja- 

Te i ja zgrlih rukama obima 
Njegovo drvo — zavjerih se Njemu. 


Qolgota gola oplakano brdo, 

Dršće od ljudstva, štono vrvi gusto 
Ko na pir slavnog zianskoga kralja. 
— Odjednom sve je pusto . . . 
Sumračje ovi zemlju, strah povalja 
svijet, pa bježi splašeno ko krdo. 


za objavljenu istinu, a niti ne smiju. Ali stvar je dobra, 
nema u njoj ništa, što bi bilo proti vjeri i ćudoregju, 
nema nikakova praznovjerja ili šta slično. Postupak 
samoga Spasitelja preporučuje nam, da javno priznaje¬ 
mo dobročinstva Božja i da ih drugim navješćujemo. 
I još se takovim zahvalnicama silno pobugjuje pravo 
kršćansko pouzdanje u Boga i njegove svece. Dok je 
sve to istina, dotle nemamo razloga, da osudimo za¬ 
hvalnice, pa makar im se ne znam još kako rugali i 
smijali neprijatelji dobre stvari. Kadgod naime vidimo, 
da neprijatelji napadaju na zahvalnice, onda je uvijek 
ili koja zahvalnica kriva, jer se nije prema gore na¬ 
vedenim pravilima kritikovala i objelodanila, ili se je 
koja zahvalnica krivo razumjela, kao što smo to neki 
dan imali priliku vidjeti u spljetskom „Jedinstvu", ili 
napokon ne vjeruju oni, koji napadaju, niti u moć 
molitve niti u čudesa. 


U Emaus. 


reći već dan je — nada nadu goni, 
Jer ustat reče, pa još ništa nema; 
Još isti zloduh našu bije zemlju; 
Jahvina djeca driemlju — 

Pogledaj, Oče: narod suze roni — 
Zaman i vjera, kada milost driema. 


Gospode silni, što je ovo — što je? 
Satan nas vara. — Zar su rieči trine, 
Što Zakon piše: da ćeš spasti svoje . 
— Gospode, nada gine! 

Pošalji jednoć, koga poslat treba: 
Proroka starog jal’ Angjela s neba! 


. . . Nevjerni rode, baštinjenje pusto, 
Doklen će ići malodušje tvoje, 

I doklen svijat moram te u hvoje? 

Ta Prorok eno usto! 

Al’ nemoj dražit blagost Jahve Boga, 
Jer nije učenik nad meštra svoga! 

Milićeve 

Cpljetski načelnik Milić govorio je. Razumije se po 
^ sebi: opet o glagoljici. U „Jedinstvu" (br. 17., 18., 
19. o. g.) objelodanio je tri članka, kojimi hoće da 
obrani sebe, svoje stanovište prema glagoljici i agi¬ 
taciju, kojoj se je on bio stavio na čelo. Izniet ćemo 
samo neke momente iz tih članaka, što nam pokazuju, 
u kako velike zablude upao je spljetski načelnik. 

Gosp. Milić ne će da se pokori odluci sv. Stoli¬ 
ce. Zašto? Evo dva tri njegova razloga: „Oni (kardi¬ 
nali) su tako neupućeni da njihov prefekt raz¬ 
govarajući se sa glavom odaslanstva, nije znao (?) 
koje su to ilirske pokrajine! . . . Pak da mi Hrvati 
vjerujemo (!) u njihove prolazne rješidbe, da se po¬ 
korimo njihovim pogriješnim odlukam, ma bile izdane 
pod auktoritetom istog Pape? Nipošto." („Jedinstvo", 
br. 17.) — „Neka se slobodno naši protivnici po- 
zivlju na auktoritet 'Sv. Zbora, na odluku njegovu; 
mi . . . ne prisvajamo, niti ćemo je ikada valjanom 
držati, jer je plod neznanstva i krivog iz¬ 
vještaja." (Br. 18.) — Gosp. Milić služi se u svom 
dokazivanju retoričkimi frazami, što bi mogle zasjeniti 
oči kojemu neupućenu i ograničenu čitaocu. Mi se 
ne ćemo služiti retorikom, nego ćemo jednostavno 
razbistriti Milićeve „dokaze" i njihovu netemeljitost. 

Argumentacija Milićeva ova je: Odluka kongre¬ 
gacije od 5. kolovoza 1898. osniva se na krivoj pre¬ 
misi, po kojoj bi bila glagoljica samo realna povlasti¬ 
ca nekih župa i crkava; pošto pak ova premisa ne 
stoji — jer je glagoljica povlastica čitava hrvatskog 
naroda — ne vriedi ni odluka kongregacije; dakle je 
ne treba slušati. Ovo shvaćanje g. Milića i ovako 
njegovo dokazivanje sasvim je krivo i pogrješno. 

Da nam bude stvar jasnija, uzmimo tri hipoteze: 
1. Qdluka kongregacije izdana je pod uvjetom: 
ako je glagoljica realna povlastica samo nekih župa, 
onda neka se izvrši, naša naredba. U tom slučaju ne 
bi se trebalo nimalo obazirati na dotičnu naredbu, 
ako bi bilo očevidno dokazano, da je spomenuta po¬ 
vlastica neomedjen privilegij naroda hrvatskoga. Ali 
poznato je, da odluka kongregacije ne glasi hipo¬ 
tetično, već absolutno. — 2. Kongregacija je izdala 
svoju odluku jedino i izključivo poradi toga, 
jer je glagoljica samo realna povlastica pojedinih 
crkava, tako te je bilo ovo njezino shvaćanje unica 
causa movens toj odluci. U ovakom slučaju bila bi 
naša dužnost, ako bismo bili uvjereni o protivnom, 
da liepim načinom i zakonitim putem upozorimo sv. 
kongregaciju na njezino pogrješno mišljenje, te ju 
uvjerimo, da nije dobro izvieštena; ali medju tim, dok 
ne bi došlo riešenje, morali bismo sliediti njezinu na¬ 
redbu, jer bi bila i unatoč njezinu krivom shvaćanju 

valjana i zakonita. U ostalom niti ova hipoteza nikako 
ne stoji; jer razlog i povod spomenutomu dekretu nije 
bilo ono „krivo" mišljenje o naravi povlastice, nego 
posve drugi; kongregacija izriekom navodi razlog 
svojoj naredbi: ,,ad praedictas normas enucleandas et 
firmandas, omnemque removendam perplexitatem.“ — 
3. Treća hipoteza — koja u ostalom nije više hipo¬ 
teza nego činjenica — jest ova, da kongregacija nije 
izdala svoju naredbu ni pod kakvim uvjetom, niti 
sbog tobožnjega krivog shvaćanja naše povlastice, 
nego samostalno i absolutno. U ovom slučaju 
dužni smo po gotovu bezuvjetno slušati i pokoriti 
se njezinoj odluci. I kongregacija je doista odlučila u 
tom smislu. Ona ne utemeljuje svoju odluku tim, 
što je glagoljica samo realna povlastica nekih župa, 
nego ustanavlja medju inim auktoritativno — i to kao 
autentična tumačiteljica crkvenih odluka i povelja — 
da je spomenuta povlastica sbilja realna: „Usus 
palaeoslavicae linguae in s. liturgia considerari et 
haberi debet velut reale privilegium certis inhae- 
rens ecclesiis, minime vero ad instar privilegii persona- 
lis.“ Tako se je dakle sv. sbor izjavio o povlastici 
glagoljice; da li je ova njegova izjava izpravna ili ne, 
to ne utječe nimalo na ostale tačke njezine naredbe. 
Valjanost ove odluke potječe jedino odatle, što ju je 
izdao sv. sbor, zakonodavno crkveno tielo. 

U ostalom g. Milić ima krivo, kad tvrdi, da je 
nepobitno dokazano, da je glagoljica neomedjeno 
narodno pravo hrvatskoga naroda. Toga do danas još 
nijedan učenjak nije jasno dokazao. Najviše se oslanjaju 
neki na poznatu poslanicu Inocenta IV., za kojega g. 
Milić veli, da „ju je po svima hrvatskim zemljama 
uspostavio." Papa Inocent IV. dopušta biskupu latinašu 
Filipu na njegovu molbu, da može u svojoj biskupiji 
služiti slavensku misu, da se prilagodi običaju one 
zemlje, ali ovo dopuštenje ograničuje, papa klauzulom : 
,,in. illis dumtaxat partibus, ubi de consuetudine ob- 
servantur praemissa"; papa dakle predpostavlja, da se 
nalaze i u senjskoj biskupiji „partes", u kojih se ne 
služi staroslavenska misa; iz toga sliedi, da niti je 
bila glagoljica u ono doba razširena po svih hrvatskih 
župah, niti ju je Inocent IV. potvrdio kao povlasticu 
čitava naroda. Tako bi se barem moglo ovo mjesto 
tumačiti. To samo za dokaz, kako ovo pitanje nije 
još sasma jasno. 

Ali napokon je ipak moguće — pa i nam bi 
bilo draže — da je glagoljica po starini lična povla¬ 
stica podieljena hrvatskomu svećenstvu, i da je mi¬ 
šljenje sv. sbora u tom pogledu pogrješno. No bilo 
kako mu drago, hrvatski su katolici dužni pokoriti se na¬ 
redbi sv. sbora. A zašto? G, Milić misli: „Odluka 

kongregacije nije temeljita, pak za to ni zakonita." Naj- 
laglje doista tako red. Ali tim se još nitko ne izmače 
zakonu. I valjada kongregacija za sv. obrede, koja 
ima zakonodavnu vlast u Crkvi (,,Vrhb.“ 1904. str. 
65), nije spala na to, da ju istom g. Milić uči, kakav 
mora da bude zakon. Samo je dobra volja rimske 
kongregacije, ako nam ikako pušta, da svoju reknemo 
u stvarih, što spadaju na „ritus, caeremonias, 
S a era m enta", — ,,quia isthaec a pontificia aucto- 
ritate omnino pendent et inferiorum ju dičio 
et censurae nullo modo subjeeta esse 
debent." (Aichner, Compendium Juriš ecclesiastici, 
izd. 7. str. 718). A onda, kamo bi se u družtvu čo¬ 
vječjem došlo, kad bi svak imao pravo ne pokora¬ 
vati se zakonu,, za koji on misli, da nije „temeljit", 
pa makar tom rieči i htio označiti koju od nuždnih 
vlastitosti zakona. Šta bi n. p. rekao g. Milić kao 
načelnik spljetski, kad bi on sa svojimi gradskimi vieć- 
nici povisio porez gradu Spljetu, a spljetski mu ga 
gradjani ne htjeli plaćati, misleći jednako, da ta od¬ 
luka o novom porezu nije nikako „temeljita" ? Milić 
bi ga dakako liepo silom utjerao. A Crkvi hoće da 
odreče posluh, jer ona kao g. Milić ne razpolaže pan¬ 
duri, koji bi silom pribavili dužno poštovanje njezinim 
zakonom? — U ostalom ovdje se radi — kako to 
i sam g. Milić priznaje — o jednoj povlastici,' 
što ju je podielila ista Crkva, koja ju sada po Mili- 
ćevu mišljenju ograničuje. A bit će poznato i g. Mili¬ 
cu, da povlastica ovisi uviek o slobodnoj volji onoga, 
koji ju je dao; može ju svaki čas povući opet natrag 
ili ograničiti*). Istina, da bude ovaki opoziv bez i naj¬ 
manjega grieha dopušten (licitum), zahtieva se neka¬ 
kav razlog; ali makar uzsliedio opoziv i sbog same 
zle volje, makar ne bilo baš nikakva razloga, opoziv 
ipak jest i ostaje valjan (validum). Zato se ne pita, 
je li kongregacija pogriešila ili ne; ona može pogrie- 
šiti kao i svaki drugi crkveni organ u stvarih disci¬ 
pline. To priznaje i crkveno pravo; papa Inocent III. 
veli: „Judicium Dei veritati, quae non fallit nec fal- 
litur, semper innititur; iudicium autem Ecclesiae non- 
numquam opinionem sequitur, quam et fallere saepe 
contingit et falli “ (c, 28. extra. [V. 39.]). To vriedi 
dakako' samo o stvarih, koje niesu predmet vjere i 
ćudoredja. Ali svaki je katolik dužan u savjesti i ob¬ 
vezan pod grieh, da se pokorava svakoj i discipli¬ 
narnoj zapoviedi ili zabrani crkvenoj. Nauka g. Mi- 
lića protivi se tomu; on veli: „Ali što najviše interi- 

*) Dr. Belaj piše u svom .Crkvenom pravu" (II. izd. str. 
264): „Povlastica prestaje, ako ju opozove onaj, koji ju je dao, no 
neka toga ne čini bez dostatnoga uzroka. Dostatan uzrok bio bi 
n. p. kad bi tko zlorabio podijeljenu si povlasticu." Dobro bi 
bilo, da g. Milić malo upamti tu rieč u crkvenom pravu „zlorabio", 
pa da se. upita: a na zlorabi li on našu povlasticu — glagoljicu?... 

sira pisce kurije jest to, da odluka kongregacije bude 
od svakoga bezuvjetno poslušana; riu to mogu oče¬ 
kivati od sveštenika, koji se boje biskupa, ili od svje¬ 
tovnjaka, koji nenaučni misle da je to članak vjere, 
ili da je u ime Papino riešenje, koje se odnosi na 
ćudoredje ili dogmu; ali kod pametnih i neodvisnih 
Hrvata neće nikada . . .“ (,,Jed.“ br. 19.). Gosp. Milić 
možebit ne zna, da ovimi riečmi uči herezu. Nije 
članak vjere, da je spomenuta odluka sv. sbora ne- 
prevarljiva, ali je članak vjere, da moramo 
d i sc i pl i na rn e o d 1 u ke i zakone crkvene slu¬ 
šati. Nauku, što ju iznosi, g. Milić, osudio je papa 
Pijo IX. g. 1864. U enciklici ,,Quanta cura" veli sv. 
Otac: ,,Atque silentio praeterire non possumus eorum 
audaciam, qui sanam non sustinentes doctrinam 
contendunt, i 11 is Apostolicae Sedis judi- 
ciis et decretis, quorum objeetum od bonurn 
generale Ecclesiae ejusđemque jura ac disciplinam 
speetare deelaratur, dummodo fidei morum- 
que dogma ta non attingat, posse assensum 
etobedientiam detractariabsque pec.cato, 
et absque ulla catholicae professionis jactura. Quod 
quidem quantopere adversatur catholico dog¬ 
ma ti plenae potestatis Romano Pontifici ab ipso 
Christo Domino divinitus collatae universalem pascendi, 
regendi et gubernandi Ecclesiam, nerno est, qui non 
dare aperteque videat et intelligat." — Ovo je rečeno 
dosta jasno, i g. Milić, koji je — kako sam veli — 
dobar poznavalac latinskoga jezika, moći će razabrati 
smisao ovih rieči Kristova namjestnika te si ih uzeti 
k srcu, jer to je govorio papa kao neprevarljivi učitelj 
Crkve. Ako se g. Milić ne bi još tim zadovoljio, na¬ 
vodimo mu sličnu, neprevarljivu nauku sveobćega 
vatikanskog sabora: „Docemus et deelaramus... 
erga Romani Pontilicis jurisdictionis potestatem cujiis- 
cumque ritus et dignitatis pastores et fideies, tam 
seorsum singuli quam simul omnes, officio hierarehi- 
cae subordinationis, veraeque obedientiae obstringuntur, 
nonsoluminrebus, quaead fidem et mores, 
sed etiam in iis, quae ad disciplinam et re- 
gimen Ecclesiae pertinent... Haec est catho¬ 
licae veritatis đoetrina, a qua deviare salva fide 
atque salute nemo potest." (Constit. dogm. 
Conc. Vat. sess. 4. cap. 3.) Ova definicija, gospodine- 
Milicu, jest članak vjere, jest dogmat, i koji bi 
protivno tvrdio, bio bi heretik! A Vi učite baš protivno... 
No uvjereni smo, da je Vaša zabluda bila dosad samo 
materijalna, te ste samo bona fide, javno propoviedali 
heretičku nauku. Kao dobar katolik — a Vi to tvrdite 
da jeste — dužni ste sada u svojoj savjesti opozvati 
svoju zabludu ili ju barem više ne zastupati; jer kako 
ćete Vi, ako biste bili sviestni, da širite heretičku na¬ 
uku, uztvrditi o sebi, da „ostajete jednako pravi kato- 

lik, vezan stolici Sv. Petra i zaslužan poborac kršćan¬ 
stva"? (,,Jed.“ br. 17.) 

Još bismo nešto imali prigovoriti g. Milicu. On 
svaki čas opetuje, kako je dobar i vjeran katolik. Ali 
dobar i vjeran katolik ne će nikada tako ružno i 
zlobno ogovarati, sumnjičiti i omalovažavati crkveno 
starješinstvo i katoličko svećenstvo, kako to čini „za¬ 
služni poborac kršćanstva" g. Milić. Po njegovu naime 
bio je sadanji papa izabran samo „za nuždu" ; poriče 
mu svaku sposobnost i uvidjavnost, „pošto mlečanin 
poznaje samo tradicije svoje uže domovine." Biskupi 
i kardinali „ponizuju Crkvu božju do srestva svjetovne 
politike." Svećenici, koji zastupaju i štite prava sv. 
Crkve, „govore po zvanju", „svjetovnjaci po uvjerenju". 
Hoće li ovako pisati jedan vatren katolik, kakovim se 
gradi g. Milić? Je li tako pisao auktor divnoga djela 
,,Le Genie du Christianisme" — Chateaubriand; 
ili piše li danas tako urednik glasovitoga lista „Revue 
de Deux Mondes" — Brunetiere, s kojima bi se 
kao htio da izporedi jedan dopisnik Morpurgova „Je¬ 
dinstva" — g. Milić! Zna li spljetski načelnik, kako 
je pisao Chateaubriand o katoličkom svećenstvu ? Da 
zna, malo bi drugačiji imao pojam o katoličkih sveće- 
nicili. Po Miliću katolički svećenici samo zato ustaju 
na obranu Crkve, jer su primorani, jer tako zahtieva 
njihova korist! Gospodin Milić barem bi to mogao 
znati, da je svaki katolički svećenik svršio osam raz¬ 
reda gimnazije, da mu je bila iza mature na sve 
strane otvorena ljepša „karijera", da bi na svakom 
gotovo mjestu brao bolju plaću, nego što ju dobiva 
jedan katolički svećenik u hrvatskih zemljah. Zar ga 
je i tada vukla korist i dobitak u bogosloviju? U 
ostalom, kako može jedan katolik, koji je tako tvrdo 
osvjedočen o svojoj vjeri i o božanstvu Crkve kato¬ 
ličke, kako može on samo i pomisliti, da katolički 
svećenik radi samo poradi „gšefta", kad propovieda 
nauku katoličku 1 Jedan i bezvjernik načelnik imao bi 
biti ipak malo osbiljniji u svojih riečih i malo pri¬ 
stojniji naprema jednomu staležu, koji je hrvatskoj Dal¬ 
maciji našoj još uviek i otac i majka. 

Dobar katolik ne će sigurno nikada sa preziranjem 
govoriti o djelovanju katoličkih biskupa i papa, a to čini 
spljetski načelnik. On tvrdi, da je jedan „Chateaubriand 
■više koristio Crkvi nego hiljadu biskupa,a danas Brunet- 
tiere (tako to poznato ime piše g. Milić u ,,Jed.“) više 
od stotinu (niti ih ima toliko!) kardinala, oa i samoga 
Pape." Ova rečenica može se doduše shvatiti hiper¬ 
bolično, ali sumnjamo, da će tako ikada govoriti jedan 
pravi sin katoličke Crkve. Liepo je, ako koji svjetovnjak 
štogod uradi za svoju majku Crkvu; to je dapače i 
dužnost njegova, ako ima sposobnosti; ali odmah ga 
poradi toga ići uzvisivati nad sve biskupe i pape, to 
sigurno nije niti osbiljno a niti umjestno. Chateau¬ 


briand i Brunetiere liepo bi zahvalili na tom Milićevu 
slavospjevu, pa bi ga sigurno i uputili drugim putem, 
ako bi ih on samo htio nasljedovati; jer sudeći po doja- 
košnjih Milićevih zaslugah za Crkvu katoličku, moramo 
reći, i to bez ikakve hiperbole, da je i zadnji hrvatski 
kapelan više koristio Crkvi, nego hiljadu Milića. 

Katolik, koji hoće da bude odan Crkvi katoličkoj, 
ne može prianjati uz liberalizam. G. Milić nasuprot 
javno brani liberalizam: „Bijede nas liberalizmom, kao 
da je to što kuga i opasna. Ne znadu, da obezbije- 
gjuje individualnu slobodu, a po tom napredak ljud¬ 
skoga društva." Nije ovdje mjesto, da dokazujemo be¬ 
zazlenomu liberalcu g. Miliću, da je liberalizam doista 
kuga i još kako opasna. Spominjemo samo, čega 
g. Milić možebit ne zna, da je liberalizam od Crkve 
katoličke već po nebrojeno puta osudjen. Osudio ga 
je već Klement XII. a za njim Benedikt XIV., Pijo VII., 
Leon XII., Grgur XVI., Pijo IX. i Leon XIII. Za kato¬ 
lika dakle ne postoji više ni najmanja sumnja, da je 
liberalizam u istinu opasna i najopasnija kuga. 

Ima još i drugih uprav markantnih mjesta u 
Milićevih člancih, kojimi spljetski načelnik očituje svoje 
katoličtvo. On se hvali i tim, što je pohadjao razkolne 
crkve i išao na shizmatičke vjerske obrede. Za nj kao 
da ne postoji onaj zakon crkveni, kojim se strogo za¬ 
branjuje javna i aktivna communicatio in sacris. 

Gosp. Milić, makar neprestano zabadao u crkve¬ 
na pitanja, nema još''ni najprimitivnijih pojmova o 
božanskom uredjenju Crkve Kristove. Uvjeren je, da 
ima on barem toliko zapoviedati i odredjivati u Crkvi, 
koliko svaki biskup. Pa kako to on liepo tumači: „Hoće¬ 
mo joj (vjeri na Balkanu) osjegurati budućnost, a mi 
smo tu, za braniti ju, jer smo tijelo Crkve." Dovle 
veoma liepo, i neka bi se samo g. Milić držao toga 
načela i branio Crkvu, a , ne obarao se na nju! Ali 
posve je pogrješan i heretičan zaključak, što ga iz 
gornje premise izvodi g. Milić: „Za to — kaže — 
imamo pravo utjecati na crkovne stvari, 
jer su te napokon naše narodne." Temeljna je pak nauka 
katolička, da samo nasljednik sv. Petra, papa, i kato x 
lički biskupi u zajednici s papom sačinjavaju „učeću 
Crkvu" (Ecclesia docens). „Slušajućoj Crkvi" (Ecclesia 
discens) pripadaju ne samo svjetovnjaci, već i isti 
prosti svećenici. Dakle u katoličkoj Crkvi ni govora 
o kakovu svjetovnjačkom pravu na vladu crkvenu, što 
bi ga htio liberalizam, koji ide za tim, da izčezne 
razlika izmedju pastira i stada, pa da bi se i pametni 
zastupnici svjetovnjačtva pokazali u Crkvi ne više kao 
učenici, već kao „učitelji i rneštri u Izraelu". .Tako 
šta moguće je samo kod protestanata i razkolnika, 
koji se odmetnuše od prave Crkve Kristove. — Dobro 
će biti, da ovdje uz put dozovemo malo u pamet g. 
Miliću rieči sv. Pavla biskupu Timoteju a i svakomu 

drugom biskupu: „Zaklinjem te pred Bogom i Isu¬ 
som Kristom, koji će suditi žive i mrtve, dolazkom 
njegovim i kraljevstvom njegovim: propoviedaj rieč, 
nastoj u dobro vrieme i u nevrieme, pokaraj, umoli, 
zaprieti sa svakim snošenjem i učenjem; jer će doći 
vrierhe, kad zdrave nauke ne će podnositi, nego će 
po svojih željah nakupiti sebi učitelje, da im ušima 
ugadjaju, i odvratit će uši od istine, i okrenut će se 
ka gatalicam.“ A da se biskup ne uplaši od te o- 
opakosti stada i da ne uzmakne, opominje sv. Pavao 
biskupa, da 1 ne odstupa od svoje dužnosti: „Ti pak 
bdij, podnesi sve potežkoće, učini djelo evangjelista, 
službu svoju svrši' 1 (2 Tim. 4, 1—5). Na drugom opet 
mjestu govori isti Apostol biskupom: „Pazite dakle 
na sebe i na sve stado, u kojem vas Duh sveti po¬ 
stavi biskupi, da upravljate Crkvu Božju, koju steče 
krvlju svojom 1 ' (Dj. ap. 20, 28). U tih Pavlovih riečih 
kazano je, tko ima vladati u Crkvi, i tko je dao tu 
vlast biskupom — Duh sveti. Ove su rieči više za 
biskupe, na koje se baš danas toliko napada i sumnji¬ 
či i po hrvatskih liberalnih listovih, ali hrvatski 
biskupi znat će već „svršiti službu svoju 11 i ne će se 
puno obazirati na ljude a la Milić, kojim se još prohtjelo 
i zapoviedanja u Crkvi. Ali, kako rekosmo, dobro je, 
da ove rieči i g. Milić čuje. Ima u njih štošta i za 
njega i za ortake mu. 

Dakle, gosp. Miliću, papa i biskupi s njim jesu 
„Ecclesia docens", a svi drugi katolici jesu „Ecclesia 
discens 11 . Dakle i Vi kao „pravi 11 katolik pripadate 
tielu Crkve, kako i sami izrekoste, a ne glavi Crkve, 
koja zapovieda ostalomu tielu. Zadatak je dakle Vaš, 


Na Trsat! 

ako sbilja hočete da budete pravi katolik, slušati i 
raditi, što Vam nalaže „Ecclesia docens", i tim ćete 
najviše koristiti svojoj Crkvi. 

Ne bi trebalo navoditi i tek tumačiti ovih jasnih 
istina, da je g. Milić dobro proučio samo katolički 
katekizam, prije nego se je upustio u razpravljanje o 
crkvenih pitanjih. Njegovo vjersko znanje preveć je 
omedjeno, a njegova gorljivost za glagoljicu opet pre¬ 
velika, pa je zato na žalost i upao u tolike zablude. 
Iskreno i prijateljski mi bismo mu sad svjetovali, ako drži 
išta do Crkve, i ako mu je sbilja na srcu naša glago¬ 
ljica : neka se ne upliće u stvari, koje na njega ne 
spadaju. Što on više bude rogoborio i podpirivao na 
odpor, to se je manje nadati uspjehu u pogledu 
glagoljice; a to s naravnog razloga: jer se crkvena 
vlast ne će dati terorizovati od nekih svjetovnjaka a la 
Milić, Stražičić i njihove agitacije. Neka g. Milić radije 
prepusti svu stvar onim, na koje i spada, a to je naš 
hrvatski episkopat. Mi smo uvjereni, da će naši biskupi 
u sgodno vrieme solidarno stupiti pred sv. Stolicu te 
ju zamoliti, da nam opet povrati, odnosno proširi ne¬ 
kadašnju povlasticu. Uvjereni smo i o tom, da sv. 
Stolica ne će odbiti molbe složnih hrvatskih biskupa. 
Pa stoga se naše molbe i preporuke i okreću rodo¬ 
ljubivomu hrvatskom episkopatu. Tako će se pitanje 
o glagoljici riešiti jedino pravim i legitimnim putem, 
i to bez Milićeve intervencije, koja samo stvar još 
više kao navlaš zapliće i zateže. Zato i sa gledišta 
glagoljice odlučno osudjujemo nedostojno pisanje 
Morpurgova „Jedinstva 11 . 


V J E S 

NAŠA DOMOVINA. 

Braći i prijateljem, koji me se o mojem imen¬ 
danu sjetiše iz svih naših krajeva hrvatskih svojim 
čestitanjem, najsrdačnije ovim putem zahvaljujem na 
bratskoj ljubavi i prijateljstvu, pa se i unapried pre¬ 
poručujem njihovim svetim molitvam, koje su nam 
svim toliko potrebne u današnje dane „tenebrarum 
et caliginis, nebulae et turbinis“. Ali Bog će već biti u 
pomoći narodu hrvatskomu, koji se ne će dati zavesti 
ničim i ni od koga sa staze svojih slavnih djedova. 

U Sarajevu na Blagoviest 1904. 

r josip, 

nadbiskup vrhbosanski. 

Sarajevo; Na Trsat! Primismo i na srce me- 
ćemo ovaj oglas: 

Mnogi štovatelj preblažene Bogorodice više pu- 
ta je, ako ne izrijekom, a to sigurno u nabožnoj 
pomisli uzdahnuo: Kuko bih rado hodočastio na 
Trsat! Ova je želja opravdana, budući da bez grijeha 
začeta Djevica i Majka Marija kroz vijekove već dijeli 
Božjom voljom u tom odabranom i posvećenom Sveti¬ 
štu uprav izvanredne milosti u potrebama duše i 


TNIK. 

tijela. Štovatelje prečiste Djevice uprav ljetos, za jubi¬ 
larne godine blažene Djevice Marije nuka srce na to 
mjesto. Zato bi uputno bilo hodočastiti na Trsat svim 
onima, kojim položajem i zvanjem nije dano daleko 
putovati izvan hrvatske države, da uz maleni putni 
trošak hodočaste k svetištu blažene Djevice Marije 
„Majke milosti 11 na Trsat u hrvatskom Primorju, da 
postanu dionicima duhovnih dobara i milosti sv. Crkve. 
Koji hoće i žele hodočastiti na Trsat skupno ili zase- 
bice, neka se znanja i ravnanja radi dogovore sa 
veleč. svojim duhovnim pastirima, koji će ih zgodno 
uputiti; a i časna uprava crkve Marijine na Trsatu 
(z. p : Sušak), pak uredništvo glasnika staroslavnog 
zborišta na Trsatu „Ružičnjaka 11 u Samoboru (v. Za¬ 
greb) pripravno je potrebne upute podavati: bilo pi¬ 
smeno, bilo usmeno. Dakle naprijed u slavu G. Isusa 
i presv. Bogorodice! 

A za unaprijediti krasnu misao, izgradnju svetišta 
Gospina na Trsatu, podijelio je sv. Otac Leon XIII. 
godine 1891. potpuni oprost svim hodočasnicima, koji 
ovu zavjetnu crkvu pohode u kojegoder doba kroz 
godinu i uvjete za oprost propisane ovrše. 

Za ravnanje hodočasnicima k svetištu Marijinu 

na Trsatu budi znano, da „istih duhovnih blagodati 
i milosti, koje se dobivaju u Loretu, dionicima postaju 
i na Trsatu." 

(Željeznička i parobrodarska postaja u Rijeci.) 

Za skupno hodočašće bio bi Zagreb najprikla¬ 
dnijim ishodištem put Rijeke. Kako i kad, javit će se, 
pm se saznade broj hodočasnika iz raznih krajeva. 

Rieka: Nova kapucinska crkva na Rieci. 
Naši hrvatski kapucini na Rieci blagoslovili su dne 
11. veljače o. g. temeljni kamen svojoj crkvi u čast 
„Preblaženoj Djevici Lurdskoj". Tom radost- 
nom prilikom izrekao je prečastni O. Bernardin, 
provincijal hrvatskih kapucina, liep govor, što smo ga 
u cielosti primili i što ćemo ga gledati u narednom broju 
objelodaniti. Ovaj put molimo svoje prijatelje, da pod- 
pomognu kojim darkom taj ove godine krasni podhvat 
u čast Bezgrješnomu Začetku. Tko daruje 2 K, postaje 
dionikom jedne vječne sv. mise, što će ju služiti čč. 
00. kapucini na Rieci. 

FRANCEZKA. 

„Muke i tjeskobe". Evo izvadak osbiljne i 
moćne besjede, što ju je nedavno kardinal Perraud 
objelodanio u brošuri: 

„ . . . Ah 1 i odviše je istinito 1 Francezka, koja 
hoće da ostane vjerna Kristu, prolazi danas mukami 
i. tjeskobami, jadom i nevoljom, mrakom i burom. 

Uzroke ovim mukam i tjeskobam ne treba da 
spominjemo. Oni su vam i odviše poznati. Oni nas 
ovijaju, dosižu i u raznih oblicih i raznom razmjeru 
zahvataju nas gotovo sve. U ovom brojnom sluša¬ 
teljstvu nema možebit ni jednog jedinog, dapače niti 
medju malenom djecom, koji ne bi imao da šta trpi 
od njih. Ne ću dakle da oklievam te vam ih izbrojim 
i protumačim ..." 

Pošto je izjavio, kako ovi žalostni • dogadjaji 
moraju da izazovu u nas čuvstvo skrušenosti, na¬ 
stavlja kardinal: 

„Ipak je pravo i spasonosno, da i mi usvojimo 
dio odgovornosti, što ju na narod bacaju javna pre- 
kršivanja dužnosti. Ako i jesmo podpuno . i izravno 
odgovorni samo za svoje lične pogrješke, ne zaboravi¬ 
mo ipak, da nemar i nedostatci dobrih ljudi doprinose 
u mjeri, kojoj ne poznajemo tačno razmjera, onim 
neurednostim moralnoga svieta, što ih Bog kazni 
bilo vremenitimi kaztiami, bilo — što je još gore — 
dopuštajuć, da zli zadobiju vlast, što ju upotrebljavaju 
i zlorabe, da potlače dobre: Haec esthora et 
potestas tenebrarum. 

Ali ovoj skrušenosti treba da priključimo i 
čuvstvo sućuti. Da, kad nas i ne bi lično dosegle 
one nepravedne mjere i bezbožni postupak, ne bismo 
mogli ostati indiferentni na tegobe onih, koji od njih 
pate. To bi bio mrzki egoizam. O tom nam pružaju 
svete knjige primjere, kojimi treba da se zadahnemo. 

Bismo li bili, braćo moja, učenici Evangjelja, 
bismo li bili Francezi, kad bismo ostali bezćutni, suha 
oka i neatna srca gledajući, kako je tako velik broj 
djela slobodne i kršćanske nastave, apostolata, dobro- 
tvornosti razoren bilo posve, bilo djelimice, ili što je 
mogao samo izmaći uništenju biegom u zatočenje i 
moleći u tudjoj zemlji zaštitu, što im ju uzkratila 
majka domovina? 

Pomoću jedne biblijske slike prikazat ću vam 


• sna —^ 

tačno i dirljivo zla, što su nam nanesena samo tiekonr 
godine, što' je izmakla. 

Evo što čitamo u psalmu 79.: Gospodin je 
zasadio lozu. Njezino korienje i njezini ogranci po- 
rastoše i pružiše se na daleko sve do mora i sve 
do obala Eufrata. Ali vepar iz obližnje šume i divlja 
zvier opustoši ju, bi rekao da je požar harao ovdje i 
sve uništio. 

Naša francezka Crkva bila je takodjer loza, što 
ju zasadio Gospodin. On ju je dostatno orosio prije 
četrnaest' stotina godina krštenjem Klodvigovim. Loza 
je pustila u zemlju duboko korienje. Njezini krjepki 
ogranci umnožili se i donosili izabran i tečan plod. 

Koncem prošloga vieka prešla je, istina, preko 
nje strahovita oluja i zaprietila joj podpunom pro¬ 
pašću. — Ali ima sto i dvie godine, što je opet bila pre- x 
sadjena milosrdnom i mogućom rukom Gospodinovom. 
Tiekom jednoga vieka postala je Crkva francezka opet 
plodna dobrotvornimi institucijami svake ruke. Ona je 
obučavala malenu djecu i pripravljala .ih kršćanskom 
odgojom za dužnosti i težkoće života. Ona je 
izazvala čudesnu požrtvovnost, što je pritjecala u 
pomoć u težkoćah. Ona je tješila, ona je gradila sa 
uspjehom na veličini zemlje, i ona je u velike do¬ 
prinosila. onoj ekspanzivnosti narodnostnog utjecaja, 
što je naša tradiđjonalna čast. 

Ja sam takodjer, braćo moja, vidio više nego 
jedanput tiekom ove jadne godine, gdje plaču ovi 
izgonjeni, ovi opljačkani, krivi jedino, što su se drago¬ 
voljno odrekli svih nada i svih probitaka svjetskih u 
svrhu, da posvete svoj život izključivo službi svoje 
braće. Njihov je grieh bio, da su se posve posvetili 
svim za ljubav Božju, a poradi što savršenijeg na¬ 
sljedovanja onoga Isusa, koji je sažaljavao svjetinu: 
Misereor super turbam, i prolazio posvuda 
tvoreći dobro i izcjeljujući: Pertransiit bene- 
faciendo et sanando. 

Naša nam sveta pisma govore, da se »suze • 
udovica i sirota uzdižu k Bogu, koji razumije njihov 
niemi govor«: Lacrymae a maxilla ascendunt 
usque ad coelum et Dominus exauditur. 

A ja videći, gdje plaču ovi nedužni potlačenici, 
ja sam drhtao za njihove tlačitelje i tresao se po- 
mišljajuć, da će jednoga dana doći oni pred sud 
Božji, i da će ove suze, što su potekle sbog njih, 
biti njihovi najneumolniji tužitelji." 

Zaključujuć veli kardinal Perraud: 

„Hoću da vas očuvam od izdajne napasti malo- 
dušja. Velim navlas „izdajne napasti", jer se ona 
oslanja na bezstidne triumfe zlih, da uplaši dobre, 
i ona ide sve dotle, te im govori, kako je sve iz¬ 
gubljeno i kako nema druge nego uviti se u crninu 
na očigled nenadoknadiva gubitka. 

A uprav nam protivno govore sadašnje nevolje 
naše Crkve i naše zemlje. One nam govore, one nam 
ponavljaju sa rječitošću, što mora da prodre u sve 
duše, koje žedjaju pravdom i poštenjem, utješive 
rieči, što ih je Izaija u Božje ime govorio svojim 
zemljakom: »Vi, spuštene ruke, vi, klecava 
koljena, pridignite se! Ne budite malo- 
dušni! Ne plašite se! Ohrabrite se! Raču¬ 
najte na Boga!« 

Jest, moja draga braćo, ohrabrimo se, budimo 
hrabriji nego ikada: 

— da suprotstavimo navalam zla rad umne i 
neumorne gorljivosti; 

— da poradimo na pridignuću ruševina, što ih 
nakupilo okolo nas; 

— da velikodušno izvršimo žrtve, što ih od nas 
iziskuju muke sadašnjega časa. 

Nemojte biti, zaklinjem vas, u broju onih lako¬ 
umnih, frivolnih i prevrtljivih kršćana, koji misle, da 
su udovoljili svojoj dužnosti prema Bogu i prema 
svojoj Crkvi, ako su čitajući jutrom u svom dnevniku 
dirljive podrobnosti kakova nova sektarskog progonstva 
protiv naših prava i naših sloboština pokazali, dapače 
izjavili iskrenu zlovolju, koja ih ipak nije za- 
priečila, da koji sat iz toga izdadu silu novaca za 
kakav velik objed, za kakvu večeru,- za kakvu plesnu 
toaletu, za kakav sasvim izlišan luksus; nemojte biti 
u broju onih, koji se bez ikakva žacanja prepuštaju 
svojim omiljelim zabavam, dok Crkva, njihova majka, 
tone sva u žalosti i plače kao neutješiva Rahel, jer 
joj pootimaše njezinu djecu, da ih bace kao plien naj- 
kobnijim utjecajem bezbožnoga pozitivizma, koji hoće 
da preuzme djelo odgoje." 

AZIJA. 

Katoličke misije na skrajnom Iztoku. Man- 
džurija, Koreja i Japan, to su tri pokrajine, što 
su sada pozornice ratnih priprema, djelimice već i su¬ 
koba u krvavom sporu medju Rusijom i Japanom. 
Pošto i u Mandžuriji i u Koreji i u Japanu ima po¬ 
nešto i stada Gospodnjega, razsijanih katolika po svih 
stranah, zanimat će naše čitaoce, ako čuju pobliže koju 
o stanju Crkve katoličke na skrajnom Iztoku. 

Skorice je rimski dopisnik velikog i osbiljnog 
parizkog dnevnika „Ternps" na licu mjesta upitao se, 
kako je sa katoličkimi misijonari, što Propaganda sudi 
o položaju katoličkih misija. Jedan od tamošnjih pre¬ 
lata, na kojega se bio obratio, podao mu je o zatraženoj 
stvari ove podatke: 

„Stanje misijonara i njihovih djela zanima posve 
naravno u prvom redu Franceze, jer na zemljištu, na 
kojem je odjeknula ratna trublja i izazvala sukob, po¬ 
sluju svuda misijonari družtva za strane misije, kojemu 
je sielo u Parizu u ulici de Sevres. 

Misijonari ovoga družtva propoviedaju dakle evan- 
gjelje u Mandžuriji, koja je podieljena u dva vikarijata. 
Oni su i u Koreji i u Japanu, gdje je Leon XIII. g. 1891. 
ustanovio crkvenu hierarhiju, utemeljivši nadbiskupsku 
stolicu u Tokio i još tri biskupije. Nadbiskup, biskupi, 
vikari apostolski i svi misijonari poreklom su Francezi. 

Ogromni vikarijat u Mandžuriji bio je baš podie- 
ljen u dva vikarijata, kad je buknuo rat bokserski. U 
sjevernoj Mandžuriji vikar apostolski msgr. Lalouyer 
ima pod svojom vlasti šestnaest misijonara i petdeset 
i četiri redovnice, koje pripadaju kongregaciji sestara 
božanskoga Promisla iz Portieux-a u Lorenskoj. 

U južnom vikarijatu vikar apostolski msgr. Choulet 
upravlja sa 25 misijonara i 198 redovnica. Ima pone¬ 
što i urodjenica, a ostale su sve članovi pomenute 
kongregacije iz Portieuxa. Na temelju izvještaja pripo- 
slanih od obadvojice rečenih vikara na Propagandu 
znamo, da od dvie godine dana ovamo rade uspješno, 
te se uzpostave i ponaprave misijonske postaje, što su 
bile za provale Boksera više manje oštećene, tako n. p. 
crkve, residencije, zavodi i mnoge druge stvari. Znamo 
i to, da su sve do u najnovije vrieme morali Rusi, 


koji zaokupiše Mandžuriju, poprimiti ulogu posrednika, 
da obrane misijonare protiv napadaja hajdučkih i bokser- 
skih. Na 20 milijuna stanovnika, što ih broji Mandžu- 
rija, odpada oko 28.000 katolika. 

Sto se tiče Koreje, niesmo ni za nju sigurni. Ovaj 
je vikarijat podignut g. 1831., i on nas je usrećio do : 
sele sa najviše mučenika, naime tri biskupa i jeda¬ 
naest svećenika! Vikar apostolski msgr. Mutel ima pod 
sobom 41 misijonara Franceza i 11 urodjenika sveće¬ 
nika. U Koreji ima do 52.000 katolika, a sve pučanstvo 
broji jedno 15 milijuna duša. 

Koreja je, kako je poznato, jabuka zavade medju 
Rusi i Japanci, koji malo po malo gledaše da utječu 
na kralja i vladu. Japancem je pošlo za rukom, da se 
uvede i evropski kalendar i druge novotarije, što je 
naravno više manje uzbunilo pučanstvo. Prema posljed¬ 
njim izvještajem bi rekao da bura jenjava, i duhovi se 
stali smirivati; svakako to stoji, da su misijonari, što 
se veli, optimisti. Kakova će biti budućnost toj zemlji? 
Možemo se svačemu nadati. 

Eto me i u Japanu, reći će napokon prelat. 

Sa modernim Japanom ne postupamo više, strogo 
govoreći, kao sa misijonskom zemljom, pošto ima 
nadbiskupija u Tokio, i tri biskupije u Nagasaki, 
Osaka i Hakodate. Nadbiskup je msgr. Osouf, jedan 
svakako od najpoštovanijih starina naših misija. On 
je već od g. 1876. vikar apostolski u Japanu; a g. 
1891., kad je Leon XIII. utemeljio crkvenu hierarhiju 
u mikadovu carstvu, promaknut je na čast nadbiskup¬ 
sku. Njegova tri sufragana biskupa jesu msgr. Cousin, 
msgr. Chatran i msgr. Berlioz. Japan broji nešto preko 
40 milijuna duša, a katolika je u svem 58.000. Ima 
118 misijonara francezkih, što pripadaju družtvu za 
strane misije, i 32 urodjenika svećenika. Da udovolje 
vrućim željam Japanaca, redovnici i redovnice iz Fran- 
cezke učiniše, što im je bilo moguće, da podignu za¬ 
vode, škole, penzijonate i t. d. Braća Marijina imaju 
u Tokio velik zavod, koji tako liepo cvate, da se može 
mjeriti sa njihovim zavodom sv. Startislava u Parizu. 
U penzijonatih su djaci, što posjećuju trgovačke i dru¬ 
ge škole. S njimi zajedno rade gospoje sv. Mavra, 
sestre raznih kongregacija, kao Maloga Isusa, franjevke 
i druge. Sto se tiče Japana, nemamo se za cielo puno 
bojati. Istina je, da su sada poslie rata sa Kinom na 
nekih mjestih Japanci postali nešto hladniji naprema 
strancem. 

Kako eto vidite, zaključi ljubezni prelat od Propa¬ 
gande, ako uobće katolička Crkva sbog nastaloga 
rata moradne šta pretrpjeti u kojem mu drago pogledu, 
a to će osjetiti navlastito katolička Francezka." 

Mi ćemo medju tim našu apostolsku braću na 
skrajnom Iztoku podpomagati svojimi usrdnimi rnoli- 
tvami, da im sve, sbilo se i nadošlo što mu drago, 
bude za veće dobro, svuda i vazda i u svem da se 
vrši presveta volja Božja. 

Prosvjeta. 

Povjest Hrvatske. Napisao dr. Rudolf Horvat, kr. profesor 
li Petrinji. Sv. 1. U Petrinji 1904. 

Novo ovo djelo, napominje pisac, zapremat će 576 stranica 
u maloj 8 1 ', a izaći će u 6 svezaka. Svezak u predbrojbi stoji 1 K, 
a tko unaprijed pošalje 5 K, dobit će svih 6 svezaka; u knjižara¬ 
ma će poslije stajati 8 K. — Zapremat će pak djelo cijelu povjest 
Hrvata od početka do g: 1903., sa dodacima: a) kraljevi i banovi, 
b) registar, c) zemljovid. 

Istina je, što primjećuje spisatelj, da je Smičiklasovo djelo 
u 2 sveska davno rasprodano, a Klaićevo novo djelo zatezat će se 
još koju godinu, osim što će biti i dosta skupo. Namjera je piščeva 
sasvijem dobra, da izda kraću povjest Hrvatske, a koju će moći 
kupiti mnogi i mnogi. 

Da već izreknemo sud o prvome svesku, u kojem je po¬ 
vjest Hrvatske za narodnih vladara do g. 1102., i to narodna i 
politička, a početak kulturne. Vanjska je oprema ugodna. Knjiga 
je pisana lakim, razgovijetnim slogom. Tisak je pregledan. Pri 
kraju pojedinih poglavlja davaju se naslovi izvora i literature. 

Što se tiče same stvari, tradicijonalan je, da tako reknemo, 
i sadržaj i oblik: sadržaj često plod više patriotizma nego stroge 
znanosti, a oblik, koji niti za pučko pripovijedanje ne zadovoljava; 
gotovo 1 jednako predstavlja se i što se osniva na dokumentima i 
monumentima i što se crpa iz sasma nepouzdanih izvora; n. p. 
činjenica razorene Salone i bajka duvanjskoga sabora, osoblje 
kraljevskoga dvora i opseg državni. A ipak se i u knjizi, koja 
nije strogo znanstvena, zahtijeva istinitost, da se barem kad i kad 
kaže: sva je prilika, može se zaključiti, misli se, nagagja se, i 
druge nalik fraze. 

Tvrdnje, koje nas u Bosni najviše zanimaju, da je bila 
Bosna, Hercegovina, Crna Gora u opsegu hrvatske države za Tomi¬ 
slava (str. 5, 68), za Petra Krešimira Bosna i Srijem (str. 79), do¬ 
sada još nije nitko svestrano pokušao dokazati i poteškoće riješiti; 
istina, u ovoj knjizi ne bi bilo tome ni mjesta, ali ipak potrebit bi 
bio koji dometak. I to je istina, da ovdje ne djeluje tako neugodno, 
kao što u Klaićevoj velikoj povjesnici. 

Komu su poznati izvori, na gdjekojim mjestima stavit će 
upitnik; ali ne vrijedi ovdje ih navoditi. Ako bi došlo do drugog 
izdanja, pa bi gospodin pisac zaželio, mogle bi mu se te pri¬ 
mjedbe priopćiti. Ovdje navodim samo str. 16 „Pomagala"; u citatu 
dr. Jelić . . . ispalo je iz pera: Glasnik zemaljskog muzeja. 

Ali jedna je primjedba zamašnija. Zastranio je u ovoj knjizi 
pisac, i to jako, u onome, što pripovijeda o kralju Slaviću (str. 82 
sq.). — Pragmatika posljednjih narodnih kraljeva počinje već biti 
tradicijonalna: Klaić, Poparić, Kršnjavi, Valla, Hoić — jedan od 
drugoga prosto uzima ne ispitujući, je li istina; čak i ono, što 
priješnji kazuje nekako sustežući se (valjada, moglo bi biti, mislim), 
drugi prosto i na debelo izgovara; a naš pisac gotovo najkrupnije. 
Već je lani u „Hrvatskoj Straži" netko upozorio na logične skoko¬ 
ve i pogrješke. („Hrvatska Straža" god. I. Kritika, Kraljica Lepa, 
str. 309—389; 537—548; potpisuje se Dr. Frt, što će biti pseudo¬ 
nim. Ja nijesam imao s tim člankom nikakva posla, ma i da jesam 
bio počeo prije godinu dana raditi o toj pragmatici u hrvatskoj 
novoj literaturi na široj podlozi, ali ne dadoše mi drugi poslovi 
da dovršim.) O kralju Slaviću ne zna se gotovo ništa. Tu prazninu 
ispunili su naši povjesničari iskitivši i prije Kumičića cijeli roman. 
Lako je slijediti korak po korak njihovo umovanje, ali budući da 
se ili pri svakom koraku griješi proti logičnom zakonu rationis suf- 
ficientis, ili korak za korakom da je circulus vitiosus ili petitio 
principii, punim pravom zovemo to maštanjem. 

Pobijanje tvrdnje, da su dalmatinski Latini a napose sveće¬ 
nici pozvali Normane proti kralju Slaviću, ne ćemo ovdje iscrpno 
predstaviti, već na ustuk bit će ovo dovoljno. 

To u izvorima nije nigdje kazano, niti se može iz njih po 
pravu zaključiti. Ne kaže toga Dandulo (Monum. 7, 657), niti je 
u listini, što je pisac umetnuo: „da u buduće nikada više ne će ... 
zvati niti Normane ..." već samo: „ab hac die in antea num- 
quam ullus . . . audeat adducere", bez amplius. Uzrok dolasku 
Normana moglo bi biti što misle Rački i Mesić, biva osvajanje 
balkanskog poluotoka, a mogla je biti i prosto gusarska navala, a 
Slavić braneći zemlju dopao sužanjstva. 

Ali ako ih je u istinu tko pozvao ili se tako govorilo, 
istim pravom moglo bi se reći: pozvali su ih hrvatski Belgragjani, 

Uredjuje dr. Ivan Šarić. Izdaje Kaptol 


koji se sa latinskim općinama ujedno kunu (Monum. 7, 102); po¬ 
zvao ih je Ljubomir, siđreški župan, (ako je to isti čovjek, koji se 
na drugim mjestima spominje), koji je bio u zavadi s kraljem Sla- 
vićem (Monum. 7, 129). Jerbo kada se traži uzrok onoj nedoka¬ 
zanoj tvrdnji o Latinima i njihovu svećenstvu, mašta se, kakvo je 
bilo vladanje kralja Slavića, kako ga papa nije priznao i dr. A 
kojega je roda bio Slavić, kako je došao na prijestolje, u kojem je 
smjeru vladao, ne zna se ništa, uprav ništa iz izvora. - Logično 
postupanje za cijelo nije u ovoj knjizi ovo (str. 81): „Veli se, da 
je Slavić bio zet kralja Petra Krešimira, jer da je oženio njegovu 
kćer Nedu... Sigurno je Slaviću — kao rogjaku svomu — do pri¬ 
jestolja pomogao i sam kraljević Stjepan." Ako je ono velenje ne¬ 
sigurno, a jest veoma nesigurno, kako da je sigurno pomaganje 
nesigurnomu rogjaku ? 

Napokon ne zadovoljivši se, što su opanjkani Latini, nanosi 
se grdna kleveta Grguru VII. „Znade se," čitamo (str. 83), „da je 
papa Grgur VII. vazda bio u savezu s Normanima u južnoj 
Italiji. Njega su dapače Normani priznavali vrhovnim gospodarom 
svojim. Kada dakle Normani dolaze u Hrvatsku, da ratuju s kra¬ 
ljem Slavičem, onda to nije moglo biti bez privole papine" 
(rieči su od mene potertane). 

Da, da, znade se, da su bili uprav one godine (1075.) voj¬ 
voda Robert Guiscard i nećak mu grof Robert od Loritella pod 
anatemom i ekskomunikađjom, pošto su osvajali posjede papinske 
stolice. To ćemo već iz samih izvora dokazati. 

I. a) G. 1075. po jednoj legendi opsjedaju Normani od 14. aprila 
do 9. maja grad Rab (Monum. 7, 455 sq; Farlati 5, 231 sq.). 

b) Papinski poslanik Gerardo u Zadru u uvodu u jednu potvrdnu 
listinu veli: „Godine 1075. . . . mjeseca novembra, u ono vrijeme, 
u koje grof Haming (cotnes Amicus) zarobi hrvatskoga kralja 
(Monum. 7, 99). 

II. Kako su Normani u ono vrijeme prema papi? Navest 
ćemo podatke iz listova Grgura VII. i * rimskih sinoda (Migne, 
Patrol. lat. t. 148.). 

a) G. 1074. 2. febr. piše papa: „contra eos Normanos, qui 
nobis rebelles sunt" (regist. 1. 1. ep. 16. col. 326). 

b) U prvoj sinodi g. 1074. marta dne 10. i druge: „excommu- 
nicavit et anathematizavit Robertum Guiscardum, ducem 
Apuliae, Calabriae atque Siciliae curn omnibus fautoribus, 
quousque resipisceret" (col. 358). 

c) G. 1075. u drugoj sinodi 24. do 28. febr.: „Robertum ducem 
Apuliae iam anathematizatum et Robertum de Loritello 
invasores terrarum s. Petri excommunicavit (col. 167 e Mansi 
conc. t. 20, 443.). 

d) G. 1076. 13. marta piše papa biskupu od Acerenze (episeopo 
Acheruntino), da se želi Roger, brat Robertov, pomiriti sa 
Crkvom, neka ga odriješi od ekskomunikacije; ako želi ta- 
kogjer brat Robert, papa će i njega primiti u milost (reg. 
1. 3. ep. 11. col. 442; cf. ep. 13. col. 445 ad Vifredum 
mediolanensem militem). 

Dakle cijele one godine 1075. Normani su izopćeni. 

e) Grgur se pomiri s Robertom g. 1080. (reg. 1. 8. col. 574 sqq.). 

f) Bili su, istina, g. 1073. u poslušnosti svete stolice Landulf od 
Beneventa, dosta nepouzdan, Rikard od Kapne i Gisulf od 
Salerna. 

Tako su stvari stojale. Za čudo je, što se nije spisatelj do¬ 
sjetio, da su već davno Rački i Mesić upozorili, da su bili Nor¬ 
mani one godine u zavadi s papom (Rad 28? st. 156; 39. str. 131). 
Hoće li moći ispraviti pogrješku još u ovome izdanju? Šteta bi 
bila, ako se knjiga ne bi mogla preporučiti zbog sličnih nedosta¬ 
taka, koji su kadri ubitačno djelovati na one, koji čitaju. 

O tvrdnji, da se je Zvonimir smatrao vazalom papinim, i da 
će papin poslanik redovito boraviti u Hrvatskoj, trebale bi cijele 
rasprave, da se pojmovi razbistre; toga radi izostavljamo to ovdje. 
Želimo sretan napredak knjizi. 

U Travniku dne 27. marta 1904. 

Aleksandar Hoffer D. 1. 

vrhbosanski. Tiska „Bosanska Pošta" u Sarajevu. 



VRHBOSNA 

KATOLIČKOJ PROSVJETI. 

Broj 8. U Sarajevu, 20. travnja 1904. God. XVIII. 


„Hrvatsko katoličko tiskovno družtvo". 


Ovih dana izišao je u Zagrebu ovaj proglas: 

Katolici! Hrvati! 

Sv. Otac papa Pijo X. u prvoj je svojoj okružnici 
iztakao: Traži li tko od nas očitovanje, koje bi od- 
krilo volju Našega srca, uviek će dobiti jedan isti odgo¬ 
vor: „Obnoviti sve u Isusu Kristu. 1 ' Na to ga sili 
„sadašnje prežalostno stanje čovječanskoga roda," koje 
„boluje od težke i ljute bolesti, koja svakim danom 
raste i posve ga toči i u propast riva. Kakva je to 
bolest: odpad i odmetnuće od Boga, a zaista nije 
ništa od toga pogubnije." Zato poziva, „da svaki svo¬ 
jim načinom uznastoji, da pospješi djelo Božje, i to 
ne samo neprestano moleći: Ustani, Gospodine, da 
se ne posili čovjek, nego, a to je važnije, sborom i 
tvorom javno iztičući i braneći višnje gospodstvo Bož¬ 
je nad ljudmi i ostalim! stvorovi, da svi vjerno štuju 
i oriznavaju njegovo vladalačko pravo i vlast." 

Dužnost je dakle svakoga sviestnoga katolika, 
da se odazove pozivu sv. Otca, te se svimi sredstvi 
bori protiv današnje struje, koja hoće da iztisne Isusa 
Krista, njegovu nauku, njegov zakon iz obitelji, iz 
škole, iz države i čovječanskoga družtva. 

To nastojanje neprijatelja kršćanstva nigdje se 
toliko ne iztiče, koliko na polju literature i štampe, i 
na žalost u velike im je uspjelo. 

Katolici, koji hoće da se odazovu pozivu sv. 
Otca, moraju se istim oružjem poslužiti na obranu 
svojih svetinja, kojim se služe protiv njih neprijatelji 
kršćanstva. U tom je smislu prihvaćena već na I. hrvat¬ 
skom katoličkom sastanku u Zagrebu ova rezolucija: 
„Hrvati, katolici, koji kao odani sinovi Kristove Crkve 
kroz viekove braniše neustrašivo svoju svetu vjeru, 
evropsku uljudbu i svoju slobodu, uvjereni su, da pod 
otrovnim dahom bezvjerske štampe, napose pod upli¬ 
vom bezbožnik novina kršćanski narodi propadaju u 
vjerskom, političkom, književnom, gospodarskom i 
družtvenom pogledu, a svaka dobra djela da zamje¬ 
njuju samo zločini i opačine, odlučiše u svom sboru 
dne 3., 4. i 5. rujna 1900., da će vjerni svojoj slav¬ 
noj prošlosti i u buduće Božjom pomoći uztrajati na 
braniku za krst častni i slobodu zlatnu proti neprijate¬ 


ljem Crkve i domovine, koji svojim poganim perom 
truju dušu i srce, mute živo čuvstvo vjerozakonsko i 
vjeru u Boga, a sa vjerom ugušuju takodjer narodne 
osjećaje i svaki idejalni polet. U tu svrhu preporučuju 
svakomu pravomu katoliku, da ne čita — ako ne mora 
— i ne podupire bezvjerske spise j novine, već da 
čita, podupire i širi domoljubne novine, prožete kršćan¬ 
skim duhom." 

Da se dakle hrvatskomu katoličkom narodu dadu 
u ruke novine, knjige, spisi, koji su prožeti kršćan¬ 
skim duhom, zasnovali smo 

„Hrvatsko katoličko tiskovno družtvo", 

kojemu je svrha braniti, čuvati, širiti katoličku sviest 
putem štampe, te tako naš katolički narod obnoviti u 
Isusu Kristu. Stoga pozivamo sve sviestne Hrvate, da 
pristupe hrvatskomu katoličkom tiskovnom družtvu, 
kojega osnovu niže priobćujemo. 

U Zagrebu dne 7. ožujka 1904. 

Osnova 

za dioničarsko družtvo, koje će se ustrojiti u Zagrebu 

pod tvrdkom 

„Hrvatsko katoličko tiskovno družtvo". 

Članak I. 

Ovo će se družtvo ustrojiti na neizvjestno vrieme, 
a sjedište mu je u Zagrebu. 

Zadatak je družtvu, da temeljnom glavnicom, do- 
hodkom tiskare i svojih poduzeća, što će ih poduzimati 
u ovom tiskarskom poslu, kao i dielom čistoga dobitka 
u hrvatskih zemljah unapredjuje kršćanski javni i pri¬ 
vatni život i moral, te da pruža kršćanskim obiteljim 
priliku čitati u kršćanskom duhu pisane dnevnike, 
listove, brošure i knjige svakoga sadržaja. U tu će 
svrhu družtvo: 

a) izdavati dnevnike; 

b) izdavati tjednike, mjesečne ili prigodne listove, 

brošure, revue i prema mogućnosti beletrističke 

listove i ilustracije; 

c) urediti tiskaru i knjižaru te primati u nakladu 

tiskanje knjiga, djela, razprava, tiskanica i svih 

poslova, što zasiecaju u tu struku. 

Osim toga može se družtvo baviti i svakim po¬ 
duzećem, koje spada u posao tiskare i naklade u smi¬ 
slu trgovačkoga zakona. 

Č.lanak II. 

Temeljna glavnica hrvatskoga katoličkog tiskov¬ 
noga družtva jest sto tisuća kruna. Ona se dieli na 
2000 (dvie tisuće) dionica, svaka po 50 (petdeset) kruna 
nominalne vriednosti. 

Članak III. 

Tko hoće da postane učestnikom družtva, ima 
na popisnom arku uz vlastoručni podpis svoga prezi¬ 
mena i imena upisati, koliko akcija subskribira. Tko 
ne zna pisati, ima pred dva svjedoka svoj rukoznak 
ili znak križa staviti, a svjedoci se imaju kao takovi 
podpisati. Jedan od njih izpunjuje rubrike i ima sub- 
skribentu protumačiti osnovu. 

Na svaku subskribiranu dionicu ima podpisatelj 
platiti prigodom podpisa 10%, t. j. deset po sto nomi¬ 
nalne njezine vriednosti, dakle 5 kruna. 

Imena osoba ili novčanih zavoda, koji primaju 
subskribciju i spomenuti postotak, podpisana su na 
zadnjoj strani popisnoga arka. 

Ovi povjerenici utemeljitelja imadu uplaćene iz¬ 
nose predati gosp. Matiji Seigerschmiedu, vrhov¬ 
nom nadstojniku milosrdnih sestara u Zagrebu, kojemu 
utemeljitelji povjeravaju zadatak svojega blagajnika. 

Daljnih 40% na svaku subskribiranu akciju, t. j. 
20 K ima podpisatelj platiti do 1. listopada 1904., a 
konačnu uplatu, t. j. 50% na svaku subskribiranu akciju 
do 31. prosinca 1904. sa 25 K. 

Članak IV. 

Utemeljitelji ne traže za sebe nikakovih poseb¬ 
nih pogodnosti ni nagrade, osim što si pridržavaju 
pravo za slučaj, ako bude podpisano više od 2000 
akcija, odlučiti, komu se od podpisatelj^ imadu takove 
izdati. 

Članak V. 

Subskribcija zaključit će se danom 1. rujna 
1904. ■ 

Juraj Posilović v. r. 

metropolit i nadbiskup zagrebački. 

Josip Juraj Strossmayer v. r. 

biskup bosansko-sriemski. 

Julije Drohobeczky v. r. 

vladika križevački. 

Antun Maurović v. r. 

biskup senjski i modruški. 


Ivan Krapac V. r. 

posvećeni biskup biogradski i smederovački. 

Angjelko Voršak v. r. 

posvećeni biskup zenopolitanski i coadjutor in pontificalibus. 

Dr. Sandor pl. Bresztyenszky v. r. 

narodni zastupnik i vlastelin na Plesu. 

Matija Seigerschmied v. r. 
vrhovni nadstojnik milosrdnih sestara. 

■rr 

Kao da je udario grom iz vedra neba, takav je 
učinak proizveo ovaj proglas u liberalnom taboru. U 
prvi mah ne mogoše pravo ni vjerovati, da je tako 
šta sbilja moguće, da se bez njih, dapače i protiv 
njih nešto sprema, i to u Hrvatskoj, gdje su Se kroz 
neko vrieme osjećali absolutnimi gospodari. Ne, to je 
previše, to je užasno! I spopade ih žestoka ljutina; 
kao biesni podigoše viku i graju, obasuše pokretače 
i episkopat klevetami, lažmi i sumnjičenji, izbljuvaše sav 
gad i smrad, što ga izdržati može samo jedna liberalna 
duša. Prevelika strast zavela je dapače i one, koji bi 
prije kod svake sgode izticali svoje kršćanstvo i tvrdo 
svoje vjersko osvjedočenje, i oni stupiše iz dosadašnje 
svoje reserve i javno pokazaše svoje rutavo lice. A i 
to nešto vriedi. 

Sva ta silna vika i hajka, što ju podiže liberalno 
novinstvo proti osnivanju „Hrvatskoga katoličkog ti¬ 
skovnoga družtva", ipak niesu samo motus primo- 
primi, za koje liberalni vikači ne mogu odgovarati, jer 
da su sve to pisali i galamili u neubrojivom stanju. 
Ova navala dobro je promišljena, jer računa na sigu¬ 
ran uspjeh. Poznaju liberalci naše hrvatske katolike, 
da su krotki kao janjci, koji šute, trpe i popuštaju do 
skrajnosti, a sve blaženomu miru za volju; i ako ih je 
tek skrajna nužda i nevolja natjerala na to, da barem 
počnu misliti na odpor i na aktivan rad, ipak ih po¬ 
radi toga još nije ostavila njihova narav; zato: vičimo 
i bučimo, a oni će zastrašeni opet zamuknuti, ili će 
bar početi s nami ugovarati, da se složimo za kakav 
modus vivendi, a onda smo mi opet na konju. Tako 
oni računaju, i to je bila prva svrha, što ju imala da po¬ 
stigne provala liberalne štampe. Ali za slučaj, da im se po¬ 
remeti ovaj račun, ako naime katolici tvrdokorno uztraju 
kod svoga nauma, — u tom slučaju treba „katoličku 
stranku" ozloglasiti, lišiti ju poštenja i ugleda još 
prije, nego što se i rodi; valja ocrniti pojedine njezine 
prvake, nabaciti se dapače na ličnu njihovu čast, okle- 
vetati njihove namjere i podmetnuti im što gadnije 
osnove. Tako bi oni htjeli da uguše katolički pokret 
u prvoj njegovoj klici, te mu onemoguće svaki utjecaj 
u narodu hrvatskom. 

To je njihova svrha, zato tolike klevete, tolika 
sumnjičenja! 


„Hrvatsko katoličko 

Katolički pokret prikazuju kao tudjinsko djelo, 
kao gadnu spletku, naperenu proti narodu hrvatskom, 
a koju da su ugovorili Rim, Beč, Pešta, hrvatska vlada, 
madžaroni, pa i dr. Frank. 

„Klerikalna stranka ide zajedno sa madžaronskom 
strankom" (dr. Heimerl na skupštini napredne omla¬ 
dine u Zagrebu). — „Tudjinska spletka pod vjerskom 
formom" („Novi List", pr. 89.). — Katolička se stranka 
snuje, „da iz Hrvatske, kojoj su namijenili ulogu ću. 
prije, bukne jedna nova miso, u sferi tugjih interesa" 
(„Jedinstvo", br. 26.). — „Javlja nam se novi narodni 
neprijatelj ... taj se novi neprijatelj već sporazumio sa 
svim dosadašnjima . . . Znamo, što je ta stranka i ka¬ 
kva je ta stranka, koja se u nas osniva odozgo i iz tudji- 
ne“ (Stjepan Radić u „Nov. Listu" br. 90.). — Narodno 
svećenstvo „ne će se dati upregnuti u tudjinske planove 
ovih tudjinskih izmećara" („Novi List", br. 86.). 

Samo tudjinstvo! To je velika obtužba protiv bu¬ 
duće katoličke stranke ; ta je obtužba tako težka, da na- 
mjeravanoj stranci doista nema mjesta i obstanka u 
Hrvatskoj, ako je obtužba istinita^ Ali ima li dokaza 
za ovu golemu osvadu? Dokaza nije iznio došle još 
nitko, jer nije još nitko pokušao toga dokazivati. A to 
s jednostavnog razloga: jer je ova obtužba infernalna 
kleveta, a kleveta se ne može dokazati. 

Htjeli bi udariti katoličkomu pokretu biljeg ma- 
džaronstva. Svoju tvrdnju podkrepljuju tim, što su pro¬ 
glas za „Hrvatsko katoličko tiskovno družtvo" podpi- 
sali i nekiFhrvatski biskupi, koji da su uz vladu. Ne¬ 
sumnjiv doista dokaz, da će biti katolička stranka pri- 
šipetlja vladina! — Pojedini biskupi kao gradjani mogu 
biti različitih političkih mišljenja; jedan može odobra¬ 
vati onaj strogo politički pravac, s kojim se drugi ne 
slaže. To je posve naravno i razumljivo, i to vidimo 
i u drugih naroda; u Francezkoj su n. p. još i sada 
neki biskupi po svom mišljenju pristaše monarhističke 
stranke, dok su drugi oduševljeni republikanci. Stoga 
se može dogoditi i dogadja se, da su politička mi¬ 
šljenja ovoga ili onoga biskupa kriva. Ali ako se radi 
o tom, da se spase narodu vjera njegova, ako prieti 
narodu pogibao liberalizma i vjerskog indiferentizma, 
onda nema više tu razlike izmedju biskupa i biskupa, 
onda se moraju naći na okupu složni svi biskupi sa 
svimi dobrimi katolici, da očuvaju narod od najveće 
nesreće, što bi ga mogla zadesiti. Zato nije nego lice¬ 
mjerje, kad se liberalni oporbenjaci snebivaju videći 
pod oglasom podpise nekih njim nepoćudnih biskupa. 
Ako su ovi biskupi odobrili osnutak „Hrvatskoga kato¬ 
ličkog tiskovnoga družtva", a tim posredno i-osnutak 
katoličke stranke, ne sliedi iz toga nipošto, da će se 
politički pravac ove stranke poistovetiti sa političkimi 
mišljenji dotičnih biskupa. Mi doduše ne znamo, 'što i 
kako su odlučila mjerodavna gospoda u Zagrebu, jer se 

nam nije o tom ništa poručilo; ali naš je sud u toj 
stvari, da ako bude imala katolička stranka odredjeni 
politički program — a bez toga težko će obstojati 
jedna stranka — morat će taj program biti takav, da 
bude odgovarao potrebam i interesom hrvatskoga na¬ 
roda. Kakove su pak te potrebe i koristi, to nije danas 
težko pogoditi; neka se samo pita, što govori i za- 
htieva probudjena narodna sviest. Po tom je jasno i 
to, kakovo će stanovište zauzimati hrvatska katolička 
stranka prema današnjemu sistemu. 

Prigovara se hrvatskim katolikom i nekakovo šu- 
rovanje sa dr. Frankom, pošto je „Hrv. Pravo" danas 
puno drugčije, nego li je, recimo, bilo, kad je pisalo 
o katoličkom sastanku u Zagrebu, o nadbiskupu Sta- 
dleru, o sv. Stolici za svetojeronimske afere i t. d. 
„Novi List" opisuje to šurovanje na debelo. Ako se 
je dr. Frank sbilja tako temeljito popravio, bilo bi to 
samo svake hvale vriedno. Ali da po duši kažemo, mi 
o Frankovoj iskrenosti veoma sumnjamo; sudimo ga 
po dojakošnjem držanju njegovu i njegovih. I ako se 
dr. Frank možebit nada, da će katolički pokret navoditi 
vodu na njegov mlin, onda se on po našem mišljenju 
ljuto vara. 

Još imaju jedno svjedočanstvo za tudjinski značaj 
katoličkog pokreta, a to je vrhovni nadstojnik milosrdnih 
sestara u Zagrebu, Matija Seigerschmied. Zašto baš 
on? „Po čitavom Balkanu razmetnute su niti, čije kra¬ 
jeve drži on u šakama u Zagrebu" (Novi List", 
br. 86.). Ove „niti" držao je prije „u šakama" pokojni 
naš dr. Jagatić, dakle je bio i on tudjinac i spletkar! 
A poznato je, koliko je povjerenje stavljao baš pokojni 
izgled hrvatskog svećenika, dr. Jagatić, u sadašnjega 
svoga nasljednika, te da je bila uprav njegova želja, 
da ga Seigerschmied nasliedi na tom važnom mjestu. 
Ali „dodjoše Seigerschmiedi, koji moradoše tek učiti 
naš jezik . . . Tirolci će nam pokazati, kako treba shva¬ 
titi kršćanstvo i živjeti po njem!" Tako viče Stj. Radić. 
Da je on čovjek malo savjestniji, bio bi najprije po¬ 
gledao u šematizam zagrebačke nadbiskupije, da vidi, 
tko je i odakle je taj g. Seigerschmied, a ne odmah iz¬ 
nositi u javnost, čim ga je valjada koji od zagrebačkih 
samardžija nasamario. Seigerschmied je rodjeni Hrvat, 
rodio se u Radoboju kod Krapine, a nije ni po djedu ni 
šukundjedu Tirolac; ako mu je mati Slovenka, to zar ne 
će biti u oku Slavenu nad Slaveni. Tako je Radić i opet 
pokazao svoju površnost, kojom je neki dan onako težko 
uvriedio i našu hrvatsku mučenicu Istru, nazivajući u 
„Novom Listu" njezine mučenike i velikane prostimi 
narodnimi „gulijaši". „Glas iz Istre" u „Obzoru" br.,85. 
gorko se tuži na taj Radićev „neoprostivi grieh", 
kojim se je „zavio u ružno ruho kleyete“. 

Još ljepše časte naši liberalci bivšega predsje¬ 
dnika hrvatske stranke prava, dr. Brezstyenszkoga. Evo, 

kakove mu sve epitete daje taj Ijubezni Stjepan Radić: 
„Rauchov tajnik, Khuenov pobratim, Frankov zastup¬ 
nik, Seigerschmiedov šegrt"! Tako govori o Bresztyen- 
szkom onaj isti Radić, kojemu je bio Bresztyenszky 
još prije godinu dana u svemu i svačemu prva i 
zadnja instancija. Tempora mutantur... Po ovom mužu, 
kojemu možefsamo jedan do skrajnosti sebičan dema¬ 
gog poricati rodoljubivost, radinost i vanrednu sposob¬ 
nost, udariše sada priješnji njegovi obožavatelji, a samo 
sbog toga, što je pokazao, da ne odobrava protuvjer¬ 
sku hajku i javnu demoralizaciju. Uvjereni smo, da 
će dr. Bresztyenszky prostačko zadirkivanje jednoga 
Radića ignorirati, kao što se prezire lajanje nemoćne 
životinje gdjegoder za plotom. 

Stjepan Radić razmahao se proti „klerikalizmu" 
tako žestoko, da se bojimo za njegove slabe živce. 
Odkad je doživio ono razočaranje i blamažu na dru¬ 
goj glavnoj skupštini hrvatske poljodjelske banke, 
odkad se je morao oprostiti sa tajničtvom hrvatske 
stranke prava, od tada nema on više mira ni pokoja. U 
zadnje vrieme izlieva svu žuč svoje povriedjene duše 
na nekadašnje svoje prijatelje i zaštitnike. Njegova 
popularnost gine, nimbus je njegova mučeničtva pobije¬ 
dio, i simpatije, što si ih stekao za Khuenove vladavi¬ 
ne, zaboravljaju se sbog njegova odvratnoga djelova¬ 
nja. Njegovo „mučeničtvo" sve to više izbija na dan u 
svom pravom svjetlu: mučeničtvo samoljubivog dema¬ 
goga. Dospio je tako daleko, da mu isti „Obzor", u 
kojega je bio sve do zadnjega časa kuhan i pečen, 
daje ovo sjajno priznanje: da se njegovo djelovanje 
osniva „na principima prostog sumnjičenja, s pomoću 
onako u vjetar bačenih, nepromišljenih, bezrazložnih, 
ali i nesavjestnih fraza."—Pošto mu se svuda izmiče 
terrain, gdje bi si mogao ubirati daljnih lovorika, hoće 
da s bratom Antonijem osnuje „seljačku stranku", ali 
jer vidi, da će mu šta takova težko poći za rukom, 
hoće da se rehabilitira drugim načinom: sa svim biesom 
bacio se je u borbu proti „klerikalizmu". 

„U katoličkom narodu — katolička stranka!" 
kliče sav ogorčen Radić. Držali smo ga ipak pametni¬ 
jim, nego što se ovdje pokazuje. Njemu ne ide u 
glavu i ne može si pomisliti, kako je moguće u 
katoličkom narodu osnivati katoličku stranku. Šta bi 
rekao kršćanin Radić, bi li trebala danas Francezom kato¬ 
lička stranka, a poznato je, da je francezki narod sav kolik 
katolički. Tamo nema prave katoličke stranke, pa zato i 
jest nekolicina slobodnih zidara zavladala državom, zato 
i jest danas u Francezkoj tuga i žalost po katoličku stvar. 
„U katoličkom narodu — katolička stranka!" Radić bi 
htio da osnuje hrvatsku seljačku stranku; a mi svi 
znamo, da je naš narod u ogromnoj većini poljo¬ 
djelski narod; dakle: u seljačkom narodu —- seljačka 


: stranka! To se dakako liepo slaže. Dvostruka mjera: 
baška Radić, baška Bresztyenszky! 

„Krvava uvreda, nevidjena drzkost!" grmi Radić, 
' kad govori o „Hrv. katol. tiskovnom družtvu". Oj ti 
i ljubezna liberalnosti, kako si liberalna! Zastupnici su 
, slobodnog mišljenja, slobodnog rada i slobodne konku- 
■ rencije, a pogledaj ih samo! Snuje se jedno katoličko 
družtvo za izdavanje novina i knjiga, i naši liberal- 
ci postaju gori od tjesnogrudnih državnih cenzora. 
Gdje vam je, ljudi, sloboda, što ju vazda imate na 
jeziku! Ako već hoćete da slobodno širite svoja libe¬ 
ralna načela, dopustite i nam, da smijemo barem 
braniti sebe i načela, što ih zastupamo. A bit će naj¬ 
bolje, da nas „ignorirate", kako ste to htjeli još prije 
dva mjeseca! 

Kršćanin je Stjepan Radić još i sada, samo što 
je njegovo kršćanstvo dobilo nešto krupniju formu. 
Kazuje, da on — Radić — prima taj rat, jer ga on 
nije izazvao. A kakav će biti taj rat! „Sada nastaje 
rat medju učenicima, vjernicima Kristovim (braća Radić 
i drugi liberalci) i medju drznicima (biskupi, svećenici 
i uz njih katolici), koji se usudjuju govoriti i pisati, 
da su branitelji Kristovi, da su advokati vječnoga i 
svemogućega Boga. Pogana li svetogrdja: Da stvor 
brani Stvoritelja! („Novi List", br. 90.) Čitava propo- 
vied, što ju držj demagog Radić našim biskupom. 
Onda još pridodaje: „Ali da, tko je kadar napisati: 
»Živio Isus«, taj je ili bezumnik ili zloduh." Bilo bi 
suvišno odgovarati na ovako nedostojno zavijanje 
ovoga pobožnjaka”), koji se takovimi sredstvi bori za 
svoju političku eksistenciju. Znadu naši biskupi, znamo 
i mi svi katolici, da Isus Krist ne treba naše obrane 
i naše pomoći, ali znamo, da trebamo mi pomoći 
Njegove, da narod naš treba Njega; a Krista ne može 
imati onaj, koji nema Njegova duha i koji ne priznaje 
Njegovih načela. Kristovimi je načeli doduše prožet 
naš vjerni hrvatski katolički narod, ali od neko doba 
obilaze oko njega vuci grabljivi u odielu ovčijem (i 
Radići medju njimi), koji bi htjeli, da mu pod svaku 
cienu otmu ova načela, njegovu vjeru, a tim vječnu 
i vremenitu njegovu sreću. Zato je dužnost biskupa, 
svećenika i svih pravih katolika, da brane ova načela, 
da pobijaju neprijatelje njihove, da obrane narod od 
propasti, te ga očuvaju Kristu. Zato niesmo niti „bez- 
umnici" niti „zlodusi", ako kličemo: Živjela kršćanska 
načela, živio duh Isusov, ili kraće: živio Isus u narodu 
hrvatskom! 

*) Za karakteristiku Radićeve pobožnosti navodimo, što on 
piše o .rimskom bogoslovskom i mudroslovskom zavodu '»Germani- 
cum“ : ,,U Rimu je jedan veliki zavod, Germanicum, komu su na 
ćelu jezuiti. Iz toga zavoda izlieću mladi doktori bogoslovije, koji 
nisu ni dođi (učeni), ni božji, nego naduti i svjetski s krinkom 
sredovječne pobožnosti. Njima nije do unutrašnjeg morala, ni do 
kršćanskoga duševnoga života; njima je samo do vlasti pod kršćan¬ 
skom formom, baš kao i njihovim učiteljima." („N. L.“ br. 93.) 


„Hrvatsko katoličko 

Ali najgadnije, što je mogao napisati Stjepan Radić, 
jest ona gadna, nečuvena pogrda, što ju je nabacio 
na diku i ponos svih Hrvata, na našega Mecenu, 
biskupa Strossmayera. Ovdje već prestaje eventualna 
novinarska strast, a pokazuje se podlost i zloba. 
Dobrotvorna ruka ovoga miljenika hrvatskog, kojom 
je obasipao svoj narod nebrojenimi dobročinstvi, ta 
blaga ruka Radiću je — „zlatno tele". Tomu „zlat¬ 
nom teletu" — kaže — poklonili su se sada „kleri- 
kalci"; njim da nije do Strossmayerova uma i srca, 
jer bi mu se bili poklonili, kad je taj um sjao Evro¬ 
pom, a to srce ogrievalo čitavo Slavenstvo. Strossmayer 
je dakle sjao Evropom, a ne sja više? Njegovo 
je srce ogrievalo Slavenstvo, a ne ogrieva ga više? 
Tako Radić ubraja velikoga biskupa i preporoditelja 
naroda hrvatskoga medju staro posudje, što je imalo 
svoju vriednost nekada, a sada „bilo pa prošlo". Ruga 
se, da se „klerikalci" pokloniše Strossmayeru, kao što 
se je klanjao dr. Frank pred pokojnim Starčevićem, 
„kad je već bio uvjeren, da ga je ostavila i bistrina 
uma i plemenština srca." Tako on sudi o našem 
Strossmayeru, koji ako i častan starac, ali ipak još 
uviek budnim okom prati naš javni život i bez sumnje 
s težkim srcem motri tu pogubnu djelatnost otrovnog 
liberalizma u Hrvatskoj. Ovako nevriedno pisanje 
jednog demagoga mora odbiti s indignacijom svako 
pošteno hrvatsko srce, koje cieni zasluge biskupa 
Strossmayera. — Kao Stjepan, tako je bacio i brat 
mu Antonije Radić ogavnu klevetu na Strossmayera. 
Oborio se je težkom uvredom na njegovo biskupsko 
poštenje. Na skupštini napredne omladine u Zagrebu 
usudio se je uztvrditi, da je ,,Strossmayer najviše 
radio za hrvatski narod, kad je bio u borbi i opreci 
proti Rimu." To je opet prosta kleveta, kojom hoće 
da ocrni i okalja Strossmayera kao katoličkog biskupa, 
njegovu odanost i ljubav prema apostolskoj Stolici 
sv. Petra. Koliko je puta biskup Strossmayer u divnih 
svojih okružnicah govorio s tolikim štovanjem o sv. 
Stolici i uvjeravao, da nikoga toliko ne ljubi kao sv. 
Otca papu. A liberalne hijene hoće da uglednomu 
katoličkom biskupu svojimi klevetami još za života 
njegova otimaju poštenje i dobro ime. — Baš vriedna 
braća, a nevriedna, da izgovaraju ime Strossmayerovo! 

Da, Strossmayer! Ovo ih ime peče i grize, od- 
kad ga ugledaše pod pozivom za „Hrvatsko katoličko 
tiskovno družtvo". To je udarac, što će ga najteže 
podnieti. Taj je podpis najteža osuda hrvatskomu 
liberalizmu. Zato razumijemo i shvaćamo, zašto i 
ovi i oni pokušaji, zašto one laži i ona sumnjičenja 
u nekih novinah, da je podpis Strossmayerov pa¬ 
tvoren, da on nije pristao na osnutak „Hrv. katol. 
tiskovnog družtva", da su ga podlo prevarili i t. d. 
„Jedinstvo", ta patentirana kovačnica laži i sumnjiče- 

nja, saznaje dapače, da su klerikalci izmamili od 
Strossmayera novaca pod izlikom, da će ga upotriebiti 
za izdavanje sv. pisma! Požurio se i „Obzor" 
(br. 77.), te odmah na uvodnoj strani tobože iz „sasvim 
pouzdana izvora" izjavljuje, da biskup Strossmayer 
nije nikada privolio u osnutak katoličke stranke 
a u br. 82. tvrdi, da biskup Strossmayer „odsudjuje 
pače i namisao izdavanja katoličkoga političkog dnev¬ 
nika." Možemo si tumačiti veliku nevolju, u kojoj se je 
našao „Obzor", i da ga je ova nevolja natjerala na 
ovakove izjave. Ali tako naivni niesmo, da i samo za 
čas povjerujemo u njegove „u reservi" izjave. Nemamo 
razloga, zašto da više vjerujemo „Obzorovu" uredničtvu, 
nego vlastoručnom podpisu Strossmayerovu. Ne vjeruje¬ 
mo, jer jednostavno nije moguće, da bi se katolički biskup 
protivio katoličkoj stranci i katoličkomu političkom dnev¬ 
niku. Bila bi to prava contradictio in terminis. Zato smo 
uvjereni, da je preuranjeno veselje liberalne štampe, u 
koliko se tiče Strossmayerova opoziva. I sbilja,' „Glas 
Naroda" u Zagrebu od 9. travnja „pozitivno i ovlašteno" 
tvrdi, „da je biskup Strossmayer podpisao spomenuti 
proglas za osnutak »Hrvatskoga katoličkog tiskovnoga 
družtva«, kao što i ostali hrvatski biskupi, odmah, 
čim je saznao, 0 čemu se radi, i on nije svoga pod- 
pisa ni u čemu opozvao." „Obzor" dakle neka slobodno 
izadje iz svoje „reserve". 

Odbor, koji je na čelu Ovomu pokretu, uvjerit 
će se baš iz ovih provala' liberalne žuči, da je udario 
u pravu žicu. Liberalci su baš ovom sgodom pokaza¬ 
li, da su liberalci istoga kova kao i u drugih zemljah. 
Mržnja na Crkvu i svećenstvo njihovo je obilježje; 
kleveta i laž njihovo je oružje; uništavanje vjere i 
rušenje auktoriteta i morala njihova je težnja; narod 
i njegova sreća — to im je nešto nuzgredno. U tom 
nas je potvrdila i izjava napredne hrv. omladine, te 
uzdanice narodne, kojom proglasuje vjeru kao privatnu 
stvar pojedinca, te navješćuje rat katoličkoj stranci. 
Liberalni „Novi List" primjećuju k tomu, da je to 
„vrlo važan momenat u našem narodnom životu" 
(br. 89.). Uobće se pričinjaju liberalna glasila veoma 
ratoborna i pripravna su da prihvate borbu, „koja im 
se namiče". Jedini Stražičić, taj spljetski korifej, du¬ 
hovito poručuje, da će „dobačenu mu rukavicu ćušnu- 
ti nogom od sebe", te da će tako borbu „ugušiti u 
zametku". 

Pošto stvari tako stoje, niesu više mogući kako¬ 
vi kompromisi, ne može se više tražiti „modus viven- 
di“, niti će se obzorje promieniti, ako se u „Obzorovu" 
uredničtvu promiene neke osobe. Liberalizam u 
Hrvatskoj ne ovisi više od pojedinih članova jednog 
uredničtva. Lieka treba politička odgoja naroda, in¬ 
teligencije i mladeži. A to ćemo postići organizacijom, 

koja se osnutkom „Hrv. katol. tiskovnoga družtva" proriče „Šlovenec": „Put će biti trnov, kao što je 
otvara. Zato samo napried bez obzira na ikoga, a po bio svuda, gdje je započela ova borba,“ ali uspjeh 
gotovu bez obzira na liberalce! istina je, što nam nam je osiguran. Pomoći će nam Bog i vlastiti naš rad. 

V ' 

Enciklika pape Pija X. 

Prilikom trinaeste stogodišnjice Grgura Velikoga. 


Častnoj braći patrijarom, primasom, nadbiskupom, 
biskupom i drugim mjestnim ordinarijem, što su u 
miru i zajednici s apostolskom Stolicom, 

Pijo PP. X. 

Častna braćo! 

Pozdrav i apostolski blagoslov! 

Radostan se u istinu, častna braćo, desio spo¬ 
men na velikog i neprispodobljivog muža 1 ), 
papu Grgura, ovog imena prvoga, čiju trinaestu sto¬ 
godišnjicu od njegove smrti nakanismo proslaviti. 
Držimo, da je osobit znak promisla Božjega, koji 
usmrćuje i oživljuje... ponizuje i uzvisu¬ 
je 2 ), što posred gotovo nebrojenih briga Naše apo¬ 
stolske službe, posred tolikih unutrašnjih tjeskoba 
sbog premnogih i prevažnih dužnosti, što ih dugujemo 
sveukupnoj Crkvi, povjerenoj Našemu upravljanju, po¬ 
sred napornih nastojanja, koja nas muče, što možemo 
na početku Našega pontifikata upozoriti na toga van- 
redno svetoga i izvrstnoga predšastnika, diku i ures 
Crkve, da se tako najbolje okoristite i vi, častna braćo, 
koji Nas pomažete u Našoj apostolskoj službi, i svi 
vjernici Našoj brizi povjereni. Duh se naime bodri na 
veliko pouzdanje u. njegov veoma moćni zagovor kod 
Boga, okrepljuje se, dok se ili sjeća njegovih propisa, 
kako treba vršiti uzvišenu službu, ili njegova svetog 
života. Ako je dakle ostavio on što svojimi znameniti- 
mi odredbami, što obilnimi krepostmi u Crkvi Božjoj 
tako mnogobrojnih, tako dubokih, tako jakih tragova, 
da su ga i savremenici i potomstvo pravom nazvali 
Velikim, te je i danas još nakon tolikih viekova 
opravdana hvala, što ju kazuje njegova nadgrobnica: 
Po nebrojenih dobrih djelih živi svagdje 
uviek 3 ), onda je uprav nemoguće, da ne bi mogli 
oni, koji nasljeduju čudovite njegove izglede, uz po¬ 
moć milosti Božje zadovoljavati svojim dužnostim, u 
koliko je to uobće moguće čovječjoj slabosti. 

Jedva je od potrebe, da spominjemo ono, što je 
uobće poznato iz povjesti. Prilike javnih poslova bile 
su zamršene do skrajnosti, kad je Grgur primio službu 
papinsku. Stara je kultura bila malo ne pogažena, a 

>) Martyrol. Rom. 3. sept. 

3 ) 1. Re gu m II, 6, 7, 

3 ) Apud Joan. Diac., Vita Greg., IV, 68. 


varvarstvo bilo prodrlo u sve slojeve rimskoga na 
rubu već propasti carstva. Od bizantinskih careva o- 
stavljena Italija postade gotovo plien Longobarda, koji 
su unatoč metežu, što je vladao u njihovoj zemlji, pro¬ 
valjivali na sve strane pustošeći ognjem i mačem, u 
plač tjerajući i ubijajući sve, što im pod ruku došlo. 

I tako je od neprijateljskih grožnja izvana ustravljeni 
Rim bio po unutrašnjih bičevih, kao pošastnih bole- 
stih, povodnjah i gladu, dospio u tako jadan položaj, 
te se nije mogao nikako starati ni za sigurnost 
gradjana ni za onaj silni narod, što bio pribjegao u nj. 
Tom prilikom mogao si vidjeti ljudi obojega spola i 
svakoga staleža, biskupe i svećenike, koji su nosili sveto 
posudje, da ga sklone pred razbojnici; redovnike i 
redovnice, što su bježali, da ih ili ne sasieče mač ne¬ 
prijateljski ili ne obezčasti surovost ljudskih izroda. 
A samu rimsku Crkvu Grgur izporedjuje sa starim 
veoma podrtim brodom... u koji sa svih 
strana prodire voda, a truhli balvani, o 
koje iz dan u dan udara silovito valovlje, 
navieštaju brodolom 1 ). Ali onaj, koga Bog po¬ 
stavi brodarom, bio je kormilar vješte ruke, te ne samo 
da je umio posred uzburkana mora uvesti brod u 
luku, već ga je umio i osigurati protiv budućih oluja. 

Čudoviti su zaista uspjesi, što ih on poluči za svo¬ 
jega samo nešto preko trinaest godina papovanja. Njega 
dopada slava obnovitelja sveukupnoga kršćanskog 
života, dok je poticao vjernike, da vode bogoljuban 
živftt, redovnike, da se drže svojih pravila, kler, da se 
drži stege, i biskupe, da vrše pastirsku službu. Budući 
da je bio veoma mudar otac Kristove obite¬ 
lji 2 ), čuvao je i umnožio crkvena dobra, da uzmogne 
podpomagati prema odnosnoj potrebi siromašan narod, 
kršćansko družtvo i pojedine crkve. Pošto je zaista 
postao konsul Božji 3 ), razvio je svoje spasonosno 
djelovanje preko zidina grada Rima, posvetivši sve 
svoje sile dobru gradjanskoga družtva. Nepravedne 
zahtjeve bizantinskih careva odlučno je odbijao; kao 
javni odvjetnik družtvene pravice opirao se drzovitim 
eksarhom i carskim činovnikom, držeći na uzdi sramot¬ 
nu pohlepu za dobitkom. On je pripitomio divlje 

') Rcgistrum I, 4 ad Joann. episcop. Constantinop. 

2 ) Joan. Diac., Vita Greg., II, 51. 

3 ) Inscr. sepulc. 1 ' 

Longobarde; bez straha stade na put Agilulfu pred 
gradskim vratima, da ga odvrati od zasjedanja, kako 
je nekoć Leon Veliki bio uradio sa Atilom. Tako je 
dugo molio, blago opominjao, mudro postupao, dok 
nije onaj strahoviti narod napokon primirio, te ga 
priveo, uredivši njegove nutarnje poslove, kako je 
tražila pravda, u krilo katoličke vjere, u čemu ga je 
osobito podupirala njegova kćerka u Kristu, pobožna 
kraljica Teodolinda. Stoga je Grgur pravom stekao 
ime spasitelja i osloboditelja Italije, one naime ze¬ 
mlje, što ju on sam ljubežljivo nazivlje svojom 1 ). 
Njegovoj nikad prekinutoj pastirskoj službi uspjelo je 
izbaciti iz Italije i Afrike i posljednje ostanke krivo¬ 
vjerja, urediti crkvene odnose u Galiji, unapriediti za¬ 
početo djelo obraćenja zapadnih Gota (Visigota) u 
Španjolskoj, te privesti slavni narod britanski, koji je, 
postavljen u jednom kutu svieta, dosele 
čamio u hevjerstvu te se klanjao drvu i 
kamenu 2 ), k pravoj vjeri Kristovoj. Dočuvši Grgur 
za to dragocjeno osvojenje, obraduje se tako, kako se 
otac obraduje, kad zagrli svoga najmilijeg sina, a sav 
je uspjeh pripisivao Isusu Spasitelju. Po njegovoj 
ljubavi, kako reče, dobismo u Britaniji braću, 
koju niesmo poznavali; po njegovoj milo¬ 
sti nadjosmo one, za kojimi žudjesmo, a 
da ih niesmo ni poznavali 3 ). Ali je zato ovaj 
narod jako dobro upamtio toga papu, te ga je uviek 
nazivao: naš učitelj, naš apostol, naš papa, 
naš Grgur, a sebe smatrao kao pečat njegova 
apostolstva. Na posljedku takvimi je uspjesi bio okru¬ 
njen njegov rad, da se je spomen na njegova djela 
duboko usjekao u pamet kasnijim naraštajem, što 
osobito vriedi za srednji viek, koji je na neki način 
od. njegova duha primio i živio, po njegovu izgledu 
uredio sav život, uveo običaje, kadno je tiekom sto¬ 
ljeća rimska kultura bila posve izčezla, a njezino mje¬ 
sto zauzela kršćanska prosvjeta na sreću vasionoga 
svieta. 

Ovaj preokret proizvela je ruka Sve¬ 
višnjega. Živa je istina, ako se kaže, da je Grgur 
bio osvjedočen o tom, da je to sve djelo ruke Božje. 
One naime rieči, što ih je povodom obraćenja Bri¬ 
tanije bio upravio na svetoga monaha Augustina, mo¬ 
gu se uporaviti i na sva druga djela njegova apostol¬ 
skog djelovanja. Čije je to djelo, reče, ako ne 
onoga, koji je kazao: Otac moj do sada 
djeluje, i ja djelujem? 4 ) On da dokaže svie- 
tu, da ga nije obratila mudrost ljudska, 
već njegova snaga, odabra neuke muževe 

*) Registr. V, 36 (40) ad Mauricium Aug. 

s ) Ibid. VIII, 29 (30) ad Eulog. episcop. AIexanđr. 

■') Ibid. XI, 36 (28) ad Augustin. Anglorum episcop. 

■*) Joann. V, 17, 

za svoje propovjednike, što ih je u sviet 
poslao; to je i sada učinio, kad se je u- 
dostojio učiniti velike stvari kod naroda 
Angla preko slabih muževa 1 ). Ali nam nije 
skriveno, što ne zamietiše oči svetoga pape, koji je 
o sebi onako ponizno sudio: a to je vještačka njego¬ 
va u radu ruka, oštroumnost, kojom je započeo i kraju, 
priveo stanovit posao, divna mudrost u razporedu 
rada, te uobće revna budnost i neprekidna briga za 
sve. Poznato je isto tako, da se nije poveo za knezovi 
ovoga svieta, služeći se silom i moći, već postavljen 
na uzvišeni stepen papinstva, htjede se prvi prozvati 
slugom sluga Božjih. Isto tako nije si krčio put 
pomoću svjetskih znanosti niti uvjeravanjem i 
riečmi ljudske mudrosti 2 ), nije mario za savjete 
državničkog mudrovanja, niti je obnavljao družtvo 
osnovami, što bi ih iznajprije dugo proučavao a po- 
slie izvodio; niti je — čemu se čovjek mora da čudi 
— objelodanio obilat program rada, što bi se tiekom 
apostolskog djelovanja imao izvoditi, pošto je, kako 
je znano, bio dapače mišljenja, da je blizu razsap 
svieta i stoga da će se strašne grozote moći kratko 
samo vrieme sgadjati. Premda mu je život često o 
koncu visio sbog nježna i slabašna tjelesnog sustava, 
te mučen od dugotrajnih bolesti, bila je u njega ipak 
nevjerojatna duševna snaga, koja se je uviek upirala u 
jaku vjeru, da je istinita rieč Kristova i božanska 
njegova obećanja. Osobito se je pouzdavao u snagu, 
što ju je Bog Crkvi dao, da mogne udovoljiti sebi 
na zemlji povjerenomu zadatku. 

Zato je za života neprestano mislio na to, kako 
svjedoče njegove rieči i djela, da tu vjeru i to po¬ 
uzdanje živo u sebi uzdrži i u drugih uzbudi, te da 
gledom na sudnji dan čini samo što je najbolje, koliko 
su to tadašnje prilike dopuštale. 

Odatle je uzsliedila čvrsta odluka svetoga muža, 
da udieli za sveobće dobro preobilate one milosti, 
kojimi je Bog opremio svoju Crkvu, kao što su: kao 
stanac kamen istina objavljene nauke, krepko navje- 
šćivanje te istine po svem svietu i sakramenti, koji 
ili podavaju ili umnažaju duhovni život, napokon mi¬ 
lost molitve u ime Kristovo, zalog nebeske obrane. 

Spomen na te stvari, častna braćo, služi Nam 
na osobitu okrepu. Ako se sa .visine vatikanskih zidina 
širom svieta obazremo, isti Nas mora kao i Grgura, 
ako ne još veći strah zaokupiti; tako su brojne nepo¬ 
gode, što se javljaju sa svih strana; tako su učestali 
bojni redovi neprijateljskih četa; u tolikoj smo mjeri 
lišeni svake čovječje pomoći, da niti, smo u stanju 
uzbiti one navale, niti udar njihov dočekati kako treba. 
Ali dok razmišljamo, kamo je uprla noga Naša, na 

') Registr. XI, 36 (28). 

■‘) 1 Cor. II, 4, 

kojem se mjestu podiže papinska Stolica, to osjećamo, 
da smo u tvrdji svete Crkve posve sigurni. Ta tko 
ne zna, piše Grgur Eulogiju, aleksandrijskom patri- 
jaru, da sveta Crkva ima uporište u čvrsto¬ 
ći poglavice apostola, koji snagu duha 
svoga pokazuje po svom imenu, jer se po 
pećini Petar proziva? 1 ) Božanska snaga Crkve 
ne gubi se tiekom vremena, i obećanja Kristova ne 
ostadoše nikada neizpunjena; u jednakoj snazi traju 
i unapried, kao što su sokolile i srčanost Grgurovu; 
dapače iza toliko prokušanih viekova, iza toliko raz¬ 
nolikih dogadjaja još više Nas jačaju i sokole. 

Nestalo je kraljevstva i carstva; po svojem imenu 
i po svojoj kulturi glasoviti narodi izčeznuše; često su 
narodi, kao starošću svojom iztrošeni, sami sebe umo¬ 
rili. Ali Crkva, po svojoj naravi neprolazna i spojena 
sa svojim nebeskim Zaručnikom nerazrješim vezom, 
i danas još žive jednako mlada i u cvatu, opremljena 
istom onom snagom, kojom je proizišla iz probode- 
noga srca mrtvoga već Krista na križu. Mogućnici ze¬ 
maljski digoše se protiv nje. Njih je nestalo, a ona je 
ostala. Nebrojene filosofijske sustave svake vrste uz- 
postaviše razni učitelji, te se hvalili, da im je napokon 
uspjelo odstraniti nauku Crkve, oprovrći temeljne vjer¬ 
ske istine i dokazati glupost svake vjerske obuke. 
Povjest ipak svjedoči, da su svi ti sustavi pali u 
zaborav, da su posve uništeni, dok sa tvrdje Petrove 
svjetlo istine uviek jednakim sjajem svietli kao u onaj 
dan, kad ga je Isus zapalio na zemlji i potakao bo¬ 
žanskom riečju: Nebo i zemlja proći će, a rieči 
moje ne će proći 2 ). 

Dok Mi ojačani tom vjerom te oslanjajuć se na 
tu stienu spoznajemo važnost dužnosti Našega svetog 
prvenstva, te dok u isto doba osjećamo od Boga Nam 
udieljenu snagu, čekamo u miru, dok ne zamuknu 
toliki glasni glasovi, da je odzvonilo katoličkoj Crkvi, 
njezine nauke da su jedanput za uviek odstranjene, za¬ 
malo da će morati ili usvojiti mišljenja ateističke zna¬ 
nosti i kulture ili da joj više ne će biti mjesta u ljud¬ 
skom družtvu. Medju tim Mi se ne možemo uzdržati, 
kao što je nekoć i Grgur uradio, a da ne podsjetimo 
sve ljude, odlične i proste, na neuklonivu nuždu, da 
se uteku Crkvi, po kojoj se promiče ne samo vječno 
spasenje, već i mir i zemaljsko blagostojanje. 

Pa stoga, da se poslužimo riečmi svetoga pape, 
obratite duh svoj, kako ste već i započeli, 
k onoj nepokolebljivoj stieni, na kojoj je 
naš Spasitelj utemeljio, kako znate, svoju 
Crkvu za sav kolik sviet, budući da se onaj, 
koji je iskrena srca, na potežkoću puta ne 

') Registr. VII, 37 (40). 

2 ) Matth. XXIV, 35, 


će spotaknuti 1 ). Samo ljubav Crkve i sdruženje 
s njom sjedinjuje, što je razstavljeno, ure- 
djuje, što je zamršeno, izjednačuje, što je 
nejednako, i usavršuje, što je nesavršeno 2 ). 
Sa svom odlučnošću treba se držati načela, da nitko 
ne umije pravo upravljati zemaljskimi 
stvarmi, koji ne zna cieniti, što je nebesko, 
i da mir medju državami ovisi o obćem 
miru Crkve 3 ). Odatle je prieka potreba posve¬ 
mašnja sloga medju duhovnom i svjetovnom vlašću, 
koje da se uzajamno podpomažu, traži promisao 
Božji. Za to je naime vlast... nad svimi 
ljudmi s neba dana, da budu podpomagani 
oni, koji teže za dobrim, da put, što vodi u 
nebo, bude što pristupačniji, da zemaljsko 
kraljevstvo služi nebeskomu 1 ). 

Držeći se tih načela Grgur je dostigao onu ne¬ 
pokolebljivu jakost, koju da nasljedujemo, i Mi ćemo 
se milošću Božjom trsiti, dok tvrdo odlučismo, da sva 
kolika prava i povlastice, kojih je čuvar i branilac 
rimsko papinstvo, i Mi odlučno branimo pred 
Bogom i pred ljudmi. Zato je isti Grgur pisao patri- 
jarom Aleksandrije i Antiohije, kad se je radilo o 
pravih sveukupne Crkve: I samom smrću treba 
da dokažemo, da dobro cjelokupne Crkve 
ne zapostavljamo nikada nijednomu po¬ 
sebnom interesu 5 ). A caru Mauriciju piše: Ako 
tko iz taštog slavohleplja podigne glavu 
svoju protiv svemogućega Boga i protiv 
naredaba Otaca, uzdam se u svemogućega 
Boga, da mu ne ću skučiti svoj vrat ni onda, 
kad bi mi i mačem zaprietio 6 ). A djakonu Sa- 
binijanu piše ovako: Spreman sam prije umrie- 
ti, nego da Crkva sv. Petra u moje dane 
štetu trpi. Ćud moja dobro ti je znana, da 
dugo podnosim; ali odlučim li jedanput ne 
podnositi, proti svim pogiblim izlazim 
veseo 7 ). 

Takove su bile važne opomene, što ih je davao 
papa Grgur, a kojih su se ticale, obsluživali su ih. I 
budući da su se knezovi i puci njegovim savjetom 
rado odazivali, koracao je sviet putem pravoga spa¬ 
senja i dostao se u toliko više i uspješnije kulture, 
u koliko je više u jednu ruku bila zasnovana na te¬ 
meljnih istinah razuma i ćudoredja, a u drugu crpala 
svoju snagu iz božanske objave i propisž evangjeoskih. 

■) Registr. VIII, 24 ad Sabinian. episcop. 

2 ) Ibid. V, 58 (53) ad Virgil. episcop. 

s ) Ibid. V, 37 (20) ad Mauric. Aug. 

4 ) Ibid. III, 61 (65) ad Mauric. Aug. 

°) Registr. V, 41 (43). 

6 ) Ibid. V, 37 (20). 

7 ) Ibid. V, 6 (IV, 47). 

A narodi onoga vremena težili su unatoč svojemu 
divljačtvu i pomanjkanju izobraženosti i kulture za 
životom, što im ga ipak nije mogao podati nitko osim 
Krist po Crkvi: Ja dodjoh, da imaju život i 
obilnije imaju 1 ). I oni primiše život, i to obilato. 
Od Crkve ne može dakako proizlaziti drugi život nego 
vrhunaravni, ovaj pak uključuje u sebi i svu naravnu 
životnu snagu te ju njeguje. Ako je korien svet, i 
grane su, tako Pavao narodu poganskomu;... 
ti pak kao divlja maslina priciepio si se na 
njih i postao si zajedničar u korien u i u 
masti od masline 2 ). 

A premda naše doba uživa svjetlost kršćanske 
kulture u tolikoj mjeri, da se sa vremenom Grgurovim 
ne može nikako da izporedi, čini se ipak, da mu je 
dodijao taj život, iz kojega su poglavito, često puta 
jedino, kao iz vrela proiztekla tolika dobra ne samo 
prošlosti, već i sadašnjosti. Sadašnje doba ne zadovo¬ 
ljava se tim, kako je to bivalo nekoć, da za slučaj, 
kad se pojave krivovjerja i razpre, odsieče ih kao 
bezkoristnu granu, već ono traži uprav najdublji korien 
stabla, to jest Crkvu, i nastoji da ju liši životna soka, 
i tako to sigurnije usahne te u napredak ne tjera novih 
mladica. 

Ova zabluda našega doba, koja, budući vrelo svim 
ostalim zabludam, jest zajedno i najglavnija, jest razlog, 
poradi kojega oplakujemo propast tolikih duša, tolike 
štete vjeri učinjene, a pri čemu nas obuzima strah, da 
nam predstoje i gora zla, ako medju tim ne zahvati 
ruka liečnikova. Poriče se naime vrhunaravni red, da 
je sviet stvoren od Boga, koji svimi stvarmi ravna i 
upravlja; nadalje poriču, da je čudo moguće; ako to 
ukloniš iz svieta, tad su potreseni temelji kršćanskoj 
vjeri. Pobijaju se i dokazi, kojimi se dokazuje, da ima 
Bog, i sa nevjerojatnom drzkošću zabacuje se nepo¬ 
bitno dokazivanje — ma da je to zabacivanje u opreci 
sa prvotnimi zakoni mišljenja — kojimi se zaključuje 
iz učinaka na uzrok, naime na Boga i na njegove ne¬ 
izmjerne vlastitosti. Jer što je na njem nevid¬ 
ljivo, od postanka svieta moglo se poznati 
i vidjeti na stvorenjih, i njegova vječna 
sila i božanstvo 3 ). Odatle je put otvoren do dru¬ 
gih zamašnih zabluda, što se protive zdravu razumu, 
a i po ćudoredje su opasne. 

Netemeljito poricanje vrhunaravnog načela, što je 
vlastitost lažno nazvane znanosti*), pričinja se 
kao tražbina lažljive isto tako istorijske kritike. Sve, 
što na koji mu drago način zasieca u područje vrhu¬ 
naravnoga, bilo da ga sačinjava, ili da je s njim više 

>) Joann. X, 10. 

*) Ad Rom. XI, 16, 17. 

:l ) Ad Rom. I,. 20. 

*) 1 Tim. VI, 20. 


manje spojeno, ili da ga predpostavlja, ili jer se mnoge 
pojave samo po njem mogu da protumače, sve se to 
bez ikakva daljnog iztraživanja jednostavno iz po- 
vjesti odstranjuje. Takove su stvari božanstvo Kristovo, 
njegovo utjelovljenje krepošću Duha svetoga, njegovo 
uzkrsnuće od mrtvih njegovom vlastitom snagom i sve 
ostale temeljne istine naše vjere. Kad se jedanput uda¬ 
rilo tim krivim putem, tad znanost nije više ni na je¬ 
dan zakon kritike vezana, i ona može iz svetoga pisma 
po volji sve odstraniti, što joj se ne svidja te se. pro¬ 
tivi onomu, što hoće da dokaže. Ako se naime poriče 
vrhunaravni red, onda treba povjest o osnutku Crkve 
sazdati na posve drugom temelju, i to je razlog, za¬ 
što novotari postupaju po svojoj volji sa spomenici 
povjesti, dok ih ne nastoje iztumačiti u smislu spisate¬ 
lja, već po svojoj miloj volji. 

Obsežnim znanstvenim razpravljanjem i prividnom 
dokaznom moći navedenih razloga budu mnogi tako 
prevareni, da ili vjeru izgube ili se u njoj veoma uz- 
kolebaju. A ima i takovih, koji ne će doduše vjerom 
ni mrve krenuti, ali zaziru od kritike, tobože kao od 
raztvorne sile, premda ona kao takova nije opasna, te 
može, ako se njom na pravi način služimo, kod iz¬ 
traživanja veoma koristiti. Ni oni ni ovi ne svraćaju 
svoje pažnje na krive hipoteze i predpostave, na lažno 
nazvanu znanost, što služi, za izhodište, a od koje se po 
tom nuždno dolazi do krivih zaključaka. Jednim naime 
krivim filosofijskim načelom mora da se sve pokvari. 
Ove pak zablude ne će se moći nikada dosta opro- 
vrći, ako se ne zauzme drugo stanovište, to jest, ako 
dotični, koji zalutaše, ne izadju iz tvrdje svoje kritike, 
u kojoj misle da su zaštićeni, i ako ne budu povedeni 
na pravo polje filosofije, koje kad ostaviše, upadoše 
u zablude. 

A boli čovjeka, ako je primoran da prekori mu¬ 
ževe inače oštroumne i vrlo revne riečmi sv. Pavla, 
kad kudi one, koji od ove zemaljštine ne podižu duh 
svoj k onomu, što je sakriveno čovječjemu oku: Iz- 
prazni postaše u svojih mislih i potamnje 
nerazumno srce njihovo. Kad su se gradili 
mudri, poludješe 1 ). Zaista, mora se ludjakom 
svak prozvati, koji duševne svoje sile za to rabi, da 
gradi na piesku. 

Isto tako treba oplakivati one ruševine, što pro¬ 
izlaze iz toga poricanja na polju ćudoredja i družtve- 
noga života. Ako se ostavi načelo, da osim ovoga 
vidljivog svieta ima još nešto božansko, onda više nema 
nikakova sredstva, da se uzburkane i najgore strasti 
drže . na uzdi, a ove kad zarobe srca, počinit će sve, 
što je najužasnije. Zato ih predade Bog željam 
njihovih srca, u nečistoću, da se pogane 

>) Ad Rom. 1, 21, 22. 

tjelesa njihova med ju n j i m i's a mi m i 1 ). Ali 
vani, častna braćo, ne će izmaknuti, kako je svuda 
zadrla moralna izkvarenost, koju svjetovna vlast ne 
može suzbijati, ako se ne uteče k sredstvom višega 
reda, o kojem govorismo. No i druga zla svjetovna 
vlast ne može da izlieči, ne može ništa da učini, ako se 
zaboravi ili se poriče, da je svaka vlast od Boga. Jedina 
onda još uzda jest sila, kojom da se sve upravlja; ali ova 
sila ne može se uviek upotrebiti, a ni ne razpolaže 
se vazda njom, tako da narod kao od sakrivene 
rane boluje, te je sa svim nezadovoljan, usvaja si 
pravo, da može vladati se i raditi po volji, diže ustan¬ 
ke, silovitom rukom prouzrokuje državne prevrate, te 
se ne. osvrće ni na što, ni na božanska ni na ljudska 
prava. Ako je odstranjen Božji auktoritet, onda se ne 
štuju ni državni zakoni ni najnuždnije njegove ustano¬ 
ve, prezire se pravica, dapače i u naravnom pravu 
ustaljena sloboda tlači se i guši; napokon zadje se 
tako daleko, da se razkidaju veze obiteljskoga života, 
ta prva i najsigurnija osnova gradjanskomu družtvu. 
Zato i jest u ovo Kristu neprijateljsko doba puno teža 
uporava 1 onih uspješnih sredstava, što ih je on udielio 
svojoj Crkvi, da narode potiče na vršenje svojih 
dužnosti. 

Ipak ni od kuda spasenja osim u Krista. J e r n e 
ima drugoga imena pod nebom danoga 
ljudem, u kojem bismo se mi mogli spasti 2 ). 
K njemu se dakle treba povratiti, pred njegove noge 
valja da se bacimo, iz onih božanskih ustiju treba da 
čujemo rieči vječnoga života; on jedini može nam 
pokazati put, te opet postignemo život vječni; on jedini 
može nas u istini poučiti; on jedini može nas po¬ 
vratiti u život, on, koji o sebi reče: Ja sam put, 
istina i život 3 ). I opet se pokušalo ljudske stvari 
urediti bez Krista; uzeše graditi a zabaciše kamen 
ugaoni, što je Petar prigovorio onim, koji razapeše 
Isusa. I eto podignuta masa poruši se, a pod ruševina- 
mi nadjoše se njezini graditelji. A Isus, kamen ugaoni 
čovječjega družtva, ostade, i ponovno se obistinila 
rieč, da je samo u njemu spasenje: Ovo je kamen, 
koji vi zidari odbaciste, koji postade gla¬ 
va od ugla; i ne ima ni u jednom drugom 
spas enj a 4 ). 

Odatle možete, častna braćo, lako razabrati, kako 
je po svakoga od nas uprav prieka potreba, da po¬ 
dupiremo najodlučnije i sa svimi dopuštenimi sredstvi 
ovaj vrhunaravni život kod svih slojeva ljudskoga 
družtva, tako u najprostijih radnika, koji si težkim 
svakidašnjim radom svoj kruh zaslužuju, kako i u zemalj- 

>) Ad Rom. I, 24. 

>) Act. IV, 12. 

8 ) Joann. XIV, 6. 

4 ) Act. IV, 11, 12. 


skih mogućnika. Osobito treba zazivati milosrdje Božje 
privatnom i javnom molitvom, da nam svojom sna¬ 
gom u pomoć priteče, kako su nekoć apostoli vapili, 
kadno ih oluja stisla: Gospodine, spasi nas, iz¬ 
gibosmo 1 ). 

Ali to sve nije dovoljno. Grgur naime kori bi¬ 
skupa, ako iz ljubavi k svetoj samoći te iz gorljivosti 
k molitvi ne ulazi u bojne redove, da hrabar boj 
bije za stvar Gospodinovu, kori ga ovimi riečmi: 
Nosi prazno ime biskupa 2 ). I to pravom; jer 
živom i neumornom riečju treba prosvjetljivati duhove, 
odlučno pobijati zablude pomoću temeljite filosofijske 
i bogoslovske znanosti te svimi drugimi sredstvi, što 
ih na ruke pruža pravi napredak istorijskog iztraživa- 
nja. Povrh toga treba sve od Krista izdane zapoviedi 
svojski i sgodno stavljati na, srce svim, da nauče, 
kako treba sebe svladavati, čuvstvi srca upravljati, na- 
duvenu oholost obuzdavati, starješinam posluh izka- 
zivati, pravednost štovati, sve ljubavlju obuhvaćati, 
trpkoću nejednaka posjeda u gradjanskom družtvu 
ublaživati u duhu kršćanske ljubavi, pamet i srce od 
zemaljskih dobara odvraćati, te se zadovoljavati sudbi¬ 
nom, što ju je pojedincem dosudio Promisao, kao i 
nastojati, da se ona ublaži što tačnijim vršenjem vlasti¬ 
tih dužnosti, pa težiti za budućim životom u nadi, da 
nas čeka vječna plaća. Ovo treba na osobit način za- 
sjeći u srce, tako da prava, istinita pobožnost uhvati 
dubok korien, te svak svoje dužnosti kao čovjek i 
kršćanin zasvjedoči ne samimi riecmi nego i djeli, da 
se sa šinovljim pouzdanjem utječe Crkvi i njezinim 
službenikom, da okriepljen milošću svetih sakramenata 
uredi svoj život prema propisom kršćanskoga zakona. 

S ovimi glavnimi dužnostmi svete službe treba 
da je spojena i ljubav ka Kristu, tako da možemo 
njom napunjeni svakoga, koji je pao, podići, svakoga, 
koji je žalostan, utješiti i svakoj potrebi u pomoć pri¬ 
skočiti. Takovoj ljubavi treba da se posve podamo, 
pred njom neka sve naše uzmakne, njoj neka bude 
zapostavljena naša korist i probitak, mi treba da bude¬ 
mo svim sve 3 ), da sve spasemo, makar nas stajalo i 
vlastitog života po izgledu Isusovu, koji to i traži od 
pastira Crkve: Dobri pastir dušu svoju daje 
za ovce svoje 4 ). Ovakimi dragocjenimi opomenami 
puni su spisi, što ih Grgur ostavio, a koje je u javno¬ 
sti zasvjedočio tolikimi izgledi svojega čudovitog 
života. 

Budući pak da se ovo nuždno izvodi i iz naravi 
načela kršćanske objave i iz nutarnjega sustava naše 
apostolske službe, to uvidjate, častna braćo, kako se 

>) Matth. VIII, 25. 

3 ) Registr. VI, 63 (30). Cfr. Regul. past. I, 5. 

’) 1 Cor. IX, 22. 

4 ) Joan n. X, li. 

ljuto varaju oni, koji misle, da će si steći zasluga za 
Crkvu, i za vječno spasenje ljudi da će moći uspješno 
djelovati, ako sa nekom svjetskom razboritošću štošta 
priznavaju lažno nazvanoj znanosti podavajući se iz- 
praznoj nadi, da će na taj način zabludile lakše pre- 
dobiti, dok se u istinu sami izvrgavaju pogibli, da se 
upropaste. Istina je jedna i ne može se razdieliti, u 
vieke ostaje ista i nije podvržena nikakovu vremenu. 
Isus Krist jučer, i danas: on isti i u vieke 1 ). 

I oni sami sebe veoma varaju, koji služe obće- 
mu dobru, te navlastito probitke nižih slojeva za¬ 
stupaju i za svakidašnje se životne potrebe skrbe; 
usuprot mukom prelaze preko duševnoga spasenja i 
najvažnijih dužnosti kršćanske vjere. Oni se na žalost 
kad i kad ne ustručavaju gdjekoje važne zapoviedi 
evangjelja pokriti kao nekom koprenom u bojazni, da 
ih se ne će baš rado poslušati ili da se ne će na 
njih ni osvrnuti. Doduše ne protivi se mudrosti, ako 
postepeno odkrivamo istinu, kad se radi o onih, koji 
su našim ustanovam posve tudji, te od Boga posve 
udaljeni. Prije nego zarežemo u ranu, veli 
Grgur, moramo je se polako rukom dota¬ 
knuti 2 ). Ali takav postupak zaodieva se putenom mu¬ 
drolijom, ako postane obćenito pravilo, i to to više, 
što se čini, da bi se tako malo cienila milost Božja, 
što se ne dieli samo svećeničtvu i njegovim službeni- 
nikom, nego svim, koji vjeruju u Krista, da uzmogne- 
mo i riečju svojom i izgledom utjecati na njihova 
srca. A takove vrste mudrolija bila je Grguru nepo¬ 
znata, i kad je evangjelje propoviedao i' kad je druga 
djela činio, da ublaži nevolje iskrnjega. Postojano 
sliedio je stope apostola, koji su putujuć svietom, da 
Krista propoviedaju, govorili: Mi propoviedamo 
Krista razapeta, Židovom dakle smutnju, 
a poganom bezumlje 3 ). Pa ipak, ako je ikada 
bilo doba, u koje bi sredstva čovječje mudrosti bila 
posve udešena prema vremenu, a to je bilo za cielo 
ono doba, kada srca niesu bila nipošto pripravna, da 
prihvate jednu ne samo novu nauku, već koja bi se 
uobće strastim onako žestoko protivila i sa vanredno 
cvatnom kulturom Grka i Rimljana onoliko kosila. 
Ipak su apostoli smatrali takovu mudrost sebi tudjom, 
pošto su im bile poznate božanske odluke: Bogu se 
svidjelo ludošću poučenja spasti one, 
koji vjeruju 4 ). Ova je ludost, kako uviek, tako i 
sada onim... koji se spašavaju, to jest 
nam, sila Božja 5 ). Smutnja križa kako prije 
tako i u napredak pružat će nam najmoćnije oružje; 

*) Ad Hebr. XIII, 8. 

2 ) Registr. V, 44 (18) ad Joannem episcop. 

s ) 1 Cor. I, 23. 

J ) Ibid. I, 21. 

s ) Ibid. 1, 18. 

kako nekoć, tako ćemo i unapried u tom znaku iz- 
vojštiti pobjedu. 

Ali ovo oružje, častna braćo, gubi svu svoju 
snagu i nema od njega nikakove koristi, ako se s njim 
služe oni, koji ne živu s Isusom nutarnjim životom, 
koji niesu prožeti pravim i jakim duhom pobožnosti, 
koji sa svim žarom duše svoje ne revnuju za slavu 
Božju i širenje njegova kraljevstva. Sve je to držao 
Grgur tako potrebnim, da je najveću brigu uložio u 
izbor takovih biskupa i svećenika, koji su u velike 
revnovali za slavu Božju i pravo spasenje ljudi. U tu 
svrhu sastavio je svoju knjigu s nadpisom: Regula 
pastoralis, u kojoj su postavljene za izobraženje 
klera i djelovanje biskupa ustanove takove, što niesu 
bile primjerene samo za ona vremena, već su veoma 
pristale i za sadašnjost. Kao kakav svietao Ar- 
gus, veli njegov životopisac, upirao je oči pastir¬ 
ske svoje brige na sve strane svieta 1 ), da netom 
zapazi u kleru kakovu pogrješku ili nemar, odmah 
na to i pripazi. On bi uzdrhtao na samu pomisao o 
pogibli, da bi se zloduh pokvarenosti mogao uvući u 
ćudoredje klera. I kad bi doznao, da je povriedjena 
crkvena stega u ovoj ili onoj tački, vrlo bi se uzne¬ 
mirio i ne bi se mogao da smiri. Tada bi opominjao 
i korio, kršiteljem se grozio crkvenimi kaznami, kad- 
kad ih i sam davao, te bi bez otezanja odstranio ne- 
vriedne i ne obaziruć se ni na kakove svjetovne ili 
lične obzire digao ih sa službe.’ 

Osim toga izdao je mnoge naputke, što su u 
njegovih spisih često izrečeni ovimi riečmi: Kojim 
će se srcem primiti službe jednoga posre¬ 
dnika puka kod Boga onaj, koji ne zna da 
svojim zaslužnim životom posjeduje nje¬ 
govu milost? 2 ) — Ako mu dakle u djelo¬ 
vanju živu strasti, kako se može ranjeniku 
nametati za liečnika, kad u licu sam ranu 
nosi? 11 ) — Kakovu će se uspjehu moći nadati kod 
vjernika, ako propovjednici istine svojim vlada¬ 
njem ono pobijaju, što riečmi propovie- 
daju 4 ). — Zaista ne može onaj griehe osta¬ 
lih odstraniti, koga njegovi vlastiti naka¬ 
zu j u 5 ). 

Sliku pravoga svećenika ovako si umišlja i crta 
na ovaj način: Takav je onaj, koji pošto je 
obumro putenim strastim, vodi već duhovni 
život; koji ne ide za udobnost-mi svieta; 
koji se ne plaši nikakovih protivštin-a, koji 
samo teži za nutarnjim i dobri;... koji ne 


■) Joan. Diac. lib. II, c. 55. 
a ) Reg. past. I, 10. 

*) Ibid, I, 9. 

4 ) Ibid. I, 2. 

5 ) Ibid. I, 11. 

čezne za tudjim, već je podatljiv sasvojim; 
koji se kao pobožan čovjek brže skloni da 
oprosti, ali opraštaj u ć koliko treba ne će 
se ogriešiti o tražbine pravednosti; koji 
ne počinja što nije dopušteno, a što drugi 
skriviše tako žali, kao da je sam počinio; 
koji slaboće iskrnjega iskreno sažaljava; 
k oji se raduje sreći iskrnj ega kao svo j o j; 
koji u svem što radi služi drugim u tolikoj 
mjeri za izgled, da, što se bar tiče vanjskih 
čina, ne treba se zastidjeti; koji nastoji 
tako živjeti, da može i suhoparna srca obil¬ 
nom besjedom natopiti; koji je po molitvi 
i izkustvu naučio, da može od Boga sve za¬ 
dobiti, što traži 1 ). 

Kako osbiljno mora dakle biskup, častna braćo, 
sam sa sobom i pred Bogom promišljati, prije nego 
na nove levite ruke položi! Niti poradi ličnih 
obzira, nit'i poradi podastrtih mu molba ne 
smije se usloboditi, te kogagod pripustiti 
k svetim redovom, već izključivo one, koji 
su se svojim vladanjem dostojnimi izka- 
zali 2 ). A kako zrelo treba da promisli, prije nego 
novoredjenim svećenikom povjeri dušobrižničtvo ! Ako 
ih ne prokuša brižna skrb izkusnih svećenika, ako nije 
iznad svake sumnje, da su čestita života, da rado pria¬ 
njaju uz vježbe pobožnosti, da rado vrše propise, što 
ih uzpostavi. ili crkveni običaj, a trajno izkustvo kao 
valjane ih dokazalo, ili što su naredjeni od onih, koje 
Duh sveti postavi za biskupe, da upravljaju 
Crkvom B ožj om s ), to za cielo ne će svoju sve¬ 
ćeničku službu vršiti na dobro nego na štetu kr¬ 
šćanskoga puka. Oni Će naime prouzročiti razne razpre, 
utirati put više manje potajnim pobunam i tako puku 
žalostan izgled pružiti, kao da medju nami vladaju ne 
znam kako veliki neskladi, dok u iztinu tužne te po¬ 
jave niesu drugo nego plod oholosti i tvrdokornosti 
nekolicine. One, koji siju razdor, treba izključiti od 
svih služba; takovih apostola Crkva ne treba, niti su 
u službi razpetoga Krista, već su sami sebi apostoli. 

Pričinja nam se, kao da gledamo na svoje oči 
Grgura, kako ga u Lateranu zaokružio velik broj sa 
svih strana sabranih biskupa i sav kolik kler rimski. 
Kako bujnom besjedom poučavaju usta njegova sve¬ 
ćenike o dužndstih! Kako ga trošila živa njegova 
revnost! Njegova kao striela besjeda udara ljude opa¬ 
ke; njegova je svaka rieč kao bič, kojim je izgonio 
lienčine; plamen je božanske ljubavi, kojim se i naj¬ 
žešća srca blago zahvaćaju. Čitajte, častna braćo, i 

*) Reg. past. I, 10. 

a ) Registr. V, 63 (58) ad universos episcopos per Hellad. 

3 ) Act. XX, 28. - 


dajte, da tu divnu homiliju*) svetoga pape čita i raz¬ 
mišlja kler vaš osobito u vrieme godišnjih duhovnih 
vježbanja. 

On isti, a ne bez velike žalosti u srcu, ovako se 
medju inim tuži: Eto, sviet je pun svećenika, 
ali ipak vrlo riedko da se nadje poslenik 
u žetvi Božjoj; jer preuzesmo doduše sve¬ 
ćeničku službu, ali djelo dužnosti ne iz- 
punjavamo 2 ). Doista, kakvimi bi silami Crkva 
danas razpolagala, kad bi brojila toliko radnika, ko¬ 
liko ima svećenika! Kako obilati plodovi proizašli bi 
ljudem iz božanskog života Crkve, kad bi se svaki 
pojedini posvetio tumačenju toga života! Za svoga 
života Grgur je oživio tu gorljivu revnost, te je i to 
polučio, da je ona i za kasnijih vremena potrajala. Cieli 
srednji viek može se prozvati Grgurovim, jer bi se 
gotovo sve moglo svesti na toga papu: ili pravila, po 
kojih treba upravljati crkvenimi službami, ili mnogo¬ 
brojna uputstva, kako se imaju podizati i uredjivati 
javni obćemu dobru namienjeni zavodi, ili načela, 
kako se ima težiti za savršenim životom i što vriede 
za redovnike, ili napokon uredba crkvenih obreda i 
crkvenoga pjevanja. 

Vremena su se medju tim veoma promienila, ali 
kako smo već često spomenuli, u životu Crkve nema 
promjene. Od božanskoga svog Utemeljitelja baštinila 
je snagu, kojom je dorasla svakomu vremenu, pa bilo 
i zvalo se kako mu drago, a kojom ne samo da se 
skrbi za spasenje duša, što je njezin zadatak, već i 
doprinosi veoma mnogo za procvat prave kulture, što 
i sliedi iz naravi njezine službe. 

Poklad božanske objave, što je Crkvi predan, da 
ga čuva, treba da sve, što je na zemlji istinito, dobro 
i liepo, krepko podupire, i to krepčije, što se više sve 
to odnosi na Boga, kao na konačno počelo svake 
istine, dobrote i- ljepote. 

Veliku korist donosi božanska nauka i ljudskoj 
znanosti, dok se po njoj otvara veliko polje za spo- 
znanje novih činjenica u naravnom redu, ili se utire 
pravi put iztraživanju, a odstranjuju se zablude gledom 
na sadržinu i metodu. I tako nalik na svjetionik po¬ 
diže se iz luke, i dok u jednu ruku noćnim brodarom 
razsvjetljuje mnogošta, što je tmina sakrivala, u drugu 
ih ruku opominje, da se klone pećina, na koje bi se 
brod mogao nasukati i potonuti. 

Na moralnom polju podao nam je Spasitelj za 
najviši izgled savršenosti Otca svojega 3 ), samu neiz¬ 
mjernu dobrotu Božju. Snažna je to pobuda, da se to 
dublje u srce uciepe i to savršenije vrše naravni mo¬ 
ralni zakoni, tako da bude to na korist kako poje- 

*) Hom. in Evang. I, 17. 

'•“) Ibid. n. 3. 

3 ) Matth. V, 48. 

dincem, tako obitelji i đelomu družtvu. Po ovoj su 
se snazi varvarski ljudi zaista otresli divljačtva, te 
pripitomljeni dostali se prosvjete i uljudbe; ona 
je pridigla odbačenu čast žene, skinula s vrata 
jaram robstva; poredak, kojim se uredjuju raznoliki 
gradjanski odnosi, te koji je u toliko slabio, u koliko 
se udaljivao od pravde i pravice, ona je pridigla i obja- 
čala; nekadašnje pravice po njoj su opet uzposta- 
vljene; ona je proglasila pravu slobodu duha i postala 
čvrsta obrana domaćemu i javnomu miru. 

Ako umjetnosti teže k Bogu, vječnomu praliku 
svake ljepote, onda se to lakše uzvisuju nad ono, što 
je obično, i mnogo krepčije će iznieti ideju, u kojoj 
se sadrži život umjetnosti. Neizrecivo mnogo izvedoše 
umjetnosti službujući vjeri, u kojoj se prikazuje Bo¬ 
žanstvu sve, što uobće umjetnosti posjeduju Boga do¬ 
stojno gledom na puninu i bogatstvo kao i na ljepotu 
i milovidnost oblika. To je izvor svetoj umjetnosti, to 
je temelj, na kojem je svako svjetsko umieće stajalo i 
stoji. Što smo u posebnom jednom Motu proprio 
skorice kazali o preustrojstvu rimskoga pjevanja i 
crkvene muzike, to isto vriedi i za slikarstvo, kipar¬ 
stvo i gradjevinsku umjetnost, ta sjajna djela čovječ¬ 
jega duha, što ih je Crkva vazda poticala i podupi¬ 
rala. U tom velikom duhu ljudski je rod podizao hra¬ 
move, u kojih kao u kući Božjoj duh se za uzvišenih 
obreda i miloglasna pjevanja podiže u nebeske visine. 

Ovakove je blagodati mogao Grgur svojim sa- 
vremenikom i potomstvu izkazati. Isto ćemo i mi, gle- 

dom na čvrst temelj, na kojem stojimo, i na sredstva, 
kojimi razpolažemo, postići u naše doba, ako dobra, 
što ih hvala Bogu nadjosmo, revno sačuvamo, a ono, 
što se udaljilo od pravoga puta, obnovimo u 
Kristu 1 ). 

Milo Nam je ovo Naše pismo zaključiti onimi 
riečmi, kojimi je Grgur završio onaj svoj znameniti u 
Lateranu držani sabor: Braćo, osbiljno razmi¬ 
šljajte o tom, nastojte, da se i iskrnji 
vaš okoristi tim; trsite se, da uzmognete 
podati svemogućemu Bogu plodove vaših 
od njega primljenih darova. Ali ovo, što 
velimo, bolje ćemo u vas postići molitvom 
nego govorom. Pomolimo se: Bože, koji si 
hotio postaviti nas za pastire narodu, 
udieli molimo, da čim nas nazivaju ljudi, 
zavriedimo pred tobom u istinu takovi 
biti 3 ). 

Uzdajući se, da će se udostojiti Bog na zagovor 
svetoga pape Grgura uslišiti ove ponizne molbe, po¬ 
djeljujemo kao zalog božanskih darova i u znak Naše 
otčinske blagonaklonosti vam, častna braćo, vašemu 
kleru i puku apostolski blagoslov. 

Dano u Rimu kod Sv. Petra dne 11. ožujka 
g. 1904., na svetkovinu svetoga pape i crkvenog uči¬ 
telja Grgura I., u prvoj godini Našega pontifikata. 

Pijo PP. X. 

') Ad Ephes. I, 10. 

2 ) Hom. cit., n. 18. 




Bakice moja . 

Spjevao M. S. Pavlov. 


2emlja se prenu, 

najljepše ruho oblačit krenu 
lako, polako 

kanda se boji, da se ne smete; 

— izbira, motri, primjera tako 
djevojče, koje kiti se rada; 
sada se smije, sada se tmuri 
baš ko i diete, 

koje ne pozna muka ni znoja. 
Liepa je zemlja ko gospica mlada, 
kada se u crkvu žuri, — 
bakice moja! 

S humaka golih 
divlji šipak u dolinu zuri, 
ljubica stidna u kutu se guri, 
mirisnom usnom Bogu se moli. 

S travke i lista 
mladjani život se blista; 


šume su pune radosnog boja; 
janjčići crni, šareni, bieli 
tratinom skaču: sve se veseli, — 
bakice moja! 

Uskrs je, uskrs: o ustaj i ti! 
Dubokom bezdanu na dnu 
dolje u podzemskom jezeru hladnu 
čuje se lepet zmajevih krila, — 
od stra se budi kraljica vila, 
po šumi šapućuć hiti, 
rastvara tajne po pećinam’ dveri, 
sazivlje kćeri. 

U snježnoj odori maglice lake, 
vlažne od mirisa šumskog i rose, 
hvataju vile sunčane zrake, 
u vis se po njima nose, 
krošnjam se penju u krilo; 
izmedju lišća tamne im oči 

privlače čarobnom moći, 
dozivlju žarko i milo ... 

Ustaj, o ustaj, bakice moja! 
Potpri se štapom, krotko pokroči; 
priliko staroga soja, 
dodji med ljude nove; 
s tobom ću i ja lagaško poći, 
davno nas naša dolina zove . . . 
Poć’ ćemo kano pripovietke dvije, 
kojih se dugo čulo već nije; 
pred nama stupat će stadašce naše 
na pašu, s paše. 

Poć’ ćemo, slušajuć glasove znane: 
slušajuć šapat travice rane, 
sićušnu prepirku jasika plačnih, 
ozbiljno driemanje prastarih šuma, 
žamor gorskih uvala mračnih, 
juriš vihra na pećine tvrde, 
drudanje kola, štono se srde 
negdje daleko rad rdjava druma... 
Ustaj, o ustaj: bilo bi ružno 
ostat u logu, 

dokle spomeni grlašca svoja 
naprežu takovom moći; 

onamo samac ne mogu,, 
meni je tako tužno 
onud bez tebe proći, 
tužno, — bakice moja! 

Ustaj, o ustaj, pa mi bar kaži, 
r^d šta pri tvojoj zelenoj kući 
šutnja turobna straži, 
proljeću vežuć usta, da muči? 

Rad šta li lještak sumorno čuči, 
gledajuć svete čuvare 
— krstove stare, — 
tek mu po gdjeki listak se njiše, 
kano da duša spokojna diše? 

Sve se uspreže, ne će da smeta 
počinka sveta; 
zašto da dolazim i ja, 
kuda se mira angjeo svija? 

Grli, o grli uzglavlje meko; 
ja ću uzalud stiskati oči, 
kada mi bude planinama proći: 
šuštat na liesci će vazda po koja 
malena hvoja . . . 

Snivaj tek: Uskrs je jošte daleko, — 
snivaj, bakice moja! 


Rusko-japanski rat i Crkva katolička u Japanu. 

Piše dr. Ivan Košćak. 


II. 

M' katolici pomišljamo dakako u tom rusko-japan- 
skom ratu sa strahom, premda inače sa vrućim 
srcem, na našu katoličku braću razsijanu po onih 
dalekih ogromnih krajevih Iztoka. Katolici tamo sva¬ 
kako će mnogo pretrpjeti, s velikimi će se križevi 
boriti, a što ih čeka, dragi Bog zna. 

Scienimo, da dvie tri o tom predmetu ovdje 
navedene ne će biti neumjestne, dapače više manje 
zanimljive. 

U Japanu, Koreji i Mandžuriji ima oko 75 
milijuna žitelja, (u samom japanskom carstvu oko 40 
milijuna), a malo ne sve poganluk debeli; na taj 
omašni broj ako dodje oko 140 hiljada katoličkih duša, 
zahvalimo Bogu! Svuda su većinom zabavljeni fran- 
cezki vjerovjestnici; oni su, kako pomenuti O. Hinard 
svjedoči, barem do najnovijih dogadjaja uživali i u 
Mandžuriji i u Japanu podpunu slobodu, u svom radu 
nisu bili nimalo sprečavani. 

Da se vratimo k razgovoru Parižlije sa O. Hi- 
nardom. „Čitao sam," govorio Parižlija, „da, netom 
su Rusi zaposjeli Mandžuriju, poplaviše zemlju popovi 
grčkoiztočnjaci." — „Sgoljna neistina. Nema niti jedno¬ 
ga ruskoga popa tamo, jeste li me dobro razumjeli?" 


— „A vaše misije, nisu li one spriečene u radu?"' 

— „Nipošto. Rusi su se spram nas uviek tako vladali, 
kako bi se i Francezi bili ponieli. Kad je ono godine 
1900. bio pokolj, Rusi su spasli život mnogim od 
naših misijonara i častnih sestara. Svuda i vazda bila 
je njihova pomoć brza i izdašna. Kad je opet na¬ 
stao mir, istina, da je medju misijonari i gdjekojom 
od oblasti bilo zavladalo neko nesporazumljenje." 
Ali to je potrajalo tek posve kratko vrieme. A znate li, 
što je bio povod nesuglasicam ? Tumači, kojimi su 
se Rusi služili, a bili su to često stari Bokseri. Mo¬ 
žete si misliti, kako su oni vršili svoj posao. U sa¬ 
mom početku bilo je slučajeva, da je po gdjekoji od 
željezničkih činovnika stao nam zanovietati sbog 
putničkih listova. Ali poglavari ne samo što su nam 
išli na ruku, te svojom ljubaznošću uklonili potežkoće, 
već su nam misijonarom suviše dali povlasticu bez- 
platne vožnje na željeznici." — „Sve u svem dakle, 
moj Otče, misijonari će biti zadovoljni s ruskom 
okupacijom?" — „Veoma zadovoljni. Četiri su godine, 
što smo s njimi zabavljeni, i kroz sve to vrieme nije 
se desio jedan iole važan slučaj, na koji bismo se 
mogli potužiti, i mi ne možemo nego željeti, da ti 
odnosi i u napried potraju." — „A što kažu vaši 

misijonari o Japanu i Japancih?" — Odgovori O. 
Hinard: „Oni ne mogu drugo nego se hvaliti, jer 
uživaju u cielom. carstvu Mikadovu podpunu slobodu, 
tako da imaju dosta utjehe." 

Tako odličnom svjedoku moramo naravno posve 
povjerovati i ne možemo na ino, nego da s tamošnjom 
Crkvom zahvaljujemo dragomu Bogu za tu milost. 
Bude li Japan poražen od Rusa, s kojim je Francez 
u tiesnom odnosu saveznika, hoće li i tada misionar¬ 
skoj ladji vjetar u krmu duvati, drugo je pitanje. 
Pokazat će budućnost. Kako se je u ostalom bujno 
već bio razcvjetao cviet kršćanstva u Japanu, bit će 
možda donekle poznato, i da se je bilo prosliedilo 
jednako dalje, gdje bi danas već bila katolička Crkva? 
Ne 58 hiljada, već više milijuna duša brojila bi ona 
danas u Japanu. A kako se desilo, da je takova pro¬ 
mjena nadošla, te se sada jedva 58 hiljada katolika 
broji u Japanu? 

Prije tri i po vieka, oko polovine 16. stoljeća, 
zasjala je po prvi put posred onih gustih tmina luč 
svete vjere. Bio je veliki apostol Indije, sveti Franjo 
Ksaverski, koji našavši onaj jadni narod strašno za¬ 
pušten i grozno izkvaren, zače poznatom svojom 
apostolskom revnćšću i svim žarom svoje plemenite 
duše za nj se zauzimati i njegovu preporodu svoje 
sile posvećivati. Svojom živom rieči, što ju podkre- 
pljivao u jednu ruku svetim životom a u drugu toliki- 
mi sjajnimi čudesi širom cieloga carstva, uveo je po 
sv. krstu nebrojene Japance u Crkvu, učinio ih dionici 
neizrecivih blagodati sv, vjere Kristove. A nije to bila 
samo priprosta čeljad, već je i velik broj poganskih 
velikaša obljubilo sv. vjeru Isusovu. Da, sam kralj 
Bungo prignu svoj vrat pod sladki jaram Isusov, uze 
na se lako breme Isusovo. Bilo je godine Spasa 
1552., kad se je sv. apostol nakon više od dvo¬ 
godišnjeg angjelskog i nadčovječjeg rada oprostio sa 
svojimi miljenici i zaplovio opet put Indije, ne da se 
ostavi taj divni cvjetnjak svojoj sudbini, nego da¬ 
pače da kroz vrata jedared otvorena unidju i ostali 
poslenici u vinograd Gospodnji, te obradjuju dalje 
isto polje i nastave taj sveti i tolikimi uspjesi okru¬ 
njeni apostolski rad. I tako vidimo pomalo po svem 
otočju razsijanih raznih redovničkih družba: Isusovce, 
Franjevce, Augustince i Dominikance, kako svak od 
njih sebi doznačene krajeve marno obradjuje. 

Sunce Božje pravde, što bilo granulo nad Japa¬ 
nom, bilo dobrano i poodskočilo na obzorju sv. 
Crkve, tako te kroz punih 30 godina evangjeoska 
nauka na sve strane prodire, sve to više pristaša 
broji, i srce se je katoličko širilo od radosti, kad je 
vidjelo, gdje se ne žaca i kraljevskim grimizom za- 
odjeveni medju puk saći, da mu lomi kruh nebeski, 
kad je slučajno bilo ponestalo za tu službu odredjenih 

misijonara; a ne samo da kralj Gotto propovieda 
rieči vječnoga života, nego će on sa štapom u ruci 
i zaredati u pojedina seoca i tu poučavati odraslije 
i mališe, a ljude na umoru tješiti i sokoliti, da se 
spreme na put u blaženu vječnost. 

U kakovu se je položaju nalazila Crkva Kristova, 
možemo dobrano odatle zaključiti, što je godine 
1582. kralj odposlao u vječni grad k namjestniku 
Kristovu Grguru XIII. sjajno odaslanstvo, koje će 
mu se pokloniti i izreći čuvstva odanosti i ljubavi, 
kojimi odišu spram njegove Svetosti i kralj i svi 
ostali vjernici. Čovjek se mora diviti, kad čita one, 
što u srce baš diraju, rieči, a što ih kralj Bungo 
upravio nasljedniku sv. Petra apostola. Ne može da 
dodje lično, tako od prilike piše, što veoma žali, 
pošto je i u rat zapleten, pa onda već i godine pri- 
tisnule i bolesti se pojavile. Ali da mu je to posrećilo, 
tko sretniji od njega, kad bi njegovoj Svetosti mogao 
poljubiti noge, kad bi mogao na čelo primiti znak 
sv. križa, učinjen posvećenom desnicom njegove 
Svetosti! 

Ima tiekom godine prekrasnih dana, ali nije ništa 
novo i neobično, ako se u, tili čas slika promieni. 
Neslućenom brzinom naoblači se nebo, podigne se 
vjetar, sgusnu se oblaci crni i težki, i eto strašne 
oluje i težka grada, koji će ti u nekoliko časaka 
oboriti rad tolikih mjeseca, nebrojenih žuljeva. Na 
hiljade je kvara; vjetar, voda i vatra kao za okladu 
udri i haraj! Nad krasnimi poljanami i bujnimi cvjet- 
njaci može se čovjek sit da naplače. — Slično se 
sbilo i na crkvenom polju pod konac 16. stoljeća u 
nesretnom Japanu. Dodjoše Španjolci; što i koliko su 
krivi, neka ih Bog sudi; bilo kako mu drago, zapelo 
o njih oko cara Taikosame; crne mu se slutnje po¬ 
rodile u srcu. Šta, oni da osvoje našu grudu, njihov 
barjak da se razvije nad djedovinom našom! Nipošto 
i nikada. Eto puče top -— što naviesti kršćanstvu novo 
razdoblje. Sakrilo se liepo sunašce, sastaviše se svi 
elementi, što su od potrebe, da provali silna oluja. 
Na carevu zapovied bi pohvatano više kršćana, što 
svećenika što svjetovnjaka, a dok je naložio, da mu 
se podastre tačan popis kršćana — prestravi se. Ili je 
mislio sve izkorieniti, a što? zemlja da ostane gotovo 
bez pučanstva? Ne ide. Odustalo se od nauma, ali 
ipak 26 kršćana, medju kojimi troje dječice, bi na 
podnožju jednoga bumca kod Nagasakia razapeto na 
drvo križa. Divno završiše svoj viek. Ponieše se tako, 
te čovjek misli, kad čita, kako su se za vrieme muka 
vladali, da je posred kršćanskih junaka netom usta¬ 
novljene božanskom krvlju Kristove Crkve. 

Koje li sreće, da su nakon te bure opet nadošla 
liepa i ugodna vremena! Na žalost, uspjelo paklu 
u vječnom trzaju podržavati mladu japansku Crkvu. 

Kao da se zakleo, da će ju uznemirivati i svaki joj 
pokus u klici ugušiti. 

Strašno malo prije spomenuto progonstvo počelo 
jenjavati, i činilo se, da će se poravnati i posljednje 
potežkoće, kad al eto kao preko noći uzvitla se silna 
prašina, zlokoban vjestnik novih krvavih pozorja. Po- 
moliše se na obzorju nove tmurne oblačine, kadno 
stupiše na tlo japansko stranom englezki, stranom 
holandezki trgovci: sami krivovjerci. Neka ih Bog 
sudi, ali činjenica se ne da zaniekati, da su bili do¬ 
ušnici carevi. Pakao izveo svoj naum pomoću svojih 
vidljivih ortaka. Mrze u dnu duše vjeru katoličku, a 
imajući pred očima svoj interes, eto sad treba, tako 
snuju, sastaviti kraj s krajem, i stadoše pričati i ■ doka¬ 
zivati vladaru, da budnim okom prati svaki kretaj 
katoličkih misijonara, te predstraže španjolske podmu¬ 
kle vlade, koja vreba samo na sgodan čas, da se poput 
jastrieba zaleti na svoj plien, da zauzme Japan i pod¬ 
vrgne ga svojemu žezlu. Ranu, što još ne bila za- 
cielila, takovi pogani nokti nanovo otvoriše, u naj¬ 
osjetljiviji živac dirnuše. Tko nije kože Efialtesove, 
pogana duha Judina, tko nije izrod izroda, kako da 
se ne uzburka u dnu duše, kad mu se na neki način 
već pokaže ponor, u koji mu se ima da strovali što 
mu je poslie Boga najsvetije, najmilije, najdragocjenije? 
Domovina u pogibli, da budemo tudji robovi, sluge 
tih bielaca, japansko ime da je za sve vieke izbrisano 
sa lica zemlje? Ne, nipošto i nikada! Rečeno i zape¬ 
čaćeno. Pala odlučna: smrt misijonarom, zator kršćan¬ 
skomu imenu, pa makar mu se i domorodci utjecali. 

I proteče krv na potoke. Više od hiljadu sveće¬ 
nika Božjih i preko 200 hiljada kršćana nadje se 
u jedan kao hip pred užasnimi mukami. Kao da je 
sama sotona unišla u mučitelje. Ne budi nam mrzko 
sjetiti - se za čas divnih ovih kršćanskih junaka, koji 
krasote i divote prvih viekova Kristove Crkve izdaše u 
drugom jednako sjajnom izdanju. Fakat je, da su im 
primjerice nokte kidali, ruke i noge odsiecali, bacali 
ih u jame pune zmija ljutica, bičevali ih tako dugo, 
dok im ne odpalo meso do kostiju, ud po ud im rezali 
ili odpilili, nad žeravicom po malo ih pekli; okrutničke 
ruke pograbile bi glavu materi i njezinu djetetu, te 
udaraj jednom o drugu, dok se ne razmrskaše. Živah¬ 
na je mašta, kako je poznato, u iztočnjaka. I što je 
već ona mogla da smisli i zasnuje ljućih i groznijih 
muka, sve je to poslužilo krvnikom, da izkale svoj 
jed na kršćanskih žrtvah. Naravno, tko popljuvao 
zastavu svete vjere, tko pohulio svetinju kršćanskog 
imena, tko odpao od Krista Boga te se zaletio u 
tabor mučitelja, tko obrekao, da će opet služiti vjeri 
praotaca i poganstvo obljubiti, taj spasao kukavni 
časoviti zemaljski život. Bilo je i takovih; ali ogromno 
množtvo dalo. se sasjeći i ubiti radije, nego da se 


iznevjeri svojemu Isusu. Stablo kršćanske Crkve bilo 
je tako oboreno, malo ne u klici kršćanski život bio 
ugušen, a Bog zna, za kolika vremena. 

Bilo godine 1640., kad jednoga dana osvanuše 
na otočju četiri portugizka poslanika sa pratnjom od 
sedamdeset i četiri lica. Ne htjeli Japanci s njimi ni u 
kakve pregovore, već ih bacili na muke kao izdajnike. 
I Portugizci nakvasiše mučeničkom krvi japansko tlo, 
samo nekolicina mornara bi poštedjena, neka se vrate 
svojim kućam i neka izkažu, što je i kako je: da 
kršćanin više ne smije koračiti na japansko tlo, osim ako 
hoće svoju drzkost platiti svojom glavom. I pri tom 
je ostalo. Bilo je raznih misijonara, koji kroz dva 
stoljeća pokušaše u Japan, ali svi do jednoga platiše 
glavom. Bile su tvrde kule, što ih poganstvo podiglo 
u svoju obranu. Hoće li to viekom potrajati? Zub vre¬ 
mena ne će zar to izgladiti? Vrieme što sagradi 
samo ako nije nešto božanskoga porekla i od Boga 
za viekove odredjeno — vrieme to prije ili kasnije i 
razgradi, to je zakon naravni. Tako je bilo i u našem 
slučaju. 

Bilo je istom godine 1861., kad se sveze trgovačke 
uzpostavile medju Japanom i Evropom. Tom prilikom bi 
i to dopušteno, da se katolički misijonari slobodno 
giblju po japanskom carstvu. Nakon četiri godine na 
veliku svoju i vjernika radost mogoše posvetiti u Na- 
gasakiu crkvu u počast 26 mučenika, što ih bi. usp. 
Pijo IX. uvrstio u broj svetih mučenika. Ne prodje 
mjesec dana, a eto ti u crkvu unidje nekoliko ljudi, te 
uputiv se do č. O. Petitjeana, jedan od došljaka reći 
će mu: „Vaše srce i naše srce nisu nego jedno srce. 
U našem selu svi su jedno isto s nami. Mi se kla¬ 
njamo G. N. Isusu Kristu, mi častimo svetu Mariju. “ 
Kako utješljivo! To su bili potomci nekadašnjih kr¬ 
šćana, što su pod strašnimi mukami izdahnuli. Sirote, 
ostadoše bez otca i majke, bez svojih zakonitih pa¬ 
stira, ne imadoše ni crkava ni žrtava; jedino se pri- 
hvatiše snažne kotve, sv. krsta, i onda mladjarija slu¬ 
šala pobožno starije, u srce si usadjivala pouke nji¬ 
hove, i tako ne izginu baš svaki trag starodavnoj drago¬ 
cjenoj svetinji. Tinjala dakle iskra pod pepelom, i eto 
kad je se dotače slobodan dah, opet se liepo razplam- 
sala. Osim ovih bilo je još i drugih skrivenih obitelji, 
što se takodjer javiše, presretne, da mogu slobodnije 
disati i javno svoju vjeru izpoviedati. 

Ali na žalost, i opet buknulo novo progonstvo, 
što se povlačilo sve do 1873. Oko dvie hiljade kršćana 
izginu u gadnih tamnicah; isto toliko bilo odkinuto od 
njihovih obitelji; žene i djevojke prodaše kao roblje, 
mališem zakrenuše vratom. Ali i u toj vatri ne izdahnu 
u Japanu duh kršćanstva. 

Razne velevlasti evropske uložiše svoju kod vlade 
japanske a u korist biednoj kršćanskoj raji. S velikim 

naporom bi napokon probijen led. Istom godine 1901. 
bi proglašena vjerska sloboda, te je na zahtjev 
japanske vlade uzpostavljena crkvena hierarhija, tako 
te sad ima crkvena pokrajina sa nadbiskupijom u 
Tokio i tri biskupije: u Nagasaki, Osaka i Hakodate. 
Kad se sve vagne i promotri, istina, da su danas bolja 
vremena, nego što ih djedovi i otcevi doživješe. Ali 
još je uviek slika vrlo sjenovita i stanje žalostno i 
čemerno. Radnih je sila veoma malo, broj krščana 
posve neznatan; makar da im je i priuštena sloboda, 
opet se gledom na svukoliku prošlost više manje prie- 
kim okom gleda na nju. A i neizvjestnost obzirom na 
budućnost mora im srce stezati. Pa su otvorena vrata 
i krivovjerstvu, koje se je i okoristilo novo stvorenimi 
prilikami. Velik broj što protestantskih misijonara, što 
skizmatičkih svećenika nastanio se u zemlji. Ušuljalo 
se i slobodno zidarstvo i bujno poraslo na japanskom 
tlu, tako te se predvidja, da će taj korov sve to dublji 
korien zahvaćati i sve to dalje se širiti. Kolike će 
biti odatle štete po njivu Gospodnju, tko bi umio ka¬ 
zati? Napokon, kako smo već spomenuli, bojat se je, 
pošto su misijonari porekla francezkoga, a Francez 
s Rusom sada čvrsto drži, da stara mržnja, obiest i zavist 


opet ne provale te se izliju na glave jadnim kršća- 
nom. Božja je vaga najtačnija. Na nju u svoje doba, 
kako smo čuli, padoše kako suze i krv mučenika, tako 
i progonstva, podržavana od mučitelja. Bog, veli na¬ 
rodna poslovica, ne plaća svake subote. Ako i bude 
pokarao stare griehe, ako i vapije za osvetom krv ne¬ 
dužno prolivena, opet će se svemogući i predobri Bog, 
koji je sama ljubav, za ljubav kršćanskih žrtava smi- 
lovati narodu, da ne pogine, te mu milost izkazati, 
da sjeme kršćanske krvi obilatim i stostrukim plodom 
urodi, tako te se po svjetlu Kristove vjere preporode 
u strogom smislu, ne samo spolja, nalik na pobieljene 
grobove, nego i iznutra, u srcu i u duši, a to sve po 
kvasu Božjem, kvasu prave, istinite, kršćanske vjere, 
koja iz slabih ljudi stvara onakove divove, kakovimi 
učini njihove kršćanske mučenike, koji pred priestolom 
Božjim mole za svoj Japan, za svoju braću Japance, 
što još sjede u tminah i sjeni smrtnoj. Svakako iz dna 
duše želimo, da dragi Bog očuva svoje stado od svih 
pogibli, što mu priete sa tolikih strana, da najobilatije 
nagradi uztrajnost onih dviju stotina hiljada japanskih 
mučenika, što za Krista Spasa ne oklievaše nekoć 
podati život, proliti krv svoju. 


Dopis. 


Rim, 11. travnja 1904. 

Proslava 13. stogodišnjice Grgura Velikoga 
u Sv. Petru. 

Trinaest je stotina godina tome, što je papa 
Grgur Veliki vladao Crkvom. Velika je čast za papu 
Pija X. slaviti tu osobitu svečanost, kako to on sam 
kaže u svojoj enciklici „Jucunda sane“. Više se dana 
slavila u Rimu na razni način uspomena na Grgura 
Velikog, toga moćnog i izvanrednog nasljednika sv. 
Petra. Želim iz cijelog ciklusa napomenuti najuzviše- 
niji momenat — službu Božju, koju je sam sv. Otac 
Pijo X. prikazao Bogu na grobu sv. Petra. 

Crkva je bila po običaju urešena crvenim, zlatom 
obloženim damastom. Kip sv. Petra bio je zaodjenut 
svečanim ruhom. — Već rano u jutro hrlili su domaći 
kao i stranci u golemu baziliku. Sunčane su zrake 
kroz velike prozore prodirale u crkvu, te padale na 
nepregledno mnoštvo naroda, koji se kao valovlje gi¬ 
bao gore i dolje. 

Oko 9 V 2 s. ulazi svečana povorka u crkvu. Tru¬ 
blje zatrube, a pjevači pjevaju „Tu es Petrus“. Na 
čelu povorke stupaju „Švajcari" u kacigi i oklopu sa 
helebardom. Grozničavo je narod očekivao taj čas. 
Sve se diže: znatiželjnost i štovanje odaju sva srca. 
Veći je dio povorke već prošao, sada se približuju u 
velikom broju opati, biskupi i kardinali. Eto i sv. Oca! 
Na „sedia gestatoria" nosi ga 12 nosilaca, koji su 


obučeni u crveno. Nosiljku pokriva baldahin, a sa 
obadvije strane vidi se po jedna velika lepeza. Pola¬ 
gano se giblje povorka izmegju ogromnoga mnoštva 
ljudi (do 50.000). Sveti je Otac posve miran, a lice 
mu odaje blagi posmijeh. Sa velikom ljubavi blago- 
siva puk, koji mu je tako mio. Veliko uzbugjenje 
vlada pukom — sad na začet će u oduševljenju kli- 
cati: Živio Pijo X., a pljesak će ozvanjati golemim 
prostorom. Ali puk se svladava i ostaje miran prema 
želji sv. Oca, koji ne će, da se u crkvi viče i plješte. 

Služba Božja počinje. Sve su oči uprte prema 
glavnomu žrtveniku, t. zv. papinom žrtveniku, gdje 
sam papa danas služi sv. misu. Po crkvi se razliježe 
jednostavna a divna melodija tradicionalnoga grego¬ 
rijanskog pijeva, za koji je sv. Otac toliko zauzet. To 
je novost.. Dugo je tome, što se zadnji put u bazilici 
sv. Petra pjevao tradicijonalni gregorijanski koral. A 
kod ove svečanosti pjevao ga je zbor od preko 1000 
glasova. Bio je to pravi triumf korala. Molitva, zanos, 
nada progovarala je iz njega. Isporedio bih ga sa 
skladnim žuberom u prirodi, sa tajinstvenim žamorom 
valovlja, sa lakim dahom povjetarca u zelenom gaju: 
tako taj pijev ugagja duši svojom mirnoćom, svojim 
miloskladom. — Poslanica se i evangjelje pjevalo u 
latinskom i grčkom jeziku. Sv. Otac vrlo jednostavno 
i sa velikom pobožnošću obavlja sv. obrede, pjeva 
glasno i veoma korektno. Nadošao je najsvečaniji čas 

— podizanje. Sv. Otac pokazuje puku posvećenu ho¬ 
stiju — sve je na koljenima; blagi glasovi srebrnih 
trubalja iz kupole ozvanjaju se po cijeloj bazilici. Na 
koncu sv. mise papa dijeli svečani blagoslov. Kardi- 

Ni . 

V J E S 

NAŠA DOMOVINA. 

Ljubljana: Dugovi knez-biskupa Jeglića. Libe¬ 
ralni „Slovenski Narod" razpisao se u zadnje vrieme 
o silnih dugovih, što ih je napravio ljubljanski knez- 
biskup; naviestio je, da će biskup u najbliže vrieme 
bankrotirati, i biskupska dobra da će zadesiti strašan 
krah. „Strašne ove viesti odjeknule su dakako u pan- 
germanskom i židovskom novinstvu. Katolički dnevnik 
„Slovenec", da začepi usta zloradim liberalnim klevet¬ 
nikom, objasnio je sve potankosti biskupskih dugova. 
Iz ovoga objašnjenja razabiramo veliku požrtvovnost i 
ljubav, što ju ljubljanski biskup izkazuje svojemu na¬ 
rodu; u drugu opet ruku dokazuje nam, da biskup 
Jeglić veoma pametno upravlja biskupskim imanjem. 
Mi ćemo donieti kratak izvadak iz poduljega članka, 
što ga je donio „Slovenec" u 59. broju, jer smo uvje¬ 
reni, da se svi prijatelji „Vrhbosne" zanimaju za apo¬ 
stolski rad našega Jeglića. 

Zašto se zadužuje ljubljanski biskup? 
Nije se on zadužio za svoju osobu, već za sagradji- 
vanje prekrasnih zavoda u Šent Vidu kod Ljubljane. 
Bit će naime ovdje velika gimnazija, bit će sjemenište, 
u kojem će se pripravljati dječaci za svećenički stalež, 
a uz to bit će još i odieljen zavod za mladiće, koji se 
misle posvetiti drugim akademičkim strukam. U Kranj¬ 
skoj ima do sada već pet gimnazija; pa čemu onda 
gradi biskup opet novu gimnaziju? On hoće, da se 
sinovi slovenskih roditelja za opasnih gimnazijskih 
studija ne pokvare, da imadnu zdrav stan, da se na¬ 
viknu redu i osbiljnu radu, da ostanu čista srca i ve¬ 
sela duha, da uznapreduju u liepom životu i u zna¬ 
nosti, te se tako priprave za buduće zvanje. Biskup se 
boji, da ne dodju vremena, kad će sbog siromaštva 
moći malo koji slati svoju djecu u školu, zato bi sad 
htio sakupiti što veću glavnicu, da se mogne što više 
slovenskih darovitih djaka školovati u njegovih za- 
vodih, ako i ne svi badava, a to barem uz neznatnu 
plaću. Za takove zavode treba dobrih odgojitelja i 
dosta novaca. Biskup se brine i za jedno i za drugo. 
Profesori će biti samo svjetovni svećenici; više mladih 
i nadarenih svećenika poslao je biskup o svom trošku 
na razne universitete; neki od njih obavljaju već sada 

— dok se otvori biskupska gimnazija — profesorsku 
službu na državnih gimnazijah; drugi će doskora svr¬ 
šiti svoje studije. —■ Za ovako ogromno poduzeće 
hoće se i ogroman novac; a odkuda ljubljanskomu 
biskupu tolik novac? Pouzdao se je u požrtvovnost 
svojega svećenstva, u podporu dobrih vjernika, u svoje 
vlastite dohodke i u zakladu dosadašnjega ljubljanskog 
dječačkog sjemeništa. Uz to mu je obećala i vlada, da 
mu ne će stavljati nikakovih zapreka. Uzdajući se u 
Boga započeo je biskup Jeglić ovo golemo djelo. 

Biskupska dobra. Velik dio svojih prihoda 
dobivaju ljubljanski biskupi već od vajkada od biskup¬ 
skih šuma u Štajerskoj, što pripadaju biskupskim 

nal čita na glas formulu oprosta. Oko ll’/„ s. svršila 
se svečanost. Sv. Oca nose cijelom bazilikom -— on 
dijeli svoj blagoslov svima. 

Dr. Edgar Jos. Leopold. 


T N I K. 

dvorom Gornji Grad i Vrbovec. Odavle su prodavali 
drvo štajerskim trgovcem. Ali u zadnje vrieme ove se 
šume zanemarile; uz to nadošla konkurencija navla¬ 
stito sa bosanskim drvom; biskupski šumari morali 
prodavati drvo izpod svake ciene. Bilo se je bojati, da 
ne će biskup iz šumskih prihoda napokon dobiti ni 
toliko, da izplati šumare i radnike. No u najvećoj ne¬ 
volji pošalje mu Promisao Božji mlada, veoma vješta 
i poduzetna upravitelja, koji je primio službu g. 1901. 
Ovaj je odmah uvidio, kako su šume zanemarene i 
da treba početi upravljati drugim načinom nego do 
sada. Odlučio je sve tako preustrojiti, da može stupiti 
šumska uprava u direktnu svezu sa svjetovnim pro¬ 
metom. Štajerski trgovci videći, da ne će više dobi¬ 
vati drvo izpod ciene, odlučili ne kupovati ništa više 
iz biskupskih šuma; tako će uništiti poduzetnoga 
upravitelja. Ali ovaj se nije dao pomesti. Sagradio je 
za godinu dana veliku pilanu; napravio s visina žlje- 
bove, po kojih se mogu spuštati debla u dolinu; za¬ 
snovao ručne željeznice; popravio već napola poru¬ 
šeni dvor Vrbovec, te u njem priredio stanove za šum¬ 
ske činovnike i radnike; uz to je našao sigurna tržišta 
u Austriji i izvan nje. Pošto je bilo sve liepo u redu, 
započelo se sjeći, i to najprije u onih dielovih, gdje 
se već preko 100 godina dana nije javila sjekira. 
Prvih godina mora se više sjeći; neki dielovi dapače 
moraju se izsjeći, da ne štetuje šuma. Svuda se pazi 
na to, da bude šuma iza 15 do 20 godina puno ljepša, 
nego što je danas. Sve je to nadgledala' i sama vlada, 
i ona je samo pohvalila šumsku upravu. 

Tko ima od toga korist? Ljubljanski biskup 
i slovenski puk. Biskup će imati puno veće dohodke, 
nego što ih je imao do sada, a izkustvo nas uči, da 
ljubljanski biskupi ne troše novaca na svoju osobu. 
Uz to je zaposlenih u novo uredjenih šumah i zimi 
i ljeti 250 do 300 ljudi. — Možemo si misliti, koliko 
je tu bilo troškova, prije nego što se je sve to uredilo. 
Na ovo tako uredjeno imanje dobio je 
biskup zajam od 400.000 K po 4 1 /„% kamata. 
S obzirom na liepe dohodke, što ih sada donose novo 
uredjene šume, moći će on veoma lako odplaćivati 
glavnicu i kamate; uz to će možebit već i on — a po 
gotovu njegov nasljednik — dobivati ipak više godi¬ 
šnjeg prihoda nego do sada. Ali biskup nije uči¬ 
nio toga zajma poradi sebe, nego da po¬ 
mogne sinovom slovenskih obitelji. On će nositi teret 
i rado će ga nositi, samo da koristi svojemu narodu. 
Taj zajam išao je za zavode. 

Još drugi jedan dug. Ljubljanski biskup 
imao je priličan posjed kod Ljubljane. Pošto se grad 
sve više širi, nalazi se jedan dio toga posjeda u sa¬ 
mom gradu. Po novoj regulaciji grada projektirane 
su preko ovoga diela razne ulice i dva trga. Taj dio 
mora se dakle prodati. Procienjen je prostor na 300.000 K, 
a do sada je imao biskup od njega godišnjih 800 K 

prihoda, jer su bile samo njive i livade. Biskup na¬ 
mjerava na jednom dielu, koji se ne će prodati, sa¬ 
graditi jednokatnicu kuću sa gospodarskom sgradom i 
liepom ogradom. Na ovo bi potrošio po prilici oko 
100.000 K; kuća će sigurno nositi barem godišnjih 
800 K. Ostat će biskupu okruglih 200.000 K, i ovo 
hoće on da upotrebi za zavode. Dohodci biskupski 
ne će se smanjiti, a svota bi ova veoma 
koristila zavodom i po tom čitavu naro¬ 
du. Crkvena je vlast u Rimu već dopustila; dopustiti 
ima još bečka vlada, a to će ona bez svake sumnje i 
učiniti, pošto nema pametnog proturazloga. — Biskupu 
treba sada 140.000 K, da može svršiti zavod do srp¬ 
nja 1905., a novac za spomenuto imanje dobit će istom, 
kad se ono proda. Zato namjerava sad uzajmiti 
150.000 K; vratit će zajam, čim bude prodaja gotova. 
Zajam mu je. već osiguran. — Ovo je dakle povjest 
Jeglićevih dugova. 

Na zavode, što će se do godine otvoriti, potrošilo 
se je do sada 900.000 K, treba još 500.000 K. Zadužio 
se je sbog toga biskup, kao što vidjesmo, za 400.000 K 
(na svoje šume); od ovoga potrošeno je samo 100.000 K; 
razpolaže dakle još sa 300.000 K- Od ljubljanskog 
imanja dobit će još 150.000 K- Ono, što još fali, sa- 
kupit će se od godišnjih prinosa, što ih drage volje 
žrtvuje za ovu plemenitu svrhu slovensko svećenstvo 
i vjerni puk slovenski. 

Na pročelju zavoda sja zlatnimi slovi nadpis: 
„Kristusu, Zveličarju sveta" (Kristu, Spasitelju 
svieta). Taj nadpis kazuje tačno, što namjeravaju za¬ 
vodi. Liberalna universitetska mladež, sakupljena u 
Ljubljani godine 1898., izdala je lozinku: „Ne ćemo, 
da nam bude kršćanstvo pravilo u našem javnom 
životu." Na ovu bogopsovnu izjavu odgovorio je biskup 
svojimi zavodi, kojimi hoće da odgoji mladež tako, 
te vlada i kraljuje Krist, jedini Spasitelj vasionoga 
svieta. 

Toliko o dugovih ljubljanskoga knez-biskupa. 
Uvjeriti se mora svatko, da su ovakovi dugovi častni, 
da su na diku i slavu apostolskog biskupa Jeglića. 
Liberalci bi htjeli osujetiti njegove divne osnove, pa 
se ne žacaju nabacivati na njega ružne klevete i su¬ 
mnjičenja; ali biskup dr. Jeglić ide dalje za svojimi 
ciljevi, a uz njega je sav dobri slovenski puk i ple¬ 
menito njegovo svećenstvo. A i mi bosanski Hrvati 
katolici, koji ga imadosmo u svojoj sredini punih 
16 godina, pratimo njegov rad i veselimo se njegovim 
uspjehom. Pa će se naše molitve složiti sa molitvami 
slovenskoga puka, da dragi Bog obilato blagoslovi 
djelovanje i patnje biskupa ljubljanskoga, da posrami 
njegove neprijatelje, da plemenite njegove osnove 
uviek okruni najboljim uspjehom. 

Rieka; Govor kapucinskog provincijala O. 
Bernardina. Kako smo već javili, dne 11. veljače 
o. g. obavio se je na Rieci svečani blagoslov temelj¬ 
noga kamena monumentalne crkve naših hrvatskih 
kapucina u čast lurdskoj Gospi. Tom prilikom iz¬ 
rekao je kapucinski provincijal O. Bernardin liep 
govor, što ga zamoljeni rado donosimo svojim čita¬ 
teljem, preporučujUć i opet blagodarnoj ruci ovaj liepi 
na Rieci katolički podhvat. 

»Divna je uviek, gospodo, u svom liturgijskom 
simbolizmu katolička Crkva. Divna, bilo kad se je 


noću u katakombah sakupljala na grabovih mučenika, 
da moli pokoj za mrtve a pobjedu za svoje izpovje- 
dnike; divna takodjer, kada je skršivši okove rimskog 
na umoru carstva stupila slobodna i jaka na svjetlo 
svieta s osbiljnim sjajem obreda, koji se izvio iz 
krvi progonstva, progonstva, što ju je stojalo za prvih 
trista godina više od 11 milijuna mučenika. — Pa i 
danas, poslie toliko viekova, kad se ova Zaručnica 
Kristova razgranala po čitavu svietu, i danas nalazi¬ 
mo u njezinoj liturgiji onu istu duboku tajinstve- 
nost, koja je u svako doba bila obilježjem njezine 
istinitosti. Hiljadu je uredaba propalo, viekovi minuše, 
a ona slaveći slavlje nad vremenom i ljudmi preniela 
je na sve naraštaje jednu istu nauku, jedan isti zakon 
sa onim istim simbolom prvih viekova svoga ob- 
stanka. Stoga evo u ovaj čas svečano polaganje te¬ 
meljnoga kamena nove monumentalne crkve u čast 
bezgrješnoj Djevici nije ništa drugo, nego nastavak 
obreda i tisućljetne dogme, jest priznavanje Isusa 
Krista kao. stožera čitava vjerskog i socijalnog družtva. 

Isus je Krist temeljni kamen! Temeljni 
kamen, što će ,se sada položiti u dubinu zemlje, da 
drži buduću monumentalnu sgradu, jest simbol 
onoga ugaonog i nepokolebljivog Kamena, na kojem 
se uzdiže sveta katolička Crkva. Tako se sve u du¬ 
bokoumnoj filozofiji ovoga obreda odnosi kao na 
jedino središte, na Isusa Krista, na onoga Isusa, o 
kojem Apostol naroda piše: „Jesus Christus 
heri, hodie et in saecula —• Isus Krist 
jučer, danas i u vieke“; na Krista, koji je središte 
povjesti,. jer je sve ili za Isusa Krista ili protiv Isusa 
Krista, koji ipak nepomično stoji sa svojom Crkvom: 
„Stat, dum volvitur orbis!" — Oh živio 
Isus Krist! Isus je Krist sbilja čvrsti temelj, ne¬ 
pomičan na udarce svih neprijatelja: on je središte 
svemu životu Crkve i družtva, on je veliki izgled sva¬ 
kome staležu, on je glava socijalnomu družtvu. 

Ovo je temeljni kamen sgradi, što će ju graditi 
vjera i ljubav: vjera u Boga, ljubav k domovini; 
temeljni kamen crkvi, što će ju podići osobita darežljivost 
grada Rieke i vjernika u čast presv. Djevici Mariji, 
liepoj Kćeri neba, bieloj Djevici pire ne j- 
skoj, sa koje čela sunce svoju svjetlost 
prima, — podići za izpokoj duša svojih dragih 
pokojnika, za poljepšanje svojega grada,. za ljubav 
puku. Da, Rieki treba crkva, puku riečkomu treba crkva, 
svim je nuždna vjera, crkva! Rekao je neki veleum: 
„Ne zaboravite, da je ljubav k vjeri naj¬ 
veća garancija za države, a preziranje vjere 
njihovo razsulo." „Ako zatvorite vrata crkvi, morate 
otvoriti vrata tamnicam, rekao je Macchiavelli: Narod, 
puk, grad hoće li biti slobodan i velik, 
treba da budekrepostan! „Najsretniji je medju 
ljudmi onaj, koji je najpravedniji," kaže Platon. Vene¬ 
cija, gospodarica iztoka, prva pomorska sila u sred¬ 
njem vieku, pripisuje svoju veličinu Bogu, vjeri: 
gradi hram sv. Marka u znak zahvalnosti prema Bogu. 
Veliko vieće kuje i postavlja u temeljni kamen hrama 
„Naše Gospe od zdravlja" veliku zlatnu medalju 
s ovim nadpisom: „Unde Origo, inde Salus — 
odakle postanak, odatle obstanak," t. j. 
pripisujemo jedino Bogu i njegovoj milosti kako 
svoj postanak tako i svoj daljni obstanak. 

Dobra i poštena gradjanina, poslušna oblasti, 
nema bez vjere. Kako hoćete, da on razumije i radi 
prema onoj rečenici evangjeoskoj: „Dajte caru, što 
je carevo, a Bogu, što je Božje"? Moral bez 
Boga jest naklapanje, jest nešto nemoguće, jer je 
Bog početak i temelj prava i dužnosti, jer je Bog 
uzrok skladu kako fizičnog tako i moralnog svieta. 
Čvrsta, prava vjera jest temelj dobru i poštenu životu. 
Narod, koji nema vjere, koji ne vjeruje u Boga, vjeru¬ 
je u pijančevanje, vjeruje u zabave i viče: „Panem 
et Circenses! — Hljeba i zabave!" — Vjera 
razsvjetljuje razum, daje život; vjera je onaj mirisavi 
therebinthus, koji veseli i spasava i ulieva srča¬ 
nost, a materijalizam oslabljuje, materijalizam je tro¬ 
skot, koji zapliće, materijalist izključuje heroizam a 
uključuje egoizam. Možda je indiferentizam vjerski 
dobar? Ah, neutralnost! „Indiferentizam vjer¬ 
ski," rekao je veliki Ampere, „jest zna¬ 
nost sebičnjakd, jest povlastica nesposob- 
njaka; biti bez boje znači povlačiti se iz koristo¬ 
ljublja. Mi sami po sebi, gospodo, niesmo ništa, 
svejedno kao što tišina nije ništa prema harmoniji, i 
kao što tmine niesu ništa prema svjetlu. U v Bogu i 
s Bogom samo čovjek je velik. Čovjek je 
diete Božje, slika i prilika Stvoritelja. — Veleumi, 
ljudi temeljite znanstvene izobraženosti, ljudi neobične 
vedrine umne i sigurna znanstvenog pogleda, kao 
Dekart, Newton, Pascal, Dante, Bossuet, 
Kopernik, Leibnitz, Tommaseo, Pasteur, 
naš Rački i hiljadu drugih velikana kliče jedno¬ 
glasno: „Hajdemo u crkvu!" Čovječanstvo hoće Boga, 
čovječanstvo žedja Boga. Moždac naroda jest 
vjera, zatornik naroda jest bezvjerstvo. 
Da, veleumi se približuju k Bogu. „Cultus et 
cultura" imaju jedan isti etymon. Moral je glav¬ 
na sastavina prosvjete. Puk treba Boga, vjeru, 
crkvu, isto tako kao i bogataš, —patricij kao i plebejac. 

Kad se veseli zvuk nedjeljnoga zvona glasi sa 
zvonika crkve, kršćanski tad radnik ostavlja svoju ra¬ 
dionicu, u kojoj se kinio i mučio kroz šest dana; 
trgovac pun nada, ali toliko • puta varavih nada, za¬ 
tvara svoj dućan; siromašna udova i mlada radnica 
silaze sa svoga podkrovlja — i svi idu u crkvu. 
Tu u crkvi uz veličanstven zvuk orgulja, uz miomiris 
tamjana i cvieća sjede oni pokraj bogataša u istoj 
klupi, osjećaju se kao u obitelji; tu dolaze opet do 
spoznanja ovoga čovječanskog dostojanstva, vrlo često 
poništena; zaboravljaju svoje nevolje i svoje kušnje. 
Neko sladko, dobro, čisto i jako čuvstvo obuzima im 
duše. Srce im se puni nadom bezsmrtnosti — i za 
časak tegotna nejednakost njihova staleža i težki teret 
života kao da im se odvalio sa pritištenih ramena. Oh 
da, onaj je pametan, onaj je mudar, onaj je razborit, 
koji hoće crkvu, koji hoće Boga, koji hoće vjeru: jer 
duboka nauka vodi k Bogu, a površna odalečuje od 
Boga. „Znak je bolestne pameti i uz koga 
duševnog horizonta, koji ne će Boga," 
reče filozof Aristotel. 

Jao! kad puk ne bude više imao križa ni oltara 
ni evangjelja. U bjesnilu svojih divljih strasti satrt 
će nas. Jao! jer onda će svaki htjeti da bude slobo¬ 
dan mislitelj, ali tko hoće da bude slobodan mislitelj, 
mora iznajprije znati dobro misliti. Uklonite sunce, taj 


veliki izvor topline i svjetla, uklonite sunce, to veliko 
središte, o kojem ovisi čitav jedan skup svemirskih 
svietova, i vidjet ćete svemir u razsulu. Bog je sun¬ 
ce duša. Otrgnuti ljude od Boga, to je prepustit ih 
anarkiji strasti. Tomu je svjedok povjest viekova, po- 
vjest 60 generacija tiekom 20 stoljeća kršćanstva, a 
povjest je znanost vjere. 

Ne opažate li, gospodo, zlo stanje, što zahvaća 
družtvo uzprkos velikog, neprestanog i čudovitog na- 
predka prosvjete? Zašto? Jer bezvjere nema kre¬ 
posti, jer znanost nije dosta. — Ne vidite li, 
gospodo, mrki što prieti pogled i namrgodjeno lice 
bezkućnika? Ne čujete li ljutu, ogorčenu rieč, što se 
razlieže iz radionica, s polja i iz dubine rudnika? 
Pravedno je! Bez Boga, bez budućeg života, bez Isusa 
Krista, posvetitelja ljudskih suza, svaka je žrtva ludost, 
svaka je nejednakost nepravda, svaki je zakon ugnje¬ 
tavanje. „Kad ne bih vjerovao u Boga, bio 
bih socijal-demokrat," rekao je Windthorst. Oh! 
bojmo se logike puka! 

Još je vremena, da se tomu doskoči, ali vrieme 
je kratko, a svako otezanje pogubno. Nastojmo, go¬ 
spodo, da se u družtvu, u obitelji nastani Bog. Gra¬ 
dimo ovaj hram na korist družtvu, gradimo ga u ime 
prave slobode i prosvjete! Gledajmo, da crkva, što se 
ima graditi, uzdigne doskora svoje liepo čelo, te kao 
blaga majka prigrli k sebi pod tihe svodove ljudsku 
obitelj, gdje da kao u oazi neizmjerne pustinje nadje 
mira i pokoja u tako čemernom pritisku sadašnjih ne¬ 
volja. Gospodo, pružite nam svoju pomoćnicu ruku! 
Sto, zar ćemo možda graditi hram za nas? Ovaj sa¬ 
dašnji, koji obstoji već 300 godina, za nas je dostatan. 
Gradit ćemo ga za puk. Hram će biti još na ures i 
poljepšanje grada. 

Uzdajući se u božansku Providnost, uzdajući se u 
bezgrješnu Djevicu, onu Djevicu, koje je „liepo Ime" 
Dante zaziva jutrom i večerom, uzdajući se u 
sad stignuli blagoslov sv. O. pape Pija X., kojim naj¬ 
milije blagosiva i radnju i dobročince, uzdajući se, da 
će nam molba biti uslišena, prosimo za svoje dobro¬ 
činitelje diljem naše domovine, za sve žitelje grada 
Rieke dobra i plemenita srca i za sve ostale vrle pri- 
sutnike, koji su uviek nam siromašnim kapucinom iz- 
kazivali toliku plemenitost, dobrotu i veledušnost, srce 
puno ljubavi, prosimo osobiti blagoslov s neba. 
Blagoslovena im bila uspomena pod okriljem 
Djevice lurdske, biserom dogme bezgrješ- 
nogaZačeća ovj enčane, one s j a j ne Z vi e z d e, 
koja u ovo doba bezvjerstva blista na ob¬ 
zorju čovječanstva divnim sjajem neopi¬ 
sive moći i povlastice, koje će hram, ufamo se, 
biti vječiti monumentu m žive naše vjere i žarke 
nam ljubavi prema domovini! — I tako budi!« 

Sarajevo: Karakter tajnika „Matice hrvatske' 1 . 

Tajnik „Matice hrvatske", koji je ujedno i urednik 
„Doma", primio je ovih dana od župnika Stjepana 
Turzana otvoreno u „Hrv. Pravu" pismo, iz kojega 
vadimo ovo: 

„Današnjom poštom vratio sam Vam, gospodine 
uredniče, Vaš „Dom" i, ovim Vas putem molim, da 
mi ga više ne šaljete. Činim to jednostavno s razloga 
toga, što sam u Vama upoznao čovjeka nezahvalna 
i neiskrena, Kad sam naime g. 1900. službovao u 


Rim: Motuproprio Pija X. o. kodifikaciji kanonskoga prava. 

Kravarskom kao kapelan, bio sam — što je u ono 
vrieme bilo moguće i lako razumljivo — veliki prija¬ 
telj Vašega ,,Doma“ i uradio mnogo, da mu prokrčim 
i utarem put onamo, kamo danas više ne spada, t. j. 
pod hrvatski seljački krov. Vi, kao pravi Evropejac, 
priznali ste mi ovaj moj rad i u posebnom privatnom 
pismu izrazili mi za taj rad svoju iskrenu hvalu. 
Budi na tome priznanju hvala i Vama! No da se 
vidi, kakova ste Vi uza sve to šeprtlja, spomenut ću 
ovdje i navesti iz Vašega pisma samo nekoliko rieči. 
Izmedju ostaloga napisali ste u onom svom pismu 
vlastitom svojom rukom i ove rieči: „Da nema hrvat¬ 
skoga svećenstva, nijedna pravedna stvar 
ne bi u Hrvatskoj m ogla napredovati." To 
su, velim, Vaše vlastite nepatvorene rieči. — Da li je 
tomu baš tako, kako Vi napisaste, ne usudjujem se uz- 
tvrditi; ali što se Vašega ,,Doma“ tiče, svakako i si¬ 
gurno jest. Da nema hrvatskoga svećenstva, Vaš 
,,Dom“ bio bi imao već u početku toliko predplatnika, 
koliko će ih imati za dvie tri godine, t. j. koju stotinu. 
Ne mislim, da će ga srušiti jedino svećenstvo, koje ga 
je diglo, već Vi sami svojim u novije vrieme nebulo¬ 
znim i do skrajnosti nedosljednim i prevrtljivim pisanjem. 
Ta komu da ne dozlogrdi, tko da se ne smuti nad 
Vama i Vašim pisanjem, kad vidi, kako Vi kao kaki 
„smušenjak" o jednoj istoj stvari, koja se u sebi nije 
ništa promienila, pišete danas ovako, sutra onako. 
Kad je Vašemu „Domu" trebalo osigurati život i ob- 
stanak, onda Vam je hrvatsko svećenstvo bilo genij, 
bez kojega nijedna pravedna stvar u Hrvatskoj ne bi 
uspjela i napredovala; a danas, kad ste od njega iz¬ 
mamili, što ste kanili, danas Vam je ono „lapis offen- 
sionis" i „petra scandali". Nekad Vam je „Hrvatska 
poljodjelska banka" bila institucija Hrvatom tako rekuć 
iz neba poslana, a danas, kad je tolike sirote pomogla 
i spasla od zla i Amerike, danas Vam je ona samo 
„banka", samo jednostavno novčarsko družtvo bez 
ikakovih plemenitih težnja i ciljeva. Zašto, znademo i 
razumijemo svi..." 

Tako župnik Turzan dr. Antoniju Radiću, koji mu 
je u svoje vrieme pisao: „Da nema hrvatskoga svećen¬ 
stva, nijedna pravedna stvar ne bi u Hrvatskoj mogla 
napredovati." A taj isti Radić piše sad u 6. br. svo¬ 
jega „Doma" o tom hrvatskom svećenstvu medju osta¬ 
lim i ovo: 

„... U zadnje vrieme bila je već prava riedkost, 
da bi ikoji seoski pop baš onako bez straha bio na 
našoj (t. j. hrvatskoj) strani... Svećenici rimske Crkve 
nisu poznati po svietu kao osobiti prijatelji političke 
slobode svoga naroda, — pače posve protivno: pri¬ 
govara im se, da su znali biti i proti narodnoj slo¬ 
bodi... Biskupi hrvatski nisu ni iz daleka učinili za 
narod onoliko, koliko su mogli i morali... Evo n. pr.: 
osim staroga Strossmajera, koji se već dugo ne mieša 
u politiku, nismo mogli reći za nijednoga biskupa ka¬ 
toličkoga u cieloj Hrvatskoj, da je naš" i t. d. i t. d. 

Na ovako klevetanje uprav je dužan hrvatski 
svećenik progovoriti svojemu narodu, da ga odvrati 
od takova klevetna jezika; dužan je učiniti ono, stoje 
učinio župnik Turzan, t. j. ne primati više u svoj dom 
takav „Dom"; dužni smo svi učiniti sve, da „Matica 
hrvatska" ne imadne za tajnika jedno takovo klevetalo. 


R I M. 

Motuproprio Pija X. o kodifikaciji kanon¬ 
skoga prava. Od časa, kad preuzesmo Nam po 
neizpitljivoj odluci Božjega Promisla povjerenu službu, 
da upravljamo vasionom Crkvom, Naš je duh osobito 
o tom razmišljao, da prema Našim silam sve obnovi¬ 
mo u Kristu, što Nam se činilo, da i jest glavni Naš 
zadatak. — Ovu smo namjeru izjavili u Našoj prvoj 
enciklici upravljenoj na biskupe katoličkoga svieta; 
prema tome cilju težili smo sa svom Našom dušev¬ 
nom snagom i prema tomu načelu došle smo sve, 
čega se podhvatismo, udešavali. I pošto dobro znamo, 
da k obnovi u Kristu crkvena stega može veoma 
mnogo doprinieti, pošto je nemoguće, da uredjena 
i dobro držana ne donese obilatih plodova, stoga smo 
voljni posvetit joj osobitu brigu i pažnju. 

Apostolska Stolica nije doduše nikada propustila, 
da se i na obćih crkvenih saborih i izvan crkvenih 
sabora ne pobrine za crkvenu stegu, izdavajući vrlo 
dobre zakone, obazirući se pri tom na prilike raznih 
vremena i potrebe ljudi. Ali i najmudriji zakoni, ako 
se ne skupe, ostaju lako nepoznati onim, koji su 
obvezani na njih, i ne mogu poradi toga da se vrše, 
kako treba. Da se tomu doskoči, i da se crkvena 
stega što bolje očuva, bile su upriličene raznovrstne 
sbirke crkvenih zakona. 

Da mimoidemo starije sbirke, spomenut ćemo 
ovdje Gracijana, koji je u svom glasovitom dekretu 
crkvene zakone ne samo sakupio, već ih i razjasnio 
i medju se spojio. Za njim su Naši predšastnici Ino- 
cent III., Honorij III., Grgur IX., Bonifacij VIII., Kle- 
ment V. uz Ivana XXII. prema načinu kodifikacije 
rimskoga prava od Justinijana priugotovili i objelo¬ 
danili autentične sbirke dekretala, od kojih se tri posljed¬ 
nje sa Gracijanovim dekretom još i danas računaju 
kao corpus iuris canonici. 

Kpd se poradi sabora tridentinskoga i nekih novih 
proglašenih zakona pokazala i ta sbirka nedostatnom, 
pobrinuše se pape Grgur XIII., Siksto V., Klement VIII. 
i Benedikt XIV. za nova izdanja rečenoga corpus 
iuris canonici i za druge sbirke crkvenih zakona, a 
k ovim u najnovije doba nadodjoše još autentične sbir¬ 
ke dekreta nekih rimskih kongregacija. 

Ako su tim prema prilikam vremena i bile do¬ 
nekle uklonjene potežkoće, to ih je ipak ostalo još 
čitava hrpa. Već množina sbirka krije u sebi ne male 
potežkoće; tiekorn stoljeća izdani zakoni razasuti su u 
mnogih svezcih; podosta njih, što su nekoć posve 
odgovarali svojemu vremenu, ili su dokinuti ili su 
zastarjeli; drugi napokon poradi promienjenih prilika 
vremena mogu se samo uz velike potežkoće izvršivati 
ili su za obće dobro od male koristi. 

Ovo rdjavo stanje nastojali su Naši predšastnici, 
osobito Pijo IX. i Leon XIII. blage uspomene, za neke 
prešnije dielove crkvenoga prava odstraniti. Dok je 
prvi konstitucijom „Apostolicae Sedis" ograničio cen- 
sure latae sententiae, drugi je konstitucijom „Offici- 
orum ac munerum" nanovo uredio zakone o izdavanju 
i censuri knjiga, te konstitucijom „Conditae a Christo" 
ustanovio pravila za kongregacije sa prostimi zavjeti. 
Ali odlični crkveni glavari, a medju njimi ne malo 
kardinala, izjaviše želju, da bi se svi do danas izdani 
crkveni zakoni sustavno uredili i u jedan zakonik sku- 

pili; zakoni, što su ili dokinuti ili zastarjeli, imali bi se 
odstraniti iz ove sbirke, a drugi bi sfe imali udesiti 
prema današnjim prilikam vremena, gdje bi se to vi¬ 
djelo umjestno. Istu je želju izreklo i više biskupa na 
vatikanskom saboru. 

Ovoj posve opravdanoj želji Mi rado izlazimo u 
susret, te smo odlučili da ovu stvar napokon i pod¬ 
uzmemo. A jer dobro znamo, kako je to zamašan 
podhvat, i kakva se radna sila za to hoće, odredjujemo 
motu proprio, sa sigurnim znanjem i nakon zrela pro¬ 
mišljanja kako sliedi: 

I. Ustanovljujemo jedno papinsko povjerenstvo, 
koje ima da vodi čitav podhvat. To će povjerenstvo 
sastojati iz nekoliko kardinala, što će ih papa imenovati. 

II. Predsjednik tomu povjerenstvu bit će sam papa, 
a je li on odsutan, zastupat će ga kardinalski dekan. 

III. Uz odobrenje papino imenovat će kardinali 
stanovit broj savjetnika, koji se u kanonskom pravu i 
u bogosloviji osobito odlikuju. 

IV. Naša je pak želja, da kod toga važnog posla 
sudjeluje i sav episkopat držeći se uputstva, što će se u 
svoje vrieme izdati. 

V. Netom budu proglašena uputstva, na koja će 
se trebat obazirati, pripremit će savjetnici gradju za 
viećanje, te svoje mnienje o tom izjaviti na sjednicah, 
što će se držati pod predsjedanjem onoga, kojemu 
papa izruči službu aktuara kardinalskog povjerenstva. 
Priedloge i mnienja savjetnika kardinali će tad teme¬ 
ljito pretresti. Napokon će se sav taj rad papi predložiti, 
da dobije od njega pravno odobrenje. 

Što ovim pismom odredismo, to ima svoju valja¬ 
nost unatoč možebit protivnim odredbam, pa makar bi se 
morale i poimence spomenuti. 

Dano u Rimu kod Svetoga Petra dne 19. ožujka 
1904., na svetkovinu sv. Josipa, zaručnika preblažene 
Djevice Marije, u prvoj godini Našega pontifikata. 

Pijo PP. X. 

Govor Pija X. na Josipovo. Veliki dogadjaj da¬ 
na jest govor, što ga je o Francezkoj na svoj imendan 
izrekao Pijo X. 

Imendan papin daje obično prilike onomu, što 
se zove un circulo, to jest, iza službenih čestitanja 
svetoga kolegija i prelature dopušta sv. Otac i ostalim 
ulaz u svoje posebne odaje i drži u neku ruku salon, 
razgovarajuć s jednimi i s drugimi. 

Pod Leonom XIII. držao se ovaj sastanak u mje¬ 
secu kolovozu, na svetkovinu sv. Joahima, i to je bio 
jedini put, kad bi on ovako intimno primio sv. kolegij 
i prelaturu. Stvari su obično prelazile u familijaran 
razgovor, u kojem je Leon XIII. sjao svojom začudnom 
memorijom i darovi duha, što ih je posjedovao u tako 
visokom stupnju. 

Kad se približio blagdan sv. Josipa, svi se nekako 
razočaraše začuvši, da će Pijo X., koji je ipak tako 
ugodan u družtvu, primiti jedino kardinale. Pitalo se, 
šta bi to imalo značiti. Jednomu dostojanstveniku svo¬ 
jega dvora, koji ga upita, hoće li biti primljen, da sa 
svojimi kolegami čestita papi prigodom njegova imen¬ 
dana, odgovori Pijo X.: „Ne, jer imam da reknem 
stvari preosbiljne. Pripušteni će biti samo kardinali." 

I doista, u pomenuti dan bio je prizvan samo 
sveti sbor, a isti prelati predsoblja bili su izključeni 
iz primanja, što je sasvim protivno priješnjem običaju. 


Kad je papa izrekao svoju besjedu, shvatili su razlog 
tomu postupku, koji je imao više za svrhu, da onoj 
izjavi papinoj poda veću svečanost, nego da ju drži 
otajnom, jer još istu večer saznadoše za nju svi u 
Rimu. No vrsta tajne, što ju je pratila, bila je takove na¬ 
ravi, da se je mogla shvatiti njezina važnost. Pijo X. 
htio je bez sumnje pokazati, da se ovaj slučaj izravno 
tiče svetoga sbora, jer je to nada sve ona činjenica, 
da je pismo francezkih kardinala, što ga je „Vrhbosna" 
doniela u br. 5. o. g., zloporabom izručena ministar¬ 
stvu, proti kojoj činjenici Pijo X. odlučio je energično 
djelovati. 

Doista, ovaj postupak francezke vlade jest izra¬ 
van napadaj na sv. Stolicu, kojoj su kardinali intimni 
savjetnici, i poznato je, da oni diplomatično imaju čin 
rodjenih prinčeva. Povlačit ih pak pred takovu poli¬ 
tičku jurisdikciju, kao što je ministarstvo, jest osim 
toga, što je prekršaj crkvenog imuniteta, okrutna i 
prosta povreda svete Stolice. 

Ne treba u činu Pija X. vidjeti prekinuće sa tra- 
dicijami bezkrajne uztrpljivosti, kojom je Leon XIII. 
postupao sa Francezkom. Ima vrieme, kad treba govo¬ 
riti i kad treba šutjeti, a za Leona XIII. bilo bi to 
vrieme jednako nadošlo. Pijo X., stupivši na papinski 
priesto, odlučio se bio na najveću uztrpljivost gledom 
na Francezku. 

On se je od te odluke udaljio tek u skrajnoj kraj¬ 
nosti i kad ga dirnulo štono rieč u zjenicu oka. Možda 
se nekim čini, da bi političke prilike bile svjetovaje, 
sa gledišta čovječanskog, odgoditi ovaj prosvjed do 
iza glasovanja o zakonu gledom na kongregacije, što 
je Combesu zadao u ovo zadnje vrieme dosta posla, 
te izazvao neizčekivanu oporbu i u krilu napredne 
ljevice. No u Piju X. prevladali su obziri dostojanstva i 
dužnosti obzire jednostavne ljudske mudrosti, a nije 
dokazano dapače ni.s gledišta političkog, da ovaj stav 
u sadašnjem času nije najbolji. Izvjestno je, da je mi¬ 
nistarstvo francezko u velikoj neprilici poradi toga, jer 
mu se čini, da još nije nadošao čas sgodan, da se 
odigra gruba partija prekinuća sveze sa svetom Stoli¬ 
com i da se odkaže konkordat. 

Uvjeravaju, da bi Combes bio tomu sklon, jer 
ga na to nuka Pelletan i njegovo vlastito nagnuće. 
Ali u Francezkoj ima čitava jedna škola političkih 
ljudi na ljevici, dapače i na skrajnoj, koji su do u kost 
prožeti načeli regalizma i galikanizma u odnosili 
spram Crkve. Ako se dakle odkaže konkordat, tad im 
se je tlo, na kojem su vični okretati se, podpuno iz¬ 
maklo. Ne će se više moći prizivati na organičke članke 
i prepuštati se zastarjeloj a ipak vazda ugodnoj igri 
zloporabe sa prizivi: tradicija, što su ju republikanci 
baštinili od zakonodavaca monarhijskih i što su ju 
zavidno sačuvali. Što više, poslanik kod svete Stolice 
jest obligatan korolarij konkordata, pa ako nestane 
ovoga, izgubio je i poslanik svoju raison d’ etre. 

Izvjestno je, da je ministar spoljašnjih poslova, 
Delcasse, protivan grubomu prelomu. Delcasse je u 
ostalom rodjen diplomat. Kroz ovo dvie godine, što je 
na svom mjestu, govorio je često u komori tako, kako 
bi govorio katolik. On je možda preslabo, ali uviek 
osbiljno zagovarao prastaru tradiciju svojega odjela, 
koji je uviek nastojao, da inozemstvo smatra Francezku 
kao vlast katoličku par excellence, 

U tom je duhu rekao g. 1899. Delcasse u par¬ 
lamentu: „Doklegod Francezka ostane vlast katolička, 
doklegod se Francezka ne odreče uloge, što joj nje¬ 
zina situacija kao prva vlast katolička nalaže, dok se 
njezina vlada ne prestane zanimati za odnose francez- 
kog svećenstva spram kurije rimske, ne može se po¬ 
sumnjati o nuždnosti francezkog poslanika u Vatikanu.“ 

Iza tako rječite parafraze o onoj Gambettinoj: 
,,L’ anticlericalisme n’ est pas un article d’ exportation 
— antiklerikalizam nije predmet eksportacije," iza di¬ 
plomatske karijere, što je sva prožeta nalik izjavami, 
shvatit će se, da ovomu ministru nije lasno postaviti 
se na stranu onih biesnih ludova, što izigravaju utjecaj 
Francezke u svietu, samo da mogu tim zasititi svoju 
bolestnii mržnju na Crkvu. 

A Delcasse je još i umiešan u pokret velike in- 
ternacijonalne politike; on poznaje važnost vjerskih 
interesa u tom pogledu, navlastito na Iztoku. On vidi 
i pipa prstom tako rekuć vještu politiku cara njemačkog, 
koji kroz godine nije štedio ništa, da podkopa tradi¬ 
cionalni protektorat Francezke na Iztoku, i koji je, 
koristeći se unutrašnjimi i spoljašnjimi pogrješkami 
francezke vlade, u tom u velike uspio. 

Danas je taj protektorat doista samo sjena. Nje¬ 
mačka, Austrija, dapače i Italija takme se za njegove 
ostatke, a sv. Stolica, premda ga, koliko je do nje, 
podržava, nazire u ostalih vlastih podporište, kojim čuva 
interese katoličke na Iztoku u slučajevih, kad ih Fran¬ 
cezka odviše žrtvuje. 

U samoj definiciji protektorata ima priepornih 
tačaka, kojih riešenje prepustila je sv. Stolica samim 
vlastim. Diplomatska povelja francezkog protektorata 
jest berlinski ugovor. A ipak sad Njemačka tvrdi, da 
taj ugovor nišani samo na one vjerske zavode, što 
su za onda postojali. 

Ali ne dugo iza ugovora osnovali su njemački 
katolici zavode na Iztoku. Što više, ako se francezki 
protektorat tiče udruga smatranih kao takovih, poje¬ 
dinci, redovnici ili drugi, ne prestaju biti zavisni od 
dotičnih svojih vlada. Jasno je dakle, da taj protek¬ 
torat može biti ugrožen i da je doista ugrožen više 
nego jednim načinom. 

Ova su mnienja izbila na javu za posljednjih 
diskusija u komori francezkoj, a nema sumnje, da je 
ministar spoljašnjih poslova vrlo sbunjen poradi toga, 
što se sbiva. U času, kad ovo pišemo, ne zna se još, 
hoće li struja, što ju on predstavlja, pobiediti u kabi¬ 
netu francezkom. 

Po našem mnienju pobiedit će, i tada bi čin 
Pija X. bio dapače politički uspjeh, jer bi imao 
učinkom, da bi se jasno ustanovilo pitanje spoljašnje 
politike, koje bi razboritim ljudem dalo osjetiti svoj 
utjecaj u unutrašnjoj politici Francezke prema Crkvi. 
Velika narodnost, kao što je Francezka, ne može do¬ 
ista samo deklamacijami u klubu i gostioni urediti 
svoje internacijonalne interese, a ovi su, bilo kako bilo, 
uzko svezani sa unutrašnjom crkvenom politikom. 

Leon XIII. bio je podpuno shvatio ovu istinu, i 
ona je bila velika poluga njegovoj diplomaciji prema 
Francezkoj. Pijo X. bit će možda svojim činom uspješ¬ 
nije dao pojmiti ovu istinu tupoglavim vladam i za¬ 
konodavcem francezkim. To je bar ono, što žele svi 
katolici, kojim su ta pitanja poznata. 


Rieči su papine u ostalom neko olakoćenje po 
savjest francezkih katolika, pa ako i ne imadnu drugi 
učinak, to je već i taj znamenit. Brzojavi i zahvalna 
pisma lete u Vatikan sa svih strana Francezke. Samo 
ako neizlječivo lakoumlje francezkog značaja, dapače 
i u katolika, ne promaši situaciju, što ju je stvorio 
govor Pija X., i ako ne proigra dobre učinke! 

FRANCEZKA. 

Zlo u Francezkoj. To je zlo rječito opisano u 
članku, što ga je objelodanio grof Albert de Mun u 
,,C orresp on d a n tu“ pod nadpisom: ,,La premiere 
etape". Iz ovoga članka donosimo neka liepa i bolno 
poučna mjesta i za nas Hrvate. 

Jedna od najvećih pogibli našega vremena, ako 
ne najveća, jest ta, da se priučavamo na progonstvo. 
Metoda parlamentarna i zakoniti mekanizam djeluju 
na javno mnienje kao proces anestezije na bolestnika 
kod kirurgičke operacije. Razprave u komori izazovu 
izprva neku strast: pljeskamo hrabrim prosvjedom 
manjine; sa zadovoljstvom čitamo izvještaje o njih; 
ljutimo se časak na Combesova nasilja i na zaneseno- 
sti većine, a zatim . . . vraćamo se k svojim poslovom, 
svojim interesom i, na žalost, k svojim zabavam! 

. .. Večeramo; ništa nas ne prekida. Igramo na 
trideset i četrdeset, i pazeći pozorno na karte reknemo 
onako na laku ruku: „Kako je to strašno!" 

Koliko li je puta svaki od nas čuo, a možda i 
sam izrekao tu rieč resignirane bezbrige: „Kako je to 
strašno!" a da se uz to obični tok njegova života nije 
ni najmanje poremetio 

Medju tim, pošto se u komorah dovršile odvratne 
razprave, nastavlja se u zemlji djelo progonstva. Svako 
jutro čitamo kakov novi izgon, kakov zatvor škole, 
kakovu odsudu protiv redovnika i redovnica, „Kako 
je to strašno!" Izprva čitalo se to na prvoj stranici, 
zatim na trećoj, četvrtoj, a sada medju različitimi 
viestmi. Priučavamo se! 

A ipak su ove različite viesti male, žalostne dra¬ 
me. Ubogi svećenici, što su živjeli u zajednici, u inti¬ 
mnom i pobožnom bratstvu, primorani su odieliti se, 
nastaniti se gdjegod i kakogod, sami, žalostni, izko- 
rienjeni! Uboge žene, što se posvetiše čedno i bez 
buke kakovu milosrdnom djelu, sakrivajuć pod častnu 
koprenu svoje lice i svoje ime, bačene su na ulicu, 
a da ni ne znaju za što, i moraju, hoće li da ostanu 
vjerne svojemu zvanju, poći u progonstvo, ako je 
udruga dosta jaka, da ih može odposlati kamo, ako 
ne, da u kojoj prijateljskoj kući sakrivaju svoju često 
neshvatanu, često i dosadnu bol, ili da zaslužuju svoj 
kruh u uzajmljenih haljinah, što ih smetaju i ponizuju. 
Pa onda bol, što ju je tako dobro opisao Cochin: 
„Ja sam odgojen u ovoj kući, što ju zatvaraju! . . . 
Moja su djeca u njoj odrasla!.. . Moji ju roditelji 
utemeljiše!... Ah! kako je to strašno!" Ali pri tom i 
ostajemo. Na početku je bilo javnih manifestacija, 
vike, buke; sada nema ništa ili vrlo malo, a i s ovim 
malim zabavi se publika tek časak. Priučavamo se! 
Bezćutnost djeluje. 

Govorim ovdje o boljih, o onih, koji se osjećaju 
dirnuti u svoju savjest, koji sučustvuju sa progonjeni- 
mi. Ali drugi? Ne mislim samo onu množiju dobrih 
ljudi, što ih svi poznajemo, ljude svjetske, poslpvne, 

trgovce, posjednike, koji zaista odsudjuju ovu absurdnu 
politiku, nesnosnu već poradi buke i diskusija, 
što ih izaziva, ali koji se, u temelju, boje samo za 
svoje džepove, kojim se došle zlo nije činilo tako 
veliko, koji misle, da se pretjeruje, da kongregacije 
konačno ni niesu toliko potrebne, i da je to u ostalom 
njihova vlastita krivica, „krivica asumpcijonista i lista 
Croix“, i koji se primiruju, jer je tu g. Rouvier, da ih 
brani, bilo dobro ili zlo, proti progresivnom nametu. 
Ne mislim samo ove, premda ih je legija, nego masu, 
masu, kojoj nije razjašnjen osnov stvari, a koja ih još 
mora rješavati svojim glasovanjem, koja tako rado 
vjeruje, što čita u „dnevniku 11 , ili što joj seoski po¬ 
glavar veli. Ah, za tu se masu uprav rabi najmoćniji 
opium, zakonitost, nedirljiva sila, viša moć, što ju 
reprezentira podpis podprefekta i kapa oružnikova. 

Tako se zemlja pomalo priučava na tiraniju. 
Ono, što joj bilo prije pet godina bi rekao nemoguće 
shvatiti, podnosi sada bez odpora, gotovo bez mrmlja¬ 
nja. Ovo je prvi stupanj! Primjer vriedi, da o njem 
razmišljamo. Nadati se, da će drugčije ići, kad se 
bude radilo o progresivnom nametu i o laičkom vlast- 
ničtvu, jest puka šimera. Indiferentnici, što gledaju, a 
da ni ne maknu prstom, progonstvo redovnika i kon¬ 
fiskaciju njihova imutka, ubrat će tada plod svojega 
egoizma. Reći će možda: „Kako je to strašno! 11 Ali 
napokon to će biti zakon: a zemlja, priučena na pro¬ 
gon, sagnut će glavu, dok će revolucijonarci vikati: 
Dolje sa bogataši! — kao što ju sagiblje sada, kad 
se viče: Dolje sa redovnici! 

Naše najveće zlo jest u toj pasivnosti, što niče 
iz privike i običajna djelovanja administrativnog stroja. 
Regularizovano progonstvo jest najgore od svih, jer 
ima privid reda i pravde. 

Zato treba da pogledom na to probudimo uspa¬ 
vane osjećaje. Lasalle, socijalistički tribun, rekao je o 
nevolji radnika: „Radnici bi se priučili na pritisak, 
kad nas ne bi bilo tu, da ih naučimo upoznati njihove 
patnje! 11 

Savjet je dobar i pokazuje poznavanje ljudi. 
Sliedimo ga! 

Pismo jednoga kapucina Combesu. Pater De- 
sire des Planches, gvardijan kapucina u Marseillu, 
pisao je Combesu pismo, iz kojega donosimo bitna 
mjesta: 

Gospodine predsjedniče! Vratih se uprav iz Vječ¬ 
noga grada i doznadoh, da je neki neznanac platio u 
mojoj odsutnosti globu, što nam ju nametnulo kao 
kaznu poradi kongregacije. 

Svatko u Marseillu zna, da smo mi u sav glas iz¬ 
javili, da ove globe ne ćemo platiti nikada. Nadalje 
smo, ugroženi često zatvorom, zabranili našim prijate¬ 
ljem putem štampe, da ju plate u naše ime, pokazujući 
ovako, da pravo ni pod koji način, dapače ni na oko, 
ne smije da ortači sa nepravdom i bezbožnošću. 

Ama štampa javlja, da je jedan katolik namirio 
iznos one globe. 

Ako je to istina, onda je oblast u neku ruku 
zaboravila svoju službenu dužnost, jer je ona poznavala 
naše namjere, ona je znala, da nitko nije zadobio 
punomoć uplatiti nepravedno zahtievanu svotu. 

Jedna od žrtava prosvjedovala je za moje od¬ 
sutnosti javnim pismom, što ga ja bez reserve hvalim. 


Moja je pak dužnost, da prosvjedujem, ili bolje, da 
spriečim jedan manevar, jer u tom ima doista mane¬ 
var skrajne tiranije. 

Vaši službenici prisiljeni, da nas utamniče, pre- 
zali su pred tako mrzkom mjerom; a da se ne čini, 
kao da su kapitulirali, to su nakon godinu oklievanja 
i grožnja izkazali, da su katolici platili umjesto nas. 

Posljednja rieč, gospodine predsjedniče, ne će 
biti Vaša. Mi ćemo ju izreći. Ima poniženja, što ih 
redovnik, kolikogod i bio ponizan, ne može podnieti, 
a to su ona poniženja, što obezčašćuju njegov značaj 
i njegovu vjeru. Šutnja iza one izjave bila bi takovo 
poniženje. Mi hoćemo govoriti i mi govorimo. 

Dolje s krinkom, gospodine predsjedniče: kako 
se zove taj veledušni katolik? Mi Vas pozivamo, da 
ga imenujete. Ako Vi ne odgovorite jasno i bez oko¬ 
lišanja na pitanje, tomu će biti razlog, što ste dug 
platili Vi sami, i bit će ustanovljeno, da ste kapitu¬ 
lirali . . . 

Ja dolazim iz Rima. Vidio sam ondje palače 
cezara; vidio sam, gdje se medju pepelom svih mo¬ 
gućih progonitelja uzdižu slavni grobovi izpovjednika 
i mučenika, i shvatio sam, da je tamnica predvorje 
pobjedonosne slobode, da prolivena krv oplodjuje tlo, 
i da posvuda, gdje ona teče, zrije žetva pobjede; 
shvatio sam, da Krist vlada i da mu njegovi neprijate¬ 
lji služe kao podnožje. 

Ovu ste dakle istinu opet shvatili Vi, gospodine 
predsjedniče! Ali štogod i bilo pokretalom Vašega 
djelovanja spram nas, mi Vam i opet izjavljujemo, da 
Vaša ne će biti posljednja. 

Podjite dakle do skrajnosti; ama znajte, da, ili 
nas pustili slobodne ili nas okovali, Vi ćete biti po- 
biedjenik, a pobjeditelj će biti Onaj, koga progonite 
u svojem nemoćnom odmetničkom bjesnilu, a koga 
ćemo, mi uz Njegovu milost ljubiti do smrti: Krist.- 


Prosvjeta. 

Crkvene naredbe o zabrani i censuri knjiga ili tumače¬ 
nje apostolske konstitucije „Officiorum ac munerum 11 . Napisao 
dr. Josip Pazman, universitetski profesor u Zagrebu. S dopušte¬ 
njem duhovne oblasti. U vlastitoj nakladi. 8° (VIII i 300). Zagreb. 
Tisak Antuna Scholza 1904. Ciena 4 K. Dobiva se kod pisca. 

Ovom knjigom izpunjena je jedna praznina u bogoslovskoj 
hrvatskoj literaturi. Po njoj upoznajemo jednu granu zakonodavstva 
Crkve katoličke — najnovije njezine zakone, štogod ih sada ima 
u krjeposti, o zabranjivanju'škodljivih plodova štamparske umjet¬ 
nosti. Knjiga je razdicljena u četiri diela osim „Predgovora" (31 str.). 
U prvom dielu imamo slovo zakona (apostolsku konstituciju Leona XIII. 
„Officiorum ac munerum" i konstituciju Benedikta XIV. „Sollicita 
ac provida") na izvornom latinskom jeziku. U drugom je dielu 
hrvatski prievod istorijskoga diela Leonove konstitucije, popraćen 
tumačenjem. U trećem se tumače naredbe o zabrani knjiga, a u 
četvrtom naredbe o censuri knjiga. Na koncu je dodano „kazalo 
stvari", o kojih se govori u knjizi. 

Knjiga je ova u svakom pogledu samo svake hvale dostoj¬ 
na. Tumačenje, u kojem se je pisac najvećma oslanjao na odlične 
auktore, kao Arndt, Pennacchi, Vermeersch, Wernz, uprav je uspje¬ 
lo. Ono nam pruža bogatu pouku iz raznih struka bogoslovskih, 
a koja je u današnje doba baš potrebita svakomu svećeniku. Mi 
stoga ovo djelo svoiim čitateljem najtoplije preporučujemo. 


Uredjuje dr. Ivan Šarić. 


Izdaje Kaptol vrhbosanski. 


Tiska „Bosanska Pošta" u Sarajevu. 



VRHBOSNA 

KATOLIČKOJ PROSVJETI. 

Broj 9. U Sarajevu, 5. svibnja 1904. God. XVIII. 


Program katoličkog svećenika. 


„Vrhbosna" je već nekoliko puta govorila o ka¬ 
toličkom pokretu kod najbliže nam braće, kod Slove¬ 
naca; izvješćivala je o radu i uspjesih, što ih postiže 
navlastito u Kranjskoj katolička ideja. Na to nas nije 
nukala samo ljubav i saučešće, kojim pratimo djelo¬ 
vanje naše braće, nego smo imali uviek i iznajprije 
pred očima svrhu, da prikažemo hrvatskim katolikom 
jedan izgled, kako valja raditi, kako se i nam valja 
boriti za svete naše ideale, ako hoćemo da spasemo 
naš narod od vjerske i moralne propasti, što mu 
prieti od liberalizma. Da se nalazi narod slovenski u 
svojoj ogromnoj većini u taboru katoličkom, treba za¬ 
hvaliti neumornom djelovanju ljubljanskog biskupa, 
slovenskog svećenstva i organizovane katoličke poli¬ 
tične stranke. Ova tri čimbenika djeluju na istoj osnovi, 
po istom programu i prema istoj svrsi; hvala ovomu 
divnom skladu i uzkomu medjusobnom spoju, nije 
gotovo moguće, da se promaši žudjeni cilj. Veći dio 
truda i pregaranja u ovom zamašnom radu podnosi 
dakako svećenstvo sa svojim biskupom. Kakav je nji¬ 
hov rad, kojimi se sredstvi služe, kako oni odbijaju 
sve protivničke navale, na to bi težko odgovorio, koji 
nije upućen u onamošnje prilike. Sav rad slovenskih 
svećenika i katoličkih svjetovnjaka na vjerskom, soci¬ 
jalnom i političnom polju jedan je organizam; privatno 
djelovanje pojedinih svećenika i laika, sva pojedina 
raznolika katolička družb/a, sve institucije i sva javna 
poduzeća, i ako imaju svoje partikularne svrhe, sve 
su to samo pojave ovoga organizma, svim je zajednička 
jedna konačna težnja: preporoditi narod slovenski u 
katoličkom duhu i podići njegovo materijalno stanje. 
Taj divni organizam jedinstvenog rada, koji zahvaća 
sve grane javnoga života i prodire u isti privatni život 
slovenske obitelji, izrečen je bio već u resolucijah I. 
slovenskog katoličkog sastanka g. 1892.; konkretniji 
oblik dobio je na II. slov. kat. sastanku; u najkon- 
kretnijem obliku pojavio se je taj organizam dakako 
tim, što se je sbilja oživotvorio u katoličkoj naro¬ 
dnoj organizaciji. 

Koji su pak temelji, na kojih se može graditi 
takovo zamašno djelo, o kojem zavisi čitava budućnost 
jednoga naroda; koji su uvjeti i sredstva, što ih iziskuje 


takovo ogromno djelo: o tom, mislimo, nije još nije¬ 
dan program, nijedna knjiga tako jasno, kratko a opet 
rječito govorila, kao što to čine konstitucije diece- 
zanske ljubljanske sinode*), što ju je prošle godi¬ 
ne držao ljubljanski knez-biskup sa 373 svoja nazoč¬ 
na svećenika. Dobrotom samoga ljubljanskog knez- 
biskupa došla nam je u ruke ova krasna knjiga, o 
kojoj veli „Katoliški Obzornik", da će ju držati 
slovenski svećenik uviek na stolu, jer će ju uviek 
trebati. A mi bismo ju preporučili svim onim hrvat¬ 
skim svećenikom, koji žele imati pri ruci kažiput 
u svom radu za Crkvu i narod. Ovdje ćemo spo¬ 
menuti ukratko sadržaj i glavne misli, što ih razvija 
knez-biskup dr. Jeglić u ovih sinodalnih konstitucijah. 

Na uvodnih XLIV stranicah navodi se ukratko izvje¬ 
štaj pojedinih svečanih i obćenitih sjednica, biskupo¬ 
vih govora i onda razmatranja, što ih je držao 
P. Nilles D. I. 

Prvi odsjek (titulus I.) sinodalnih konstitucija 
govori o vjeri. Proti vjeri, što ju objavi Isus Krist, 
dižu se u naše doba u svih narodih neprijatelji kršćan¬ 
stva, služe se svimi sredstvi, da sruše kraljevstvo 
Kristovo i da utamane vjersko osvjedočenje u srcih 
vjernika. Obaraju se izravno ili neizravno na mnoge 
vjerske dogmate; udara se na božansku ustanovu sv. 
Crkve, na hierarhijsko njezino uredjenje; nieče se 
božanstvo Isusovo i otajstvo presv. Trojstva; neki ne 
priznavaju više niti osobnoga Boga i bezsmrtnosti 
duše. — Da se vjersko uvjerenje u narodu polako 
uguši, podkopava sesvimi silami iznajprije ugled sve¬ 
ćenstva. Neprijatelji prikazuju narodu svećenike kao 
najveće neznalice, moralne propalice i licemjerce; stoga 
bacaju na njih najgore laži, klevete i sumnjičenja. 
Neprijatelji Crkve i naroda idu i dalje te nastoje, da 
sustavno iztriebe iz narodne duše smisao za ćudo- 
redje; osobito im dobro služe nemoralni spisi i novine, 
protukršćanska družtva i grješne zabave. — Biskup, da 
predusretne tolikoj pogibli, meće svojemu svećenstvu na 

*) Synodus Dioecesana Labacensis, quam diebus 
31. mensis Augusti, 1. 2. 3. 4. mensis Septembris habuit Antonius 
Bonaventura Jeglić, episcopus Labacensis. 1903. pag. XLIV -j- 244. 
Dobiva se u katoličkoj knjižari (Katoliška bukvama) u Ljubljani. 











154 


Bi'. 9. — Vrhbosna — 1904. 


dušu, neka ne žali truda i u ovoj borbi i neka učini 
sve, da se odvrati ova pogibao, što prieti narodu 
slovenskom. 

Iza toga govori obširno o sredstvih, kojimi će 
se moći odoljeti ovomu zlu. 

Glavno i najvažnije sredstvo za obranu vjere i 
ćudoredja jest odgoja mladeži (titulus II.). Iznaj- 
prije tumači odgojna načela (cap. 1.); onda govori o 
domaćoj kućnoj odgoji (cap. 2.), o školskoj odgoji 
(cap. 3.), o odgajanju iza svršene škole (cap. 4.), na¬ 
pokon pridodaje potrebite upute pogledom na zaručnike 
(cap. 5.). U ovom je odsjeku veoma znamenito po¬ 
glavlje četvrto. Svaki hrvatski dušobrižnik bez sumnje 
se je već uvjerio, da duhovnomu pastiru najveću brigu 
zadaje mladež, pošto je jednom ostavila školske klupe. 
Kolike pogibli priete ovoj mladeži! Sa svih strana 
pružaju joj se grješne prigode; sa svih strana dolaze 
napasti: a mlada, neizkusna narav, ona već i po sebi 
teži za onim, što je grješno, što se ne smije; bude li 
sad ostavljena ova mladež sama sebi, propast će prije 
ili kasnije duševno i tjelesno. Knjiga ova govori o po- 
glavitih opasnosti, kao što je oholost, neumjerenost, 
bludnost, zlo družtvo, zaziranje od crkve, svetih sa¬ 
kramenata i svećenika. Divno razpravlja, kojimi bi se 
sredstvi predusrelo ovim pogiblim. U tu svrhu prepo¬ 
ručuje, da-se svagdje osnuje obrazovno družtvo, 
gdje će mladež naći dobrih knjiga i novina, gdje 
će se izobražavati u potrebitom znanju; društvo neka 
priredjuje poučne sastanke, predavanja, deklamacije, 
poštene zabave i t. d. — Govori još o drugih sred¬ 
stvih: o Marijinih kongregacijah, koje su već 
sada po čitavoj Sloveniji veoma razširene, o druž- 
tvih za kalfe i šegrte, o malih štedionicah. 

U trećem odsjeku (titulus III.) razpravljaju kon¬ 
stitucije o obiteljskom, socijalnom i poli¬ 
tičnom životu vjernika. Ovaj je odsjek najob- 
širniji, sadržaj je njegov za današnje prilike prezna- 
menit, a izradba jezgrovita i jasna. U 10 poglavlja 
obrazlaže biskup dužnosti, što ih imaju svećenici po¬ 
gledom na obiteljski život, na socijalno gibanje i 
na politično djelovanje. Govori o bratovštini sv. Obi¬ 
telji, o njezinoj svrsi i pravilih, o plodovih, što ih do¬ 
biva svaka obitelj, ako je članom ove bratovštine; za¬ 
tim govori o obiteljskoj molitvi, i to o zajedničkoj, 
jutarnjoj i večernjoj molitvi, o pozdravu angjelskom, o 
molitvi kod jela i o svetih slikah u obiteljskoj kući; 
dalje razpravlja o svetkovanju zapovjednih blagdana i 
o zloporabah, kojimi se obezčašćuju Bogu posvećeni 
dani, što se osobito sbiva pijančovanjem u krčmah i 
grješnimi plesovi. Biskup podaje svećenikom potrebite 
upute i strogo odredjuje, kako treba postupati, da se 
izkoriene razne nepodobštine, što se dogadjaju navlastito 
kod crkvenih proštenja. Dalje razpravlja o primanju 


svetih sakramenata i o sredstvih kršćanskoga života: 
o štovanju presv. olt. Sakramenta, presv. Srca Isusova, 
o apostolstvu molitve, o štovanju blažene Gospe, o 
sv. krunici, o trećem redu sv. Franje i o pučkih mi- 
sijah. — Daljna poglavlja rade o umjerenosti i o sred¬ 
stvih proti neumjerenosti, o raznih staležih, o vrie- 
dnosti rada i o brizi, što ju moraju svećenici posveći¬ 
vati pojedinim staležem, napose seljačtvu, služinčadi i 
radnikom. Još govori biskup o staranju za izseljenike, 
navlastito za one, koji se sele u Ameriku, i za ra¬ 
dnike, koji polaze u Njemačku. Veoma bi dobro bilo, 
da si pročita ove upute i naš hrvatski dušobrižnik, 
iz čijih se župa seli naš siromašni seljački i radnički 
sviet u Ameriku. Slovenci imaju posebno družtvo sv. 
Rafaela, što se stara za one, koji se sele u Ameriku; 
a i za radnike u Njemačkoj imaju posebno družtvo 
sv. Barbare. — Dalje govori biskup o knjigah i o za¬ 
brani zlih knjiga i novina. Na ovom mjestu spominje se 
i „Slovensko katoličko tiskovno družtvo", 
što se je prije 16 godina osnovalo u Ljubljani i koje je 
tiekom vremena postiglo tolikih uspjeha, te se može na¬ 
zvati prvom i najznamenitijom ustanovom slovenske ka¬ 
toličke organizacije. Biskup hvali one muževe, koji bez 
ikakve koristi i nagrade, dapače uz velike žrtve ravnaju 
ovim družtvom; sa osobitom pohvalom iztiče, da su 
osim vrstnih laika gotovo svi slovenski svećenici 
družtveni članovi. — Preporučuju se dalje pučke 
i župske knjižnice. Ovake knjižnice ne iziskuju pre¬ 
velikih troškova, a jesu od velikog zamašaja po na¬ 
rodnu prosvjetu i budjenje katoličke sviesti. — Isti 
odsjek razpravlja napokon u 10. poglavlju o narodnom 
i političnom životu vjernika: o pravicah naroda, o 
nacijonalizmu, konstitucijonalizmu, o izborih, katoličkih 
političnih družtvih i o katoličkih sastancih. Već ove 
naslovne rieči pokazuju, kako važna i aktuelna pita¬ 
nja tumači ovdje knez-biskup dr. Jeglić, a tumači ih 
sbilja vješto i jasno. Tko ova poglavlja dobro pročita, 
razbistrit će mu se u mnogočem pojmovi, kojimi možda 
još nije na čistu. Zanimljivo je — osobito za naše 
hrvatske liberalce, koji bi htjeli svećenike potjerati iz 
političnoga života — što veli ljubljanski biskup o 
svećeničkoj dužnosti kod političnih izbora: „Sve one, 
koji katolički osjećaju, bili svećenici ili laici, molimo, 
da za vrieme izbord slušaju glas svojega biskupa, 
koji se mora brinuti, da po zastupnicih u zemaljskom 
i državnom saboru ne dodju prava Crkve ili dapače 
vjera katolička u pogibao. Zato je biskup i po svojoj 
službi dužan pred Gospodinom, da savjestno i ne¬ 
ustrašivo uputi svoj puk o izborih i o onih, koji se 
imaju birati." (Str. 125.) Vriedno je spomenuti, što 
veli biskup o katoličkom političnom družtvu: „Veoma 
hvalimo k a to 1 i čk o p o 1 i t i čn o družtvo, koje 
obuhvata čitavu K r a n j s k u i kojemu je 

svrha, da bdi nad političnim životom, 
da poučava narod o političnih pitanjih i 
strankah, da vodi saborske izbore i da po¬ 
dupire zastupnike u pro sudj i van j u poli¬ 
tične situacije i taktike. Želimo, da se ta¬ 
kova dr užtva ustroj e po čitavoj biskupiji, 
barem u svakoj dekaniji, kako je to ovdje 
ondje veći učinjeno,da na poticanje od cen- 
trurna, osobito u v r i em e p o gi b lt i izbora, 
sav kolik puk mogne se u istom smislu 
poučiti i svagdje se na jednako djelova¬ 
nje pobuditi. Tvrdo smo uvjereni, da se 
ne će prvaci ovoga družtva nikada odie- 
liti od biskupa, nego da će ostati uviek 
s njim u svezi i jedinstvu." (Str. 126.) Kolika 
razlika medju ovimi biskupskimi riečmi i riečmi gosp. 
urednika Stj. Korenića u njegovu članku: Na rastan¬ 
ku sa štovanim čitaocima „Katoličkoga 
Lista"! (K. L. br. 17.) Ali znamo, da rieči Koreni- 
ćeve niesu potekle iz pravog uvjerenja, već iz stra- 
načko-političnih razloga, koji ne će danas imponovati 
sviestnim hrvatskim svećenikom i katolikom. Ubi 
Spiritus Domini, ibi libertas. A današnje hrvatske 
stranke i Spiritus Domini: koliki kontrast! . . . 

Četvrti odsjek bavi se svećeničkom odgojom, 
privatnim i pastirskim životom svećenika. Razna po¬ 
glavlja govore o dječačkom i bogoslovskom sjemeništu, 
o svećeničkoj pobožnosti, o krjepostih svećeniku po¬ 
trebitih, osobito o sv. čistoći i trieznosti, o zabavah 
svećeniku zabranjenih, o naucih, o kanonskoj poslušno¬ 
sti. Napose je važna ova potonja tačka: ,,De obedien- 
tia canonica". Uprav su divne rieči, što ih je izrekao 
knez-biskup Jeglić kod svoje intronizacije i što ih 
opetuje na ovom mjestu: „Sjetite se, da je biskup, 
koji žive u miru s apostolskom Stolicom, u svojoj 
biskupiji središte onoga jedinstva, za koje je Gospodin 
Isus kod zadnje večere onako vruće i uztrajno molio 
Otca svojega. Biskup pak ne može da bude središte 
jedinstva, osim ako mu se izkazuje kanonska po¬ 
slušnost, što smo ju mi svi onako svečano obećali 
kod redjenja biskupu i nasljednikom njegovim. Po¬ 
slušnost nije laka, jer joj se protivi naša vlastita volja, 
naše samoljublje, koje vidi samo sebe i koje je sklono 
da nadje, vidi i uztvrdi krivicu, dapače i nepravdu 
ondje, gdje nema nikakove krivice niti nepravde. Pošto 
osjećam našu slabost, kušat ću, da što više olakšam 
kanonsku poslušnost, bez koje nema svećeničkog jedin¬ 
stva. Zato, braćo moja i ljubljeni sinovi, obećajem 
vam pred Bogom, da ću vladati tako, da stvari prije 
temeljito prosudim, da potražim upute u svoga preč. 
kaptola ili od dekana ili od drugih sposobnih muže¬ 
va, da prije podastrem svoje molbe pred Isusom Kri¬ 
stom u presv. olt. Sakramentu, kojega jedino ljubim, 

i kojemu se po Majci Mariji svaki dan sav prikazu 
jem, i čije da kraljevstvo utvrdim i razširim, moja je 
jedina težnja. Znam, da ne mogu svim zadovoljiti, i 
ako bi koji od braće mislio, da mu je nanesena ne¬ 
pravda, molim, neka ne mrmlja, neka ne sudi nepra¬ 
vedno, neka ne osudjuje biskupa, već neka pred Go¬ 
spodinom, Sudcem našim, prikaže žrtvu vlastite želje, 
vlastite volje, dapače i vlastitoga suda, da ne uvriedi 
Boga, nego da zasluži nagradu i milost od Njega. 
Ako je pak uvjeren, da mu je nanesena neprav¬ 
da, neka ipak ne udara na biskupa zagrižljivimi 
grješnimi i uvredljivimi riečmi; neka mi piše, ili još 
bolje, neka mi dodje; spreman sam ga uviek pri¬ 
miti kao brata, uztrpljivo ga poslušati i sve pred 
Bogom urediti. Tako se jedinstvo svećeničko ne će 
razbiti, ljubav se ne će utrnuti. Neka se ne kaže o 
nas, kao što je mogao kazati Apostol naroda o Ko- 
rinćanih: »Significatum est mihi de vobis, fratres mei, 
quia contentiones sint inter vos — javilo mi se za 
vas, braćo moja, da su svadje medju vami« (I. Kor. 
1, 12). Nego neka se kaže, kao što je mogao sv. 
Luka pohvalno izjaviti o prvih kršćanih: »Multitudinis 
autem credentium erat cor unum et anima una — 
a u množtva, koje vjerova, bješe jedno srce i jedna 
duša« (Dj. ap. 4, 32). Budemo li mi svi jedno srce i 
jedna duša, moći ćemo puno koristovati Crkvi i naro¬ 
du, i neprijatelji imena Kristova ne će nas navladati." 
(Str. 151. i 152.) — U istinu apostolske rieči crkve¬ 
noga kneza. 

Zadnja četiri prilično obširna poglavlja rade o 
raznih svećeničkih dužnostih: o svećeniku kao izpo- 
vjedniku, propovjedniku, katehetu, o svećeniku u po¬ 
litičnom i socijalnom životu (cap. 4.). Ova zadnja 
tačka, gdje biskup govori o utjecanju svećenika na 
javni život, jako je znamenita i za naše hrvatske pri¬ 
like, te bismo ju donieli u prievodu, da nije tako 
obširna. „Katolik sa strane" u „Crv. Hrv.“ može biti 
osvjedočen, da je ljubljanski knez-biskup posve dru¬ 
goga mnienja i posve drugih načela, nego on, kad 
je ono htio tumačiti papin „Motuproprio". 

Sliede onda još razlaganja o svećeničkih službah, 
o odnosu kapelana prema župniku, o podjeljivanju 
beneficija, o izpitih, o dužnostih župnika, o dekanat¬ 
skih i pastoralnih konferencijah, o kanonskoj vizita- 
ciji i t. d. Na kraju je još nadodan i popis 373 sve¬ 
ćenika, koji su bili na sinodi. 

To je eto knjiga, koja doista sadrži program 
katoličkog svećenika, njegova rada i nastojanja. Mi 
smo ovdje spomenuli samo neke misli iz, ove knjige 
i naslove pojedinih poglavlja. Tko hoće da se bolje 
upozna s ovim krasnim djelom, treba da ga uzme 
u ruke i da ga čita. Bez velike koristi ne će ga pu¬ 
stiti iz ruku. Tolle et lege! 

Znamenitost proglašenja bezgrješnog Začetka za naše doba 

Piše M. Horman D. I. 


pošto se dne 8. prosinca ove godine svršava pede¬ 
seta godina, otkako je dogmatom proglašena nauka 
sv. Crkve, da je blažena Gospa „bez grijeha začeta' 1 , 
umjesno je bez sumnje, da malko promislimo: što 
znači ovaj dogmat za naše doba ? zašto ga je promi¬ 
sao Božji zadržao uprav za nas, te kroz osamnaest i 
po vijeka morala Crkva Kristova čekati, da se pot¬ 
puno otkrije ta vanredno divna povlastica blažene 
Djevice? 

Ovo svakako stoji: Bog je pri tom imao svoje 
mudre i milostive namjere; i kako već sv. Augustin 
reče: Bog zna odrediti u Crkvi svojoj za svako doba 
zgodan lijek, što će vjernike liječiti od zaraza vremena. 
Pogledajmo dakle na značaj, na općenite biljege na¬ 
šega vremena, pa ćemo na svoju duševnu korist i 
utjehu vidjeti, kakovo je neizmjerno nebesko blago 
baš današnjemu svijetu Bog otvorio, kad je providio, 
da se svečano dogmatom proglasi bezgrješni Začetak 
bi. Djevice Marije. 

U zadnjoj polovici prošloga vijeka zaoštravala se 
megjunarodna borba proti Crkvi sve više i više, a 
usporedo jednako vidimo i žestok boj Kristovih nepri¬ 
jatelja proti štovanju Gospinu. U najzadnje pak vri¬ 
jeme — kako veli sv. Otac Pijo X. u' svojoj prvoj 
okružnici — postala je ta borba proti Crkvi žešća nego 
ikada prije: pa i borba proti štovanju Majke Božje 
razbjesnila se gore nego ikada. Možda nije još nitko 
tako strastveno a ujedno i tako podlo navalio na što¬ 
vanje Gospino, napose na štovanje njezina bezgrješnog 
Začetka, kao Haeckel u svojoj knjizi „Svjetske za¬ 
gonetke" („Die Weltrathsel“), koja bi — ne dao Bog! 
— imala da bude sada prevedena i na hrvatski, pošto 
je već u sto hiljada primjeraka raširena kod drugih 
naroda. Kako je ta knjiga — po priznanju samoga 
filosofa Pauisena — jedna sramota za modernu zna¬ 
nost, tako odaje i besprimjerno neznanje katoličkih 
nauka, proti kojima se auktor neprestano bori, a na¬ 
pose neznanje nauke o bezgrješnom Začetku. 

Čuli smo već dosta glasova, i to od vrlo zna¬ 
menitih ljudi, koji su uvjereni, da se u naše danas 
doba već pripravlja onaj veliki otpad od Crkve i od 
Boga, što ga sv. Pismo proreče (2. Sol. 2, 3). Na 
prvome mjestu valja tu opet spomenuti već navedenu 
okružnicu sv. Oca Pija X., gdje veli, da valjda nije 
još daleko vrijeme antikristovo. Ovu je misao čuveni 
učenjak dr. Aug. Rohling, profesor na Praškom 
universitetu, nešto potanje izveo u svom govoru, što 
ga je držao u Beču ove godine dne 14. veljače. On 
tvrdi, da je dogmatizovanje bezgrješnog Začetka jedan 
kao uvodni čin, što ima da Crkvu pripravi na one 


zadnje dogagjaje, koji ju čekaju na koncu vremena. 
Ovomu se je govoru, premda je našao kod slušalaca 
živo odobravanje, ipak sa mnogo strana prigovorilo, 
jer mu se glavne misli kreću oko poznate hilijastičke 
ideje auktorove, s kojom se eksegeti i dogmatičari 
većinom ne slažu. Očito je i to, da je mnijenje o 
blizom dolasku antikristovu samo privatno mnijenje 
sv. Oca, premda svakog štovanja vrijedno. No svakako 
— ne da se poreći, da su mnoge crte, što će po sv. 
Pismu i kršćanskoj predaji označiti svršetak ljudske 
povjesti, karakteristične biljege naših dana. O tom kao 
i o odnosu dogmata o bezgrješnom Začetku prema 
današnjim prilikama iznijet ćemo ovdje neke misli, što 
će možda potaknuti čitatelja na daljne razmišljanje o 
toj zanimljivoj stvari. 

Sv. Pismo zove antikrista „hominem peccati", 
„čovjekom grijeha" (1. c.), t. j. čovjekom, koji ne 
griješi iz slaboće, svladan od sile napasti, nego koji 
se je nekako predao grijehu, te griješi načelno, kao 
da mu je grijeh životni zadatak. A u tom pogledu ne 
će antikrist biti sam, nego će to biti — kako se vidi 
iz konteksta toga mjesta u sv. Pismu i iz drugih mjesta, 
osobito u Otkrivenju sv. Ivana — duh vremena u 
doba antikristovo. 

JesmO li danas još daleko od toga duha? Neka 
nam odgovori na ovo pitanje „najmoderniji od svih 
modernih", filosof Fridr. Nietzsche, koji na žalost 
i u našoj književnosti gdjegdje nalazi simpatije, čovjek, 
koji je sebe s ponosom nazvao „antikristom", te u 
zadnjem svome spisu uprav uz pomamno klicanje 
navijestio svijetu, da je sada kraj gospodstvu kršćan¬ 
stva, i vrijeme antikristovo da je nadošlo. A treba 
imati na umu, da Nietzsche nije osamljena pojava, 
nego tip, što zastupa pravac velikoga dijela moderne 
inteligencije. Ta njegovi kritičari (Vajhinger, Seydl i dr.) 
nalaze razlog, zašto knjige Nietzsche-ove imaju tako 
golem uspjeh, baš u tome, što on posve jasno izgo¬ 
vara ono, što moderni svijet misli i ćuti. Evo nekoliko 
riječi iz njegova zloglasnoga djela „Zarathustre" *): 
„Čovjek je zao, — tako mi govorahu na moju utjehu 
svi najmudriji. O ako je to samo danas još istina! 
Jer zloća je najbolja sila čovjeka. Čovjek 
mora gori postati, da bude bolji. Najveća 
zloća najbolje resi nadčovjeka... Ja se ve¬ 
selim velikome grijehu kao svojoj velikoj 
utjehi." Slične se misli nalaze svuda u djelima 
Nietzsche-ovim, osobito u ,,S onu stranu dobra 
i zla" („Jenseits von Gut und Bose") i u „Anti- 

*) „Also sprach Zarathustra", izd. od 1903. Leipzig (34.—37. 
hiljada) str. 420. 

kristu“ („Der Antichrist. Versuch einer Kritik des 
Christenthums"), gdje razvija ideju, da je kršćan¬ 
stvo sa svojim ćudorednim naukama uči¬ 
nilo čovjeka robo mjed noga Bog a, koji da 
ne opstoji. Zato mora „viši čovjek", „nadčovjek" 
skršiti te okove, te mora smatrati dobrim ono, što su 
kršćanski svećenici do sada razglašivali kao zlo: 
grijeh je prava krjepost, — sve je slo¬ 
bodno! („Dirumpamus vincula eorum — Dei et 
Christi — et projiciamus a nobis jugum ipsorum!“...) 

.Doista, i kada dogje „homo peccati", pravi anti¬ 
krist, ne znam, hoće li moći radikalnije i više načelno 
propovijedati grijeh, nego Nietzsche? A strahovite 
lozinke Nietzsche-ove: „Bog je umro, — nema istine, 
— sve je slobodno", odjekuju u današnjem svijetu 
kao lozinke „bezbroja izobraženika". Nije li 
dakle sv. Otac Pijo X. s razlogom rekao, da nije više 
daleko dolazak „čovjeka grijeha", antikrista? 

I tome svijetu pokazuje evo Crkva u naše dane 
onu neokaljanu zaručnicu Božju, na kojoj ne samo da 
se ne nalazi ni najmanja ljaga ličnoga grijeha, nego 
niti istočni grijeh, od kojega inače ni najsvetija duša 
nije prosta. „Tota pulchra es, et macula originalis 
non est in te." Ona ima da modernome svijetu, koji 
više nego ikada boluje od grijeha, bude ujedno i izgled 
savršene čistoće i — kako sv. Alfons veli — „svemo¬ 
guća zagovornica grješnika". Bi li Bog mogao da¬ 
našnjemu ljudskom društvu pružiti zgodniji, silniji i 
miliji lijek za njegovo najveće zlo? 

Kad je ono Spasitelj govorio o svome dolasku 
na koncu vremena, upita: „Sin čovječji kad 
dogje, hoće li naći vjeru na zemlji?" (Luk. 
18, 8). Pogledajmo po svijetu: kako je danaske 
s vjerom? Slavni francuski biskup Bougaud kazuje, 
da djeca u Francuskoj obično sa petnaest godina iz¬ 
gube vjeru. I kako su veliki gradovi napredovali u 
bezvjerstvu, iznosi nam statistika. U Berlinu n. p. 
ima oko sto hiljada djece iz kršćanskih obitelji, što 
nijesu krštena, a jedva dva postotka žiteljstva idu u 
crkvu. Od sto novina preko devedeset ih je u službi 
bezvjerstvu. Lav T o 1 s t o j, kojega ne samo ruski, već i 
sav izobraženi svijet u zvijezde kuje, javno niječe sve kr¬ 
šćanske dogmate (n. p. u knjizi: „Razum, vjera, molitva"). 

I tomu bezvjernome modernom društvu stavlja 
eto Bog pred oči krasan izgled vjere, što ga podaje 
katolička Crkva, kad s radosnim oduševljenjem pri¬ 
hvaća dogmat o bezgrješnom Začetku, dogmat, koji 
nije tako evidentno i jasno zadržan u sv. Pismu i u 
najstarijoj kršćanskoj predaji kao drugi dogmati, 
dogmat, koji nije ni na općenitom crkvenom saboru 
proglašen, nego jednostavnom definicijom po sv. Ocu 
papi. I doista, bezvjerni svijet čudom se čudio toj 
vjeri katoličke Crkve, te u sav glas vikao: kako to 


može biti u devetnaestom vijeku! Zgodno se je jednoć 
vjeroispovijest katoličke Crkve u neprevarljivost papinu 
isporedila sa ispovijesti Petrovom: „Ti si Krist,. Sin 
Boga živoga" (Mat. 16, 16). I u istinu: najjače pri¬ 
znanje Božanstva Kristova sadržano je u priznanju ne- 
prevarljivosti papine. Isto i još u većoj mjeri može se 
reći za vjeru u bezgrješni Začetak Marijin; jer ona 
uključuje u sebi vjeru u papinu neprevarljivost, te je 
ujedno i vjera u najviše otkupiteljsko djelo Isusovo. 
Time nam se otkriva novi razlog, zašto je dogmat o 
bezgrješnom Začetku veoma znamenit za naše doba. 
Izobraženi danas svijet velikim dijelom ne će više 
ništa da zna i da čuje za otkup po Kristu: to vrijegja 
njegovu oholost. Da, vjerski liberalizam, koji je danas 
zavladao u Evropi, ispovijeda kao prvi svoj dogmat: 
nema otkupa ni otkupitelja u kršćanskom smislu. 
„Liberalizam je otkup čovjeka po samome 
sebi," — tako uči jedan od glavnih vogja u libe¬ 
ralnom taboru. Nije li to pravi duh antikršćanstva ? 

I u to vrijeme uči Duh Božji svoju Crkvu, da 
glasno pred svim svijetom ispovjedi ono najuzvišenije 
otkupiteljsko djelo, kojim je Spasitelj očuvao svoju 
Majku i od istočnoga grijeha. Da, bogoslovci nalaze 
baš u tome jedan „razlog congruentiae" za bezgrješni 
Začetak Marijin, što mora biti jedno djelo, u kojem 
se otkupiteljska sila smrti Isusove najsavršenije i u 
cijelom svom opsegu očituje. Iz toga su teolozi već 
srednjega vijeka zaključili, da je Krist očuvao svoju 
Majku i od grijeha Adamova, pošto u tom stoji naj- 
savršeniji otkup. I tako, što se više bezvjerni svijet u 
svojoj oholosti i nezahvalnosti odvraća od svoje jedine 
sreće — od Spasitelja svoga, to odlučnije, oduševlje¬ 
nje i zahvalnije ispovijeda zaručnica Kristova, Crkva 
katolička, Spasitelja i djelo Spasiteljevo, kad ispovi¬ 
jeda bezgrješni Začetak Marijin. 

„Mi živimo u doba oholosti," piše već prije 
trideset godina jedan učenjak 1 ), za kojega Pijo IX. 
jedanput reče: „Da su nam takova tri čovjeka, svijet 
bi se obratio." I doista, danas vlada baš ona vrsta 
oholosti, što je sv. Toma zove „najvećim od svih 
grijeha"; jer — veli — u drugim se grijesima 
odvraća čovjek od Boga ili iz neznanja ili iz slaboće 
ili jer čezne za drugim kojim dobrom. Ali oholost 
(„superbia perfecta") ima to posebno, da se čovjek 
odvrati od Boga uprav zato, što ne će da bu¬ 
de podložan Bogu i njegovu zakonu." 2 ) 
To je oholost našega vremena. To je ona „teška i 
najpogubnija bolest, što je danas zavladala ljudskim 
rodom," kako govori i Pijo X. u svojoj prvoj enciklici, 
„bolest, koja sve više i više raste i baca svijet u pro¬ 
past: otpad i odmetnuće od Boga." A taj 

>) P. Jos. Kleutgen. 

2 ) S. Thom. 2. 2. qu. 162. art. 6. 

otpad od Boga iz oholosti bit će jedna biljega vre¬ 
mena antikristova, ,,koji se, kako veli sv. Pismo, 
protivi i podiže više svega, što se zove 
Bog, ili se poštuje, tako da će on sjesti 
u Crkvi Božjoj kao Bog, pokažujuć sebe 
da je Bog."*) Tomu je već regbi preteča bio filo- 
sof Augustin Comte, otac positivizma, koji je da¬ 
nas zaposjednuo mnogu katedru universitetsku. On uči: 
jedino biće, što treba štovati kao Boga, jest čovje¬ 
čanstvo, rod ljudski. To je ono „Grand Etre“, 
što ima sva svojstva, koja se pripisiju Bogu. Valja 
dakle sve štovanje, što se je do sada iskazivalo Bogu, 
prenijeti na — čovječanstvo. 

I u to vrijeme skrajne oholosti, kad čovjek go¬ 
vori kao ono jednoć Lucifer: „Non serviam" — ne 
ću služiti Bogu, nego hoću da budem sam Bog; u 
to vrijeme pokazuje nam Crkva katolička, nadahnuta 
Duhom svetim, jednu Djevicu, koja je uzvišena nada 
sve zborove angjelske, a u sebi ponizna, kao da je 
zadnji stvor Božji. I dok su one oholice, koje hoće da 
budu slobodne od gospodstva Božjega, obično jadni 
robovi svojih najnižih strasti, ova je Djevica posve 
čista i od svake sjene grijeha, da i od istočnoga gri¬ 
jeha. I dok se zemlja i nebo dive njezinu neprispo¬ 
dobivom dostojanstvu te joj se klanjaju kao svojoj 
kraljici, ona ništa drugo ne će, nego da služi Bogu i 
pokorno vrši njegovu volju: „Evo službenice 
Gospodnje; neka mi bude po riječi tvojoj." 
(Luk. 1, 38). 

Sv. Augustin veli na jednom mjestu: „Kako će 
se još izliječiti ona oholost, koje ne može da iz¬ 
liječi poniznost Kristova?" A mi možemo s pravom 
reći i ovo: Kako će se još izliječiti oholost našega doba, 
koje se uzvisuje nad samoga Boga, ako se ne da iz¬ 
liječiti poniznošću blažene Djevice bez grijeha za¬ 
čete? 

Još bi se puno toga moglo navesti, iz čega se vidi, 
da je proglašenje bezgrješnog Začetka pravi lijek 
Božji protiv zala našega doba. Moglo bi se dokazati, 
da ovaj dogmat krije u sebi ustuk i protivnim mnogo¬ 
vrsnim teoretičkim zabludama, koje su značajne 
za naše vrijeme. Jer čini se, da se i u tom već is¬ 
punjava jedno proročanstvo sv. Pisma, što veli, da 
„se ne će više slušati zdrave nauke, nego 
će ljudi po svojim željama nakupiti sebi 
učitelje, kao što ih uši svrbe. I odvratit 
če uši od istine, i okrenut će se ka gatali- 
cama" (2. Tim. 4, 3. 4). Pošto je moderni svijet osta¬ 
vio jedinu kršćansku istinu, predao se je množini uči¬ 
telja — filosofa, književnika — koji ga uče svakojakim 
zabludama, što si megju sobom protuslove. A za sve 
ove vrijedi ona riječ, što se već u šestom vijeku čula 

*) 2. Sol. 2. 4. 

po kršćanskom svijetu: „Gaude, Maria Virgo, cunctas 
haereses interemisti in universo mundo!" „Raduj se, 
Djevice Marijo, sve si vjerske zablude uništila na ci¬ 
jelome svijetu." I baš dogmat o bezgrješnom Začetku 
jest najjači ustuk proti zabludama, što truju današnje 
društvo. 

Doista, kršćanin, koji čvrsto vjeruje u ovaj do¬ 
gmat, daleko je od racionalizma i naturalizma 
našega vremena: ta svjetlost vjere njegovu je dušu vi¬ 
soko uzdigla nad uske granice ljudskoga uma i vidljive 
prirode. Takav je kršćanin isto tako uzdignut i nad 
sramotni materijalizam, kao i nad pogubni okul¬ 
tizam i spiritizam današnjega svijeta; jer se 
materijalizam ne može odlučnije gaziti nego tim do- 
gmatom, u kojem je sve duševno i vrhunaravno; 
a s druge strane ne može smiješno praznovjerje spi- 
ritizma uspijevati, gdje je ona energična katolička 
vjera,' koja se očituje u ispovijedanju bezgrješnog 
Začetka. Evo dakle Božjega lijeka proti glavnim mo¬ 
dernim zabludama. 

I tako u opće vidimo: promisao je Božji htio, 
te naš „mundus senescens" — „svijet, što stari", da 
upotrebimo riječ sv. Grgura, još jedanput ugleda 
u bezgrješnoj Djevici najčistiji i najkrasniji cvijet čo¬ 
vječanstva kao u svojoj proljetnoj milini, eda rajski 
miomiris toga cvijeta taj umorni, očajni i bolesni 
svijet još jedanput okrijepi, izliječi i podigne. 

Kada sv. Ivan Apostol u tajnom Otkrivenju go¬ 
vori o zadnjim borbama Crkve Kristove na zemlji, 
tada on stavlja kao uvod jednu nada sve veličanstvenu 
sliku. Gledajmo je! „ I znak veliki pokaza se 
na nebu: žena obučena u sunce, i mjesec 
pod nogama njezinim, i na glavi njezinoj 
vijenac od dvanaest zvijezda."*) Tko ne po¬ 
zna ovu ženu? To je Majka Božja bez grijeha začeta. 
Tako je slikaju i danas kršćani, kad hoće da prikažu 
otajstvo bezgrješnog Začetka; da gotovo u svakoj 
crkvi, u svakoj kršćanskoj kući vidi se danas ta „žena 
obučena u sunce, i mjesec pod nogama njezinim, i 
na njezinoj glavi vijenac od dvanaest zvijezda." Ne 
ćemo se prevariti, ako to držimo za jedan mig Duha 
svetoga, auktora sv. Pisma. Možda je on htio da Crkvu 
svoju već unaprijed opomene, neka bude spremna, kad 
se „pokaže taj veliki znak na nebu," jer će se onda 
već približiti vrijeme zadnjih borba, što čekaju Crkvu na 
ovome svijetu. Ta Spasitelj sam preporučuje nam u 
sv. evangjelju, da pazimo na „znakove vremena" (Mat. 
24, 32 isp. 16, 4), iz kojih se može zaključiti, da je 
njegov drugi dolazak blizu. I kada sv. Pismo u savezu 
s ovom „ženom na nebu" govori o nekom „velikom 
crvenom zmaju", koji će progoniti tu ženu i Sina 
njezina (Otkr. 12, 3 ss.), to znamo dobro, te smo i u 

*) Otkr. 12, 1. 

ovoj raspravici vidjeli, tko će biti taj zmaj, koji danas 
ljuće nego ikada vojuje proti Kristu i Mariji i Crkvi 
Kristovoj. 

Nama pak pokazuje Bog jasno, što nam je či¬ 
niti, da nam taj pakleni zmaj ne naudi ništa: držimo 
se čvršće nego ikada Krista i njegove presvete Majke, 
i činimo, što nam Crkva preporučuje i svjetuje. A 
Crkva nam preporučuje i svjetuje, da što revnije štu¬ 
jemo presveto Srce Isusovo i bezgrješni Začetak Mari¬ 
jin. Ako to učinimo u duhu katoličke Crkve, ako — 

što već Pijo IX. u svoje vrijeme reče -— „svetim ži¬ 
votom i mnogom molitvom" štujemo Srce Spasitelje- 
vo i Djevicu bez grijeha začetu: onda neka dodje što 
mu drago, mi ćemo biti u redovima onih, za koje 
David u drugom psalmu proreče: „Kada se do¬ 
skora gnjev nj e gov razgori, blago svima, 
koji se u njega uzdaju!" Majka Božja bez gri¬ 
jeha začeta ne će dati, da ijedan od njezinih štova¬ 
telja pogine. 


Vlada francezka proti Crkvi 

Piše dr. Ivan Košćak. 


Jz dan u dan stižu sve to crnji glasovi iz Francezke. 

Ne samo da nam to nije ništa za čudo, već baš 
nešto posve naravno prema našoj rečenici: Tko sije 
vjetar, žanje buru. Davno je već tomu, što je francezka 
vlada otisnula kola niz brdo, tako te sve to brže i 
sve to silovitije jure prema ponoru podpunog razsula. 
Francezkom je zavladao zakleti neprijatelj Crkve Kri¬ 
stove — slobodni zidar. Nesretni taj Mefisto i muti¬ 
kaša hoće da po što po to liši francezko družtvo kr¬ 
šćanskoga karaktera, te na ruševinah kršćanske tobožnje 
nekadašnje civilizacije nanovo uzkrisi starodavni po- 
ganluk, zaodjeven u moderno odielo. Imajući vazda 
taj cilj pred očima odavno je stao raditi prema tomu 
naumu i postepeno se laćati sredstava, što mu krče 
sve to dalje put do umišljene slobode i sreće a na 
štetu kršćanske ideje i kršćanskoga družtva. Neobična 
pak žurba opaža se za ovih posljednjih godina, odkad 
je glavni kormilar francezke države, nesretni ministar 
Combes, koji, gonjen od framasona, tjera sve redov¬ 
nike i redovnice iz Francezke, otimajuć im nastavu iz 
ruku i bacajuć — u koliko je to do njega — biednu 
mladež u naručaj bezvjernim učiteljem. Kad je jedared 
„laicizirana", kako se kaže, škola, tad su im vanredno 
poskočile akcije, u velike se približiše svojemu cilju, 
glavnu dogradiše sgradu, iz koje će pucati i obarati 
se na zatočnike kršćanskih načela. — Oporbenjaci 
Combesovi uradiše sve, što je bilo moguće, da spasu, 
što se spasti dade. Jedva im podje za rukom, da je 
u zastupničkoj komori zloglasni zakon o izgonu kon¬ 
gregacija sa većinom od os-am glasova preinačen 
u toliko, što je dobio dva važna dodatka. Prvi je, da 
se rok, prvobitno odredjen na pet godina, produljuje 
na deset; drugi je, što za kolonije novicijati nisu do¬ 
kinuti. Mudra lija Combes htio ne htio morade pro¬ 
gutati tu gorku pilulu, i premda podleže, ne htjede 
stupiti pred komoru sa pitanjem povjerenja. Frama- 
soni ga još trebaju. Bodu ih u oko ona dva dodatka, 
ali za ovaj čas valja se uztrpjeti. 


Što i kako Crkva na nasilja Combesova? Crkva 
uza sav taj paklenski posao Combesov nije odmah 
prihvatila za oružje, nije prekinula sveze sa državom, 
nije pozvala djecu na otvorenu borbu. Komu su do¬ 
nekle poznate prilike francezke Crkve, odobrit će po¬ 
stupak svete Stolice; a slaže se to i sa duhom i pre¬ 
dajom Crkve, kojoj je glavna misija, da u duhu lju¬ 
bavi sve i sva poduzima i radi, te se željeni mir iz- 
medju Crkve i države ne naruši, odnosno da se uz- 
postavi, uzdrži i ojača. Ali bile prilike kakve mu drago, 
ne može opet Crkva nikada da se iznevjeri svojoj od 
Krista Gospodina namienjenoj misiji i da pogledom 
na bitna načela, temeljne vjerske istine i životne 
interese Kristovih ovaca popusti, sa protivnikom o tom 
se pogadja i ma koji od tih bitnih uvjeta da žrtvuje. 
Nikada i nipošto. Prije neka dodje i do preloma, nego 
da se ona iznevjeri svojemu božanskom poslanju. 

Poznato je, kako se je Leon XIII., slavni pred- 
šastnik Pija X., vladao prema francezkomu narodu 
uobće i prema njegovim vlastodržcem napose. Razno- 
vrstni, zamašni i opravdani obziri, kao primjerice 
slavna prošlost Francezke pogledom na crkvene inte¬ 
rese, pa današnje djelovanje francezkih misijonara po 
svem svietu, kao i požrtvovnost uobće francezkih ka¬ 
tolika, te nebrojene zasluge, što si ih napose članovi 
njihovih kongregacija stekoše i za odgoju mladeži 
i uobće za sve moguće sirote i jadnu čeljad; nedogledne 
i jako žalostne posljedice razriešenja konkordata, što 
je tiekom cieloga vieka bio temelj crkvenomu poredku 
i više manje skladnomu djelovanju medju Crkvom i 
državom; ufanje, da će obiestne i nemudre narušitelje. 
mira zamieniti ljudi treznijih i više konservativnih na¬ 
čela; pomisao na duh i ustav Crkve Kristove, što je 
duh nesebične ljubavi, duh blage snošljivosti i velike 
strpljivosti, kao i na predaje rimske Stolice, i tako 
napried : sve je to djelovalo na slavnoga Leona XIII., 
koji je i onako bio muž neobična takta i finoće, veoma 
triezan, blag i mudar, te izvanredan prijatelj francez- 

komu narodu, pa je u miroljubivom duhu sve moguće 
poduzimao, da održi, koliko je moguće, dobre sveze sa 
francezkom vladom; išao joj u susret do skrajnih gra¬ 
nica popustljivosti, gojeći nadu, da će ipak doći čas, 
kad će ljudi progledati i vidjeti, da se ovako ne može 
prosliediti, da su žice prenapete i ako ne dodje do 
preokretaja, da moraju popucati a krivicom naravno 
ne Crkve već državnih glavara, koje vode i napried 
turaju djeca tmine, opaka ta družba zasukanih frama- 
sona. Ali sav taj mukotrpni rad, neizreciva samozataja 
rimske Stolice, sva njezina miroljubivost i požrtvovnost, 
svi njezini savjeti, molbe i predstavke ne postigoše 
žudjene svrhe. Neprijatelj je prevrćao očima, klanjao 
se i previjao, možda štošta i obećavao, razlagao i doka¬ 
zivao, ali na koncu konca djela mu skinuše krinku 
s obraza, ona ga bjelodano očitovaše i pokazaše u 
pravoj slici. Njemu je do Crkve koliko do lanjskog 
sniega, ne će se njemu mira već rata; ono, što u 
katoličkoj Crkvi još pušta na miru, jest s razloga, jer 
unatoč najboljoj volji ne može sve da svlada i obori 
na jedanput, trpi štošta, jer nije još kucnuo pravi čas, 
nije još dozreo plod; ali kad osvane pravi dan, da 
vidiš, kako će mnogo toga samo popadati, a drugo će 
i otresti sa stabla, pa koju pjesmu pjeva danas redov¬ 
nikom i njihovim zavodom, sutra će zapjevati i svje¬ 
tovnomu kleru i njegovim podhvatom. Vuk je vuk, on 
mienja dlaku, ali ćudi nikada. Tko misli, da će sada 
nakon izgona redovničkih družba biti mir, da je konac 
rovarenju, da je vjera obezbiedjena, taj je kratkovidan, 
taj je otišao na lepak. Ta tko je pri zdravoj pameti 
te nepristrano promatra svekolike činjenice, može 
li sumnjati o tom, da vlastodržci francezki odlučiše 
po što po to odgojiti mladež po svoju, t. j. u protu- 
kršćanskom duhu? A radikalne novine već trube i 
unapried odkrivaju daljne karte crne braće, naime: 
treba sad i svjetovnomu kleru zabraniti 
isto, t. j. poučavati i odgajati mladež. Jedno 
zlo drugo za sobom vuče, iz jednog se ponora u drugi 
pada. Badava, oni ne će i ne mogu mirovati, dok ih 
Lucifer vodi; oni će opet i opet navaljivati, dok posve 
po svom računu ne obračunaju sa Crkvom Kristovom. 
U srce mora nož da bude porinut, s korienom treba 
oboriti stablo, zakrenuti vratom nevriednoj, satrti glavu 
crnoj aždaji, s papom, s biskupi i s klerom uobće 
posve se razkrstiti; sve se mora učiniti, da odzvoni 
katoličkoj Crkvi ako već ne na zemlji, a to barem u 
Francezkoj. Mjesto kršćanske zastave ima se razviti 
barjak moderne poganštine. Za tim se ide, i vrag ne 
miruje, dok se ne dočepa-—kako misli—svojega cilja. 

I Pijo X. nije se udaljio od pravca svoga slavnog 
predšastnika. Neprijatelji Crkve ne odstupiše ipak ni 
za pedalj od svoga nakovala. I dogorjelo je već do 
nokata. Nerado se zalazi u borbu, ali ako mora da 

bude, neka se koplje lomi u ime Boga a s pomoću 
sv. Mihovila protiv zmije paklene. I nuto čuda: istom 
puče prvi glas iz Vatikana, koji kao da naviešta oluju, 
kad u jedan ti glas stadoše vikati i telaliti na sve 
strane liberalci: strašno, nečuveno! A šta je to? Opet 
stara pjesma: vuk nedužan, krivo janje, što muti vodu. 
Udri dakle po janjetu, sveži mu usta; udri po Crkvi, 
čemu časiti, čemu imati kakove obzire; prekinuti valja 
svaku svezu s tim očitim neprijateljem — Crkvom. 
Što je dakle na stvari? —Na Josipovo ove godine če¬ 
stitao je sbor kardinala sv. Otcu imendan. Sv. Otac 
odgovori izrekav tom sgodom važan govor. Medju 
ostalim osvrnuo se i na Francezku. Dotični, zaista 
veoma važni dio govora glasi ovako: ,,I gledeći na 
ovu zadnju tačku (kako se naime udara na Crkvu), 
vam su, gospodo kardinali, poznati žalostni dogadjaji, 
što se, ima tomu nekoliko godina, odigravaju u Fran¬ 
cezkoj. Odkako smo neizpitljivom odredbom Božjega 
promisla uzvišeni na stolicu Prvaka apostola, Mi nismo 
propustili, kao ni Naš slavni predšastnik, da pružimo 
dokaze svoje iskrene ljubavi slavnomu francezkom 
narodu i osobitu susretljivost njegovoj vladi. I dok se 
u jednu ruku radujemo neprestanim dokazom štovanja 
i privrženosti, što Nam ih izkazuje taj katolički narod, 
u drugu ruku moramo izjaviti, da Nas ljuto bole na¬ 
redbe, što ih je zakonodavna vlast stranom već izdala 
a stranom ih namjerava još izdati protiv redovničkih 
zadruga, koje su u francezkoj državi svojimi izvrstnimi 
djeli milosrdja i kršćanske odgoje prodičile ne samo 
katoličku Crkvu nego i domovinu. Kao da nije bilo 
baš nečuveno oštro i žalostilo ono, što se je do 
sada učinilo na njihov zator, scienilo se, da je potrebno 
unatoč svemu Našem ponovnom nastojanju, da to za- 
priečimo, još i dalje posegnuti predlažući i braneći 
zakonske osnove, kojim je svrha ne samo da se za¬ 
brani na nepravedan i mrzak način bud kakovo 
obučavanje članovom redovničkih zadruga, makar one 
i bile autorizovane, a to jedino s razloga, što su vjer¬ 
skoga karaktera; hoće se i radi se, da se ukinu iste 
zadruge, koje su baš odobrene za obučavanje, i da 
im se zaplieni imovina njihova. Ta naredba 
mora, kako svatko uvidja, da urodi tom žalostnom 
posljedicom, da će se s korienom izčupati kršćan¬ 
ska obuka, taj p o n a j g 1 a v n i j i temelj sva¬ 
komu gradjanskom družtvu, koji su katolici 
postavili i uzdržavali pod zaštitom zakona, doprino¬ 
seći za nj najveledušnije žrtve. Na taj način bit će 
nebrojeno djece proti volji njihovih roditelja odgo¬ 
jeno bez vjere i bez kršćanskoga morala na 
neizkazanu štetu duša njihovih. Tada ćemo 
opet jadno i tužno pozorje doživjeti, gledajući na hi¬ 
ljade redovnica i redovnika, koji ni krivi ni dužni 
moraju se potucati bez ičega po svih krajevih francez- 

koga zemljišta ili bježati u tudjinu. Mi žalimo i osu- 
djujemo odrj esito takove strogosti, koje se bitno 
kose s pojmom pravo shvaćene slobode, s te- 
meljnimi držaynimi zakoni, s pravi, što izviru iz same 
naravi Crkve, i sa zahtjevi same prosvjete, koja zabra¬ 
njuje, da se kazne miroljubivi gradjani, koji stojeći pod 
okriljem zakona bave se kršćanskom odgojom, koji 
svuda i vazda i kao gradjani vrše sve svoje dužnosti 
i nose sve terete. Tom sgodom ne možemo na ino, 
nego da izjavimo svoju bol radi poprimljene naredbe, 
da se pred državnim viećem ožigošu kao zloraba 
listovi, što su ih u svoj smjernosti na vrhovnoga 
glavara republike upravili neki zaslužni duhovni pa¬ 
stiri, od kojih su trojica članovi .svetoga sbora, toga 
uzvišenog vieća apostolske Stolice, kao da bi tobože 
mogao skriviti onaj, koji se uslobodio upozoriti držav¬ 
noga glavara na predmete uzko skopčane s najosbilj- 
nijimi dužnostmi savjesti i s obćim dobrom." I završuje 
sv. Otac .ovako a baš prekrasno: „Ma da sve to ljuto 
raztužuje Naše srce, ne će Nam zato ipak Naš duh 
klonuti. Mi dapače gojimo čvrstu nadu, da će Gospo¬ 
din milostivo uslišiti molitve Naše i molitve tolikih 
bogoljubnih duša, te pospješiti čas svoga milosrdja a 
i kosnuti srca onim, koji se danas oglušuju glasu 
Crkve. Ovimi čuvstvi pouzdanja i utjehe bit će nada 
sve zadahnuti, o tom smo uvjereni, redovnice i re¬ 
dovnici-francezki, ta odabrana djeca katoličke Crkve. 
Njihove tuge i muke veoma Nas bole, jer ih ljubimo 
sa svom snagom Našega otčinskog srca, kao što ih i 
prate najvruće molitve Naše. Neka težka sadašnja 
kušnja ne podkopa njihove stalnosti, nego dapače 
s podvostručenom revnošću neka uznastoje oko života 
puna vjere i svetoga rada, opraštajući svim, koji se 
bud kako protive njihovim zavodom, te upirući uviek 
prema nebu misli i oči svoje. Bieda i nevolja jest, 
istina, baština Crkve, ali kroz sjene i miene zemaljske 
vjera nam pokazuje vedro obzorje druge domovine, 
gdje će nam se dati kao nagrada naših krjeposti i 
strpljivo podnesenih žalosti, da gledajući Boga uživamo 
mir i slasti vječne." 

Netom je žica javila rieči papine Rimu i svietu, 
samo da si vidio neprijatelje, kako li ostadoše osup¬ 
nuti, kao da si ih polio mrzlicom, dok je dobrim i 
potištenim odlanulo, i bez sumnje iz dubine im se 
srca vinuo prema nebu uzdah: hvala Bogu! Ova je 
pogodila, ova je razčistila zrak, ova je porazila u jednu 
ruku, dok je u drugu osokolila borce za svetu stvar. 
Što ne dosegoše drugi, to će uspjeti njim, misle 
Combes i drugovi. Žilave si snage, Crkvo katolička, 
tako sanjari mašta njihova, ali našoj snazi ti ne odolje. 
Da vidimo. — Papina je rieč očevidno odlučna, i od- 
rješitost, kojom progovara Pijo X., izključuje svaku 
sumnju, da je list preokrenut, novo poglavlje da će se 


pisati, novo razdoblje da je nadošlo, na pozorištu 
Crkve katoličke posve novo pozorje ima da se odigra. 
Rieč papina očit je dokaz, da je prekinuto sa šutnjom, 
da je osvanuo dan jasna govora, odnosno odvažnih 
djela. Što naravnije, nego da će klika vladalačka sada 
još jače graktati, novimi pogrdami i klevetami obasi¬ 
pati i papu i biskupe i svećenstvo, pritegnuti još jače 
uzde, još gora i nepravednija bezzakonja počinjati, dok 
ne dodje do gotova preloma, do opoziva francezkog 
poslanika kod Vatikana, do razstave Crkve od države. 

Krivica će se dakako svaljivati na Crkvu, zavijat 
će vučina i objedjivati janje, da mu vodu muti. E, 
istina je, da ta gospoda često i dugo svoju publiku 
za nos vode, te joj pružaju rog za svieću, i nema 
sumnje, te su se u četiri oka i do sada često od srca 
nasmijali, videći, na kakove su se ćućurince kadkad 
namjerili, ali poslie svega, što se do sada sbilo, i 
poslie tolikih godina, što tjeraju svoj nečisti posao, 
scienimo, da im se od sada ne će više tako lako po¬ 
vjerovati. Upirati prstom na Vatikan i vikati: gledajte, 
ljudi, papa je krivac, posve je lako, ali valja dokazati, 
što se tvrdi. Papa ne sumnjiči i ne prigovara na laku 
ruku, već nakon dugog mučanja i golemih žrtava po¬ 
diže svoj apostolski glas u prilog nedužno progonjenoj 
čeljadi, u prilog pod noge bačenoj pravici, i nabraja u 
potvrdu samo činjenice, sgoljna fakta, što ih vi 
počiniste, što ih vi na duši imate. Papa je imao, po 
vašoj, i nadalje mučati, što ne? Tako! Dvadeset go¬ 
dina i više postupate sa Crkvom više manje od prilike 
onako, kako su u svoje vrieme književnici i farizeji 
i od njih zasliepljeni narod postupali s Isusom, prije 
nego Ga razapeše na križ. Isus mučaše — i papa 
mučaše. Tko bi izbrojio sve povrede i nepravde, što 
ih nanesoste Crkvi i njezinim službenikom ? I kao da 
vam nije dosta poruge, u najnovije doba gospoda mi¬ 
nistri u lice se rugaju Crkvi govoreć: Mi ne diramo 
u katolicizam — tako primjerice izvjestitelj Buisson 
naročito uztvrdi, da im nije ni na kraj pameti da uz¬ 
nemiruju katoličko osvjedočenje — dakle čast njemu 
i njegovu položaju i njegovim pravicam — već na što 
se dižemo jesu zloporabe, što se uvlače u družtvo 
poukom i inimi djeli redovničkih osoba! Hvala liepo 
onda i 11 a gornjem priznanju; t. j. vi velite, ima i 
katolička vjera pravo da obstoji, ali niečemo joj pravo, 
da svoje bitisanje pokaže propoviedanjem svoje nauke, 
širenjem svojih nabožnih djela. Prava slobodno-zidar- 
ska praktična teorija. A družba vaša nije li s vami u 
isti rog puhala, dok je putem liberalnih novina uprav 
muk papin i Crkve razglasivala i navodila kao dokaz 
za svoju stvar? Da, Combesove novine u zadnje doba 
drznule su se pisati: Eto vidite, dobri ljudi, boj, što 
ga tobože državna vlast vodi protiv redovnika i redov¬ 
nica, ne interesuje nimalo Crkvu, ne tiče se vjere 

same, dok vrhovna glava Crkve šuti i mukom preko 
toga na dnevni red prelazi. Napokon dakle ista skrajna 
blagost i trpljivost papina, zadahnuta najplemenitijom 
ljubavi prema francezkom narodu, što su ju i prijašnji 
bi. uspomene papa Leon XIII. i njegov sad nasljednik 
Pijo X. izkazivali Francezom, imala se je zlobno upo- 
trebiti kao orudje protiv pape i Crkve? To je ipak 
previše i vršak drzkosti i opakosti. I tako nadošao čas, 
da se i papina čuje, i papa je progovorio, kako se 
Combesovci ni u snu nisu nadali. Papa, sviestan svojoj 
i vlasti i dužnosti apostolskoj, on prvi čuvar i zatočnik 
crkvene slobode, pošto su izcrpena sva moguća sred¬ 
stva, što ih je mogla zamisliti i diktovati blaga mu¬ 
drost, laća se sada drugoga sredstva, te ustaje sa otvo¬ 
renom, jasnom i odrješitom apostolskom besjedom na 
obranu crkvenih prava, crkvene slobode; on izjavljuje 
Combesu i drugovom: Crkvene slobode ne možemo 
žrtvovati nit je se odreći, jer ne osnovaste vi Crkve, 
već ju utemelji Isus Krist; niti ste joj vi dali slobodu, 
već pravo da bitiše i slobodnim životom da diše ima 
opet od Krista Boga. Ta smo prava spremni braniti 

— bude li od potrebe — i krvlju svojom. I razumjela 
su gospoda tu apostolsku rieč, koja će im zvučiti u 
ušima i danju i noću. 

Dok smo ovo pisali, javljale su novine sa svih 
strana, da je francezka vlada preko Delcasse-a, mi¬ 
nistra za vanjske poslove, prosvjedovala kod sv. Sto¬ 
lice protiv papina govora na Josipovo. Što je po srie- 
di, tko bi znao kazati? Dok su osbiljne svjetske no¬ 
vine donosile i tekst prosvjeda, druge su to poricale, 
primjerice „Osservatore Rornano"; opet su treće ja¬ 
vljale, da je samo ustmen a ne pismen prosvjed uložen. 

— Prosvjed uložen: ali kad se pitamo: tko, što, gdje, 
zašto, pa pretresemo pojedina pitanja, ne znamo, kako 
bi prošli Combesovci. Ili papa nije ovlašten uobće pro¬ 
govarati, ali' čemu onda i prosvjed? Ako pak jest, nije 
li možda shvatio što radi, što bi bila prekrupna pred- 
mnjeva; e onda, premda je sve i sva dobro razumio, 
pogriešio je ipak papa po Combesovu shvaćanju, što 
je podigao svoj glas! Ova je baš liepa! Možemo si 
misliti, zašto je g. ministar namrštio čelo i podigao 
prst prietnje upiruć u Vatikan; zna on vrlo dobro, što 
će reći, ako se mrve i za čas nahrusti pred gospodom 
zastupnici naroda, što mu stoje iza ledja te mu plještu, 
jer se tim pere pred njimi i odbija od sebe tobožnje 
prigovore i objede, da i na nj pada sjena „klerika¬ 
lizma", te im podkrepljuje nadu, da će se ipak jedared 
radikalno obračunati s tim blaženim Vatikanom. Dalo 
bi se štošta o tom reći i razne refleksije nadovezati, 
ali bit će i. posve dovoljno i sgodno, ako čitaocu do¬ 
nesemo, što je odlični katolik g. Keller napisao osvrćuć 
se na spomenutu glasovitu izjavu papinu. „Tako dugo,“ 
veli pomenuti gospodin, „dok se je sv. Stolica mogla 


nadati, da će se zaustaviti gospoda na putu progon¬ 
stva, ona je mučala. Danas se ne može više čovjek 
podavati nikakvoj obsjeni, i kormilar, što ga odabra 
Bog, da upravlja ladjicom sv. Petra, namjestnik Isusa 
Krista, vrhovni branitelj slobode duša, upozoruje nas 
na pogibao. Svečano podiže svoj glas u prilog vjer¬ 
skim kongregacijam, koje po divnih svojih djelih, poči¬ 
njenih na polju kršćanske ljubavi i kršćanske odgoje, 
zaista služe na čast Francezkoj i ponos su Crkvi. Papa 
izjavljuje, da oštre naredbe, kojih su žrtva, stoje u 
bitnoj opreci sa temeljnimi zakoni zemlje, sa pravom 
Crkve, sa načeli uljudbe i sa samim pojmom pravo 
shvaćene slobode. I - doista, nisu same kongregacije, 
već i mi svi katolici tim smo napadnuti, orobljeni, 
pogaženi. Dok se blatom nabacuje na moral redovničkih 
osoba, kleveće se naš moral. Dok se pljačka njihova 
imovina, to su u istinu naše škole, naši zavodi, naše 
bolnice, podignute žuljevi naših žrtava, a što nam se 
sada grabe po drugi put. Brane nam poučavati mladež 
u vjerskih istinah, s kojimi se kose načela državne 
vlasti, ali na taj način otimaju nam se naša djeca. I 
već nam govore, da nam ne će samo zatvoriti naše 
kapele, nego da će nam oteti i crkve. I tako uljudba 
i sloboda, čast i životna snaga Francezke moraju da 
trpe štetu, i nadošao je čas, kad svi katolici treba da 
se odluče ili za obranu svoje vjere ili da budu — od- 
padnici. Na glas papin uprav nam je stroga dužnost, 
da zaboravimo na sve, što nas dieli, i da se svikolici 
složnimi silami ogledamo sa ’neprijateljem. U svakoj 
župi neka se ustroji jedan kao odbor katoličkih osvje¬ 
dočenih lica, što će braniti naše škole, naše bolnice, 
naše crkve, naše svećenike. A u svakoj biskupiji neka 
se rečeni pojedinih župa odbori nadju na okupu oko 
jednoga od biskupa odobrena glavnog odbora, da tako 
svi sastavimo jednu veličanstvenu katoličku zajednicu 
i na taj se način odazovemo pozivu Pija X.“ 

Nema sumnje, da je g. Keller progovorio iz dna 
duše svih francezkih katolika, kojim je vjera još 
najveća svetinja i kojim je stalo do sreće francezkoga 
naroda. I stoga ne sumnjamo, da će se bar u skrajni 
čas probuditi sila, što je spavala, i doprinieti žrtava 
na žrtvenik vjere i domovine. Da bi se ta bezvjerna 
čeljad opametila, stala se kajati za počinjena zlodjela 
i popravljati, što je pokvarila, izgradjivati, što je po¬ 
rušila, nije za vjerovati. Ona će prosliediti na započe¬ 
tom putu; gonjena od paklenske sljedbe tjerat će mak 
na konac, navijat će žice, dok ne puknu, dok ne bukne 
u svoj strahoti kulturni boj. Kulturni je boj neizbje- 
živ, jer zdravi elementi u Francezkoj ne će si dati 
baciti oko vrata konopac, a da ne pokušaju prije 
ustati na branik najsvetijih dužnosti. Svu i jedinu krivi¬ 
cu kulturnoga boja nosit će francezka vlada. Svaki 
je boj po Crkvu vatra, kroz, koju ona prolazeć, budu- 

ći da je istina, može samo da dobije, jer ju oganj kušnja 
i patnja čisti od mrlja, a po tom se pojavljuje još 
ljepša, još jača, nego je prije bila. O, koja je liepa 
sreća bila po njemačke katolike, što su proživjeli crne 
dane kulturnoga boja. O tom nam crkvena povjest 
zna štošta zanimljivo i poučno pripoviedati. Kakovo bi 
danas bilo stanje Crkve katoličke u Njemačkoj, da nije 
dragi Bog pripustio te kušnje? Tako će'se od prilike 
sgoditi i francezkim katolikom. 

Po trnovitu putu progonstva i mnogih nevolja i 
kušnja preobrazit će se kršćansko družtvo francezko 
iztrgnuv se iz očite pogibli i propasti u ponor po- 
ganštine; očišćeno od mnogih ljaga, pomladjeno i oja¬ 
čano novom snagom preuzet će opet glavnu ulogu 


u kolu kršćanskih naroda, da nastavi rad svojih slavnih 
praotaca, gdje ga je bila pretrgnula pogana i silovita 
ruka framasonska; „gesta Dei per Francos" prikazat 
će se ako Bog da svietu u još ljepšem sjaju. — A 
kako drugdje tako i ovdje vriedi rečenica: „Pomozi si 
sam, pomoći ću ti i ja.“ Samo od dragoga Boga izče- 
kivati savkolik uspjeh — najveća je doista zabluda. U 
trpku jabuku trebat će zagristi, trebat će izkusiti sve bod- 
Ijike i neugodnosti kulturnoga boja, ali uspjeh je tada osi¬ 
guran, uspjeh će biti zlatan i trajan, uspjeh, što će 
glasno i jasno dokazivati ponovno moć i snagu Kri¬ 
stove vjere i njezinih boraca, tvrdoću Petrove stiene, 
o koju se već toliki spotaknuše i padoše. Ne će sigurno 
biti sretniji ni Combes sa srodnom si svojtom. 




0 dužnostima čovječjim. 

Savjeti jednomu mladiću. 1 ) 

Napisao talijanski Silvio Pellico. 2 ) Prenio na hrvatski Niko Štuk, svećenik. 


Hrvatskoj omladini. 

“ Doista, visoko cijeniti može se samo 

ono, što sebe ne traži... Dužan sam pri¬ 
znati, da sam ja nesebične značajeve te 
ruke samo ondje našao, gdje sam vidio 
dubok vjerski život. (Goethe u pismu 
Schlosseru.) 

Evo Ti, Hrvatska omladino, u Hrvatskom ruha 
ovoga djelca, koje je plod velike duše i plemenitog 
srca poznatoga Talijanskog otadžbenika i književnika, 
duboko osvjedočenog vjernika i kremen-značaja Silvija 
Pellica. 

Ovdje ćeš naći sve, što čovjeku treba da vrši, 
eda bude dostojan član ljudskoga društva: čestit i 
vrijedan sin, brat, muž, prijatelj, otadžbenik; sve, što 
čovjeka uzdiže i što mu oplemenjuje duh i srce; što 
ga potiče, da svijestan svojemu uzvišenom dostojan¬ 
stvu i pozivu, što mu ga je Bog odredio, odrve se 
niskim nagnućima, koja ga ponizuju, te s jakošću 
duha i volje pregne srčano ispunjati one dužnosti, 
koje ako ne vrši, nije dostojan zvati se čovjekom. 

Savjeti i pravila, što Ti se pružaju u ovome 
djelcu, služit će Ti navlastito, da odgojiš i očeličiš 
svoj značaj. Mnogo se danas govori i piše o značaju, 
ali je u istinu pravih značajnika malo. A to je s toga, 
što se hoće da odgaja značaj jedino na temelju na¬ 
ravnog ćudoregja, bez obzira na objavljena vjerska 
načela. Pisac Ti u ovome djelcu pruža divnih napu¬ 


taka, kako da odgojiš značaj i učvrstiš ga na teme¬ 
lju kršćanskog ćudoregja. 

Uvjeren sam, da Ti žarko ljubiš rodnu grudu i 
da joj želiš biti od koristi. Znaj, da otadžbenik, koji 
pomnjivo vrši svoje dužnosti prema Bogu, vršit će ih 
savjesno i prema domovini; tko odnemaruje prve, 
lako da zanemari i druge, osobito u času kušnje, kad 
čovjeku treba vanredne kreposti i samoprijegora, da 
joj ne podlegne. Pisac ovoga djelca, koji je duboko 
proučio i upoznao kršćansku vjeru, znao je divno 
spojiti vjerska čuvstva i ljubav prema otadžbini. Tko 
trpi progonstvo i uze za domovinu, dokazuje, da je 
ljubi, a u tome ih je Pellicu malo sličnih u povjesti. 

Mladeži moje domovine, velim Ti s auktorom, 
slijedi pomnjivo naputke i savjete sadržane u ovim 
poglavljima, i bit ćeš sretna. 

* 

Pravda bo je vječita i neumrla. 

Knjiga Mudrosti. 1, 15. 

Uvod. 

Ovi su savjeti upravljeni jednomu, ali ih preda¬ 
jem javnosti u nadi, da bi mogli koristovati mladeži 
uopće. 

Nije ovo nikakova znanstvena rasprava, niti su 
duboka istraživanja o dužnostima. Mislim, da biti po¬ 
šten i religijozan, jest obveza, koju ne treba dokazivati 


*) Preporučujemo svim svojim čitateljem ovo zlatno i svjetskoga glasa štivo. Kao stvoreno je za naše danas doba, koje na žalost 
toliko bježi od dužnosti čovječjih. Uglednomu dekanu u Cavtatu zahvaljujemo na ovako liepoj jabuci omladini hrvatskoj po „Vrhbosni". 
Ove godine 31. siečnja navršilo se je 50 godina od Pellicove smrti. (Rodio se Silvio Pellico u Saluzzu 24. lipnja 1789., a umro u 
Torinu 31. siečnja 1854.) Ovom prigodom priredili su katolici u Italiji u velikoj nakladi novo izdanje Pellicova djelca „Dei do veri 
degli uomini" i razturili ga u narod na uztuk Mazzini-evu spisu „I doveri dell’ uomo", koje je u 14. izdanju priredila talijanska maso¬ 
nerija prigodom godišnjice Mazzini-eve smrti (f 10. ožujka 1872.). —U r. 

2 ) Dei doveri degli uomini di Silvio Pellico. 

ishitrenim razlozima. Tko ne nalazi tih razloga u svo¬ 
joj savjesti, ne će ih nikada naći u jednoj knjizi. Ovdje 
je puko nabrajanje dužnosti, na koje čovjek nailazi 
za života, uz poziv, da na njih pripazi i da ih vrši 
s neumornom ustrajnosti. 

Naumio sam kloniti se svake kićenosti u misli¬ 
ma i u slogu. Činilo mi se, da sam predmet iziskuje 
najveću jednostavnost. 

Omladino moje domovine, tebi poklanjam ovo 
malešno djelce s gorućom željom, da te potiče na 
krepost i pripomogne ti do sreće. 

Poglavlje prvo. 

Potreba i cijena dužnosti. 

Pojmu dužnosti čovjek ne može da se otme, on 
ne može a da ne ćuti zamašitosti ovoga pojma. Du¬ 
žnost je neuklonivo spojena s našim bićem; to nam 
savjest doglasuje, čim se počinjemo služiti razumom; 
pa nas jače opominje, dok razum raste, te sve to jače, 
što se više ovaj razvija. Isto tako sve, što je izvan 
nas, na to nas podsjeća, jer se sve vlada po jednom 
harmoničnom i vječitom zakonu; svemu je jedno odre- 
gjenje, koje teži, da iskaže mudrost i ispuni volju 
onoga Bića, koje je uzrok i svrha svemu. 

I čovjek ima jedno odregjenje, jednu narav. On 
valja da bude ono, što ima da bude, ili ne će biti 
cijenjen od drugoga, ne će biti cijenjen od samoga 
sebe, ne će biti sretan. Njemu je u naravi, da teži za 
srećom i da shvaća i kuša, kako ne može do nje, 
osim uzbude li dobar; biva, uzbude li ono, što iziskuje 
njegovo dobro, suglasice s dobrom drugoga, suglasice 
sa sustavom svemira, s namjerama Božjim. 

I ako smo, dok bukti strast, napastovani, da na¬ 
zovemo vlastitim dobrom ono, što se kosi s dobrom 
drugoga, s poretkom, ne da nam se ipak, da se o 
tom uvjerimo; savjest nam dovikuje: Nije tako. A 
kad se slegne strast, opet nam je odvratno sve, što 
se protivi tugjemu dobru, što pomućuje red. 

Ispunjavanje dužnosti toliko je nama od potrebe 
za naše dobro, te i same boli i smrt, što se čine, da 
su nam najneposrednije na uštrb, postaju slatkim 
užitkom duši čovjeka plemenita, koji trpi i umire s na¬ 
mjerom, da koristuje bližnjemu, ili da se prilagodi poklo¬ 
na vrijednim naredbama Svemogućega. 

Po tom oznaka dužnosti i ujedno sreće ova 
je: da čovjek bude onakav, kakav ima da bude. Vjera 
uzvišeno izriče ovu istinu, kad kaže, da je čovjek 
stvoren na sliku Božju. Njegova je dužnost i u- 
jedno sreća, biti ovom slikom, ne htjeti biti drugo; 
htjeti biti dobar, jer je Bog dobar, i jer mu je označio 
ciljem, da se popne do svih kreposti i da se s Njim 
ujedini. 


Poglavlje drugo. 

Ljubav k istini. 

Prva od naših dužnosti jest ljubav k istini i vjera 
u nju. 

Istina je Bog. Ljubiti Boga i ljubiti istinu isto je. 

Pregni srčano, prijatelju, da htjedneš istinu i ne 
pustiš se zabliještiti lažnom rječitošću onih mrkih i 
srditih mudrijaša, koji se trse, kako bi na sve bacili 
očajnu sumnju. 

Razum ni za što ne vrijedi, dapače škodi, kad 
je uporavljen da pobija istinu, da je ocrnjuje, da brani 
niske pretpostavke; kad izvodeći zdvojne zaglavke iz 
zala, kojima je posut život, niječe, da je život dobro; 
kad nabrojivši neke prividne nerede u vasioni ne će 
da u njoj prizna reda; kad dirnut opipnošću i umira¬ 
njem tjelesa zazire vjerovati, da je u čovjeku jedan 
ja, čist duh i besmrtan; kad nazivlje tlapnjom razliku 
megju opačinom i kreposti; kad ne će da vidi u 
čovjeku drugo nego zvijer, a ništa božansko. 

Kad bi čovjek i priroda bili stvar tako ogavna i 
niska, čemu dangubiti mudrujući? Trebalo, bi se ubiti; 
razum ne bi mogao da svjetuje drugo. 

Dok samosvijest kaže svakomu, da žive (izuzetak 
nekolicine slaboumnika ništa ne dokazuje); dok živemo 
za to, da čeznemo za dobrom; dok u sebi ćutimo, 
da dobro čovjeka nije da se poništi i izjednači s crvi¬ 
ma, već da se oplemeni i uzdigne k Bogu: očito je, 
da nema svjesnije uporabe razuma od one, koja pruža 
čovjeku uzvišen pojam o dostojanstvu, do kojega može 
da dosegne, i koja ga potiče, da ga se dovine. 

To upoznavši odbacimo srčano skepticizam, cini¬ 
zam, sve filosofije, što ponizuju; pregnimo voljom 
vjerovati u istinito, lijepo, dobro. Da se uzmogne 
vjerovati, valja htjeti vjerovati, valja žestoko ljubiti istinu. 

Jedino ta ljubav može da očeliči dušu; kome 
godi venuti u sumnjama, taj slabi dušu. 

Vjeri u sva dobra načela dodaj odluku, da ćeš 
sam svagda biti izražajem istine u svim riječima i u 
svim djelima svojim. 

Savjest čovjeka ne nalazi počinka osim u istini. 
Tko laže, i ako ga se ne otkrije, ima kazan u samome 
sebi; on osjeća, da izdaje jednu dužnost i da se po- 
ništuje. 

Da ne naviknemo na laž, nema druge, već odlu¬ 
čiti nikad ne slagati. Načini li se i jednom izuzetak 
ovoj odluci, ne će biti razloga, da joj ih ne načinimo 
dva, pedeset, bez broja. Tako se zbiva, da mnogi po¬ 
stepeno skloni postaju pretvaranju, pretjeravanju, pa 
napokon i potvaranju. 

Najpokvarenija su ona vremena, u koja se više 
laže. Tada ti je općenito nepouzdanje, nepouzdanje 
dapače izmegju oca i sina; tada zališno množenje pro- 

svjeda, prisega i bezakonja; tada u razlikosti politič¬ 
nih, religijoznih, pa i samo književnih mišljenja ne¬ 
prestana poticanja na izmišljanje činjenica i zlobnih 
namjera proti drugoj strani; tada ti zavlada uvjerenje, 
da je prosto na koji mu drago način potlačiti protiv¬ 
nike; tada je pomama potraživati dokaze proti drugo¬ 
mu, i našavši takovih, kojima je ništetnost i neistini¬ 
tost bjelodana, zaintačiti, da ih se podrži, povećava, 
i pretvarati se, da ih se smatra za valjane. Oni, jer 
sami nijesu iskrena srca, misle vazda, da je srce i u 
drugoga dvolično. Ako tko govori, što im nije po 
ćudi, hoće, da je u zloj namjeri rečeno sve, što je on 
rekao; moh li se tko ih daje li milostinju, ako im se 
taj ne mili, zahvaljuju Bogu, što nijesu licemjeri kao on. 

Ti, i ako rogjen u vijeku, u kojem je laž i preko¬ 
mjerno nepouzdanje tako općenito, budi jednako čist 
od takovih mana. Da si vazda sklon vjerovati istini 
drugoga, a kad drugi ne bi povjerovao tvojoj, nemoj 
da se srdiš; budi ti dosta da sja 

„Pred očima Onoga, koji sve vidi." *) 

Poglavlje treće. 

Vjera. 

Uzimajući za nepobitno, da čovjek nadvisuje 
živinu i da ima u sebi nešto božansko, valja nam u 
velike cijeniti sva ona čuvstva, što mogu da ga ople¬ 
mene; a kako je jasno, da ga nikoje drugo čuvstvo 
ne uzvisuje toliko, koliko ono, kojim teži pored svojih 
nevolja, za savršenosti, za srećom, za Bogom: treba 
priznati uzvišenost vjere i njegovati je. 

Ne daj se zaplašiti ni od mnogih licemjera ni 
od onih podrugljivaca, koji će imati smionost da te 
nazovu licemjerom za to, što si religijozan. Bez jako¬ 
sti duha ne stječe se nijedna krepost, ne ispunja se 
nikoja velika dužnost: niti, tko hoće da bude pobožan, 
ne valja da je kukavica. 

Još manje ima da te smućuje, što si, kao kršća¬ 
nin, pridružen ostaloj množini neuka svijeta, koji slabo 
može da shvati, kolika je uzvišenost vjere. Za to, što 
i prost čovjek može i mora da bude religijozan, 
nije istina, da je vjera prostota. I neuk je obvezan na 
poštenje; zar da se za to učenjak stidi biti pošten? 

Tvoje nauke i tvoj razum dovedoše te do spo- 
znanja, da nema vjere čistije od kršćanske, ni prostije 

'*) „Agli occhi di Colui che tutto vede." 

od grješaka, ni sjajnije u svetosti, niti koja bi više 
očitovala značaj božanski. Nema vjere, koja bi bila 
toliko utjecala, da se unaprijedi i raširi izobraženost, 
te dokine ih ublaži ropstvo, a ljude sve podsjetila na 
bratimstvo njihovo sa samim Bogom. 

Svrni pažnju na sve to, a navlastito na čvrstoću 
njezinih istorijskih dokaza, koji su takovi, te mogu 
da odole ma kojemu bespristrasnu istraživanju. 

A da te ne bi zaveli sofizmi protiv vrijednosti 
ovih dokaza, pridruži tome istraživanju spomen na 
tolike velikane, koji ih izvrsnima pripoznaše, počevši 
s kojim od dubokih mislilaca' našega doba pa do 
Danta, do svetoga Tome, do svetog Augustina, do 
prvih crkvenih Otaca. 

Svaki ti narod pruža slavnih imena, kojima ni¬ 
jedan bezvjernik ne usugjuje se pobijati cijenu.*) 

Glasoviti Bacon, toliko veličan od empirične 
škole, ne samo da nije bio bezvjernik poput naj- 
oduševljenijih njegovih uznosilaca, nego se je vazda 
priznavao kršćaninom. Kršćanin je bio Grocij, i ako 
je u koječem pogriješio, te napisa raspravu o istinito¬ 
sti vjere. Leibnitz je bio jedan od najrevnijih brani¬ 
laca kršćanstva. Newton se nije sramio sastaviti traktat 
o suglasju evangjelja. Locke je pisao o raz¬ 
ložitom kršćanstvu. Naš Volta bio je glasoviti 
fisičar i čovjek široke izobraženosti, a kroz čitav život 
vrlo krepostan katolik. Ovakovi umovi zaista nešto 
vrijede, da posvjedoče, kako je kršćanstvo u potpunom 
suglasju sa znanjem, s takovim znanjem, koje je 
mnogostručno u svojim spoznajama i istragama, ne 
jednostrano, ni ograničeno, ni razvraćeno pomamnošću 
za porugom i za bezvjerstvom. (Nastavit će se.) 

*) Može se bez straha ustvrditi, da su prvaci u filosofiji i 
u prirodnim znanostima bili osvjedočeni vjernici. Osim onih, što 
ih auktor spominje u ovom poglavlju, možemo još navesti ove 
priznate i proslavljene umove, koji su bili sa svom dušom odani 
kršćanskoj vjeri: Descartes, Malebranche, Pascal, Koper- 
nik, Kepler, Bošković, Galileo, Linnć, Cauchy, Quatre- 
fages, Pasteur, Stoppani, Secchi, Faraday, Bossuet, 
Fenelon, Balmes, Rosmini, Manzoni, Moigno, Maxwel, 
Lord Kelvin, Davy, Mayer, Joule, Gauss, Reusch, 
Liebig, Dumas, Chevreul, Sainte Claire, Deville, 
Bernard, Rumford, Ohm; i drugi još, staroga i novijega doba, 
potvrgjuju to jasno. „Civilta Cattolica" donijela je u svescima od 
5. i 19. ožujka o. g. zanimljivu konferenciju O. Bricarelli-a 
D. I. pod natpisom: Un pregiudizio storico intorno ai piu 
insigni naturalisti, koja je i napose štampana (via del Semi- 
nario 120, Roma). U toj se konferenciji dokazuje, da je neosnovana 
predrasuda, da bi tobože većina modernih prirodoslovaca bili bez¬ 
vjerci. Siže do godine 1889. O mnogima se dokazuje, da su bili 
uprav pobožni vjernici. (Primj. prev.) 


_ 

V J E S T N I K. 

NASA DOMOVINA. bome nije „momentano“ — uranili i poletjeli na vrat na 

Sarajevo: Ostavka i izjava vč. g. Stj. Kore- nos, da, kako su zloradi, čas prije prikažu svietu i tu 

nića iznenadila nas je. A stanoviti listovi („Obzor" i ostavku i tu izjavu. 1 riečki „Novi List" hvali g. Ko- 

više nego im na čelu!), s kojimi je i vč. g. Korenić renića kao „dobra katolika" i „dobra Hrvata", dok se 

kroz punih 9 godina imao pune ruke posla — a to najružnijimi pogrdami obara na nadbiskupa Posilovića 

biskupa Maurovića, nadbiskupa Stadlera i ,,veto-papu“ 
Pija X. I „Jadran" piše: „Urednik »Katoličkoga Lista« 
veleč. g. Korenić volio je položiti čast urednika, nego 
objelodaniti poziv na predplatu na taj novi list. Vrlo 
značajno!" 1 „Dom" pod nadpisom „Furtim" donosi 
„hrvatskomu seljaku za razgovor i nauk" ovu „duho¬ 
vitu" viest: »To ( t. j. „furtim") nije isto, što i ,,fer- 
tik", nego je to latinska rieč, i znači „kradimice", t. j. 
onako, kao kad čovjek krade. A tako su — piše pop 
g. Korenić — radili oni ljudi, za pravo onaj pop, koji 
je htio imati podpis .biskupa Strossmajera za „kato¬ 
ličko tiskovno družtvo" : uzeo je podpis „furtim", to 
jest kao da ga je njekako ukrao.« To je baš prava prav- 
cita Radićeva! I „Narodna Obrana" ruga se, te ovako 
završuje svoj panegirik Korenićevoj izjavi: „Obnova 
hrvatskoga naroda u Kristu" ? Ili: „furtim"? I „napred- 
njački" „Pokret" — kal/o javlja ..Novi List" — ima 
„zaniinivi i značajni članak" pod naslovom „Furtim". 
Ukrali eto pa ukrali! — Ništa novo pod tim suncem: 
i apostolom su ono po Jerusalemu vikali: „Ukrali pa 
ukrali, kad osvanuo Uzkrs. . . Umuknut će već ta 
liberalna vika; ostavka i izjava spominjat će se i ne 
spominjati ; a katolička misao i u Hrvatskoj prolazit 
će život posijana gorušičnog zrna . . . 

Sarajevo: „Jedinstvo": I kardinal Manningproti 
Isusovcem! Mi smo u zadnjem (8.) broju napisali 
o Stj. Radiću uz put i ovu noticu: „Za karakteristiku 
Radićeve pobožnosti navodimo, što on piše o rimskom 
bogoslovskom i mudroslovskom zavodu Germanicum: 
»U Rimu je jedan veliki zavod, Germanicum, komu 
su na čelu jezuiti. Iz toga zavoda izlieću mladi dok¬ 
tori bogoslovije, koji nisu ni docti (učeni), ni božji, nego 
naduti i svjetski s krinkom sredovječne pobožnosti. 
Njima nije do unutrašnjeg morala, ni do kršćanskoga 
duševnog života; njima je samo do vlasti pod kr¬ 
šćanskom formom, baš kao i njihovim učiteljima.« (N. 
L. br. 93.)“ Ovu našu uz put noticu nekakav je Jerej 
u „Jedinstvu" jedva dočekao, da u posebnom člančiću 
(,,Jed.“ br. 35.) iznese i još jedno novo iznašašće proti 
Isusovcem. Da obrani „kršćansku religijoznost" Radiće- 
vu, kojoj se uprav „divi", a ujedno i da dokaže, kako se 
„može dovesti u sklad s religijoznim čustvima protivnost 
spram Jezuita i tog njihovog zavoda," ovako će nam 
slavodobitno preosvećeni Jerej „Jedinstva": »Pa s toga 
ja pitam „Vrhbosnu", da ona meni protumači ovu 
činjenicu : kako je to bilo moguće, da onako veliki i 
onako izvanredno pobožni muž, kakav je bio glaso¬ 
viti kardinal Maning (jedanput piše Maning, jedanput 
Mening, a ni jedanput kako treba), čigovu je krasnu 
knjigu „Vječno Svećenstvo" „Vrhbosna" na hrvatski 
prevela, kako je to bilo, velim, moguće, da onako iz¬ 
vanredno pobožni muž, (tačno izpisujemo i svaki zarez) 
ne samo nije absolutno hotio dopustit da Isusovci 
otvore u njegovoj biskupiji ma i samo jednu školu, 
nego je u svojoj knjizi pod naslovom: ,.Devet zapreka 
napredovanju katoličtva u Englezkoj", medju ostalim 
zaprekam nabrojio i upravo — čovjek gotovo nebi 
vjerovao — Isusovački red? Kardinal Maning je da¬ 
kle bio uvjeren, da su Isusovci zapreka napredku kato¬ 
ličtva, pa je za to njihovo dokinuće od godine 1773 
nazvao, djelom božjim (the worh od god’s hand).« — 
Tako Jerej u „Jedinstvu". 

Kao kad je ono pisalo „Jedinstvo" o „Monita se- 
creta" (1. br. „Vrhb." o. g. str. 15.), tako se je i ovaj 


put sa svojim Jerejem nemilo nasadilo. To protu- 
jezuitsko mišljenje kardinala Manninga crpao je Jerej 
poput drugih jezuitoždera iz Purcellove Manning-bio- 
grafije*). Proti ovoj biografiji odmah iza njezina objelo.- 
danjenja digla se je prava bura po svemu englezkom 
svietu i. sa strane katoličke i sa strane protestantske. 
Sve je bilo jednoglasno u presudi: P„To nije veliki 
kardinal, to je nakaza? od njega, pravi pamflet. 
(„Kathol. Kirchenzeitung" 1897. Nr. 37.) Učeni dr. A. 
Bellesheim piše o tom djelu: „Purcell’s Manning- 
Biographie hat man als a n t i-j e s u i t i s c h bezeich- 
net. Sie ist noch weit mehr. Sie ist anti- b ischčf- 
lich, anti-kath o 1 i sch, a nti-n atii r.lich, sie ist 
eine Ungerechtigkeit, begangen an den engli- 
schen iKatholiken nicht nur, sondern an der ganzen 
Kirche, die in Manning einen ihrer edelsten Kampfer 
verehrt." („Katholik" 1896. XIII, 309.) Nasljednik Mannin- 
gov na nadbiskupskoj stolici, kardinal Vaughan, zove 
to djelo „zločinom". („Tablet 1896. I, 163.) — Takovi 
su eto izvori ljudem oko „Jedinstva", kad pišu o Isu- 
sovcih: protujezuitski, pamfleti, zločini. 

Mi pak iz glasovitoga djela: Rob. Ornsby, 
Me moriš of James Robert Hope-Scott II, 85 
znamo, da su dva mlada protestanta prijatelja (Man¬ 
ning i Hope) jednoga dana pokucala na vrata Isu¬ 
sovcu Brovvnbillu i unišla' u njegovu sobu, da mu 
otvore svoje srce i izjave svoju želju za katoličtvom. 
1 dne 6. travnja 1851. Hope i Manning položiše ka¬ 
toličku vjeroizpoviest u crkvi Isusovaca. Po Isusov- 
cih dakle, kako to priznaje i sam Manning (A. Belles¬ 
heim, Henry Edward Manning str. 32.), primio je on 
milost sv. vjere i postao ono, što je bio Englezkoj. 
Pa da su onda Isusovci zapreka napredovanju kato¬ 
ličtva u Englezkoj! — U studenom 1851. stupi Man¬ 
ning u bogosloviju u Rimu. I on se diči sa svojimi uči¬ 
telji iz dogmatike, a to su opet bila dva Isusovca: 
Passaglia i Perrone. „Čitam Summu sv. Tome sa 
Passagliom — piše Manning iz Rima svojemu duho¬ 
vitom prijatelju, onda još protestantu, Robertu Wilber- 
force-u — koji (Passaglia) ima dobrotu, te mi posvećuje 
svoje prosto vrieme: on je najznamenitiji bogoslov, 
na koga sam se namjerio, i dobro je upućen u njemač¬ 
ku kritiku, što je riedko. Perronov kompendij već sam 
prošao i sad učim moralnu bogosloviju . . . Kako bih 
rad, da si i ti sa mnom u čeliji Passaglinoj! Kolika 
sreća za me, da imam uza se živ glas, što mi odgo¬ 
vara na pitanja, na koja sam se u prošloj godini spo¬ 
ticao . . . Pred Bogom, dragi Roberte, mogu ti reći, 
da mi je sva duša što dalje to više prožeta uvjerenjem, 
da je katolička i rimska Crkva jedino prava ovčarnica 
Kristova, i da se svaka druga vjera nalazi u herezi i 
skizmi." 

Dobro je i ovo znati, da je englezki Isusovac 
P. Waterworth bio Manningov izpovjednik i prijatelj. 
A u Manningovih „Sermons on eccl. Subjects" mogao bi 
Jerej „Jedinstva", samo ako zna englezki, pročitati 
prekrasan govor, što ga je Manning držao u london¬ 
skoj isusovačkoj crkvi u slavu utemeljitelju družbe Isu¬ 
sove. To je kao jedna zahvalnica pjesma za milost 
svete vjere, koju je Manning primio po sinovih Igna- 

*) Life of Cardinal Manning, Archbishop of Westminster. 
By Edmund Sheridan Parceli, Member of the Roman Academy of 
Letters. In two Volumes. Vol. I. Manning as an Anglican. Vol. II. 
Manning as a Catholic. London 1885. 

cijevih. U sv. Ignaciju Lojolskom divi se on nepoko¬ 
lebljivoj volji, što sve nadvladjuje i organizuje; onda 
opisuje djelovanje a osobito muke, što ih podnosi 
od Ignacija utemeljena družba; poimence se zausta¬ 
vlja kod'onih progonstva, kojim je družba Isusova 
bila žrtvom u Englezkoj. Manningove rieči: „Na 
zemlji su nosili odjeću zločina, a u nebu 
sjaju u divno bielih haljinah" (Manning, Ser- 
mons I, 173 — 194: The Name and the Patience 
of Jesus) dobile su u proglašenju blaženih od 29. pro¬ 
sinca 1886. pečat apostolske potvrde od Leona XIII. 

Još bismo preporučili Jereju „Jedinstva 11 žiće 
kardinala Manninga, što ga je napisao Isusovac 
Ath. Zimmermann, da potanje vidi, kakav je bio kard. 
Manning. Svakako malo drugčiji, nego Stj. Radić, 
kojemu bi opet preporučili poznatu Steinhuberovu po- 
vjest o zavodu „Germanicum 11 , da se malo bolje upo¬ 
zna s tim „velikim zavodom, komu su na čelu jezuiti 11 , 
a mi nadodajemo — na diku i ponos katoličke Crkve. 

Sarajevo: „Jedinstvo" i opet incidit in Scyllam.*) 
Htjelo je dokazati „Jedinstvo 11 u svojih zadnjih broje- 
vih, da se „Vrhbosna 11 straši pred istinom, a do¬ 
kazalo je baš protivno. Ono nam naime u svom 32. 
br. od 19. travnja o. g. prigovara ovako: „Nego »Vrh¬ 
bosna« u onome istome (t. j. 7.) broju ima članak o 
papi Grguru I velikome. Rekli smo, da je bio zaista 
velik, ali gle! Ona »Vrhbosna« koja je do sada uvijek 
donosila u cjelini papine spise, koje (!) i ne ima- 
gjahu neke vrijednosti, ovaj put krasnu encikliku Pia X 
posvećenu uspomeni Grgura I donosi u izvatku. 11 A 
na pitanje, što si ga „Jedinstvo 11 samo stavlja, zašto 
naime „Vrhbosna 11 ne donosi u cjelini tu encikliku 
odgovara ovako: „Pio X drukčije (nego naime „Vrh¬ 
bosna 11 ) govori, da Grgur Veliki »nije crkvu unaprije¬ 
dio, reformisao, i proširio kao svjetovni vladar, 
ni diplomatskom i političkom vještinom, 
nego svojom duhovnom moći«. Ovako Pio X, čime 
dokazuje, kako ne propušta jedne prilike, da kaže 
e se politika mora odlučiti od crkveja »Vrh¬ 
bosna« baš ovaj put, gle »slučaja«, nije donijela tu 
cijelu papinu encikliku, što joj nije išlo u račun! . . . 

I odviše je žalosno, da i ovakih danas doživljujemo. 
Eto vam, kako oni uvažuju — posluh!" — To je 
„Jedinstvo 11 objelodanilo 19. travnja. „Vrhbosna 11 je 
pak doniela „u cjelini" veliku encikliku Pija X. o 
Grguru Velikom u br. 8. od 20. travnja, kojega se je 
dana „Vrhbosna" po Sarajevu već čitala; dakle „Vrhb." 
nije mogla donieti encikliku istom na izaziv „Jedin¬ 
stva", kako je to moglo ono i samo uvidjeti. Ipak 
,,Jed.“ u 35. br. od 29. travnja u članku „Strah »Vrh¬ 
bosne« pred istinom 11 tvrdi, da je „Vrhb." istom na 
njegov izaziv doniela encikliku, ali sa izvrnutimi 
riečmi Pija X. „Jedinstvo" naime piše: „Da, da, njih 
istina peče, jer im mrsi račune, pa kad papine riječi 
ne mogu jednostavno ignorisati— a mi smo »Vrh¬ 
bosnu« izazvali, za što nije donijela tu encikliku 
: — onda ih prosto izvrću! To vam je eto slika tih 
naših novih austro-magjarskih obnovitelja. Sramota! 
Ovo će valjda otvoriti oči mnogima, pa bi možda 
bilo dobro, da ovo prenesu i drugi listovi (ta valjda 
niesu pali na glavu kao „Jed."), a »Vrhbosni« i svima 

*) Staru rieč: „ Incidit in Scyllam, qui vult vitare Charybdim“ 
mi bismo preveli „Jedinstvu": Iz zla u gore, Todore! 


na znanje: da s nama nema šale."—Jadno „Jedin¬ 
stvo"! Kako se žesti i junači, jer da smo izvrnuli rieči 
Pija X., pa se i proti volji papinoj uplićemo u politiku! 
A „Pio X — kaže .Jed. 11 — drukčije govori, da Grgur 
Veliki »nije crkvu unaprijedio, reformisao i proširio kao 
svjetovni vladar, ni diplomatskom i poli¬ 
tičkom vještinom, nego svojom duhovnom moći«. 11 
No Pijo X. baš tako ne govori, već uprav protivno. 
Njegove rieči u latinskom originalu glase rieč 
po rieč ovako: „At compertum pariter est, ipsum, non 
qua huius mundi principes, vi et potentia fuisse pro- 
gressum, qui in altissimo illo pontificiae dignitatis 
fastigio primus voluerit appellari: Servus servorum 
Dei, non profana tantum sciencia aut persuasibi- 
libus humanae sapientiae verbis (1 Cor. 2, 
4) viam šibi munivisse, non priidentiae tantum civi- 
lis consiliis, non instaurandae societatis rationibus 
diuturno studio praeparatis ac deinde in rem deductis, 
etc.“ Rieči Pija X. „non prudentiae tantum civi- 
lis consiliis uprav dokazuju, da si je Grgur Veliki 
krčio put i savjeti državnoga mudrovanja, 
ili kao po slobodnijem talijanskom prievodu (iz „Civil- 
ta Cattolica") hoće „Jedinstvo": ..diplomatskom i 
političkom vještinom"— con le accortezze 
della civile politica. Viam šibi munivit non pru¬ 
dentiae tantum civilis consiliis, t. j. krčio si je put ne 
samo „diplomatskom i političkqm vještinom", dakle 
sliedi: krčio si je put i „diplomatskom i političkom 
vještinom". Rieč „ tantum “ izostala je pogrješno u 
talijanskom prievodu, i tu je pogrješku htjelo odmah 
da izrabi jadno „Jedinstvo" u svoju plitku tendenciju. 
Sto je tražilo, to je eto i našlo. A poštenomu Dalma¬ 
tincu i opet jedan više dokaz, da „Jedinstvo" hotice 
i nehotice, a uviek zlobno zavodi neupućenu čeljad; 
pa stoga da bi trebalo tamo sve učiniti, da ga uzčita 
jedino Žid Morpurgo sa svojom družinom. 

— Razpored vč. OO. franjevaca u nadbi¬ 
skupiji vrhbosanskoj. 1. Banbrdo: fra Andrija Bu- 
zuk, dekan i župnik. 2. Brajkovići: fra Jako Jurić, 
župnik. 3. Brestovsko: fra Mijo Batinić, župnik, 
fra Alojzij Cvitanović, kapelan. 4. Breške: fra Jozo 
Andrić, župnik, fra Pavao Franjić, kapelan. 5. Bu- 
čići: fra Rudolf Jablanović, župnik. 6. Bugojno: 
fra Dominik Gojsilović, dekan i župnik, fra Marko 
Trogrančić i fra Mato Vujičić, kapelani. 7. Busovača: 
fra Marijan Milićević, župnik^ fra Marijan Topić, .ka¬ 
pelan. 8. Crkvica: fra Ilija Djebić, župnik. 9. Do¬ 
bre t i ć i: fra Anto Marković, župnik. 10. Dolac: fra 
Marijan Dujić, župnik, fra Stiepo Mašić, izpovjednik 
sestara. 11. Doljani: fra Anto Palinić, župnik. 12. 
Domaljevac: fra Marko Baotić, župnik. 13. Du- 
bica gornja: fra Martin Ćović, župnik. 15. Du¬ 
brave: fra Grgo Došen, dekan i župnik, fra Ambro- 
zij Rajković, kapelan. 15. Dželilovac: fra v Grgo 
Kotromanović, župnik. 16. Foča: fra Mirko Šestić, 
župnik. 17. Fojnica: fra Ivo Vujičić, dekan i župnik, 
fra Kazimir Grozdić i fra Mijo Gujić, kapelani. 18. 
Gračac: fra Jerko Pavelić, župnik. 19. Grom ilj ak: 
fra Augustin Tadić, župnik. 20. Guča gora: fra 
Jako Matković, župnik, fra Teofil Zrakić, kapelan. 21. 
Kiseljak: fra Ćiril Katavić, župnik. 22. Kora će: 
fra Petar Tolić, župnik. 23. Kreševo: fra Blaž Por- 
dušić, župnik, fra Emerik Mačuga, kapelan. 24. 

Os ova: fra Stiepo Momčinović, župnik. 25. Ovča- 
revo.: v fra Nikola Manđić, župnik. 26. Plehan: fra 
Anto Čagelj, dekan i župnik, fra Dominik Zubković i 
fra Nikola Brekalović, kapelani. 27. Podhum: fra 
Rafo Čondrić, župnik, fra Anto Budimirović, kapelan. 
28. P o d m i 1 a č j e: fra Ivo Marković, župnik, fra 
Tomo Maršić, kapelan. 29. Potočani: fra Anto 
Stanić, župnik. 30. Po ni evo: fra Lovro Mihačević, 
dekan i župnik. 31. Rad u niče: fra Pavao Kolar, 
župnik. 32. Rama: fra Jerko Vladić, župnik, fra An- 
zelmo Alaupović i fra Franjo Jukić, kapelani. 33. Sko¬ 
plje gornje (Gornji Vakuf): fra Jerko Tabaković, 
župnik, fra Rafo Ostojić, kapelan. 34. Suho polje: 
fra Paškal Dumančić, župnik. 35. Sutjeska: fra An- 
gjeo Ikić, župnik, fra Franjo Nikolić i fra Tvrdko Andrić, 
kapelani. 36. Svilaj: fra Mijo Matić, župnik. 37. Šivša: 
fra Franjo Lujić, župnik. 38. Špionica: fra Jozo Vu- 
kić, župnik. 39. Tremošnica: fra Cvjetko Nadarević, 
župnik, fra Cvjetko Matuzović, kapelan. 40. Tuzla: fra 
Rafo Babić, župnik, fra Franjo Žuljić i fra Marko Malba- 
šić, kapelani. 41. Tišina: fra Martin Vučković, žup¬ 
nik. 42. To li sa: fra Ilija Oršolić, župnik, fra Ivo 
Gjogašević i fra Milivoj Mijatović, kapelani. 43. Ulice: 
fra Augustin Pejčinović, župnik. 44. Uzdo: fra Anto 
Ravlić, župnik. 45. Vareš: fra Stiepo Ikić, župnik, fra 
Anto Andrijić, kapelan. 46. Vijaka: fra Domin Ba : 
tvić, župnik. 47. Vitez: fra Jako Selak, dekan i žup¬ 
nik, fra Jozo Vukadin, kapelan. 48. Zenica: fra Filip 
Dujmušić, župnik, fra Ilija Klarić i fra Alojzij Perčinlić 
kapelan. 49. Zovik: fra Pavao Semunović, župnik, 
fra Grgo Odić, kapelan. 50. Žepče: fra Jozo Divić, 
župnik. 51. Žeravac: fra Anto Tolić, župnik, fra 
Anto Jurilj, kapelan. 

Sarajevo: Ilija Violoni, svećenik nadbiskupije 
vrhbosanske i sada kapelan u Sarajevu, promaknut je na 
universitetu u Kamerinu (Italija) na čast doktora bogo¬ 
slovije. Čestitamo. 

Osiek: „Vrhbosna" i „Hrvatska Straža" — 
konfiskovane. Piše nam prijatelj iz Osieka, da je 
tamošnji gimnazijski ravnatelj, g. Rabar, konfiskovao 
„Vrhbosnu 11 i „Hrvatsku Stražu" u djačkom družtvu 
„Javor" radi „polemičkog im karaktera. Prijatelj pri¬ 
dodaje: „Život", lanjski „Vienac", „Raj i pakao" ne 
smeta mu — ti ne će djake uznemiriti. Drugo se nije 
ni moglo očekivati od autora „Rimske povjesti", prevo¬ 
dioca „Povjesti Venecije" i „Povjestifrancezkerevolucije". 

Zagreb: Melem „Domu". Radićev ,,Dom“ u br. 
5. o. g. zahvaljuje nekomu „Josipovu", što se je u 
„Novom Listu" zauzeo za nj „proti prigovorima sa 
strane katoličkih novina". „Brani — kaže — vrlo dobro, 
pa hvala njemu i »Novom Listu«." Par nobile fratrum! 
Tajnik „Matice hrvatske" valjda će znati, da se je taj 
tobože „Josipov" zauzeo ono u „Nov. Listu" i za 
dječurlijsku „Našu Snagu", u kojoj je sam — gnus ... 
Tvrd dakle melem na rane „Domove". 

FRANCEZKA, 

Skidanje propela. Zanimljivo je pismo, što ga 
je Edmond Rousse, član akademije francezke, upra¬ 
vio na „Journal des Debats". Donosimo iz njeg ovaj 
izvadak: 

„Pred nekoliko godina zatvorio je ministar pra- 
vosudja, g. Monis, Svetu Kapelu palače (Sainte Ćha- 


pelle du Palais) i ukinuo potezom pera misu, što su 
ju ondje kroz četiri stotine godina iz vieka u viek 
slušali činovnici, odvjetnici i upravitelji, prije nego bi 
pošli na svečanu sjednicu dvorskog parlamenta. 

Ove godine 1. travnja naredjuje ministar pravo- 
sudja, g. Valle, svojim vrhovnim upraviteljem, »da 
bezodvlačno poskidaju propela, slike i druge spolja- 
šnje znakove bogoštovlja, što se nalaze u sobah pri¬ 
zivnih sudišta. Predsjednici gradjanskih i mirovnih 
sudova treba da isto tako odstrane iz svojih prostorija 
pomenute embleme ... To se ima izvršiti u vrieme 
i z m e d j u 3. i 10. travnja...* 

Ništa više. Ali 3. travnja bio je Uzkrs; 10. trav¬ 
nja još je za katolike blagdan; — a da ništa ne po- 
fali pogledom na brutalnost ovoga skidanja pro¬ 
pela, — nosi naredba, koja to odredjuje, datum 
Velikog petka ... 

Sutradan iza skinuća propela, kad činovnici opet 
dodju u sudnicu, ne će više biti u njoj propela i sve¬ 
tih slika. Zidovi će biti prekrečeni, rupe izpunjene, 
pod opran, ljestve iznesene. Sve će biti dovršeno: 
„Consummatum est", kako veli evangjelje po svetom 
Ivanu... Ne znam, što će na to činovnici, odvjetnici i 
sva sudišta francezka, kad opet tako unidju u svoje 
izpražnjene sudnice i sbornice. Niesam nastojao da 
saznam i ne ću pitati nikoga. No bilo bi odista pre- 
čudno, kad se nad svimi timi ruševinami ne bi iz- 
vila nikakova pritužba iz dubljine prošlosti, koju ovako 
iz dan u dan kamen po kamen uništuju. I pošto 
sam ja gotovo jedini, koji je preživio generaciju, što 
će doskora posve izčeznuti, stoljetni skoro gost stare 
kuće, u kojoj su živjeli moji prijatelji i naši go¬ 
spodari, to se ne će nitko začuditi, ako ja u njihovo 
ime prosvjedujem proti bezbožnom svetogrdju, kojemu 
sam prisiljen biti svjedokom. 

Ljudi, koji nami vladaju i koji nas uništavaju, 
počinili su već opasnijih ludosti od ove, počinili su 
zločinstva možda kobnija, od kojih ipak nijedno nije 
ljudem u dno duše osiavilo više gorčine i veću od¬ 
vratnost. Ovaj se put ne radi više o kapucinih, o Isusov- 
cih, o braći kršćanskih škola, niti o sestrah sv. Vin- 
cencija Paulskog, niti o milijardah mrtve ruke i sa¬ 
krivenom blagu u pivnicah manastirskih . . . Ova je 
izlika pala, ova je parlamentarna doskočica izrabljena, 
a za koji dan odzvonit će dapače i izbornomu fantomu 
klerikalizma. Nego — Krist, evo neprijatelja! Recite, 
napokon ... On je jedini, koji uznemiruje vašu mi¬ 
sao, i čija vas prilika smeta — čovjek ili Bog, on 
je ipak onaj, koga kroz dvie hiljade godina milijuni 
ljudi poštivaju kao predteču svojih sloboština, — 
koga milijuni duša obožavaju kao božanskog utješi- 
telja u svih nepravdah i u svih bolovih na zemlji . . . 
»Ako je život i smrt Sokratova život i smrt mudraca, 
to je život i smrt Isusova život i smrt jednoga 
Boga . . .«*). 

Ali dosta je bezkoristnih rieči. Dok ja ovo pišem, 
djelo se dokrajčuje. Naredbi ministra udovoljeno je. 
Propela su odstranjena. Što će sada s njimi? . . . Bla¬ 
gajna, u kojoj je imutak kongregacija, nije bogata. 
Neka dakle g. Combes upriliči za njih javnu dražbu, 
pa će sigurno za njih dobiti trideset’ srebrnjaka . . . 
svotu, za koju nekoć prodalo i njihov model . . .“ 

*) J.-J. Rousseau Emile. 

Prenusmo se. 


U Hrvatskoj sviće. U politično-kulturnom životu na¬ 
roda hrvatskog pojavljuju se glasnici novoga doba. 
Pred nami se otvara epoha, u kojoj se vraća jedan 
izmučeni, toliko puta već prevareni i zavedeni narod na 
onaj stari i jedino spasonosni put, što mu ga je po¬ 
kazala slavna njegova prošlost i što mu ga je namie- 
nio vječni Promisao. Novi duh stao je prodirati kroz 
tu već sparnu i nesnosnu atmosferu hrvatske javnosti; 
s novim duhom dolazi i novi život, koji podaje narodu 
hrvatskomu jamstvo sretnijih dana i bolje budućnosti. 
I treba mu novoga života, novoga duha, koji će ga 
okrenuti od ruba propasti, kamo su ga zaveli njegovi 
neprijatelji a i vodje njegove. Novim životom morat će 
da si gradi na ruševinah svoje politične samostalnosti 
iznova slobodan dom; novi život morat će da mu 
udahne gotovo već utamanjenu narodnu sviest; novi život 
mora da vrati katoličkom narodu i.spoljašnje njegovo 
katoličko lice. — Samo se liepimi uspomenami još 
nasladjujemo, ako mislimo na slavnu prošlost našega 
naroda; od njegove nekadašnje veličine i moći ostadoše 
nam samo još liepe uspomene; zadnji ostatci, što su 
nam još ostali iz davnih sretnih dana, danas su pred¬ 
metom svadji i nagadjanju. — Nesretna spoljašnja 
politika razkomadala veliku Hrvatsku te joj uništila poli¬ 
tično jedinstvo; Bizantinci i Osmanlije razvrgoše vjer¬ 
sko jedinstvo hrvatskomu narodu; domaći strančari i 
kolovodje razbiše u narodu jedinstvo gledom na njego¬ 
ve kulturno-politične težnje i ciljeve; najnoviji smutljiv¬ 
ci baciše se još napokon i na onu zadnju jedinstvenu 
vezu, što je spajala Hrvate katolike u jednu cjelinu, 
na vjersko jedinstvo katoličkih Hrvata. U novijoj našoj 
narodnoj povjesti ne vidimo gotovo nijedne pojave, 
nijedne velike težnje, koja bi sajedinjavala narodnu 
snagu, koja bi budila u narodu samosviest ter ga po¬ 
ticala na ostvarenje velikih ideala. Sve baš protivno: 
na svih poljih, u politici, u narodnom gospodarstvu, 
u književnosti i umjetnosti — svuda se sve samo na¬ 
tječe, kako će narod što prije i što bolje oslabiti i 
poniziti, pomutit mu pojmove, i razdvojit mu dušu. 

U davnoj pak prošlosti našega naroda vidimo 
jednu veliku moralnu silu, koja je narod hrvatski 
spajala jakom jedinstvenom vezom, koja ga je pod¬ 


badala i davala mu snage za velika djela, koja ga je 
učinila narodom slavnim i jakim. Sila je ta bila vjera 
katolička. Ona je Hrvatom bila izvor njihovim junač¬ 
kim djelom, kojimi su se proslavili pred čitavom 
Evropom; ona je Hrvate držala na okupu jake i samo¬ 
stalne. Politično i državno njihovo jedinstvo stalo je 
padati i rušiti se, čim su se počeli neki dielovi naroda 
odjeljivati od katolicizma, ćim su se počele uvlačiti u 
narod hereze i razkoli. Zlatno doba hrvatske povjesti 
svršava se istim časom, kad se stalo rušiti vjersko 
jedinstvo katoličkoga naroda hrvatskog. — Tako nas već 
sama povjest našega naroda upućuje, gdje nam je 
tražiti lieka proti sveobćemu razsulu, proti neslozi i 
sveudiljnomu cjepkanju naroda: vratimo se opet pravo¬ 
mu kršćanstvu, povratimo našoj javnosti opet lice 
katoličko, uzradimo, da bude sav kolik naš javni život 
prožet katoličkim duhom, pa ćemo i opet imati ono, 
što će nas sjedinjavati, što će davati smjer i cilj naše¬ 
mu nastojanju i radu. Onda će nestati sadašnje ne¬ 
sloge, jer budemo li radili svi po načelih katoličkih, 
na temelju kršćanske pravednosti za razvitak i slobodu 
naroda, onda više nije moguće, da se križaju naši 
putovi i da se medjusobno sprečavamo u radu. Gdje 
su ciljevi isti i gdje uz to vlada kršćanska ljubav, duh 
Kristov, ondje više nije moguća nesloga, a uspjeh je 
osiguran. 

Niesmo tim mislili reći, kao da je naš narod 
zabrazdio u bezvjerje, i da ga moramo tek upoznavati 
sa duhom katoličkim. 0 ne, toga hvala Bogu ne 
treba. Jer ako su naši liberalci i udarili hrvatskoj javno¬ 
sti biljeg vjerskog indiferentizma i protukatoličke ten¬ 
dencije, i ako jest spoljašnje lice hrvatsko danas sve dru¬ 
go, samo ne katoličko, — to je ipak unutarnjost 
hrvatska velikim dielom ostala još neozliedjena, duša 
narodna nije još zaražena od liberalne pošasti, narod 
je hrvatski u svojoj suštini još skroz prožet duhom 
kršćanskim. I baš zato golema je nepravda, što se 
nanosi hrvatskomu narodu, kad ga njegovi tobožnji 
predstavnici, njegova inteligencija zastupa pod svietom 
u njemu sasma oprečnom smjeru; sudeći po današnjoj 
hrv. političnoj štampi, narod je hrvatski napojen libe¬ 
ralnim duhom; sudeći po savremenoj književnosti, on 

je nemoralan. A to ne smijemo više da trpimo. Od 
naroda ukloniti pogibao liberalizma i javnosti hrvat¬ 
skoj podati onaj značaj, koji odgovara značaju i mi¬ 
šljenju narodnom, to budi zadatak hrvatskim sveće¬ 
nikom i svjetovnjakom katolikom! 

U narodu hrvatskom sviće — rekosmo. Na na¬ 
šem obzorju pojavljuje se zora; i ako ne varaju svi 
znakovi, doskora će. svanuti dan. 

Prvi veseo znak novoga života u Hrvatskoj bio 
je I. hrv. katolički sastanak. Liberalizam u ono 
doba nije još cvao tako bujno kao danas; bio je još 
skrovit; nekako kradom— furtim — stao se uvlačiti 
u razne prosvjetne institucije, u uredničtva i druga 
slična mjesta. Tada još nije mogao a niti je htio da 
očito pokaže rogove, jer bi možda bio zlo prošao. 
Zato katolički sastanak nije ni zauzeo proti hrvatsko¬ 
mu liberalizmu konkretnog, stalno odredjenog pravca. 
— Na I. hrv. kat. sastanku narod hrvatski kao takav 
prilično je slabo sudjelovao; taj je sastanak bio više 
sjajna skupština hrvatske katoličke inteligencije, na 
kojoj je doduše vladalo veliko oduševljenje za dobru 
katoličku stvar, stvorilo se mnogo veoma liepih reso- 
lucija, ali — ako ćemo po duši — resolucije one 
ostadoše većim dielom u Korenićevu izvještaju, a odu¬ 
ševljenje je malo po malo izčeznulo. I bojali smo se, 
da ne ćemo vidjeti osobitih uspjeha od toga sastanka. 
No na našu veliku radost mi smo se prevarili. Kao 
krasan plod katoličkog sastanka mogosmo pozdraviti 
osnutak hrv. poljodjelske banke, koja sije 
za kratko vrieme svojega obstanka stekla tolikih za¬ 
sluga za naš seljački sviet. Na drugih pak poljih niesu 
se još pokazivali plodovi katoličkog sastanka. 

Liberalizam se stao sve više širiti, i javnost se 
naša sve više otudjivala onomu duhu, koji je vladao 
na katoličkom sastanku. Dok se je rodoljubivo naše 
svećenstvo borilo za narodne pravice, dok je ono 
nastojalo u težkoj borbi pomagati narodu materijalno i 
probudjivati njegovu sviest, dotle su liberalni „patrioti" 
izrabljivali situaciju u svoje nepoštene svrhe; zaštićeni 
krinkom narodnjačtva radili su za svoje neliepe namjere, 
a nitko ih u radu ne pometao. Ali ipak poče se polako 
javljati reakcija; pojedini katolici počeše uvidjati, da 
je ladja hrvatske javnosti krenula zlim putem, i da je 
već zadnji čas, ako hoćemo da ju spasemo. Sve češće 
množili se glasovi i pozivi na odpor protiv liberalizma; 
sve više uvidjali svećenici pa i katolički svjetovnici, da 
treba što prije početi raditi, te ne bude kasnije pre¬ 
kasno. 

U život je stupila „Hrvatska Straža" i stala 
dozivati hrvatske katolike na obranu katoličkih na¬ 
čela i kršćanske filosofije. Različno je bila pozdravljena 
„Hrv. Straža". Liberalci su bjesnili na nju; „Katolički 


List" pozivao svećenstvo, neka je ne primaju; mi 
prigovorismo oštromu tonu, kojim je nastupila. Bili 
smo još uviek uvjereni, i ako bismo odlučno osudili 
ove i one liberalne izgrede, da će se ipak moći mirnijim 
putem i trieznom poukom uzpostaviti normalne prilike; 
unatoč svim liberalnim pojavam nadali smo se, da su 
napadaji na Rim, na vjeru i ćudoredje samo prolaznog 
značaja; kao sinovi mučenika htjedosmo radije još 
štošta i pretrpjeti, nego li zaći u otvoren boj, jer boj, 
pa i narinuti obrambeni boj, nije normalan zadatak 
katolicizmu, kao eminentno konservativnoj moći. Zato 
i ne odobrismo smjesta „Stražinu" polemiku i napisasmo 
k njezinu prvom broju: „U ostalom, dok nije baš po¬ 
treba, više smo za sgodnu pouku nego za polemiku." 
(„Vrhb. 1903. str. 114.) Na žalost, priznajemo, bili smo 
tada veliki optimisti, jer liberalci ne samo da ne pro- 
mieniše svojega neprijateljskog stanovišta prema vjeri 
katoličkoj, već stadoše i još većma bjesniti na katoli¬ 
cizam, stadoše udarati na biskupe, papu i na pojedine 
katoličke dogmate ter izsmjehavati katolički moral. Pred 
ovom paklenom protuvjerskom hajkom izčeznuo je i 
naš optimizam; mi se uvjerismo o žalostnoj istini, 
da je zadnji čas, ako hoćemo da još na vrieme osu¬ 
jetimo liberalne nakane. Bili bismo griešili proti svojoj 
dužnosti spram Crkve i naroda, da smo još i dalje 
boj izbjegavali. Sunt certi denique fines. I zato podi- 
gosmo glas na obranu istine i na odpor proti hrv. 
liberalizmu; i zato stadosmo pozivati Hrvate, neka se 
prenu i neka počnu misliti na uspješna sredstva proti 
grobarom narodne sreće; i zato stavljasmo na srce oso¬ 
bito zagrebačkim rodoljubom, neka se pobrinu, da što 
prije dobijemo katolički politični dnevnik, koji 
će moći odolievati liberalnoj štampi, a braniti istinu i 
pravdu. 

U Dalmaciji izazvala je skrajna nužda spljetske ka¬ 
tolike, te oni odlučiše izdavati katolički politični list 
„Dan", koji će doskora početi izlaziti svake nedjelje. 

U Zagrebu bori se već dulje vremena za ka¬ 
tolička načela i za interese hrvatskoga radničtva 
kršćansko socijalno glasilo „Glas Naroda"; 
šteta samo, što izlazi tek tri puta na mjesec. 

Odpor proti nenaravnoj, po liberalcih iznakaženoj 
hrvatskoj javnosti stao se je pojavljivati i u samoj 
mladeži. Više čestitih hrv. universitetskih učenika u 
Beču skupilo se pod katolički barjak i osnovalo aka- 
demičko družtvo „Hrvatska", koje sada u za¬ 
jednici na slovenskim kat. akademičkim družtvom 
„Danica" izdaje svoje glasilo „Zora". U Zagrebu, 
gdje su ovaka družtva na universitetu, čujemo, za¬ 
branjena, sdružiše se mladi Hrvati u a k a d. M a r i j i n o j 
kongregaciji i osudiše tim činom nezdravi duh, 
kojim stala na žalost odisati naša universitetska mladež. 




Prenusmo se. 


Svi pošteni Hrvati, koje ne sapela stranačko- 
politična strast, i koji shvaćaju sadašnje prilike i po¬ 
trebe, pozdraviše napokon kao spasonosan glas onaj 
liepi poziv, kojim se naviestio osnutak hrv. kat. 
tiskovnog družtva; svim kao da odlahnulo. Libe¬ 
ralizam i framasonstvo ne će više onako slobodno i 
bez straha provoditi svoju paklenu misiju po naših 
liepih hrvatskih krajevih; morat će odbaciti uzaj- 
mljenu krinku te poprimiti otvorenu borbu sa katoli¬ 
cizmom i patriotizmom, a tim su oni eo ipso već 
osudjeni i poraženi. 

Najnovija pojava — „Hrvatstvo", naš prvi 
hrv. katolički politični dnevnik, što smo ga 
tako žudjeno izčekivali, završio je konačno ove pri¬ 
prave; ugodio je željam i vapajem hrvatskih katolika 
i tako učinio kraj tolikomu oklievanju, pretresanju i 
nagadjanju. Činjenica je, da već imadu hrvatski katolici 
svoj politični dnevnik, oko kojega će se sad oni oku¬ 
pljati, i koji će ako Bog da s vremenom utrti put 
jakoj organizaciji katoličkoga puka. 

Tako se je postepeno dizala katolička sviest u 
Hrvatskoj; a sada ćemo sve dalje na golemu žalost 
liberala i framasona, a na vremenito i vječno spasenje 
hrvatskoga naroda. 

Čim osvanulo „Hrvatstvo", liberalce stala hvatati 
groznica; stali se previjati od bolnih grčeva, i mrtvi 
znoj orosio im namršteno čelo. Prevarila ih nada, da će 
svojom klevetnom i na sve strane hitanom vikom ipak 
odvratiti zagrebačke pokretače od njihove namisli; sve i 
najpodlije klevete, što su ih izasuli na ugledne sveće¬ 
nike i čestite laike, promašiše svoj cilj; ne izpadoše 
im za rukom dobro zamišljene a ružne njihove spletke; 
sve nepoštene zapreke, kojimi su kušali da zaprieče 
ovo poduzeće, jadno i čemerno im se izjaloviše. Pa 
stoga se onako i obeznaniše, stoga ih i stade onolika 
graja i vika. A mi im se smijemo. Žalimo ih, a opet 
nam i drago, kad vidimo, kako su jadni i nemoćni, 
pa se hvataju i slamčice kao kakova šestoperna buzdo¬ 
vana. Još nikada ne pokazaše tako jasno svu svoju 
golotinju i duševnu plitkost, kao kod ove sgode. 
Nikakovih argumenata ne poznaju, nikakove samo- 
sviesti i ravnodušnosti, koja je osbiljnim politikom 
tako nuždna; ne usudjuju se pozivati ni na svoje „po¬ 
štenje" i političnu „neporočnost" — sve ih je izdalo, 
samo im još ostade ono staro, izrabljeno, a danas već 
tupo oružje: urnebesna vika i podlo klevetanje. To im 
je prirodjena svojina, koje im ne će nitko da otima; 
neka im bude, ta po tom ih barem možemo odmah 
na prvi mah razpoznati. U nas pobudjuju te žalostne 
liberalne figure samo veselje. Promatramo njihovu 
duševnu prazninu i plitkost, lišenu svake plemenite 
ideje i više kakove svrhe, te se sve više osvjedočavamo, 

kako nas ogroman jaz dieli. Nas vode u našem 
radu i borbi vječna načela, što nam ih kazuje Krist 
po svojoj Crkvi; vodi nas ljubav k narodu, iz kojega 
smo nikli i kojemu bismo radi izvojštiti bolju buduć¬ 
nost, dostojnu njegove prošlosti. Liberalce pak i prija¬ 
telje framasonstva vodi kod svega njihova negativnog 
djelovanja mržnja proti katolicizmu, proti kršćanskoj 
religiji i njezinim institucijam; svoju „djelotvornu" 
ljubav prema narodu hoće da dokažu tim, da ulievaju 
u njegovu dušu mržnju na Rim i svećenstvo, — mržnja 
na vjeru sliedila bi onda sama po sebi. Ovog zadatka, 
što im ga nalaže njihova misija u Hrvatskoj, ne mogu 
javno raztrubiti, jer bi tako u velike naškodili svojoj 
„svetoj" stvari; zato se sada nalaze u nevolji. Pojav¬ 
ljuje se novi politični dnevnik s izrazitim programom, 
i s njim — kaka to oni hoće — i nova stranka: tre¬ 
bali bi dakle dokazati, da ovoga dnevnika ne treba, 
da nije od potrebe nova stranka, da oni zadovoljavaju 
svim potrebam. A to je težko, kad se nema plemenitih 
ideja, kad se nema pravoga programa i odredjenih 
poštenih težnja, kad im je razlog i svrha njihovu 
bitisanju — samo mržnja na katolicizam. Zato ona 
tragikomična vika i pomaganja proti „Hrvatstvu". Guja 
se našla u prociepu. 

O političnom programu „Hrvatstva" liberalci ne 
će da puno govore, jer taj program nije ništa novo, 
već sadrži sve one težnje i zahtjeve, što su ih već 
davno osjećali i izrekli pravi Hrvati. Veću im muku 
zadaje onaj zahtjev, kojim se traži sloboda Crkve ka¬ 
toličke, i ona tačka programa, u kojoj se naviešta 
odpor proti bezvjerskom i nekršćanskom duhu. U tom 
vide liberalci pogibao „klerikalizma", pa zato opetuju 
u svojih glasilih sve one omiljele im fraze o „liberal¬ 
noj hidri". A sgražaju se ti naši Čedni i bezazleni 
liberalci nad surovim tobože tonom „Hrvatstva". — 
Pobožni Stjepan Radić pretražio je sva četiri evangjeija i 
sakupio čitav niz citata, u kojih se govori o ljubavi 
prema Bogu i bližnjemu, pa ih donosi u „Novom 
Listu", tom zastupniku evangjeoske ljubavi i snošlji¬ 
vosti! I onda ti podiže on licemjerski svoje pobožne oči 
prema nebu, skrušeno se sve udara u prsa, pa se sgraža 
nad tom „klerikalnom" smjelošću, sgraža se i sve ga hvata 
užas: kako je moguće, da su neki ljudi tako neuljudni 
i bezobzirni sa liberalci! — Naš Radić i njegovi 
ubique locorum članci postaju iz dan u dan sve više 
komični. Ali kad je on već listao sveto Pismo, sigurno 
je preskočio ono mjesto (Mat. 21, 12. 13), gdje se 
pripovieda — ne o ljubavi, nego kako je Isus prihvatio 
bič te potjerao iz hrama nevriedno (baš „liberalno") 
ono smeće, što je preziralo Boga i sablažnjavalo puk, 
živjelo samo svojim ličnim interesom, a hram Božji 
ponizilo do spilje razbojničke. Isus je bio pun naj 

nježnije ljubavi prema dobrim dušam i prema skrušenim 
grješnikom, a za hulnike Božjega imena, za sablažnja- 
vatelje i zavodnike naroda imao je kandžiju, imao je 
i onu strahovitu rieč: ,,In peccatis vestris moriemini 
— pomriet ćete u griesih svojih." — I sada zavodnici 
naroda hrvatskoga, dušmani vjerskih njegovih osjećaja 
zahtievaju od nas, da pravimo pred njimi duboke kom¬ 
plimente, da dolazimo pred njih samo u „gants gla- 
ces“, t. j. sa finimi rukavicami, da ih prije liepo mo¬ 
limo za dopuštenje, smijemo li im štogod prigovoriti! 
Iskreno im se kazala istina, pa se snebivaju od groze 
i čuda. Htjeli bi, da djavao vidi angjela, kad se pogleda 
u ogledalo! S ljudmi, koji izgubiše obraz i svaki smi¬ 
sao za poštenje, ne može se postupati sa glasiranimi 
rukavicami. 

Kako su neizmjerno fini i čedni liberalci, možemo 
se uvjeriti, ako samo malo zavirimo u neke brojeve 
njihovih glasila, gdje uprav biranimi riečmi pozdrav¬ 
ljaju katolički dnevnik. Evo samo malo mirisava cvieća 
iz liberalne bašče: 

„Obzor": „Igra se paklenom vatrom strasti, laži, 
intolerancije, himbe"; „klin u slavensku solidarnost", 
„b'iesne furije", „mizerija", „arcipobožne duše", „furti- 
maško glasilo", „rafiniran nuditet", „duševna golotinja", 
„kradomični izmamljivači", „klerikalna gljiva" i t. d. 

„Jedinstvo": „Hrvatstvo" su „iščekivali*) i 
jezuiti požudom jevreja, kada iščekuju Mesiju", „pahu¬ 
ljica za jezuitsko gnjezdo", „Lojolovo sjeme", „sramota, 
što će se u ime hrvatstva tesatiV „oni misle, da Krist 
ni za što drugo nije došao na svijet, nego da osjegura 
kome prihode i obezbjedi dva prsta sala na trbuši- 
nama", „radiće za Drang i za Magjarorszag", „za 
tugju pohlepu u ime Isusovo", „farizeji i scribae bili 
su angjeli prema farizejima i scribama oko novoga 
lista, novoga gnjoja u Zagrebu", „hoće sliku otažbine 
da drpe i da smuču po smetlištu sviju avlija i sviju 
štala bečkih i peštanskih", „čeznu za tminom", 
„njima je ropstvo profit", „njima je pred očima Ka¬ 
marila", „njima služi ime Krista, kao muhur na svje- 
dožbi sansala za tugje trgovce po jugu i po Balkanu"; 
Aug. Harambašić jest „bećar u pensiji, mješina za 
svačije tambure". Sve se ovo nalazi u jednom samo 
broju, u jednom samo članku; a u istom članku ima 
još obraz pisati „Jedinstvo": „Neka oni mržnjom, a 
mi ljubavlju, oni zloćom, a mi dobrotom!" 

„Novi List": „Skuhat će klerikalnu stranku u 
kuhinji jezuitskog samostana. Zato su dobili u zadnje 
vrieme jezuiti nekoliko novih bačava vina, da zaliju, 
ne bi li se dobro probavila ta stranka u njihovim 
želudcima"; „Juraj Posilović jest jedna najmizernijih 

*) „Jedinstvo" ne može gotovo napisati rečenice bez koje 
gramatične pogrješke. Mi vjerno ovdje i drugdje izpisujemo iz njega. 


figura", „čovjek maljušna vidika, škrt i plah, spreman 
na svaku kukavštinu", „osvetljiv tirančić"; biskup 
Maurović jest „škrt, plašljiv, ulizica, ohol, sredstvo 
jezuitizma i tudjinstva", ,,Strossmayer je za javni ži¬ 
vot mrtav"; „Stadleru imponira vatikansko jezuitstvo"; 
papa Pijo X. jest „kanditat Presse i P. Lloyda“, „bio 
nam je nametnut"; „Hrvatstvo" je „politički šarenjak 
bez pravca i načela", „pogibeljan magjaronski nametnik 
u hrv. ruhu"; klerikalci „nose u srcu svom guje mržnje 
i jakrepe zavisti", oni su „opaki i mahniti"; „Hrvat¬ 
stvo" je prema vladi vjere budhističke, prema opoziciji 
vjere muslimanske, kršćanstva tu nema, ni ne može 
biti", ono je „velik korak u srednji viek mongolsko- 
turski"; „bečka kamarila je roditeljica i zaštitnica 
»Hrvatstva«"; klerikalci su „nesretnici, kojima je žuč 
na mjesto srca i želudac na mjesto mozga" (duhovita 
Radićeva dosjetka!), „božji žandari", „tudji janji¬ 
čari", „drač", „mi ćemo se i u buduće boriti svom 
silom proti klerikalnom kopiletu, kojeg smo s njegovom 
(misli na pokojnog Bresztyenszkog) pomoći dobili", 
„ta tko pozna onoga tirolca Seigerschmieda, tko vidi 
njegovu kuglastu vanjštinu i podbuhlo mužko-žensko 
lice, opaža na prvi mah, da to mora biti stvorenje bez 
ideje, stvorenje odredjeno za skroz drugo, no što su 
odredjeni misaoni ljudi, stvorenje odredjeno za ništa 
dobra i plemenita", i t. d. i t. d. 

U tom tonu ide sve tako dalje i u ostalih libe¬ 
ralnih glasilih. Obćenito se drži, da će zamalo izdati 
„Dionička tiskara" u Zagrebu poseban leksikon ovih 
duhovitih liberalnih misli i dosjetaka, da ih imadnu 
redaktori spomenutih organa svaki čas pri ruci. To je 
„spretnost novinarska"! Navedosmo ovo nekoliko pri¬ 
mjera, makar nam se pero i opiralo, eda se uvjere ka¬ 
tolici, sa kakovimi ljudmi imamo posla i na kako 
nizak niveau svakidašnje pristojnosti spala je ta vrsta 
eksotičnih Hrvata, koji bi htjeli da stvaraju i vode 
u Hrvatskoj javno mnienje. 

* 

Katolički pokret zadnjega vremena bacio je pri¬ 
lično svjetla u tmurne dosele naše javne prilike. Obzorje 
se stalo jasniti i duhovi se počinju lučiti. Katoličko 
svećenstvo uvidja, na kojoj je strani njegovo mjesto. 
Ima doduše još i svećenika, koji se jošte niesu snašli, 
koji još uviek oklievaju i kolebaju. Ako bismo htjeli 
vjerovati „Novomu Listu", koji donosi sve redom član¬ 
ke sa simptomičnimi podpisi „svećenik", bilo bi da¬ 
pače nekoliko svećenika, koji su načelni protivnici 
katoličkomu pokretu. Razumije se dakako, da s onimi 
članci u Supilovu glasilu nije imala posla svećenička 
ruka; takovi su podpisi poznata finta liberalnim žurna- 
listom. No bilo kako mu drago, to stoji, da bi takovi 
svećenici bili neki posebni rariteti, kojih ima i u dru¬ 
gih naroda. Što se pak tiče bivšega urednika „Katol. 

Listavč. g. Korenića, žalimo, da je taj inače umni 
i zaslužni svećenik svojim onakim izticanjem i pisa¬ 
njem u „Obzoru" pa i u samom „Katoličkom Listu", 
koji nije bio nikakvo njegovo glasilo, već glasilo nad- 
biskupijsko, okrenuo onako ledja svojoj liepoj pro¬ 
šlosti. 

Puno se spominje u liberalnih glasilih ime bisku¬ 
pa Strossmayera. Težko nam je o tom govoriti, jer 
da priobćimo i prigovaramo svemu onomu, što je na¬ 
pisao u „Obzoru" vč. g. Korenić i što se je poslie 
još ružnije komentiralo po drugih listovih, nanieli bi¬ 
smo našemu dobrotvoru veliku uvredu, kao što mu je 
nanieše njegovi tobožnji „štovatelji". Samo da poradi po- 
vjesti konstatujemo činjenice. Vč. g. Seigerschmied pro¬ 
čitao je i protumačio preuzv. vladiki poznati poziv za osnu¬ 
tak katoličkoga tiskovnog družtva, i biskup je odmah dra¬ 
ge volje stavio svoj podpis pod taj poziv. Za to je saznao 
vč. g. Korenić, i on ti brže bolje pohitio sa svojimi prija¬ 
telji*) u Djakovo, te Njegovoj Preuzvišenosti živo opisao, 
kakove će sve strahote proizvesti to hrv. kat. tiskovno 
družtvo i hrvatski katolički dnevnik; uvjeravao je bisku¬ 
pa, da je to poduzeće madžaronsko maslo, izmeteno 
u tu svrhu, da Hrvate još gore oslabi i razcjepka; 
katolicizam da nema s tim pozivom nikakove zajednice. 
Biskup si je sigurno na to mislio, da jedan tako ugledan 
svećenik kao Korenić ne će izmišljati; on je valjda i po¬ 
vjerovao tomu triumviratu, pa se je stoga valjda i iz¬ 
javio, da žali, što je metnuo svoj podpis na onaj proglas. 
A i svak bi im bio od prilike ovako rekao: Ljudi 
Božji, ako je tako, kako vi govorite, onda je od mene 
moj podpis furtim izmamljen. — Tako se ima ta či¬ 
tava stvar; takova je istorija tomu samo privatnom 
i uvjetnom „opozivu", što su ga zaista kradom •— 
furtim — izmamili od Nj. Preuzvišenosti. Čovjek, 
koji objektivno misli i osjeća, stvorit će si veoma lako 
pravi sud o toj stvari. 

Jedna rieč pro domo sua. „Obzor" se je izvolio 
očešati i o vrhbosanski kaptol, što se je usudio bez 
njegova dopuštenja brzojavno pozdraviti osnutak hrv. 
katoličkog dnevnika. „Kaptol vrhbosanski" — veli taj 
siedi i sgrbljeni već starac — „svojom je taktikom i hrvat¬ 
skoj stvari i katolicizmu u Bosni dosele škodio više 
nego svi liberalci." — Po sebi se razumije, da je 
kaptolu vrhbosanskom puno draže, da ga „Obzor" 
kudi, nego da ga hvali, jer liberalna pohvala uviek je 
rdjav znak. Zato se ni ne će pred liberalci opravda¬ 
vati. Jedno bismo samo iztaknuli. Kaptol je vrhbosan¬ 
ski jedno tielo sa svojim nadbiskupom i po mišljenju 
i po djelovanju. Štogod je do sada radio kaptol, sve 
to odobrava i podupire sam nadbiskup Stadler, i obrat- 

*> Predsjednik „jugoslavenske" akademije u Zagrebu Tade 
Smičiklas i advokat u Osieku dr. Neumann. 


no: štogod je poduzimao i radio nadbiskup, vazda je 
uz njega kao desna ruka kaptol njegov. Kako se sudilo 
o pastirskom djelovanju i upravljanju Stadlerovu, tako 
se sudi i o njegovu kaptolu. A kako sude o tom radu 
odlični i objektivni muževi u Hrvatskoj i izvan nje, 
ne ćemo govoriti, jer ne osjećamo za to potrebe. Na¬ 
vodimo samo rieči preuzv. Strossmayera, što ih je 
pisao dne 8. veljače ove godine nadbiskupu Stadleru: 
„Vi ste puno toga u Bosni učinili, za što bi drugi 
trebah desetljeća i gotove milijune." — Što i kako je 
kaptol vrhbosanski naškodio katolicizmu i hrvatskoj 
stvari u Bosni, to mora da je poznato jedino „Obzoru" 
i njegovim najnovijim suradnikom. 

•X* 

„Slovenec", koji toplimi riečmi pozdravlja hrvat¬ 
ski katolički dnevnik, dovikuje hrvatskim rodoljubom: 
„Sada pak med ju narod! Milijuni puka još su 
neokuženi od one nesretne i beznačelne politike, koja 
je ponizila Hrvatsku. Taj narod uzdignuti zadatak je 
katoličkom pokretu u Hrvatskoj — veliki, kulturni, epo¬ 
halni zadatak, koji ako se jednom izvrši, osigurat će 
obstanak i procvat hrvatskoga naroda." Ovo su zlatne 
rieči, što nam moraju vazda lebditi pred očima. Sada 
imamo svoj dnevnik; ah to je tek početak; sada se 
pravi rad tek započinje. Kako ćemo i šta ćemo? Prva 
nam je sada dužnost, da proširimo ovaj dnevnik i 
njegove ideje u narodu. Ne samo svećenici i odlični 
katolički laici treba da budu njegovi predbrojnici; 
dnevnik mora i u narod, jer narodu baš treba obrane 
proti neprijatelju. Ako se pojedinac ne može pred- 
platiti sam, neka to učini u družtvu sa drugimi; gdje 
ni to nije moguće, neka se osnuje čitalačko družtvo. 
Predplatnici neka ne drže „Hrvatstvo" , sakriveno u 
svojoj sobi, već neka ga davaju drugim, da ga čitaju; 
svaki primjerak mora da ide iz ruke u ruku, iz jedne 
kuće u drugu. Tako ne ćemo samo dnevniku osigurati 
obstanak, nego ćemo osigurati i njegovim idejam 
uspjeh. — Druga je naša dužnost, da šaljemo libe¬ 
ralne novine onamo, odakle su došle; u poštenoj 
hrvatskoj kući neka se ne nadje zarazno liberalno 
smeće. Puno mogu u tom pogledu uraditi svećenici, 
osobito mladji, kojim hvala Bogu ne manjka ni ener¬ 
gije ni oduševljenja. 

Po većih selih i mjestih moramo početi osnivati 
katolička obrazovna družtva po primjeru onih, što ih 
vidimo u drugih katoličkih zemljah, napose kod braće 
Slovenaca; ova će družtva kriepiti katoličku i narodnu 
sviest i sprečavati liberalne nakane. Rodoljubi, koji 
pokrenuše „Hrvatstvo", neka se pobrinu još dalje, pa 
neka ustroje središnji odbor, koji će stupiti u doticaj 
sa svećenici i vidjenijimi svjetovnjaci u provinciji, i 
koji će voditi čitavu akciju za katoličku družtvenu 

organizaciju. Ovo je nuždna posljedica i logičan za¬ 
htjev, ako hoćemo, da dnevnik ne ostane bez uspjeha. 

Na posao dakle, i to na energičan posao! Ne 
dajmo se nadvladati od liberalaca! Prilike zahtievaju 
boj, ali prilike zahtievaju i još više pozitivan, prakti¬ 
čan rad. Liberalci će sada još manje mirovati, oni će 
bjesniti, napinjat će uprav skrajne sile, da pomrse 
plemenite namjere katoličkim rodoljubom. Zato treba 
da i mi podvostručimo svoju energiju, uztrajnost i 

—<s§r 


veselje za.rad, da budemo ljudi jaka srca i osjećaja, 
da nas nimalo ne diraju sve i najružnije liberalne 
pogrde, već dapače da nas one samo još više 
potaknu na rad za Boga i Hrvatsku. Borba će biti 
težka i naporna; ali u ovoj borbi tješit će nas sviest, 
da se žrtvujemo za Boga i za svoj narod; pratit 
će nas blagoslov sv. Otca, koji je izriekom po¬ 
hvalio naš pokret i odobrio smjer našemu dnevniku. 
Ako je pak Bog uz nas, tko će protiv nas ! 


Mojoj pjesmi. 

Spjevao Marinko N. Lacković. 


^ašto me tako ostavljaš dugo 

samog i tužnog ovom na sv’jetu, 
zašto me puštaš, jadan da klonem 
u svom lijetu? 

Uza te lako snosit sam znao 
sudbine teške najcrnje danke, 
uza te, trpeć, o novoj sreći 
snivo sam sanke. 

Ti si me vazda pratila vjerno 

podlog svijeta kobne kroz klance, 
ti si mi vazda pomogla ropstva 
kidati lance. 

Ti si mi bila jedino blago, 
najljepši odraz vječne ljepote, 
sve mi ostalo sv’jet ovaj zlobni 
davno već ote. 


Koliko puta suzne mi oči 
otrla tvoja otajna sila, 
koliko puta k nebu mi diže 
umorna krila! 

A što me sada ostavi samog, 

tim da se sv’jetom nemilim bijem, 
c’jelog zar žića kukavac jadan 
suze da lijem? 

Gorkih od suza oči mi slabe, 

pustoš u tamnu klonem i padam, 
bez tebe, pjesmo, uskrsu svome 
ja se ne nadam . . . 

Bez nade tako lomeći krila 

zar v’jekom srce da mi se pati? 

Spasi me, spasi! . . . pjesmo o sveta, 
k meni se vrati! 


Quousque tandem... ? 

Piše*) dr. Fran Binički. 

[Zimska noć prekrilila odrodjenu Rieku. Tišina, milostive gospoje peštanske Lože. A evo, baš kad je 
Samo ulicami hrli sviet, ali niem, bez rieči. Mukli žamor urednik sa svom dušom i srcem bio zaduben u crte 
kad i kad zamnije, i sve opet utihne. Zimska noć i 4. stranice dnevnika, osvane (omrkne li) neznanik. I 
tama u svemiru. U odrodjenom gradu plamte svjetiljke, prosborit će] 
svietle prohodnikom. Mir i pokoj svud. U tiskari jugo- Neznanik: — Ecrlinf! 

slavenskoga glasnika život. Urednik, slagari, prijatelji Urednik (trgne se osupnut): — Dobiesa! Istom 

ne mare, što će skorimice izdahnuti starica, kojoj su je gotova zadnja stranica — a ta se tiska prva i 

odbrojeni dani, sati, časovi. Grozničavo se radi. U eto opet. Pusti me! 

jutro, na mladu godinu, ima osvanuti prvi broj dnevni- Neznanik: — Gosparu! 

ka, koji će odsele izlaziti najčešće, svako jutro iu Urednik: — Tko si? Tko te je puštio? Vrata 

petak i u svetac. Nešto je složeno, nešto se slaže, su zaključana. (Pipa vrata, bravu. Zaključana.) 

Urednik je nemiran, grozničav. Boji se mamice, ako Neznanik: — Ne ljuti se, gosparu! Vidj, prija- 

ne bude sve u redu. A mamica se-straši ,,grosmame“, telj sam, perisprit Hajnriha Mozesa, vulgo H. H... 

*) Ovaj članak imao je izići u prošlom (9.) broju, ali poradi željezničkog štrajka zakasnio u Sarajevo, pa zato tek sada izlazi. Da 

ga je pisac sastavljao za ovaj (10.) broj, pružili bi mu zadnji dani i druge još gradje iz riečkoga „Novog Lista“. — Ur. 

Urednik (umiren): — Oprosti, prijane ! Ecrlinf! 
Vidjiš, poso. Sjedi! Koja sreća? Daleko? 

Perisprit: — E pa do tebe iz carstva duhova. 
Gosparu, dodjoh ti reći rieč, dvie. Nesmotren si. Koga 
si vraga išao u br. 200. tiskati onu pjesmu? To mogu 
i sliepci vidjeti, kud smjeraš. Znam, da tebi ne vjeruju 
— inter nos — ni naši, a kamo li će popovi i drugi 
klerikalci! Ali mene štedi! Inače ode moja misija u 
tandare. Dignut će se na nas — novog mi sunca! — 
svi klerikalci. Ili možda . . . Znam, tvoja majka pood- 
griza svetcem pete, dodija svim plaćajuć mise, pak 
da nije možda ipak ... Ili je ovdje (pokazuje na 
glavu) . . . 

Urednik: — Lagano, prijatelju! Istina, ono je 
izmaklo nehotice. Dogodi se, znaš, da nije što uvrstiti. 
Nije druge, red je tiskati oglase. A kad nema ni njih, 
uporabim stvari našega sumišljenika iz Senja, koji se 
podpisuje V. O. (Entre nous, vo omine et nomine.) 
A onda poslao i Sincerus svoj prinos — i ne pa- 
zeć, tiskah. Počeli neki i rogove dizati. Nego Hrvati 
ko Hrvati, osobito katolici Hrvati, planu pa stanu . . . 

Bakarska popovska korona osudila naš list na 
lomaču i raztelalila na sve strane po novinah. Molila 
i senjskoga biskupa, da ga zabrani vjernikom. Ali 
vidji, Pavle, vraga! Grozni inkvizitor, novovjeki Tor- 
quemada, koji je baš na koroni najviše grmio, 
sjutradan došao u uredničtvo. Nagadjali ljudi koješta, 
a ja znam, da mi je donio članak za list. Jest, tako 
mi brade Nj. Visočanstva Petra I., što eno visi na 
zidu. I još nešto. Susjed dr. Angelicus obećao 
mnogo, a i poslao nekoliko povjestničkih članaka. A 
to je doktor, kako vele, sv. bogoslovlja. Pop Mire je 
stalni suradnik. Pop Pere, propovjednik sloge Srba i 
Hrvata, šalje prinose za družbu na uredničtvo; a to 
je mnogo. To je za lakovjerni sviet znak, da odobrava 
smjer lista. Zasjala i nova zviezda na obzorju našem, 
čovjek svećenik, koji u „Obzoru", u pobožnom „Obzoru", 
najstarijem dnevniku, glasilu katoličkog biskupa (chi 
non riđe?!) piše kilometrične uvodne i polemične 
članke . . . 

Perisprit: — Ipak, oprez! Klerikalizam se budi. 
Vidiš našega papu Ignaca. Njegov je djački list naš. 
Donest će i papinu sliku, zagovarat će i vječne zako¬ 
ne etike i estetike; a k jednu će hvaliti Spencera. Gle, 
kako radi katolički „Obzor", jezuitsko „Jedin¬ 
stvo", koje se raztapa od vjere i od jezuitizma, da 
navrne vodu na svoj mlin. Utile cum dulci. Reci, pa 
poreci, te opet izvrni! Laži pa laži i — opet laži! 
Udrobljeno budi sve i ne će se opaziti naše maslo... 

Urednik: —- Ne boj se! Imam ti ja u zalisi 
i svećenika bez sv. reda. Znaš našega Vindexa, 
civilnog biskupa iz Krešimirova grada. Poznat ti je i 
Svjećica naš, bezsmrtni kritičar i pisac i svećenik, 


ali svećenik našega boga. Ima on i svoga famulusa, 
koga je pošteno obuzdao i osamario. A ima ih i još... 

Perisprit: — Oprosti! Ipak si dobar baculus 
in manu coeci. Dobru ti sreću! Ecrlinf! 

Urednik: — Ecrlinf! Hej, fanti! Peti je blizu! 
Žurno! 

Ciknula ranoranka zora na mlado ljeto 1904. 
Tačno u 5 sati zamnjeli ulicami odrodjene Rieke pi- 
skutljivi glasi: ,,La Vo-o-ce!“ „Novi list!" 

List je izašao. Na čelu mu bio dug uvodni 
članak, program. 

Stara je politička škola bankrotirala. ,,A zašto —? 
Nije kriva sama ni metoda, nego neki nevidljivi konci, 
neke silne magnetične struje, koje utječu u naš narod, 
a nisu plod njegove snage i njegove misli, nego 
tudjinske. Te struje bijahu od vajkada usudne i upliv- 
ne nad našom sudbinom, a vuku svoju snagu po¬ 
glavito iz Beča, iz papinskog Rima, iz Pešte. I mi 
vidimo, gdje se junaci prema Beču pokazuju slabići 
prema Pešti, i obratno heroji put Drave izgube hra¬ 
brost, kad se radi o Beču ili Rimu . . .“ Dalje: . . . 
„Jer se . . . dogodilo nešto, usljed čega odpuhaše 
tradicije u seriju uspomena... Mi bi ovdje rekli: ne 
samo tradicije, nego i programi. Ali ne ćemo, jer još 
uviek ima ljudi, koji to zlonamjerno izvrću i shvaćaju. 
Ideal narodni ne može biti do li samo jedan i taj je 
danas u nas uzvišeniji i jači, nego je odavna bio. 
Sto se trga i ruši, to su svakovrstne mreže, koje su 
sa raznim paralitičnim i retrogradnim institucijama kao 
mora sapinjale Hrvatstvo. Njih rastjeruju svjetlo, razum 
i slobodna misao —- tri velike luči, koje zasjaše na 
našem obzorju i pred kojima bježe mračnjačtvo, za- 
sukanost i duševno robstvo kao šišmiši na pojavu 
sunca . . . Treba uciepiti u dušu hrvatskoga naroda 
ove velebne stečevine čovječanstva (napredak, civili¬ 
zaciju i slobodu), a onda će padati fizične i duševne 
negve, koje ga tište ... A naša zadaća biti će, da 
narodu hrvatskomu pružimo list, koji će . . . poraditi: 
da se svi neodvisni, narodni, ničiji drugi nego narodni 
elementi okupe ujedno i da to bude vojska, koja će... 
crpsti svoju snagu iz naroda sama, jer će se samo 
na nj oslanjati; koja će, nevezana, tražiti narodnoj 
stvari prijatelja, gdje ga bude naći . . . koja će se 
znati boriti za svoj narod i koja se ne će dati za¬ 
strašiti duhovnim ili tjelesnim prietnjama . . . Jedno 
mu možemo . . . obećati (narodu): vierno ćemo služiti 
njegovoj stvari bez obzira na osobe, stranke i bilo 
kakove tudje protunarodne uplive. Promičuć nastupa¬ 
nje nove ere, naše regeneracije, na naprednim prin¬ 
cipima, radit ćemo ..." 

I sliepac je odmah na mlado ljeto mogao znati, 
kakvo će štivo dobivati hrvatski narod iz riečke dio- 

ničke tiskare. Poznavajuć prevrtljivost i podmuklost 
nekih ter nekih, mogao je svak slutiti, kako će „Novi 
list" izpuniti obećanje, da će „vierno služiti stvari 
bez obzira na osobe, stranke i bilo kakve 
tudje uplive." Svakomu je moglo biti jasno, kojom 
će strujom zabroditi ,,N. l.“ po naprednih principih. 
Da će se raditi udrobljeno, zamotano, podmuklo, nije 
mogao nitko ni posumnjati. I sbilja! Bez obzira 
na osobe, stranke. 

A evo već u 1. broju dopisa iz Zagreba, u kojem 
poznati ja-političar pripovieda o skupštini bjelovarskoj. 
„Okolišno se svećenstvo nije baš za skupštinu za- 
grijalo." A zašto? Toga ne govori. Skupština bješe 
veličajna unatoč tome. „Tečajem skupštine nadošlo je 
nekoliko svećenika, te ih je na koncu bilo u svem 
sedam: pet katoličkih i dva pravoslavna." I to je sve. 
Nije li tu sakriven potajni žalac? A jesu li se kato¬ 
lički svećenici mogli zagrijavati za skupštinu, na kojoj 
je Stj. Radić grmio: „Ali Srbi, koji su s Hrvatima 
jedna krv, jedan jezik, pa gotovo i jedna vjera (—a 
dogmatičke razlike razkolnika?!—) ljube tu 
zajedničku domovinu kao i Hrvati i oni se za tu lju¬ 
bav ne moraju istom pogadjati, za nju istom ucjenu 
tražiti. Tko god to ne vidi ili ne priznaje, bio on na 
jednoj, ili na drugoj strani, ili je luda ili izdajica"! 
(Retorqueo.) A dalje: „Tko to još jednom gdje god u 
Hrvatskoj samo izreče, da se smije i može dirnuti u 
srbsko ime, u srbsko pismo (— A odkad je srbsko? 
Jesu li i Rusi — Srbi?! —) i u srbsku zastavu (oho!), 
tomu ćemo naći mjesta malo više od zemlje.“(!) Nisu 
li se katolički svećenici s punim pravom mogli bojati, 
da će im g. S. R. naći mjesta malo više od 
zemlje, ako ne pijunu u obraz povjestnici i pravici?! 

Jedan dio svećenstva „najviše viče, a da nijedan 
od njih nije predplatnik" („Matice"). (,,N. 1." br. 2.) 
Jedan dio svećenstva, i to baš onaj, koji najviše viče, 
da nije predplatnik „Matice hrvatske"! A dokazi?! 

Na pokojni su „Vienac" napadali neki svećenički 
listovi. „Ti su napadaji odavali takovo mračnjačtvo i 
intoleranciju, a s druge strane takovu surovost (— Ta 
nije se napadalo na predzadnjoj strani omota kao 
urednici „Vienca"! —) i nerazumievanje, da nismo 
smatrali vriednim voditi s njima bezkoristnu polemiku. 
Nitko ne može reći, da smo ih izazivali (Istina ko 
repa!) — no za cielo niesmo se ni njihovom sudu 
pokoravali — prošli smo mimo nje — i bit će da ih 
je to još više ljutilo. (Ala si utvara g. liečnik D.!)“ 
„Novi list" donosi (u 6. br.) čitavu čitulju, u kojoj 
se eto — posve nepristrano! — grde svećenici, što 
su ustajali proti pornografskomu „Viencu". — U istom 
se broju javlja, da je za družtvo sv. Ćirila i Metoda 
uredničtvu poslao g. Miroslav Babić, župnik iz Grob¬ 
nika 17 K i 60 fil.! 


U br. 14. ima viest: „Prešao u Jezuite. 
Bivši kateketa Badunović primljen je za člana reda 
jezuvitskog. Novog jezuvita predstavljaju kao čovjeka, 
koji se baš ne odlikuje vanredno nježnim čuvstvima. 
On da je više no jedan put na osorni način postupao 
sa učenicima, i da je bio radi takovih stvari i pred 
sudom i pod disciplinarnom iztragom." Tako piše ne¬ 
pristrani list o čovjeku, koji se sam više ne može 
braniti; i to u času, kad čovjek stupa u savršeniji 
život! 

Značajno je držanje neodvisnoga i nepri¬ 
stranoga lista prema senjskomu svećenstvu i profe¬ 
sorom. Već u 3. br. izadje dopis, u kojem u Senju 
dobro poznati dopisnik i moralista (canis a non canendo) 
podmeće, da su bogu Bakusu „neki činovnici većim 
dielom znali poklanjati svoje starodrevne hrvatske sim¬ 
patije." „Na popove — kaže dalje učeni dopisnik 
(koji ne zna sam poštene izreke napisati) — koji ove 
godine, valjda sbog „adventa do trijuh kralja" in cor- 
pore izostaše, ne ću se ni osvrtati, samo radi konsekvent- 
nosti njihovog postupka iztičem (Tu nema zareza!) da 
im prošlih godina nije advenat priečio dolazak na 
Silvestrovo." Radi toga dopisa, u kojem i činovnici i 
svećenici vidješe zlobnu osvadu, nastadoše priepori u 
senjskoj čitaonici. Isti dopisnik poslie objedjuje sve¬ 
ćenike : .. „taj atacco nije bio ništa drugo, nego 
jedno izabrano sredstvo sbog zaštite upliva inscenira¬ 
nog po onima, koji propovjedaju „mir medju ljudima". 
(Baš tako piše u br. 16.) 

U 30. br. opet nepozvani sudija uštinuo činov- 
ničtvo i svećenstvo. Po člancih se poznalo, da ih je 
pisao onaj, koji je i podpisan. U 42. br. osvanuo 
članak („Žalostno al istinito"), koji je podpisao, a 
možda i prepisao, ali nije sam napisao redoviti senj¬ 
ski dopisnik. Vidjelo se odmah, da taj članak potječe 
iz kovačnice, kakvih imade i u Hrvatskoj na sve 
strane, a kojim je svrha rušiti ugled svećenstvu, ne 
žacajuć se ni podvala ni kleveta. Nije to bilo dosta 
ni klevetnikom, već uzeli i dalje i klevetati i denunci¬ 
rati činovnike i zadirati u osobnosti i rušiti ugled 
dvaju zavoda. Razteglo se sve i razvodnilo do dosade. 
A nepristrani je list sve to donosio.*) 

Nego nije ni drugdje ostao prekriženih ruku. 
Tako u 15. broju ja-političar pribada: „Svećenstvo 
i katoličko i pravoslavno u narodnim je stvarima bilo 
vrlo mlitavo, a istom od ove skupštine (u Herce¬ 
govcu) kao da će biti bolje" . . . (Dašto, trgnuo ga je 
j a kavac!) 

U istom broju (pod naslovom Fanatizam) 
udara neki iz Dalmacije (?!) na „Vrhbosnu", s kojom 

*) Senjani obično nazivlju riečki list smetlištem. Zato 
mu ne htjedoše slati ni izpravaka, već u kratkih crtah prikazaše 
istinu u „Danu“, u „Hrvatu" i u „Hrv. pravu". 

da je „suvišna svaka polemika". Pretiskavši nekoliko 
umjestnih misli (iz 1. br. ,,Vrhb.“ o. g.) dodaje iro¬ 
nično: „Strašno! Šteta, da nismo suvremenici Giord. 
Brana. Falilo bi drvlja za lomaču po hrv. zemljama!" 

Nego s „Vrhbosnom" još nije podpuno obraču¬ 
nao. Treba pokazati bjelodanice liberalnu ugla- 
djenost. U 26. br. fino se tuži: „Organ sarajevskog 
nadbiskupa Stadlera veoma često i upravo prostački 
na nas napada, a tko pozna njezina urednika, neiz- 
kusnu djetetinu kanonika Šarića, malo bi se mogao 
začuditi njegovom ultramontanskom snobizmu erma- 
froditskom. (— Siromah! Čitao valjda onaj plagijat u 
„Nar. novinah" o snobizmu i eto ga u peru! A oni 
drugi epiteti—eh, nemo dat, quod non habet. —) Pre¬ 
poručili bi ,,Vrhb.“, da bude malo čednija u svojim 
izpadima, i da skrati pero, kad ne može jezičinu 
(Čednosti i finoće liberalne!!)" . , . 

Već je siromah u 26. broju zaboravio, što je 
pisao u br. 23., gdje su mu ljudi oko „Vrhbosne" i 
„Hrvatske straže" zelote. (A znadu li naši učeni libe- 
ralci, što će reći zelota? Sumnjam.) Ti zelote ne rade 

— sačuvaj Bože! — za vjeru. „Ponajprije tu je interes 

— Jezuita, koji su sami sebi prvom svrhom. Onda 
je tu interes novonamještene politike — Pejačevića, a 
napokon iz toga hoće da crpe korist i tvorac „čistoga" 
zelotizma političkoga. Sve ovo troje pako ide za time, 
da skrši u našem narodu duh samostalnosti." „Vlast 
rimskoga zelotizma" ide samo u račun Beča i kama- 
rilske politike. „Vrhbosna" je, razumije se, učinila 
smrtni grieh, kad je napisala, da se Hrvati imaju bez¬ 
uvjetno pokoriti Rimu! I tako podmećuć i sumnjičeć i 
izvrćuć još se ne stidi riečki liberalac okašati se na 
katolike — i to prostački — kad mu odbruse istinu! 

U 19. broju „jedan književnik" (poznati nadu- 
veni realista) napadajuć na jednog svećenika, ima 
obraza uztvrditi: „Samo zločesta duša može naći u 
savremenoj hrv. književnosti nešta, što se kosi s reli¬ 
gijom, ćudoredjem i patriotizmom"; ima obraza do- 
viknuti, da je hrvatski narod „najviše svoje krvi prolio 
za nezahvalni Rim" . . . 

Malo je čudno, što je u 26. broju, u kojem se 
napada na „Vrhbosnu" i na nadbiskupa Stadlera 
prosto i nedostojno, izažao podlistak („Gdje je bila 
stara Tarsatica"), koji je napisao svećenik, i to doktor 
sv. bogoslovlja! 

Kano zastupnik javnog morala prenosi riečki list 
podvale proti župniku Dundjeroviću iz osječke 
„Drau" i pozivlje župnika, dašto u ime javnog morala, 
da „poduzme odgovarajuće korake". (Br. 38.) A da 
župnik D. puše u istu tikvu s njime, šta bi onda .„ne¬ 
pristrani"?! 

U istom broju, u kojem kleveće katoličkog sve¬ 
ćenika, donosi viest: „Gosp. pop M. Šimat u Praput- 


niku poslao nam je 23 kr.“ (za družbu sv. Ć. i M.) 
Duga bi čitulja izašla, kad bi se prorešetao svaki 
broj, kad bi se iznielo sve, što je „nezavisni i nepri¬ 
strani" riečki list iztresao proti pojedinim katoličkim 
svećenikom, a sve to proračunano, sve za stalnu svrhu, 
premda zavijeno. 

* 

U svojem je programu obećao riečki list, da se 
njegova vojska „neće dati zastrašiti duhovnim ii tje¬ 
lesnim prietnjama"; da će raditi „na naprednim prin¬ 
cipima". („Novi list" 1904. br. 1.) 

I sbilja nije prevjerio! Već u 4. br. sumnjiči neke 
biskupe. „Dubrovnički biskup nije u ćeifu samo 
»Pressinim« (u protuhrvatstvu) saveznicima: nadbiskupu 
Dvorniku i biskupu Nakiću u Spljetu." Pohvali jednoga, 
da možeš dvojicu pokuditi; a kad se desi sgoda, 
svalit ćeš i na onoga drvlje i kamenje! (Na zubu je 
liberalnoj štampi biskup Nakić radi glagoljice. A tu 
se i Židovi dižu proti njemu. Znano je, kako je split¬ 
ski neki žid mamio katolike: „Išla ti u crkva na 
hrvatska misa!" A što misli o glagoljici biskup Nakić, 
znadu oni, koji ga poznaju i na koje spada.) Pro¬ 
stački je uprav i nedostojno napao na nadbiskupa 
Stadlera, koji da se ponio „budalasto, djetinjasto, ku¬ 
kavički", da je „blamirao" sve Hrvate „sa svojim mari¬ 
onetskim uzmakom, kad mu je Vatikan preko Beča 
pritegao žice." (Br. 26.) Tako golušavo djače nedouče 
o velikom hrvatskom biskupu! 

U br. 29. napada opet na biskupa Nakića. U 
istom tome broju donosi viest: „Gosp. Fran Evgenije 
Petreković, kapelan . . . poslao nam je 32 kr. i 16 fil. 
(za družbu sv. Ć. i M.) I još! U 3. stupcu napada na 
katoličkog biskupa, a u 5. stupcu tuži se na izborne 
listine u Grobniku — pop ! 

U 47. opet broju napada liberalni list na nad¬ 
biskupa Dvornika, a u istom tome broju piše podlistak 
svećenik. („Mljetčani na Trsatu 1508.—9. R.(ački.) 

% 

Pravu je dlaku pokazao riečki neodvisni, ne¬ 
pristrani list, kad je zanjušio, da se katolička 
sviest budi i u Hrvatskoj, da su Hrvati upoznali ložino 
pletivo. Već je u 23. broju (da ne spominjem navale 
u 19. br.) navalio na svećenike „zelote", prikazujuć ih 
orudjem Rima, Beča i Pešte. 

Kasnije (br. 48. „Natražnjaštvo u Senju") poznati 
u nas ženijalni (ali hrvatski!) i vječni (— kako sam 
kaže —) realista napada na svećenstvo, „koja kasta bi 
rada da se u čitaonici čitaju uz „Dan" i breviali, ali 
takvi kakvi će mladi »doktori« izdavati a proti »zator- 
niku« Hrvatske!" Članak odiše bljutavštinom i pa- 
kostnim podvaljivanjem, da se čovjeku uprav grsti! 
Svrha mu je: omraziti dobru stvar i zavaditi svećenike 
i dobre svjetovnjake, koji se složiše u radu za kršćan- 

sku prosvjetu.!) Jer je senjski biskup uz dobra vazda 
u dobru, napast će i na nj. Da, podlac se zaboravlja 
dotle, te pribada senjskomu Nadpastiru, kojemu se 
čovjek više mora čuditi radi skrupuloznosti: „... Posi- 
lović je, abstrahirajuć stranke, kojima pripada, bio bar 
svećenik na svom mjestu." 2 ) Spomenuo je prije da¬ 
našnjeg senjskog Nadpastira, koji prema tomu ne bi 
bio svećenik na svom mjestu! 

Dok se još samo slutilo, da katolici nešto snuju, 
rovali su i kovali umjetni „svećenici" bez sv. reda, ne 
bi li prikazali katolički pokret kao maslo Austrije, a 
sve oko „Dana", oko „Hrv. straže", ter oko „Vrhbosne" 
kao švarcgelbere i nosioce kuenovštine, kojim je svrha 
samo raztrovati hrvatski narod i za to dobiti mastnu plaću. 
Klevetali su biskupa Mahnića, da je dobio biskupat 
za plaću, što je raztrovao slovenski narod. 3 ) A istom 
kad se čulo, da je osnovano hrvatsko katoličko 
tiskovno družtvo! 

„Kako je bila neznatna stvar, kad su se jezuiti 
došuljali u Zagreb!... Ta što će oni mračnjaci zatvo¬ 
reni medju zidinama, a sviet je vani, izvan zidina! 
Sad vidimo, što može izaći iz tamnih sobica, iz tajin- 
stvenih izbica jezuitskih glava; sada se osvjedočavamo 
o prepredenosti i lukavosti tih svetih stvorova, koji 
onako polagano njuškaju i iztražuju zemljište, da siju 
sjeme, iz kojega ima niknuti biljka s voćem punim 
otrova, žuhkosti i laži ... Zar da se obrana i širenje 
hrvatstva dadne u ruke jednom Posiloviću ili Droho- 
beckomu ili samom Stadleru ? ili zar da obranu hrvat¬ 
stva preuzmu drugi članovi klerikalne bande (che bella 
parola!), a ovi da samo podupiru? . . . Borba će biti 
žestoka, jer će se sukobiti dva interesa: interes lični 
i tudjinski s obćim narodnim interesom. Mi slobodni 
ljudi demokratskog mišljenja ovu borbu niesmo tra¬ 
žili." Tako, i još mnogo više, jadikuje Dančev (,,N. l.“ 
br. 87.). 

Da čitaoci ne bi zaboravili i pali na lepak kle- 
rikalcem, eto realiste-„kršćanina“ Stjepana Radića, 
gdje se izčahuruje, kao što mu se davno već izčahurio 
rodjeni brat dr. Antonije. „ . . . javlja nam se novi 
narodni neprijatelj, koji je već počeo raditi onako bez¬ 
obzirno, kako je do sada radio muklo." A taj je ne¬ 
prijatelj po mnienju osvjedočenog kršćanina Stj. Radića 
— katolička stranka! „ . . . dodjoše Seigerschmiedi, koji 
moradoše tek učiti naš jezik . .“ (G. S. jest Hrvat Zago¬ 
rac. Koji je to Vaš jezik, g. R.?) „A gle, naši Posilo- 
vići daju dionice svoje za ovnove svoje. (Duhovit 
„vic". Plaudite!) Dr. Brešćenski, oko koga su se toliko 
vrzli, za kim su toliko čeznuli svi oporbenjaci — čujte, 
' što je! — „Rauchov tajnik, Khuenov pobratim, Fran- 

i) A da istom zna, da ih ima više, i to ljudi od oka! 

5 ) „Novi list", 1904. br. 97. 

») Br. 65. 69. 71. 74. 79. 80. 85. 


kov zaštitnik; za to je sada postao Seigerschmiedov 
šegrt!" (A g. Radiću, što bi, da tko dovikne: A što 
ste Vi bili? Starčevićev obožavatelj, madžaronski go- 
jenac, Strossmayerov štovatelj, Frankov štićenik i t. d. 
i t. d. Recite, da niste! A sada? Sad bi rad sami biti 
ono u narodu, što je do sada bio Stari Starčević, zato 
ga blatite. Nije li istina?) Čujte još mudrosti vodje 
realističnog! „ . . . razdor je bio, a sada nastaje rat 
medju učenicima, vjernicima Kristovim (valjda 
oko „Obzora", oko ,,N. lista", oko „Doma" etcons.?!) 
i medju drznicima, koji se usudjuju govoriti i pisati, 
da su branitelji Kristovi, da su advokati vječno¬ 
ga i svemogućega Boga." (Br. 90.) Pobojao se duho¬ 
viti „kršćanin" (Slovenac bi rekao „tuđi katolik"), da 
mu ne bi jenjao žar i zanos, pa ga eto opet sa tri 
„crne pisanice" (br. 93.). „Treću pisanicu dao nam je 
i opet jedan grof, naš »Toša«: Nadahnuo je Khueno- 
vim duhom visoki naš kler počevši od nadbiskupa 
Posilovića . . .“ Nego ima još tih pisanica. „Prva . . . 
nije samo crna iz vana, nego i iznutra gnjila. Zove se 
inkvizicija. ... U Rimu je jedan veliki zavod, Germani- 
cum, komu su na čelu jezuiti. Iz toga zavoda izlieću 
mladi doktori bogoslovije, koji nisu ni docti (— Ta 
kako bi, kad je Stj. R. uzeo sve u monopol?!—) ni božji, 
nego naduti i svjetski s krinkom sredovječne pobo- 
žnosti . . .“ „Danas rimska inkvizicija s pomoću khue- 
novske policije goni našu djecu na moralnu anarhiju, 
jer od nje traži moralnu hipokriziju." (Svak po sebi 
sudi.) Znajuć, da treba željezo kovati, dok je vruće, 
digao se i „svećenik-pravaš" (ali s brkom i bez sv. 
reda), te će rešetati biskupe i pokret katolički. „Droho- 
becki — otvoreni magjaron, khuenovac." „Krapac, koji 
radi svoje prošlosti nije mogao dobiti biskupske palice." 
„Posilović — prava inkarnacija pokornoga sluge sve- 
možnih gospodara u Beču i Pešti i na Markovom 
trgu." „Maurović — en miniatur slika nadbiskupa 
Posilovića." „Voršak—opozicionalac, dok je Strossmayer 
živ, a sva ga njegova okolina pozna u dušu kao 
magjarona." ,,A Strossmayer ... već par godina niti 
ne čita novina, već sluša samo što i kako mu 
njegova okolina čita i pripovieda." Farizej, koji eto 
tako prikazuje biskupe hrvatske kao pristaše i skuto- 
noše tudje misli i samosilja, još se drznuo nabaciti 
biskupom: „Što ste za ovu novu smutnju dobili, ili 
što vam je barem obećano?" A da bude još veća 
bezočnost, kukavelj liberalni na koncu još baca prašinu 
u oči svietu i piše dvie debele laži; piše, da je taj 
jadni framason „svećenik-pravaš". („Novi list", br. 92.) 
Tko ne pozna toga nametnika, skupo bi ga prodao! 
(NB. Javna je tajna, da je poreklom Čeh.) 

Treba li još rešetati, što piše rieČko realističko 
glasilo o hrvatskih biskupih? Treba li dokazivati, da 
se je vjerno držalo u toj stvari svojih „naprednih" 

načela i programa, što ga razvilo u 1. broju? Držim, 
da ne! 

* 

Rim, Vatikan, vatikanska kurija i politika, vidjelo 
se odmah po 1. broju, da se ne uhvatiše uha glasnika 
riečkih kukuruzara. Struja „iz papinskog Rima“ nekako 
neugodno dira gospara S. Klerikalna će stranka u 
Hrvatskoj „narod hrvatski voditi kamo narede oni iz 
Vatikana — za sada čini se k Beču, kao »most« . . . 
Drangu . . (br. 3.) „ . . . rimska kurija ... je sama 
toli nevjerna i nedosljedna u načelim, kao i sumnjiva 
u težnjama . . .“ „Inače je Vatikan sa svojom politikom, 
koja tužno zaudara politikom zemaljskom, svjetovnom, 
koristoljubivom, sasvim protivnom Isusovom duhu, 
pronevjerio već pouzdanje i oslon hrvatskoga naroda 
(valjda riečkih kukuruzara i rodoljubive „Ungaro- 
croate“ ?!), ne samo radi protivnosti st.-sl. bogoslužja, 
nego i neprikladnim izborom crkv. vladika u našim 
stranama, kano i sablaznim postupkom (scandalum 
pharisaicum!) i neuspjehom preustrojstva hrv. zavoda 
sv. Jeronima u Rimu." *) Rimska je stolica „izkopaj- 
nik" hrv. naroda, (br. 16.) . . . „dokle će (hrv. narod) 
očekivati pokorno kakvu mu drago odredbu u po¬ 
gledu mile mu glagoljice od rim. kurije ..." „Ne, ne 
očekujmo od Rima, gdje smo mi gospodari; zahtjevaj- 
mo, da nas se časti u našim pravim, u našim život¬ 
nim potrebam." (Misli na glagoljicu. Sjetite se onoga 
pomenutog čifuta: „Išla na hrvatska misa!") 

U 17. broju piše „Pop" o izbornih listinah na 
Grobniku. 

„Sinjski fratri negdašnji patrioti — valjda na 
mig jezuitskog oratorija u Spljetu — proglasili „Novi 
list" beznabožačkim — i to vam je „vatikanska po¬ 
litika"! (br. 11.) U istom se broju udara na kapucine 
varaždinske. 

„Vatikansko glasilo, — tako u br. 68. — uz do¬ 
bru dozu pseudo-kršćanske hipokrizije, ide ruku o 
ruku sa židovskom štampom . . . Kršćanska sestra na 
Apeninu želi sreću i pobjedu poganskom bratu na 
Niponu, a proti pasoglavom, medvjedu „pravoslavnom" 
antikrstu . . . Neka Hrvati upamte, da su se ovih da¬ 
na proti Slavenstvu našli skupa Rim i Kišenev, Aliansa 
i Vatikan, Sionizam i Jezuitizam. Neka Hrvati zapamte, 
da su ih odavna zaludjivali i gnjavili ovi isti silnici, 
koji se personificiraju danas u imenima: Kišenev i 
Rim!" Nije li to i odviše jasno?! A ipak je u istom 
broju podlistak napisao svećenik, i to doktor sv. bo¬ 
goslovlja! „Svećenik naprednjak" — po slogu sličan 
kao jaje jajetu „svećeniku pravašu", po sadržaju libe- 
ralac najčišće pasmine, a bez sv. reda — pita zabri¬ 
nut za budućnost Hrvatstva (?!): „Po kojoj filozofiji 
opravdavate to, što nastojite absolutizmom skrhati 

* „Novi list" br. 15. 


ustav i predati Hrvate na milost i nemilost vladi — 
Pešti, Beču i Rimu?" (br. 69.) U narednom broju javlja 
uredničtvo: „G. Andrija Ban, upravitelj župe u Sv. Jurju 
poslao nam je 55 kruna" (za sirotčad izgubljenih 
mornara). Oprezniji je list malo poslie, gdje samo 
onako sa strane pecne Rim, tu centralu, koja ima 
„agenture skoro po svim našim mjestima"; koja je 
kršć. demokraciju privezavši uz biskupe, učinila, „da 
kroje i rade što hoće s njome." (80.) „Kršćanin" će 
Radić udariti na „rimsku inkviziciju", „koja s pomoću 
khuenovske policije goni našu djecu na moralnu 
anarhiju", i prigovarat će, što se neki usudjuju „poli¬ 
cijom tražiti po djačkim stanovima — „Našu snagu" — 
„jer se tim očajna mladež još više tjera u Peštu" . . . 
(93.) Ipak će još prije upozoriti prijatelj iz Dalmacije, 
„da je Rim pravi zasnovatelj ove nove akcije i da je 
za to vatikanski kabinet dao shodne naputke svojim 
podredjenim konzulima i konzularskim agentima." „I 
današnji vatikanski kabinet, eto, mora da bude složan 
sa sistemom; mora da podupire potrebe sistema, . . . 
mora sada da ustraja otvorenu klerikalnu stranku 
proti našemu (— liberalnomu! —) narodu." (90.) 

Zaman sve! Kad vidio riečki sveznadar, da ga ne 
sluša ni Rim ni pošteni katolici Hrvati, okrenut će u druge 
gusle, dirnut će u najnježnije žice, udarit će na samoga 
sv. Otca. Pijo X. „je . . . neumjestno dirnuo u tudje po¬ 
slove, koji se njega ne tiču . . . No, tko poznaje sasma 
inferiornu diplomatičku sposobnost Josipa Sarta, lako 
će pojmiti, da je onaj izpad . . . izašao direktno iz 
prijatelja Trojnog Saveza. . . Štampa nazivlje tu notu 
(Nisardovu) oštrim protestom, a mi je nazivljemo gr¬ 
dom pljuskom „novome kursu" u Vatikanu... Vati¬ 
kan hoće dakle da sakrije ruku, kojom je izbacio 
kamen; onu ruku, koja . . . grčevitom agilnošću kopa 
jamu vladi g. Combesa . . Ugojenoj gospodi u Vati¬ 
kanu mora da je nekud težko pri duši. Do sada je 
uspievalo njihovim intrigama, da drže daleko od Rima 
— to jest od Kvirinala — barem katoličke države . . . 
Pa ne ćete da se »Vetov« namjestnik ljuti?!“ (br. 96.) 

Nego, da uspješnije otrov djeluje, usut će skori- 
mice i drugu dozu, donest će „jedan sud o Piju X.“, 
što ga izrekao „pobožni i idealni starac" (apostata 
Jacint). „Jezuitska mržnja stigla je i njega, i njihova 
politika, koja se s Vatikanom na zator istine popu- 
njuje, prisili ga, da očito udari proti zloporabama u kat. 
crkvi..." „Sa gledišta odnošaja Crkve prama znanosti, — 
to je sud odmetnika Jacinta — odnošaja, koji su po 
momu mišljenju jači, nego li su odnošaji medju 
Crkvom i Državom, duševno obzorje Pia X. biti će, 
bojim se, kao u kakvoga seoskoga ili malogradskoga 
župnika-dobrijana, koji čita Bibliju u Vulgati ili još 
radije u izvadcima, što mu ih pruža njegov brevijar. 

I sada je dao tomu jedan žalostan dokaz osudivši 

učene spise popa Lois}^) ... U svojem današnjem 
obliku, Crkva je osudjena. Nije joj samo jedna refor¬ 
ma potrebita . . . njoj je potrebita duboka, korenita 
transformacija . . .“ (br. 99.) 

Tko će se čuditi, što „Novi List“ preporučuje knji¬ 
gu Vogrinčevu ?! Tko će drugo i očekivati, nego rieči: 
„Adolf Harnack 2 ) govoreći o nesgodam sveć. A. Loisy-a, 
glasovitog exegete, rekao je, da bi dobro bilo, da crkva 
stvori posebno mjesto za razumne ljude, gdje bi Loisya 
i mnoge druge exegete postavila, (br. 100.) 

* 

Vjerno je vršio „Novi list“ poslanstvo, što mu 
je povjereno „na naprednim principima", bez tjelesnih 
i duhovnih okova. Dosljedno je napadao na svećenstvo, 

*) Abbe Loisy, francezki biblicist, podvrgnuo se je — 
kako su javile novine, odluci Rima, ali oblik, u kojem je izrekao 
svoje podvrgnuće, nije Rim prihvatio. Kako je naime poznato, 
kongregacija indeksa odlukom od 23. prosinca 1903. zabranila je 
ova djela Loisy-ova: „La religion d’ Israel" (Religija Israela), 
V Evangile et 1’ Eglise“ (Evangjelje i Crkva), „Etudes Evangeliques“ 
(Nauke evangjeoske), „Autour d’ un petit Uvre" (K jednoj maloj 
knjigi), „Le quatrieme Evangile" (Četvrto Evangjelje). Odsudu ovih 
djela priobćio je po nalogu sv. Otca kardinal državni tajnik Merr> 
del Val u pismu parizkomu nadbiskupu. U tom pismu medju osta¬ 
lim stoji: „Strahovite zablude, što se sadrže u tih djelih Loisy-ovih, 
odnose se poglavito na praobjavu, na autenciju činjenica i nauka 
Evangjelja, na Božanstvo i biće Kristovo, na uzkrsnuće, na božan- 
sko utemeljenje Crkve i sakramenata." I. za taj „ženialni" loisyizam 
zauzima se sad sa apostatom Jacintom riečki „Novi List" ? Pa s ta¬ 
kovim listom da, ima još ikakova posla jedan čestit katolik, a po 
gotovu jedan katolički svećenik?! Listovi, koji se navlas zauzi¬ 
maju za Loisy-a, koji oglasuju Haeckela, pa to još kukavno i brane, 
koji s ponosom iztiču jednoga okultista dr. Gaja kao okultista 
(j. t. d. „Narodna Obrano" i tvoj stari „Obzore"!), takovi listovi 
da budu listovi, u koje će pisati katolički svećenik i tako ih pod- 
pomagati ?! — Ur. 

2 ) Ad. Harnack jest protestantski bogoslov na universitetu u 
Berlinu. On u svojih spisih, osobito u svojem najnovijem djelu 
„Das Wesen des Christenthums" nieče Crkvu, sakramente, čudesa, 
Božanstvo Kristovo. I taj je Harnack autoritet ljudem oko „Novoga 
Lista"! I u takove listove šalju nas neki da pišemo o stvarih poli¬ 
tičnih! Na jednoj strani pošteno ime svećeničko, na drugoj dika i 
slava Loisy-u, Harnacku, Haeckelu, dr. Gaju . . .! — Ur. 


na biskupe, na Rim, na sv. Otca. Dosljedno je gledao 
oslabiti ugled i posluh Crkvi. A u vjerskih stvarih? 
„U vjeru nitko ne dira" — rekao je toliko puta i — 
potvrdio primjerom. Potvrdjuju to oglasi „Novoga 
sunca" i drugih spiritističkih krparija, a i još nešto. 
Evo : 

„Načela s 1 a v e n o f i 1 a. Donosimo ovdje temelj¬ 
ne tačke slavenofilskoga vjersko-narodnog programa — 
našim čitaocima na razmišljanje: 

Zapovjed patriota. 

1. Priznati, da vlastiti otac ne prestaje biti ocem, 
kad se nadje u tudjoj kući. 2. Sjetiti se, da je nazad 
900 godina bila jedna hrišćanska crkva. 3. Ne zabora¬ 
viti, da učitelj naš Isus Hrist nije bio ni pravoslavni, ni 
katolik, ni išta drugo. 4. Posjećivati bez razlike svaku 
kršćansku crkvu pravoslavnu, katoličku ili koju drugu. 
5. Krstit se bez razlike trima prstima, ili cielom rukom, 
s desne strane na lievu, ili s lieve na desnu. 6. Pri¬ 
znati za sve Slavene jedan obći naziv, naime naziv 
Slaven." Ta „načela" donosi „Novi list" u 107. broju. 

Hoće li još imat obraza uztvrditi: „U vjeru nitko 
ne dira" ? Držim, da hoće. Prepisah ova načela gadnog 
indiferentizma doslovce — na razmišljanje dobrim ka¬ 
tolikom. Letimice pribilježih neke samo stvari, kojimi 
liberalno glasilo hrani katoličku publiku. Ne diram 
za sad u političku stranu, koja se odlikuje — polu- 
tanstvom.*) Bude li potreba i prilika, drugi put više. 
Za sada samo još upit: dokle će katolici podupirati 
ovoga trovatelja narodnog? Dokle će katolički sveće¬ 
nici „vući jaram s nevjernici" i svojimi članci i svojim 
poštenim imenom dizati krila zatiračem vjere kato¬ 
ličke ?! 

Do pisak. Popu M. Babiću. Mjesto na početku 
prikazujem Tebi na koncu ovaj članak. Ti znaš, zašto? 
Zdravo! 

*) Neka se čitaoci sjete samo onoga podlog držanja prema 
hrvatskomu parobrodarskom družtvu i prema njegovu obće-hrvat- 
skomu podhvatu! Ne samo da je bilo polutansko nego izdaj¬ 
ničko ! 


-<S§tt^>- 

O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 

kojem od svojih djela ne priznaju mudrost one vjere, 
na koju su mrzili ili koje su se tako slabo držali. 

Citati, što slijede, i ako više ne privlače s novo¬ 
sti, ne gube ipak ništa od svoje vrijednosti, te će biti 
dobro, da se ponove. 

J.-J. Rousseau u svom Emilu napisa ove 
spomena vrijedne riječi: 

Ispovijedam, da me veličajnost svetoga Pisma 


Poglavlje četvrto. 

Nekoliko citata. 

Izmegju ljudi čuvenih u svijetu ima bezvjernika, 
a ne malo njih punih pogrješaka i nedosljednosti pogle¬ 
dom na vjeru. Nu što za to? Bilo protiv kršćanstva 
uopće, bilo protiv katolištva ustvrdiše, a ništa ne do- 
kazaše; a poglaviti od njih ne mogoše se oteti, da u 


O dužnostima čovječjim. 

zadivljuje; svetost Evangjelja šapće mi srcu... Gledajte 
knjige filosofa sa svom njihovom kićenosti: kako su 
malene prema ovoj ... Je li moguće, da je ta knjiga, 
ujedno tako uzvišena i tako priprosta, djelo ljudi? Je 
li moguće, da Onaj, čiju povjest donosi, nije drugo 
nego čovjek? . . . Djela Sokratova, o kojima nitko ne 
sumnja, mnogo su manje posvjedočena, nego djela 
Isusa Krista. Osim toga značilo bi ukloniti poteškoću, 
a ne uništit ju; bilo bi teže shvatiti, da je više njih 
skovalo Evangjelje, nego da je jedan (Krist) zbilja 
onako živio, kako se u toj knjizi pripovijeda. Takovih 
ćudorednih nauka i takovim načinom ne bi bio jedan 
Žid nikada napisao. Biljeg istine, što ga Evangjelje 
nosi, čist je, divan, nedostižan. Tko bi to bio izmislio, 
bio bi divniji i slavniji od istoga junaka (Krista), čiji 
život opisuje. “ 

Pomenuti Rousseau veli dalje: 

Čuvajte se onih ljudi, koji pod izlikom, da tu¬ 
mače prirodu, šire u srcima očajne nauke . . . Rušeći, 
uništavajući, gazeći sve, što ljudi poštuju, oduzimlju 
ucvijeljenima zadnju utjehu u njihovim bijedama, 
mogućnicima i bogatima jedinu uzdu njihovim strasti¬ 
ma; trgaju iz dubine srdaca grizodušje zbog zločina, 
nadu, što nam je pruža krepost, i još se hvastaju, da 
su dobročinci rodu ljudskomu. Nikada istina (govore 
oni) nije štetna po ljude. I ja mislim, da je tako; a to 
je po mome mišljenju dokaz, da što oni uče, nije istina." 

Montesquieu, i ako nije neporočan pogledom 
na vjeru, ljutio bi se na one, koji podmeću kršćan¬ 
stvu pogrješke, kojih nema. 

,,Bayle,“ veli on, „pošto se je izrugao svakoj 
vjeri, grdi kršćansku. Usugjuje se ustvrditi, da pravi 
kršćani ne bi sastavljali državu, koja bi se mogla 
održati. A zašto ne? To bi bili gragjani izvrsno upu¬ 
ćeni u svoje dužnosti i posve revni da ih ispunjaju. 
Bili bi svijesni, ako itko, pravima naravne obrane; 
koliko bi više cijenili, da su vezani prema vjeri, toliko 
bi više cijenili, da su vezani prema domovini . . . 
Čudnovata stvar! Vjera kršćanska, kojoj rekao bi da 
je predmet samo drugi život, sačinjava još i ovdje na 
zemlji našu sreću." (Esprit des lois, liv. XXIV, ch. 3.) 

I dalje: 

„Pogrješno se sudi proti vjeri, kad se navodi u 
kojem velikom djelu dug niz zala, što s njom na- 
dogjoše, a ne navode se i dobra, što ih je ona pro¬ 
uzrokovala*) . . . Tko bi htio da iskaže sva zla pro¬ 
uzrokovana u svijetu od gragjanskih zakona, kazao bi 
groznih stvari . . . Kad bismo se sjetili neprestanih 
pokolja kraljeva i vojskovogja grčkih i rimskih, pusto- 

*) Vjera kršćanska nije nikada bila uzrokom zala, već 
jedino prigodom, da su se neka zla proti njezinoj namjeri do¬ 
godila, zbog kojih ju nije pravedno kriviti. Ne rijetko je pak vjera 
bila pukom izlikom, pod kojom su, kako nas povjest uči, opaki 
ljudi u svoje svrhe nedjela počinjali. (Primjedba prev.) 


šenja naroda i gradova od strane tih vogja, nasilja 
Timura i Gengiskhana, što opustošiše Aziju, našli 
bismo, da je zasluga kršćanstva, ako postoji i u upravi 
neko politično pravo, i u ratu neko pravo naroda, na 
čemu narav čovječja ne može da mu bude harna 
koliko treba." (Ibid. liv. XXIV, ch. 2, 3.) 

Veliki Byron, čudesni um, koji na žalost obiknu 
klanjati se negda kreposti, negda opačini, negda istini, 
negda zabludi, ali kojega je ipak morila žegja za isti¬ 
nom i kreposti, zasvjedoči štovanje, koje je primoran 
bio da ima prema katoličkoj nauci. Htjede, da jedna 
njegova kći bude odgojena po katoličku; a poznato 
je jedno njegovo pismo, u kojem govoreć o ovoj 
odluci kaže, da je tako htio, jer ni u jednoj drugoj Crkvi 
nije mu blistala tolika luč istine, kolika u katoličkoj. 

Byronov prijatelj i najveći pjesnik, što je iza 
njega ostao u Engleskoj, Toma Moore, nakon što 
je mnogo godina dvoumio o izboru jedne vjere, 
prionu duboko proučavati kršćanstvo, i nagje, da nije 
moguće biti kršćanin i dobar logičar, a ne postati 
katolik, te objelodani svoja istraživanja i neodoljivi 
zaglavak, do kojega mu je valjalo doći. 

„Zdravo," veli on, „Crkvo jedina i istinita! Ti, 
koja si jedina staza života, i koje šatori ne znadu za 
pometnje jezika! Posadi moju dušu u sjenu svojih 
svetih otajstva; daleko od mene jednako i bezboštvo, 
koje ismjehava skrovitost njihovu, i preuzetna vjera, 
koja bi htjela da im izmjeri otajnost. Jednoj i drugoj 
upravit ću riječi svetog Augustina: Ti mudruj, ja 
ću se diviti; raspravljaj, ja ću vjerovati; 
vidim dubinu, i ako ne dopirem do na dno«.*) 

Poglavlje peto. 

Odluka pogledom na vjeru. 

Pomenuta razmatranja i bezbrojni dokazi, što su 
u prilog kršćanstvu i samoj našoj Crkvi, neka te po¬ 
taknu, da ponavljaš slične izjave, neka čine, da od¬ 
rješito osiječeš: 

„Hoću da budem neosjetljiv na sve one dokaze, 
uvijek ishitrene i posve ništetne, kojima se napada na 
moju vjeru. Vidim, da nije istina, da je ona pristajala 

*) Vidi: Travels of an Irish gentleman . . . i t. đ., 
biva: Putovanja jednoga Irca, koji traži jednu vjeru, sa primjedba¬ 
ma i tumačenjem od Tome Moore-a. — Napomenuti je, kao doda¬ 
tak ovome poglavlju, da katolička vjera ima od strane svojih protiv¬ 
nika takovih i tolikih svjedočanstva sebi u prilog, te je jedan učeni 
teolog potpuno uspio, da samim riječima i razlozima nje¬ 
zinih protivnika dokaže i obrani katoličke dogmate, Crkvu i 
njezine ustanove. Isp. Bottau: II Cattolicismo dimostrato e 
difeso con le sole parole e ragioni de’ suol nemici. 
S. Pier d’ Arena—Tipografia di San Vincenzo di Paola, 1879. Vol. 
2. pag. 452—515. Što povećava vrijednost i zanimljivost ovomu 
izvrsnom apologetičkom djelu, jest to, što je auktor iz protivničkih 
citata, zajedno spojenih i sistematično poredanih, stvorio pravi 
traktat, koji se uz osnovnu i posebnu dogmatiku bavi opširno svim 
pitanjima crkvene organizacije i prakse, kao i kritikom svih razno¬ 
vrsnih filosofijskih i socijalnih sistema našega doba. (Primjedba prev.) 

surovim vremenima, a sadanjim ne; jer nakon što je 
pristajala kulturi azijskoj, kulturi grčkoj, kulturi rim¬ 
skoj, pa najraznijim staležima srednjega vijeka,, pri¬ 
stajala je i svim narodima, koji iza srednjega vijeka po- 
primiše kulturu, a pristaje još i danas umnicima, koji 
u veličini ne zaostaju ni za kim. Vidim, da počevši 
od prvih krivovjeraca do škole Voltairove i družine 
mu, pak do San Simonijana naših vremena, svi su se 
hvalili, da uče nešto bolje, a nijedan ne uzmognu 
ništa. Dakle? — Dakle, dok se ponosim, da sam ne¬ 
prijatelj varvarstvu a prijatelj prosvjeti, ponosim se, 
da sam katolik, i sažaljavam, tko me ismjehava, tko 
se hvali miješajuć me sa praznovjernima i farizejima. 

To upoznavši i izjavivši budi dosljedan i ustra¬ 
jan! Poštuj vjeru što jače možeš svojim čuvstvima i 
svojim umom, i nju ispovijedaj pred vjernicima i pred 
bezvjernicima! Ali ispovijedaj je ne samo hladnim i ma¬ 
terijalnim ispunjanjem vjerskih dužnosti, već nastoj, da 
u to vršenje udahneš života, pobugjujuć se na uzvi¬ 
šene misli, uzdižuć se do udivljenja prema visini 
otajstva, ne kušajuć ih ipak preuzetno tumačiti, proni- 
čuć u kreposti, što iz njih izviru, i ne zaboravljajuć 
nikada, da sdm poklon u molitvama ništa ne vrijedi, 
ne odlučimo li klanjati se Bogu u svim svojim djelima. 

Nekim ljudima sja ljepota i istina katoličke vjere; 
znadu, da nijedna filosofija ne može biti od nje više 
filosoiska, ni više protivna svakoj nepravdi, ni više 
prijazna svim probicima čovječanstva, — a ipak idu 
pored pokvarenog svijeta, živu, kao da je kršćanstvo 
posao prosta puka, i kao da u tom uglagjen čovjek 
nije dužan da sudjeluje. Ovakovi su gori krivci, nego 
li pravi bezvjernici, a tih je mnogo. 

Ja, koji sam od ovakovih bio, znam, da se iz 
takova stanja ne izlazi, osim silujuć se. Usiluj se i ti, 
ako bi ikad u nj zapao. Podrugivanje ostalih neka te 
ne prevlada, kad se radi o tom, da očituješ jedno 
uzvišeno čuvstvo; a najuzvišenije čuvstvo jest ljubav 
k Bogu. 

No kad bi ti imao da prijegješ s krivih nauka 
ili s vjerske neatosti k iskrenu ispovijedanju vjere, 
čuvaj se, da ne bi nerazboritom pobožnošću ili malo- 
dušnim bojaznima pružio bezvjernicima prigodu sa¬ 
blazni; budi ponizan pred Bogom i pred ljudima, ali 
ne zaboravi nikada kao čovjek na svoje dostojanstvo, 
niti budi odmetnik zdravu razumu. Jedino razum onoga, 
koji se nadima i mrzi, protivan je Evangjelju. 

Poglavlje šesto. 

Čovjekoljublje i milosrgje. 

Jedino po vjeri čovjek osjeća dužnost čistog čo¬ 
vjekoljublja i iskrenog milosrgja. 

Riječ milosrgje (charitas) divan je naziv, ali 
je i riječ čovjekoljublje sveta riječ, i ako su je 


mnogi sofisti zlo upotrebljavali. Apostol se posluži 
njom, da bi označio ljubav čovječanstva, dapače pri¬ 
mijeni je onoj ljubavi čovječanstva, što je u samome 
Bogu. Čita se u poslanici na Tita pogl. 2, 11: 'Ove 
M rj ^prjavoTTjs xod fj cptX*v 9-ptoraa ercetpa vtj'toO aamjpoc; 
rjpcov BsoO . . . (kad se pokaza blagoća i čovjeko¬ 
ljublje spasitelja našega Boga ...). 

Svemogući ljubi ljude i hoće, da ih svak od nas 
ljubi. Nije nam moguće, kako već primijetismo, da 
budemo dobri, zadovoljni sami u sebi, da sebe poštu¬ 
jemo, osim pod uvjetom, da nasljedujemo Njega u 
ovoj velikodušnoj ljubavi, da želimo krepost i sreću svo¬ 
jemu bližnjemu i da mu koliko možemo pomažemo. 

Ova ljubav kao da u sebi sadrži svaku vrlinu 
čovječju, te je i najhitnijim dijelom ljubavi, što je 
dugujemo Bogu, kako se razabira iz nekih uzvišenih 
mjesta svetoga Pisma, a osobito iz ovoga: 

„Kralj će reći onima, što će mu biti s desne 
strane: Hodite, blagosloveni Oca mojega! posjedujte 
kraljevstvo, a pripravljeno vam od postanka svijeta. 
Jer ogladnjeh, i daste mi jesti; ožednjeh, i napojiste 
me; gost bijah, i primiste me; gol, i odjenuste me; 
bolestan, i pohodiste me; u tamnici bijah, i dogjoste 
k meni. Tada će mu odgovoriti pravednici govoreći: 
Gospodine! Kada te vidjesmo gladna, i nahranismo 
te? žedna, i napojismo te? Kad li te vidjesmo gosta, 
i primismo te? ili gola, i odjenusmo te? ili kad te 
vidjesmo bolesna ili u tamnici, i dogjosmo k tebi? I 
odgovarajući kralj reći će im: Zaista vam kažem, kad 
učiniste jednomu od ove moje najmanje braće, meni 
učiniste (Mat. 25, 34—40). 

Satvorimo si u pameti uzvišen izgled čovjeka i 
trsimo se da mu budemo slični! Ali šta velim? taj 
izgled pruža nam naša vjera, i još kako uzvišen! "Onaj, 
koga nam ona stavlja pred oči, da se na Njega ugle¬ 
damo, jest čovjek jak i blag u najvišem stepenu, — 
nepomiriv neprijatelj tlačenja i licemjerja, čovjekolju- 
bac, koji sve oprašta osim otvrdnuće u opačini, — 
koji se može osvetiti, a ne će, — koji se bratimi sa siro¬ 
masima, a ne proklinje zemaljskih sretnika, sjete li se 
samo, da su braća siromasima, — koji ne mjeri ljude 
po stepenu znanja ili bogatstva, već po osjećajima srca i 
po djelima. On ja jedini filosof, u kome nije zamije¬ 
titi ni najmanje mane, On je potpuno objavljenje Bo¬ 
ga u jednom biću našega roda: On je Bog-Čovjek. 

Komu je na pameti tako uzvišen izgled, s koli¬ 
kim li poštovanjem ne će motriti čovječanstvo! Ljubav 
je vazda razmjerna poštovanju. Da se mnogo uzljubi 
čovječanstvo, od potrebe je, da ga se mnogo poštuje. 

Tko naprotiv ima o čovjeku malešnu, neznatnu, 
neizvjesnu sliku; komu godi smatrati rod čovječji krdom 
lukavih i benavih zvijeri, koje ni za šta drugo nijesu 
na svijetu, nego da se hrane, plode, promeću i u prah se 



O dužnostima čovječjim. 

obrate ; tko ne će da nazre ništa veliko u izobraženosti, 
u znanostima, u umjetnostima, u istraživanju pravice, 
u našoj nezasitnoj težnji k dobru, k lijepu, k božan¬ 
stvenu : tomu ne će biti nikakova razloga, da iskre¬ 
no poštuje svojega bližnjega, da ga ljubi, da gaza sobom 
povuče k sticanju kreposti, da se žrtvuje njemu na uhar. 

Tko hoće da ljubi čovječanstvo, treba da mo¬ 
tri, a da se ne sablazni, njegove slaboće, njegove mane. 

Videći, kako je čovječanstvo neuko, promišljajmo, 
koliko je uzvisita moć u čovjeka, te mu je dano, da 


služeći se razumom, otrese se neznanja. Promišljajmo, 
koliko je uzvisita takogjer njegova moć, po kojoj je 
vrstan, da i sred krupna neznanja vrši uzvišene druš¬ 
tvene vrline, srčanost, samilost, zahvalnost, pravičnost. 

Oni, koji ništa ne rade, da sebe prosvijetle, niti 
mare da vrše kreposna djela, pojedinci su, a ne 
čovječanstvo. Da li če se moči opravdati i u koliko, 
poznato je samo Bogu. Budi nam dosta to, da se ni 
od koga ne će tražiti računa, nego za svotu, koju bude 
primio. (Nastavit će se.) 




V J ES 

NAŠA DOMOVINA. 

Zagreb: Družba Božanskoga Spasitelja (salva- 
torijanci) u Zagrebu. Njeg. c. i kr. apost. Veličanstvo 
previšnjim rješenjem od 12. travnja 1904. blagoizvoljelo 
je premilostivo dopustiti uvedenje crkvene družbe Bo¬ 
žanskoga Spasitelja u Hrvatsku i Slavoniju. Na te¬ 
melju ovoga previšnjeg dopuštenja dopustila je kr. 
hrv.-slav.-dalm. zemaljska vlada riešenjem od 26. travnja 
1904., da se ova crkvena družba nastani u kr. slob. 
glavnom gradu Zagrebu. 

Družba Božanskoga Spasitelja utemeljena je 
8. prosinca 1881. od svojega sadašnjega generala 
P. Jordana; ima danas 26 kolegija, 8 misijonskih sta¬ 
nica sa stalnimi misijonari i jedno 90 manjih stanica, 
što se od vremena do vremena posjećuju. Družba dje- 
luje u Evropi, Aziji, sjevernoj i južnoj Americi; uz 
veći broj Skolastika i laika broji danas 174 svećenika, 
koji se bave dušobrižničtvom, odgojom mladeži, pi¬ 
sanjem i t. d. Poglavito je djelovanje ovoj družbi u iz- 
poviedaonici i na propoviedaonici; djeluje po raznih 
zemljah svieta u 16 jezika. Prošle godine njezine 
su misije u Aziji obratile velik broj nevjernika (medju 
njimi Hindu i Indijance). Veliku radljivost razvija 
družba i na polju odgoje mladeži: u dva biskupska 
sjemeništa predaje bogosloviju; preko 10.000 učenika 
prima od nje katehetsku obuku u javnih i privatnih 
školah, u nekih ima i podpunu školsku obuku; ima 
dva konvikta i nekoliko čuvališta za zapuštene dje¬ 
čake. Na glasu je i sa svojih predavanja i t. d. u 
raznih katoličkih družtvih, kojimi dielom upravlja, a 
dielom ih ^ je i sama zasnovala. Periodični časopisi 
družbe izišli su u prošloj samo godini u nakladi od 
preko 110.000 eksemplara. U svojih vlastitih štampa- 
rijah izdaje ona danas ove časopise: „Nuntius Ro- 
manus“,_ ,,Misijonar“, „Mana za djecu", „Salvatori- 
janske viesti“; osim toga i druga još djela u raznih 
|ezicih. Ove godine izlazi u njezinoj matici u Rimu 
časopis „Bezgrješni Začetak". 

Ovako djelovnu družbu Božanskoga Spasitelja 
mi najsrdačnije ^pozdravljamo u hrvatskih krajevih. 

— t Dr. Sandor pl. Bresztyenszky. Na večer 
dne 9. ovoga mjeseca umro je na svom posjedu 
na Plesu kraj Velike Gorice od pogrješke na srcu ovaj 
plemeniti hrvatski otačbenik. S njim nam izgubi Hr¬ 
vatska jednoga od svojih najmilijih i najpožrtvovnijih 
sinova, koji je svu svoju ljubav, sav svoj zanos, sve 
svoje osjećaje polagao na oltar vjeri i domovini. Bio 
je dr. Bresztyenszky čovjek dužnosti prema svetoj vjeri 


T N I K. 

i čovjek ljubavi za narod i domovinu svoju: prvak 
u hrvatskom katoličkom laikatu. Plemeniti pokojnik 
u zadnje vrieme najviše se je trudio, da pomiri opor¬ 
bene hrv. stranke. Na žalost svoju i svega hrv. naro¬ 
da nije uspio, i to ga je bez sumnje samo još bliže 
primaklo grobu. U najzadnje svoje dane pozdravio je 
s veseljem oživjelu hrvatsku katoličku ideju kao pre- 
hodnicu ljepših ako Bog da dana Hrvatskoj. „Četrnaest 
dana prije svoje smrti — piše »Katolički List« — 
rekao je pred dvojicom svojih prijatelja, da se tomu 
pokretu neizmjerno veseli, i da neka Bog blagoslovi 
one, koji su tu ideju počeli ostvarivati." 

Dr. Bresztyenszky rodio se je 5. rujna 1843. u selu 
Prečcu. Prve nauke svršio je u Zagrebu, a juridička 
predavanja slušao je dielom u Zagrebu, dielom u 
Budim-Pešti, gdje je bio promoviran za doktora prava 
g. 1868. Kao vrlo nadaren i uman pravnik dobio je 
g. 1869. profesuru u tadašnjoj pravoslovnoj akademiji 
u Zagrebu, a kad je bio g. 1874. otvoren universitet, 
postao je universitetski profesor i predavao na juri- 
dičkorn fakultetu državljansko i državno pravo. Već 
g. 1875.—1876. bio je dekan juridičkog fakulteta, a 
g. 1880. bi izabran za rektora. Dr. Bresztyenszky bio 
je izvrstan govornik, te je omladina rado slušala nje¬ 
gova predavanja. I kao profesor rado se je bavio po¬ 
litikom. To ga i dovede već g. 1894. u — mir. No 
sad se dr. Bresztyenszky još više uze boriti i u knjizi 
i u politici za vjerske i politične pravice naroda hrvat¬ 
skoga. Velikogorički kotar zastupao je kao opozicijo- 
nalac u saboru od g. 1897. pa sve do svoje smrti. U 
saboru je on bio bez sumnje najbolji govornik. 

Za slavenskog hodočašća u Rim g. 1881. bio je 
odlikovan od Leona XIII. komandeurskim krstom pa¬ 
pinskoga reda sv. Grgura Velikog. A pred smrt po¬ 
slao mu je Pijo X. svoj apostolski blagoslov. Opre¬ 
mljen svetimi sakramenti i ponovno nebeskom poput- 
binom umrie taj kremen-katolik i čelik-Hrvat, iza kako 
je prije izustio: „Neka bude, kako Bog hoće." Bile su 
mu to posljednje rieči. 

Slava takovu otačbeniku i pokoj vječni njegovoj 
plemenitoj duši! 

— Dr. Josip Pazman, universitetski profesor 
u Zagrebu, imenovan je od Nj. Preuzvišenosti nad¬ 
biskupa Posilovića urednikom „Katoličkog Lista". 
Novi urednik donio je odmah u prvom svom broju 
(18.) „Katol. Lista" poznati poziv biskupa za osniva¬ 
nje hrv. katol. tiskovnog družtva i toplo zagovara 
novi politički katolički dnevnik „Hrvatstvo". 

R I M. 

Motuproprio Pija X. o vatikanskom izdanju 
liturgijskih knjiga, što sadrže gregorijanski piev, izi¬ 
šao je na talijanskom jeziku u „Osservatore Ro¬ 
man o“ dne 1. svibnja (br. 99.), a glasi ovako: 

Našim Motuproprio od 22. studenoga 1903. i po 
Našem nalogu izdanom dekretu kongregacije za sv. 
obrede od 8. siečnja 1904. povratili smo rimskoj Crkvi 
njezin starinski gregorijanski piev, što ga je ona ba¬ 
štinila od otaca i u svojih liturgijskih knjigah brižno 
sačuvala. Najnovija pak iztraživanja uzpostavila su opet 
srećom ovaj piev u svojoj prvobitnoj čistoći. Ali da 
započeto djelo dolično dokrajčimo, te Našoj rimskoj 
Crkvi i svim Crkvam, što imaju isti obred, pružimo 
zajednički tekst gregorijanskih liturgijskih melodija, 
zaključili smo prirediti u Našoj vatikanskoj štampariji 
izdanje liturgijskih knjiga, u kojih će biti od Nas opet 
uzpostavljeni piev svete rimske Crkve. 

A da svi, koje smo pozvali ili ćemo ih još po¬ 
zvati, da s Nami sudjeluju kod ovoga veoma važnoga 
djela, uzmognu sve sa podpunim znanjem izvesti, i 
da se posao jednako tačno i revno dalje vodi, nare- 
djujemo sliedeće ustanove: 

a. Tako zvane gregorijanske crkvene melodije 
imaju se uzpostaviti u podpunoj čistoći na osnovu naj¬ 
starijih knjiga, ali ipak tako, te se osobit obzir uzme 
i na opravdanu predaju, koja je tiekom stoljeća u^ tih 
knjigah sadržana, kao i na praktičnu porabu današnje 
liturgije. 

b. Priznavajući brigu i rad, što su ga uobće be¬ 
nediktinci redovnici, a napose oni francezke kongre¬ 
gacije i manastira Solesmes uložili kod uzpostave ne¬ 
patvorenih melodija rimske Crkve, te iz osobite privr¬ 
ženosti, što ju gojimo prema redu sv. Benedikta, ho¬ 
ćemo, da se redakcija onih dielova u tom izdanju, što 
sadrže piev, povjere osobito rukam redovnika Irancezke 
kongregacije i manastira Solesmes. 

c. Sve na taj način pripravljene radnje imaju se 
podastrti za tu svrhu od Nas skoro ustanovljenomu 
posebnom rimskom povjerenstvu, da ih izpita i pre¬ 
gleda. To je povjerenstvo dužno čuvati pod prisegom 
tajnu o svemu, što se odnosi na sastavljanje teksta i 
na štampanje; ista dužnost ima da veže i sve druge 
osobe izvan povjerenstva, koje bi bile pozvane, da 
sudjeluju kod ovoga djela. Takodjer mora povjeren¬ 
stvo kod svojega iztraživanja postupati sa najvećom 
tačnošću i ne smije dopustiti, da se nešto objelodani 
što se ne bi moglo dostatno obrazložiti; u dvojbenih 
pak slučajevih ima zatražiti savjet od drugih osoba, 
koje ne pripadaju ni povjerenstvu ni redakciji, ali vrie- 
de kao valjani stručnjaci i vrstni su izreći sud mje¬ 
rodavan. Ako bi se kod revizije melodija pojavile po- 
težkoće pogledom na liturgijski tekst, to će se ovo povje¬ 
renstvo posavjetovati sa istorijsko-liturgijskim po¬ 
vjerenstvom, koje već postoji u kongregaciji za sv. 
obrede; obadva povjerenstva -imadu onda sporazumno 
raditi u onih odsjecih knjiga, kod kojih obadva imaju 
zajednički predmet. 

d. Aprobacija, što ćemo ju podieliti Mi i Naša 
kongregacija za sv. obrede pievnim knjigam na taj 
način sastavljenim i objelodanjenim, bit će takova, da 
više nikomu ne će biti dopušteno aprobirati liturgijske 


knjige, ako one, i u dielovih, što sadrže piev, ne budu 
posve identične sa izdanjem izašlim iz vatikanske 
štamparije pod Našim okom, ili barem po sudu^ po¬ 
vjerenstva sadrže samo takove razlike, što potječu iz 
drugih dobrih gregorijanskih kodeksa. 

e. Sveta Stolica pridržava si literarno pravo vlast- 
ničtva vatikanskoga izdanja. Nakladnikom i vlastnikom 
štamparija svih naroda, koji to zamole, te mognu pod 
stanovitimi uvjeti sigurno zajamčiti, da će posao va¬ 
ljano izvesti, dopustit ćemo rado, da vatikansko izda¬ 
nje preštampaju, izvadke iz njega vade i te knjige 
posvuda razširuju. 

Tako se Mi nadamo, da ćemo s Božjom pomoći 
povratiti Crkvi jedinstvo njezina tradicijonalnog pjeva¬ 
nja, kako to odgovara znanosti, povjesti, umjetnosti i 
časti liturgijskog bogoslužja, barem u koliko to do¬ 
puštaju današnja iztraživanja. Nam i Našim nasljedni¬ 
kom pridržavamo pravo izdati daljne odredbe. 

Dano u Rimu kod Sv. Petra dne 25. travnja 1904., 
na svetkovinu sv. evangjelista Marka, u prvoj, godini 
Našega pontifikata. Pijo X. 

Za članove povjerenstva ujedno su imenovani: 
P. Pothier O. S. B., opat od Saint-Wandrille, pred¬ 
sjednik, msgr. Karlo Respighi, papinski ceremonijar, 
msgr. L. Pero si, direktor Sikstinske kapele, Antun 
Rella u Rimu, P. Andrija Mocquereau, O. S. B., 
prior od Solesmesa, P. L. Jansens O. S. B., rektor 
sv. Anselma u Rimu, P. de Santi S. J. u Rimu, 
baron Kanzler u Rimu, prof. Wagner u Friburgu 
(Švicarska), prof. Worth u Londonu. 

Za konsultore kongregacije imenovani su: 
Rafael Baralli u Lucci, F. Perriot u Longres-u, 

A. Grospellier u Grenoble-u, R. Moissenetu 
Dijonu, N. Holly u New-Yorku, P. A. Amelli O. 
S. B., prior od Montecassina, P. Hugo Gaisser O. 
S. B. u grčkom kolegiju u Rimu, P. M. Horu O. S. 

B. u Seckau, P. R. Molitor O. S. B. u Beuronu, 
prof. A. Gas to ne u Parizu. 


Prosvjeta. 

Knjiga o knjigama ili naputak u korisno štivo. Napisao i 
izdao dr. Ivan Dujmušić. Odobrio nadbiskupski ordinarijat vrh¬ 
bosanski. U Sarajevu 1904. Tisak Thiera i Voglera. (8° str. 
116.) Ciena 1 K. Dobiva se kod pisca u Sarajevu. 

Da naša mladost, a i druga čitalačka publika, obljubi knjigu, 
valjano je uzčita i u pravom svjetlu upozna pogubnu štampu, što 
se i u nas stala na sav mah razmahivati: to je svrha ovoj novoj 
knjizi. Razdieljena je u četiri diela osim „Uvoda" (11 str.). U 
prvom dielu kazuje se korist dobroga štiva; u drugom je, kako 
valja čitati knjige, a treći govori o zlih knjigah. U vrieme, kad se 
i u nas Hrvata stalo više posezati za knjigom, ovaka nam je knjiga 
uprav od prieke potrebe, da kako treba uputi hrvatskog čitatelja. 
A puna je pouke, uzete od raznih uvaženih pisaca i umnih veli¬ 
kana; pisana je zanimljivo i liepirn stilom. Čitatelj njezin pustit 
će ju iz ruke samo s velikom koristi i bit će joj puno zahvalan. 
Stoga ju mi najtoplije preporučujemo svojim čitateljem. I jedva će 
se naći ljepša školska nagrada prema onoj Herderovoj: „Najbolji 
dar, što se mladu čovjeku može dati, niesu knjige, nego savjet, 
kako da čita knjige." A taj savjet pruža mu eto „Knjiga o 
knjigama". 


Uredjuje dr. Ivan Šarić. 


Izdaje Kaptol vrhbosanski. 


Tiska „Bosanska Pošta" u Sarajevu. 



VRHBOSNA 

KATOLIČKOJ PROSVJETI. 


Broj 11. U Sarajevu, 5. lipnja 1904. God. XVIII. 


Uloga katoličke mladeži. 

Govor grofa Alberta de Muna. 


/^uveni francezki govornik grof Albert de Mun 
^ izrekao je 30. studenoga 1903. u zaključnoj sje¬ 
dnici katoličkoga kongresa u francezkom gradu Besan- 
?onu veoma liep govor, iz kojega donosimo ovdje 
glavna mjesta, kako ih iznosi odlični parizki list 
»Croix«. Čitatelj naš naići će u ovom govoru na mno¬ 
go mjesto, što se može najsgodnije primieniti hrvatskim 
danas prilikam i hrvatskoj danas omladini. 

U prvi mah, kad udjoh — reče on — i kad 
zagledah to veliko slušateljstvo, spremno da me sada 
kao i nekoć obodri svojim toplim susretajem, bilo mi 
je, kao da se nije ništa promienilo kroz pet godina, 
pošto na ovom istom mjestu pozdravljam častnoga 
prelata, koji se udostojio počastiti ovaj kongres kao i 
onaj od g. 1898., i pošto mi je i opet čast da progo¬ 
vorim pred govornikom, koji obično iz ovoga grada 
upravlja intelektualnoj Francezkoj rieči toli jake, 
toli odvažno odlučne, rieči, što nalaze toli pravedna 
odziva.*) Bilo mi je, kao da se nije promienilo ništa, pa 
ipak, gospodo, kakav li put prekročismo u to pet 
godina! Kakav križni put, i to ne samo po katolike, 
nego i po sve one, koji još hoće, da Francezka ostane 
kršćanska, po sve one dapače, koji traže samo, da kr¬ 
šćanstvo ne postane uslov progonstva! 

B1 ok potlačenih. 

Bilo je sutradan kongresa g. 1898., kadno je, 
kako se dobro sjećam, pala najednom kao signal pr¬ 
va bomba, bačena u komori protiv slobodne nastave! 
a od onda!! Ah! ne ću da jadikujem! Naš kalež sra¬ 
mote odveć je dubok, a da ga izcrpem pred vami, a 
u ostalom, što bih vam rekao, a što i sami ne biste 
znali! kakovu da rieč iznadjem, kakav vapaj da mi 
se vine na usta, što ne bi bio već i na vašim! 

Jer i vi većinom, kao i ja, živite od svakidaš¬ 
njeg bola, i ja sam siguran, da ste vi, kao gradjani 
sviestni u istinu svojim dužnostim, učinili sve, da obo¬ 
rite mrzku i bezbožnu diktaturu malene, vrlo malene 
frakcije, a to ne smijemo nikada zaboraviti, kojoj je 
Combes povodljiv sluga. 

*) Brunetiere. 


To je u vaših rukuh, u rukuh katolika i liberalaca 
svih stranaka, ako se hoće sporazumjeti, sjediniti pred 
sveobćom pogibli, odreći se cjepkanja, intransigent- 
nosti, predrazsuda desne i lieve protiv nuždnoga sje¬ 
dinjenja, te bloku tlačitelja osbiljno suprotstaviti blok 
potlačenih. (Dugotrajno povladjivanje. Poklici „Vive 
de Mun!“) 

Jučer otvorih slučajno povjest Rimljana od Vik¬ 
tora Duruya, i oči mi padoše na rečenicu, što me je 
osupnula, i što vam ju navodim kao jak izričaj sadaš¬ 
nje dužnosti: „Zaista, iza nesreće kod Kana činilo se, 
da je Hanibalu pobjeditelju trebalo samo stupati rav¬ 
no na Rim i kao da je moralo biti sve izgubljeno": isto- 
rik govori u nekoliko rieči o žalosti senata i puka i 
pridodaje odmah: „Ali žalost jednoga slobodna grada 
jest aktivna." 

Primjer g. Piou-a. 

Duruy ima doista pravo: p o b i e d j eni ci, koji 
ne umiju nego plakati, jesu zreli za rob- 
stvo. Vaša su prava povriedjena, vaše su sloboštine 
nogami pogažene, to je istina, i njihovi ostatci pokri¬ 
vaju zemlju kao ono u Kanah zlatno prstenje pokla¬ 
nih vitezova. Ali vi ipak ostajete ljudi naoružani svo¬ 
jim gradjanskim pravom, sposobni da djelujete, da se 
organizujete, da si pribavljate pristaša, da sklapate 
saveze, slobodni napokon da pripremate izbornu borbu 
i da u njoj energično sudjelujete. 

Eto prave dužnosti! Sve je ostalo izprazno. 
Čovjek može da podnese poraz, ali ne smi¬ 
je da ga prihvati, pa ni sa suzami, jer drug- 
čije zaprietio mu pad, od kojega se više čovjek ne 
podiže: ovo vriedi za stranke kao i za narode. Razo¬ 
ružanje pred pobjediteljem nije dopušteno ni jednim 
ni drugim. Kad bih vam imao izreći ovu večer čisto 
politični govor, to bih imao samo da razvijem ovu 
misao. Govorio bih vam ne samo o vaših poniženjih 
i vaših bolovih, ne samo o vašoj dužnosti i vašem 
interesu, već nada sve o vašoj snazi. Rekao bih 
vam, što je već učinio energičan impuls čo¬ 
vjeka, koji se podao sav jednoj ideji, da 

protivtlaka izazove jednodušan odpor. Po¬ 
kazao bih vam, a u toplu i pravednu pohvalu Jacquesu 
Piou-u, resultat njegova orijaškog podhvata, pučku 
liberalnu akciju („T Action liberale populaire"), 
što je izpreplela sada Francezku svojimi odbori i sa 
svojih 150.000 pristaša, te je svojom moćnom organi¬ 
zacijom izazvala srdžbu Combesovu, koji ju smatra 
velikom pogibli za ,,blok“. Njom bih vam pokazao 
pomoću brojaka i statistika osiguranu u vaših rukuh 
već revanšu, ako hoćete napregnuti sile, doprinieti 
nuždne žrtve, da ju zadobijete, i pokušao bih da pre¬ 
ma ovoj budućoj pobjedi uzdignem zaufanje vaših 
duhova i zanos vaših duša. (Opetovano povladjivanje. 
Poklici: „Vive Piou!“) 

Uloga katoličke mladeži. 

Veliki govornik crta sada ulogu katoličke mla¬ 
deži: svojimi silami, svojom organizacijom, 
svojom požrtvovnošću doprinositi podpomoć 
velikoj stranci liberalne akcije, otvorene svim 
braniteljem slobode. 

On navodi ovoj mladeži kao izgled socijaliste: 

Kad bi bili socijalisti samo uzbudjivali strasti 
i izazivali nasilja, bili bi mogli smutiti, uzbuniti 
zemlju, ali ne bi bili mogli osvojiti toli zamašno mje¬ 
sto. Oni ga osvojiše svojimi idejami, od kojih su neke, 
kako ću kasnije spomenuti, naše. Oni nam ih oteše, 
a mi smo si ih dali oteti. Oni su ih propagirali sa silnom 
djelatnošću, postojanom gorljivošću, često sa vrlo mnogo 
inteligencije, znanja i darovitosti. 

U čem su reforme socijalista. 

Danas, kad su oni gospodari vlasti i kad nji¬ 
hove vodje zapoviedaju ministrom i većini, izbija nji¬ 
hova slabost: a ta je slabost u tom, da su oni obe¬ 
ćane reforme potisnuli u sjenu komisija ili u pompu 
zvučnih govora, da oni, kadri da sve učine, sve za¬ 
dobiju za puk, niesu mu dali ništa, i da niesu ništa 
ili barem gotovo ništa pridodali socijalnim zakonom, 
što smo ih mi katolici predložili, podržavali unatoč 
odporu nekih naših prijatelja, i što su ušli u običaje i 
u zakonike. (Živahno povladjivanje.) 

Ja tražim, da mi se navede od pet godina amo 
ijedna izvršena legislativna reforma! Zakon o trajanju 
rada, zakon o nesgodah, ova dva glavna zakona, što 
su označila industrijalnu povjest našega vremena, stvo¬ 
rena su prije deset godina s nami. A od onda što? 
Zakon o podpomoći starcem? On još nije došao pred 
senat, on je u ostalom tako stvoren, da će bez svake 
sumnje i opet doći pred komoru, i da će njegova 
diskusija sigurno izpuniti još barem ostatak zakono¬ 
davstva. 


Što još? Bučni štrajkovi, silovite pobune, aten¬ 
tati na crkve u Parizu i u Hennebontu; obsjedana 
sudišta kao u Lorientu, silovani činovnici, oplienjene 
kuće kao u Armentieresu, bučne povorke, razvijene 
crvene zastave, pjesma internacijonalna, što se ori u 
nazočnosti ministara, sve ono napokon, što može da 
kompromituje, zablati pravednu i svetu stvar puka: da, 
to smo vidjeli, a to je revolucija, to niesu reforme 1 

Što još? Izkvarenost u vojsci, pukovnije pocie- 
pane politikom u dvoje, zapovjedništvo razoružano, 
mornarica prepuštena hirom jednoga ministra desorga- 
nizatora: to smo vidjeli. Ali socijalne reforme, gdje su? 
(Živahno i ponovno odobravanje.) 

Kroz dvie godine afera Dreyfusova i gradjanski 
rat u dušah. Kroz tri godine parlamenat izpunjen 
strastvenimi debatami o zakonu gledom na udruži¬ 
vanja i o zakonu protiv kongregacija, a u zemlji lov 
na redovnike i redovnice, pozatvarane škole, silovano 
vlastničtvo, sudišta nakrcana obtuženici staleža sveće¬ 
ničkog i redovničkog, konačno posvuda organizovan 
vjerski rat: to smo vidjeli. Ali reforme! Reforme so¬ 
cijalne, pitam još jedanput, gdje su? (Novo odo¬ 
bravanje.) 

Gdje je zakon o mirovini radnika, kojemu su 
milijarde kongregacija imale biti jamstvom? Gdje je 
stalna organizacija za primirenje i presudu, što bi 
za vrieme štrajkova lišavala intervencije ministara i 
improvizovanih presuda? Gdje je zakon, što bi raz¬ 
vijao proširenjem prava vlastničtva vlast i normalni ži¬ 
vot zanatlijskih sindikata? Sve ove reforme bili bismo 
spremni votirati! Nije nam bilo dopušteno: parlame¬ 
nat je imao drugih poslova; sve njegovo vrieme, sve 
njegove napore absorbirao je rat proti župnikom, proti 
redovnikom i redovnicam. 

Gdje je i fiskalna reforma, što ju onako velikim 
glasom naviestilo prije deset godina? Ja bih ju bio 
doduše sa svoje strane pobijao, jer ju smatram u isti 
mah i duperijom (varkom) i tiranskim oružjem u ru¬ 
kuh stranaka: ali napokon, to je osnovni članak soci¬ 
jalističkog programa, pa što je s njim? 

Eto slabosti, neizlječive slabosti socijalista, koja 
sada, kad su na vlasti, pokazuje već njihov neizbje- 
živ pad! A to je stoga, što su, bivši u opoziciji, onako 
u sav glas razvijali program antiklerikalni, pa dočepav 
se vlasti, niesu poznali drugog; to je stoga, što su svoje 
ideje o vladavini, ideje, koje su bile njihova moć, sku- 
čili na uzki program progonstva, i što su, da sve 
reknem, svoju politiku stavili u službu framason- 
stvu, štovatelju negacije, kako veli Goyau, 
fra m asonstvu, koje ne treba ni afirmacije 
ni programa ni reforme, jer se sva njego¬ 
va nauka svadja na negaciju, na mržnju 
kršćanstva, framasonstvu, što ga je na 

kongresu u Li 11 u nazvao biskup iz Peri- 
gueuxa sa onako silnom i odvažnom rieči 
— javnim neprijateljem. 

To je za socijalističku stranku početak pada, a 
gradjanin Charbonnel njoj je likvidator. 

Neka ovaj primjer služi svim opozicijam a i našoj, 
ako opet zadobijemo većinu, ako naši prijatelji opet 
dodju na kormilo, da ne zaboravimo iza pobjede na 
obećanja borbe! 

Iza toga pokazao je grof de Mun, kakova je 
ateistička mladež prema izvještaju „kongresa laič¬ 
kih mladeži". 

Ovaj plural — primieti on mimogred — nije bez 
značenja u vrieme, kadno se velika obtužba, što su 
ju Combes i prije njega Waldeck-Rousseau podigli 
proti nastavi kršćanskoj, sprema da stvori u Francez- 
koj dvie mladeži. 

Mladež, ili tačnije, tako zvane laičke mladeži 
(les jeunesses la'iques) karakteriše najbolje ova rečenica, 
oglašena u njihovih ljetopisih: „Mi ne ćemo više 
vašega stiega, kakogod ne ćemo križeva ni 
mitara." *) 

Eto, dokle ide ta filosofska laička mladež! Ovo 
je odgovor njezinim učiteljem, idealizmu Jauresovu, 
znanstvenoj toleranciji Marcelina Berthelota, pedagož- 
koj slobodi Ferdinanda Buissona. Ona ide izravno 
k cilju, pa napokon, ona ni nema krivo, ona je jedno¬ 
stavno logična. Formule joj ne zadavaju neprilika. 
Ona zna vrlo dobro, da iza podpunog racijonalizma 
Buissonova, iza podpune sekularizacije družtva po 
Clemenceau-u stoji nuždno, neizbježivo ukinuće vjere 
kršćanske. 

Jaures doista nije pravo rekao u svom govoru 
na liceju Albiskom, da je lažljiva ona Crkvenjakova: 
„Nema ništa novo pod suncem!“ Ne. Nema ništa 
novo, u našoj zemlji ako u ikojoj drugoj, a onaj, koji 
ima pravo, nije g. Jaures, nego Eugen Melchior de 
Vogiie: „Mrtvaci govore!" Mladež laičku, 
mladež socijalističku poznajemo. Ona je 
vrlo stara, ima joj sto i deset godina. (Povla- 
djivanje.) 

Mladež katolička. 

Vi ste mladež laička u tom smislu, što većina 
vas ne pripada, kako veli akademički rječnik, ni 
crkvenjakom ni redovnikom ni svjetovnom svećenstvu. 
Ali vi ste takodjer mladež katolička, i vi, jer mislite i 
jer imate političnog takta, ne kanite se lišiti toga slav¬ 
nog naslova. Ah! znam, da će i vam reći, da je vaša 
mladost vrlo stara, da vuče sa sobom čitav uteg vrlo 

*) Eto razloga tolikim danas navalam na biskupe i u 
Hrvatskoj. 

duge povjesti, a navlastito da imate prošlost, što ju 
je veliki zamah revolucije za uviek odpuhnuo. 

Ne branite se od toga! Jest, to je istina, vi no¬ 
site vrlo težko breme, što vam ga vaše ime i vaša 
vjera nameću. Zaklinjem vas, da ga ne vučete kao 
kakav mučan teret, od kojega pri svakom zakretu puta 
odbacujete dielak, da ga tako pomalo skinete s vaših 
ramena! Ne, ne; nasuprot podržavajte ga ponosno, 
uzdignite glave i otvorena čela, kako to dolikuje vojni¬ 
kom ! Jer ovo breme jest breme civilizacije kršćanske, 
jest breme svih djela bratstva, kojimi je Crkva kato¬ 
lička obasipala sviet: podpomagani siromasi, oslobo- 
djeni sužnji, njegovani uz pogibao života bolestnici, 
pridignuti nevoljnici, zaštićeni protiv mogućnika ze¬ 
maljskih i protiv njihova nasilja; to je breme onih 
dugih viekova kršćanskih, kad je Crkva u surovo vrieme 
srednjega vieka podržavala, pronicala i otimala duše 
puka čarom svojih svetkovina i dubokom otajstvenošću 
svojih starih katedrala; to je breme slavne povjesti, 
o kojoj od Mamertinske tamnice do okoliša Vatikan¬ 
skog pričaju poganski spomenici staroga Rima, ovjen¬ 
čani križem i slikami kršćanskimi, bezsmrtna svjedo¬ 
čanstva pobjeda vjere nad progonstvom, a to je tako¬ 
djer, čudesnim učinkom petnaestvjekovnog pozvanja, 
breme naše narodne povjesti od poljana Tolbiaka do 
doline Domremy. (Dugotrajni pljesak.) 

Ah! da, vaše je breme težko! Ono je težko sla¬ 
vom i bratstvom, djeli i velikimi čini. Ali se ne 
bojte, da će vas slomiti i da ćete usitniti svoje korake 
sagibajući pod njim svoje glave, kao što vidjamo starce 
zaostale u prošlosti, nemoćne da sliede vrieme, što 
hrli napried i ostavlja ih na putu! 

Neumrla mladost Crkve. 

Ne, ne, nije starost katoličke Crkve, s koje bi 
moglo da malakše vaše pregnuće, nego je to daleko 
više njezina neumrla mladost, kojoj mi — njezini 
odani službenici, ali kojimi često vladaju predrazsude, 
što ih smatramo dužnošću — kojoj mi mučno sliedi- 
mo divni pokret, jer smo gotovo uviek nesposobni da 
se kao ona prilagodimo vremenu, prilikam, uvjetom i 
potrebam naroda, pomladjujuć, a da ništa ne popušta 
od svoje nepokretne nauke, naše sile i našu vjeru na 
svojem božanstvenom vrutku. 

Pustite gospodo, da se s vami postupa, kao da 
ste iz davnih vremena, ali nastojte samo da se po¬ 
kažete uviek tako mladi, kao što je Crkva. Ako se i 
o vas rekne, da to vaši mrtvaci govore, dobro, ne 
tajite toga nipošto! Jer se ovi mrtvaci učiniše jekom 
vremena, da štite malene proti velikim, potlačene proti 
tlačiteljem, počevši od svetog Ambrozija, koji je za¬ 
ustavio na pragu bazilike cara Teodozija, poštrapana 

još krvlju svojih podanika, počevši od onih papa, koji 
su ljubeći pravdu a mrzeći nepravdu prkosili okrunje¬ 
nim silam, počevši od blagog i mističnog prosjaka 
Asiskog, koji je svojom rieči i svojim izgledom po¬ 
digao one legije trećoredske, kolievku talijanske demo¬ 
kracije, koja emancipira gradjane i seljake u orijaškom 
pregnuću pravice i bratstva, pa sve do onoga velikog 
mrtvaca, koji od nedavna sniva u Sv. Petru svoj vječni 
san, i koji je poprimivši glas Grgura IX. u svojoj buli 
za aprobaciju trećega reda sv. Franje razkrilio radni¬ 
kom u ime njihove nezaslužene nevolje na široko svoj 
naručaj. (Slušatelji prave grofu de Munu dugu ovaciju.) 

Eto kako smo mi stari. 

U ostalom, ta je debata bezplodna. Rekoh, da je 
onoj drugoj mladeži, što se vam na očigled diže, više 
od sto godina. Prevarih se. Ona je sasvim inače stara. 
Ona je kao i vaša: ona ima svoj postanak u izvorih 
povjesti, pa ono silno oduševljenje za Razum, što 
ju zanosi danas, što je zanosilo njezine otce g. 1793., 
jest ono isto, što je razmahalo buru u XVI. vieku, 
i s kojega je u XV. vieku gotovo pobiedila hereza 
Arijeva. 

Nije to, kao što oni vele, neumorna borba slo¬ 
bode proti auktoritetu, znanosti proti dogmatu, to je 
neprestana revolta oholosti proti vjeri. 

Eto dakle neizbježiv sukob! Vi ste zastupnici 
katolicizma, kakvo je vaše oružje? hoću da reknem, 
kakve su vaše ideje? Na ovo treba da ste spremni 
odgovoriti. 

Socijalni program. 

Pošto je govornik rekao, kakove je žalostne ne- 
sporazumke medju pukom i katolici proizvela zla vjera 
stranaka, te pošto je izjavio, da se ne obraća na one 
nazovi-katolike, koji ostavljaju svoje ime družtvenoj 
zajednici, a da ne učestvuje u njezinu aktivnom životu, 
razvija on socijalni program: 

Puk — a u tom se on u mojih očijuh vara ili 
ga varaju drugi, jer pravedna revendikacija bila bi 
jednako istinita u drugih socijalnih i političnih prili- 
kah, i zato je naša dužnost napram njemu ista, kakvi- 
god bili režimi i vladavine — puk je priviknuo sve 
više i više da identifikuje državu demokratsku ne samo 
sa jednakošću političnih prava, nego i sa jednakošću 
prava ekonomskih. 

Ako po mojem mišljenju ima tu jednakosti, koja 
je u ostalom šimeričnija nego igdje, jer se očevidnije 
i jače srazuje sa svimi nejednakostmi prirode, ipak je 
ne manje istinito, da radnici imaju izvjestnih ekonom¬ 
skih prava, što im često uzkraćuje moderna organi¬ 
zacija rada. Ako to stoji, onda mora družtvo pregnuti, 
da dadne svu moguću satisfakciju njihovim zakonitim 
aspiracijam, priznavajuć, potvrdjujuć, zaštićujuć eko¬ 
nomska prava, što im pripadaju. 


Evo kako u mojoj misli ima problem biti stav¬ 
ljen: on je sigurno vrlo osbiljan, jer dira interese i 
jer ništa nije teže. 

Ipak mislim, da ga katolici moraju odlučno uzeti 
na oko i učestvovati osbiljno u debati. Ja tako mislim, 
jer sam uvjeren, da o njihovu držanju pri tom zavisi 
njihov položaj u zemlji i pitanje, hoće li priečka, što 
ih prečesto dieli od puka, u buduće pasti ili se 
uzdići. 

Ja takodjer mislim, ja navlastito mislim po svom 
uvjerenju, da je to sam duh katolicizma, razum kato¬ 
lički, što im ovdje kazuje njihovu dužnost, i da iznad 
svega njihova javnog probitka, iznad sve njihove bu¬ 
dućnosti u zemlji mora im na srcu biti težnja, da 
ostanu vjerni tradicijam svoje Crkve, njezinoj nauci, 
božanstvenoj inspiraciji svoje vjere. 

Ali kad izričemo ove stvari, zaustavljaju nas od¬ 
mah veleći nam: „Nesgodan je čas, da se govori 
radnikom o njihovih pravih; u revolucijonarnih prili- 
kah, što pokreću družtvom, trebalo bi im radije go¬ 
voriti o njihovih dužnostih." 

Gospodo, htio bih se o tom jedanput za uviek 
sasvim jasno izreći: 

Bez sumnje imaju radnici dužnosti kao i oni, 
kojim služe, i kao mi svi, kakavgod bio naš stalež. 
Oni imaju dužnosti prema Bogu, prema samim sebi, 
prema bližnjemu, prema družtvu i prema zemlji. Ove 
im dužnosti kazuju kršćanski katekizam i gradjanski 
zakon; i baš stoga, jer mi katolici vjerujemo, da je 
gradjanski zakon nemoćan da vlada savjesti, i da je 
oružnik nedostatan propovjednik morala, kakogod smo 
takodjer uvjereni, da je velika zabluda revolucije u 
pogledu filosofskom, njezina prava hereza, bila to, da 
je odielila gradjanski zakon od zakona Božjega, to mi 
odlučno zahtievamo, da kršćanska odgoja bude saču¬ 
vana djeci puka kao i našoj, i da se sva sloboda 
dadne moralnim propovjednikom, što ih je Crkva 
ustanovila, da ih poučavaju o njihovih dužnostih, kako 
hoćemo, da poučavaju i nas same. Ako se iz ove 
konstatacije zaključuje, da družtvo ne bi moglo u miru 
postojati bez podpomoći vjerske, to smo svi u tom 
složni, i ja ne mislim, da bi se moglo prigovoriti 
onim, kojih misli ja kušam iznositi, da ne spoznavaju 
ovu veliku istinu i obveze, što im ona nameće za 
obranu vjerske slobode. No ova postojana i bitna 
revendikacija ne izcrpljuje njihovo socijalno djelovanje. 
Dužnosti i prava stoje u tiesnom savezu, a najbolji je 
način zadobiti poštovanje jednih te pripoznavati druge. 

Socijalna djelatnost katolička. 

Pošto je katolicizam bitno socijalna religija, to 
se njezina djelatnost mora nuždno protegnuti iznad 

pitanja ličnih, iznad sveza individualnih: ona se mora 
da protegne na sam život družtva. 

Prema tomu ne radi se samo o tom, da olakša¬ 
vamo nevolju i da podpomažemo siromaštvo. Radi se 
o tom, da se zajamče socijalna prava; ne radi se više 
samo o dobrotvornosti, radi se o pravici. 

A pravicu, u njezinu socijalnom značenju, spo¬ 
znajemo u prvom redu po ovoj odredjenoj crti: ona 
ima da osigura zaštitu slabih protiv svih pogibli sile, 
što ih radja hotimična zloporaba, koju ljudi mogu 
učiniti, ili nehotični izgred, u koji ih zavlače prilike. 

Prečesto su, gospodo, katolici zaboravili ovaj 
osnovni biljeg svoje vjere, i tim su dopustili, kao što 
rekoh na početku, da im je socijalizam oteo jedan dio 
njihove baštine. 

Treba ga opet osvojiti. Ne smijemo dopustiti, da 
ova religija ljubavi i požrtvovanja bude ponižena tako, 
kao da je to religija interesa, i ne smijemo dopustiti, 
da se mogne prigovoriti nekim od onih, koji ju izpo- 
viedaju, da u njoj prije svega gledaju organizaciju 
javne sigurnosti, instituciju ustanovljenu u obranu 
bogataša protiv revolta ubogih, i kao neku vrst soci¬ 
jalnog oružničtva. 

Zaštita radnika. 

Radnici, slabi neizvjestnošću budućnosti, treba da 
nadju svoju garanciju u zakonodavstvu i zanatlijskoj 
solidarnosti.' 

Zahtievati od zakona, da izda u zaštitu obitelji, za 
sigurnost i za zdravlje radnika, u obranu njihova ži¬ 
vota protiv nesgoda, u obranu njihove starosti protiv 
nevolje, tačna pravila, što sprečavaju egoizam, ili ako 
hoćete, fatalnu presiju prevlasti interesa protiv pravde; 
otvoriti širom vrata inicijativi posebnika i udruga, da 
upodpune nuždno veoma ograničenu akciju zakono¬ 
davstva; osigurati napokon radnike zanatlijskom udru¬ 
gom, pogodujuć njezinu prirodnom razvitku sve dotle, 
dok napredak običaja dopušta, da postane sveobćom, 
zaštićujuć ju proti njezinim vlastitim izgredom proši¬ 
renjem njezinih sposobnosti a navlastito pravom vlast- 
ničtva; podpomagati otvoreno, iskreno primjerom što 
brojnijih socijalnih djela sve to veći razmah ovoga 
sindikalnog pokreta, u kojem su nas druge zemlje, 
Englezka, Belgija, Njemačka, Sjedinjene države, unatoč 
velikim razlikam njihova socijalnog i političnog stanja, 
pretekle: to je u mojim očima kratak resume programa, 
u kojem vidimo na podrobno i u svih njegovih poslje- 
dicah sve primjene, što bi ih mogle proizvesti prilike 
ekonomske i navlastito — jer je to osnov pitanja — 
ustanova poslovnog kontrakta. 

Ove misli, gospodo, niesu moje vlastite. One već 
kroz četvrt vieka brzim lietom pokreću duhove svih 


onih, koji razmišljaju o budućnosti naše zemlje i koji 
žele savjestno da pomognu demokraciji pronaći svoj 
konačni oblik. 

Usudjujem se zamoliti katolike, da ih prouča¬ 
vaju bez pristranosti, a prije svega bez spoticanja o 
rieči, bez sugestije ukorienjenih nazora, bez popuštanja 
lasnoj napasti, koja bi ih htjela unapried ukloniti pod 
izlikom socijalizma. 

Pitanje je doista i više i dublje. 

Zatim konstatuje govornik, da posvuda, u svih 
zemljah, nastoji zakon posredovati u poslovnom kon- 
traktu za zaštitu slabih, za garanciju higijene i sigur¬ 
nosti i da posvuda takodjer biva udruživanje podpo- 
moć, nuždnost svih interesa, njihovo veliko sredstvo 
obrane i akcije. 

On poziva katolike, da se ne opiru ovomu toli 
universalnom pokretu, zatim dovršuje ovaj znameniti 
govor: 

Danas, kad nas je već zastigla starost, što 
hladni naš žar i slabi naš glas, mi, ostavši vjerni 
velikom zanosu, što je oduševljavao naše mlade godine, 
obraćamo se pouzdano k ovoj mladeži, koja raste u 
borbi i boli, ali koju pokreće, kao što je pokretala i. 
našu, potreba da saobći nešto od svoje duše puku, 
što ga okružuje, zemlji, kojoj hoće da služi: i mi 
osjećamo ovu veliku utjehu starosti, a ta utjeha sa¬ 
stoji u iluziji, da smo sveudilj mladi spoznavajuć u 
naših nasljednicih naše težnje i naše misli. 

Čuvajte vi, mladi ljudi, čuvajte kao ne- 
procjenivo blago i svoju vjernost relig.i- 
joznu i svoju vjernost socijalnu! Jedna 
bit će svjetlo i hrana drugoj. 

Branite sa vatrenom energijom svoju zatočenu i 
progonjenu religijoznu vjernost! Ali u žestini ove borbe 
ne zaboravite, da ćete joj samo onda služiti uspješno, 
ako pregnete, da ju sviet upozna u svoj njezinoj pod- 
punosti, da ju uzljubi u svoj njezinoj plodnosti soci¬ 
jalnoj. Upravljajte uza sve zapreke, uza sve odpore, 
uza sve neuspjehe bez prestanka svoj pogled i svoju 
misao prema budućnosti! Za nju vi živite, ona je, koja 
vas zove, i ona je, koja će vas nagraditi.*) 

(Kroz deset minuta aklamiralo je slušateljstvo ve¬ 
likoga katoličkog laika govornika.) 

*) Osobito ove zadnje krasne rieči grofa de Muna mećemo 
na srce svojim čitateljem; u originalu glase ovako: 

Gardez, jeunes gens, gardez comme un inestimable tresor et 
votre foi religieuse et votre foi sociale. L’une servira de lumiere et 
d’aliment a l’autre. 

Defendez avec une ardente energie votre foi religieuse, pro- 
scrite et persecutee; mais dans l’ardeur de ces combats n’oubliez 
pas que vous ne la servirez efficacement qu’en la faisant connaitre 
dans sa plenitude, aimer dans toute sa fecondite sociale; par-dessus 
les obstacles, par-dessus les resistances, par-dessus les echecs, 
elancez sans cesse votre regard et votre pensee vers l’avenir; 
c’est pour lui que vous vivrez, c’est lui qui vous appelle et c’est 
lui qui vous recompensera. 

O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 


Poglavlje sedmo. 

Štovanje čovjeka. 

Promatrajmo u čovječanstvu one, koji posvje- 
dočujući u sebi samima njegovu moralnu veličinu, 
pokazuju nam, što valja da težimo postati. Ne bismo 
im doduše mogli biti ravni u glasovitosti, ali do toga 
nam ni nije. Vazda im možemo da budemo ravni u unu¬ 
tarnjoj vrsnoči, biva, u njegovanju plemenitih osjećaja, 
ne budemo li izrodi ili ludovi, i produlji li se naše 
žiće nešto dalje od djetinjstva. 

Kad smo napastovani na preziranje čovječanstva, 
gledajući svojim očima ili čitajući u povjesti mnoge 
mu ogavnosti, svrnimo misao na one dične smrtnike, 
koji ipak sjaju u povjesti. Srditi, ali veledušni Byron 
govorio mi, da je ovo jedini način, kojim se on čuva 
od misantropije: — „Prvi veliki čovjek u mojoj pame¬ 
ti," govorio mi on, „jest uvijek Mojsije: Mojsije, koji 
pridiže jedan teško poništeni narod; koji ga oslobagja 
od opačine idolopoklonstva i ropstva; koji mu pruža 
jedan zakon pun mudrosti, divnu vezu megju vjerom 
patrijara i vjerom obrazovanih vremena, t. j. Evan- 
gjeljem. Kreposti i ustanove Mojsijeve jesu sredstvo, 
kojim Promisao stvara u onom narodu vrsnih držav¬ 
nika, junačkih boraca, uglednih gragjana, svetih čuvara 
pravičnosti, koji su pozvani da proriču propast oholi- 
cama i licemjercima i buduće prosvjetljenje svih naroda." 

„Promatrajući neke velikane ljude, a navlastito 
moga Mojsija," pridodaje Byron, „ponavljam uvijek 
s oduševljenjem onaj uzvišeni stih Dantov: 

Che di vederti, in me stesso m’esalto!*) 

i preuzimam opet dobro mnijenje o ovom Adamovu 
tijelu i o dusima, koje u sebi nosi. 

Ove riječi velikog britskog pjesnika ostadoše 
mi neizbrisivo usječene u pameti, te ispovijedam, da 
sam se više nego jedanput veoma okoristio tim njego¬ 
vim postupkom, kad bi me napala užasna napast 
misantropije. 

Velikodušni smrtnici, koji su bili i koji su sada, 
mogu da u laž utjeraju one, koji nisko misle o naravi 
čovječjoj. Koliko i koliko ih se pojavi u davnoj dav¬ 
nini! koliko za rimskoga doba! koliko za varvarstva 
srednjega vijeka i u vijekovima moderne civilizacije! 
Tamo mučenici istine; onamo dobrotvori potlačenih; 
drugdje crkveni Oci, čudovišta filosofije i goruće ljuba¬ 
vi; posvuda hrabri vitezovi, branitelji pravice, obnovi¬ 


telji prosvjete, umni pjesnici, umni naucenjaci, umni 
umjetnici !*) 

Ni davnina vremena ni slavni udesi tih velikana 
ne će nam ih predstaviti kao bića, što bi bila druga¬ 
čijeg roda nego naša. Ne: nijesu bili oni podrijetlom 
nikakovi polubozi kao ni mi. Bili su sinovi ženini; 
bolovali su i žalovali kao i mi; morali se kao i mi 
boriti protiv opakih nagnuća, stidjeti se kad i kad sebe, 
truditi se, da se savladaju. 

Ljetopisi naroda i drugi preostali spomenici nijesu 
nam sačuvali nego malen broj imena tih uzvišenih 
duša, što su živjele na zemlji. Tisuće su pak i tisuće 
uvijek onih, koji, i makar da nijesu na glasu, časte 
plodovima uma i poštenim djelima ime čovječje, 
bratimstvo, istaknimo to, što ga imaju s Bogom! 

Spominjati izvrsnost i množinu dobrih nije opsje¬ 
njivati se, nije motriti samo lijepu stranu čovječanstva, 
niječući, da je na pretek bezumnih i opakih. Bezu¬ 
mnih je i opakih bez sumnje u izobilju; ali što se hoće 
da istakne, to je: —da čovjek može biti divan umom, 
— da može ne izopačiti se, — da može pače u svako 
doba, u svakom stepenu izobraženosti, u svakom po¬ 
ložaju oplemeniti se uzvišenim krepostima, — da, raz- 
misliv sve to, ima pravo, te ga poštuje svako razumno 
stvorenje. 

*) Krivo misle oni, koji drže, da je srednji vijek bio kako 
u običajima tako i u svemu varvarski. Lijepo ovdje veli auktor, da 
su se i u srednjem vijeku njegovale znanosti. Ovaj nam je vijek 
dao velike filosofske umove: Alberta Velikoga, Petra Lombarda, 
Tomu Akvinca, Duns Scota, Danta i druge, koji su u umnoj 
spekulaciji dosegli do najkrajnjih granica. Dodajmo k tomu, da su 
prvi universiteti osnovani baš u srednjem vijeku, i to u Bologni, 
Parizu i Oxfordu (XIII. vijek); u Pragu, Beču, Paviji, Heidelbergu 
(XIV. v.) i t. d. I prirodoslovne znanosti gojile su se u ondašnjim 
manastirskim školama. Monasi Gerbert (X. v.) i Rugjer Bacon 
(XIII. v.) bili su glasoviti u matematici, astronomiji, fisici i herniji; 
ovaj zadnji u pismu na Klimenta IV. raspravlja o sastavinama i 
učincima puščanog praha; naviješta zrakoplov i paru; razlaže o 
optičnim zakonima; nazrijeva zakon o teži, te se može reći, da je 
utr’o put Newtonu. Liječnička škola Salerni tanska bila je 
na glasu sa svoga Konstantina Kartaškoga, monaha Kasin- 
skoga, kojega Muratori nazivlje drugim Hipokratom. Takogjer je 
liječnička znanost imala dosta svojih gojilaca u benediktinskom 
manastiru sv. Gala. Ekchard benediktinac izumi stenografiju, 
kojom se je javno služio na opće udivljenje. Graditeljstvo 
ima da zahvali srednjemu vijeku gotički ili ogivalni i roman¬ 
ski slog, koji su se razvili u XI. i XII. vijeku i ovjekovječili se 
u divotnim katedralama Francuske, Njemačke i Italije. Slikarstvo, 
muzika, tipografija, razni mehanični i industrijalni obrti imali su 
takogjer svoj osnutak u srednjem vijeku. Na čast je pak devet¬ 
naestomu vijeku, da su se osvijetlile mnoge tamne strane srednjega 
vijeka, i da je izbilo na svjetlo mnogo toga, što obara onu običnu 
predrasudu, da je srednji vijek vijek mračnjaštva. (Primj. prev.) 


*) Kad te gledam, u sebi samom uznosim se. 

Priznavajući mu zasluženu poštu, videći, da hrli 
prema beskrajnoj savršenosti, videći, da pripada bes¬ 
mrtnomu svijetu ideja više nego malobrojnim dnevi- 
ma, za kojih se pojavljuje nalik na biljke i zvjerad, 
podložan zakonima materijalnog svijeta, — videći ga 
barem sposobna, da nakon proučavanja životinja s po¬ 
nosom izreče: „ja sam više od svih vas i od svega, 
što me okružuje!" — mi ćemo oćutjeti, da rastu kucaj i 
naše sućuti prema njemu. Same njegove nevolje, same 
njegove zablude ganut će nas na jače smilovanje, čim 
se opomenemo, koliko je to biće. Žalostit ćemo se, 
da se kralj stvorova poništuje; žudjet ćemo, sada da 
njegove rane vjerno sakrijemo, sada da mu ruku pruži¬ 
mo, eda se pridigne iz gliba i povrati se k visini, sa 
koje je pao; klicat ćemo od radosti, kadgod ga vidi¬ 
mo, gdje svijestan svojemu dostojanstvu i neslomljiv 
sred bolova i poruga savladava najteže kušnje, te se 
sa svom dičnom snagom volje primiče svojemu bo¬ 
žanskom izgledu. 

Poglavlje osmo. 

Domovinska ljubav. 

Sva čuvstva, što ljude medju se vežu i dovode ih 
do kreposti, plemenita su. Cinik, koji tolikim sofizmi¬ 
ma napada svako velikodušno osjećanje, vičan je raz- 
metati se čovjekoljubljem, kako bi obescijenio ljubav 
domovinsku. 

On kaže: — „Moja je domovina svijet; zakutak, 
gdje se rodih, nema prava, da mu dadnem pred¬ 
nost, pošto ne može da nadmaši vrsnoćom tolike druge 
krajeve, gdje se jednako dobro živi, a valjda i bolje; 
ljubav domovinska nije drugo, nego neka vrsta zaje¬ 
dničkog egoizma, što ge je osvojila jedna skupina 
ljudi u svrhu, da sebe ovlasti na mržnju protiv osta¬ 
loga čovječanstva. 

Prijatelju moj, nemoj da postaneš ruglom toliko 
ogavnoj filosofiji. Njoj je u ćudi obescjenjivati čovjeka, 
poricati mu vrline, nazivati obmanom, glupošću ili 
zlobom sve, što ga uzvisuje. Služiti se hrpama vele- 
lijepih riječi na pokudu svih najboljih namjera, lak je 
zanat, ali nimalo častan. 

Cinizam drži čovjeka u glibu; prava je filosofija 
ona, koja ide za tim, da ga izvuče odatle; ona je reli- 
gijozna i poštuje ljubav domovinsku. 

Istina, o cijelom svijetu možemo kazati, da nam 
je domaja. Svi su narodi ogranci jedne velike obitelji, 
koja zbog svoje prostranosti ne može da bude pod 
jednom jedinom upravom, i ako joj je Bog vrhovni 
gospodar. Tim što smatramo bića našega roda kao 
jednu obitelj, ćutimo se potaknuti na dobrohotnost 
prema čovječanstvu uopće. No takovo shvatanje ne 
uništuje drugih isto tako pravednih. 


Zna se takogjer, da se čovječanstvo luči u naro¬ 
de. Svaki je narod jedna skupina ljudi, koje vjera, 
zakoni, običaji, istovetnost jezika, podrijetla, slave, 
muka, nada, ili, ako ne sve, većina ovih sastavina, 
sajedinjavaju u osobitu prijazan. Nazvati zajednički 
usvojenim egoizmom ovu prijazan i ugagjanje probi¬ 
taka izmegju članova jednoga naroda, bilo bi isto, 
kao kad bi pomama za satirom htjela da obescijeni 
očinsku i sinovlju ljubav, opisujući ove dvije lju¬ 
bavi kao urotu medju svakim od otaca i njihovom 
djecom. 

Neka nam je uvijek na umu, da je krjepost mno¬ 
gostrana; da izmedju krjeposnih osjećaja nije ni ci¬ 
gloga, koji se ne bi imao da uznjeguje. Bi li koji od 
njih mogao da se izvrgne i postane štetan, postavši 
isključiv ? Treba da ne bude isključiv, i ne će biti 
štetan. Izvrsna je ljubav prema čovječanstvu, ali valja 
da ne brani ljubavi prema rodnoj grudi; ljubav prema 
rodnoj grudi jest izvrsna, ali ne valja da brani ljubav 
prema čovječanstvu. 

Ruglo i grdilo onoj podloj duši, koja s radošću 
ne povlagjuje mnogostručnosti gledišta i razloga, ko¬ 
ju može da poprimi kod ljudi svet nagon bratskog 
udruživanja, izmjeničnog poštovanja, potpomaganja i 
megjusobne susretljivosti. 

Dva evropska putnika sretnu se na drugoj po¬ 
luči; jedan je valjda rogjen u Torinu, drugi u Lon¬ 
donu. Oni su Evropljani; ova zajednica imena pravi 
neku vezu ljubavi, neki rekao bih patriotizam, a po¬ 
radi toga i neko hvale vrijedno nastojanje, da se iz¬ 
mjenično posluže. 

Eno opet drugdje nekih lica, što se teško razu¬ 
miju megju sobom; ne govore navadno istim jezikom. 
Mučno da vjeruješ, e bi izmegju njih moglo biti patri¬ 
otizma. Varaš se. Ono su Švajcari; jedan iz talijan¬ 
skog, drugi iz francuskog, treći iz njemačkog kantona. 
Istovetnost politične sveze, što ih zaštićuje, nadokna- 
gjuje manjak jednoga zajedničkog jezika, sljubljuje ih, 
čini, te sa podašnim žrtvama prilažu k dobrobiti jedne 
domovine, koja nije narod. 

Eno u Italiji i u Njemačkoj drugog opet pozorja: 
tu su ljudi, što živu pod različitim zakonima, tako da 
time postadoše različiti narodi, usilovani katkad da 
ratuju jedan protiv drugoga.*) No govore ili barem 
pišu istim jezikom, slave zajedničke pregje, ponose se 
istom književnošću, slična su ukusa, osjećaju izmje¬ 
ničnu potrebu prijateljstva, snošljivosti, utjehe. Ovi su 
razlozi uzrok, da su megju sobom više milostivi i da 
se jače natječu u učtivosti. 

*) Auktor je napisao ovo djelce početkom četvrtoga deset- 
godišta u minulom stoljeću, kad su politične prilike jedne i druge 
zemlje bile, kakove ih on prikazuje. (Primjedba prev.) 

Ljubav domovinska, i kad je primijenjena maloj, 
i kad je primijenjena prostranoj zemlji, uvijek je ple¬ 
menito čuvstvo. Nije česti u jednome narodu, koja ne 
bi imala vlastitih dika: vladara, koji joj pribaviše od¬ 
nosne moći, više ili manje vrijednosti; glasovitih po- 
vjesnih zgoda; znamenitih gradova; valjanih ustanova; 
prirogjenih vrlina, što su joj na diku; ljudi na glasu 
s hrabrosti, s politike, sa znanosti i umjetnosti. Svak da¬ 
kle ima razloga, da s nekom osobitom ljubavi zavoli 
rodnu pokrajinu, rodni grad, rodnu varoš. 

Ali treba se čuvati, da domovinska ljubav ne 
bude sastojala u ispraznoj slavičnosti, što je netko 
rogjen u toj i u toj zemlji, te u podjarivanju na 
mržnju protiv drugih gradova, protiv drugih pokrajina, 
protiv drugih naroda. Jedno rodoljublje ograničeno, 
zavidno, divlje mjesto da bude krepost, postaje opačina. 

Poglavlje deveto. 

Pravi otadžbenik. 

Hoćemo li da ljubimo domovinu pravim, uzvi¬ 
šenim čuvstvom, treba da započnemo pružati joj u 
sebi samima takovih gragjana, kakovih se ne će imati 
da postidi, već naprotiv, da se njima mogne podičiti. 
Podrugivati se vjerom i ćudorednošću i dostojno lju¬ 
biti domovinu jest isto tako neugodivo, kao što je 
neugodivo dostojno štovati jednu ljubljenu ženu, a ne 
držati obvezom biti joj vjeran. 


Koji čovjek huli na oltare, na ženidbenu vjernost, 
na pristojnost, na poštenje, a viče ipak: „Domovina! 
domovina!" ne vjeruj mu: taj hini otadžbeništvo, taj 
ti je najgori gragjanin. 

Nije dobar rodoljub do čovjek krjeposnik, do 
čovjek, koji ćuti u sebi i ljubi sve svoje dužnosti, 
te ulaže svu pomnju, da ih ispuni. 

On nije nikada ni pridvorica mogućnika, ni zlo¬ 
ban mrzilac svake vlasti: biti puzavcem i biti nepo- 
kornjakom jednako je pretjerano. 

Je li on u državnoj službi, vojničkoj ili gra- 
gjanskoj, nije mu svrha vlastiti probitak, nego čast i 
dobrobit vladaoca i puka. 

Je li on posebnik, čast i dobro vladaoca i puka 
jednako su mu na srcu, niti on šta radi, što bi se s tim 
kosilo, dapače sve sile ulaže, da se to poluči. 

On zna, da u svakoj zadruzi ima zloporaba, i 
vruće želi, da bi se ispravile, ali zazire od bjesnila 
onih, što bi htjeli da ih isprave grabežima i krvnim 
osvetama, jer su ove od svih zloporaba najgroznije i 
najpogubnije. 

On ne traži gragjanskog nesklada, niti ga pod- 
žiže; naprotiv i zborom i tvorom suspreže, koliko može 
pretjerance i radi za oprost i pomirenje. Ne prestaje 
biti janje, osim ako je domovina u nevolji i potreba 
je, da se brani. Tada se on prometne u lava: bori se 
i pobjegjuje, ili mre. (Nastavit će se.) 


-- 

Iz ruskih vrtova. 

Prevodi M. S. Pavlov. 


Sve je tiho . . . 

A. H. Pleščejev. 


Cve je tiho, u rijeci 
^ gleda mjesec lice; 

za riekom se pjesme glase 
i trepte vatrice. 

Šta se moje srce svija? 
Da 1’ mu prošlog žao, 
ii’ pred tajnom budućnosti 
strah ga morit stao? 


Rad šta trudna grud mi, šta li 
suza pogled mrači? 

Zar će opet kakva nova 
nevolja me snaći? 

Mjesec skri se, vatre gasnu, 
pa i poj već šuti . . . 

Hoće 1’ tvoji jadi, srce, 
skoro umuknuti? 


Sam izlazim . . . 


M. J. Lermontov. 


Cam izlazim na put, samirena šuti 
kremenasta staza, bliešteći kroz veo: 
noć je tako tiha, pustoš Boga ćuti, 
razgovor se tajni med zviezdam’ raspreo. 


Al’ je nebo nekud svečano i čudno!. 
Zaspala je zemlja ispod plava plašta . . . 
Šta je meni tako i bolno i trudno: 
čekam li ja štogod, ii’ tugujem rasta? 





Iz ruskih vrtova. 

Od života više ja ne čekam ništa, 
nimalo mi duša za prošlim ne jada; 
ja slobode ištem, ištem spokojišta, 
zaboravit sebe i zaspat bih rada. 


Spat bih htio, al’ ne hladnim snom mogile; 
na vijeke usnut tako bih želio, 
da u grudi vazda driemale bi sile, 
da dišući grud bi dizala se ti’o; 


da bi i dan i noć o ljubavi meni 
pjevo glasak slatki, sluh mi milujući, 
da bi iznad mene u vječnoj zeleni 
tamni dub se sklanjo tajno šuškajući. 


Jdu dani, idu noći, 
prošlo ljeto; zašušti 
list već žuti; gasnu oči, 
misli sniju, srce spi. 

Sve usnulo...Ne znam reć 
možda ni živ nisam već. 
Tupo motrim svijet taj, 
presto smieh i uzdisaj! 


Briga. 

T. Ševčenko. 

A gdje kob je moja ? Gledi, 
ja ne imam nikakve; 
ako dobre ne zavriedih, 
što ne dobih makar zle ? 

Ne daj, Bože, da tek snim, 
da se srcem skamenim! 

Ne daj meni kladom bit, 
ne pusti me uz put gnjit! 


No daj, Stvorče moj nebesni, 
daj mi živjet srcem svim, 
da Ti hvalim sviet čudesni, 
da bližnjega uzljubim! 

Jadan rob je, jadniji 
slobodnjak, kad samo spi. 

Tko proživi u tutanj, 
smrt i život — isto za nj. 


Nevjernim korakom . . . 


VI. s. s 

^evjernim korakom u jutarnjoj tami 
k bregovima idjah tajstvenim i stranim. 
Borila se zora s posljednjim’ zviezdami, 
još lietali sni — i srvana sanjami 
molila se duša bozima neznanim. 


lovj e v. 

U dan bieli, hladni po samcatoj stazi 
ko i prije idem kroz kraj nevidjeni. 
Razišla se magla, oko jasno pazi, 
kako mučan put je, što napried odlazi, 
i daleko sve još, što se snilo meni. 


I sve do u ponoć smjelim koracima 
put žudjenih brda ja ću se penjati 
tamo, gdje na gori pod zviezdam’ novima 
sav plamteći jarko vatram’ pobjednima 
moj zavjetni hram će mene dočekati. 


Preporodjaj. 


A. S. 

ist nevješti lošega slikara 
'mrlja lik, što stvori ga genije 
i nad njime besmisleno šara 
svoju sliku, gdje joj mjesta nije. 


uškin. 

Ali tudjih šara s godinama 
ostarjela opada lupina 
i s prvašnjom krasotom pred nama 
genijeva niče tvorevina. 


Tako ginu lažljiva mišljenja 
s moga srca bolno iskušana 
i javljaju u njem se vidjenja 
najranijih čistih mojih dana. 


2ićem grubim izmučena 
našla često duša moja 
u riečima vječne Rieči 
izvor sila i pokoja. 
Kako sveti zvukovi im 


Novi zavjet. 

I. S. Nikitin. 

dahnu ljubav božanstvenu, 
kako srcu nemirnomu, 
umiruju jad u trenu 1 
Objavljeno Duhom Svetim 
sve sadrži slika slavna: 

tu je svijet, što postoji, 
i Bog, koji njime ravna, 
i značenje Boga u njem, 
iskon i kraj vasioni, 
vječnog Sina porodjenje, 


Qče naš, o Bože, nebeski vladaru, 
kog ne vidi oko, al’ ga srce čuti, 
koj sve gradiš, rušiš, koji po svom daru 
toplim zrakam’ zemlji hlad razgoniš kruti; — 
ko nekrvnu žrtvu Tebi smo prinieli 
molitvu, što srce pokajno je vinu, — 
duhovnu nam hranu, o Bože, udieli, 
daj nam vrelo, iz kog svete želje plinu. 

U godine sumnje, u godine tamne 
sanje naše duše nas.su ostavile; 


krst i trnov vienac boni. 

Slatko li je štit te retke, 
štijuć molit u osami 
i plakati kriepeć iz njih 
um i srce naukami. 

Oče naš. 

K. F o f a n o v. 

zagasismo svoje svjetiljnike plamne, 
posvećeno ulje ruke nam prolile. 

Oče naš, o Bože stradalačke čete, 
sunce vasione, Tebi molimo se — 
spasi sve, što ginu rad ljubavi svete, 
sve, što mučne borbe teško breme nose! 
Oče naš, nek Tvoja svedj nas milost prati, 
nek sablazan u nas ne pušta korienja, 
da nam sinu zrake, što će vazda sjati, 
zrake Tvoje pravde i zdrava mišljenja! 


Rodjena zemlja. 

A. 


IV/ložda pravo imaš, prepirat se ne ću, 
pa i čemu, kad te ne ću shvatit ja: 
i ja živo tudju osjećam nesreću, 
ali mi nada sve srce svoju zna. 

Grem li stramputice po prašnome putu, 
ii’ počinut zadjem šumi u hlad tih, 
susretnem li gdjegod ubog hram u kutu, 
tu utjehu čistu sela zabitnih; 


A. 

^jest ću pod kraj šumi, — trud me već umara; 
gle u dalji — slamom pokritih kućara, 
oblaci nad njima bjegajuć se love, 
iz rodjenog kraja u daljinu plove. 

Stoje biele breze i žitke jasike, 
uvale i njive — žalovite slike: 
ne mo’š proći, da se ne zamisliš bolno! 

Što to k njima vuče tako neodolno? 


T"^\ok motrim groze okrutnoga rata, 
kod povaljene svake žrtve nove 
rad žene, druga žalost me ne hvata, 
pa niti porad smrti junakove. 

O, ženu brzo, minuti će sjeta, 
drug dobrog svog će zaboravit druga; 
al’ još je jedna duša sred tog svieta, 
što sve do groba pratit će je tuga. 
Sred djela naših licemjerne čete, 


Kruglov. 

gledam li na polja, sva smedja od raži, 
na livade velje cviećem vezene — 
za njih moja duša Božju milost traži, 
o njih mi se tlape sanje turobne. 

Izreći je teško, al’ osjećam što je, 
što tužim nad tudjom boli nemilom, 
a rad doma drukče pati srce moje, 
drukče duša domu privija se svom. 

Dom. 

H. Pleščejev. 

Da, na svietu jeste mnogo mjesto krasno, 
gdje je sunce jarko, gdje se živi lasno; 
no i tamo, gdjeno sinje more šija, 
od tuge i jada srce nam se svija, 
što tu nema breza, nema kućeraka 
sličnijeh grumenju sivih oblačaka. 

Šta to srce u njih tako drago ima, 
kakva li to mami moć otajna k njima? 


sred podlosti, što zemnim blatom puze, 
na svietu ovom iskrene i svete 
tek jedne ja sam opazio suze — 
te suze biednih matera su, koje 
već nigda ne će moći djece svoje 
zaboraviti na krvavoj njivi, 
ko plačnoj što je nemoguće ivi 
pouzdignuti oborene hvoje. 


Dok motrim .. . 

H. A. Ne kras ov. 




Djelo za obranu vjere u Rimu. 

Zimski put. 


J. P. Po 

J—Jladjana se nojca mutno zagledava 
pod hasuru mojoj kibici; 
pod kibitkom polje poškripava, 
pod dugom se zvonce zvečeć oglašava, 
a kočijaš konje pogoni. 

Iza gora, šuma, u dimu oblaka, 
sja mjesečev prosjev sumorni; 
izgladnjelih vijanje kurjaka, 
razdaje se gustim šumama sred mraka, 
a meni se čudni tlape sni. 

Ko klupčica eno pred oči mi grede, 
na klupčici sjedi starica — 
do ponoći sve prede pa prede, 
priče moje drage usta joj besjede, 
uljuljanka zuji pjesmica. 


o n s k i j. 

I vidim se u snu, gdje, vuka jašući, 
idem šumskom stazom uzanom, 
idem s carem vještacem se tući, 
u kraj, gdje carevna sjedi tugujući 
zaključana čvrsto za zidom. 

Baščam’ opasani tu su staklen-dvori, 
žar-ptice u kraju poju tom, 
kljujuć zlatni plod, što tuda zori; 
tu su vode žive i mrtve izvori . . . 

Ne znaš, oku bi 1’ vjerovo svom! 

A noć hladna svjedj se mutno zagledava 
pod hasuru mojoj kibici; 
pod kibitkom polje poškripava, 
pod dugom se zvonce zvečeć oglašava, 
a kočijaš konje pogoni. 


Djelo za obranu vjere u Rimu. 

Piše dr. Ivan Košćak. 


^udan doista naslov, čudan, ali istinit i opravdan. 

Djelo je to od najveće važnosti a potječe od ve¬ 
likoga pape Leona XIII.; djelo je jedno od najpo- 
sljednjih Leonovih zamašnih poduzeća; nasljednik mu 
Pijo X. zavoli ga svim srcem, preuze ga kao predra- 
gocjenu baštinu, što ju valja vanredno paziti i njego¬ 
vati, podizati i jačati; tim će se djelom kao klinom 
izbijati klin, t. j. protukatolička struja, što se u- 
gniezdila u modernom Rimu. Velimo u „moder¬ 
nom", jer sadašnji Rim nije više ono, što je nekoć 
bio. Promjena je naime u zadnje doba nastupila, ali 
u mnogom obziru na žalost ne na bolje, već na gore. 
Gledom baš na ono „jedno potrebno", na što se 
po volji Božjoj svaki čovjek, svaki narod mora da 
najviše obazire, moderni Rim pruža nam dosta crnu 
sliku. Da se viek modernoga Rima broji od 20. rujna 
nesretne uspomene godine 1870., poznato je čitaocem. 
Od onoga dana javlja se na pozorištu svjetskom 
sablazan otimačine, protiv koje je i skoro svečano 
prosvjedovao namjestnik Kristov. Prosvjed taj, što se 
temelji na istini, a supodpisuje ga desnica Božja, po¬ 
tresa osjećaji katoličkoga srca, te čovjek i nehote po¬ 
mišlja na pravdu Božju, na onu tajinstvenu ruku, što 
je nekoć pisala odlučne i strašne one rieči: „Mane, 
Tekel, Fares". Badava: oteto — prokleto, nema bla¬ 
goslova Božjega, a bez ovoga sve utjehe jalove, svi 
razlozi izprazni. Provala Piemonteza u Vječni grad 
bila je djelo zasukanih i zakletih neprijatelja Crkve 
katoličke, djelo framasona, koji potajno, ali žilavo i 


proračunano sve uradiše, da se namjestnik Kristov naj¬ 
prije sbaci sa priestola zemaljskog posjeda, a onda 
da se samomu Isusu Kristu iz ruke iztepe žezlo kra¬ 
ljevsko, a njegovoj namjestnici i zaručnici na zemlji, 
Crkvi svetoj, da se zakrene vratom. O tom nema' sumnje, 
da su 20. rujna 1870. framasonske akcije po ljudskom 
sudu izvanredno poskočile. Ako ikada, a to se je za 
cielo onda crna ta sljedba strašno radovala i cienila, da 
joj ovaj put plien ne izbježe. Podloga je stvorena i 
ne može biti bolja, te se sada sa svom snagom juriša 
i na duhovnu vlast papinsku i toj se tobožnjoj božan¬ 
skoj uredbi putovnica sprema. I mimogred budi samo 
rečeno, ako nije božanskoga porekla, nema sumnje, 
njoj je odzvonilo; ali ako je božanskoga porekla, 
pletu joj sami neprijatelji nehote nove divne lovor- 
vience, i posljednja će pobjeda biti sjajnija od priješnjih, 
nanovo će se ukazati svietu divno ono pozorje, kako 
je sv. Mihovil sa crnom zemljom sastavio aždaju, koja 
se pod njegovim nogama kao guja u prociepu mota i 
savija; i.hoćeš ne ćeš treba aždiji priznati: ne odoljeli, 
opet me svlada. — : Da se vratimo k našemu predmetu. 

Provalom dakle Piemonteza u Vječni grad otvoren 
je bio put poznatim blizancem: vjerskomu ihdi- 
ferentizmu i njegovoj sestrici, neobuzdanoj 
slobodi protukatoličke propagande. Djeca 
su to novovječne slobode, tako im telale kumovi nji¬ 
hovi u jedan glas: de pustite im samo uzde, pa da 
vidite siva sokola u njegovu letu, čila junaka na muci 
i radu, od njegova roda sjajna li ploda, preporoda 

naime ljudskoga roda. — Hvala liepa na tom prepo¬ 
rodu, što ga ne s Bogom, već protiv Boga, ne u duhu 
Krista, već u duhu Beliala, ne pomoću istine i snage 
Božje i njegove sv. Crkve, već lažu i pomoću dja- 
volskom, pomoću pristaša kraljevstva duha paklenoga 
hoće da izvede to diete tmina, to kumče razvratnih 
sljedba, taj poganluk u kršćanskoj na oko odori, ta 
vučina u ovčijoj koži. 

Osvrnimo se medju tim na činjenice, koje 
najrječitije tumače i dokazuju. Pad svjetskoga papina 
posjeda jedva su dočekale raznolike protestantske 
sljedbe. Na jagmu pohitješe sa svih strana. Prošetaj 
se Rimom, pak ćeš ih medju inimi naći iz Svajcarske 
i Njemačke, iz daleke Englezke pa čak i iz preko¬ 
oceanske Amerike. Znamo, da je suština, bitnost pro¬ 
testantizma, da bacivši za plot svaki auktoritet, svaki 
si iz biblije kroji svoju vjeru, i to sve slobodno, pod 
uplivom Duha svetoga. Zato u njih vjera kao u šipku 
koščica. Istim pravom, kojim jedan tvrdi, da je nešto 
bielo, drugi to poriče i kaže, da je crno, dok treći 
ustane i zagrmi: Nipošto, već je zeleno, i tako na- 
pried. O kakovu jedinstvu dakle ni spomena. Razvratan 
je dakle to u sebi elemenat, sila, koja ruši i obara, 
ali ne diže i ne stvara, i prema tomu sav im se rad 
i napor u negativnom pravcu kreće, u koliko će se 
sastaviti i složiti, da navaljuju na Rim i na papinstvo, 
da sumnjiče rad Crkve u svakom pogledu, u jednu 
rieč, da ljude ociepe od katolicizma te usisavši otrov 
da postanu šugave ovce. Naravno, da se hoće za takav 
posao novaca i novaca i opet novaca, ali tih im i ne 
manjka. Pobrinut će se već braća i sestre iz staroga 
i novoga svieta, te ne će samo kapati, već curiti; i za¬ 
ista ne na hiljade već na milijune dosele se je u Rimu 
od tih ljudi a za svrhe njihove gore iztaknute izdalo 
i žrtvovalo. 

Komu se mili, neka se pozabavi sa statistikom, 
koja ne vara, neka se prošeće Vječnim gradom, pa 
neka prebroji sve iza godine 1870. ondje podignute 
protestantske bogomolje i crkve, neka izbroji sve sa¬ 
stanke, na kojih se više manje javno napadao katoli¬ 
cizam i ustanove njegove, neka složi na jednu hrpu 
sve spise i spisiće, mjesečnike, tjednike i dnevnike, 
koji udarajuć po djelu Duha svetoga šire iz petnih 
žila nauke novoga apostolstva; neka se obazre na sve 
niže i više škole, u kojih se kužni dah protestantizma 
dan na dan zagovara i širi, pa tolike zavode, gdje se 
bezplatno uzdržavaju mnoge mladice, samo da panu 
na lepak i postanu izrodi svojih svetinja. A gdje su 
tolike knjižnice sa bljutavimi i krivovjerskimi knjigami; 
gdje razne udruge i družtva, koja više manje prikri¬ 
veno imaju da privedu čeljad u krilo krivovjerstvu? 
Naići ćeš na sirotišta, bolnice i druge slične zavode, 
a sva djela milosrdja imaju naravno utirati put, da se 


u šrcih vjernika savije gniezdo paklenske ptice, da im 
se usadi klica bogumrzke nauke. Punim rukama dieli 
se živež, obuća pa i novac medju djecu, vojnike i 
drugu osobito siromašniju čeljad, ne bi li ih privabili, 
da dodju u crkvu i djeca u njihove škole, pa postali 
ne postali osvjedočeni protestanti, ta je nuzgredna, 
samo da budu katolici odpadnici. Revno su pri poslu 
od prvoga časa, ali kako vrieme odmiče, tako i oni 
još bolje upregli, a ovo posljednjih godina baš sa 
grozničavom žurbom i žilavošću uprieše oko ostva¬ 
renja svoga po duše toli pogubnog programa. 

Zazeblo takovo postupanje i napredovanje pod¬ 
zemnih sila sve dobro misleće oko srca; zabrinuti bi¬ 
vaju sve to više, dok gledaju, kako će na veličanstve¬ 
nom stablu sad jedan pupoljak uvenuti, sad jedan list 
opasti, dok se malo kasnije odlomi i ciela grančica. Pa 
što, treba li možda pomišljati na uztuk protiv zla, na 
nova sredstva? To će biti valjda suvišno, pomislit će 
koja ili naivna ili kratkovidna ili zasliepljena duša — 
a da i ne govorimo o nehajnicih i zlobnicih: ta ima 
hvala Bogu u Rimu crkava koliko u godini dana, ima 
možda stotina biskupa i sam papa, vrhovna glava 
Crkve, a gdje su hiljade svećenika i redovnika, koji 
i rade i ruke prema nebu dižu, da im nebo blagoslo¬ 
vi znojno čelo i umorne ruke? Svega ima: škola, 
zavoda, družtava i stotina stvari, a sve više manje 
služi na uhar vjeri i dobru puka. Suvišno je dakle 
daljno poduzeće bilo na novinarskom bilo na škol¬ 
skom bilo ne karitativnom polju i tako napried. — Oni, 
u kojih ruke Gospod je povjerio duše vjernika, i koji 
će danas ili sutra u ruke Sudcu živih i mrtvih o njih 
račun polagati, ne diele tih nazora, drugčije misle i 
sude, a i punim pravom. Dok traže savjeta i kod vid¬ 
ljivih sa znanja, mudrosti i svetosti slovećih ljudi; dok 
ga traže i pred priestolom u presv. Sakramentu pre- 
bivajućeg tajinstvenoga Boga-čovjeka; dok u svoj sni- 
ženosti i poniznosti srca svoga, zaronjeni u razma¬ 
tranje preosbiljnih vječnih istina usudjuju se na neki 
način da razaberu kucaje presvetoga božanskog Srca, 
da shvate značenje njihovo; dok osbiljno i nepristrano 
razmišljaju o zadatcih, namjerah i nebrojenih djelih 
one, koja se ponosi nada sve uzvišenim imenom neo¬ 
kaljane zaručnice Gospodina našega Isusa Krista, koji 
ju svojom učini i odkupi svojom neprocjenivom bo¬ 
žanskom krvi; dok se, velju, bave pomenitim po duše 
njihove preosbiljnim poslom, te što mogu toplijimi 
uzdisaji vapiju za svjetlošću, snagom i utjehom, što 
silazi odozgo, da bi ih Duh sveti usrećio sa svojih 
sedam neprocjenivih darova: oni u to razsvietljeni i 
poticani baš od Duha svetoga jasno uvidjaju, nesu¬ 
mnjivo osjećaju, da im je kao pravim zastupnikom 
Krista Gospodina na zemlji, kao pastirom stada Bož¬ 
jega, što ih On postavi da pasu ovce Božje, koji su 

odredjeni da budu luč svieta, sol zemlje, dielnici milo¬ 
sti i tajna Božjih, da im je, velju, za novu mistično¬ 
mu tielu Kristovu zadanu ranu potražiti novi liek, da 
bi se iznevjerili zadaći svojoj, ako bi odlučili i uradi¬ 
li prema onoj: kako je bilo, neka i nadalje bude, da 
ne bi postupali prema duhu Kristovu i svete njegove 
Crkve, kad ne bi sa svom snagom ustali na obranu 
Božjega stada i sve poduzeli, što im je moguće, da 
ga obrane od napadaja tih vukova u ovčijoj koži. 
I na taj bez sumnje način — koji je vjerno ogledalo 
Duha Kristova i volje Božje, koja je izključivo pravilo 
za kršćanski rad — dozrela je misao o tom, da se 
ustroji t. zv. djelo za obranu vjere u Rimu. 
I ustrojeno je to djelo, a ima tu glavnu zadaću, da 
bude protuteža gore spomenutomu razvratnom rova¬ 
renju i pustošenju krivovjerskih sljedba, te prihvativši 
razpored njihovih osnova sve i sva učini, da se u 
dobrom smislu i pravcu ono učini, podigne i uradi, 
što u zločestom smislu i pravcu čine, podižu i rade 
krivi proroci i lažljivi učitelji, koji trujuć duše otu- 
djuju ih njihovu Bogu, koji ih stvorio, odkupio i po¬ 
svetio. Da ovo sveto djelo, što ga sv. Otac obogati 
mnogobrojnimi oprosti, što ljepše procvate i uzmogne 
što uspješnije djelovati, imenova sv. Otac za to po¬ 
sebni odbor, kojega su članovi neki od kardinala sv. 
rimske Crkve, a kojim uz bok stoje drugi savjetnici 
prelati, dok se opet sa svakdanjom upravom toga djela 
bave vješte ruke stranom svećenika, stranom svjetov¬ 
njaka. Njihov se dakle rad, odnosno borba može ukra¬ 
tko ovako posve sgodno obilježiti: propaganda 
proti propagandi. Sadjoše na polje, što ga za- 
posio neprijatelj, te se laćaju njegova oružja. Knjigu 
zlu ima da zamieni dobra knjiga, novine i spise rdja- 
ve i krivovjerske novinstvo čestito, čisto katoličko; 
škola se podiže protiv škole, zavod protiv zavoda i 
tako napried; a medju tim priskače se u pomoć, u 
koliko sredstva dopuštaju, i gotovim novcem. 

Pogibao nova i znatna, što zaprietila mnogim 
dušam, kako čusmo, i koja će, ako se protiv nje ne 
podignu nasipi, nalik biti na sve to goropadniju po¬ 
čast; a u drugu ruku pomisao na važnost „onoga 
jednog potrebnog", pomisao na obveze, što pro- 
iztječu iz najsvetijih dužnosti i što nam ih nalaže Onaj, 
koji nas je pozvao u službu svoju, i čiji interesi, jer 
je početak i dočetak svih stvari, ne mogu a da ne 
budu vazda u prvom redu, i koje braniti zato nam je 
dužnost nad sve dužnosti: obziri ovi i njim slični — 
a ima ih veoma mnogo, jedan plemenitiji od drugoga, — 
potaknuše nadpastire rimske, da podignu protiv novoga 
korova i novo iztaknuto djelo, a paze ga tako, da 
uhvati što čvršći korien, da nosi što obilatije plodove. 

Kad tako mislismo na djelo za obranu vjere u Rimu, 
zar mogosmo ne misliti i na djelo za obranu vjere u 


Hrvatskoj? Ne velimo, da je dio stada Gospodnjega, 
što se zove katolički hrvatski narod, okružen 
od jednakih neprijatelja, o kojih je bio govor. Ali koji 
nepristran čovjek a osjećaja duboko katoličkih može 
niekati, da su od godine do godine prilike baš u vjer¬ 
skom pogledu u nas Hrvata sve to žalostnije bivale, 
da se je broj što prikrivenih što očitih napadača na 
najveće svetinje naše sve to više množio, koji umješe 
i još kako vodu na svoj mlin navraćati, koji polako, 
ali sigurno i promišljeno o tom rade, da navrate narod 
na krivi put, da potamne ugled vjeri, Crkvi i svećen¬ 
stvu, da otupe u njem nježne osjećaje za vjerske stvari, 
da ga odgoje u duhu toga himbenog svieta, u duhu 
skroz protivnom duhu Isusa-' Krista; a za ove nizke i 
mrzke ciljeve medju inim baš se je najviše u nas ra¬ 
dilo i radi se još jednako putem javne štampe. I tako 
nova nastala i ne malena pogibao. A da se zlo, ako 
se već ne može izkorieniti, bar oslabi, skuči i šapne, 
sluge Božje, koje su u prvom redu za duše sebi po¬ 
vjerene pred Bogom odgovorne, promislivši sve dobro, 
scieniše, da se baš na polju štampe mora nešto po¬ 
duzeti. I učinjen je početak, tako osvanu u Zagrebu 
„Hrvatstvo", a na započetom putu, ufamo se, i dalje 
će se raditi za „krst častili i hrvatstvo slavno". — 
Spomenusmo „Hrvatstvo". Zanimljivo je u jednu ruku 
promatrati, kolika li se vika i hajka (malo da ne 
oglušiše uši) od prvog početka podigla protiv toga 
„Hrvatstva". Tu ti se, gospodine, sumnjiči i kleveće, 
činjenice se izkrivljuju i podmeću, naprečac se osu- 
djuje i ne saslušavši protivnu stranku; jedan hvata za 
štap, drugi za motiku, treći za pušku, četvrti i pljuje 
i hrače na nj, a sve to zašto? — utuci ga! -—A čemu 
ta, ljudi, žurba i ta utakmica nesretna ? Pričekajte, pak 
da vidite na svoje oči, što je i kako je. Pera se je 
latilo „Hrvatstvo"; perom će si osvjetlati lice ili omr- 
čiti obraz. E dobro. Jasno čitaš mu program na ba¬ 
rjaku. Još bolje. Da vidimo: muž besjeda. Ili će nam 
možda svim pružiti rog za svieću? Nismo još hvala 
Bogu pali na glavu. Da vidimo tiekom vremena, na¬ 
vlastito za kritičnih časova, kad izborna borba bude 
na vidiku, tko se pera laća, da li odvažan junak 
hrvatskih mišica ili kakovo naduveno momče bez 
boje i snage; da li u njega čvrste noge hrvatskoga 
sokola ili istom kakove drvenjare, drljave madžaronske 
štake? Bude li potonje, šta, zar vikati na nj i galamiti; 
ne bojte se, skotrljat će se i prije vaše želje u bezdan 
zaboravi i poruge. Ako si pak osvjetla lice, onda ski¬ 
dajte kape i veselite se dr'ugu, kojega resi čelik-značaj 
i pošteno srce. —- A što vjeru brani, da li je to razlog, 
da se tko na nj kamenom nabaci? Vjerske svetinje 
prema duhu Kristovu i nauci Crkve katoličke dužan 
je svaki pravi katolik junački braniti, bio on osvjedo¬ 
čenja političnog kojega mu drago, recimo madžaron- 

skog (ako je moguće — prem je nepojmljivo) ili pra¬ 
vaškog, rodio se gdje mu drago, bio on grof ili seljak, 
bogataš ili siromah, ako želi da bude pravi od osvje¬ 
dočenja dubokog katolik, on treba da ljubi svoju vjeru 
tako, te bude vriedan pohvale Božje i sv. majke Crkve. 
Ta sve da smo svikolici, recimo, pravi katolici u 
jednom redu i kolu, listu, koji bi vazda toplo zago¬ 
varao interese vjerske, tko bi mogao opravdan prigo¬ 
varati ? A kamo li ovako, kad je broj više manje pro- 
* tivnih elemenata i još kako poskočio, i kad oni sve 
drzovitiji postaju; kako onda da mu se zamjeri, što 
ustaje na obranu dobre stvari, kako da ga se osudi, 
da mu se prigovara, na nj čak udara? Ili hoćete vi, 
da narod katolički postane nekatolički, da se iznevjeri 
svetoj zastavi slavnih svojih pradjedova ? Hoćete li, da 
stupi u logor framasona i kako se već ta fina gospoda 
zovu, koji ili ne će hajati za svećenstvo, Crkvu i nje¬ 
zine svetinje, ili će posve otvoreno sve to zabacivati, 
protiv njih ratovati? Ali u tom bi se slučaju narod 
hrvatski izrodio, iznevjerio Bogu svomu, napustio za¬ 
daću, što mu ju namienio Promisao Božji, koju 
da je shvatio i častno ju vršio, svjedoči mu slavna 
dvanaestogodišnja povjest, izpisana potoci krvi, proli¬ 
vene za „krst častni i slobodu zlatnu". Ali eto, baš 
u tom grmu, štono rieč, zec leži, to jest, to je ona 
tačka, gledom na koju razilazimo se, i što najoče- 
vidnije dokazuje, da je bio potreban takav list u 
Hrvatskoj, i to krvavo potreban. 

Da zaključimo. U borbi je život. Borba se i u 
moralnom svietu vodi radi pobjede, a pobjeda je ko¬ 
načna— predpostavlja se, da borci vrše svoju dužnost 
— na strani, s kojom je u družtvu istina. — Da, isti¬ 


na je neizmjerna sila, jer joj je zaledje sam Bog. Nje¬ 
zina je zato snaga neizcrpljiva, u sebi strašna, neiz¬ 
mjerna. Ona je dvorezac mač, kojemu ne odolje 
ništa, sve će on slomiti i skršiti. Svojim programom 
„Hrvatstvo" se je u narodnom i vjerskom pogledu 
stavilo na stanovište istine. Na tom stanovištu samo 
neka uztraje, istine neka se drži, istine, koja poštiva 
pravdu a ljubav k srcu privija, istine i pravde vječne, 
koja je izvor, ures i ponos svakoj zemaljskoj istini 
i pravdi: i tad neka bude uvjereno, da će sunčanimi 
zrakami svojimi prodrieti već kroz sve magluštine, sve 
ih razkinuti i razpršiti, da će prije ili poslie ako ne 
razoružati a to barem slomiti odpor i najljućih nepri¬ 
jatelja, da će izvojštiti pobjedu častnu i zlatnu. Držeći 
se nepomično, otvoreno i neustrašivo gesla svoga: „za 
krst častni i hrvatstvo slavno", dielit će u jednu rieč u 
malom sudbinu sv. Crkve. Ova je, što hoćeš: i ne¬ 
znana i prezrena i progonjena, ali to ne smeta, da 
joj je čist značaj, da se temelji na istini i prema vječ¬ 
noj Istini ruke i srce uviek podiže i pruža. Od te 
istine silazi joj utjeha, okrepa i obrana, po njoj i 
s njom ona je divna, neslomiva; pomoću njezinom kroči 
preko ruševina nebrojenih neprijatelja od pobjede do 
pobjede. Borba njezina, istina, prem kadkad težka i 
žilava, opet je vazda sveta, utješljiva, spojena s velikim 
blagoslovom, a konačno vodi u luku vječnoga mira, 
u dom sretne vječnosti, u krilo Boga živoga Troje- 
dnoga, u koga čast i slava neprolazna, život — vječan. 
— Napried dakle, „Hrvatstvo" naše, „za krst častni i 
hrvatstvo slavno", napried svuda i vazda s Bogom, za 
Boga i k Bogu! 


Br. 588 . Proglas za 

Ove godine obavljat će se sv. krizma u dekaniji ramskoj, 
kreševskoj i travničkoj, i to ovim redom: 

, 1. Dne 2. srpnja krenut će Nadbiskup iz Sarajeva mostar¬ 

skim vlakom u 9 sati u jutro u Ostrožac, odakle će odmah poći u 
Podhum, gdje će sutradan 3. srpnja dieliti sv. krizmu. 

2. Sliedeći dan 4. srpnja poslie podne odputovat će Nad¬ 
biskup u Solakovu kulu, i tu će sv. krizmu dieliti dne 5. srpnja. 

3. Dne 6. srpnja poslie podne otići će Nadbiskup u Uzdol, 
gdje će dne 7. srpnja biti sv. krizma. 

4. Dne 8. srpnja poslie podne uputit će se Nadbiskup u 
Gračac (Triešćane), gdje će sv. krizma biti sutradan 9. srpnja. 

5. Istoga dana 9. srpnja poslie podne otići će Nadbiskup u 
Doljane i tu će krizmati dne 10. srpnja. 

6. Dne 11. srpnja u jutro odputovat će Nadbiskup u Ramu 
i tu će dieliti sv. krizmu dne 12. srpnja. 

7. Dne 13. srpnja u jutro otići će Nadbiskup u Gornje 
Skoplje, gdje će dne 14. srpnja biti sv. krizma. 

8. Dne 15. srpnja poslie podne odputovat će u Golo brdo, 
gdje će biti dne 16. srpnja sv. krizma. 

9. Istoga dana 16. srpnja poslie podne otići će Nadbiskup u 
Bugojno i tu će dne 17. srpnja dieliti sv. krizmu. 


sv. krizmu. 

10. Dne 19. srpnja u jutro odputovat će Nadbiskup u Rasti- 
ćevo, gdje će sv. krizma biti 20. srpnja. 

11. Dne 21. srpnja u jutro otići će Nadbiskup u Suho polje, 
gdje će sv. krizma biti dne 22. srpnja. 

12. Dne 23. srpnja poslie podne otići će Nadbiskup u Oti- 
novce i tu će dne 24. srpnja dieliti sv. krizmu. 

13. Dne 25. srpnja poslie podne otići će Nadbiskup iz Oti- 
novaca u Bugojno, gdje će prenoćiti, a odatle će željeznicom drugo 
jutro dne 26. srpnja rano u Jajce, i odmah sa kolodvora u Pod- 
milačje, gdje će dne 27. srpnja biti sv. krizma. 

14. Dne 28. srpnja u jutro odputovat će Nadbiskup u Dobre- 
tiće i tu će dne 29. srpnja dieliti sv. krizmu. 

15. Dne 30. srpnja poslie podne otići će Nadbiskup u Ko- 
rićane, gdje će dne 31. srpnja biti sv. krizma. 

16. Istoga dana 31. srpnja poslie podne odputovat će Nad¬ 
biskup u Dželilovac, gdje će dne 1. kolovoza biti sv. krizma. 

17. Dne 2. kolovoza u jutro otići će Nadbiskup u Orašje i 
tu će dne 3. kolovoza dieliti sv. krizmu. 

18. Dne 4. kolovoza poslie podne odputovat će Nadbiskup 
u Pećine, gdje će dne 5. kolovoza biti sv. krizma. 

19. Dne 6. kolovoza u jutro odputovat će Nadbiskup u 
Travnik, gdje će dne 7. kolovoza biti sv. krizma. 

20. Dne 9. kolovoza u jutro otići će Nadbiskup iz Travnika 
u Dolac i tu će dne 10. kolovoza dieliti sv. krizmu. 

21. Dne 11. kolovoza poslie podne odputovat će Nadbiskup 
u Guču goru i tu će dne 14. kolovoza dieliti sv. krizmu. 

22. Istoga dana 14. kolovoza otići će Nadbiskup u Brajkoviće, 
gdje će dne 15. kolovoza biti sv. krizma. 

23. Dne 16. kolovoza u jutro otići će Nadbiskup iz Brajkovića 
u Zenicu, odakle će isti dan prvim vlakom odputovati u Sarajevo. 

Upozoruje se veleč. svećenstvo na ustanove nadbiskupskoga 
ordinarijata o sakramentu sv. krizme br. 174. god. 1882., te se po¬ 
zivaju veleč. župnici, da se što prije prijave, koliko komu treba 
cedulja za krizmanike. Za 100 komada plaća se 1 K. 

--- 


Razumieva se samo po sebi, da će se veleč. dušobrižnici 
pobrinuti, te se svi krizmanici za vremena izpovjede i pričeste. 

Opazke: 1. Vrieme za sv. misu i dieljenje sv. krizme 
neka bude u 9 sati. 

2. Poslie sv. krizme sakupit će djecu svaki župnik kod veli¬ 
koga žrtvenika, gdje će ju u nazočnosti Nadbiskupovoj izpitavati 
iz kršćanskoga nauka. 

3. Sve župske knjige imaju biti u pripravi odmah, čim se 
u koju župu dodje, da se uzmognu pregledati. 

U Sarajevu na Duhove 1904. 

Po nalogu presvietloga gospodina Nadbiskupa 

Marko Tvrdković, tajnik. 


Dopisi 


Fra Ignacij Strukić iz Egipta i Palestine našemu uredniku. 

I. 

Ramleh kod Aleksandrije u Egiptu, 13. veljače 1904. 

Prečastni gospodine! 

Jasno mi u pameti blista ona ljubav, koju mi 
sa presvietlim gospodinom Nadbiskupom pri mom 
polazku u Egipat učiniste, i to još u onako zimno doba; 
pa mi je i ugodna dužnost, da Vam se sada javim, 
da vidite, kako je dragi Bog uslišio pobožne želje 
vjernih sluga svojih. 

Jest, dragocjena je i najmanja usluga, koja se u 
bolesti učini; nje ja nikada ne mogu zaboraviti. Hvala 
Vam dakle po sto puta na izkazanoj ljubavi! 

A što da Vam, prečastni gospodine i dragi moj 
prijatelju, pričam o svom putu? Mogu Vam samo 
dobre viesti javiti. 

Kako Vam je poznato, ostavih 23. siečnja naše 
Sarajevo u snježnoj odori i u zimnom mrtvilu. A ova¬ 
mo? Ovamo nadjoh svu razdraganu prirodu. Naročito 
mi se već smiešio blagi naš Dubrovnik, koji je bio 
sav u sunčanom sjaju, te se sav razdragao na sjajnim 
zrakama „brata našega", kako to liepo nazivaš^ sunce 
sveti naš Franjo. A more? Što veličanstveno more? 
S kakvom me je nježnošću dne 25. siečnja primilo u 
blagi svoj zagrljaj, ni izkazati Vam ne mogu. Kao da 
se lice njegovo nije nikad natumračilo, kao da na 
hiljade žrtava u hladni svoj zagrljaj nije bez milosrdja 
primilo! To mi se je more sad milo smiešilo, valjda 
da me napuni najljepšim nadama. 

Zaista, to mi je i bila velika utjeha, kad pomi¬ 
slih, da mi u našoj ,,Carnioliji“ (tako se zvala ladja 
Lloydova) treba do Aleksandrije prevaliti 1015 morskih 
milja ili 109 sati, i to u ugodnu razgovoru naših 
Dalmatinaca mornara i gosp. Artura da Petris iz Kerza, 
našega kapetana. Uz to sam imao ploviti sa našim 
bosanskim trenicama, kojima je „Carniolia" bila krcata 
za Aleksandriju. 


Tako bilo sve do Albanezkih, sniegom pokrivenih 
gora, kada se počela ljuljati naša ladja; no ipak se 
poslie umirila, naročito u Korintskom zalivu pred 
Patrasom, kamo drugi dan u jutro stigosmo. 

S kakvim sam čuvstvom stao u tom znamenitom 
zalivu, kuda je sigurno plovio i apostol Pavao, gdje 
su se odigravali toli znameniti dogadjaji, naročito ona 
sjajna kršćanska pobjeda onamo na sjeveru kod Le- 
panta, prema kojemu sam s naše ladje toliko puta 
pogledao. Ali tako ne bilo, kada se treći dan otisnu- 
smo od Krete i zadjosmo na pučinu Sredozemnoga 
mora. Tu se naša „Carniolia" stala skakutajuć preko 
valova užimati, sad desno sad lievo naginjati i tresti. 
Divna ova igra potrajala preko 30 sati. Rekoh divna, 
jer je zaista uz sve osjećaje straha, što spopadaju 
putnika, divno promatrati tu igru veličanstvenoga mora. 

Dok se tresla ladja, nijedan putnik nije gotovo 
mogao ništa okusiti, već je morao u kabini svojoj 
ležati, gdje su se mnoge čaše polupale i stvari se 
naše s jedne strane na drugu kao po ledu sklizale. 
Meni uz pomoć „Zviezde mora" nije ništa zlo bilo 
kao mojim suputnicima, koji su od morske bolesti 
puno trpjeli. 

Možete pomisliti, s kakvim zahvalnim čuvstvima 
dne 30. siečnja nakon petdnevnoga morskog putova¬ 
nja doplovih u Aleksandriju, pohitjeh u crkvu sv. 
Katarine, da isti dan rečem misu na čast blage one 
Djevice, koje pomoću zdrav i čitav izadjoh iz ladje. 

U Aleksandriji nadjoh našega brata Slovenca fra 
Benigna Snoja, koji ovdje za Slovence obavlja 
duhovnu službu. Našeg fra Ivana Juri ča, Ramljaka, 
ne nadjoh ovdje, jer je od rujna u Sv. Ivanu na gori 
Jhdejskoj kod Jerusalema. Nadam se, da ću ga ako Bog 
da u ožujku posjetiti. 

Kako da Vam opišem ona čuvstva, što mi pro¬ 
žimahu svu dušu, kad sam stupio na tlo ove divne 
zemlje, koju je svojim boravkom i sam Sin Božji 

posvetio i Majka Božja, i koja je od vajkada bila ona 
sila, što je narode svih viekova ovamo privlačila! 
Kako da orišem divne učinke blagih sunčanih zraka, 
koje da su nad Egiptom svu svoju dražest i milinu 
razprostrle! Pomislite, da je u hladu obična toplina 
14—17 R, a na suncu 25—33 R. Ja kao da sam se 
na blagim ovim zrakama preporodio. Zato i činim 
česte izlete. Već sam posjetio veličanstveni Pompejev 
stup, katakombe pred 2 godine odkrivene, koje su iz¬ 
radbom puno ljepše od rimskih, a potječu i one iz 
2. vieka po Isusu. U njima je sad električna razsvjeta. 
Kako mi je godilo, što posjetih Abukir, egipatski 
Napulj pri moru, gdje su se u vrieme Napoleonovo 
odigravale morske bitke! Isto tako bilo zanimljivo, 
kad unidjoh u same proste kućice egipatskih fellaha, 
koji me sa ,,said“ (zdrav) pozdravljaju i milo se 
smieše. 

To u brzini i u kratko, Prečastni! A sad sa preč. 
gg. kanonicima primite od mene iz tudjine na mili¬ 
jarde toplih pozdrava! Presvietlomu gospodinu Nad¬ 
biskupu cjelujem sv. desnicu. 

Odani Vam 

fra Ignacij. 


II. 

Tiberijad, dne 5. svibnja 1904. 

Prečastni i dragi brate uredniče! 

Kako vidite, pišem Vam s mora Spasiteljeva. 
Koliko sam puta na Vas mislio, ali mi se kraj naj¬ 
bolje volje ne dada prije javiti, kao što mi je bila 
dužnost, jer ste me pri mom polazku u sv. Zemlju 
sa presvietlim gospodinom Nadbiskupom toliko zadu¬ 
žili svojom ljubavlju. 

Ne mogu Vam kazati, koliko sam razdragan u 
znamenitom ovom času. Ta pomislite, da sam pri 
koncu dugog i preznamenitog svog putovanja, koje 
mi je svagdje toli sretno bilo. Gospodin me je oče¬ 
vidno čuvao i sveti njegov angjeo. 

Ne znam, odkle bih započeo. Gradje u mo¬ 
joj mašti puno i prepuno, a prostor ovoga lista 
toli uzak. 

O kako bih Vas rad izviestiti o svim vidjenim 
stvarima u Aleksandriji, Kairu, Sakari, naro¬ 
čito Luksoru i Assuanu! U Luksoru se sada oči¬ 
to vidi, kolika je bila moć u egipatskih kraljeva, koji 
su razpolagali životom i smrću svojih podanika, medju 
kojima bijahu i potomci Jakovljevi. Što su siromasi 
morali sve pretrpjeti vukuć iz dalekog Assuana u Sar 
karu onoliki granit, da se ovjekovječi slava njihovih 
moćnih gospodara. 

U Karnaku me zadivio onaj dugi dvored sfinga, 
što i sada na putu leže. Onda oni kolosalni i dobro 


sačuvani stupovi od granita, koji u hramovima čitav gaj 
sačinjavaju. 

Uz silan ponos i častohleplje egipatskih faraona 
opaža se i njihov religijozni duh i silan strah od svo¬ 
jih bogova. To je sve izraženo u onim bezbrojnim a 
dobro sačuvanim fresko-slikarijama, što se vide u nji¬ 
hovim grobovima. Bezbrojni robovi i sluge silno su 
zaposleni, da što više žrtava doprinesu bogovima 
i ublaže njihovu srdžbu, neka bi što blaže sudili 
pokojniku. 

Kraj vidjenih starih spomenika uzhićivala me ona 
vječna vedrina u Assuanu, gdje kroz godine ne pane 
ni kap kiše, a ipak je sve onako plodno i divno oko 
tebe. Sad će biti 7 još plodnije, jer je više Assuana kod 
Phila izgradjen dugi, veličanstveni onaj zid od grani¬ 
ta preko cieloga Nila, i to povrh prvoga katarakta. 
Tim je uhvaćena ciela ona masa vode i Nil podignut 
za 29 metara visoko, tako da će se sad moći na daleko 
razlievati i ogromne one pustare oploditi. 

Na dalekoj toj tački gornjega Egipta otci sre¬ 
dišnje Afrike iznenadiše i mene i fra Luku, Djakovča- 
nina, svojom gostoljubivošću i mali crnci svojom 
finoćom i uslužnošću, koji su mi i sv. misu služili. 

Vozeć se željeznicom tamo i natrag vidio sam, 
kako Arabi dobro obradjuju i zalievaju zemlju. Nepre¬ 
stano crpaju vodu iz Nila, pa ju razlievaju po širokim 
poljanama. Pšenicu su mnogi bili već poželi (a to je 
bilo u prvoj polovici ožujka). Na svim gotovo posta¬ 
jama nude vode, jaja, kruha, luka, krastavica i svoja 
veziva. Vidjelo se, dobra su to čeljad i uljudna. 

A što da Vam javim, dragi naš pjesniče, o sv. 
Zemlji, na koju sam po drugi put — prem nevriednik 
— stupio na sv. Josipa (19. ožujka)! 

Imajući priliku ovaj put bolje ju upoznati, očito me 
razveselio napredak, koji je u nekoliko ovo zadnjih 
godina postignut s katoličke strane. Na svim strana¬ 
ma dižu se nove sgrade i osnivaju se novi zavodi. 
Sa inovjercima najviše se natječe crkva katolička. A da 
je više sredstava na razpolaganje, dalo bi se učiniti 
puno više, kao što to n. p. čine Grci, koji razpolažu 
silnim sredstvima, što im godimice pridolaze iz Ru¬ 
sije. Vele, da sam car svake godine doprinosi mili¬ 
jun rubalja. 

Pomislite, da na Iztoku osobito novac igra glav¬ 
nu ulogu. S novcem u ruci lako unidjete u posjed 
najviših svetišta, kao što je to bilo g. 1808., kad su 
Grci posjeli naša svetišta u Jerusalemu, u Betlehemu, 
gdje se još i dandanas s njima puno bore franjevci. 
Sad sam uvidio, kako je sbilja težak njihov položaj. 
S kolikom se skrupuloznošću pazi na uobičajena prava, 
koja bi Grci uviek radi što većma razširiti na svo¬ 
ju korist! 

Presveti je grob Isusov ona tačka, oko koje se 
sve okreće. Tu je tačno zabilježeno, koliko uljanica, 
svieća, sviećnjaka i slika mogu imati katolici, koliko 
Grd, a koliko Armeni i Kopti. Po prilici je označeno, 
kada koja od ovih konfesija može početi svoju službu 
na grobu Gospodnjem i u koliko ju vremena po pri¬ 
lici može dovršiti. Ne dovrši li je na svoje vrieme, 
tada sliedeća konfesija ima pravo svoje obrede produ¬ 
ljiti preko običnog vremena. Rekoh po prilici, jer se 
taj red ne da tačno opredieliti. Obično počinju Grci 
svoju službu na grobu Gospodnjem oko 11 sati noću 
i dovršavaju je iza po noći. Kada oni svrše, onda do¬ 
laze na red Armeni. Kada i ovi budu gotovi, onda 
počinju službu Božju na grobu Isusovu franjevci, ko¬ 
jih sakristan obično mora da bude na nogama oko 2 
sata iza po noći, da pazi, kad će druge konfesije svr¬ 
šiti svoju službu. 

Mi katolici redovito imamo po dvie tihe sv. mise 
•u presv. grobu, iza kojih sliedi misa pjevana. Ja sam 
bio sretan dva puta reći sv. misu na preznamenitom 
i presvetom tom mjestu. Uzak je to i pretiesan pro¬ 
stor, ali zato šire i razdraganije srce, pa može- po 
miloj volji za čitava ono po sata dati oduška uzki- 
pjelim svojim čuvstvima. Sam ne znam, koliko sam 
puta ovaj put unišao u to sveto mjesto i koliko sam 
suza pustio moleći se za cieli naš dragi hrvatski na¬ 
rod. Da dragi Bog usliši molitvu nevriednoga sluge 
svoga 1 

Dakako da su časovi probdjeveni u crkvi presv. 
groba najznamenitiji oni u velikoj nedjelji i na Uzkrs. 
Naizmjence pontificirali su jerusalemski patrijar, jedan 
biskup španjolski i otac kustos sv. Zemlje, franjevac, 
koji ima „usum pontificalium", kojega prava 
nema ni sam naš o. general. 

Uzvišeni obredi katoličke crkve svaki su me put 
do suza ganuli, osobito na veliki petak, kad je u ve¬ 
čer bila velika procesija, propovied u 7 jezika, skida¬ 
nje kipa Isusova s križa i njegovo pomazanje po o. 
kustosu na istom onom mjestu, gdje su Josip Ari- 
matejski i Nikodem pomazali mrtvo tielo našega dragog 
Gospodina. 

Kolika razlika izmedju dostojanstvenih naših obre¬ 
da i onih grčkih na njihovu veliku subotu, kad sam 
se kroz šest onih sati gledanja njihovih obreda po 
više puta sablaznio, kad se je očekivala „sveta vatra“ 
s neba. Težko je ovim mrtvim slovima opisati onu 
buku, što se je kroz to vrieme u crkvi pravila, i gura¬ 
nje naroda, koji je htio da dobije što sgodnije mjesto. 
Žao mi bilo onih siromašnih Ruskinja, koje su cielu 
Božju noć probdjele kod kapele presv. groba, a kad 
sutradan, otjeraše ih odatle' turski vojnici, da naprave 
mjesto grčkim vikačima. Tim jednim mahom bi im 
uzalud toliko čekanje. 


U tolikoj stisci naroda ne dogodi se ipak nika¬ 
kva nesgoda, jer su turski vojnici zaposjeli svu crkvu 
i dobro na red pazili. Kako mi je bilo pri duši, gleda¬ 
jući u crkvi tolike turske vojnike i veliki njihov kor¬ 
don pred crkvom samom. Moram reći, da su se dosto¬ 
janstveno svi ponieli. Za tu uslugu, što ju oni čine u 
crkvi, dobiju od sve tri konfesije (katolika, Grka i 
Armena) po 30 janjadi na godinu. 

Ove obrede uz sve kršćanske konfesije -gledao 
je i paša jerusalemski, koji je na našoj galeriji bio 
blizu mene. Njemu su franjevci prostrli dušek, srdžazu, 
ćilime i jastuke, pa je mogao sgodno promatrati, što 
se radi na veliku grčku subotu u crkvi. 

Čudno se dojima kršćanske duše, kada vidi 
turskoga ključara, ili kako on hoće, „gvardijana" crkve 
presv. groba, ^o je Abdul Laffif-Nadji i brat mu Nadji 
Hasan, koji drže ključe od vrata sv. bazilike. Abdul, 
to je miran i simpatičan starac, biele brade, s bielim 
sarukom i fesom na glavi, a u zelenoj dolami; desno 
mu je oko pofalilo. Sa mnom se je rado razgovarao 
i s ponosom iztaknuo, da je njegova kuća „fermanile 
od 800 godina gvardijan (čuvar) presv. groba' 1 . 

Za otvaranje crkvenih vrata dobije ta kuća liepih 
novaca. Otvori li vrata samo za časak jedan, dobije 
franak jedan. Otvori li jedno krilo vrata, 5 franaka, a 
oba, 10 franaka. U tom slučaju vrata stoje otvorena 
cieli dan. Da se otvore vrata sv. bazilike, mora se 
svaki put ključar pozvati. Onaj, koji je ključara pozvao, 
mora tu propisanu pristojbu platiti. Samo tri kršćanske 
konfesije imaju pravo pozivati ključara, i to: katolici, 
Grci i Armeni. Kada koji od ovih otvori vrata, to vriedi 
i za druge dvie konfesije, pa mogu svi slobodno u 
crkvu ulaziti. Mi katolici otvaramo po prilici vrata 
popriečno 20 puta na mjesec. 

Pozivanje turskoga ključara spada i još kako na 
velika prava, jer je dotična konfesija taj dan kao u 
neku ruku gazda u crkvi. 

Čudni li su puti Gospodnji! Nakon blizu 2000 
godina nekrst čuva ključeve crkve i na red pazi oko 
presv. groba, kao što je i prije blizu 2000 godina ne¬ 
krst, rimska poganska straža čuvala grob Isusov. 

Kroz ta vrata redovnička franjevačka obitelj ima 
jedino ulaz u svoj samostan, koji je na sjevernoj 
strani presv. groba. Tiesan je, mračan i vlažan taj 
prostor, ali nije druge, jer se nikako od obližnje turske 
džamije ne da razširiti. Kraj svega toga rado oni tu 
stanuju i od 562-godine čuvaju grob Isusov, 

Ovi čuvari sv. Zemlje, franjevci, od nazad neko¬ 
liko godma izkupovali su silu jednu važnih zemljišta. 
Tako je u našem posjedu dobar komad na brdu Si- 
onskom, komad-zemlje kod njive krvne (Akaldama), 
sav važniji dio doline Josafatove, Betphage sa velikim 
kompleksom zemlje; onda novo zemljište u polju pa- 

stira kod Betlehema, liep komad zemljišta oko stare 
cisterne Davidove, ogroman prostor zemljišta u Kafar- 
naumu, za koji je sv. Zemlja potrošila preko 90.000 
franaka, samo da dobije u ruke svetište nekad ,,pre- 
ljubljenoga grada Gospodinova", što leži sada u ruševi¬ 
nama. Uz to na svim svetištima, koja su prije stotine 
godina zaposjeli franjevci, imaju oni velik dio zemlji¬ 
šta. Ja sam bio sav uzhićen, kad sam vidio po svim 
mjestima sv. Zemlje tolike naše važne posjede. 

A što da Vam, prečastni gospodine i moj prija¬ 
telju, pričam o drugim mjestima sv. Zemlje? Što o 
Samariji, preko koje sam za četiri dana sretno na 
konju projahao? Što o Galileji, koju sam svu vidio? 
Daleko bi me odvelo, kad bih Vam o svem tom i u 
kratkim potezima pisao. Bit će, ako dragi Bog dade 
liepo zdravlje, za to drugi put Više vremena. 

Sada sam, da Vam pravo kažem, sav uzbudjen, 
jer sam se istom povratio iz Kafarnauma. Odvezao 
sam se tamo barkom preko mora Spasiteljeva (tako 
bo sam nazvao ovo Spasitelju toli milo i drago more), 
preko kojega sam, imajući ugodan vjetar, prešao za 
2 sata i stao u našoj kući, gdje sam u kapelici dva 
puta čitao sv. misu. Pomislite, kolika radost čitati sv. 
misu u ovom mjestu, gdje je božanski Spasitelj učinio 
toliko čudesa. Bi velika po me utjeha, što posjetih 
ruševine Korozaima, rieku Jordan, što vidjeh obje 
Betsaide i na konju projahah cieli onaj kraj od 
Kafarnauma do Tiberijada. Tim imadoh sgodnu priliku 
promatrati onu pustinju, gdje je naš Spasitelj obećao 


dati nam za hranu tielo svoje i krv svoju za pilo; gdje 
je apostolima ribolov blagoslovio; gdje je Petru pre¬ 
dao ključe kraljevstva nebeskoga i postavio ga svojim 
namjestnikom; gdje se je rodio sv. Andrija i Marija 
Magdalena. 

Uspomene su to veoma žive. Uz to želim, da se 
malo od puta saberem, neka bi mi sve vidjene stvari 
što dublje ostale u pameti, a u srcu ostavile što traj¬ 
niji utisak. Stoga moram dovršiti i pripraviti se za put, 
da sutradan pobliže proučim Kanu Galilejsku, veli¬ 
čanstveno brdo Tabor i Naim, preko kojega se kanim 
povratiti u Nazaret. 

Napokon Vam s mora Spasiteljeva šalje puno 
pregršte vrućih cjelova i želi Vam u patriotskom radu 
obilan blagoslov s neba. Bogom! 

Odani Vam fra Ignacij. 

P. S. Ne zaboravite mi puno pozdraviti svu ostalu 
preč. gg. kanonike, naročito presvietloga gospodina 
Nadpastira, komu smjerno u duhu cjelivam sv. desnicu, 
kojom je toliko dobra učinio u dragoj svojoj Vrhbo¬ 
sanskoj nadbiskupiji. 

Kad dovršim ovdje sav put, mislim posjetiti brdo 
Karmel i ono mjesto, gdje je sv. Ilija dobavio vatru 
s neba. Kako je u Egiptu sada pošast, moram se po¬ 
vratiti preko Carigrada, kamo ću radi „karantene" u 
Beirutu za ladje iz Egipta morati kasno stići; a onda 
eto me opet u naše šeher-Sarajevo. Nadam se, da 
mogu biti tamo polovinom lipnja, ako dragi Bog dade 
sretno putovanje. 


VJES 

NAŠA DOMOVINA. 

Sarajevo: Par nobile fratrum. U bielom Zagrebu 
živu dva brata. Izvana Hrvatske proglašena su najve- 
ćimi Slaveni, što ih je ikada vidio naš Jug; sami 
sebe drže jedinimi spasitelji naroda hrvatskoga; pametni 
pak ljudi kažu, da su ova dva brata neka posebna 
vrsta, komedijaša. Ali nešto im se mora priznati: ta 
dva brata jesu braća par excellence, braća ne samo po 
krvi, nego još više braća po ćudi, po mišljenju, po 
strasti, osobito — braća po taktici, kojom se služe kod 
svoga javnog djelovanja. U ono vrieme, kad naš sviet 
još nije znao, da i ova braća negdje eksistiraju, obi¬ 
lazila su obadvojica pragove župskih stanova tražeći 
poznanstva i prijateljstva medju „popovi"; namećala su 
se pod silu družtvu poštenih ljudi. Govorila su o 
svojih plemenitih nakanah, kako su pripravni raditi i 
žrtvovati se za biedni svoj narod hrvatski; a da im 
posao izpane što bolje za rukom, 'vazda im bilo na 
jeziku kršćanstvo i nepokolebljivo vjersko osvjedočenje. 
Obadvojici je uspjelo uvjeriti mnoge čestite ljude o 
svojih „iskrenih" namjerah. „Popovi" su upoznali i 
jednoga i drugoga sa svojim narodom, „popovi" su 
nastojali, da učine ovu braću popularnom. A čim su 
braća osjetila, da bi mogla nastaviti svoj posao i bez 
„popova", zahvalila su na „popovskom" družtvu i 


T N I K. 

počela raditi samostalno. Jedan kao i drugi stao uda¬ 
rati na svećenike, na Rim, na papu i biskupe, uobće 
na sve, što iole miriše po katolicizmu. Prisjelo im to 
„popovsko" družtvo, a ne bilo im drago ni to, da u- 
obće itko još drugi osim njih dvojice vodi u javnosti 
glavnu rieč. Zato se odieliše naša braća i od zagre¬ 
bačke gospode političara. Stadoše snovati posebnu 
seljačku stranku, u kojoj bi njih dvojica vršila dikta¬ 
torsku službu. — Štogod se u Hrvatskoj radilo, gdjegod 
se išta poduzimalo, svuda ćeš naći i čuti ovu ljubaznu 
braću kao vanredno vješte intrigante. Prigovoriš li 
jednomu, zavikat će obadvojica; napišeš li poštenu i 
iskrenu rieč, javit će se obadvojica: jedan sevangjeljem, 
drugi s motikom u ruci! Ta su braća danas već sva¬ 
komu poznata. Tko ne bi znao za našega evangjelista 
Stjepana i seljaka Antonija! ■ 

Uvodni čl'anak („Prenusmo se") u zadnjem broju 
„Vrhbosne" prenuo je opet i Stjepana i Antonija. Prvi 
se demagožki razvikao u riečkom „Novom Listu" (br. 
147.), a drugi u svom tudjinskom „Domu" (br. 10.). 
Ne ćemo se upuštati u kakovu polemiku s njima. 
Stjepana ne uzimamo više osbiljno, jer odkako su ga 
odasvuda zaprašili, znamo, da je to njegov svakidašnji 
kruh, da „štogod" našara u riečkom „Novom Listu" 
(a framasoni dobro plaćaju); uz to nam je poznato, 

da siromaha muči težka živčana bolest, a s duševnimi 
bolestnici nije moguća pametna diskusija. A s Anto- 
nijem svadjati se bilo bi još manje od koristi; s njim 
su se natezali dosad već svi hrvatski katolički listovi 
i novine, a on tjera svoje sve jednako dalje; crnca možeš 
prati hladnom ili vrućom vodom i kakvim već hoćeš 
sapunom, biel ne će nikada postati; a netko nam po 
bosansku reče, da je Antonije Radić kao čavka: što 
se više pere, to je crnja. Pa neka se sam pere, a mi 
ćemo pokazati, kako taj „par nobile fratrum" duhovito 
prigovara „Vrhbosni 1 '. 

Stjepan navodi doslovce u „Novom Listu" zadnji 
dio našega članka „Prenusmo.se", a to sačinjava taman 
polovinu njegova članka (za nadpis mu je uzeo rieči 
ljubljanskog „Slovenca": „Sada pak medju narod"). 
Nam je veoma drago, što g. Radić pomaže širiti naše 
ideje, a za njega je opet s druge strane dobro, da što 
više cituje iz drugih listova — ako su mu članci pla¬ 
ćeni po redcih. 

A sada da vidimo njegove aplikacije. „Vrhbosna" 
je napisala na koncu svoga članka: „Borba će biti 
težka i naporna; ali u ovoj borbi tješit će nas sviest, 
da se žrtvujemo za Boga i za svoj narod; pratit će 
nas blagoslov sv. Otca, koji je izriekom pohvalio naš 
pokret i odobrio smjer našemu dnevniku. Ako je pak 
Bog uz nas, tko će protiv nas!" Na ovo primjećuje 
g. Radić: „Klerikalna gospoda ne mogu napisati članka, 
a da ne počine svetogrdja. Dosada smo bili vični 
čitati i vjerovati, da je »Bog tako ljubio sviet, te je 
jedinorodjenoga sina svoga dao, to jest žrtvovao, da 
svatko, tko uzvjeruje, ima život vječni.« Sada evo či¬ 
tamo, a morali bismo i vjerovati, da se klerikalci 
žrtvuju za Boga." — Tko da ne vidi, kako našega 
Stjepana ostavlja već i njegova polemička duhovitost. 
Tako smiešno prisiljenih prigovora morao bi se ipak 
stidjeti i sam Radić, a on ti još ide, pa se pod ova¬ 
kav nesmisao podpisuje cielim svojim imenom. A da 
bude nesmisao kolosalniji, pridodaje: „To dokazuje, 
da klerikalizam ima o vjeri poganske pojmove, jer je 
iz poganstva i niknuo." — Bit će, da je Stjepan u 
deliriju napisao ovaj članak. — U zadnjem času čitali 
smo više različnih definicija „klerikalizma"; Radić nam 
ovaj put daje veoma zanimljivu „glavnu značajku kle¬ 
rikalizma" : „Klerikalizam se time odlikuje, što mu je 
pop nad crkvom, crkva nad vjerom, vjera nad Bogom, 
a autoritet vlasti nad svim ovim." Ovo je doduše već 
nešto duhovitije a ) izrečeno, ali a preveć nam ni to ne 
imponuje. Radić, kad tako šta piše ili prepisuje, nema 
ni pojma ni o Crkvi ni o autoritetu ni o vjeri ni o 
Bogu, kojemu se jedan kršćanin katolik klanja. 

„Vrhbosna" navodi u svom članku rieči ljubljan¬ 
skog „Slovenca": „Sada pak medju narod!" Radić se 
dovezao ove rečenice — valjada zato, jer se prepao 
za se — pa nas uzeo ovako ružiti: „Kako to, gospodo, 

*) Stjepan Radić kadkada ne umije dobro prepisivati. „Vrh¬ 
bosna" veli na jednom mjestu: „sada se pravi rad tek započinje." 
A Radić je promienio jedno neznatno slovo, da po tom izađje smi¬ 
sao, kako sije želio on sam; ovako on cituje to mjesto: „sada se 
pravi rat tek započimlje" (naš oblik nije „započimlje"). Ovo ma- 
lešno izkrivljeno slovo daje Radiću povod, da se izviče na nas, kako 
„hoćemo istom sada da idemo medju narod ne težku i napornu 
borbu." Ali znamo, da Stjepan ima vanredno slabe oči, pa mu 
sfga ni ne zamjeramo ove pogrješke. 

-) Zaudara ipak po Fr. X. Krausu, kako to i sama zadnja 
Radićeva „Hrvatska Misao" (sv. 9., str. 575.) iznosi. 


da istom sada kanite medju narod? Ili zar smo se mi 
Hrvati tek jučer pokrstili? Eto vidite, da ste u-istinu 
leglo gujinje." Jadni Radić ne može da shvati, rad 
šta istom sada zovemo na rad i na odpor proti libera¬ 
lizmu, a ne prije hiljadu godina. Da se odviše ne 
pravdamo, odgovorit ćemo jednom rečenicom, i ta 
golema zagonetka bit će mu odmah jasna: Gospodine 
Radiću, prije hiljadu godina nije bilo medju katolički- 
mi Hrvati ni Vas ni Vašeg burazera niti mnogih Vaših 
po mišljenju prijatelja; onda još nije bilo liberalizma. 
A „popovi", koji Vam zadaju toliko muka i neprilika, 
ne će istom sada medju narod, jer s narodom i u 
narodu „popovi" su trpjeli, stradali i radili još pred 
hiljadu godina, a to čine i danas. Ali uz dojakošnje 
zadatke čeka ih sada i još nova dužnost, da poučavaju 
i pripravljaju svoj narod na odpor proti liberalcem, 
koji su mu kivniji neprijatelji, nego svi dosadašnji po¬ 
litički i vjerski dušmani. U tom smislu, gospodo 
braćo Radići, izvolite razumjeti naš i ljubljanskog 
dnevnika poklik: „Sada pak medju narod!" Capito? 

Veoma je značajno, što Stjepan Radić nadovezuje 
na ukor, što nam ga je udielila njegova ogorčena 
duša; on tvrdi: „Tisuća je već godina, što je 
hrvatski narod kršćanski, a već mnogo stoljeća 
po svojoj crkvenoj organizaciji i katolički." To je 
opet nešta novo. Prije tisuću godina bili su dakle 
Hrvati kršćani, a niesu bili katolici, to su tek postali 
pred koju stotinu godina. Stjepan Radić može uzeti pa¬ 
tent na ovo svoje najnovije povjestničko iznašašće. Na 
ovakovu nesgrapnost ne ćemo se dakako potanje 
osvrtati; spominjemo to samo stoga, jer nam tako 
postaje jasno, tko je napisao, dotično inspirirao ona 
kurijozna „načela slavenofila", što ih donosi „Novi 
List" u 107. broju (,,Vrhb.“ 1904. str. 180.). Ondje 
naime glasi drugo slavenofilsko načelo: Treba se 
sjetiti, da je nazad 900 godina bila jedna hrišćanska 
crkva; a u trećoj se tački kaže, da ne smijemo zabo¬ 
raviti, kako učitelj naš Isus Hrist nije bio ni pravo¬ 
slavni, ni katolik, ni išta drugo (bio bi dakle davni 
predteča braće Radića). — 1 takove si stvari valja za¬ 
pamtiti, jer sutra će možda Stjepan opet doći pred 
nas sa svojim dubokim vjerskim osvjedočenjem i sa 
svojom iskrenom odanošću prema Crkvi. 

Smetaju mu i pučke misije, što su se po drugih 
biskupijah već odavna udomile i koje se u zadnje 
vrieme uvode i u Hrvatskoj na golemu duhovnu 
korist vjernika. Ljuti se, što „prepušćamo njivu go- 
spodnju misijama,, kao da smo mi Hrvati afrički crnci." 
Bože moj, što mu je već sve na putu; iste eto crkvene 
pobožnosti ne daju mu mira. Još malo, pa će i 
ori zavikati kao poznati slovenski liberalni vodja, da 
su one prijazne biele crkvice po naših brdih i dolinah 
znakovi sužanjstva, u kojem da čami naš narod. Ne¬ 
gdje se veli, da mrtvi brzo stupaju . . . 

Još jedan naivan prigovor, što ga na „popove" 
izbacuje Stjepan Radić; doslovce veli on: „Vi zabo¬ 
ravljate i na svoju svećeničku savjest, jer gle, vam je 
sada prva dužnost, da proširite jedan politički dnevnik, 
da medju svojim stadom radite za uspjeh komadića 
papira, što ga pišu i štampaju ljudi, a ne za uspjeh 
istine, što je objavio Bog." — Stjepanu Radiću više 
puta ne fali ni oštroumlja ni zlobnoga jezika, a kad¬ 
kada postaje baš naivan do skrajnosti, što „velikim" Iju- 

dem ne služi na čast. Kada su se svećenici znojili, da 
utru put Antonijevu „Domu", jesu li onda radili samo 
za uspjeh „komadića papira" ? Ako obzoraši napinju da¬ 
nas skrajne sile, da uzdrže stari „Obzor", zar je sav taj 
njihov napor samo za ono „komadić papira"? I ako 
gospar Šupilo svaki čas putuje po Dalmaciji i Pri¬ 
morju, da kortešuje za glasilo riečkih framasona, zar 
je to njegovo naprezanje samo za uspjeh „komadića 
papira" ? Ne, g. Radiću; ta valjda će biti poznato i 
Vam, da je svim tim ljudem stalo do ideja, što ih 
širi i zastupa taj. „komadić papira"; i Vi znate, da je 
obzorašem do toga, da pomoću „Obzora" osiguraju 
u narodu uspjeh vjerskog indiferentizma i politične bez- 
načelnosti; znate kao glavni suradnik „Novoga Lista" 
sigurno i to, da je riečkim framasonom stalo do toga, 
da s „Novim Listom" olakšaju posao „Hrvatskoj Vili" 
u Zagrebu i drugim ložam budim-peštanskim; sveće¬ 
nici su širili „Dom" u nadi, da će taj „komadić papi¬ 
ra" osvješćivati narod hrvatski te ga poticati na dobre 
i poštene težnje. A mi ćemo sad širiti „Hrvatstvo" opet 
s razloga, da s ovim „komadićem papira" proširimo 
i branimo ideju vjersku i katoličku u Hrvatskoj. 

Ali previše se zadržasmo kod Stjepana. Da vidi¬ 
mo, što piše brat Antonije. Zadnji broj „Doma" gotovo 
je ižključivo posvećen „popovstvu". Antonije sam pri¬ 
znaje na jednom mjestu, da je „previše u ovom 
»Domu« govora o popovih"; u tom broju ima uprav 15 
što članaka što člančića i bilježaka, u kojih se govori o 
„popovih" i „klerikalcih". Kako već rekosmo, ne ćemo 
odgovarati na Antonijeve izpade, jer bi nam posao bio 
utaman. Navest ćemo samo neka markantnija mjesta. 
— Kao što g. Stjepan, tako se izdire i g. Antonije na 
„Vrhbosnine" rieči:.„Sada pak medju narod". Istimi 
gotovo riečmi kao. i brat mu popratio je on tu našu 
rečenicu. Evo kako naklapa: „Već su preko tisuću 
godina popovi medju narodom, — i oni za taj narod 
i ne znadu, oni tek sada pozivaju jedni druge, da idu 
medju narod! A što su do sada radili i gdje su do 
sada bili?" Po svoj prilici drže ova naša braća zaje¬ 
dničko vieće, prije nego će što napisati, jer toliku 
srodnost u mislih i izričajih ne može nam protumačiti 
•ni isto njihovo bratstvo. Hinković bi u tom vidio 
spiritističku pojavu. 

Da čujemo dalje Antonija: „Oni su do sada 
imali otvorenu i slobodnu crkvu, pa kad ne ide, ne 
ide. Tko nije radio u crkvi, napolju će još manje; 
koga nisu slušali u crkvi, napolju će još manje." Ovdje 
treba Antonija dobro razumjeti. Ne govori on ovih 
rieči nam ili „popovom"; ove su rieči „pouka" hrvat¬ 
skomu seljaku: kad vam dodje svećenik, da vam go¬ 
vori o kakovih katoličkih novinah, o kakovu družtvu 
ili sličnom, nemojte ga slušati; potjerajte ga u crkvu 
i sakristiju, a i tamo ga ne slušajte! Zato on odmah 
i pripovieda jedan primjer, kako je jedan „baš pobožan 
seljak" rekao: „Ja vidim, da s popom nije vrieđno 
imati posla, nego samo. u crkvi i šakrestiji." Taj „po¬ 
božni" seljak po svoj prilici čita Radićev „Dom". 
K tomu pridodaje Antonije ove značajne rieči: „Spomi¬ 
njem, to zato, što su mnogi liberalci već davno došli 
na istu misao i tražili od svećenstva, da se drži crkve 
i. sakristije. A to je, kako se ono kaže, zanimljivo, da 
je na istu misao došao i seljak." — K tomu ne treba 
komentara; . ovako će Antonije valjda ipak otvoriti oči 


i onim, koji još ne vide liberalne pogibli, i koji još 
plaćaju za njegov „Dom". 

O onih svećenicih, koji se protive katoličkomu 
pokretu i „Hrvatstvu", piše Antonije, da su „proti po¬ 
povskoj stranci ponajviše zato, što se boje, da bi to 
bilo gore za njih, za popove." — Dobra nauka; neka 
si ju uzmu dotični svećenici k srcu. 

Ant. Radić ne boji se „popovske stranke", nije 
to nikakva nesreća. „Popovsku stranku imadu Talijani, 
imadu ju Francezi, imadu ju Niemci pod cesarom i 
pod kajzerom, imadu ju ista naša braća Slovenci — 
pa kakvo čudo, što ju eto imamo i mi Hrvati! Nije 
ni čudo, a ni nesreća. Nesreća će biti, ako smo 
mi tako ludi, pa se nismo ništa naučili od 
drugih naroda, koji su imali posla s popovskom 
strankom." 1 ovog razlaganja ne treba tumačiti; tu¬ 
mači se samo. Radić se stavlja na stanovište francezke 
„protupopovske" stranke s Combesom na čelu; on 
se uči od slobodnih zidara, kako valja udarati na 
Crkvu i na vjeru. „Hrvatska Vila" izreći će u prvoj 
svojoj sjednici pohvalu g. Antoniju, što tako liepo 
poučava hrvatski seljački narod. 

Dosta je toga. Poznati su i Stjepan i Antonije, 
poznat je i „Novi List" i „Dom". Na sve ovo ne 
možemo a da ne izrečemo svoje začudjenje, kako 
mogu ovake listove držati i podupirati još i sada neki 
svećenici. Zar ćemo sbilja čekati tako dugo, dok nam 
biskup izriekom i pod grieh ne zabrani čitanje ovakih 
listova? Takvi listovi zabranjeni su katoliku već po 
naravnom zakonu. U poštenoj kući neka ne bude 
takova smeća, da joj ne okuži zraka. 

Sarajevo: Vinko Palunko biskup. Po želji presvie- 
tloga gospodina Filipa.Nakića, biskupa spljetsko-makar- 
skoga, designiran je za njegova pomoćnog biskupa 
kanonik i arhidjakon kaptola vrhbosanskoga preč. 
g. Vinko Palunko. Dne 7. o. m. obavit će se u bečkoj 
nuncijaturi informacioni proces designiranog pomoć¬ 
nog biskupa. — Našemu odlikovanom drugu naše 
radovanje i srdačno čestitanje. 

— Svibanjska pobožnost. Kao svake godine 
obavljala se je po sarajevskih crkvah i kapelicah i 
ove godine svečana svibanjska pobožnost u čast bla¬ 
ženoj Gospi. U katedrali Srca Isusova u 6 V 2 s. na 
večer bila je svaki dan propovied, a iza propoviedi 
svečani blagoslov. Propovied su naizmjence držali 
sarajevski svećenici. Predmet je propoviedim bio lurd- 
sko proštenište. Prvu. i zadnju propovied kao i svečanu 
iza toga večernju uz veliku podvorbu držao je sam 
presvietli gospodin Nadbiskup. Sviet je svaki dan 
uprav hrlio u crkvu i dubkom ju napunjao. 

— Tielovski obhodi. 1 ove godine bili smo 
katolici u Sarajevu usrećeni na Tielovo najljepšim vre¬ 
menom, te se je iza svečane sv. mise, što ju je pje¬ 
vao presvietli gospodin Nadbiskup, mogao razviti za¬ 
nosan obhod sa Presvetim. Obhod je prolazio Černa- 
lušom, Franje Josipa i Rudolfovom ulicom. Oltari su 
kao svake godine bili namješteni jedan pred zemalj¬ 
skom bankom, drugi pred crkvom sv. Vinka, treći u 
Franje Josipa ulici naprema školi milosrdnih sestara, 
četvrti pred vojničkom kasinom. Katoličke kuće bile 
su okićene zelenilom, cviećem, svetimi slikami i upa- 
Ijenimi sviećami. Svetomu činu prisustvovali su pogla¬ 
vica zemlje preuzvišeni gospodin baron Albori i novi 

gradjartski doglavnik baron Benko uz ostale vrhove 
gradjanskih i vojničkih oblasti. Ulicami je vrvio sviet, 
da gleda slavu, što se izkazuje otajstvenomu Isusu, 
koga je uz najsvečaniju asistenciju nosio Nadbiskup. 
—■ Danas u tielovsku nedjelju izišao je svečan obhod 
sa Presvetim iz crkve sv. Vinka milosrdnih sestara. 
Uz veliku asistenciju vodio je ovaj obhod kanonik 
dr. Šarić. 

Sarajevo: Vrhbosanski bogoslovi Neoskvrnje¬ 
noj. Na blagdan presv. Trojstva dne 29. svibnja u 5V 2 s. 
poslie podne prikazaše naši vrhbosanski bogoslovi liep i 
srdačan jubilejski prilog u slavu „Djevi Bogorodici — 
bez grieha začetoj 11 . Na pročelju u velikoj bogoslov- 
skoj dvorani bio je namješten kip lurdske Gospe u 
izdubini lurdske spilje, kojom je profesor P. Jost, poznat 
nam sa svojih betlehemskih štalica u Travniku, uprav 
vještački ukrasio čitavo pročelje dvorani. Uz presvie- 
tloga gospodina Nadbiskupa, preč. gg. kanonike, sve 
bogoslovske profesore i drugo sarajevsko svjetovno i 
redovno svećenstvo vidjesmo u dvorani i neke prija¬ 
telje svjetovnjake. Pjevački sbor bogoslovski pod rav- 
nanjem č. g. Fiale (II.) započe akademiju četvero- 
glasnom pjesmom: „Zdravo, o Marijo ! 11 Na to iz¬ 
reče proslov v. g. Krešić (IV.). Biranom rieči 
slavio je Neoskvrnjenu, kojoj sav sviet katolički 
ove jubilejske godine u plemenitom natjecanju savija 
vience časti i' slave. Zatim je gotovo po sata čitao 
v. g. Čankar (IV.) svoju uspjelu, na istorijskih činje- 
nicah osnovanu razpravu: „Proglašenje bezgrje- 
šnog Začetka BI. Dj. Marije — proslava 
vlasti papinske . 11 Treća tačka bila je pjesma: „Ti 
liere čiste ljubavi 11 što ju odpjevao sbor. Iza toga su 
čč. gg. Fiala i Fuchs (II.C hrvatski disputo- 
vali'o bezgrješnom Začetku. Č. g. Dujmušić nakon 
ove zanimljive dispute izrekao je pred lurdskom 
Gospom svoju liepu pjesmu „Neoskvrnjenoj 11 . 
Staroslavenskom u četiri glasa milom pjesmom 
„Dostojno 11 , što ju odpjeva sbor, dovršila se ova 
u istinu dostojna bogoslovska akademija u čast Ne¬ 
oskvrnjenoj. U duljem govoru progovorio je na to pre- 
svietli gospodin Nadbiskup slaveć Neoskvrnjenu Gospu, 
osobitu zaštitnicu vrhbosanske nadbiskupije, i potičuć 
nas sve na što veće štovanje njezino u današnja toli- 
kimi zabludami oskvrnjena vremena. 

— Nova školska sgrada milosrdnih sestara. 

Dne 24. svibnja, na dan Pomoćnice kršćana i ujedno 
na smrtni dan pokojnoga glavara redodržave hrvatskih 
milosrdnica, dr. Andrije Jagatića, blagoslovljen je te¬ 
meljni kamen novoj školskoj sgradi milosrdnih sestara 
u Sarajevu. Tom će se sgradom zavod milosrdnih se¬ 
stara u Čemaluši ulici proširiti Kezmanovom ulicom 
sve do u Franje Josipa ulicu, u kojoj će biti čitava 
južna strana nove sgrade. — Iza 4 s. poslie podne 
izišla je sva školska mladež zavoda pred gradilište, i 
kad je odpjevala pjesmu: „Marijo, Hrvati te zovu 11 , 
obavio je obred blagoslova generalni vikar i ravnatelj 
zavoda preč. g. Vinko Palunko uz svečanu podvorbu. 
Iza toga odpjevana je još jedna pjesma u čast Majci 
Božjoj, a zatim je bio svečani svibanjski blagoslov u 
zavodnoj crkvi sv. Vinka. 

Veselimo se ovoj novoj stečevini milosrdnih se¬ 
stara, koja će biti, kao i sav dojakošnji njihov rad u 
Sarajevu, samo na slavu Bogu i ponos Hrvatskoj. 


— Nadbiskup Posilović kaptolu vrhbosan¬ 
skomu. Ovih dana poslao je preuzvišeni gospodin 
nadbiskup zagrebački dr. Juraj Posilović kaptolu vrh¬ 
bosanskomu velikodušan dar od 2000 K u podpomoć 
za izdavanje hrvatskih katoličkih književnih djela. Pleme¬ 
nitomu našem dobrotvoru uzvratio vječni Platac i na 
ovom i na onom svietu! 

Senj: Opet quousque tandem...? „Dragi cla- 
rissime! U broju 10. ovogodišnje »Vrhbosne« a u 
Vašem sastavku ,,Quousque tandem . . . ?“ na strani 
177. izvoljeste spomenuti i moju malenkost, na čemu 
Vam liepa hvala. —• Koja Vani je pri tom bila svrha? 
Ne znam. Da li možda prikazati mene pred vladikom 
i pred svietom kao pristašu »Novog lista«? ili ne¬ 
prijatelja vjere? ili me možda malko bocnuti? To ćete 
Vi najbolje znati. No čujte!— 1) Ja s »Novim listom« 
ni prije ni poslie korone nisam imao nikakvih odno- 
šaja. Da sam one 23 krune, što ih je drugi sakupio i 
meni predao, poslao »Novomu listu«, imao sam razloga, 
jer sam time podvrgao sakupljenu i predanu svotu 
javnoj kontroli, koju ovdje narod po »Novom listu« 
vodi.*) »Našoj slogi«, kamo sam prije uviek šiljao, 
kod nas je. uzkraćen »post debut«. — 2) 31. ovoga 
mjeseca navršujem ja 21. godinu mog svećeničkog 
rada. Milost Božja pratila me uviek, i mogu mirne 
duše a i s ponosom reći: štogod sam mogao bolje, 
do danas sam radio za Boga i Hrvatsku. Nisam tražio 
u tom radu nikada sebe. Rado sam uviek ustupao 
mjesto drugomu. Dobavio sam si u tom radu i težku 
bolu, kojoj ću možda za malo podleći, jer se nisam 
čuvao, već i prenapinjao svoje sile, pa mi je veoma 
žao, da moju malenkost iznesoste u stvari, u kojoj 
sam ja bona fide radio, ne misleći time ni iz daleka 
pogodovati »Novomu listu«. —Vaše medjusobne senj¬ 
ske razmirice — prem ih žalim — mene se ni naj¬ 
manje ne tiču. Prijatelj sam Vam svima i dobro Vam 
svima želim, samo Vas molim, dajte mi mira, jer mi 
ga puno treba.— Od Boga Vam zdravlje, a od mene 
pozdravlje. 11 

Evo ovako doslovce jedan svećenik, kojemu tiskah 
ime, a sad ga ne iznosim. Poznadu ga dobro po 
Primorju hrvatskom, jer se hvalio, da mi je pošteno 
odkresao i začepio usta. Drago mi je u jednu konsta- 
tovati, da taj Velečastni nije imao ništa s „Novim 
listom 11 ; ali mi je u drugu žao, što Velečastni nije 
uložio toliko truda, da razumije, za čim je, išao onaj 
moj članak. Potvara me s denuncijanstva. Čudno! Ta 
njegovo je ime bilo tiskano u „Novom listu 11 , dakle 
u javnosti, gdje ga je mogao svak čitati. Nije trebalo 
moje denuncijacije. Kad bi bilo razloga, ja bih službeno 
obaviestio svoga Nadpastira kao fiscus dioecesanus, a 
ne bih vješao na veliko zvono, kao Velečastni što 
vješa svoj list. List njegov iznosim, da vide braća 
svećenici, kako mi je začepio usta, a da i njega sjetim 
one katoličke: „Nemo malus praesumitur, nisi probe- 
tur“, i još: „Nolite ducere iugum cum infidelibus 11 , pa 
ni „bona fide 11 i „materialiter 11 , Dr. Fran Binički. 

:i: ) S tom žalostnom činjenicom moralo bi se s naše strane 
računati na drugi način, koji nam ne bi još više vodio naroda 
k „Novomu Listu", već ga naprotiv od toga framasonskoga gnusa 
odvodio. U tom se je pogledu u nas do sada puno griešilo, a ne¬ 
prijatelji bi se naši, to se zna, samo uviek tomu obradovali. Ali što 
je bilo do sada, neka ne bude od sada. Ljudi smo, pa pogriešimo 
i najbolji; ali budimo na mjestu ljudi i ne tražimo sebe, pa se i 
iz pogrješke svoje naučimo pameti po onoj: „Errando discimus". —Ur. 

Br. 11. Vrhbosna — 1094. 


Rieka: Hodočašće iz Trsata u Loret. Primismo 
ovaj oglas: 

Prigodom proglašenja jubileja po sv. Otcu papi 
Piju X., obzirom na petdesetgodišnjicu proglašenja 
bezgrješnog Začetka Prebi. Dj. Marije bit će po pri¬ 
mjeru prošlih hodočašća i ove godine hodočašće iz 
Trsata u Loret, i to dne 5. srpnja. 

Istoga dana oko 4 sata po podne jest sastanak 
u crkvi Prebi. Djevice Marije na Trsatu, zatim blago¬ 
slov hodočastnika, a onda procesija preko Rieke do 
parobroda. — Odlazak parobroda tačno u 7 sati na 
večer. — Na parobrodu pred večer litanije, molitve i 
pjevanje. — Dolazak u Jakin (Ancona) 6. srpnja u 
5 sati u jutro. — Posebni vlak odvest će hodočastnike 
do postaje Loret. Odavle ide procesija do svete Kućice. 

U crkvi je- najprije pozdravna propovied,, zatim 
pjevana sv. misa u hrvatskoj kapeli sv. Ćirila 
i Metoda, poslie toga će gg. svećenici služiti sv. 
mise, a ostali će po volji obavljati svoju pobožnost i 
razgledati crkvu. — U 4 sata po podne sastanak u 
crkvi, oprostna propovied, zatim odlazak. 

U Jakin se dodje natrag oko 6 sati po podne. 
Tu se možemo zadržati 2 sata, da hodočastnici tom 
prilikom podju u grad. Odlazak iz Jakina u 8 sati na 
večer. Povratak na Rieku dne 7. srpnja u 5 sati u 
jutro. — Sa parobroda ide procesija u kapucinsku 
crkvu. Tamo će biti pjevana sv. misa sa propoviedju, 
Tebe Boga hvalimo, i tim će biti svršeno. 

Na ovo hodočašće neka svatko uzme samo toliko 
robe, koliko, na sebi nosi. Sve je osim toga suvišno 
i samo na nepriliku, osobito kovčezi i veće putne torbe. 
— Gg. svećenici umoljavaju se, da sa sobom uzmu 
reverendu, roket i kvadrat (biret). Obje noći spava se 
na moru. — Tko se unapried predplati, moći će do¬ 
biti krevet za 1 K po noći. Na parobrodu će moći 
svatko kupiti dobre i dosta jevtine hrane i pića. — 
Tko bi medju tim htio imati talijanskog novca, neka 
izvoli poslati, da mu se promieni. 

Ciena za parobrod i željeznicu iz Rie¬ 
ke do Loreta i natrag na Rieku jest za 
II. razred: 14kruna, a za III. razred: 10 kruna. 

-— Zadnji rok prijave jest do 20. mjeseca lipnja. 

Kod ukrcavanja na parobrod i željeznicu mora 
svatko u ruci držati biljet, koji će dobiti, kad se pred¬ 
plati, da se odmah vidi, tko spada hodočašću. Bude 
li više parobroda, svatko će morati ići na onaj paro¬ 
brod, koji će biti na biljetu označen. 

Naglašuje se, da će eventualni čisti 
ostatak od ovoga hodočašća biti za grad¬ 
nju nove, toli potrebite crkve čč. oo. kapu¬ 
cina na Rieci, koja se započela ove godine pri¬ 
godom petdesetgodišnjice proglašenja dogmata Bez¬ 
grješnog Začetka. Ista crkva bit će posvećena u čast 
Majke Božje Lurdske. 

S ovim hodočašćem bit će spojeno ho¬ 
dočašće u Rim, ako se javi barem 40 hodo¬ 
častnika. Rimski bi hodočastnici išli s prvim hodo¬ 
čašćem u Loret i natrag do Jakina, gdje bi bio raz- 
stanak. Loretski hodočastnici vratit će se, kako je prije 
naznačeno, s parobrodom na Rieku, a rimski će istu 
večer odputovati vlakom u Rim, kamo će stignuti 
7. srpnja u jutro, gdje će ostati do 16. srpnja u jutro, 
kad će se vratiti natrag i doći po podne u Jakin. 
Odlazak iz Jakina s parobrodom jest isti dan u 8 y 2 


na večer, a dolazak na Rieku jest 17. srpnja oko 
6 sati i 30 časaka u jutro. Ciena ovomu hodo¬ 
čašću jest 160 kruna. Pod tim se razumieva put 
za parobrod i željeznicu iz Rieke u Loret do Rima i 
natrag na Rieku, zatim obskrba u Rimu od 7. do 
15. srpnja uključivo. Pod obskrbom razumieva se stan, 
doručak, objed i večera. 

Za oba hodočašća prima predplatu samostan 
oo. kapucina na Rieci, a za hodočašće u Rim veleč. 
g. župnik Andrija Pobor preuzima upravu i do¬ 
pisivanje. 

Za samostan kapucinS: Andrija Pobor, 

O. Bernardin, župnik u Triblju, 

provincijal. z. p. Grižane (Hrv. Primorje). 

Mitrovica: Molba. Preporučujemo svojim čitate¬ 
ljem ovu poslanu nam molbu: 

Težak i pregorak je položaj siromašnih grkoka- 
toličkih vjernika u gradu Mitrovici. Dok u tom gradu 
imaju razne konfesije svoje prekrasne crkve, jedino 
1200 siromašnih grkokatoličkih vjernika nema uprav 
nikakove crkve. Uz milostivu dozvolu preuzvišenoga 
gospodina Josipa Jurja Strossmayera, biskupa djako- 
vačkoga, i uz dobrotu veleč. rimokatoličkoga župskog 
ureda u Mitrovici, od godine 1886., kako je osnovana 
ovdje župa, pa sve do danas služi grkokatolički sve¬ 
ćenik svetu službu Božju u malenoj i vlažnoj, za liepi 
iztočni obred skroz neprikladnoj kapeli sv. Roka na 
istoimenom groblju. U tu kapelu može stati jedva 50 
ljudi, dok ostali, da zadovolje svojoj vjerskoj dužnosti, 
moraju stajati napolju po blagoslovljenim grobovima 
mrtvih; s toga razloga i školska djeca uobće crkve 
ne pohadjaju. Srce svakoga čovjeka, osobito njihova 
svećenika mora se razžaliti, gledajući taj siromašni 
narod, jednako poznat sa svoga nabožnog čuvstva i 
poštenog života, kao i sa svoga siromaštva, kako trpi 
pod vedrim nebom, slušajući službu Božju na ciči 
zimnoj, na sparini ljetnoj i za nepogode vremena, da za¬ 
dovolji svojim vjerskim dužnostima; dok se stariji, 
slabiji i nemoćniji s toga razloga odbijaju od službe 
Božje, od svoga svećenika i svoga liepog iztočnog 
obreda. — Podpisani se zato obraćam ovim na pobo¬ 
žni naš hrvatski narod, poimence na rodoljubno svećen¬ 
stvo, požrtvovno učiteljstvo i sve ostale korporacije 
kao i patriotične novčane zavode s molbom, da se 
svojim novčanim darovima i prinosima sjete ovih bie- 
dnika, te im omoguće gradnju crkve još ove godine, 
jer ti ubogi župljani, kojih pretežnija čest bavi se 
nadničarstvom, kojim težko prehranjuje sebe i svoje obi¬ 
telji, ne bi mogli sami nikada doći do svoje crkve. 

Za sve plemenite darovatelje molit će se i pod¬ 
pisani i njegovi župljani, da im dobri Bog obiljem 
svojih nebeskih milosti stostruko naplati svaki i naj¬ 
manji dar u tu svrhu namienjen. 

Dobri Bog, sladko Srce našega Spasitelja i s njim 
prečista Bogorodica bili nam u pomoći, da ova molba 
nadje odziva u miloj nam domovimi hrvatskoj i u narodu 
našem, poznatom sa svojih žrtava za svoju šv. vjeru 
i Crkvu. 

Svaki i najmanji dar u tu svrhu primit će pod¬ 
pisani župski ured i oglasiti u novinama, te ga namie- 
njenoj svrsi privesti. 

Grkokatolički župski ured u Mitrovici. 

Vladislav Hranilović, župnik. 



Francezka: Papin prosvjed. 

FRANCEZKA. 

Papin prosvjed. Grof Albert de Mun upravio 
je parizkomu listu ,,Croix“ ovaj važni članak: 

Rimsko putovanje donosi plodove, što ih od 
prvoga dana mogosmo izčekivati. Slobodno je zidar¬ 
stvo dobro znalo, što hoće, kadno je s obje strane 
gorja radilo na sbliženju francezko-talijanskom; pri¬ 
pravljalo je tako neoborivu uvredu francezke vlade 
spram papinstva. Ono prosljedjuje svoje djelo, a do- 
gadjaji, kojih niti ono drži u svojih rukuh, razvijaju se 
sa neizbježivom logikom. 

Nitko doista ne može predmnievati, da se čin, 
onako zamašan u svom načelu i u svojih posljedicah, 
može izvršiti po prvi put, a da papa svečano ne pro¬ 
svjeduje protiv prekršaja diplomatskih pravila, popri- 
mljenih od prije trideset i četiri godine od svih država 
katoličkih. Nikakov precedens, nikakova izjava nije do¬ 
puštala pomisliti, da će se pogledom na ovu tačku 
držanje svete Stolice promieniti. Izvjestni neki dnevnici 
izmedju onih, što žale danas situaciju, koju je bilo 
jučer toli Jasno predvidjeti, hoće da odkriju u noti 
kardinala Merry del Vala navještaj nove politike. To je 
čudna iluzija. Usudjujem se reći, da papa Leon XIII., 
onako prožet veličinom pontifikata rimskoga, toli od¬ 
lučan u revendikaciji svojih prava, ne bi se bio izjavio 
uvriedjenim sa manje energije, nego što se je izjavio 
njegov nasljednik. Pijo X. prosliedio je samo tradiciju, 
ukorienjenu onamo od okupacije Rima po monarhiji 
talijanskoj. On je to bio dužan Stolici apostolskoj, 
svojemu dostojanstvu i svojoj nezavisnosti. 

Ako to strahovito pitanje, postavljeno odkad je 
papa zatvoren u Vatikanu, danas iznova izlazi pred 
savjest svieta, to nije odgovornost na njemu, nego na 
onih, kojih otajne namjere, podupirane grješnim lako- 
umljem, izazvaše hotimice ovo grubo prenuće. 

Njihov je trag lasno razpoznati u nizu činjenica 
onomu, koji hoće da ih posmatra misaono. Treba pro¬ 
niknuti u tu instruktivnu povjest, da razkrinkamo lice¬ 
mjerje razputana biesa protiv papina prosvjeda. 

Iznajprije, prema običajnoj taktici sekte, hinili su, 
da je putovanje u Rim jednostavan čin internacijonal- 
ne udvornosti: treba da predsjednik republike vrati 
kralju Italije u njegovoj metropoli posjet, što mu ga 
je on učinio u Parizu. To je sasvim prirodno. 

Da bi baš ovaj posjet, odavna dogovoren, a koji 
se mogao, kad ne bi prikrivao zlih namjera, udesiti 
na kakav drugi način, imao za glavnu svrhu povući 
za sobom drugu, poradi neizbježive posljedice, to se 
oni čuvaju iztaknuti u sav glas. 

Kad je iznesena pred parlamenat razprava o 
kreditu zatraženom za putovanje, podvostručila se 
opreznost: Delcasse u komori ne reče ništa; glas 
Castellanov, koji je navieštao pogibao, izgubio se u 
buci, što ju mudro izazvao Brisson. Delcasse u senatu 
samo uvjerava, da putovanje ne krije nikakove uvred¬ 
ljive namjere ni spram koga. Combes je šutio, znajući 
dobro, što hoće i za što ne govori. Glasovali su. U 
onih, što su bili medju desetoricom oporbenjaka, danas 
je barem čista savjest. 

Zatim se putovalo. Je li imao Delcasse do konca 
tvrdokornu iluziju o spretnoj kombinaciji, koja mu 
dopuštala poslušati slobodno zidarstvo, a da se ne 
zamjeri odviše svetoj Stolici? Da li mu je Barrere dao 
u tom neku otajnu nadu? Chi lo sa? 


Ali on je već bio u drami jednostavna comparse*), 
kao i sam Loubet. Sa trga Beauvan vodio je Combes 
putnike, a slobodno zidarstvo, kojemu je toli dobro 
poslužio, dalo im to i vidjeti kličući: Živio Combes! 
Živjela antiklerikalna Francezka!“ 

Sve ovo i ostalo, što svak zna, sbivalo se u 
Vječnom gradu, pred očima pape. Tako se htjelo, a 
samo u svrhu, da on bude primoran prosvjedovati. Oče- 
vidnost situacije morala ga je doista nuždno na to sklo- 
nuti. Kako li bi triumfirali, da je šutio! Sa kakovim 
bi veseljem oni, što ga danas obtužuju sa bezumna 
nasilja, proglasili njegov konačni uzmak! 

Trebalo je dakle, da papa prosvjeduje: da će tako 
biti, nije francezka vlada sumnjala. Combes manje, 
nego itko drugi. On je izčekivao ovaj posvjed, on ga 
je želio, jer je htio da crpe iz njega traženu izliku 
za konačni prelom. To je bio razlog putovanju u Rim. 

Ipak, da se poštedi, mislim, u koliko je bilo mo¬ 
guće, „narodnost spojena — kako veli sam prosvjed 
— najtjesnijimi tradicijonalnimi vezovi sa rimskim 
pontifikatom“, to je svečani akat po želji svete Stoli¬ 
ce pridržao karakter otajan i čisto diplomatski. Nije 
mu bila dana nikakova javnost. 

Što dakle? Hoće li se on izgubiti skupa sa pro¬ 
bitci toli mudre kampanje i izčeznuti u kancelarijskoj 
tami? Delcasse bi to bez sumnje htio, kao što je htio, 
da se nadje kakova combinazione, te Loubet posjeti 
u Rimu i kralja i papu, kao što bi on bio htio, da 
se Loubet ne šeće trgom sv. Petra! On je pokušao 
sa velikim sredstvom, kojim je uspio kod-iglasovanja 
za kredit. Tada se reklo : „Mi papu ignoriramo, to je 
sve!“ Sada se govori na quai-u d’ Orsay: „Prosvjed? 
Da, doista, nešto se govori o tom. Ali mi ignoriramo, 
mi ignoriramo, ne govorimo o tom više!“ 

Medju tim je Combes bdio! I dok je Delcasse 
nastavljao ignorirati, najednom objelodani Jean Jaures 
u komori kao slučajno, kao najneiz čekivaniju indi¬ 
skreciju prosvjed svete Stolice. Odakle je znao? Tajna 
i slobodna zidarija! 

U ovom udaru treba se diviti Combesu. 

U jedan mah, kao na kakovu lozinku, bukne 
srdžba iz svih redova ,,bloka“. Papa je izazvao Fran- 
cezku! Ni čas se ne smije izgubiti, treba odazvati na¬ 
šega poslanika i odkazati konkordat. 

Pa prema klasičnoj metodi označeni su unapried 
kao zli gradjani, kao neprijatelji domovine oni, koji 
ne diele tu srdžbu, ili bolje, oni, koji ju, povriedje- 
ni bolno u svojoj vjeri, okreću protiv pravih i jedinih 
izazivača, protiv ljudi, kojih kobna politika dovela nas 
je do ove skrajnosti. 

Rimljani! kliču nam već sa praga svih loža. Ri¬ 
mljani, koji predpostavljate papu Francezkoj, i koji u 
svrhu, da sudjelujete u utrnuloj prepirci jednoga sba- 
čenog pape, hoćete da nam sprečavate slobodu naše 
internacijonalne politike! 

A mi se nasuprot, sigurni naše savjesti, kao do¬ 
bri katolici, proglasujemo dobrimi, vrlo dobrimi Fran- 
cezi, isto tako tvrdimi u svojoj vjeri kao i u svojem 
patriotizmu, i s toga dvostrukog razloga žarko privr- 
ženimi staroj i kršćanskoj tradiciji naše zemlje; slo¬ 
bodni u svojih uvjerenjih, prosti od otajnih sugestija, 
što vladaju našimi protivnici, mi mislimo kao držav- 


*) Niemo lice u teatru. 

nici svih vremena, dapače kao i oni, što su bili veoma 
udaljeni od našega vjerovanja, da bi prelom s papom 
bio najkobnija zločinačka ludost po našu domovinu. 

A što se govori o povriedjenoj Francezkoj, to je 
čudnovata sbrka pojmova. Sta? Vi ste htjeli, da Loubet, 
prolazni glavar narodnosti, vezane s papinstvom sto- 
ljetnimi tradicijami i svečanimi ugovori, podje u Rim 
ignorirajuć papu, a u svrhu, da pokaže preziranjem, 
što je najgora uvreda, vašu odluku: nemati više s njim 
ništa zajedničko! Vi ste ga onamo poveli, praćena od 
najžešćih neprijatelja Crkve i entuzijastičkimi klicaji; 
pa kad papa, kojemu ste tako pokazali svoje prezira¬ 
nje, prosvjeduje proti toj proračunanoj uvredi, onda se 
vi usudjujete vikati, da je provokacija! I to nije dosta! 
Ovomu suverenu bez države, čijoj se vi nemoćnosti 
rugate svojim kukavnim kretom, a koji u odgovor 
ima samo veličinu ideje, kojoj je on čuvar u svietu, vi 
se usudjujete prigovarati ono, što vi zovete izpraznom 
i bezplodnom žaobom njegove vremenite ambicije! 

Ali zar ne znate, da izvjestna pitanja, što su 
jednoga dana riešena silom, driemaju medju tim u 
dubini duša, i da ima prava, što su ugušena na oko 
vremenom, a kojih neumrla revendikacija preživljuje 
sve propise? 

Ostavimo dakle tu hinjenu indignaciju! To, što 
se pošlo izvesti u Rimu, nije čin internacijonalne u- 
dvornosti, nije dapače niti kakov diplomatski korak, 
niti kakovo djelo spoljašnje politike, nego je to djelo 
politike unutarnje. 

Clemenceau sa svojom običajnom preciznošću 
reče jučer u „Aurore": „Tu je pitanje unutarnje poli¬ 
tike po sriedi. Poradi namjera unutarnje politike bilo 
nam je nuždno upoznati sredstvo, kojim se jedna stra¬ 
na vlada ... ne plaši posredovati u činu naše spo¬ 
ljašnje politike, koji je izravna, neposredna posljedica 
naše unutarnje politike." 

Evo to je jasno. Neka nam se više ne govori o 
posjetu udvornosti, o interesih ekonomskih, o sbliže- 
nju Italije i novih savezih! Nije se o tom radilo u Rimu: 
pošlo se onamo, da se potvrdi manifestacijom organi- 
zovanom kosmopolitskim framasonstvom politika, koja 
sva sastoji u ratu proti katolicizmu! Pošlo se onamo 
tražiti sredstvo preloma sa Crkvom i s njezinim pogla¬ 
varom. Evo to je provokacija. Druge nema. Ona je 
upravljena proti nam, proti katolikom. Mi ju i moramo 
objaviti. Jer ako trpimo, ako smo poniženi, ako se pla¬ 
šimo po našu zemlju kobnih posljedica te toli grješne 
sgode, mi ne ćemo, da je za to Francezka odgo¬ 
vorna. Nije Francezka povela Loubeta u Rim, već jedna 
stranka, ona, u koje je sada vlast, a koja ju sutra ne će 
imati, ako mi znadnemo to htjeti. 

Treba to izjaviti u sav glas, da se zaprieči budu¬ 
će eventualnosti. Treba takodjer, da se to uzčuje ne 
samo u nas, nego i van, svagdje, gdje je ime 
francezko ljubljeno i poštovano, da tako najveći 
katolički narod ne kompromituju za uviek ludovi, koji 
ju sada drže u robstvu. 

O papinoj prosvjednoj noti piše Artur Loth u 
listu „Verite": „Indiskrecijom proračunanom od mini¬ 
starstva izručena je papina nota javnosti žurnala Jau- 


resova („Humanite"). Manevar je jasan. Combes je 
htio dati većini prigodu, da učini novu antiklerikalnu 
demonstraciju, koja bi učvrstila njegov položaj pred 
parlamentom i pred zemljom, a i sredstvo, da postavi 
pitanje odjeljenja Crkve i države. 

Moguće, da se ovo pitanje još ne će odlučno 
riešiti; ali jedanput stavljeno, bit će ono kao neka 
trajna prietnja prema svetoj Stolici, kao sredstvo, kojim 
se ima plašiti kler, i kao stalna tačka novoj orienta- 
ciji politike antiklerikalne. 

Clemenceau veli u »Aurore« povodom papine 
note: »Tu je pitanje unutarnje politike po sriedi.« On 
veli istinu. Ovo pitanje unutarnje politike jest pitanje 
klerikalizma. No ovaj put stupit će ono u periodu ra¬ 
dikalnih riešenja. Rat sa Crkvom dosiže skrajnu tačku. 
Mi stojimo pred prelomom, pred ocjepljenjem, da prie- 
djemo zatim k otvorenom progonstvu, k tiraniji držav¬ 
ne bezbožnosti." 


Prosvjeta. 

Život katoličke Crkve. Poučna i molitvena knjižica za mla¬ 
dež i odrasle. Prema O. Leonardu Goffine-u priredio i izdao „Sbor 
duhovne mladeži zagrebačke". Četvrto izpravljeno i popunjeno 
izdanje. S dopuštenjem crkvene oblasti. 1904. Dionička tiskara u 
Zagrebu. (Str. VIII. -|- 599.) Ciena samo 1 K za jednostavan vez, 
a 2 K za zlatorez. 

Ne bi u istinu smjelo biti katoličke hrvatske kuće bez ove 
krasne knjige, koja nas upoznaje sa životom katoličke Crkve. 
Hrvatskom svećenstvu knjiga je ova već dobro poznata iz priješnjih 
izdanja, pa će ju sada uznastojati što više razširiti medju hrvat¬ 
ski narod. Ovaku knjigu narod će hrvatski jedva dočekati, samo ga 
treba s njom upoznati, a to je baš prieka potreba danas, kad ga 
toliki nekakovi „prosvjetitelji" stali oživljavati svakim drugim živo¬ 
tom, samo ne životom katoličke Crkve, u koje jedine jest put, istina 
i život. 

„Nabožna knjižnica". S dopuštenjem duhovne oblasti. Ure- 
djuje dr. Ivan Dujmušić. Izdaje i naručbe prima „Skladište dćvocijo- 
nalija" S. Vuković u Sarajevu, bogosl. sjemenište. 

Imamo već pred sobom 3 broja ove „Nabožne knjižnice". 

Br. 1. „Milostna devetnica na čast sv. Franji Ksa- 
veru". (Str. 32.) Ciena 10 filira. Želimo, da se ovaj broj što više 
razširi u narod hrvatski, da nam se po njem narod upozna s de- 
vetnicom, po kojoj je bezbroj vjernika dobilo vanrednih pomoći od 
sv. Franje Ksaverskog. 

Br. 2. „Uspomena na prvu sv. pričest". (Str. 64.) 
Ciena 20 fil. Osobito katehetom i dušobrižnikom preporučujemo 
ovu sgodnu knjižicu za prvopričestnike. 

Br. 3. „Idimo na sv. misu" izaći će još ovoga mjeseca. 

Br. 4. „Slava Djevici bez grieha začetoj". Prilog k 
jubileju. (Str. 48.) Ciena 20 fil. Ovaj broj ima na omotu sliku Ne¬ 
oskvrnjene s nadpisom: „Spomen na jubilej bezgrješnog Začetka". 
Knjižica je razdieljena u 3 diela. Prvi dio govori o jubileju; u 
drugom je devetnica u čast bezgrješnom Začetku; u trećem su 
kratki časovi u čast Neoskvrnjenoj. Knjižica liepo opremljena sama 
se najbolje preporučuje za ovu jubilejsku godinu bezgrješnog Začetka. 

„Nabožna knjižnica", kako se vidi, bit će skup malih nabožnih 
knjižica. Svaki broj jest za sebe cjelina, tako te se može napose 
kupovati. Plemeniti ovaj podhvat najtoplije preporučujemo našim 
čitateljem, osobito braći dušobrižnikom i katehetom. 


Uredjujc dr. Ivan Šarić. 


Izdaje Kaptol vrhbosanski. 


Tiska „Bosanska Pošta" u Sarajevu. 






VRHBOSNA 

KATOLIČKOJ PROSVJETI. 

Broj 12. U Sarajevu, 20. lipnja 1904. God. XVIII. 


Boj protiv 

Qdlični borac katoličke stvari u posestrimi Sloveniji, 
dr. Evgen Lampe, koji je putovao lanjske 
godine po Njemačkoj, Englezkoj i Francezkoj, da pro¬ 
učava prilike i borbe tamošnjih katolika, opisao je u 
slovenskom katoličkom dnevniku „Slovencu" u više 
članaka patnje i progonstva, kojim su izvrgnuti kato¬ 
lici francezki. Mi ćemo ovdje donieti nekoliko njegovih 
podataka, jer nam doista vjerno prikazuju žalostno 
stanje, u kojem se danas nalazi katolička Francezka, 
a bit će u njih i dosta pouke za naše danas prilike 
u Hrvatskoj. 

I. Progonstvo katolika u Francezkoj. 

Borba protiv kršćanstva uzbjesnila je u najžešćem 
obliku. Nastalo je pravo progonstvo kršćana. Revo¬ 
lucija je zahvatila vjersko područje. Framasoni su na 
zadnjih izborih osvojili podpuno državnu vlast i sada 
se njom služe u svoje svrhe. Svaka dosad francezka 
revolucija prešla je francezke granice i našla odziva 
po ostaloj Evropi. Zato je naša dužnost, da pozorno 
nrotrimo ovaj pokret i njegove uzroke, jer drugčije 
ne ćemo moći ni mi izbjeći toj istoj sudbini, što sada 
hara-u zemlji francezkoj. 

Nabrojit ćemo najprije nepravedne zakone zad¬ 
njega vremena, što su ih framasoni polako stvarali u 
francezkom državnom saboru, da priprave tlo za po¬ 
sljednji udarac, što će uništiti katolicizam. 

1878. — Dne 18. rujna izustio je u Romansu 
Gambetta bojnu lozinku: ,,Le c 1 e rica 1 ism e, 
c’ est 1’ ennemi — klerikalizam je naš ne¬ 
prijatelj!" Što liberalci misle, kad izgovaraju rieč 
„klerikalizam", to su pokazali skoro ovi dogadjaji. 

1880. — Ministar Freycinet započe progoniti 
samostane. Dekretom od 29. ožujka zapovjedi isusov¬ 
cem, dominikancem, benediktincem i drugim redovni¬ 
kom, da se moraju razići. Ako ne ostave sami svojih 
kuća, protjerat će ih vojničkom silom. 

Iste godine nametnuli su samostanom iznimne, 
veoma visoke poreze, koje su smjeli porezni organi 
po svojoj volji još povisiti. 


kršćanstva. 

1881. — Iz mnogih bolnica iztjeraše redovnice. 
Unatoč prosvjedovanju i manifestacijam naroda za- 
mieniše redovnice svjetovne služavke. 

1882. — Zakon od 28. ožujka zabranjuje svim 
pučkim učiteljem, da ne smiju više u crkvi pjevati ni 
svirati uz orgulje. 

Okružnica od 2. studenog zapovieda, da se moraju 
iz škola ukloniti sv. razpela. U izvršivanju ovoga na¬ 
loga postupali su, svetogrdno. U više obćina pogr- 
djivali su propelo. U Parizu n. p. bacio je prefekt 
scinskog departementa, žid Herold, sveto propelo u 
blato. 

Ovih dviju godina počeli su zabranjivati redov¬ 
nikom školsku pouku. 

1883. — Okružnica ukida vojničke mise i za¬ 
branjuje vojnikom prisustvovati kod bogoslužnih obreda. 

1884. — Nalog od 14. prosinca ttkida katoličke 
universitetske fakultete. Samo još ostaju protestantski. 

Sabor primi ove godine zakon o razrješivanju 
braka. 

1886. — Vlada zapovieda, da se mora zatvoriti 
radnička kapelica u Chateauvillainu, te pošalje vojničku 
silu, da izvrši ovu zapovied. Radnici brane kapelicu, 
a vojnici pucaju na njih. 

Zakon od 30. listopada zabranjuje svim redovni¬ 
kom, da ne smiju više biti obćinski učitelji. 

1888. — Vlada zabrani činovnikom, da ne smiju 
više učestvovati korporativno kod crkvenih obhoda. 

Od godine 1882. do 1896. uništi vlada kanoni- 
kate. Mnogim biskupom i oko 2000 svećenika ustavila 
je plaću. Svećenik ili biskup, koji bi kritizirao vladine 
naredbe, bude kažnjen tim, da mu se obustave dohodci. 

U proračunih od g. 1877. do 1892. budu brisane 
svote za katolička sjemeništa. Židovska pak i prote¬ 
stantska dobivaju ih i u napredak. 

Od g. 1892. do 1900. bilo je primljeno više iz¬ 
nimnih zakona protiv redovnika. Redom im se odu¬ 
zimaju škole i bolnice. Činovnikom bude naloženo, 
da šalju svoju djecu samo u državne bezvjerske škole. 
Činovnik, koji bi dao svoje diete u samostansku školu, 
gubi službu. U Rouenu moralo je mjeseca studenoga 





210 


Br. 12. — Vrhbosna — 1904. 


1892. radi ovog naloga 78 činovničkih obitelji izvaditi 
svoju djecu iz redovničke škole. I siromake pritiskuju. 
Siromakom, koji imaju djecu u redovničkih školah, 
uzkraćuju se obćinske podpore. 

U više obćina zabranili su framasonski obćinski 
načelnici svećeničko odielo. Prvi „liberalni" načelnik, 
koji je globom kaznio svećenika, što je nosio reve- 
rendu, bio je u Kremlin-Brietru u parizkoj okolici. 
Čast, komu čast! Uz sve globe svećenici hodaju ipak 
još svi u reverendah. 

Ali u najnovije vrieme postadoše francezki Ne- 
roni gotovo pijani od svoga jakobinstva. Ministri i na¬ 
čelnici natječu se medju sobom, tko če iznaći šta 
novo, tako te postaju već smiešni. Navest ćemo niže 
nekoliko primjera toga divljačtva i jakobinstva. 

II. Framasonske osnove. 

Framasoni su iznieli svoj nacrt, koji treba da 
izvrše francezka vlada i sabor. Oni vele: 1. Sadašnji 
zakon proti crkvenim redovom ne izpunja još ono, 
što žele slobodnjaci; ovo je samo prvi pokušaj, koji 
treba da se nadomjesti novim zakonom, što će sasvim 
onemogućiti djelovanje svakom crkvenom družtvu bilo 
u školi ili u bolnicah. 2. Neka se proglasi državni 
monopol školske 'nastave, koji treba da se podpuno 
lajicizira, tako da svećenik uobće ne smjedne više po¬ 
učavati. 3. Bogoštovni proračun neka se izbriše i 
Crkva posve odieli od države. 

„Razstava Crkve od države", to je sada glavno 
pitanje. Ako bi došli francezki katolici poradi nje u 
iste prilike, kao što su na primjer katolici u sjevernoj 
Americi, gdje baš ova razstava donese katolikom pod- 
punu slobodu razvitka,, onda bi možda bilo to u Fran- 
cezkoj korak k oporavljenju. U prvom redu izgubila 
bi vlada svaki uticaj kod imenovanja biskupa — veoma 
važna stvar! Ako ima neprijatelj pravo odredjivati 
osobe, koje imaju da budu generali neprijateljskoj 
armadi, onda si može svatko misliti, da ne će izabirati 
svojim neprijateljem baš najboljih vojskovodja... Svi 
su danas francezki ministri framasoni. Po konkordatu 
pak ima francezka vlada prava katoličkih vladara! 
Možebit da bi bilo za ojačanje katoličke sviesti još i 
dobro, kad bi se razstava strogo izvela. 

Ali Francezi ne misle na pravu razstavu. Oni 
misle samo na tlačenje i progonstvo. Na više mjesta 
oteli su framasoni redovnikom sav imutak te ga medju 
se porazdielili, kao nekada njihovi predji pod križem. 
Za „javne koristne svrhe", što je obećala vlada, nije 
ostalo na ovaj način ništa. Veći dio otišao je za ab- 
sint. Ovu politiku smjeraju sada protegnuti i na žup¬ 
ske crkve, koje dosad još uživaju pravo na sigurnost. 
Ako opliene svećenike, ne će baš puno dobiti, jer se 


već vlada pobrinula, da ništa nemaju. No crkve bi 
upotrebili za pojate, za plesališta ili za hramove; ta 
od crkve sv. Genoveve stvoriše „Panteon", gdje štuju 
Voltaira, Rousseaua, Jupitra, Atenu i ono njihalo, kojim 
je Faucault dokazivao, da se zemlja kreće oko svoje 
osi. Na vrhu kupole ostao je još križ — velik, krasan, 
križ. „Dolje s njim!" veli Combes. I htjedoše da ga 
skinu. Ali poradi težine njegove a na tolikoj visini 
moradoše odustati od te nakane. Bog zna, šta bi bili 
metnuli gore? Po svoj prilici kakovu Veneru, jer se 
to božanstvo danas najviše štuje u Francezkoj. Mnogo 
crkava već je zatvoreno, a u Parizu namjeravaju sagra¬ 
diti muslimansku mošeju. Hoće li se Combes suprotiti 
tomu klerikalizmu? 

Kod banketa iza odkrića spomenika galskomu 
vojskovodji Vercingetorixu (11. listopada 1903.) izjavio 
je Combes kod čaše rujnoga vinca opet svečano, da 
će protjerati sva crkvena družtva i da će izvesti raz¬ 
stavu Crkve i države. Njegovi saveznici u novinah 
dosta jasno govore, šta to znači. 

Framasonsko glasilo „la Raison" pisalo je 
iza škandala, što su ga počinili vladini derani u pa¬ 
rizkoj župskoj crkvi „Notre Dame de Lorette": „Mi 
hoćemo škandale u crkvah i tučnjave na svetom mje¬ 
stu; mi hoćemo svetogrdja za izsmjehavanje i okršaje 
o podnožju oltara kao na bojnom polju." Isti list, 
kojemu je sada urednik podli ex-abbe Charbonnel, 
izjavio je nedavno : „Svećenik je izvan zakona i izvan 
čovječanskog družtva poradi bezstidnosti svojega zva¬ 
nja i poradi nečastnosti svojega odiela. Proti njemu 
dopušteno je sve, jer civilizacija ima pravo, da se 
brani od njega svimi sredstvi. Proti svećeniku nema 
strpljivosti niti milosrdja. On je biesan pas, što ga 
smije bez kazni ubiti svatko, koji ga sretne. Progon¬ 
stvo, ostracizam, vječni zatvor, lanci i udarci — sve 
je dobro, sve je zakonito proti njemu. Da se mi još 
pogadjamo s ovakimi ljudmi? Ne, već udarite ga, 
ubijte ga, jer smrtna kazan, kolikogod bila sramotna, 
nije dosta mučna za ovakog otrovnika. Obzir na čovje¬ 
čanstvo izčezava proti njim, koji su se stavili sami 
izvan čovječanstva!" („Raison", 21. prosinca 1902.) 

Tako pišu članovi vladine većine! 

To je značenje Combesovih fraza o „razstavi 
Crkve i države". 

To su oni, kojih politiku hvale naši liberalci ! 
To su oni, na koje kao na liep izgled neki dan upu¬ 
ćuje hrvatskog seljaka urednik zagrebačkog ili bolje 
tudjinskog „Doma", t. j. tajnik „Matice hrvatske". 

Kažu, da se bore proti „klerikalizmu". Što znači 
ova fraza, kazao je u saboru socijalistički zastupnik 
Sembat, kad je dovršio svoj govor: 

„Za redovnici potjerat ćemo preko granice žup¬ 


nike ! 



211 


Boj protiv kršćanstva. 


Tako je sada u Francezkoj. A zašto? Organi- 
zovanih framasona ima u Francezkoj 25.000, katolika 
pak ima preko 30 milijuna. Ali framasoni su si pri¬ 
dobili vodstvo političkih stranaka, katolici pak držali 
su se vjerno one lozinke: Vjera se ne miešaj u politiku! 
Zato imadu katolici doduše bolnica i dječjih zavoda 
na pretek, ali nijedne stranke. Framasoni iz- 
kazuju se njim sada zahvalni za njihovo humanitarno 
djelovanje tim, što ih nečovječjom surovošću izgone, 
bacaju sirote na ulicu i samostane pretvaraju u kasarne 
i framasonska sborišta. 

III. ,,Bloc“. 

Protukršćanske stranke u Francezkoj sjedinile su 
se u saboru. Ovaj savez zove sa u francezkom novin¬ 
stvu „vladin bloc“. U njem su svi framasoni, socijalni 
demokrati, radikalci, komunisti i slična družtva. Proti 
njim je nekoliko katolika, kojim pomažu nacijonalisti 
i ,,liberalci“. Francezki su naime „liberalci" nešto dru¬ 
gačiji, nego n. p. njihova kranjska i hrvatska po imenu 
braća. Uvjereni smo, da su naši liberalci na strani 
Combesovoj te da su samo žalostni, što on ne može 
i' po naših krajevih izvršivati svojih krvničkih poslova *). 

Francezki akademik E. Faguet izdao je nedavno 
knjigu ,,Le Liberalisme". U ovoj knjizi veli, da 
je on liberalac najčišće vrste, koji hoće doista slobodu 
za sve. ,,Nu — nastavlja — kamogod pogledam oko 
sebe, ne vidim u Francezkoj nijednoga liberalca. Svi 
su ili katolici ili protukatolici. Indiferentnih ljudi, ka¬ 
kovih si ja želim, nema nigdje." 

I zaista, ako tko hoće da bude „slobodnjak" po 
mišljenju, mora da bude danas u Francezkoj katolik, 
jer ovi vapiju za slobodom. Francezki republikanci 
napisali su na sva crkvena vrata velikimi slovi nadpis: 
„Liberte, egalite, fraternite". Najljepši portali zama- 
zani su ovimi slovi. A gledajte ironiju sudbine: Baš 
ovi ljudi gaze slobodu bogoslužja, zatvaraju crkve, 
teroriziraju ljude, koji niesu njihova mišljenja, te iz¬ 
gone iz zemlje samostansku braću, koji su jedini u 
Francezkoj rieč „fraternite" i činom izvršivali! 

Što dakle radi „vladin bloc"? 

Zabranio je nanovo svim poglavarstvom, da ne 
smiju prisustvovati sv. misam, kod kojih se moli 
pomoć Duha svetoga. 

Ratnim ladjam zabraniše izvjesiti na Veliki petak 
crnu zastavu, što je bilo u Francezkoj od vajkada u 
običaju. 

U više gradova zabranjeni su obhodi sa presv. 
Oltarskim sakramentom. 

„Protuklerikalna" hajka podupire se sa svimi 
silami. Častnici, na koje sumnjaju, da idu makar 

*) Riečki „Novi List" već može javljati o hrvatskih poklicih 
„Živio Combcs!" 


kriomice na misu, izgube službu, budu premješteni 
ili barem ne mogu avanzirati. Sbog toga nastade u 
činovničkih i častničkih redovih gadno denuncijantstvo; 
koji hoće da se oslobodi takmaca, tuži ga, da je „kle¬ 
rikalac". Na ladanju izvršuju ovaj posao osobito uči¬ 
telji. Na svakoga čovjeka vrebaju, da li dolazi u crkvu, 
i ako priedje crkveni prag, jao ti si njemu! 

Ministri Combes, Chaumie (nastava i bogoštovlje), 
Andre (rat) i Pelletan (mornarica) idu po čitavoj zemlji 
i propoviedaju na javnih skupštinah boj protiv kršćan¬ 
stva. Socijalistička derčad izvršuje kod ovakih sgoda 
ove nauke odmah i činom, te polupa prozore na žup¬ 
skih stanovih i crkvah. Gotovo kod svake skupštine 
bude ih po nekoliko ranjenih. 

Ali najveću slavu stekao si je „bloc" u borbi 
proti kongregacijam. Dne 1. srpnja 1901. bi primljen 
u saboru zakon proti crkvenim družbam. Ministarstvo 
Waldeck-Rousseau-ovo, koje nije htjelo da izvrši ovaj 
zakon u svih posljedicah, odstupi, a za njim nastupi 
Combes, da izvrši krvničko djelo. Zaogrnuo se svojimi 
drugovi, koji su njegova mišljenja i koji mu pomažu 
gnjaviti sve, štogod je kršćansko. Combes je narav 
janičarska. Odgojen je bio u duhovnom sjemeništu i 
zaredjen u svećenika. Postao je „baccalaureus theolo- 
giae". Ali on se „predomisli", oženi se i nastupi poli¬ 
tičnu karijeru, u kojoj postade naskoro njegovo ime 
lozinka za odmetnike od kršćanstva. On nije stručnjak 
ni u jednoj drugoj struci osim u navaljivanju na 
Crkvu, koju je bio ostavio i kojoj plaća njezina dobro¬ 
činstva nestrpljivim progonom*). 

*) Francezki pisac A. Janne iznio je skorice dvic tri iz mla¬ 
dosti današnjega francezkog ministra predsjednika. Zanimat će, ako 
se ovom pruženom sgodom malo upoznamo sa „krvnikom" francezldh 
kongregacija, kako Combesa zove pjesnik i akademik Francois 
Coppee. 

„Sto je učinio abbe Combes — piše A. Janne — kad je 
ostavio otce asumpcijoniste u Nimes-u? Pošao je u crkveni kolegij 
u Ponsu. Ovdje mu je uspjelo zauzeti stolicu retoričku. U ovo 
vrieme nije pobožni levita imao još nikakova univcrsitetskog čina. 
On se je pripravljao na svoj bakalaureat, upućivajuć mlade Ponsane 
u tajne besjedničtva. Zadobiv prvu diplomu uputi se abbe Combes 
u Pariz, da se pripravi za drugu. Kao što je dolikovalo njegovu 
odielu i njegovim težnjam, zatražio je gostoljubljc i nauku u 
crkvenoj školi karmelićana. Ovjenčav svoje napore uspjehom vrati 
se u svoj dragi zavod u Ponsu, gdje je nastavio da poučava reto¬ 
riku. Njegovi poglavari i njegovi učenici konstatovali su s radošću, 
da boravak u glavnom gradu nije mladomu profesoru oteo ništa od 
njegove pobožnosti i njegove čednosti. Njegovo je ponašanje bilo 
još nabožnije, gotovo odveć nabožno, kako rekoše neki stari kri¬ 
tični profesori. 

U kolegiju ponskom pripravljao je svoju doktoratsku tezu. 
Njegova pobožnost udahnula mu, da izabere ovaj predmet: „Psi¬ 
hologija sv. Tome Akvinskog". 

Njegova latinska teza oprepircisv. Bernarda sa Abail- 
1 a rđom posvećena je njegovu rodjaku Ivanu Gvalbertu, sveće¬ 
niku i župniku u diecezi Albiskoj, u znak zahvalnosti: „Patrino 

Nedavno je držao svoju skupštinu „Veliki Orient“, 
framasonski parlamenat, koji je danas zaista i francezki 
parlamenat. Predsjednikom su izabrali istoga Rabiera, 
što je u saboru izvješćivao o autorizaciji katoličkih 
redova. Poslaše Combesu list, u kojem mu čestitaju, 
što tako valjano vrši svoje „republikansko zvanje". 
Combes zahvali framasonom na mednih riečih i pri- 
dometne, da će izvršiti svoje djelo do kraja, moleći 
framasone, da mu samo pomognu. 

U Francezkoj je bilo oko 12.000 bolnica, škola 
i zakloništa, što su ih osnovali privatnici, a rukovodili 
redovnici. Oko 9500 uništila ih je već vlada, nu ona 
obećaje, da će ih uništiti sve. 

Iz zemlje progone i one redove, koji su izklju- 
čivo dobrotvorni. Pri tom se postupa sa nečuvenim 
bezobzirom. Poglavarica kongregacije dobije zapovied: 
Za 24 sata morate zatvoriti školu, i sestre se moraju 
do tada razpustjti. A jer nije moguče tako brzo to 
izvršiti, dodje u spomenuto doba vladin likvidator sa 
odjelom vojničtva te ih protjera silom iz kuće, a vrata 
zapečati. Kod mnogih škola hotimice su čekali, dok 
je započela školska godina. Pošto su bila djeca već u 
školi, dodje nalog od vlade, da se mora škola zatvoriti. 

meo dilectissimo D. Joanni M. J. Gualberto, in dioecesi Albiensi 
presbytero et parocho, grati et devoti animi pignus". 

Abbe Combes našao je na fakultetu Renneskom, što ga je 
bio izabrao kao najklerikalniji od sviju, osobito kompetentne sudce: 
Nicolasa, Morina i Delaunay-a, otca odličnoga sadašnjeg profesora 
latinske literature na istom fakultetu. 

Teza latinska neznatnija mu je od teze francezke. Jedan pro¬ 
fesor, koji ju je naročito proučio, resumirao ju ovako: „Sunt 
bona, sunt mala, sunt mediocra multa." 

Ljubav, koja je uništila Troju, uništila je i svećeničko zvanje 
abbe-u Combesu. Prije javne obrambe svoje teze svukao je svoju 
sutanu. Ali nešto ga uznemirivalo. Njegova je teza bila podpisana: 
Abbe Combes. Šta će misliti njegovi universitetski sudci, kad vide 
pred sobom samo jednostavna laika? Ne će li sumnjati o njegovoj 
identičnosti? Kandidat si dakle dadne načiniti liepu novu sutanu 
i kao ljepušan abbe pojavi se pred fakultetom Renneskim. 

I prijatelj, koji mi je podao ove detaile, nekadašnji učenik 
abbe-a Combesa, primieti gorkim glasom: 1 reci, da ovaj čovjek, 
koji ima sve zahvaliti crkvenoj nastavi, namjerava sad ukinuti svu 
nastavu crkvenu! 

Odakle mu ta tolika mržnja na vjeru? A ipak je Crkva 
imala za nj uviek samo osmieh, brižljivost i materinsku pažljivost. 
U naponu dobi i duha izpoviedao je on svečano svoju vjeru. 

Kako se je u kukavno olovo moglo promieniti suho zlato? 
Je li bilo ovo odmetničtvo iznenadno, naglo? 

Nipošto. Combes, liečnik u Ponsu i zet načelnika istoga 
grada, nastavljao je s početka izjavljivati vjersko osjećanje. Njegova 
se promjena sbivala polagano, jedva zamjetljivo, od godine do go¬ 
dine. On je posliedio sve struje politične i prošao svimi bojami, 
počevši od neoskvrnjene bjeloće, što je bila biljeg blage duše mla¬ 
doga svećenika, do plamnoga crvenila, što mu je pribavilo čast 
predsjednika ministarstva. 

— A Vi zaključujete, dragi prijatelju? 

— Zaključujem sa gospojom Stael, da „ambicija izopa¬ 
čuje srca.“ 


Tko se suprotivi, bude zatvoren. Narod, koji se 
protivi ovakovu postupanju, raztjeraju vojnički baju¬ 
neti i sablje. Biskupi, koji prosvjeduju, budu kažnjeni 
tim, da ih ex-abbe Combes liši dohodaka. Sada ima 
u Francezkoj već jedanaest biskupa, kojim je vlada 
oduzela sve dohodke. 

Posljednji je izkusio ovaj „liberalizam" marseljski 
nadbiskup. No marseljski katolici donesoše nadbiskupu 
po deputaciji za nekoliko dana 25.000 franaka. Fra- 
masoni su biesni, što ne mogu postići, da biskupi 
skapaju od gladi. Zato Combes i prieti, da će početi 
sve drugačije postupati. „Crkva se mora razstaviti od 
države!“ viču framasoni. Ovaj klik ne znači u njihovih 
ustijuh ništa drugo, nego da se mora započeti boj i 
proti svjetovnom svećenstvu, napose, da se moraju za¬ 
trti bogoslovska sjemeništa. 

Ta ovaj boj nipošto ne vriedi samo za redovnike. 
Zašto bi onda zabranjivali poučavati redovnikom, ma¬ 
kar bili i sekularizovani ? Zašto su zabranili sekulari- 
zovanim redovnicam, da se ne smiju u crkvi Bogu 
moliti? 

IV. Obrana protiv zuluma. 

Francezki se katolici bude i kušaju da odvrate 
od svoje domovine posvemašnju vjersku i ćudorednu 
propast, u koju hoće da ju strovale protukršćanske 
stranke. Spomenut ćemo glavna sredstva, kojimi se 
sada izvršuje ovaj odpor. 

Najgore je po katolike, što nemaju niti gradjan- 
skih prava. Svaki anarhist i komunist ima u Francez¬ 
koj slobodu, a tko pokazuje svoje katoličko osvjedo¬ 
čenje, taj je gradjanin drugog reda, kojim se postupa 
po iznimnih zakonih. Osobito je nepravedno postupa¬ 
nje sadanje framasonske vlade proti redovnikom i 
kršćanskim školam. Nu još im nije dosta ono, što su 
dosad učinili. Neki još hoće da uvedu državni 
monopol školske nastave. A Combes se ipak 
toga boji, jer misli, ako dodje na kormilo kršćanska 
vlada — što pored nestalnosti Francezž nije nemoguće 
— da bi ona upotrebila ovaj monopol u svoje svrhe, 
kao što ga sad namjeravaju framasoni upotrebiti u 
svoju svrhu, naime da unište kršćanstvo. Zato pred¬ 
laže vlada za nastavu „monopol laika," to jest, da 
nijedna osoba duhovnog staleža, bio svjetovni sveće¬ 
nik ili redovnik i redovnica, ne smije nigdje po¬ 
učavati. 

To je očito brutalno nasilje, pravi zulum, i prvi je 
sad zadatak katolikh, da oslobode sebe od nepra¬ 
vednih iznimnih zakona i da osujete daljno tlačenje. 
U tu svrhu osnovali su družtvo „T Action liberale, 
populaire"*), kojemu je sada predsjednik Jacques 

*) „Vrhb.“ o. g. br. 11. sir. 186. 

Pio u, a podpredsjednik akademik Albert de Mun. 
Ovo se družtvo puno bavi socijalnimi, naročito rad- 
ničkimi pitanji. Njegovo je glasilo tjednik ,,T Action 
liberale". 

Frangois Coppee i Jules Lemaitre osnovaše svezu 
,,la Patrie frangaise", koja je ujedno središte 
nacijonalističke propagande. Njezina svrha nije vjerska, 
nego samo politična. Brani katolicizam, jer zahtieva 
slobodu vjerskog osvjedočenja, nastave i izpoviedanja. 
Njezino glasilo bit će „les Annales de la patrie 
frangaise". 

Slična toj svezi jest „la Ligue des patrio¬ 
te s“, što ju je osnovao Paul D ero u lede. On za¬ 
htieva reformu republike; nije konfesijonalan, ali ipak 
podupire težnje katolika. 

Nasilica na školskom polju uzkrisila je druž¬ 
tvo za obranu slobodne obuke: „Ligue de la liber- 
te d’ enseignement". Predsjednik je narodni za¬ 
stupnik Paul Bauregard. Ovo družtvo brani u ime 
slobode redovničke škole i privatna kršćanska učilišta. 

Francezke gospoje osnovale su „Domoljubni 
savez Francezkinja" („Ligue patriotique des Fran- 
gaises"), koji je posve katolički te ima za svrhu, da 
brani slobodu vjeroizpoviedanja i kršćanske odgoje. 
Njegovo je glasilo „1’ Echo de la Ligue". 

Izvrstno djeluje sveza mladih ljudi „le Sili on", 
koja je danas već glavna sila katoličke propagande. 
Organizuju se ovako: U svakom mjestu predobiju 
nekoliko mladih ljudi, koji se obvežu, da će pro¬ 
učavati socijalna i apologetična pitanja. Jedan ovaki 
„cercle d’ etudes" broji obično kojih 15 članova, 
koji se sastaju redovito svake nedjelje na pouku i 
dogovor. Ovi „krugovi" u neprekidnom su savezu te 
priredjuju predavanja po cieloj državi. Ovakih „krugova" 
ima sada preko 600. Ovi mladi ljudi veoma su po¬ 
žrtvovni i agilni. Svaki dan izvješćuju odkud novine 
o predavanjih „Sillona", i više puta sdruži se više 
„krugova", da upriliče impozantne velike skupštine. 
Predsjednik je Mare Sangnier. Glasilo je „le Sillon", 
što donosi socijaložke članke a izlazi dva puta na 
mjesec. (Pariz, 34, boulevard Raspail). Kada se ovakov 
„krug" dovoljno okriepi, osnuje koju veću socijalnu, 
mjestu primjerenu organizaciju ili kakov zavod pod 
imenom „Institut populaire". Predsjednik sveze ovih 
„pučkih zavoda" sada je M. Rolland. 

Osim ovih velikih organizacija, razumije se, ima 
još mnogo manjih družtava, naročito za omladinu i 
za radnike. Od velikih parizkih dnevnika ima ih 
sada osamnaest, što zagovaraju težnje katoličke, 
pošto su i nacijonalisti pristupili većim dielom na 
katoličku stranu. Vrstna dva katolička dnevnika jesu 
„la Croix“ (veoma razširen dnevnik) i ,,F Univers". 
Provincijalnih pak katoličkih listova ima silan broj. 


Šteta samo, što su katolici u političnom pogledu 
tako razcjepkani i bez jedinstvena vodstva. Ima vam 
royalista (Cassagnacova „Y Autorite"), bonapartista 
(„Gaulois"), republikanaca („la Republique frangaise"), 
kršćanskih socijalaca („la Justice sociale"), konserva- 
tivaca i Bog zna još kakovih stranaka, sbog kojih kato¬ 
lici ne mogu da rade jedinstveno. 

Ali jedno ipak uvjerenje ujedinjava katolike: oni 
uvidjaju, da je kršćanska od'goja potrebita za spasenje 
trancezkog naroda. Sadašnje nećudoredje sa svojimi 
razstavami braka, prostitucijom, spolnimi bolestmi i 
drugimi žalostnimi posljedicami skrivilo je, što narod 
francezki i fisički propada. Broj poroda jest još 
uviek manji; neka mjesta izkazuju svake godine manji 
broj stanovničtva. Podje li tako dalje, francezki će se 
narod sam izbrisati ne samo iz broja velevlasti, 
nego će izgubiti i svoje odlično mjesto u redu pro- 
svietljenih naroda. 

I to zove francezke rodoljube natrag k Crkvi. 
Dao Bog, da protivne sile ne nadjačaju ovog pokreta! 
Dao Bog, da i mi Hrvati katolici, štogod nas je, već 
jedanput progledamo, pa da odbacimo od sebe od¬ 
važilo i odlučno svaki ljudski obzir, i da se ujedi¬ 
nimo kao prava braća u radu za probitke katoličke i 
hrvatske. Dosta su i nas već izrabljivali i ovi i oni u 
svoje sliepe pakosti. 

V. Christus consolator. 

Učeni Francez Baunard napisao je o prošlom 
Uzkrsu pod gornjim nadpisom članak, što smo ga 
pročitali, a unišao nam u srce, tako da ga ne možemo 
ne donieti u „Vrhbosni". Doniet ćemo ga kao završe¬ 
tak ovomu članku, a uvjereni smo, da će ga i 
naš čitatelj samo sa najvećom ugodnosti pročitati, diveći 
se našoj vjeri — toj našoj uviek najljepšoj utjehi i nadi. 

Zašto plačete? Zašto ste žalostni? — Ne bojte 
se, ja sam. — Mir s vami! 

Ovo su rieči, što ih je na prvi dan svojega uz- 
krsnuća Krist upravio svetim ženam, malodušnim uče¬ 
nikom iz Emausa, zastrašenim i zaključanim aposto¬ 
lom, u svojih sukcesivnih i utješljivih ukazanjih na 
grobu, na putu, u blagovalištu, u Judeji, zatim u 
Galileji. One sjaju iz svake stranice evangjelja kao 
traci uzkrsne zore: a ne razsvjetljuju li i naša srca? 

Žalostni jesmo, zaplakani jesmo. Mi silazimo iz 
sudnice, sa Kalvarije, gdje smo vidjeli za dugih noćnih 
i dnevnih sjednica našega Učitelja obružena, bičevana, 
popljuvana od pučkih prvaka. Oni su zadovoljni, oni 
kimaju glavom, oni ne vjeruju, da će Razpeti saći sa 
križa. Vele, da su ga ubili, i to ovaj put dobro ubili, 
državni je pečat na njegovu grobu. A mi, njegova 
braća, njegovi sinovi, njegovi učenici, njegovi apostoli, 
plačemo, strašimo se, osupnuti smo, tjeskobni, kolebamo 

medju malodušjem i nadom. I mi izčekujemo, da 
se Krist utješitelj opet pojavi medju svojimi, jer nije 
li bio jučer Vazam, i niesmo li već u trećem danu? 

Isus ne krzma. On dolazi, on je došao. Onomu, 
koji ga razumije, govori on, a rieči, što ih sbori, jesu 
iste, što ih je nekoć govorio u jutro i u večer svojega 
božanskog uzkrsnuća. I svakoga od nas, svećenika, 
redovnika, redovnicu, vjernika, pobožne žene, drugove 
i družice njegove muke pozivlje on, da vjerujemo u 
njegovo uzkrsnuće i da se nadamo u svoje. 

Zašto plačete, o žene! Ovako su pitali 
angjeo i Isus Mandaljenu i svete žene. A hiljade i 
hiljade žena posvećenih Bogu odgovaraju jednako: 
jer su im, vele one, oteli Učitelja. Odagnaše ih od 
svetišta sada zatvorenih, kamo su danomice dolazile, 
da izliju svoje srce u njegovo i da do njegovih nogu 
razprostru. miruh svojega poklonstva i svojih suza. 
Oteše ga iz škola, što su danas profanirane, bez Boga, 
dapače bez slike toga dobrog Boga, što su samo pra¬ 
zan grob. Oteše ga i nastoje da ga otmu svaki dan 
iz duše djetinje, iz ovih živih svetohraništa, što ih je 
nedavno progrievalo svjetlo vjere, i gdje je sretno po¬ 
čivao Bog nevinosti! 

Shvaćam, da kćeri Gospodinove, posvećene pri¬ 
segom njegovoj službi i službi duša, plaču. Ali 
u isti mah neka mi dopuste, da ih zamolim: 
„Vjerenice njegova Srca, njegove milosti, ostajte 
kod nas! U koliko vam bude moguće, ostajte tu, pa 
i uz pusti grob', i znajte čekati kao Mandaljena i njezi¬ 
ne drugarice. Tu će vam kroz suze zasinuti prvi 
sunčani traci uzkrsnuća. Vi ćete biti prve vjestnice 
nade. Ovdje napokon prepoznat će vas Gospodin za 
svoje: Marijo! jer ćete ostati na mjestu vjerne ljubavi 
do kraja vašega prava, vaših sila, vaših sredstava; i 
vi ćete biti za to nagradjene, jer ćete naći u njem 
opet onoga, koji vam je bio i koji će vam još biti 
dobar učitelj: R a b b o n i! 

Zašto plačete? Nad čim? Nad vašim redom 
i zavodom očevidno, nad vjerskom obitelju, kojoj ste 
bile kćeri? Hoće li ona propasti ukinućem, izgonom, 
utrnućem? Da, možda, da, ako ste se ogriešile o vašu 
religiju kakovom popustljivošću ili nevjerom. Ali čujte, 
na čemu se temelji moja nada: nije li nasuprot do¬ 
kazano, da nikada kongregacije, koliko ih god i bilo, 
niesu bile jednodušnije vjerne svojemu pozvanju i 
svojoj misiji? Da li se ikada iz njih izlievao nalik 
vjerski i apostolski sok? Medju tolikimi zlimi riečmi, 
što im u ovo doba mogla dobaciti sekta, da li je cigli 
jedan glas izjavio, da su degenerovane, propale? Na¬ 
protiv nizki jal neprijatelja obtužio ih, da su odveć 
snažne, odveć djelotvorne, odveć krjepostne. A znamo: 
nikada nije koja crkvena institucija poginula niti 
mogla poginuti, dok je bilo u njoj krjepke vjernosti 


za izvršivanje njezinih pravila, kao što ni hrast ne 
pada, dok je u njem jedrih sokova. To je zakon 
povjesti, zakon prirode. A koliko više, ako je to ne¬ 
izmjerna šuma. Iza oluje, kao i pod glupom ili nasil¬ 
nom sjekirom, što ju sieče, kljaštri, pustoši, uzdigne 
se ona opet, pa bilo kada, jer je života u njoj. Šuma, 
o kojoj govorim, jest sveta šuma: Bog ju ljubi, i on 
ne će propustiti, da izlieči njezine rane u svoje vrieme, 
šaljući joj svoju kišu i svoje sunce. Ona će procvasti, 
ona procvjetava. Znate li, koliko je novakinja primilo 
i još prima u ovo vrieme zavjete reda najviše pro¬ 
gonjenog? 

Plačete li nad Francezkom? Bez sumnje. Da, ona 
je potlačena, ponižena, nesretna. A bila je i ono 
domovina nesretna, ugrožena, raztrgana, nad kojom su 
žene jerusalemske, po rieči Isusovoj, imale da plaču. 
No i tu ne plačimo kao oni, što plaču bez nade. Ne 
oplakujmo kao mrtvu onu, koja je samo usnula. Ko¬ 
liko joj i pogubna narkotika uštrcaše kroz petdeset 
godina, mislite li, da njezino kršćansko srce ne bije 
više? Nije li nasuprot istina, da se njezin religijozni 
život nije nikada dokazao većom plodovitosti vjerskih 
djela, molitve, apostolata, dobrotvornosti? Auskultirao 
sam nedavno to srce naše francezke Crkve, i svaki mi 
kucaj njegov veli, da ona živi. Plačite, ali nada sve 
zaufajte i vjerujte: kći Crkve nije mrtva, ona spava. 

Zašto ste žalostili? Ovako je pitao Isus dva 
svoja učenika, što su išla iz Svetoga grada u Emaus. 
Bili to duhovi, što su izčekivali „rekonstituciju neka¬ 
dašnjeg Israela" po Spasitelju svieta. Ali pod koju se 
cienu odkupljuje jedna zemlja ili jedna duša, kao da 
to niesu znali. Isus ih na to podsjeti: „Ne znadoste 
li, da je trebalo Kristu umrieti, da udje u svoju slavu?" 
O i vi moja braćo današnja,- vi trpite takodjer, a ja 
trpim s vami. To je kriza. A ne dolazi li po njoj spa¬ 
senje? Davno je, što sam u vaših razgovorih slušao 
govoriti o socijalnom carstvu Krista: to je vaš refrain. 
Da, zaista, Isus je kralj, ali kralj boli: njegovo je 
žezlo križ. Da unapriedite njegovu i našu stvar na 
zemlji, ne biste li htjeli trpjeti s njim, boriti se uz 
njega? Ljudi malodušni, koji u veliki dan odilazite iz 
Jerusalema u Emaus, to jest, okrećete ledja bojnomu 
polju! Ljudi malodušni, koji velite: „Mi se nadasmo!“ 
očajavajući za spasenje,- kad je Gospodin s vami! 
„Ljudi slabe vjere", kako vas Isus zove, ne vjeru¬ 
jući u žetvu, kad je već zrno izklijalo iz zemlje! 

Ne plašite se! Mir s vami! Ovo je prva 
rieč, što ju- božanski Odkupitelj izreče jedanaestorici 
pokazav se u blagovalištu, gdje ih strah pred Židovi 
držao pritvorene. Ovaj mir, što ga donosi svietu, kupio 
je on zaista skupo, izlazeć iz velike borbe. Isus im 
dopušta dirati sve njegove rane: „Gledajte moje noge, 
gledajte moje ruke i moju grud!" A vi, ako uztreba 

da jednoć ovaj mir, mir naše Grkve, platite svojom 
krvlju, jeste li pripravni za ovo uzvišeno svjedočan¬ 
stvo? — Sada, veli Spasitelj, ostajte u Jerusalemu, 
sve dok se ne opašete snagom Svevišnjega. Ostajte u 
molitvi, u družtvu Marije, majke Isusove, kao jedna 
vlast, što moli. No osvanu dan, u koji apostoli, jaki 
po Duhu istine, po Duhu utješitelju i prosvjetitelju, 
izadjoše iz blagovališta, ne strašeći se više. I tad se 
podiže Petar uz desetoricu svojih i smjelo dobaci 
bogoubojicam: „Onoga Isusa, onoga Čovjeka, puna 
krjeposti i dobrotvornosti, kojega vi ubiste, Bog uz- 
krisi. Mi svi ovo svjedočimo. I svi su bili spremni po¬ 
svjedočiti to svojom glavom. Činjenica je bila nepo¬ 
bitna. Tri hiljade ljudi odgovori na ovo svjedočanstvo 
zahtjevom, da se krsti. A mi, ne vidjesmo li i mi 
Petra, gdje se diže i gdje govori, i naše prve pogla¬ 
vice, nasljednike apostola, uz njega? 

Ne bojte se, ja sam! Sav božanstveni razlog 
našemu pouzdanju jest u ovoj posljednjoj rieči: ja sam! 
On je onaj, koji je rekao apostolom, Crkvi: „Evo, ja 
sam s vami u sve dane, do konca vieka.“ Zajednica 
života, što ju pobjednik smrti naviešta ovom rieči 


Crkvi, svojoj vjerenici, jest zajednica bezsmrtnosti. On, 
Uzkrsnuli, jest onaj, koji će, oživljujuć opet u njoj, 
vječno uzkršavati od smrti na svaki zadani mu smrtni 
udarac. Nije li jedan od njegovih najvećih neprijatelja 
napisao nedavno, da je „Crkva vječna započimateljica 
(1’ Eglise est une perpetuelle recommenceuse)? To je 
već svakidašnja činjenica, da Crkva uviek započinje 
iznova, kad njezin okoliš misli, da joj je već odzvo¬ 
nilo ili da će joj zamalo odzvoniti. Kako je opet za¬ 
počela iza Kajfe i Pilata, započet će iza propasti rim¬ 
skoga carstva, iza arijanizma, iza provale varvarH, iza 
„željeznog vieka", iza velikog iztočnog razkola, iza 
protestantizma, iza filosofizma i revolucije, ugušujuć 
svaki put smrtonosne elemente, što ih je dodir sa 
svietom uvukao u njezino krilo, da crpe iz neizcr- 
pljivog izvora Isusova onu nesavladivu energiju, što ju 
bezkonačno pomladjuje. 

Evo naše vjere, naše utjehe, naše nade! Mi pri¬ 
padamo religiji uzkrsnuća. Vidim ju, gdje sjedi kao 
uzkrsni angjeo na odvaljenom grobnom kamenu i go¬ 
vori iz vieka u viek onim, što plaču, onim, što čekaju, 
onim, što se straše ili što se nadaju: Krist je uzkrsnuo! 


--®§r:€s>—- 

Historičko-geografski osvrt na g. 1903. 


j^Jčeni Francez Fr. Alexis, član geografskog druž- 
tva u Parizu, objelodanio je početkom ove godine 
historičko-geografski osvrt na g. 1903. I lani smo iz- 
nieli na zadovoljstvo naših čitatelja njegov takav osvrt 
na g. 1902., pa se nadamo, da ćemo i ove godine 
udovoljiti čitateljem, osvrnemo li se okom učenoga 
Franceza i na godinu 1903., u kojoj ćemo naći dosta 
toga, što nas poučava za budućnost. A ova je radnja 
ujedno i liep prilog savremenoj povjesti. 

Evropa. 

Rim. Izuzevši žalostne dogadjaje, što zakrvaviše 
poluotok balkanski, najznamenitije su činjenice, što se 
sbiše u Evropi doista one, kojim je predmet papinstvo, 
a pozornica Rim, „Vječni grad". 

20. veljače 1903. slavio je 25. godišnjicu svoga 
papovanja veliki Leon XIII., izabran g. 1878. naslje¬ 
dnikom ne manje slavnog Pija IX. Nikada nije koji 
jubilej proslavljen ovako sjajno. Bio je to niz sveča¬ 
nosti i primanja, što potrajaše sve do svibnja u Rimu 
a odjeknuše čitavim svietom. Započeše 20. veljače 
velikom pontifikalnom misom, što ju služio u Crkvi 
sv. Petra kardinal Rampolla, državni tajnik Njegove 
Svetosti, i Tedeumom, kojemu prisustvovalo 50 ^kardi¬ 
nala, 200 biskupa i opata kao i članovi diplomatske 
korporacije uvjerovljene kod svete Stolice. 


Sliedećih je dana papa primio hodočastnike 
svih narodnosti, u ime kojih prikazalo mu zlatnu 
tijaru, simbol trostruke vlasti: biskupske, papinske 
i kraljevske. Više od 60.000 vjernika sakupljenih u 
ogromnoj bazilici i množija drugih na trgu Sv. Petra 
pozdravljali su toplo uzvišenoga starca od 93 godine, 
glavara katoličanstva, dapače vasionoga kršćanstva, jer 
je Leon XIII. revendicirao i one kao svoju djecu, što 
su ociepljeni od sveobćeg otca vjernika skizmom ili 
herezom. Pa vidjevalo se doista, gdje k njemu hrle ne 
samo zastupnici katoličkih okrunjenih glava, nego i 
zastupnici vladalaca skizmatičkih, kao što je car ruski, 
ili protestantskih, dapače i nekršćanskih, kao što su 
sultan carigradski, šah perzijski, carevi kinezki i ja¬ 
panski. 

Izmedju svih ovih recepcija nije bila nikoja zna¬ 
čajnija od recepcije (27. travnja) Eduarda VII., kralja 
englezkoga, suverena od 400 milijuna podanika raz- 
širenih po svih krajevih svieta, i recepcije (3. svibnja) 
cara njemačkog Vilima II., jednoga od najvećih poten- 
tata Evrope, a oba su nekatolici. 

Leon XIII., koji je bio započeo 2. ožujka prošle 
godine 94. godinu svojega vieka, imao je dostići ove 
godine 65. godinu svojega svećeničtva, 60. godinu svoje¬ 
ga biskupstva i 50. godinu svojega kardinalstva. Veliki 
i sveti papa dovršio je svoj slavni život 20. srpnja 

1903. Počevši od 21. travnja nadmašio je „godine 
Petrove" na Stolici rimskoj. Pijo IX., njegov predšast- 
nik, vladao je 32 godine. Kroz osamnaest viekova 
počevši od poglavice apostola ovo su jedini pape iz- 
medju 263, što su tako dugo vladali. 

Bolest, smrt i ukop Leona XIII. bili su svemu 
svietu nova prilika, da izkaže čuvstva počitanja, što 
je papa umio da izazove i da uzdrži visokom mudrošću, 
umjerenošću i osbiljnošću svoje vladavine. 

Priesto papinski nije bio dugo prazan. Konklave, 
sakupljen koncem srpnja, izabra za papu 4. kolovoza 
kardinala Josipa Sarta, patrijara mletačkog, koji uze 
ime Pijo X. Rodjen je 2. lipnja 1835. u Riesu (Vene¬ 
cija), postao je biskupom u Mantovi g. 1884., a kardi¬ 
nalom i patrijarom g. 1893. Star je danas 69 godina. 

Bog mu dao dugo i slavno vladanje! 

Italija. Usred ovih sveobćih počasti izkazivanih 
papinstvu opažala se samo još bolje izbrisana uloga 
kraljevstva talijanskog, izgubljena u ovom Rimu, glavi 
i srcu katoličkog svieta. Odatle rieč senatora Negri-a, 
premda bezvjerca, nekadašnjeg načelnika u Milanu: 
„Bila je najveća glupost Talijana poći u Rim i osno¬ 
vati u njem svoju priestolnicu." Pijo X., kao ni Pijo IX. 
ni Leon XIII., ne će prestati da revendicira baštinu 
Crkve sa ekskluzivnim i nezavisnim suverenitetom: a 
to bi mogla da zadobije uz garanciju velevlasti. 

Trojni je savez obnovljen. Kralj Viktor Ema- 
nuel III. posjetio je u srpnju cara ruskog u Petrogradu, 
koncem kolovoza cara njemačkog u Berlinu, u listopadu 
predsjednika Loubeta u Parizu i u studenom kralja 
englezkog u Londonu. Posvuda bilo sjajnih svečanosti. 
Dobar je to znak za obćeniti mir u Evropi, za trgo¬ 
vinske sveze, a možda je iz toga proizišla za Italiju 
formalna priznaja njezinih aspiracija na Tripolis, dok 
će ona sama priznati Francezkoj slobodno djelovanje 
u Maroku. 

U srpnju provalio je žestoko Vezuv. Napuljani 
se vidjeli strahotno liepo pozorje. 

Srbija. Iz Italije priedjimo na Balkan, gdje 
mračni dogadjaji privlače našu pozornost, a to je u 
Srbiji iznajprije ona strahovita tragedija, što je zakr- 
vavila konak u Biogradu. Vojnička urota izbila je u 
u noći od 10. na 11. lipnja. Kralja Aleksandra i kra¬ 
ljicu Dragu umoriše sa glavnim osobljem dvora i sa 
nekimi ministri. Kneza Karagjorgjevića proglasiše urot¬ 
nici kraljem. Ovaj je primio ime Petar I. te izjavio, 
da „će zaboraviti sve, što se sbilo kroz četrdeset po¬ 
sljednjih godina," to će reći, od onda, od kada su Ka- 
ragjorgjeviće iztisnuli Obrenovići... Činilo se svakako, 
da nalik strahote ne bi bile više moguće u Evropi u 
XX. vieku... 

Turska. Maćedonija, o kojoj se već više od 
godinu dana govori poradi njezina ustanka proti 


gospodstvu turskom, jest sa Albanijom i Tracijom 
jedna od triju pokrajina, što su izravan posjed turske 
Evrope. 

Ovo je vrlo gorovit kraj, obrubljen gorami, a u 
nutrašnjosti sastavljaju ga vispoljane i brežuljci, izpre- 
siecani malenimi dolinami, i s kojih se gotovo sve 
vode salievaju u Egejsko more. Maćedonija je podie- 
ljena u tri vilajeta, od kojih svakim upravlja jedan 
valija. To je vilajet solunski, što zaprema donju Ma- 
ćedoniju, zatim Monastir, što zaprema Maćedoniju 
srednju i južnu, pa Kosovo, što obuhvata Maćedoniju 
gornju. 

Pučanstvo Maćedonije, što iznosi od prilike tri 
milijuna stanovnika, sačinjavaju elementi vrlo različitih 
plemena, vjera i jezika, izpremiešanih na nerazlučiv 
gotovo način. Ako medju tim posmatramo samo pre¬ 
vlast ovog ili onog elementa, to možemo reći, da je 
primorje napučeno sa Grci, iztočna strana sa Bugari, 
okoliši Kistendila i Iskiba sa Srbi, a Vadar-dolina sa 
Albanezi. Središnja vispoljana ima pučanstvo, što sa¬ 
stoji od Turaka i nomadskih Vlaha. Ovi su potonji 
razšireni po svih brdinah zemlje. 

Pogledom na bogoštovlje razširena je grčka 
skizma, što ju podržava Rusija, najvećma medju Grci, 
Bugari i Srbi, ali sa često različitimi i jedan drugomu 
protivnimi obredi. Turci i većina Albaneza jesu musli¬ 
mani : ovo su jedini podanici, što su prisiljeni na 
službu oružja, a živu na trošak ostalih plemena, hvala 
nepravdam, što su konačno izazvale sadašnju pobunu. 
Katolici su riedki, ali se uobće opaža tendencija k po¬ 
vraćaju u Crkvu rimsku. 

Revolucijonarni pokret, što je započeo prošle 
godine, razmahao se: bilo je krvavih okršaja medju 
Turci, kojim pomažu Albanezi, i Maćedonci, koje pod- 
pomažu pristaše bugarske, srbske i grčke. Vlada je 
bugarska s početka pogodovala pokretu u svrhu, da 
si prisvoji Maćedoniju, ali su velevlasti evropske, da 
zaprieče osbiljniji zamršaj, uzele posredovati. Rusija, 
koja ide uviek za supremacijom na Balkanu, i Austro¬ 
ugarska, zainteresovana svojim susjedstvom i svojimi 
odnosi sa Solunom, podupirane Njemačkom, Italijom, 
Francezkom i Englezkom, unijele su pritajiti svoje za¬ 
sebne osjećaje u sporazumu, kojim su upravile na 
Portu osbiljnu notu, kojom zahtievaju reforme toli 
dugo obustavljane. U drugu ruku nalažu one vladi u 
Sofiji razoružanje svih revolucijonaraca na svom ze¬ 
mljištu. 

Sultan, igrajući sveudilj dvoličnu ulogu, bi reć 
da se podložio, što je ozlovoljilo Albaneze ili Arna- 
ute, te dovelo do pokolja u Maćedoniji, gdje su ruski 
konsuli u Mitrovici i u Monastiru umoreni; 

U drugu ruku ogorčeni Maćedonci kao da ne će 
primiti polumjere i zahtievaju svoju absolutnu neza- 

visnost sa kršćanskim yladarom, što bi ga imale pri- 
poznati vlasti. No potežkoća bi bila u ovom slučaju 
udovoljiti u isti mah plemenom toli raznolikih običaja, 
jezika i vjera. 

Nemamo mjesta, da ulazimo u podrobnosti okr¬ 
šaja, pokolja, požara sela, jatomičnog izseljivanja ubo¬ 
gih Maćedonaca, ugroženih vojskom od 100.000 Tu¬ 
raka, što je nadošla sa svih strana države. 

Nadajmo se, da će diplomacija konačno umjeti 
da sultana prisili na reforme nuždne, te se umiri 
zemlja. 

U Rumunskoj, Crnoj Gori i Grčkoj 
nema ništa novo, ako ne težnja ove potonje, da na¬ 
skoro anektira Kretu, kako to i sami Krećani žele. 

Prolazeć Sredozemnim morem pozdravimo Maltu, 
koja prima redovnike izgonjene iz Francezke, Sici¬ 
liju uztalasanu pauperizmom, uspavanu Sardiniju 
i Korziku, te napokon dražestne Baleare. 

Prodrimo u Španjolsku, pa se izkrcajmo u 
Barceloni, gdje imamo izpraviti neki nesporazum. 
Naš posljednji osvrt govorio je doista o „separatistič- 
nih“ težnjah Katalonije, očevidno u smislu aspiracije 
na administrativnu autonomiju, a ne o pokušaju ka¬ 
kove od Španjolske nezavisne republike katalonske, 
što bi trebalo vrlo žaliti, osobito iza kolonijskih gubi¬ 
taka, što ih je pretrpio ovaj plemeniti narod. 

Bilo kako bilo, evo što nam piše o tom pred¬ 
metu jedan dobrodušan barcelonski dopisnik: „Oče¬ 
vidno je, da aspiracije Katalonije niesu nipošto 
separatistične, nego reformne i svake hvale vrie- 
dne. Katalonci, spriečeni na putu napredka centralnom 
upravom u Madridu, ozlovoljeni takovim vladavinskim 
sistemom, a gonjeni uspomenom na slavnu prošlost, 
označenu zlatnimi slovi u povjesti, revendiciraju ne¬ 
kadašnju pokrajinsku autonomiju i spremaju se na 
smrtnu borbu sa proždrljivim centralizmom. Postignuti 
uspjesi već su vrlo veliki i podavaju nadu na neda¬ 
leku slavnu budućnost za čitavu Španjolsku, buduć¬ 
nost, što bi bila manje daleka, kad ne bi ostali kra¬ 
jevi toliko oklievali da podpomažu ovaj spasonosni 
pokret Katalonije." 

Portugalsku su posjetili kralj Alfons XIII. iz 
Španjolske i kralj Eduard VII. iz Englezke, saveznik 
i protektor Portugalske. 

Belgija sprema svjetsku izložbu u Luttichu za 
godinu 1905. Te godine pada i 75. godišnjica neza¬ 
visnosti zemlje. Kralj gradi na Koekelbergu kod Bru- 
selja krasnu baziliku Srca Isusova. U Waterloo-u podigli 
su Francezi nadgrobni spomenik za pale u g. 1815. 

Nizozemska dobila je od milijardera Carne- 
gie-a potrebne milijune, da podigne sgradu za „iz¬ 
brani sud". Ona nastoji da svoje kolonije što više po¬ 
digne i zaštiti, 


Danska podiže promet svojih ostrva medju se, 
uvodeć prevozne ladje, i tako pruža Njemačkoj brzu 
svezu sa Skandinavijom. 

U Švedskoj i Norvežkoj obznanjujemo do¬ 
vršetak najsjevernije na svietu željeznice, što spaja od 
Lulea do Narwicka Baltičko more sa Ledenim oce¬ 
anom. Ona već dovodi u Port-Narwick željezne rude 
iz Gellivare i olakšat će turistom, željnim da posma- 
traju „ponoćno sunce" („soleil de minuit"), put u po¬ 
larne krajeve. Rekoncilijacija obiju posestrimskih na¬ 
roda polučila se pomoću kompromisa: Norvežka se 
odriče zahtjeva imati ministra za izvanjske poslove, 
ali će zadobiti vlastito konsulsko predstavničtvo, jer 
njezini trgovački interesi iziskuju slobodnu trgovinu, 
dočim je poljodjelska Švedska više protekcionistička. 

U Švicarskoj uložio je puk sa tri sukcesivna 
referenduma svoj veto protiv izvjestnih zakonskih 
osnova, što napadaju na njezine tradicije. Dokrajčuje 
se čuveni tunel simplonski, peti prodor, 
kojim se preko Alpa prelazi u Italiju. Prvi od ovih 
tunela po datumu jest tunel kroz Semering (otvoren 
g. 1853.), što spaja Beč sa Venecijom. Drugi je tunel 
kroz Brenner (1867.), koji vodi u južnu Njemačku. 
Treći je kroz Mont-Cenis (1870.). Četvrti je kroz St. 
Gotthard, dovršen g. 1881., dugačak 15 km, a pro- 
bušen na 1154 metara visine. Za put u Indiju jest 
ovaj najkraća cesta iz Londona u Brindisi. Simplonskim 
tunelom, koji leži puno niže (705 ni), čim se tumači nje¬ 
gova veća duljina (19 km 731 m), moći će se putovati 
u Indiju preko Francezke: prievoz iz Pariza u Milan 
skraćen je tim za 4 sata. 

Velevlasti. Iza ovoga strelimičnog pogleda 
na malene države priedjimo na velevlasti: Englezku, 
Francezku, Njemačku, Austro-Ugarsku, Rusiju, Italiju. 
Velimo „velevlasti", jer one gospoduju svojim pu¬ 
čanstvom i svojimi djelatnimi sredstvi, naročito 
vojskom. Ali baš poradi toga „velike" su one i bri- 
gami svoje tašte veličine i težkoćami, kojim su izlo¬ 
žene poradi težnje, da se održe na svojoj visini. 

Englezka, vrlo izkušana južnoafričkim ratom, 
a uviek u potrazi za novimi putovi za svoje proizvode, 
trza se u krizi ekonomskoj, financijalnoj i trgovačkoj. 
Uvela je sistem slobodne trgovine („libre-echange"), 
kojom se obogatila u zadnjoj polovici vieka, i gleda, 
kako se narodi, što se danas takme: Sjedinjene dr¬ 
žave, Francezka i drugi, vraćaju k „protekcijonizmu", 
t. j. da podignu kod sebe prava ulaznine na proizvo¬ 
de iz Englezke i od drugdje u svrhu, da promiču 
svoju vlastitu industriju. Mnogi Englezi, sa ministrom 
Chamberlainom na čelu, hoće novo postupanje. Dru¬ 
gi su vjerni slobodnoj trgovini, unatoč inostranoj 
toli strahovitoj konkurenciji, osobito od strane Sjedi¬ 
njenih država. 

Tako eto nebo britanskog imperializma nije bez 
oblaka. Kanada i Australija ne će tako lako privoljeti, 
da se liše prava slobodne trgovine s kim im se hoće, 
a južnoafrički savez država ugrožen je od elemenata 
burskih i separatističnih afrikandera. Kao plodna košnica, 
koju ostavljaju rojevi, kad već mogu sami živjeti,, tako 
i stara Englezka, koja je posijala svietom divnih 
kolonija, gleda, kako se te kolonije emancipiraju, sve 
jedna za drugom, u ostalom prema načelu „selfgo- 
vernmenta", što je učinilo njihovu domovinu velikom. 

Bilo kako bilo, kralj se Eduard VII. na svom 
putu u Irsku pokazao dobrohotnim za narod irski, 
koji može sada opet postati vlastnik svojega tla i po¬ 
boljšati svoju eksistenciju. Vlada u Englezkoj daje sve 
više i više religijozne slobode katolikom, kojim zašti¬ 
ćuje, dapače i subvencijonira škole. U svojoj adresi na 
svetoga Otca mogli su englezki hodočastnici reći: 
„Ove je godine važna mjera pogledom na slobodu 
nastave u vjerskoj odgoji stupila u krjepost. Djeca i 
učitelji katolički izjednačeni su sa djecom i sa učitelji 
najuvaženijimi u narodu. Ovaj čin pravednosti spram 
nas primit će Vaša Svetost sa najvećom zadovoljšti¬ 
nom, te će ovim konstatovati, da su izčeznuli po¬ 
sljednji ostatci intolerancije, što je još tištila englezki 
narod. “ 

Francezka. Francezka ima da ubroji više nego 
jedan uspjeh u svojoj kolonijalnoj politici, osobito u 
Africi, dapače i u Aziji. To, što njoj fali u njezinih 
kolonijah, jesu narodni kolonisti. Ali odakle da ih 
uzme, kad je porast njezina pučanstva toliko oslabio? 
Doista, skrižaljka, što ju publicira „Officiel", po¬ 
kazuje, da broj porodjaja u Francezkoj iznosi godimice 
13 na 10.000 stanovnika, dočim iznosi u Švedskoj 
108, u Belgiji i Italiji 110, u Englezkoj i Austriji 116, 
u Norvežkoj i Njemačkoj 116, u Nizozemskoj 150. 
Dok će ove zemlje podvostručiti svoje pučanstvo 
za šestdeset, osamdeset ili sto godina, trebalo bi više 
od osam viekova, da bi Francezka mogla podvostručiti 
svoje! 

Na najveću si je nesreću vlada još stavila u glavu, 
da većinu gradjana u njihovoj savjesti uznemiruje de¬ 
strukcijom samostanskih redova, posvećenih propovie- 
danju, nastavi, dapače njegovanju ubogih, bolestnih 
i nemoćnih, sbog čega je nastalo sveobće nezadovoljstvo. 
Ne samo da prisilna emigracija odvodi zemlji jedan 
dio njezinih živih sila, nego ih progonstvo sliedi sve 
do u kolonije: u Alžir, Tunis, na Madagaskar, kao i u 
Cochinchinu, gdje su baš ovi redovnici ili misijonari 
najbolji propagatori uticaja i jezika francezkog. 

Čudnovatim i providnostnim kontrastom primile 
su inostrane, dapače i nekatoličke države: Englezka 
i njezine kolonije, Nizozemska, Sjedinjene države, kao 
i Belgija, Italija, Španjolska, Austrija objeručke francezke 


redovnike, videći u njih samo elemente reda i na- 
predka. Jedino je skizmatička Rusija ostala zatvorena 
svakoj propagandi katoličkoj. 

U Njemačkoj bori se vlast protiv socijalista, 
a proračunski su prihodi dosljedno spali na industri- 
jelnu krizu. Vilim II., koji se voli izticati, bio je obolio 
na grlu. Spomenusmo već njegov posjet kod Leona XIII., 
te i on počinje primati izagnanike iz Francezke. 

Zemlja kroči naglo na putu napredka. Pogledom 
na pomorske ustanove, na kanalizaciju, na željeznicu, 
industriju i trgovinu, kao i na vojničke prilike ovo je 
glavna kopnena vlast. Niemci se iztiču poglavito u 
znanostih čistih i primienjenih, kao što je uspjeh po¬ 
kušaja sa električnom silne brzine lokomotivom na 
pruzi iz Berlina u Hamburg, što je za sat prevalila 
više od 200 kilometara. 

A u stro - Ugarska. ' Situacija ove monarhije 
nije tako sjajna kao Situacija njezine sjeveroiztočne 
susjede. Antagonizam izbija medju Madžari, koji sa¬ 
njaju o absolutnom ociepljenju. Slaveni očijukaju sa 
Rusijom, a Niemce privlači prestiž susjedne njemačke 
države. Ipak nije pogibao baš tolika. Ne bi bio pro¬ 
bitak po Madžarsku, ponosnu sa svoje sadašnje auto¬ 
nomije, da se izolira, već bi ona oslabila u svojih 
odnosih prema neprijatelju. A bi li se Niemci, Česi, 
Poljaci, Hrvati i Talijani domogli veće slobode i blago- 
stojanja u pograničnih državah, što bi ih progutale? 
Ne, sadašnja monarhija predstavlja historički princip 
tradicija, koje treba sačuvati, i u ostalom, ona je nuž- 
dna za evropsko ravnovjesje, jer bi njezin razsap 
doveo do sveobćega rata. 

Rusija. Napokon dolazimo do onoga ogro¬ 
mnog azijatsko-evropskog carstva, koje kao antiteza 
svoga južnozapadnog susjeda reprezentira ne razsap, 
nego lagano i progresivno absorbiranje narodnosti, 
koje ga okružuju. Oslonjena prema sjeveru o obale 
Ledenoga mora i pustinje borealske, teži ona za sun¬ 
cem obasjanimi pokrajinami juga. U razmaku od dvie 
hiljade milja, počevši od Bospora pa sve do Japan¬ 
skoga mora, sakuplja ona pod svoj štit ne samo 
većinu Slavena nego i mnoge Tatare: Turkomane, 
Mongole, Mandžure, obnavljajuć u razmaku od pet 
viekova neizmjerno carstvo Tamerlana i Džingis-Khana. 

Slabo je važan odpor Finske i Poljske, koje su 
lišene svoje autonomije, Kavkazije, # koja oplakuje svoju 
nezavisnost, Armenske, koja se roti za slobodu, uni- 
versitetskih djaka, koji traže napredak, kakav je na 
zapadu, seljaka, što umiru od gladi i koje vuku hoćeš 
ne ćeš u Sibiriju, nihilista, koji pale posjede i sela, 
razbojnika, koji zaustavljaju željeznice, što ih čuvaju 
vojnici: za sve ovo slabo haje autokratsko carstvo, 
koje unatoč tomu sliedi svoju politiku osvajanja sa 

svimi mogućimi sredstvi, ne prezajući dapače ni pred 
otvorenim ratom. 

Savezi. Kolika i bila nutarnja snaga tako zva¬ 
nih „velevlasti 11 , ništa ne dokazuje bolje njihovo čuv¬ 
stvo nepouzdanja pogledom jednih spram drugih, kao 
savezni ugovori, što ih svaka od njih sklapa s onom, 
koje aspiracije njoj ne protuslove, da se suprotstave 
zajedničkomu neprijatelju, koji nije uviek isti u svih 
prilikah. 

Tako vidimo, kako iza rata 1870/71. sklapaju 
trojni savez Njemačka i Italija, željne da se zaštite 
protiv revanši Francezke, sa Austrijom, koja se boji 
Rusije. Ovaj tro sa vez, koji je u ostalom dobro po¬ 
služio stvari mira, uzrokom je dvosavezu Francezke 
i Rusije, od kojih teži prva u Afriku, druga u Aziju. 

Englezka, što je ostala dugo u sjajnoj osamlje- 
nosti, oćutjela je potrebu, da se spoji sa Japanom, da 
da se opru u Aziji presizanju moskovskom. U slučaju 
rata ostaje ona neutralna. 

Svi ovi savezi imaju jednu dobru stranu, jer ih 
shvataju više u svrhu defenzivnu nego ofenzivnu. 
Strah, da se ne izazove sveobći rat, kojega bi poslje¬ 
dice bile kobne, drži budnim svakoga od saveznika. 

Rusija ima više nego 110 milijuna stanovnika, a 
Francezka 39 milijuna. Dvojni savez ima dakle 150 
milijuna podanika i mogao bi u slučaju rata podignuti 
9 milijuna, jer na 100 stanovnika ide 6 vojnika. 


Trojni savez, u kojem broji Njemačka 57 mili- 
jua, Austro-Ugarska 47 milijuna, Italija 33 milijuna, 
ima dakle 137 milijuna čeljadi i mogao bi naoružati 
8,220.000 ljudi. 

Prema ovom računu bile bi sile kontinentalnih 
ratnika prilično jednake, dočim bi savez englezko-ja- 
panski, što broji 80 milijuna podanika, mogao sudje¬ 
lovati samo u ratu azijatskom, gdje bi jedino Japanci 
mogli dati kopnenu vojsku. 

U slučaju rata izvan Evrope trebalo bi računati 
na intervenciju Sjedinjenih država, kojih pučanstvo, 
jednako sjedinjenomu englezkom i japanskom, posje¬ 
duje neproračunivih sredstava. 

Nu ovdje treba naročito uočiti neizbježive nepred- 
vidjenosti. Ne bi li u slučaju sveobćeg rata mogli na¬ 
stati medju saveznici nesporazumci, što su često samo 
slučajni? Ne bi li se mogli umiešati strani elementi, 
kao Turci, kojih vojničku hrabrost ne smijemo omalo- 
važiti, Kinezi, koji bi u potrebi svojim brojem nado¬ 
mještali svoju hrabrost, dapače i kolonije englezke, što 
su gotovo nezavisne, i mnoge druge države, koje bi 
se hoćeš ne ćeš povukle u mješavinu. 

U rieč, pošto je „strah početak mudrosti 11 za 
narode kao i za pojedince, to iz toga sliedi, da je 
najbolja ona politika, koja sliedi mir, i koja je bila 
u ostalom karakteristika prošloj godini, i koju je dobro 
posliediti u budućnosti. (Nastavit će se.) 


Župnik Damjanić. 

Pripoviest iz hrvatskog svećeničkog života. Piše Eugenija Šah. 


'J'opla se lipanjska večer spustila tiho na zagrebački 
kaptol i uvela ga u sanljivu polutamu, ali iz koje 
je talasao i drhtao budan još život. Onamo od Nove 
Vesi dolazili veseli poklici, mukanje blaga i zvuci 
nekakove mile, turobne pjesme. Mirnim, mekanim 
zrakom lebdio je miruh lipina cvieća, što je pršio 
iz vrtova kanoničkih kurija nad ovim dielom Zagreba, 
nad kojim kao da se još vidljivo krili duh hrvatske 
kronike — legende — davorije — čekajući sumornim 
licem, da i njega obori sa stovjekovnog piedestala 
silni talas novoga duha, što se valja odanle iz 

daljine — iz tudjine — širok, šumovit, mutan- 

U kuriji kanonika Andrije Baltića, u pravokutnoj 
sobi sa starinskimi tramovi i starim namještajem, sta¬ 
jao je uz velik pisaonik sa sijaset ladica i ladičica, 
što ga je prije tri ili četiri decenija „prelakirao" kakav 
čestiti zagrebački majstor, — sjedoglav starac, punih, 
rumenih obraza, osvietljenih nekim osobitim izrazom 

vedrosti i dobroćudnosti. Onizko, odebelo tielo bilo 

• 

je još dosta uzpravna i čvrsta držanja unatoč vi¬ 


sokoj starosti, te je iz njega izbijalo tjelesno i du¬ 
ševno zdravlje, energija i svježost stare hrvatske 
korenike, zadojene krjepkim majčinim mliekom u 
seljačkoj kolibi. 

Bijaše to stari kanonik Andrija Baltić. U ruci 
držao starac dopisano netom pismo i prikloniv se sa¬ 
svim blizu k jednostavnoj, nizkoj svjetiljci, što staja¬ 
la na pisaoniku, čitao je „brez očalov 11 , kako se obi¬ 
čavao pohvaliti, to svoje pismo, da vidi, nije li se 
podkrala koja pravopisna pogrješka. Nije starcu, koji 
je svoju nježnu kajkavštinu nada sve ljubio, i za koga 
nije bilo „slajše“ na svietu rieči od „dijalektuša 11 kaj¬ 
kavskog, baš bilo lasno pisati po „vlaškoj slovnici 11 , 
kako je nazivao gramatiku književnog jezika, ali žarko 
rodoljublje starog Ilirca prevladalo je separatističku žicu 
hrvatske ćudi, te je on svojim i u starosti još živahnim 
duhom pomno pratio razvoj hrvatske knjige i izmirio 
se sa štokavštinom. 

Dočitav pismo i promrmljav kroz zube: „No — 
bene! 11 kao rezultat svoga kritičkog pregleda, spusti 

se u duboki kožnati naslonjač pred pisaonikom i za- 
paliv svieću, što je stajala u sviećnjaku na gornjem 
pretincu pisaonika uz pečatnik i pečatni vosak, uze da 
pečati pismo. Ni za što ne bi on bio odpremio pismo 
nezapečaćeno, pa da je u njemu napisano tek „Dobro 
jutro". — „Pismo brez pečata je kakti flaša brez če¬ 
pa," znao bi reći, kad bi tkogod natuknuo, da se obična 
pisma baš „ne moraju" pečatiti. 

Pri tom poslu, što ga je svaki put s nekim 
važnim, svečanim držanjem obavljao, prečuo je sada, 
da je netko unišao u sobu, i on se čisto trgnuo, 
kad mu se iza ledja oglasi slabunjavi ženski glas: 
„Imamo gosta." 

Starac se naglo okrene, držeći zapečaćeno već 
pismo u ruci i pogleda na osobu, što je stajala ne¬ 
koliko koraka iza njegova naslonjača. Bijaše to nizka, 
ostara ženica u bielih seljačkih skutih, sa crnim zu- 
buncem i crnom na glavi maramom, izpod koje je 
virila sieda kosa. Lice u žene bilo žuteljivo i odavalo 
boležljivost. U tamnih se očijuh zrcalila mekana do¬ 
brota i blagost. 

Bila je to kanonikova sestra, udovica Ana Damja- 
nićka. Upravljala je bratovim kućanstvom, odkad joj 
umro muž, s kojim je deset godina gospodarila u nji¬ 
hovoj kućici u rodnom si selu Lašćini. Iza smrti mu- 
ževlje pošla je sa svoja dva sina, devetgodišnjim Pav- 
lom i osamgodišnjim Stjepanom k bratu, koji bijaše 
tada župnik kod sv. Petra. Gospodarila je bratu vjer¬ 
no i požrtvovno, ali se ni onda, kad joj se brat prese¬ 
lio u kanoničku kuriju na kaptol, nije mogla da sklone 
varoškoj nošnji, a brat je nije ni silio tomu. „Neka se 
nosi," govorio on, „kako je obikla. Volim, da ostane 
što jest, razborita, čestita hrvatska seljanka — tvrda 
jezgra — nego da se prevrne u kakovu umjetno fa¬ 
briciranu vrtoglavu varošanku — šuplji bob." 

„Imamo gosta," ponovi »majka Ana«, kako ju 
zvalo, tajinstvenim prizvukom u glasu, a u umiljenih 
očijuh sve joj nešto sievalo kao tiha radost. 

„Gosta? — Koga? Koga?" uzpravi se starac u du¬ 
bini svoga ogromnog naslonjača. 

„Pavla," odgovori mu sestra s osmiehom, „do¬ 
šao je malo prije." 

„A, vidiš ti tepca," dignu se hrlo kanonik, „pa 
ni da je javio, a baš sam mu evo spremio pismo i 
zapečatio ga već. Da. — Pa gdje je? gdje je?" uzvr¬ 
polji se, a dobroćudno mu lice gotovo zasja od za¬ 
dovoljstva. 

,,U mojoj sobi. Malko se uredio, pa će sad na 
amo. Ta evo ga, ide," nagne majka Ana glavu prema 
vratima kao osluškujuć. I sbilja je sa skalina, što su 
vodile iz prizemlja u dugački hodnik gornjega sprata, 
odjekivao odmjeren, ali elastičan korak. 


„Neka Jožko brzo donese flašu moslavca," uzžur- 
ba se starac. „A što će biti za večeru?" upita brižno. 
Bijaše on na glasu sa svoje gostoljubivosti. U 
njegovu je dvoru mogao svaki gost biti siguran, 
da će naći na stolu dobar zalogaj i dobru hrvatsku 
kapljicu. 

„Zaklala je Jaga već kopuna," odgovori mu sestra. 

„A, nije to dosta, mogla bi i piliće na paprikaš, 
pak palačinke i“ — htjede da još nešto doda, ali u 
to se otvore vrata, i u sobu stupi visok i vitak 
čovjek, najljepše muževne dobi u svećeničkom odielu. 

„Hvaljen Isus i dobar večer," pozdravi došljak 
starca i poljubi ga počitljivo u ruku. 

„Na vieke, na vieke i dobro došao!" uzvrati 
kanonik svomu nećaku, Pavlu Damjaniću. Tako izne¬ 
nada, kao vjetar, šta će reći? De sjedni," pokaza ru¬ 
kom na jednu od starih kožnatih stolica, što su sta¬ 
jale s obje strane pisaonika. ,,A Jožko neka odmah 
donese ono, što sam rekao i da bude u brzo večera," 
naloži kanonik sestri, koja ogledavajuć se s tihim 
smieškom na sina izadje iz sobe. 

U pojavi Pavla Damjanića, župnika u mjestu S., 
nalazio si nalikost na majku njegovu samo u očima. 
Iz njegove je pojave pršila neka prirodjena otmenost 
i ljubezljivost, tako da si na njegovoj jednostavnoj 
župničkoj sutani nehote okom potražio insignije pre- 
latske. Ta dostojanstvena svećenička ličnost sa po¬ 
nešto upalim, Obliedim licem, širokim izrazitim čelom, 
što ga je rubila zagasito plava kosa, sa dubokim, 
tamnosmedjim očima, u kojih dubini plamsalo je 
nešto kao žarka varnica duha i čuvstva, sa finim 
osmiehom oko tankih usnica, podsjećala je na sliku 
kakova starofrancezkog prelata. Bilo je u njoj nešto 
kao spoj aristokratskog duha i ukusa sa srcem i dušom 
pučanina. 

Sa nepritajenim ponosom gledao je stari kanonik 
na svoga nećaka, za čiju odgoju nije bio požalio nika- 
kova troška, i koji je dosele tako liepo opravdavao 
sve njegove nade. Te su pak nade i mimo njegove 
volje sizale nekuda daleko, te se starac kadkad uhvatio 
u nekakvoj misli, kojom je zaroniv u budućnost gle¬ 
dao na glavi svoga darovitog, vriednog nećaka biskup¬ 
sku mitru ili čak grimizni klobuk, — i čisto uplašen, 
da se ' tom vizijom ne zaleti na polje neurednih 
ljudskih težnja i ambicija, dodao bi sav skrušen i raz- 
kajan: „Ne, kako bih ja htio, nego kako ti hoćeš, o 
Bože!" 

„Oprostite, dragi ujače," započe župnik, „što Vam 
nisam javio svoj dolazak, ali neka me silna stvar po¬ 
nukala, da što prije stignem u Zagreb." 

„Nisi se uobće već dugo javio," reče starac, upiljiv 
u svoga nećaka svoje malene, crne oči, što se još 
kriesile nekom mladenačkom živahnošću, „pa sam ti 

evo baš bio spremio pismo, da upitam, zašto li nema 
glasa od tebe. Mati ti se već zabrinula, a i ja već po¬ 
mislio, da si možda bolestan. “ 

„Ne, nisam, Bogu hvala, već silno zaposlen, jer 
mi kapelan otišao za administratora u B., pa sam 
sam." 

,,Nu, pa kakova te to dobra sreća doniela ovako 
iznenada?" 

„Tudja nevolja, dragi ujače ! Htio sam da Vam 
pismeno objavim svoj dolazak, nu pošto stvar iziskuje 
brzu akciju, to se što brže uputih u Zagreb." 

Sad udje u sobu sluga noseći na tasi bocu 
moslavca i dvie čaše, i stavi ih na pisaonik. „Hej 
Jožko," osvrnu se kanonik na momka, „kaži gospodi 
djakom, da će u palači večerati." 

„Na službu," promrmlja čubasti Jožko, izlazeć 
iz sobe. 

„Pa kakova je to nevolja?" nastavi kanonik na- 
točiv vino u čaše i kucnuv se sa svojim nećakom. 

„Učitelja Kontarića suspendiraše pd službe." 

„A, —“ razširi kanonik u čudu oči, „pa rad 

šta ? “ 

„Ha, podla denuncijacija. Obtužilo ga, da uvlači 
u školu politiku, da poradi političke agitacije zane¬ 
maruje svoju službu i da uzpiruje mržnju proti orga¬ 
nom vlade i proti izraelitičkoj konfesiji." 

„Pa šta je od svega toga istina?" 

„Po mojem je uvjerenju istina to, da je Kontarić 
u izvršivanju svoje službe jedan od najsavjestnijih 
učitelja. Zalazim često u njegov razred, pa imam 
sgode da se uvjerim o njegovu nastavničkom radu. 
U koliko je dobar učitelj, u toliko je dobar kršćanin, 
čovjek, koji doista ne dira ni u čiji konfesijonalni 
osjećaj, ali koji se ne žaca podavati i svomu privat¬ 
nomu životu i svomu javnomu radu' izrazit biljeg 
svoje katoličke vjeroizpoviesti." 

,,A politička agitacija?" 

„Sastojala je u tom, da je ulievao u mladež 
jednu od najsvetijih dužnosti svakoga čovjeka, ljubav 
k domovini. Istina, da je nedavno u kući svoga šur¬ 
jaka, trgovca Šporčića, kod večere, kojom je Šporčić 
slavio svoj imendan, držao govor, koji nije bio po 
ćeifu nekim nazočnim gostom, koji se u političkih nazorih 
razilaze sa Kontarićem. Deset dana iza toga obavie- 
stilo Kontarića, da je ni pet ni šest do svršetka iztrage, 
koja će se proti njemu povesti, riešen od vršenja 
službe i užitka plaće, jer da je javno mnienje proti 
njemu razdraženo." 

,,A je li iztraga provedena?" 

„Jest." 

„Je li mu dokazana kakova krivnja?" 

„To je baš ono. Dokazat mu se nije moglo ništa, 
a ipak je jučer doznao Šporčić iz pozitivna vrela, da 


će Kontarić biti umirovljen i da mu je već odredjen 
nasljednik." 

,,Puf!“ zabubnja kanonik prsti po stolu, „jesi li 
ti bio kod one večere?" 

„Nisam, već sam sve podrobno čuo od Šporčića, 
Kontarića i drugih." 

„A je li Kontarić učinio koji korak protiv tih 
mjera?" 

„Htio je, ali ga zadesila još i ta nevolja, da je 
obolio ovih dana od upale pluća. Šporčić ne može 
da se makne od svoje trgovine, a Kontarićeva žena 
treba da je sveudilj uz bolestnika i uz svoje«petero 
djece. Zato odlučih ja zauzeti se za stvar, jer smatram, 
da mi je dužnost i kao mjestnomu školskom nad¬ 
zorniku i kao kršćaninu i kao župniku, da dignem 
svoj glas proti nepravdi, što se klevetom nekolicine 
ljudi nanosi jednomu od mojih najčestitijih župljana 
i najsavjestnijih‘učitelja naše škole." 

„Naravno, da ti je to dužnost," zakima kanonik 
bielom svojom glavom. „Pa koje korake kaniš učiniti?" 

„Iznajprije ću poći kanoniku Maliću, koji je, kako 
znademo, persona grata u krugovih, što vedre i oblače 
na nastavnom obzorju. Možda ću ga sklonuti, da 
rekne koju u prilog nevoljnom Kontariću, kojega je 
i onako već prošle godine pretekao na mjestu ravnajućeg 
učitelja štićenik kanonikov. A onda ću županijskom 
školskom nadzorniku, pa i dalje." 

„Kanoniku — Maliću ?“ upita starac nekako o- 
tegnuto i polagano. „Kanoniku — Maliću?" ponovi 
on pitanje kao samu sebi, loveći rukom komarca, što 
je lietao oko lampine kruglje od mliečna stakla. U 
glasu starčevu bio neki čudan prizvuk, što je izmakao 
pozornosti Damjanićevoj. 

„Da,“ odgovori župnik, „govorit ću mu kao kato¬ 
ličkom crkvenom dostojanstveniku i Hrvatu, komu 
sigurno ne može biti sasvim ravnodušno, kako se po¬ 
stupa s ljudmi, što požrtvovno djeluju u službi kato¬ 
ličke i domovinske ideje. Koliko bi nam drugčije bilo, 
kad bismo imali ljudi, kao što je Kontarić, ljudi, 
koji bi ne samo izprazno deklamovali u javnosti i 
pili privatno za domovinu, nego koji bi požrtvovno, 
neumorno i samozatajno djelovali za boljak naroda, 
svatko na svom polju! Nadam se, da moju rieč ne će 
odbiti srce i savjest uplivnoga kanonika Malića." 

„Hm! — hm!" mrmljaše starac, prateći sveudilj 
zamišljenim okom jogunastog komarca, kao da lovi 
neku daleku, nestašnu misao; — „hm, hm! — Sad 
istom zamieti župnik čudan prizvuk u starčevu glasu. 

„Mislite li, ujače, da ne ću uspjeti?" upita Da¬ 
mjanić uzbudjenim glasom. 

„Ne znam, ne znam, sinko," odvrati stari kano¬ 
nik nekako odmjereno i tiho, i kao da je poniknuo 
glavom. „Ali," nastavi, dignuv opet glavu i pogledav 

si nećaka živim i toplim pogledom, a rumenilo zali 
mu staračke obraze, „mlad si, Pavle, sposoban si, pa 
ti velim: bori se! Bori se, sinko, za ono, što ti je 
sveto i milo, za one ideale, kojim si u duši svojoj po¬ 
digao oltar, na koji polažeš najteže i najuzvišenije 
žrtve, žrtve svećeničkoga zvanja. Bori se, u borbi je 
život, radi, u radu je spas, pomozi, gdje pomoći treba, 
i Bog će te blagosloviti. Pa ako i ne uspiješ —“ 

,,Ujače,“ upade Damjanić starcu u rieč, a na 
licu mu izbi rumenac, i oči mu planuše. 

„Mir, mir, sinko,“ mahnu starac rukom, „moje 
staro srce polaganije kuca, nego tvoje u naponu 
muževne ti dobi. Mir! — Pa ako i ne uspiješ, velim, 
u svakom kreševu, u koje se zaletiš, ne kloni nikada 
duhom! Možda će vlast tmine kadgod i zapjevati 
slavlje na kršu tvojega srca, ali pod tim kršem neka 
ne uvene sveti cviet svećeničke tvoje savjesti, nad tim 
kršem neka se neslomivo blista stieg neokaljanog 
patriotizma. Za Boga i domovinu! — Nemoj, sinko, 
da se jednom u grobu potresu kosti staromu Baltiću, 


koji nije sabirao imutka, već ga je žrtvovao na oltaru 
vjere i domovine, kao što bi žrtvovao na tom oltaru 
i posljednju kaplju svoje krvi. Nemoj, da se hrvatska 
domovina jednoć nabaci kamenom na uspomenu njego¬ 
va nećaka, Pavla Damjanića." 

U glasu starčevu drhtalo je silno, neodoljivo 
čuvstvo, čelo mu se zapalilo sve do ruba biele, pro- 
riedjene kose, a na oči izkočiše dvie sjajne, krupne 
suze. Starac ih otare šarenom, velikom maramom.. 

Na bliedom licu župnikovu titrale su drhtave 
zrake svjetiljke, što ih je uzbudio večernji lahor stru- 
jeći na otvoreni prozor, i odražavale se u tamnih mu 
očijuh čudnim, zlaćanim sjajem. 

Pavao Damjanić primi ruku svoga ujaka i dobro¬ 
tvora, te ju poljubi počitljivo. „Ne bojte se, ujače 
dragi! Grob Vašega nećaka bit će možda jednom pust 
i zaboravljen od ljudi, ali Duh Hrvatske šaptat će 
nad njim Bogu: Ovdje počiva jedan,- koji me je 
ljubio žarko, nježno, nepredobivo.“ 

„Amen, sinko!" sklopi stari kanonik ruke. 

(Nastavit ćc se.) 


V J E S 

NAŠA DOMOVINA. 

Sarajevo: Proslava Srca Isusova u Sarajevu. 

Bit će poznato štovanim čitaocem „Vrhbosne", da je 
nadbiskupija vrhbosanska posvećena presv. Srcu Isu¬ 
sovu, i da je naša prvostolna crkva — kao takova 
prva i jedina na svietu — posvećena Srcu Isusovu, 
tako da presv. Srce kao svoga zaštitnika slavi kako 
uobće ciela nadbiskupija tako napose i naše šeher 
Sarajevo. Neumorni naš presvietli gospodin Nadbiskup 
od prvoga početka, kako je stupio kao Nadpastir na 
tlo, Bosne, svimi silami radi oko toga, da se ova po- 
božnost sve dalje razgrani i sve to dublji korien 
uhvati kako u mladenačkih tako i u odraslih srcih, da 
postanemo svi dielnici njezina preobilata blagoslova. 
Namisao presvietloga g. Nadbiskupa hvala Bogu razu¬ 
mjelo je sveukupno svećenstvo nadbiskupije, te ga u 
tom nastojanju i krjepko podupire, i od godine do 
godine vidimo sve to ljepših plodova. Nije sad čas, da 
pobliže nabrajamo, šta je sve presvietli g. Nadpastir i 
živom riečju i perom i djelom, medju ostalim i nov- 
čanimi žrtvami učinio i doprinio pogledom na tu 
svrhu, da se navlastito širom nadbiskupije vrhbosanske 
prokrči put štovanju presv. Srca Isusova. Dotaknut 
ćemo se samo glavnih tačaka, što se tiču našega 
Sarajeva. 

Svetkovina, kako je poznato, pada u petak poslie 
tielovske osmine, ali svečano ju prema povlastici od 
sv. Stolice slavi puk sliedeće nedjelje, koja je ove go¬ 
dine pala 12. lipnja. 

U proslavu Srca Isusova obavlja se u prvo¬ 
stolnici trodnevna pobožnost poslie podne. Uoči petka, 
dakle u četvrtak, jest prva večernjica — počinje u šest 
sati — kod koje se najprije čita puku propisano 
štivo, onda se pjevaju litanije Srca Isusova, zatim sliede 
molitve i blagoslov sa Presvetim. I tako sliedeća tri 

dana, s tom razlikom, što u četvrtak, petak i subotu 
obavlja pobožnost jedan od preč. gg. kanonika, dok 
u nedjelju zaključuje sa „Tebe Boga hvalimo" velebnu 
svečanost sam presvietli g. Nadbiskup. Uoči petka 
izpovjedila se sva školska mladež, da sutradan pohrli 
sva u prvostolnicu k stolu Gospodinovu, te zavjet, što 
ga sklopila sa božanskim Srcem našega Gospodina, 
obnovi, učvrsti i nanovo kao posveti. Sv. pričest prima 
mladež prema ustanovljenom redu sve do devet sati. 
U osam sati služio je po običaju tihu sv. misu sam 
presvietli g. Nadbiskup, pod kojom je iza pričesti 
dielio kruh angjelski kroz dobra po sata. U devet sati 
započe svečana služba Božja, što ju je ovaj put držao 
preč. g. kanonik dr. Košćak, koji je iza evangjelja 
rekao sgodnu rieč o pobožnosti k Srcu Isusovu, iz- 
taknuvši medju ostalim kao dokaz za preveliku ljubav, 
kojom nas obuhvaća božanski Spasitelj baš onu ranu 
Njegova presv. Srca, što ju je zadobilo za nas ljude na 
drvu križa. Poslie sv. mise bi izložen presveti Sakra- 
menat, te je pohranjen istoga dana u večer, kad se 
svršila spomenuta večernjica. Prvi sat klanjanja pre¬ 
uzeo je i ove godine opet presvietli g. Nadbiskup, za 
njim se redali druga veleč. gospoda svećenici uz po dva 
klerike. U subotu po podne uoči nedjeljne svetkovine 
pohrlio je kao obično pobožni narod izvana sve tamo 
od Broda i dalje, da udovolji kako vrućoj čežnji 
tako donekle i duševnoj potrebi svojega srca. Premda 
je upozoreno činovničtvo drž. bos.-herc. željeznica na 
navalu puka, koje je i učinilo svoje za odpremu silnoga 
naroda, opet je oko četiri sata samo jedan dio naroda 
ovamo prispio, dok su mnoge stotine morale pričekati 
u Lašvi, da se odvezu drugim vlakom, koji je stigao 
oko sedam i po u večer. Ako je pobožan narod 
hrpimice za priješnjih dana tražio duševne utjehe i 
okrepe po primanju sv. sakramenata, a to se je po- 

trostručio posao za sluge Božje u subotu poslie podne doprinesu a na veću čast i slavu božanskoga Srca. 
tamo do večernje, pak poslie do deset sati u noć, i Po običaju Presvietli je nazdravio svomu svećenstvu; 
sutradan u ranu zoru da opet sjednu u izpoviedaonicu jezgra njegovu govoru i opet je bila misao, da u nas 
sve do devet sati, kad započinje svečana pontifikalna uzbudi još veću ljubav i oduševljenje prema Bogu, 

služba Božja. I ova zaista sa procesijom iza sv. mise koji nam se sav dan na dan dariva u nekrvnoj žrtvi 

jest kruna čitavoj svečanosti. A sve će to obaviti pre- novoga zavjeta na naših oltarih. — Mirne duše i sa 
svietli Nadbiskup, to će reći, od devet sati trudit će najvećim zadovoljstvom možemo kazati, da je tu oče- 
se sve tamo do dvanaest i tri četvrta iza podne, vidno prst Božji, da se je Bog obilato dostajao blago- 
Crkva je naravno dubkom puna, glava do glave, od vrata sloviti trud nevriednih sluga svojih; očevidno je, da 
pa sve gore gotovo do tik stepenica velikoga žrtvenika, je zrno gorušično liepo niklo i bujno se razvija, da 

Poslie evangjelja propoviedao je Presvietli oko po valovi ove pobožnosti sve to dalje dopiru, sve se to 

sata svojim jakim glasom, da pobožno stado svoje više srca vjernika za nju zagrijavaju. — Sve u svem 

još više oduševi za divnu pobožnost Srca Isusova, i kad se uzme, zaista svuda i vazda izbijao je na javu 

tako se kućam svojim vrate sa još većom ljubavi u duh prave ljubavi k presv. Srcu, i daj Bože, da taj 

srcu prema božanskomu Srcu. Iza propoviedi izmolio duh i nas svećenike i sav dobri puk sve to više i jače 

je po običaju presvietli gospodin posvetnu molitvu na pronikne, tako da skroz i jedino u duhu Krista Boga 
čast presv. Srcu. Odbilo jedanaest, svršila služba Božja, mognemo što uspješnije uobće djelovati za svetu stvar, 
odpočela prekrasna, veličanstvena procesija. Da je a navlastito za ovu pobožnost presv. Srca Isusova, 

takova, zaista svaki će nepristran motrilac.priznati, što koje je vrelo i zalog svake milosti, svake sreće i na 

kako služi svakomu vjernom katoliku na najveću ra- zemlji i na nebu. 

dost i utjehu, tako se nehote dojimlje i inovjernih, Proslavilo se je Srce Isusovo najsvečanijim nači- 

jer im mora da imponuje ne samo silan broj ono preko nom i u Bos. Samcu i u Travniku i u Brčkom. Naš je 

osam hiljada naroda, već kud i kamo više ono vjer- urednik prisustvovao velebnomu slavlju Srca Isusova 

sko čuvstvo, što vlada svom onom masom i što se u Brčkom, na kojem se je hrvatskoga posavskog 

pokazuje i na licu i na kretanju i na držanju pobožnih naroda s obje strane Save našlo do 10 hiljada, pa 

vjernika. Svjedoče to medju inim pobožne molitve i ćemo u sliedićem broju moći izviestiti svoje štovane 

pjesme, što ih kako mališi tako i odrasli, kako puk čitaoce o toj u pravom smislu rieči narodnoj slavi 

tako i svećenici obavljaju. Naši pobožni seljaci iz u čast presv. Srcu. 

Stupa (Sarajevskog polja) otvoriše svetu povorku pod Senj: „CpncKoj inTaMrrH" u Sarajevu. Gdje 

svojim barjakom; za njimi je posavska procesija iz koga srbi, ondje se i češe. Na moj ,,Quousque tan- 

Broda i sarajevska bratovština Srca Isusova; onda je dem . . .?“ počešala se i „Cpncica nrraivina", i gdje je 

stupala školska mladež, zacielo do tri hiljade; zatim srbi i gdje je ne srbi. Sve je onako y 3 rpejnmc na- 

gradjanstvo, pa trećoredci; potom vojnička muzika; pisala do 40 redaka, osvrćuć se na jednu izrečicu. 

za njom sliedila velika povorka pobožnih gospoja iz (A dogmatičke razlike razkolnika?. .) Dašto, tu je 

najodličnijih krugova, od kojih su one iz Marijine govora de omnibus et quibusdam aliis. Neka joj bude! 

kongregacije nosile svoje kongregacijske znakove; Mogla bi se „UlTamn-i" ponoviti ona: „Kad nema djavo 

onda dolazile djevojčice u bjelini, malešne napried pa drugi posao (možda: drugog posla?), a on sieče uši 

veće i najveće; nadalje klerici i jedno šestnaest sveće- pa krpi tur.“ Nu prepuštam to uredništvu njezinu, 

nika u kazulah sa gorućimi sviećami u ruci, pjevajuć „Ukrajina" pita u finome onom članku: „Molićemo 

naizmjence pobožne hvalospjeve; zatim Presveto, Vas, latinski pope, za što smo mi n. pr. raskolnici? 

što ga uz najsvečaniju azistenciju nosio presvietli naš|pl molićemo, jesmo li mi to baš pravoslavni Srbi, ili 
Nadpastir; opet iza neba nekoliko hiljada pobožriii ' ste vi katolici — raskolnici?" I onda dodaje: „Pope 
seljaka i seljakinja, moleći se i kianjajuć se svojemu mlatišumo, jezik za zube! Ne diraj u to, jer ćemo se 

Isusu, u presv. olt. Sakramentu pod prilikami kruha i mi tim pitanjem ozbiljno pozabaviti, pa ćeš, boj se, 

nazočnom. Vrativši se u crkvu, te primivši blagoslov ostati kratkijeh rukava." 

sa Presvetim, odosmo razdragani i sretni u duši kućam Kad me baš „fflraaina" vuče za jezik, evo ću 

svojim. A zaista ne malo doprinese našemu zadovolj- joj reći: prema nauku angjelskog naučitelja sv. Tome 

stvu_ i okolnost pogodna vremena, koje posluži u velike, razkolnici su oni, „koji se svoje volje i svojom na- 

a bilo je to ljepše, što se malo iza toga spustila kanom diele od jedinstva Crkve, a to je glavno jedin- 

kišica, da onda prosliedi sad jače sad slabije padati stvo . . Jedinstvo pak Crkve stoji u dvie stvari, t. j. u 

kroz puna četiri dana. Poslie podne u šest sati držao savezu članova crkvenih medju se ili u obćenju te u 

je Presvietli zaključnu večernju sa „Tebe Boga hvali- podložnosti svih članova Crkve jednoj glavi. A ta je 

mo“, kojoj prisustvovala jednaka množina svieta, kao vidljiva glava Isukrst, a Njegov namjestnik papa. I 

što i prije podne. Veliki oltar izkitiše izvježbane ruke zato se zovu razkolnici oni, koji ne će da slušaju 

častnih sestara, a krasnoj razsvjeti cieloga hrama u pape, te koji ne će da obće sa članovi Crkve njemu 

velike poslužila i električna svjetlost. — Istoga dana podložnimi." (Summa 2. 2. q. 39. a. 1.) Tu je i ođ- 

u jedan sat sabrala se braća svećenici u nadbiskup- govor „IIlTaarmi" na upit: „za što?" U narednoj reče- 
skom dvoru oko stola svoga presvietloga g. Metro- nici moram dvie stvari zaniekati: pravoslavni i 

polita, koji u svako doba rado vidi oko sebe svoje u Srbi, a na sam upit odgovoriti jestno na prvi dio. 

vinogradu Gospodnjem zaposlene pomoćnike, ali, kako Kratko i osbiljno odgovaram, nadajuć se, da će „IITraM- 

se je često izrazio, osobito mu srce zakuca na Veliki na" biti osbiljna, ter se osbiljno pozabaviti tim 

četvrtak i u ovaj dan, kad vidi oko sebe braću sveće- pitanjem. 

nike, koji pohitješe u Sarajevo ne žaleći ni truda ni Još bih molio ,,CpricKy mTajmy“, da mi ne od- 

žrtava, samo da prema slabašnim silam koji kamečak bija na daru o „srbskom pismu" i o „srbskoj zastavi". 

Vrlo bih joj rad odgovoriti sa bezpristrastnom povjest- 
nicom u ruci i dokazati, tko su bili predji naših današ¬ 
njih srba i srbakovića.’ Unapried joj preporučujem, 
da dobro prouči „Ime Serb“, te -„Pasminu slavoserb- 
sku“ l ); onda „Hrvatsku narodnost" 2 ) i članke dr. Rud. 
Horvata o Vlasih u lanjskom „Viencu" (br. 1. 9. 10.). 
Do vidova na znanstvenom mezevu! 

Dr. Fran Binički. 

FRANCEZKA. 

Pijo X. i Francezka. Pod ovim nadpisom izdao 
je Emil Ollivier u listu „Gaulois" članak, koji 
zaslužuje, da iz njega izvadimo važan ulomak: 

„Pijo X. ne će pokazivati nikakova neprijateljstva 
protiv naše republike, jer on zna, da žrtveniku ne 
treba kakav priestd, da ga podupire, i da pape ne će 
tim ništa izgubiti, ako postanu dušobrižnici naroda, 
umjesto dušobrižnici kraljeva. 

Njegov predšastnik imao je granice, ali ih se nije 
vidjelo, što je dopuštalo polaziti sve dalje; ovaj 
će pokazati svoje, pa će se vidjeti, da se treba 
zaustaviti. 

On posjeduje najuzvišeniju, najnesavladiviju, naj- 
strahovitiju silu, silu nepokolebljive blagosti, blagosti 
tople, probirljive, ali ipak fine, osbiljne, koja ne po¬ 
pušta, ne prekida, niti ne malakše." 

Emil Ollivier pokazuje sad, da prosvjed Pija X., 
nuždan i zakonit, nije bio neprijateljski akat protiv 
Francezke ili protiv njezine vlade, nego je tim pa¬ 
pinstvo izvršilo samo jednu dužnost prema sebi i prema 
čitavu katoličkom svietu, pa zaključuje: 

„Vrieme je dovršiti već ovu bezplodnu debatu. 
Koja nam korist od nje? Osvoj Rima po Italiji proizveo 
je medju njom i papinstvom sukob, kojemu se ne može 
predvidjeti konac. A čemu da se mi miešamo u to? 
Veli nam se, da je to ciena našega dragocjenog save¬ 
za s Italijom. — Ako je tomu tako tako, u kakav li 
podredjen položaj dospjesmo prema njoj? A je li ona 
nam za ljubav izstupila iz trojnoga saveza i ne ostaje 
li uviek spremna, da na nas navali preko Alpa, ako se 
sukobimo sa Njemačkom na Rajni? Čemu da mi u 
svrhu, da stečemo njezinu prolaznu milost, prekinemo 
našu počitljivu neutralnost pogledom na papinstvo? 

A što mi u ostalom i možemo protiv pape? Kad 
bi on imao teritorij i vojsku, mogli bismo mu možda 
štogod nauditi. Njegova sadašnja neimaština zaklanja 
ga od vaših udaraca, i vaše striele ne će oboriti u prah 
zidove njegova Vatikana. 

Hoćete li ukinuti vaše poslaničtvo i odpraviti 
nuncija? Od toga bit će štete samo po vas. Kako 
ćete dobro dokrajčiti težke pregovore o imenovanju 
biskupa? 

Nuždno ćete se kotrljati dulje do ukinuća kon¬ 
kordata. 

Pa kad bi se to ukinuće izvelo lojalno, kad biste 
kleru ostavili crkve, što su njegovo vlastničtvo, kad 
biste mu ukinutu godišnju plaću nadoknadili ekviva¬ 
lentnim kapitalom, kad biste ga iz preostalih mu po¬ 
vlastica uveli u podpunu slobodu: katolici se ne bi 
potužili. Ali oni će naprotiv revoltirati proti grabežlji- 

9 Napisao dr. Ante Starčević. 

Napisao Gj. Stj. Deželić. 


vom i bankrotnom prelomu, što im ga navješćujete. A 
tad će kucnuti čas vašoj agoniji. 

Jedna religija od toliko viekova ne ukida se ni- 
kakovim legislativnim ukazom. Uvjerit ćete se o tom. 
Dok ste napadali samo fratre i opatice, a bogoštovlje 
se moglo dalje mirno izvršivati, nije puk shvatao, da 
je ugrožena vjera. Ali vidjet ćete, što će reći i što će 
učiniti, kad njegovi svećenici budu prisiljeni zakloniti 
se u podrume, kad pučka žena ne mogne više na kucaj 
večernjeg Angelusa olakšati si teret svojih svakidašnjih 
muka do nogu Utješiteljice žalostnih u staroj crkvi, 
u koju je polagala sanje svoje djevojačke dobi, zatim 
svoje nade kao žena i mati, u crkvi, što je vidjela 
njezine radosti i njezine boli. 

Tad će se u jedan čas razplinuti kao dim ono 
vaših dvjesta hiljada glasova većine, i papa blagosti 
osvetit će se za vaše uvrede tješeći svojim blagoslo¬ 
vom vaš veliki pad." 

ITALIJA. 

Kralj talijanski i kardinal Svampa u Bolonji. 

Prigodom dolazka talijanskoga kralja u Bolonju, u 
grad, što je pripadao nekadašnjoj crkve¬ 
noj državi, iztaknuo se svojom važnošću posjet, 
što ga je učinio kralju nadbiskup bolonjski, kardinal 
Svampa. 

Prefekt bolonjski Ferrari obaviestio je kardinala 
Svampu o dolazku Viktora Emanuela III. ovimi riečmi: 

„Častim se obaviestiti Vašu Uzoritost o dolazku 
Njegova Veličanstva kralja u Bolonju u subotu 28. 
svibnja. Njegovo će se Veličanstvo uputiti u gradsku 
viećnicu, gdje će primati različite oblasti, medju koji- 
mi je prva Vaša Uzoritost, kojoj će biti izkazana pošta 
dolična Vašemu dostojanstvu." 

Kardinal je odmah odgovorio: 

„Zahvaljujem Vašoj Preuzvišenosti na sretnoj oba- 
viesti, koju mi izvoljeste saobćiti. Buduće subote sma¬ 
trat ću si dužnošću uputit se u gradsku viećnicu, da 
podastrem Njegovu Veličanstvu izraz moje najpočit- 
Ijivije odanosti." 

Vojvoda Fragnite došao je još u ime kraljevo, da 
objavi kardinalu sat primanja. 

Prigodom ove audiencije izkazane su kardinalu 
sve počasti, što se izkazuju knezu po krvi: njegova kola 
pratila je straža konjanika karabinijera, a pred viećni- 
com izkazala mu je četa pješadije vojničku počast. 
Posjet kardinala imao je prednost pred svimi drugimi. 

Kod banketa sjedio je kardinal Svampa kralju 
o desnu. Jedan meštar dvorskih obreda uputio se u 
dvor nadbiskupov, da najavi kardinalu, da će poradi 
kvatara biti postan diner. 

Ova svakako istorijska činjenica stala se je odmah 
po novinstvu svakojako tumačiti. Ali iz nje može samo 
ovo sliediti: Kralj talijanski Viktor Emanuel III. želi si¬ 
gurno neku rekoncilijaciju sa papinstvom, koja bi za nj 
bila jedna golema sila. Papa mu se eto pokazuje spre¬ 
man izaći u susret, ali do stanovitih granica. „Osser- 
vatore Roman o“ donielo je službenu distinkciju 
izmedju dvie česti nekadašnjega papinskog posjeda: 
patrimonija sv. Petra i drugih pokrajina. A uvaženi 
parizki list ,,Croix“ primjećuje, da nas do sada ništa ne 
ovlaštuje pomišljati, da papa popušta u svojih reven- 
dikacijah na „patrimonij sv. Petra". 


Uredjuje dr. Ivan Šarić, 


Izdaje Kaptol vrhbosanski. 


Tiska „Bosanska Pošta" u Sarajevu. 





VRHBOSNA 

KATOLIČKOJ PROSVJETI. 

Broj 13. U Sarajevu, 5. srpnja 1904. God. XVIII. 


Posvećeni biskup Vincencij Palunko. 


01agdan sv. Petra i Pavla bio je ove godine u Sara¬ 
jevu vanredno svečan dan. Bilo je naime na taj 
dan posvećenje arhidjakona i kanonika kaptola vrh¬ 
bosanskoga, Vincencija Palunka, za pomoćnoga biskupa 
spljetskog. Svečan je bio taj dan za čitavo Sarajevo, 
u kojem je novi presvietli gospodin u malo godina po¬ 
stao čovjek uprav popularan; svečan za našu prvo¬ 
stolnu crkvu, kojoj je presvietli gospodin Palunko kao 
kanonik vrhbosanski kroz punih pet godina s najve¬ 
ćom revnošću služio, i koja je na taj dan po prvi put 
gledala u sebi takovu slavu, i to na svojem čovjeku; 
svečan i za one zavode u Sarajevu, u kojih je on kao 
ravnatelj radio, i koji mu stoga priredišć ovih dana 
liepe oprostile besjede; navlastito svečan i radostan 
bio je taj dan za mladi naš kaptol vrhbosanski, koji eto 
iz svoje sredine u to kratko vrieme daje Crkvi i drugoga 
biskupa, a to je kaptolu i odlikovanje i osobita radost 
u današnje dane, kad ga ljudi liberalci stali više izpod 
oka gledati i za nišan uzimati sad ovako a sad onako. 

Na taj svečani dan bila je sarajevska prvostolnica 
već u 8 sati dubkom puna. Veliki oltar vješto je iz- 
kićen i razsvietljen. U 9 sati veliko zvono naviesti 
dolazak presvietloga gospodina nadbiskupa dr. Josipa 
Stadlera, koji će obaviti posvećenje, i dvojice pre- 
svietle gospode biskupa: mostarskoga O. Pas kal a 
Buconjića i kotorskoga Franje Uccellinia, koji 
će pri posvećenju biti azistenti. S njimi je došao u 
crkvu i presvietli gospodin Palunko. Na crkvenih vra¬ 
tili dočekala ih sjajna podvorba. U prezbiteriju uz 
vrhbosanske kanonike vidjesmo, i spljetskoga kanonika 
preč. g. Leopolda pl. Ivaniševića i dva franje¬ 
vačka provincijala: fra Daniela dr. Bana, pro¬ 
vincijala bosanskoga, i fra Angjela Nuića, pro¬ 
vincijala hercegovačkoga. U prvih klupah bila je bliža 
rodbina svečarova iz Dalmacije. Obredi posvećenja 
započeše čitanjem apostolskoga brevea, što u latin¬ 
skom izvorniku glasi: 

Pius PP. X. 

Dilcctc tili salutem et apostolicam benedictionem. Apostola- 
tus officium meritis licct imparibus Nobis ab alto commissum quo 
.ecclesiarum omnium regimini divina providentia praesidemus, utili- 


ter exequi adiuvante Domino satagentes solliđti corde reddimur et 
^ollertes ut quum de ecclesiarum ipsarum regiminibus agitur com- 
mittendis, tales eis in pastores praeficere studeamus, qui populum 
suae curae traditum sciant non solum doctrina verbi sed etiam 
exemplo boni operis informare, commissasque šibi ecclesias in 
statu pacifico et tranquilIo velint et valeant auctore Domino salu- 
britcr regcre et feliciter gubernare. Dudum siquidem provisiones 
ecclesiarum vacantium et vacaturarum ordinationi et dispositioni 
Nostrae reservavimus, dccernentes ex tune irritum et inane si secus 
super bis a quaquam quavis auctoritate scienter vel ignoranter conti- 
gerit attentari. Cum vero Episcopalis Titularis Ecclesia Rhodiopoli- 
tana sub Archiepiscopo Myrensi per obitum Pauli Tosi ultimi illius 
Antistitis cxtra Romanam Curiam defuneti sit Pastoris solatio desti- 
tuta: Nos ad eiusdem Ecclesiae provisionem in qua nemo praeter 
Nos se potest poteritve immiscere reservatione ac decreto supra- 
dictis obsistentibus, paterno studio intendentes, ad te, dileete tili, 
fidem Catholicam expresse professum, omniaque alia requisita ha- 
bentem, tecum enim super defeetu Doctoratus gradus dispensavimus, 
oculos mentis Nostrae convertimus. Peculiari te igitur benevolentia 
complectentes, et a quibusvis excommunicationis et interdicti aliis- 
que ecclesiasticis sententiis, censuris et poenis, si quas torte in- 
curreris, huius tantum rei gratia absolventes et absolutum fore 
censentes, eamdem titularem Ecclesiam Rhodiopolitanam de persona 
tua Nobis ob tuorum praestantiam meritorum accepta per praesentes 
Apostolica Nostra auctoritate proviđemus, teque illi in Episcopum prae- 
ficimus et Pastorem, curam, regimen et administrationem eiusdem 
ecclesiae tam in spiritualibus quam in temporalibus tibi plenarie 
committendo certa spe freti te omnia ad maiorem Dei gloriam anima- 
rumque salutem esse expleturum. Praeterea te similiter Apostolica 
Nostra auctoritate praesentium vi deputamus in Auxiliarem venerabilis 
Fratris Philippi Francisci Nakić Episcopi Spalatensis et Macarscken- 
sis ad pontificalia ‘ceteraque pastoralia munia illa in Civitate ac 
dioecesi de eius conscnsu salubriter et fruetuose in Domino obeunda. 
Porro indulgemus ut donec dicta Ecclesia Rhodiopolitana inter 
rnere titulares enumeretur ad illam accedere et apud eam perso- 
naliter residcre minime tenearis. Praeterea decernimus quod Archi- 
diaconatus quem in Capitulo Vrhbosnen. obtines per huiusmodi 
provisionem vacet eo ipso. Tandem facultatem tibi Apostolica pa- 
riter Nostra auctoritate tribuimus ut a quocumque quem malueris 
Catholico Antistite gratiam et communionem Sedis apostolicae ha- 
bente accitis et in boe illi assistentibus duobus Episcopis simili 
gratia et communione fruentibus Consecrationis munus recipere 
ličite possis, eidemque Antistiti ut receptis a te fidei professione 
iuxta articulos a S. Sede propositos et Nostro et Romanae Ecclesiae 
nomine fidelitatis debitae solito iuramento praefatum tibi munus 
impendere eadem Apostolica Nostra auctoritate ličite similiter queat. 
Praecipimus tamen, ut nisi receptis a te prius fidei professione et 
iuramento hiiiusmodi Consecrationis munus dictus Antistes tibi con- 
fcrrc tuque lllud suscipere praesumpseritis, tam idem Antistes 
quam tu et a Pontificalis officii exercitio et a regimine ac admini- 

stratione ecclesiarum vestrarum suspensi sitis co ipso. Haec con- 
cedimus salvis iuribtis Nostrae Camerae Apostolicae et non obstan- 
tibus Constitutionibus et Sanctionibus Apostolicis ceterisquc omni- 
bus etiam speciali ac individua mentionc ac derogatione dignis in 
contrarium facientibus quibuscunque. Datum Romae apud S. Pctrum 
sub annulo Piscatoris die XXII Junii MCMIV Pontificatus Nostri 

Anno Prima Alois. Card. Maćehi. 


Nakon pročitanog brevea položi presvietli gospo¬ 
din konsekrand prisegu u ruke nadbiskupu konsekra- 
toru. Sliedila su zatim po obredniku razna pitanja od 
konsekratora na konsekranda. Iza epistole biskupi 
azistenti sa konsekrandom u sredini stadoše opet kao 
prije pred nadbiskupa, koji je sjedio na faldistoriju. 
Iza rieči konsekratorovih sliedile su litanije svih svetih, 
za kojih je konsekrand ležao prostrt pred oltarom. 
Onda je sliedilo rukopoloženje sve trojice biskupa 
nad konsekrandom sa riečmi: „Accipe Spiritum sanc- 
tum!“ Po prefaciji obavilo se na konsekrandu pomaza¬ 
nje glave i ruku, predanje pastirskog štapa, mitre, 
prstena i evangjelja. Tim je bio svršen sam čin po¬ 
svećenja. Na kraju mise podieli novozaredjeni biskup 
blagoslov puku. Bilo je uprav liepo pogledati, kad je 
novi biskup u podpunom biskupskom ornatu i praćen 
od azistenata biskupa prolazio prvi put sredinom crkve 
dieleći biskupski blagoslov. Pojava mu je osbiljna i 
dostojanstvena, čedna i pobožna. Svečani „Te Deum“, 
što ga iza toga započe presvietli gospodin nadbiskup, 
dovršio je ovu sjajnu svečanost u crkvi iza 11 sati. 

U 1 sat po podne okupio je presvietli gospodin 
nadbiskup oko svojega uviek gostoljubivog stola bisku¬ 
pe, strano i sve sarajevsko redovno i svjetovno sve¬ 
ćenstvo, više odličnih prijatelja svjetovnjaka i svu 
rodbinu svečarovu. Nazdravice svih biskupa, osobito 
nadbiskupova, bile su u istinu prekrasne besjede, što 
su nas kriepile u ljubavi prema katoličkoj Crkvi i 
hrvatskoj domovini. Za objedom stiglo je s raznih strana 
do 100 brzojavnih čestitaka novomu biskupu. Većina 
ih je iz Dalmacije, znak, da ga rodoljubiva Dalmacija 
voli i rado opet prima u svoju sredinu. 


Uoči ovoga svečanog dana pošlo je sve sarajev¬ 
sko svećenstvo sa presvietlim gospodinom nadbiskupom 
na čelu u stan presvietlomu g. Palunku. U krasnoj 
čestitci izkaza presvietli gospodin nadbiskup svoju i 
svojega svećenstva radost, što je arhidjakona kaptola 
vrhbosanskoga zapalo toliko a zasluženo odlikovanje, 
i zahvalnost za sve ono, što je novi Presvietli učinio 
vrhbosanskoj nadbiskupiji. U znak te zahvalnosti pre- 
dade mu nadbiskup zlatan poprsni križ sa lancem kao 
dar sarajevskoga svećenstva. Ganutljivom rieči zahva¬ 
lio je presvietli g. Palunko nadbiskupu i svećenstvu na 
ljubavi, koje da on ne će nikada zaboraviti. 


Novozaredjeni biskup Vincencij Palunko rodio 
se na Sipanu kraj Dubrovnika od siromašnih roditelja, 
koji su trudom hranili veliku obitelj. Imali su mal po¬ 
sjed, a otac bio mornar, ribar i težak; stoga se i mali 
Viče u djetinjstvu bavio ribanjem. Najjači stup kući 
bila je dobra majka, koja je danom i noću radila, a 
bila je izvrstna tkalja. Tada još nije bilo škole na Si¬ 
panu, te bi imućniji slali svoju djecu privatnim uči¬ 
teljem, t. j. onim, koji su nešto znali. I Mare Markova 
(tako su zvali majku Palunkovu, jer je otcu bilo ime 
Marko) odkidala sebi od grla i plaćala školu za svoga 
maloga don Vicu. Zvali ga don Viče, jer je od prvoga 
djetinjstva govorio, da će biti svećenik. Druge se žene 
rugale Mari Markovoj, što hoće, da joj mali Viče bude 
školovan. Kad je g. 1857. došao na Sipan za župnika 
don Niko Selak, kod njega je mali Viče nastavio 
nauke. Pa kad došlo da podje u sjemenište, otac mu je 
hotio udovoljiti vrućoj želji i dovede ga u Dubrovnik; 
ali kad mu rekoše, da valja plaćati u sjemenište godi¬ 
šnjih 75 forinti, pa knjige i haljine, htjede ga vratiti 
kući, jer mu nije bilo moguće da toliki teret uzme na 
se, a bile su i godine gladne. Kad eto ti lista iz 
Amerike od brata Nika, koji je sad bio ,na posvećenju, 
a onda jednako tražio od svojih kod kuće, da mu 
maloga Vicu pošalju u Ameriku, i prietio se, da će 
ih inače zaboraviti. Bili su mu pisali od kuće, da mali 
don Viče želi ući u sjemenište. U baš stiglom pismu 
piše brat Niko: Zadovoljite želji bratovoj, a ja ću vam 
pomoći. Viče odmah veselo unidje u sjemenište, a 
brat održa svoju rieč. 

Svršivši gimnaziju posla ga tadanji biskup du¬ 
brovački Zubranić u Rim u novo otvoreni zavod 
sv. Jeronima. Tamo se razbolio, tako da mu liečnici 
kazali, da ima sušicu i da ne će živjeti ni dva mje¬ 
seca. Vrativ se kući reče misu 1. prosinca 1867., te 
podje na parokiju najprije na Majkove, zatim u Ravno 
u Hercegovini. Ovdje je vidio puno muke braneći 
biednu raju od zuluma. Dosta je reći: da nije 31. kolo¬ 
voza 1871. sam ostavio Ravno, bile bi ga zaptije zatvo¬ 
rile. A narod je bio uprav zavolio svojega mladog žup¬ 
nika, te se i danas još iza 35 godina rado spominje svoga 
dum Viče, kako su ga zvali. Zdrava klima u Ravnom 
oporavi i posve ojača Palunka. Zatim je bio župnik 
u Trpnju, ali ga pokojni biskup Zafron digne u Du¬ 
brovnik za kateheta na ženskoj preparandiji. Iza 3 go¬ 
dine preuze mjesto kateheta na dubrovačkoj gimnaziji, 
na kojem je ostao punih 20 godina. G. 1887. povjeri 
mu pokojni biskup Vodopić i ravnateljstvo dubrovač¬ 
kog sjemeništa. Pod njegovom milom a energičnom 
upravom sjemenište se uprav preporodi. Svjedoči to 
mlada liepa kita dubrovačkih mladih svećenika, što 
su izašli izpod uprave Palunkove, a izgledi su u svojem 
svećeničkom zvanju. U sjemeništu je bio 12 godina, 

a i nakon njega red je u sjemeništu posve dobar, što 
dokazuje, da taj red nije bio slinom priliepljen, već 
temeljito uzpostavljen. 

Uza sve te poslove nalazio je Palunko vremena 
osobito za izpoviedaonicu i propoviedaonicu. Bavio 
se je i pisanjem, te je izdao više molitvenika, asce- 
tičnih knjižica, znanstvenih razprava i školski tekst 
moralke za srednje škole. 

G. 1899. bi imenovan kanonikom i arhidjakonom 
kaptola vrhbosanskoga. Nadbiskup dr. Stadler za svojega 
od bolesti oporavljenja na Lokrumu upoznao se sa 
Palunkom i zaželio ga iza dr. Jeglića uza se imati. 
Bilo je to djelo Promisla Božjega. Bog je tako htio, 


kad je eto htio da ga sada postavi na jedno mje¬ 
sto, koje treba čovjeka zadahnuta duhom jednoga 
nadbiskupa Stadlera. 

Čestitajuć novomu posvećenom biskupu čestitamo 
ujedno i biskupiji spljetsko-makarskoj, koja je dobila 
u njemu čovjeka u istinu secundum cor Dei et secun- 
dum cor populi nostri — po srcu Božjemu i po srcu 
naroda našega. Neka Bog blagoslovi njegov rad za 
Crkvu i domovinu u našoj dragoj Dalmaciji! Naše 
ga želje i molitve prate, da bude uviek nam dika 
i čast, a Dalmaciji ponos i utjeha. 

Ad mu 11os annos! 


Plodovi nove struje u Francezkoj i naše prilike. 

Piše dr. Ivan Košćak. 


Opomenuti novu struju, kad se govori o Francez- 
^ koj, i pomišljati na Combesa i družinu mu, jedno 
je isto. Skorice mu se širilo srce, kad mu je stigla od 
velikog meštra talijanskih framasonskih loža zavjerna 
adresa. Što je pisao i pričao brat Talijanac, razumjet 
ćemo iz odgovora, što ga je Gombes upravio svojemu 
kolegi. „Plemeniti osjećaji — tako Combes — što mi 
ih izjaviste u ime Vaše i u ime talijanskoga framason- 
skog reda, koji je ljubav svoju k slobodi na toliko 
načina zasvjedočio i tako krjepko sudjelovao u radu oko 
oslobodjenja čovječje misli, živo mi padoše na srce. 
Baš sam sretan, što mogu pomišljati, da su moje 
rieči simpatično odjeknule s onu stranu Alpa, u srcu 
Italije, koja je sada sa Francezkom svezana vezom 
najizvrstnijeg prijateljstva. Mi se borimo za jedan isti 
ideal napredka i svjetlosti, i mi možemo bez straha 
neposrednoj budućnosti u oko gledati, kad čovječja 
misao oslobodjena svake usiljenosti ne bude pozna¬ 
vala ni drugoga vodiča do znanosti, ni druge koje 
težnje do blagostojanja naroda. “ — Da je Combes 
framason i kuhan i pečen, znali smo; ovim se pismom 
to samo bistro i jasno potvrdjuje. Ideje i ideali frama- 
sonstva treba da si posvuda prokrče put; njihov ba¬ 
rjak ima zalepršati kako na palačah velikana, tako i na 
kolibicah sirotana. Posvemašnja sloboda jest ona glav¬ 
na os, oko koje se sve kreće, i koju treba po što 
po to izvojštiti; u to ime bore se gospoda žilavo, uz- 
trajno i bezobzirno. 

Čovjek teži za znanjem, ali oči framasona vide 
na tom polju kojekakvih zamki i raznih ograda. Ukla¬ 
njaj one, ruši ove,, svakoj usiljenosti zakreni vratom; 
i kad se to sbude, u tili čas uočit će rod čovječanski 
pred svojimi redovi angjela znanosti, koji će ga voditi 
napried sve dalje, od spoznaje do spoznaje. I što je 
više, srca ljudi bit će kao jedna zublja, sve će ogri- 
javati samo jedan plam, sve obuzeti jedna čežnja, 


proniknuti jedna žudnja — blagostojanje svih ljudi, 
svih naroda. Kao na krilih letjet će rod ljudski od 
jedne sreće do druge, i kamo će na toj stazi dospjeti, 
tko da umije bolje kazati, nego drug prvoga angjela, 
angjeo sreće. — Rekoše tako novi naučitelji, izmu- 
driše novi prosvjetitelji, zaključiše novovječni usreći¬ 
telji roda ljudskoga. Sa tronožea svoga kao da već 
vide posve novi sviet, a što je sa starim kurzom? 
Odzvonilo mu. Još malo, i provukosmo se iz tjesnaca 
robstva, popadoše spone i verige: oj divna ti slobodo, 
novomu rodu novu sreću nosiš! — I ako itko, a to je 
Combes na djelu. On i braća baš zasukali rukave, 
podigli kuku i motiku, a što im je posao? Odstraniti 
i oboriti sve, što zanosi i podsjeća ua usiljenost, oso¬ 
bito onu ukočenu usiljenost katoličke Crkve. Njezini 
predstavnici naši protivnici. S njimi računaj i obra- 
čunaj! Veži ih i sapinji, motaj i klipove im pod noge 
bacaj, začepi im usta, na svoj im način putovnicu 
spremi! Oni su, koji svojom naukom i životom prieče 
napredak i hoće da utrnu zublju nove prosvjete! 

I tako dok junaka katoličkog značaja Combesova 
desnica sapinje i davi, u hodu i skoku sprečava, sve 
po redu škole naše zatvara, a redovnike i redovnice raz- 
tjerava, u drugu ruku bani se sve više bahato momče 
zelene slobode. Da je sva mudrost u naklapanju, što je 
bez soka i smoka, jer nema ni repa ni glave, lovor- 
vienac ne bi mu falio oko čela; i da je sve zlato, što 
sja, tad bi ga zacielo išao naslov: Ti otac domovine, 
ti usrećitelj roda ljudskoga! — Po plodovih njiho¬ 
vih poznat ćete ih, tako glasi ona divna i vazda istinita 
božanska rečenica. Ona ne Vara, njezin je pravoriek kako 
neumoliv tako neprevarljiv. Da iz bližega malo pro¬ 
motrimo te ideale napredka i svjetlosti, pak da onda 
dalje koju reknemo, ne onako dvie tri u vjetar samo 
bačene, već na osnovu fakata izrečene. 

Skoro je držao glasoviti Ferd. Brunetiere, ure- 

dnik svjetskog časopisa „Revne des Deux Mon- 
des“, jedno predavanje u Orleansu o tom, kako na 
njivi današnjeg morala poganluk opet niče. Kako u 
bistroj vodi gorskoj nalazimo krasnih, vanredno teč¬ 
nih pastrva, tako se u baruštini legu mrzke ribušine 
blatnice. Posve naravno. Da vidimo! — U Parizu, u 
srcu Francezke i modernom Babilonu, ima novina i 
novinica, koliko hoćeš. Uzmi u koji mu drago dan koju 
mu drago u ruku, pak baci oko na rubriku „Faits 
Divers", t. j. „Svega po malo", i čudo, ako se u čudu 
ne nadješ; srsi će te proći. Badava, ne možeš se oteti 
utisku: da čuješ okolo na okolo razkalašenost, izkva- 
renost sveobća sve dalje zahvaća, sve dublje korienje 
pruža, i to sa dosele nepoznatom bezobzirnošću. 
Od ubistva i samoubistva sve vrvi. Muž ubija ženu 
i opet žena čovjeka; zaljubljenici srču u smrt; jedni 
hvataju za revolver, drugi si baca konopac o vrat, treći 
izpija otrov, četvrti se baca u dubok ponor, peti će 
potražiti smrt na dnu mora, i tko bi sve izbrojio! A 
što treba dobro upamtiti, novine niti ne pripoviedaju 
svih potankosti, niti ne donose svih slučajeva. S ovimi 
činjenicami izpod ruke ide kaznena statistika. Nedavno 
je izišao službeni izvještaj, a ovaj što kazuje? Kazuje, 
da je od godine 1884. ovamo, u razdoblju dakle od 
samih dvadeset godina, broj zločina poskočio za tride¬ 
set po sto. Samomu izvjestitelju izmače se opazka: 
„Ove su brojke strašne.' 1 Ali što je od strašnoga 
najstrašnije, jest ta okolnost, što medju zločinci prvo 
mjesto dopada mladež u strogom smislu. Od šest- 
naeste do dvadesete godine ima ih najviše, što se 
kolju i ubijaju. Iz izvještaja doktora Pavla Gar- 
niera razabira se jasno, da brojke, što ođpadaju na 
odrasle, vazda su malo ne iste, dok naprotiv one, što 
se odnose na mladež, veoma poskočiše. U samom 
Parizu mladića od gore pomenute dobi, što su poradi 
pokušana ili počinjena ubistva uhvaćeni i bačeni u 
zatvor, bilo je g. 1888. na broju 20, g. 1890. već 40, 
i tako se množio broj, dok g. 1900. nije narasla brojka 
na 140; to će reći, u dvadeset godina broj se posed- 
merostručio. Ništa na svietu ne sgadja se bez dovoljna 
uzroka: nihil sine ratione sufficienti. Gdje leži uzrok 
pomenutim učinkom, sbog kojih svaki misaon čovjek 
mora da bude zabrinut, jer napokon kamo će to do¬ 
vesti, ili zar baš hoće ljudi, da im mladež, uzdanica 
budućnosti, podivlja? 

Advokat Henri Robert, poznat auktoritet na 
polju kaznenih stvari, na osnovu žalostnih ali istinitih 
i neoborivih činjenica, a poglavito obzirom na to, da 
je broj djece osudjene sbog zločina, što je godine 
1875. iznosio 20.035, već godine 1895., dakle u 
razmaku od 20 godina, poskočio na 30.763, nije ni¬ 
malo kolebao pripisati tu grdnu pojavu laiciziranju 
škola. A sud toga stručnjaka u toliko je važniji, što 


je on sve drugo nego tobožnji klerikalac. Odveć jasno 
buči i šumi bujica nesretna, a da je ne bi čuo, pa zače¬ 
pio ti još bolje uši. Odveć su bjelodani. — jer na 
dlanu leže — dokazi, kakvimi plodovi radja nova 
škola, što se postavila na materijalistički temelj. 
Ona je u posvemašnjoj opreci sa katoličkom školom: 
dok ova gradi na vječnih nepromjenljivih načelih kr¬ 
šćanske vjere, te za život svakidašnji izvodi odatle 
praktične zaključke, koji dolaze pod imenom kršćan¬ 
skog morala, kojemu je jezgra i srčika, da čovjek 
obzirom na viši Božji auktoritet s pomoću Božjom 
vodi borbu do smrti protiv neprijatelja svojih, što je 
djavao, sviet i zla strast, tako da duh zagospoduje 
nad materijom i na uzdi ju drži kroteć ju i sapinjuć, 
tako te ona služi duhu, a ne obratno, što je izvor 
božanskog mira, sreće nadzemaljske, vrelo svih krje- 
posti; dok katolička škola tako, dotle se modemi 
učitelji, slobodne misli zastupnici, apostoli novih, t. j. 
realno-materijalističkih načela postavljaju na skroz 
protivno stanovište. Što je u nas gore, to je kod njih 
dolje, i obratno. I oni grade, ali na posve drugom 
temelju, što se od našega razlikuje kao dan i noć; 
dapače ne samo to, nego i ne daju našim, da po 
svoju i dalje rade (sve u ime „slobode"), već iz pet- 
nih žila sve i sva poduzimaju, da ih posve sprieče u 
radu, uslove eksistencije da im dignu izpod nogu, 
tako da zagospoduju sami na polju prosvjete i nao¬ 
brazbe i tako nova pokoljenja, novimi darovi i 
dobri usreće. U njih govoriti o višem Božjem auktori- 
tetu jest ludovati. Čovjek je sebi sve i sva, t. j. nje¬ 
gova je volja, što odlučuje; nema angjela, nema ni 
djavla; a sviet kakav neprijatelj, zato i jesi tu, da ga 
se nauživaš. Krotiti zle strasti najveća je glupost, pu¬ 
stit im valja uzde, da se nauživaš do volje po volji 
i što više možeš, to i jest glavni cilj našemu životu, 
kad nam je i onako kratak, odmjeren viek. U jednu 
rieč: pobjeda tvari nad duhom, obožavanje puti čo¬ 
vječje — eto ti novo skovanih realnih ideala! Sad 
prema svrsi udešavaj sredstva, pa riešen životni zada¬ 
tak. I rješava se pomalo, niče sjeme i donosi plodove, a 
ovi se zovu? —• klatežina i vucibatina, alkoolizam, 
gnus, huljenje na Boga, nepoštovanje starijih, ubistva, 
samoubistva, pada vjera, bliedi moral, sveobća razka¬ 
lašenost i razvraćenost. Pomislimo si sad mladež, 
kojoj učitelj baja i naklapa: ti nemaš duše, mi smo 
samo hrpa atoma, koji će se jednoga dana raz- 
staviti i raztvoriti, šaka blata i gada to je čovjek, 
i gotovi smo. Kako ćeš, da ta mladež shvati svrhu 
čovjeka, zadatak čovječanstva? Učitelj reče A, a ona 
će reći B. Iz premisa povući će zaključak. Nema Boga 
ni duše, nema suda ni vječnosti, sve dospieva sa svie- 
tom, a na svietu si, da uživaš što hoćeš i koliko 
možeš. Je li tebi dobro, je li tvojoj strasti udovoljeno, 

za drugo ne pitaj; može se oko tebe sve rušiti i krva¬ 
riti, tebe neka glava ne boli; tako je bilo i bit će, 
jedni će plakati, a drugi pjevati, ti gledaj da pje¬ 
vaš, a za ostalo te ne budi briga kao ni za lanjski 
snieg! 

Tako se eto čovječja bahatost, naduvenost i oho¬ 
lost diže protiv Boga, odkazuje mu posluh, diže šaku 
na sve, što joj je na putu; tako se smije i postupa, 
da se obore nada sve uzvišeni ideali kršćanski, koji 
eto punih devetnaest viekova razsvjetljuju, usrećuju i 
zadivljuju vasioni sviet, kako pojedine osobe i obitelji, 
tako i obćine, veća družtva, kraljevstva i carstva. A 
kršćanske ideale što ima da zamieni? Na papiru i u 
širokim ustima, kako je na početku rečeno, ideali 
napredka i svjetlosti, nestezanoj slobodi da se klanja 
znanost, okružit će ju blagostojanje obćenito; u prak¬ 
tičnom pak i realnom životu: kruti nazadak i povra¬ 
tak u pogansku tminu, u pogansko robstvo, razpad 
družtva i svakoga reda, borba sviju protiv sviju, ne 
dakle da se ljudi uzajmice tješe, snose i pomažu, 
već da se gnjave i dave, bezobzirce svak da svoju 
korist, svoju lagodnost, svoj užitak traži i nadje, a ni 
briga ga, da li stotine oko njega rukama lamaju, na 
tle padaju, sdvajaju i u ždrielo se smrti bacaju. Takova 
je već sudbina: jedan da ulovi i da pliva, a'drugi, 
pošto mu je sve oteto, da tone i potone. — Sto nas 
evo svakidašnje izkustvo uči, što potvrdjuje povjest- 
nica učiteljica naroda za svih viekova, to nam u pamet 
doziva i duboko nam u srce hoće da usieče božan¬ 
skim ugledom podkriepljena apostolska rieč, što glasi: 
„Plod duhovni jest: ljubav, radost, mir, 
uztrpljenje, blagost, dobrota, dugotrpnost, 
krotkost, vjera, čednost, uzprežnost, čisto¬ 
ća." A sa-kojega stabla pobira se taj plod? Sa stabla 
Kristova, a korien je njegov u srcu i u duši, koja 
snažnom rukom kroti tielo, obuzdava strasti njegove. 
Čuj samo, što veli Apostol naroda odmah iza toga: 
„A koji su Kristovi, razpeše tielo s opači¬ 
na mi i s poho ta m i.“ J ) — A sad preokreni list, 
pak čitaj, što je ista sveta ruka zabilježila o tielu, koje 
je vazda jogunasto te se buni protiv duha. 

A" poznata su djela tjelesna, koja su 
preljubočinstvo, nečistoća, bezsramnost, 
bludnost, idolopoklonstvo, čaranja, nepri¬ 
jateljstva, svadje, zavisti, srdnje, kavge, 
nesloge, krivovj ers tva, jal, ubistva, pijan¬ 
stva, žderanja i ovim slična;" te će zaključiti: 
„da oni, koji takova čine, ne će postići kra¬ 
ljevstva nebeskoga." 2 ) — Stupi, ako ti nije mrzko, 
u jedan dobar katolički zavod, gdje odgojitelji, sami 
puni duha Kristova, u njegovu duhu mladež si po- 

>) Galać. 5, 22. 24. 

-) Galać. 5, 19-21. 

vjerenu odgajaju; i opet pogledaj si iz bliza stanje 
škole, gdje se udomio duh Belialov, gdje se podučava 
u gore pomenutom duhu moderne poganštine: pak 
ćeš naići na plodove jedne i druge, duhovna i tjelesna 
djela, što nam ih toli vjerno izbrojio i ocrtao sv. 
Pavao u listu na Galaćane. — Statistika će i u buduće 
svoje bilježke praviti, pa tko bude živ, tamo za dalj- 
nih dvadeset godina moći će sravniti brojke onda sa 
brojkami sada, i nema sumnje, da će nov odličan do¬ 
kaz naći za našu tvrdnju. 

Što naravnije, nego da će svaki dobar kršćanin 
pomisliti i zaželjeti: Očuvaj, Bože, naš hrvatski narod 
od takova zla, daleko mu kuća, da mu se ni ime ne 
spomene. Ta valja; tako će i biti, ako budemo ljudi, 
koji će u duhu ljubavi činiti dužnost svoju. Kako je 
Bog vazda isti, kako jučer, tako danas i u vieke, tako 
je vazda ista i njegova nauka, pravilo životu našemu. 
Sliediti to pravilo jest isto što ljubiti krjepost i sve¬ 
tost ; ne držati se toga pravila jest udaljivati se od 
krjeposti i svetosti. A to ne znači „zabiti si jedan 
nekakav plan u glavu", po 1 kojem bi se morali 
ljudi ravnati *) (gledom na vječne probitke njiho¬ 
vih duša), već je to plan, što ga je sam Bog usta¬ 
novio, neovisno od nas, i mi, hoćemo ne ćemo, mora¬ 
mo ga se držati, ako hoćemo, da ne upanemo u 
pakao, u oganj vječni, nego da dodjemo k Isusu, u 
kraljevstvo nebesko. Zato što je, nego lupina bez 
jezgre, govoriti: Treba nas pustiti da podjemo po 
svoju, naravno u ljubavi, slozi i u -—• slobodi, a bez 
kalupa. 2 ) Da ima jezgre, na osnovu Božje nauke 
kazat ćemo ovako: Treba da koracamo u ljubavi, i to 
Božjoj ljubavi, kako ju sam Bog, Isus Krist učio i 
vršio, i u slozi, što iz te ljubavi izvire i u — slobodi, 
dakako, ali u slobodi sinova Božjih, slobodi do volje 
Božje i ni za vlas dalje od toga, slobodi, koja se 
divno razvija na polju zdrave prosvjete nebeskoga 
ćudoredja, a koja mrzi iz dna duše, sa neizkazanom 
snagom, što je grieh i opačina, što se kosi sa nau¬ 
kom Boga-Čovjeka, Isusa Krista, jedinoga Spasitelja 
roda ljudskoga, što se kosi sa naukom svete Crkve 
katoličke, te neokaljane zaručnice Kristove, što se 
kosi sa naukom sv. Otca pape, namjestnika Kristova, 
neprevarljiva naučitelja sv. Crkve. I zato ne „bez 
kalupa", već baš po tom od starine posvećenom, pra¬ 
vom „kalupu" mora se ići i hoćemo ići, jer ostaviti 
taj „kalup" znači toliko, koliko se baciti hoćeš ne 
ćeš (tako je, ili ti razumio ili ne ćeš da razumiješ) u 
„kalup" djavolski, prignuti vrat pod jaram nečastivoga, 
te šiban tjelesno i mučen duševno kukati i robovati, 
dok te — ako se još za vremena ne osviestiš— ne ošine 
striela pravednoga gnjeva Božjega. I jer su svećenici 

') „Dom“, br. 11. god. 1904. Prvi članak. 

-) Opet tako „Dom“. 

Božji, svećenici katoličke Crkve od samoga Krista 
Gospodina izabrani i poslani u sviet (ili ti htio ili 
ne htio), da svim narodom na svakom mjestu i u 
svako doba sve do konca svieta o tom „kalupu" pro- 
poviedaju, da učenici Kristovi prema tomu duhovni 
svoj život upriličuju: to će oni sviestni svojemu zva¬ 
nju zaufano isto vazda i činiti, pa bilo to skopčano 
i sa još težimi žrtvami i sa još većimi borbami protiv 
onih, koji kao nepozvani i neovlašteni nekakovi nadri- 
mudraci i nadriučitelji hoće da truju svojom poganom 
besjedom i perom dobar narod Božji, da zamute 
bistricu vodu nauka Kristova, da zavedu stado Gospod¬ 
nje te ga razdvoje od njegovih pastira. Ne da se tajiti, 
da je i naš katolički narod izvrgnut velikoj pogibli, da 
se oko ovčinjaka Gospodnjega u Hrvatskoj mnogo 
vukova u ovčijoj koži osobito u posljednje doba šulja 
i kako već znadu i mogu, pokazuju svoje zube, 
zalieću se medju stado Božje, odapinju protiv njega 
otrovne strjelice svojih poganih nauka. Ipak svojega 
cilja ne postigoše, budu li samo svećenici, kako baš reko¬ 
smo, vršili svoju. Od njih će ovisiti, hoće li gospari 
a la Combes trovati Hrvate obećavajuć im sladkih 


pogača a pružajuć im u istinu mjesto hljeba tvrdo 
kamenje. Tko drugi nego svećenici i po svojoj nao¬ 
brazbi i shvaćanju i izkustvu i zvanju u prvom će 
dakle redu mudrim okom stražiti i pratiti svaki kretaj 
tih naših tobožnjih prosvjetitelja i prijatelja; tko drugi 
sa svom snagom duše svoje utjecati se Bogu, moleći 
ga za pomoć u težkom radu i u oštroj borbi; tko drugi 
upotriebiti sve i sva, da se u prvi čas zlu odupremo 
i u klici ga već, ako je moguće, ugušimo ? Tako za 
svaki slučaj treba da sa višega mjesta, na koje nas 
Bog postavio, na obranu istine neprestano podižemo 
svoj glas, a sa glasom da spojimo, što je do nas, i 
djela, da se tako opremo neprijatelju, da suzbijemo 
njegove navale, što je narušeno da ponapravimo, one, 
koji spavaju, da probudimo, one, koji kolebaju, da 
učvrstimo, mlade da osokolimo, dobre još više da 
ohrabrimo i oduševimo za svetu stvar, tako da zaje- 
dničkimi silami poradimo i borimo se za veću slavu 
Božju i spasenje duša, te za pravo blagostojanje naroda 
i domovine: u kratko, u privatnom i javnom životu 
Krist Gospodin da vlada i upravlja, Isus Krist, početak 
i dočetak svih stvari. 


Uspomena 

na bolest autora „Osvetnika" 1904. 
Spjevao F. J. Markušić. 


K ad je strava poprietila 
— Ukleli je naši jadi! — 

Da zadahne otrov smrti 
Stjepanovoj*) nejačadi, 

Sjetila se vila jedna, 

Da odgoji čedo jako, 

Što bi biesu zapjenjenom 
Oprieti se moglo lako. 
Hranila je čedo vjerno 
Ne sa raje hranom tromom, 
Veće mliekom pjesničkijem 
Kao munjom, kao gromom; 
A kada je ponaraslo, 

Pa se svojom pjesmom javi, 
Grmnu raja ujedino: 

A to nam je prorok pravi! 

A to nam je prorok velik — 
Osvetit će momke pale, 
Probudit će sunce naše, 
Uskrisit će ideale ... 

I bio je prorok nama; 

Ja još pamtim ko od juče, 
Kako li je učenicim’ 

Govorio žarko, vruće. 

Kad bljesnuše oči nama, 

I kada se ruka hvata, 

I kad u boj na poljanu 
Postavi se brat uz brata: 


I mi srećom svi se klesmo, 

— Sve od kletve prsa ječe — 
Da ni Hrvat nikad više 
Svoje majke izdat ne će! 

I vojska je napried išla, 

Krv se lila ko za šalu; 

A lozinka bila tajna: 

Nek je slava generalu! 

I dušman je plahim mahom 
Razbježo se na sve strane, 

Pa tako su suze gorke 
Dosta bile okajane. 

A valjda se nije htjelo 
Nekom gledat naše sreće? 

— Jednom Samrt sa svog trona 
Strašne rieči drsko reče: 

E kada je tako liepo. 

Kad i vama zora žari, 

Pa ću krunit siedu glavu — 
Generalu — u grob — stari! 

I kad ništa nismo mogli 
Veličanstvu ponosnome, 

Vojska ciela kao diete 
Proplakala Bogu svome ... 

A Bogu je žao bilo 
Vrhu plača, vrhu jada, 

Pa eno ga danas jošte, 

Gdje linijam’ našim vlada. 


‘) Zadnji kralj bosanski. 


<sži?<S3> 

O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 


Poglavlje deseto. 

Sinovlja ljubav. 

rvine tvojega djelovanja počinju u obitelji: očinska 
je kuća prvo vježbalište kreposti. Što da kažemo 
o onim, koji se grade da ljube domovinu, koji se bane 
viteštvom, a zanemaruju toliko uzvišenu dužnost sinovlje 
ljubavi? 

Nema domovinske ljubavi, nema ni zere viteštva, 
gdje je crna nezahvalnost. 

Čim djetinji um počne da shvata pojam o du¬ 
žnostima, narav mu već kriči: „Ljubi roditelje svoje!" 
Nagon sinovlje ljubavi tako je jak, te se čini, da nam 
ne treba ulagati nikakove pomnje, a da ga cijeli život 
ponjegujemo. Ipak, kako već rekosmo, potrebno je, 
da svim dobrim nagnućima pridodamo potvrdu volje, 
inače raspast će se; valja da se čvrstom odlukom 
vježbamo u ljubavi prema roditeljima. 

Tko drži za čast ljubiti Boga, ljubiti čovječanstvo, 
ljubiti domovinu, kako ne bi izkazivao najdublju poštu 
onima, po kojima je postao stvor Božji, čovjek, gra- 
gjanin? 

Otac i mati jesu po naravi naši prvi prijatelji; 
oni su smrtnici, kojima najviše dugujemo: najsvetija 
nas dužnost veže, da im budemo zahvalni, da ih poštu¬ 
jemo, da ih ljubimo, da ih podnosimo, da im sva ta 
čuvstva najnježnije očitujemo. 

Lako, na žalost, biva, da veliko spoznanje, u 
kojem živemo s najbližom nam čeljadi, učini, te navi¬ 
knemo odveć neatno s njima postupati, malo se brinući, 
da budemo ljubežljivi prema njima i da im zasladimo 
život. 

Čuvajmo se od takove krivde. Tko hoće da se 
oplemeni, valja mu se starati, da u svim njegovim 
nagnućima vlada neka volja za tačnošću i ubavošću, 
koja da ih, koliko je to moguće, usavrši. 

Trsiti se, da se izvan kuće pokažemo u svakoj 
prigodi učtivi i susretljivi, a uz to kratiti roditeljima 
poštovanje i ljupkost, nerazložitost je i grjehota. Ugla- 
gjenu vladanju treba da se neprestano učimo, poči¬ 
njući u obiteljskom krilu. 

„Kakvo je zlo, neki vele, slobodnije općiti s rodi¬ 
teljima? Znadu i tako, da ih djeca ljube, a da to i 
ne iskazuju finim spoljašnjim udvoravanjem, a da i 
nijesu primorana prikrivati svoju zlovolju i ljutinu." — 
Ti koji želiš ne biti prostak, nemoj rasugjivati na takav 
način. Jer ako slobodnije općiti znači biti neotesan, 


onda je to slobodnije općenje u istinu neotesanost; 
niti je može da opravda ni najbliža rodna veza. 

Duh, koji nema srčanosti da se trsi toliko kod 
kuće, koliko van, da postane prijatan drugomu, da 
steče svaku krepost, da uščasti čovjeka u samome 
sebi, da u čovjeku uščasti Boga, jest kukavan duh. 
Tko se trudi da bude dobar, učtiv, nježan, nema za 
odmor drugog vremena do sna. 

Sinovlja je ljubav ne samo dužnost harnosti, 
nego i stroge pristojnosti. Desi li se koji put rijetka 
prilika, da tko ima zlohotne roditelje, koji malo prava 
imaju na poštovanje, i već to, što su oni začetnici 
njegova života, tako ih ' odlikuje, te on ne smije, a 
da sebe ne osramoti, ne ću da kažem ružiti ih, nego 
ni neatno s njima postupati. U takovoj prilici pažlji- 
vost, što će im iskazivati, bit će vrednija zasluge, i u 
isto doba dug isplaćen naravi, dužnosti, da pružamo 
dobar izgled, i vlastitomu dostojanstvu. 

Zlo po onoga, koji se postavlja da oštro kudi 
koju manu svojih roditelja! Gdje i kako da mi za¬ 
počnemo vježbati se u ljubavi prema bližnjemu, kad 
je kratimo jednomu ocu, jednoj materi? 

Zahtijevati, da ih se poštuje, neka su bez mane, 
neka su savršenost čovječanstva, oholost je i nepravda. 
Jeda li smo mi sami, koji ipak želimo, da nas se 
poštuje i ljubi, vazda neporočni? Kad bi koji otac ili 
mati odmakli od onakova izgleda razboritosti i krepo¬ 
sti, kakav nam je u želji, gledajmo da ih ispričamo, 
da pokrijemo pred drugima njihove pogrješke i da 
uscijenimo sve njihove dobre vlastitosti. Radeći tako 
poboljšat ćemo sami sebe, stičući sažaljivu, veliko¬ 
dušnu' ćud u priznavanju tugjih zasluga. 

Prijatelju moj, neka često unigje u tvoju dušu 
ova nujna pomisao, ali koja ragja samilošću i strplji¬ 
vošću: „One sijede glave, što su sada preda mnom, 
tko zna, ne će li za malo počivati u grobu?" — Ah! 
dok si srećan da ih vidiš, poštuj ih i pribavljaj im 
utjehe u jadima starosti, kojih je toliko ! 

Njihova ih doba i onako odveć priklanja nujno- 
sti, te nemoj da ikada doprinešeš, da se rastuže. Na¬ 
čin, kako s njima općiš, i cijelo tvoje vladanje budi 
uvijek i u svemu ljubazno, da ih pogled na te uz- 
raduje, razveseli. Svaki osmijeh, što ga privabiš na 
stare njihove usne, svako zadovoljstvo, što ga uzbudiš 
u njihovu srcu, bit će za njih najspasonosniji užitak, 
a tebi na korist. Blagoslov jednog oca i jedne majke 
zahvalnu sinu vazda je od Boga potvrgjen. 

Poglavlje jedanaesto. 

Štovanje prema starcima i pregjima. 

Poštuj sliku svojih roditelja i djedova u svim 
vremešnim osobama. Starost je po svaku blagorodnu 
dušu vrijedna štovanja. 

U drevnoj Sparti bijaše zakon, po kojem su 
mladići imali ustati pri dolasku kojega starca; mučati, 
kad bi on besjedio; ukloniti se s puta, kad bi ga 
sreli. Što kod nas ne čini zakon, neka to učini — i 
bit će bolje — učtivost. 

U toj je počasti toliko moralne ljepote, da su i 
oni, koji je zanemaruju, primorani odobravat je u 
drugima. 

Jedan stari Atinjanin tražio mjesta na Olimpij¬ 
skim igrama, a stepenice amfiteatra bile prepune. Neko¬ 
liko mladunčadi, njegovih sugragjana, mahnuše mu 
rukom, da se približi, a kad se on odazva pozivu, 
mjesto da bude lijepo primljen, bi Od njih pogrdno 
ismijan. Tužan starac potiskivan od jednoga mjesta na 
drugo, dogje na stranu, gdje sjegjahu Spartanci. Ovi, 
vjerni običaju svoje domovine, ustadoše čedno i po¬ 
sadiše ga megju se. One iste Atinjane, što ga onako 
besramno bijahu pogrdili, obuze čuvstvo štovanja 
prema velikodušnim takmacima, te zaori pljeskanje sa 
svih strana. A starina prolijevajući suze zavapi: „Atinja- 
ni znadu, što je časno, a Spartanci ispunjaju!" 

• Aleksandar Maćedonac — i ovdje bih mu drage 
volje dao naslov Veliki — dok se najslavnije srećne 
zgode ujedinile, da ga uzohole, znao bi se ipak sniziti 
pred starosti. Zaustavljen jednom za svojih slavodobit¬ 
nih vojna izvanrednom mećavom, naredi, da se naloži 
oganj, i sjedeći na kraljevskoj stolici grijaše se. U to 
zamijeti megju svojim vojnicima postarijega čovjeka, 
koji se tresao od studeni. Skoči k njemu i onim ne¬ 
pobjedivim rukama, koje bjehu razvratile Darijevo car¬ 
stvo, uze promrzlog starca i odnese ga na svoju stolicu. 

„Nije zločest, osim tko je bezobrazan prema 
starosti, ženama i nevoljnima," običavaše kazati Parini. 
I Parini bi se više puta okoristio vlašću, što ju je 
imao nad svojim učenicima, da bi ih uzdržao u štova¬ 
nju prema starosti. Jednom se bijaše naljutio na je¬ 
dnog mladića, o kojem bijaše dočuo nešto teško. Zgodi 
se, te ga jednom sretne na putu u času, kad ovaj 
mladić pridizaše jednoga starog kapucina, pristojno 
vičući na neke odrpance, što ga bijahu rinuli na tle. 
Parini se razvika s njim zajedno i zagrliv objeručke 
mladića reče mu: — „Čas prije držah te za zločesta; 
sada, kad sam svjedokom tvojega sažaljavanja prema 
starcima, opet te držim sposobnim za mnoga krepo¬ 
sna djela." 

Starost se još više ima da poštuje u onima, koji 
podnesoše dosade našega djetinjstva i naše prve mlado¬ 


sti ; u onima, koji doprinesoše, kako bolje mogoše, 
da nam oplemene um i srce. Podnosimo njihove po¬ 
grješke, procjenjujmo velikodušnim računom trudove, 
što ih stojasmo, ljubav, kojom nas volješe, slatke 
darove, što su za njih neprekidnost naše ljubavi. Ne; 
tko se posveti plemenitim srcem odgoji mladeži, taj 
nije dovoljno nagragjen kruhom, što mu ga se po 
pravici pruža. One očinske i materinske njege nijesu 
najamničke. Oplemenjuju onoga, tko na njih navikne. 
Priviknu te ljubiti i daju ti pravo da budeš ljubljen. 

Gojimo sinovlje poštovanje prema uspomeni svih 
ljudi zaslužnih za domovinu, za čovječanstvo! Neka 
nam budu sveta njihova pisma, njihove - slike, njihovi 
grobovi. 

A kad promatramo minule vijekove i ostatke 
varvarstva, što ih za sobom ostaviše; kada jadikujuć zbog 
mnogih sadanjih zala uvigjamo, da su to posljedice 
strasti i pogrješaka prošastih vremena: čuvajmo se, da 
ne podlegnemo napastovanju, te obružimo naše pregje. 
Budi nam na duši milostivo ih prosugjivati. Istina je, 
poduzimahu ratove, što ih mi oplakujemo; ali zar 
nijesu bili opravdani nuždom ili beskrivičnim opsje¬ 
nama, što ih mi u tolikom razmaku slabo možemo 
da uvažimo? Zazivahu više puta tugjinsko posredo¬ 
vanje, što bijaše pogubno; ali zar ih i ovdje ne ispri¬ 
čavaše nužda ili beskrivična opsjena? Nametahu ured¬ 
be, što nam nijesu po ćudi; ali tko da ustvrdi, da 
nijesu bile za ondašnje doba? ili da nijesu bile naj¬ 
bolji naputak, što ga je pružala ljudska mudrina gle- 
dom na društvene slojeve onoga vremena ? 

Kritika treba da je prosvijetljena, ali ne okrutna, 
niti da zazire od štovanja prema onima, koji ne mogu 
da ustanu iz grobova i da nam kažu: — „razlog našega 
postupanja, potomci, bio je ovaj." 

Na glasu je riječ staroga Katona: Mučno je 
glaviti ljude, koji će nadoći u drugom 
vijeku, o onome, što opravdava naše živ¬ 
ljenje.. 

Poglavlje dvanaesto. 

Ljubav bratinska. 

Ti imaš braće i sestara. Ulagaj svu pomnju, da 
se ljubav, što je duguješ bližnjemu, počne u tebi o- 
stvarivati u cijeloj svojoj potpunosti, iznajprije prema 
roditeljima, zatim prema onima, koje s tobom spaja 
najtješnje od prijateljstva: to, što imaju s tobom za¬ 
jedničke roditelje. 

Da se dobro uzvrši božanska znanost ljubavi 
prema svim ljudima, treba da se započne s kušnjom 
u obitelji. 

Koliko nije mila ova pomisao: „Mi smo djeca 
iste majke !“ Koja li nije milina, što nagjosmo, netom 
se rodismo, iste predmete, ’da ih s osobitom ljubavi 

poštujemo! Istovetnost krvi i sličnost mnogih navičaja 
megju braćom i sestrama pobugjuju tako jaku priro- 
gjenu sklonost, da je ništa drugo ne može da poruši, 
osim užasna sebičnost. 

Želiš li da budeš dobar brat, čuvaj se sebičnosti; 
pregni svaki dan u svojim bratinskim odnosima da 
budeš velikodušan. Neka svaki od tvoje braće i sestara 
upozna, da su ti njihovi probici mili kao i tvoji vla¬ 
stiti. Pogriješi li tko od njih, oprosti im, ne samo 
kako bi i drugomu, nego i još više. Obraduj se s nji¬ 
hovih kreposti, povedi se za njima, promiči ih svojim 
izgledom; vladaj se na način, da uzblagosivaju sreću, 
što te imaju za brata. 

Nebrojeno je razloga u ljupkoj zahvalnosti, u 
usrdnoj želji, u brižljivoj bojazni, koji su podobni da 
uvijek njete bratsku ljubav. Ali valja ipak na njih pri¬ 
paziti, inače nas često mimoigju. Treba da sebi nalo¬ 
žimo osjećat ih. Nježno osjećanje ne dobiva se osim 
marnom voljom. Kao što nitko ne postaje vještakom u 
pjesništvu ili u slikarstvu, ako se tome ne uči, tako 
nitko ne shvata uzvišenost bratinske ljubavi ili ma kojega 
drugog plemenitog čuvstva, ako mu postojano ne ide 
volja za tim, da je shvati. 

Tijesno kućno općenje neka ti ne bude povodom, 
da ikada propustiš uljudno se vladati s braćom. 

Još učtiviji neka si sa sestrama. Njihov je spol 
nadaren silnom dražesti; i obično se služe ovim ne- 
besnim sredstvom, da svu kuću razvesele, da rastjeraju 
zlovolju, da razblaže očine i materine ukore, što ih 
katkada čuju. Poštuj u njima ljupkoću ženskih kre¬ 
posti; raduj se, što utječu, da ti se ublaži ćud. 

Tko se obikne na zlosrdnost i neotesanost s bra¬ 
ćom i sa sestrama, bit će sa svakim neotesan i zlo- 
srdan. Obiteljsko drugovanje budi u svemu lijepo, 
ljubezno, sveto, te kad čovjek izigje iz kuće, umjet će 
stupajući u odnos s ostalim društvom ono nešto, 
što je plod sveudiljnog vršenja uzvišenih čuvstva, a 
to je nagnuće k štovanju i uglagjenim čuvstvima, i 
nepokolebljiva vjera u krepost. 

Poglavlje trinaesto. 

Prijateljstvo. 

Osim roditelja i inih srodnika, koji su ti prija¬ 
telji, što ti ih neposrednije dala narav, i osim onih 
nastavnika, koje, jer su više od drugih zaslužili, 
nazivaš takogjer prijateljima, desit će ti se, da ćeš 
ćutjeti osobitu naklonost prema drugima, kojih će ti 
kreposti biti manje poznate, navlastito prema mladim 
ljudima, tvojim vršnjacima ili malko različite dobi. 

Kad ćeš smjeti da zadovoljiš toj naklonosti, a 
kad ćeš morati da joj se opreš? Odgovor nije dvo- 
uman: 


Mi dugujemo blagonaklonost svim smrtnicima, 
ali ne treba da povisimo blagonaklonost na stepen 
prijateljstva, osim ako se radi o takovima, koji su za- 
vrijedili da budu od nas poštovani. Prijateljstvo je 
neko bratimstvo, i u svojem najvišem smislu jest ideal 
bratimstva. Prijateljstvo je suglasje dviju ili triju duša, 
a ne mnogih, koje postadoše jedna drugoj kao potre¬ 
bite, koje nagjoše jedna u drugoj najveću naklonost, 
da se megjusobno shvate, da se koristuju izmjenice, 
da se plemenito tumače, da se pobugjuju na dobro. 

„Od sviju zadruga, veli Ciceron, nema ple¬ 
menitije niti čvršće, nego kad su dobri ljudi, 
slični u ponašanju, spojeni prijateljstvom.—Om- 
nium societatum nulla praestantior est, nulla 
firmior, quam quum viri boni moribus similes, 
sunt familiaritate conjuncti.“ (De off. lib. I, c. 18.) 

Nemoj obeščastiti sveto ime prijatelja, dajući ga 
čovjeku nikakove ili male kreposti. 

Čovjek, koji mrzi na vjeru, koji se iznajprije ne 
brine za svoje čovječje dostojanstvo, koji ne ćuti u 
sebi, da treba častiti domovinu umom i poštenjem, 
koji je nepriklonit sin i zločest brat, pa bio on naj¬ 
divniji megju živima s ljupkoće lica i načina, s mnogo- 
stručnosti znanja, pa i s kojega plemenitog poriva 
k velikodušnim djelima, ne daj da te navede, da se s njim 
sprijateljiš. Iskazivao ti taj i najveću ljubav, nemoj mu 
dati svojega pouzdanja; samo krepostan čovjek ima 
takova svojstva, da može biti prijatelj. 

Prije nego upoznaš koga za kreposna, i sama 
mogućnost, da takav ne bude, budi ti dosta, da se s njim 
uzdržiš u granicama općenite udvornosti. Poklon srca 
odveć je uzvišena stvar; požuriti se da ga raspeš, 
prijekorna je nesmotrenost, nedostojno djelo. Tko se 
priveže uz opake drugove, izopači se, ili barem čini, 
da se na njemu odrazuje uz veliki zazor njihova sra¬ 
mota. No blago li si onomu, koji nagje vrijedna pri¬ 
jatelja! Dok se je nalazio osamljen, njegova je krepost 
često bila mlohava: sad mu je izgled i pobuda prija¬ 
teljeva podvostručuje. Možda je prije bio zastrašen 
videći se nagnut k mnogim pogrješkama i ne budući 
svijestan vrlinama, što ih u sebi imao; štovanje čo¬ 
vjeka, kojega ljubi, uzdiže ga pred vlastitim očima. On 
se još u sebi srami, da nema svih vrlina, što ih u 
njemu prijatelj blagosno pretpostavlja, ali je osokoljen, 
te nastoji, kako bi se poboljšao. Veseli ga, što nje¬ 
gova dobra svojstva nijesu izbjegla prijatelju; na tome 
mu je zahvalan; žestoko hlepi, da sebi pribavi dru¬ 
gih, te na taj način poradi prijateljstva gdjekada biva, 
da čovjek, koji je bio daleko od savršenosti i koji bi 
i ostao od nje daleko, srčano pregne da u njoj uzna¬ 
preduje. 

Nemoj se upinjati, da imadneš prijatelja. Bolje je, 
da nemamo nikakovih, nego da se moradnemo kajati, 

što smo ih premnogo izabrali. Ali netom si jednoga 
izabrao, počasti ga uzvišenim prijateljstvom. 

Ovo plemenito čuvstvo bi potvrgjeno od svih 
filosofa; potvrgjeno je vjerom. 

O njemu nalazimo krasnih izgleda u sv. Pismu: 
— „Duša Jonatina slijepi se s dušom Davidovom... 
Jonata ga zavoli kao svoju dušu...“ — Nu što je 
više, prijateljstvo bi posvećeno od samoga Spasitelja. 
On je držao na svome krilu glavu Ivanovu, koji spa¬ 
vaše, a s križa, prije nego izdahnu, izreče ove božan¬ 
ske riječi, prepune sinovlje ljubavi i prijateljstva: — 
„Majko, eto ti sina! Učeniče, eto ti matere!" 

Ja mislim, da je prijateljstvo (mislim uzvišeno 
prijateljstvo, pravo prijateljstvo, kojemu je osnov ve¬ 
liko štovanje) gotovo nužno čovjeku, da ga odvrati od 
niskih nagnuća. Ono podaje duši nešto pjesničko, 
nešto jako uzvišeno, bez čega bi se teško uzdigla nad 
kaljavo tlo sebičnjaštva. 

Ali kad si jednom začeo i ugovorio prijateljstvo, 
usadi mu dužnosti u srce! Mnoge su doista! A ništa 


^h, ja ljubim, nad sve ljubim 
Ovaj humak mali, 

Ta tu sve je moje blago — 
Moji ideali! 

Tu krst časni — vjera moja, 
Gruda zemlje svete; 

Tu majčino zlatno srce, 
Kakva nemaš, sviete! 


Oav se sviet slaže u mnienju, da će rusko-japanski 
^ rat biti dugotrajan, i da smo istom u predgovoru 
toga rata. Sukobi, o kojih čitamo, jesu samo okršaji. 
Čete odredjene za prave bitke istom se stvaraju ili istom 
putuju na pozorište rata. 

A koliko se ipak već prolilo krvi! Koliko je već 
ljudi nestalo, poubijano, ranjeno, utopljeno! 

Za obranu rieke Jalu bile su odredjene samo 
sile ruske predstraže, odjel vojske, koja je imala samo 
misiju, da dodje u doticaj sa vojskom Kurokijevom i 
da se povuče u dobrom redu, čim ova priedje rieku. 
Prigovorilo se ovoj šačici ljudi, da je tri ili četiri puta 
brojnijim Japancem suprotstavila odviše tvrdokoran 
odpor. To nije imala biti bitka, nego samo demonstra¬ 
cija: oružani pozdrav, ognjeno krštenje. 

Pa gledajte, koliko već žrtava ! — Rusi ostaviše 
tu više od dvie hiljade ljudi, ne ubrajajuć one ranje- 


manje, nego da se kroz sav život pokažeš dostojnim 
prijatelja! 

Neki svjetuju, da se ni s kim ne sklapa prijatelj¬ 
stvo, jer da odveć posvaja čuvstva, rastresuje duh, 
poragja Ijubomornost; ali ja se držim jednoga izvrsnog 
filosofa, svetoga Franje Saleskog, koji u svojoj Filoteji 
zove to „lošim savjetom". 

On pristaje, da se iz razboritosti mogu u samo¬ 
stanima priječiti posebna nagnuća. „Ali je u svijetu 
potrebito, veli on, da se združe oni, koji hoće 
da se bore pod stijegom kreposti, pod stijegom 
križa... Ljudi, koji živu u svijetu, gdje valja 
prijeći toliko mučnih klanaca, da se prispije k 
Bogu, slični su onim putnicima, koji se na vr- 
letnim i skliskim mjestima hvataju jedan dru¬ 
goga, da se održe i da sigurnije hodaju." 

I doista, ako se zločesti megju se potpomažu 
na zlo, za što se dobri ne bi imali potpomagati na 
dobro? 


Tu sve mi je: moje boli, 

Moji uzdisaji; 

Tu utjeha, ponos, slava — 
Novi poticaji! 

Ah, ljubit ću, nad sve ljubit 
Ovaj humak mali; 

Za vas živjet, za vas mriet ću, 
Moji ideali! 


nike, koje su mogli brzo odnieti. Japanci priznavaju 
samo do sedam stotina mrtvih, premda njihovi pro¬ 
tivnici tvrde, da su ih vidjeli, padati kao muhe na 
desnoj obali rieke. No poznato je, da „sinovi sunca na 
izlazku" imaju jaku tendenciju pritajivati svoje nesreće. 

Recimo, da je bitka kod Jalu stajala 4500 ljudi 
što mrtvih što nastradalih. 

Nedavni okršaj kod Port Artura stajao je Japan¬ 
ce dobru hiljadu ljudi, a čete generala Stoessela 150 
do 200 ljudi. Evo dakle 5700 žrtava, kojim treba pri¬ 
dodati one — broj je nepoznat — što su pali kod 
sukoba, koji povuče Japance na Fengvangčeg, i one, što 
su pali u brojnih kreševih, o kojih javlja žica. Najno¬ 
viji gubitci sve su to veći. Ruski ratni izvjestitelj Ne- 
mirović Dančenko izvješćuje iz Kaiču-a, da je kod 
Vafangu-a palo Rusa do 3500, a medju njimi 127 
častnika. Drugi izvješćuju, da je tu palo Rusa do 6000. Ne 


Majčin humak 

Spjevao Spiridion Petranović. 

će biti pretjerano, ako reknemo, da je u svem do 15.000 
ljudi već mrtvo ili učinjeno nemoćnimi na ogromnom 
prostoru, na kojem se odigrava rusko-japanski sukob? 

Evo, priznajmo, „sukoba" strahovito ubojničkih! 
A što će biti, kad kucne .čas „liepih" i velikih ure¬ 
dnih bitaka? 

A to je samo na kopnu. Okrenemo li se na mor¬ 
sku stranu, nije pozorje utješljivije. 

Sbrojimo li utopljenike Varjaga, Korejca, Jeneseja, 
Petropavlovskog, Hatsuse-a, Joshina, prevozne japanske 
ladje Kinshy Maru, torpiljačd, koliko li je opet tu 
uništenih ljudskih života? Je li više ili manje od dvie 
hiijade pet sto ljudi, što ih je progutalo more? Nitko 
to ne bi mogao reći, ali svi znamo, da pomorske bitke 
u pravom smislu rieči nije ni bilo. 

Neprijateljske se čete niesu omjerile. Osim Var¬ 
jaga i Korejca, koje su obkolili japanski brodovi, i dvie 
tri japanske torpiljače, što su ih uništili topovi ru¬ 
ski u zalivu Kerrskom, uništeni su svi brodovi je- 
dnostavnimi minami ili torpilami. Dosljedno samo 
čarkanje. 

A što će biti, kad baltička flota prispije u pomoć 
četam kod Port Artura i Vladivostoka, i kad velike 
neprijateljske čete otvore pravi pomorski rat? 

Učitelji moderne politike govore nam kroz dva¬ 
deset ili trideset godina: „Napredak u načinu ubijanja 
biva tako strahovit, da se nikoji narod ne će više 
usuditi preuzeti odgovornost vojničkog sukoba, koji bi 
bio pokolj, uništenje." 

A sad im se pokazuje, tim modernim učiteljem, 
da napredak u ratnoj umještini nije imao paralelom 
napredak čovječanskog bratstva, i da se moramo za¬ 
dovoljiti gledanjem usavršenog ubijanja, klanja u „mo¬ 
dernom stilu". 

Ako rusko-japanski rat održi svoja strahovita 
početna obećanja, ako svibanjsko i lipanjsko ubijanje 
ima sliediti matematička progresija pogledom na broj 
ljudi, što će poginuti na obje strane, to nam je iz- 
čekivati pozorje strahovito i grozno. 

Bitka kod Eylau-a, gdje je 40.000 ljudi ostalo u 
zakrvavljenom sniegu, ostala je dosele pogledom na 
razmjer ubijenih i ranjenih najkobnija vojnička uspo¬ 
mena modernoga doba. Koliko nam bitaka eylauskih 
obećaje rat na dalekom iztoku upotrebljujuć sva sred¬ 
stva savremene mobilizacije i balistike? 

Obje zaraćene vojske davaju nam razumjeti, da 
su to samo „početne malenkosti". Osbiljno će to za¬ 
početi istom za koje vrieme. Štopski častnici navie- 
štaju, da će rat trajati dvie godine, a da će pobiediti 
onaj, koji najdulje mogne uzdržati. 

To ide dakle za uništenjem jednoga od dvojice 
protivnika. Doživjet ćemo dakle svu stravu grozote. 


Što sada medju tim gledamo, nadilazi doista 
grozote već vidjene. Osobito ima sa pomorske strane 
rusko-japanski rat oblik fantastičan. Ogromne oklop- 
njače, titani ljudske industrije, na kojih radi možda 
hiljada ljudi, i što stoje do trideset i četrdeset milijuna 
kruna, skotrljaju se najednoć i izčeznu za uviek pod 
djelovanjem jednog jednostavnog torpeda ili mine sa¬ 
krivene u vodi. 

Kad bi djavolska sredstva uništavala samo mili¬ 
june: ali dugih mjeseca treba, dok se opet sagradi 
takav kolos, a još duljih mjeseca, dok se stvore mor¬ 
nari sposobni da nadomjeste one, što ih je proguta¬ 
lo more. 

Nije li strahotno pomisliti, da je ubojna voda 
oko Port Artura sve do nekoliko milja posijana ovimi 
minami, ovimi torpedi, od kojih je jedan dosta, da 
obori u propast ogromnu oklopnjaču sa svim, što je 
na njoj? Pomislite si duševno stanje onih hrabrih morna¬ 
ra —■ jer su heroični s obje strane — koji moraju ne¬ 
prestano pomišljati drhtavo i malodušno: Tko zna 
ne će li ladja za čas naići na kakovu lukavštinu, 
koja će nas baciti u dno valovlja bez slave i bez 
povraćaja? Na kopnu ili u pravoj pomorskoj bitci ima 
barem opojnost praha, patriotski entuzijazam, potica¬ 
nje srčanosti, pa čeznuće za heroizmom, što čovjeka 
sokoli, podržava, zanosi ... 

Ali pomisao poginuti iz časa u čas u valovih, 
iznenadno, bezkoristno i glupo . . . Koja mornarica, 
bila ona još kako stoična, mogla bi odoljeti depresiji, 
što ju prouzrokuje nalik saobraćaj? 

Torped, morska mina jesu, vele, divljačka sred¬ 
stva, nimalo plemenitija od anarhističkih bomba. 

To su jamačno vrlo zlokobni moderni izumi. 
Ali oklopnjače jesu strahovite tvrdjave, što ih interes 
iziskuje uništiti ... Pa ako se prigovara Rusom, da 
upotrebljuju eksplozivna sredstva, to oni odgovaraju: 
„Hatsuse jedst odmazda za Petropavlovsk. Oni 
su posijali mine, pa ih i mi sijemo. Rat na kopnu 
ima svoje lukavštin'e i svoje busije. Koji bi vojskovodja 
oklievao razpršiti odjel vojske? — Rat pomorski ima svoje 
torpede. Znanost treba obtužiti sa.ubistva, a ne nas." 

Znanost pokolja jest doista jedna od onih, Što su 
najvećma uznapredovale. A kako i ne bi, kad ona najviše 
obogaćuje svoje izumitelje? Izporedite imutak pokojno¬ 
ga Kruppa i pokojnoga Pasteura i recite, koja umje- 
ština, da li ona, što izcjeljuje ljude, ili ona, što ih ubija, 
obogaćuje više svojega čovjeka? 

Rat rusko-japanski — jedini pravi veliki rat, što 
se vodi poslie dugih godina — pokazuje nam stra¬ 
hovito grozničav napredak, ostvaren u posljednjoj tre¬ 
ćini prošloga vieka, napredak u divljačkoj, neumolnoj 
znanosti, znanosti pokolja i razora. 


236 


Br. 13. —"Vrhbosna — 1904, 


Velečastnom vrhbosanskom svećenstvu. 

Poziv na svećeničke duhovne vježbe. 


Javlja se ovim svemu svjetovnom svećenstvu nadbiskupije 
vrhbosanske, da će ove godine biti za svećenike dvoje trodnevne 
duhovne vježbe u bogoslovskom sjemeništu u Sarajevu: prve će 
započeti dne 22.’ kolovoza (ponedjeljak) u večer, a svršit će se dne 
26. kolovoza (petak) u jutro; druge započinju dne 29. kolovoza 
(ponedjeljak) u večer, a svršuju se dne 2. rujna (petak) u jutro. 
Da se broj učestnika nekako razdieli na prve i druge vježbe, 
preporučuju se prve kao sgodnije za veleč. gg. kapelane i katehete, a 
druge za veleč. gg. župnike. Na jedne duhovne vježbe dužan je 
doći svaki svjetovni svećenik vrhbosanske nadbiskupije; bude ii 
tko s kakova važna razloga zapriečen, izviestit će o tom što prije 
ovaj ordinarijat. A svaki neka izvoli odmah prijaviti svoj dolazak 
veleč. ravnateljstvu bogoslovskog sjemeništa u Sarajevu, da se za 
vremena sve potrebno uredi. U prijavi ima se naznačiti, na koje 
će tko duhovne vježbe doći. Za uzdržavanje u sjemeništu dopri- 
niet će svaki po 2 K na dan. 

Na ove duhovne vježbe u Sarajevu mogu doći i vanjski 
hrvatski svećenici, samo ih se liepo moli, da o tom što prije i 


kao gore obavieste veleč. ravnateljstvo bogoslovskog sjemeništa u 
Sarajevu. 

Venite, carissimi fratres! „Venite seorsum in desertum 
locum et requiescete pusillum!" dixit Dominus noster Christus 
(Mare. 6, 31) ad discipulos a praedicatione evangelii reversos 
eosque in solitudinem duxit, ut ibi eos informaret ac corroboraret. 

„Sacerdotes quotannis per aliquot dies spiritualibus exercitiis 
vacent, quo adiumento, si rite adhibeatur, nullum fortasse est aliud 
utilius ad spiritum in elero resuscitandum et roborandum. Id autem, 
quo melius exsequi possint, episeopi quolibet anno sacerdotes 
omnes, et si videatur, etiam singulos exhortentur, vel vocent in 
seminarium aliamve piam domum, ubi per aliquot dies spiritualibus 
commentationibus animum excolant et propriae salutis et sanctifica- 
tionis grande negotium agant.“ Ita gloriosissimus Papa Leo XIII. 

U Sarajevu dne 2. srpnja 1904. 

Nadbiskupski ordinarijat vrhbosanski. 


Br. 769. 


Župnički i jurisdikcijonalni izpit. 


Za ovogodišnji župnički i jurisdikcijonalni izpit odredjuju 
se dani 21. i 22. rujna, i to tako, da će 21. rujna biti izpit za 
jurisdikciju, a ujedno i pismeni župnički izpit; 22. rujna bit će 
ustmeni župnički izpit. Izpiti bit će pred povjerenstvom imenova¬ 
nim od presvietloga gospodina Nadbiskupa u bogoslovskom sjeme¬ 
ništu u Sarajevu. 

Svi oni, koji žele polagati župnički izpit, neka u smislu 
naredbe od 2. kolovoza 1895. br. 591. za vremena (mjesec dana 
prije) nadležnim puteni pošalju svoje molbenice ovomu ordinarijatu. 
Oni, koji će prvi put doći .na izpit, neka u molbi jave i to, hoće 


li se podvrgnuti izpitu iz svih predmeta ili samo iz jedne skupine; 
u ovom pak slučaju treba spomenuti, koju je skupinu tko izabrao 
prema odredbi ovoga ordinarijata od 22. kolovoza 1888. br. 670. 

One, koji su položili izpit iz jedne skupine, upozoruje 
ordinarijat na ustanovu naredbe od 22. kolovoza 1888. br. 670., 
prema kojoj se najdulje u roku od dvie godine imaju podvrći iz¬ 
pitu i iz druge skupine, jer inače iza dvie godine gubi onaj prvi 
izpit svoju vriednost. 

U Sarajevu dne 2. srpnja 1904.. 

Nadbiskupski ordinarijat vrhbosanski. 


Br- 770. Pitanja za kler 

Pitanja, što ih ima kler nadbiskupije vrhbosanske pismeno da 
rieši i riešena na koronu donese, jesu: 

1. Ima li Crkva vlast zabranjivati zlo štivo? Koji su crkveni 
zakoni pogledom na zlu štampu? (Cfr. osobito najnoviju konstitu¬ 
ciju „Officiorum ac munerum" Leona XIII.) Što bi mogao dušo¬ 
brižnik učiniti, da razširi dobre knjige a zaprieči čitanje zlih knjiga 
i novina? 

2. Što je praznovjerje? Koje su vrste praznovjerja razširene 


nadbiskupije vrhbosanske. 

po naših krajevih? Kako bi se moglo izkorieniti praznovjerje u 
našem puku, a osobito kako da se na put stane spiritizmu? 

3. Neka se izradi propovied o poslušnosti prema sv. Crkvi. 
„Tko ne sluša Crkve, neka ti bude kao poganin i carinik" (Mat. 18, 
17). Mi smo dužni Crkvu slušati: a) zašto? b) u čem? c) kako? 

Sastanak, na kojem će se ova pitanja razpravljati, neka bude 
prema odredbi dekanovoj ne prije svibnja i ne poslie rujna 1905., 
niti u vrieme odredjeno za duhovne vježbe svećeničke. 


Dopis. 


Sarajevo, koncem lipnja 1904. 

t Ivan Barišić. 

Ivan Barišić, sarajevski gragjanin i crkveni otac, 
usnuo je blago u Gospo.dinu dne 18. lipnja u jutro 
u 56. godini života. Čuvstvo zahvalnosti goni nas, da 
se bar u kratko sjetimo pokojnika. Puno si je zasluga 
stekao pokojnik u župi sarajevskoj. Kao crkveni otac 
služio je revno crkvi punih 30 godina — još prije 
zaposjednuća Bosne, kad je ono naš slavni starina 
pjesnik m. p. o. fra Grgo Martić bio župnikom u 
Sarajevu. Ganutljivo je bilo slušati pok. Barišića, kad 
bi pripovijedao o onim burnim vremenima, pa što su sve 
sarajevski katolici sa svojim dobrim pastirima pre- 


patili. Službu je svoju pokojnik vazda revno izvršivao, 
vazda na vrijeme tačno u crkvu dolazio, a osobito se 
veselio, kad bi za svečanih procesija lijepomu redu i on 
štogod pripomogao. Kad je župa sarajevska prenesena 
u novu stolnu crkvu presv. Srca Isusova, pokojnik 
nije nimalo popustio u svojoj revnosti, makar mu 
kuća i bila dosta daleko od crkve. 

Napredak katolika, tolika revnost za vjeru sa 
strane svećenstva, sve crkvene svečanosti ulivale su u 
dušu pokojniku osobito oduševljenje i novi mar. Kao 
dobar katolik revno je vršio sve svoje kršćanske dužno¬ 
sti, a „Glasnik presv. Srca Isusova" od njegova po¬ 
četka držao je i marljivo čitao. Sa svoje vesele ćudi 

i revnosti u službi bio je obljubljen od svojih župnika 
i kapelana i redovnoga i svjetovnoga klera. Svojom 
zanimljivom i čistom narodnom besjedom bio je u volji 
našemu mlagjem kleru sarajevskom — vazda iskren, 
odan, uslužan! 

Iza Božića počeo ozbiljno pobolijevati na prsima, 
ali uza svu bolest znao bi i o štapu doći u crkvu, 
da i onako slab po crkvi obilazi u svojoj službi. U 
svibnju ga bolest posve obori, i dobrog Bariše, kako 
smo ga obično zvali, nijesi mogao više vidjeti u crkvi. 
Bilo bez njega kod pučke mise uprav neobično. 

U svojoj boli više je puta primio sveta otajstva, 
posve odan u volju Božju. Za njegov trud u svojoj 
stolnoj i župskoj crkvi lijepo ga naplatilo presv. Srce 
Isusovo, jer baš preminuo dan iza osmine presv. Srca. 

Župa mu se sarajevska sa svojim revnim gosp. 
župnikom zahvalno odužila za njegov toliki trud u 
crkvi. Sproveden je dne 19. lipnja u nedjelju po podne. 


Sprovod je vodio sam veleč. g. župnik T. Igre uz po- 
dvorbu svojih kapelana i još trojice svećenika. Svečani 
četveroglasni „Miserere" izmjenjivao se sa pobožnim 
molitvama vjernika. Mnogobrojan domaći a i strani 
svijet pratio tijelo pokojnikovo. Milo nam bilo vidjeti i 
domaće inteligencije. Za lijesom stupala mu ucvijeljena 
supruga sa sinom i rodbina. Sahranjen je na novom 
groblju sv. Josipa u Koševu, a sutradan bile u stolnoj 
crkvi svečane zadušnice. Mnogi svećenici, osobito 
rnlagji po nadbiskupiji, a i dva mu bivša velečasna 
gospodina župnika: jedan u Hrvatskoj a drugi u 
Slavoniji, po gotovu dva štovana starca franjevca, 
njegovi župnici, čitajuć ovo sjetit će ga se rado u 
misi i molitvi. Vrijedno je, da mu ostane trajna uspo¬ 
mena u našoj „Vrhbosni 11 . Presveto Srce Isusovo i 
sv. Anto naplatili mu u nebu njegov trud, a mi mu 
velimo: Pokoj mu plemenitoj duši! 

N. Gjebić. 


V J E S 

NAŠA DOMOVINA. 

Brčko: Proslava Srca Isusova u Brčkom. Na 

svoje oči gledasmo ove godine veličanstvenu narodnu 
proslavu Srca Isusova u Posavini. Revni župnik u Brč¬ 
kom, vč. g. Andrija Predmerski, učinit će sve, da ova pro¬ 
slava svake godine izpane što zanosnija. Ove godine 
osobito je oko toga nastojao. Nabavio je tri velika liepa 
kipa.: sv. Mihovila Arkangjela, kojemu je brčanska župa 
posvećena, te Srce Isusovo i Srce Marijino. Blagoslov 
ovih kipova kao i blagoslov nove školske zastave Srca 
Isusova odredio je za svetkovinu Srca Isusova. Zamo¬ 
lio je sve okolne i s ovu i s onu stranu Save župni¬ 
ke, da mu sa svojim pobožnim narodom uzveličaju 
običajnu slavu Srca Isusova u Brčkom. Svojega druga 
i prijatelja iz škole, kanonika dr. Ivana Šarića u Sara¬ 
jevu, pozvao je, da mu pri toj proslavi bude celebranat. 
I njegove plemenite želje našle su svuda odziva. 

U nedjelju dne 12. lipnja zvona i topovi navie- 
stiše u ranu zoru, da je osvanuo liep i krasan dan 
proslave Srca Isusova. Oko 8 sati stale su dolaziti prve 
procesije izprieka. Prva dodje župa Županja sa vč. g. 
kapelanom Ferdinandom Švererom. Za njom su sliedile 
župe Vrbanja, Drenovci, Gunja, Soljani, Račinovci, 
Rajevo selo, svaka sa svojim župnikom: župnik i dekan 
Stjepan Kellek predvodio je procesiju vrbanjsku, žup¬ 
nik Mato Pavić soljansku, župnik Juraj Krbavac gu- 
njansku, župnik Nikola Crvenković račinovačku, kape¬ 
lan Švagerka drenovačku, a Rajevo selo vodili su 
crkveni otci. Kad bi se koja procesija pomolila, pozdravili 
su je topovi i zvona. Divismo se osobito nježnoj po- 
božnosti našega naroda u tih procesijah; samo se je 
tu molilo i pjevalo. Red je bio najljepši. Po izbor 
momci nosili crkvene zastave i mnoge hrvatske troboj- 
nice. Djevojke su većinom u bjelini i sa trobojnicom 
preko ramena. Okolo brčanske crkve velika je ravan 
i zelen, pa su se mogle sve te procesije bez ikakove 
stiske liepo srediti. Ljudi su već umorni od puta — 


T N I K. 

neke su procesije zaputile već u 3 sata u zoru —- pa 
posjedali po travi, ali ne na razgovor, već i opet da 
ili mole ili pjevaju u sborovih slavu presvetomu Srcu. 
Ta molitva, ta pjesma, taj pogled na mili naš narod 
hrvatski u njegovoj šarolikoj nošnji, u njegovoj pobo- 
žnosti i razdraganosti ne da se opisati. A kad su još 
stigle i naše okolne bosanske župe: Zovik sa svojim 
župnikom fra Pavom Semunovićem, Ulice sa župnikom 
fra Augustinom Pejčinovićem, Gorice sa župnikom An¬ 
drijom Vinceiićem, pa sva sela brčanske župe: onda 
je tu bilo na okupu naroda — ne pretjerujemo — kojih 
desetak hiljada ljudi. Sve, što je samo ikako moglo 
pohitjelo je na to pravo narodno slavlje u čast pre¬ 
svetomu Srcu. 

U 10 sati sa povišega mjesta usred te velike 
vojske Srca Isusova progovori vč. g. župnik Juraj 
Krbavac svojim jakim glasom zanosnu rieč o presve¬ 
tom Srcu. Prikaza Srce Isusovo kao jednu otvorenu 
knjigu: ,,I pogledah, a to ruka pružena k meni, u 
kojoj bila savijena knjiga: i razvi je preda mnom i 
i bijaše ispisana iznutra i spolja, i bijahu u njoj na¬ 
pisane žalostne i mile pjesme, i jaoh“ (Ezek. 2, 9). 
Srce Isusovo jest ta otvorena knjiga, koju može da svale 
čita; i čita ju pravednik sa nasladom, grješnik sa 
utjehom, žalostnik sa ufanjem. Propovjednik je svojom 
rieči dirnuo narod; doveo ga je bio na ono vrelo, iz 
kojega jedino može da izteče milost i obilan blago¬ 
slov njegovu življenju i djelovanju. 

Iza propoviedi započe služba Božja u crkvi. Ima 
nas 12 svećenika. Osim spomenutih bili su još veleč.' 
g. Stjepan Oršić, župnik iz Bjeline, i mjestni kapelan 
Antun Jović. Svi su bili u azistenciji. Djakon je bio 
dekan Kellek, a subdjakon župnik Crvenković. Naj¬ 
prije celebranat blagoslovi pred velikim oltarom spo¬ 
menute nove kipove, a onda pred crkvom zastavu 
presv. Srca za školu milosrdnih sestara u Brčkom. 
Zatim je sliedila svečana sv. misa, pod kojom su na 

koru pjevale milosrdne sestre sa svojimi učenicami, a 
i narod je van jednako ili molio ili pjevao. Iza sv. 
.mise krenu procesija — sve te hiljade — kroz pro¬ 
strano Brčko. Procesiju su otvorile brčanske škole, iza 
kojih je stupalo pjevačko-tamburaško družtvo u Brčkom 
„Hrvat" sa svojim predsjednikom Aleksom Cvietićem. 
Za „Hrvatom" nosili su učenici trgovačke škole kip 
Srca Isusova, a djevojke u bjelini kip Srca Marijina. 
Zatim dolazilo opet u bjelini do 60 učenica iz škole 
milosrdnih sestara, što su, vodjene od častnih sestara, 
pjevale i cvieće posipale pred Presvetim. Onda slie- 
dilo svećenstvo, a iza njega pod nebom uz azistenciju 
celebranat noseć Presveto. Za nebom stupale u bjelini 
djevojke iz Brčkoga pjevajući,. kad bi prestale pjevati 
učenice pred Presvetim. I onda se razvile u najljepšem 
redu one hiljade silnoga naroda. Svaka je procesija imala 
svoje vodje i svoje mjesto. Brčko se razliegalo od 
pjesme i molitve. Jedni mole litanije Srca Isusova, 
Imena Isusova ili litanije lauretanske i svih svetih, 
drugi mole krunicu Gospi; jedni pjevaju „Pjevajmo, 
braćo kršćani", „Do nebesa nek se ori", „0 presveta 
Božja Mati", drugi opet „Zdravo, tielo Isusovo", „Po¬ 
nizno se teb’ klanjamo" i t. d. Sav je narod davao 
tako oduška svojoj duši, svojemu mukotrpnomu srcu. 

I podrug tako sat prolazilo je to narodno slavlje po 
prostranom Brčkom, koje je začudjeno gledalo, šta može 
da izvede duh katoličke vjere, a bez igdje ikakve hala¬ 
buke. Jedino taj duh — jer duh Kristov — može da 
u jedno srce tako spaja hiljade i hiljade. — Istom u 
D /2 sata po podne svršila se ova divotna posavska 
proslava Srca Isusova u Brčkom posvetom Srcu Isu- 
, sovu i svečanim blagoslovom. 

Nazočnomu svećenstvu priredilo je zatim družtvo 
„Hrvat" pozdravne ovacije svojom miloglasnom hrvat¬ 
skom pjesmom i tamburicom. Izpred svećenstva zahvalio 
je kanonik dr. Šarić „Hrvatu" na hrvatskoj liepoj pjesmi 
i tamburici, hvaleći njegov katolički i hrvatski značaj, 
što je danas otvoreno pokazao na procesiji Srca Isu¬ 
sova, te potičuć ga, da i u napredak bude takav pono¬ 
siti i odvažni nosilac katoličke i hrvatske misli u našoj 
bosanskoj Posavini. 

Svećenstvo i brčansko gradjanstvo sjetilo se na 
ovoj proslavi družbe, sv. Ćirila i Metoda u Istri sa 
K 26'20 uz poklik „Živjelo »Hrvatstvo«!" Sjetilo se i 
svojega nadbiskupa vrhbosanskog i biskupa bosansko- 
sriemskog ovimi brzojavi: 

„Presvietli nadbiskup dr. Stadler, Sarajevo. 

Posavsko slavlje Srca Isusova izpalo najdivnije. Nazočnih 
deset hiljada Tebi, apostolu Srca Isusova, šalje najodaniji poklon. — 
Šarić. Kellek. Crvenković. Predmerski. Semunović. Pejčinović. Krba- 
vac. Pavić. Oršić. Vincetić. Cvietić. Jović. Šverer. Švagerka. Grga 
Šarić. Dasović. Gjurić.“ 

Preuzvišeni biskup dr. Strossmayer, Djakovo. 

Sa posavskoga slavlja Srca Isusova u Brčkom, Tebi svojemu 
biskupu, šalje najodaniji poklon svećenstvo sa deset hiljada na¬ 
zočnoga hrvatskog naroda. — Podpisi kao gore. 

Prorok Ezekijel (gl. 3.) govori o gore spomenu¬ 
toj knjizi: ,,I pojedoh je (onu knjigu), i bješe mi u 
ustijuh sladka kao med." To i mi mogosmo reći o ovoj 
posavskoj proslavi Srca Isusova. Bila nam je sladka 
kao med. A božansko Srce Isusovo ne će sigurno ostati 
dužno začetniku ove Njegove proslave, revnomu žup¬ 
niku Andriji Predmerskom. 


Sarajevo: Proslava svetih apostola Ćirila i 
Metoda. U liepoj i milovidnoj crkvi našega bogoslov- 
skog sjemeništa, koje stoji pod zaštitom naših sv. apo¬ 
stola Ćirila i Metoda, slavi se svake godine njihova- 
svetkovina u nedjelju, koja je bliža petomu srpnju. 
Ove godine obavljena je dakle svečanost dne 3. srpnja, 
a bila je to svečanost svoje vrste, svečanost posestrima 
onoj, što ju na Petrovo doživjesmo u prvostolnoj 
crkvi, kad je presvietli gospodin nadbiskup uz azisten¬ 
ciju mostarskog i kotorskog biskupa posvetio arhidja- 
kona kaptola vrhbosanskog za biskupa. (Izp. prvi 
današnji članak). Prvu svoju pontifikalnu misu odslu¬ 
žio je novozaredjeni biskup spomenute nedjelje u crkvi 
sv. Ćirila i Metoda. Svečana služba Božja, pod kojom 
je crkva bila dubkom puna, započela je u 10 sati. Pod 
misom iza evangjelja propoviedao je preč. g. kanonik 
dr. Košćak, te u svojem, govoru poglavito razvio mi¬ 
sao, kako su sv. braća Ćiril i Metod u istinu zavrie- 
dila, da budu prozvani otci i učitelji slavenskih naro¬ 
da. Pri koncu je zaželio novozaredjenom biskupu, da 
do zadnjega svojega daha stupa stopami svetih sla¬ 
venskih apostola, te za svoj narod hrvatski uviek i u 
svakoj prigodi zasvjedoči onu žarku i požrtvovnu lju¬ 
bav, kojom su naši apostoli obubvatali svoje premile 
Slavene. Poslie mise odpjevano je „Tebe Boga hva¬ 
limo" u zahvalu za sva dobročinstva, što ih je naše 
bogoslovsko sjemenište tiekom prošle školske godine 
primilo od Boga po zagovoru sv. slavenskih apostola. 
Svečanost naime sv. Ćirila i Metoda ujedno je i za¬ 
ključna svečanost bogoslovske školske godine u Sara¬ 
jevu; uz to je. i oprostna svečanost za naše mlado- 
misnike, koji dieleći se od sjemeništa stupaju u sviet, 
da medju narodom rade po primjeru svetih slavenskih 
apostola za veću slavu Božju, spasenje duša i korist 
naroda svojega. 

Mi s naše strane i ovom prilikom u velike hva¬ 
limo plemenitu i svetu zamisao, da se svake godine 
u Sarajevu što svečanije proslavi god velikih naših 
apostola Ćirila i Metoda; hvalimo i zauzimanje za to 
naših u Sarajevu Isusovaca, pa želimo, da od godine 
do godine ova pobožnost sve to dublji korien uhvati, 
i sve se to dalje razširi poznavanje i štovanje svete 
braće, tako da se u njihov izgled svi ugledamo i po¬ 
stanemo u istinu sa svom dušom pravi katolici, pravi 
potomci i učenici svetih naših otaca i učitelja. 

Visoko: f Fra Franjo Franjković. Mili naš 
dekan fra Franjo nije više medju nami. U 57. godini 
iza kratke a težke bolesti, opremljen svetimi otajstvi 
preseli se u vječnost dne 28. svibnja u Visokom, kamo 
ga je prošla franjevačka kongregacija poslala za pred¬ 
sjednika gimnazije, koja mu se obradovala kao svoje¬ 
mu najboljemu otcu. Plemeniti pokojnik, uviek odan 
svojemu Nadpastiru, bio je uviek štovan i ljubljen od 
Nadbiskupa i njegova kaptola. I gdje je god djelovao, 
svagdje si je stekao ljubavi i privrženosti. U Varešu, 
u njegovu milom rodnom kraju, gradi se sada nova 
župska crkva; može se reći, da je to djelo Franjkovi- 
ćevo, koji je tolike godine kao župnik vareški radio i 
sabirao za nju. Po želji zahvalnih mu Varešana poko¬ 
pan je u Varešu. Posljednu počast izkazao mu uz 
mnogobrojan narod i velik broj svećenstva iz okoliša. 
Pokoj mu plemenitoj duši! 


Francezka: Lucipia. — Njemačka: Jedna odsuda duha antiklerikalnog. 

FRANCEZKA. 

Lucipia. U Parizu umro je Ljudevit Lucipia, 
predsjednik francezkog Velikog Orienta (Grand-Orient 
de France). „L’Esperance du Peuple“ donosi slie- 
deće potankosti iz njegova života: 

Ljudevit Lucipia, rodjen u Nantesu g. 1843., 
učio je klasične nauke u crkvenom kolegiju d’ Ancenis. 
Dovršio ih je u liceju nanteskom. 

Bio je on učenik srednje ruke, nemajući ni upa¬ 
dnih pogrješaka ni osobitih sposobnosti. 

Poslaše ga u Pariz, da izuči tečajeve prava i 
tečajeve škole povelja (1’ Ecole des Chartes). Ovdje se 
odmah prepusti zlim nagonom. Zapade u čete repu¬ 
blikanske. Iza pada carstva postade Lucipia kapetan 
narodne garde. U ožujku g. 1871. bude jedan od 
vodja komunardskih. Sudjelovao je u velike u zločinih 
komune, a navlastito u umorstvu dominikanaca d’ arcu- 
eilskih (Dominicains d’ Arcueil). Za ovaj zločin odsudi 
ga ratno vieće u Versaillesu na smrt, i to nije imao biti 
ustrieljen kao vojnik, već gilotiran kao ubojica. 

A tko ga je spasao od stratišta? Dva mlada sve¬ 
ćenika, njegovi nekadašnji saučenici. Zamoljeni smo, 
da ih ne imenujemo. Žalimo to. Jedan od njih ima 
sada visok položaj u Kanadi. 

Odsudjenik Lucipia izčekivao je dakle u tamnici 
kobni dan izvršenja svoje odsude. Abbe X, za onda u 
Parizu, slušajući samo svoje plemenito srce i svoju 
apostolsku revnost, dobije dopuštenje, da dodje k ne¬ 
voljniku. Lucipia sav u suzah baci se u naručaj svo¬ 
jemu nekadašnjem prijatelju. „Plačem," reče on, „ne 
poradi udesa, što me čeka, već poradi strašnog zločina, 
što sam ga počinio." 

Pokajanje kao da je bilo iskreno. Abbe X mislio 
je samo, kako će spasti odsudjenika. On učini sve 
korake, zadobi pismo od nadbiskupa parizkog, izazva 
samilost ministara. Oni napokon zaključe, da je Lu¬ 
cipia zabasao kao žrtva nekog napadaja ludosti, te 
zatraže kao odlučno svjedočanstvo dva podpisa neka¬ 
dašnjih saučenika. Abbe X podpisa zahtievani spis i 
dade ga podpisati i abbeu Y u Nantesu. Ublaženje 
kazni bude dopušteno, i Lucipia deportiran u Novu 
Kaledoniju. 

Malo kasnije stiže u Nantes maršal Mac-Mahon, 
za onda čovjek vlasti, i bude svečano primljen od 
msgr. Fourniera i gradskog svećenstva. Kad je izlazio 
iz crkve, baci se na trgu sv. Petra gospoja Lucipia, 
majka Ljudevitova, sa svojom kćerkom pred noge mar¬ 
šalu, vapijuć u suzah milost za svojega sina. Maršal, 
sav iznenadjen, odgovori u nekoliko rieči, iz kojih 
je prosievnula nada. Tad upre msgr. Fournier sa ne¬ 
kolicinom deputaraca donjoloarskih i zadobije napo¬ 
kon povratak Ljudevita Lucipie. 

Ali nesretnik nije nikada pokazao ama ni naj¬ 
manje zahvalnosti prema ijednomu od svojih spasitelja. 
Bio on zabasao neizpravljivo, što je i previše dokazao. 

Stekav opet amnestijom g. 1870. sva svoja poli¬ 
tička prava, postade Lucipia radikalnim žurnalistom i 
dade se godine 1890. izabrati u municipalno vieće 
parizko. Bivši najprije tajnikom, zatim podpredsjednikom 
i napokon predsjednikom igrao je Lucipia zamjernu 
ulogu. Primljen u framasonske lože bi izabran pred¬ 
sjednikom francezkog Velikog Orienta. Ova promocija 


pokazuje, u koji je bezdan bezbožnog fanatizma bio 
zapao nekadašnji gojenac kolegija sv. Josipa. 

Lucipia bio je vrlo aktivan duh, te je mnogo 
napisao. Pokušao se u različitom književnom žanru, 
dapače i u romanu i kazalištu. Napisao je Affiches 
officielles de la commune, suradjivao je na Veli¬ 
koj enciklopediji (Grande Encyclopedie), a parizko 
gradsko vieće povjeri mu da uredi Histoire muni- 
cipale du 18. marš au 28. mai 1871. (gradsku po- 
vjest od 1. ožujka do'28. svibnja 1871.) 

No jesu li ovakova djela išta zaslužna pred Bogom? 

Nesretni je Lucipia umro, kako je živio. Njegovo 
mrtvo tielo, izručeno framasonom, nije primilo ukopa 
kršćanskog, nego je spaljeno. 

Vriedno je zabilježiti slučaj, da je Lucipia umro 
na dan godišnjice, u koji je sudjelovao pri umorstvu 
dominikanaca d’ arcueilskib. 

NJEMAČKA. 

Jedna odsuda duha antiklerikalnog. U pruskom 
parlamentu imao se „Herrenhaus" pozabaviti sa uki¬ 
nućem artikla 2. zakona protiv Isusovaca. Ovo ukinuće 
samo po sebi ne tiče se nimalo pruskog „Landtaga", 
jer je to zakon državni. No kako su zastupnici pruski 
u saveznom vieću glasovali za ukinuće, to je više čla¬ 
nova visoke skupštine mislilo, da mora interpelirati 
vladu protiv toga glasovanja. 

Grof York von Wari.enburg izjavio je svoju žaobu 
i svjetovao vladi, da u svojih koncesijah prema Cen- 
trumu ne ide dalje. (Spomenimo uz put, da je inter- 
pelator, koji je protestanat, uzeo za ženu jednu gospo¬ 
jicu v. Berlichingen, koje rodjakinja, Matilda v. Berli- 
chingen, predstojnica u samostanu gospoja presvetog 
Srca [„Dames du Sacre-Coeur"] u Riedenburgu, jest 
žrtva toga nepravednog zakona protiv Isusovaca, što 
ga samovoljno proširilo na gospoje presvetog Srca.) 

Nasuprot profesor Loening, zastupnik protestant¬ 
skog universiteta u Hallu, izjavio se je, premda pro¬ 
testanat, u Herrenhausu ovom liepom izjavom: 

„Ja sam uviek smatrao ovaj paragraf II. neprave¬ 
dnim, neoportunim, mrzkim, i bio sam uviek mnienja, da 
ovajzakon može samo ogorčati osjećaje pravde u naših 
katoličkih sugradjanih. Mislim, da nam je abso- 
lutna dužnost raditi iz svih naših sila na 
podržavanju religijoznog mira medju ra- 
znimi kršćanskimi konfesijami. Onaj, koji u sadašnje 
vrieme izazivlje vjersku mržnju, počinja izdajstvo 
prema domovini. Daleko od vjerovanja, da bi trebalo 
katolikom oduzeti mogućnost održavanja njihovih sa¬ 
mostana i njihovih vjerskih kongregacija, mislim na¬ 
suprot, da je dužnost pravice dati našim katoličkim 
sugradjanom, još većma nego u prošlosti, uživati nji¬ 
hova vjerska prava, jer juridički osnov, na kojem se 
ove institucije temelje, još nije u nas ni iz daleka 
osiguran." 

Knez i biskup breslavski, kardinal Kopp, zahvalio 
je govorniku na njegovoj izjavi i reče, da se u istinu 
ne radi o tom, što se ovomu ili onomu svidja, nego 
da se osigura vjerski mir zemlji. 

Profesor Loening odvratio je kardinalu, da će, 
premda se s njim ne slaže u važnih pitanjih, ipak 
uviek biti složan sa kardinalom, gdje se radi o tom, 
da se domovini osigura vjerski i konfesijonalni mir. 

Na to se kardinal pridiže sa svojega sjedala i 
stisnu ruku zastupniku protestantskog universiteta hal- 
skog. Službeni izvještaj primjećuje: „Veliko ganuće u 
svih redoviti." 

Napokon uze rieč kancelar Biilow, opominjući 
sve, .da se čuvaju izazivanja antireligijoznih, iz kojih 
crpu korist jedino socijalisti. 

„Smatram si prvom dužnošću učiniti sve, što je 
moguće, da uklonim sve ono, što bi moglo razcjep- 
kati stranke socijalne konservđcije. U tom je moj 
glavni razlog, da odsudim sva izazivanja anti- 
religijozna... 

„Sa raznih strana nagovieštaju težke oblake na 
horizontu naše nutarnje i spoljašnje politike. Imamo 
dakle sve moguće razloge, da se stisnemo u naših 
redovih i da se sgrnemo oko našega stiega, a taj 
stieg može biti samo stieg monarhije." 

Važnost svih ovih izjava ne će izmaknuti čitatelju. 
Iz njih vidimo, što najodličniji njemački državnici 
misle o kobnoj politici, kojom se izazivlju religijozni 
i gradjanski razdori na što veću korist socijalizma. 

Dva liepa katolička kongresa. Dva kongresa, 
što se gotovo u isto doba držali: jedan u Berlinu, 
drugi u Strassburgu, dokazuju očito i živo, da javno 
mnienje u Njemačkoj nije spremno simpatizovati sa 
neutralnom i bezbožnom školom. 

U Strassburgu, na elsaskom tlu, držan je bio glav¬ 
ni sastanak saveza katoličkih njemačkih učitelja; 
u Berlinu pak, u glavnom gradu protestantske Prusije, 
držao se godišnji sastanak saveza katoličkih nje¬ 
mačkih učiteljica. 

Članak 24. konstitucije pruske odredjuje, da se 
organizacija javnih škola mora obazirati na vjersko 
osvjedočenje pučanstva. Tvrda i uztrajna energija nje¬ 
mačkih katolika čini, da taj članak nije samo izpra- 
zna rieč. 

Više od 2000 katoličkih učitelja stiglo je u Strass- 
burg. Bogati elsaski grad primio ih sjajnom gosto- 
ljubivošću: pozdraviše ih najviše gradjanske i crkvene 
oblasti. Riedko su kad pokazali „stari Niemci" i „mladi 
Niemci" ovako srdačan sporazum. 

U glavnoj skupštini opazismo u prvom redu bi¬ 
skupa strassburžkog Fritzena, kojega je pratio pomoćni 
biskup Bulach, školske savjetnike dr. Schlemmera i 
Scherera, odaslanike vladine, dekana fakulteta katolič¬ 
kog Schafersa, ravnatelja velikog sjemeništa i t. d. 

Biskupu strassburžkom osobito se povladjivalo: 
„Na čelu vašega programa," reče on, „stoji vaš ideal: 
razvoj školskog upliva po načelih katoličke Crkve! 
Ne mora li da uztrepti srce biskupa na pogled od 
2000 reprezentanata javne nastave, koji se slažu u pro¬ 
gramu i liepom i kršćanskom. Nije li meni velika ra¬ 
dost, navlastito u čas, gdje drugdje zamnieva poklič: 
Odciepimo pučku nastavu od. Crkve i svake pozitivne 
religije! U Njemačkoj imaju Bogu hvala katolički uči¬ 
telji absolutno uvjerenje, da je odgojiti djecu jedino 
moguće na osnovu^ vjere. To je dakie program vašega 
saveza, gospodo! Što se mene tiče, ja bih bio vrlo 
sretan, kad bi svi učitelji moje dieceze stupili u vašu 
udrugu, ja to želim od svega srca poradi dobra naše 
Crkve i naše zemlje. Ja mogu samo da blagoslovim 
vaše pregnuće." (Odobravanje.) 


Predsjednik kongresa pročitad je dva telegrama. 
Jedan je od namjestnika elsasko-lotarinžkog, a drugi 
od samoga cara. 

„Rado vjerujem," izjavio je knez Hohenlohe, „da 
će vaše razprave puno doprinieti i u provincijah kon¬ 
solidaciji kršćanskih i patriotskih osjećaja. Ljubav k 
Bogu i k domovini jest osnov, na kojem vlada kani 
izgraditi djelo pučke odgoje." 

A Vilim II. odgovara iz Berlina: „Sa najvećim 
udovoljstvom primio sam adresu katoličkih učitelja, 
sakupljenih u Strassburgu; ja im izričem svoju naji¬ 
skreniju zahvalu." 

Ovako obodren započeo je kongres razpravljati 
o školskom katoličkom programu, što ga je liepo re- 
sumirao jedan govornik: „Dušu Bogu, srce do¬ 
movini, sile naše njemačkoj mladeži!" 

Sve se ovo sbilo u Strassburgu, dva koraka od 
francezke granice, na zemlji Elsaskoj. Ima kompara¬ 
ciji, što se nameću, i one se nameću sigurno duhu 
pučanstva elsasko-lotarinžkoga. 

Još da reknemo koju o kongresu katoličkih uči¬ 
teljica u samom Berlinu. 

Došlo ih je 1400 iz svih pokrajina njemačkih, iz 
Kolna i Strassburga, kao i iz Danziga, Breslave i Ko- 
nigsberga. 

Neke brojke u izvještaju podavaju nam pojam o 
zamašaju federacije katoličkih učiteljica. Godine 1903. 
dosegla je federacija broj od 7718 efektivnih članova, 
podieljenih na 130 kantonalnih saveza i 12 provincijal¬ 
nih saveza. Blagajna medjusobne pomoći sadrži 201.000 
maraka. Medju djeli federacije ima bolnica za bolestne 
učiteljice, ured za ubaviesti i namještenje, ured za uba- 
viesti literarne, ured za juridičku konsultaciju, žensku 
zaštitu i t. d. 

Njemačka vlada podupire kao i u Strassburgu 
težnje i namjere kongresa. Poseban izaslanik izjavio 
je žaobu ministra za bogoštovlje i nastaju, što mora 
da je odsutan od Berlina. Sretan je, što može posvje¬ 
dočiti, da djelovanje katoličkih učiteljica odgovara pod- 
puno stanovištu i namjeram vlade. Neka kongres i 
nadalje promiče ljubav k Bogu i k domovini za dobro 
obitelji, države i Crkve, što sve troje utječe odlučno 
na odgoju djece. Evo, završuje dr. Montag, što sam 
imao čast da izjavim u ime njemačke vlade." 

Jedan od najinteresantnijih govora izrekla je za¬ 
stupnica iz Aix-la-Chapelle, gdjica Šmitz: „Što mora 
činiti škola, da dadne njemačkom narodu matera do¬ 
stojnih i iskreno kršćanskih?" Ona je sama složila 
ove liepe zaključke: 

1. Žena ima zvanje materinsko, kojim je najpleme¬ 
nitiji dio duhovno materinstvo. Odgoja djevojaka mora 
da osobito uoči ovaj cilj. 

2. Škola treba da sudjeluje u ovoj odgoji. Često 
je ona u takovoj prilici, da posve sama odgaja .. . 

3. Kršćanska majka mora da uoči jedan velik 
ideal, i ona mora nastojati, da ga dostigne čednim i 
tihim pregnućem. Dosljedno mora da školska odgoja 
budućim majkam ulije: sviest odgovornosti prema 
Bogu i domovini, duh tihe požrtvovnosti, ljubav k jedno¬ 
stavnom i obiteljskom životu. 

Evo „pregnuća i namjera", o kojih izjaviše nje¬ 
mačka vlada i sam car svoje najživahnije i najpodpu- 
nije zadovoljstvo. 


Uredjuje dr. Ivan Šarić, 


Izdaje Kaptol vrhbosanski. 


Tiska „Bosanska Pošta" u Sarajevu. 

VRHBOSNA 

KATOLIČKOJ PROSVJETI. 

U Sarajevu, 20. srpnja 1904. God. XVIII. 


Prvi sveslovenski omladinski sastanak. 


C^lovenska katolička organizacija može zapisati u po- 
vješt svojega razvitka zlatnimi slovi jednu novu 
veličanstvenu pojavu katoličke sviesti. Dne 4. i 5. lip¬ 
nja sastade se u starodrevnom prošteništu bi. Djevice na 
Brezjah u ,,gorenjskoj“ Kranjskoj ogromna armada 
mladih slovenskih katolika, jednih po težnjah i mišlje¬ 
nju, pripravnih boriti se za svetinje vjerske i narodne. 
Znali smo, da je jaka vjerska i socijalna organizacija 
naše braće, ali priznajemo, da tako veličanstvene kato¬ 
ličke sveslovenske manifestacije niesmo očekivali. Eto, 
objavio se poziv na sve slovenske omladinske Marijine 
kongregacije, da se priredi zajednički sastanak na 
Brezjah — i gle: oko 8 do 10 hiljada slovenskih 
mladića iz čitave Slovenije dohrli k Marijinu svetištu, 
da dignu ruke k nebu, da prisegnu vjernost Mariji i 
svojim narodnim svetinjam. Divan uprav dokaz, kako 
je vjera katolička najčvršći temelj svakoj organizaciji, 
kako žar narodnog oduševljenja najčišće plamti ondje, 
gdje je sdružen sa pravom katoličkom sviešću. 

Marijine kongregacije danas su već razgranjene po 
svih slovenskih zemljah. Nema gotovo župe, koja ne bi 
imala svoje kongregacije za momke i djevojke. Jasno 
je, od kako neprocjenive važnosti ova su družtva po 
vjerski i ćudoredni život u narodu slovenskom. — 
Odlučilo se dakle, da se ove kongregacije, i to samo 
momačke, sastanu dne 4. i 5. lipnja kod Marijina 
svetišta na Brezjah. Ujedno se odredilo, da će „Sloven¬ 
ska kršćansko-socijalna sveza", koja obuhvaća sva (80) 
slovenska katolička družtva, imati ovdje svoju redovitu 
godišnju obću skupštinu. 

Osvanulo krasno sunčano jutro dne 4. lipnja. Divno 
proštenište Gospino 'na malom brdu, što je udaljeno 
nešto više od po sata od željezničke štacije Otoče, 
obuklo se u svečano ruho. Svuda zastave i slavoluci. 
Malo po malo počeli dolaziti vlakovi sa mladimi hodo- 
častnici. Ponosito koraca četa za četom sa sloven¬ 
skom trobojnicom i Marijinom medaljom na prsih; 
sa svih strana dolaze zastavami i cviećem ukrašena 
kola sa novimi učestnici. Iz daljne bohinjske doline 
dojahala mnogobrojna četa jakih gorskih momaka na 
brzih konjih. Posebni vlakovi dolazili iz Štajerske i 
raznih strana Kranjske; iz Koruške, Goričke, Istre i 


Trsta došle su nepregledne množine kršnih i stasitih 
slovenskih momaka. Bila je prava divota gledati tu 
mladu katoličku narodnu vojsku. — Ganutljivo bilo 
pozorje kod primanja štajerske slovenske braće. Jedre 
štajerske čete koracale su pjevajući kroz gusti špalir, 
što im ga pravio narod. Na čelu jahali bohinjski 
momci, iza njih svirala gradska glasba, za njom stupali 
barjaktari sa 45 družtvenih zastava, a za ovimi išlo 
do 1600 štajerskih momaka. Pjevačka družtva pjevala 
liepe slovenske narodne i Marijine pjesme, topovi 
pucali, iz hiljadu i hiljadu mladjahnih grla orio se 
gromki „Živio", obćenitomu oduševljenju odzivali se 
veseli glasovi zvona Majke Božje na Brezjah: kao da 
se eto povratili dani stare pravde, kao da u jedan glas 
sve klicalo: ,,Če strli nas nišo spečih, ne bodo 
nas budečih." 

Izvan crkve govorio je svečanu propovied župnik 
Kalan, a svečanu misu služio je prelat Flis. Pred 
crkvom bio krasan slavoluk,što zvao omladinu: „Mlade- 
niči, pojdite v hram svoje Matere." 

U dva sata poslie podne držao se sveslovenski 
omladinski sastanak na ogromnom, zelenilom i vienci, 
zastavami i slavoluci izkićenom prostoru. Prostora je 
tu za čitav tabor. Na ulaznom slavoluku stajalo na¬ 
pisano: „Neustrašeno naprej za blagor očet- 
njave."' Skupština se otvorila narodnom himnom: 
„Naprej zastava Slave". Iz blizu 10.000 grla zagrmio 
je na to oduševljeni „Živio". Zatim su bile odaslane 
brzojavke svetomu Otcu, caru i biskupom. Sv. Otcu: 
„Marijini sborovi naroda slovenskoga, sabravsi preko 
8000 mladića i muževa na Brezjah, najglasovitijem pro¬ 
šteništu slovenske domovine, ponizno izriču namjestniku 
Kristovu — proseć apostolski blagoslov— osjećaje ne¬ 
pokolebljive vjernosti i sinovlje ljubavi." — Caru: 
„Preko 8000 slovenskih muževa i mladića, slaveć Mari¬ 
jin jubilej na Brezjah u Kranjskoj, polaže pred priesto 
Vašega Veličanstva izkaze nepokolebljive vjernosti i 
odanosti." — Ljubljanskom knez-biskupu: 
„Našemu buditelju, našemu voditelju, naše¬ 
mu uzorniku, našemu miljeniku, Antunu 
Bonaventuri, orise do nebesa kod Majke 
na Brezjah iz hiljada mladjahnih grla: Ži- 

vio! Živio! Živio!" —Lavantinskoinu knez-bi- 
skupu: „Preko 8000 mladića i muževa kod Majke Božje 
naBrezjah, medju njimi 1600 Vaših biskupljana, iskreno 
pozdravlja Vašu Milost, proseć: Marija, čuvaj još mnogo 
mnogo ljeta prerevnoga nadpastira preliepe lavantinske 
biskupije." — Goričkomu nadbiskupu: „Metro¬ 
politu slovenskih biskupija, preuzvišenom knez-nadbi- 
skupu, šalju slovenski mladići i muževi na Brezjah izka- 
ze pokornosti i odanosti." — Tršćanskomu bi¬ 
skupu: „Prijatelju Slovenaca i ljubljenomu od Slo¬ 
venaca, premilostivomu biskupu, šalje preko 8000 
slovenskih mladića i muževa smjerne pozdrave." — 
Celovskomu knez-biskupu: „Preko 8000 
slovenskih mladića i muževa, slaveć Marijin jubi¬ 
lej na Brezjah, medju njimi i neki iz koruške 
biskupije, smjerno pozdravlja Vašu Milost." — 
Znamenito je bilo čitanje telegrama na ljubljanskoga 
knez-biskupa. To silno množtvo prekidalo je čitatelja kod 
svake druge rieči kao po taktu spontanim, neprisilje- 
nim, oduševljenim klicanjem: „Živio!" 

„Pobožni" „Obzore", jeli dakle narod slovenski uz 
knez-biskupa dr. Jeglića? Kojemu tvomu danas i najodli- 
čnijem pristaši narod bi hrvatski u tolikom broju učinio 
tako jednodušnu i spontanu ovaciju ? Tvoji već gnjili 
ideali ne oduševljavaju više hrvatskog naroda. Dok si se 
krio pod Strossmayerovo i uobće pod svećeničko ime, 
mogao si nešto, ali danas si samo ,,aes sonans et 
cymbalum tinniens" — samo jedan praporac, što zveči, 
i ništa više. Veliki hrvatski katolički biskup ne može 
te više zvati svojim, kako bi to ti hotio, kad te eto po 
tvom vlastitom priznanju odbija od svojega kućnog 
praga jedan odlični slovenski katolički biskup, kojega 
sva Crkva katolička štuje i slavi kao jednoga od svojih 
danas najinicijitavnijih i najodličnijih u svakom ple¬ 
menitom pogledu dostojanstvenika, a kojega bi ti — 
kakav si — htio da sniziš do u blato onih ljudi, 
koji su samo na sablazan svojemu narodu, jer ga 
truju i razdiru. A mi ćemo još ovdje mjesto tebe pri¬ 
znati, da te je vrnulo onamo, odakle si došlo, i naše 
bogoslovsko sarajevsko sjemenište sa poputnicom, 
koju slobodno možeš objaviti uz svoju kakvugod hoćeš 
popratnicu. Voljelo je predplatiti se na „Hrvatstvo", 
nego tebe gratis primati. Ti to ne možeš da doku¬ 
čiš, pa se sad ljutiš na nas u Sarajevu na toliko, da 
jednostavno ignoriraš katolički život u Sarajevu. Niti 
iz jednoga „Jedinstva", niti iz jednoga „Novoga Lista" 
niesi htio da saznaš za novoga posvećenog biskupa 
iz Sarajeva. Ljudi ti se smiju takovoj trzavici. — Ova ti 
uz put apostrofa na tvoje do sad „dosta katoličko" 
pisanje, ili bolje, zadirkivanje. 

Iza odpremljenih telegrama govorili su najprije 
nazočni katoličko-narodni zastupnici. Prvi je govorio 
poznati katolički demokrat, svećenik i narodni zastup¬ 


nik dr. Ivan Krek. Nekoliko rieči iz njegova pre¬ 
krasnoga govora: Mi Slovenci nemamo plemstva, a 
narod naš — to su naši plemići. Na današnjem sastan¬ 
ku zastupano je pravo slovensko plemstvo . . . Svoje 
mačeve položilo je danas to plemstvo pred oltar Majke 
Božje. To slovensko plemstvo, sbor vitezova rada, 
posvetilo se Majci Božjoj. Za socijalni rad treba smi¬ 
sla za žrtve, smisla za druge, treba ljubavi k bližnje¬ 
mu. Izgled nam je Majka Božja, izgled rada i žrtava 
za druge. Zato se oduševljavajmo u blizini Njezina 
svetišta ! Gdje su sakupljeni ljudi rada, ondje dalje sa 
trutovi, pa makar došli u ime „inteligencije", a dalje 
i sa svimi sebičnjaci! Tko hoće da bude naš, mora 
da zatre svako samoljublje; ako tko ište svoju korist, 
on ne djeluje socijalno, takav je čovjek narodu na 
štetu. Majka Božja budi nam izgled rada za druge, 
ne za se ! Skrb za druge pobjedjuje pod križem. U 
sjeni svetišta Marijina znamo, što smo: da smo ka¬ 
tolici, da naše katoličtvo nije samo vanjska forma, 
nego jezgra našega uvjerenja, jezgra, na kojoj se oslanja 
naše srce i u kojoj se giblje duša naša. Tko medju 
nami podkopava katoličtvo, taj pod kop a- 
va temelj, na kojem se temelji družtvo 
slovensko. Kao katolici moramo zahtievati, da 
Austrija širi na jugu katoličku i slavensku misao i da 
brani kršćane na iztoku i da, kad ustaje kao hrani¬ 
teljica kršćanske misli, ustaje i kao hraniteljica slaven¬ 
ske misli na jugu. Uvjereni smo, da Austrije ne 
će nestati, bude li se pokazivala slavenskom (Odo¬ 
bravanje), bude li podupirala kršćansku misao na 
jugu; ako pak toga ne će, to će se crni oblaci, 
što joj priete, još većma sgusnuti. (Dugotrajno po- 
tvrdjivanje.) — A mi moramo udesiti naše djelova¬ 
nje i na temelju demokrati zrna, i tako moramo 
zahtievati obće i jednako izborno pravo. 
(Kod ovih rieči nastao je pravi vihar u narodu. 
Sve viče: „To hoćemo, to zahtievamo; za to ćemo 
ići u boj!“) Oduševljenje svoje crpajmo iz katoličkoga 
osvjedočenja! Govornik se nada, da će se svi nazočni 
suradnici na socijalnom polju kao danas, tako i drugi 
put, kad budu pozvani, odazvati: „Evo nas", da 
će biti pripravni odazvati se, i ako bi trebalo osbiljnih 
žrtava za domovinu. I onda neka odjekne od štajerske, 
koruške, istarske medje i po svoj Sloveniji uzklik 
slovenskih mladića i muževa: „Evo nas!" — U 
narodu zavlada iza ovih rieči neizkazano oduševljenje; 
sve te hiljade dižu ruke i viču: „Hoćemo, hoćemo!" 

Iza toga ustade vodja slovenskih katolika, dr. 
Ivan Šusteršić. Ovdje se je mogao svak uvjeriti, 
kako narod slovenski duboko štuje i ljubi svojega 
požrtvovnog vodju. Momci mašu šeširima, sve ga po¬ 
zdravlja, a ne čuje se nego zaglušni „Živio!" — Dr. 
Šusteršić osvrnuo se na doba iza g. 1848., kad je 

dušmanin počeo cjepkati snagu naroda napadanjem 
na našu vjeru. Postigao je svoj naum, jer se je našlo 
ljudi medju narodom, što su izdali svoj narod. Tako 
je došlo do prvoga razdora. Kad su u sedamdesetih 
godinah Slovenci uvidjeli, da tako sve ode u propast, 
podvrgoše se napokon i oni isti, koji su unieli vjerski 
razdor medju nas, zlatnomu geslu dr. Bleiweisa: „Sve 
za vjeru, dom, cesara!“ Nije dugo potrajalo, a dušmani 
opet unesoše razdor medju nas pomoću tudjega duha, 
što su ga uzeli neki naši ljudi iz tudjih časopisa, koji 
ne stoje na onoj strani, gdje stoji sv. križ i gdje 
stoji nebeska Kraljica. U „narodnih stvarih" lako smo 
jedni — govorili su ti ljudi — a otišli su i sdružili 
se sa baronom Švegljem. (Silno ogorčenje nad izdaj¬ 
stvom slovenskih liberalaca.) Izdavati su svi počeli 
narod dušmaninu. Čitava liberalna stranka prihvatila 
je besjedu svojega vodje, da su crkve po naših brdih 
znamenje našega robstva. Crkve hoće uzeti, a sramotu 
nanieti slovenskomu narodu. Sa dušmaninom se sdružili, 
da zatru slovenski narod. („Ne će nas!“) Dr. Šusteršić 
obazreo se i na zadnji sastanak njemačkih industri¬ 
jalaca te izjavio, da mi niesmo protivnici industriji, 
ali zahtievamo, da industrija poštuje našu sv. vjeru, da 
poštuje slovenski značaj zemlje, da bude pravedna 
naprema radnikom, da ne prieči slobodu radnika u 
političnom pogledu. (Tako je! To hoćemo!) Govornik 
veli, da se mora zadnji pastir u našoj zemlji podignuti 
za pravice naroda. Da ne bude zadnji put, što su se 
u tolikom broju sakupili na Brezjah, predlaže, neka 
se svake godine uoči blagdana svetih apostola Ćirila 
i. Metoda priredi narodno hodočašće na Brezje. Još 
stavlja priedlog, da se pogledom na opasni položaj 
slovenskoga naroda, pogledom na vjerski boj, što ga u- 
mjetno šire protivnici, upravi molba na slovenske bisku¬ 
pe, neka bi se g. 1905. držao treći sveslovenski 
katolički sastanak. Svi nazočni dignuli su s ve¬ 
likim oduševljenjem ruke za priedlog dr. Šusteršića. 
Muzika je zasvirala hrvatsku himnu „Liepa naša do- 
movina“. Mnogi bi se Hrvat mogao ovdje liepo zami¬ 
sliti pa i zapitati: A kad će se držati drugi hrvat¬ 
ski katolički sastanak? Bieli naš Zagrebe, u 
tebi je za to poseban odbor. Noli dormire! 

Redali su se dalje govori jedan za drugim. Kra¬ 
sno je govorio Gomilšek, vodja i buditelj slovenske 
omladinske organizacije u Štajerskoj. Izkazao je posta¬ 
nak omladinskih štajerskih družtava, njihovo djelova¬ 
nje i svrhu. Svrha im je: ,,S Bogom i s Marijom za 
slovenski narod!" U svojoj dosta dugoj besjedi i ovo 
reče: „Slovenski mladići! Budite vjerni svojoj vjeri, 
ljubite Crkvu, izpunjavajte njezine zapoviedi, živite 
čedno i osnovat ćete tako sebi vremenitu i vječnu 
sreću, a narodu svojemu osigurat ćete trajan obstanak. 
Katolička Crkva jest najveća dobrotvorka našemu naro¬ 


du ; njoj jedino imamo zahvaliti, da još živimo kao 
Slovenci. Da su se bili naši predji predali protestan¬ 
tizmu te postali luterani, već davno davno ne bi se 
više u ovih liepih krajevih čula naša mila materinja 
besjeda. Slovenski mladići, budite dobri sinovi Mariji¬ 
ni ! Mi Slovenci već odavna nemamo svojih vladara, 
nemamo vladarica izašlih iz našega naroda; ali imamo 
Kraljicu svoju, koja nas više ljubi i ljepše se brine 
za nas, nego bi se brinula i najmogućnija slovenska 
kraljica." — Od narodnih zastupnika govorili su još 
Pogačnik i Demšar; onda zastupnici katol. akademičkih 
družtava „Danice" i „Zarje"; a i pojedini mladići iz 
raznih krajeva liepo su govorili. — Presvietli knez- 
biskup dr. Jeglić pozdravio je sastanak iz Idrije, gdje 
je dielio sv. potvrdu, ovom brzojavkom. „Srdačno po¬ 
zdravljam mladiće sakupljene na Brezjah. Neka se 
razplamte u srdačnoj ljubavi prema prečistoj Djevici 
Mariji, neka se utvrde u vjeri u Gospodina Isusa, 
božanskoga našeg Učitelja i Odkupitelja, neka si očiste 
srca od svih grieha i grješnih strasti, a neka se odu¬ 
ševe i za domovinu slovensku, kojoj dika i ponos 
neka budu svojim plemenitim mišljenjem i poštenim 
kršćanskim življenjem. Svim sakupljenim vjernim 
slovenskim junakom podjeljujem pastirski blagoslov. 
Antun Bonaventura, biskup. 

U večer 4. lipnja imali su mladi hodočastnici 
zajedničku procesiju. Franjevački manastir i crkva 
kao da su gorjeli od preliepe razsvjete. Raketle su 
letjele i pucale u zraku, a po svih okolnih brdih 
gorjeli su nebrojeni kresovi u počašt svetim slaven¬ 
skim apostolom Ćirilu i Metodu. 

Drugo jutro pošli su štajerski Slovenci sa Brezja 
na divni Bled. Putem ih narod oduševljeno pozdravljao. 
Kad su mladići prvi put ugledali biser slovenske 
domovine, niesu se mogli dosta da načude njegovoj 
ljepoti, i u njihovih se srcih još više razplamtjela 
ljubav k toli liepoj a nesretnoj domovini. Bila je 
jedna krasota pogledati, kad su te mlade čete zaplo¬ 
vile na ladjicah po Bledskom jezeru do na otok Bled- 
Čitavo je jezero bilo posijano ladjicami, u kojih se 
vijale u čistom gorskom zraku družtvene zastave. 
Pjesme, u pozdrav Gospi, orile se za plovitbe na otok 
iz stotinu i stotinu grla. Tolikoga množtva u jedan 
dan nije još nikada bilo na Bledskom jezeru. Najkrasnije 
vrieme uzveličavalo slavu. Nebo povrh Triglava bilo je 
čisto kao riblje oko. Kao da se Triglav u pozdrav 
slovenskim Štajercem obukao u najljepše haljine. I nije 
čudo, da je bilo sve veselo u tako krasnoj prirodi, i 
da su se Štajerci težko razstajali sa biserom slovenske 
zemlje. Na otoku bila je propovied i svečana sv. misa. 
—- Poslie podne pošli su sa Bleda posebnim vlakom 
u bielu Ljubljanu. Katoličko-narodni Slovenci priredili 
su u Ljubljani srdačan doček braći štajerskim Slovencem. 

Dobrodošlicu im izrekao zastupnik Povše sjećajuć ih 
Slomškova gesla: „Vjeran Bogu, vjeran domovini svojoj!“ 
U počast gostom priredila su ljubljanska katolička 
družtva svečani komers. Nazočnih je bilo na komersu 
do 3000 ljudi. I ovaj bratski sastanak imat će liepih 
posljedica za razširenje katoličko-narodnih načela u 
slovenskom narodu, za utvrdjenje omladinske svesloven- 
ske organizacije. Uprav smo uživali čitajuć u „Slo¬ 
vencu “ one zanosne govore, što su se izrekli na tom 
komersu. Govorila je tu samo vjera u Boga i ljubav 
k domovini; dihao je tu samo duh Slomškov; oduše¬ 
vljenje je bilo neizkazano, a slovenska pjesma upaljivala 
mlada oduševljena srca. — Iza ponoći odvezla su dva 
vlaka štajerske Slovence opet natrag u zelenu Štajersku. 
Odpratila ih krasna slovenska pjesma „Naprej zastava 


Slave“. Odpratio ih bratski ,,s Bogom* — s Bogom 
za slovenski narod! 

Opisasmo eto u kratkih crtah ovo impozantno 
slavlje katoličke sviesti kod braće Slovenaca. Ne će 
li ovake vanredne pojave kod najbliže nam braće po¬ 
taknuti i nas, da zasučemo rukave, pa da idemo u 
tom smislu na posao? Ovake utješljive pojave jesu 
plod dugotrajnoga napornog rada. Hoćemo li dakle 
tako šta postići i mi, onda nam valja svojski prionuti 
uz posao; valja nam svoje katoličko uvjerenje ne- 
ustrašljivo pokazivati uviek u svojem djelovanju, uviek 
u svojem i privatnom i javnom življenju ; valja nam se 
jedan drugomu više približavati, više se organizovati 
i stajati protiv đušmanina kao jedna dobro discipli- 
novana vojska. Učimo se samo od braće Slovenaca! 


-<s§tt§3>- 


„Klerikalna" i „liberalna" stranka. 

Piše dr. Ivan Dujmušić. 


I. 

1. Od dvie tri godine opažali se u Hrvatskoj 
štampi, u knjigama, listovima i novinama, sve to ja¬ 
sniji znaci prieloma ‘sa katoličkom, kršćanskom i vjerskom 
mišlju. Time se trovao narod, javni život i obćenito 
mišljenje. I prije je na tome tlu nicalo bilja, što je 
vonjalo dahom modernih bolesti slobode: natura- 
lizma, racijonalizma, spiritizma, odmetničtva; i prije se 
je sdušan hrvatski čitatelj spotaknuo i lecnuo čitajući 
u hrvatskoj štampi o kršćanstvu, o Kristu, o papin¬ 
stvu, o crkvenim osobama i ustanovama takovih misli, 
kakove ne niču na čistom katoličkom srcu. Prvi hrvatski 
katolički kongres god. 1900. bio je svojim vanjskim 
sjajem neki uztuk protiv nove struje u Hrvatskoj, ali 
nije to bio u svome plodu. U najzamašnijim sekcijama, 
na priliku gledom na katolički laikat i katoličku štampu, 
ostale su rezolucije doista samo rezolucije na papiru. 
Oni, koji su imali da rezolucije u život provedu, bili 
su zadovoljni, što su se na rieči pojavili; tako taj 
kongres nije dao protukatoličkom duhu onakova uz- 
tuka, kakova je morao. U toliko nose krivicu na sebi 
i ovi, što se vatra nije do zadnje iskre ugušila, nego 
je tinjala, i kad puhnuše vjetri affaira sv. Jeronima, 
glagoljice, Stadlera, opazismo u vlastitoj kući odmet¬ 
ničkih sinova, što perom i riečju zavode pravednu 
braću svoju. Rim, biskupi i svećenstvo rimske Crkve 
izadje na glas kao dušmanin naroda i njegovih zahtjeva, 
osnovanih na naravnom pravu i istoriji. 

2. Katolički listovi po svome zvanju budno su 
upirali prstom u tajno rovarenje i zabadanje od strane 
takovih novina, knjiga, književnih udruga i javnih 
osoba u temelj i princip katolicizma, autoritet. Ne 
samo da ih to ne povede na pravi put, tako te bi 


onda čovjek mogao to pripisati „pogrješki i nespora- 
zumku“, kao što bi to ovogodišnji „Dom" 1 ) htio da 
prikaže, nego se u jednu ruku sve drzovitije tuže, da 
ih se krivi prave i zdrave, u drugu opet sve jasnije 
odkrivaju namjeru: Dalje od Rima, dalje od biskupa 
i svećenstva rimske Crkve, dalje od katoličke misli, 
ako hoćemo narod samostalan, slobodan, prosvietljen! 

Neka se pere „Dom“, „Novi List“, „Jedinstvo", 
pa i „pobožni Obzor" koliko ih volja, rieči i djela 
jasno izdaju, da niesu nosioci zdrave katoličke, poli¬ 
tične, narodu trajno koristne misli. 

3. Nuždno je dakle bilo, da se u centrumu 
hrvatskoga duševnog života podigne toranj, s kojega 
bi se mogle i prosipati zrake kršćansko-katoličke pro¬ 
svjete, a i odbijati striele, što ih protivnici bacaju na 
katolicizam. Nuždno je bilo otvoriti u tom centrumu 
duševnu ljekarnu protiv otrova, što ih štampa počela 
slati u sve slojeve čitalačke publike, a i skladište 
zdrave duševne hrane. Nuždno je bilo osnovati udrugu, 
kojoj bi bila svrha: širiti u narodu zdravu nauku 
štampom, čuvati mu i buditi vjersko-ćudoredni život, 
taj jedini uvjet narodne žilavosti i snage, bilo to dnev¬ 
nicima, bilo brošurama i čitavim djelima, bilo raznim 
časopisima. Prošlih krvavih stoljeća našlo se medju 
hrvatskim sinovima i takovih, što su bili orudje u ruci 
Iztoka i nastojali zabiti na zidinama Zagreba iztočnu 
zastavu: danas imade hrvatskih sinova, što u ruci 
zapadne hiperkulture nastoje razviti nad Zagrebom, 
dosljedno nad čitavim Hrvatstvom, zastavu indiferen- 
tizma, liberalizma, odmetničtva i nevjere. Vjeran svojoj 
otačbini odbio je Zagreb prvu silu: mora i u današnjoj 
borbi da prednjači do pobjede. 

') Br. 7. str. 110. 

4. Prvi plod te udruge bi dnevnik „Hrvatstvo". 
Programom svojim pokazalo je „Hrvatstvo" zabludjeloj 
hrvatskoj čitalačkoj publici, da katolicizam u principu 
nije i ne može biti protiv opravdanih interesa poje¬ 
dinih naroda. Radi pojedinog slučaja i pojedine osobe 
ne smije se ostaviti čitava ustanova. Katolicizam je 
djelo Krista i nijedna druga kršćanska sekta, jer je 
svaka druga odsječena od stabla života. To djelo Kristovo, 
odredjeno za sva vremena i za sve narode, bilo bi 
odveć oskudno i siromašno, čovječje a ne božansko, 
kad ne bi bilo prikladno za sve narode i sve pravične 
zahtjeve. Vara sebe i narod „Dom", kad piše: Vjera 
katolička je mnogo, ali nije sve. 1 ) Jest sve, t. j. u 
sebi savršena, bez zastarjelih, preživjelih vjerskih 
načela, pa joj ne treba, da ju „Dom" izpravlja i 
popunja. 

Svanuće „Hrvatstva" ubode u dno duše spome¬ 
nute listove i demagoge. Krivo im je, da se netko 
pokazuje i čestit katolik i opet hrabar borac za pravice 
pravoga smisla, jer već davno proglasiše Rim, rimske 
biskupe i svećenstvo krivcima, što Hrvati niesu samo¬ 
stalni, jer trube, da je rodoljublje Hrvata u protuslo¬ 
vlju sa duhom katolicizma. Krivo im je, da se još net¬ 
ko, i to „popovi", pokaže rodoljubom, a oni to dr¬ 
žali svojim monopolom. 

Signum temporis! 

5. Nu lako bi im i to bilo, da ih strah ne obuze 
radi „klerikalne" ili „popovske" stranke, koja „će doći". 
Od toga ih davno drhat spopadao, a sad tu stranku 
kao pred sobom gledaju. Sam „Dom" gotovo u svakom 
broju, a u gdjekojem i po više puta, spominje tu stranku, 
koja „će doći". U br. 6. piše: „Javljaju se »klerikalne« ili 
»popovske« novine, a za njima će doći i klerikalna 
stranka." U br. 7. veseli se, da ipak ne će doći do te 
stranke, jer da je tako „odlučio stari naš i veliki bi¬ 
skup Strosmajer. . . sreća, da do toga nije došlo." 
U br. 8. ubraja već „klerikalnu" ili „popovsku" stran¬ 
ku kao gotovu stvar medju ostale stranke u Hrvatskoj, 
nu — stavlja joj za protivnika seljačku stranku. 
Ako ćemo vjerovati bratu organizatora te stranke, dr. 
Anti Radiću, ta će stranka imati zastavu slobode. „Ja 
sam proti tomu," piše on, „da nas vuku i potiskuju 
natrag, i da nas navlače na nekakav kalup, nego 
da nas puste, i da mi jedan drugoga pustimo, pa 
da jednom podjemo čvrsto napried u ljubavi i u slo¬ 
zi i u — slobodi a bez kalupa." 2 ) 

Eto već govora o „klerikalnoj" ili „popovskoj" 
i o „seljačkoj liberalnoj" stranci. 

6. Za organizaciju „klerikalne" stranke ne podu¬ 
zeće se još koraci, da javno stupi u javni život. Što se 
bude s time dulje otezalo, protivnici će sve više ter- 


raina zaokupiti; laglje je obraniti, što imaš, nego osva¬ 
jati, što ti oteše. „Ako želiš mir, spremaj rat!" Windt- 
horst, veliki pobornik za katoličku stvar u Njemačkoj, 
veli: „Kasno je za vojsku vježbati se u ratovanju u 
vrieme rata; tko hoće da bude junak u boju, valja da se 
vazda sprema na vojnu u vrieme mira." Bomba libe¬ 
ralizma pala je u narod; kud bi se dalje oklievalo? 

Uoči ovakovih budućih dogadjaja sgodno će biti 
reći dvie tri o ovim strankama. O „klerikalnoj" ili 
„popovskoj" stranki: kakovom ju prikazuje osobito 
„Dom", kakova u istinu ima da bude. O liberalnoj 
stranki: kakovom ju prikazuju, kakova u istinu jest. 
Idem za „Domom", organom te seljačke liberalne 
stranke, ne da ga sliedim, već da mu u trag udjem. 

II. 

7. „Klerikalna" ili „popovska" stranka, koja „će 
doći", jest po mnienju „Doma" bič i nesreća po narod. 
Stranka je to biskupa i svećenstva rimske Crkve, odlu¬ 
čena od naroda i od ostalih Hrvata; „ ... vrlo je 
mnogo svećenika proti tomu, daše oni diele 
u posebnu stranku od ostalih Hrvata"; sve¬ 
ćenstvo cielo imalo bi ostati „stalno u toj misli, da se 
ne smije dieliti od ostaloga naroda." Gleda¬ 
jući „Dom" bivšega urednika g. Korenića, da je protiv 
spomenute udruge, čini mu se, da je dobra polovica 
popova uz njega: „jedna (stranka, t. j. ovi uz g. K.) 
za slogu sa Hrvatima, druga (stranka, t. j. 
„popovska") proti tomu." Onoj prvoj stranki meće 
u usta: „Ne budimo ludi! Do sada smo mi svećenici 
bili svagdje na prvom mjestu ... a ako se mi odie- 
limo za sebe — ne će nam biti mjesta medju 
drugom gospodom." 1 ) 

A kakovi su to ljudi, koji se od naroda i od 
ostalih Hrvata diele u posebnu svoju „klerikalnu" 
stranku? „Dom" im daje svjedočbu najgorega značaja- 
sa više gledišta. 

8. Gledom na narod i narodne interese to su 
sluge u rukama tudjinaca, koji nemaju srca za svoj 
narod, njegovu slobodu i prosvjetu. 

„Dom" je u više navrata prikazao Rim i Beč 
kao dušmane Hrvata. „Kako bi biskupi rimske Crkve 
mogli i pomisliti na to, da što urade proti Beču? . .. 
Boljih prijatelja od rimskih biskupaBeč nema." 2 ) „Biskupi 
hrvatski niesu ni iz daleka učinili onoliko, koliko su 
mogli i morali." 3 ) Strosmajer (tako piše ovo ime „Dom") 
činio je dobra onda, kad je bio proti Rimu! „Svećenici 
rimske Crkve niesu poznati po svietu kao osobiti pri¬ 
jatelji političke slobode svoga naroda —- pače posve 
protivno: prigovara im se, da su znali biti i proti na- 

•) Br. 7. str. 110. si. 

-) Br. 10. str. 159. 

•’) Br. 6. str. 86. 


’) Br. 10. str. 156. 
*) Br. 11. str. 163. 

rodnoj slobodi. 1 ' 1 ) Godine 1848. bilo je mnogo po¬ 
pova protiv Madžara. A zašto? Jer je onda bio Beč 
protiv njih. ,,A što hoće Beč, hoće gotovo svakda i 
Rim." „Kad se je Beč s Madžarima pomirio, posta- 
doše popovi — odurni madžaroni." 2 ) Ljudi su to, što 
„koji put hoće i zlo." 3 ) Varaju ti popovi, kad su osni¬ 
vajući „Hrvatstvo" govorili, da će braniti vjeru. Te 
novine „ne brane vjere, ne naučavaju — pa gdje je 
ona silna potreba, radi koje su te novine nastale? — 
Dobro se domišljaju koji kažu, da se tuj nije pitalo 
za vjeru, nego da su to posve drugi računi, naime: 
treba pomoći novome banu!" 1 ) 

Nije li stranka ovakih ljudi u Hrvatskoj prava 
nesreća, pravi bič po narod? 

Eto ti isti popovi, koji sad jedan drugome doba¬ 
cuju, kako im treba ići medju narod, bili su uviek u 
narodu, no niesu znali za njega, za njegovu slobodu 
i prosvjetu, nego su ga držali u tami, u laži, u strahu. 
„Laž je tmina, a tmina je smrt. Neka naše svećenstvo 
slobodno osnuje novine i neka progovara, tko k njemu 
spada. Poznat ćemo se —- bit će više svjetla, manje 
tmine i laži." “) „Treba narod prije svega osloboditi od 
stoljetnoga straha i strašivosti pred gospodom, treba mu 
pokazati, da smo svi ljudi, svi braća, svi slobodni... Ali 
čim se je (to) počelo, — opazilo se neko nezadovoljstvo 
medju gospodom, osobito medju popovima." 6 ) „Već su 
preko tisuću godina popovi medju narodom — i oni za 
taj narod ne znadu, oni tek sada pozivaju jedni druge, 
da idu medju narod. — Ipak bolje ikada nego nikada, 
a ako se dobro late posla, mogli bi kod nas imati 
nešto uspjeha za svoju stvar, jer još ima dosta neuka 
naroda, koji će za njima." 7 ) 

9. Pa i u sebi su to ljudi vriedni preziranja, 
pravi farizeji. „Hrvatstvo" je udarilo na Vrbanića, jer 
da se u Pešti nije držao, kako je morao, u pitanju 
nove financijalne nagodbe. To je „Domu" zagonetka. 
„Vrbanić je poznat ne samo kao dobar čovjek, nego 
i kao vjerni rimski katolik, pače je vitez papskoga 
reda sv. Grgura; a — klerikalci ne bi na svoga čo¬ 
vjeka za živu glavu, pa činio što mu drago!" 8 ) „Ako 
je istina ona njemačka rieč, da ima krivo tko je grub 
i tko se ljuti — onda ovi ljudi (uz „Hrvatstvo") imadu 
tri puta krivo: tako su grubi i tako se ljute, tako 
psuju i grde." 9 ) 

10. Kad se iz takovih elemenata stvara stranka u 
našem narodu, koja po kazivanju „Doma" nema druge 
svrhe, nego da narod drži u „popovskom sužanjstvu", 
a sebi na korist, je li čudo, što se odmah u zametku 

i) Br. 6. str. 85. — 2 ) Br. 6. str. 86. si. — s ) Br. 11. str. 161. — 
4 ) Br. 10. str. 158. — 6 ) Br. 6. str. 87. — 6 ) Br. 9. str. 135. — 
’) Br. 10. str. 156. — 8 ) Br. 10. str. 158. — °) Br. 8. str. 124. 


porodiše velike smutnje. Prvu „vidimo opet smutnju: 
biskup proti klerikalnim novinama, a urednik biskup¬ 
skog lista za njih (u Djakovu). U Zagrebu je bilo pro¬ 
tivno: biskup za, urednik proti." Dvostruka je bila 
smutnja u pogledu podpisa djakovačkog biskupa, 
opoziva i pisanja „Hrvatstva" u toj stvari. Smutnja je 
bila sa gosp. Korenićem, koji je prije kao urednik 
,,K. L,“ pisao proti „bezbožnom" i „pobožnom listu 
Obzoru", a sada u istom piše proti „Hrvatstvu". 
Smutnja je, što je prije dr. Frank i njegovo glasilo 
,,H. P.“ pisalo protiv I. hrv. katol. kongresa g. 1900., 
protiv „ježuvita" i Stadlera, a sada je — uz klerikalne 
novine i dojduću stranku. Smutnja je, što je na 
proglasu za katol. tiskovno družtvo podpisan — Dro- 
bobecky, i t. d. 13 ) 

11. Još ću napomenuti dvie tačke, izvadjene iz 
„Doma", a služe kao apostrofiranje „klerikalcima" i 
seljacima. 

„Pustite narod — kamo hoće. Neka mu pop 
ne mieša u vjeru politike, a niti u politiku neka se 
ne mieša vjera — pa ćemo vidjeti, koliko naroda 
imadu popovi za svoju stranku, a koliko su naroda 
vjerom dovukli u druge stranke. Neka i seljaku je¬ 
dnom svane vedar proljetni dan bez laži. A da se pre¬ 
više ne nadate, poručuje vam »Dom« svima, da će 
seljaci listom u svoju — seljačku stranku." 1 ) „Tko 
nije radio u crkvi, napolju će još manje; koga niesu 
slušali u crkvi, napolju će još manje!" 2 ) To neka 
upamte „klerikalci"! 

A seljaci? — „Da mi imademo popovsku stranku, 
to nije ništa nova na svietu. Popovsku stranku imadu 
■ ista naša braća Slovenci, pa kakvo čudo, da je eto 
imamo i mi Hrvati! Nije ni čudo, a nije ni nesreća. 
Nesreća će biti, ako smo mi tako ludi, pa se niesmo 
ništa naučili od drugih naroda, koji su imali posla sa 
popovskom strankom." „Kako su stari svagdje sami 
otišli ili morali otići u kraj, tako će biti i kod nas... 
stari su oni, koji su zaostali u misli, pa hoće da 
brane i čuvaju ono, što se više braniti i čuvati ne 
može. Ovakovi moraju u kraj, a takovih imade i kod 
nas Hrvata." 3 ) 

13. „Žalim još samo, što vam niesam svega ovoga 
mogao kazati jasnije. Ali ako vas i desetorica budu 
ovo razumjela, bit ću zadovoljan." Ovako „Dom" 4 ). 

Nastojao sam, da u cjelini i suvislosti iznesem u 
jasnoj slici, što „Dom" po komadić i 'to kao u magli 
nabacuje gledom na „klerikalnu" ili „popovsku" stranku. 

A je li ona takova? (Nastavit će se.) 

*.) Br. 10. str. 147. si. 158. — ■) Br. 6. str. 87. si. — 3 ) Br. 
10. str. 156. — “) Br. 10. str. 150. — 6 ) Br. 11. str. 163. 

Suncem stupaš . . . 

Jednoj milosrdnoj sestri. 
Spjevao Stj. Ilijić. 


Cuncem stupaš — na bliedom ti licu 
^ sjenka bola tiho podrhtaje, 
a na čelu vedrom i mramornom 
zviezda nade tajinstveno sjaje. 

Suncem stupaš — a srce ti drhće 
kano sjetom nadahnuta lira, 
u zanosu žarkome i vrućem 
umjetnička kad je duša dira. 


Suncem stupaš — ali kuda, kamo? . . 
Tam daleko sred prirodnih čara 
odjek tužni žalosti i bola 

mučeničko tvoje srce para. 

/ 

I ti hrliš i hrliš bez daha: 
luč ti vjere razgaljuje pute, 
ljubav žarka podaje ti krila, 
da ublažiš jeku biede krute. 


Suncem stupaš — ali kuda,' kamo, 
sad kad narav čare nam odkriva, 
svemir cieli sa modrih nebesa 
velepjesmom ko da se odziva? 


Ljudska bol je najdivnija pjesma, 
štono silnom snagom te doziva . . . 
idi kćeri, izmučeno srce 
tvom se srcu tajno odaziva. 


Idi kćeri —- kroz trnje i cvieće 
melem sveti biednicim’ ne krati; 
idi kćeri — blagoslov te cielog 
čovječanstva na toj stazi prati! 




Župnik Damjanić. 

Pripoviest iz hrvatskog svećeničkog života. Piše Eugenija Šah. 
(Nastavak 1 .) 


,,U ostalom/ nastavi župnik iza kratke stanke, 
za koje se čuo samo jednolični tik-tak stare kukovače 
ure, ,,u ostalom, ja se nadam, da ću pobiediti.“ U 
očima mu zasja sva samosviest, sva nada u život, što 
plamsa u mladoj, energičnoj duši. „Ta ja hoću da se 
borim za pravdu i istinu." 

U taj čas zaori sa ulice smieh, glasan, porugljiv, 
prodirljiv. Kroz večernji mir razliegao se taj smieh 
nekud daleko, a bilo je u njem nešto infernalno, de- 
monično, kao da se duh tmine narugao programu 
nebeskoga svjetlonoše. Bijaše to tako neugodan dojam, 
da se i kanonik i njegov nećak nehote lecnuše. Bi 
rekao, da je u isti mah nešto fatalistično prostrujalo 
večernjim zrakom i naletjelo u sobu. I doista, nešto 
zašušti o zidu nad pisaonikom, a tad udari o krletku, 
u kojoj snivaše mlada zimovka svoj ptičji sanak. Bijaše 
to sliepi miš. Uplašena zimovka uze lepršati po kafezu, 
što opet uzbudi velikog, bielog mačka, koji je zimi i 
ljeti počivao na. komadu čilima kraj peći u ovoj sobi. 
i kojemu se krasna, čista dlaka sjajila kao bieli atlas. 
Macan se digne, protegne, zievne i zagleda se čeznut¬ 
ljivim pogledom iz svojih žutih mačjih očiju u pre¬ 
strašenu ptičicu. 

„Sigurno kakovi novoveški, šoštarski deran," 
dignu se kanonik gotovo ljutito i pokroči do prozora, 


te pogleda na ulicu. „A dakako, eno jedan bacio 
drugoga u prašinu, pa se valjaju, fakini. — Krasna 
večer!" — primieti, pogledav na nebo, koje se od- 
sievalo jasnim svojim zrakom, kroz koje su treperili 
nebrojeni, sjajni svietovi, štono pričaju o onoj sve- 
vječnoj, nedokučivoj volji, koja ravna ovimi svietovi 
i udesom ljudskim, o onoj nedohitnoj božanstvenoj 
svevlasti, pred kojom je klicala duša kralja pjesnika: 
„Što je čovjek, te ga se opominješ?" 

Nekoliko časova bijaše tiho u sobi. Stari se kano¬ 
nik zagledao u nebo, župnik u svjetiljku, a negdje 
iza peći oglasi se sada pjesma cvrčkova. U sobu se 
rivale sve crnje večernje sjene i plazile po policah 
s knjigami, po klecalu, što je stajalo u kutu pred 
velikim propelom, po ormaru, na kojem je stajao kafez 
sa zimovkom. Samo nad starinskom pocrnjelom slikom 
Majke Božje, o kojoj je stari kanonik kazivao, da je 
bila jednom svojina nesretnog biskupa Šrota, — titrala 
je zlatna, nestašna pruga drhtavog svjetla. 

Neko još vrieme sprovedoše u razgovoru, kad 
unidje sluga i javi, da je večera na stolu. 

Svuda u staroj kuriji bijaše tiho i mirno, samo 
iz „palače", u kojoj bijaše sabrano družtvance, orili 
se živahni i veseli glasovi i strujili nekud daleko u 
tamne slojeve večernjega zraka. U Baltića bila uviek 

puna kuća čeljadi, što se prehranjivala. Većinom bijahu 
to djaci, no bilo je i sirotinje svake ruke. A nisu se 
tuj dobacivali samo onako kakogod odpadci od puna 
stola načinom onakovim, sa kojega sirota često sa 
stidom na licu i gorkom suzom u očima žvače do- 
bačeni joj zalogaj, nego je kanonik strogo pazio, da 
se to izvršuje načinom doličnim kršćanskoj ljubavi, 
te se ne povriedi osjećaj čeljadetu, koji uživa milo¬ 
stinju. 

I sada je imao na kosti i stanu četiri djaka i 
jednoga bolestnog klerika, koji se, nemajuć nikoga 
svoga,' oporavljao u njega od težke bolesti. Kanonik 
ga poradi pjesničke obdarenosti veoma volio, i da¬ 
režljivo nastojao da ga iztrgne iz pandža prerane 
smrti. 

Djaci, osim klerika, blagovali su obično u svojoj 
sobi, ali često bi ih starac pozvao na zajednički ručak 
ili večeru u palaču, što je djake uviek vrlo veselilo, 
jer starac običavao pričati svojim srdačnim i šaljivim 
načinom kakove doživljaje iz svojega života, iz kojih 
bi onda redovito izveo kakovu religijoznu ili patrio- 
tičnu pouku. 

Na stolu u palači gorjela je sada velika svjetiljka, 
koja je svu prostranu odaju obasjavala sve do kuta, 
gdje se kočila ogromna zemljana peć, koja se zimi 
obično silno žarila. U protivnom se kutu širio omašan, 
starinskom solidnošću izradjen buffet sa staklenimi 
vrati, a uz pročelni se zid pružio širok i dubok kanape. 
Ali što bijaše najzanimljivije u toj sobi, bijahu to 
slike, poradi kojih bijaše netko prozvao Baltićevu 
palaču galerijom slika. Nad kanapeom visjela kopija 
da Vincijeve „Zadnje večere“, a do nje s jedne i 
s druge strane slika pape Pija IX. i Leona XIII. Na 
protivnoj stieni bila slika grofa Janka Draškovića, u 
.pijem se finom i plemenitom licu odražavao odsjev 
Crnoga plama, što ga je bakljom ilirstva zapalio na 
hrvatskom nebu muž, čija je slika visjela do Draško- 
vićeve, Ljudevit Gaj. Bijaše tu i bakrorez biskupa 
Maksimilijana Vrhovca i uljena slika biskupa Šrota, u 
čijima si tamnim očima čitao svu kobnu slabost ljud¬ 
skoga srca uz toplinu i polet zanesene duše. Nad 
nizkim ormarom, na kojem je stajala pozlaćena ura 
iz rokoko doba, nekoć vlastničtvo jednoga propalog 
zagorskog vlastelina, koji ju prodao kanoniku, visjela 
je slika junačine Jelačića bana i slavnoga hrvatskog 
mecene i biskupa, Strossmayera. 

U sredini sobe stajaše okrugao stol, za kojim 
je sjedio kanonik sa svojim družtvom. Bijaše u sobi 
nekako ugodno i voljko, kao da dobri dusi prolieću 
odajom i razbudjuju topla, zanosna čuvstva, vedre, 
poletne misli. Svjetiljka je osvjetljivala jasnim, prijat¬ 
nim svjetlom mlada, vesela lica djaka, osbiljne oči 
Pavla Damjanića i bielu, staračku glavu kanonika, koji 


se s pravom hrvatskom gostoljubivošću brinuo za 
dobrovolju svojih mladih gosti. I njegovo je lice plam- 
tjelo, njegove se oči. kriesile gotovo žarom mladića, 
kad je prihvatio čašu i uzeo nazdravljati. Baš bijaše 
dovršio zdravicu sv. Otcu Leonu XIII. sa poklikom: 
„Živio naš veleumni papa Leon XIII.!“ uz koji poklik 
družtvance oduševljeno pristade, kad ga jedan od 
učiteljskih pripravnika upita, kako li mu je bilo pri 
srcu, kad se je, pošav kao kanonik jednom sgodom 
u Rim, poklonio papi? 

„Sinko,“ zakima starac, „težko, gotovo nemoguće 
mi je, da to izkažem pravo. Osjetio sam, da se nešto 
silno talasalo mojom dušom, da • mi je nešto vrelo 
žegnulo u oko, da me je nešto dizalo u svete, ne¬ 
hotične visine, kad sam pokleko pred onim, nad čijim 
priestolom odsieva kroz toliko viekova ono veliko 
svjetlo, što je prosjalo kroz strahotnu tminu nad krva¬ 
vom žrtvom na Golgoti. Munjimice poletjela je moja 
misao natrag do časa, kadno je siedi ubogi ribar na 
janikulskom brdu uoči svoje mučeničke smrti blago¬ 
slovio drhtavom rukom »urbi et orbi«. I pred mojim 
se duhom razprostrla sva čudesna povjest papa, ne¬ 
savladiva njihova snaga, gorostasna njihova borba i 
pobjedonosno njihovo slavlje, pak dodajmo k tomu 
još ličnu veličinu i neustrašivost, dobrotu i srdačnost, 
što bijaše u Pija IX., tad je shvatljivo, da su to bili 
uprav neopisivi osjećaji, što su talasali mojim srcem, 
kad sam ostavljao Vatikan. “ 

Sad se razvio živahan razgovor, što ga stari 
kanonik po običaju začinjao sgodnimi dosjetkami i 
pričicami iz svojega života, a njegovo ih mlado druž- 
tvo sa veselim zanimanjem slušalo, makar to i nisu bili 
nikakovi osobiti doživljaji. Pa kako to pogledom na 
naviku staroga, vatrenog Ilirca nije inače moguće bilo, 
skrenu pri koncu razgovor na polje narodne borbe, 
na koje je starac živahnom zdravicom prizivao angjela 
mira i bratske sloge. 

,,Ah,“ uzdahnu klerik, „taj angjeo kao da je od 
iskona tudjinac medju narodi i plemeni slavenskimi, 
a napose medju Hrvati." 

„Eto,“ nastavi starac, „bili smo Ilirci. Bene! — 
A što smo sada? Svašta. — I narodnjaci i obzoraši 
i pravaši i Bog zna još šta, samo ne složan narod, što 
zajedničkimi silami upravlja splav svojega udesa k želje¬ 
nomu cilju. U žalostnih ličnih borbah trošimo svoje 
. sile, premda predobro osjećamo, kako se nad nami 
obistinjuje ona latinska: Duobus litigantibus tertius 
gaudet. Boli to, djeco moja, boli to ovo moje staro 
srce, kad gledam i slušam, gdje se rodjena braća, 
djeca iste nesretne majke, megju se kolju, mrze, pro¬ 
gone, a sve poradi nesposobnosti, da pregnuću za 
svetim zajedničkim ciljem žrtvuju svoje lične osjećaje i 
težnje. I često, ah, često se pitam: što je to, što nam ne da, 

da u bratu gledamo brata, da se medju se popunja¬ 
vamo u. onoj duševnoj ravnoteži, o kojoj zavisi 
sudbina naše domovine? Je li to sbilja ona zavist, jal, 
mržnja, težnja za razdorom i gospodstvom, što nam 
spočituju tudjinci? Bože, Bože, pomislim često, pre¬ 
malo se mi utječemo k Tebi, to je ono, k Tebi, koji 
si izvor svake ljubavi i sloge, vrutak svake sreće. 
I zato vam, djeco moja, stari Baltić govori: Kad je¬ 
dnom stupite na vlastite noge, neka vam bude uviek 
i svuda Bog ravnalom vaših čina i vaših osjećaja, 
neka vam prva rieč u geslu »Bog i Hrvati« ne bude 
samo tašt i izprazan zvuk, jer samo u vjeri u Boga lju¬ 
bavi i pravde moći ćete biti pravedni prema bratu i 
bližnjemu svojemu. Zato evo dižem čašu i velim: 
Fiat justitia, vivat cultura, regnet religio!" 

Starcu se zasjalo čelo, ruka mu drhtala, kad je 
podigao čašu, ali glas mu zvučio krjepko i zvonko, 
kao da izlazi iz vrele mladostne grudi, pune žarke 
vjere i neskršenih nada. I zveknuše čaše i zaori pje¬ 
sma: „Glasna, jasna" ... i zaplovi daleko u tihu, spo¬ 
kojnu noć, što se izvila izpod vela usnule večeri. Na 
mekanih se krilih dizala pjesma visoko, visoko, kao 
da želi dosegnuti srce Onoga, kojemu je stara, žarka 
hrvatska duša izručivala svoj narod, i šapnuti mu 
glasom hrvatskog pjesnika onu rieč punu dubokog, 
svesrdnog pouzdanja: „Jaki Bože, sve se s Tobom 
može." 

Mjesec je već stajao visoko na nebu, kad se 
družtvance razišlo, a topla lipanjska noć odvabila žup¬ 
nika Damjanića u bašču, što se prostrano širila iza 
kuće. Sve je u njoj bilo mirno i niemo, samo je zra¬ 
kom treperilo lagodno, jedva zamjetljivo gibanje, kao 
da baršunastimi krili lebdi nad prirodom nešto ne- 
ponjatno, nedokučivo: misao Božja. Sva noć kao 
da je treptjela u nekom tajinstvenom sjaju. Iz cvjetnatih 
čašaka plivao je miruh sladak, nježan i fin, i Datnja- 
niću bilo kao da udiše zadah one vječne ljepote, či¬ 
stoće i dobrote, što si ju ljudska ograničena misao 
zamišlja daleko iznad onih svietova, što su blistali 
gore u nepristupnoj visini kao zlatne, tajinstvene iskre. 
On se spusti na klupu, što je stajala izpod velike, 
sjenate kruške, i podupre se rukom na naslon, zagleda se 
u čar velebne noći, što je lepršala okolo njega i bu¬ 
dila u njemu misli i čuvstva, što su sjala zlatnom 
poezijom pravedna, sveta života, titrale šarami liepih, 
idealnih snova. Sva njegova duša bila je u skladu sa 
svetim mirom te lipanjske noći, kojom su prolietale 
svjetlucave kriesnice, kao kad ljudskim spokojnim du¬ 
hom prolieću svietle, sunčane misli. Čisto je fizički 
osjećao božanstvenu harmoniju medju onim sjajnim, 
zvjezdanim nebom i ovom uspavanom, spokojnom ze¬ 
mljom i plivao u zvucih veličanstvene bezrječne pje¬ 
sme, što je, zamnievala u njegovoj duši. Bilo mu da 


se vozi u zlatnoj šajci mirnim, kristalnim morem, na 
kojega dnu gleda odraz zlatnih tajinstvenih pismena 
Tvorčeve knjige, blistaj božanske misli. Iz daljine do¬ 
pirala k njemu sumorno i tiho pjesma boli i muke, 
što se vijala iz grudi onih, što pate, i potresala nje¬ 
govom dušom, a sa zlatnih onih zviezda padale na 
njegovo srce težke, velike kaplje, suze čovječanstva, i 
on ih brisao svojom toplom, posvećenom rukom. 
Neka se nježna, tiha melankolija razlievala njego¬ 
vim bićem, kao mirnom angjelskom dušom djeteta, 
kad sluša sladku, dirljivu pjesmu, kojom ga pjestinja 
ljulja u san. 

„Liepa noć, sinko," ozva se kraj njega tih i mio 
glas, i Ana Damjanićka sjede do sina. „Vidjela sam, 
da si pošao u bašču, a mene nešto zaboljela glava, 
pa krenuh i ja amo, da mi ju noćni vjetrić malo 
ohladi. Ti si se zamislio sinko," pogladi majka Pa- 
vla po čelu. 

Bilo je nešto tako milo, tako sladko, što je Pa- 
vao osjetio pod dodirom drhtave majčine ruke, da 
ju je primio i pritisnuo na tu dragu, uvelu ruku topli, 
djetinji cjelov. , . 

„Dobra moja majko!" prousti mladi župnik, po- 
gladiv majku po žutom, navoranom licu. 

„Pavle," prihvati Ana gladeći svoju pregaču, 
„Pavle, vidjela sam te evo zamišljena, — pa da te 
nešto upitam.“ 

„A šta to, majko?" osmiehnu se Pavao. 

Damjanićka čupkaše sveudilj oborenih očiju pre¬ 
gaču, tad podiže polagano glavu i zagleda sinu duboko 
u oči, u kojih se odražavala sjajnost mjesečeva, i za¬ 
pita svojim tihim, sumornim glasom: 

„Pavle, jesi li ti zadovoljan?" 

Pavlovim srcem prostruji ganuće. U tom je glasu 
drhtalo nešto veliko, neizmjerno, bezkrajno— ona ne¬ 
pojmljiva, neograničena materinska briga. 

„Jesam, majko, Bogu hvala, zadovoljan sam." 

„Mislim, da li nemaš kakovih velikih briga, te¬ 
škoća, neprilika?" 

„Nemam majko," odvrati Pavao. 

„Bogu hvala!" uzdahnu Damjanićka, očito rieše- 
na neke neizvjestne tjeskobe. 

„Ti si uviek odviše zabrinuta, draga majko," reče 
župnik, pogladiv majčinu ruku. 

,,E šta ćeš, sinko, mati ko mati. Drhtala sam za 
svoju djecu, za tebe i za Stjepana, od časa, odkad vas 
položih u kolievku, pa sveudilj, dok bijaste maleni, 
dok ini bijaste pod okom, i kasnije, kad se odieliste 
od mene, i neprestano je moja misao uz vas. A tko 
će i misliti toliko na vas, ako ne ja, mati? Tebe još 
ipak vidjam kadikad, znam, kako ti je, ali Stjepana 
tako davno, davno ne vidjeh, a on tako riedko i tako 
kratko piše." 

„Istina, i meni on tako riedko i kratko piše, ali 
ja ga izpričavam, jer znam, da je silno zaposlen u 
tvornici svojega tasta, pa ne dospieva da češće i više 
piše. Pa napokon, glavno je, da znamo, da je zdrav 
i zadovoljan." 

„Jest, ali ipak, ipak — mogao bi više pisati, 
kad bi htio. Ah 1 vidiš, Pavle, ja sve mislim, da je on 
za nas posve ohladnio, da nam se u tudjini otudjio. 
A to i ujak veli." I Damjanićki izkočiše na oči suze, 
što ih pregačom otare. 

„Ne žalosti se, majko, nije nam se Stjepan o- 
tudjio, ja sam uvjeren, da nije. Tek posao, obitelj, 
brige, daljina. Ja sam uvjeren, da on još isto onako 
osjeća kao onda, kad su mu pri njegovu polazku u štajer- 

—Sti¬ 


ski Gradac padale vrele suze na tvoju ruku, i kad 
je rekao zagrliv mene: „Uviek, uviek ću vas ljubiti, 
tebe, majko, i tebe, brate, gdjegod bio i kakogod 
mi bilo." 

„Dao Bog!" uzdahne Damjanićka. ,,A sada idem. 
Malo mi se utažila glavobolja. Laka ti noć, sinko! 
Bog te čuvao!" I ona obuhvati drhtavim rukama 
sinovu glavu i dahne mu na čelo cjelov materinje 
ljubavi, a Pavlu bilo, da blista na nebu velika divna 
zviezda alemova sjaja, sa koje sipaju bajni, sveti, bo¬ 
žanstveni traci ... 

Sa zvonika franjevačke crkve izbijala je jedanae¬ 
sta ura, kad se župnik dignu, da podje na počin. 

(Nastavit će se.) 

9Š®— 


Historičko-geografski osvrt na g. 1903. 


Azija. 

Šibi rij a. Veliko politično pitanje u Aziji jest 
u ovaj mah pitanje kinezke Mandžurije, što si ju Rusi 
pridržavaju unatoč svojim često obnovljenim obvezam. 

Ali da stignemo u ovaj skrajni iztok, podjimo 
željeznicom transsibirskom, koja, kako pokazuje njezino 
ime, prosieca neizmjernu Sibiriju ili azijsku Rusiju. 

Ovo ime Sibirija bilo je do nedavno ime zemlji, 
što je gotovo bila zatvorena djelatnosti ljudskoj, zemlja 
straha i groze, zemlja prokleta, u koju je ruska vlada 
zatočivala sve one, što su bili nesretni, da joj se ne 
svide, naročito jadne katolike Poljake, osudjene, da 
rade u rudokopih altajskih, jer su odviše ljubili svoju 
vjeru i svoju domovinu. 

Ali od nekoliko godina stvari se vrlo promieniše. 
Ne samo da ruska vlada ne izgoni više na isti način 
svojih osudjenika, nego u želji, da se zemlja napuči, 
šalje ona često njihovom, a kadkada i mimo njihove 
volje, onamo seljake, osobito iz prenapučenih i gla¬ 
dom ugroženih krajeva velike centralne Rusije. Ona 
ih naseljava duž čitave transsibirske željeznice, te 
putnik nailazi u razmacih od pet do deset milja na 
sela, što od kojih deset godina podavaju iluziju civili¬ 
zaciji otvorene zemlje. Svake godine naseli se tamo 
preko 200.000 seljaka. Oni živu od obradjivanja tla, 
gojeći kukuruz, ječam, zob, a osobito pripitomljujuć 
divlju stoku na bezgraničnih gotovo pašnjacih? . . . 
Pa je jedan od najčudesnijih i gotovo nepredvidjen 
resultat ove kolonizacije taj, da ova ledena Sibirija 
odašilje već u Evropu silnu množinu maslaca. Go¬ 
dine 1895. nije bila eksportacija ovoga jestiva još 
nikakova. Ali hvala transsibirskoj željeznici i tako- 
djer danskim, njemačkim, englezkim učiteljem, što su 
došli poučavati one vrlo neuke mužike, dostigla je 
eksportacija maslaca od g. 1898., kad je iznosila 3000 


tona, do g. 1902. 40.000 tona proizvedenih u tri hi¬ 
ljade mljekarnica. 

A kamo izvoze ovaj maslac? Željeznica ga 
odvozi izravno u Rigu na Baltičko more, odakle pre¬ 
lazi većim dielom u Englezku. Drugi dio odvoze u 
Dansku, da ga ondje rafiniraju i opet izvoze iz zemlje. 
Sada ga uvoze i u isti Japan preko Dalnya i trans- 
mandžurske željeznice. 

Poznato je u ostalom, da je južni sibirski kraj 
vrlo povoljan kulturi bilja, a ujedno je bogat majdani 
zlata, srebra, platine, dragulja i ugljena, ovim posljed¬ 
njim na sjeveru. Neizmjerne šume crnogorice pokri¬ 
vaju srednji kraj nazvan Taiga, dočim se divljač za 
krzno lovi u sjevernih krajevih. 

Na ovoj ogromnoj liniji ustrojena je pošta. Pi¬ 
sma iz Pariza u Peking i viče versa stižu u dvadeset 
dana, dočim poštanska ladja treba 30 dana. Putnici 
se mogu voziti i brzovlakom. Težka će roba dakako 
još dugo pridržati pomorski put, što je doduše dulji, 
ali jevtiniji.. 

Mandžurska. Ovo je ta delikatna tačka. Jesmo 
li u Kini ili u Rusiji? Osmoga listopada morala je 
Rusija prema svojim obvezam, učinjenim Kini i zaštit¬ 
nim vlastim ostaviti pokrajinu Mukden; no Rusija nije 
toga učinila. Opaža se, da od više mjeseci nitko osim Ja¬ 
panaca ne misli Rusom poricati uvjete njihova ostan¬ 
ka u Mandžurskoj. U Niu-čangu izjavili su ruski činov¬ 
nici, da ne će nipošto otići. Gradnje, što ih je zapo¬ 
čela ruska vlada u luci, razmahala se s najvećom dje¬ 
latnošću. Ništa nije značajnije u ostalom od carskoga 
ukaza, koji je kreirao namjestničtvo skrajnog iz- 
toka, nalik na ono kavkazko. 

U Port Arturu sastoji se ruska mornarica od 
90 ratnih brodova; u isti mah ima kopnene vojske 
blizu 100.000 Kozaka, dočim se druga vojska od ta- 

kodjer 100.000 ljudi izčekuje. To je gotovo zapo- 
sjednuće. 

Admiral Aleksijev izjavio je, da su Rusi ugova¬ 
rali pogledom na Mandžursku sa Kinom, ali samo sa 
Kinom, i on je iztaknuo ovu tačku, da jasno pokaže, 
kako njegova vlada ne će trpjeti intervenciju trećega 
u tom pitanju, što ga on smatra izključivo kinezkim. 

Ruski dnevnici na skrajnom iztoku izjavljuju u 
sav glas, da Rusi ne će izaći iz Mandžurske. Jedan od 
njih veli, da pravo sjedište podkraljevstva ruskog na 
skrajnom iztoku nije Po rt Artur ni Vladivostok, nego 
Kharbin, koji je baš u srcu zemljišta mandžurskog, 
to jest kinezkog. 

Japan i Koreja. Koliko su i bili inteligentni i 
hrabri Japanci pri osvajanju Koreje i donje Mandžurske 
pobijajuć Kineze g. 1894., ipak su morali sve povra¬ 
titi, hvala koaliciji triju velevlasti, od kojih je jedna, 
najjača i najuztrpljivija, zagrizla u Mandžursku, a sada 
je dobila tek i za Korejom, koju su Japanci učinili 
nezavisnom i na koju oni imaju najveće pravo. 

Kroz šest mjeseci ne prestaju dnevnici iznositi 
osnove Rusije, da zauzme šume i majdane Jalua, 
velike rieke, što tvori medju korejsku prema sjevero¬ 
zapadu. Tu su sakupljene ruske čete, koje su podigle 
utvrde u Jongamfu (Vi-či) na utoku Jalua. Ustrojena 
je brzojavna linija do Seula, glavnoga grada Koreje, 
a luka Gensan (Vanson) na sjeverozapadu zadovoljila 
bi Ruse većma, nego luka Vladivostoka, što leži odvi¬ 
še sjeverno. 

Japance, koji imaju posadu na jugoiztoku u Fu- 
zanu, glavnom mjestu njihove brzojavne linije, koja ih 
spaja sa Seulom, uznemiruje silno postupak njihovih 
takmaca. Čitav japanski narod želi u svojoj ogorče¬ 
nosti rat protiv usurpatora, ali se vlada u Tokiu ne 
može da na to odluči. Sada nema više izgleda za nju, 
kako je to bilo prije tri ili četiri godine, kadno je 
mogla svojih 200.000 naoružanih ljudi suprotstaviti 
šačici Rusa, što su bili na njezinu zemljištu. Ali danas, 
kad ima Rusija toliko četa u Mandžurskoj, stvar 
drugačije stoji. 

Japanska industrija i trgovina razvija se divno, 
pa treba spomenuti fenomenalni razvoj grada Osake, 
što leži u pomorskoj nizini. Prosiecaju ga prekopi, te 
on tvori veličajnu luku, što je po svojoj važnosti 
druga luka države. Osaka uživa sve raffinements-e 
evropske civilizacije: tramvaj, plin i elektricitet, ru¬ 
kotvorine pamučne i svilene, talionice svake ruke, 
škvere i t. d. Ima više nego jedan milijun stanovnika, 
a taj se broj povećava godimice za 60.000. 

Ovaj primjer dovoljan je, da označi veliko mje¬ 
sto, što će ga japanski narod, presklon možda da si 
usvaja i opačine naše civilizacije, zauzeti u inedjuna- 
rodnoj borbi političkih i trgovačkih interesa. 


Carstvo kinezko. Veliko i drevno „središnje 
carstvo* 1 ima se puno više bojati za se, nego Japan, jer 
se ono razstraja u punom miru, ili bolje, ono se pod- 
laže hoćeš ne ćeš tudjoj vlasti. Kroz dvadeset već go¬ 
dina prolazi množtvo ruskih iztraživača krajeve kinez- 
ke, naročito Mongolsku, koju će naskoro prosiecati 
željeznica od jezera Bajkaj do Urga i Kalgana blizu 
velikog zida. 

U kinezkom Turkestanu jesu Kašgar i Jar- 
kand, gdje prevladjuje trgovina ruska, na udaru izne¬ 
nadne aneksije. 

Pogledom na Tibet znamo, da postoji tajni ugo¬ 
vor sa Dalaj-Lamom, poglavicom budista, u svrhu, da 
se nametne zemlji zaštitničtvo Rusije. 

Članak 1. ugovora sadrži čudnovatu tačku, što će 
začuditi geografe: veli se u njem, da se „Tibet do¬ 
tiče svojimi medjami Rusije,“ baš kao da bi se htjelo 
sa zemljovida izbrisati Turkestan i Mongolsku, krajeve 
pet ili šest puta veće od Francezke! 

Sliedeći članci ustanovljuju, da će Rusija i Kina 
u isti mah zaposjesti Tibet u slučaju kakove tudjinske 
navale, koja bi mogla jedino proizteći iz Indije. Rusija 
bi imala upravljati četami, kao što bi imala i monopol 
željeznica pa eksploataciju rudnika. Od kršćanskih 
vjeroizpoviesti trpjeli bi u zemlji jedino vjeru grčko- 
iztočnu uz budizam, i t. d. Ako sve ove glasine i niesu 
možda posve istinite, ipak su barem vjerojatne. 

Preostaje Kina u pravom smislu rieči, obsegom 
treći, ali najnapučeniji dio carstva. Mir, premda slabo 
osiguran, jest uzpostavljen. Zabilježit je napredak že¬ 
ljeznice od Pekinga do Han-Kao, što ju gradi druž- 
tvo francezko-belgijsko; onda osnovu, da se spoji 
Kaj-fong i Singan, glavni grad zapada, kamo se dvor 
bio zaklonio od g. 1900. do 1902.; zatim razvoj nje¬ 
mačke kolonije u Kiao-Čeu, koja eksploatira bogatu 
pokrajinu Šantuug, i koju će naskoro željeznica spaja¬ 
ti sa Tsinanom i Pekingom. 

U kotlini Jang-tse niesu uspjeli Englezi da 
uzdrže izključivo svoj upliv, što su ga morali podieli- 
ti sa Francezi i sa Niemci toliko u Han-Kao koliko 
u Šang-haju. Jedino su mogli da sagrade željeznicu 
iz Hong-Konga u Kanton. Englezka je morala ugovo¬ 
riti sa Francezkom i se Sjedinjenimi državami medju- 
sobno zabranu aneksije ostrva Chusan ili Ču-san, 
kojih bi utvrde zapoviedale istomu Šang-haju. 

Francezi imaju više izgleda u Jun-nanu, kamo 
će povući svoju željeznicu, što već ide od Haip-honga 
u Lao-Hay. Samo im smeta supremacija englezke luke 
Hong-kong, gdje se usredotočilo više nego polovica 
trgovine sa Kinom. Hong-kong, slobodna luka, jest iza 
londonske prva luka na svietu za brodarstvo, i jedna 
od prvih pogledom na vriednost robe. 

I n d o - K i n a. Odkad se spojiše pod obćenitom 
upravom provincije Tonkin, Annam, Cochinchi- 
na i Cambodje, raste im godimice trgovina. Pitanje 
Laosa ostaje neriešeno, jer ugovor sa kraljem siam- 
skim, predložen prošle godine, postoje naišao na 
javni odpor, nije odobren. Treba se dakle provizorno 
povratiti na ugovore od g. 1893. i 1896. Ovi utvr- 
djuju u drugom obliku upliv Francezke nad svimi siam- 
skimi zalivi Mekonga sa pravom vojničkog zaposje- 
dnuća u potrebi. Luka Šantabun bez sumnje ne će biti 
povraćena kralju siamskom, koji će valjda izgubiti 
takodjer pokrajine Bassac i Malu-Prey u donjem 
Mekongu. 

Spomenimo mimogred strahovit ciklon od 8. lip¬ 
nja,, što je uništio Hanoj, Haifong, te prouzročio više 
od 20 milijuna štete. 

Na poluostrvu Malajskom, koje je gotovo sasvim 
pod uplivom Englezke, nema ništa novo, a ni u B i r- 
maniji, gdje je željeznica, osnovana da prodre u ki- 
nezki Jun-nan, bi rekao neizvediva poradi brdina, što 
su stale poprieko. 

Indija. Carstvo indijsko, gdje je sve mirno 
i sve, ide svojim pravilnim tiekom, ne će nas dugo 
zaustavljati. Treba ipak da spomenemo djelatnost, što 
ju podkralj lord Curzon razvija, da osigura unutrašnju 
politiku. Odposlao je ekspediciju u Tibet, da uredi sa 
kinezkimi i tibetskimi komisari pitanje o sjevernoj me- 
dji Sikkima. Možda je tomu primiešana i namjera, da 
paralizuje upliv ruski vojničkom manifestacijom, što je 
uviek pogibeljna u ovoj Evropljanom toli zatvorenoj 
zemlji. Znamo, da samo dvojica ili trojica njih mogo- 
še u posljednjem vieku prodrieti u samu Lhassu. Vi¬ 
djet ćemo, hoće li pukovnik Younghusband uspjeti u 
ovoj misiji, što za nj nije prva. 

Afganistan. Emir Abdurrhaman, koji je umro 


Br. 795. Nadbiskupsko dječačko 

U nadbiskupsko dječačko sjemenište, s kojim je spojena 
podpuna velika gimnazija, primit će se i ove godine 12 mladića, 
koji će preko ciele godine uz pouku dobivati podpunu obskrbu, 
t. j. stan, hranu i odielo, tako te roditelji nemaju više nikakove 
brige za vremenito uzdržavanje svoje djece. 

Uvjeti, uz koje može tko primljen biti u sjemenište, jesu: 

1. Mladići moraju biti rodom Bošnjaci ili Hercegovci, zako¬ 
nitih roditelja, ćudoredni i posve zdravi. 

2. Treba da su daroviti i da znadu toliko, te mogu zado¬ 
voljiti prijamnom izpitu, t. j. da pravilno čitaju, pišu i računaju, 
da imaju neko slovničko znanje, a naravno, razumieva se, da mo¬ 
raju znati katekizam. 

3. Primit će se ipak samo takovi mladići, koji imaju volju 
posvetit se svećeničkom staležu, što u molbenici treba izjaviti. 

4. Molbenica za prijam neka se upravi na ravnateljstvo dje¬ 
čačkog sjemeništa u Travniku, i to što prije, a najkasnije do 
10. kolovoza. 


g. 1901., obvezao se za godišnju subvenciju od dva 
milijuna franaka, da će živjeti u dobru sporazumu sa 
vladom indijskom i osigurati nezavisnost Herata proti 
Rusom. Ali pazeć na svoju vlastitu slobodu, od¬ 
bijao je uviek boravak jednog englezkog komisara 
kod sebe. 

Trgovačkih vrlo tiesnih saobraćaja bilo je samo 
u klancu Khayber. Njegov nasljednik sliedi rezervira¬ 
nu politiku otčevu. Odatle nepouzdanje Engleza, koji 
su stvorili daleki tabor u Ketti, Beludžistanu, na že¬ 
ljezničkoj pruzi indijskoj, što se svršava u Kandaharu, 
a bit će produljena sve do Herata. 

U Perziji takme se upliv englezki i ruski. Una¬ 
toč prosvjedu prvih osnovali su potonji plovitbu iz 
Odese do utoka Eufrata. Nasuprot tomu najavljen je 
skori posjet podkralja u svih lukah perzijskog zaliva 
počevši od Maskate, gdje vladaju nemiri. 

U Omanu isu odista neka plemena u nepresta¬ 
nom neprijateljstvu sa sultanom maskatskim, koje¬ 
ga plaća Indija. Uzrok je tomu, što je sultan posjetio 
pleme Sur uz rt Ras-el-Hat, da ga skloni, te se ono 
odreče dopuštenja brodarenja, što su im ga Francezi 
od Djiliuti i Comoresa dopustili. Surijanci, poradi svo¬ 
je trgovine vrlo bogati, sagradiše tvrdjavu, što ju sul¬ 
tan nije mogao zauzeti. Govore, da će Englezi doći u 
Maskat, da uzpostave red. 

O turskoj Azij i reći nam je samo, da pitanje 
o velikoj željeznici od Konieh do Bagdada nije mnogo 
napredovalo, kao ni umirenje Armenaca, medju kojimi 
se pokolj nastavlja. 

Nasuprot se medju progonjenimi opaža vraćanje 
u jedinstvo katoličko, kao i u Kaldejaca, koji osta¬ 
vljaju svoje nestorijanske zablude unatoč uplivisanju 
Rusa, koji su kao i u Siriji neprijatelji katolicizmu. 

(Nastavit će se.) 


sjemenište u Travniku. 

5. Molbenici treba priložiti: a) krstni list; b) svjedočbu naj¬ 
većega razreda pučke škole; c) svjedočbu siromaštva, izdatu od 
obćinskog poglavarstva ili od župnika; d) svjedočbu liečnikovu ili 
župnikovu o podpunom zdravlju; e) izjavu roditeljS ili skrbnika, 
da diete odredjuju za svećenički stalež; f) potvrdu župnikovu, da 
je mladić vriedan, da bude primljen u sjemenište radi sklonosti u 
svećenički stalež, radi dobrog ponašanja, darovitosti i drugih vrlina. 

Mladići mogućnijih roditelja mogu i preko spomenutog broja 
(12) biti primljeni u sjemenište, pošto im se roditelji sporazume 
sa ravnateljstvom sjemeništa o godišnjoj plaći. 

Gimnaziju polaze i vanjski učenici kojegod vjeroizpoviesti 
i o vlastitom trošku po gradu nastanjeni; ovi ne plaćaju niti ško¬ 
larine niti ikakovih pristojba. 

U ostalom ravnateljstvo sjemeništa pripravno je uviek na 
pitanja o sjemeništu i gimnaziji odmah odgovoriti. 

• U Sarajevu dne 2. srpnja 1904. 

•j- Josip, 

nadbiskup vrhbosanski. 

Sarajevo: Presvietli gospodiii Nadbiskup već 

je od 2. srpnja na kanoničkoj vizitaciji po dekaniji 
ramskoj, kreševskoj i travničkoj. Kako čujemo od prija¬ 
telja iz Bugojna, Nadbiskup je hvala Bogu zdrav i 
krepak i pored sviju putnih tegoba na ovakoj žegi i 
po onakovih gorskih krajevih, kakovi su baš u te tri 
dekanije, gdje većinom mora jahati, a puno puta i 
pješice po kamenu uza stranu i niza stranu. Narod 
Nadbiskupa oduševljeno svagdje dočekuje. U svakoj 
župi Nadbiskup pod misom narodu propovieda i po 
čitav sat, a uviek sa najvećim žarom i pravom apo¬ 
stolskom revnošću. Sa svojih krasnih propoviedi već 
je Nadbiskup unišao u narodnu poslovicu po Bosni. 
Naš naime bosanski sviet kad hoće da pohvali propo- 
vied kojega svećenika, veli: Liepe je besjede kao naš 
Nadbiskup. Iza mise bude krizmanje, koje kadkad po¬ 
traje i do iza podne. U samom Bugojnu bilo je do 
700 krizmanika. — Neka ga Gospodin, za kojega se 
on muči i žrtvuje kao pravi apostol, čuva Bosni i zdrava 
nam ga opet vrati u Sarajevo! 

— Novi ravnatelj zavoda milosrdnih sestara. 

Na mjesto presvietloga gospodina Vincencija Palunka 
imenovao je v presvietli gospodin Nadbiskup kanonika 
dr. Ivana Šarića ravnateljem zavoda milosrdnih 
sestara u. Sarajevu ovim vlastoručnim pismom: „PreČast- 
nomu gospodinu dr. Ivanu Šariću, kanoniku vrhbosan¬ 
skom, uredniku „Vrhbosne 11 etc. u Sarajevu. Uvažava- 
juć Vaše velike zasluge i Vašu razboritost imenujem 
Vas ravnateljem ovdašnjega zavoda milosrdnih sestara, 
.nadajuć se, da ćete uzdržati i još usavršiti duh Kri¬ 
stov, kojim je taj zavod uviek odisao. U Sarajevu na 
blagdan sv. Petra i Pavla 1904. — f Josip, nad¬ 
biskup vrhbosanski." 

— Redjenje. Presvietli gospodin Nadbiskup za¬ 
redio je dne 19. lipnja u subdjakone, dne 24. lipnja 
u djakone, a dne 26. lipnja u presbitere čč. gg. An¬ 
tuna Zorka, Franju Sal. Umnika D. I. i fra 
Velimira Martinčevića. Dne 19. lipnja zaredio 
je još u subdjakone fra Franju Blaže vi ća i fra 
Miju Gujića, koji je 24. lipnja primio i djakonat. 
Dne 26. lipnja zaredjen je u presbitera i fra Franjo 
Jukić. — Dne 29. lipnja odpjevao je vč. g. Antun 
Zorko svoju mladu misu u crkvi sv. Ćirila i Metoda 
u Sarajevu. — Naša čestitanja braći mladomisnikom. 

— Knez-biskup dr. Jeglić kaptolu vrhbo¬ 
sanskomu. Za izdavanje hrvatskih katoličkih književ¬ 
nih djela poslao je ovih dana knez-biskup dr. Jeglić 
kaptolu vrhbosanskomu velikodušan dar od 1000 K. 
To je ujedno i liepo priznanje kaptolu vrhbosan¬ 
skomu. Bog platio plemenitomu našem dobrotvoru! 

— Vč. g. Ivan Mitrović, svjetovni svećenik 
nadbiskupije vrhbosanske i dosadašnji upravitelj župe 
u Zavidovićih, stupio je ovih dana u red bosanskih 
franjevaca. Bog blagoslovio! 

— f Fra Lovro Kovač, župnik u Ključu, pre¬ 
minuo je dne 19. lipnja o. g. Plemeniti franjevac 
prijateljevao je uviek našemu listu i radu. R. i. p.! 

— Naši gosti. Ovih dana boravila su u Sa¬ 
rajevu u isto vrieme četvorica naših dobrih prijatelja 
izvana: preč. gg. Josip Crnobrat, kanonik iz Senja, i 
Karlo Crnobrat, kanonik iz Bribira, te vč. gg. Mijo 
Lamot, kapelan, u Daruvaru, i Marko Majhofer, kape¬ 
lan u Sisku. Prijatelji su i ovom prilikom pokazali 
svoje bratske simpatije prema kaptolu vrhbosanskomu, 
koji im svoj čedni rad i u napredak preporučuje. 

Travnik: Matura. Na velikoj nadbiskupskoj gi¬ 
mnaziji u Travniku podvrglo se ove godine 7 djaka 
internista izpitu zrelosti pred vladinim povjerenstvom, 
što svake godine dolazi iz Sarajeva. Šestorica su pro¬ 
šla s dobrim uspjehom, a jedan (Travničanin) s odlič¬ 
nim. Čestitamo. 

Zagreb: Hajka na hrvatske samostane. Nije 
davno, što je u zagrebačkom „Hrvatskom Pravu" neka 
izslužena učiteljica podizala hajku na samostansku pre¬ 
parandiju u Sarajevu. Neki je dan zahajkala u rieč- 
kom „Novom Listu" i jedna druga ortačica na samo¬ 
stansku preparandiju u Zagrebu. Nije se čuditi jedno¬ 
mu „Novomu Listu", što prima u se svakojako smeće, 
jer taj list i nije ništa drugo, nego jedno „riečko rna- 
džaronsko smetlište", kako ga zovu ljudi u Hrvatskom 
primorju, za svake laži i klevete na sve, što je u ko¬ 
rist i na dobro stvari katoličkoj i hrvatskoj. Ali se je 
ipak čuditi ljudem u Zagrebu, pa i Heimerlu 
i njegovim drugovom „pokretašem", da su odmah 
tako gotovi na katoličke samostane, kao eto — baba 
na k ar. Svakako: signum temporis! 

NAŠA MONARHIJA. 

Veličanstvena katolička manifestacija u Beču. 

Dne 19. lipnja u nedjelju o. g. vidio je carski Beč 
veličanstvenu katoličku crkvenu svečanost. Preko 30.000 
bečkih katolika sa carem na čelu poklonilo se velikoj 
Zaštitnici habsburžke monarhije i dinastije: Neoskvr¬ 
njenoj. Katolička organizacija u Beču pokrenula je sva 
svoja družtva, da proslavi Neoskvrnjenu, koje stup 
stoji na dvoru (Am Hof) na vječiti spomen, da je car 
Ferdinand III. svoju državu i kuću posvetio i u zaštitu 
predao Neoskvrnjenoj u ona težka i žalostna vremena, 
kad su Švedi ognjem i mačem htjeli da zatru kato- 
ličtvo u Austriji. Prekrasna svečanost, silno učestvova¬ 
nje katoličkoga svieta dokazuje, da je danas Beč mje¬ 
sto katoličko, pa da i hoće takovo ostati. Pokušali su 
Iiberalci otrovati katoličke Bečlije, i neka židovstvo, 
loža, odpadnici i materijalistička socijalna demokracija 
nastavljaju boj proti katoličtvu — bečki će katolici ipak 
ostati pravi i vjerni katotici! I dne 22. siečnja 1855. 
bila je veličanstvena svečanost pred ovim stupom Ma¬ 
rijinim (Wiener Mariensaule). U sjajnoj velikoj proce¬ 
siji car Franjo Josip sa caricom i sa članovi svoje 
prejasne kuće izišao je pred ovaj stup, da izkaže ra¬ 
dost i oduševljenje čitave Austrije, što je proglašen do- 
gmat bezgrješnoga Začetka BI. Dj. Marije. Ali tada je 
to poklonstvo imalo više služben značaj, katolička or¬ 
ganizacija nije se još bila okriepila od udaraca, što joj 
ih bio zadao josefinizam. Danas iza 50 godina bilo 
je slavlje pravo narodno slavlje, slavlje preporodje- 
noga Beča! 

Veliki prostor na dvoru pred crkvom i stupom 
Marijinim sav je bio pun. I sve je okrenuto prema crkvi 
i stupu Marijinu pred njom. Car, članovi carske kuće, 
ministri, ostali princi i knezovi zauzeli su već svoja 
mjesta na logjah crkve. I svi prozori okolnih palača 
puni su gledalaca. Kralj danski sa svojom pratnjom bio 
je na jednom prozoru nuncijature. Kardinal knez-nad- 
biskup bečki dr. Gruscha, iza kako je sa drugimi 
bečkimi biskupi dočekao monarha u 3 s. po podne, 
pristupi k oltaru pod stupom Marijinim. Tu je dne 18. 
svibnja 1647. car Ferdinand III. klečao i Austriju i kuću 
svoju habsburžku predao u zaštitu Neoskvrnjenoj. Sbor 
pjevača i muzika bosansko-hercegovačkih vojnika into¬ 
nira Gospinu krasnu pjesmu (,,Glorwiirdige Konigin"), 
a sve tolike hiljade kao jednim glasom prihvatiše i 
odpjevaše pet najljepših kitica te pjesme. Car je stajao, 
očito ganut, dok se je u najljepšem skladu orila ova 
pjesma. Pjesma se je odzvanjala daleko po Beču. Takove 
pjesme Beč još nije bio čuo. Onda kleknuše svi — i 
car. Svi nazočni svećenici započeše moliti laure- 
tanske litanije, a vjernici za njimi odgovaraju. Vladala 
je duboka tišina i pobožnost. Iza litanija odpjeva pje¬ 
vački sbor „Salve Regina". Zatim su opet svi sveće¬ 
nici napried molili, a svi vjernici u tolikom sboru za njimi 
uz stanke opetovali ovu posvetu Zaštitnici Austrije: 

„Presveta Djevice — i Majko Božja — mi Tvoj 
puk — spominjuć se posvete — kojom je car Ferdi¬ 
nand Treći — ovdje u ovoj crkvi — baš pred ovim 
spomenikom — Tvojega bezgrješnog Začetka — u 
svoje i svojih nasljednika ime — Tebe za »osobitu 
Gospodaricu — i Zaštitnicu — slavne nadvojvodine 
Austrije« — izabrao i zavjetovao se — svetkovinu 
Tvojega bezgrješnog Začetka — svečano slaviti — 
obnavljamo danas — na očigled neba — i sve domo¬ 
vine — i cieloga glavnog i priestolnog grada Beča 
— ovu svečanu posvetu — i žrtvovanje — Tvojemu 
neoskvrnjenom — milostivom — materinjem srcu. — 
Primi pod Tvoju moguću zaštitu — našega cara Franju 
Josipa —- sve njemu povjerene — narode i zemlje — 
osobito ovaj grad; — primi pod Tvoju moguću zašti¬ 
tu — naše obitelji; — budi i ostani obrana — naše 
svete katoličke vjere;— budi hraniteljica nevinosti — 
utočište grješnika — zdravlje bolestnih. — Tebi prepo¬ 
ručujemo — sve naše življenje — naše trudove i mu¬ 
ke — a osobito — čas smrti naše. — O primi — 
ovu našu posvetu — milostivo — daj nam po njoj 
živjeti — i pokaži nam — kad nam se oči — za 
uviek sklapati stanu — Isusa — blagosloveni plod u- 
trobe Tvoje. —- Amen.“ 

Ne da se opisati, kolik, i kakav je učinila utisak 
ova posveta na sve nazočne. To se je moralo vidjeti. 
Na to je svećenstvo klečeć svečano izmolilo Confiteor, 
a onda kardinal dr. Gruscha podielio podpuni oprost 
svečanim papinskim blagoslovom. I to se pozorje ne da 
riečmi izreći. „Tebe Boga hvalimo' 1 zapjevale su tad 
sve te hiljade u sav glas i iz dna duše svoje, i tim je 
bila svršena crkvena svečanost u čast Neoskvrnjenoj, 
koja je sigurno s neba blagosivala svoju djecu, što su 
ju tako slavila i dičila. 

Jedan naš prijatelj, koji je bio na ovoj slavi, a 
dosta toga u svietu vidio, kazuje nam, da tako šta nije 
nikada nigdje doživio. On je, gledajuć Beč u takovom 
duhu i zanosu katoličkom, od dragosti proplakao. 


Kad se je kardinal dr. Gruscha vraćao od Ma¬ 
rijina stupa u crkvu, onda se je sav sviet okrenuo 
prema caru i zapjevao „Bože živi, čuvaj Bože, cara na¬ 
šeg i naš dom!“ Monarh je stajao na logji duboko 
ganut. I ta je slika nezaboravna. Samo jedan iskreni 
duh katolički može inscenirati svojemu caru takovu 
ovaciju — nitko drugi. Car, članovi carske kuće i mi¬ 
nistri, od kojih su neki i kod pobožnosti zajedno sa 
narodom u sav glas pjevali i molili, bili su svi očito 
dirnuti. Svi nazočni samo su to požalili, da nije sva 
monarhija mogla vidjeti ovaj svečani savez medju Bo¬ 
gom, nebeskom Kraljicom i našom carevinom. 

Izgled vjerskoga katoličkog osvjedočenja, što ga 
je tako pružio bečki katolički sviet, budi i nam poti¬ 
calo u naših borbah i naših naporih! Budi nam zvie- 
zda voditeljica u boju za katoličku misao medju hrvat¬ 
skim katoličkim narodom neoskvrnjena Djevica! 


R I M. 

Jedan dopis iz Rima. Sva buka, što je proiza- 
šla iz tako zvanih modifikacija držanja svete Stolice 
u pitanju rimskom, jest absolutno izvještačena. Žurna- 
listi, hvatajući senzacione novosti, povećali su po mi¬ 
loj volji incidente, kojim je sva važnost više u sukobu 
anormalnih prilika, nego u intencijah onih, što su u 
njih umiešani. Oni su nerazmjerno naduhali članke u 
dnevnicih, što ih tobože inspirira Vatikan, i povećali 
manje ili više autentične rieči crkvenih dostojanstve¬ 
nika bez brige za realnost stvari. Ima u svem tom, 
dopustite mi izraz, ogromno varakanje, prava umješti- 
na eksploatacije javnoga „klača". Nevolja je, što tomu 
nasieda više katoličkih dnevnika sa više ili manje naiv¬ 
nosti, a ruka, što ravna tu nit, nije ni iz daleka ruka 
prijateljska Crkvi i papi. 

Nas, stare Rimljane, ne uzbudjuje to u tolikoj 
mjeri, jer sav taj pokret odavno nam je već poznat. 

Na početku pontifikata Leona XIII. čuli smo hi¬ 
mnu papi izmiritelju, što ju zapjevaše glasovi, koji su 
zvučili krivo. Incidenat P. Rosija, koji je vodio medju 
Vatikanom i Kvirinalom pregovore mira, glasoviti pried- 
log o Rimu i jednom vezu zemlje do mora, 
stisak ruke izmienjen medju Humbertom i kardinalom 
San Felice-om za kolere u Napulju, sve je to vriedilo 
toliko, koliko i incidenat Svampe i fantazije tolikih 
dnevnika pogledom na tako zvano napuštanje vreme¬ 
nitih zahtjeva. 

Nekoliko godina kasnije postao je Leon XIII. u 
očijuh naših ultra-koncilijatora papa intransigentan i 
odbojan, te se izčekivao budući liberalni i progresivni 
papa. Pijo X. izvršuje sada u očijuh izvjestnih ljudi 
*ovu ulogu, ali već zviezda počinje bliedjeti, i g. De Cesa- 
re izjavljuje nam otvoreno, da se Pijo X. ne razumije 
ništa u politiku i da je igračka fanatičke koterije, koja 
će Crkvu dovesti u ponor. Igra je dakle stara, starija 
nego što sam i rekao, jer ju je već igrao — i s koli¬ 
kom žestinom! — Pijo IX. 

Da se sva ta magla razprši, treba da se uvje¬ 
rimo o dvijuh jednako jednostavnih i jednako jasnih 
istinah. 

Prva jest ta, da Pijo X. brani bez i najmanjega 
zastranjivanja ista načela, koja i njegovi predšastnici, 
i da nije sklon učiniti ni najmanju koncesiju u pogle- 


Rim 


Francezka. 


255 


du načela. A što se tiče činjenica, to on sada na njih 
ne misli, te će početi uočiti pitanje u času, kad se bude 
uvjerio, da će talijanska vlada biti razpoložena štititi 
uspješno nezavisnost i suverenost papinu. Dotle ne 
možemo naviestiti ništa novo u držanju svete Stolice 
ni pogledom na načela, ni pogledom na činjenice. 

No treba primietiti, i ova se istina ne smije iz¬ 
gubiti s vida, da s talijanske strane nema ni najmanje 
spremnosti, velim ni najmanje, iznaći kakovo područje 
sporazuma, što bi ga sveta Stolica mogla prihvatiti. A kad 
bi nesrećom koji vladar ili koje ministarstvo htjelo 
udariti tim putem, to bi se u jedinstvenoj i sektarnoj 
Italiji uzdigla takova revolucionarna bura, da bi od- 
puhnula i vladara i ministarstvo. 

No reći ćete, da na stvari mora ipak biti nešto, dok 
je uzvitlala toliku prašinu. Doista, na stvari jest nešto, 
i to nešto jest podpuno talijansko, a evo u čemu sa¬ 
stoji. Ima iznajprije u svih strankah, osim u strankah 
skrajnih i zidarskih, ima, velim, u svih strankah kato¬ 
ličkih i liberalnih dubok osjećaj o neizmjernih probit- 
cih po Italiju, kad bi se riešila onoga, što je Leon XIII. 
toli pravedno nazvao funesto dissidio medju Ita¬ 
lijom i svetom Stolicom. 

Ali kad treba za to potražiti sredstva, nitko ih 
ne nalazi, a poradi razloga prije spomenutog. A onda 
što rade? Pjevaju himne miru i izčekuju boljega, ko¬ 
jega nema. Nije to sve: oni, na kojih je odgovornost 
vlasti bilo gradjanske bilo crkvene, sviestni su situaciji, 
te bez kakova sporazuma sliede neki paralelni pravac, 
nastojeći, da se ne sukobljuju u praksi, tražeći pače, 
da ugode vlastim, dapače i institucijam, kad je to mo¬ 
guće bez pogibli za načela. 

Tako je Pijo X. dobrotom, što ga karakterizuje, 
primio u posebnu audienciju velik broj političara, 
medju ostalimi zastupnika Santinija, koji se tim po¬ 
hvalio pred čitavim parlamentom i oštro odgovorio 
onim, koji mu prigovarali. Pohvalio je takodjer u 
breveu na katolički kongres u Turinu pobožnost kra¬ 
ljice majke. Uobće se čini, da ne želi, te polemike, 
diskusije i komentari pogledom na ovo goruće pitanje, 
što uzbudjuje duhove, poprime sada preizrazit zama- 
šaj. On bi volio za sada mir i relativnu šutnju, jer su 
svi nuždni prosvjedi već toliko puta učinjeni. A još 
manje mu je milo vidjeti, da se jednostavno moguće 
činjenice prikazuju kao koncesije načelne. 

Po svemu tom mogu Vas uvjeriti, da članak*) u 
„Osservatore Rornano", koji je uzvitlao toliku pra¬ 
šinu i koji će se možda činiti dvoličan, nema nikakov 
službeni značaj. On nije dapače ni bio ugodan na 
najvišem mjestu. Uobće niesu članci toga dnevnika 
zasebno važni pogledom na svetu Stolicu, osim kad 
očito nose biljeg communiquea, a to u ovom slučaju 
nije bilo ni iz daleka. 

Upozorio sam Vas, da je sa strane vladine uz¬ 
mak pogledom na Crkvu i na svetu Stolicu vidljiv. 
Nikoja u pravom smislu rieči liberalna vlada ne bi 
bila spremnija od Giolittijeve primiti u Italiju kongre¬ 
gacije izagnane iz Francezke. Povišenje župničkih 

*) Mi ovaj članak imamo pred sobom, pa ćemo ga i donieti 
u narednom broju. Članak je ipak daleko od toga, da bi bio napu¬ 
štanje prav9 svete Stolice; sadrži nasuprot razloge, dasc od 
tih prava ne-odstupa. — Ur. 


plaća bih rekao da takodjer nosi biljeg toga duha. 
No nesrećom moramo ga ovdje poreći. 

Zakon, votiran već u komori, izazivlje sada u 
krugovih crkvenjačkih, dapače i u izvjestnom krugu 
parlamentaraca živahan prosvjed, jer povisivši plaće 
misli vlada lišiti fondo per ii culto svih obveza, što 
proizlaze iz fundacija konfisciranih u prilog kultu, obveza, 
što su ih sudišta toliko puta pripoznala. Tako je u 
posljednjoj analizi ovaj zakon prava otimačina pogle¬ 
dom na Crkvu. 

Politici relativnog izmirenja živo je protuslovio 
posjet Loubetov, koji je prisilio papu, da prosvjeduje 
onako, kako znate, i koji je u isti mah obtužio kardi¬ 
nala Merry del Vala sa intransigentnosti i nemudrosti, 
dok se sa izvjestne strane kovalo u zviezde duh i po¬ 
litiku Leona XIII. u nalik prilikah. 

Zanimljivo je u stvari, da je prosvjed Pija X. — 
mogu Vas uvjeriti o tom — baš onakav, kakav je 
spremao Leon XIII. za ovakovu eventualnost, pa ako 
se razlikuje od ovoga i u čem, to je u kojoj ublaženoj 
rečenici, što ju je smatralo preoštrom. 

Preostaje mi još da reknem jednu o incidentu 
kardinala Svampe, što je više nego sve drugo dalo 
povoda komentarom, a što, treba priznati, nije ni čudo, 
jer dosele još nijedan kardinal u čitavoj Italiji nije 
službeno posjetio kralja talijanskog, a još manje dini- 
rao s njim. 

Pijo X. bio je doduše posjetio kao patrijar mle¬ 
tački privatno kralja Humberta sa dopuštenjem Vati¬ 
kana, ali je bio odklonio poziv k dineru, što nije kralja 
nipošto uvriedilo. 

Slučaj, što se desio u Bolonji, jest drugačiji. 
Ipak je izvjestno to, da papa nije doduše dao carte 
blanche nadbiskupu bolonjskom, ali je govorio samo 
o posjetu u privatnoj formi. Obrat, što ga je stvar 
poprimila poradi ove autorizacije, ne treba dakle pri¬ 
pisati Piju X., koji se o njem na doličnom mjestu 
nepovoljno izjavio. 


FRANCEZKA. 

Propelo izbačeno iz sudnice. Težka povreda, 
nanesena vjeri i savjesti katoličkoj svetogrdnim činom, 
što je bio izveden u Francezkoj na Veliki petak, nepre¬ 
stano izazivlje prosvjede pučanstva. 

Više obćinskih ureda primilo je božanskog Pro¬ 
gnanika i svečano mu dalo počastno mjesto u svojih 
viećnicah. U Vannesu primljeno je propelo u liepoj 
gradskoj viećnici, a izpod križa upisalo: „Ovo je 
propelo odstranjeno 9. travnja 1904. iz sudnice mirov¬ 
noga sudišta u Vannesu po nalogu g. Vallea, ministra 
pravosudja, a za vlade g. Combesa, ministra predsje¬ 
dnika i ministra nutarnjih poslova. “ 

U nekih sudištih izjavljuju svjedoci, da ne će 
polagati sudbene prisege, dok je propelo odsutno. 
Odvjetnici uzkraćuju obranu izjavljujuć svoju žaobu, 
što ne vide više propela iza sudca. Činovnici demisio- 
niraju, uredi peticioniraju i daju da se služe mise kao 
zadovoljština. Više od četiri stotine parizkih odvjetnika 
podpisalo je divni list Rousse-ov, dočim protivnička 
grupa ima jedva sedamnaest podpisa. Tribunalni i 
komercijalni sudci, jaki u svojoj nezavisnosti, prosvje- 

duju ili demisioniraju u Caenu, u Lillu, u Besangonu, 
u Libournu, u Limogesu, u Nantesu, u Roubaixu i t. d. 
Više vrhovnih sudišta zatražilo je dapače, da se propelu 
vrati njegovo počastno mjesto. 

Ova revolta javnoga mnienja osim što pokazuje 
silu kršćanstva, što još vlada u dušah, dokazuje takodjer, 
kako je javna savjest bila povriedjena. 

„Ne radi se više," veli rječito Rousse, ,,o kapu- 
cinih, niti o isusovcih, niti o braći kršćanskih škola, 
niti o sestrah sv. Vinka, kao što niti o milijardih 
mrtve ruke i sakrivenom blagu u pivnicah samostan¬ 
skih . . . ovo čudno predzidje novih zakona palo je. 
Ove parlamentarne doskočice izrabljene su, a za koji 
će dan i samomu izbornom fantomu klerikalizma odzvo¬ 
niti . . . Krist, evo neprijatelja! . . . Recite napokon . . . 
On sam jest onaj, koji uznemiruje vašu misao, i čija 
sama slika muči vas!" 

Izagnaše ga iz škole, da diete ne upozna onoga, 
čiji je biljeg primilo na krstu i da ne spozna njegovih 
nauka. Izagnaše ga iz bolnica, gdje je tješio patnju i 
ulievao misli o nebu. Sada ga tjeraju iz sudnica, gdje 
je toli živo dozivao u pamet pojam pravde, podsjećao 
sudce na osbiljnost njihovih dužnosti, bio jamstvo za 
sudstvo i posvećivao vriednost prisega. 

Već je gotovo svagdje ovaj rat protiv Krista 
izazvao častne zadovoljštine, pokore i molitve. 

U nekih gradovih dogovoriše se gospodje, da će 
ostentativno nositi križ; drugdje porazdieliše propela 
ubogoj djeci, majkam obitelji i bolestnikom. Liga 
francezkih žena pozivlje sve kršćanke, da propelu dadnu 
prvo mjesto u svojih kućah. Ova misao zadovoljštine 
izrečena je u ovom kršćanskom apelu: 

„Prognali su dakle propelo iz sudnice! Katolici 
Francezke, do vas je, da izpravite pogrdu! 

„Vi mlade djevojke, vi gospodje kršćanske, imat 
ćete velik dio pri ovoj zadovoljštini. 

„Nije li se vidjelo iza naše nesreće g. 1870. na 
našem od krvi još mokrom zemljištu u zanosu poka¬ 
janja i ljubavi, nije li se vidjelo medju redovi kršćanske 
alijanse gospodja i mladih djevojaka, što su ostentativno 
nosile o vratu srebrni ili zlatni križić? Žene kršćanske, 
izkažite počast propetomu Isusu! U vrieme Petra Pusti¬ 
njaka pričvršćivali su u znak udruženja crven križ na 
rame križara. Vi stavite križ na vaše grudi! Smjela li 
laicizatora, koji bi se usudio odkinuti ga odatle! 

„Vlastelini, posjednici, vi imate perivoj, polje: 
ogradite koji kutić vašega polja, podignite u njem 
Kalvariju! Ona je u vašem domu. Nitko vam je tu 
ne smije dirati!... 

„Godine 1831., sutradan iza pljačkanja u Saint- 
Germain 1’ Auxerrois-u, kadno revolucijonarci porazlo- 
miše križeve, napisa Montalembert ove ponosite rieči: 
Da nam je bilo dano živjeti na zemlji u vrieme, kada 
je Isus bio na zemlji, i vidjeti ga samo za čas, mi 
bismo bili izabrali onaj čas, kad je stupao trnjein 
ovjenčan i padao od umora na putu prema Kalvariji. 
Isto tako zahvaljujemo Bogu za to, što je stavio kratki 
čas našega života u vrieme, kad je njegova sveta vjera 
zapala u nesreću i poniženje, da ju tako možemo lju¬ 
biti u našoj smjernosti, da joj možemo podpunije po¬ 


svetiti naš život, ljubiti ju dublje i iz veće blizine. Mi 
pridižemo sa ljubavlju ostanke njegova križa, da im 
prisegnemo vjekovito štovanje. Slomiše ga nad našimi 
hramovi, mi ga stavljamo u svetište naših srdaca, i tu 
ga ne ćemo zaboraviti nikada." 

O da mogne ova rieč Montalembertova odjeknuti 
s kraj na kraj ne samo Francezke, već i naše Hrvatske! 


Prosvjeta. 

Slavensko bogoslužje u Hrvatskoj. Napisao Ivan Krst. 
Tkalčić. Zagreb. Tisak i naklada Dioničke tiskare u Zagrebu. 
Str. 124. Ciena 2 K, poštom 2 K 10 h. Dobiva se u knjižari Dio¬ 
ničke tiskare u Zagrebu. 

Ova najnovija razprava našega učenog akademika o slaven¬ 
skom bogoslužju pisana je na podlozi autentičnih izvora i nepobit¬ 
nih viesti. Razdieljena osim kratka uvoda i zaključka u 5 pogla¬ 
vlja kazuje u 1. poglavlju, kako se slavenski jezik uvodi u bogo¬ 
služje, kako se odobrava, potvrdjuje i svečano posvećuje; u 2. po¬ 
glavlju upućuje čitatelje u povjesti slavenskoga bogoslužja u Hrvat-' 
skoj uobće, a u 3. poglavlju u nadbiskupiji zagrebačkoj napose; 
u 4. poglavlju pripovieda o novom i najnovijem pokretu za 
uzpostavu slavenskoga bogoslužja u zagrebačkoj biskupiji; u 5. po¬ 
glavlju govori o slavenskih bogoslužnih knjigah. Ova razprava 
sva s kraj na kraj zanima, jer razpravlja o pitanju aktuelnom. Na 
kraju drugoga poglavlja razabiramo, da se je u 18. vieku prosti¬ 
rala glagoljica u bogoslužju po svoj gotovo Istri, Hrvatskom pri¬ 
morju, vojničkoj Krajini, dobroj česti gradjanske Hrvatske i Dal¬ 
macije do Cetine, a gdjegdje dalje i do Neretve sa otoci Jadran¬ 
skoga mora, što pripadaju. No slavensko bogoslužje postojalo je 
i u zagrebačkoj biskupiji, o čemu razpravlja pisac u 3. poglavlju; 
učeni akademik pokazuje, da je biskupija zagrebačka utemeljena 
(1093.) na podlozi slavenskoga bogoslužja; dokazuje na podlozi 
vjerodostojnih vrela, da je od 15. do 18. vieka u biskupiji zagre¬ 
bačkoj postojalo slavensko bogoslužje; da i u istoj stolnoj crkvi 
prigodom samih sinoda slavenski se Bogu služilo. Od druge polo¬ 
vine 18. vieka nema više traga glagoljašem u zagrebačkoj bisku¬ 
piji. Pisac navodi tomu razloge, a najveći je svakako naša vlastita 
neatost. — U zaključku izriče pisac i to, kako je u ovoj svojoj 
razpravi dokazao, da slavenskomu bogoslužju sv. rimska Stolica 
nije nikada bila protivna, dapače, da je bilo i velikih papa (Ha- 
drijan 11., Ivan VIII., Inocent IV., Urban VIII., Leon XIII.), koji su 
ga s najvećom ljubavi štitili; „ništa zato, ako je i kadkada Rim 
zagrmio nad njim; to bo nije bila njegova krivnja, već krivnja 
neprijatelja i protivnika slavenskoga naroda; kada se pak rimska 
Stolica o boljem uputila, sasvim se opet s njim izmirila.' 1 Neka si 
ovu dobro upamti, recimo, spljetski načelnik g. Viče Milić, taj 
samo veliki vikač a nikakav branilac slavenskoga bogoslužja, jer 
ne zna ići pravim putem, već jednako i samo uckajuć na ugled 
Crkve i sv. rimske Stolice, kao da je u tom stalo zauzimanje za 
slavensko bogoslužje. Rad, kao što je ovaj našega akademika, jest 
pravo i zakonito zauzimanje za našu svetinju. Mi ga zato svojim 
čitateljem najtoplije preporučujemo, usvajajući rieči slavnog istorika 
Isusovca Farlatija, kojimi i naš pisac završuje svoje djelo: „Sed, 
ut caetera desint, huic (liturgiae slavicae) potissi- 
mum suffragaturet firmissimo praesidio est vetus ac 
diuturnaconsvetudo, et multarum ae tat um possessio; 
quam moveri non aequitas, non leges patiuntur." 


Urcdjuje dr. Ivan Šarić 


Izdaje Kaptol vrhbosanski. 


Tiska „Bosanska Pošta" u Sarajevu. 

„Klerikalna' 4 i „liberalna" stranka 

Piše dr. Ivan Dujmušić. 

(Nastavak.) 


14. Naziv „klerikalna ili popovska stranka" sgo- 
dno je izabran od njezinih protivnika za njihovu svrhu. 
Njim se lako mogu neuki i lakomišljeni odvratiti od 
katoličke Crkve u misli i životu. 

Kler ili popovi omražen je stalež kod „modernog" 
svieta. Da ima na njem kadkad i krupnih mana, ne 
treba tajiti. Nu to ne može biti uzrok omraženosti. 
Kad bi to bio uzrok, daleko bi omraženiji bili neki i 
neki svjetovni staleži; uz to je nepravedno mane je¬ 
dnoga ili drugoga pripisivati svemu staležu. Pravi 
uzrok bit će, što taj stalež već svojom eksistencijom 
i službom sjeća na koga, na dušu, na vjeru, na Krista 
i kršćanstvo u katoličkoj Crkvi, a to je baš ono, na 
što modemi duhovi u svojoj mlakosti, nećudoredju i 
svom protukatoličkom duhu ni pomišljati ne smiju; 
svojom eksistencijom i službom odgrne kler pepeo sa 
uspavane „moderne" savjesti, i ona se počne micati 
i ćutjeti se otudjenom od vrela života; svojom eksi¬ 
stencijom i službom oživljava kler crva savjesti, što 
muči i grize. Ako uz to pridodju predrazsude o in¬ 
feriornosti i zastarjelosti katoličke vjere i njezinih 
ustanova, o mračnjačtvu srednjega vieka, kad su 
katolička načela vladala u svim granama života, što 
sve u kleru kao okamenjeno i nadalje ostaje; ako su 
uz to raztureni glasovi riečju i perom o sebičnosti i 
servilnosti klera, kako je kler dugo držao narod u 
tami, laži i sužanjstvu; ako je kler proglašen slu¬ 
gom tudjinaca i dušmaninom naroda i njegove slobode: 
lako je razumjeti omraženost klera o „modernom" svietu. 

Lako je odmah i razumjeti, kako je naziv „kleri¬ 
kalna ili popovska stranka" sgodan, da se duhovi 
otudje od katoličke Crkve u misli i životu. Naziv taj 
neuku i lakomišljenu čovjeku kazuje, da je to stranka 
u prvom redu osoba popova, u drugom opet njego¬ 
vih načela, kojima druge za sobom vuče. 

15. Nu kako je god taj naziv sgodan za svrhu 
protivnika, tako je posve nesgodan za oznaku te 
stranke gledom na svrhu, rad i elemente te 
stranke. Stranke niesu staleža ni ljudi, nego načela 
i svrhe. 


„Klerikalna stranka" — da se služim medju tim ovim 
imenom — ima da naročito u štampi, u upravi 
i političnom životu te u odgoji pribavi kato¬ 
ličkoj Crkvi dolično mjesto i upliv, kako ju to ide po 
božanskoj ustanovi i istoriji. Da to poluči, valja da 
se u zajednički rad okupe naročito laici - 
katolici u slogi sa klerom na podlozi 
naroda. To je jasno iz okolnosti, u kojima ovakova 
stranka nastaje. 

16. „Klerikalna stranka" postaje nuždnom i na¬ 
staje ondje, gdje je nekada cvao katolički život u svim 
granama privatnog i javnog djelovanja, a onda poje¬ 
dine grančice, opaljene modernim dahom nehajstva, 
nevjere, slobode, odmetničtva prestanu nositi rod, 
počnu vehnuti i sušiti se; ondje, gdje se počela širiti 
štampa u smjeru nemoralnom, protukatoličkom, bez- 
vjerskom; ondje, gdje se obćenita misao i život u- 
daljuje od Rima i papinstva; ondje, gdje uprava gazi 
prava Crkve; ondje, gdje u političnim ciljevima više 
vriedi stranački program, nego li katolička vjerska isti¬ 
na; ondje, gdje u škole zalazi nehajstvo i nećudoredje; 
ondje, gdje se zavodi narod od drevnoga katoličkog 
vjerovanja; u kratko, gdje se u javnosti potiskuje, 
napada i sramoti katolička Crkva, nepravedno se ocr¬ 
njuju njezine vladalačke osobe, članovi i ustanove. 

Ovakih stranaka nema u misijonarskim zemlja¬ 
ma, jer tuj istom niče gorušično zrno, jer se tuj istom 
prikupljaju članovi katoličke Crkve, jer ova još nije 
zavladala u javnosti. Ovakih stranaka nema u zemlja¬ 
ma katoličkim imenom i životom, načelima i radom. 
Stvorila se „klerikalna stranka" nuždom, spomenutih 
okolnostih u Irskoj, Njemačkoj, kod Slovenaca, pa se 
i danas stvaraju. Valja naime uzpostaviti katoličku 
vjera na njezino dolično mjesto i u njezina ju prava 
opet uvesti zajedničkim radom. A zajednički organizo- 
van rad jest — gotova stranka. 

Gledajući dakle na načela i svrhu ove stranke 
nije ona klerikalna ili popovska, nego je katolička, 
dosljedno Kristova. 





17. Spomenute raztrovane okolnosti, za kojih se 
radja „klerikalna stranka' 1 , nalaze se u području zva¬ 
nja i djelokruga svjetovnjaka. Budući pak da su svjetov- 
njaci-katolici dužni i javno zasvjedočiti i braniti kato¬ 
ličku vjeru i Crkvu, ako uztreba, jasno je, da baš 
svjetovnjaci-katolici imaju sačinjavati ovu stranku. Treba 
da su oni čvrsti i uztrajni na katoličkom stanovištu 
u svome radu. Valja da se oni organizuju protiv orga- 
nizovanih neprijatelja, kako bi im uspješnije odolievali 
i svoju svrhu polučili: a organizovan rad — gotova 
stranka. 

Chateaubriand, De Maistre, Veuillot, ovi veliki 
pobornici katoličkih načela na peru, niesu bili nikakvi 
popovi, nego odlični laici. Daniel O’Connell u savezu 
sa svećenstvom i narodom uzkrisuje irsku Crkvu i 
narodu pribavlja gradjanska prava. Odlični taj laik, 
prvak irskih katolika, dade Bogu veliku dušu, rodje- 
noj grudi izmučeno tielo, a Rimu — plemenito srce. 
Laik Windthorst stvori čitavu legiju, Centrum, da se 
bori na najvišem mjestu za prava katoličke Crkve u 
Njemačkoj. Albert de Mun, svjetovnjak, organizuje 
kroz svu francuzku zemlju — kršćansko-katoličku školu 
protiv bezvjerstva. I naša braća Slovenci mogu se po¬ 
nositi čeličnim laicima na čelu katoličke stranke. 

Gledajući dakle i na elemente ove stranke nije 
to „klerikalna" stranka, nego legija čvrstih, uvježbanih 
katolika-laika. 

18. Za čovjeka, u kojem ima nadnaravnoga svje¬ 
tla, vjere Kristove, dužnost je to, a čast je za laikat. 
Krštenjem su i laici prave crkvene osobe. I oni spadaju 
na nutarnje nevidljivo svećeničtvo, o kojem govori sv. 
Petar: „Vi ste pak rod izabran, kraljevsko svećeničtvo, 
narod svet." Toliko dobročinstva primaju laici od 
Krista i njegove Crkve: pravedno je, da i oni ulože 
svoje sile na čast i obranu Krista i njegove Crkve. 
Nuždno je po laike, da joj se djelotvorno pokažu za¬ 
hvalni sinovi i tako ju priznadu za svoju majku. „Ne 
može imati Boga za Otca, ako Crkvu ne drži majkom." 
Častna je to služba, jer služiti Kristu znači kraljevati. 

‘Ovakav laikat, kako liepo reče pokojni dr. Košta 
Vojnović na I. hrv. katol. sastanku, jest „cviet mirsko- 
ga elementa, što čini tjelesnu častnu stražu Crkvi." 

19. Da i kler može spadati u ovu legiju, nije 
čudo, kad su i oni i katolici i gradjani; a po gotovu, 
kad oni valja da budu riečju i primjerom svjetlo svietu 
i sol zemlji: da sviet ne pane u tamu načela i ljudi 
ne trunu u kalu nećudoredja. To razjašnjuje ujedno, 
zašto treba da je katolički laikat u svom radu u sa¬ 
vezu sa klerom, kao i to, što je kler koji put na čelu, 
dok se ne odgoje i ne usposobe katolici-laici. 

Da i narod treba u ovom duhu odgajati, jasno 
je po tome, što i život naroda treba da je vjerom pro¬ 
žet, te što i narod ima neki uticaj u javnost. Tako 


na priliku kod kupovanja listova i knjiga dužnost je 
i seljaku paziti, da kuću svoju ne truje rdjavom štam¬ 
pom i da svojim žuljevima ne uzdržava zle časopise 
i listove. 

U narodu valja da ima „klerikalna stranka" svoj 
korien; organi djelotvorni u njoj valja da su u glav¬ 
nom katolici-laici. 

20. Primienimo ovo obćenito razlaganje na naše 
prilike! 

U političkom životu Banovine osobito su poznate 
dvie stare stranke nagodbenjaka i pravašS; na ostale 
strančice ne može se uzeti obzir, jer se mienjaju, niču 
i izčezavaju. U svakoj stranki, u kojoj se pazi vjera 
i narodnost, moglo je biti i bilo je svećenstva. Protiv 
stranaka političnih, doklegod u njima nema nevjere i 
indiferentizma, Crkva u principu ne može ništa imati. 
Jednako se ona slaže sa republikom kao i sa ustavnom 
ili absolutnom monarhijom. Crkva po sebi govoreći 
nema se miešati u to, da li je po Hrvate danas bolja 
samostalnost ili nagodba sa drugom kraljevinom. I 
pogledom na to nije bila nuždna „klerikalna stranka". 
Ali dok se pokazalo, da jedna ili druga stranka bilo 
u svojim glasilima, bilo u svojim članovima, bilo u 
svojim načelima i radu gazi prava Crkve ili katoličko 
narodno osvjedočenje; dok se pokazalo, da se snuju 
stranke na protukatoličkom, recimo liberalnom stano¬ 
vištu, a nijedna ih stranka sbog toga ne pobija; dok 
se naprotiv u to ime i stalo pisati narodu: vidjelo se 
odmah, da pravi katolik ne može imati diela s tim 
strankama; vidjelo se odmah, da valja narod očuvati, 
e ga ne bi demagozi pod uplivom politike skrenuli 
od katoličke Crkve; vidjelo se odmah, da je otrovano 
politično mišljenje, život i rad: drugim riečima, opazila 
se nužda stvoriti stranku, koja će stojeći na katoličkim 
načelima usvojiti pravedne politične težnje naroda, 
koja će u sebi sdružiti oba ideala: i vjeru i domovinu. 
Tim je izbila na javu katoličko-politična stranka u na¬ 
čelu, u programu, što ga „Hrvatstvo" donielo u 1. broju. 
Ovako je došlo i do „klerikalne stranke" u Hrvatskoj. 

21. Ova katolička hrvatska stranka mora kod nas 
osobito na spomenuta tri polja da radi: na štampi, 
u politici i u odgoji srednjoškolske i akademij¬ 
ske omladine. 1 kod nas valja narod upozorivati na 
pogibeljnu novu struju. I kod nas kler valja da je sa 
svom dušom zauzet oko saniranja onih triju područja: 
štampa nam je spala, u politici se ide za odmet- 
ničtvom, u odgoji uvlači se nehaj i nemoral. Time bi 
se ujedno stvarao i čestit hrvatski katolički laikat. 
Odgajanjem naroda zahvatio bi se čvrst korien na 
hrvatskom tlu; u slozi sa klerom ne bi politične težnje 
zabasale od katoličke Crkve. 

22. Kad se ovako stvar promatra, uprav je ne¬ 
razumljivo, zašto se udara na „klerikalnu" ili bolje 

„katoličku" stranku u Hrvatskoj na političnom polju. 
„Hrvatstvo" je već u 1. br. iznielo i svoje katoličko 
stanovište i svoj politični program. Dvie su tu stvari, 
vjerska i politična. U kojoj je tački katoličkog stano¬ 
višta pogriešilo? U kojoj je tački politične težnje zaba- 
salo ? Ako je u politici pogriešilo, neka se slobodno udara 
na njega. Time ne štetuje katoličko stanovište. Crkva 
ne će osuditi nijednoga političnog programa, ne kosi 
li se sa narodnim i sa crkvenim pravom. Program 
politični „Hrvatstva" jest program pravaški sa zahtjevima, 
što Hrvatskoj jedino može donieti pravo blagostojanje. 
Opravdan je sa svakoga gledišta. (Samo interesi „trgo¬ 
vački", n. p. obzoraške dionice, mogle su se oboriti 
na nj svojim ružnim klevetanjem. — Ur.) 

23. Kolikog li dakle neznanja ili laži „Doma“, 
kad govori svojim čitateljima, da je „klerikalna stranka" 
dioba klera od naroda i od ostalih Hrvata? Jest dioba 
od Hrvata a la Radići, Heimerli, Šupili, Stražičići, ali 
nije od ostalih čestitih Hrvata i hrvatskog katoličkog 
naroda. Zar misli „Dom", da nema medju laicima 
našim i našim narodom ljudi vjernih Kristu i Crkvi, 
koji dok idu za plemenitim ciljevima naroda ne zabo¬ 
ravljaju, da valja tražiti najprije kraljevstvo Božje sluša¬ 
jući Crkvu, izvan koje nema spasenja? 

24. Šta misli ,,Dom“, kad piše onako podlo o 
servilnosti naših biskupa spram Beča radi Rima, i to u 
stvari — glagoljice? Koliko je hrvatski episkopat dobio 
pohvala i ordena iz Beča? Ili će valjda taj isti episko¬ 
pat svaki svoj korak za glagoljicu u Rimu prijaviti 
„Domu" i tako ga objesiti na veliko zvono? Ili bi „Dom" 
htio, da svećenstvo sa svojim episkopatom stane na 
čelo onim, kojim je sva snaga u lupanju prozora? Ili 
bi on htio, da Rim i papa popravljaju, što su hrvatski 
sinovi kroz viekove kvarili, i što i danas nit su složni 
medju sobom niti znadu nesebično i uztrajno raditi 
za narodnu pravu slobodu i samostalnost? 

25. Prigovara „Dom", da je svećenstvo rimske 
Crkve proti narodnoj slobodi. Što valja razumjeti pod 
slobodom, izniet ću sliedeći put; a na ovaj prigovor 
nema odgovora, dok ne iznese „Dom" otvoreno, 
šta misli o narodnoj slobodi, proti kojoj 
je svećenstvo rimske Crkve. Ujedno neka 
dokaže „Dom" svoju tvrdnju: „Klerikalci ne bi 
na svoga čovjeka za živu glavu, pa činio što mu drago." 

26. Što se tiče „Domova" dokaza, da klerikalci 
imaju „tri puta krivo: tako su grubi i tako se ljute, 
tako psuju i grde," tražimo od njega, neka tu gru¬ 
bost, ljutnju, psovke i pogrde iz njihova 


pera iznese. Mi imamo u zalihi to od strane novina 
a la „Dom", prispodobit ćemo, da vidi cio hrvatski 
narod, tko ima „tri puta krivo". 

U čem sastoji „popovsko sužanjstvo" — neka 
„Dom" razjasni. 

27. Što se pak tiče smutnja radi „Hrvatstva", 
dosljedno i radi buduće stranke, neka zna „Dom", da 
to „klerikalci" drže dobrim znakom, da je ovo nastavak 
djela Kristova: privesti ljude k vrelu istine i života. I 
Krist je postavljen na sablazan i smutnju mnogih, 
rekao je prorok Simeon, kad ga je u hramu prikazivao. 

I Crkva je njegova mnogima kamen smutnje. Neka 
bude i katolička stranka u Hrvatskoj, da se vidi, koliko 
se pljeve nalazi u pšenici: „aut Christus, aut 
B e 1 i a 1!“ 

28. Opominje „Dom" svećenike, neka puste narod 
— kamo hoće. Krasne li opomene, ako ju izporediš 
sa riečima Kristovim, kojima nalaže, neka „pasu" i 
čuvaju stado svoje, sa riečima Pavlovim, koji u istom 
smislu češće govori. Hrvatski svećenici! Posluhnite 
Radića, zamjerite se Kristu; slušajte „Dom", gazite 
Evangjelje i poslanice! Neka bude uvleren „Dom", da 
će biti uviek sviestnoga svećenstva, koji će i život svoj 
položiti za ovce svoje braneći ih od vukova u ,,Do- 
movoj" odjeći. „Neka i seljaku svane jednom vedar 
proljetni dan bez laži!" Upri prstom u te laži! 

29. Tješi „Dom" seljake, da ne će biti nesreće 
od „klerikalne" stranke po Hrvate, ako se samo budu nau¬ 
čili pameti od drugih naroda, koji su već imali posla 
sa ovakovom strankom. Nehotice je izrekao veliku 
istinu. Kad bi se „Dom" učio od takih naroda, pre¬ 
stao bi se nabacivati i izlaziti, za njim i ostali mu 
drugovi, jer je borba za njih bez trajnog uspjeha: 
istina i pravda mora pobiediti, i što se budu neki i 
neki protiv nje dulje borili, bit će veća nesreća po 
Hrvatsku. 

Tješi „Dom" seljake, da su klerikalci stari, t. j. 
zaostali u misli, te će otići ili sami u kraj ili će biti 
potisnuti. 

U glavnom program „klerikalaca" jest: U pri¬ 
vatnom i javnom životu starome Bogu služiti s 
novom vjernošću, staru vjeru ispunjati s 
novom revnošču, staro vjerovanje u život 
provesti s novim oduševljenjem, stari zakon 
vršiti s novim veseljem, s većom samozata¬ 
jom, sa svom s avj estnošću. 

Je li to staro, što će morati izčeznuti? 

(Nastavit će se.) 

Oarizki list ,,Croix“ daje povodom rata, što ga je 
1 Combes izjavio križu, francezkim katolikom savjete 
i upute, što vriede doista za svakoga katolika u svakoj 
zemlji. Križ je uviek naša naravna i pobjedonosna, 
obrana protiv drzkosti savremene bezbožnosti, koje već 
dosta ima i u hrvatskom javnom i privatnom životu. 
Dobivamo svaki dan po više pisama sa raznih strana 
hrvatskih. Milo nam je iztaknuti, da gotovo na svakom 
pismu odmah u početku zapazimo znak križa. Liep 
j'e to običaj i znak, da smo pod božanskim i kraljev¬ 
skim barjakom Kristovim. Križ budi znak i barjak naš 
u svem našem življenju i djelovanju! 

„Nikakovih kompromisa," kliče spomenuti list, 
„nikakovih kukavnih kapitulacija! Stavimo propelo u 
naša srca, na naše grudi, u sve naše poslove, u naše 
kuće! Podižimo križ na svakom mjestu, gdje nam se 
to čini uputno. Liepo bi bilo vidjeti, da se prilikom 
jubilejskih misija i mnogobrojnih proslava u počast 
bezgrješnog Začetka množe obredi zadovoljštine, gdje 
bi se križ pronosio uz slavlje, odobravanje, pjevanje. 
Niesu li uzpostave nekadašnjih Kalvarija, podignuća 
novih križeva po brdinah, na razkršćih, u crkvah, 
hodočasćenje u Jerusalem, sva ta sredstva i još druga 
prikladna, da donekle zadovolje javnoj pogrdi, nanese¬ 
noj križu božanskoga Učitelja? 

Vrlo živo preporučujemo takodjer, da se odsele 
križu poda počastno mjesto u salonu. 

Ima i druga zodovoljština, izrazita i trajna, za 
koju se velik broj kršćana nedavno sporazumio s kraj 
na kraj Francezke. Ona sastoji u tom, da se križ očito 
nosi na grudih. Gospojam treba samo poprimiti stari 
običaj ogrlice urešene križem. Mlade žene i mlade 
djevojke, prekinuv sa obziri ljudskimi, prosvjedovat će 
ovako najuspješnije proti nemoćnom bjesnilu sekte. 
Ne vriedi li to više, nego oni često smiešni privjesci, 
radi kojih se ipak mladi ljudi ne plaše da će im se 
tkogod narugati? 

Mužkarci mogu nositi križ na lančiću svojega 
sata. Razumieva se, da se od toga, u ovo liepo doba 
slobode, moraju uztegnuti francezki činovnici i činov¬ 
ničke gospoje, kao i francezko vojničtvo. 

A mi drugi nosimo si križ, pa živio Krist!" 
,,Quant au autres, portons tous la croix, et vive le 
Christ" — Šta će na ovaj zadnji poklik odličnoga 
francezkog lista g. Stjepan Radić, koji je nedavno u 
„Novom Listu" grmio, da je reći „Živio Krist!" — 
psovka. Sirota Radić! Valjda bi on hotio, da ne živi 
Krist danas u družtvu čovječjem. Ali mi hoćemo, da 
živi: Christus omnia in omnibus! 

Upute francezkoga lista niesu u ostalom nove; 
sjećamo se, da ih je liepo izrekao i glasoviti Henrik 


Desclee god. 1891. na katoličkom belgijskom kon¬ 
gresu. U izvještaju, što ga je ovaj odvažni katolik, 
vičan sa riečju spojiti primjer, podnio kon¬ 
gresu, izjavio se je on o kultu križa u kući ovako: 

„Kuća bez propela jest kao kuća bez 
Boga ili barem indiferentna, živući bez 
vjere, a kuća bez Boga vodi k družtvu bez 
Boga, k državi bez Boga i k svim posljedi¬ 
ca m toga: k školi bez Boga, odakle se od¬ 
stranjuje propelo., k bolnicam bez Boga, k 
pravosudju bez Boga. 

Znamo, da ima Bogu hvala malo stanova, u 
kojih ne bi bilo propela. Čuli smo, gdje je nedavno 
jedan liečnik (liečnici prodiru u ponutricu naših stanova) 
rekao: »Nalazim ga (t. j. propelo) gotovo posvuda na 
svojih vizitah u sobi mojih bolestnika.« Mi to vjeru¬ 
jemo. Vjera ostaje u dubini srca, a propelo ostaje 
barem u porabi, ali nije li najčešće odredjeno samo za 
spavaću sobu, za ondje, kamo ni naši prijatelji ne 
ulaze? — Ono, što velimo, što zahtievamo, jest to, 
da ga stavimo na mj esto, gdje obitelj doista 
boravi, u odaje, u k o j ih na j če š će b o ra v im o. 
Samo ondje vladat će ono nad čitavom obitelju, 
utjecat će ono na čitav njezin život, bit će utjeha i 
snaga u svih naših danih, u danih radosti i jedinstva, 
kad vlada djelovanje milosti, a navlastito u danih 
bolnih ili težkih, u danih, u kojih ćutimo potrebu, da 
se utečemo nečemu višemu, nečemu većemu od sebe; 
u danih samoće, kušnja svake ruke, u danih, kakove 
smo svi upoznali ili koje ćemo bez sumnje još upoznati. 

Mi kitimo zidove naših kuća umjetnimi predmeti, 
slikami, kipovi, portreti, uspomenami, dapače i sa 
hiljadu tričarija! A zar za priliku Božju u našem stanu 
ne bi bilo mjesta? Nije li to baš tako, kao kad bismo 
imali u našoj biblioteci sve knjige osim Evangjelja? 

Jedna je stvar začudna: da su naime radnici, 
ljudi siromasi vjerniji svojoj vjeri, nego bogataši, i ne 
znam, da li bismo mogli reći, da uobće što su veći sta¬ 
novi, što su razkošnije odaje, to većma se opaža 
manjak znakova religijoznih, a poimence propela. 
Riedkost je, barem u naših krajevih (kao i u naših 
amo bosanskih) ne naći u obiteljskoj sobi radnika 
propelo. Svi, što posjećuju siromahe, svi članovi sv. 
Vinka reći će vam jednako, da je to riedkost, te bi 
oni imali propelom obskrbljivati koju radničku obitelj. 
Na selu je taj običaj još obćenitiji, dapače vidimo naše 
najbolje seljake, da križem označuju i krovove svojih 
kuća, znajući, koliko ovaj spasonosni znak zaštićuje 
stanove. 

Siromah izpunjuje dakle u tom svoju dužnost, 
ali bogataš oklieva još da izvrši svoju. Neka nas 








261 


O dužnostima čovječjim. 


primjer odozdo osokoli! Svaka obitelj, što se ustraja, 
neka si nabavi propelo dolično ostalomu namještaju; 
pa ako može biti, neka to bude dapače i umjetnina. 

Ne sakrivajmo ga, već neka se što bolje vidi. 
Dajmo mu počastno mjesto, ako hoćemo, da nam 
udieli sve svoje učinke, da izlije na nas sav svoj bla¬ 
goslov, sve svoje blagodati! 

Evo dakle što tražimo od svih: u kršćanskoj kući 
. mjesto za početnika kršćanskog života. Koji bi otac 
obitelji mogao odkloniti ovakav toli pravedan zahtjev? 
A mladim pak ljudem velimo: Vam, koji hoćete da si 
osnujete ognjište, treba čvrsta kamenja. Postavite kao 
temeljni kamen svim stvarim na ovom svietu: Krista!" 

Zaključak, što prirodnom logikom izbija iz ove 
liepe stranice, jest taj, da treba obnoviti i u javnom ži¬ 
votu kršćanske običaje, za koje nalazimo, da ih je 
izvrstno oživjeti opet uz domaće ognjište. 

Ne smijemo biti kršćani samo u potaji naših 
stanova, već treba da smo to i u naših nuždnih odno¬ 
sili sa javnim družtvom, u kojem nam je živjeti. 

Katoličke zemlje imaju dapače i u svojoj spoljaš- 
nosti neku zasebnu fizionomiju, što je častno da uzču- 
vamo i iztaknemo u našoj domovini. Ovako ćemo 
ostati vjerni našim najboljim tradicijam i namriet ćemo 
to laglje našim sinovom vjeru, što ju sami primismo 
od naših otaca. 

Iznoseći ove redke o križu i propelu, pale nam 
na um i značajne rieči našega biskupa Strossmayera 


o propelu u prvoj svečanoj sjednici, kojom se otvorila 
hrvatska akademija u Zagrebu. Ovako se Strossmayer pred¬ 
stavio akademicima: „Evo mene danas u sredini vašoj 
s propelom u ruci, koje od djetinjstva u srcu i duši 
svojoj nosimo." Onda u krasnoj besjedi pokazuje Pro¬ 
petoga kao istinu u vjeri i bogoštovlju, kao istinu u 
življenju, a po tom i istinu u znanosti. Medju ostalim 
reče i ovo: „Ako povjest u zviezde kuje one domo¬ 
ljube, koji zaboravivši same sebe posve se koristi naroda 
svoga žrtvuju, koji svoj narod tim većma ljube, čim 
je siromašniji i zapušteniji i čim manje prijatelja i 
sjajnih odvjetnika broji, kojim je draže umrieti nego 
sviest i osvjedočenje svoje na štetu i sramotu svoga 
naroda zatajiti, koji tako živu i posluju za narod svoj, 
da su, kad je nužda, pripravni za nj trpjeti i umrieti; 
ako povjest do u nebo uzdiže domorodce, koji se 
ničim, baš ni crnom nezahvalnošću odvratiti ne dadu 
od ljubavi prema narodu svomu: onda je nad svaku 
sumnju, da svietu takove uzor-ljude nitko drugi darovao 
nije, nego uprav propelo." (Rad. 1. str. 30. 31.) 
,,Ja,“ završuje biskup, „po dobroti vašoj prvi pokro¬ 
vitelj akademije, želim, da ovo propelo naviek u 
sredini njezinoj ostane i akademikom dopominja, da 
vjera svjetlom svojim svakamo dopire, kamogod se 
um čovječji radom i poletom svojim zanaša." 

Kamo 'sreće, da se svi katolici Hrvati stavimo 
odlučno i ponosno pod propelo! Ostat će nam domo¬ 
vina uz križ uviek tvrda i klisurina nepokolebljiva: 
Stat Crux, dum volvitur orbis! 


O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 


Poglavlje četrnaesto. 

Nauke. 

Kad možeš, sveta ti je dužnost izobražavati um. 
Bit ćeš sposobniji da uščastiš Boga, domovinu, rodbi¬ 
nu, prijatelje. 

Klapnju Rousseau-ovu, da je divljak najsretniji 
izmegju smrtnika — da neznanje ima prednost nad 
znanjem — pobija iskustvo. Svi putnici nagjoše, da 
je divljak najnesretniji; mi svi vidimo, da neznalica može 
biti dobar, ali isto tako, da takav može biti i onaj, 
koji je učen, dapače, ovaj je dužan biti dobar još 
savršenijim načinom. 

Znanje je jedino pogubno, kad mu se pridruži 
oholost. Pridruži li mu se poniznost, pobudit će duh, 
da uzvišenijim čuvstvom užljubi Boga, da uzvišenije 
užljubi čovječanstvo, 


Štogod učiš, prioni da naučiš, koliko samo dublje 
niogneš. Površne nauke tvore osrednje i preuzetne 
ljude; ljude u potaji svijesne svojoj ništoći, ali u 
toliko pomamnije da, pridruživ se dosadljivcima iste 
bagre, kriče svijetu, da su oni veliki, a oni, koji su 
u istinu veliki, da su maleni. Odatle neprestane borbe 
izmegju cjepidlaka i velikih umova, te izmegju brblja- 
vaca i pravih filosofa. Odatle zabluda kod prostoga 
svijeta, da više cijeni onoga, koji više viče a manje zna. 

Naše doba ne oskudijeva ljudima vrsna znanja, 
ali je površnjaka na sramotu više. Smatraj ispod svoje 
časti pripadati njihovu broju. Odbij se sa preziranjem 
od njih, ne iz taštine, već radi čuvstva dužnosti, radi 
ljubavi domovine, radi velikodušne cijene ljudskoga 
uma, kojim te je Stvoritelj obdario. 

Ne mogneš li da se udubeš u više vrste nauka, 
a ti se upoznaj s nekima makar i površno, u svrhu, 

da sebi priskrbiš one spoznaje, koje ti ne smiju biti 
nepoznate, ali odaberi jednu izmegju njih i k njoj 
poglavito svrni snagu svojih moći, osobito hoćenja, 
da ni za kim ne zaostaneš. 

Posve je dobar i ovaj sasvjet Senekin: Želiš li, 
da ti se štivo trajno usadi u pameti? Ogra¬ 
niči se na stanovite knjige zdrave nauke 
i hrani se njihovom sadržinom. Biti po¬ 
svuda isto je što i ne biti na nijednome 
osobitom mjestu. Život sproveden u puto¬ 
vanju čini, da upoznaš mnogo gosto- 
primaca, a malo prijatelja. Tako biva i sa 
onim brzopletim štiocima, koji, bez oso¬ 
bite ljubavi za ikojom knjigom, gutaju ih 
bez broja. 

Ma kojoj se naučnoj struci ti priljubio, čuvaj se 
jedne veoma obične pogrješke: biva, da se ne uljubiš 
u svoju znanost na takav način, da budeš prezirao 
one znanosti, za koje ti nije bilo moguće prionuti. 

Prostački nabacaji nekih pjesnika protiva proze, 
nekih prozaista protiva pjesništva, prirodoslovaca pro¬ 
tiva metafisika, matematičara protiva nematematičara, 

•i obratno, prave su djetinjarije. Sve znanosti, sve umjet¬ 
nosti, svi načini, što čine, da se iznagju i ušćuti isti¬ 
nito i lijepo, imaju pravo, da ih ljudsko društvo po¬ 
štuje, a ponajprije izobraženo čeljade. 

Nije istina, da se realne znanosti i pjesništvo is¬ 
ključuju. Buffon bijaše znamenit prirodoslovac, a slog 
mu je zadahnut divnim pjesničkim žarom. Masche- 
roni bijaše valjan pjesnik i valjan matematičar. 

Baveći se pjesništvom i ostalim lijepim znano¬ 
stima, pazi, da ne bi lišio svojega uma sposobnosti, 
da s hladnoćom prione uz račune ili uz logična raz¬ 
matranja. Da bi orao kazao: „Meni je prirogjeno le¬ 
tjeti, ne mogu da razgledam stvari nego leteći," bio bi 
smiješan. Može posve dobro da motri tolike stvari i 
spuštenih krila. 

Naprotiv nemoj, da hladnoća, što ju od tebe traže 
motrilačke znanosti, nauči te misliti, da je čovjek sa¬ 
vršen, ako je u sebi utrnuo svaki bliješak mašte, ako 
je ugušio pjesničko čuvstvo. Ovo, ako je dobro upra¬ 
vljano, mjesto da slabi razum, u nekim ga prilikama jača. 

U naukama, kao i u politici, ne pouzdavaj se u 
stranke ni u njihove sustave. Proučavaj ove, da se s 
njima upoznaš, da ih isporediš s drugima i prosudiš, 
a ne da im budeš rob. Šta su koristile prepirke 
izmegju pomamnih hvalilaca i kudilaca Aristotelovih 
i Platonovih, te drugih mudraca? ili izmegju hvalilaca 
i kudilaca Ariostovih i Tassovih? Obožavani i poku- 
gjeni naučitelji ostadoše što su i bili, ni božanstva ni 
osrednje glave; oni, što se upinjahu da ih mjere na kri¬ 
vim tezuljama, bili su izrugani, a svijet, što ga zaglu- 
šiše, ne nauči ništa. 


Kojima se god naukama podaš, gledaj da spojiš 
mirni rasud s oštroumljem, ustrpljivost analize s jači¬ 
nom sinteze, ali prije svega čvrstu volju, da ne ćeš 
klonuti pred zaprekama, i da se ne ćeš ponijeti s u- 
spjeha; biva, volju, da sebe prosvijetliš načinom dopu¬ 
štenim od Boga; sa smionošću, ali bez preuzetnosti. 

Poglavlje petnaesto. 

Izbor staleža. 

Izbor staleža od najveće je znamenitosti. Naši 
pregji govorahu, da treba, a da se u tom pogodi, za- 
zvati nadahnuće Božje. Ne znam, da bi se drukčije 
moglo kazati dan danas. Promišljaj sa zdušnom o- 
zbiljnošću na svoju namišljenu budućnost megju ljudi¬ 
ma i moli. 

Kad u srcu začuješ glas Božji, koji ti govori ne 
za jedan dan, već za cijele sedmice, za cijele mjesece 
i sve to jačom uvjerljivom silom: — „Ovo je stalež, 
što ti ga je odabrati!" — poslušaj ga sa srčanom i 
čvrstom voljom. Stupi u taj stalež i pomiči se na¬ 
prijed; ali bude opremljen krepostima, što ih on 
iziskuje. 

Po tim krepostima svaki je stalež izvrstan za ono¬ 
ga, koji k njemu naginje. Svećeništvo, koje plaši ono¬ 
ga, koji ga je prigrlio lakoumno i srcem pohlepnim 
za zabavama, slast je i ponos za čovjeka pobožna i 
samotnika; i isti redovnički život, kojega toliki u svi¬ 
jetu smatraju nesnosnim, a neki mu se dapače i ru¬ 
gaju, slast je i ponos redovniku filosofu, koji se ne 
smatra beskorisnim za društvo, vršeći svoju ljubav na 
uhar maline svojih drugova i kojega siromašnog se¬ 
ljaka. Toga, koja je za mnoge ogroman teret zbog 
brižljivih i strpljivih nastojanja, što ih iziskuje, mila 
je čovjeku, u kojem prednjači revnost, da štiti umom 
prava svojega bližnjega. 

Plemenito vojničko zvanje neizrecivo začarava 
onoga, u kojem bije junačko srce, i koji osjeća, da 
nema slavnijega djela, nego li je, metnuti na kocku svoj 
život za domovinu. 

Čudnovate li stvari! svi staleži, od najvišega do 
najnižega, imaju.u sebi nasladu i pravo dostojanstvo. 
Treba samo htjeti vršiti one kreposti, što su skop¬ 
čane sa svakim staležem. 

Samo zato, što ih je malo, koji ih ispunjaju, čuju 
se toliki, gdje proklinju stanje, što su ga odabrali. 

Kad ti budeš pametno izabrao jedan stalež, nemoj 
da se povedeš za tim vječitim tužikavcima. Nemoj da 
se uznemiruješ, uzaludno se kajući, želeći za promje¬ 
nom. Svaka životna staza ima svojih bodljika. Kad si 
jednom zaputio, proslijedi naprijed; mlitavac je, tko se 
vraća natrag. Vazda je dobro ustrajati, osim u opači¬ 
ni. I samo onaj, koji umije da ustraje u svome pot¬ 
hvatu, može se nadati, da će nešto znamenito postati. 




O dužnostima čovječjim. 


Poglavlje šesnaesto. 

Suzbijanje nemira. 

Mnogi ustraju u staležu, što ga izabraše, i prilju¬ 
be mu se; ali ne dadu si mira videći, da drugi stalež 
pribavlja gdjekome viših časti, bolju sreću; uznemiruju 
se, jer im se čini, da nijesu do kraja cijenjeni i nagra- 
gjeni; uznemiruju su, jer imaju dosta takmaca, koji 
nijesu voljni da im budu podvrženi. 

Otjeraj od sebe takove nemire: tko pušta, da njime 
zavladaju, gubi ovdje na zemlji svoj dio sreće; posta¬ 
je ohol i kadikad smiješan procjenjujući samoga sebe, 
i biva nepravedan cijeneći vazda manje nego zaslužuju 
one, kojima zavidi. 

Dabome, u ljudskome društvu zasluge nijesu 
vazda nagragjene pravim razmjerom. Tko vrsno radi, 
često je potajan ili omražen od smionika srednje vrije¬ 
dnosti, koji se marno trse da ga u sreći nadmaše. 
Svijet je takav, niti je nade, da bi se u tom mogao 
da promijeni. 

Dok to tako biva, ne ostaje ti drugo, nego po- 
smjehnuti se i prilagoditi se. Usadi si dobro u pamet 
ovu veliku istinu: glavno je, da imamo zasluga, a ne 
da imamo zasluga nagragjenih od ljudi. Nagrade li ih, 
nikud bolje; ne nagrade li ih, zasluge rastu čuvajuć 
ih, i ako su bez nagrade. 

Ljudska bi zadruga bila manje pokvarena, kad 
bi svak nastojao da suzbija svoje nemire, svoje želje; 
ne u smislu da postane neatan prema povećanju bla- 
gostojanja, niti da bude lijenčina ili bestužan, što bi 
opet bila skrajnost; već gojeći plemenite želje, ne po- 
mamne ni zavidne; već stežući ih na one tačke, preko 
kojih se zna, da se dalje ne može; već rasugjujući 
ovim načinom: „Ako se i nijesam popeo do onoga vi¬ 
sokog stepena, kojega se držah dostojnim, i u ovome 
nižem isti sam čovjek, i po tom imam istu unutrašnju 
vrijednost." 

Nikome se ne mož : oprostiti prekomjerna briga, 
da dobije nagradu za svoja djela, izim ako se radi o 
nužnoj opskrbi njegovoj ili njegove obitelji. Izvan ta¬ 
kove nužne opskrbe svaki povišak blagostojanja, za 
kojim je dopušteno ići, treba željeti mirnim srcem. 
Nadogje li taj povišak, zahvalimo Bogu; bit će nam 
sredstvo, da zasladimo žiće i da koristimo drugomu. 
Ne nadogje li, jednako zahvalimo Bogu; može se pri¬ 
stojno živjeti i bez velikih lasti, a ne mogne li tko- 
god koristovati drugome, ne će ga gristi savjet. 

Čini, što je do tebe, da budeš koristan gragja- 
nin i da druge navedeš da budu takovi, pak pusti, 
neka stvari teku svojim tijekom. Požali kadikad na ne¬ 
pravde i nevolje, što ih vidiš, ali nemoj da zato po- 
staneš medvjedom; nemoj da upaneš- u mizantropiju, 
ali ni u onu lažnu filantropiju, što je još gora, koja, 

tobože za dobro ljudi, gine od žegje za krvi i čezne 
za razorom kao za divotnom gradjevinom, kao što se 
sotona raduje smrti. 

Tko se protivi popravku društvenih zloporaba, 
u koliko je taj popravak moguć, zlikovac je ili bez- 
uinnik; ali tko za nj radeći postaje okrutan, jednako je 
zlikovac i bezumnik, dapače i u višem stepenu. 

Bez mirnoće duha veći je dio ljudskih sudova 
kriv i zloban. Jedino će te mirnoća ojačati u patnji i 
u ustrajnom radu, i učinit će te pravednim, milostiv- 
nim i ljubežljivim sa svakim. 

Poglavlje sedamnaesto. 

Kajanje i poprava. 

Kad sam ti preporučivao, da otjeraš nemir, na¬ 
tuknuo sam ti, da se nemaš lijeniti. Iznajprije ne 
smiješ se lijeniti u sveudiljnu pregnuću, da sebe po¬ 
boljšaš. 

Tko veli: „moja je ćudoredna, odgoja dokrajčena, 
i moja su je djela učvrstila," taj se vara. Mi treba da se 
neprestano učimo, kako nam se je vladati za današnji 
dan i za dane, što će doći; valja da uvijek podržimo 
živu našu krepost, čineći nova kreposna djela; valja 
nam vazda obraćati pomnju na svoje prestupke i za 
njih se kajati. 

Da, za njih se kajati! Nema ništa istinitije od 
onoga, što veli Crkva: da nam se je kroz sav život 
kajati i težiti, da se popravimo. Kršćanstvo i nije dru¬ 
go. Isti Voltaire za jednog od onih časova, kad ga 
nije bio skolio bijes poruge protiv njega, napisa ovo: 
„Ispovijed je izvrsna stvar, uzda grijehu, 
pronagjena u najstarijoj davnini: bijaše 
običaj ispovijedati se kod služenja svih 
starodrevnih otajstva. Mi smo se poveli 
za tim mudrim običajem i posvetili smo 
ga; on je vrlo zgodan da privede k izmi¬ 
renju srca mržnjom iskidana." (Isp. Quest. 
encicl. sv. 3.) 

Što se je Voltaire ovdje usudio da prizna, bila 
bi sramota, kad to ne bi osjećao tko se ponosi, da 
je kršćanin. Slušajmo savjest, stidimo se djela, s kojih 
nas ona prekorava, ispovijedajmo ih, da se od njih 
očistimo,, i ne odustajmo od toga svetog čišćenja do 
konca života. Kad se to ne vrši mlake volje, kad onaj, 
koji očituje svoje pogrješke, ne osugjuje ih samo ri¬ 
ječima, kad se kajanju pridruži iskrena želja za popra- 
vom, ma tko se tome rugao, ipak nema stvari ni 
spasonosnije, ni uzvišenije, ni dostojnije čovjeka.*) 

*) Auktor u svojoj poznatoj knjizi ,Le mie prigioni" 
veli još o ispovijedi; „Nesretan li je, kome je nepoznata uzvišenost 
ispovijedi! Nesretan li je, tko misli, da mu je valja gledati s po¬ 
rugom, te se ne pričini prostakom! Nije istina, da, kad se i tako 
zna da valja biti dobar, biva izlišno to čuti iz tugjih usta: nije 

Kad se sjetiš, da si počinio koju pogrješku, ne¬ 
moj oklijevati da se popraviš. Jedino ako je popraviš, 
bit će ti savjest mirna. Otezanje s popravkom prikiva 
dušu svaki dan jače uz opačinu i priučava je ne cije¬ 
niti samu sebe. Jao ti si njemu, kad se čovjek u skro- 
vištu savjesti obescjenjuje! Teško po njega, ako hini, 
da sebe štuje, a tamo zna, da mu je u savjesti gnji- 
lež, što ne bi imao da bude! Teško po njega, cijeni 
li, da, uz taj gnjilež, nema šta da radi, nego da ga 
sakriva! Za njega nema više mjesta megju plemenitim 

istina, da je dovoljno vlastito promatranje i zgodno čitanje; nipošto! 
živa riječ jednoga čovjeka ima takovu moć, kakove nema ni čita¬ 
nje, ni vlastito promatranje! Duša je silnije potresena; utisci se dublje 
hvataju." O istom predmetu ovako piše čuveni A. Manzoni u svome 
djelcu: „Sulla morale cattolica" (pogl. 18.): „Što se tiče oblasti 
svcćeništva da poučava, odrješuje i veže, ona je bitna kršćanstvu, 
podložit joj se nije ropstvo, nego razbor i dostojanstvo. Svi su čini¬ 
te oblasti službeni čini, kod kojih se svećenik pokazuje vršiteljem 
jedne božanske vlasti, kojoj se i sam uz vjernike podlaže; nema tu 
nikojeg čina, što bi smetao ugledu kršćanina. Da, mi kleknemo pred 
svećenika, kažemo, mu svoje grijehe, slušamo njegove ukore i nje¬ 
gove savjete, primamo njegove kazni. I kad taj svećenik, ganut u 
dnu duše radi svoje nevrijednosti i radi uzvišenosti svojih čina, 
pruži nad nas posvećene ruke; kad satrven, što je postao djeliteljem 
krvi Zavjeta, i zapanjen svaki put, kad izusti riječi, što povraćaju 
na život, on, grješnik, odriješi jednoga grješnika: mi listajući ispred 
njega ćutimo, da nijesmo počinili nikakovu kukavštinu. Mi smo 
bili pred nogama čovjeka, koji je predstavljao Isusa Krista, eda se 
otresemo, u koliko je moguće, svega, što prigiblje duh k potište- 
nosti." (Primj. prev.) 

bićima: on je utrnuta zvijezda, on je nesreća u stvo¬ 
renom svijetu. 

Nazove li te slabićem koji besramni mladić, što 
nijesi kao on okorio u pogrješkama, otpovrni mu, da 
je jači kud i kamo onaj, koji se rve protiv opačine, 
nego tko se pušta od nje savladati; odvrati mu, daje 
drzovitost grješnikova lažna jakost, dok se zna, da je 
gubi na smrtnoj postelji, ne spopane li ga buncanje; 
osijeci mu, da je tebi izgled jakosti onaj, koji ne drži 
do poruge, kad svrće s puta opačine, da zaputi stazom 
kreposti. 

Kad si počinio koju pogrješku, nemoj nikada 
lagati, da je zaniječeš ili umanjiš. Laž je grda slabo- 
ća. Priznaj, da si pogriješio; u tome je velikodušje; 
i stid, što će te stojati priznanje, urodit će ti pohvalom 
od strane čestitih ljudi. 

Desi li se, da koga uvrijediš, a ti se plemenito 
ponizi, te ga umoli za oproštenje! Budući da će cije¬ 
lo tvoje vladanje pokazati, da nijesi rgja, ne će te ni¬ 
tko radi toga nazvati rgjom. 

Tko tvrdokorno ostane pri uvredi, i mjesto da 
časno povuče natrag svoju riječ, voli doći do dvoboja 
ili živjeti u vječitoj zavadi, taj se kalja sramotom, koju 
bi bahati i krvoločni ljudi zaman htjeli da nazovu bli¬ 
stavim imenom časti. 

Nema časti osim u kreposti, a nema kreposti osim 
uz uvjet, da se bez prestanka kaješ za zlo i odlučuješ, 
da ćeš se popraviti. 


Geniju poezije. 

Spjevala Eugenija Šah. 

ad kaosom tamnim — kad sinu trak svjetla iz riečce te: ,,Budi!“ 

Na nebu — kad blistaj se zvieždja iz svemirske magle uzkrisi, 

U Edenu — prvim kad ljudima proplanu srce u grudi: 

Već lebdio ti si. 

Kroz magleno sunce zemana već Adamov rod te je znao, 

U prirode carstvu te gledeć ii’ grleć, u svojih te sanjah, 

I glas mu tvoj, i kad već misli, da mrtav već u grob si pao — 

Viek srcem ozvanja. 

1 mora i zvieždja i zemlje sav bitak taj velebni, milni, 

Dah cvieća i smrti i sve to prirode otajno žice, 

I grčevi moždana ljudskih i kucaj srca svesilni 

Sačinja ti biće. 

Svom milku si idol i tiran, a ruka kad tvoja ga grli, 

I ludjak se iz njega smije i prosieva iz njega božtvo, 

U magli mu izmiče sbilja — za zviezdom tek tvojom sve hrli, 

A samac kroz množtvo. 

Svom milku si idol i tiran, svojataš ga za sebe sama, 

Svak drugi dah goniš mu s čela, ta tvoja li usna ga takla, 

I demon i angjel si njemu — na krilih on tvojega plama 

Sred raja, sred pakla. 


Iz „Sitnih pjesama". 

Ti lovor mu viješ o rane, kad s pelina život mu grkne, 

Iz tvarnosti kalne zemaljske u eterne sfere ga dižeš, 

Nad grobom pališ mu kriese, a očinji vid kad mu mrkne, 

Ti luč mu užižeš. 

Zemaljskoga nesklad života ti dovodiš u sklad božanski, 

I razsute zvukove skupljaš i slievaš u akord ih jedan, 

I nebeskim zalievaš mliekom i tažiš taj rod čovječanski, 

Kad krvi je žedan. 

Nad gomilom lešina zdenih ti život već zamrli krisiš, 

I okove krvave lomiš, u pustinju raja kap rosiš, 

Iz ništara narode dižeš i k slavlju ih bezsmrtnom visiš, 

U vječnost ih nosiš! 

O, misija tvoja je sveta, božanskog je ona podrietla, 

Izmožden tek mozak nieče u pustoši bića ju svoga, 

S nje dižeš sviet plamenom bakljom ii’ drhtavom varnicom svjetla 

Do spoznaje Boga. 

I jao si onom, koj u kal te rukom si prljavom vuče, 

U kaljuži nizkijeh strasti aureolu s čela ti grebe, 

Povriedjeno u tebi božtvo a s ljubavi k tebi si vruće 

Osvećuje tebe. 

O vrši to poslanstvo sveto, božanskoga što je podrietla, 

Izmožden samo što mozak u pustošju svome ga nieče, 

O vrši to poslanstvo sjajno, što struja nebeskog je svjetla, 

Kroz svemir što teče. 

Ko ideja božtva uzvišen k visokom puti nas lietu, 

Da na tvom se srcu to ljudstvo, što med sobom kolje se, složi, 

I u tebi štuje si Onog, koj misiju dade ti svetu'— 

Poslaniče Božji! 


Iz „Sitnih pjesama" 

Spjevao M. Plemkić. 

Crnoj noći. 


rna noći, svakom od pomoći, 

^ Sunca žarkog dok se luč ugasi, 
Već na zemlju znojem napojenu 
Tamna svoja krila prostrla si. 

Crna noći, svakom od pomoći, 
Težkom oku sladke šalješ snove, 
Pa si niema ko stoljetno groblje, 
Nek patniku sile se obnove. 

Crna noći, svakom od pomoći, 

U tvom carstvu umuknu uzdasi, 
U tvom dahu život izumire, 

U tvom krilu hitro, minu čaši, 


Crna noći, svakom od pomoći, 
Niesi meni ni niema ni gluha, 

Nit je tvoja tajinstvena snaga 
Ikad moga razvedrila duha. 

Crna noći, svakom od pomoći, 

U tvom carstvu gorkost me osvaja, 
U tvom dahu uspomene niču, 

U tvom krilu tugi nema kraja. 

Crna noći, svakom od pomoći, 
Kada gorke misli me salieću, 

Samo tad je uživanje moje, 

Pa te stoga proklinjati ne ću. 

Uoči blagdana. 


a brieg i na dol pao 
Tajinstven gluhi muk, 
Al’ srcu čistu on je 
Razumljiv sladak zvuk, 
Da sutra blag je dan 

Tih lahor već treperi 
Ko stidni šaputaj, 

Pa mir i čuvstvo rajsko 
Nad zemni stere kraj, 
Jer sutra blag je dan. 


I zvono sladje zveknu, 
Ko duh ga taknu koj, 

Na drage Gospe pozdrav 
Sto širi cilik svoj, 

Jer sutra blag je dan. 

To duhu, srcu krila 
I hitri širi liet, 

I duh se k Otcu svome 
Nad zemni diže sviet, 

Jer sutra blag je dan. 


j\/^ilostni Bog je čovjeku dao 
Krasnoga tiela obilan dar; 
Nogu i ruku hitrene krete, 
Oči i uši i srca žar. 


Ljudsko srce. 

Svakome daru udari medju: 

Nogi i ruki uzak je krug; 
Daleke zvuke uho ne mari, 
A niti oko premorski jug. 


Ali u srcu malenu, živu, 

Vječnik je dubok probio zjaj: 

Sitna mu zemlja, svemir mu sitan — 
Samo ga Boga izpunja raj. 




Mladom prijatelju 

Spjevao Ante Petravić. 


'"p zboriš meni o budućem žicu 
U svojem lakom mladenačkom žaru; 
O liepoj Sreći budućoj mi pričaš, 
Unapried njenom veseliš se daru: 

Životom njene sretat će te selce, 

I sipat šarno preda tobom cvieće, 
Uklanjat s puta trnje i kamenje, 
Pa tvoja noga posrnuti ne će. 


Ti pričaš meni prepun nada, želja 
O svojim častim’ — sretnom uživanju : 
Buduće druge ljubavi i vjeri, 

1 zdrave djece milom dragovanju. 

Ja, brate, tvojoj smijem se lakoći, 
Gdje tako sliep si sred zemaljskih uza; 
Zaboravio ti si valjda, druže, 

Da zemlja tek nam — dolina je suza! 


Ave Maria! 


Spjevao Fra Bono Zec. 


Dane zore bajnimi titraji, 
x Rajska pjesma ljudske duše raji; 
Zora danu javlja se iz tija: 

Ave Maria! 


I o podne, pri sunčanu plamu, 

U prirodi — svega svieta hramu — 
Uz kad cvieća zvuk se taj lelija: 

Ave Maria! 


I posljednji biti će zvukovi 
Umirućeg dana — isti ovi . . . 

. . . Tim uzdahom želim umriet i ja: 

Ave Maria! 



Kad bih mogo ... — Djetetu. — Župnik Damjanić. 


267 


Kad bih mogo 


K 


ad bih mogo gdjekoj puta, 
Kad nasrne napast ljuta, 
Kad navali kao guja, 

Kad udari ko oluja —• 

0 da mogu u taj čas 
Odbaciti svoje tielo, 

Da bi u prah se raznielo, 
To bi za me bio spas! 


Spjevao V. R. 


Onda duh bi bio kadar 
Da sam sebi bude vladar, 
Da mu. zublja ne utrne, 

Da on u kal ne posrne 
1 ugasi sveti plam ! 

Al’ tako bih moro zdvojit: 
Duh i put se ne da spojit, 
Pomozi Ti, Bože, sam! 


Daj srniluj se i pomozi, 

Budi vodič mojoj nozi, 

Moje kroke Ti odmjeruj, 

Daj mi šapći: — vjeruj, vjeruj — 
Da mi vjera bude štit! 

Onda će mi biti lako, 

Makar s borbe kad i plako, 

— Sretniji ću, Bože, bit! 


Djetetu. 

Spjevao Dragan Dujmušić. 


^ašto plačeš, drago diete, 
Pokraj hladne šumice? 

Zar ne čuješ, kako poju 
Liepe male ptičice? 

Oko tebe cvate cvieće, 

Cvieće bujno mirisno, 

A gle tebe, čedo moje, 

Težak jad je pritisno! 

Sdvojno pružaš ruke male 
Prema šumi krasivoj, 

Pa joj sboriš slatko milo: 
„Gdje si, gdje si, lepir moj?" 
Ali nema, zlato moje, 

Tvog lepira malenog, 

On sad lebdi povrh cvieća, 
Cvieća bujnog, šarenog. 


O, pusti ga, čedo moje, 
Doć” će, doći lepir tvoj, 
Preširok je, prevelik je 
Taj prirovni perivoj. 
Samo pazi, drago diete, 
Kad se spuste oluje, 

Da rad većeg, težeg jada 
Srce ti ne boluje! 

Ti ćeš vidjet uzku stazu, 
I čarovan perivoj; 

Tada pazi, ne da ode 
Nevinosti lepir tvoj! 
Ako ode, ti ćeš plakat, 
Pružat za njim ručice, 

Ali će ti ostat samo 
Tople, gorke suzice. 


<s$;i€s>- 


Župnik Damjanić. 

Pripoviest iz hrvatskog svećeničkog života. Piše Eugenija Šah. 


(Nastavak 2 .) 


^arko je sunce razpinjalo svoju zlatnu mrežu nebom 
i zemljom i zalievalo širokimi valovi kuriju kano¬ 
nika Filipa Malića. Sjajne se pruge šuljale uza spu¬ 
štene zastore na prozorih i virile izvjedljivo u elegant¬ 
no uredjenu odaju, u kojoj razgovaraše kanonik sa 
župnikom Damjanićem. 


„Ja mislim,“ govoraše nedavno imenovani kano¬ 
nik, gospodin u krjepkoj, još muževnoj dobi, tek 
malko pognutih ledja, gledajući preda se na skupo¬ 
cjen ćilim, „ja mislim, gospodine župniče, da Vi tu 
stvar suviše tragično uzimate. “ 

„Suviše tragično?" začudi se Damjanić. „Nije li 

ovakovim postupkom uništena eksistencija jednoga 
čovjeka ?“ 

„Pa ne će biti jednostavno odpušten, nego umi¬ 
rovljen, kako velite. Dobivat će dakle mirovinu, a —“ 

,,Ah,“ upade župnik, „koliko može ta mirovina 
iznositi! Kontarić nema još deset godina službe.“ 

„Pa on je krjepak i, kako velite, sposoban čovjek, 
te si može uviek naći dostatne zaslužbe, a sigurno 
će ga podpomagati i njegov šurjak, koji je, kako i 
ja znam, imućan." 

„Kontarić se sada razbolio, no uzmimo, da bo¬ 
lest i mine bez posljedica, i da on nadje novo polje 
djelovanja i zaslužbe, ne namiče li Vam se ovim 
slučajem, prečastni gospodine, pitanje, da li je oprav¬ 
dano igrati se ovako sa eksistencijom ljudskom, u- 
ništujuć čovjeka na temelju podlih kleveta, što imaju 
svoj korien u ličnih antipatijah, u oprjeci političkih 
nazora i štreberstvu izvjestnih ljudi?" 

„Bolje da se mi, gospodine župniče, sa nalik 
pitanji ne ešofiramo," odgovori kanonik, baciv na 
Damjanića kratak pogled iz crnih, oštrih očiju, kojima 
je na dnu bilo nešto tvrdo i hladno. „Po učitelja je 
svakako najprobitačnije, da se bavi svojom školom, 
a ne politikom," pridoda s nekom odlučnom upornošću 
i tonom, što je kao presiecao daljnu diskusiju o tom 
predmetu. 

„Ne smijem se dakle ponadati, da će Vaša Pre- 
častnost uložiti svoju uplivnu rieč kod odlučujućih 
faktora pogledom na nezasluženi udes Kontarićev, ob¬ 
zirom na to, da je Kontarićevo djelovanje u školi i 
van škole prožeto eminentno katoličkim duhom, da 
je u svakom pogledu uzoran nastavnik, i da će svaki 
čestiti rodoljub žaliti, što hrvatska nastava gubi ovako- 
vu silu?" 

Kanonik se osmjehne. „Vi, gospodine župniče, 
gledate na subjektivne naočale svojstva Vašega prija¬ 
telja, ali meni je mjerodavno mnienje, što sam ga 
čuo o Kontariću od objektivnih osoba, koje stvar 
triezno prosudjuju. Žalim, ali Vam moram odlučno 
izjaviti, da ja tuj ne mogu ništa učiniti, već reći, da 
Kontariću nije trebalo doći u sukob sa vlašću, kao 
što u obće mora takav sukob izbjegavati činovnik, 
svećenik, pa i svaki čovjek." 

„I gledati mirne duše i skrštenih ruku, kako se 
pogledom na pojedinca kao i na čitav narod gazi 
pravda i pravica, kako slavi pobjedu podlost, zloba i 
osveta ? “ 

„Kanimo se eksaltacije, gospodine župniče, i pre¬ 
pustimo prosudjivanje djelovanja svjetovnih oblasti na 
njihovu polju Bogu," — odvrati kanonik s očitom 
neuztrpljivošću. 

Župnik se digne. Na bliedo mu lice izbi oštro 
ocrtana rumen. Dignu se i kanonik. Časak, dva stajahu 


ta dva čovjeka šutke okom u oko, i tiho bijaše oko 
njih, tek je velika, svjetlucava muha zujeći prolietala 
odajom, što je odsievala gospodstvom i elegancijom. 

Bilo je nešto čudno u tom muku obojice, neki 
niemi, ali duboko osjetljivi sraz dviju protivnih struja, 
bilo im, kao da je neko treće nevidljivo biće nazočno 
u toj odaji, i tomu trećemu biću kao da je govorio 
kanonik začudjeno i plaho: „Što to prši oko ovoga 
neznatnog župnika toli silno i veliko i zamahuje viso¬ 
ko iznad moje glave, a ja osjećam neku plamenu 
struju, koje se plašim . . . ? 

A onaj „treći" u odaji odgovori kanoniku: ,,U 
ovoga su svećenika silna velika krila, kojimi se uz- 
vija na nebosklon Ljubavi i Pravde, da odanle skine 
plamenu zviezdu i da njom zapali ledena srca na 
zemlji . . .“ 

A župnik je govorio: „Što to ne da ovomu 
crkvenom dostojanstveniku, da se digne u visinu, sa 
koje bi širokim pogledom mogao da pronikne u klan¬ 
ce jadikovce naše domovine?" 

A onaj „treći" odgovorio mu je — i čisto mu 
se pričini glasom njegova ujaka starog kanonika 
Baltića: „U ovoga crkvenog dostojanstvenika sakata 
je duša. U nje je tek jedno krilo, pa joj je stoga 
mučno poletjeti u visinu, gdje blistaju zviezde, ali 
sievaju i munje. Drugo svoje krilo njegova duša ili 
nije doniela sa sobom na sviet, ili ju je slomila negdje 
pred vrati, na koja nije ono nekoć mogao da uljegne 
velikan na Petrovoj stolici, koji je kliknuo u času 
smrti: „Ljubio sam pravdu, mrzio nepravdu, zato 
umirem kao prognanik." 

Živo rumenilo, što je drhtalo na licu Damjani- 
ćevu, kad je ostavio kanonikov dvor, ustupilo je mje¬ 
sto dubokoj bljedoći, kad je prolazio kaptolom, što 
je sav sjao u predpoldašnjem žaru lipanjskog sunca. 
Zrak bijaše u donjih slojevih nešto težak, a u visini 
kao zamućen nekom finom maglicom, premda na 
nebu ne bijaše ni oblačka. Damjanić osjećaše tu teži¬ 
nu, što od nekuda naliegala u zrak, i tištila ga. Bilo 
mu i pri srcu nešto težko misleći na razgovor sa 
kanonikom Malićem. Sad kao da je razumio čudni 
prizvuk, što ga je osupnuo, u ujakovu glasu sinoć, 
kad je izjavio zatražiti zaštite za Kontarića u kanonika 
Malića. Na intervenciju Malićevu nije dakle mogao 
računati, pa odluči da pokuša sam sreću. Uputi se 
dakle k županijskomu školskom nadzorniku Grivičiću. 
Ali tuj sazna, da je Kontarić doista umirovljen, i da 
mu je već odredjen nasljednik. 

„Vjerujte mi, velečastni," govoraše nadzornik, 
koga je Damjanić znao kao čovjeka plaha doduše i 
bez energije prema gore, ali pravedna i dobra srca 
spram svojih podčinjenih, „vjerujte, da mi je Kontarića 
doista žao, ali ne bijaše absolutno moguće izposlovati 

povoljnije riešenje Kontarićeve stvari. Ja veoma cie- 
nim njegove učiteljske sposobnosti, i sigurno ne žali 
nitko više od mene gubitak takove sile na nastavnom 
polju . 11 

„Pa da je bar premješten, makar i na najgore 
mjesto." 

„Ta već ga dva puta premjestismo poradi te zlo¬ 
sretne politike. “ 

„Rodoljublja, htjedoste reći, poglaviti," izpravi 
župnik nadzornika ponešto oštrim glasom. 

„Budi na Vašu,“ osmjehne se nadzornik. „On si 
je svojom nepromišljenom ekspanzivnošću svagdje 
uviek navukao velikih a nepotrebnih protivnika. Dva 
puta pregledalo mu kroz prste intervencijom zemalj¬ 
skoga školskog nadzornika, koji ga prikazao izvrstnom 
učiteljskom silom. Ali njegov nemirni duh i opet ga 
zaveo, a ovaj se put uplele tako uplivne ličnosti, da 
je ostala bezuspješna i obrana zem. šk. nadzornika i 
moja. Mislim, da ćete sada shvatiti, velečastni, da su 
mi u takovih prilikah bile vezane ruke.“ 

„Moram priznati, poglaviti, da sam kadkada za¬ 
čudno tupoglav i tada neke stvari absolutno ne shva- 
tam, već ih samo — osjećam . . . “ 

„Ah, Vi uzimate stvari suviše tragično," primieti 
nadzornik zažariv se malko. 

„To mi i drugi rekoše," osmjehne se župnik 
ironično. „Možda je to osobita crta moje ćudi, što je 
valjda u sretnu temperamentu izvjestnih uplivnih lično¬ 
sti nema." 

Nadzornik kao da je osjetio potrebu, da ovomu 
svećeniku, sa kojega je prsila neka neodoljiva pre¬ 
vlast — bijaše to prevlast idealnih osjećaja nad nazori 
praktične svakdašnjosti nešto rekne, što će mu po- 
ćudno biti, da, — no, da se razstanu... prijateljski... 

„Tješimo se, velečastni, nadam se u promjen¬ 
ljivost stvari ovoga svieta. Možda će ove sadašnje 
neprilike Kontarića danas sutra iznieti na visinu. Vlade 
se mienjaju, sistemi padaju, a Bog i narod ne zabo¬ 
ravlja onih, koji su nastradali u vatri prevrelih osje¬ 
ćaja." Iz glasa nadzornikova izbijalo je nešto istinito 
i toplo, kao neki silomice zatomljivani osjećaj, što je 
župnik zamietio, i nekako mu se sažalio taj čovjek, 
u kojega je bez sumnje često moralo doći do sukoba 
izmedju plemenitije strane njegove duše i neumolnih 
zahtjeva, što su na njega stavljale službene prilike ... 

U toj se stvari nije dakle moglo ništa više u- 
činiti. Njegova je misija bila dovršena — sa podpu- 
nim neuspjehom i to toli brzo, da mu nije ni prilike 
bilo upustiti se u kakovu, u pravom smislu borbu. 
Došao je jednostavno — prekasno, došao je, kad je 
već ura Kontarićeva udesa odkucala dvanaesti sat. 

Oprostiv se od nadzornika vraćao se Damjanić 
istim putem, kojim je došao. Nije ga više želja vukla, 


da se prošeće liepim Zagrebom, kako je bio namislio 
iza dovršena posla učiniti. U njegovu je dušu naleglo 
neko mračno i težko, od uzbudjenih misli izprekidano 
čuvstvo. Spočitavao si, da je prekasno došao, no bijaše 
li on tomu kriv ? Protivnici Kontarićevi upotrebili su 
bezdušna sredstva, da pospješe provedbu svojih osnova, 
pa da je i prije došao, bila bi, to je uvidio, njegova 
rieč jednako kao i sada glas onoga, što vapi u pu¬ 
stinji. 

I sad je shvatio, kako često koji sat a možda i 
koji čas dostaje, da ljudskomu duhu raztvori ono po¬ 
lje velikih, dubokih spoznaja, mimo kojega prolazimo 
kadkad duge godine zatvorenih očiju ili samo površ¬ 
nim, bezbrižnim pogledom djeteta. 

Vrati se u kuriju svojega ujaka. U jednostav¬ 
noj sobi staroga hrvatskog svećenika, u sobi njegova 
ujaka, pričini mu se, da tuj lebdi onaj duh, što ga 
ne bijaše našao u sjajnoj odaji kanonika Malića, genij 
sa dva svjetla, velika krila, pozlaćena sjajem, što 
plamti s oltara ljubavi k domovini i k čovječanstvu, 
s oltara dviju ljubavi, što ih je sam Bog posvetio na 
krvavu žrtveniku, jer obje imaju svoj izvor u Bogu. 

„No što je i kako je?" upita kanonik Baltić 
svojega nećaka. 

„Nikako, dragi ujače! Kanonik Malić mi reče, 
da ne može ništa učiniti, a nadzornik Grivičić, da nije 
mogao ništa učiniti. Stvar je već riešena. Kontarić je 
umirovljen. 

„Tako, tako, hm !“ kimao starac glavom, bubnja- 
juć po staklu od prozora, a obrve mu se stisnuše. 
,,A jesu li pitala gospoda, odakle će čovjek živjeti, 
a? To nisu pitali, je li? 

„Kanonik Malić reče, da će Kontarić dobivati 
mirovinu." 

„A pitanje, hoće li čovjek sa ženom i sa petero 
djece moći živjeti o toj mirovini, nije mu na um palo!" 
proplane starac, ali u tren se primiri i sklopiv ruke 
prošapće: „Ej, gospodine Bože, oprosti nam duge 
naše!" i kopajuć po džepovih, što mu bila navika, 
kad bijaše uzbudjen, uze šetati po sobi. 

Župnik, poznavajuć svojega ujaka, ne htjede da 
prekine nastalu šutnju, dok ju sam kanonik ne pre¬ 
kinu, zaustaviv se pred Damjanićem: 

„Baš mislim, kako da se čovjeku pomogne. Uči¬ 
teljsku šibu može sad baciti u peć, — a razumije li 
se on u drugo štagod?" 

,,U ekonomiju, i to veoma dobro." 

„Ha, bene. Za to je lako. Grof D. treba upravi¬ 
telja, a kad mu ja preporučim Kontarića, uzet će ga 
sigurno, i bit će to ovomu dobra eksistencija. 

„Ujače!" htjede župnik da progovori prodrhtan 
ganućem, kad netko zakuca ne vratih. 

„Slobodno," ozva se kanonik. 

U sobu stupi miađ elegantno odjeven, i poklo- 
niv se pred kanonikom, predstavi se kao dr. Mudrinić. 
Sjednuvši na ponudu kanonikovu, obrazloži biranimi 
riečmi razlog svojemu dolazku. Imalo se naime ustro¬ 
jiti družtvo za podporu siromašnih bolestnih đjaka, ,,a 
pošto je,“ zaključi mladi doktor, „svećeničko srce i 
darežljiva desnica Vaše Prečastnosti na daleko pozna¬ 
ta, to se usudjujein u ime družtvenog odbora zamoli¬ 
ti, da nam kojom svoticom olakotite provedbu našega 
zasnovanog djela." Mladi doktor ušuti i nekako odah¬ 
ne, kao da je obavio kakovo naporno djelo. 

Kanonik je sjedio mirno i nepomično, dok je 
Mudrinić govorio, zapiljiv u njega svoje male proni¬ 
cave oči nekim izrazom, sa kojega se elegantni dok¬ 
tor čisto nekuda smeo. A bio je ipak toli siguran u 
družtvenih formah! Pošto ga je starac šutke gledao 
časak, progovori; „Hm! svećeničko srce! Vi tu stvar 
poznajete, je li, gospodine doktore? Biste li mi znali 
reći, kakovo je to srce, srce svećeničko?" 

Mladi doktor pogleda začudjeno u starca, nešto 
zabunjen s te — kako je pomislio — „čudnovate in¬ 
trodukcije u kakovu valjda propovied. 

„Vi se čudite tomu pitanju," nastavi kanonik, 
ne čekajući odgovor doktorov. „A ja ću Vam reći, za¬ 
što Vas to pitam. Spomenuste čas prije „svećeničko 
srce". U tom ima smisao — bar za mene — da je 
srce svećeničko nekako drugčije od srca ostalih ljudi, 
dosljedno, da je i u svećenika — u jednog više, u dru¬ 
gog manje možda — neko svojstvo, što ga u ljudi 
svjetovnjaka nema ili bar ne u tolikoj mjeri. Imam li 
pravo, gospodine doktore?" 

„Možda, reverendissime," osmjehne se doktor u 
neprilici. „Bene," zakima starac; ,,a pa ipak vidite, kad 
čovjek, u koga je takovo »svećeničko srce«, rekne koju 
onako, kako mu to nalaže zakon Božji i njegova sve¬ 
ćenička savjest, ako uzradi onako, kako mu to nalaže 
sveta mati Crkva u dobrobit čovječanstva, — eto svjet¬ 
ske gospode, i stare i mlade, i učene i neuke, gdje 
grme: »Šta to pop? Udri popa?« — Ali kad treba da 
se raztvori čija kesa, kad treba doprinieti prve i naj¬ 
teže žrtve, eto gdje se svi ogledavaju s pitanjem: »A 
gdje je pop?« Nije li tako, gospodine doktore!" 

Mladom se doktoru očevidno nešto zaletjelo u 
grlo, jer je, zažariv se, uzeo kašljucati umjesto odgo¬ 
vora. No kanonik kao da ne opaža njegove zabune, 
nastavi: ,,U ostalom gospodin doktor nije došao ova¬ 
mo, da sluša popovske prodike, već u namjeri, da za¬ 
dobije podpomoć za dobru svrhu. Pa u to ime" — 
digne se kanonik i uze kopati u jednoj ladici pisaoni- 
ka, iz koje izvadi pet banaka po deset tor. te ih pruži 
doktoru: „izvolite, gospodine doktore,nije mnogo,ali—“ 

„O molim, molim, dosta!" upade doktor, „usr¬ 
dna hvala, reverendissime, u ime ubogih bolestnika." 


,,I ne zamjerite ništa," nasmieši se kanonik. 

„O, molim" — pokloni se doktor, zažariv se opet 
malko, i oprostiv se očtivo, izadje. 

„Ujače," nasmieši se Damjanić, „dobro mu re¬ 
koste." 

„Istinu mu rekoh," odvrati mirno kanonik, „bez 
namjere, da ga uviedim. I ovaj spada medju one, što 
hvataju svaku pruženu im sgodu, da napadaju sveće¬ 
nika, na kojega su ipak upućeni od kolievke do gro¬ 
ba. Naša je dakako, da po mogućnosti ne dajemo svo¬ 
jom krivicom povoda tim napadajem, ali kad su već i 
u najpravednijoj stvari, kako se čini, neminovni, to 
znajmo pokazati svoju sainosviest i energiju, ali i kr¬ 
šćansku ljubav, koja se Bogu moli za svoje protivnike. “ 

U taj čas zazvoni podne. U sobu se sipala sun¬ 
čana svjetlost u žarkih bojah, i sva je ta starinska so¬ 
ba bila kao posuta zlatom i zalivena valom neke o- 
sbiljne, svete poezije, što je lebdila oko ove u molitvi 
s Bogom sdružene dvojice, kojoj u duši zamnievahu 
zvuci zvona kao akordi iz pjesme, što struji iz vječnih, 
božanstvenih sfera. 

Sunce se sklanjalo k zapadu i sipalo svoje po¬ 
sljednje grimizno zlaćane trake na kaptol, kadno žup¬ 
nik Damjanić, spremljen za odlazak, oprostiv se srdač¬ 
no s majkom, potraži svojega ujaka, koji mu obećao, 
da će ga izpratiti na željezničku stanicu. Ne našav ga 
u njegovoj sobi, uputi se u bašču i spazi starca, gdje 
sjedi na klupi pod kruškom. Glava mu polegla na lie- 
vu ruku o naslon klupe, a desna ruka, što držala no¬ 
vine, klonula na krilo. „Zaspao," pomisli župnik i pri- 
stupiv kanoniku, zovnu ga: „Ujače!" Starac se ne o- 
glasi. „Ujače!" ponovi župnik glasno i stavi svoju ru¬ 
ku čvrsto starcu na rame. On se ne maknu. Damjanić 
osjeti, kako mu se ledena struja zalieva u srce — 
on primi kanonika za ruku — ruka bijaše još topla, 
ali ukočena, bez života — starčevo bilo nije više 
kucalo. 

Kao kameni kip stajaše župnik nekoliko kao 
vječnost dugih časova pred svojim mrtvim dobrotvorom, 
gledajući bez sviesti na to milo, staračko lice, na 
kojem je počivao neki blagi, spokojni, osmješljivi 
izraz. Žarki traci sunca, što zamiralo, splitali su zlatan 
vienac nad bielom, starčevom glavom, i zalievali vre- 
limi valovi njegovo tielo, kao da ga željeli oživjeti. 
Tiho bijaše u bašči, mirno i svečano kao u crkvi, 
kad se Veličanstvo Božje u svojoj nedohitnoj tajni 
spušta na žrtvenik. Tek u župnikovu srcu, što je neko¬ 
liko časaka kao prestalo kucati, zamnije odjednoć 
niemi, gorući, djetinji vapaj. On se potrese kao čvrsta 
grana, o koju se nemilo zasjekla oštrica sjekire, i spustiv 
se na koljena pred mrtvim si dobrotvorom, nagne 
časak ledeno čelo na ukočenu starčevu ruku, na tu 
ruku, što je za nj imala samo milovanje i blagoslov, 

a tad pritisne na nju dugi drhtavi cjelov, onakav 
cjelov, kojim se ljubne relikvija. — „Ujače mili, dobri 
moj ujače, zašto si me ostavio!" vapilo je njegovo 
potreseno srce. Bijaše to vapaj onih prvih časova ve¬ 
like boli, kad oporba prirode krikne proti nametnutom 
joj žestokom tlaku, što ju pritisnuo, i tim izvršuje u 
ljudskom srcu svoje neodoljivo pravo. — Sad negdje 
na grani zapjeva ptica; župnik pogleda na nebo, na 
kojem su lebdili sjajni, bjelkasti oblaci kao zlatna, 
velika krila, sklopi ruke, i blieda mu usta zadrhtaše 
molitvom, molitvom djetinjega pečalnog srca za izgu¬ 
bljenog dobrotvora i svećeničke duše za mrtvoga sve¬ 
ćenika. 

Sprovod kanonika Baltića bijaše sjajna manife¬ 
stacija ljubavi i štovanja, što je uživao pokojnih u svih 
slojevih pučanstva zagrebačkog. Mnogo je oko prosu- 
zilo, mnoga se duša razžalila, a jednoglasno bijaše 
mnienje, da je pala u grob opet jedna stara hrvatska 
korjenika, da je prestalo kucati jedno plemenito veliko 
srce, što je u sebi nosilo cielu hrvatsku domovinu, da 
je ostavila zemlju jedna duša, prepuna požrtvovne 
ljubavi k Bogu i k narodu svomu. 

Suton se već spustio na zemlju, kad se svjetina 
vraćala sa Mirogoja, ali jedan čovjek zaostade sam 
klečeći na svježem grobu kanonikovu, uduben u 
misao i molitvu. Župnik se Damjanić opraštao sa 


zemaljskimi ostanci svojega dobrotvora. Nebom se 
provlačili bieli oblaci, a gdjegdje preplanula drhtava 
zviezda. Iztočni se nebosklon stao zalievati valom mje¬ 
sečeva sjaja, iz trave zamnievala pjesmica cvrčaka. 
Samotno bijaše na groblju, samotno i nieino, tek se 
činilo, da se mekane i gluhe sjene niemo i neosjetno 
provlače nebom i zemljom. • Okom nieme i duboke 
svoje žalosti zurio je župnik u taj svježi, niemi, mrtvi 
grob, u kojem je sada počivao njegov dobrotvor. Sva 
starčeva dobrota, kojom ga je milovao kao dječarca, 
kojom ga je obasuo kao mladića, kojom ga je blago¬ 
slovio kao svećenika, prolebdi laganim talasanjem 
mimo njegove duše. Sve ono plemenito, požrtvovno i 
veliko, što je gledao u djelovanju svojega dobrotvora, 
kao da je lepršalo velikimi krili nad ovim grobom i 
sizalo do onih otajstvenih visina, u kojih, poput zla- 
ćane zviezde, prosine duša u svem svojem sjaju. 

„Usnuo si, ujače moj,“ šaptala je njegova misao, 
„usnuo si mirno i vedro, s otajstvenim osmiehom čo¬ 
vjeka pravednika. Uminuo si, ali u mojem je srcu ostao 
odsjev zlatnih pismena, kojimi je sjala svaka stranica 
tvojega života, u mojoj si duši ostavio odraz, što nam 
ga ostavlja čista bistrina kristalne vode. Počivaj mirno! 
Sa tvojega će groba dopirati k meni šapat tvoje duše 
i poticat me na neslomljivo pregnuće k onomu, što je 
idealno, nebesko, vječno. “ (Nastavit će se.) 

(Nastavak.) 


Afrika. 

Maroko. U pitanju marokanskom nestaje ove go¬ 
dine svih ostalih pitanja Afrike. 

A napokon što je Maroko? Čudna li pitanja, reći 
će tko. Maroko je poznata sultanska država, kojoj je 
glavni grad Fes, što leži na sjeverozapadu afričkoga 
kontinenta, nasuprot Španiji, od koje ga dieli tiesno 
Gibraltar. Dovle lako! Ali dokle se proteže i kakvo je 
pučanstvo ove države? To nije tako lasno reći. 

Sultan Abd el Azis jest prije svega šerif, to jest 
duhovni poglavar muslimana čitave sjeverozapadne 
Afrike. Poradi toga njegov je uticaj zamašan, te se 
proteže sve do u Saharu, ali u pogledu političkom 
taj je uticaj vrlo ograničen. Francezki su osvoji na 
jugu oranskom i napokon u Tuati stegnuli Maroko 
na teritorij od po prilici 500.000 km. 2 , nekako jednak 
Francezkoj, a ograničen na jugu neizvjestnom crtom 
od Draa do Susfane na alžirskoj međji. 

Priedjimo na nedavne vojničke dogadjaje. Maroko 
se danomice trza u nutarnjoj težkoj anarhičkoj krizi, 
tako da je šerif primoran zatvoriti se u svoju prie- 
stolnicu, 


Jedan od uzroka pobune jesu reforme, što ih je 
sadašnji mladi, poduzetni sultan sa svojim savjetnikom 
Mac-Leanom, englezkim ex-oficirom, htio da uvede u 
upravi državnoj, navlastito u pravosudju, toli neprijat¬ 
nom strancem ili kršćanom, i u nametih, što 1 se odre- 
djivali samovoljno. Ali se njegovi moslimski podanici 
pobuniše, a podjarivao ih pretendenat Muhamed, na¬ 
zvan Rogi, nezadovoljan, što ga je mimoišla kruna 
prije četiri godine, i Bu Ama ma, koji djeluje sve do 
u južni Alžir. Godine 1881. bio je on začetnik pokolju 
francezke misije pukovnika Flattersa. 1 

Pretendenat Muhamed, pošto je pobunio plemena 
na iztok Fesu, skrene iza uspjelih i neuspjelih poku¬ 
šaja k Tasi, sazvavši u pomoć stanovnike Si Gebasa, 
organizovane i naoružane od Franceza alžirskih. No 
naskoro nedaleko sjeverne oranske granice izazove 
pretendenat sultana kod Tase, zatim Si Gebase kod 
Udjde, gdje je dapače zaplienio topove i municiju, što 
ju je dala Francezka. Isto je tako nadvladao Bu Amama 
na mnogih mjestih. 

Pitanje marokansko. U ovo ulazi pitanje di¬ 
plomatsko i političko. Poznato je, da više evropskih 

narodnosti imaju svoje etablismane u Maroku i izvjestne 
težnje za eventualnim posjedom koje njegove česti. 
Ponajprije Francezka, zatim Španjolska, koja već 
viekove posjeduje jake utvrde, kao Centu, Melilu i 
druge, što ih treba povećati. Englezka, koja gospo- 
duje u Tangeru i posjeduje monopol tiesna gibraltar¬ 
skog. Njemačka, koja ima koncesiju zaliva Adjerut 
i male luke Kis na granici alžirskoj. Mogli bismo još 
dodati Italiju, kad ona ne bi bila zaključila spora¬ 
zum, po kojem ostavlja Francezkoj slobodno djelo¬ 
vanje u Maroku pod uvjetom, da njoj samoj ostanu 
slobodne ruke u Tripolisu. A nisu li i Savezne države 
zatražile da zadobiju na marokanskoj obali luku, ili 
ma kakav komad zemlje, što im je Portugalska uzkra- 
tila u doba kubanskog rata? 

U drugu se ruku pokazuje kao rezultat posljed¬ 
njeg puta Eduarda VII. u Francezku i predsjednika 
Loubeta u Englezku neko sbliženje medju obadvie 
zemlje. Posljedica tomu mogla bi biti ta, da Francezka 
steče veliku slobodu akcije u Maroku pod uvjetom, da 
tu podržava trgovačku slobodu i da prizna Englezkoj 
stečenu situaciju u Egiptu: Daj, da ti dam! Nije li 
ova politika najbolja? 

Alžir i Sahara. Spomenimo zakon od 27. pro¬ 
sinca 1902., koji od pomorskog kraja alžirskog ili od 
triju civilnih departmana Orana, Alžira i Konstantina 
ocjepljuje južni kraj, da od njega stvori novi vojnički 
teritorij, što će se protezati daleko u Saharu. To su od 
zapada k iztoku: 1) Teritorij Wargla, što se proteže 
od Biskre preko Insala i Ideles sve do obratnika ra¬ 
kova. 2.) Teritorij Laghuat, što obuhvata E1 Golea i 
utvrde Miribel i Mac-Mahon. 3) Teritorij Ain-Sefra sa 
Geryville, Figuig, Igli, a nastavlja ga prema jugu teri¬ 
torij Oasis, to jest Tuat, Gurara, Tidikelt i slabo po¬ 
znati krajevi do 'obratnika rakova, koji prosieca Saharu 
po sredini. 

Nedavni dekret ustraja onkraj obratnika teritorij 
po imenu Mauritanija, što obuhvata Saharu sa jugo¬ 
zapada do rieke Senegal. 

Pridodamo li vojnička okružja Timbuktu, Sin- 
der, jezero Tsade i, južnije, okružje Senegal i Niger, 
to . imamo 8 velikih zemljišta, šio sačinjavaju francezki 
posjed u Sahari i nutarnjem Sudanu, nezavisan od 5 
kolonija na obalah Guineje. 

U Tu ne šiji, gdje se kreacija vojničke luke Bi- 
serti nastavlja, ne ćemo se zaustaviti, ali u Tripolisu 
pokazuje nova činjenica sultanovu volju, da očuva 
svoja prava ugrožena od Italije, dapače da ih proširi 
dalje, jer je zapremio sa svojimi četami grad i oazu 
Bi lm a, što leži na putu k jezeru Tsade i spada u 
kraj, gdje gospoduje uticaj francezki. Što će proizići iz 
ove provale turske? 

A1 vratimo se k zapadu! 


Carstvo saharsko! Budi nam dopušteno pod¬ 
sjetiti na junačko-komički pokušaj nekoga Jakova Le- 
baudya, prvoga cara saharskog! Ovaj sin francezkog 
milijunaša stavio si u glavu, da će osnovati državu u 
Sahari! U svibnju prošle godine ukrca se ovaj budući 
Jakov I. u Havru sa 20 momaka, što ih sakupio u 
luci, ne obaviestiv redarstvo, i stiže u Las Palmas 
(kanarski otoci), gdje ga čekala njegova jahta Fras- 
quita. 

Ostaviv desetoricu svojih ljudi u Las Palmas, uze 
deset drugih sa sobom na svojoj jahti, te brodeći prema 
Sahari, izkrca se na posve [pustoj i pjeskovitoj tački, 
što leži medju rtovi Bojador i Djubi. Ovdje ostavi pet 
svojih ljudi sa živežem za osam dana, davši im nalog, 
da borave pod šatorom na ovom mjestu, koje ima da 
postane glavni grad države. Zatim odvede onih pet 
drugih 30 kilometara sjevernije, da tu osnuje drugu 
koloniju. 

Ali ova potonja petorica, kojoj se ne svidje ta 
pustolovina, vrati se na jahti i prisili njegovo Veličan¬ 
stvo Jakova, da ih povede natrag u Las Palmas. Za 
one prve, što se izkrcali, saznalo se doskora, da su ih 
Mauri, što su obilazili onim krajem, zasužnjili, i ne bi 
ih bili povratili bez velike odkupnine. 

Stvar se doznala u Evropi i prouzročila veliku 
buku. Vlada francezka odposla ratnu ladju Galileju, 
koja je, ugovarajući s Arapi, umjela onu petoricu pri¬ 
vući k obali, gdje ih primiše u čamac, dok je mom¬ 
čad na ladji zauzdavala Arape. 

Vrativši se u Francezku, obtužiše mornari, od 
kojih bio jedan poludio, svojega pustolovnog vodju 
pred sudom, da ih je prevario i ostavio. Nije vjero¬ 
jatno, da je Lebaudy primio kakovu misiju ad hoc od 
svoje vlade, koja se ipak ne bi bila možda ljutila usaditi 
svoj stieg u onom kraju Sahare, što nije naznačen na 
naših zemljovidih. Španjolska, koja ga revendicira kao 
nastavak svojega teritorija del Oro koji joj je priznat 
od Francezke do rta Bojador, oglasila se u toj stvari, 
kao i Maroko, kojemu je Englezka pred nekoliko go¬ 
dina ustupila rt Djuby pod izvjestnimi uvjeti, ali sad 
kao da je stvar riešena, i pravo carstvo Sahare pri¬ 
pada Francezkoj. 

Zapadnofrancezka Afrika. Iz Dakara, sadašnjeg 
glavnog mjesta zapadnofrancezke Afrike, došao je gu¬ 
verner, general Roume, u Timbuktu, koji pokazuje 
znamenit napredak kroz dvadeset godina u ovih kra- 
jevih, kojih se prvi putnici toliko plašili. 

Iz Dakara polazi guverner željeznicom u Saint- 
Louis, glavno mjesto kolonije Senegal. Odavle kreće 
na parobrodu riekom Senegal do Kayesa. Ogranak že¬ 
ljeznice vodi ga iz Kayesa u Kitu, odakle se vozi na 
kolih u Bamako na Nigeru. Odavle ga splav vodi do 
Timbuktu i opet natrag u Bamako. Iz Bamaka vraćat 

će se na konju brdovitim Futa Djalonom, dok stigne 
do željeznice, što vodi u Konakry. Odavle će se vra¬ 
titi morem u Dakar. 

Obale Guineje. I u nutrašnjosti Guineje raz- 
granjuju se željeznice, navlastito u englezkoj koloniji 
Siera-Leone iz Freetowna u Liberiju. U kraju 
slonovine (Cote d’ Ivoire) iz Bingervilla prema 
Kongu. U englezkom kraju zlata (Cote d’ Or) iz 
Sekundi (Discove) u Kumasiju, gtavni grad Ašanti-a. 
U Dahomey-u iz Katonu-a u Ambomey (100 km.). 
U englezkoj Nigeriji iz Lagosa u Ibadan (400 km.), 
dapače i u njemačkom Kamerunu, gdje je Kamerun 
glavno mjesto na zalivu istoga imena. 

U Nigeriji pristala je englezka vlada na za¬ 
htjev Francezke na rektifikaciju sjeverne granice, da 
se olakoti Francezom pristup iz Nigere k jezeru Tsade. 
Kapetan Lenfant, koji iztražuje jezero, našao je na 
njemu mnogo malih napučenih otoka. 

U f rance z kom Kongu snuju o omedjašenju 
španjolskog posjeda Muni. Navieštaju takodjer podvr- 
gnuće sultana Snussi de N’ Debe u Dar-el-Kuti, gdje 
umoriše Crampela g. 1891. Wadai pak, koji se vraća 
pod uticaj francezki, jest u podpunoj dinastičkoj i vojnič¬ 
koj revoluciji, što će olakotiti njegovu skoru aneksiju. 

Nezavisne države Konga razvijaju se pravilno. 
Misije se katoličke množe, središta civilizacije rastu, 
obćeniti se mir podržava pomoću aktivne vojske, u 
kojoj već ima 1500 Crnaca pod zapovjedničtvom od 
300 bielih častnika. Kulturni pokusi pamuka, duhana, 
loze, bilja uspievaju. Kaučuka se sve više dobiva, 
obćenita se trgovina označuje sa 70 milijuna franaka, 
brzojavi i ceste za automobile izprepliću središnji kraj. 
Željeznica iz Matadi u Leopoldville ima 8 milijuna go¬ 
dišnjeg prihoda i ne dostaje više za trgovački saobra¬ 
ćaj. U osnovi su drugi željeznički putovi, bilo da se 
spoji gornji Kongo sa velikimi jezeri Albertom i Tanga- 
nikom, bilo u kraju Katanga, gdje izcrpljuju majdane 
zlata i bakra i t. d. 

Ali ovi sjajni rezultati, koji po obćenitom mnie- 
nju čine belgijski Kongo afričkom uzor-kolonijom, 
izazvali su zavist nekih englezkih trgovaca, a osobito 
misijonara protestantskih, ozlojedjenih sa neuspjeha 
svojih evangeličkih napora. Jedan dio englezke pa i 
njemačke štampe reproducirao je njihove klevete gle- 
dom na tobožnja divljačtva izvršivana na Crncih i 
gledom na tobožnje zapreke trgovačkoj slobodi. Tuži¬ 
telji su prisilili englezkog ministra Balfura, da je u- 
pravio notu berlinskom kongresu, e bi se iztražile 
one zloporabe i dokinule, ako su istinite. No vlada 
na Kongu u svom mudrom, umjerenom i osbiljnom 
odgovoru nije se mnogo obazirala na sve one zlobne 
obtužbe. Dapače u Belgiji se odmah stvorio savez 


u obranu belgijskih interesa u inozem¬ 
stvu, koji je svojimi publikacijami u tri jezika, en¬ 
glezkom, francezkom i njemačkom, pokazao, da po 
svjedočanstvu mnogobrojnih putnika, dapače istih 
Engleza, pitanje urodjeničke civilizacije nigdje ne shva- 
taju bolje nego u Slobodnoj državi. 

Južna englezka Afrika. Legislativni izbori 
u Kaplandu pokazali su pogoršanje elementa afrikan- 
derskog, saveznika Burom, što ovim naviešta više nego 
jedan uspjeh za budućnost. Englezi su dosta uznemi¬ 
reni, i učinci rata gube se vrlo polagano. U Transvaalu 
manjka radnika za eksploataciju zlatnih majdana. Uro- 
djenici, prije vrlo dobro plaćeni, ne će da rade. Namje¬ 
rava se nadoknadit ih kinezkimi radnici. Kolonija Natal 
povećala se aneksijom Zwazilanda sve do Mozambika. 

URodhesiji nastavljaju čuvenu željeznicu iz 
Kapa u Kairo. Novi ogranak, polazeći iz Buluvayo, 
dostići će naskoro Zambeze, a proučilo takodjer put 
do jezera Tanganike, bilo duž jezera Nyassa, bilo iz- 
ravnije dolinom Loango. 

U portugalskom Mozambiku ustupljena je 
luka Beira družtvu željeznice Salisbury, a u južnom 
Zangebaru ili iztočnoj njemačkoj Africi nastavlja se 
pruga Pangani k jezeru Viktoriji, dočim će pruga od 
Kapa do Kaira presiecati kraj od juga k sjeveru sve 
do jezera Viktorije. 

U iztočnoj englezkoj Africi znamo da 
ide željeznica iz Mombaze u Port-Florence, na sjevero- 
iztoku Viktorije. Odavle će voditi drugi ogranak smje¬ 
rom jugozapadne Abisinije, Modroga Nila i Kartuma, 
glavnoga mjesta englezkog Sudana, što je već spojeno 
prugom, koja se nastavlja iz doline Nila u Kairo i 
Aleksandriju. 

Proći će bez sumnje još više godina, dok se 
dovrši željeznica transafrička, ova orijaška pruga, 
što će presiecati čitav kontinent u njegovoj najvećoj 
duljini od-sjevera do juga, i koja će biti središtem, 
iz kojega će kretati mnogobrojni ogranci na iztočne, 
dapače i na zapadne strane. 

Da zaključimo osvrt na Afriku, iztaknut ćemo 
još sveudiljni napredak Egipta; u egipatskom Suda¬ 
nu iztičemo gradnju željeznice iz Berbera u Sannaar, 
u Abisiniji prugu iz Addis-Abeba u Flarar i njezino 
produljenje do Djibuti, francezke luke na zalivu Aden. 
U Somaliji pobunio se mahdi Mulad, što je zadalo 
velikih neprilika ne samo Englezom, nego i Talijanom, 
dapače i Makonnenu, abisinskom guverneru Harara. 
Na Madagaskaru napokon razvijaju se katoličke 
misije i napreduje željeznica iz Tamatove u Tananarive. 

Kako je u svih novih zemljah konstrukcija želje¬ 
znica prvi uvjet uspjehu evropske kolonizacije, zato 
mislimo, da je bilo koristno spomenut ih. 


<s§:IČ3> 

Sarajevo: Biskup Strossmayer. Velikomu našem 
biskupu bilo je na ljetošnjem ljetovanju u Rogatičkoj 
Slatini tako pozlilo, da je bio na vlastiti zahtjev opre¬ 
mljen svirni sv. sakramenti. Dobrota Božja — kako 
on sam sada govori — pogledala ga je, i miljenik 
naroda hrvatskoga u brzo se opet pridigao, tako te je 
sada hvala Bogu izvan svake pogibli. — Sav je kato¬ 
lički hrvatski narod uzdrhtao na prve glasove iz Rogat- 
ca o nenadnoj težkoj bolesti svojega velikog biskupa, 
i vruće je molio Boga za njegovo ozdravljenje. U 
svojih skromnih molitvah spominjali smo se i mi amo 
u Sarajevu svojega velikog dobrotvora. Gospodin, koji 
nam ga ozdravio, podržao ga i poživio još dugo zdrava 
i krjepka na svaku radost i utjehu katoličkomu hrvat¬ 
skom narodu! 

— Biskup Marković, obavivši u jednom dielu 
svoje banjalučke biskupije kanonsku vizitaciju, stigao 
je preko Travnika dne 27. pr. mj. u Sarajevo. Na 
kolodvoru su ga dočekala preč. gospoda kanonici sa dru¬ 
gim svećenstvom. Presvietli gospodin odsio je u nadbi¬ 
skupskih dvorih, a bio gost kaptola vrhbosanskog. Dne 
29. pr. mj. zaputio je opet preko Travnika u Banjaluku. 

— Posvećeni biskup Palunko pošao je iz Sa¬ 
rajeva dne 28. pr. mj. u Dalmaciju u Imotski, da tamo 
posveti franjevačku župsku crkvu i u njoj pet novih 
mramornih oltara. 

— Ignacijevo. Ove godine proslavila se je svet¬ 
kovina sv. Ignacija, utemeljitelja Družbe Isusove, veo¬ 
ma svečano u Sarajevu i Travniku. Svetkovina se nije 
morala prenositi u nedjelju, jer je ove godine dne 31. 
srpnja bila nedjelja. U Sarajevu u crkvi sv. Cirila i 
Metoda držao je u 10 s. veliku pučku misu i propo- 
vied o sv. Ignaciju preč. g. kanonik dr. Šarić. Naroda 
je bilo puna crkva. U crkvi sv. Alojzija u Travniku 
imao je svečanu misu i propovied preč. g. kanonik 
pl. Hadrović. Travnički sviet već je odavno naučan 
štovati sv. Ignacija, pa je svoju veliku pobožnost pre- 
■ ma sv. Ignaciju i ovom prilikom javno i primanjem sve¬ 
tih sakramenata pokazao. 

— Naši gosti. Koncem prošloga mjeseca bora¬ 
vila su u Sarajevu dva mila brata Slovenca : dr. Josip 
Gruden, ravnatelj zavoda Alojzijevišta u Ljubljani, i 
dr. Fran Ušeničnik, duhovnik bogoslovskog sjemeništa 
u Ljubljani. I ovom sgodom mogli smo i mi i oni vidje¬ 
ti, da je u istinu „Slovenac i Hrvat za uviek brat i brat." 

— Prijateljem kaptola vrhbosanskoga. Kaptol 
vrhbosanski preduzeo si je što više širiti po hrvatskih 
krajevih hrvatsku katoličku prosvjetu. Unesena u hrvat¬ 
ski narod katolička prosvjeta otvarat će u njemu vrata 
živoj katoličkoj sviesti i organizaciji. U tu svrhu izdao 
je naš kaptol već dosta liep broj katoličkih književnih 
djela, što bi mogla i svojom ljepotom iztisnuti sa 
mnogoga hrvatskog stola i ovu i onu knjigu tudjicu. 
Podhvat kaptola vrhbosanskoga liepo gleda i pod- 
pomaže hrvatski episkopat. Ali književna djela nije 
dosta samo izdati, pa onda da mirno stoje na gomili 
kod nakladnika. To bi bila i sramota sviju nas i propast 
nakladnikova. Književna djela valja unieti u narod i raz- 

pačat ih što prije, da onda što prije izidju i druga. 
Samo tako može se doći do željena uspjeha. — U tu svrhu 
odlučio je kaptol vrhbosanski, kako smo to već jedanput 
objavili, izaslati od vremena do vremena jednoga svoga 
člana u hrvatske krajeve, da našim književnim izdanjem 
potraži i nadje kupaca. Sa žrtvom je dakako skopčan 
i taj podhvat, ali rado prihvaćamo i tu žrtvu u korist 
katoličke prosvjete. Koncem prošle godine zaputio je 
preč. g. kanonik dr. Košćak u tom poslu po dubro¬ 
vačkoj^ i kotorskoj biskupiji. Mi smo ga onda preporu¬ 
čili braći u te dvie biskupije, i on je našao tamo uz 
najljepše bratsko susretanje i najljepši odziv. Ovih dana 
pošao je opet isti preč. gospodin u istom poslu u 
prostranu spljetsku biskupiju. Preporučujemo ga braći 
i prijateljem tamo: neka mu budu na ruku svojim 
bratskim i svjetom i susretom! 

Ljubljana: Drugi hrvatsko-slovenski euharistič- 
ki sastanak. Veleuč. g. dr. Kv. Bonefačić, urednik 
„SS. Eucharistia", vjestnika hrvatskih i slovenskih 
„svećenika klanjalaca", šalje nam ovaj poziv: 

„Adveniat Regnum Tuum Eucharisticum!“ 

Uljudno se pozivaju svi hrvatski i slovenski sve¬ 
ćenici klanjaoci, a i svi drugi svećenici na II. hrvatsko- 
slovenski euharistički sastanak, koji će se držati dne 
23. i 24. kolovoza o. g. u Ljubljani. 

Program je ovaj: 

Dne 2 3. kolovoza: Poslie podne u 4 s. 
sastaju se učestnici u bogoslovskom sjemeništu. 
Propovied, Veni sancte, lauretanske litanije. Zatim prva 
svečana sjednica u sjemeništnom refektoriju, pozdrav, 
izbor predsjedništva, govori. . 

Dne 2 4. kolovoza: Prije podne u l r j % sati 
propovied, pontifikalna sv. misa. Zatim druga sjednica. 
O podne u 12‘/» s. zajednički objed. Poslie podne u 
2V 2 s. „Vespere", procesija u crkvu uršulinsku, gdje 
će biti zaključna propovied, zatim procesija natrag u 
stolnu crkvu i „Tedeum". 

Tko želi prenoćiti u Ljubljani i biti na zaje¬ 
dničkom objedu, neka izvoli to prijaviti barem do 
15. kolovoza preč. g. dr. Josipu Lesaru, ravnatelju bo¬ 
goslovskog sjemeništa u Ljubljani. 

Preklani je prvi hrvatsko-slovenski euharistički 
sastanak kod Majke Božje na Trsatu u svakom po¬ 
gledu izpao sjajno, pa se nadamo, da će i na ovaj 
drugi pravi bratski sastanak u bieloj Ljubljani pohrliti 
braća svećenici sa svih strana Slovenije i Hrvatske. 
„Lauda, Sion, Salvatorem!" 

R 1 M. 

Sveta Stolica i vremenita vlast. Obećasmo u 
prošlom broju (str. 255.) donieti članak iz organa 
vatikanskog „Osservatore Romano", što govori 
o vremenitoj vlasti svete Stolice. Rekosmo i velimo opet: 
članak je taj daleko od toga, da bi bio napuštanje 
prava sv. Stolice; sadrži nasuprot, kako to izriekom 
veli njegov nadpis, razloge, da se od tih prava 
ne odstupa. 

Razlozi spoljašnje slobode Crkve u državi i prema 
državi, sredstvom civilnog principata, crpani su iz 
povjesti onih vremena, kadno je bizantinizam, često 
skizmatičan i heretičan, kadkada začetnik herezije, a 
uviek razdirač carstva i družtva kršćanskog, poradi 
intriga dvorskih, konačno sam od sebe ostavio Italiju 
i Rim, pošto je izcrpao njihova sredstva. 

Iztočni cezari bili su glasoviti pljačkari Italije, a 
medju njimi je osobito glasovit onaj Mauricij, koji je 
bezočno spočitnuo svetomu Grguru Velikomu, da nije 
umio Alboina održati udaljenim od Rima inače, nego 
na državne troškove, dočim djelomični mir utanačen 
po Grguru sa kraljem lombardskim nije stajao ni 
centima. 

Drugi opet Grgur, Grgur II., veliki Talijan, imao 
se sukobiti sa neukošću i okrutnošću jednoga Lava 
Izaurijskog, rušitelja slika, koji vidje, kako se uništila 
njegova vlast nad Rimom, jer se prvi papa, koji je bio 
doista vremeniti nezavisni knez, uzdigao prirodno i po 
savjestnoj podložnosti naroda. 

Takav se prikazuje Grgur II. prost od ambicije, 
čovjek, kojemu je na srcu obća i pravedna obrana, i 
koji uzkraćuje poslušnost zakonitomu knezu u onom, 
što je njegovo sobstveno pravo i pravo puka, koji se 
svojevoljno skuplja oko njega. 

Grgur III. i Zakarija, slavni nasljednici slavnoga 
pape, potvrdiše voljom naroda toli svojevoljno obno¬ 
vljenu, ili bolje, nuždnu teritorijalnu nezavisnost Stolice 
Petrove. 

Legitimno pravo pripoznato od Crkve kroz deset 
viekova, premda je prešlo različite promjene kao u- 
spješna obrana papine slobode, sačinjavalo je spoljašnji 
posjed, na koji navaljivalo svaki put, kad se namjera¬ 
valo uzpostaviti proti Crkvi pravo pogansko. 

Crkva poznavajući ovo pravo, što joj je zajamčilo 
toliko slobode, koliko joj dostaje, i pomišljajuć na 
način, kojim ga je zadobila, ne može trpjeti, da nastane 
prepirka gledom na podrietlo i dobre učinke, što joj 
ga ono pribavilo u slobodnih i nezavisnih prilikah. 

Nu onaj, koji bi htio reći, da ju na to nagoni i 
sjena kakove ambicije ili čovječanskih slabo pleme¬ 
nitih interesa, uztvrdio bi neistinu. 

Crkvu ne reprezentira kakav dinastički šef, čija 
kuća živi od kontinuiteta tjelesne sukcesije, kao što ju ni 
zemaljski sjaj ne stavlja iznad obćenitih prilika ljud¬ 
skih. Udes, što joj je doznačen, jest udes borba, za 
koje ona mora da je vazda spremna žrtvovati svaki 
lični interes, bio to interes pastira, bio župljana, inte¬ 
resom čitava stada. 

Ovo posmatranje, kad ne izključuje uporabu ma¬ 
terijalnih sredstava, dopušta ih u toliko, u koliko je 
to potrebito i dostatno. 

Pa baš u mjeri ove nuždnosti i ove dostatnosti 
brani Crkva svoje pravo na nezavisnost i na slobodu 
juridičku pomoću sredstva, koje se ne razlikuje u svojoj 
suštini od onoga, što se upotrebljavalo dosele, jer nema 
drugoga sgodnijega. No u dan, u koji će se iznaći 
drugo bolje ili jednako, treba pomisliti, da će se Crkva 
dobrovoljno odreći civilnog principata, i da ne će žaliti 
za njim, kako to čini onaj, koji se osjeća umanjen u 
svojoj osobnosti ili u interesih svoje kuće, kad mu je 
susjed oduzeo mogućnost da vlada onako, kako mu 
je to bilo dopušteno. 


Sredstvo, baš zato, jer je sredstvo, ne smije se 
pomiešati sa svrhom. Pa kad se svrha postiže jednako, 
dapače i bolje drugim sredstvom, to možemo, a kad- 
kad je to baš moralna obveza, odreći se prvoga, da 
prihvatimo drugo. 

No onaj, koji bi htio ostaviti svoj već poznati i 
okušani, makar i ne cviećem posuti put, da skrene na 
drugi novi, čudni, što ga raztvaraju neprijateljni i smut- 
Ijivi ljudi, koji bi htjeli, da se skotrlja u najbliži ponor, taj 
ne bi za svoju osobu našao ni opravdanja ni izprike. 

Neka tko rekne štogod hoće, Crkvu stavljaju u 
ovakav položaj činjenice teoretične i praktične, izkustvo 
moralno i istorijsko. 

Stvorena za nezavisnost i juridičku slobodu, nije 
si ipak sama stvorila formu zaštite svojega prava, nego 
ju je zadobila, a ona ga se ne će lišiti, da ugodi 
frivolnosti, i ona ga se ne može odreći, dok joj se 
ne pruže putovi, što će ih ona smatrati pogodnijimi 
ili jednakimi. 

U tom nas ne vodi briga za gospodovanjem, ni 
želja za vremenitom vlašću, nego se radi jedino o 
pitanju, je ii Crkvi slobodno i dolično poprimiti neko 
novo stanje juridičke eksistencije, napuštajući način 
legitimno stečene slobode, da udje po malo u prilike, 
kakove su bile prije Konstantina, prilike, u kojih su 
poganske sekte, što se preporadjale, pokazale očito 
volju, da ju unište.“ 

Ovaj članak, koji je uzvitlao toliku prašinu u 
svjetskih listovih, jest jednostavan izričaj očite istine, 
da je vremenita vlast sv. Stolice „sredstvo", a ne „svr¬ 
ha". Dosta je pročitati ga i uvjeriti se, da „Osserva- 
tore Romano" ne popušta ni u čem. 

Mi ćemo se još pozabaviti ovim aktuelnim pita¬ 
njem, a baš stoga, jer i u naših hrvatskih listovih 
nema se kadkada o njem ama ni pojma. 

FRANCEZKA. 

Francezka i Vatikan. Combes je jednako u po¬ 
slu protiv katoličke Crkve. Jedva da prodje koji dan 
bez krivice i nasilja. Policija provaljuje u mirne samo- 
stanke škole, tjera iz njih učitelje, učiteljice i djecu — 
tako hoće i traži nova framasonska „sloboda". Na ta¬ 
kove ružne i očite nepravde narod plane i demonstrira; 
ali s druge strane dohrli brzo vojničtvo i oružjem za¬ 
tre nemire. Combes pak ne će da miruje. On hoće da 
zatre Crkvu, a misli, da će to izvesti, ako obori kon¬ 
kordat. Mi smo već u „Vrhbosni" izjavili, da bi za 
katoličku stvar u Francezkoj bilo napokon i bolje, da 
surova sila francezkih framasona obori konkordat; una¬ 
toč velikoj škodi i težkoj krizi, u koju bi tim pala 
francezka Crkva, nam se ipak čini, da je od potrebe, 
te dodje do toga; sadašnja konkordatska sveza ima 
samo tu svrhu, da se po njoj izlieva otrov iz francez- 
koga državnog življenja i u Crkvu. Novi sukob medju 
Francezkom i Vatikanom sbog dvojice biskupa samo 
nas utvrdjuje u našem mišljenju. 

Prije sto godina bio je medju Napoleonom i Cr¬ 
kvom sklopljen konkordat, koji je uredjivao odnose 
medju Crkvom i državom. A prije nego je stupio taj 
konkordat u valjanost, već ga je Napoleon prekršio, 
pridodavši mu posve samovoljno t. zv. „organičke član¬ 
ke", koji niesu ništa drugo, nego kvaka, kojom je taj 
despot htio da prikvači slobodu katoličke Crkve u 

Francezkoj. Papa nije nikada priznao tih članaka. Da¬ 
pače odmah iza njihova proglašenja odsudio ih je Pijo VII. 
u konzistoriju od 24. svibnja 1802. Bulla, koja 
izobćuje Napoleona I. (1809.), veli: „Ovu gorku bol 
niesmo Mi krili Našoj brači kardinalom svete rimske 
Crkve u alokuciji u konzistoriju 24. svibnja 1802., kad 
smo im saobćili, da su proglašenju sklopljenoga ugo¬ 
vora pridometnuti članci, koji su Nam podpuno bili 
nepoznati, i koje smo Mi odmah odsudili." 

Francezka vlada pošla je kasnije još dalje; usva¬ 
jala si je imenovanje biskupa i župnika. Lako si je 
misliti, da je pri tom imenovanju Crkvi protivna vlada 
imala svoje nekatoličke namjere. Poznato je, da je u 
zadnje vrierne u Francezkoj mogao postati župnik ili 
biskup samo onaj svećenik, koji je bio u milosti kod 
vlade. To je i razlog, s kojega je katoličko francezko 
svećenstvo unatoč svojemu velikom broju bilo gotovo 
bez ikakova uticaja. Abei i monsignori, koji su bili 
Combesu u volji, niesu imali onoga duha, što je po¬ 
treban, da se opet povrati takovu narodu, kakav je 
francezki, katoličko življenje. Nadareni i energični sve¬ 
ćenici pošli su u samostane i misije, prepustivši javnu 
i najvažniju pastirsku službu srednjim ljudem. U Combe- 
sovu vazduhu uspievaju izdajice, i čudit se je, da ih 
nema i još više u Francezkoj. 

Kako, recimo, francezka vlada tlači biskupe, do¬ 
kazuje i ta činjenica, da nijedan francezki biskup ne 
smije ostaviti svoje residencije bez dopuštenja vladina. 

I svako sastajanje biskupa strogo je zabranjeno. Svaki 
državljanin ima slobodu udruživanja. Francezki biskup 
ne smije se sastati i posavjetovati sa svojim drugom 
susjedom. O kakovih biskupskih sastancih ili o za¬ 
jedničkom radu episkopata nema dakle tu ni govora. 
Framasoni se sastaju, socijalisti imaju kad hoće svoje 
sastanke, katolici ih jedini ne smiju imati. 

Biskup Le Nordez u Dijonu daleko je pošao 
u klečanju i plazanju pred framasonskom vladom. 
Govorilo se, da je stupio i u framasonsku ložu. I za¬ 
to ga posve ostavilo njegovo svećenstvo, i klerici u 
njegovu sjemeništu izjaviše, da iz njegovih ruku ne 
će primati svećeničkoga reda. A Combes, dok je do¬ 
brim katoličkim biskupom uztezao plaću i otimao do¬ 
hodite, izlievao je na svoje miljenike svoju najveću 
blagonaklonost i milost. Slično je i sa biskupom 
Geay-om u Lavalu. Ova dvojica niesu se htjela da pri¬ 
druže drugim francezkim biskupom, kad su se izjavili 
proti vladinoj crkvenoj politici i zatvaranju katoličkih 
škola. U Rimu su dugo šutjeli i trpjeli. Kad se tužbe 
na ta dva nevriedna dostojanstvenika jednako množile, 
a bile su tužbe sbog zanemarivanja njihove službe 
i biskupskom dostojanstvu nepodobna njihova življenja, 
kad u diecezi dijonskoj i lavalskoj učestali i žestoki 
razdori, pozvala ih je apostolska Stolica obojicu u 
Rim na opravdanje. Mjesto da poslušaju, izviestiše oni 
o tom ministra predsjednika, koji im naravno odvrati, 
da budu mirni, dok on sam obaviesti o tom mini¬ 
starstvo i u sporazumu s ovim odpošalje Vatikanu 
diplomatskim putem svoj prosvjed protiv, kako veli, 
ingerencije oprječne konkordatu. Sliedio je iz Rima 
drugi poziv, što im se grozio izobćenjem, ne dodju 
li na opravdanje. Biskupu lavalskom Geay-u odredjen 

je zadnji rok 20. srpnja; ne prikaže li se toga dana 
pred kongregacijom za svete obrede, ipso facto lišen 
je svih vlasti biskupske službe; ujedno ga kardinal 
Merry del Val u pismu upozorujp na bullu „Apostoli- 
cae Sedis“, gdje se kazuje, u kakovu kazan upada onaj, 
koji se utječe svjetovnoj ruci, da izmakne sudu cr¬ 
kvenom. 

Svemu tomu obradovao se Combes. To je sve 
samo najljepši povod, da se odkaže konkordat, jer da 
ga je tobože papa prelomio, kad bez vlade francezke 
poziva u Rim na odgovornost francezke biskupe. A 
papa nije prelomio konkordata, jer odredba, što brani 
biskupom u Rim, nije od pape nikada bila pripuštena 
u konkordat, već ju je francezka vlada sama na svoju 
ruku izdala; dakle je ona prekršila konkordat. 

Bilo je držano veoma burno vieće ministarsko. 
Više ministara odsudjivalo je postupanje Combesovo; 
i ministar spoljašnjih poslova Delcasse odvraćao je 
od skrajnih koraka. Combes je ipak umio terorizo- 
vati ministre, te su zaključili, da se od Vatikana za¬ 
traži, neka povuče natrag svoje pozive poslane spome¬ 
nutim biskupom, inače da će biti odkazan konkordat. 
Rimski dopisnik piše u „Univers": ,,Le pape ne re- 
culera pas — papa ne će uzmaknuti.“ ,,U toj stvari 
— reče papa — nikada; radi se o tom, da se zaštiti 
dostojanstvo biskupsko; a to je jedna od najsvetijih 
dužnosti moje službe." Rimski pak dopisnik lista ,,Ga- 
lois" piše: „Papa nema druge brige do obćenitih inte¬ 
resa Crkve. Pogledom na pitanje o imenovanju biskupa, 
budite o tom naročito sigurni, jer sam čuo iz njegovih 
usta formalno uvjerenje, da ne će ni u čem popustiti 
našoj vladi. „Moja je dužnost," reče mi on, „da dadnem 
Francezkoj dobrih biskupa. Bolje nikakovih biskupa, 
nego loših. Dok mi dakle republikanska vlada ne pred¬ 
loži dobrih biskupa, ne ću imenovati francezkih biskupa. 
Biskupske su vakance samo upadice, v a prava je ne¬ 
sreća po zemlju, kad ima zle biskupe. Sto ja ne mogu 
da učinim, Bog će previdjeti." 

I tako bi ovaj put moglo lako doći do ukinuća 
konkordata. — Sve zlo, što je dosele zadesilo fran¬ 
cezke katolike, izvire iz toga, što je francezka crkva u 
verigah. Pa neka se razkinu te verige! Neka framasoni 
očito bjesne na Crkvu! Neka Crkva slobodna bude 
od njihova robstva! Sloboda u imenovanju biskupa 
više vriedi Crkvi, nego sve, što bi joj mogli dati nje¬ 
zini zakleti dušmani. Više je uradio za katoličtvo 
sv. Petar u tamnici i u mukah, nego bi uradio koji 
od Nerona imenovani crkveni dostojanstvenik u sjajnom 
grimiznom plaštu. Neka progonstvo u Francezkoj pro¬ 
čisti katoličke redove! Neka samo odpanu oni, koji su 
danas na najveću štetu Crkvi svojim življenjem i ne¬ 
radom? Potegne li Combes za sobom sve nevriedne 
elemente, učinio je samo jedno veliko djelo u korist 
katoličkoj stvari u Francezkoj. 

Iza kako ovo napisasmo, čitamo, da se irama- 
sonska vlada ipak kao malo natrag povlači pred Rimom, 
da je biskup lavalski poslao u Rim pismo, u kojem 
izjavljuje, da mu u sadašnjih razmiricah nije moguće 
odazvati se pozivu apostolske Stolice i odputovati u 
Rim, a dijonski biskup da je 27. pr. mj. zaputio u 
Rim. Roma aeterna! 


vrhbosanski. Tiska „Bosanska Pošta 4 u Sarajevu. 







VRHBOSNA 

KATOLIČKOJ PROSVJETI. 

Broj 16. U Sarajevu, 20. kolovoza 1904. God. XVIII. 


Prva godišnjica pontifikata Pija X. 


TAne 9. ovoga mjeseca prošla je godina, kako je 
^ Pijo X. bio okrunjen za papu. Taj je dan sve¬ 
čano proslavljen u Vatikanu, dok je dan izbora (4. kolo¬ 
voza) prošao posve tiho. Godišnjica okrunjenja Pijeva 
bila je proslavljena u Sv. Petru svečanom službom 
Božjom, kojoj je prisustvovao sam sv. Otac. Oko 11 
sati pokazao se u crkvenom ruhu u bazilici i pošao 
u kapelu presv. Sakramenta, gdje ga je dočekao sa prat¬ 
njom kardinal Rampolla kao nadsvećenik bazilike sv. Pe¬ 
tra. Iza kratke molitve pred Presvetim zamieni Pijo X. mitru 
trostrukom krunom, sjede u „sedia gestatoria",. i povorka 
krenu kroz baziliku. Kardinala je bilo nazočnih 22, a 
švieta od prilike 15.000. Sviet je padao na koljena, 
da primi blagoslov od sv. Otca. Klicanje i mahanje 
rubaca bilo je zabranjeno. Povorka je pošla do pred 
na desno postavljeni postrani oltar sv. Procesa i sv. 
Martinijana, gdje je ostalo isto namještenje klupa, 
tribina, papinskog priestola i t. d., kao prigodom 
rekviema za Leona XIII. (Godišnjica Leonove smrti bila 
je 20. srpnja.) Pred tim oltarom pomoli se Pijo X. i 
onda uzidje na priesto, što je bio sa strane evangjelja 
pod baldahinom. Na to je započela sv. misa, što ju 
imao kardinal državni tajnik Merry del Val, kao prvi 
od pape Pija X. grimizom urešeni crkveni dostojan¬ 
stvenik. Maestro Perosi ravnao je vješto Sikstinskom 
kapelom. Na koncu mise podieli sv. Otac sa priestola 
apostolski blagoslov. Na diplomatskih tribinah uz druge 
poslanike bio je ovih dana ovjerovljeni ruski poslanik 
kod sv. Stolice, Nariškine. Francezka, ta „najstarija 
kći Crkve", prvi put je bila odsutna. Oko 12 s. bila 
je svečanost svršena. Zatim su bila čestitanja kardi¬ 
nala, diplomatskog sbora, rimske aristokracije i t. d. 

Kad tako spominjemo proslavu prve godišnjice Pije¬ 
va pontifikata, pomišljamo s ponosom na njegov rad u 
prvoj godini. Rad je taj u istinu apostolski, rad najljepše 
pristao namjestniku Kristovu na zemlji. 

Poslie smrti Leona XIII. sav je sviet s napetom 
pozornošću gledao na konklav, u koji su kardinali u- 
nišli 31. srpnja 1903. Mnoge su bile kombinacije u 
Rimu i izvan Rima. Kad se je o podne 4. kolovoza 
kardinal Maćehi pokazao na vanjskoj loži Sv. Petra, 
da objavi, da je patrijar mletački odabran za poglava¬ 


ra Crkvej odmah je stala mnoga glava mudrovati o 
programu vladanja novoga pape. Mnienja su se križala 
i razilazila, dok u istinu nije nitko ništa znao. Danas 
imamo pred sobom čitavu vrstu akata vladanja novo¬ 
ga pape, te možemo vidjeti, u kojem duhu vlada 
Crkvom Pijo X. 

Još prije konklava čula se rieč: Iza političnog 
pape religijozni papa! I kao da je tu rieč potvrdio 
izbor konklava. Pijo X. bio je prošao sve stepenice 
crkvenih služba, od kapelana pa sve do kardinala, u- 
spješno je djelovao kao župnik i biskup, ali nije imao 
nikakova posla sa diplomacijom. On je dakle morao 
nuždno da bude religijozni papa, protivno od Leona XIII., 
koji je bio pravi izkušani diplomat. No -jasno je, da 
se protivnost medju jednim političnim i religijoznim 
papom nema opet tako razumjeti, kako se to danas kad- 
kada čuje govoriti o političnom i religijoznom katoli¬ 
cizmu. Svaki papa kao poglavar katoličke Crkve ima 
posla sa vladami,.pa stoga je i politički zaposlen; ali 
je i očito, da Pijo X. i kao papa voli djelovati na 
praktičnom pastoralnom polju. Bilo je nešto neobično, 
kad je on započeo kao pravi dušobrižnik propoviedati 
hiljadam rimskoga svieta u vatikanskom dvorištu. Pa¬ 
pa je takovu djelatnost razvijao kroz čitav svoj sveće¬ 
nički život, pa ju je sa sobom ponio i u Vatikan. 
Liepa je to svakako značajka Pija X., da on još za 
takove propovjedi nalazi vremena. Tko je njihovu ot- 
činsku milinu čuo u vatikanskom dvorištu, ne će si¬ 
gurno nikada zaboraviti taj prizor. 

Čisto religijozna bila je prva enciklika Pija X. 
od 3. listopada 1903. Kao svoje geslo proglasuje on 
u njoj rieč: Instaurare omnia in Christo, sve ob¬ 
noviti u Kristu, te moli sve biskupe, da suradjuju na 
tom velikom djelu. Kao sredstvo za tu uzvišenu svrhu 
označuje papa iznajprije odgajanje klera za savršeno 
življenje i hvali odlike dušobrižništva. A kako jedini 
kler ne može ovo djelo izvesti, zato moraju svi vjernici 
bez izuzetka poslužiti interesom Boga i duša. „Ako 
se u gradovih i selih zapovjedi Božje vjerno uzvrše, 
ako vjera bude u časti, sakramenti se često uzprimaju 
i sve se drugo uzpoštuje, što je od potrebe za kršćan¬ 
sko življenje, onda ne će više trebati odveć velikoga 

napora, da se sve u Kristu obnovi." Sva enciklika diše 
velikom apostolskom revnosti, da se sviet predobije 
za Krista i njegovu Crkvu; ona je pravo pastoralno 
pismo najvišega pastira, kojemu ništa nije više na srcu, 
nego dobro povjerenih mu vjernika. Jednostavne, žive 
opomene odaju srce oduševljeno i puno ljubavi. Posve 
je drugi ton, nego li onaj, što bi ga Leon XIII. uda¬ 
rao u svojih enciklikah: Leon XIII. gradio je sisteme i 
postavljao duboka teoretična prosudjivanja; Pijo X. 
jest praktični dušobrižnik, koji se trudi oko spasenja 
duša, kako je to radio i kao župnik i kao biskup. 
„Praktično djelovanje, to je zahtjev vremena, ali 
takovo, što se ravna po božanskih zakonih i zapovie- 
dih crkvenih, što počiva na slobodnom i otvorenom 
izpoviedanju vjere, što se očituje u djelih ljubavi svake 
ruke, bez obzira na se i na zemaljske probitke." 

Isti karakter kao prva enciklika nosi i druga mu 
okružnica od 2. veljače 1904., u kojoj on progla- 
suje izvanredni jubilej prilikom petdesetgodišnjice de¬ 
finicije Bezgrješnog začetka. Glavni razlog, radi koje¬ 
ga Pijo X. želi, da bi petdeseta jubilejska proslava 
definicije Bezgrješnog začetka Marijina opet potakla 
kršćanski sviet na vanrednu revnost, jest „Naša u Na¬ 
šoj nedavnoj okružnici izrečena želja: da se sve opet 
obnovi u Kristu." Zanosnom besjedom slavi papa 
Majku Božju kao moćnu posrednicu i zagovornicu 
svega svieta poradi njezina sudjelovanja u mukah i tje- 
skobah njezina Sina. „Kako Marija nadkriljuje svaki 
stvor, što se tiče svetosti i nutarnjega sdruženja sa 
Kristom, i kako ju je i sam Krist uzeo za družicu u 
djelu spasenja ljudi, to nam ona po pristojnosti (de 
congruo), kako kažu, zaslužuje, što nam je Krist za¬ 
služio po dostojnosti (de condigno), te kod dieljenja 
milosti dopada ju najglavnija uloga . . . Marija kao 
kraljica stoji svojemu Sinu o desnu kao najsigurnije 
utočište i najvjernija pomoćnica svim onim, koji su u 
pogibli, tako te pod njezinim vodstvom, okriljem i 
obranom ne smije nitko da se boji ili očajava." Stoga 
nema boljeg ni sigurnijeg puta k spoznanju i ljubavi 
Krista, nego što je Marija, i stoga sve svečanosti, što 
bi se posvuda pripravljale u čast neoskvrnjenoj Djevici, 
imale bi voditi k jednomu cilju: da se Isus upozna i 
uzljubi. Nutarnji duh, bez kojega vanjsko djelo nema 
niti vriednosti niti krjeposti, iznajprije se iztiče, i sve¬ 
jednako ima taj duh rieč u apostolskoj Pijevoj brizi za 
nutarnjim posvećenjem. 

Njegova treća okružnica od 11. ožujka 1904. 
prilikom trinaeste stogodišnjice Grgura Velikoga ogla- 
suje se istim glasom. Pijo X. izporedjuje vrieme Grgu- 
rovo sa današnjim i opisuje djelovanje toga velikog 
poglavara Crkve, koje si on hoće da uzme za izgled. 
Niekanje vrhunaravnog reda, veli papa, jest najveća 
zabluda našega vremena, koja za sobom vuče naj¬ 


pogubnije zablude, što su u opreci sa zdravim razu¬ 
mom i obaraju dobro ćudoredje. „Pa ipak nema spase¬ 
nja osim u Kristu. K njemu dakle mora da sve pohiti, 
iz njegovih ustiju da čuj.e rieči vječnoga života. On 
ostaje uviek ugaoni kamen ljudskomu družtvu." Stoga 
se opominju biskupi, da sa svom eneržijom iztiču 
vrhunaravni red: ,,i siromašnomu radniku i ljudem 
velikašem ovoga svieta, što ravnaju udesom naroda." 
A kao sredstvo za to preporučuju se osobito molitva 
i propovied. Iz božanske rieči crpale su golemu korist 
znanosti i umjetnosti, ćudoredje kako pojedinaca tako 
obilelji i družtva. „Ova dobročinstva mogao je da iz- 
kaže Grgur svojemu vremenu i potomstvu. To ćemo 
isto i mi postići, ako dobro, što ga imamo, revno 
sačuvamo, a ono, što je sišlo s pravoga puta, ako u 
Kristu obnovimo." 

Duboka i živa vjera govore iz ovih triju okru¬ 
žnica, koje bi htjele da sav sviet obnove u Kristu. 
Htio bi Pijo X. u svojoj apostolskoj revnosti obnoviti 
Crkvu Božju i tim, da ukloni neke zloporabe. Velika 
zloporaba vlada poimence u Italiji od toliko već vreme¬ 
na u crkvenoj muzici. Kao patrijar mletački imao 
je on toliko smisla za umjetnost, te je najrevnije poradio 
oko toga, da se u njegovoj pokrajini reformira crkveno 
pjevanje i crkvena muzika. I sada kao papa svrnu on 
odmah svoje oko na to. Njegov prvi motuproprio od 
22. studenoga 1903. posvećen je crkvenoj muzici. On 
daje posve odredjene propise, što odaju veliko stvarno 
poznavanje crkvene muzike. Da se u svu katoličku 
Crkvu uvede isti način pjevanja, odredi još Pijo kasnije, 
dokinuvši priješnje papinske odredbe, da se posvuda 
uvede tradicijonalno gregorijansko pjevanje, kako ga 
već godine njeguje benediktinska škola u Solesmesu. 
A odredjena je posebna komisija za izdavanje potreb¬ 
nih liturgijskih knjiga. 

Uvukle se zloporabe i u upravu. Tako je n. p. 
plaća papinskih činovnika bila veoma kukav¬ 
na; većim dielom bili su činovnici upućeni na takse, 
što se dobivale za sgotavljanje dokumenata. Iz toga 
proizilazila sad ova sad ona nepogodnost i zlopo¬ 
raba. Zato Pijo povisi plaću a odstrani naplaćiva¬ 
nje iz taksa, što je i svu poslovnu upravu puno ob- 
lakšalo. 

Štošta u upravi činilo se i suvišno. Pa stoga 
Pijo X. odredjuje odlučne preinake i u svojoj najbližoj 
okolini. A najvažnije jest, što je stopio kongregaciju 
oprosta i relikvija sa kongregacijom obreda. 
Učinio je to izdavši motuproprio od 28. siečnja 1904. 

Crkveni zakoni propisuju, da biskupi u stanovito 
vrieme obidju sve župe u svojih diecezah. Na ove 
kanonske vizitacije bilo se gotovo zaboravilo u 
rimskoj okolini, a i po svoj Italiji. Pijo X. kao biskup 
i patrijar izkusio je, od kolike su važnosti i potrebe 

ove vizitacije, pa stoga odredjuje, da se posvuda drže, 
ustanovljuje za to posebnu komisiju, koja će ga iz¬ 
vješćivati o radu tih vizitacija. Io disciplini klerika 
izdaje Pijo važne odredbe u jednom pismu na kardi¬ 
nala Respighija. 

Odavno se već osjećala potreba, da se crkveni 
zakonik uredi prema današnjim prilikam i potrebam. 
Pa i to uze Pijo X. u ruke, izdavši motuproprio o 
kodifikaciji kanonskoga prava, koja, ako 
se sretno izvede, bit će samo od najvećeg blagoslova 
po Crkvu. 

Na socijalne prilike Italije i na socijalno djelo¬ 
vanje talijanskih katolika mora naravno da iznajprije 
pane oko i pozornost jednoga pape. I Pijo X. pogle¬ 
dao je na to sa svom osbiljnošću. Svojim motupro¬ 
prio od 18. prosinca 1903. o socijalnom djelo¬ 
vanju katolika izdaje on za sve katolike stalna i 
mjerodavna načela, poimence daje upute za Italiju o- 
slanjajuć se na Leona XIII. i na instrukciju kongrega¬ 
cije za izvanredne crkvene prilike. I baš u zadnje da¬ 
ne bile su talijanske prilike predmet njegovu radu. 
Borba medju kršćanskimi demokrati i i konservativci 
nikako se nije htjela da primiri. Stoga Pijo X. dokida 
Opera dei Congressi izuzevši drugu skupinu, koja 
ima preko sebe pripreme za talijanske katoličke- sa¬ 
stanke, i stavlja sve djelovanje katolika na religijoznom, 
socijalnom i karitativnom polju pod vrhovno vodstvo 
talijanskog episkopata. Pijo se nada, da će tim do¬ 
krajčiti ta nesretna trvenja, poravnati prepirke u kato¬ 
ličkoj talijanskoj organizaciji i talijanske katolike u- 
jediniti.*) 

*) gadi prostora ne mogosmo danas donieti pismo kardinala 
državnog tajnika na talijanske biskupe, što po nalogu papinu izda- 


Veliku bol osjetio je Pijo X. u zadnje dane prve 
godine svojega pontifikata: prielom sa Francez¬ 
kom. U svojoj apostolskoj ljubavi htio je on, kako 
se to vidi iz službenih spisa, što ih je Vatikan objelo¬ 
danio, da u miru poravna prieporne tačke sa francez¬ 
kom vladom; ali nije mogao podnositi, da, kako je 
to dao po nunciju Lorenzelliju izporučiti ministru Del- 
casseu, „francezki biskupi budu jednostavni državni 
činovnici, posve odriešeni od veza, što po božanskoj 
ustanovi vežu katolički episkopat sa vrhovnom glavom 
Crkve." O kad bi ove u istinu apostolske rieči našle 
potrebna odziva u Francezkoj! 

Tako je godina pontifikata Pija X. bogata radom, 
bogata poticanjem, „da se sve obnovi u Kristu", bo¬ 
gata praktičnimi reformami, kakve ih iziskuje naše da¬ 
našnje vrieme. Odavno nije bilo nasljednika Petrova, 
koji bi bio odmah u prvoj godini svojega vladanja 
poduzeo tako goleme i zamašne reforme. Zadnja svr¬ 
ha svemu radu Pija X. jest uviek jedna ista: sve ob¬ 
noviti u Kristu. Pa kad eto stupismo u drugu godinu 
njegova vladanja, šta bismo drugo zaželjeli, nego da 
Piju X. dadne Bog, te doživi obistinjeno to svoje 
geslo: Instaurare omnia in Christo. 

I neka još vlada mnogo godina! 

no dokida Opera dei Congressi (izim druge skupine). Doniet ćemo 
ju u narednom broju, da se vidi „držanje Vatikana", kojemu „do¬ 
sta katolički" „Obzor" od 3. kolovoza u svojoj viesti „Pio X. i 
liberalni katolicizam" nagoviešta „reakciju liberalnog katolicizma, 
za koji — veli — sadanji papa kao mletački biskup nije tajio svoje 
simpatije: ali pod uplivom okoline počeo Pio X. postepeno zauzi¬ 
mati skroz nepomirljivo držanje." I tako još dalje, a baš uoči go¬ 
dišnjice izbora papina, ocrnjuje „Obzor" Pija X. kao čovjeka pre- 
vrtljivca, koji danas ovako, sutra onako misli i radi. Pa da se je¬ 
dan katolički svećenik oduševljava za takav list?! 


Prielom medju francezkom vladom i Vatikanom. 


Hod nadpisorn ,,la Rupture" (prielom) napisao je 
* grof Albert de Mun, član komore zastupničke i 
akademije francezke, o prielomu medju francezkom 
vladom i Vatikanom u listu ,,Croix“ ovaj značajni 
članak: 

,,Le coup est fait! Udar je izveden. Francezka 
nema više reprezentanta kod pape. To se nije vidjelo 
od vremena strahovlade. 

Combes prosljedjujući svoje zločinačko djelo na¬ 
nosi našoj zemlji tu sramotu i to poniženje. Delcasse, 
koji je prije tri godine izjavio u ime — kako reče — 
najveće katoličke vlasti, da bi taj prielom bio nepri- 
hvativa abdikacija, Delcasse vodio je protokol. Loubet, 
koji je prije tri mjeseca tvrdio, da za njegova vladanja 
Francezka nikada ne će prekinuti s papom, Loubet 


požurio se da podpiše ovu veliku kapitulaciju, pa je 
tad pošao da traži na ladanju odmor i zaborav, bez¬ 
brižan kao Pilat, kad si je oprao ruke. 

Katolici francezki ne će nikada zaboraviti imena 
i odgovornosti ovih ljudi. Sva trojica, prema stupnju 
njihove duševne smjelosti, sudjelovali su pri uroti; 
jer tu se doista radi o uroti, što ju treba u nekoliko 
rieči iznieti na vidjelo. 

U mjesecu svibnju, kad je ono izišao prosvjed 
sv. Otca pogledom na Loubetov put u Rim, napisao 
sam, da je republika hotimice uvriedila papu i da je 
uprav tražila razlog, kako da prekine s njim. 

Činjenica je opravdala ovo bolno predvidjanje. 
Prije petnaest dana, uoči parlamentarnih praznika, još 
se je to pritajivalo. Delcasse je oklievao: odazvalo posla- 

nika ne ukinuvši poslaničtvo. Combes reče, da će to 
u jeseni predložiti komori na odluku. Delcasse ne reče 
ništa. To je konac njegove diplomacije. 

Medju tim je stvar bila već pripravljena. U ovom 
načinu, spremati nedjela iz zasjede, prepoznajemo 
ruku framasonstva. 

Tek što se komora razpustila i tribina zaniemila, 
započinje djelo. Postupalo se kao obično: kleveta i 
lažna viest. Žurnalisti u Combesovoj službi navieštaju, 
da papa hoće decimirati francezki episkopat. Navode 
imena, označuju žrtve. Upleteni nadbiskupi i biskupi 
primorani su javno prosvjedovati, dementirati. Od sve 
te buke ostaju dva biskupa, što su s razloga kanon¬ 
skih izručena od pape kompetentnoj crkvenoj jurisdik¬ 
ciji. To je sigurno posve zakonito: to je pravilno izvr- 
šivanje duhovne vlasti. Ali zasjedno je djelo uspjelo: 
u duhove nepažljive i neuke ubacilo misao, da Pijo X. 
hotimice izazivlje vladu, da on hoće prielom i odkaz 
konkordata. To je prolog, a drama odmah započinje. 
Vjerska politika Combesova izbija tu u svoj svojoj 
punoći, smjesa mrzkog i smiešnog galikanizma, iskri- 
vljivanja i nizkog cezarizma, koja pod odielom jakobin- 
skim daje vidjeti habit seminarista. 

Dumay, koji kroz dvadeset i pet godina upra- 
vljajuć bogoštovnim odjelom sprema apostaziju Fran- 
cezke, pruža subvencioniranim dnevnikom potrebne 
tekstove. Organički se članci tu miešaju sa zaključci 
parlamenta, Ljudevit XIV. sudara se s Napoleonom. 
Čini nam se, da čujemo zakonodavce konstituante i 
svećenike prisizatelje od god. 1791. Ovi se ljudi u 
istinu smatraju sposobnimi stvoriti gradjansku konsti¬ 
tuciju klera: oni sanjaju o skizmi i o narodnoj crkvi. 

Njihovi se prijatelji tomu smiju. Clemenceau im 
se ruga i ljuti se: „To nije ono, što mi hoćemo! Prie¬ 
lom da, ali ne u ovom smislu." 

Combes je medju tim mudriji. On pušta, da mu 
se smiju, i djeluje. Što je do sredstva! Bitno je pre¬ 
kinuti, pa izići u mjesecu listopadu pred parlamenat 
sa gotovom činjenicom, iz koje će doista trebati po¬ 
vući posljedice. 

Ona dva dakle biskupa, kojih proces zapodjenulo 
već odavna s različitih razloga, pozvana su u Rim 
pred jedino sudište, koje im može suditi, a papin 
državni tajnik pozivlje ih, da dodju pod prietnjom 
kanonskih sankcija. 

Sad kliknuše naši kumovi iz zasjede: „Konkor¬ 
dat je prekršen!" U čemu? Kako? U kojem članku? 
Konkordat zajamčuje slobodno izvršivanje katoličke 
vjere. Slobodno izvršivanje! to će reći, mislim, da se 
duhovni autoritet njezina poglavara, što je jedan od 
njezinih bitnih uvjeta, može slobodno izvršivati. Ali 
ima tu članaka organičkih, zakon čisto gradjanski, što 
ga nikada nijedan papa nije pripoznao. Mislim, da 


jedan od njih zabranjuje biskupom izlaziti iz svoje 
đieceze bez dopuštenja ministra; poznam i drugi, koji 
zabranjuje nazivati ih inače nego gospodinom, te im 
nalaže, da nose civilno odielo. 

Tko uzima to osbiljno? Nitko, pa ni Combes ni 
Dumay. Ali trebalo je sredstvo, te se poprimilo ovo, 
i odmah odaslalo papi ultimatum. 

Ultimatum odaslan poradi čisto crkvene afere 
duhovnomu poglavaru religije od vlade, koja izpovieda, 
da religije nema, čini se doista malo bizarno. Kako 
da se to shvati? Delcasse, koji već deset godina uza¬ 
ludno traži sgodnu formulu, da sprieči turskomu sul¬ 
tanu klati kršćane armenske, ima ju odmah pri ruci, 
kad se radi o papi. Papa nema ni vojnika ni topova, 
nikakova vlast ne će posredovati, da ga brani. Na- 
pried dakle! I bez oklievanja pozivlju sv. Otca, da po¬ 
vuče natrag pisma i pozive, što su ih primila ona dva 
biskupa; ako ne... Ah, treba to čitati u objelodanje¬ 
nih dokumentih — ako ne, „vlada će francezka morati 
uzeti, da sveta Stolica ne mari više ' za odnose sa 
vlašću, koja izvršujući obveze konkordata (sic) ima 
dužnost da brani povlastice, što joj ih udielio kon¬ 
kordat." 

Je li dosta podpuno licemjerje ove vlade, koja 
se služi konkordatom, samo da potlači svećenstvo, 
a koja ga tobože brani, zahtievajuć od pape, da ostavi 
najočevidnija prava svoje apostolske službe? . 

Tu izbija komplot u svoj svojoj perfidnosti. Treba 
pod svaki način uvjeriti zemlju, da je papa, koji raz- 
kida konkordat. Poradi toga traže od njega, da učini 
ono, što dobro znadu da on učiniti ne može, a da 
se ne ogrieši o svoju dužnost: jer ovaj put ne može 
pofaliti, kao iza putovanja u Rim, da bi uzfalio udar. 

I nije uzfalio doista. U odgovor na ovaj čudni 
ultimatum, revendicira sveta Stolica, kako je to bilo 
neodklonivo, najkoncilijantnijimi izričaji duhovni auto¬ 
ritet papin: ona ustanovljuje, da joj ga konkordat 
posve zajamčuje; ona uvjerava o velikom interesu, što 
ga doprinosi podržavanju dobrih odnosa sa vladom 
republike." Odmah odgovara Delcasse, da su ovi od¬ 
nosi „voljom svete Stolice (sic) postali bez predmeta." 

Eto kako je u nekoliko dana, bez znanja Fran- 
cezke, bez diskusije, samo voljom Combesovom, su¬ 
krivnjom Delcasse-ovom i Loubetovom, narodnost, koja 
je bila kroz dvanaest viekova najstarija kći Crkve, 
danas ponižena u red poganskih naroda! 

Eto kako joj je prestiž, što ga je imala od svoga 
starog imena kršćanskog, uticaj, što joj ga ono osigu¬ 
ravalo nad njezinimi takmaci, njezino katoličko prven¬ 
stvo brutalno oteto, kako sad ostaje , slobodno polje 
Njemačkoj, Englezkoj, Rusiji, Italiji naročito, zavidnim 
našoj slavi i našim tradicijam! 

Izdajstvo je očevidno, o njem se ne varaju s onu 
stranu Rajne i Alpa. 

A hoće li u Francezkoj vidjeti barem jasno? Ne 
radi se više o vremenitoj vlasti, već je tu papin du¬ 
hovni autoritet bačen pod noge, a s njim i vjera ka¬ 
tolička, kojoj je on nuždan temelj. 

Sad će sliediti posljedice. Prielom sa papom na¬ 
vješćuje skoru razstavu Crkve i države, kao što grmlja¬ 
vina naviešta oluju. 

Sad treba da se katolici zagledaju u ovu očevi- 
dnost i prije svega da se pogledom na ovaj predmet 
razstave odreknu iluzija, kojih još mnogo ima. Neka 
čitaju osnovu zakona, o kojoj će se razpravljati 
buduće jeseni ili zime, i koju će predložiti komori 
Aristid Briand, jedan od najnotornijih socijalista parla¬ 
menta! a ta se osnova sastoji u četiri članka: Ne će 
biti više bogoštovnog proračuna. Crkve bit će iznaj¬ 
mljene onim, koji najviše pružaju. Razpela bit će od¬ 
stranjena sa svih javnih mjesta. Svećenici bit će pod- 
redjeni u svih činih svoje službe redarstvenom zakonu, 
koji će ih kazniti tamnicom svaki put, kad ih tko prijavi. 

Eto slobode,' što nam se pruža! Pa kako bi i 
bilo drugčije? Umišljamo li si, da će ljudi, koji se za- 
vjeriše razoriti kršćanstvo u Francezkoj, započeti oslo- 
badjati od svakih spona njegov kult, njegovu propovied 
i njegove svećenike? 

Ne. Režim, što nam ga spremaju, poznavala je 
Francezka od g. 1795. do 1798. On je doveo do že¬ 
stokog progonstva, do gromadne deportacije katoličkih 
svećenika, do smiešnih skandala gradjanske vjere. To 
je perspektiva, što nam ju otvara prielom vlade fran- 
cezke sa papom. 

Velim vlade francezke i tim hoću da dokrajčim. 
Predvideći borbe, što nas izčekuju, moramo da izjavimo 
naš odpor, da stvorimo neposredne resolucije. 

Ministri niesu Francezka: oni su samo njezini 
jednodnevni gospodari. Većina, što ih podržava, nije 
Francezka, ona je samo stranka, dapače još manje: 
politična koterija. Na očigled ove službene Francezke 
postoji katolička Francezka sa svojimi pravi i svojimi 
dužnostmi. Combes i Delcasse niesu govorili u nje¬ 
zino ime. Na njoj je sada da podigne svoj glas. Htio 
bih, da svi, što mogu da rade u ime svojih suze- 
mljaka: senatori, deputarci, savjetnici, generali, grupe, 
udruge i djela katolička, odašalju papi ne gubeći časa 
izričaj svoje nepokolebljive odanosti k svetoj Stolici, i 
da se sav kršćanski puk pozove, neka se priključi jav- 
nimi prosvjedi ovoj svečanoj manifestaciji vjere, poči- 
tanja i vjernosti. 

Loubet ne će više imati poslanika kod Vatikana, 
ali Francezka čuvat će svoju postojanu reprezentaciju 
kod pape. Tako će katolici sačuvati budućnost, saču¬ 
vavši čast i tradiciju svoje zemlje. “ 


Uz taj članak, što ga je sa tolikom živahnošću 
osjećaja napisao stari, umni pobornik katoličke stvari 
u Francezkoj, upravio je on kardinalu Merry del Valu 
sliedeću depešu, što ju priobćuje ,,Croix“: ,,U ime kato¬ 
ličkog pučanstva, što ga imam čast reprezentirati, 
prosvjedujem energično proti prielomu sa svetom Sto¬ 
licom, što je nametnut Francezkoj od njezine vlade, i 
molim Vašu Uzoritost, da prikaže svetomu Otcu počit- 
ljivu izjavu naše nepokolebljive vjernosti." 

Podroban izvještaj o prielomu diplomatskih od¬ 
nosa medju Vatikanom i francezkom vladom donosi 
„Osservatore Romano". Mi iz toga članka poradi 
njegove vrlo velike važnosti i da naše štioce tačno 
uputimo u stvar, donosimo najglavnije: 

Više puta, naročito u posljednjih mjesecih, izja¬ 
vili su članovi francezkog kabineta namjeru, da se 
postepeno dodje do prieloma odnosa sa svetom 
Stolicom. Odlučan korak na ovaj put bio je odazov 
poslanika iz Rima. Napokon je francezka vlada našla 
izliku, da prekine s papom, u pismih, što ih je papa, 
izvršujuć dužnost, koja mu nadleži, upravio na biskupe 
lavalskog i dijonskog. Unatoč tumačenjem i dobrostivoj 
dispoziciji sv. Stolice pomisli vlada, da je nadošao 
momenat sgodan za izjavu prieloma diplomatskih od¬ 
nosa. Na kojoj je strani pravo, pokazat će nam očito, 
tačno i podrobno iznesene činjenice. Da je sveta Sto¬ 
lica dopustila publikaciju ovih dokumenata, što bi ih 
ona, pogledom na delikatnost predmeta, voljela bila 
pridržati tajnimi, odgovorni su oni, koji tu publikaciju 
učiniše neuklonivom. 

Proti lavalskom biskupu Geayu stizale su već 
od prvih dana njegova episkopata na svetu Stolicu 
težke obtužbe naravi čisto crkvene i nimalo u savezu 
sa političkimi ili vjerskimi pitanji, što pokreću Fran¬ 
cezkom. Iztraga odredjena proti njemu izniela je takove 
rezultate, da je sv. Otac htio, neka bi posredovanjem 
svete kongregacije svetog Oficija (Docuin. I.) pomenuti 
biskup primio savjet, da se smjesta odrekne svoje 
dieceze, pošto je nesposoban, da u njoj sa autorite- 
tetom i uspjehom upravlja. Tim načinom bio bi on i 
sebi i svetoj Stolici prištedio neugodnost skandaloznog 
procesa, a u drugu ruku mogao je bio spasti svoju 
čast, da je izjavio umjestan razlog svojemu odreknuću. 

Biskup iznajprije primi taj savjet (Doc. II.), ali 
neposredno zatim stavi on uz svoje odreknuće uvjet, 
da ga premjeste u kakovu drugu diecezu, pa makar i 
u posljednju u Francezkoj, kako reče. Činjenice impu¬ 
tirane biskupu Geayu niesu proizlazile iz potežkoća 
lokalnih ili spoljašnjih, nego iz razloga intimnih i lič¬ 
nih, i baš poradi toga bilo je nemoguće primiti uvjet, 
što ga je on stavio. 

Ona dugotrpnost, što karakteriše Crkvu, a i nada, 
da će budućnost dati zaboraviti prošlost, ublaživala 
je svetu Stolicu kroz četiri godine. Ali ta dugotrpnost 
i ta nada bile su uzaludne; imputacije pak postadoše 
tako presantne, da njihov zamašaj nije mogao uma¬ 
njiti dolazak i kratak boravak Geayov u Rimu g. 1900., 
niti dopustiti svetoj Stolici, da ih odsudi kako bi tre¬ 
balo. Kongregacija svetog Oficija poruči biskupu na¬ 
novo po nalogu sv. Otca 17. svibnja ove godine 
(Doc. III.) prije dani mu savjet, primietiv, da će, ne 
odreče li se biskup u roku od jedan mjesec dana 
svoje dieceze, sveta kongregacija biti prisiljena pro- 
sliediti proces, sliedeći držanje svetih kanona. 

Biskup si je dopustio predložiti ovo po svojoj na¬ 
ravi vrlo delikatno pismo francezkoj vladi, a ova notom 
od 3. lipnja (Doc. IV.) zatražila, da se to pismo po¬ 
vuče natrag, predmnievajuć, da sveta kongregacija 
hoće svrgnuće biskupovo, ako se on ne odrekne tie- 
kom jednoga mjeseca. 

Sveta Stolica u depeši upravljenoj na apostolskog 
nuncija 10. lipnja (Doc. V.), od koje je dobio kopiju 
Delcasse, požurila se, da stvar najobsežnije iztumači, 
izjavivši, da rieči progredi ad ulteriora, što'su bile 
u pismu od 17. svibnja kao i u predjašnjem od 27. siečnja 
1900., prema zasebnoj terminologiji kongregacije svetog 
Oficija, ne znače svrgnuti biskupa sa njegove časti, 
ili mu nametnuti kakovu drugu disciplinarnu kazan, 
već jedino podložiti ga redovitom procesu u formah 
svetih kanona. S toga razloga sveta kongregacija u 
pomenutom pismu veli jednostavno drugimi riečmi 
biskupu, da će, ako ne posliedi u roku od mjesec 
dana dobiveni savjet, odreći se odmah, biti pozvan 
u Rim, da se obrani i opravda. Uspije li to biskupu, 
to će sveti Otac biti sretan proglasiti ga nevinim, ali 
u slučaju svrgnuća ili spontanog odreknuča, držala 
bi se sveta Stolica skrupulozno konkordatnih dis¬ 
pozicija. 

Ova tumačenja kao da su zadovoljila g. ministra, 
barem nije na njih bilo odgovora, te je sveta Stolica 
pravom držala, da su primljena. U ostalom nuncij je 
u više navrata upozorivao i pod sadašnjim i pod pri- 
ješnjim kabinetom francezku vladu na žalostno stanje 
dieceze lavalske, zahtievajući postojano, da se tu upo¬ 
trebi uztuk. Posljednji je put o tom govorio 19. siečnja 
sa Dumayem, upraviteljem odjela bogoštovnog. 

Medju tim je biskup Geay upravio 24. lipnja 
pismo na papu (Doc. VI.), u kojem ne aludirajuć na 
pismo od 17. svibnja naviešta svoj dolazak u mjesecu 
listopadu, pošto još nije, kako veli, sabrao sav Petrov 
novčić, što ga želi lično donieti, i jer ga mora pratiti 
jedan kanonik njegove katedrale, mgsr. Chartier, starac 
od šestdeset i pet godina. Odgovor na ovo pismo čita 
se u Doc. VII. Biskup odgovori sa Doc. VIII., i ko¬ 


načno mu kardinal državni tajnik pismom od 10. srpnja 
(Doc. IX.) saobći nalog sv. Otca i svete kongregacije, 
da se nadje u Rimu 20. istog mjeseca, pridodavši 
sankciju, što je običajna u nalik slučajevih i oprav¬ 
dana osbiljnošću dužnosti posluha, t. j. suspenziju 
ipso facto, a bez potrebe daljne izjave, ab exercitio 
ordinis et jurisdictionis; sankcija, koja u ostalom 
vriedi samo u slučaju odpora i mora pasti samom či¬ 
njenicom poslušnosti. Ovim pozivom, skladnim sa tu¬ 
mačenjem, što je dano francezkoj vladi, pozvalo bi¬ 
skupa u Rim jedino zato, da dadne račun o svojem 
vladanju i da se opravda, ako je to moguće, od tež- 
kih obtužba, što su na nj pale. 

To je dakle na stvari biskupa lavalskog, a nalik 
je slučaj biskupa dijonskog Le Nordeza, u čijoj bisku¬ 
piji bilo tolikih nereda, da su se mladi bogoslovci 
opirali primiti iz njegovih ruku svete redove, te volješe 
biti protjerani iz sjemeništa. Kardinal državni tajnik 
obaviesti depešom od 10. ožujka (Doc. XII.) nuncija, 
da biskup dijonski ima odgoditi sveto redjenje do 
nove odredbe. Nuncij Lorenzelli javi to biskupu . 
11. ožujka (Doc. XIII.), ovaj priobći nuncijevo pismo 
vladi, koja ga proglasi ništetnim u svojoj noti od 
15. srpnja (Doc. XVII.), jer da je tobože u svojoj bit¬ 
nosti protivno konkordatnom paktu, a što se tiče forme, 
da nuncij nema pravo dopisivati izravno sa biskupi 
francezkimi. No jedva je nuždno dokazivati, da nije i 
ne može biti konkordatu protivna jednostavna mjera 
obzirnosti, zahtievana prilikami, koja ne nosi sa so¬ 
bom nikakove kazni, a koju je i sam biskup Le Nor- 
dez pripoznao podpuno pravednom i oportunom. Da 
nuncij konačno ne može dopisivati izravno sa biskupi 
francezkimi, to sveta Stolica nije nikada pripustila i 
nije se doista toga propisa nikada držala. 

Biskupa pozvalo (Doc. XIV.) u Rim, da se oprav¬ 
da, i on odgovori, da će doći koncem mjeseca lipnja 
(Doc. XV.), ali čitav mjesec lipanj minu uzaludno, a 
tad mu kardinal državni tajnik odposla 9. srpnja nalog 
sv. Otca (Doc. XVI.), da u roku od petnaest dana 
dodje u Rim pod prietnjom suspenzije latae senten- 
tiae ab exercitio ordinis et jurisdictionis. Kao 
biskupu lavalskom, tako i msgr. Le Nozdezu bilo se 
zaprietilo prietnjom suspenzije samo u slučaju neposluha 
papinu nalogu. Ovo pismo dojavi biskup Le Nordez 
francezkoj vladi, kako on kaže, primoran na to od 
same vlade; on odgovori kardinalu državnom tajniku 
19. srpnja (Doc. XVIII.); kardinal mu odvrati 22. srp¬ 
nja (Doc. XIX.). Francezka vlada u svojih oštrih notah 
(Doc. X. i XX.) proglasuje ništetnim pismo od 11. ožuj¬ 
ka, što ga je nuncij poslao biskupu dijonskom, i 
traži, da se natrag povuku listovi poslani od kardinala 
državnog tajnika, t. j. onaj od 9. srpnja biskupu dijon¬ 
skom i listovi od 2. i 10. srpnja biskupu lavalskom. 

Vlada uzima postupak sv. Stolice sa biskupom laval- 
skim i dijonskim atentatornim na pravo vlasti, sa kojom 
je sveta Stolica podpisala konkordat, i protivnim samo¬ 
mu konkordatu. No u prvom redu, izporedimo li kako 
treba konkordat i ono, što se zove organički članci, 
što su unilateralni spis francezke vlade, i proti čemu 
je sveta Stolica vazda prosvjedovala, to ćemo lako 
dokazati netačnost vladine prosudbe; jer nije moguće 
iznaći protuslovlja ma kakova medju pomenutimi pismi 
i ijednim člankom konkordata (Doc. XXII.). 

A težko je shvatiti, kako francezka vlada logično 
može zaniekati svetoj Stolici pravo svjetovati kojemu 
biskupu, da se odrekne svoje dieceze, ili da mu za¬ 
brani iz obzira mudrosti, što ih diktuju prilike, koji 
čin njegove službe, ili prizvati ga u Rim pod pri- 
mjerenimi sankcijami, da se opravda od težkih ob- 
tužba, dok si ona, vlada, bez ikakova prije sporazuma 
sa svetom Stolicom prisvaja pravo ukinuti biskupom 
plaće, na koje je obvezana 14. člankom u konkordatu. 
U drugu ruku, povući natrag odposlane listove značilo 
bi, da je autoritet papin nad episkopatom francezkim 
podredjen miloj volji vlade. To bi bilo kompletno 
napuštanje papine vlasti nad biskupi francezkimi. Papa 
je bio u absolutnoj nemogućnosti popustiti na ovaj 
zahtjev vlade, a da ne pomanjka proti misiji, što mu 
je od božanskog Odkupitelja povjerena nad čitavom 
Crkvom. 

Ovo je dakle sveta Stolica dala razumjeti u kon- 
cilijantnih i dobrohotnih odgovorih na francezke note 
od 23. srpnja (Doc. XI. i XXI.), pokazujuć se takodjer 
koncilijantnom produžiti rok obojici biskupa u svrhu, 
da oni medju tim podju u Rim, da se opravdaju. Ona 
zapita, bi li vlada u slučaju, da oni odbiju doći u 
Rim, ili ako ne uspiju opravdati se, bila voljna spora¬ 
zumjeti se sa svetom Stolicom u svrhu, da se previdi 
uprava dieceze. Sve je bilo uzaludno (Doc. XXIII. i 
XXIV.). Povjest će reći, da je vlada francezka prekinula 
viekove stare diplomatske odnose sa svetom Stolicom, 


jer je ova, izključivo kompetentna u tom pogledu, iza 
kako je obaviestila o tom samu vladu, pozvala dva 
biskupa, da se opravdaju od težkih obtužba, kojimi 
su bili obterećeni. 

Tako oficielni komentar, koji očevidno dokazuje, 
da je krivica na francezkoj strani. Iz navedenih pisama 
svete Stolice, poimence iz pisma kardinala državnog 
tajnika nunciju Lorenzelliju, što je bilo odredjeno za 
Delcassea i u priepisu bilo mu dostavljeno, jasno se 
vidi, da Rim nije nipošto namjeravao prelomiti sa fran- 
cezkom vladom. A sve baš protivno u spisih francezke 
vlade, što su kao izazivali. Combes je hotio prielom 
i tjerao je samo prema njemu sa svimi sredstvi. I 30. srpnja 
bio je podpisan od francezke vlade taj željeni prielom. 
Šta će biti sada ? Combes će sigurno tjerati još dalje. 
Goni ga mržnja jednog apostate. Ići će za tim, da 
uništi Crkvu u Francezkoj. Ukinut će konkordat, raz- 
stavit će državu od Crkve. I tad će započeti borba na 
život i smrt. Hoće li francezki katolici odoljeti u borbi? 
Veoma je liepo, da ovih dana velike množine francez- 
kih katolika, i muževi, pohadjaju crkve i pjevaju „Parče, 
Domine". Ali to još nije dosta. Uz Ora mora da stane i 
Labora. Francezki katolici morali bi već jedanput 
da započnu sa katoličkom političnom strankom u saboru. 

Zaključujemo ovaj naš expose činjenica pobjedo¬ 
nosne jasnoće viešću, što ju donosi francezki ,,Figaro“: 
Kardinal Merry del Val rekao je u razgovoru sa je¬ 
dnom poznatom mi ličnošću o aferah sa francezkom 
vladom medju ostalim ovo: 

„Mi smo se borili i opirali, jer je trebalo sačuvati 
episkopatu njegov karakter dostojanstva. I u tom nie- 
smo mogli popustiti. Nikakovi ljudski obziri niesu 
mogli prevagnuti, a još manje pitanje novčano. Novčić 
sv. Petra bit će možda oskudniji, to je istina ; ali Bog 
će previdjeti na drugi način. Trebalo je spasti jedno 
načelo. Mi smo to učinili, i naša je savjest mirna." 




In excelsis. 

Dojam s mojih primicija 16. kolovoza 1904. 
Spjevao F. J. Markušić. 


IKo plašno ptiče, koje majke nema, 

^ Za tavne noći, noći izmorene; 

I kada tužno u grmiću dr’jema, 
Netko je rukom pomilovo mene. 

I bješe meka ko gjul ružin-cv’jeta, 

I topla bješe ko sestrine grudi, 

I odvede me put mističnog sv’jeta, 
Gdje svakim časom samo zora rudi. 


To bješe mjesto rajskog tamjanika, 
Gdje ruža cvate, a lijer ne zebe — 

Ja stadoh Božjeg pokraj žrtvenika 
I htjedoh slavit i — izgubih sebe. 

I sve sam drhto kraj l’jera i ruža, 

Kad angjel pruži kadila u cv’jeću, 

Da palim žrtvu — i triput ga pruža, 

I triput rekoh: ne smijem i ne ću. — 

I seraf na me ražljuti se strašno 
I imagjaše čelo ko i žaru, 

A ja tek onda pred Otajstvom plašno 
Prosipah tamjan svetom po oltaru. 


I tamjanov se milmir nebom svija 
Uz ahord topli žica nebesnijeh ; 

I popadaše serafi do tlija 
Ko nikad prije ruku sklopljenijeh. 


I moje silno treptale su grudi — 

Al’ nemoj, Oče, gledati me strogo! 
Već ti i meni i angjelu sudi, 

I — mogoh li se otet ii ne mogoh? 


Župnik Damjanić. 

Pripoviest iz hrvatskog svećeničkog života. Piše Eugenija Šah. 
(Nastavak 3 .) 


podmukla, mrka listopadska noć nadvukla se nad 
zemlju. Nizki oblaci zastirali su nebo, a napokon 
se silnim pljuskom spustila kiša, i oštar vjetar uzeo 
lomiti zrakom. U župskom dvoru mjesta S. svietlila 
se jošte dva prozora, premda bijaše ura na crkve¬ 
nom tornju odkucala već jedanaest i po. Bijahu to pro¬ 
zori župnikove sobe, u kojoj je on još radio na nekom 
književnom djelu. Bijaše to obično njegov večernji po¬ 
sao, što bi ga on znao protegnuti i do kasno u noć, 
dočim ga je zora često već našla u izvršivanju koje 
dužnosti njegova svećeničkog zvanja. Radina, postoja¬ 
na njegova priroda nije poznavala potrebe, da se iz po¬ 
dručja svojega djelovanja lagodno spušta u mekane sloje¬ 
ve udobna odmora, zabavnih raztresenja i promjena, što je 
toli nuždno Ijudem, koji u radu nalaze samo neumolni 
uvjet svoje eksistencije, a ne smisao i čar života. Osim 
kratke dnevne šetnje — a i tu bi često poradi kakova po¬ 
sla propustio —- bijaše mu promjena u radu sav odmor 
i sva zabava. U njemu nije drhtao nemir modernoga 
čovjeka, ona neodoljiva težnja za nečim, što razigrava 
živce i razbudjuje duh. 

Sjedeći za pisaonikom, što ga razsvjetljivaše oniz- 
ka svjetiljka, zaduben u svoj rad, nije zamietio, kako 
vrieme odmiče, i kako težke kapi kiše udaraju o staklo 
prozora. Negdje u dvorištu zalaje sada pseto, a na kuć¬ 
nih vratih povuče netko silno za zvono. Župnik se 
trgne, pokroči k prozoru osluškujuć. U to zamnije zvo¬ 
no i drugi put. „Sigurno za izpovied," pomisli župnik. 
Zamalo odjekne hodnikom težak korak, a u sobu za¬ 
viri čupava glava župnikova sluge. „Što je, Janko?“ 
upita Damjanić. „Od gospodina učitelja Kontarića došlo 
dvoje čeljadi moliti, da bi se velečastni potrudio po¬ 
radi izpoviedi i pričesti. Gospodinu provalila krv na 
usta; vele, da ne će dočekati zore. Pitao sam, bi li g. 
kapelana htjeli, ali bolestnik želi gospodina župnika." 

„Odmah, spremi se da podješ sa mnom!" 

Sluga izčezne, i zamalo stupao je župnik noseći 
svetu poputbinu kroz noćni studeni mrak. Iz težkih 


oblaka pljuštala kiša, a vjetar ju sa šumom i bukom 
zavitlavao u bičeve, što su muklim hukom udarali o 
zemlju i zasiecali prolaznikom u lice i -ledja. Dobar 
četvrt sata morao je župnik hoditi, vitlan tom oluji- 
nom, sa svojim pratiocem, dok je dospio do Kontari- 
ćeva stana. Bila to nizka, prizemna kućica, iz koje se 
na dva prozora sipalo mutno, drhtavo svjetlo, a iza 
bielih zastora opažalo se gibanje sjena. Sluga udari 
nekoliko puta rukom o vrata, što ih raztvori služkinja 
sa svjetiljkom u ruci, i povede župnika u sobu, gdje 
je ležao bolestnik. Bliedo, mrtvačko njegovo lice mal¬ 
ko oživi, čim je ugledao župnika i nebesku okrepu, 
što mu ju nosio. Do kreveta stajaše njegov šurjak tr¬ 
govac Šporčić sa svojom ženom, dočim je Kontarićka 
stajala podalje sa liečnikom, koji joj davaše upute. Iz 
druge sobe dopirali djetinji glasići izpremiešani plačem. 
Župnik pristupi krevetu, dočim se liečnik, praćen od 
Kontarićke, udalji, a trgovac se do iza izpoviedi ukloni 
sa ženom u drugu sobu. Kad je župnik obavio uz bo- 
Iestnika svete obrede, budne ovomu lakše. Njegovo lice 
poprimi smiren, spokojan izraz, premda se ona crta, 
što naviešta skoru smrt, sve oštrije izticala. I govor je 
izlazio sada krepčiji, razgovjetniji. 

„Kako da Vam zahvalim, velečastni gospodine," 
govoraše on polagano župniku, koji je sjedio uz bo- 
lestnikov krevet, tihim, ali dosta jasnim glasom, „na 
velikoj dobroti, što mi ju eto izkazaste, potrudiv se u 
ovoj ružnoj noći k meni, da mi nebeskom utjehom 
ublažite boli. Bojao sam se doista, hoćete li moći i 
htjeti u toj olujnoj noći —“ 

„Sveta dužnost svećenička, prijatelju dragi," upa¬ 
de župnik, „ne pita, je li dan ili noć, sja li sunce ili 
pljušti li kiša; ona nas zove, a mi slušamo njezin glas." 

„Ah, da, Vi plaćate dužnosti prevelik često danak, 
pretežke žrtve." 

„Koje nam ipak nisu tako težke, jer nam ih po¬ 
maže izpunjavati Ljubav, naime Bog." 




Župnik Damjanić, 

„Ah, znam — osjećam — još čas, i pognut ću 
glavu svoju pred Njim. Ne žalim da umirem poradi 
sebe — ne — ali moja žena, moja djeca, ah, djeca 
moja!" Zajeca bolestnik, i oči mu se uduboše, a lica 
kao da su sve većma upadala. 

„Ne brinite se, prijatelju! Promisao Božji ne će ih 
zapustiti. Imajte pouzdanje u neograničenost one otčin- 
ske Ljubavi, koja Vašu djecu ljubi još daleko više, 
nego Vi sami, i koja će se brinuti za nju i u daleko 
većoj mjeri, nego što biste se Vi kao otac mogli po¬ 
brinuti. Usadite si ovu utjehu’ i nadu duboko u srce!“ 

„Hvala! hvala!" dahnu bolestnik, a tada nastavi, 
i bilo je vidjeti, da se u njem nešto silno talasa, 
„velečastni, jednu želju — molbu — ne odbijte mi —“ 

„Sto želite, prijatelju?" 

„Obećajte mi, da ćete paziti na moju djecu, da ćete 
se zauzimati za njih. Mati im je slaba, ne će ni ona dugo, 
šurjak ima vlastitu obitelj. Obećajte mi, velečastni!" I on 
prihvati svojom znojnom, hladnom, izsušenom rukom 
ruku župnikovu stisnuvši ju svojom posljednjom snagom. 

■ „Hoću, prijatelju, hoću. Obećajem Vam, pazit ću 
na Vašu djecu, zauzimat ću se za njih." 

„Hvala!" izusti bolestnik, i glava mu klone du¬ 
blje u jastuk. Lice njegovo poprimi mučenički, patnički 
izraz, prsa mu se počeše silno nadimati, i kaplje znoja 
prosinuše mu na čelu. „Velečastni," prošapta on opet, 
a oči mu se ustrmiše u jednu tačku. Župnik se nagne 
sasvim k njemu, tako da mu je suhi i vrući dah bo- 
lestnikov, prociedjen onim vonjem, što izlazi iz iztru- 
nulih već organa ljudskih, udarao u lice. „Velečastni," 
šaptaše bolestnik, „ja mislim, da će oni, što me okle- 
vetaše, i oni, što me kazniše poradi — no poradi mo¬ 
jega uvjerenja — trpjeti ili na ovom ili na onom 
svietu." 

„Prepustimo to Onomu, koji veli: »Osveta je moja, 
ja ću ju vratiti.« Mi ćemo se moliti za njih, da im 
Bog oprosti i da im bude milostiv, zar ne, prijatelju?" 

„Da, da, imate pravo, imate pravo," dahnu bo¬ 
lestnik i zaklopi oči. Na ormariću je gorjela svjetiljka 
mutnim i bliedim svjetlom i obasjavala njegovo oba¬ 
mrlo, kao voštano lice. Ležao je nepomično, samo 
naglo dizanje grudi odavalo je da žive. Najednom se 
pridigne, nagne se preko kreveta, a gust mlaz crne, 
usirene krvi poškropi sutanu župnikovu, koji ga bijaše 
jednom rukom obujmio, a drugom mu podržavaše gla¬ 
vu, i bielo tlo, uz kratke izprekidane, težke jecaje. Kad 
je prestao taj — kako ga liečnik naviestio — po¬ 
sljednji napadaj, položi župnik bolestnikovu glavu na¬ 
trag na jastuk, a bolestnik osta nepomičan i ukočen, 
samo mu vjedje još lako podrhtavahu. Župnik uze mo¬ 
liti molitve umirućih, dok prisutni poklekoše, a odajom 
prodrhtavaše samo tih glas župnikov i prigušeni jecaj 
bolestnikove žene. 


Van se već razprostirala siva maglovita svjetlost 
jesenskog dana, kad je župnik ostavio kuću mrtvaca. 
Stupajući cestom prema crkvi osjetio je, kako ga pod- 
lieva mrzlina i vlaga. Sva okolina bijaše nekako pusta 
i turobna. U zraku lebdili niemo gusti, mrtvi hlapovi, 
nad blatnom se cestom povlačila magla i dizala se be¬ 
no i polagano u vis kao težka sumorna misao. Nao¬ 
kolo stršilo golo granje drveća, na kojem gdjegdje još 
zaostao po koji žuti svenuti list. Samo je iz dimnjaka 
sukljao dim, a inače se nije opažao razbudjaj života. 
Bijaše, kao da na toj jesenskoj prirodi počiva dah 
grobnoga mrtvila. 

Zaduben u misli došao je župnik do crkve, u 
koju je unišao, da odčita svetu misu. Sat kasnije sjedio 
je, blied i sumoran, u svojoj sobi, zajutarkujuć i razgo- 
varajuć s majkom, koju ju je iza ujakove smrti uzeo 
k sebi. Dok majka razgovarala sa sinom, koji joj pri¬ 
čao o smrti Kontarićevoj, unidje sluga i donese poštu, 
izmedju nekolicine listova i novina upade odmah žup¬ 
niku u oči omot ovećeg oblika, „služben" spis. Raz- 
tvoriv i preletjev ga okom probliedi zeru jače, što ma¬ 
terinu oku ne izbježe. „Šta je, sinko? Ti si nekako 
probliedio uz to pismo? Da nije što neugodno?" U 
prvi čas župnik ne odgovori. Zatim, pročitav još je¬ 
dnom spis, složi ga odlučnim kretom i staviv ga natrag 
u omot reče mirnim, tek nešto zastrtim glasom, u ko¬ 
jem je samo uho materino moglo razpoznati prizvuk 
uzbudjenosti: „Istina, da mi nije ugodna viest, ali — 
kako Bog hoće! Znaš, majko, da sam po pravu još 
uviek samo upravitelj ove župe, i mogu me premjestiti, 
i premješten sam odavle u Posavinu, u selo V. 

„Ah! premješten!" kliknu starica. 

„Da, i za četrnaest dana valja nam poći." Žup¬ 
nik se digne, a mati poznavajuć svojega sina znala je, 
da je tuj sada svako daljno pitanje i svaka opazka ili 
diskusija o tom predmetu izključena. Ona uze šutke, 
drhtavimi rukami, pospremati stol, dočim se župnik, 
pokupiv pisma, odputi u svoju uredovnu sobu. 

Popoldašnje sunce mjeseca studenog, što se o 
podne slavodobitno protisnulo kroz sive oblačine, iz ko¬ 
jih je jutrom padala kiša, plovilo je već u susret pr¬ 
vim sjenam sutona. Pred župskim dvorom stajala sgr- 
nuta svjetina, glava do glave, muževi, žene, starci, dje¬ 
ca, čekajući, da svojemu obljubljenom župniku, koji 
ih je taj čas imao da ostavi, doviknu posljednji s Bo¬ 
gom! Svi su žalili za njim, svi. I one, kojim je nje¬ 
gova rieč u crkvi dopirala u dušu kao putokaz Božji, 
padala na srce kao rosa nebeska; i one, koji su 
mu skrušenim srcem šaptali svoje griehe i svoje boli, 
koji su iz njegovih ruku primali utjehu i okrepu ne¬ 
besku; i one, koji su u njem nalazili najsdušnijeg i 
najmudrijeg savjetnika u svojih javnih i privatnih stva- 
rih, najpožrtvovnijeg prijatelja u svakoj neprilici i ne- 

volji; i one, koji nikada nisu uzaludno pokucali na 
njegova vrata poradi milostinje; i one dapače, koji 
su kadgod imali čuti koju osbiljnu i priekornu, da i 
oštru, ali uviek s najplemenitijom namjerom izrečenu 
rieč; a i tu djecu, kojoj je od njega prsilo milovanje, 
osrriieh, opomena, pohvala; — svu, svu tu šaroliko iz- 
premiešanu gomilu- prodrhtavalo je jedno jedinstveno 
čuvstvo: duboka, iskrena žaoba, što ih on mora da o- 
stavi. Ta se žaoba izražavala u njihovu šapatu, žamo¬ 
ru, razgovoru, u njihovih očijuh i na njihovih licih, u 
čitavom bruju, što se talasao nad ovom uzbibanom 
množijom. Sad kao jednim udarom sve utihnu, svači¬ 
je se oči uprieše u kućna vrata, na kojih se pojavi 
župnik Damjanić sa staricom majkom. Svjetina se kao 
dogovorno jednim mahom razmakne u dva reda, a on 
časak zastane zaokruživ dugim, dubokim pogledom to 
svoje stado, što ga ostavlja sada, nakon što je šest 
godina proboravio med njim. Svjetinom zavlada tiho- 
ća i mir kao na groblju, bi rekao, da nitko ni disao 
nije. Župnikovim se licem prolila bljedoća, ali sa izrazi¬ 
tog čela odsievao je onaj odlučni, granitni mir čovjeka, 
koji je samozatajno položio svoj život na oltar jedne 
uzvišene ideje. Niemo je plovio njegov pogled po toj 
svjetini, i moralo je biti nešto milo i utješljivo, što je 
čitao sa tih tolikih starih i mladih lica, jer mu u oči¬ 
juh zablista nešto vlažno i sjajno, kao odraz sunčanoga 
svjetla, kad se lomi u drhtavoj kaplji. 

On je čitao sa svačijeg lica — ljubav. 

Bijaše to uzdarje za ono, što je on polagao na 
oltar svojega zvanja, uzdarje sjajnije od slave, od bo¬ 
gatstva, od vlasti. 

Njegovo srce zakuca onim svetim, velebnim ku- 
cajem, kojim ono kuca, kad ljudska duša srkne tračak 
bistrice vode na vrutku božanstvenih osjećaja. 

I on prousti sred ove nieme tišine: n S Bogom, 
moji mili i nezaboravni župljani! Hvala vam na lju¬ 


bavi vašoj! Bog vas blagoslovio! Sjetite se mene kad¬ 
god u molitvi i ostanite dobri katolici i čestiti Hrvati!" 

Stajao je visoko uzpravljen, dok je ovo govorio, 
sa onim osbiljnim i blagim izrazom na licu, što mu 
bijaše svojstven. Sa sunčane plohe, što je zamirala 
na zapadu, padao je posljednji odsjev na njegovo lice 
i odražavao se u očijuh zlaćanim sjajem. Sve oko 
njega i na njemu kao da je blistalo od toga sjaja. 
Kao da je iz njega izbijala intimna tragedija duše po¬ 
put zlatna leptira, što se uzdiže sa tamna zemaljskog 
tla u sjajnu visinu neizmjerja. 

On zamahne rukom i pokroči napried, a uza nj 
stara mu mati, zastiruć si pregačom oči, i sad prova¬ 
li iz množije poput silne bujice sve ono časkom pri¬ 
gušeno čuvstvo, što je drhtalo u srcu ove svjetine, i 
zabruji kao šum zapjenjenog valovlja. Zrakom talasali 
jecaji, drhtao plač, zamnievali poklici. Sve se tiskalo, 
rivalo, guralo, da uhvati župnikovu ruku, da ju stisne, 
da ju poljubi. Žene zaokupiše staru Damjanićku vode¬ 
ći ju do kola, što su čekala podalje uz druge kočije, 
u koja već posjedali oni, što htjedoše izpratiti župnika 
do željezničke, tri četvrta sata od mjesta udaljene 
stanice. Starica se smjesti u kola, a za njom se uzpne 
na njih župnik. Kočijaši zamahnuše bičem, ošinuše 
konje, koji pojuriše, i ciela povorka pohrli napried. 
Župnik, okrećuć se na narod, pozdravljao je šeširom, 
a odzdravljalo mu zamahom ruku, maramica, šešira, 
kapa, i zračni talasi nosili za njim poklicaje, što su 
zamirali u daljini kao izprekidani akordi kakove gla- 
sbe, i gubili se negdje visoko u nedostupnoj visini ne¬ 
beske pučine. 

Svjetina je gledala i mahala za koli, dok joj iz- 
čeznu iz vidokruga i posljednji točak, a bijaše to u 
čas, kad je zlatni sunčani odsjev na zapadnom nebo- 
sklonu zastrla blieda sumračna sjena. 

(Nastavit će se.) 


^ Bogom ostaj, sviete bieli, 
Dana mojih čemer-sliko! 
Ostaj s Bogom, ti tobože 
Dosadašnja moja diko! 

S Bogom ostaj! Mrzki su mi 
Svi ti bajni tvoji čari, 

Oh, da znadeš, kako malo 
Srce moje za njih mari! 


S Bogom ostaj . . 

Spjevao fra I. Viterski. 

Ta po tebi vrludo sam 
I oblieto kano ptica, 
Dok vesela gudila ti 
Sa gusala mojih žica; 

1 plako sam, i u srcu 
Sve kipjela krvca vruća, 
O zar nije dosta bilo 
Mojih suza i čeznuća?! 


Pa svejedno . . . Srce ovo 
Svedj morile brige puste, 
1 vedro mu krile nebo 
Oblačine tmurne, guste; 

I kada sam kadgod htio 
Da si eto liečim rane, 

Još bih gore povredjivo 
Ogorčenja mojih dane. 


Gle! a sada raja divna 
Na osami u slobodi; 

Gle! sad kako duh moj vedri 
Vaselenom Božjom brodi! 


Gle! sad kako smjel se diže 
I bez kraja i bez mjere; 
Kako duša sad se topi 
U kriocu blage vjere! 

Sve ljepote što su tvoje, 
Što zamamni tvoji čari, 
Pram ljepoti slasti ove, 
Koja vječno dušu žari? 
Što su drugo do li mrva, 
Iz visina kada pane, 

Te od svoje osjetnosti 
Ne vidi se ni kad stane. 


S Bogom meni ostaj, sviete 
I varavi svjetski sjaju; 

S Bogom i ti, luda srećo, 

U svjetskome zagrljaju! 

Ja vas ne ću niti trebam, 

Vi od mene dalje, dalje, 

Ja vas ne ću! Vi krenite, 
Srce moje kud vas šalje: 

S Bogom ostaj, bieli sviete, 
Mojih dana čemer-sliko! 
Kamo sreće da ovako 
Tebi davno jesam kliko! 
Kamo sreće! Ne bih znao, 
Što to znači ćutjet boli, 

Nit ranjeno što je srce, 

Kad uzalud prosi, moli. 


Ah, bjegajte letom kletim, 
Kud bjegaju noćne ptice! 

1 vi drage trgajte se 
Sa gusala mojih žice! 

Pa čekajte mirno, mirno, 
Nova zora dok zabieli: 

U Isusu dok procvatu 
Vienci moji pouveli! 


Historičko-geografski osvrt na g. 1903. 

(Svršetak.) 


Amerika. 

Republika Panama. Prošle godine rekosmo 
u našem osvrtu na Ameriku, da Sjedinjene države, „po¬ 
stojane u primjeni Monroe-ove nauke: »Amerika 
Amerikancem«, toče reći, »Amerika Yankeejcem«, 
smatrajuć se glavnimi posjednici Antilla smatraju se 
ne manje gospodari prevlake panamske." 

Pa evo gotove činjenice ne više sakrivene u iz¬ 
liku, da ta prevlaka bude kanal interoceanski, nego, 
izazivajuć revoluciju ili bolje državni udar, kojim se 
vješto i naglo odkida zrelo voće panamsko sa stabla 
Kolumbije, koje ga je nosilo kroz viekove. 

A zašto? Zato, jer Kolumbija ne htjede da po¬ 
pusti zahtjevom Sjedinjenih država, što se otimale za 
koncesiju na kanal Lessepsov, produljenu do g. 1910., 
a osobito od straha pred tudjim gospodstvom, jer su 
Sjedinjene države već zagospodovale željeznicom iz 
Kolona*) u Panamu. 

Pregovori se doista protegoše u duljinu, kad na¬ 
jednom 3. studenoga pr. g. izbi revolucija u Panami, 
gdje je provizorna vlada ustrojila nezavisnu republiku. 
Kolumbijska topnička ladja Bogota pokuša bom- 
bardovati grad, da uzpostavi red, ali u tom ju zaprieči 
jedan amerikanski (t. j. Sjedinjenih država) ratni brod 
Boston, koji se baš usidrio tu, pod prietnjom, da 
će ju uhititi. U isti mah zabrani ravnateljstvo želje¬ 
znice četam kolumbijskim, sjedinjenim u Kolonu, da 
priteku u pomoć guverneru Paname. 

Dva dana iza toga priznade vlada washingtonska 
novu republiku, pa nema sumnje, da se tomu ne će 
nikoja evropska vlast protiviti. Kolumbija nije kadra 

*) Kolon znači Kolumbo. 


da zauzme opet svoj posjed, to manje, što ratni bro¬ 
dovi Sjedinjenih država imaju nalog blokirati luke ko¬ 
lumbijske i zapriečiti svako iskrcavanje četa. 

Nova republika, tobože nezavisna, jest u 
istinu pod vlašću Sjedinjenih država. Ona sastoji iz 
teritorija prevlake, koji sačinjava krivulju od iztoka 
k zapadu šest puta dužu nego širu, i jedne površine 
od po prilici 85.000 km 2 , gotovo kao čitava Portugal¬ 
ska. Pučanstva njezina ima jedva do 400.000, ple¬ 
mena izmiešana od Španjolaca, Indijanaca i Crnaca, uz 
mnogobrojne Amerikance i tudjince, koji su ili trgovci 
ili željeznički činovnici ili graditelji prevlake. 

Panama, glavni grad nove republike, ima 
30.000 duša, dosta nezdrav grad sa lukom srednje 
ruke; ali on leži pogodno na najužem mjestu prevlake 
(56 km), koje odgovara relativno nizkomu brdu (83 m), 
što dieli pritoke Atlanskoga mora od pritoka Tihog o- 
ceana. Zato predpostaviše osnovu panamskog interocean- 
skog kanala. Znamo, da su započete po Ferdinandu 
Lessepsu radnje prije dvadeset godina prouzročile krah 
od više nego jednu milijardu franaka, ostaviv za porabu 
samo sjevernu čest kanala, izkopanu na ravnini rio 
Chagres, što graniči sa Kolonom. 

Sada je slobodno Sjedinjenim državam da se 
late ovoga poduzeća, koje će, ako i ne će ostaviti Evropu 
indiferentnu, koristiti prije svega Amerikancem, jer će 
im ovaj kanal raztvoriti najkraći put iz New-Yorka 
prema zapadnim krajevom njihova kontinenta, a u isti 
mah i prema Kini, Japanu i Australiji. 

Ugovorom od 22. studenoga jamče Sjedinjene 
države za nezavisnost republike Paname. U zamjenu, 
zadobit će one sva prava suverenosti na prostor od 8 km 

sa svake strane kanala, koji se ima dovršiti. Kanal, 
prekupljen od francezkoga družtva, bit će amerikanski, 
ali bit će i širom otvoren svim narodom, koji se drže 
uvjeta ustanovljenih u jednom priješnjem ugovoru sa 
Englezkom. 

Središnja Amerika. Panama je šesta repu¬ 
blika, što se priključuje onim pet republika, koje sači¬ 
njavaju Središnju Ameriku. 

Evo komparativne skrižaljke ovih šest država, što 
sačinjavaju prostor prevlake, koja spaja oba američka 
polukontinenta. 


Države. 

Pučanstvo. 

Glavni grad. 

Panama 

400.000 

Panama 

Košta Rika 

275.000 

San Jose 

Nicaragua 

400.000 

Managua 

Salvador 

850.000 

San Salvador 

Honduras 

400.000 

Tegucigalpa 

Guatemala 

1,600.000 

Guatemala 


Na jugoiztoku na poluostrvu Yucatan jest en- 
glezka kolonija B e 1 i z e sa 35.000 stanovnika. 

Ove su države sačinjavale nekoć pod gospod¬ 
stvom španjolskim generalno kapetanatstvo Guate- 
male, a zavisne su bile od podkraljevstva meksičkog. 
Oslobodjene g. 1823. pokušale su se više puta ujedi¬ 
niti, da se bolje obrane proti tudjincu; ali političke 
revolucije, podjarivane suparničtvom paradnih generala, 
vazda razvrgoše te saveze, pa je predvidjeti, da će prije 
ili kasnije pasti pod tutorstvo američkog imperijalizma. 

Baš sada kao da će Nicaragua napasti na 
Honduras. Agitacija predobila Guatemalu, da¬ 
pače i mirnu inače Košta Riku. 

S druge strane Nicaragua mora da je ozlovo- 
ljena, što ostaviše osnovu njezina kanala, koju su 
bili predložili prije dvadeset godina Yankeejci, a po¬ 
dupirao ju milijarder Pierpont Morgan. 

Meksiko napreduje u miru, jer daje malo viesti 
o sebi iza propasti carstva Maksimilijanova. Spomenut 
nam je, da se je prošao osnove Tehuantepekove, po 
kojoj bi se brodovi, pa i teretni, prevozili ria šest pa¬ 
ralelnih tračnica preko istoimene prevlake. 

Sjedinjene države. Pitanje trustova, kojih 
početak izkazali smo lani, zabavlja iznova financiere 
i spekulante novoga svieta, te dira dapače u političku 
ravnotežu staroga svieta. Ali umjesto očekivanog od 
smjelih Amerikanaca uspjeha na svih linijah, izbijaju 
krahovi trustova i lihvarski škandali u štampi atlan- 
tičkoj. Tako je u jednom jedinom danu proglašen ste¬ 
čaj jedanaest trustova u Baltimoru, i stečaj in- 
ternacijalne banke „Trust Company of America", koja 
je operirala sve do Meksika. Podsjećamo i na zlokob¬ 
ne glasine, što prate demisiju g. Švaba, predsjednika 
trusta „Acier". Za njegova nasljednika, milijardera 
Margana, vele, da ne stoji ni on u boljoj koži, a to 


više, što je osnova o kanalu Nicarague, koju je o- 
snovu on podupirao, sada ostavljena. 

Ali govore o novom trustu prelaca pamuka na 
jugu, u koji se trust upisalo 60 najznamenitijih pre- 
dionica pamuka. New-York bit će centralno sjedište no¬ 
vomu trustu, koji ima naslov „Southern Textile 
Company“. 

Sjedinjene države, koje proizvode 70% sirova 
pamuka, što se rabi po čitavu švietu, i koje već sni¬ 
vaju o absolutnom gospodstvu nad svjetskom trgovi¬ 
nom, požurit će se, koliko pogledom na fabricirani 
proizvod toliko pogledom na sirovu grad ju, sa 
svojom organizacijom u svrhu, da zakrče put evrop¬ 
skim pokušajem, što idu za tim, da nadju u svojih 
kolonijah pamuka, što im je potreban, i da se tim oslo¬ 
bode obsolutne zavisnosti od Amerikanaca. 

Nadajmo se, da su amerikanske osnove još da¬ 
leko od podpune realizacije, ali nas zapanjuje vidjeti, 
kako strahotnimi skokovi umije ova zemlja brzati k 
svojemu cilju, a taj je: absolutno gospodovati nad 
starim svietom i progutati njegovu industriju. U dan, 
kad Sjedinjenim državam uspije trustovati pamuk, ko¬ 
jega su one sada glavni posjednici, moći ćemo reći, 
da je evropska pamučna industrija jedanput živjela. 

Kao primjer industrijalne smjelosti spomenimo 
u New-Yorku konstrukciju novoga mosta preko East 
Rivera (iztočna rieka), most kao što je onaj u Brooklynu, 
ali puno važniji. Ima tri boja: donji je širok 36 metara 
a sadrži pet putova za kola, tramvaje i pješake; drugi boj 
ima dva kolna puta; preko trećega prolazi željeznica. 
Orijaški ovaj most dug je 486 metara, a nose ga če- 
teri od žice stupa, debela 46 cm; 45 metara jest iznad 
tiesna, koji dieli New-York od Brooklyna, i kojim 
plove u svako doba mnogobrojni brodovi. 

Sjedinjene države jesu velesila, koja broji više od 
polovinu Amerike (80 milijuna prema 150). Broj ev¬ 
ropskih izseljenika, osobito Talijana, Niemaca i Rusa, 
jako je porastao u zadnjih godinah (1903.: 850.000). 

U ostalom u Sjedinjenih državah nije baš sve 
ružičasto. Dokazuju to krahovi trustova. Indijanci iz 
ostatka od države Wyoming naviestili su rat bielcem. 

Kanada i Alaska. Zlato se sveudilj kopa u Klon- 
dyku i u kanadskoj rieci Jukonu kao i na rtu Nome, 
na poluotoku Sevard, na Alaski. Godimice izlazi iz 
polarnih krajeva više od 100 milijuna kruna ove dra¬ 
gocjene kovine. Mjesta i kućice rudara pretvaraju se 
u tih toli dugo zanemarenih krajevih u gradove ev¬ 
ropske. Poznato je, da su teritorij Alasku g. 1867. ku¬ 
pile Sjedinjene države od Rusije za cienu od 25 mili¬ 
juna kruna. 

Granica Alaske počinje pri brdu sv. Ilije i sliedi 
141° duljine po Greenwichu sve do Ledenog mora. Gle- 
dom na ovu granicu niesu se prepirali. Spor se ticao 

granice jugozapadne, koja siže u zemljište kanadsko 
i otimlje mu ne samo arhipelag princa Waleskog, što 
je označen na svih zemljovidih, nego i kraj, što još 
nije historički označen. 

Poprimljena crta velik je probitak za Sjedinjene 
države, koje dobivaju kanal Lynn, gradove Skagvay i 
Dyea sa klancem Chilkoot. Kanada gubi tim pristup 
k moru, ali pridržava pravo prolaza, a na skrajnom 
jugu dodieljen joj je kanal Portland s otoci Pearce i 
Wales, dosele u vlasti Sjedinjenih država, a koji su 
sbilja važni sa gledišta strategičkog. 

U kanadskom senatu rekao je jedan govornik 
pogledom na ovu odluku, da će Kanada u svrhu, te 
osigura slogu, pregorjeti gubitak pomenutoga teritorija. 
Ipak treba bdjeti, da se zaprieči podjelba Kanade. Mo¬ 
glo bi biti, da' bi se pri sliedećem odlučivanju radilo 
o zalivu Hudsonovu. Kanada si mora osigurati prven¬ 
stvo trgovanja u Grenlandu. Ona se mora baviti sa 
Novom zemljom i paziti, da zadobije prava u krajevih 
arktičkih, što okružuju kanadsko napučeno zemljište. 
Tu se radi, primjećuje govornik, o budućoj nezavisno¬ 
sti Kanade. 

Inače napreduje Kanada gospodarstveno sve više 
i više; ima u osnovi gradnju druge transkontinentalne 
željeznice, naime iz Quebeca u Simpson, grad, 
koji leži naprema otoku kraljice Šarlote. Ova bi pruga 
prolazila ogromnimi šumskimi i majdanskimi krajevi 
Keewatina, Athabaske, Kolumbije, a spojena bi bila sa 
Jukonom. Osim toga, kraća za 400 kilometara nego 
sadašnja pruga „Canadiam Pacific", skratila bi 
za 900 kilometara daljinu od Liverpoola do Yokohanre, 
ili od Evrope u Japan i Kinu. 

Pogledom na socijalne prilike ima jedna zani¬ 
mljiva tačka, a to je pravilnik radničkog tjedna 
od pet dana: radnici kanadski sami su se obvezali 
raditi u radne dane jedan sat dulje, da zadobiju prostu 
subotu kao i nedjelju. Primjer Evropi, da ga sliedi. 

Anti Ili. Podjimo preko Antilla k jugu. Tu je 
sada buknula revolucija u republikah Haiti i San 
Domingo, što nije ni riedko ni začudno pogledom 
na njihovo crnačko pučanstvo. Otok Kuba unatoč 
svojemu službenom značaju autonomne republike, ostao 
je ipak pod nadzorom američkim u čitavoj svojoj 
vanjskoj politici. Otok Portorico priključen je još tje¬ 
šnjim načinom velikoj republici, a da ipak nije zadobio 
pogodnosti nazvati se državom pa niti teritorijem 
američkim, već jednostavno kolonijom ili posjedom. 

U Antillih englezkih, francezkih, holandezkih i 
danskih nemamo zabilježiti nikakove političke činjenice. 
Ali vulkanizam sveudilj još hara na nesretnom otoku 
Martiniku. Po izvještaju Girauda, glavara znanstve¬ 
ne misije na Martiniku, stala je gora Pelee dne 16. rujna 
1903. izvanredno djelovati. „Izbacivanje, tutnjava sve 


je češća i sliedi neprekidno kroz čitave sate. Samo se 
zjalo tako promienilo, da se lava može prosipati u 
svakom pravcu. Više gustih oblaka prekrilo je mjesto 
nekadašnjeg jezera Palmista. Oni okružuju zjalo u ob- 
segu od 8 do 10 kilometara. Naskoro može nastati 
jaka erupcija, koja bi izvjestno zahvatila čitavu sjevernu 
stranu otoka. Potreba, da se stanovnici odstrane sa 
ove česti otoka, sve više se namiče. Neatost i tvrdo¬ 
glavost stanovnika ovoga kraja, koji u njem zaostaju 
unatoč tolikoj pogibli, prouzrokuje strah od novih 
katastrofa. 

Kolumbija. Nesretna Kolumbija, od koje se 
odkinula važna pokrajina Panama, u pogibli je da 
izgubi i druge. Doista, pokrajina Canca, što graniči sa 
Tihim oceanom, i pokrajine Antioquia i Bolivar, što 
su duž Antilskog mora te imaju najbolje luke, spremaju 
odkinuti se od Kolumbije ili možda priključit se Pa¬ 
nami, to jest Sjedinjenim državam. Da se ukloni ta 
pogibao, vlada je u Bogoti, vele, prizvala u pomoć 
druge južnoamerikanske države, dapače i zaštitu Njemač¬ 
ke. Ali car Vilim II. ne će se sigurno upustiti u po¬ 
gibao takove politike, koja bi ga poradi amerikanske 
intransigencije skupo stala. 

Ve n e z u e 1 a. Poradi čestih revolucija zadužena 
je Venezuela toliko, da duguje 200 milijuna kruna 
državam evropskim. Tri države vjerovnice, Njemačka, 
Italija i Englezka, izgubiv uztrpljivost, blokirale su u 
zadnjoj zimi obalu, dapače i bombardovale luke La 
Guayra, Cabello i Maracaibo, te prisilile predsjednika 
Kastra, da prihvati kao uvjet mira popust od 30% 
carinskog nameta vjerovnikom do podpune izplate. 

Ali devet vjerovničkih država prepire se za od¬ 
štetu : tri vlasti, što su blokirale, tvrde, da njih ide 
pravo biti plaćene prve, dočim šest ostalih država: 
Francezka, Belgija, Španjolska, Holandija, Švedska i 
Norvežka, hoće podpunu jednakost. Pitanje je pred¬ 
loženo mirovnomu sudu u Hagu. 

Gujana, kao ni republike Ekvator i Peru, 
ne će nas zabaviti spomena vriednimi činjenicami. 

Ali Bolivija i Brazil ija prepiru se, ima već 
godina dana, sbog granice teritorija Acre. Teritorij 
Bolivije proteže se naime od sjeverozapada do gra¬ 
nice Peru-a kroz 8" južne širine. Ovim kopnom, što 
ga presieca na jugoiztoku rieka Madre de Dios i sama 
Madeira, veliki pritok Amazonke, teče manja rieka 
Rio Acre. Uz njezine obale, kao i čitavim ovim 
močvarnim i šumovitim krajem, ima u preobilju kauču- 
kovih stabala. Ugovorom od 21. studenoga prešlo je 
zemljište Acre pod vlast brazilijansku sve do 11° južne 
širine (166.000 km-). Bolivija dobiva na obalah Ma- 
deire prostor od 3000 km' 2 i svotu od 50 milijuna 
kruna, što će joj dopustiti da spoji sa željeznicom 
pritoke Madeire. 

O Argentini i Čili sjećamo se da je kralj 
Eduard VII. podielivši prieporno zemljište Anda, u- 
klonio koban rat izmedju ove dvie države, koje sada 
upotrebljavaju svoja sredstva za razvitak trgovine i 
industrije. 

Isto tako vlada mir i blagostojanje u republikah 
Paraguay i Uruguay. 

Australija i polarni krajevi. 

Australija. Liepo napreduje australski savez 
državi, što je ustanovljen dne 1. siečnja 1901. Za svoj 
glavni grad odabrao si je ovaj savez Bombalu u au¬ 
stralskih alpah na granici Viktorije. Bombala leži na 
po puta medju Melbourne-om i Sidney-om, ima že¬ 
ljeznicu, što ju spaja sa okolnimi gradovi, i jednu lu¬ 
ku u Edenu. 

Savez država sastoji iz 6 kolonija: Queensland, 
Novi i Južni Wales, Viktorija, Južna Australija, Zapa¬ 
dna Australija i Tasmanija. Njegovo pučanstvo broji od 
prilike 4,700.000 stanovnika. Unatoč pustinjskoj suho¬ 
ći spojit će se naskoro Adelaide i Port Augusta na 
na jugu sa Port Darwinom na sjeveru, kao i Perth i 
zlatni majdani Coolgardije na zapadu. 

Nova Želandija veoma cvate, broji više od 800.000 
stanovnika, nije se ipak priključila savezu država, jer 
su njezini interesi drugi. Naprotiv englezka Nova Gui- 
nea, Fidži otoci i drugi hoće da se priključe savezu 
država. 

Francezki otoci Paumotu bili su 14. siečnja 1903. 
težko oštećeni od bure i ciklona. Kuće, crkve, razni 
vozovi na više otoka uništeni su. Više od hiljadu ljud¬ 
skih života požalit je. 

Sjeverni pol. Slavni amerikanski kapitan Peary, 
koji, ima 5 godina, poduzima putovanja prema sjever¬ 
nomu polu, dopro je zadnje godine kroz Kennedy-ka- 
nal do 48° 17 ‘ sjeverne širine u Ledeno more na sje- 
veroiztok od otoka Grant. Možebit je on spojio sa o- 
vimi znanstvenimi iztraživanji namjeru amerikanske 
vlade: zastavu od 46 zviezda zasaditi u polarne zemlje, 
što još nemaju gospodara. 

Norvežki kapitan Amudsen odputovao je, da pro- 

V J E S 

NAŠA DOMOVINA. 

Sarajevo: Carski dan, kako mi u Bosni zovemo 
carev rodjendan, proslavio se i ove godine u Sarajevu 
najsvečanije. U večer uoči toga dana bilo je sve Sara¬ 
jevo razsvietljeno. Osobito ćuprije na Miljacki izticale 
se svojom slikovitom razsvjetom. Iza 8 s. prolazila je 
Sarajevom uz svirku vojnička muzika, iza kako je od¬ 
svirala pred konakom nekoliko komada. Na sam Car¬ 
ski dan rano u jutro stali su pucati topovi sa tvrdjave, 


nadje sadanji položaj magnetičkoga sjevernog pola, 
sjeverozapadno od Kanade. 

Južni pol. Godine 1901. podjoše velike eks¬ 
pedicije iz Englezke, Škotske, Njemačke i Švedske na 
Južni pol: 

1. Englezka ekspedicija ,,Discovery“ mogla je u 
zemlji Viktoriji dostići brieg Terror, koji je odkrio Ja¬ 
mes Ross g. 1841., 78° 10‘ južne širine. Kapitan Scott 
mogao je na saonah doći 450 kilometara južnije, t. j. 
82° 17‘ južne širine kod 163° iztočne duljine. Iz da¬ 
ljine zapazio je u pravcu naprema polu bregove, što 
su se činili viši od 4000 metara. To utvrdjuje naslu- 
ćivanje jednoga antarktičnog kontinenta. Iztraživanja 
se nastavljaju. Od posljednjeg ljeta niesu prispjele 
nikakove viesti, i stoga je poslan od Australije jedan 
brod, da potraži iztraživatelje. 

2. Ekspedicija „Scotia" pod kapitanom Bruce-om 
dostigla je 70° 25 1 i vratila se natrag u Buenos Ayres, 
da se providi zairom i opet nastavi iztraživanja. 

3. Njemačka ekspedicija ,,Gauss“ odkri južno od 
Afrike kod zemlje Enderby jednu novu zemlju, koju 
prozvaše zemljom Vilima II. Iza raznih vožnja na sao¬ 
nah prema jugu i raznih opažanja pomoću balona vrati 
se ekspedicija preko rta Dobre nade. 

4. Švedska ekspedicija „Antarktik" pod vodjenjem 
dr. Otona Nordenskiolda izkrca se u južnoameričkom 
kraju kod otoka Shetland i Louis Philippe, no bude 
doskora stisnuta od silne navale leda. Dvie zime nije 
bilo nikakovih viesti o ovoj ekspediciji, pa stoga budu 
organizovane pomoćne ekspedicije. Brodu ,,Uruguay“ 
od Buenos-Ayresa posrećilo je naći brodolomne iztra¬ 
živatelje na ledu. Njihov je brod bio sav smrskan od 
ledenih gora. Ova iztraživanja od velike su važnosti 
po prirodoslovlje, geologiju, metereologiju i biologiju. 

5. Francezka ekspedicija broda ,,Le Fran?ais“ 
pod vodjenjem dr. Charcota, koja je ove godine opre¬ 
mljena od geografskog družtva u Parizu i od vlade pod- 
pomagana, ima udariti putem ekspedicije ,,Belgica“ 
od 1899., 71" južne širine, u vodah rta Horn. Može¬ 
bit da ona dopre do južnije tačke, nego li englezki 
kapitan Scott. I tim zaključujemo naš historičko-geo- 
grafski osvrt na g. 1903. 

T N 1 K. 

a po gradu se ozvanjala budnica vojničke muzike. U 
9 s. imao je u prvostolnici presvietli gospodin nad¬ 
biskup dr. Stadler svečanu pontifikalnu misu uz veliku 
azistenciju. Kod sv. mise bili su vrhovi vojničkih i 
gradjanskih oblasti, a na čelu im poglavica zemlje, 
preuzvišeni gospodin baron Albori. Nazočni su bili i 
svi konsuli u Sarajevu: ruski, njemački, francezki, 
englezki, talijanski. Crkva je bila puna činovnika, čast- 
nika i drugoga svieta. Na koru .je pjevalo sarajevsko 




Naša domovina. — Rim 

„Mužko pjevačko družtvo" pod vještim ravnanjem 
arhitekta pl. Vancaša. Na trgu pred katedralom bilo 
je uparadjeno vojničtvo, koje je na znak borije pod 
misom četiri puta pucalo. I sa tvrdjave pucali su topovi 
pod misom. Iza crkvene svečanosti vojnici su defilirali 
pred baronom Alborijem i ostalimi generali. Oko 11 s. 
predveo je presvietli gospodin Nadbiskup sve sarajev¬ 
sko svećenstvo sa zastupnici katoličkoga gradjanstva 
pred poglavicu zemlje barona Alborija u konaku, te 
uz poklon izrekao liepu hrvatsku čestitku Njegovu 
Veličanstvu. Poglavica zemlje odvratio je takodjer 
hrvatski. U dva sata iza podne bio je svečani objed 
u konaku kod poglavice zemlje. Presvietli gospodin Nad¬ 
biskup dao je objed svojemu svećenstvu u svom dvoru. 

— Presvietli gospodin Nadbiskup povratio se 
je sa kanonske vizitacije po nadbiskupiji dne 15. o. m. 
večernjim vlakom iz Travnika. Na kolodvoru dočekalo 
ga je sarajevsko svećenstvo i mnogi od gradjanstva. Uz 
zvonjenje velikoga prvostolnog zvona unišao je pre¬ 
svietli gospodin u grad, te je najprije pohodio prvo¬ 
stolnu crkvu, gdje ga je opet dočekao mnogi sviet, 
očito radostan, što opet vidi u svojoj sredini svojega 
obljubljenog Nadpastira. Presvietli je gospodin, hvala 
Bogu, posve zdrav i.krjepak. 

— Promjene u vrhbosanskoj nadbiskupiji. 
Veleuč. g. dr. Ivan Dujmušić, dosadašnji katehet kod 
milosrdnih sestara u Sarajevu, imenovan je katehetom 
na gimnaziji u Donjoj Tuzli. Za kateheta kod milo¬ 
srdnih sestara u Sarajevu dolazi veleč. g. Karlo Cankar. 
Veleč. g. Mato Momčinović, dosadašnji kapelan i kate¬ 
het u Sarajevu, imenovan je katehetom kod kćeri Božje 
ljubavi. Veleuč. g. dr. Ilija Violoni, dosadašnji kapelan u 
Sarajevu, ide za kapelana u Travnik. Za kapelana u 
Sarajevu dolazi dosadašnji kapelan u Travniku, veleč. 
g. Marijan Džoić. Kapelanom u Sarajevu imenovan je 
veleč. g. Franjo Kovačević, a kapelanom u Derventi 
veleč. g. Franjo Kopić. 

Sarajevsko polje: Proslava Velike Gospojine. 

Na Veliku Gospojinu dne 15. kolovoza slavi župa 
Sarajevsko polje svoj veliki crkveni god. Toga dana 
naučno je već naše katoličko Sarajevo pohitjeti k milo- 
vidnoj Gospinoj crkvi u Sarajevskom polju: jedni 
dodju u procesiji, a drugi željeznicom, koja se taj dan 
zaustavlja pred crkvom u Sarajevskom polju. Ove godine 
procesija, što je krenula iz prvostolnice u 6 s. u jutro, 
bila je liepa svojim redom i velika svojim brojem. 
Procesiju je vodio veleč. g. Tomo Igre, župnik sara¬ 
jevski. Napried je bila nošena od trojice sarajevskih 
gradjana velika zastava Srca Isusova, kojemu je po¬ 
svećena sarajevska prvostolnica. Sviet je u procesiji na¬ 
izmjence i jednako ili pjevao ili molio. Putem se je 
sve više svieta pridruživalo, tako da je do izvan Sara¬ 
jeva narastao broj i preko 3000 ljudi. — Kod „Čengićevih 
konaka“ na sarajevskom polju ima spomenik palim 
hrvatskim vojnikom pri zauzimanju Sarajeva od Filipovića 
g. 1878. Tu je pred spomenikom stala procesija, žup¬ 
nik sa nekoliko rieči proslavio pale nam junake i sa naro¬ 
dom se za njih pomolio. — Bilo je već blizu 9 sati, kad 
je procesija stigla k crkvi u Sarajevskom polju. Tu 
se je sad moglo vidjeti, kako naš sviet i sa žrtvami 
rado štuje svoju blaženu Gospu. Bila je u istinu velika 
žrtva po onakovoj žegi i prašini blizu 3 sata cestom 
u procesiji putovati, moliti i pjevati, a to je naš sara¬ 
jevski sviet uprav s veseljem učinio u čast Pomoćnici 


kršćana. — Iza 10 sati, kad je prispio i zadnji vlak sa 
hodočastnici iz Sarajeva, započela je svečana sv. misa, 
što ju je imao zajedno sa propoviedi kanonik dr. Šarić. 
Pod misom su uz pratnju orgulja pjevale na koru 
kćeri Božje ljubavi. Iza podizanja pjevao je sav narod 
po običaju u Bosni liepu pjesmu „Zdravo, tielo Isuso- 
vo“. — O podne sabrao je veleč. g. Matija Pajić, 
župnik u Sarajevskom polju, oko svojega gostoljubi¬ 
vog stola više braće svećenika iz Sarajeva, što su mu 
pomogli, te je tako liepo izpala ova svečanost i slava 
Sarajevskog polja u čast našoj dragoj Gospi. 

R 1 M. 

Posjet kod Pija X. Ugledni urednik mletačkoga 
katoličkog lista ,,Difesa“, Saccardo, dobio je nedavno 
audienciju kod Nj. Svetosti, koja se udostojila pridr- 
žati ga više od jedan sat. Naš odlični subrat izvje¬ 
šćuje nas o tom posjetu u. svojoj ,,Difesi“. 

Saccardo veli, da mu je sveti Otac označio dan 
i sat, u koji je podpuno prost od svakoga drugog 
posjeta ili audiencije, te se može pozabaviti po volji. 

Žurnalist mletački veli, da je našao Pija X. u- 
viek jednaka: dobra, blaga, onakova, kakav je bio kao 
patrijar mletački. Uz to, primjećuje Saccardo, dobro i 
krjepko izgleda. Sveti je Otac izvrstna zdravlja, boja 
njegova lica jest svježa, oko vrlo živo, i ciela je osob¬ 
nost papina krjepka. Samo je njegovo lice većma za¬ 
mišljeno, ali to ga ipak ne prieči, da se nasmieši, kad 
govor zakrene na prošlost. 

„Razgovor je bio vrlo ljubezan. Naravno, da mo¬ 
ram prvi dio sačuvati za sebe, jer je bio posve in¬ 
timan i familijaran. Zatim skrenu papa razgovor na 
Veneciju." 

Ovdje priča Saccardo potankosti, što dokazuju, 
kako je papi na srcu Venecija, i koliko se on zanima 
za sve, što se tiče njegovih starih diecezana. Zatim je 
govorio Pijo X. o mletačkoj štampi. 

,,A kako je sa »Difesom«?" — „Difesa" je uviek 
dobra kćerka Vaše Svetosti." 

Papa se nasmieši i izjavi mi svoje zadovoljstvo, što 
je naš dnevnik na dobru putu, i da mu je to vrlo drago. 

Zatim je govorio u katoličkoj talijanskoj štampi 
uobće i zaustavi se napose kod florentinske „Unita 
Cattolica", koju u velike pohvali, i priinieti: 

„Ja vrlo volim ljude oko „Unita Cattolica", oni 
su i osbiljni i odvažni. Pred nekoliko vremena dao sam 
pozdraviti Beppa Codu (urednika lista „Unita Catto¬ 
lica") i znam, da mu je to bilo veoma drago." 

Saccardo veli, da ga njegova diskrecija obvezuje 
puno toga ne iznieti, jer zna, koliko znamenuju rieči 
jednoga pape, i piše: 

„Ipak mislim, da mogu reći, da sveti Otac 
želi više nego ikada slogu medju katolici 
u djelatnoj i plodonosnoj poslušnosti pre¬ 
ma njegovim vrhovnim uputam. 

Što se tiče žalosti, što ju zadaje papinu srcu 
kobna politika francezke vlade, to Pijo X. pouzđavajuć 
se u Promisao Božji stavlja u njegove ruke budućnost 
Crkve i družtva. Papa se ne plaši ničega a najmanje dalj- 
nih izgreda, u koje bi se mogla baciti politika francezka. 
Sveta Stolica sviestna si je, da je učinila sve, što za¬ 
visi o njoj, za odstranjenje svake razmirice ; ali papa 
nije mogao i ne može zaboraviti, da su francezki 
katolici takodjer njegovi sinovi, pa da i na njega pada 

odgovornost tutorstva Crkve i u Francezkoj kao i svuda 
drugdje. 

Razvijajuć ova posmatranja govorio je papa strogo 
i svečano. Shvatio sam, o čemu niesam nikad ni 
sumnjao, da sveta Stolica ide putem jasnim, preciznim, 
i da umije bez hvastanja, ali i bez izgovora suprot¬ 
staviti se svim, pa i još težim eventualnostim. 

Na ovom delikatnom terenu podupire svetu Stolicu 
visoki um i izobraženost kardinala državnog tajnika 
Merry del Vala. Pijo X. ima u njega posvemašnje 
povjerenje, te mu'je uprav otčinski naklon. Papino 
štovanje prema državnom tajniku dieli čitav Vatikan, 
što on u ostalom i zaslužuje, jer sa visokim umom 
spaja duboku pobožnost, neograničenu odanost papi, 
finu vještinu, koju sačinjava nada sve velika jasnoća 
u pojmovih i izravnost u namjerah. 

Koliko mi je još drugih stvari papa govorio tie- 
kom razgovora! Govorio mi je o svojem intimnom 
životu, o svojih šetnjah u vrtovih vatikankih, o svojem 
cvieću, o svojih pticah, toj svojoj jedinoj zabavi u 
svojih toli zaposlenih danih. 

Saccardo zaključuje svoje kazivanje riečmi: „Dragi 
i dobri papa!“ Jest, to je dragi i dobri papa ne samo 
za svoje nekadašnje biskupljane mletačke, nego i za 
svu svoju djecu sveobće Crkve. 

Ne treba da podsjećamo na važnost ovoga kazi¬ 
vanja, pošto onaj, koji ga je iznio u ,,Difesi“, jasno 
veli, kako su znamenite rieči jednoga pape. 

A ovaj put ne radi se o kakvomgod žurnalistu, 
nego o žurnalistu hrabrom, koji se kroz godine, dok 
je još papa bio na mletačkoj stolici, zadahnjivao in- 
tencijami pape kao redaktor dnevnika, za koji se papa 
u svoje vrieine izjavio spremnim na najveće žrtve. 

FRANCEZKA. 

VValdeck-Rousseau, nekadašnji (1899.— 1902.) 
francezki ministar predsjednik, umro je u 58. godini 
svojega života dne 10. ovoga mjeseca. 

„Sud Božji! . . .“ tako piše Frangois Veuillot u 
„Universu" prilikom njegove smrti. „Sud Božji! .. . 
Ovo smo u prvom redu pomislili doznavši za smrt 
Waldeck-Rousseau-ovu. I ne možemo se riešiti bolnoga 
ganuća promišljajuć, da je ovaj čovjek, koji je poči¬ 
nio toliko zla, stupio pred najviše sudište. Nema su¬ 
mnje, da je pred nekoliko mjeseci nekadašnji ministar 
predsjednik htio da sbaci sa sebe breme odgovornosti, 
što ga je tištilo. Njegov posljednji govor, rekoše, đe- 
savouirao je njegove nasljednike ... Ne! to je bilo 
samo priznanje njegovih vlastitih grieha i nemoć, da 
ih izpravi. On je bio prvi i glavni autor svega zla, 
što se sad izvršuje nam na očigled; on je naveo 
struju, što nas povlači za sobom; on je skovao orudje, 
što nas ranjava; on je označio tiranina, koji nas tlači; 
on je stvorio već’nu, koja nas progoni. Ili se je možda 
Waldeck-Rousseau, kad je osnovao blok i nametnuo 
zakon od g. 1901. i odkrio Combesa i rukovodio iz¬ 
bore, težko prevario, a tada on nije državnik, kojim 
ga proglasiše njegovi prijatelji; ili je vidio jasno, a 
u tom slučaju ostaje njegova odgovornost neosporiva 
i strašna. 

U temelju ima u ovih dvijuh hipotezah istine. 
Nekadašnji ministar predsjednik imao je odviše izku- 
stva i pronicavosti, a da ne bi razlučivao bezdan, u 
koji će se salievati rieka, što ju je razputao; ali u 


njega je bilo i odviše samopouzdanja, a da si ne bi 
bio polaskao, da će ju umjeti i obuzdati. Ohola iluzija, 
koja umanjuje njegovu vriednost, a ne ublažuje krivice. 
Ovu je pogrješku mogao on upoznati još prije smrti. 
Bez sumnje, razmišljajuć svoj život oslabljenom od 
težke bolesti, ali okrutno jasnom pameću, morao je 
osjećati neko iznenadjenje i neko razočaranje pogle¬ 
davši na rezultate, što ih je polučio. — Kazan neka¬ 
dašnjeg predsjednika ministarstva započela je već na 
ovom svietu. Danas mu kade; ali jučer ga odbaciše 
kao nepotrebno orudje. Većina, što je proizašla iz 
njegovih ruku, klonila ga se; nasljednik (Combes), 
što si ga odabrao, pobijao ga otvoreno; pogledom na 
zakon, što ga bio stvorio, tužio se, da ga izkrivljuju; 
najveće ambicije, što ih je imao, izčezavale su; napo¬ 
kon budućnost, posljednja nada, izmicala je iz njego¬ 
vih drhtavih ruku. On je osjećao da umire u dobi, 
kad se još može provesti odmazda, i da umire sred 
nezahvalnosti i zapuštenosti. Svoju je vlastitu stranku 
izdao, a njegova ga nova stranka ostavila. 

Za bezbožnika, što umire u punom jeku triumfa, 
može se reći: Primio je već svoju nagradu! I to je 
najstrahotniji epitaf postavljen na jedan grob. Po- 
mišljajuć na težku agoniju nekadašnjega ministra i na 
njegov neuspjehom i preziranjem povriedjeni ponos, 
možemo napisati: »On je već primio svoju kazan« .. . 
Milosrdje je Božje bezkrajno. Ali kako da ne drhćemo 
za ovu grješnu dušu doznavši, da je svećenik, prizvan 
u posljednji čas, došao prekasno ?“ 


Prosvjeta. 

Primismo od uredničtva „Kršćanske škole" u Zagrebu ova 
tri nova djelca: 

Dvanaest kreposti vrsne učiteljice. Priredio Ante Spoljar, 
profesor samostanske zagrebačke preparandije. Izdala „Kršćanska 
škola “. Zagreb. Tisak Antuna Scholza. 1904. Str. 84. Ciena 40 h. 

Pročitasmo ovu odista krasnu knjižicu i od srca zaželjesmo, 
da ju uzme svaka hrvatska učiteljica sa sobom kao svoj svaki¬ 
dašnji putokaz. Od ove knjižice jedva da nadje koju drugu bolju 
i kraću knjigu savjetnicu za svoje vladanje u svojem mučnom i uz¬ 
višenom zvanju. Sv. Ivan Krstitelj de la Salle poznat je učitelj i prijatelj 
mladeži. Po njem je prikazano ovih dvanaest krjeposti vrstne uči¬ 
teljice. Pa je knjiga pisana lakim i liepim jezikom, da ju uprav 
s nasladom čitaš. Toplo ju dakle preporučujemo braći svećenikom, 
jer će i sami vidjeti od nje liepih koristi; a neka ju ujedno pre¬ 
poruče i učiteljem i učiteljicam u svojem mjestu, jer bi ta knjižica, 
kad bi se od njih uzčitala, mogla puno podpomoći pravoj kršćan¬ 
skoj odgoji naše hrvatske mladeži. 

Neven cvijeće. Pouke i savjeti kršćanskim djevojkama. Iz¬ 
dala „Kršćanska škola". Zagreb. Tisak Antuna Scholza. Str. 93. 
Ciena 50 h. 

Ima ova knjižica u sebi 25 poglavlja, dvadeset i pet pouka. 
Svako to poglavlje, svaka ta pouka stupa pred kršćansku dje¬ 
vojku kao mudri učitelj i savjetnik, da joj ocrta i na srce stavi 
ljepotu krjeposti, što treba da rese djevojačku dušu. Uz svako po¬ 
glavlje, uz svaku pouku vrstaju se neke po izbor misli, birane re¬ 
čenice, zlatna zrnca. Knjižica je ova baš pristala mladoj duši svojim 
lakim, nježnim i pjesničkim stilom. Neka ju naši čitatelji gledaju 
što više proširiti medju žensku mladež u svojoj okolini. 

Iz života za život. Pjesmice i crtice. Za mladež priredio 
Ante Špoljar, profesor samostanske zagrebačke preparandije. 
S dopuštenjem nadbiskupije zagrebačke. Zagreb. Nakladom 
„Kršćanske škole". 1904. Tisak Antuna Scholza u Zagrebu. Str. 78. 
Ciena 40 h. 

I u ovoj poučnoj knjižici naći će naša mladež puno zlatna 
zrnja za svoju dušu. Ona će ju uputiti, kako joj se treba vladati, 
da omili Bogu i čestitim ljudem. Preporučujemo ju stoga toplo pri¬ 
jateljem mladeži. 

Naručbe za sve tri spomenute knjižice šalju se uredničtvu 
„Kršćanske škole" u Zagrebu. 

Tiska „Bosanska Pošta" u Sarajevu. 


Uredjuje dr. Ivan Šarić, 


Izdaje Kaptol vrhbosanski. 






VRHBOSNA 

KATOLIČKOJ PROSVJETI. 

Broj 17. U Sarajevu, 5. rujna 1904. God. XVIII. 


Napried ili natrag? 


„Kumičićeva »Kraljica Lepa « u kazalištu. Kako 
saznajemo iz pouzdanog vrela, uprava hrvatskoga kazali¬ 
šta stavila se u pregovore s jednim od najboljih naših 
dramatičarah, koji bi imao posliednji veliki roman 
našeg neprežaljenog Jenija »Kraljicu Lepu« dramati- 
zovati, da bude već na početku nove saisone prika¬ 
zivana. Ova nas je viest zaista obradovala, 
ne samo poradi toga, što će se ovom post- 
humnom dramatizacijom dostojno izkazati 
počast velikom našem romancieru, nego 
će i jedna od naj zanimivijih epohah naro¬ 
dne naše prošlosti doći na kazalištne daske, 
da odatle živom riečju i kostimnim sjajem 
djeluje na široko obćinstvo. Kazalište ima da 
izvršava jednu od najkulturnijih zadaćah ne samo do- 
našanjem dobrih družtvenih i pučkih draman, nego i 
popularizovanjem velikih historijskih momenatah naro¬ 
dne prošlosti. U toj nadi očekujemo Kumičićevu »Kralji¬ 
cu Lepu« s najvećim interesom." („Hrvatsko Pravo" 
2614. br. 1. kolovoza 1904.) 

Pročitasmo više puta eto te redke. Čekasmo, da 
„Hrvatsko Pravo" prosbori još koju o toj stvari. Čeka¬ 
smo, da rekne koju zagrebački koji katolički list. Nada¬ 
smo se, da će probieliti koji katolički svećenik iz čete 
„čistih". Čekasmo, nadasmo se. A salietale nas misli. 
Dolazilo nam, da se latimo pera. Ali čekasmo. Više 
ne možemo i ne ćemo. 

Čusmo stalno, da je onaj „jedan od najboljih 
naših dramatičarah" g. prof. dr. Ogrizović! I začudi- 
smo se. 

Pouzdano znamo, da se je prije dvie tri godine u 
Zagrebu počelo raditi, da se Hrvatska ociepi od — 
Rima. Pouzdano znamo, da je „Kraljica Lepa" imala 
biti -lubarda, koja bi uništila velebnu sgradu, što ju 
podigoše djedovi hrvatski, sgradu jedinstva s Rimom. 

Lubarda pukla i promašila. Bila je bazgova. 
K tomu joj obruči bili posudjeni, a naboj vlažan. 

Hajka se smirila i zabašurila. 

Sad g. dr. Ogrizović ima oko šupljine stare izpuca- 
ne lubarde saliti novu. Kakova će biti ? Ili će ciljati u istu 
metu ili ne će. Bude li dramatizovana „Kraljica Lepa" kao 
i roman, s istom tendencijom, dr. će Ogrizović povriediti 


pietet prema pokojniku Kumičiću. Poznato je naime, da je 
pokojnik (— komu se kao političaru, dosljednomu 
pravašu, klanjamo, prem ga ne obožavamo, jer smo 
protivnici osobnomu kultu —) na smrtnoj postelji za- 
htievao, da mu dovedu Isusovca veleč. O. Ferd. Brixia. 
Izpovjedio se i umro u jedinstvu s Crkvom katoličkom. 
Tim je očito požalio i porekao sve, što je pisao proti 
katoličkomu moralu, proti katoličkim redovom i proti 
sv. Crkvi katoličkoj. 

Ako dakle g. O. bude derao staru kozu i „Kraljicu 
Lepu" samo dramatizuje s istom tendencijom, okaljat 
će uspomenu pokojnoga pokajnika Kumičića. K tomu 
će pred katoličkim svietom izigrat sebe, odgojitelja 
katoličke mladeži. 

Ako li g. profesor udari u druge diple, ne znamo, 
čemu nositi sol u more? Jer je poznato, da je već 
dramatizovana žalostna ona epoha hrvatske povjesti. 
Obradio ju naš kremenjak pjesnik P. Krstinić. 

Ili gosp. O. posudio koju misao od svojega biv¬ 
šeg učitelja ili ne posudio, svakako će mu učiniti krivo. 

Nego pustimo to i čekajmo! Nama je druga na 
pameti. Gornju vješticu preštampasmo iz glasila „čiste" 
stranke prava. Kako dosele ne čitasmo nikakova po¬ 
pravka, držimo, da se glavni štop „čiste" stranke slaže 
posve s piscem onih redaka. Po tom se dakle valjda 
i središnji odbor „čiste" stranke prava veseli, što će se 
s pozorištnih dasaka grmjeti proti Rimu, koji da je 
„upropastio Hrvatsku". „Hrv. Pravo" u zadnje je doba 
poteglo roge u se. Tko pozna pisaniju „Hrv. Prava" 
iz početka, ne će puno vjerovati njegovu muku. Sudit 
će, da je sve samo „za obseniti prostotu". Što je sve 
„Hrv. Pravo" izvalilo na našega presvietloga Nadbi¬ 
skupa?! Ne bi škodilo, da tkogođ podje i pod njegov 
krov, kako se „Hrv. Straža" zabavila „Tri dana u 
»Obzora«". Izleglo bi se štošta. 

A opet iztičemo: „Hrvatsko Pravo" glavno je 
glasilo „čiste" stranke prava! Dvie stranke u Hrvatskoj 
viču, da zastupaju hrvatska prava: „čista" stranka 
prava i t. zv. „hrvatska stranka prava", kojoj je glasilo 
(čujte i čudite se!) „Obzor"! Što je „Obzor", može 
se svak uvjeriti iz pomenute razpravice, koja je i pre- 
štampana iz „Hrvatske Straže". A još se bolje može 

uvjeriti iz nedjeljnoga „Obzora", koji se zove i 
„Pokret". U njem obzoraši pokazuju svoju staru dlaku: 
podpuni lažiliberalizam, vjerski i narodni indilerentizam. 

„Hrv. Pravo" pritajuje se — iz oportunizma. 

Hrvatski narod ima svoj dnevnik „Hrvatstvo". 
Vjerski je dio programa skrojen prema želji sv. Otca 
Pija X. Narodni je dio (politični i socijalni) sazdan 
na temelju, što ga iz srca hrvatskog naroda izvadiše 
velikani Kvaternik i Starčević. 

Program cieli mora prigrliti svaki pravi, pošteni 
Hrvat. 

Započelo se; a što sad ? Hoćemo li šuštati i ostati 
u defenzivi, odbijajuć navale previjanih obzoraša i 
drugih liberalaca? To bi značilo strah i — nazadak. 
To bi značilo, da niesmo uvjereni o istinitosti i vječno¬ 
sti načeli, što ih zastupamo. Ne natrag, ne šuštati, 
već napried bez odmaka, bez straha! 

Šestdesetih godina prošloga vieka mogli su madža- 
roni prenesti u košu preko Sljemena sve pravaše. Nas 
ne prenesoše. Ima nas na sve strane Hrvatske osvjedo¬ 
čenih, oduševljenih. Ima nas na stotine, na hiljade. 
Da, sve, što osjeća i misli katolički i hrvatski, jest uz 
nas ili će biti, jer mora biti. 


Stoga stupimo u javnost ne kao skup nezado¬ 
voljnika, već kao smjela i čvrsta katolička stran¬ 
ka prava! Ne bojmo se cjepkanja silš! Mi niesmo 
Radići, Heimrli, Šupili et consortes! U nas ne smije 
biti kulta osobnoga. Načelo sve, osoba ništa! 

Katolička stranka budimo šireć i braneć kato¬ 
lička načela; stranka prava stojeć na čvrstoj stieni 
hrvatskoga državnog prava! Ime su to usvojili svi 
pošteni Hrvati, — pa zašto da ga se žacamo ? 

Napried dakle! Zagreb neka prednjači! Ima ih 
tamo učenih i otvorenih glava. Hoće li trpjeti, da u 
„Matici hrvatskoj" sjede Radići i Dežmani? Hoće li 
trpjeti, da „jugoslavenska" akademija truje hrvatstvo? 
Hoće li gledati, gdje se političari cjenjkaju o svoje 
zasebne i osobne interese, o svoju slavu, a narod pada 
u ruke lihvarom? 

Na poprište, katolička stranko prava, na poprište 
u svih granah: u knjizi, u politici, u socijalnom životu! 

Sad je doba i još je doba. Poslie moglo bi biti 
kasno. 

Napried, braćo iz Banovine, za Boga i za Hrvat¬ 
sku ! Neka žive, cvate i obilati plod donese 
katolička stranka prava! 


Katolička štampa u Njemačkoj. 


FNopisnik lista ,,Republique frangaise" piše iz 
^ Kolna o divnoj organizaciji katoličke štampe u 
Njemačkoj zanimljivo pismo, iz kojega bismo mogli i 
mi katolici Hrvati crpsti dragocjene i plodne izglede: 

„Njemačka broji sedamnaest milijuna katolika 
prema dvadeset i sedam milijuna protestanata. Cen- 
trum zaprema u Reichstagu samo stotinu stolica od 
četiri stotine. 

A ipak imaju katolici u carstvu puno veći uticaj, 
nego što bi ga mogli imati inače po svojem broju. 

U čas, kad jedan od naše subraće tvrdi, da će 
„velika Njemačka, što ju sanja Vilim II., biti carstvo 
katoličko;" u čas, kad narn jedan interview lista „Eclair" 
veli, da se u Vatikanu nadaju nadoknaditi gubitke 
crkvene u Francezkoj dobitci njemačkimi; u čas, kad 
katolička stranka s onu stranu Rajne pokazuje izvan¬ 
rednu energiju i djelatnost, mislio sam, da je u taj čas 
sgodan čas razpitati uzroke njezine jakosti i njezina 
uticaj a. 

Upitao sam se kod urednika jednog od najzna¬ 
menitijih dnevnika porajnske Pruske, koji je kao više¬ 
kratni deputarac i vrlo verziran u pitanjih politike i 
štampe mogao mi bolje nego itko dati željene upute. 
Evo u bitnosti, što mi je on odgovorio: 

„Odkad je Bismarck započeo protiv Crkve progon¬ 
stvo, poznato pod imenom „Kulturkampf", shvatili 


su katolici njemački, da si moraju prije svega stvoriti 
stranku političnu, Centrum i štampu poli¬ 
tičnu, posve odanu njihovim interesom. Jer kato¬ 
lici francezki, austrijski i talijanski niesu 
sliedili njihov izgled, zato i jesu danas 
u lošoj koži. 

Mi imamo kao i oni vjersku stranku; biskupi 
i svećenici sposobni su da podnese tamnicu i zatoče- 
nje za svoju vjeru; imamo katoličku štampu, koja osta¬ 
jući na teoretičnom tlu zabavlja i poučava. Sve je to 
dobro, ali ne služi, da se puk poučava, da se odgaja 
za život kršćanski, obiteljski i politični. Našoj se stran¬ 
ci namiče dužnost, da ima svoje zasebno zastupstvo 
u Berlinu. 

I u tom jedinstvu Centruma, u podpunom spo¬ 
razumu njegovih štamparskih organizama sastoji sva 
naša jakost. 

Centrum, primieti on, ne reprezentira jedan odre- 
djen stalež. U njemu ima ljudi svake politične boje : 
demokrata, aristokrata, konservativaca i liberalaca. 

Njegovi su članovi nadvladali sekundarne razlike 
mnienja, što su ih dielile pogledom na pitanja socijalna 
ili religijozna. Oni se složiše u jedan stalni cilj: 1. bra¬ 
niti prava i sloboštine Crkve katoličke; 2. štititi inte¬ 
rese političke i gospodarske svih slojeva tačnim izvr- 
šivanjem jednakostne pravice. 

Vara se dakle, tko misli, da je Centrum kao 
stranka izključivo vjerska. Centrum brani interese Cr¬ 
kve, ali nada sve brani socijalne interese naroda. Cen¬ 
trum igra veliku ulogu pri glasovanju obće koristnih 
zakona: za bolestnike, za nemoćne, za radnike, za 
zaštitu djece i t. d. Jedinstvo se osniva na velikih kr¬ 
šćanskih načelih, pomoću kojih rješavaju se sva pitanja 
politična i socijalna. 

Ali katolička stranka ostaje uzaludna, ako se ne 
oslanja na jako organizovanu štampu. Centrum raz- 
polaže jednom od najmoćnijih štampa, što ih ima. On 
se ne zadovoljava, pogledom na viesti, agencijom Wolf 
(agencijom Havas u Berlinu). Štampa Centruma uzdr¬ 
žava o svom trošku zasebnu agenciju. Ova se ne ogra¬ 
ničuje na odašiljanje parlamentarnih i političnih viesti. 
Ona šalje svim abonentom u njihovu svrhu tipičnih 
članaka pisanih sa stanovišta Centruma, a što ih svaki 
katolički dnevnik preštampava na svoju ruku. Mala 
štampa provincije, kojoj čedna sredstva ne dopuštaju 
uzdržavati izvjestitelje u Berlinu, dobiva ovako uz vrlo 
malenu cienu dragocjeno suradničtvo. Velika se štampa 
služi ovimi resumeji kao s materijalom za utemeljenje 
svojih argumentacija. Svaki dnevnik može tim sačuvati 
svoju ličnu nijansu, ali jedinstvo stranke podržava se 
nepovredljivo. 

Da se medju članovi Centruma podržava nepre- 
prestani sporazum, to je stvorila stranka g. 1878. jedno 
družtvo pod imenom Augustinusverein. U njem su 
urednici, upravitelji dnevnika i prijatelji štampe. Družtvo 
to drži redovito sastanke. Na tih se sastancih iznajprije 
izpituje, kakovi su se mogli poroditi nesporazumci u 
krilu stranke i kojimi se sredstvi mogu izgladiti. Zatim 
se sporazumievamo o velikih pitanjih: vojsci, financi- 
jah, carini, trgovini, vjeri. 

Svrha je ovim diskusijam jedino praktična: koje 
si koncesije različite frakcije mogu dopustiti, da uz¬ 
mognu raditi zajednički? Do kojih će granica poći 
djelovanje stranke u pogledu svakog pitanja? Jedna 
od glavnih sila Centruma jest doista, znati se ogra¬ 
ničiti. Prije nego pokuša kakav podhvat, omjerit će 
mogući rezultat. Centrum hoće načelno samo ono, što 
je moguće postići. 

Vi u Francezkoj nemate ove discipline, primieti 
urednik. Vašj dnevnici Jioće sve ili ništa. Jedan je 
napoleonistički, drugi rojalistički, treći umjeren, a svaki 
sliedi samo svoje jedino i svoje podpuno mnienje. 
Rezultat je pri tom nikakav. Mi se znademo podložiti 
višemu načelu stranke. Hoćemo li na primjer uznasto¬ 
jati, da se Isusovci vrate, znademo, da je podpunu 
toleranciju nemoguće zadobiti sad za sada. 

Osvjedočeni, da se u čas, kad dobra stvar nije 
izvediva, mora posliediti najmanje loša, to smo za¬ 
tražili ukinuće samo jednoga paragrafa od zakona o iz¬ 


gonu i zadobili smo ga. Isusovci se mogu sada poje¬ 
dince vratiti u Njemačku. Naša se štampa zadovoljila 
ovim rezultatom te izčekuje bolje prilike, da zatraži 
još i štagod više. 

Naša se dakle štampa odlikuje vanredno prak¬ 
tičnim značajem. Njoj nije svrha da poučava puk. 
Ovu brigu prepuštamo mi svećenikom i listovom čisto 
religijoznimr). To je velika pogrješka katoličkih fran- 
cezkih organa, kao n. p. lista „Croix“, da se zavuku na 
polje teoretičko i da ne zasižu u život socijalni. Mi 
pak hoćemo, da u moralni život puka prodru kršćan¬ 
ska načela. Mi bilježimo vjerske demonstracije, ali 
one ne sačinjavaju predmet naših dnevnika. Mi smo 
ljudi politički i ne gubimo nikada s vida djelovanje 
socijalno. 

Katolici, pouzdavajući se u našu solidarnost, po¬ 
dupiru nas kolikogod mogu. Oni su vojska, što stupa 
pokorno i sa inteligentnom inicijativom. Ako Centrum 
misli, da je u kojem mjestu potreban kakav dnevnik, 
to se često nadje bogat čovjek, koji to poduzeće pre¬ 
uzme na svoj riziko. Kada nam pak ovakova pomoć 
fali, onda se organizuju družtva, koja pružaju nuždan 
novac a fonds perdus. Neki katolički, vrlo razšireni 
dnevnici donose svojim dioničarom samo 5%- Suvišak 
prihoda upotrebljava se za potrebe stranke. 

• Ovoj se požrtvovnosti. ima zahvaliti, da svaki 
maleni gradić ima dobro uredjivanih katoličkih dnev¬ 
nika. Svećenici i dobrovoljni laici jesu suradnici. Doći 
će dan, kad će svaka provincija imati svoj veliki organ, 
od kojega će zavisiti u svakom gradu lokalni organi. 
U taj će dan katolička štampa biti ujedinjena s kraj 
na kraj carstva, i njezino će djelovanje pobiediti. 

Vi Francezi, prinreti žurnalist, vi ste katolici, 
ali samo ustima i duhom. (Upamtimo samo i mi Hrvati 
katolici ove osbiljne rieči! — Ur.) Složni u teoriji, vi 
se razilazite i ciepate u praksi. Vi ne umijete žrtvo¬ 
vati svojih zasebnih i osobnih interesa za 
uspjeh kakove znamenite i svim zaje¬ 
dničke ideje. A ipak može jedino forma praktične 
volje obnoviti sviet. 

Njemački je to puk dobro shvatio, završi urednik. 
Djelovanje Centruma osjeća se sve do Elzasa i Lota- 
ringije. Odvraćeni od Francezke vašom protuvjerskom 
politikom, ne mogući sbog svojega malenog broja 
ništa bez nas, sigurni u ostalom, da će ih Cen- 

*) Zato je bila velika falinka u Zagrebu, kad se je pustilo 
jednomu Radiću, da nam on poučava hrvatskog seljaka. Njemački eto 
katolici laici, kojim je ako ikomu do sreće svojega naroda, uvidjaju, 
da oni niesu za taj posao,- već da su za to svećenici čitavim svo¬ 
jim zvanjem. U nas.Hrvata baš zato, jer su laici izašli, na polje, koje nije 
njihovo, pa se stoga ni ne znaju na njem okrcćati, dolazi se toliko 
puta do nemilih medju se sukoba i po narod hrvatski samo najštetnijih 
razmirica i svadnja. — Ur. 

trum podupirati u svemu, što se tiče vjere, glasuju ostaje za nas izgled, da ga nasljedujemo, i pouka, da 
deputarci ovih dviju pokrajina većinom s nami. Oni ju dobro shvatimo. 

vide, da su im interesi zaštićeni našom liberalnom Kad bi se pametni ljudi u nas umjeli grupirati, 

politikom, i premda mi držimo nedirljivim ugovor stvoriti si solidnu reprezentaciju u komori i staviti u 

frankfurtski, priključuju se oni ipak našoj stranci. Oni na- službu ove reprezentacije štampu, osbiljnu i sposobnu 

laže u njoj solidarnost i korist. žrtvovati svoje malene taštine višim i ob- 

Pozabavio sam se s njemačkim Centrumom toli ćenitim interesom stvari; kad bi bojni poklič 

dugo, jer nikoja stranka u carstvu nije jače organi- umjesto nejedinstvo glasio jedinstvo; kad bi se svi 

zovana. Ista stranka socijalista toli divna svojim prak- umjeli proći diskusije teoretičke i podložiti svoje želje 
tičnim sporazumom, svojimi skupštinami, svojimi kon- političkim potrebam momenta, odmazdu odgoditi za 
gresi, jest manje disciplinovana, a ima i puno manje poslie: tad bi se zemlja osilila i uznapredovala, naro- 
uticaja u nutarnjoj politici Njemačke. Centrum sa svo- dna bi reprezentacija bila dostojnija, a štampa bi za- 
jom političkom organizacijom i sa svojom štampom dobila autoritet i uticaj, što ga mora da ima. 


Pape i Hrvati. 


II. Od smrti Svačićeve do turskih ratova. 

1. Ugasnula bješe zviezda zadnjega kralja od 
krvi hrvatske. Hrvatska kruna sievaše na tuđjinskoj 
glavi. Sebičnjaci oni, (koji i danas imaju dosta na¬ 
sljednika, bez sviesti, bez ponosa, bez vjere, spre¬ 
mnih izdati za Judinu plaću i Boga i hrvatska pra¬ 
va), sebičnjaci, što ne htjedoše brata za brata, primiše 
tudjina za gospodara. Primiše ga i okruniše ga kru¬ 
nom diva Tomislava i velikog Krešimira. A dobiše 
od njega sjajna obećanja. Ali zaman! Hrvatski sin nije 
više mogao kao nekad izticati slavu i veličinu majke 
Hrvatske. Opustješe bieli dvori u ponosnom Kninu, a 
nad bielim se Belgradom vijaše vrani gavran, kobeć 
mu smrt i zator. Hrvatska nije izdahnula, ali je živo¬ 
tarila život podložnički. Ugovor je bio sjajan, što ga 
sklopio tudjanin sa hrvatskimi sebičnjaci; ali ugovor 
ostade obećanje — ludom radovanje. Već sinovi dva¬ 
naestorice župana, zaplakaše i prokleše tudju himbu. 
Sviet je pomalo zaboravljao na Hrvatsku. Ta po hrvat¬ 
skom sinjem moru ne plovi već silna mornarica Trpi¬ 
mira bana ni Domogoja, najgoreg vojvode. Već 
Tomislav ne zatomljuje madžarskoga biesa, ni Kreši¬ 
mir ne obnavlja hrvatske kraljevine do granica brat¬ 
skoga naroda bugarskog. Oborci su davno oboreni, a 
. sv iet — zaboravlja. Hrvatska je raztrgana, izudjena. 
Pa tko će mariti za nju? Tko će se starati za narod, 
koji ne mari sam za se, već sagiblje ponosnu šiju pod 
tudji jaram?! Sviet zaboravlja, ali ne zaboravljaju oni, 
kojim je Spasitelj dao ključe kraljevstva svoga. Istina, 
papinski poslanici ne borave više na dvoru hrvatskoga 
kralja; papa više ne će sklapati ugovora s narodom 
hrvatskim; ali papa ne će zaboraviti onoga, koga ima 
po davnom ugovoru braniti Bog i sv. Petar! 

*) V. broj 1., 2. i 3. o. g. 


Piše dr. Fran Binički. 

(Dalje.*) 

ova. Već vriedni Pashal II. (1099.—1118.) šalje 1103. 

ralja od u Dalmaciju i u Ungariju (Hrvatske nema!) legata 
jdjinskoj apokrisijara stožernika Augustina. Dostojanstveno ga 
osta na- primi vriedni biskup Krescencij u liepome Krešimirovu 
re spre- gradu, koji se još ne bješe podložio Kolomanu. Ne 
tska pra- zna se u tančine, što je sve radio Augustin u hrvat- 

primiše skih stranah. U nekoj listini spominje sam stožernik: 

ga kru- »■ • ■ podkriepljeni pomoću Svemožnoga, zaštićeni obra- 
k dobiše nom Apostola Petra i Pavla i opasani revnošću za 
i sin nije pravdu, da razširimo pravicu po dalmatinskih grado- 
iu majke vih : izkorienismo, što se moralo izkorieniti; a posadi- 
Kninu a smo, što se moralo posaditi; a zakonito popravismo, 
n kobeć što se popraviti imalo...“0 

je živo- O papi Gelasiju, koji je i onako malo, a u tež- 

u što ga kih časovih, sjedio na stolici sv. Petra, spomenici hrvat- 
li ugovor s ki šute. 

iovi d va- Kaliksto II. (1118. —1124.) posveti god. 1121. 

u himbu. Gerarda, nadbiskupa dubrovačkog, i darova mu plašt, 
po hrvat- Odredi papa i župe, koje su pripadale, a imadu i od- 
-ica Trpi- sele pripadati dubrovačkoj nadbiskupiji; a te su: ,,Za- 
)de Već chulmiae regnum, regnum Servuliae Tribuniaeque reg- 
ni Kreši- num, civitas quoque Catharinensis seu Rosae, Butua- 
rica brat- nensis, Avvarorum, Ulcinatensis, Schodrinensis, Driva- 
boreni a stensis, Polatensis." 2 ) 

izudjena. Ove iste godine 1121. i istoga dana piša papa 

za narod i z Beneventa „svim biskupom gornje Dalmacije ili 
i šiju pod Duklje“, javljajuć im, da je posvetio Gerarda, opomi¬ 
nju oni, njuć ih, da ga slušaju i da ne krnje prava njegovih. 
ya i s tina' 1 u toj poslanici izbraja župe: „Videlicet in regno 
rvatskoga Zacolmi et regno Servdiae" (u priješnjoj Servaliae) i t. d. ;i ) 


p Farlati, Illyr. sacr. III, 163. 
■) Illyric. sacr. VI, 60. 

3 ) Illyr. sacr. VI, 62. 


Pape i Hrvati. 

2. Inocencij II. (1130.—1143. — O Honoriju II. 
šute priručni spomenici. —) veoma liepo primi izabra¬ 
nog i posvećenog dubrovačkog nadbiskupa Andriju 
Lučanina, dade mu nadbiskupski plašt i potvrdi sve 
župe, što ih izbraja i Kaliksto. 1 ) 

Godine 1136. bi izabran za splitskoga nadbiskupa 
domaći sin Gaudij, župnik sv. Stašije. Po pripovieda- 
nju Tome arcižakna bijaše to čovjek liepa stasa i 
moćan, jer bješe u rodu sa mnogimi odličnjaci; a 
držalo ga i učenijim od drugih. Nego uz to bješe 
Gaudij naduta oholica i slavičnjak. 2 ) Umiljavaše se 
Beli sliepomu, kralju hrvatskomu i ungarskomu, čiji 
dvor pohadjaše češće. A da udje Beli što više u volju, 
pohitjet će u Ungariju i dat će se zarediti od primasa 
ostrogonskoga. Kad se vrnuo u Split, pokajao se. 
Uvriedio je papu, koji je imao sam pravo rediti split¬ 
skoga nadbiskupa. A papa mu je baš u onaj čas bio 
potreban, i d^ mu dade plašt i da mu pomogne po¬ 
koriti odmetne biskupe: zadarskog, krčkog, osorskog i 
rabskog. Upro Gaudij, a upro i Bela, te moljakaj papu, 
koji napokon popusti. Po. stožerniku Ubaldu posla 
Gaudiju plašt i pismo. Kori ga, što se dao rediti od 
onoga, koji nije imao pravo; ali zatomljuje pravednu 
srdžbu na molbu kralja ungarskoga. Naglašuje papa, 
da je u donjoj Dalmaciji samo jedan metropolit, a to 
solinski ili splitski biskup, koga imaju svi slušati. 3 ) 
Šibao je papa na one odmetne biskupe. 

Godine 1105. zavlada Koloman čitavom Dalma¬ 
cijom. Nego već g. 1115. diže dužd Ordelaf Falieri 
vojsku na Dalmaciju. Sreća bješe promjenljiva. 1124. 
dužd Dominik Michieli vraćajuć se iz sv. Zemlje sa 
svojimi križari zauze Split i Trogir. Zadar i gradovi na 
otocih bjehu već dulje u pandžah mletačkoga lava. A 
naskoro će Mletčić razoriti i stojni Belgrad, tu drevnu 
priestolnicu kraljsku, gdje je Hrvat krunio svoje sino¬ 
ve junačke, ali i prvog kralja tudjanina. 

Split i Trogir dodjoše opet u šake kralju hrvat¬ 
skomu i ungarskomu, a Zadar, Krk, i Cres ostadoše 
pod Mletčićem. Nije čudo, što su nastojali zadarski 
biskupi iz petnih žila, da se ociepe od metropolije 
splitske i sami se dostanu časti i vlasti nadbiskupske. 
Politika je mletačka imala tu svoje prste. 

Ubaldo (kasnije papa Lucij III. 1181.—1185.) iz¬ 
vrši svoje poslanstvo. Ipak mu Mletčići pomrsiše po¬ 
sao, da ne vrati odmetnih biskupa pod vlast zakonitog 
nadbiskupa. 

3. Za Celestina se II. (1143.—1144.) uzkomešali 
biskupi dubrovačke metropolije, ter se ne htjeli po¬ 
koriti svomu nadpastiru. Papa Celestin piše poslanicu, 
zapovieda, da se svi imaju pokoriti dubrovačkomu 

’) Illyric. sacr. VI, 63. 

2 ) Hist. salonit. 64. (Zagreb. 1894.) 

») Illyr. sacr. III, 171. 


nadbiskupu. U poslanici papa nabraja biskupe. To su: 
Silvester Buduae, Nicephorus Cathari, Joannes Dulchinii, 
Basilius Suaciae, Georgius Scodrae, Gregorius Dyrrha- 
chii, Petrus Drivasti, Theodorus Poleti, Cyrillus Serb- 
liae, (a Kaliksto II. i dr. Servuliae i Serviliae i još 
Serbuliae), Vladislaus Bosnae, Constantinus Tribuniae, 
Simeon Zachlumiae.“ J ) 

Buduć Andrija, nadbiskup dubrovački, ne mogaše 
doći ad limina, posla u Rim nekoga svoga popa, a 
papa mu Eugen III. (1145.—1153.) piša ljubezno pismo, 
kojim ga milo tješi i bodri. 2 ) Eugen posla u Dalma¬ 
ciju (ili možda u Ungariju, a mimogred u Dalma¬ 
ciju) legata Henrika. Nego je o njegovu poslanstvu 
poznato vrlo malo, a i ono, što se pripovieda, nije 
vriedno spominjati. 3 ) Oko 1145. izmače napokon papa 
Eugen zadarsku biskupiju izpod splitske metropolije 
i uzvisi je na nadbiskupiju. Podloži joj krčku, osorsku 
i rabsku. Nadbiskupu Lampridiju posla plašt. 4 ) Henrik 
je, poslanik papin, (po drugih Gracijan) po sve pute 
izradio, te se negdje 1153. sastao pokrajinski crkveni 
sabor u Dubrovniku. Ne poslušaše biskupi „drivasten- 
sis, dulichinensis, catharensis". Prvu dvojicu legat pa¬ 
pin izobći i svrže; a kotorskoga samo izobći, jer mu 
knez nije dao poći na sabor. Glavna je svrha bila po¬ 
krajinskomu saboru stati na put razkolnikom, koji su 
zavodili katolike, ter što više razkolnika privesti u 
krilo Crkve. Za saborovanja preminuo je Eugen III., a 
nasljednik mu Anastasij IV. (1153.—1154.) dade plašt 
Andriji, nadbiskupu dubrovačkomu, i potvrdi mu sve 
župe. K tomu poslanicom zahvali Dubrovčanom, što 
su liepo primili papinskoga poslanika, a potvrdi i osudu 
Henrikovu. 6 ) 

4. Lukavi Mletčići, koji se po što po to gledahu 
čvrsto ugniezditi u hrvatskih stranah, ne bjehu zado¬ 
voljni, što se zadarska biskupija ociepila od splitske 
metropolije. Radit će oko pape Adrijana IV. (1154.— 
1159.) i izradit će, da zadarskoga nadbiskupa podloži 
Henriku, gradskomu. Uzvrpoljio se bio nadbiskup Lam- 
pridij, potekao i u Rim u ime Zadrana. Zaman. Papa 
ostade pri svome. Kad se Lampridij vratio u Zadar, a 
Zadrani ni čuti o kom drugom glavaru izvan Lampri- 
dija i sv. Otca. A lukavi će se Mletčići pritajiti, da ne 
lievaju ulja na žeravicu, i čekati bolju sgodu. Bojahu 
se kralja hrvatskog i ungarskog. °) Mogao bi tko (ta 
u Hrvatskoj se sve može, najmanje pravično i dobro) 
prigovoriti Eugenu III. i Adrijanu IV., što su ociepili 
Zadar i otoke od splitske nadbiskupije, ter konačno 

') Illyr. sacr. VI, 63. 

2 ) Tamo str. 64. 

•’) Illyr. sacr. III, 174. 

J ) Ondje V, 57. 

B ) Monum. Slavor. merid. 23, 2. 25. 52. Illyr. sacr. VI, 65. 

6 ) Illyr. sacr. V, 57. 

spravili pod mletačkog patrijara. Ruku na srce, pak 
treba pogledati najprije ne nehajne, razbludne Arpado- 
viće i druge, što su bili sve, a samo ne ono, što su morali 
biti; što su kršili ugovore i dopuštali, da lakoma Ve¬ 
necija kida kus po kus Hrvatske liepe otačbine, da 
zamiće otražje stare hrvatske slave i veličine! Zadrani 
su se sami ociepili od Splita, a Venecija je u neku 
imala pravo, da i crkvenim vezom pritegne k sebi 
svoje gradove. (Drugo, je pitanje, s kakvim se pravom 
domogla tih gradova. Svakako nije kriva samo ona.) 

5. Godine 1159. sjede na stolicu sv. Petra „svje¬ 
tlo klera, ures Crkve, otac grada i svieta“ (— takav 
mu je bio nadpis na grobu —) stožernik Roland Ban- 
dinelli, koji se prozva Aleksandrom III. Sjedit će na 
vrhovnom priestolju sve do 1181. Car-papa će Fridrik 
Barbarosa dići na nj kuku i motiku, ali će Petrov na¬ 
sljednik uztrajati i nadvladati protivnika svoga. Zaple¬ 
ten u borbu, tjeran sa svoje stolice, ne će Aleksandar 
zanemariti svoje dužnosti. Pratit će dogadjaje širom 
svieta katoličkog, svrnut će češće brižne oči i na ju¬ 
načku patnicu zemlju raztrganu, koja se zove Hrvatska. 

Trpjela je Hrvatska onda i krvarila. Kraljevi joj 
bijahu slabi, sinovi nesložni, a tudjinac pohlepan za 
njezinimi krasotami. Kad je poslie Gejze sio na kralj- 
sko priestolje sin mu Stjepan IV., mladić od kakvih 
15 godina, uplete se u poslove Hrvatske i Ungarije 
nezasitni car grčki Einanuel. Braća Gejzina, Stjepan i 
Ladislav, bjehu pobjegla u Carigrad, a car ih liepo 
primio. Stjepan se i oženio sa carskom nećakinjom Ma¬ 
rijom, najljepšom ženom u priestolnici grčkoj. Kad pu¬ 
kao glas, da je preminuo Gejza, dići će Emanuel voj¬ 
sku, da pribavi krunu Stjepanu, nadajuć se za uzdarje do¬ 
biti Sriem, koji je onda obsezao i sadanju Bačku iz- 
medju Tise i Dunava. Madžari se predadoše, ter pri- 
miše za kralja Ladislava. Stjepan je po svoj prilici 
obladao Hrvatskom, koliko je još bješe pod vlašću 
kraljeva Arpadovića. Bosna imadjaše svoga bana Bo¬ 
rića, Zahumlje Miroslava; Zadar i otoci bjehu u mle¬ 
tačkih šakah. Kad preminuo Ladislav 1163., planuše 
razmirice. Zavlada opet Stjepan IV., koji posla brata 
Belu u Carigrad. Emanuel obeća Beli (koga prozva A- 
leksijem) kćer Mariju za ženu i zatraži od Stjepana IV. 
hrvatske zemlje, koje pripadahu kraljevu bratu. Stjepan 
se ogluši. Planu rat, što potraja od 1164.—1168. Osvo¬ 
jena bješe gotovo sva Hrvatska, koja bješe pod Ar- 
padovići. 

Carski namjestnik ,,sebastos“ stanovaše u Splitu, 
a zvaše se „vojvoda svega kraljevstva dalmatinskog i 
hrvatskog". Grci su gledali na liepe privezati uza se 
hrvatski narod. Zaman. Ni velikaši hrvatski ni crkve¬ 
ni službenici nisu trpjeli nametnika. Čim Emanuel za¬ 
klopi oči, otpuhnut će Grci iz Hrvatske. 


1904. 


U Splitu je do godine 1158. sjedio na stolici 
nadbiskupskoj Gaudij. Kako je bio čovjek-pun sebe, 
nije trpio nikoga nad sobom. Prem ga držalo učeni- 
jim od drugih, nije se iztakao baš velikom mudrošću. 
Dogodilo se, da je trebalo zarediti biskupa trogirskoga. 
Nadbiskup Gaudij pozva na posvetu jedinoga biskupa 
kninskog ili hrvatskog. Taj mu uzeo prigovarati, da bi 
morao biti još jedan biskup. A Gaudij će mu: „Ne 
treba. Mjesto drugog biskupa imam nadbiskupski plašt." 
Hrvatski biskup svečano izjavi svietu, da samo silom 
pribiva posveti biskupa trogirskog. Kad to čuo papa, 
posla legata, ter sbaci i splitskog Gaudija i Dešu tro¬ 
girskog. Smičiklas drži, da je Gaudij svrgnut 1160. 
„Bio je izabran za papu veliki i slavni poslie 
Aleksandar III., zakleti neprijatelj Fridrika I., cara 
njemačkoga. Gejša za prijateljstvo carsko prizna za 
papu Viktora IV., careva papu. Naravno, da je Ale¬ 
ksandar odmah prihvatio priliku, da kraljev ugled na 
obalah jadranskoga mora poruši." 4 ) Zato je sbacio 
Gaudija. 

Tih par redaka vrlo zaudara — podmetanjem i 
liberalizmom. Prvo: historijska je neistina, da je veliki 
Aleksandar III. bio zakleti neprijatelj cara Fridrika. 
Ta znano je, da je svagdje i vazda čekao sgodu, da 
toga silnika otčinski zagrli. A tako ne radi zakleti 
neprijatelj! Drugo: Gejza nije priznao za papu 
Viktora IV., kukavnoga protupapu, već baš Aleksan¬ 
dra III. Baronij izriekom navodi: „Ludovicus Christia- 
nissimus Francorum rex .. . una cum Henrico Anglo- 
rum rege Dominum Alexandrum in Patrem et anima- 
rum suarum pastorem... receperunt. Reges quoque 
Hispaniorum, Siciliae, Hierusalem, Hungariae... 2 ) 
A taj ,,rex Hungariae" bijaše Gejza. Treće: nije na¬ 
ravno, da bi papa odmah prihvatio priliku, da ugled 
kraljev sruši; osobito ne onakav papa, kakav je bio 
velikan Aleksandar. Naravno je, da liberalci kopaju 
i ruju, da unište svoga i prividnog protivnika. Narav¬ 
no je, da ne paze na sredstva ni na drugo ništa, već 
na osobnu osvetu. Ali nije naravno, da tako radi 
dobar kršćanin, a kamo li glavar kršćanstva! Četvrto: 
Gaudij se spominje u listinah 1158. Koji ga je papa 
svrgao, ne zna se pravo. 

Toma arcižakan spominje samo: „Summus vero 
pontifex misso apochrisiario suo iussit..." 3 ), a ne kaže, 
koji je to „summus pontifex“. Farlati drži, da je po 
svoj prilici Adrijan IV. poslao legata, ili možda Ale¬ 
ksandar III. 4 ) Bilo kako mu drago, Gaudij je skinut, 

*) Smičiklas, Pov. Hrv. I, 318. 

2 ) Annal. ad an. 1059. LXI1I. 

:i ) Historia salonit. 64. (Zagr. 1894.) 

4 ) Illyr. sacr. III, 179. 



O dužnostima čovječjim. 


jer je bio krivac. Stoga nije naravno, da katolički katolički narod. A nije naravno, ni da mi sve pri¬ 
pisao piše onako o glavi katoličke Crkve za hrvatski mamo pod gotov groš, što napišu slavljeni učenjaci! 

__ (Nastavit će se.) 


O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk. svećenik 


Poglavlje osamnaesto. 

Beženstvo. 

Kad budeš odabrao izmegju društvenih staleža 
onaj, što ti dolikuje, i uščini ti se, da si potkrijepio 
značaj takovom postojanošću dobrih navika, da možeš 
dostojno biti čovjekom, — tada, a ne prije, — naumiš 
li imati drugaricu, tisi se da odabereš takovu, koja će 
biti dostojna tvoje ljubavi. 

Ali prije nego se svežeš ženidbom, promisli dobro, 
ne bi li valjda bilo bolje, da ostaneš neoženjen. 

U slučaju, da ti ne bi bio tako prokušan u suz¬ 
bijanju svojih nagnuća k srdžbi, k ljubomoru, k su¬ 
mnji, k neustrpljivosti, k tvrdom postupanju, te bi se 
mogao poufati, da ćeš biti ljubezan prema jednoj 
družici, budi toliko jak, da se odrečeš ženidbenih 
radosti. Zavezujuć se sa ženom unesrećio bi nju, une¬ 
srećio bi samoga sebe. 

U slučaju, te se ne bi mogao da namjeriš na 
čeljade, koje bi imalo u sebi sve one vrline, što ti se 
čine potrebite, da te odovolji i da u te postavi svoju 
ljubav, ne daj se skloniti na ženidbu. Tebi je dužnost 
ostati neoženjen, radije, nego da prisegneš ljubav, koju 
ne bi mogao da imaš. 

No bilo da samo odmalmeš sa ženidbom, bilo 
da vazda ostaneš neoženjen, gledaj da poštuješ bežen¬ 
stvo onim krepostima, što ih ono iziskuje, i znaj mu 
cijeniti probitke. 

Da, beženstvo ima svoje probitke. I njih valja 
da čovjek prizna i cijeni u svakom stanju, u kojem 
se nalazi, inače smatrat če sebe nesretnim ili potište¬ 
nim, i u njemu će se umanjiti srčanost da čestito i 
dostojanstveno djeluje. 

Pomama, da se pokažu bučnim kudiocima društve¬ 
nih nereda, i mišljenje možda, da ih valja povećavati, 
ako se hoće, da ih se ispravi, navelo je često puta 
ljude' naprašite besjede, da svrate pažnju drugoga na 
opake izglede, što su ih dali mnogi neoženjeni, pa da 
viču, kako je beženstvo protivno naravi, grozna ne¬ 
sreća, uzrok iskvarenosti u narodima. 

Nemoj se dati zanijeti od tih pretjeranaca. Ima 
na žalost sablazni i u beženstvu. Ali i zato, što ljudi 
imaju ruke i noge, zbiva se sablazan šakatanja i gaže¬ 
nja; to pak ne znači, da su ruke i noge najgrgja stvar. 


Oni, koji iznose na hrpe razmišljanja vrhu tobože 
nužne nećudorednosti beženstva, imali bi da procijene 
takogjer i zla, koja potječu odatle, što se netko nakani 
na ženidbu, za koju ne ćuti sklonosti. 

Iza kratkih pirnih zanosa nastane ti dosada, groza 
radi nestale slobode, spoznanje, da si se prenaglio 
s izborom, da su vam ćudi nesložive. Iz zamjeničnog 
ogorčenja, ili samo jedne strane, poteku grubijanstva, 
uvrede i dugotrajne najljuće gorčine. Žena, nježnije i 
plemenitije biće od dvoga, bude obično žrtvom zlo¬ 
sretnoga nesklada, te ili jaduje do smrti, ili — što je 
g° re — iznakazi se, gubeći prirogjenu dobrotu, otvara¬ 
jući srce nagnućima, u kojima joj se čini da će naći 
naknadu za nestadak ženidbene ljubavi, a koja joj 
urode sramotom i grizodušjem. Iz zlokobnih brakova 
poteku djeca, kojoj je prva škola neuredno ponašanje 
oca ili majke ili obadvoga; djeca po tom malo ili 
loše ljubljena, malo ili loše odgojom opskrbljena, bez 
štovanja prema roditeljima, bez nježna osjećanja prema 
braći i sestrama, bez ikakova pojma o porodičnim 
krepostima, — koje su temelj gragjanskim krepostima. 

Sve se ovo zbiva tako često, te je dosta otvoriti 
oči, da se opazi. Nitko mi ne će reći, da pretjerujem. 

Ne niječem zla, što se zbivaju u beženstvu, ali 
tko uzme u obzir i druga zla, spomenuta malo prije, 
ne će ih za cijelo držati manjima i kazat će sa mnom 
o bezbrojnim oženjenima: — „0 kamo sreće, da nijesu 
nikad izustili onu kobnu privolu!" 

Velik dio smrtnika pozvan je na ženidbu, ali je 
i beženstvo u naravi. Žaliti, što se svak ne stara da 
rasplogjuje, bilo bi smiješno. Beženstvo, odabere li se 
s valjanih razloga i čuva li se sa čašću, nije nipošto 
prijekorno. Dapače je vrijedno štovanja poput svake 
druge vrsti razborita samoprijegora, prigrljena u dobru 
svrhu. Ne namećući beženstvo porodičnih briga pušta 
jednima više dokolice i više snage, da se posvete viso¬ 
kim naukama ili uzvišenim vjerskim službama; pušta 
drugima više sredstava za potpomaganje oskudne rod¬ 
bine; ostavlja inima više slobode, da svoju ljubav 
izliju na mnoge oskudnike. 

A zar sve to možebit nije dobro ? 

Ova razmišljanja nijesu utaman. Da se tko riješi 
beženstva ili da ga prihvati, valja mu znati, čega se 

rješava ili što prihvaća. Nepotpuna naklapanja pore- 
mećuju razbor. 

Poglavlje devetnaesto. 

Poštovanje žene. 

Podli i porugljivi cinizam osobina je prostote, 
sotona, koja čovječjem rodu bez prestanka ishitruje 
potvora, neka bi ga naveo, da meče na rug krepost 
i da je gazi. On sakuplja sve, što je na sramotu sve¬ 
ćenstvu, i mimoilazeći protivne činjenice viče: „Kakav 
Bog? kakav blagotvorni utjecaj svećeništva i vjerske 
pouke? To su tlapnje zanesenjaka!" On prikuplja sve 
činjenice, što su na sramotu politici, i. viče: „Kakovi 
zakoni? kakov društveni poredak? kakova čast? kakovo 
rodoljublje? Sve je borba prepredenjaka i silnika na 
strani, koja vlada ili za tim teži, a slabost na strani, 
koja sluša!“ On sabira sve činjenice, što sramoti 
beženstvo, ženidbu, očinstvo, materinstvo, sinovsku, 
pobratimsku i rodbinsku vezu, i razbacuje se besra¬ 
mnom vriskom: „Pronašao sam, da je sve sebičnjaš- 
tvo, himba, bjesnilo ćutila, neljubav i izmjenično pre¬ 
ziranje!" 

A baš iz te paklene i lažne mudrosti proizlazi 
sebičnjaštvo, bjesnilo ćutila, neljubav i izmjenično pre¬ 
ziranje. 

Ta kako i ne bi niska prostota, kojoj je u krvi 
da obesvećuje sve, što je dobro, najžešće napadala 
kreposti žene i nastojala, da je ponizi! 

Prostaštvo je vazda kroz vijekove radilo sa svim 
silama, da je prikaže potištenom; nije u njoj pri- 
znavalo ništa do nenavidost, hitrinu, taštinu i prevrtlji¬ 
vost ; poricalo joj sveti žar prijateljstva i ljubavi. Svaku 
ikoliko vrijednu ženu smatralo izuzetkom. 

No plemenite težnje čovječanstva obraniše ženu. 
Kršćanstvo je podignu zabranivši mnogoženstvo i 
raspuštenu ljubav, i prikazavši iza Boga-Covjeka kao 
prvo ljudsko biće, više od svih svetaca i od samih 
angjela jednu ženu. 

Moderno je društvo oćutjelo taj duh uljudnosti. 
Njegovanjem ljubavi ugladi se kavalirstvo posred var- 
varstva tadanjeg doba; a mi uglagjeni kršćani, potomci 
kavalirstva, ne držimo otmenim čovjekom osim onoga, 
koji časti spol, kojemu je prirogjena ljubkost i svaka 
kućna krepost. 

Ipak starog protivnika plemenitih osjećaja i žene 
nije nestalo u svijetu. Da bi barem za njim išli samo 
neuglagjeni duhovi, samo najniži umovi! Ali on po¬ 
kvari gdjekad i uzvišene umove, i to se vazda zbiva, 
kad smalaksa vjera, ta posvetiteljica čovjeka. 

Bilo je mudraca (ili bar nazovi-mudraca), koji su 
se na čaše pokazivali gorljivi za čovječanstvo, a na 
čaše, potaknuti bezvjerjem, turali u svijet bestidne 

knjige sa pomamnim nastojanjem, da bi besramnim 
pjesmama i romanima, raspravama i pričalicama i 
svakovrsnim bajkama podjarili opojnost sjetila. 

Vidjelo se najprivlačnijeg izmegju književnika, 
Voltaira (koji je pokazao u nekim zgodama, da ima 
lijepih svojstava, ali kojega pokvariše niske strasti i 
razuzdana pomama za šalom i smijehom), gdje sasta¬ 
vlja dugu pjesan na porugu ženske časti, na porugu 
najuzvišenije junakinje, što ju je ikada imala Francu¬ 
ska, velikodušne patnice Ivane d’ Are. Gospogja de 
Stael nazvala je tu knjigu zločinom narodne 
veleizdaje. 

Čut ćeš od neukih i od ljudi na glasu, čitat ćeš 
kod pisaca, koji živu, i kod onih, što su umrli, kazat 
će ti i same neke bezobrazne žene, što postadoše ne¬ 
vrijedne svojega stidljivog spola, čut ćeš, gdje te oda¬ 
svud zaokuplja prostačka rulja i veli ti: Preziri ženu! 

Odbij pogrdnu napast, jer će inače i tebe, sina 
žene, dopasti preziranje. Kloni se onih, koji u ženi 
ne poštuju svoju mater. Baci od sebe knjige, što je 
obeščašćuju šireći raspuštenost. Gledaj da plemenito 
cijeneći žensko dostojanstvo, održiš se dostojnim, da 
braniš onu, koja ti dade život, da braniš svoje sestre, 
da jedanput obraniš možda i onu, koja će steći sveto 
pravo, da se nazove majkom tvoje djece. 

Poglavlje dvadeseto. 

Dostojanstvo ljubavi. 

Poštuj ženu, ali se straši zavedenja od njezine 
ljepote, a još više zavedenja od svojega srca. 

Sretna tebe, ne priljubiš li se od srca nikojoj 
drugoj, osim onoj, koju budeš htio i mogao odabrati 
za drugaricu svega svojega života! 

Bolje je, da očuvaš srce prosto od svake ljubavne 
veze, nego da ga pokloniš ženi slabih vrlina. Čovjek, 
koji uzvišeno ne osjeća, mogao bi biti s njom zado¬ 
voljan; ti nipošto. Tebi treba ili vječna sloboda ili 
drugarica, koja će odgovarati uzvišenom pojmu, što 
si ga predstavljaš o čovječanstvu, a poimence o žen¬ 
skom spolu. 

Ona valja da bude jedna od onih odabranih du¬ 
ša, koje visoko shvataju ljepotu religije i ljubavi. Pazi, 
da je svojom maštom takovu ne načiniš, a da ona u 
istinu bude posve drukčija. 

Nagješ li takovu; upoznaš li, da plamti ljubavlju 
k Bogu, da je vrsna plemenito se zanijeti za svakom 
kreposti, da čini sve ono dobro, što može, da joj je 
odurno sve, što vrijegja ćudoregje; vidiš li, da ona 
spaja s tim vrlinama i umnu izobraženost bez ikakove 
tašte pohlepe da je iskaže; je li dapače pored takove 
izobraženosti ponizna i čedna; prodiše li iz svih nje¬ 
zinih riječi i djela dobrota, uglagjena prirogjenost, uz- 

višenost osjećaja, čvrsta volja u ispunjavanju dužnosti, 
pomnja da koga ne rastuži, da rastužene utješi, da 
svoje čare upotrebi u svrhu, te oplemeni tugje misli, 
— tada je užljubi velikom ljubavlju, ljubavlju dostoj¬ 
nom nje! 

Budi ti ona angjeo čuvar; budi ti kao živ izričaj 
Božje zapovijedi, da te odvraća od svakog zazora, da 
te navraća na svako plemenito djelo. U svemu, čega 
se god prihvatiš, pazi, da se uzvladaš tako, te njezina 
lijepa duša bude zadovoljna, što te ima za prijatelja; 
pazi, da je poštuješ ne pred ljudima — što malo vri¬ 
jedi — već pred očima Božjim, što sve vide. 

Bude li ta žena duha tako uzvišena i odana vje¬ 
ri, tvoja velika ljubav k njoj ne će biti neka pretjera- 
nost, ne će biti neko kumirstvo. Ti ćeš je ljubiti baš 
zato, jer će njezina volja biti u skladu s voljom 
Božjom; diveći se jednoj divit ćeš se i drugoj, ili bo¬ 
lje, divit ćeš se vazda Njegovoj volji. Tako, da kad bi 
bilo moguće, te bi se njezina volja kosila s voljom Božjom, 
slatkog bi očaranja nestalo, ti je više ne bi ljubio. 

Mnoge prostačke duše drže sanjarijom ovu preu- 
zoritu ljubav; to su one duše, koje nemaju pojma o uz¬ 
višenoj ženi. Sažaljavaj njihovu potištenu mudrost. Ci¬ 
ste ljubavi i koje jako potiču na krepost, postoje, i ako 
su rijetke. 1 ljudi bi imali osjeći: Neka budu tako¬ 
ve ili nikakove! 

Poglavlje dvadeset i prvo. 

Prijekorna ljubav. 

Ali imaš paziti, opet ti velim, da sebi u pame¬ 
ti ne načiniš narešenu krepostima ženu, a koja tako¬ 
va nije. To bi bila, štono riječ, romantična ljubav; bila 
bi ljubav smiješna i štetonosna; bilo bi grdno rasipati 
svoje srce pred ništavim kumirom. 

Žena vrijedna da je se štuje, i to u najvećem 
stepenu, postoji doduše na zemlji; ali ima ih i velik 
broj, koje je pokvarila odgoja, tugji zao izgled i nji¬ 
hova lakoumnost; ima ih, koje se ne umiju toliko uz¬ 
dići, da bi cijenile samo želje čovjeka kreposna; ima 
ih, koje više vole, da im se udvara i da ih se uznosi 
s ljepote i duhovitosti, nego da plemenitošću svojih o- 
sjećaja zasluže ljubav. 

Žene pak tako nesavršene vrlo su opasne, još 
opasnije od onih, koje su sasvim loše. Primamljuju ne 
samo dražešću i vještim svojim hitrinama, nego često 
puta i nekim krepostima, s kojih se lako pobudi nada, 
da je u njih dobro pretežnije od zla. Ne daj pristupa 
takovoj nadi, netom u njima opaziš veliku taštinu ili 
kakove druge teške mane. Sudi ih oštro; ne zato, da 
ih omraziš, ili da povećaš njihove mane, već da ih se 


kloniš na vrijeme, predvidiš li, da bi mogao zapasti u 
nedostojne zamke. 

Koliko si po naravi skloniji na ljubav, i koliko 
si prikloniji da štuješ čestitu ženu, toliko više imaš 
pripaziti, da se ne bi zadovoljio osrednjim krepostima 
koje žene, da je nazoveš prijateljicom. 

Raspušteni mladići i djevojke s tobom će se pod- 
rugivati, zvat će te oholicom, divljakom, čudakom. Ne 
mari; prezri njihov sud! Ne budi ni divljak, ni oholi- 
ca, ni čudak, ali nemoj da ikad obeščastiš svoje osje¬ 
ćaje; odluči čvrsto, da ćeš uzdržati slobodno svoje sr¬ 
ce, ili ga pokloniti onoj ženi, koja bude imala potpuno 
pravo na tvoje štovanje. 

Tko ljubi poštenu ženu, ne trati vrijeme, da joj 
udvara po ropsku i da je obasiplje laskanjem i mede¬ 
nim riječima. Ona ne bi to mogla ni podnositi. Ona bi 
se stidjela, da joj je ljubaznik jedna danguba, jedna 
mazalica; ona ne zna cijeniti osim prijateljstvo čovje¬ 
ka iskrena, dostojanstvena, kojemu je više do toga, da 
joj ugodi čestitim načelima i čestitim djelima, nego da 
joj govori o ljubavi. 

Žena, koja pred sobom trpi čovjeka podjetinjena 
i spremna poput roba da pogodi svakom njezinu mu¬ 
šičavu htijenju, ne baveći se drugim nego previjanim 
udvaranjem i neslanim ljubavnim prenemaganjem, po¬ 
kazuje, da ima slab pojam o njemu i o sebi. Onaj pak, 
kome godi taj život, tko ljubi bez plemenita cilja, tko 
ne ljubi u svrhu, da postane bolji odajući poštu kre¬ 
postima ljubljene žene, taj jadno troši um i srce, i 
teško da mu preostane išto jakosti, da nešto dobro 
uradi u svijetu. Ovdje ne govorim o ženskima zla gla¬ 
sa; pošten ih čovjek sa zgražanjem izbjegava, ne klo- 
nit ih se bila bi grdna sramota. 

Kad ti se jedna žena .pričini dostojna tvoje lju¬ 
bavi, nemoj da se podaš sumnjama ili ljubomoru, 
i nemoj bezumno zahtijevati, da te obožava. 

Pametno odaberi i ljubi, a da ne kiniš sebe ni 
svoje odabranice sumnjičavim predanjem, a da se ne 
uznemiruješ, ne bude li slijepa prema ljubežljivosti 
drugoga, a da ne zahtijevaš, da vene od rastapanja 
za tobom. 

Budi joj odan time, da budeš pravedan, da iska¬ 
zuješ udivljenje i dužnu počast njezinim odličnim vrli¬ 
nama, da se uzvisiš do jednog uzorita stvora; ne u 
svrhu, da te ona zavoli višom ljubavi, nego joj je to 
moguće da ti dokaže. 

Ljubomorci i oni, što kipe od bijesa, jer nijesu 
dovoljno ljubljeni, pravi su tirani. Radije, nego da zbog 
nekog užitka postaneš zločest, imaš se odreći toga 
užitka; radije, nego da budeš tiranin, ili da počiniš što 
mu drago ružno poradi ljubavi, progji se ljubavi. 

(Nastavit će se.) 

Biskup. 


Parizki list „Croix“ objelodanio je prilikom afere biskupa 
lavalskog i dijonskog, ovaj značajan članak: 

Vrlo žalostna dužnost nametnula nam se od ovo nekoliko 
sedmica. 

Uviek je bilo uz papu — biskupa nad biskupi — sudište, 
što je imalo bdjeti nad poglavari dieceza od njega postavljenimi. 
Ali procedure toga sudišta pokrivala je absolutna tajna, u svrhu, 
da se vjernici ne smute u počitanju, što ga imaju izkazivati svojim 
biskupom. 

Hotimična indiskrecija jedne odmetničke vlade natjerala nas 
je, da, doista proti našoj volji, branimo disciplinarna prava svete 
Stolice nad biskupi. Bila je to u istinu žalost. 

Ali neizčekivan gotovo prizor utješio nas. Ne samo da kato¬ 
lički dnevnici govore svi u istom smislu, tvrdeći, da niesmo više u 
žalostnih danih borbe tako zvane galikanske crkve proti papi, nego 
svi organi, kojim nije jedini zakon servilna funkcija sliediti pozor¬ 
no svaki imperativni gest gospodara na trgu Beauveau, vele jedno¬ 
dušno: „To je afera crkvene discipline. Neka to biskupi obračunaju 
sa svojimi duhovnimi poglavari." 

Da pravo kažemo, nadati se je, da će ideja episkopalna izi¬ 
ći veća iz ovih diskusija. Combesa doista jednodušno odsudjuju, 
što je posredovao u prilog prelata, o kojih osobnom dostojanstvu 
radi se: tim samim iztiče se visoko dostojansvo biskupske službe. 

Biskup! velike li misije! 

Kad je Isus Krist osnovao svoju Crkvu za sva vremena, 
obećavši joj, da će biti s njom sve do konca svieta, 
dao joj je jednoga poglavara, u kojem je punoća episkopata, a tomu 
poglavaru dao je pomoćnike, u kojih je punoća svećeničtva, i koje 
je ustanovio, da vladaju Crkvom Božjom. 

Biskup, onakav, kakav nam se prikazuje u spisih apostoli! i 
u predaji Crkve, jest u isti mah „pastir", koji upravlja svoje stado, 
„otac", koji zapovieda i ljubi do absolutne požrtvovnosti, „učitelj", 
koji pazi na podle invazije zablude i uči čistu nauku, „nadziratelj" 
— ovo je pravi smisao rieči biskup — koji se sa visine svo¬ 
jega priestola brine za spasenje i za napredak onih, koji su mu 
povjereni. 

Divne doista hierarhije, jedine na svietu, i kojoj su se svi 
veliki duhovi uviek divili bez suzdržavanja. 

„Namjestnik Isusa Krista," veli Lacordaire, „mora imati juris¬ 
dikciju vezati i razvczavati po čitavoj zemlji; samo on može po¬ 
stavljati biskupe, doznačit im jedan teritorij i jedno stado. Biskupi 
moraju imati svoju jurisdikciju vezati i razvezivati u svojih pro¬ 
vincijali i doznačiti podčinjenim si svećenikom jedan teritorij i je¬ 
dno stado. Svećenici moraju obćiti izravno i obično sa jednostavnimi 
vjernici, služiti za njih svetu misu, dieliti svete sakramente, osim 
potvrde i svetog reda, i naviešćivati rieč Božju . . . Ovako sasta¬ 


vljena Crkva ima jedinstvo jedne monarhije, ekspanzivnu djelatnost 
jedne demokracije i medju - objema temperamenat jedne jake ari¬ 
stokracije, sjedinjujuć tako u sebi sve elemente moći." 

Ali da ova moć postoji, treba još da se ona bez prestanka 
svadja na jedinstvo, i da se autoritet biskupi spoznaje i sluša, to 
je neobhodno nuždno, da i oni sami spoznaju viši autoritet 
i da su mu povodljivi. Ako ne, postupat će se s njimi, kako oni 
postupaju sa svojim poglavarom. 

To je pravednost. 

Ovomu skladu treba zahvaliti, da je u istoriji toli liepa pro- 
videncielna uloga biskupa. 

Eno svetog Atanazija, kojega izagnanog, opet prizvanog i 
nanovo izagnanog, neustrašivog branitelja vjere i istine uviek po¬ 
dupire papa. 

Eno svetog Hilarija, koji veli: „Ja se samo nečega strašim, 
grieha moje šutnje." 

Eno svetog Bazilija, koji odgovara prefektu na rieči: 
„Nikad nije nitko sa mnom tako govorio . . .“ „Jer nikad niesi 
naišao na biskupa." 

Eno svetog Ambrozija, koji zaustavlja velikog Teodozija na 
vratili bazilike u Milanu i obvezuje ga na pokoru. 

Eno svetog Krizostoma, koji se opire uz pogibao svojega ži¬ 
vota hirom Eudoksijinim. 

Eno svetog Anzelma, kojemu kralj pruža biskupsku palicu, 
i on ju prima, metnuvši svoju ruku nad ruku kraljevu, da pokaže 
neprestanu duhovnu vlast Crkve. 

U Crkvi francezkoj, švicarskoj, njemačkoj bilo je vidjeti u 
razna vremena nalik primjera. 

Tudjin može danas da slegne rameni govoreć o nas; ali 
štagod i rekao, i koliko i bili štetni našemu prestižu ovi kanonski 
procesi, episkopat će francezki, mi smo uvjereni o tom, pa bilo što 
bilo, znati stajati na visini svoje težke i slavne misije. 

Pred nekoliko godina izvinuo je mgr. d’ Hulst bojni poklič. 
U žalostnom pokušaju, da se ponizi francezki episkopat izbori 
predioženimi Rimu, on je naznačio u toj opasnosti veliku pogi¬ 
bao po Crkvu francezku. 

Svatko zna, da su pregovori pogledom na imenovanje bi¬ 
skupa francezkih bili' Kalvarija Leonu XIII., pa koju je odlučnost, 
koju vještinu razvijao pri tom, da ga ne prevari vlada, koja zabo¬ 
ravlja savjestne obveze spojene sa pravi, koja proiztječu iz kon¬ 
kordata 1 

Pijo X. sudario se s ovom bezbožnom voljom, i konkordat 
je poginuo u ovoj borbi za čast Crkve. No vlada zna, da zemlja još 
nije rekla svoju pogledom na ovaj predmet. Ali došlo što došlo, mi 
se pouzdajmo u Boga i u papu i sjetimo se, da je najveće slavlje 
Božje: crpsti dobro iz zla. 


Dopis. 


U Gospiću koncem kolovoza. 

Posveta barjaka pjevačkog družtva „Hrvat". 

Pritisla bila suša, pripekla Božja zviezđa. Crna 
se zemlja skvrčila, pa nekomu sjemenu ne dala van, 
a nekomu ni u se. Zelja nigdje pera. I drugo sve 
slabo, kao posudjeno. Ipak ovoga ljeta u nas sla¬ 
vlja kao nikada prije. Kanda je svega u izobilju. 


Najzadnje, a i najveličajnije slavlje bijaše posveta 
barjaka radničkoga pjevačkog družtva ,,Hrvat“. Držalo 
se, da će biti gosti sa svih strana; da će sva pjevačka 
družtva pohoditi svoga najmladjeg brata pod velebnim 
Velebitom. Dodje samo „Sljeme" iz Šestina. Čekani i 
veselo pozdravljani svuda, osobito od Karlobaga, sv.a- 
nuše Sljemenaši u liepom svome seljačkom odielu 

pred Gospićem 20. o. m. Dočeka ih glasba, vatrogasci 
i lički sokolaši (— ili kako kažu: hrvatski šerežani—). 
U Gospiću ih pozdravi M. D. Došen u ime gradskog 
zastupstva. Pozdravi braću, što dodjoše od groba veli¬ 
kana Ante Starčevića u njegovu kolievku. Na veče 
bješe razsvjeta i obhod po Gospiću. 

Oko 9 l / 2 započe preč. arcižakan lički Fr. Canjuga 
svečanu misu. Pjevaše radničko družtvo starohrvatski 
„Gospodi pomiluj“ i dr. Čovjek bi pomislio, da 
je najvještiji sbor bogoslovaca. 

Na šetalištu se poslie sv. mise okupila sila svieta. 
Kad je preč. arcižakan blagoslovio barjak, izreče prof. 
dr. Binički prigodno slovo o hrvatskom barjaku i o 
zadatku, što ga po Promislu Božjem ima da vrši 
Hrvat pod tim barjakom, ter o krjepostih, što su oso¬ 
bito resile stare Hrvate. Dosele im bio zadatak borba 
za krst častni i slobodu zlatnu. Cvala je u njih živa 
vjera, čvrsto ufanje i žarka ljubav prema Bogu i pre¬ 
ma Hrvatskoj. Sad je vjera oslabila, a neki hoće, da 
iztisnu posve vjeru u Isukrsta. Viču najprije: „Dalje 
od Rima!“, a onda i dalje od Isusa! K tomu su spre¬ 
mni odreći se i hrvatskog imena. Hoće li ih Hrvat po¬ 
slušati? Prvi čin narodne naše drame bješe cvat Hrvat¬ 
stva u jedinstvu i u slobodi. Drugi čin istom vršimo: 
podložničtvo i razcjepkanost. Hoćemo li sginuti kao 
crvi bez glasa, bez slave; ili ćemo nastaviti svoj zada¬ 
tak i ugasiti kao žarki plamen, žrtva ljubavi? Stoji do 
nas. „Na predstraži mi smo čete." Dosele smo branili 
tromu Evropu od najezda iztočnjačkih. Sad nam je 
braniti kršćanstvo od bezvjerstva zapadnjačkog. K tomu 
kaže pjesnik Štafić: „Možda nebo našim dugim jadom 
— Pomirit će iztok sa zapadom —- Premostiti grdni 
jaz med njima — Zajažen nam krvlju i truplima." 
Hrvat može braću svoju, a po njoj i druge, privesti, 
da bude jedno stado i jedan pastir. Smjelo dakle na 
rad pod hrvatskim barjakom za krst častni i — jer 
nam hoće ime da otmu — hrvatstvo slavno! 

Poslie podne bješe svečani banket, na kojem je 
opet Marko Došen pokazao svoju vještinu i duhovi¬ 
tost. Tekla je zdravica za zdravicom u liepom redu. 
G. Božo Ratković iztače u zdravici svećenstvu: „Vodilo 
nas je i vodit će nas." Poslie banketa podjosmo u 
Jasikovac, krasnu šumu kraj Gospića, gdje nas Sljeme- 
naši iznenadiše umjetnim uprav plesom. Na veče opet 
bješe razsvjeta i zabava na šetalištu, ter tombola. Za¬ 
bavljalo se do preko ponoći. 22. oko podne oprostiše 
se Sljemenaši i podjoše put Šestina, gdje na želju 


predsjednika „Hrvatova" g. Nikšića imaju pozdraviti 
zemne ostanke Ante Starčevića i javit mu, da je Lika 
vjerna pravaškoj ideji. 

Sa Sljemenaši dodjoše u Gospić i neki drugi 
gosti. Dr. Frank posla svoga sina, „Hrvatsko Pravo" 
dva izvjestitelja. Neki su — i to, kako se vidjelo, 
s pravom — tumačili, da gg. imaju i drugu misiju. 

Sve je slavlje bilo čisto hrvatsko i pravaško. 
G. Marko Došen izticaše svagdje samo Starog, učitelja 
Hrvata, i pravaška načela, a nijednog modernog pra- 
vaša. I ovo bješe uzrujalo Sljemenaše, te, proti pro¬ 
gramu, htjedoše da podju u najnesgodnije doba. Hvala 
vriednomu predsjedniku Sljemena, pokus se izjalovio. 
Ode samo g. Frank i jedan od „Hrv. Prava". Drugi 
pak od „Hrv. Prava" dva puta zavrže razgovor, u 
kojem je nastojao, makar neupravice, odvraćati od 
„Hrvatstva". Ne treba spominjati, da je došao na red 
i Rim i presvietli Stadler, kojemu „čisti" poriču zasluge 
za Hrvatstvo u Bosni. Valja znati, da naše „HrvaL 
stvo“ drže i gospićki trgovci, pravaši starog kova, koji 
u modernom pravaštvu gledaju samo kult osoba, a u 
katoličkom pokretu obnovu stare stranke prava i slogu 
svih poštenih katolika, koja nam je najprije potrebna. 
— Koliko se vidjelo, „čisti" zaziru od katoličkog pokreta, 
a boje se osobito katoličke stranke. Ne vjeruju, da će 
uztrajati uz sadašnja načela. Nije šala, jer se radi o 
glavi i o slavi „modernih" pravaša, kojim će vjera 
samo — uništiti slogu naroda. — Da, još nešto. Po 
Gospiću se šire neka pravila*) za ustrojstvo „starč.- 
prav. kluba", koji bi se imao brinuti i za kopanje 
bunara i za čuvanje ugleda svećeničkog! A to je po¬ 
litički klub! Kako rekoh, tu je drugo maslo. Radi se 
o glavi „Hrvatstvu" i katoličkoj stranci, koja i po 
mnienju najuglednijih svjetovnjaka mora osvanuti. A 
čim se pojavi, ustat će proti njoj i realisti i obzoraši 
i moderni „čisti" pravaši, prem joj je program prava¬ 
ški. Neka ustaju. Po dubokom našem amo uvjerenju 
mi ne smijemo časiti ni časa, već stupiti odmah kao 
katolička stranka. Tko ne bude s nami, bit će proti 
nam. Pobjeda je naša, jer je narod naš. A narod nisu 
plaćeni novinari, već puk. Svećenik. 

*) Širi ih jedan bivši obzoraš, sad dašto „čisti" pravaš — 
jer u Lici živu samo pravaši. — Čudno je samo, što su pravila 
sastavljena poslie pohoda realista g. Krištofa u Liku. U ostalom: 
Irud i Pilat, dosele neprijatelji, pomiriše se — proti Isusu. Memi- 
nisse iuvabit . . . 

Sarajevo: Odlazak posvećenog biskupa Palunka. 

U nedjelju dne 4. o. m. otišao je presvietli go¬ 
spodin posvećeni biskup Viče Palunko posve iz Sara¬ 
jeva u svoju residenciju Spljet. Izpratilo ga je do na 
kolodvor svećenstvo i gradjanstvo sa presvietlim go¬ 
spodinom Nadbiskupom na čelu. Na kolodvoru su se 
oprostili sa presvietlim posvećenim biskupom i pre- 
uzvišeni gospodin po¬ 
glavica zemlje baron 
Albori i presvietli gospo¬ 
din gradjanski doglavnik 
baron Benko uz druge 
još činovnike. Odpratila 
ga je sviju nas zahval¬ 
nost za sve, što je uči¬ 
nio našoj sirotnoj Bosni. 

„Vrhbosna" je već upo¬ 
znala perom svoje čitao¬ 
ce sa presvietlim g. Pa- 
lunkom i sa njegovim 
dojakošnjim djelovanjem, 
a danas na razstanku 
s njim donosi ovdje i 
njegovu sliku kao kano¬ 
nika vrhbosanskog u za¬ 
hvalu i za one članke, 
što ih je on napisao i 
iznio u „Vrhbosni". Neka 
ga Gospodin prati svojim 
obilnim blagoslovom i 
na novom polju njegova 
pastirskog djelovanja. 

— Svećeničke du¬ 
hovne vježbe bile su i 
ove godine dvoje u Sara¬ 
jevu. Na prvih vježbah 
bilo je nazočno 22 vrh¬ 
bosanska svećenika, a na 
drugih 26. Prvim je vje¬ 
žbam pribivao i presvie¬ 
tli gospodin Nadbiskup. 

Vježbe je vodio u hrvat¬ 
skom jeziku profesor bo¬ 
goslovije, vč. O. Franjo 
Ks. Beller D. I. I ovom 
prilikom, slušajuć liepa 
hrvatska predavanja vč. O. 

Bellera, rodjenog Niem- 
ca, mogli smo se uvjeriti 
o velikom i uprav odu¬ 
ševljenom zauzimanju naših Isusovaca za hrvatski jezik. 

— Vizitator fra Augustin Zubac na povratku u 
Mostar sa svoje službene vizitacije u Italiji boravio je 
ovih dana u Sarajevu. 

— Vč. g. Nikola Mandić, dosadašnji katehet 
kod kćeri Božje ljubavi u Sarajevu, imenovan je upra¬ 
viteljem župe u Zavidovićih. 

— Dva sarajevska abiturijenta bogoslovci. Ove 
godine stupila su u našu sarajevsku bogosloviju dva 


TN I K. 

abiturijenta sarajevske gimnazije: g. Josip Kfivanek, 
rodom iz Bošnjaka u Slavoniji, i g. Ferdinand Pokali, 
rodjen u Sarajevu. Bog blagoslovio! 

Ljubljana: Drugi hrvatsko-slovenski euhari- 
stički sastanak sastao se je u Ljubljani dne 23. i 24. 
kolovoza. Nazočno je bilo preko 200 svećenika iz ra¬ 
znih biskupija hrvatskih i slovenskih. „Zanimljivo je 
to — piše »Slovenec« — da je danas jedino polje, 

na kojem se sbilja prak¬ 
tički izvršuje slovensko- 
hrvatska uzajamnost, cr¬ 
kveno polje. Doduše 
pjeva se na raznih sveča- 
nostih: Slovenac i Hrvat 

— za uviek brat i brat! 

— ali to ostaje samo kod 
besjeda. Do danas su to 
načelo počeli praktički 
izvoditi jedino svećenici 
tim, da imaju svoj za¬ 
jednički slovensko-hrvat- 
ski euharistički list. Ljeto- 
šnji euharistički sastanak 
Slovenaca i Hrvata jest 
već drugi. Mi očekujemo 
od takovih sastanaka veo- 
maiinnogo. Želimo pak, 
da se i u napredak koliko 
je moguće razpravljaju 
na tih sastancih organi- 
zatorno praktična 
pitanja. Mi smo još dale¬ 
ko zaostali za drugimi 
sretnijimi i razvijenijimi 
narodi. Neka budu eu¬ 
haristički sastanci ognji¬ 
šte, na kojem će se sve¬ 
ćenstvo ugrijavati za naj¬ 
više ideale, iz kojih klija 
čast Bogu i sreća narodu! “ 

Sastanak je započeo sa 
„Veni sancte" u stolnoj 
crkvi. Zatim je u 5V 2 ^s. po 
podne O. Regalat Čebulj 
držao propovied o Mariji 
i Euharistiji. Iza toga bila 
je prva sjednica u sjeme¬ 
ništu. Nazočne je po¬ 
zdravio prelat J. Flis, a 
zatim obširnije knez- 
biskup dr. Jeglić. Govo¬ 
rio je i hrvatski, a kazivao, kako da svećenik postupa 
danas proti raznim družtvenim bolestim. Predsjedni¬ 
kom sastanka bi izabran dr. Antun Bauer, univerzitetski 
profesor u Zagrebu, podpredsjednikom dekan Švajger 
iz Leskovca, a bilježnici kapelan Šabalja iz Malog Loši¬ 
nja i stolni kapelan Potokar u Ljubljani. Spiritual iz 
Zadra don Nikolanci predavao je obširno o koristi 
svakdanjega klanjanja presv. Otajstvu i o sredstvih, 
kojimi da se ono uvede. Jakov Ukmar od Trsta go- 

vorio je o uzoru duhovnog staleža pogledom na sveto 
Otajstvo. Govornik se je obazirao na žalostne razmirice 
tršćanske, te izrekao nadu, da će po euharističkoj orga¬ 
nizaciji svećenstva doći jedinstvo i sloga, koja je po¬ 
trebna za uspješnije djelovanje. 

24. kolovoza nastavio se je sastanak zanosnim cr¬ 
kvenim govorom knez-biskupa dr. Jeglića. U presv. 
Otajstvu — razpravljao je govornik — jest najveća sreća, 
u njem se najbolje vidi jedinstvo Crkve i njezina snaga. 
Blagostojanje narodno najljepše je onda cvalo, kada je 
bila najviše živa vjera u tu najveću tajnu katoličke 
vjere. Pa je pozivao ljubljanski biskup sve u svietu 
staleže, neka užčaste presv. Otajstvo, ne samo prosti 
sviet, već i izobraženi, pa neka svi pokažu svoju vjeru 
u praktičnom kršćanstvu, u življenju i djelovanju. Na 
to je odslužio svečanu misu uz veliku podvorbu pre- 
uzvišeni gospodin metropolit iz Gorice Jordan. — U 
10 sati počela je druga sjednica. Dr. Josip Pazman, 
universitetski profesor u Zagrebu, govorio je o temi: 
Svećenik i dom Gospodnji; O. Salezij Vodošek o 
trećem redu sv. Franje i Euharistiji; Šabalja o stanju 
hrvatsko-slovenskoga glasila „Eucharistia" i o stanju 
euharističkog družtva uobće; prelat Flis o stanju druž- 
tva u ljubljanskoj biskupiji; dr. Josip Lang, spiritual 
iz Zagreba, o presv. Euharistiji i kršćanskom značaju. 

Izrekla se na sastanku medju ostalim i želja, da se 
pokrene jedan veći nabožni hrvatski pučki list (Slovenci 
imaju „Bogoljub"), da se po hrvatskih krajevih uvode 
Marijine kongregacije, pa da se u napredak urede i hr- 
vatsko-slovenski Marijinski sastanci. Na kongregaciju 
obreda poslana je u Rim molba za beatifikaciju slu¬ 
žbenika Božjega Eymarda. Bi još zaključeno, da se 
budući euharistički sastanak drži u Dalmaciji: u Zadru 
ili u Spljetu. Svetomu Otcu i kralju brzojavio je knez- 
biskup dr. Jeglić u ime sastanka dne 24. kolovoza. 
Napokon je predsjednik dr. Bauer iskreno zahvalio 
svim učestnikom. Sa blagoslovom preuzvišenoga nadbi¬ 
skupa završilo se sborovanje. 

U 3. sata bila je veličajna euharistička procesija 
iz stolne crkve u uršulinsku. Takove procesije od pre¬ 
ko 200 svećenika i nebrojenog svieta nije još bila vi¬ 
djela Ljubljana. 

Iz naše vrhbosanske nadkiskupije nije bilo nije¬ 
dnog učestnika, jer baš u isto vrieme imadosmo duhovne 
vježbe. No zaželjeli bismo svakako malo više nastojanja 
amo u nas oko euharističke organizije svećenstva. I ljudi 
inicijative u hrvatsko-slovenskom družtvu euharističkom 
neka bi se obazreli pomnjivije na našu amo Bosnu i Herce¬ 
govinu ; ima nas već, Bogu hvala, pa bi moglo biti liepa od¬ 
ziva, a trebalo bi svakako da ga bude: neka nas sa rodje-, 
nom braćom sveže i ujedini Isus euharistički. Ako nas 
On danas ne sakupi i ne složi, ja tko će nas drugi 
sakupiti i složiti? 

Trst: Biskup dr. Nagi Ricmanjcem. Tršćanski 
biskup dr. Nagi upravio je vjernikom Ricmanjd i Loga 
u slovenskom jeziku ovu u istinu apostolsku poslanicu: 

U Gospodinu ljubljenim vjernikom Ricmanja 
i Loga. 

U crkvah sjedinjene biskupije tršćansko-kopar- 
ske naviestilo se je vjernikom, da će se u našoj bi¬ 
skupiji slaviti od 7. rujna do 7. prosinca vanredni ju¬ 
bilej (sveto vrieme), što ga je sv. Otac spojio sa svet¬ 


kovanjem petdesetgodišnjice u čast bezgrješnom Za¬ 
četku Majke Božje. 

Mnogi su od vas sigurno čuli za to, pošto se, 
hvala Bogu, ne brinu za uckanje, te polaze susjedne 
crkve, gdje primaju i svete sakramente. Tim vjernikom, 
koji se vjerno drže zapoviedi baštinjene vjere, te ih u 
životu izvršuju, zahvaljujem uprav srdačno i ja. U va¬ 
šem svetištu sv. Josipa nije se dakako naviestio ju¬ 
bilej, pošto je svetište još uviek bez svojega svećenika, 
koji bi njim upravljao. Ali tomu nije kriva vlast 
crkvena, nego oni, koji siju sjeme nesloge i odpora 
proti crkvenoj oblasti, te su poradi toga bili uzrokom, 
da svećenik nije mogao ostati medju vami. Sigurno 
ste došli vi, dragi vjernici, sbog toga u nepriliku, ali 
srećom nemate daleko do susjednih crkava, gdje su 
svećenici, kako svi znate, ovlašteni, da vam pomognu, 
što oni i veoma rado čine, ako se k njim obratite u svo¬ 
jih duševnih potrebah. Zato pak neizmjerno mi je žao, 
što od straha pred ljudini ne zovete svećenika, koji 
bi vam dielio sv. sakramente, prikazivao sv. misu, i 
što ga više puta ne pozovete ni onda, kada si ga tko 
poželi na smrtnoj postelji. Mnogo ima mjesta, što 
su jedan do dva sata daleko od svećenika, pa ipak se 
sviet požuri, da izvrši svoje kršćanske dužnosti, dok 
je vam dosta l / 4 do 7s sata, da udovoljite potrebam, 
što ih ima katolička obitelj. Koliko milosti izgubite vi 
pri tom; a ako ih izgubi jedan vaš subrat, koji bude 
pozvan u vječnost, tko će mu ih moći povratiti? 

Nemojte vjerovati onim, koji vam navješćuju 
druge nauke za skrb duša, nego li biskup i svećenici. 
Biskup i svećenici sviestni su veoma dobro svojoj od¬ 
govornosti pred Bogom. Nemojte vjerovati, da se bi¬ 
skup za vas ne brine. Svaki dan obavljam za vas 
posebne molitve, i osobito se još molim u čast vaših 
angjela čuvara i zaštitnika, u čast sv. Josipa i blaže¬ 
ne Djevice Marije, neka vam izmole kod Boga, da vam 
se skrati vrieme kušnje. Poslat ću vam posve sigur¬ 
no neovisnoga svećenika, kao što se je to već dogo¬ 
dilo ove godine u susjednoj kapelaniji, i opet ću 
urediti službu Božju po propisih, što postoje, samo 
ako se obvežete učiniti ono, što učiniše vaši susjedi, 
koji su iste vjere i iste narodnosti kao i vi. Opetujem 
iznova, što sam vam bio već kazao, ja ću vam veo¬ 
ma rado udovoljiti u svem, što mogu i smijem, da 
nestane nesreće, koja vas je stigla. Vi biste mogli kao 
dobri katolici i dobri Slovenci isto tako liepo živjeti 
u miru kao i drugi. Bog neka oprosti svim onim, 
koji vas već nekoliko godina zlorabe kao orudje u 
svrhe, što se ne mogu spojiti sa katoličkim životom, 
i koji su bili krivi, što je morao već blagopokojni bi¬ 
skup Andrija Marija plakati. 

O da pomogne to sveto vrieme jubileja po za¬ 
govoru bezgrješno začete Majke Božje, da se »prilike 
u vas opet urede, i da se iznova oćuti kod vas blago¬ 
slov sv. Josipa! Ne protivite se više milomu pozivu 
milosti Božje! 

Sva se biskupija moli za vas. Pokažite se opet 
javno, da ste katolički kršćani, i ako bi to koga od 
vas stajalo velikog priegora, žrtvujte ga Bogu sa po¬ 
niznim i zahvalnim srcem iz ljubavi prema Isusu, koji 
je „ponizio sam sebe postavši poslušan 
do same smrti, a smrti na križu 11 (Filip. 2, 
8). Smilujte se svojoj nedužnoj djeci i prestanite joj 

davati sablažnjive izglede, jer moglo bi doći vrieme, 
kad bi vam mladež pripravila gorkih časova. ,,N e 
varajte se: Bog se ne da ružiti; jer šta 
čovjek posije, ono će i požnjeti“ (Gal. 6, 7). 
„Ponizite se dakle pod silnu ruku Božju, 
da vas povisi, kad dodje vrieme. Sve svoje 
brige bacite na nj, jer se on brine za vas. 
Budite triezni i pazite, jer suparnik vaš, 
djavol, kao lav ričući hodi i traži koga da 
proždere. Branite se od njega tvrdjom u 
vjeri“ (I. Pet. 5, 6 s.). 

Da, ohrabrite se i uzprotivite se onim, koji hodaju 
medju vami oholo, te hoće da vam otmu sv. vjeru. 

Posvjedočite svoju baštinjenu vjeru, posvjedočite 
ju tako, kako nas uči sv. mati Crkva. Ona je „stup 
i tvrdja istine“ (I. Tim. 3, 15), izvan nje nema 
spasenja. 

Upotrebite dakle ovo sv. vrieme jubileja, što vam 
ga sada sam navieštam za vrieme od 7. rujna do 
7. prosinca. Obavite dobro jubilejsku izpovied i jubi- 
lejsku pričest; postite jedan dan osim već zapovjednih 
postnih dana u svakoj obitelji, te pohodite tri puta 
crkvu, u koju dolazite k sv. misi, s tom namjenom, 
da primite sve jubilejske oproste i milosti. 

Ako se pak odvažite i omogućite, da vam lako 
u vašoj crkvi svećenik prikazuje sv. misu, onda možete 
pohadjati svoje svetište sv. Josipa. 

Vrieme je kratko, učinite to brzo i javite mi po 
svojih zastupnicih. „Evo sad je vrieme najbolje, 
evo sad je dan spasenja" (II. Kor. 6, 2). „Zato 
dakle, dok imamo vremena, činimo dobro 
svakomu, a osobito onim, koji su s nam i u 
vjeri" (Gal. 6, 10). Priuštite dakle jedan drugomu 
mir savjesti, što ga nalazite u vjeri svojih otaca. Kli- 
čem vam sa sv. Pavlom: „Dobro trčaste: tko 
vam zabrani, da se ne pokoravate istini. To 
(prividno) uvjerenje nije od Onoga, koji vas 
pozva. Malo kvasca ukiseli sve tiesto. Ja 
se za vas nadam u Gospodinu, da ništa dru¬ 
go ne ćete misliti. A tko vas smeta, doći 
će pred sud, makar tko bio. Ne tražimo la¬ 
žne slave razdražujuć jedan drugoga i 
zavideć jedan drugomu" (Gal. 5, 7—10. 26). 

Pomislite, da su ove rieči rieči vječne istine. Ne 
imajte obzira iz straha pred ljudmi, nego uzdajte se 
u svoga biskupa, koji vas od svega srca blagosiva u 
ime | Otca i f Sina i Duha j svetoga. Amen. 

U Trstu na angjelsku nedjelju, dne 4. rujna 1904. 

Franjo Ksaverij, biskup. 

R I M. 

Okružnica kardinala državnog tajnika talijan¬ 
skim biskupom. — Štovani i prečastni gospodine! 
Naš 'sveti Otac papa Pijo X., tužeći se na ža- 
lostne posljedice nesporazuma, nesloge i nejedinstva u 
djelovanju „Opera dei Congressi" i katoličkih 
(diecezanskih) talijanskih odbora, osobito stalnoga gene¬ 
ralnog odbora, te zrelo promotrivši sav razvitak „Ope¬ 
ra" a imajuć pred očima spise i najnovije dogadjaje, 
naložio je podpisanomu državnom tajniku, da prečast- 
nim talijanskim biskupom i ostalim interesovanim 
ličnostim obznani sliedeće odluke i propise: 

1. Dok on priznaje zasluge i hvali poštenje i 
dobru volju pojedinih članova stalnoga generalnog 


odbora, a poimence odličnoga grofa Grosolia^ ipak uza 
sve to, da se pobrine na djelotvorniji način za sa¬ 
dašnje potrebe katoličkog pokreta, proglasuje on do¬ 
kinutim baš ovaj stalni generalni odbor. Arhiv doki¬ 
nutog odbora ima se posve predati Njegovoj Uzorito- 
sti kardinalu vikaru Nj. Svetosti. 

2. Kršćanski pučki pokret (azione populare cristi- 
ana) ili kršćanska demokracija, kako ju razumieva sv. 
Stolica, a koje golema korist i moralna potreba često 
puta bila je iztaknuta od pokojnoga pape Leona XIII. 
i od sadašnjega pape, jest po tom bez sumnje od 
najveće važnosti. Sveti Otac,, koji je spomenuti kršćan¬ 
sko-demokratski pokret osobitim načinom povjerio 
drugoj skupini „Opera dei Congressi" pod mudrim 
vodstvom grofa Stanislava Mcdolago Albani-a, pripo- 
znaje njezine izvrstne uspjehe i hoće, da ta druga 
skupina pod istim vodstvom nepromienjena i nadalje 
obstoji, da, on namjerava proširiti predsjednikova pra¬ 
va i stoga mu daje sve one povlastice, što ih dosad 
nije mogao izvršivati poradi ovisnosti od stalnoga 
generalnog odbora ili od predsjedništva toga odbora. 

3. Druge stalne, u Italiji ustanovljene skupine, 
t. j. skupine 1, 3,-4 i 5 ukidaju se zajedno sa svoji- 
mi generalnimi Odsjeci, uprav kao i stalni generalni 
odbor. Pojedini arhivi ostaju za sada pod pazkom 
istih osoba, što su ih dosad imale čuvati. Prava obćih 
skupina 1, 3, 4 i 5 prelaze na regionalne i diecezan- 
ske skupine, i to tako, da biskupi imaju vrhovno nad¬ 
ziranje, vodstvo i odobrenje. 

4. Imenovanje generalnog predsjednika druge 
skupine pridržava si najviša crkvena oblast. Grof Stani- 
slav Medolago Albani potvrdjuje se u svojoj službi 
kao generalni predsjednik druge skupine, i daje mu 
se vlast, da odabere druge osobe, kojim se imaju pre¬ 
dati ostale službe druge skupine, i da sve one, koji 
mogu biti od koristi djelu, pripusti istim častim, 
iz kojih sastoji predstojničtvo. Njegova Svetost želi, 
da se nijedan svećenik ne primi u drugu skupinu bez 
dopuštenja vlastitoga biskupa ili onoga, u čijoj se die- 
cezi privremeno nalazi. Isto tako želi papa, da se svi 
nemirni elementi izključe iz druge skupine, i da se 
imaju odbiti sa čvrstom blagosti svi oni i svećenici i 
svjetovnjaci, koji su poradi svojega slaba znanja u 
stvarih katoličkoga pučkog pokreta poznati kao pri¬ 
staše i širitelji nezdravih novotarija, a isto tako i oni, 
koji otvoreno ne brane namjere i prava svete Stolice, 
ili koji malo mare za papinske odredbe. 

5. Bez posebnog dopuštenja svete Stolice ne 
može se sazvati generalni kongres. Regionalni i diece- 
zanski kongresi mogu se sazvati pod podpunom ovi¬ 
snosti od biskupa nakon prije dobivenog pismenog 
dopuštenja od njih; u slučaju, da se radi o jednom 
regionalnom kongresu, stoji podjeljenje dopuštenja i 
nadziranje u vlasti prečastnoga predsjednika biskup¬ 
skih konferencija onoga kraja. Ne bude li regionalni 
kongres u diecezi toga predsjednika, onda valja raditi 
u sdogovoru sa diecezanskim biskupom. 

6. Na tih kongresih imaju se držati ova obćeni- 
ta pravila: a) nijedan svećenik ili klerik ne smije uče¬ 
stvovati bez dopuštenja svojega vlastitog biskupa i o- 
noga, u čijoj se diecezi drži kongres; b) u koliko je 
to moguće, imaju se izbjegavati formaliteti, što više 
pristaju političnim parlamentom, nego li bratskim kato- 

ličkim sastankom; c) ženam, pa bile i štovanja vrie- 
dne i pobožne, nema se nikada rieč podieliti; ako ov¬ 
dje ondje biskupi dopuste ženske sastanke, onda smi¬ 
ju dotične učestnice samo pod predsjedanjem i nad¬ 
ziranjem vriednih duhovnih osoba doći do rieči; d) 
ako se već kod kakova razpravljanja o katoličkom dje¬ 
lovanju uviek mora izbjegavati, da vlastito mnienje ne 
triumfira tim, da se navode rieči papine, što su kaza¬ 
ne ili čuvene u privatnoj audienciji, onda se to još više 
ima izbjegavati na kongresih; jer ne gledajuć na to, da se 
tako može uzdrmati štovanje naprema papi, velika je 
uz to i pogibao, da nastanu nesporazumljenja iz vla¬ 
stitih ovih i onih mišljenja. Najsigurniji put, da se u 
istinu sazna volja papina, jest taj, da se stoji uz 
one akte i dokumente, što su izdani od nadležne oblasti. 

7. Svaki biskup, na kojega spada imenovati pred¬ 
sjednika i članove diecezanskog odbora, može iz va¬ 
žnih razloga odbore, skupine i odsjeke u svojoj diecezi 
dokinuti; može uložiti svoj veto svim imenovanjem 
i zaključkom raznih u svojoj diecezi predstojničtva, 
što spadaju na „Opera dei Congressi“, ako drži, da 
nema od njih koristi njegovim diecezanom; jer da i 
ne gledamo na presudu svete Stolice, u ovom pod¬ 
ručju samo je biskup jedini i kompetentan sudac. Bez 
biskupova privoljenja ne mogu se niti odbori niti dje¬ 
la katoličke akcije ustanoviti u području njegove juris¬ 
dikcije. Svi, kojim je na srcu pravi napredak i druž- 
tvena organizacija, neka kod svih svojih izjava ima- 
dnu uviek pred očima onu važnu rieč: „Bolje je, 
da jedna stvar ni ne bude, nego da bude 
bez ili protiv volje biskupove." Stoga neka 
se vjerno pripazi na upute i na program kršćanskoga 
pučkog djelovanja, kako se nalaze u ustanovah i pravilih 
„Opera dei Congressi", te u naputku kongregacije za iz¬ 
vanredne crkvene poslove od 27. siečnja 1902. i u zad¬ 
njem Motu proprio, što ga je sveti Otac izdao o kr¬ 
šćanskom pučkom pokretu. Ne bi se bili dogodili mno¬ 
gi neugodni izgredi, da su svi vjerni pristaše katolič¬ 
kog pokreta i svi katolički žurnalisti u pamet si do¬ 
zivali, češće čitali i sa više lojaliteta gledali sve ono, 
što je propisano u tih važnih spisih. Stoga hoće sve¬ 
ti Otac, da imaju biskupi sa osobitom brižljivošću i sa 
otčinskom čvrstoćom zahtievati podpuno teoretično i 
praktično podvrgnuće pod propise i pravila u tih spi¬ 
sih. Sveti Otac namjerava ovimi odredbami bolje još 
razviti katolička djela u Italiji, jer bez djelotvorne, 
stalne podpomoći biskupa, kojim je nebo dalo osobitu 
milost i uvidjanost za dobro upravljanje svojih die- 
ceza, ostadoše ona uviek klimava, nesigurna i pobrkana. 

Pravim duhom vjere napunjeni katolici lako će 
uvidjeti, da novi propisi ne mogu značiti niti nazadak 
u katoličkom pučkom djelovanju Italije, niti kakovo 
umanjenje povjerenja svete Stolice naprema svim onim, 
koji se posvećuju procvatu „Opera dei Congressi": na¬ 
protiv ovi propisi baš pokazuju, da papa ima čvrstu volju 
podati nov i jak život svim podhvatom, a poimence 
kršćanskomu pučkom pokretu. Pa zato on potiče i sta¬ 
re i mlade katoličkog pokreta, da zaborave na svaku 
gorkost, što je bila nastala u njihovoj sredini, da u 
miru medju se i u kršćanskoj podložnosti marljivo pora¬ 
de. On je napokon tvrdo uvjeren, da svi pastiri sma¬ 
traju kao važnu stvar svoje savjesti promicati gore spo¬ 
menuta djela sa neprestanom i otčinskom brižljivošću. 

Ova okružnica ima se pročitati u svakom kato¬ 


ličkom družtvu i u jednom broju katoličkih talijanskih 
listova objelodaniti. 

Dok Vam to saobćujem, bilježim se sa osjećaji 
poštovanja Vaše Presvjetlosti odani 

Vatikan, 28. srpnja 1904. 

R. kard. Merry dei Val. 

Afera biskupa dijonskog i lavalskog. Afera ove 
dvojice biskupa nastavlja se u muku, iz kojega ne 
bi bila nikada imala izaći, a iz kojega je izašla samo 
krivnjom francezke vlade, koja se sve većma bezumno 
i nepojmljivo ponaša. Prielom sa francezkom vladom 
nije nimalo pomutio vedrinu papinskoga Rima: pre¬ 
sude i odredbe izvršit će se, kao da se nije ništa 
dogodilo sa strane francezke. Treba priznati, da ovo 
držanje podaje dojam veličine dostojne drevnoga veli¬ 
čanstva rimskog. 

Biskup dijonski msgr. Le Nordez pošao je u 
Rim i pokorio se posve odredbam papinim. Njegov 
dolazak u Rim puno je dakako poboljšao njegovu 
situaciju u Rimu. Odgovor pak francezke vlade 
na taj njegov meritorni čin takove je naravi, da 
može samo potvrditi biskupa dijonskog u njegovih 
osjećajih, što su diktovali njegov polazak u Rim. 
Vlada mu je naime uzkratila plaću. — I biskup laval- 
ski msgr. Geay pošao je u Rim bez dopuštenja vla¬ 
dina. On je predao drage volje u ruke papi upravu 
svoje biskupije. Papa će dakle morati imenovati je¬ 
dnog upravitelja biskupiji, a da ne uzpita francezku 
vladu, koja je s njim prekinula. Francezki list ,,Ra- 
dical“ piše: ,,I opet eto znamo, da biskupi slušaju 
samo jednoga ministra, onoga, koji je u Rimu.“ U 
Rim dolaze iz Francezke nebrojene izjave privrženosti 
papi od strane biskupa i svećenstva. Da spomenemo 
samo biskupe i svećenstvo iz Sens, Chambery, Rouen, 
Cambrai, Beauvais, La Rochelle, Laval, Versailles, Va- 
lence i t. d. A dne 19. rujna polazi u Rim drugo veli¬ 
ko francezko hodočašće pod vodstvom kardinala Ri- 
charda, nadbiskupa parizkog. Non praevalebunt! 

FRANCEZKA. 

Što se sprema? Francezki list„Soleil“ (sunce) 

piše : 

„U velikom vieću loža spremaju sada zakon o 
policiji bogoštovlja — za sada nišane samo na katolike 
— sa drakonskimi mjerami, u kojih nalazimo uspome¬ 
ne na gradjansku konstituciju klera i na famozni de¬ 
kret od 21. studenoga 1790., što je propisivao prisegu 
poslušnosti ovoj konstituciji pod prietnjom gubitka 
prava. 

Ne mogući više pogoditi biskupe i svećenike sa 
uztegnućem plaće — pošto bogoštovnog proračuna 
ne će više biti — izdat će se proti njim novi kazneni 
postupci. Prije svega bit će svaki izravni ili neizrav- 
n i napadaj na republikanske zakone, počinjen od 
kojega svećenika u njegovoj crkvi, kažnjen globom i 
zatvorom. 

Pitat ćete možda, kako se mogu upoznati ovi 
,,prestupci“? — Kao u liepa vremena revolucije; bit 
će uhoda i doušnika, plaćenih od vlade, da sliede 
propoviedi i denunciraju krivce. A crkve, u kojih će 
se nalik delikti počinjati, bit će pozatvarane! 

Ali to nije dosta našim modernim jakobincem. 
Oni hoće da steku vlast miešati se u podjeljivanje 
sakramenata. 

I u ložah su odredili, da, pošto je krst nasilje 
Crkve pogledom na mlade duše, „mrlja" koja ih za 
uviek obilježi kao članove Crkve, to svećenik ne će 
moći krstiti diete, ako mu se ne pokaže pisana auto¬ 
rizacija ne od matere, u koje se nema povjerenja, jer 
je još prožeta predrazsudami u očijuh naših sektaraca, 
nego od otca, na kojega misle lože da će moći laglje 
izvršivati svoj uticaj. Isto je tako sa izpoviedi. Svećenik 
ne će moći više izpovjediti diete, ako mu ono ne do¬ 
nese pisanu autorizaciju od svojega otca, 
da se izpovjedi kod njega, svećenika X..., imenom 
označenog. 

Na taj način moći će framasoni zapriečiti — indi¬ 
rektno — da diete obavi svoju prvu pričest. I u tom 
ćete naći izvraćeni, prevejani i licemjerni postupak 
loža, da stignu k svojemu cilju! I u tom se naši jako- 
binci zadahnjuju revolucijom. 

Kad je ono bila votirana gradjanska konstitucija 
klera, narodna skupština videći, gdje se diže protiv 
njezina djela nepobjedivi odpor gotovo svekolikog 
klera francezkog i većine katolika, poprimi famozni 
dekret od 27. studenoga 1790., što ga spomenusmo. 
Mirabeau u svojem glasovitom i infamnom govoru, 
što ga je tad izrekao, izjavi, da narodna skupština 
mora poprimiti osbiljne mjere, kako bi prisilila „izpo- 
v jedni ke da budu patrioti." 

I on primieti: „Doklegod ne budete iznašli u 
svojoj mudrosti sredstvo, što će u djelo staviti ovu silu 
vjere, a u smjeru koncentričnom prema pokretu patrio¬ 
tizma i slobode, ja ću u ovih svetih sudištih, što ih 
je u naših hramovih podigao neosporivi i božanski 
bez sumnje zakon, gledati samo priestolja jedne protiv¬ 
ničke i sakrivene moći, koja svojimi nevidljivimi sred- 
stvi podmuklo podkopava sve temelje konstituciji. I 
to je jedno od onih velikih zala, što iziskuju primjenu 
brzog i moćnog uztuka." 

Jasnije rečeno, Mirabeau je htio od svećenika 
učiniti jednostavnog agenta gradjanske vlasti. 

Kakvagod i bila sredstva, kojimi hoće da na 
savjesti udare svoju mrzku tiraniju, naši moderni sek- 
tarci ne izmišljaju ništa novo: oni samo kopiraju 
svoje predšastnike; to su ti uviek vjerni plagijatori. 

JAPAN. 

Budućnost Japana. Prodiranje evropskih ideja 
u Japan jest začudna, bezprimjerna pojava u povjesti. 
Pripisat ju treba imitatornom duhu i neobičnoj sposob¬ 
nosti asimilacije ovoga puka, nadarenog u ostalom i 
drugimi odličnimi svojstvi. Sveti Franjo Ksaverski zvao 
ga je: „milinom svojega srca". 

Japanci su poprimili sve moderne stečevine i pri- 
mienili ih potrebam svoje zemlje. Njihova industrija, 
njihova trgovina napreduje orijaškim korakom. Njihovi 
učenjaci zauzeli su mjesto medju najodličnijimi učenjaci 
svieta i doprinieli su k napredku ljudskih znanosti. 

Kakovu budućnost možemo proreci ovomu inte¬ 
ligentnom i radinom narodu, providjenom velikimi ma- 
terijalnimi sredstvi i toli vještom, kad se je okoristiti 
idejami drugih? Ah! kad bi mu Zapad donosio samo 
dobrih primjera i dobrih nauka, bila bi mu jamačno 
budućnost sjajna. Ali ako je odgojni uticaj Evrope 
moćan, to je' i njezin koruptivni uticaj ne manje silan. 
A Japanci, lakomi na pouke civilizacije, prihvaćaju zle 
i dobre, a zle više nego dobre. 


A kako bi i moglo da inače bude? Prosudjivanje 
u naroda kao i u pojedinaca jest jedna od glavnih 
sposobnosti, ali koja iziskuje zrelost. U normalnom 
razvoju pojavljuje se ova sposobnost uviek najkasnije. 
Japanci sa svojim živahnim i subtilnim duhom niesu 
mogli razlučiti zdrave od nezdravih pojmova, i prio¬ 
nuli su uz svaku iluziju. Tko da se tomu čudi? Baci¬ 
te mlada čovjeka sretno obdarena, ali bez roditelja, 
bez direktive, bez poprimljenih načela, bez druge izo- 
braženosti osim one, što ju može podati odgoja neu¬ 
tralna, nasred zamamnosti naših glavnih gradova, i 
bit će čudo, ako u brzo ne propane i tielom i dušom. 

Ne masom svojega gradjanstva, već jedino svo¬ 
jimi intelektualnimi a naročito moralnimi elitami po¬ 
država naše zapadno družtvo svoju eksistenciju i svoj 
napredak. A ove elite niesu nikada neaktivne: pošto 
se vide okružene smrtonosnimi strujami, to se one na¬ 
laze u neprestanoj borbi, da obuzdaju zlo i da ga iz- 
koriene. Bez ovoga neprestanog djelovanja socijalne 
higijene naši bi civilizovani narodi naskoro bili iztrošeni 
opačinami i utonuli bi u malaksalost i korupciju. Ali 
da se borba podržava bez klonulosti, treba narodnih 
tradicija i kućnih tradicija, treba načela vjerskih. 

Japanci su poslušali svaku rieč, što im je došla 
s naših strana. Sve su poprimili bez kritike i kontrole 
svojom obsežnom i gorljivom receptivnošću. U ovih 
okolnostih ne može se tajiti, da ih njihovo naglo pri¬ 
stajanje uz ideje evropske izlaže ogromnoj pogibli. 

Oni su otvorili filosofske škole, i njihov se duh 
pokazao vrlo spetan u abstrakcijah. Ali umjesto da su 
uzeli iz ove znanosti ono, što je u njoj dobro, izgubili 
su Japanci tri četvrtine svojega vremena i svojih sila 
mozganjem o sofističkih sanjarijah Kantovih, Hegelo- 
vih i Schopenhauerovih . . . 

Otvorili su škole prava: u njih uče lombrozizam.*) 

Francezka literatura zainteresovala ih je živahno, ali 
ne da proučavaju prvake, nego da se zabavljaju oko Zole. 

I tako je u svemu. Nema svečane tričarije, izne- 
nesene u devetnaestom vieku, što je ne bi bio popri¬ 
mio Japan sa žurnom brižljivošću. 

Ubogi Japanci, koji nemaju vodje i koji niesu 
još stekli potreban takt, da razluče različit stepen nau¬ 
ka u javnom posmatranju. 

A što čine katolički misijonari? 

Izvjestno je, da od njih ima doći i da će doći 
uztuk ovoj pogibli. Ali malo ih ima i siromašni su. 
Kleveće se ondje, da misijonari vade oči i jetra ljudem 
na umoru, te iz njih da prave čarovne ljekarije, a jav¬ 
nost to vjeruje, kao što n. p. i neki čitatelji „Novoga 
Lista", „Obzora", „Jedinstva", „Pokreta" et facsimilium 
vjeruju u priče izmišljene od tih dnevnika, da naškode 
katoličkom kleru. 

Djela kršćanske ljubavi puno doprinose, da se 
prevladaju nalik predrazsude, a Japanci umiju vrlo do¬ 
bro cieniti požrtvovnost i žrtvu. U ovom smjeru izvr- 
šuju naši misijonari, razasuti medju ogromnim pučan¬ 
stvom Japana, svoje glavno djelovanje. Ali fale im 
sredstva, a kombističko progonstvo još je više prikratilo 
njihov čedni proračun. 

*) Lombrozizam dolazi od imena Lombroso Cesare, koji 
je bio na glasu talijanski profesor medicine i psihiatrije. Rodio se 
u Veroni g. 1836. Od njega su izišli i spisi o kriminalnoj psi¬ 
hologiji, u kojih on gleda da pokaže uzroke zločina u tjelesnoj 
naravi zločinaca. 


Uredjuje dr. Ivan Šarić. 


Izdaje Kaptol vrhbosanski. 


Tiska „Bosanska Pošta" u Sarajevu. 




VRHBOSNA 

KATOLIČKOJ PROSVJETI. 

Broj 18. U Sarajevu, 20. rujna 1904. God. XVIII. 


Desetgodišnjica „Danice" 


\Tarod slovenski slavio je 12. i 13. rujna desetgo- 
1 ^ dišnjicu katoličkog akademičkog družtva „Danica". 

Desetgodišnjica jednog akademičkog družtva! 
Ima u Beču, u Gradcu i po svih universitetskih gradovih 
toliko akademičkih „buršerskih" družtava; i tamo se 
se slave neprestano kojekakove godišnjice, a da tomu 
nitko ne pripisuje kakovu osobitu važnost. Djaci se 
skupe u gostioni; kod punih čaša puno se govori, 
pjeva i nazdravlja, a drugi se dan razbija sveobći 
mamurluk; uz to će možda donieti dnevne novine 
kakovu skromnu noticu o toj djačkoj proslavi. A slo¬ 
vensko akademičko družtvo „Danica" slavi desetgo- 
dišnjicu svojega obstanka, i s njom zajedno proslav¬ 
lja ovu uspomenu sav katolički slovenski narod. 
O tom se piše i govori kao o kakovu epohalnom 
dogadjaju. 

Treba znati, što znači osnutak prvoga katoličkog 
akademičkog družtva u jednom malom narodu; treba 
znati, kakovo je družtvo slovenska „Danica", i od ko¬ 
like je važnosti to družtvo po slovenski narod: pa 
ćemo razumjeti svu tu radost i uzhićenost, kojom je 
popratio bratski nam narod slovenski ovu „Daničinu" 
uspomenu. 

Desetgodišnjica „Danice" jest desetgodišnjica no¬ 
vog života, kojim je počeo disati slovenski katolički 
puk. To vam je desetgodišnjica neumornog, žilavog 
i požrtvovnog rada na političkom, vjerskom, socijalnom 
i znanstvenom polju. Desetgodišnjica „Danice" jest 
desetgodišnjica one silne borbe na život i smrt, što 
ju bije slovenski narod protiv kobnog liberalizma; to 
vam je desetgodišnjica samosviesti i političke zrelosti 
slovenskog naroda. 

Prvi slovenski katolički sastanak g. 1892. probu¬ 
dio je slovenski narod iz dotadanjeg mrtvila, upozorio 
ga na skoru propast, što mu ju sprema liberalizam. 
Bilo je već i skrajno vrieme. Gotovo neopažen uvu¬ 
kao se liberalizam u slovensku javnost, povukao za 
sobom umalo svu svjetovnu inteligenciju, i sve malo 
po malo otimao mah u slovenskoj politici. Pod 
njegovim pritiskom padao je narod u vjerskom, go¬ 
spodarskom i narodnom pogledu. Liberalizam nije imao 
smisla za slovenske narodne manjine o periferiji; mir¬ 


ne je duše promatrao, kako propada slovenski seljak 
i kako se uništava mali obrtnik; s najvećom je rev- 
nošću širio u narodu bezvjerske i nemoralne tenden¬ 
cije. Sa prvim katoličkim sastankom nadošla je reak¬ 
cija, a s njom doba pozitivnog rada, političnih borba i 
patnja. Narodno svećenstvo svih slovenskih zemalja 
dalo se je sa nekolicinom poštenih svetovnjaka na posao 
za Boga i za narod. Pomoću katoličkog novinstva, 
knjiga i brošura stali su narod sustavno odgajati. Si¬ 
rom slovenske domovine zaredali politički i poučni 
sastanci; po gradovih i selih nikla radnička, čitalačka 
i obrazovna katolička družtva; bezbroj vjeresijskih u- 
druga, štedionica i gospodarskih zadruga uzelo oslo- 
badjati seljački narod iz lihvarskih i liberalnih pandža; 
kod obćinskih i saborskih izbora stao se razliegati 
poklik: Dolje sa liberalizmom! Uz to je nastojanjem 
pokojnoga kardinala Missije i sadašnjega knez-biskupa 
Jeglića bujno procvao vjerski život u narodu. Ovaj 
iznenadni vjerski, politični i gospodarski preokret ima 
zahvaliti slovenski narod svojemu svećenstvu i neko¬ 
licini požrtvovnih svjetovnih rodoljuba. Inteligencija 
— činovnici, odvjetnici, liečnici i t. d. — podavali 
su skoro sve do zadnjeg časa glavni kontingenat libe¬ 
ralnoj stranci. Govorilo se, da u stranci katoličkoj ne¬ 
ma naobraženih laika. Na žalost, i sbilja nije ih bilo 
mnogo. A jedna politička stranka bez svojega naobra- 
ženog laikata, koji će ju voditi u politici, težko će 
uspievati. Takovih ljudi trebalo je slovenskoj kato¬ 
ličkoj narodnoj stranci, a trebalo ih je tek odgojiti. 
Temelj ovoj odgoji položio se je prije deset godina. 
Osnovalo se katoličko akademičko družtvo „Danica" 
u Beču. 

Bečka sama vlada uztezala je dulje vremena 
dozvolu za osnutak ovoga družtva; liberalci i stari i 
mladi rugali se ovomu mladom katoličkom pokretu; 
dapače i mnogi katolici gledali sa nekim nepouzdanjem 
na ovu novost, jer poznavajući liberalnimi idejami i 
liberalnim životom okuženo djačtvo, bili su uvjereni, 
da ovaj inače liepi naum. ne će uspjeti. Ali ona ne¬ 
kolicina mladih universitetskih učenika, oduševljenih 
za sve, što je dobro i sveto, niesu se dali pomesti ni 
zastrašiti. Što Bog da i sreća junačka! Uztrajali su 

kod svoje odluke, i godine 1894. ugleda svjetlo Božje 
„Danica 11 , ta zviezda jutarnja, koja je naviestila bolju, 
žarku sunčanu budućnost slovenskomu narodu. Malen 
bio s početka broj odvažnih „Daničara 11 ; ako smo do¬ 
bro upućeni, bilo ih samo dvanaest. Ali „Danica 11 nije 
potamnjela; broj njezinih članova rastao svake godine, 
i ova junačka četa brojila je napokon već 40 darovi¬ 
tih, osbiljnih mladih ljudi. A 40 akademičara za jedan 
maleni narod, to nije nikakva bagatela. Svake godine 
odilazi njih četvrtina dolje u svoj narod kao gotovi 
ljudi, koji prožeti čvrstimi katoličkimi i demokratičkimi 
načeli umiju — svaki na svom mjestu — zasukati ru¬ 
kave i neustrašivo prionuti uz narodni posao. Jedan 
čestit akademički naobražen katolik, to je danas u Slo¬ 
veniji prava pravcita kula u katoličko-političkoj sgradi. 

A kakvi su ti „Daničari"? 

„Katolici ■ smo, Slovenci i demokrati. 
Zviezda voditeljica znanost nam je, koja 
je bez predrazsuda i oholosti, znanost, 
koja vodi k Bogu. U temeljitoj stručnoj 
naobrazbi tražimo svoj napredak i korist 
narodu. 11 

Tako je govorio na II. slovenskom katoličkom 
sastanku tadanji predsjednik „Danice 11 , a sada gimna¬ 
zijski profesor B. Remec; tim je izrekao program, tež¬ 
nje i svrhu „Danice 11 . 

„Daničari 11 su katolici. Propitajte se u Beču 
i saznat ćete, da nije „Danica" samo po imenu kato¬ 
ličko družtvo. „Daničari" su gotovo svi članovi Ma¬ 
rijine kongregacije, mnogi od njih čine svake godine 
duhovne vježbe kod oo. Isusovaca. Oni se ne stide 
svoga katoličkog uvjerenja. Bivši predsjednik „Danice" 
dr. Srebrenić pošao je na doktorsku promociju sa me¬ 
daljom Marijine kongregacije na prsih.*) Sličnih slu¬ 
čajeva moglo bi se više navesti. 

„Daničari" su Slovenci. Liberalni slovenski 
djaci — kao i naši hrvatski realisti — ne mare puno 
za svoj narod. Oni obožavaju dr. Tavčara, jer se za¬ 
grlio sa kranjskimi Niemci i jer tako biesno udara na 
„klerikalce". Govorit će i oni o „milom slovenskom 
narodu" i o domovini, dakako kod čaše rujnoga vinca, 
a s tim je svršen njihov zadatak. S težkom mukom 
svršavaju svoje nauke, ušuljaju se ako je moguće 
putem protekcije u kakve zaprašene kancelarije, i goto¬ 
vi su! Pojavit će se samo još kod izbora te predati 
svoj glas kandidatu, kojega im je aprobirao njihov 
šef, i gotov posao! —- U Hrvatskoj imamo isti pri¬ 
mjer. — Drugačije „Daničari". Već u Beču pokazuju se 
kao Slovenci. Tamo ima koja hiljada Slovenaca, većinom 
radnika i služkinja. „Danica" je osnovala ovim za- 

*) Taj isti dr. Srebrenić služio je jednu godinu u Gorici kao 
profesor, a onda pošao (valjda ne poradi bieloga kruha) u klerikat. 
Sad je u rimskom Germanikumu, 


puštenim svojim zemljakom družtvo „Straža", gdje se 
sastaju, čitaju dobre slovenske novine i knjige, a čla¬ 
novi „Danice" drže im poučna predavanja. Liberalni djaci 
preziru takovo „klerikalno" djelovanje. A kada „Daničari" 
izlaze u sviet kao svršeni akademici, onda oni traže 
takova mjesta, gdje će moći najviše koristovati narodu 
i katoličkoj stranci. Liberalnom akademiku nikada nije 
palo na pamet, da potraži koje u narodnom pogledu 
izloženo mjesto, gdje njemu doduše ne bi bilo baš 
ugodno, ali bi mogao puno koristovati svojemu narodu. 
„Daničari" hoće i to. Oni polaze u tužnu Korušku, 
gdje se slovenski seljak još zadnjimi silami opire njemač¬ 
koj najezdi; oni će i u ona štajerska mjesta, gdje 
medjaše Slovenci sa Niemci; oni polaze u Goričku, 
gdje im se je boriti sa Talijani. Samo jedan primjer. 
Najstariji „Daničar" dr. Brejc, koji je položio s odli¬ 
kom odvjetnički izpit, imao je liepu odvjetničku klientelu 
u samoj Ljubljani, narod mu bio povjerio i saborski 
mandat — a on ostavi i mandat i liepu svoju karijeru, 
te ode u Celovac, da radi tu za uspjeh slovenske 
stvari u Koruškoj. Drugi primjer takove požrtvovnosti 
za svoj narod mogao bi nam dati dr. Janković, prvi 
predsjednik „Danice", koji danas mužki i požr¬ 
tvovno radi u slovenskoj Štajerskoj. 

„Daničari" su demokrati. Kršćansko-socijalni 
slovenski radnik i „Daničar", to su vam danas braća. 
Nema djačke od „Daničara" priredjene zabave, a da 
u njoj ne učestvuju najprostiji radnici; a nema kršćan- 
sko-socijalnog sastanka, na kojem ne bi bili „Daničari". 
Članovi „Danice" priredjuju radnikom poučna preda¬ 
vanja, oni su članovi njihovih družtava, dapače i sama 
„Danica" član je kršćansko-socijalne radničke Sveze 
u Ljubljani.*) 

*) Veoma liepo karakterišu „Danicu" i njezini začastni člano¬ 
vi. U ovo 10 godina izabrala je „Danica" šest začastnih članova, 
kojih djelovanje jest kao odsjev „Daničinih" težnja i ciljeva. Ovi 
članovi jesu: dr. Mahnić, narodni zastupnici Povše i Žičkar, knez- 1 
biskup dr. Jeglić, kanonik Kalan i prof. dr. Ivan Krek. — Dr. 
Mahnić: tko ga ne pozna po njegovu priješnjem djelovanju u 
Sloveniji? On je osnovao „Rimski Katolik", u kojem je prvi počeo 
udarati na liberalizam, prvi počeo upozorivati na odpor; pa zato 
smijemo gotovo reći, da je sadanja situacija u Sloveniji velikim 
dielom Mahnićevo djelo. Značajno je, kako još i sada „Daničari" 
štuju stare ljetnike „Rimskoga Katolika". Kažu, da ne može biti 
pravi „Daničar", koji nije pročitao svih brojeva ovoga filosofsko- 
apologetskog časopisa. — Nar. zastupnik Povše prvi je i naj¬ 
bolji poznavalac narodne ekonomije u Slovenaca. On je u ovoj 
struci tako naobražen, te se je već osbiljno govorilo, da će postati 
u slučaju parlamentarnog ministarstva poljodjelski ministar. I on 
posvećuje sve svoje znanje i vještinu napredku slovenskoga seljač¬ 
kog staleža. — Zastupnik Žičkar: on je svećenik i ljubimac 
štajerskoga slovenskog seljaka i radnika; zato je i bio izabran za 
narodnog zastupnika u obćem donjoštajerskom izbornom kotaru. — 

O knez-biskupu J e g 1 i ć u ne treba govoriti: on je slovenski apo¬ 
stol, on je mecena i pokrovitelj „Daničin"; za njega su „Daničari" 
.sigurni - reče poslanik Povše — da posjeduju njegovo srce; nam 


Uredimo se! 


Sil 


Takovo je dakle slovensko katoličko akademičko 
družtvo „Danica 11 . I zar će se onda tko čuditi, ako je 
uspomenu njezine desetgodišnjice proslavio narod 
slovenski! 

Htjedosmo ovimi redci samo upozoriti na ovo 
zamašno družtvo u braće Slovenaca, a ne mislimo opi¬ 
sivati, kako se je proslavila ova svečanost, jer to je 
napokon stvar nuzgredna. Samo dvie tri rieči o 
toj. slavi. 

Osim mnogobrojne čete bivših i sadanjih ,,Da- 
ničara 11 učestvovalo je i drugo slovensko katoličko 
akademičko družtvo iz Gradca, „Zarja 11 , koja je osno¬ 
vana na istih pravilih i u istu svrhu kao „Danica 11 . 
Prisustvovalo je i mlado bečko hrvatsko katoličko aka¬ 
demičko družtvo „Hrvatska 11 , koja živi sa „Danicom 11 
pod istim krovom, a u najliepšoj bratskoj ljubavi. 
Došao je na ovaj sastanak presvietli knez-biskup dr. 
Jeglić i biskup dr. Mahnić, jedanaest slovenskih na¬ 
rodnih zastupnika, deputacije češkog i hrvatskog kato¬ 
ličkog djačtva, odposlanstvo kršćansko-socijalnih ra¬ 
dnika, i dakako sva sila otmenog obćinstva. Svečanost 
je započela 12. rujna pozdravnom večeri; drugi dan 
služio je knez-biskup u uršulinskoj crkvi svetu misu, 
a bila je prostrana crkva dubkom puna obćinstva; 

Hrvatom poznate su već Jeglićeve zasluge za slovenski narod. — 
Kanonik Kalan ima najvećih zasluga u slovenskoj politici za 
katoličko narodno novinstvo. On je osnovao krasni politični pučki 
list „Domoljub"; puno godina uredjivao je odlični politični dnev¬ 
nik „Slovenec", a i danas stoji na čelu novinarskom pokretu kao 
predsjednik katoličkog tiskovnog družtva. — Napokon dr. Krek: 
on je duša svemu gospodarskom pokretu zadnjih godina; on je 
svestrano naobražen socijalni teoretik, a ujedno i u praksi pun 
inicijative i poduzetnosti. O njem je rekao istarski rodoljub dr. 
Laginja, da on samo od srca hvali Bogu, što je dao narodu sloven¬ 
skom takova sina, kakav je dr. Ivan Krek. — Takovi su začastni 
članovi „Danice", pa već i po tom možemo suditi, kakova je mi¬ 
šljenja i shvaćanja „Danica" sama. 


iza mise sliedila je svečana skupština, kod koje je 
osim drugih izrekao znamenit govor o zadatcih 
slovenskoga katoličkog djačtva poznati profesor dr. 
Ivan Krek. O podne je bio svečani banket, a na večer 
komers, kod kojega su uz burno povladjivanje govo¬ 
rila i presvietla gospoda biskupi dr. Jeglić i dr. Mah¬ 
nić. — Više o toj svečanosti ne treba nam govoriti. 

Samo još jednu rieč. 

A zašto napisasmo ove redke? Zar da samo upo¬ 
znamo svoje čitatelje sa jednim slovenskim akademič- 
kim družtvom ? — Na ovom sastanku učestvovao je 
u ime hrvatskih katoličkih akademičara u Zagrebu g. 
Gjurin. Kao da nas je nešto zapeklo: na des.etgo¬ 
dišnjicu slovenskog katol. akad. družtva dolazi kao 
izaslanik zagrebački universitetski gradjanin — kao 
izaslanik ostalih katoličkih akademičara, a nije došao 
kao izaslanik hrv. katol. akad. družtva. Sloven¬ 
ski katolički akademičari slave desetgodišnjicu svojega 
družtva, hrvatski akademičari još ga ni nemaju! 

Naše su danas hrvatske prilike u prilično gorem 
stanju, nego što su bile u Slovenaca prije deset godi¬ 
na. Slovenci su za vrieme progledali te se osigurali, 
a u nas? I u nas se pojavlja reakcija, i u nas se već 
govori o katoličkom pokretu. Imamo već svoj dnevnik, 
svoje časopise. — a nemamo družtava; imamo 
oružja — a nemamo sposobnih vojnika. Neka 
se odgoje, dok ne bude prekasno! Akade- 
mička Marijina kongregacija u Zagrebu 
neka se prene! Bog će ju pomoći, Hrvatska 
bit će joj zahvalna. Slovenska „Danica 11 , 
zviezda jutarnja, sja već desetu godinu 
na slovenskom obzoru; u nas je još nema, 
o — neka barem svane! O neka nam iz Za¬ 
greba što prije doleti sretni katolički glaš: 
Ustajte, braćo, svanulo se! 


Uredimo se! 

Napisao Pavao Šabalja. 


NJarodno je gospodarstvo znanost, kojoj se je, rekao bih, 
današnji dan najviše brige počelo davati. A nije 
ni čudo, kad znamo, kako je bila zapuštena, dok sil¬ 
no upliva na život, te je mogao Marx megju ozbiljnim 
svijetom da ustvrdi, kao da je materijalno dobro, ko¬ 
jega uzroke istražuje narodna ekonomija, uzrok svih 
gibanja ljudskoga društva. Mnogi mudroslovci daju joj 
i preveliku važnost, jer ne idu dalje, već u njoj poči¬ 
vaju kao u zadnjoj svrsi svega. Veseli nas, da se ba¬ 
ve tom naukom i zato, jer će s vremenom doći do 
glavnih načela, na kojima i ta znanost počiva. Goto¬ 
vo jednoglasno priznaju narodni ekonomi, da se ne 
da ovako kako do sada upravljati svijetom, pa traže, 
kako bi sašli s krivoga puta. Nadat se je, da ne će 


opet početi graditi na krivim načelima, pa da ne će 
započeti još jedanput žalosni onaj ples, što ih je već 
jedanput doveo do razočaranja. 

Narodna ekonomija leži dakle na klimavu teme¬ 
lju. U čem se pak griješi? Odgovor nije lak. Zname¬ 
niti kršćanski demokrat baron Drag. pl. Vogelsang dr¬ 
ži, da je uzrok svemu zlu — rimsko pravo. 1 ) U čem 
pak sastoji glavna pogrješka u rimskom pravu, koje je 
temelj našemu društvenom poretku? Rimsko pravo in¬ 
dividualizme 2 ) društvo, pa u tom obziru upliva i na 
narodno gospodarstvo. Ne priznaje ga kao dio etike, 
jer mu je korist prvo načelo, a istom prema koristi 

’) Dr. R. Weiskirchner: Das Cartelhvesen, str. 1. 

-) Kat. Obzornik, g. IV. sv. 2. 

može da bude nešto pravo, drugim riječima, nije soci¬ 
jalno i ne obazire se na sve sposobnosti čovječje, već 
otvara širom vrata sebičnosti. Treba po tom iznova 
ovu nauku podvrći etičnim zakonima. 1 ) Narodna eko¬ 
nomija mora da nam bude dio etike, pa nas tješi, što 
je većina učenjaka ubraja u socijalnu nauku, koja se 
u cijelom svom opsegu dade pojmiti samo u društvu 
ljudskom. 

Ovo, što smo do sada naveli, mogli smo razmo¬ 
triti, a da i ne znamo tačno, što je to narodno gospo¬ 
darstvo. Nama je pak ovdje dosta navesti oznaku 
Coste Rossetti-ja D. L, kojemu je ona: Cognitio cau- 
sarum prosperitatis materialis societati civili propriae. 2 ) 
Po ovom pripadaju narodnom gospodarstvu one poja¬ 
ve, što se obaziru na društvo, te po tom i on drži na¬ 
rodnu ekonomiju socijalnom naukom. Rimsko pravo 
kao temelj svemu današnjem pravnom redu i tu je da¬ 
kle prouzročilo nenaravnosti. 

Glavni su čimbenici kod proizvogjenja materijal¬ 
nih dobara s jedne strane kapital, a s druge rad. Mno¬ 
go se govori i piše o zadružništvu pogledom na rad. 
Svuda se ustanavljaju radnička društva, a postiglo se 
već i lijepih uspjeha. Što ne čine socijalni demokrati, 
da udruže radnike predobivši ih napokon za svoje zle 
svrhe? Premda se je sa svim tim mnogo postiglo, da 
se popravi žalosno stanje radnika, ipak i uz najbolju 
volju mnogi kapitalist ne može da više dade svojim 
radnicima od onoga, što im daje. 3 ) Kapitalist ubija 
jedan drugoga, jedan je drugomu na putu, pa si i oni 
ištu pomoći. I oni vide, da im je pomoć u slogi, pa 
i oni hoće da se udruže. Što čine onda? Ustanavljaju 
t. zv. kartele. S tim kartelima oni izrabljuju i seljaka 
i radnika i malog trgovca, a napokon i svakoga onog, 
koji kupuje robu. Jednom riječi, kad su megjusobno 
složni, onda mogu izrabljivati sav drugi svijet. Mono- 
polizuju pridjelke, a onda jao si ga pučanstvu! U 
mnogim državama, pa i kod nas zabranjeni su karteli, 4 ) 
ali se dade zabrani i izbjeći. Karteli se pojave u doba, 
kad su kapitalisti u stisci. 5 ) Oni, koji toliko dižu slo¬ 
bodu pojedinaca kao izvor svega dobra, jer se time 
njima daje sloboda da sišu ljudima i ono malo dobra, 
što ga neki imaju, oni isti, velim, združe se u stisci, 
da i u takovim prilikama povuku deblji kraj. U tim 
kartelima nagje kapitalist zaštitu od propasti, koja mu 
prijeti sa strane kapitalističnog sustava. Sa svim tim 
to je jedna bijela tačka u današnjem društvenom polo¬ 
žaju. Tako naime priječe, da se ne umanjuje broj 

‘) Kat. Obzornik, g. VII. sv. 4. 

2 ) Costa Rossetti: Philosophia moralis. 1886. str. 747. 

3 ) V. Kolb D. I.: Conferenzen, str. 110.: Weichs-Glon; D. 
industr. Pr. str. 1. 

4 ) Drž. zakon od 7. IV. 1870. §. 4. 

•) Dr. B. Schbnlank u „Archiv f. soc. Ges.-geb. u. St.“ 1899. 

kapitalista onako, kako bi po prilikama morao da se 
umanjuje. I tu se je Marx zaletio, pa je poticao svoje 
pristaše, da idu na ruku kapitalistima, dok ne bude 
proletarijat tako ojačio, pa istisnuo maleni broj tirana. 
Ali sam njegov u ostalom pristaša Bernstein dokazuje 
mu, 1 ) da se već razmjerno ne umanjuje broj kapitali¬ 
sta, a najveći dio tomu doprinose karteli. Karteli dakle 
koriste u prvom redu kapitalistima, ali nešto koriste 
i radnicima, jer po nauci onih, koji idu za socijalnom 
reformom, a neprijatelji su revolucije, barem uzrokuju, 
da se ne pogoršava stanje, pa da se s vremenom do- 
gje do žugjenih uredaba. I to znači mnogo, jer pre¬ 
kršaj historičnog prava kazni i naravni zakon, te ne 
dopušta, da se ljudi mogu naglo urediti po novim 
odnosima, i tako iza revolucije ne može dugo da do¬ 
bro nastane. Tako ne bi ni ogromni broj proletarijata, kad 
bi svrgao sa svojega položaja preostale još krvopije, 
došao do željene sreće. S te dakle strane karteli su 
korisni, dok se ne provedu reforme. Obično se gleda 
na štetu i na krivicu, što ih karteli nanose radnicima, 
pa se ove gleda ojačati, a one oslabiti. Gleda se nai¬ 
me, kako bi nestalo kartela, pa bi se tako povisila 
plaća radnicima, jer ti ne bi više bili predmet samo¬ 
volje. No u početku već spomenusmo, da ne ide ni 
svim kapitalistima dobro, da bi mogli radnicima povi¬ 
siti plaću. Uvijek je bilo u društvu bogatih i siromaš¬ 
nih, pa si ne ćemo ni danas stvoriti sve jednako 
bogate. Da se popravi sadanje stanje, treba dati pri¬ 
stupa što više njima do bogatstva. Danas su 
i manji kapitalisti u pogibli da propanu, pa i to je mora 
na današnjem društvu. Treba dakle i tu lijeka. A kako 
pomoći? Ta rekli smo već prije, da je pravo, što in- 
dividualizuje, uzrokom zlu. Treba po tom i megju 
kapitaliste uliti zadružnog duha. Kartele, za koje se 
ne može nijekati da nanose veliku štetu radniku, treba 
zamijeniti drugim zadružnim oblicima. Država bi po 
ovom morala da namjesto sredovječnih cehova uredi 
prisilne zadruge za kapitaliste pojedinih pokrajina ih 
i cijele zemlje. 2 ) Te zadruge imale bi svrhu, da nado¬ 
mjeste razne kartele sastavljene poradi cijena, poradi 
mjesta, kamo da šalje, a i poradi vrsti, koje će proiz¬ 
voditi. Zadruge bi po tom primale narudžbe i pra¬ 
vedno ih dijelile megju zadrugare. Tu ne bi bilo zlo¬ 
porabe, jer dok bi svakomu bilo slobodno, da se dade na 
proizvogjenje raznih dobara, to kad bi počeli mnogo 
dobivati, narasao bi broj proizvoditelja, pa bi već sami 
po sebi mnogi odstupili, dok bi bile bolje prilike se¬ 
ljaka ih trgovaca. Tako bi se uzdržavala ravnoteža u 
društvu. Nije ovo sve. Nauka nam stavlja više prigo¬ 
vora, ah se dadu sretno riješiti, nu ovo nije mjesto za to. 

Glavno, što smo imah ovdje da pokažemo, jest 

>) „Wie ist wissenschaftlicher Sođalismus moglich". 

2 ) Dr. R. Weiskirchner: u sp. knj. str. 11. i dalje. 

to, da je nerazložno navaljivati u opće na bogatije stale¬ 
že. Bez jakoga srednjeg staleža nema spasenja ljudima. 

Puno lakše je predobiti ljude za čudnovate nau¬ 
ke, nego li za trijeznu istinu, ali ova će pobijediti. 
Narod vrlo lako pristane uz one, koji mu govore, da 


će složno zbaciti živalj, što gospoduje, a onda sami 
zavladati. Ta je nauka vrlo opasna. No ufajmo se, da 
će pobijediti jedina istinita nauka, koja uči, da je za¬ 
družni život, organično sastavljen od raznih staleža, 
postulat za sreću i blagostojanje ljudi. 


I. 

ratnik-goro visoka i gusta, 

Čarna goro, ne ostala pusta! 

Šta to ciči u Orlovu gniezdu? 

Davi 1’ oro pticu lastavicu, 

II mrk vuče košutino lane? 

Nema glasa, već cika svedj ista, 

A uz ciku kadkad glas zamnije. 
Mrka nojca još sviet bieli krije, 

Ne razbiraš drveta ni lista. 

A1 će skoro vedra ciknut zora, 
Razabrat ćeš, da 1* vuk mrki vije, 

II je glas to razumnoga stvora. 

A1 čuj! S druge strane ore glasi: 

— Žarko sunce, umiljato sini, 

Mrku nojcu s Vratnika razplini, 

Da pogledam po lomnoj planini, 

Ne bi 1’ dobra ugledao pobra! 
Pobro Jure, moje milovanje, 

Iza Boga jedino uzdanje, 

Jesi I’ junak jošter u životu? 

Možeš jošter vitlat posjeklicu, 

Možeš palit šaru ubojnicu 
Za krst častni i slobodu zlatnu ? — 
Čut ćeš krik još, čudnu lomljavinu. 
Pak će sve se razplinut u tminu. 

I sinulo sa iztoka sunce, 

Sto po lišću, po cvieću se prosu. 
Obasjalo planinu podpunce, 

Svud se krade izmed jela vitih, 
Izmed starih hrasta ponositih, 

Svud žar sije, hladnu zemlju grije, 
Obasjava gorom biser-rosu, 

A1 što žarko ko stideć se krije? 

Što ugleda žareno sunašce? 

Na planini sjedi mlada djeva, 

Iz očiju bistru suzu lieva, 

Što se truni niz rumeno lice, 

Pak bi reko: rosica se truni 
Niz latice rumene ružice. 

Cvieli djeva, a cvieleći sbori 
Ponosnomu kršnomu junaku, 

Koj naslonjen na zelenu jelu 
Mrlje tare sa krvavih ruku : 

— Hvala, hvala, neznani junače ! 
Bog ti plati na nebeskih vratih! 
Rukom segne za junačkom rukom, 
Rukom segne, hitro je uzpregne, 
Ledeni je srsi prostrujaše, 

Stidna rumen prosu se po licu. 
Znade junak, jer uzpreznu djeva, 
Znade, zašto rumen ju oblieva. 


Senjkinja. 

Spjevao Slobodin. 

Hitro klonu na zelenu travu, 

Pak uzgrnu rukav na desnici, 

Lati zlaćen handžar iza pasa, 

Iz desnice mrki mlaz mu šiknu. 

— Ne boj mi se, djevo, milo kliknu, 
Evo krvce, vruće mi je srkni, 
Ponovimo običaj djedova, 

1 budi mi Bogom posestrima ! 

Krvcu srknu ljepota djevojka, 

Krvcu srknu, pa rukav zavrati, 

Iza pasa zlaćen handžar lati, 

Krvcu toči spasitelju svomu. 

I žareno ogrijalo sunce 
Zagrljena brata i sestricu, 

Ni čuvene dosad ni vidjene. 

Kršan junak seji progovara: 

— Kaži meni, Bogom posestrimo, 
Kaži pobri Ivi Ličaninu, 

Tko si, gdje ti prvo sunce sinu ? 

S uzdahom mu seka odgovara : 

— Tko sam ? Puka sirotica djeva, 
Nevenka sam biedna Jačićeva. 

Pod Nehajem na senjskom kamenu 
Nejakoj mi majka život dala, 

Uz zvižduk me bure odnjihala. 

A onda mi bratac na sviet svanu. 
Njivila nas milo brižna majka, 

Tetošio roditelj nam dragi, 

Čuvao nas ko oči u glavi, 

Ne znadosmo brige ni nevolje, 

Ne znadosmo bolesti ni glada, 

Ne znadosmo žalosti ni jada. 

U to — i sad prolaze me trnci, 

Kad se sjetim one kobne noći — 
Bratac Nenad u kolievci snivo, 

Ja uz krilo svijala se majci, 

A pred dvorom križale se munje, 
Grom grmio sa burnim zviždukom. 
Majka moja sjetna uzdisala, 

Zazivala Isusovu Majku, 

Da joj inuža, nama otca vrati. 

Jake šake lupnule po vratih. 
Pogledasmo, suze oborismo, 

Krič očajan moja majka vinu. 

Pred nama je truplo otca moga — 
Dragu glavu Mletčić mu odkinu. 

I od tada naši dvori pusti, 

Brižna majka jadikuje s nami, 

Uzdasi nas pita i suzami. 

A1 Bog dobri svojih ne zapušta, 

I uz nas se dobri našli ljudi, 

Majci mojoj suze otiiali, 


Ubog krušac nama darivali. 

Sinoć kasno iz svog doma podjoh, 

Da donesem hladjane vodice, 

Kad u dvore, klonuše mi ruke : 

Majka moja ogrezla u krvi, 

A od brata nejakog ni glasa. 

Vrisnuh jadna, k miloj skočih majci, 

A1 iz ugla pomoli se ruka. 

Što bi dalje, ne znam, sviest mi stade. 
Kad pogledah, svuda mrka tama, 

Oko mene neznana planina. 

Ciknuh jadna ko tužna godina, 

A1 na ciku glas mi paklen vrati: 

— Muči, curo, ne ćeš biti sama, 

U harem ćeš silnom Malkoč-begu. 
Vrištah, cičah, a sve bilo zaman, 

Tvrda srca krvnik je pomaman. 

A1 Bog dade, tvoja šara planu, 

Meni jadnoj sunašce ogranu. 

O hvala ti, pobro spasitelju, ■ 

Bog ti plati na nebeskih vratih! 

Sad na svietu nigdje nikog nemam, 

Van jedinog Boga trojednoga 
I Ivana, pobratima moga. 

Progovara Ive Ličanine: 

— I ja hvalim Bogu trojednomu, 

Jer osvetih krvcu mile majke 
Na Prebegu, prokleta mu duša! 

Tražim pobru Jurja Ličanina, 

Brata tražim, a sestricu nadjoh, 

Bog će dati, i pobru ću naći. 

Sele moja, očinji mi vide, 

Ne tuži mi i ne gubi nade, 

Nisi, nisi samotna na svietu. 

Imaš mene, pobratima svoga, 

Koj će zadnju kaplju iztočiti, 

Koj će sebe prodat u sužanjstvo, 

Da izbavi posestrimu dragu. 

Ljubav moja ko sunčani traci 
Tebe, sele, grijat će odsele, 

Da ti neba ne skriju oblaci, 

Da ti hude bure ne naude. 

A1 ti nisam jedin zaklon, sejo! 

Gledni, mila, na to sinje more, 

Tog svjedoka naše slave stare, 

Hrvatske nam slave i junačtva; 

Gle otoke po sinjemu moru; 

Tamo j’ Istra, naša suza bistra, 

I planinska zemlja nam bratinska, 

Kćerka majke Hrvatske starinska; • 
Prema jugu Dalmacija kitna, 

Do nje Bosna, sestrica ponosna, 

I junačka zemlja Hercegova. 

Ovdje Lika, svoj Hrvatskoj dika, 

A onamo Slavonija ravna: 

Svud tud narod jedan jezik sbori, 
Svuda slava hrvatska se ori, 

Sve je, sele, Hrvatska nam slavna, 
Nekad jaka, a sad potištena, 

Nekad složna, a sad razdrobljena. 
Kršni ljudi, golubinje ćudi, 

Kojim vječni Promisao sudi, 

Da mu budu vjestnici ljubavi, 
Tvrdim gvoždjem oklapaju grudi, 
Ne, da pohot nasićuju blatnu, 


Već da ginu i krvcu proliju, 

Za krst častni i slobodu zlatnu! 
Junakom su smalaksale ruke, 

U boju ih već izdaje snaga, 

A Hrvatska, naša majka draga, 

Sve nam više plače i uzdiše. 
Jedinice po Bogu sestrice, 

Evo polja i za tvoje ruke! 
Naviknule na tanko vreteno, 
Privikni ih na gvoždje studeno, 
Mlade djeve oko sebe beri, 

Nek se slažu u hrvatsku stražu. 
Kad dušmanin na prag rodni srne, 

— -.— - 

Župnik Damjanić. 


Hrvatica nek mu život trne ; 

A kad klonu junačke desnice, 

Nek pohite čile Hrvatice, 

Ponosite naše križarice, 

Nek pohite na poljanu ratnu 
Za krst častni i slobodu zlatnu ! 1 
Tako junak sbori posestrimi, 

Na konja ju vilo vita primi, 

Odvede ju k Senju kamenomu. 
Ostaviše leš krvna Prebega, 

Ostaviše na jelovoj grani, 

Nek se zvieri kupe oko njega, 

Nek se goste orli i gavrani. 

(Sliedi.) 


Pripoviest iz hrvatskog svećeničkog života. Piše Eugenija Šah. 


(Nastavak 4 .) 


|T kontoaru tvorničara Stjepana Damjanića razgo¬ 
varalo se družtvance, što se slučajno tuj sastalo. 
Bijaše to liepa, elegantna soba, uredjena gotovo na 
salonsku. Pred gospodom na nizkom stoliću stajala 
butiljka najfinije inozemske rakije. „Još čašicu, gospo¬ 
do," reče domaćin, muž ovisok, smedj, modrih, živah¬ 
nih očiju, ,,a ta budi u zdravlje našega budućeg naro¬ 
dnog zastupnika, gospodina pl. Ruškocija. Živio!" 

Svi se toj zdravici odazvaše, kucnuv se sa do- 
tičnikom, kojemu bijaše zdravica namienjena. Bijaše 
to čovjek srednjega rasta, okrupan, crnih, izazivna po¬ 
gleda očiju i u šilj okresane crne brade. Markantna 
neka crta na licu podavala mu nešto semitskog. Bio 
došao taj čovjek odnekale kao tamna, nepoznata ličnost 
u Hrvatsku, i tuj je u Posavini po malo sretnimi 
spekulacijami stekao imutka i pokupovao neka zapu¬ 
štena vlastelinska imanja gotovo u bezcienje. Uspjesi 
u njegovih poduzećih, njegova okretnost i vještina u 
saobraćaju pribaviše mu doskora odličan položaj u 
družtvu, u kojem je — kraj janjeće ćudi Hrvata — 
umio svoj ,,ja“ uviek energično i uspješno iztaknuti. 
Bijaše već predsjednik nekoga novčanog zavoda i po¬ 
sjednik reda sv. Stjepana. Sada je hlepio da uljegne 
u sabor i da konačno naslovom baronskim dadne 
svojemu živovanju sjajan relief. 

„Polagano, gospodo," reče Ruškoci izkapiv čašicu, 
„nemojmo graditi ražanj, dok zec još trči šumom..." 

„Ah, što!" klikne kotarski predstojnik Jerković, 
široka, žuteljiva lica i brižno omaštenih brkova, „ja 
mislim, da je to prilično sigurno." 

„Naravski," potvrdi poduzetnik Kleinfeld, dug, 
žutokos Niemac, „ta gospodin pl. Ruškoci jest dobro¬ 
tvor ovomu narodu, a ovi glupi seljaci —“ 

„Jesu neproračunivi, dragi moj gospodine," upade 
kotarski sudac Belčić. „Danas kliču živio Petar, sutra 


će klicati živio Pavao. Eto za koji dan izbora, ali tko 
bi znao istinito razpoloženje seoskih izbornika!" 

„Što Vi mislite, gospodine doktore?" obrati se 
sudac na županijskog liečnika Bogdanića, ostara već 
čovjeka, koji je, slabo utječuć u razgovor, mirno pušio 
svoju cigaru. 

,,Ja? ja ne znam," odvrati flegmatično sjedo- 
glavi liečnik slegnuv rameni. 

„Vi barem, doktore, mogli biste znati razpolože¬ 
nje medju pukom, ta Vi u nj zalazite, liečite ga, pipate 
mu bilo" — reče ujedljivim tonom kotarski predstojnik. 

„Ja liečim bolestnike, koji me zovu, a drugo nisu 
moje stvari," opet će mirno doktor, pogledav na ele¬ 
gantnu uru, što je visjela na zidu. U ostalom vrieme 
je, da se oprostim, moji bolestnici čekaju. Vaš sluga, 
gospodine direktore! Kako rekoh, ne brinite se za 
sinčića, nije pogibeljno. Sutra ću opet prigledati. Kla¬ 
njam se, gospodo!" I liečnik porukovav se s gospo¬ 
dom izidje. 

„To je nekakva stara sfinga, taj doktor," reče 
sudac. 

„Šarenjak," primieti žučljivo kotarski predstojnik. 

„Meni se čini, da Vam baš on kvari račune," 
reče Kleinfeld Ruškociju. 

„Moguće," odvrati Ruškoci, „premda se on naoko 
ne mieša mnogo u politiku, jer je otac brojne obitelji, 
a sinovi su mu činovnici; nego više mi račun kvari 
ličnost, koja ima na puk daleko veći utjecaj, nego 
dr. Bogdanić," reče Ruškoci pogledav pri tom izazovno 
na Damjanića. 

„Znam," primieti ovaj nešto zastrtim glasom, za- 
žariv se malko, „moj brat —“ 

Da, gospodin župnik Damjanić najodlučniji je 
moj protivnik, a podupiru ga njegov kapelan i oko¬ 
lišno svećenstvo, a to su svakako moćni faktori, s koji- 
mi valja računati." 



Župnik Damjanić. 




„Ti nesretni popovi!“ planu predstojnik, i lice 
mu još većma požuti. „Uviek valja s njimi računati. 
Najvolio bih ih sve pozatvarati. Ovamo huškaju i pod- 
strekuju narod na odpor, a onamo im sve ima privid 


oporaviti ni dobrom žetvom, a jaka tuča uništila bi 
ga posve. Tuj ne dostaje utjecaj mojega brata ni 


reda i zakona, i ne možete s njimi na kraj. Izpričajte, 
gospodine Damjaniću, ali oni mi zadadoše već toliko 
jada, da je čudo, te već nisam dobio žutobolju. Ja 
moram da vršim svoju činovničku dužnost, a oni ne¬ 
prestano kuju dokaze, da prevršujem mjeru svoga 
djelokruga, da teroriziram narod. Ej, da nije inteli¬ 
gencije — činovničtva — naopako po naše kandidate! 
Ne znam, je li bi na deset njih jedan jedvice izplivao. 
Ta bi seljačka masa srtala za svojimi popovi u vatru 
i u vodu, da se ne pojavljuju neki elementi, koji već 
počeše destruktivno djelovati proti toj sliepoj povodlji- 
vosti seljaka i glupom povjerenju u popove, a ti nam 
elementi dobro dolaze, ako i nisu iz našega političkog 
tabora. Glavna dodirna tačka medju njimi i nami po¬ 
stoji — liberalci smo — a što se tiče ostalog — 
komrnt Zeit, kommt Rat.“ 

„Pa kad već svećenstvo ima toliku moć nad pu¬ 
kom u Hrvatskoj, zašto vi, to jest vlada, ne predobijete 
svećenstvo za se, pa eto vam i naroda! Ta to je naj¬ 
jednostavniji način u takovih prilikah," reče KJeinfeld. 

„Vi ste Niemac, gospodine, porajnski Niemac. 
Vaša mladost pada u doba »Kulturkampfa« u Njemač¬ 
koj, zar ne?“ 

„Da, ali ne razumijem —“ 

„Kažite mi, molim Vas, je li Bismarck, vaš silni 
i mogući Bismarck, mogao one obskurne, žilave po¬ 
pove, što su prema njemu, arslanu, bili kao neznatni 
miševi, ičim predobiti, je li imao kakovo sredstvo, da 
ušutka one, što ih nazivao Hetzkaplane?" 

»Ne.“ 

„No dakle vidite, u tom grmu i kod nas zec 
leži. Mislite li, da se ne kuša sve i svašta? Pa koja 
hasna? Pogdjekoji možda •— uhvati se na lepak časti 
i kojekakovih interesa, ali iz duše ogromne većine 
odjekuje ona njihova nemjenljiva: Non possumus.“ 

„To je doista čudno. Hrvati su inače mekani i 
plašljivi kao janjci. Zob i bič proizvodi kod njih ne- 
faljen uspjeh, kazao je jedan državnik," reče jedkom 
ironijom Ruškoci, ali nijedan od trojice Hrvata u tom 
družtvancu ne osjeti se pogodjen ili izazvan. 

„Nije li već doba da odemo?" upita sudac kotar¬ 
skog predstojnika. 

„Svakako, naš posao čeka nas," dignu se Jerko- 
vić. „I ja moram otići,“ primieti Kleinfeld, i sva trojica 
oprostiše se sa Damjanićem i sa Ruškocijem, koji još 
časak zaostade u kontoaru. 

„Imate li dakle obaviesti?" upita Damjanića. 

„Imam. Puk treba novaca. Proljetoske zadala mu 
povodnja opet težak udarac, od kojega se ne će mnogo 


njegovih drugova. U ostalom, ja ću s njim još sutra 
možda progovoriti." 

„Dobro," reče mirno Ruškoci. „Uspijete li, go¬ 
spodine ravnatelju, računajte na moju harnost! Ruka 
ruku pere. Do vidjenja!“ 

Podne se već bilo odmaklo, ali žarko kolovožko 
sunce stajalo je još visoko na nebu. Sva ravnica od- 
sievala silnim svjetlom, i sve je treptjelo i blistalo od 
toga razsijanog sjaja. Tek pod najgušćim drvećem 
talasalo nešto sjene i hlada. U tih žarkih strujah vru¬ 
ćine nije se ništa micalo, niti da se zanjihao vlat u 
travi, sve je ležalo sumorno i bez gibanja kao pri¬ 
tisnuto težkim neodoljivim tlakom; samo se kroz taj 
uspavani mir čuo otajstveni šum valova savskih. Ce¬ 
stom, što je tekla uz nasip, vukla se suha, sva u 
dronjcih žena, vodeći za ruku trogodišnje, golo tako 
rekuć diete. Bijaše to slika nevolje, biede i glada. Od 
nemoći sve se spoticala i glavinjala. Tako se dovuče 
do seljaka plećata, jedra, koji je kosio srpom travu, i 
zamoli ga za koricu hljeba, ali rieči su se njezine 
jedva razabirale, tako su bile slabe, tihe. 

,,Šta!“ izdere se seljak. „Zašto ne radiš, lienčino, 
nego prosjačiš? Misliš li, da i meni pada s neba? 
Eto na, mučim se na toj silnoj žegi kao živinče, pa 
zato i stičem." 

„I ja bih radila, o kako rado," odvrati žena sa 
drhćućim glasom, „ali bolestna sam. Bila sam po godine 
u bolnici, muž mi bio zjdar, spao sa skele na tarac 
i izubijao se na mrtvo ime. Razboljeh se, a kad pri¬ 
zdravili, odpustiše me iz bolnice, ali tako nemoćnu, 
da se jedva vučem, pa ne mogu da zaslužim ni korice 
hljeba za ovo jadno diete." Žena se zaduhala govo¬ 
reći to sa izprekidanim, ali nešto povišenim glasom. 
Kad je ušutjela, udari diete u plač: „Kruha, mama, 
kruha!" 

„Pripoviesti !“ otrese se seljak, „običajne u skita- 
lica. Muči se kao i ja, pa ćeš imati," okrene se od 
nje surovim kretom, ali zastane osupnut spaziv, da 
nekoliko koračaja od njega stoji čovjek u svećeničkom 
odielu. Bio se izvio iza ledja seljakovih iz sjene bu¬ 
kvika, što se širio uz polje, i vidio prizor. „Hvaljen 
Isus!" pozdravi ga seljak smeteno. „Na vieke," od¬ 
vrati župnik Damjanić, ,,a što se prepirete Mato s tom 
ženom ?“ 

„Ne prepirem se, velečastni, već ju upućujem 
da radi a ne da prosjači." 

„Ah, ne prosjačim ja od zanata," dahne žena, i 
jadno njezino izmučeno lice zali se tamnom strujom. 
„Bolestna sam," zavapi, „.a diete gladuje! Smilujte 
se za ljubav Božju!" 

„Mato, Mato,“ reče župnik osbiljno, gotovo strogo, 
„je li kršćanski, tjerati sirotu, izmučenu i gladnu? 11 

„Neka radi, pa će joj Bog dati kao što i meni. 11 
U glasu seljakovu zvučio je neki bahati prkos. 

„Jest, Bog Vam je dao, a može Vam za čas i 
uzeti, što Vam je dao. Jeste li sigurni, da ne ćete za 
koji čas moliti milosrdje u Boga, kao što ga sad ova 
sirota molila od Vas ? Nisam mislio, Mato, da ste 
ipak tako tvrda srca. Nije to liepo od Vas.“ 

Seljak je šutke, oborenih očiju nešto tražio po 

travi. 

„Hajde," reče župnik ženi, pogladiv diete, što je 
prestalo plakati, zagledav se u župnika velikim, pla- 
him očima; „hajde ovuda mimo bukvika, onamo ce¬ 
stom, ravno, i doći ćete do župskog dvora; ili —čuješ 
Niko," obrati se on k trinaestgodišnjem dječaku, što 
je uza svog otca kosio travu, „povedi ženu u župski 
dvor i kaži, neka nahrane nju i diete, i nek ih pridrže, 
dok se ja, za sat možda, vratim." 

Biedna žena uhvati župnikovu ruku i poljubiv 
ju dahne: „Bog Vam platio, velečastni," a župnik ni 
ne pogledav više seljaka, koji se zastidjen i mrk opet 
prignu k svojemu poslu, podje dalje cestom, uz koju 
se redali nizki, zeleni dudovi i kvrgaste vrbe. 

Tri godine, što je boravio župnik Damjanić u 
ovom posavskom okolišu, proizvele su na njegovoj 
spoljašnosti neku promjenu. Obrazi mu se izsušili i 
upali, pa se tim lice i onako duguljasto još više odu- 
ljilo. Pričinjao se znatno starijim, nego što je u istinu 
bio, i neka se još veća nego prije osbiljnost i za- 
dubenost vidjala u mirnom i tihom njegovu pogledu 
i u kretnjah njegove visoke, gibke prikaze. 

Poniknute glave koracao je cestom uz drvene, 
pleterom ogradjene kuće, osoviv na časove glavu i 
zagledajuć se daleko na tamnozelenu vodu, što ju 
žarilo sunčano zlato, a izmrežkali sitni talasi, što tekli 
jedan za drugim bez izmjene, bez zastoja, ali tihim 
šumom i mrmorom, plamsajući sitnimi varnicami, du¬ 
boki i otajstveni. 

Idući laganim korakom razmišljao je župnik o 
onoj uzvišenoj ideji božanstva, što bi imala da pro¬ 
nikne srcem svakoga čovjeka i da tako pripravlja ljude 
za dolazak kraljevstva Božjega na zemlji. A umjesto 
toga gledao je on sa žalošću, kako tople, nebeske 
njezine zrake zastire ljudska sebičnost, strast, zloba i 
tjesnogrudnost, i ona prolazi svietom neshvatana, ne- 
prigrljena, nespoznana, prolazi već viekove i uviek se 
vraća ojadjena i razočarena pod krvavi križ, izpod 
kojega je nikla, da se opet ojači i obodri za svoj ne¬ 
prestani, uzvišeni put. 

Pred malom klimavom kućicom zaustavi se žup¬ 
nik. Iz blatnog dvorišta pristupi k njemu ostara žena, 
pognuta i slomljena, ali na kojoj se vidjelo, da je 


nekada bila krjepka i da su tu krjepčinu satrle vise 
težke brige i mučan rad, nego godine, te ga pozdravi. 
„No kako je Vašemu čovjeku?" upita ju župnik. 

„Hvala Vašoj dobroti na upitu, sve jednako, vele¬ 
častni, dapače i gore. Muči se i previja kao zmija, a 
p SU je _ ah, Gospodine Bože, smiluj se njegovoj duši, 
propast će !“ — udari žena u plač. „Istina, da ga i ti 
ljudi, u kojih je službi nastradao, ostaviše sada kao 
oglodanu kost. Oh, taj sviet," jadikovaše ona koraca- 
juć iza župnika i raztvoriv pred njim malenu sobu, u 
koju župnik unidje šapnuv prije ženi: „Ostavite me 
na samu s njim." 

U sobici ležao je na krevetu oštar čovjek, koje¬ 
mu lice okruživala čupava, gusta, osieda brada. To 
lice bijaše bliedo i izmučeno, a iz krupnih očiju iz¬ 
pod nabreknutih vjedja izbijao mračan i tup pogled. 

„Hvaljen Isus!" pozdravi župnik prijazno bolest-, 
nika i pristupi k njegovu krevetu, ali bolestnik za¬ 
piljio oči u kut sobe, i činilo se, da svećenika ni 
ne vidi. 

„Kako je, gospodine Bartoliću?" upita župnik 
bolestnog obćinskog pisara, i sjedne, premda nepri- 
nuđjen, na stolicu uz krevet. 

Sada ga bolestnik pogleda, i mračne mu oči 
zasievnuše. „A šta se tko brine za mene? Došli ste 
vidjeti, da li već umirem, hoću li skoro u pakao, je li?“ 

„Nemojte tako," odvrati župnik blago; „došao 
sam Vas vidjeti po svojoj dužnosti, pa da Vas upitam, 
želite li štagod." 

Bilo je nešto, da li u mekanu glasu, da li u 
blagih riečih ili u umilnom pogledu, što je mrku 
bolestnikovu ćud razoružalo, i on odgovori nešto 
mekšim glasom, iz kojega još ipak izbijao jad i ogor¬ 
čenost. 

„Šta bih želio? Četiri daske i grob, to je sve, 
što mogu željeti." Tad upilji u župnika pogled oštar, 
tvrd: „Vi mislite, da ću umrieti, to Vi mislite, žarne? 
Pa šta je komu do toga? Za života nije mario za 
mene ni Bog ni ljudi, a kad umrem, neka me izjedu 
crvi, pa šta onda!“ 

„Ne radi se o Vašem tielu, prijatelju, koje i onako 
kao i moje i svačije mora u zemlju prije ili kasnije, 
nego o duši Vašoj. Mislite li Vi na to? Vi ipak zna¬ 
dete, da imate dušu, i da na nebu ima Gospodin 
Bog, kojemu duša mora poslie smrti na račun." 

„Gluparija je Bog i gluparija je duša," blesne 

bolestnik i okrene glavu k zidu. 

„To nije Vaše uvjerenje, prijatelju; ja sam osvje¬ 
dočen, da Vi bolje mislite. Nego zli ljudi izkvariše Vas, 
a nevolja Vas ogorčala. Ja to shvaćam. Ali ja znam, 
da u dnu duše Vaše nije zaminuo glas Vaše pokojne 
majke, koja Vam je nekad u Zagrebu, tamo u Opato- 
vini, govorila o Bogu, o Spasitelju, o Bogorodici, o 

duši i o raju. Ne, taj glas nije mogao da posve zamre 
u Vašem srcu, jer je to bio glas ljubavi i istine, a Vi 
ste ljubili Vašu majku i vjerovali ste njoj.“ 

„Šta me sjećate moje majke?" plane bolestnik, 
ali glas mu zadrhta, i njegove se oči opet sukobiše 
sa blagim i milim pogledom župnikovim, koji kao da 
ga je umekšavao i nešto mu — davno zaboravljeno — 
budio u srcu. 

„Nije li Vam to najmilija uspomena?" 

„Moja majka, moja majka," mrmljaše bolestnik, 
„da, ona je bila dobra, ona je angjeo. Ona je vjerova¬ 
la u Boga, u Isusa, u nebo, u sve, što zapovieda 
Crkva, a ja ne vjerujem. Odkad je ona umrla, meni 
je bilo samo zlo na svietu, i ja ne vjerujem ni u što." 

„Vi vjerujete, prijatelju, Vi vjerujete, samo Vam 
je sviet oslabio u srcu nekadašnju djetinju vjeru i 
izčupao molitvu i duševni mir. A milostivi će Vam 
Bog opet sve vratiti, ako ga skrušeno zamolite, i sve 
će biti dobro, i Gospodin će primiti dušu Vašu k sebi, 
ako ju očistite i priredite za nebo, za koje nas je od¬ 
redio iza mukotrpnoga života na zemlji." 

Bolestnik je šutio časak, tad pogleda župnika, 
a taj pogled bijaše već nešto svjetliji. 

„Velečastni, ja nisam zaslužio tako dobrih rieči 
od Vas, ja sam rdjav kršćanin." 

Župnik se nasmieši. ,,A možete još postati naj¬ 
bolji, i ja se nadam, da hoćete." 

„Ah, kako je to došlo, da sam takav," razvezao 
se sada bolestnik. „Eto, mati me odgojila liepo, kako 
znate, u vjeri, ali zlo družtvo izčupalo ju je, nemila 
kob nije mi je vratila. Oh, taj sviet! Eto, kako sam 
ostavljen od sviju, a tako sam mu vjerno služio. Kad 
sve razmislim, kad se svega sjetim —- ah! Eno, bio 
sam dnevničar u Zagrebu, a jer se slučajno zaletjeh 
u gungulu medju demonstrante i kliknuh: Živjela do¬ 
movina ! odpustiše me iz službe, kao da sam štagod 
zločinačkog kliknuo. Obletjeh sve rodoljube, ali korice 
kruha nije tada nigdje za mene bilo, dapače još priekor: 
»Što nisi čuvao službu?« Kad mi već nevolja sve 


kosti izprebijala, dopadoh ovamo. Služio sam vjerno 
ko pseto, sve sam radio, štogod mi tko naložio — i 
dobro i zlo — pa ipak, odkad nastradah u službenom 
poslu, padnuvši s kola, ni pas ne pita za mene, 
kanda me nitko ni poznao nije. I to mi je plaća za 
vjernost!“ 

„To Vam je pouka, prijatelju, da je jedini Bog 
vjeran i da nas On jedini ne ostavlja u nevolji. Samo 
mi ne smijemo ostaviti Njega." 

„Ah, a ja sam ga ostavio!" 

„On Vas čeka, da se povratite, da se pomirite 
s njim, i da Vas opet primi u svoju otčinsku milost, 
jer je Njegova ljubav veća od naših grieha." 

Okorjelu dušu bolestnikovu stade sad obuzimati 
kajanje i skrušenost. Iz župnikova glasa izbijali su 
mu valjda utješni zvukovi kao umilna glasba, zvuko¬ 
vi označeni biljegom ljubavi i svetosti, i razbudjivali 
su u njegovu srcu prigušene klice davnih, dobrih 
osjećaja. 

Župnik ga sad tješio Malje svojim blagim, utješ¬ 
nim i milim razgovorom, i bolestnik se stišao, primi¬ 
rio, preobrazio. Iz njegovih očiju nestade mračna i 
tupa izražaja, pogled mu prosievnu trakom upokoja, 
i lice mu se razvedrilo nekom tihom jasnoćom. Pa 
kad je župnik pokleknuo i pozvao ga, da se s njim po¬ 
moli, pa da se i izpovjedi, pridigne se bolestnik na 
krevetu, i hrapavi, bezvučni njegov glas stopi se s ti¬ 
him, blagim glasom župnikovim, a na srce Milosrdja 
poleti vruća molitva, onda i skrušena izpovied obraćene, 
spasene duše. 

Na razstanku obeća mu župnik, da će i sutra doći 
i pričestit ga, i dadne mu krunicu, što ju bolestnik ra- 
dostno primi u svoje drhtave, iznemogle ruke. Izišav 
iz sobe reče župnik bolestnikovoj ženi, koja ga je na 
hodniku čekala: „Obraćen je, spasen je, zahvalite Bogu 
i Majci Božjoj!" 

,,I Vam, velečastni," prošapta žena poljubiv žup¬ 
nika u ruku, a suze radostnice navreše joj na oči. 

(Nastavit će se.) 


Crte i dojmovi. 

Napisao Ante Petravić. 


Lav. 

Pričao mi otac sgodu, što ju čuo za svojega mornarenja: 

Španjolac u Indiji išao do primorskoga grada. Imao je odprt- 
tovati u domovinu. Na putu dodje do velike šume, kad priču 
nekakav nejasan žamor; nekakvo dozivanje poput čovječjega glasa 
dopiralo iz šume. Znatiželjan udje u šumu, kad al šta vidi: veliki 
udav ovio se lavu oko tiela, a ovaj sdvojno riče i previja se od boli. 

Brže bolje trgnu mač iz korica i oprezno odsieče jednim 
zamahom glavu udavu. 

Oslobodjeni lav prignu se pred nogama svojega izbavitelja 
i stade mu lizati noge. Putnik krenu dalje putem, a lav za njim. 
Pratio ga svuda mirno po gradu. 


Ganut s takove zahvalnosti htio ga Španjolac ukrcati i od¬ 
vesti sobom u domovinu, ali ne dao gospodar broda. 

Kad je brod odmaknuo od obale, a lava ne ukrcali, stade 
on tužno i ganutljivo rikati. Pa kad vidio, da će brod izmaći, 
baci se u more i plivao je za brodom, dok mu sile ne padoše i 
— utonu! 

A kakvi su ljudi? 

Kosmelj. 

Skitah se bratom po grebanastoj morskoj obali. Izmedju li¬ 
tica i grebena gledamo dolje u škripove. Opazimo ovećega kosme- 
Ija. Stoji na ulazu rupe, gdje mu je stan. Razpružio štipala i 
mašuć ih otvara ih i zatvara. Znak, da je gladan, pa vreba na plien. 

Brat vješt lovu približio mu ljevicom mamu, a u desnici 
drži male osti. Kosmelj gladan srnuo pohlepno na mamu, a brat 
snažno potegnu ostima. Osti škvrcnuše o hrid, more se malko 
zamutilo, ali ga ne pogodio. A kosmelj umakao u svoj škrip. 

Brat mu stao po ribarsku zviždati, i mamu približio mu do 
škripa. Zviždi i zviždi, a moj ti se kosmelj opet ukazao. Libi se 
i milji polako. Kao da hoće i ne će, ali ga glad goni. Zviždanjem 
razdražem pruži štipala za mamom. Brat udari ostima, ali ga i opet 
ne pogodi. 

Meni dodijalo, pa nagovaram brata, da idemo napried. On, 
vještak, ne htio. Doći će on svakako — reče mi. Brat stao 
razdražljivo zviždukati i sve do u rupu mamu pružati; a kosmelj 
se i treći put pomolio, te polako izlazi van, ali ovoga puta nešto 
opreznije. 

Uhvatio čvrsto štipalama mamu. Brat omjerio ostima i 
škvrc . . . skroz ga probio. Iznio ga, on se nekoliko puta naboden 
trgnuo i otegnuo. 

Nije se kosmelju čuditi, kad se isto dogadja i razborom 
obdarenim ljudima! 

Sa ,,Stražišća“. 

Sjedim na najvišem kamenu brda, što u formi vulkaničkoj 
svršava golim stienjem. Poda mnom se sbio kao klupko, od kojega 
se rjedje otrgao po koji trak, Hektorovićev zavičaj. Njegovo sta¬ 
rinsko lice ogledava se u moru kao u zrcalu. Uzahni zaliv prote- 
gao se u nutrinu poput rječnog ušća — a nije ni širi (barem nu¬ 
tarnji dio) od osrednje rieke. 

Južno nad gradom uzpele se hvarske gore: na vrhuncima 
goletne, samo gdjegdje okićene sivom kaduljom, mirisnim cmiljem, 
zimzelenim ružmarinom i bodljikavim oslobodom. Rjedje se 
sgusnulo grmlje, te izgleda poput šumice od pasje kite, smrce, 
pjesničke mirte bodljiva smriča i gluhača. Niže pak zaodje¬ 
nuta se strmen miomirnim borom, po kojim hrastom, a u češće 
planikom i česminom. 

Na podanku se pružili obradjeni doci i dočići, iskićeni sad 
vinovom lozom i smokvom, a sada maslinom i buhačom. 

Na zapadu pusto zelenilo neobradjena Kabla, izšarana šumo- 
rastim uvorima i čarnim dragama. A u nedogled gubi se more u nebotik. 

Jesenski je vedar dan. Sunce pripeldo, a južina lagano duva 
i vrašći zrcalo grada. Jematva je. Dolje gradskom -obalom vrvi če¬ 
ljad, što iz visa izgleda kao mravi, što milje po zemlji. 

Na iztoku prostrlo se ravno polje, čitavo zasadjeno vinovom 
lozom, samo na povišim uzbrežitim mjestima po kojom maslinom 
ili smokvom. Pa kako se ravnica gubi u brežuljčiće, tako su ma¬ 
sline gušće. 

Poljem amo tamo skupine čeljadi. Trga se groždje. Cestom 
u grad izmjenjuju se napried nazad ljudi i živine, što nose mast. 

Iz grada dopire nejasan žamor, izpremiešana buka, glasno 
dozivanje — iz polja prekinuti glasovi jematvene pjesme. 

Gle, kako se čovjek muči i znoji! A tek je putnik ovdje na 
zemlji: sve prolazi, sve propada, sve nestaje. 

Gdje danas leži grad, ležao je od prilike na istom mjestu pred 
dvie hiljade godina još veći grad — koji se ponosio Teutom i 
Demetrijem Hvarskim. 

Što rade sada, radili ljudi i onda: onda se ljubilo i mrzilo; 
onda se hvalilo i psovalo; onda se laskalo i klevetalo; onda se 
radilo i ljenčarilo — sve je bilo kao i sada. Uz krjepost raslo trnje 
i kamenje, uz opačinu ruže i ljubice. 

Vrieme je sorilo stari grad, a sagradilo novi; i mnogo se je 
štošta izmienilo, samo su ljudi ostali — ljudi! 

Nevoljnica. 

Muž joj umro u dalekom svietu i ostavio ju u siromaštvu sa 
petero nejake dječice. Konsulat odpravio ju u rodjeni kraj muža „po 
zakonu" obćini, kojoj je pokojnik pripadao. 


Obćina joj unajmila stan i doznačila joj neznatnu svoticu na 
mjesec, da prehrani sebe i siročad. Ali to za šestero usta premalo. 
Ljudi je naputili, da se obrati „dobrotvornosti". 

Išla je k jednom od upravitelja: to je jedan od mjestnih 
„patres patriae", — to se zna — po kesi. Suzama na očima liepo 
ga je umolila za podpomoć. Odgovorio joj, da je sada pun posla, 
a da će vidjeti i govoriti. 

Čekala je nekoliko dana. Ništa! Pošla je drugi put; nije ga 
našla kod kuće. Na povratku susrela ga na putu i zaustavila. Prije 
nego li mu je i slovo proslovila, on će joj osorno i ljutito: „Dat 
će ti se; hajde sbogom!" 

Nevoljnica tužno ga pogledala, zamolila za „oprost" i uda¬ 
ljila se; a krupne joj suze obliše lice. On je krenuo dalje i na glas 
promrmljao: „Što mi više dodijava!" 

Sit gladna ne pita, kako mu je! 

Pred jednom slikom. 

Otož'no klanjajo jetniki glavo, 

Molče, počasi gredo črez planjavo; 

Pred četo vsako mož enook hodi, 

Za sabo sto nesrečnih — slepčev vodi! 

Kar vplenil je Bolgarov v bitvi ljuti, 
Oslepil vse je Bizantinec kruti. 

Nazaj pošilja zdaj ih v zemlju milo, 
Bolgarskemu vladarju zavezilo. 

Josip Pagliaruzzi-Krilan. 

Grozote! Kose se ježe, pred očima smrkava; tuga i bies, bol 
i srdžba skupa spopadaju. 

Buran je i olujan zimski dan. Nebo zastire crni, grozni plašt 
oblaka. Bura urliče, bjesni, zviždi. Snieg obasuo zemlju do pasa, a 
njegova bjelina razsvjetljuje sliku. 

Pred tobom je hrpa ljudi. Pred svima stupa ostarjeli čovjek 
sa pastirskim štapom u ruci. Sjedine osule njegove kosu i njegovu 
bradu — vidi se, prije vremena od nevolje. Gologlav je. Bura nosi 
njegove kose i razdrpano odielo. Oko pasa svezan je debelim, 
jakim užetom, a njegov jedan kraj nastavlja se. To uže kruži cie- 
lu hrpu. 

Vaj! starcu još jedno oko; drugo mu izvadiše. Jedini starac 
vidi, i to jedinim okom, a ostali su svi osliepljeni. 

Grozne li hrpe! Mladići u cvjetnoj dobi, zreli muževi, tek 
prosiedi starci, a svi sliepi! 

Strašna li prizora! Gle! ovaj je na pola go; onaj u otrcinama 
i krpetinama. Grle jedan drugoga, hvataju se rukama, stiskuju. Eno 
grli starac dva mladca; valjda su mu sinovi. Bol, biedu, glad, pre¬ 
trpljene muke odaje njihovo tužno lice. Riedke suze proviru; ta 
bieda im presušila vir. 

A što je ono crno sa strane? Njihov brat — slab, iz¬ 
moren od jada i nevolje podlegao. Drug mu pruža ruku i diže ga, 
ali zaludu. 

Tamo podalje nešto je snieg nameo: i to im je jedan brat. 
Već prije je pao i smrznuo se, a k njemu se spušta jato crnih 
gavranova. 

Ah! kleti Bizante! Ti crna uspomena ljudske povjesti! Var¬ 
kom, zlobom, osvetom držao si se nad drugima. Dah narodne slo¬ 
bode gušio si prievarom, mukama i osvetom. Vječna, neizbrisiva, 
pravedna desnica vratila ti. Pao si — a malena, biedna, izmučena 
Bugarska žanje žetve, bere plod posijan krvlju svojih mučenika. 

Istina, na tvojem krilu odgojila se za nju ljuća zmija — ali 
će doći dan, da će i toj ljutici ona glavu satrti! 

Priliepak. 

Tek zora ciknula, otisnuh se s bratom iz luke ladjicom. Vo¬ 
zikamo se uz suro, morem izjedano grebenje. Kod mene je na 
„škafu" malahan nožić. 

Sarajevo: Katolička stranka prava. 


Oštro upiremo vid u pocrnjelo kamenje. Tražimo priliepke 
(lupare). Ladjica juri, lagano nošena morskom strujom i lakim ju¬ 
tarnjim povjetarcem. 

Ugledamo na ovećoj hridi obilat broj priliepaka. Ljevicom 
uhvatio se brat za hrid — ladjica stane. Opazio lupara neobične 
veličine, i odmah posegnuo za njim: upravio nožićem u desnici 
ravno pod koru (bio je malo odliepljen), kad al mu su omače ljevi¬ 
ca, i ladjica se udalji, a lupar tek taknut. 


Prihvatimo se opet za hrid. Bode mu brat ljušturu, al on 
jednom dotaknut čvrsto se priliepio o kamen. Muči se, da ga otr¬ 
gne, ali zaludu! Napokon mu dodijalo: naljutio se; udario o njega 
nožićem snažnije, skršio mu ljušturu, a sebi okrvavio ruku o oštro 
grebenje — ali on se je još uviek držao tvrdo svojim mesom o stie- 
nu. Tada ga srdito odrezao nožićem. 

Takvi su već obćenito ljudi: za sebe hoće najveću slobodu, 
a srde se, ako se netko nadje, te im se opire! 


V J E S T N I K. 


NAŠA DOMOVINA. 

Sarajevo: Katolička stranka prava. Pod nad- 
pisom „Napried ili natrag!" donesosmo u zad¬ 
njem (17.) broju „Vrhbosne" kratak uvodni članak. 
U njem zaželjesmo Hrvatskoj katoličku stranku prava. 
A mi to već od nekoliko godina jednako i svakom 
prilikom mećemo na srce katolikom Hrvatom, samo 
što ovaj put iztaknusmo tu želju malo naočitije. Prije nas 
puštalo u miru, ali ovaj put, valjda videći, da ipak ne 
govorimo samo onako u tutanj, oboriše se na nas 
ljudi koliko su dugi i široki. Ne „ignoriraju" nas 
više. I „Novi List" i „Jedinstvo" i „Obzor" i „Hr¬ 
vatsko Pravo" i „Dom" i drugovi im ustali na nas : 
rugaju se, viču, priete. A mi im se smijemo, drži¬ 
mo to samo za znak, da nas se ipak boje i da 
vremena dolaze, a ne „prolaze", kako bi to htio novi 
„učitelj i prosvjetitelj naroda hrvatskog", Antonije Radić. 
Vide i oni, a vidimo dobro i mi u katoličkoj ideji, u 
katoličkoj sviesti i organizaciji silu, koja bi mogla 
malo po malo sve prevladati. Pa stoga za tim i toliko 
vapijemo, a stoga oni na .to i toliko zajurišali. 

„Obzor", kad se već sav izkidao od smieha ka¬ 
toličkoj stranki prava, najedanput se ipak stresao i namr¬ 
godio (valjda mu pao na pamet zlatarski fiasko), te nam 
prišiva i „ludilo i bjesomučje". Habeat šibi pod stare 
svoje dane! U porugljivu još smiehu— a mogao je to i 
osbiljno reći — iztiče „Obzor" stari prigovor: kad se 
vjerske ideje unose u politiku, odbijaju se inovjerci, 
pa će nastati još i muslimanska i hrišćanska stranka 
prava. Kanda ne može biti jedna stranka pravaška u 
tri odjela: katolički, hrišćanski, muslimanski. Mi u 
Bosni najbolje vidimo, da drugčije i ne može biti. U 
navali na zajedničkog neprijatelja naše slobode našli 
bismo se .već svi jedni. To je mogao ovih dana razumjeti 
jedan odličan sarajevski musliman u razgovoru s nami, 
a ne mogu te ne mogu neki ljudi u Zagrebu, koji bi 
svakako htjeli izbaciti vjeru iz politike kao,jednu stvar sa¬ 
vjesti, stvar privatnu. Ali ako krv nije voda, a još je 
manje vjera voda. Živo su nam danas u pameti par¬ 
lamentarni bojevi treće francezke republike, u kojih su 
se katolici dali zavesti od liberalnog indiferentizma, te 
niesu „miešali vjere u politiku". I šta se dogodilo? 
Framasoni su došli do moći i stvarali zakon za za¬ 
konom, kojimi da se razkršćani Francezka. Razriešili 
su nerazrješivost bračne sveze, iz državnih škola iz¬ 
bacili su kršćanski nauk, činovničtvo i vojničtvo o- 
trgnuli su od kršćanstva, a kad su kršćanski roditelji 
u družtvu sa crkvenimi kongregacijami osnovali svoje 
kršćanske škole, onda su im eto nečuvenim nasiljem za- 
trli i tu kršćansku nastavu. To mora da probudi kato¬ 
ličku sviest. Niti Combes francezkih katolika, a niti 


nas „Obzor", koji na žalost još jednako živi od sve¬ 
ćenstva, ne zatjera nikad u sakristiju. Državljani smo 
hrvatski, i kad ne pristajemo uz njegovu liberalnu 
frazeologiju. — U drugom opet broju donosi „Obzor" 
upit na te „ludove i bjesomučnike", donosi članak 
„Upit na klerikalce". Najprije nas najnovijom defini¬ 
cijom klerikalaca ovako označuje: „Klerikalci, to su 
katolički političari, koji u svom programu vjerskom 
otvaraju vrata politici, te usvajaju bez diskusije i poko¬ 
ravaju se svemu, što na polju političkom odredjuje sveta 
Plenipotentiaria. (Valjda sirota htio reći Poenitentia- 
ria.) Dužnost je svakoga katolika, da se tomu bez¬ 
uvjetno pokori: Roma locuta, causa finita." („Utinam ali- 
quando finiatur error" tuus, „Obzore"!) Iza takove cinike i 
definicije pita nas „Obzor" suvišno i naivno: „Ali ne 
smije nam se zamjeriti, upravimo li na »Vrhbosnu« i na 
»Hrvatstvo« slavno ovo pitanje: ako se na to ide, da se 
ustroji »katolička stranka prava«, hoće li se ona u politi¬ 
ci pokoravati nalozima Rima u smislu Roma locuta, causa 
finita?" S takovom cinikom „dosta katolički Obzor", U 
koji danas i otvoreno i kradimice pišu zagrebački sve¬ 
ćenici: Ilijašević, Belaj, Tkalčić, Korenić, izbacuje svoju 
sumnjičavu i klevetnu žuč na Rim. Malo prije, nego li to 
u „Obzoru" pročitasmo, čitali smo testamenat velikog 
Franceza Lavigerie-a, a u tom testamentu stoje i ove rieči: 
,,La paix, la gloire, le vie meme de la France 
sont etroitement liees a sa foi catholique et, 
par consequent, a sa fldelite envers le Saint- 
Siege.“ Takav je Rim i svakoj drugoj zemlji. „Bez 
diskusije" neka to bude odgovor na upit „Obzorov", 
koji hoće da nam hrvatski narod otudji od Rima, otu- 
dji i od svećenstva. „Obzorove" su vlastite rieči u 
članku „Plodovi »Hrvatstva«" ove: „Hoće li svećenstvo 
da privede »svoj narod« u Frankovo kolo, jedini bi 
bio liek, koji bi preostao zdravim političarima hrvat¬ 
skim: odtudjiti narod od svećenstva." Ali svećen¬ 
stvo je hrvatsko uz narod svoj dosta jako i bez Franka 
i bez „Obzora", a od Rima — srca katoličke Crkve — 
kao do sada tako i od sada ne odkinu ga nikada nitko. 
„Non eripit mortalia, qui regna dat coelestia," govori 
katolička Crkva Irudu, koji se bojao Isusa za svoje 
kraljevstvo; tako i mi govorimo „Obzoru" i njegovim 
ortakom za namjestnika Isusova na zemlji. Absurdnost 
je najveća i pomisliti samo, da je sveta Stolica nepri- 
jateljica poštenoj hrvatskoj politici. 

„Novi List" udario u nekakove fraze o „razape¬ 
tom, golom i umirućem" narodu hrvatskom. Sam ne 
zna što govori, a kamo li da tim komu šta kaže. No 
ako je sbilja hrvatski narod i razapet i gol i na umoru, 
a tko ga je doveo do toga? Sigurno ne katolička 
stranka prava, koje do sada nije ni bilo. Narod svaki 

pa i hrvatski ubija se individualističkim liberalizmom, 
koji nema smisla za kakovo socijalno djelo, što vodi 
narod do pravoga blagostojanja. ,,Obzor“, „Novi List" 
et lacsimiles puni su fraza o narodnosti, a kad mogu 
šta javiti o kakovu socijalnom svom uspjehu u hrvat¬ 
skom narodu? E, onda ne bi imali kada imena na- 
dievati, rugati se, klevetati, na Rim uckati, biskupe 
na sriedu zvati, glagoljicu „braniti“ — a tko bi im 
sve te njihove goleme posle za narod izkazao! 

„Hrvatsko Pravo" obara se ovaj put strastveno 
i surovo, kako to samo ono zna, na prof. dr. Biničkog. 
Napadaj taj dobro će svakako doći onim, koji su do 
sada krivo Činili tomu odličnom hrvatskom svećeniku, 
pa ga držali pristašom „čistih". U ostalom neka ne 
misli „Hrv. Pravo", da je njegov jedini grieh zauzi¬ 
manje za „Kraljicu Lepu". Svak zna, da je za „čiste" 
vjera samo stvar savjesti, stvar privatna, a to je temeljno 
načelo socijalne demokracije, pa zato se dr. Frank i 
toliko zauzima za socijalne demokrate u Zagrebu, da 
dodju u sabor. Tim svojim načelom, kojega se „čisti" 
ne odriču, već ga dapače svakom prilikom iztiču, di¬ 
raju oni već samom svojom eksistencijom u načela pro¬ 
grama kršćanske demokracije, koji je program naš 
katolički program u svakom našem podhvatu i radu. 

Radićev „Dom" htio bi nam zavezati usta, htio 
bi nas izolirati na samu Bosnu i na samu prosvjetu 
katoličku, kao da Bosna nije hrvatska zemlja, i kao da 
prosvjeta katolička nema piosvjetljivati i na polju 
političnom. Izoliranje jednog od drugog, jednog proti 
drugom stara je taktika liberalaca, kojim je Antonije 
Radić vjeran govordžija. Poslan je, neka govo.i o 
svem i još nečem sve dot e, dok mu se od silnoga 
govo.enja ne pomuti u glavi tako, da više ne zna 
prevesti ni „privilegium". Njemu je privilegium „do¬ 
puštenje", dok je concessio dopuštenje, a privileginu 
znači baš zakon, što se daje pojedinim ljudem ili jedno¬ 
mu dielu družtva. Takav zakon zove se privilegium (pri- 
vus i lex), povlastica, a ne concessio, „dopuštenje".*) 

Kakvo je „Jedinstvo", znamo već i donosimo niže. 

I tako bismo prijateljem i opet samo najživlje 
preporučili, da se okupljamo u svoja katolička družtva, 
u svoju katoličku stranku. Bez toga slabi i 
uzmiče naš program. U radu, u obradjivanju svojega 
programa stajati ne znači stalan biti, već znači naza¬ 
dovati i gubiti tlo izpod sebe. Ili zar smo sbilja samo 
zato tu, da jedino perom odbijamo protivničke napa¬ 
daje, i to kad nas baš napanu? Ište od nas već sama 
naša dužnost katolička pozitivan rad i organizaciju 
našu u svemu pa i u politici, jer i katolici su gradjani 
i državljani, a kakva nam je to organizacija, kad ne¬ 
mamo ni kud ni kamo da se okrenemo? Doći će, recimo, 
izbori. Hoće li moći hrvatski svećenik mirne duše 
raditi za ijednu današnju hrvatsku stranku? One ne 
će da u svojem političnom programu čuju šta o vjeri 

*) Na istoj strani „Doma" (br. 17.) osim drugih tričarija donosi 
Radić i ovu viest: „Po smrti cesarice Jalžabete navršilo se 
dne 10. kolovoza 10 godina." To je valjda po najnovijem Radiće- 
vu kalendaru, samo da ne bude po rimskom. Po rimskom gregorijan¬ 
skom kalendaru smrt cesarice „Jalžabete" (Elizabete) bila je 10. rujna 
1898. Dakle 10. kolovoza o. g. nije se bilo još navršilo ni 6 godina, 
a kamo li 10. — Kako u tom, tako je i u svem drugom Antonije 
Radić do skrajnosti smušen i površan. Samo da nešto nadrlja i izvali. 
Dobro je, misli, za koga je. Glavno je uvaliti hrvatskom seljaku u ruke 
,,Dom“, pa ga onda sirotu goniti i prietnjami i sudom, da plati. 
To ti je novi „prosvjetitelj i učitelj hrvatskog seljaka"! G’schaft! 


naše sv. katoličke Crkve. A svećenik i svaki pravi 
katolik ima tu vjeru izpoviedati svim svojim razumom 
i svom svojom slobodom i u politici. Mi hoćemo dakle- 
da budemo u javnosti i pravi rodoljubi i ponosni kato¬ 
lici. Na djelo dakle — i opet u ime Božje zovemo — 
na djelo hrvatskih katoličkih družtava, na djelo kato¬ 
ličke stranke prava! „Nolite tim ere, pusillus 
g r e x, q u i a complacuit Patri vestro dare v o- 
bis regnum!" (Luc. 12, 32.) 

Sarajevo: Presvietli gospodin Nadbiskup otišao 
je dne 18. o. m. preko Zagreba u pohode senjskomu 
biskupu dr. Mauroviću. 

— Ruka Božja. Vriedno je zabilježiti strahovit 
dogadjaj, što se ovih dana dogodio u Sarajevu. 

Neki Lovro Lovrić, dundžer u Sarajevu, došao 
u petak dne 9. o. m. o podne u krčmu Joze Stana- 
revića u Sarajevu, te zatražio mesa. Jedan će ga kato¬ 
lik mirno upozoriti, da je petak i da se ne smije mesa 
jesti. Lovrić na to opsovao post i zatražio opet od 
krčmara, da mu samo iznese mesa. Krčmar to učinio, 
a nesretni Lovrić već prvi zalogaj težko progutao, a 
kod trećeg se udavio i odmah na mjestu ostao mrtav. 
Treba primietiti, da meso nije imalo kosti. — Župnička 
knjiga zabilježila u opazki: „Ecclesiastica sepultura dene- 
gata propter laesionem abstinentiae fer. VI. pertinacem, 
qua occasione in esu carnis suffocatus et statim mor- 
tuus est." 

Spljet: Jedan primjer podmetanja „Jedinstva". 

Ne može se nikada izaći na kraj sa čovjekom, koji 
živi od laži i podmetanja. A takovo je spljetsko „Jedin¬ 
stvo", taj tužni i žalostni „organ hrvatske (!) narodne 
stranke" u Dalmaciji. Da ocrni „Vrhbosnu" pred svo¬ 
jom publikom, koja ne čita. „Vrhbosne", piše ono u 
broju od 16. rujna ovako: „»Vrhbosni«, koja u zad¬ 
njem (17.) broju piše, da je i »Jedinstvo« klevetalo 
katoličke misijonare u Japanu, da su ovi ljudima na 
umoru vadili oči i jetra, odvraćamo, da toga u našemu 
listu nije nigda bilo i da smo uviek misijonarima, bili 
gdje, priznavali zasluge, čak i jezuitskim, jer od ovih 
misija u narodu uviek bude koristi moralne." -— Tako 
nevino „Jedinstvo". A „Vrhbosna" je u zadnjem svom 
broju u viesti o Japanu ovo napisala: „Kleveće se ondje 
(t. j. u Japanu), da misijonari vade oči i jetra ljudem 
na umoru, te iz njih prave čarovne ljekarije, a javnost 
to vjeruje, kao što n. p. i neki čitatelji »Novoga Lista«, 
»Obzora«, »Jedinstva«, »Pokreta« et facsimilium vjeruju 
u priče izmišljene od tih dnevnika, da na¬ 
škode katoličkom kleru." Tko iz toga ne će odmah 
razumjeti, da se od „Jedinstva" i ortaka mu izmišljaju 
priče proti katoličkom kleru, kao što se u Japanu 
kleveće, da misijonari vade oči i jetra ljudem na umoru, 
te iz njih prave čarovne ljekarije, a javnost japanska 
to vjeruje, kao što i neki čitatelji hrvatski vjeruju u 
priče „Jedinstva" i t. d. Razumjelo je „Jedinstvo" 
dobro tu našu ironiju njemu i njegovim čitateljem, ali 
ono živi od laži i podmetanja, te mora da tako ne¬ 
pošteno piše. Samo se ipak čudimo, da još ima tko u 
Dalmaciji, te plaća i čita takav list. 

NAŠA MONARHIJA. 

Biskup svojemu stadu. Poznati knez-biskup brik- 
senski dr. Simon Aichner pošao je u mir poradi svoje 
očinje bolesti. Za njegove zasluge dala mu je sveta 


Rim: Slobodna misao u Rimu. 


Stolica ovom sgodom naslov nadbiskupa. Na njegovo 
mjesto dolazi dr. Josip Altenweisel, koji je dne 11. 
o. m. posvećen za biskupa u Rimu od kardinala dr¬ 
žavnog tajnika Merry del Vala, a dne 18. o. m. bio je 
svečano ustoličen u Briksenu. 

Nadbiskup dr. Aichner oprostio se je sa svojim 
stadom krasnim pastirskim pismom, što ćemo ga evo 
u prievodu donieti, jer je uprav sgodno za naše da¬ 
nas prilike. 

Mili vjernici biskupije briksenske! U visokoj sta¬ 
rosti, oslabljen na duhu i na tielu, siljen i težkimi 
prilikami vremena, odlučio sam sići sa biskupske sto¬ 
lice svetoga Kasijana i pastirski štap predati u druge, 
snažnije ruke. Tom prilikom ne mogu a da ne upra¬ 
vim svojim ljubljenim biskupljanom rieč na razstanku. 
Molim vas, da primite ovu moju posljednu rieč i opo¬ 
menu sa dobrim, da s najboljim srcem, i da ju duboko 
utisnete u svoju dušu. 

„Biskupi,“ kaže sveti Pavao, „postavljeni su od 
Duha svetoga, da vladaju Crkvom Božjom." (Act. 20, 
29.) Biskupi imaju visoki zadatak, da vjernike vode i 
upravljaju na putu u nebo; oni imaju dužnost da uz¬ 
drže vjeru i dobro ćudoredje i da sve one mjere po¬ 
duzmu, kojimi se dobro promiče a zlo zaustavlja — 
ukratko, od svega najvažnije, duševno spasenje vjerni¬ 
ka stavljeno je u njihove ruke. Težko, odgovorno zva¬ 
nje, o kojem je već sveti Augustin rekao: „Ništa nije 
teže i opasnije od službe jednoga biskupa ili sveće¬ 
nika" — navlastito u naše danas doba. Da, moji dragi, 
u naše danas doba, kad se najveći dio ljudi okrenuo 
od Boga i udario putem bezbožnosti i putenosti. 

A sad, mili moji, pazite i učinite jedan važan 
zaključak : Ako je za biskupa tako važno i odgovorno, 
da se brine za duše svojega stada, zar ne će ta briga 
za svoje vlastito duševno spasenje biti svakomu veoma 
važna i znamenita? Da, još važnija, jer je svak samo¬ 
mu sebi najbliži. Doista, briga za duševno spasenje 
jest za svakoga stvar od svih najvažnija, najpotreb¬ 
nija, Spas naš kaže, jedno potrebito. Bila bi za me 
sad na razstanku velika utjeha, kad biste si vi tu istinu 
duboko u srce zasadili. Istina, kaže se osobito u naše 
dane.: Ne treba uviek čovjeka upućivati na nebo, on 
se mora brinuti i za svoj zemaljski napredak, mora 
skrbiti za svoj vremeniti obstanak. Svakako. Ali čovjek 
ne smije u brizi za vremenito dobro zaboraviti brigu 
za svoje duševno spasenje, kako to mnogi čine; čovjek 
ne smije biti samo zabrinut za zemaljsko blagostoja- 
nje, već daleko još više za spasenje duše svoje. Duša 
je vrednija nego tielo, vječnost je vrednija nego vrieme. 
Daleko je nebo od zemlje, ali još više stoje interesi 
duše iznad interesa tiela. Jrnajmo samo uviek pred 
očima rieč vječne Istine: „Što koristi čovjeku, ako sav 
sviet dobije, a dušu svoju izgubi? ili kakovu će za¬ 
mjenu dati čovjek za dušu svoju?" (Matth. 16, 26.) 
Stoga, poljubljeni, ja vam dovikujem: „Spasite duše 
svoje, spasite ih za vječnost!" 

No hoćete li spasti duše svoje, onda morate i 
upotrebiti ona sredstva i poći onimi putovi, što vode 
k tomu cilju. Pa stoga vam dovikujem: Držite se 
tvrdo svete vjere katoličke! Ova je vjera najdrago¬ 
cjeniji dar Božji, dragocjeniji nego zlato i srebro, 
dragocjeniji nego i život zemaljski. Vječna Istina veli: 
„Koji uzvjeruje i pokrsti se, spast će se; a tko ne 
uzvjeruje, osudit će se." (Mare. 16, 16.) Da, još više: 

„Koji ne vjeruje, već je osudjen." (Joann. 3, 18.) 
Nije se još nijedan katolik na umoru pokajao, što je 
sačuvao katoličku vjeru. Naprotiv svaki je sretan, 
ako može na kraju života svoga reći s Apostolom: 
„Dobar boj bijah, trku svrših, vjeru održah." (2. Tim. 
4, 7.) — Ima nekoliko već godina svaki se dan 
molim za uzđržanje vjere u našoj domovini; molite se 
i vi i govorite s apostoli: „Gospodine, dometni nam 
vjere! (Luc. 17, 5) i ne dajte se zavarati gledom na 
vjeru ludim čavrljanjem, liepom besjedom, laskanjem i 
obećavanjem. 

Držite se tvrdo jedne svete katoličke i apostolske 
Crkve i njezina poglavara, rimskoga pape. Katolička 
Crkva jest jedina od Boga postavljena čuvarica i gla¬ 
snica prave vjere, stup i tvrdjava istine. Njoj jedinoj 
obećana je i osigurana podpomoć Krista (Matth. 28, 
20) i Duha svetoga (Joann. 14, 16) i neprolaznost u 
svietu. „Vrata paklena ne će je nadvladati." (Matth. 
16, 18.) 

Držite se tvrdo načeli! kršćanskog ćudoredja, za¬ 
povjedi Božjih i crkvenih! „Hoćeš li ući u život, drži 
zapovjedi !“ Koji doduše vjeruje a nećudoredan život 
provodi, na sramotu je Crkvi i mrtav član njezin. 

Držite se tvrdo pobožnih vježba, običaja i navika 
naših otaca, kao molitve sv. krunice, pohoda popol- 
dašnje službe Božje a osobito propoviedi, koja se na 
žalost danas toliko zanemaruje. 

Držite se tvrdo pobožnosti k presvetomu Srcu 
Isusovu, s kojim su naši olei u vrieme goleme ratne 
potrebe sklopili savez na vječna vremena. Presvetomu 
Srcu Isusovu ima Tirolska neizkazano puno da zahvali. 
Ostanimo svojemu Isusu vjerni, a on će biti i u na¬ 
predak u svakoj nam potrebi naša snaga i obrana. 

Držite se napokon tvrdo i štovanja blažene Dje¬ 
vice i Majke Marije! ©na je Majka Božja i Majka 
naša; ona je, da tako kažem, zemaljska majka Tirol¬ 
ske. Tko se u nju uzda, ne će se zasramiti. 

A sad, moji ljubljeni biskupljani, da se oprostim 
s vami! Hvala vam na uztrpljivosti, što ste ju 
imali sa mnom, i na blagonaklonosti, na ljubavi, 
što ste mi ju izkazivali u to 2© godina mojega bisku- 
povanja. Molim vas, prenesite tu ljubav i na mojega 
nasljednika u biskupskoj službi! Navlastito dužan sam 
da zahvalim najsrdačnije onim, koji su se za me molili. 
Ja nikada ne ću prestati moliti se za svoje nekadašnje 
biskupljane. Pa se i vi i nadalje molite za me, osobito 
iza moje smrti, i to kroz dulje vremena. 

Blagoslov trojedinoga Boga, Otca, Sina i Duha 
svetoga neka bude i ostane s vami za vrieme i za vječ¬ 
nost. Amen. 

U Briksenu dne 1. rujna 1904. 

f Simon, apostolski upravitelj. 

R I M. 

Slobodna misao u Rimu. Kao što vjetar vije 
okolo katedrala, tako sekte bjesne okolo Vatikana, pa 
odkad se smjestila siibalpinska monarhija na Kvirinalu, 
one ne nailaze više na zapreke, one mogu bez straha 
i bez kazni vriedjati papu i u njegovu domu. 

Revolucija se ne zadovoljava tim, da se je uta¬ 
borila u Rimu, ona tu ima i svoj priesto. Framasonstvo 
se ne boji ovdje ustrojiti svoj štop, protestantizam 
svoje hramove, a židovstvo, bacajuć sa sebe kao mrz- 

ko breme stoljetnu zaštitu papa, sajedinjava svoje sile 
sa silami svojih neprijatelja. 

Od svih vlasti pakla samo je još jedna falila. 
Slobodna misao morala je da izpuni tu prazninu, a 
javljaju sa svih strana, da najgorljiviji pristaše slobo¬ 
dne misli izjavljuju svoju intenciju: sazvati u Rim dne 
20. rujna o. g. kongres slobodnih mislilaca. 

Vele, da im je ova ideja došla inspiracijom. Oni 
su viknuli: ,,U Rim!“ kao ono križari: ,,U Jerusa- 
lem!“ U svom entuzijazmu pošli bi oni bez sumnje 
i do pridodatka: „Bog to hoće!“ — Dieu le veut!“ — 
kao oni ljudi, što niesu zaboravili blagoslovljene vode 
za gradjanski ukop. 

Ipak nam se čini, da ideja poći u Rim nije bila 
baš tako spontana, kako bi se to htjelo prikazati. Na 
„libres penseurs" — slobodne mislioce djeluje sugesti¬ 
ja, što dolazi odozgor. To je predsjednik francezke 
republike, koji im je utro put, i premda nije nika¬ 
kav Petar Amienski, povukao ih je kao na juriš na 
Vatikan. To je njegova pobjeda ili njegova kazan, ka¬ 
ko se već uzme. 

Bilo kako bilo, mi imamo pravo pitati slobodne 
mislioce: a što će oni u Rimu i kakav će biti njihov 
položaj u nazočnosti triju velikih stvari, što se većma 
nego igdje tu iztiču u svem svojem sjaju, hoćemo da 
kažemo: nauka Kristova, moć Crkve, veličanstvo pa¬ 
pinstva. Neka paze na polazku u Rim, da ne dodju u 
sukob sa ovimi trimi moćmi, a nije sigurno, hoće li 
to biti u njihov probitak. Omjerimo li njihov stas sa 
stasom papinim, njihovu silu sa moću Crkve, njihov 
duh sa duhom Kristovim, to imamo razlog vjerovati, 
a oni bojati se, da su maleni, slabi i ograničeni. 

Ograničeni i više nego ograničeni, jer oni doista 
izpoviedaju, da nemaju doktrine ni u religiji ni u filo- 
sofiji ni u znanosti. Da, mi bismo shvatili, da se du¬ 
hovi u istinu jaki, visoki, nezavisni, koji misle, da ne 
mogu prihvatiti vjerovanja Crkve, prikazuju svietu sa 
preuzetnom bez sumnje, ali ipak još udivljenja vrie- 
dnom namjerom, da mu dadnu nauku višu: oholi po¬ 
kušaj, koji mora da se absolutno izjalovi, ali koji ipak 
ne ostaje bez časti. Dosele su oni, što izjaviše Crkvi 
rat, nastojali ili da ju poprave ili daju ujednostave 
ili da ju zamiene drugom religijom. Čast Julesu Si- 
monu'J, propovjedniku „naravne vjere", kad ga prispo- 
dabljamo sa današnjimi slobodnomislioci. U njega je 
bio jedan dio istine. On je vrlo dobro shvatao ono, 
što niesu htjeli shvatiti slobodnomislioci iza njega, da 
je vjera naravna čovjeku, a nije shvatao, da naravna 
vjera nije dostatna čovjeku. Nova slobodna misao ne 
dopušta ništa od svega toga. 

Ona nieče sve: ona je, ako možemo tako govo¬ 
riti, nauka negacije, absolutno nesposobna da se uz¬ 
digne do afirmacije kakove pozitivne istine. A takodjer 
— i mi smo u toj tački vrlo mirni — kongres u Rimu 
jest unapried osudjen na nemoć, da zaključi i naj¬ 
manju formulu, što bi sadržavala i zeru istine. Oni se 
bez sumnje hvastaju, da ne će više ove ruke istina. 
Ali mi ih, ne spominjuć, da ih rod ljudski hoće, jer 
ih treba, pitamo, a zašto njihovo niekanje, kad već u- 
bija vjeru, ne štedi barem filosofije i znanosti? 

*) Jules Simon bio je francezki filosof i državnik, rodjen 
1814. a umro 8. lipnja 1896. u Parizu. G. 1856. izdao je i djelo 
,,La religion naturelle". 


Pogledom na filosofiju nije izvjestno, pridržava¬ 
ju li oni još štagod. Oni sigurno ukidaju filosofiju i mo¬ 
ral, što ih ne prieči da viču iz puna grla, kako oni 
hoće da vode čovječanstvo na put „većega svjetla i 
pravice". Filosofija je otvorena spekulacijam duha. 
Ovdje se duh kreće slobodno u sferi tako rekuć neo¬ 
graničenoj. Ovdje samo nalazi široko polje za razvija¬ 
nje svojih divnih sposobnosti. Slobodna misao, koja 
se nazvala nada sve racionalističkom, koja ne će dru¬ 
goga kulta do razuma, slobodna misao pustoši svoje 
vlastite žrtvenike, ona uništuje razum, svoj idol, pa 
pa kad veli, da su bogovi mrtvi, onda bez sumnje govori 
o svojih. 

Ona ubija još i znanost, koju je divinizovala kao 
i razum. Neprijateljica svakoj istini, ona je ne će da¬ 
pače ni u znanosti. Ona dopušta samo znanost bitno 
preinačivu, uviek pogrješivu i uviek liberalnu! Ova 
logomahija pokazuje začudno, kako se slobodno¬ 
mislioci naprežu, da izkrive rieči i jezik, kao što su 
sofistično izkrivili i pojmove. 

Ili mi ne znamo, što je znanost, ili mi ne shvata- 
mo ono, što je znanost preinačiva, pogrješiva i libe¬ 
ralna. Znanost je: dva i dva jesu četiri. Pitamo sad, 
što li ima preinačiva i liberalna u ovoj propoziciji? 
Pa tako je sa svim, što je u istinu znanostno. Jer 
znanost nije, koliko barem mi znamo, u hipotezah, u 
promjenljivih nazorih, u pipanju tražitelja. 

Ali slobodna misao ne pripušta, da bi bilo igdje 
istine, jer joj je istina nesnosna, i više nego to, ubojna. 
Ona veli, da kad bi bilo kakove istine, ona ne bi bila 
više slobodna misao, buduć obvezana da se podloži. 
Ona ne .vidi, da ako nema ništa istine u svietu, ona 
nije više misao. Robovi, ako ima kakove istine u 
svietu, idioti, ako je nema, to je kukavni udes slobodnih 
mislilaca, što polaze u Rim, da promatraju najviše 
istine, stečene i očuvane od najplemenitije porabe 
najplemenitijih sloboština. 

Kongres slobodne misli ne će imati dakle ništa 
izjaviti sa gledišta doktrinalnog, ako ne, da ponovi 
svoje nemoćne negacije. No u ovo doba, kad se govori 
o odkazu konkordata medju Francezkom i Vatikanom, 
naši slobodnomislioci navieštaju, da će oni odkazati 
konkordat medju razumom i dogmatom. To je bučna 
formula, izprazna rieč. Mi doista vjerujemo, da ima 
neki konkordat izmedju ove dvie moći. Ali nije stvar 
slobodnomislilaca, da brišu oznaku razuma, pošto mu 
ju je rod čovječanski dao, i pošto će rimski kongres 
prikazivati samo neke skupine, što basaju. Na očigled 
ove Crkve katoličke, koju počašćuju svojom mržnjom, 
primit će oni bez sumnje drugi utisak. 

Kad koji Arap u pustinji dodje do podnožja koje 
piramide i tu razapne svoj čador, da prenoći, onda 
njega, nomada, osupne ta vjekovita nepomičnost tolike 
mase, i odlazeć dobaci joj gnjevan pogled, pošto 
je uzaludno pokušao da odkine s nje koji odlomak. 
Gonjeni pustošnim vjetrom bezbožtva, moći će i slobodni 
mislioci dobaciti Vatikanu tek pogled nemoćan i biesan. 

Doista, to je mržnja, što se ceri u dnu ovoga 
poziva na slobodnomislioce za kongres u Rim, i sve 
daje vjerovati, da se onamo ide u svrhu, da se po¬ 
grdi katolička Crkva i njezin poglavar. Na taj način 
bit će kongres samo podli eksperimenat ljudi, kojim 
se dala petica, da uvriede čestita čovjeka. 



Francezka. 

FRANCEZKA. 

Francezki protektorat na Iztoku. U „Gazette 
de Roubaix“ čitamo: 

„Jedan, sa ministrom vanjskih poslova vrlo spora¬ 
zuman dnevnik, veli, da je Delcasse, podupiran od 
predsjednika republike i svojih kabinetskih drugova 
Rouviera, Chaumiea i Maruejoulsa, odlučio ne pustiti 
francezki protektorat na Iztoku i Skrajnom iztoku. Ali 
što će on moći? 

Interesovane su vlasti izčekivale dogadjaj, što se 
danas sbio, i bile su na nj pripravne. Trebala je sva 
dobra volja, sva pažnja i eneržija Leona XIII:, da ob- 
veže katolike njemačke, talijanske, turske ili kinezke, 
te se utječu zaštiti Francezke posredničtvom apostol¬ 
skog delegata u Carigradu ili apostolskih vikara u 
Kini. Odsele će se katolici utjecati svojim respektiv- 
nim konsulom. 

Kako bi Vatikan mogao inače zaštićivati interese 
ovih katolika, pošto više nema sredstava, pomoću kojih 
bi razpravljao o tih interesih sa vladom francezkom ? 
Svršeno je. Francezki je protektorat dokrajčen. Pro¬ 
tektorat nad katolici na Iztoku sačinjavao je Francez- 
koj dragocjen privilegij. On je pogodovao prestižu 
Francezke nad nebrojenim pučanstvom i donosio joj 
znatnih materijalnih i moralnih probitaka. Narodnostni 
patrimonij pretrpio je sada, u punom jeku mira, osjet¬ 
ljiv gubitak, prvi od Frankfurta! 

Combes je zadobio jednu pobjedu, ali ju je za¬ 
dobio nad Francezkom. “ 

Posljedice prieloma s Rimom. Francezki publi¬ 
cist Artur Loth piše u listu „Verite“: 

„Žalostno je, da je tako osbiljna afera, kao što 
je prielom s Rimom, riešena na tako laku ruku, i da 
je samo strast u viećanju vladinu imala glas. Još 
osbiljnije bit će tomu posljedice. 

Što biva u istinu sa konkordatom nakon prie¬ 
loma diplomatskih odnosa? On, istina, nije ukinut, 
ali on ostaje mrtvo slovo. Ova okolnost stavlja Fran- 
cezku u izvanrednu nepriliku. Konkordat bez konkor¬ 
data nesnosna je situacija za nju. Kako će biti u 
buduće imenovani biskupi? Kako će popuniti izpraž- 
njene biskupske stolice ? 

Za sada je prazno osam biskupskih stolica. Hoće 
li ih vlada ostaviti bezkonačno vakantnimi? Hoće li 
ih ona htjeti imenovati sama, sada, kada je potrebni 
sporazum sa sv. Stolicom postao nemoguć radi po¬ 
manjkanja nuncija u Parizu i poslanika u Vatikanu? 
Combes ne će ostati kod prieloma. Vakantnost biskup¬ 
skih stolica pružit će mu prigodu, da pokuša skizmu. 
On će htjeti izravno imenovati biskupe. A tko zna, 
ne će li naći ortakž u svojoj grješnoj usurpaciji? Ovako 
shvaćeni konkordat postat će vrelo novih potežkoća, a 
možda i skrajnoga zla. 

Konkordat, ako se ne primjenjuje, treba ukinuti. 
On se ne će moći više držati u situaciji stvorenoj pre¬ 
kidom odnosa medju francezkom vladom i svetom 
Stolicom. Prielom diplomatskih odnosa vuče za sobom 
ukinuće konkordata. Blok će glasovati onako, kako će 
to zahtievati Combes. Tada će nastati era žestokog 
progonstva. 

Crkvu, koju budu orobili i ponizili, htjet će još 
uništiti. Combes sanja, da od nje načini crkvu od- 
metnu, crkvu nacijonalnu, crkvu podjarmljenu. Razstava 


Crkve i države bit će samo početak kušnja i smutnja, 
što čekaju vjeru u Francezkoj. Prirodnim nagonom 
poći će se od antiklerikalizma k progonstvu." 

U čem sastoji katolički protektorat? Anatol 
Leroy-Beaulieu, član francezke akademije, piše o tom 
pitanju u ,,Republique fran?aise“: 

„Da ocieni vriednost katoličkog protektorata, da 
se uvjeri o probitcih i prestižu, što ga on još daje 
našoj zemlji i našemu jeziku u Turskoj, u Egiptu, u 
Kini, imao bi se Combes samo obaviestiti u našeg 
ministra izvanjskih posala i u naših konsula na Iztoku 
i Skrajnom iztoku. 

Možda udes katoličkog protektorata nije vezan 
o udes konkordata; možda bi ga Francezka mogla i 
dalje izvršivati, dapače i pod režimom odjeljenja: ali 
za to bi trebalo da bude odjeljenje provedeno sa 
pravednošću, u duhu slobode i pravice; trebalo bi, 
u rieč, da bude mjera mira a ne akat rata; jer protek¬ 
torat može nam se sačuvati samo u toliko, u koliko 
nam ga Rim hoće da pusti. 

Combes i njegovi privrženici tvrde, da je pitanje 
jednostavno, da katolički protektorat nema više svoj- 
„raison d’etre“, da svaki narod ima sam zaštićivati 
svoje pripadnike. 

To je uprav teza naših takmaca; njom su nasto¬ 
jali prodrieti protiv nas u Kini kao i u Turskoj; nju 
su htjeli nametnuti Vatikanu, jer kakogod ’i mislio 
ministar-pređsjednik, Vatikan ima u toj aferi jošte svoju 
kazati, a misijonari raznih naroda slušat će upute Ri¬ 
ma i Propagande. 

Ali uzimajuć na svoj račun riešenje protivnika 
našemu uplivu, Combes zaboravlja, da se naš protek¬ 
torat ne proteže jedino na zaštitu osobe misijonara. 

Uz misijonare raznih zemalja, koji se mogu pri¬ 
zvati na zaštitu svojih vlada, ima vjerskih zavoda, 
samostana, crkava, škola, kolegija, bolnica, u kojih se 
obično pod istim krovom nalaze redovnici različitih 
narodnosti, a nad kojimi se dosele vijao barjak fran¬ 
cezki. Ovi zavodi, koji se i nadalje utječu našemu 
protektoratu, sačinjavaju na Iztoku kao i na Skrajnom 
iztoku najbolju podporu našem uplivu, pa se moramo 
dakle zadovoljiti gledajući, kako izmiču pod strane za¬ 
stave i služe suparničkim uplivom? 

Nije to sve. Uz zavode evropske ima kršćana 
urodjenika, ima različitih crkava iztočnih, poimence 
crkava sjedinjenih, koje se, hvala našemu katoličkom 
protektoratu, nalaze službeno smještene pod našim pro¬ 
tektoratom, a tim i pod našim razmahom. 

Zar Combes nije nikada čuo govoriti o Maroni- 
tih, o Sircih, o Kaldejcib, o Melkitih, o Armencih, o 
svih onih malenih narodih na Iztoku, ustrojenih u 
narodne Crkve, koje u Carigradu, u Maloj Aziji, u Si¬ 
riji, dapače i u Egiptu sačinjavaju tradicijonalnu klien- 
telu Francezke? 

Što li će Combes s ovimi vjernimi klienti, koji 
u svojoj crkvi posvuda daju počastno mjesto našim 
reprezentantonr i koji imaju naš jezik upisan na čelu 
programa svojih škola? U čiji naručaj hoće da ih baci? 
Misli li on, da će oni moći sigurno prolaziti bez sva¬ 
ke zaštite, ili da će se svi narodi na Iztoku, vični 
miešati narodnost i vjeru, te spajati u svom poštova¬ 
nju Rim i Francezku, htjeti odieliti od Rima i laici- 
zovati svoje Crkve, da zasluže blagonaklonost bloka? 

Mi ne možemo dosta opetovati: pitanje katolič¬ 
kog protektorata nije manje važno po Francezku, nego 
što je po Iztok. Radi se o tom, da znamo, hoćemo li 
za volju sektarcem antiklerikalizina pustiti naše stoljet¬ 
no štitničtvo i sami podpomoći našim takmacem, da 
nas iztisnu iz Male Azije, Sirije i čitava Levanta (Iztoka). 

Da ne govorimo ovdje o Kini, gdje nam jedino 
naš katolički protektorat daje da držimo mjesto dostoj¬ 
no naše prošlosti, zar mi nalazimo, da je Sredozemno 
more preširoko i predaleko za nas i za naš jezik? Mi¬ 
slimo li zar, da ne znamo, što ćemo s uplivom, što 
nam ga pribaviše moćni viekovi na svih obalah Izto¬ 
ka, i da je za staru i umornu Francezku nadošlo 
vrieme ostaviti svoje mjesto mladjim i krepčijim? 

Takovo je, još jedanput, pitanje — pitanje pre¬ 
stiža i moći prije svega, a s tim su uzko skopčani i inte¬ 
resi materijalni, jer industrija i trgovina francezka ne će 
nigdje ništa steći poniženjem Francezke. 

NJEMAČKA. 

51. njemački katolički sastanak držao se ove 
godine u starodrevnom bavarskom gradu Regensburgu 
• (Ratisbona) od 21. do 25. kolovoza. I treći njemački 
katol. sastanak bio je u Regensburgu g. 1849. A ko¬ 
lika razlika medju tim trećim i ovogodišnjem 51. sa¬ 
stankom! Onda se gotovo nitko nije ni obazirao na 
njemački katolički sastanak, danas mu i najveći nepri¬ 
jatelji posvećuju svoju najveću pozornost. Onda ga 
jedva koje i katoličke novine spomenule (a bilo ih 
samo malo), danas piše o njem obširno i s najvećim 
zanosom više od 400 katoličkih dnevnika. To je na¬ 
predak. I danas ima kao i prije kleveta i mržnje i 
uckanja i nepoštenih napadaja na katoličke sastanke, 
ali ta sveobća pozornost, kojom ih se danas prati, doka¬ 
zuje očito, da se njemački katolički sastanci ne mogu 
više ignorirati. I što veća mržnja neprijateljska, to 
veća uzajamnost medju svimi njemačkimi katolici, koji 
dobro misle i jasno providjaju. Oni se svaki dan utvr- 
djuju u sve to tvrdjem bloku i pružaju svakom najbo- 
bolji dokaz za potrebu i korist katoličkih 
sastanaka. 

Jedva se na koji njemački katolički sastanak sa 
strane liberalne toliko već unapried udaralo, koliko baš 
na ovogodišnji regensburžki. No ovaj je sastanak sve 
zlobne lažce i klevetnike pred svim svietom kao takove 
pokazao. Impozantno držanje 51. katoličkog sastanka 
podpuni je fiasko sve liberalne akcije i štampe. Bez 
pretjerivanja mogu Regensburžani kazati o svojem ovo¬ 
godišnjem katol. sastanku, da je bio iza zlatnoga lanj¬ 
skog u Kolnu najsjajniji od sviju. Episkopat je 
bio jako zastupan; bili su naime na sastanku: papin¬ 
ski nuncij Caputo i nadbiskup Stein iz Monakova, 
nadbiskup Mat ej Dvornik iz Zadra, biskup 
grof Majlath iz Erdelja, siedi Nestor njemačkog episko¬ 
pata regensburžki diecezanski biskup Ignacij Senestrey 
i posvećeni biskup baronpl. Ow; osim njih bilo je nazočno 
mnogo opata i prelata. I katoličko plemstvo 
bavarsko i njemačko najljepše se odazvalo, možebit 
kao nikada prije. Uz svećenike bili su gradjani, selja¬ 
ci i radnici u čitavoj vojsci svjedoci veličanstvenoga 
pozorja katoličkog jedinstva, sloge i javnog u sav glas 
izpoviedanja katoličke vjere. 

Katolička vjeroizpoviest i njezino praktično 
oživotvore nje na svih linijah čovječjeg ži¬ 

Uredjuje dr. Ivan Šarić, 


vota bili su sadržina ovoj veličajnoj i zanosnoj pro- 
poviedi 51. njemačkog katoličkog sastanka.. 

Na ovom sastanku bilo je i inozemstvo liepo 
zastupano. Na pozdravnom večeru čulo se katoličke mu¬ 
ževe iz Španjolske, Francezke, Austrije, Italije i Švi¬ 
carske. I katolici englezki („Cattolic Union") bili su za¬ 
stupani posebnom deputacijom. Tako je pružio 51. 
njemački katolički sastanak ujedno i sliku univerzal¬ 
nosti katoličke Crkve. 

Mi ćemo još probrati i donieti koje poučno zrnce 
sa ovoga i svojim nutarnjim sadržajem i svojim vanj¬ 
skim sjajem veoma znamenitog katoličkog sastanka, ne 
bi li Bog dragi dao, te se i mi katolici Hrvati što 
skorije sastali na svoj drugi. 

KOREJA. 

Napredovanje katolicizma. Osbiljni dogadjaji, 
što se razvijaju na Skrajnom iztoku, navraćaju pozor¬ 
nost na vjersku situaciju u Koreji. 

Čitali smo u nekrologu „Družtva inozemskih misi¬ 
ja" neke obaviesti o potežkoćah, što ih je imao mladi 
misijonar Rault, kad stigao u Koreju g. 1887. Ovaj 
se svećenik izkrcao sa dva subrata u Chemulpu 1. velja¬ 
če 1887. Koreja se počimala tada otvarati strancem, 
ali ovi su misijonari mislili, da im se još treba držati 
skrajne opreznosti. 

U Seoulu znali su samo neki upućeni za resi- 
denciju biskupa i njegovih misijonara. U nekrologu, 
što ga spomenusmo, čitamo pogledom na mjere, kojih 
se držalo u residenciji: „Ovdje se govorilo tek tiho i 
izlazilo se samo noću. Sakrivali bi se danju kao zlo¬ 
tvori ... Izvana niesu dobivali nikakovih viesti; kreta¬ 
nje u svježem zraku manjkalo im podpuno; učili su 
neki izprekidani jezik, hranili se loše. To je bio temelj 
novicijatu apostolskog života u Koreji." 

Kad je g. 1883. kralj Koreje naviestio jednom 
proklamacijom svojemu puku utanačenje novih ugovora 
sa Amerikom, Englezkom i Njemačkom, izjavio se on 
pogledom na vjeru ovako: „Što se tiče vjere, to ne 
možemo dopustiti, da ju propoviedaju u zemlji. Tomu 
se protive posebni zakoni, a osim toga, kako bismo 
mogli mi, koji smo tako dugo izvršivali nauke Kon- 
fucijeve, mi, koji stupamo kroz čitav svoj život stazom 
savršenstva i poštenja, pustiti odjednom krjepost, da 
prigrlimo zloću i zabludu?" 

Bilo je tada u Koreji 12.000 katolika i 8 misijo¬ 
nara. Godina 1884. bila je gotovo čitava mirna. Krstilo 
se 520 odraslih, broj, što se nije bio još postigao od 
dolazka misijonara g. 1876., ali u mjesecu prosincu za- 
počeše proti strancem razne pljenitbe, u kojih katolici 
naravno pretrpješe posljedice. Srećom našlo se često 
takovih mandarina, koji bi izvrnuli zakon, da ga ne 
primiene na vjernike, koje im prijavilo. 

Moramo primietiti, da se stanje stvari od g. 1887. 
promienilo. Sliedeće već godine prekinuše misijonari 
sa svojom dugom opreznošću, smatrajući, da se mogu 
pokazivati na ulicah seoulskih u svećeničkom odielu. 
Zadooili su dapače dopuštenje graditi crkvu, prvu u 
Koreji. 

Danas ima u toj kraljevini jedan biskup, 42 misi¬ 
jonara, 11 svećenika urodjenika, jedno sjemenište, 
32 klerika, 5 katehista, 51 redovnica i katoličko pu¬ 
čanstvo od 60.554 duše. Koliki je eto put prevaljen u 
to samo šestnaest godina! 

Tiska „Bosanska Pošta” u Sarajevu. 


Izdaje Kaptol vrhbosanski. 

„Na obranu glagoljice". 


podigla se velika prašina. Stao se mobilizovati libe¬ 
ralni tabor; sa svih strana zaglušna vika; jedva se 
snadješ u tolikoj galami. Što znači ta najnovija kam¬ 
panja? Komu se naviešta rat? — Naši se liberalci 
spremaju da udare na Rim, na papinsku kuriju, na 
rimske biskupe, na latinske svećenike, ili — što je isto 
— oni ustadoše „na obranu glagoljice". A liepa je i 
zanimljiva ta liberalna vojska, sve moguće uniforme 
naći ćeš u njoj: eno ti šarenog starca „Obzora" sa 
njegovim nezakonitim „Pokretom"; tamo opet frama- 
sonski zastupnik „Ungaro-Croate" „Novi List" sa izda¬ 
jicom*) svojim — židovskim „Jedinstvom"; odmah za 
njimi gospodski „Domov" seljak sa evolucijonističkom 
sekom „Hrv. Misli"; svim skupa sekundira socijalistič- 
na „Nar. Obrana" — ali tko bi ih sve nabrojio! Pred 
sobom odaslaše kao svoju avantgardu četvoricu ratobor¬ 
nih mejdandžija: zalutalog Korenića, „selskog popa" 
Ilijaševića, „prvoga našega kanonistu" dr. Belaja i 
(finiš coronat opus!) „selskog popa II." —- Lojzeka 
Borošu. I tako su pošli „na obranu glagoljice". 

No pustimo šalu na stranu, jer nam je glagoljica 
previše na srcu, a da bismo uzimali ovo pitanje na 
laku ruku. Žao nam je, što ova naša svetinja biva tako 
prostački profanirana od liberalnih njezinih branitelja. 
Pošto nam je nemoguće da zalazimo u sve potankosti 
i da odgovaramo na sve one nesmisle, što su se zadnjih 
dana u tom pitanju kod nas iznieli, ograničit ćemo 
se samo na neke momente i „dokaze" iz ove novinar¬ 
ske polemike. 

Dokazuju, da glagoljica nije privilegij već zakon. 
Sva težina liberalnih argumenata i dokazivanja osniva 
se na „senzacijonelnom" članku, što ga je napisao dr. 
Belaj u 208. broju „Obzora". Mi ćemo se držati rieči 
samoga dr. Belaja, koji u uvodu svojega članka veli: 
„Ja mislim, da ne bi bilo potrebno o tomu toliko raz- 
pravljati, kad se mi ne bismo tako sliepo povadjali za 
takozvanim auktoritetima, pa samo ponavljali 
ono, što su oni rekli, ne pitajući, da li je pravo ili 
krivo, i ne osjećajući ni najmanje potrebe, da zavirimo 
u dotičnu listinu i da sami, neovisno od auktoriteta, 

*) „Jedinstvo" naime odaje Šupila, urednika „Novoga Lista", 
kao framasona, „upisana u njeku talijansku framasonsku ložu". 


o njoj sudimo." S ovimi riečmi dr. Belaja posve se 
slažemo, pa ćemo neovisno od njegova auktoriteta 
zaviriti u dotičnu listinu Ivana VIII., što ju on navodi. 

Pređpostavljamo kao poznatu činjenicu, kako su 
sv. braća Ćiril i Metod došli u moravsku državu te 
tamo uveli slavenski liturgijski jezik; kako su bili po¬ 
radi toga obtuženi kod sv. Stolice, ali da su se u Ri¬ 
mu opravdali, i da im je papa Hadrijan II. dozvolio 
slavenski liturgisati. Opanjkan iznova, da širi krivo¬ 
vjerje, podje sv. Metod ponovno u Rim, dokaza tamo 
svoje pravovjerje, i tada mu papa Ivan VIII. dade ono 
pismo na kneza Svatopluka, o kojem se danas toliko 
razpravlja i na kojem se temelji dr. Belajevo dokazivanje. 

Što veli papa Ivan VIII. u spomenutoj poslanici? 
Evo teksta, što se odnosi na glagoljicu: 

„Litteras denique sclavinicas a Constantino quon- 
dam philosopho repertas, quibus Deo laudes debite 
resonent, jure laudamus; et in eadem lingua Christi 
Domini nostri praeconia et opera enarrentur 
jubemus." („Slavenska napokon pismena, obretena 
nekoć od filosofa Konstantina, kojimi se može Bog 
slaviti, zakonito hvalimo, i zapoviedamo, da 
se u istom jeziku propovieda nauk i djela Gospo¬ 
dina našega Krista.") — Ovimi je dakle riečmi sv. 
Otac pohvalio veliki trud i mar, kojim su sv. braća 
prevela sv. pismo na slavenski jezik, te je zapovjedio, 
da se slavenskomu puku slavenski propovieda, dotič¬ 
no slavenski čitaju sv. evangjelja i poslanice. Dovle 
nema govora o slavenskoj liturgiji bilo kao povlastici 
bilo kao zakonu. Dalje piše Ivan VIII.: 

„Nec sanae fidei vel doctrinae aliquid obstat, sive 
missas in eadem sclavinica lingua canere — sive 
sacrum evangelium vel lectiones divinas novi et vete- 
ris testamenti bene translatas, interpretatas legere — 
aut alia horarum officia omnia psallere: quoniam, qui 
fecit tres linguas principales, hebraeam scilicet, graecam 
et latinam, ipse creavit et alias omnes ad laudem et 
gloriam suam." („Ne protivi bo se niti pravoj vjeri ili 
nauci, da se ili mise pjevaju u istom slavenskom je¬ 
ziku, ili da se sveto evangjelje ili poslanice Božje no¬ 
voga i staroga zavjeta dobro prevedene i protuma¬ 
čene čitaju, ili da se svi časovi pjevaju: jer koji je 

načinio tri glavna jezika: hebrejski naime, grčki i la¬ 
tinski, on je stvorio i sve ostale na hvalu i slavu svo¬ 
ju. “)— Ovaj je tekst i njegov smisao tako jasan i bjelo¬ 
dan, da ne treba nikakova tumačenja. Papa je ovdje 
rekao ono, što bi mogao reći svaki iole razuman čo¬ 
vjek. Pošto je Gospodin Bog stvorio sve jezike na 
svoju slavu, to mora da mu je drago, ako ga se 
proslavlja u zulu-kafarskom ili u kojem mu drago je¬ 
ziku. Ove su papine rieči jednostavna doktrinalna sen- 
tenca, koja sliedi iz naravi bogoštovlja. To je po pri¬ 
lici svakomu jasno. A još nešto drugo sadrže u sebi 
ove rieči: ponovnu naime papinu dozvolu pogledom 
na uporabu slavenskoga bogoštovnog jezika. Papa 
Ivan VIII. znao je naime, da se u državi moravskoj oba¬ 
vljaju sveti čini u slavenskom jeziku; znao je i to, da 
je njegov predšastnik dozvolio slavenski liturgijski jezik, 
i on uzprkos svim tužbam sa strane njemačkog sve¬ 
ćenstva izjavljuje, da se ne protivi niti pravoj vjeri 
niti nauci, ako se sveta misa i drugi liturgijski čini 
obavljaju u slavenskom jeziku. Tim je on indirecte 
poručio njemačkom svećenstvu, da ne uvažava njihovih 
tužbi i da ne kani ukinuti slavenskog liturgijskog jezika. 
Ovo i ništa više ne sliedi iz rieči papinih. 

No glavno, na čemu se osniva „dokaz" dr. Be¬ 
laja i njegovih drugova, jesu sliedeće rieči papine: 
„Jubemus tamen, ut in omnibus ecclesiis terrae vestrae 
propter majorem honorificentiam evangelium tatine 
legatur et postmodum sclavinica lingua translatum 
in auribus populi, latina verba non intelligentis, ad- 
nuncietur, sicut in quibusdam ecclesiis fieri videtur." 
(„Zapoviedamo ipak, da se po svih crkvah vaše 
zemlje radi većega počitanja najprije čita evangjelje 
latinski, a zatim neka se naviesti narodu, koji ne 
razumije latinskog jezika, u slavenskom prievodu, kako 
to, čini se, u nekih crkvah biva.") — Papa daje ovimi 
riečmi nekakovu zapovied, on zapovieda (jubemus) — 
a što zapovieda ? Dr. Belaj i drugovi kažu: papa za¬ 
povieda, da se ima sv. misa čitati u slavenskom jezi¬ 
ku. Ali, ljudi Božji, zar sveto evangjelje znači sv. misu 
i svu koliku liturgiju? Papa, istina, zapovieda, — ali 
on zapovieda samo to, da se ima evangjelje najprije 
pročitati latinski, a onda slavenski. Njegove su rieči 
tako jasne, da bezpristrastan čovjek ne može nimalo 
sumnjati o njihovu značenju. — Sav kolik smisao pa¬ 
pinih rieči jest dakle ovaj: Ne protivi se vjeri kato¬ 
ličkoj, ako se sveta misa, sveto evangjelje i časoslov 
obavljaju u slavenskom jeziku, (tim je on, znajući za 
tadašnje prilike u Moravskoj, tacite odobrio sla¬ 
vensku liturgiju), ali on hoće i zapovieda, da se kod 
sv. mise čita evangjelje najprije latinski, a onda tek 
slavenski. 

Tako i ne drugčije razumievat će pametan čovjek 
ove rieči; tako ih je shvatio i urednik „Katoličkog 


Lista" dr. Pazman, pišući u 36. broju „Kat. Lista" : 
„Onaj isti papa Ivan VIII., koji je slavensku liturgiju 
od pape Hadrijana II. dozvoljenu ponovno dozvolio 
unatoč prigovorima njemačkog i latinskog svećenstva, 
ne zapovijeda, daše mora liturgisati u slavenskom, 
ne daje zakon, nego dozvoljava." Ovu rečenicu 
može objeručke podpisati onaj, koji je pomno pročitao 
spomenuti tekst. No „selski pop" Ilijašević sgraža se 
nad ovimi riečmi dr. Pazmana, pa veli: „Dr. Pazman 
tako se je daleko zaboravio, da je u svojem zadnjem 
članku u »Kat. Listu« od 8. o. mj., samo da ponizi i 
omalovaži slavensko bogoslužje, da nema nikakova 
prava, on je za to iz krivio glavni dokaz, koji go¬ 
vori u prilog zakonitosti slavenskog bogoslužja u po¬ 
slanici Ivana VIII. na Svatopluka. Veli bo on:“. . . na¬ 
vodi malo prije spomenute rieči dr. Pazmana, pa 
nadovezuje krupno štampanimi slovi sliedeće: „Velimo, 
daje dr. Pazman hotimice izkrivio p apinu 
poslanicu. Ivan VIII. u svojoj poslanici ne veli 
dozvoljavamo (concedimus)', nego izrično kaže za¬ 
poviedamo — jubemus . . . kako je i dr. Belaj nedvo- 
umno (?) ustanovio." 

Tako „selski pop" M. Ilijašević. On se veoma 
jevtino razbacuje ružnimi potvorami, ali svak tko nije sliep 
i tko nešto malo razumije latinski, stvorit će si doli¬ 
čan sud o takovu „selskom popu".") — Dr. Pazman 
nije dakle izkrivio teksta, nego ga je samo posve 
tačno protumačio. Izkrivio je tekst netko drugi: dr. 
Belaj navodi u latinskom izvorniku dotični odlomak 
papine poslanice („Jubemus tamen, ut in omnibus 
ecclesiis terrae vestrae propter majorem honorificentiam 
evangelium latine legatur et postmodum sclavinica 
lingua translatum . . .“) — i ovaj je tekst on preveo 
doduše bez znaka navodjenja, ali inače tako slobo¬ 
dno, te je sam umetnuo u nj ono, što baš hoće da do¬ 
kaže. Dr. Belaj veli naime: ,,U dispozitivnom dielu svoje 
poslanice zapovieda, da se imade puku, koji ne razu¬ 
mije latinski, glagoljicom služiti sveta misa, 
a samo da se sv. evangjelje imade najprije pročitati 
u latinskom, a zatim u slavenskom jeziku." Tako je 
slobodno prevodio poslanicu Ivana VIII. u „Obzoru" 
od dne 13. rujna 1904. — universitetski profesor dr. 
F. Belaj. Da li je on izkrivio taj tekst hotimice (za 
one, koji ne ■ razumiju latinski) ili ne — to je stvar 
njegove savjesti. Samo se čudimo, kako može jedan 
profesor crkvenog prava ovako na laku ruku izlagati 
svoj ugled. 

*) Sa bezkrajnom megalomanijom graniče one samosviestne 
a ujedno skrajno naivne rieči „selskoga popa“, kojimi završujc 
svoje u „Obzoru" ratoborne članke „Na obranu glagoljice,: 
„Sa mnom se bez sumnje svaki slaže, tko je pročitao moje članke, 
jer sam to bjelodano dokazao." Šta si sve, Bože moj neki ljudi 
ne utvaraju! 


Na obranu glagoljice." 


327 


Još jedna rečenica ove poslanice žulja „branitelje" 
glagoljice. Papa naime završuje svoju poslanicu rieč- 
mi: „Et si tibi et judicibus tuis placet, missas latina 
lingua magis audire, praecipimus, ut latina missarum 
tibi solemnia celebrentur." („Ako pak ti i tvoji plemići 
volite slušati misu u latinskom jeziku, to nalažemo, 
da ti se misa latinski služi.") I ove im rieči ne daju 
mirno spavati, a ipak su posve jasne. Papa je znao, 
da se u cieloj državi moravskoj služi slavenska služba 
Božja, i on tomu, kako vidjesmo, nije prigovorio; a 
pošto je Svatopluk volio slušati latinsku misu, papa 
zapovjedi, neka se njegovoj želji udovolji. Toga dr. 
Belaj ne može da shvati, a stvar sama jasna je kao 
na dlanu. 

Dovle smo već bili napisali, kad nam stiže drugi 
članak Belajev u „Obzoru" (br. 220. od 27. rujna) 
pod nadpisom „Glagoljica je zakon". Dr. Belaj od¬ 
govara dr. Pazmanu, koji mu je bio liepo i stvarno 
dokazao neosnovanost njegove tvrdnje. A kako odgo¬ 
vara dr. Belaj! Težko je obraniti tvrdnju, koja ne stoji 
i za koju nema dokaza; zato je i odgovor dr. Belajev 
takav, te se čovjek nehotice pita: Zar da je to pisao 
jedan universitetski profesor, jedan auktor crkvenoga 
prava? Pošto se je velemožni našao u škripcu, iz 
kojega nema izlaza, utekao se je onim, u „Obzo¬ 
ru" najobljubljenijim argumentom: ruženju i psova¬ 
nju svojega kolege. „Njegov (Pazmanov) odgovor u 
posljednjem broju „Kat. Lista" obiluje svim manama, 
kojima i sve njegovo dosadanje pisanje o glagoljici; 
izreke su bez ikakove logičke sveze porazbacane amo 
tamo; čitavo pisanje odaje čovjeka, koji ne razumije, 
što čita, a ne misli, kad piše; ako ne može dokaza 
nikako pobiti, onda se utiče neistini, a ne preda niti 
od klevete, niti od denuncijacije" i t. d. A svoj „od¬ 
govor" završuje riečmi, „da nije ugodno imati posla 
s čovjekom, koji se, kad ga izdadu dokazi, služi tako¬ 
vim sredstvima, kakovima se služi Pazman." —Takav 
način pisanja shvatili bismo u kojega strastvenog novi¬ 
narskog diletanta, ali nipošto u jednog profesora 
crkvenog prava. ^ 

U svom članku opetuje istimi ili malo promienje- 
nimi riečmi ono isto, što je uztvrdio u svom prvom 
članku — dakako opet bez dokaza. Ali nešto novo 
čusmo ipak ovaj put iz Belajevih usta. On razumieva 
pod „praeconia et opera Christi" ništa više i ništa 
manje nego: svetu misu! Tableau! I kako će to do¬ 
kazati? Njemu je sve lako: „Da se pod riečima: prae- 
couia et opera Christi enarrentur ne može razumievati 
propoviedanje rieči božje, dokazuje glagol jubemus, 
jer se samo sobom razumieva, da se puku propovieda 
u poznatom jeziku; s toga nije ni potrebno to zapo- 
viedati. Pod praeconia dakle et opera mora papa razu¬ 
mievati nešta drugo (naime sv. misu.)." Aferim! Con- 


gregatio Concilii Tridentini interpretum izabrat će dr. 
Belaja svojim začastnim članom. — On niti ne zna — 
a to je „znak, s kako se je malo spreme dao na pisa¬ 
nje o glagoljici" — niti ne zna, s kojega je razloga 
pozvao moravski knez Rastic ili Rastislav u svoju 
državu sv. braću. Nije bio tu po sriedi samo politični 
razlog, nego u prvom redu, da se stane na put osobito 
ponjemčivanju slavenskog puka sa strane njemačkih 
svećenika; mnogi naime njemački svećenici niesu ni 
poznavali slavenskog jezika, pa dakle niti niesu mogli 
slavenski propoviedati; sam Bog zna, kako je kad- 
kada izgledalo ono pokršćivanje Slavena.*) Ovo je sv. 
Metod bez sumnje saobćio i sv. Otcu papi, i papa 
na to zapovjedi, ut praeconia (nauk) et opera (djela) 
enarrentur (da se navješćuju) u slavenskom jeziku. — 
Zar nije ovakov smisao ovih papinih rieči i njegove 
zapoviedi posve naravan, dok dr. Belaj sa svom silom 
hoće da nametne ovoj jasnoj rečenici neko posve novo 
značenje, što samim riečim nikako ne odgovara. 

Još nešto da spomenemo iz Belajeva „odgovora". 
Dr. Belaj veli: „Da je papa zapovjedio sv. misu 
čitati slavenskim jezikom, dokazuje i zadnja izreka 
poslanice: »Ako se tebi i tvojim plemićima svidja 
radje slušati misu latinskim jezikom, zapoviedamo, da 
ti se latinski misa služi." Iz ovih rieči dr. Belaj ovako 
argumentira : papa je zapovjedio slavensku misu, jer 
kad to ne bi bilo zapoviedano, onda ne bi trebalo 
posebne dozvole, da se sv. misa smije latinski čitati, 
jer bi se to samo po sebi razumievalo. — Ovdje novi¬ 
nar dr. Belaj pobija dr. Belaja, auktora crkvenog prava. 
U njegovoj naime knjizi crkv. prava (II. izd. str. 264. 
III. 8. c.) stoji napisano: „Povlastice, koje su podije¬ 
ljene nekom staležu, ne može se pojedini član toga 
staleža odreći"; isto vriedi —to će priznati i dr. Belaj 
— za povlastice, podieljene nekomu družtvu, nekoj 
državi. A sad uzmimo po toj Belajevoj supoziciji, da papa 
nije zapovjedio slavensku misu, nego da je dao (što 
mi tvrdimo) povlasticu slavenskom narodu države 
moravske; onda po Belaju sliedi, da se pojedini član 
ovoga družtva ne može odreći ove povlastice propter 
uniformitatem. Ako je dakle Svatopluk ipak htio slušati 
latinsku misu, onda je trebao imati za to izriekom 

*) Ivan Krst. Tkalčić u svom djelu „Slavensko bogoslužje 
u Hrvatskoj 0 piše na str. 11.: „Godine dakle 862. dodjoše morav¬ 
ski poslanici u Carigrad pred cara Mihalja rekavši mu: Pošto se 
naši ljudi odrekli poganstva i po kršćanskom zakonu žive, ne 
imamo takovoga učitelja, koji bi nam našim jezikom 
istinitu kršćansku vjeru navještivao, da i drugi krajevi 
vidivši to, slični nam postanu ... Mi smo božjom milošću zdravi, 
i do nas pridjoše mnogi učitelji kršćanski iz Italije, iz Grčke i iz 
Njemačke, učeći nas različita, a mi Slaveni, prosta čeljad, ne imamo, 
tko bi nas naučio istinu i razumljivo nam propovijedao. 
Dakle dobri gospodaru! pošalji nam takova muža, koji će nam 
ispripovjediti potpunu istinu." 

dozvolu, privilegij prema obćenitom privilegiju svoje 
države. — Tako, g. dr. Belaju, priznajete dakle i Vi 
u svom djelu, da je trebalo Svatopluku posebne do¬ 
zvole, makar bila glagoljica privilegij a ne zakon. — 
Mi smo uvjereni, da je g. dr. Belaju i samomu već 
žao, što se je bacio na polemično polje, te svojimi 
nepromišljenimi, onako u zrak bačenimi „dokazi" tako 
nagraisao. Amicus Mazzura, amicus Korenić, sed magis 
amica veritas. 

Sve se ipak to razpravlja samo zato, da se dokaže, 
je li glagoljica zakon ili privilegij. Toliko je sigurno, 
da Ivanova poslanica ne daje u tom pogledu zakona; 
ona samo dozvoljava ono, što je već prije obstojalo. 
A sam Ilijašević veli, da „u prvom času, kad je ta 
čast zapala slavenski jezik, da je podignut na čast 
bogoslužja, moglo se je za njega reći, da je spram 
ostalih svjetskih jezika zadobio tu povlast — privilegij"; 
dakle i po njem Hadrijan II. dao je Moravcem po svoj 
prilici samo privilegij a ne zakon, da se služe kod 
svetih čina svojim jezikom. I Tkalčić veli, da se Ha- 
drijanovim pismom „slovjenština u bogoslužju povla- 
šćuje"; a Prodan kaže, da je Hadrijan „dopustio po- 
rabu slovenskoga jezika u službi Božjoj." Pošto je pak 
Ivan VIII. dopustio i dozvolio samo ono, što se uvelo 
već prije njega, dozvolio je po tom, da se povlastica, 
što je obstojala, može očuvati i dalje. 

Toliko, što se tiče poslanice Ivana VIII. Uobće, 
mi se uprav čudimo, zašto toliko prepirke, svadje i 
napadaja u pitanju, je li glagoljica zakon ili privilegij; 
ta bilo jedno ili drugo, to na stvari ništa ne mienja, 
nego nam se dapače čini, da u našem slučaju ima 
privilegij više pogodnosti, nego isti zakon. I zakon i 
povlastica ovisi o slobodnoj volji zakonodavca; onaj, 
koji je dao zakon ili podielio privilegij može slobo¬ 
dno opet ukinuti i jedno i drugo, a da ni najmanje ne 
pita za mnienje onoga, koji je bio subjekat zakona ili 
privilegija. Dakle u tom nema zakon nikakove pre¬ 
dnosti pred privilegijem. Ali pita se dalje, prestaje li 
zakon ili privilegij per non usum, — i to je veoma 
važno u našem slučaju. Zakon, čim ga družtvo dulje 
vremena ne drži, te uvede njemu protivan običaj, pre¬ 
staje biti zakon — dakako, ako za to zakonodavac 
zna i ne prigovara. Privilegij pak, koji je po naravi 
svojoj samo favorabilis, i nije drugim na štetu, on ne 
prestaje, pa makar se još tako dugo ne izvodio u 
praksi, ako ga zakonodavac nije izriekom ukinuo. A 
sada primienimo to na našu glagoljicu! Recimo, gla¬ 
goljica je bila zakon; po nekih biskupijah ona kroz 
stotine godina nije više u porabi, a rimski je papa 
za to znao i nije zakona urgirao — glagoljica je eo 
ipso prestala biti zakonom. Nasuprot, ako je glagoljica 
privilegij, te nam ga crkvena vlast nije oduzela — 
glagoljica ostaje još i danas naš privilegij, makar se 

njom niesmo služili. — To je dakako više teore- 
tično pitanje; htjedosmo tim samo reći, kako nije baš 
najpametnije lomiti koplje samo sbog toga, je li gla¬ 
goljica zakon ili privilegij. 1 ) Bila ona jedno ili drugo, 
ako hoćemo dokazati, da li taj zakon, dotično privi¬ 
legij još obstoji, moramo se obazreti na odluke cr¬ 
kvene zakonodavne vlasti, koja zakone daje i ukida, 
koja povlastice podjeljuje a opet ih i uzteže. — Ako 
je glagoljica bila zakon prije Ivana VIII., bio je taj 
zakon ukinut riečmi istoga pape, što ih je pisao sv. 
Metodu god. 879.: „Audivirnus et jam, quod missas 
cantas in barbara, hoc est in sclavina lingua. Unde 
jam litteris nostris, per Paulum episcopum Anconita- 
num tibi directis, prohibuimus, ne in ea lingua sacra 
missarum solemnia celebrares, sed vel in latina vel 
graeca lingua ..." Nu ovu svoju zabranu povukao je 
sv. Otac još one iste godine poznatim pismom knezu 
Svatopluku. — Treba uzeti u obzir kasnije papinske 
poslanice i odredbe, kao' što su poslanice Ivana X. 
biskupu spljetskom i kralju Tomislavu, poslanica Iva¬ 
na XIII. češkomu kralju Boleslavu II., zabrana Aleksan¬ 
dra II., Grgura VII.; s druge opet strane povlasticu, 
što ju je podielio Inocent IV. biskupu senjskom, Kle- 
ment VI. nekim češkim manastirom, uz to neke naj¬ 
novije naredbe sv. Stolice — jer to su sve odredbe 
najviše zakonodavne vlasti, i po ovih samo odlukah 
možemo prosudjivati, što je zapravo glagoljica, zakon 
ili privilegij, i ako je privilegij, kakav je — realni ili 
narodni, je li proširen, uztegnut ili ukinut. 2 ) — Pro¬ 
stačkom vikom i zadirkivanjem u političnih liberalnih 
novinah, kako to rade nekakovi „selski popovi", ne će 
se postignuti ništa, nego će se samo još strasti uz- 
piriti, a glagoljica će sama pri tom najviše štetovati. 

Uobće dvojimo, hoće li se u tom pitanju ikada 
postignuti jedinstvo mišljenja i shvaćanja. Još i danas 
smo tvrdo osvjedočeni o tom, što smo pisali u 7. broju 
ovogodišnje „Vrhbosne", neka se naime sva stvar „pre¬ 
pusti onim, na koje i spada, a to je naš hrvatski epi¬ 
skopat. Mi smo uvjereni, da će naši biskupi u sgodno 
vrieme solidarno stupiti pred sv. Stolicu te ju zamoliti, 
da nam opet povrati, odnosno proširi nekadašnju po¬ 
vlasticu. Uvjereni smo i o tom, da sv. Stolica ne će 
odbiti molbe složnih hrvatskih biskupa." Takovim bi 
se načinom najljepše riešilo pitanje o glagoljici, o za¬ 
konu i privilegiju, i naši će se liberalci morati opet ogle- 

') Onomu, koji želi proučiti ovo pitanje, preporučujemo zad¬ 
nje brojeve „Kat. Lista". Osobito u 38. broju dokazuje g. ure¬ 
dnik dr. Pazman neoborivimi argumenti, kakav je privilegij naša 
glagoljica. 

: ) Odredbe sv. Stolice od 5. kolovoza 1898. izriekom vele: 
„Usus palaeoslavicae linguae in sacra liturgia considerari et haberi 
debet velut reale privilegium ccrtis inhaerens ecclesiis, minime 
vero ad instar privilegii personalis, quod nonnullis sacerdotibus 
competat. 




„Na obranu glagoljice". 


dati za drugom kakovom kosti, što će ju glodati i 
grizti na svoju „obranu" proti Rimu. 

Puno se toga još pisalo, ogovaralo i navaljivalo 
na pojedine biskupe i svećenike — a sve „na obranu 
glagoljice". „Selski pop" obara se u svojih člancih 
osobito pa vriednoga tršćanskog biskupa dr. Nagla. 
A rad šta? Biskup Nagi zabranio je, upitavši prije sv. 
Stolicu, da se apostolski blagoslov na umoru podje¬ 
ljuje u slovenskom ili hrvatskom jeziku, i zapovjedio 
je, da se to ima činiti u latinskom jeziku, kako pro¬ 
pisuje diecezanski obrednik. A to je on morao učiniti, 
to je bila stvar savjesti, jer tako je zapovjedio sam 
papa Benedikt XIV., koji je uveo ovaj blagoslov. Ako 
se taj papinski blagoslov ne podieli u latinskom jeziku, 
onda je, ako ne baš sigurna, a ono barem u velikoj 
sumnji njegova valjanost. To će priznati svak, tko 
zna, da ima Crkva vlast sub poena invaliditatis odre- 
djivati i formu svojim činom. Čestit katolik bit će za 
to samo zahvalan biskupu dr. Naglu, kad je došao na to. 
— I još je nešto drugo ukinuo, što nikako ne daje 
mira g. Ilijaševiću; zabranio je naime, da se iza podi¬ 
zanja kod pjevane sv. mise pjevaju lauretanske litanije. I 
to je više nego jasno, da je ovako pjevanje neumje- 
stan abusus. Dakle — to je ta krivica, sbog koje g. Ili- 
jašević i drugovi podigli čitavu graju na tršćanskog 
biskupa. O tom liepo piše „Hrvatstvo" u br. 120. — 
Još psuje i grdi g. Ilijašević biskupa Nagla, što se je 
usudio zasjesti biskupsku stolicu on — jedan Niemac, 
jer tim „po sebi bo se podmnieva, da u ovakovim 
slučajevima ni jedan od domaćih svećenika ne bijaše 
vriedan te visoke časti, nego je to mjesto tudjinac 
morao zapremiti." Čovjek bi mogao nehotice pomisliti, 
da se je sam „selski pop" za svoje tolike i goleme „za¬ 
sluge" nadao tršćanskoj biskupskoj stolici. A vidi 
mu se, da nema ni pojma o prilikah, Što vladaju u 
tršćanskoj biskupiji. Poznato je, kakova je talijanska 
iredenta tršćanska, i koliko su morali prepatiti sbog 
nje tamošnji biskupi. Tko je bio uzrok, da je veliki 
patnik na tršćanskoj biskupskoj stolici, Šterk, morao 
kao biskup toliko puta zaplakati i napokon leći u pre¬ 
rani grob? Tko je bio kriv žalostnoj bolesti i odre- 
knuću pokojnoga Glavine? Slične, ako i nešto manje 
oštre prilike vladaju i u Gorici: i tko je skrivio ne- 
nadnu smrt blagoga nadbiskupa Zorna? Neka se g. 
Ilijašević malko o tom propita, i saznat će razloge 
ovih žalostnih pojava. Slovenskom ili hrvatskom bisku¬ 
pu u Trstu, koji bi htio biti pravedan svojemu narodu, 
gotovo je danas onemogućeno biskupsko djelovanje, a to 

samo sbog toga, što je Slovenac, odnosno Hrvat. Talijan 
opet ne bi mogao postati tršćanskim biskupom, jer bi 
eo ipso odbio od sebe narod slovensko-hrvatski. Sveta 
je Stolica dakle, poznavajući nenaravne danas prilike u 
Trstu, izabrala — niti Talijana niti Slovenca, već u istinu 
vriednog i pobožnog svećenika dr. Nagla, rodom Niemca, 
koji će moći pravedno ravnati svojim stadom. A ružno i 
nepravedno prigovara g. Ilijašević dr. Naglu, da je 
„postao biskupom toga naroda, a da njegova jezika 
niti pisnuti nije znao, a i danas ga ne zna." (,,Obz.“ 
br. 210.) „Selski pop" ovim hotimice kleveće revnoga 
biskupa. „Vrhbosna" je već lani izviestila, kako je 
biskup dr. Nagi u mjesecu travnju lanjske godine 
obavio kanonsku vizitaciju u jednoj slovenskoj i hrvat¬ 
skoj župi, te je već onda propoviedao i u slovenskom 
i hrvatskom jeziku. (,,Vrhb.“ 1903. br. 10.) G. Ilijaše¬ 
viću, takovo hotimice nepravedno klevetanje sbilja 
je ružno! I onda još ima obraza kazati: „Kao da smo 
mi kada rekli, da treba udariti (na Rim naime, na 
biskupe i svećenike) nepravim i nezakonitim putem!" 
Ako se dakle lažnom klevetom navaljuje na jednoga 
biskupa — to je pravi i zakoniti put! Ako se udara 
na rimsku Stolicu i na biskupe po liberalnih političnih 
novinah — to je zar zakoniti put? On se pozivlje na 
nadbiskupa Stadlera i na njegov „prosvjed". G. Ilija¬ 
ševiću, nadbiskup Stadler pošao je u Rim, predočio 
sv. Stolici čitavu stvar, u svojoj predstavci ili bolje 
molbi izriekom iztaknuo, da je „oratore", t. j. moli- 
telj, a nije udarao po kojekakvih prljavih novinah na 
„nepravedne" crkvene vlasti. Ugledajte se, velečastni, 
samo u nadbiskupa Stadlera, i „Obzor" ne će više do¬ 
nositi onakovih izliva Vaše uzkipjele mašte. 

Imali bismo još štošta prigovoriti našim „branite¬ 
ljem" glagoljice, ali morali bismo zastraniti u pitanja, 
koja sbilja nemaju nikakove sveze sa glagoljicom. G. 
Ilijaševiću i njegovim drugovom stavili bismo na srce 
i preporučili na razmišljanje one divne rieči pokojnoga 
Leona XIII., što ih opetuje knez-biskup dr. Jeglić u 
svom „Dodatku sinodi ljubljanskoj": „Propterea quem- 
admodum episcopis necessaria est cum apostolica 
Sede in gerendo episcopatu coniunctio, ita clericos 
laicosque oportet cum episcopis suis con- 
iunctissime vivere, agere. Ipsorum quiđem anti- 
stitum utique potest esse aliquid aut minus laudabile 
in moribus, aut in sententiis non probabile: sed ne- 
rno privatus arroget šibi personam iudicis, 
quam Christus Dominus illi imposuit uni, quem agnis 
atque ovibus praefecit." 



Br. 19. — Vrhbosna — 1904. 

„Klerikalna" i „liberalna" stranka. 

Piše dr. Ivan Dujmušić. 

(Svršetak.*) 


IV. 

30. Promotrivši „klerikalnu “ stranku, kakva je 
po pisanju ,,Doma“ i kakva doista ima da bude u 
svojim elementima i u svome djelokrugu, prieći ćemo 
na pretres protivničke, seljačke stranke sa zastavom 
slobode. 

Da i seljak žudi slobodu, a da ni sam ne zna 
kakvu, lako je razumjeti, kad mu je sve krivo, što mu 
se god čini. A jer je bez seljačtva, bolje „bez naroda 11 
bila naša, t. j. banovinska politika, i u tome ima svoj 
početak truleža, valja narod uvući u politiku. 1 ) Obe¬ 
ćaš li mu slobodu, svi su uza te. Na to računa ,,Dom“, 
t. j. razsulo hrvatskog doma. Uvlači narod u politiku, 
a jer je pogibao od naroda, ako je nezvan i neuk, 
uči ga, razvija mu program njegova budućeg političkog 
rada kao nove stranke, program slobode. 2 ) 

31. Premda se ,,Dom“ srdi na one, koji narodu 
ne odkrivaju podpunu istinu, 3 ) ipak je on prvi vještak 
u tome, da čisto i bistro ne izreče, što hoće. Natuca, 
nabacuje kao bombe, pa je zadovoljan, ako desetorica 
njegovih čitatelja to razumiju, ako desetoricu dohvati 1 ): 
radi po malo, a misli — sigurno. I stoga bih radije 
ocienio znanstveno djelo, nego li pokupio njegov li¬ 
beralni nauk. No trud se izplaćuje, da se bolje u- 
poznamo. B ) 

32. Svrha novoj, seljačkoj, liberalnoj stranki jest, 
da je narod naš slobodan. Slobodan je, ako je svoj. 
,,A komu drugi zapovieda . . . taj nije svoj, taj ne zna, 
što je čovječji život. 116 ) „Čovjek nije čovjek, dok nije 
slobodan, dok ne radi, što hoće. 7 ) Za tim ide »nova 
hrvatska politika«, radi koje se nad Zagrebom i nad 
narodom vedri. Treba narod . . . osloboditi od stoljet¬ 
noga straha i strašljivosti pred gospodom, treba mu 
pokazati, da smo svi ljudi, svi braća, svi slobodni, a 
onda ga treba prosvietliti: dati mu u ruke knjige, 
novine, razpravljati s narodom o svemu otvoreno, ništa 
ne skrivajući. 118 ) 

33. Time je „Dom 11 uz svrhu nove stranke dao i 
program rada do te svrhe. 

Narod naš nije svoj, tudjini njime vladaju. Da tu- 
djini vladaju nad Slavenima uobće i nad Slavenima napo¬ 
se, krivo je kršćanstvo: dakle valja ga se riešiti. 
„Tako su Niemci Slovjene najprije pokrstili (!), a onda 

9 Br. 14. 1904. str. 215. Br. 12. 1902. str. 177. si. — 2 ) Br. 7. 
1904. str. 100. — s ) Br. 6. 1904. str. 87. 93. Br. 2. 1904. str. 21. 
Br. 9. 1904! str. 135. — 4 ) Br. 11. 1904. str. 163. — r ‘) Br. 9. 1904. 
str. 135. — 6 ) Br. 2. 1904. str. 21. — 7 ) Br. 5. 1904. str. 68. — 
a ) Br. 9. 1904. str. 135. 


nad njima zavladali (!) ... I tako može i tudjinac go¬ 
spodariti stotine godina i sve dotle, dok se cieli taj 
(kršćanski) nauk ne prevrne, dok se narodu ciela pamet 
ne prevrne na drugu stranu, dok narod ne progleda, 
t. j. dok ne spozna bolji i pravedniji nauk od onoga 
(kršćanskog!), što ga naučavaju njegovi gospodari i po¬ 
moćnici. Onda je kraj tudjoj vladi." 1 ) Ovaj 
nauk n. p. uči, da je svaka vlast od Boga, da je na¬ 
rod podložnik, a ne, da smo svi slobodni, jednaki, 
braća. Na tom nauku osnovana starovjerska po¬ 
litika znade samo za prava ili pravice plemstva i 
svećenstva, popova i grofova, a narod je rob, 
kmet, koji ništa nema, a ipak sve mora davati gospo¬ 
darima. Valja dakle otrgnuti narod iz okova te nau¬ 
ke, i narod će biti svoj gospodar, sebi će s&m davati 
zakone. 

34. Istini za volju priznaje pravedni „Dom", da 
se kod nas počelo micati u politici za slobodu u gor¬ 
njem smislu. No sva ta politika bila je „jalova". 
Glavni razlog tomu navodi „Dom": „Jedno — bila je 
bez naroda, drugo — bila je svezana sa popovima." 
No kraće se je mogao „Dom" izraziti: Jedini su 
popovi krivi svemu, jer da je politika bila bez 
naroda, ima razlog u tome, što su rimski popovi po¬ 
magali držati narod u pokornosti i u poslušnosti, da¬ 
pače i u robstvu. 2 ) On, ko pravedan, opet nastoji da 
izpriča rimske popove: oni se imadu starati za Vjeru, 
t. j. da ljudi po Vjeri živu a onda dodju u vječno 
blaženstvo na drugom svietu. No zato je svejedno, je 
li tko slobodan ili je rob i tudji sužanj ... jer se u 
vječno blaženstvo može doći i bez svega toga. Nada¬ 
lje kriva je Crkva (rimska), jer je vrlo čvrsto i jako 
svezana ne samo sa vladarima nego i sa velikašima. 
Uz to Crkva ne priznaje prava narodu jednoga jezika, 
da se sjedini u jednu državu. Kad su dakle popovi 
protiv narodne slobode, nahuškani su iz Rima, svezana 
sa vladarima i velikašima. 

35. Što dakle? Promienilo se je na bolje! Dokaz 
je tomu, što ovako ne piše samo „Dom", nego i druge 
novine, t. j. ovako za narod i o popovima. Boj protiv 
rimske Crkve, protiv rimskih popova nuždan je za slo¬ 
bodu naroda od tudje vlasti, od straha, robstva i su- 
žanjstva, da narod bude svoj te si slobodan mogne 
davati zakone. Taj je boj započeo, stoga se „vedri". 
Valja skupiti narod bez popova protiv popova u novu 
opozicijonalnu stranku. Kad se vjera ne brine za slobodu 

■) Br. 5. 1903. str. 68. 

=) Br. 14. 1904. str. 114. si. 


! ) V. broj 14. i 15. 

naroda na ovom svietu, čemu nam: Preča je sloboda 
naroda, makar što bilo sa vječnim blaženstvom! 

Takav će narod moći živjeti slobodno. „Ljudski, 
t. j. slobodno i po volji, a ne prisiljen kao živina 
može čovjek živjeti samo po zakonu, t. j. po dogovoru 
i sporazumu sa ostalim ljudima. A pravi je zakon sa¬ 
mo onaj zakon, s kojim se slaže barem većina naroda 
na kojem zemljištu. I ako je tako, t. j. ako ljudi u 
kojoj zemlji imadu svoje zakone, — to je tek pravi 
narod." 4 ) 

36. To je „nova politika", protivna „starovjerskoj 
politici". U njoj se pita: „Šta hoće narod? Za koga 
je narod?" No tuj nastaje „pogibao od naroda", ako 
je neuk; onda lako vjeruje, lako se zanese, pa eto zlo. 
„Što dakle? S narodom opet u kut?" „Naši bi ne¬ 
prijatelji (t. j. „popovska" stranka) bili veseli, da mi 
nakanimo odmah sutra sve preokrenuti. Ne dajmo im 
toga veselja." 3 ) Narodu valja dati u ruke novine, podu¬ 
čavati ga ništa mu ne skrivajući, naročito „čudotvorku" 
hrvatsku knjigu, koju nije pisao ni talijanaš ni njem- 
škutar, ni latinaš, nego samo Hrvat za Hrvate. 3 ) 

37. „Sve se ovo po malo i počelo raditi. Ali 
čim se je počelo — opazilo se neko nezadovoljstvo 
medju gospodom, osobito medju popovima . . . Sve 
su to »otrovne i pogubne« nauke . . . proti Bogu." 

To ništa ne smeta! Popovi se bore za svoje. 
Zar da oni budu prvi svuda i da je njima voditi sviet 
u svemu? ... Ta vremena prolaze! 

Kad je narod ovako riešen vezova rimske Crkve 
i njezinih popova, kad se rieši tudje vlade, kad bude 
imao vlast u rukama, onda će nastati prava politika, 
t. j. da narod bude srećan i da živi ljudski u miru. 4 ) 
„Politika, to je što i jedan posao i briga, kako bi 
ljudi u redu i miru jedan s drugim živjeli." r >) To 
kani navedenim sredstvima da postigne — po nauku 
„Doma" — liberalna seljačka stranka u Hrvatskoj. 

Je li to tako? 

V. 

38. Kakogod je naziv „popovska" ili „klerikalna" 
stranka sgodan, da od nje odbije lakomišljenike i sla¬ 
be vjere, a nesgodan za oznaku elemenata i svrhe nje¬ 
zine, tako je i naziv „liberalna" stranka sgodan, da u 
nju zavede lakomišljenike i neuke, a nesgodan za o- 
znaku naravi i faktične svrhe njezine. 

Jedva ima rieč, koja je modernim češće na usti¬ 
ma, a koja se u životu manje obistinjuje, od rieči 
sloboda. Jedva ima sgodnije sredstvo od lozinke 

*) Br. 17. 1904. str. 262. 

ž ) Br. 7. 1904. str. 100. 

3 ) Br. 8. 1903. str. 118. si. 

4 ) Br. 17. 1904. str. 269. 

5 ) Br. 7. 1904. str. 99. 


sloboda, da se ljudi rieše slobode evangjeoske i 
nauke Kristove i šapnu u lance samovolje nekolicine ljudi. 

Dok katolička stranka naročito radi da ru¬ 
kama značajnog katoličkog laikata pod zastavom Krista 
unese vjeru Kristovu u truli već privatni, obiteljski,-knji¬ 
ževni, socijalni, politični život, dotle liberalna stranka na¬ 
stoji ociepiti pojedince i narode, grančice i grane od 
mističnog tiela Kristova, njegove Crkve, da uvenu i 
ne budu za drugo, nego da se u oganj bace. A da 
narodu, u kojem je ova vjera dubok korien zahvatila, 
kao kod nas, ne bude to zazorno, da to narod ne 
odbije, iznose svoj rad ne toliko proti pojedinim nau- 
kama, koliko protiv osoblja Crkve: mudrijim načinom 
brže se postiže svrha ; odbij narod od svećenstva, od¬ 
bio si ga od njegove propoviedi, od crkve i sakrame¬ 
nata, i eto gomile mrtvih u vjeri lešina. 

Kod nas, kao i drugdje liberalna stranka jest 
shizmatična, a onda očito krivovjerna i bezbožna. 

39. Pretrest ćemo joj gornje tačke ovim redom: 
Kršćanstvo i svećenstvo rimsko u Hrvatskoj; 
narod bez vjere sa vlašću uruči; politika 
sa vjerom jamči pravu slobodu osobnu, mir 
i zadovoljstvo. 

40. Razlog sužanjstvu, robovanju naroda drugomu 
narodu nalazi „Dom" u kršćanstvu; u Hrvatskoj do¬ 
sljedno u — rimskom svećenstvu. 

„Domov" urednik zaboravlja, da je Krist Go¬ 
spodin u povjesti čovječanstva prvi uzdahnuo: „Žao 
mi je naroda!" On, početnik kršćanske nauke, označi 
kao značajnu crtu svoju, kad su ga učenici Ivana Krstite¬ 
lja pitali, je li on doista Krist, t. j. obećani Mesija: „Si¬ 
romasima se propovieda Evangjelje!“ „Domov" ure¬ 
dnik zaboravlja, da je tek kršćanstvo izpravilo krive 
nazore poganstva i poganskih velikih filosofa: da su 
svi ljudi po naravi istog dostojanstva, svi djeca jedno¬ 
ga Otca nebeskoga, i tom naukom da su hiljade i 
hiljade oslobodjene od robstva, podignute na dosto¬ 
janstvo čovjeka. No dostojanstvo čovjeka ne stoji u 
tome, da živi po volji, da čini što hoće, nego da drži 
red naravni i objavljeni: živjeti onako, kako nalaže 
Evangjelje i oni, kojima Krist reče: „Tko vas sluša, 
mene sluša, tko vas prezire, mene prezire!" To nije 
„starovjerska" nauka, nego nauka za sve narode i za 
sva vremena, ako hoćemo vjerovati Kristu a ne Radiću. 

41. Veliko neznanje pokazuje „Dom", kad kr¬ 
šćanstvu u grieh upisuje to, da su Slaveni došli pod 
Niemca, kako on govori pod Beč. Slaveni, napose 
Hrvati imadoše kršćanstvo, bili su svoji, t. j. imali su dr¬ 
žavu daleko prije današnjega Beča. Veliku nepravdu 
nanosi kršćanstvu već i time, što, kad bi to i bila 
istina, ne bi to Niemci uradili kao kršćani, t. j. prema 
naravi kršćanstva, da drugima otimlju slobodu, nego 
kao Niemci. 

Još je nepravednije prikazivati sredovječni od- 
nošaj naroda spram svećenstva i plemstva, kao da je 
to nuždan plod kršćanstva. Kršćanstvo, katolička Crkva 
uza sav svoj vrhunaravski nauk i elemenat jest družtvo 
od ljudi; i na glavare u njem mogu djelovati socijalne 
bolesti pojedinih perioda. Sve da su onako kukavne bile 
socijalne prilike u ono doba, na priliku sa narodom, čemu 
za to kriviti kršćanstvo, rimsko svećenstvo kao takovo? 
Čemu kriviti cio stalež? Čemu danas, kad je već davno 
ukinuto kmetstvo u Hrvatskoj, govoriti seljaku tako, 
kao da je u tadanjim okolnostima? Čemu mane pro¬ 
šlosti upisivati u grieh sadanjim osobama, čitavu stale¬ 
žu bez izuzetka? Čemu onim okolnostima seljaka da¬ 
vati naziv rob, sužanj? Neka se prispodobi tadanje 
stanje naroda, koji je bio vezan svome plemenitom 
gospodinu onim daćama u naravi, koje nabraja ,,Dom“ 
u 17. br. o. g., sa današnjim porezom u novcu, uvo- 
zninama i drugim nametima; neka se prispodobi tada¬ 
nje stanje naroda sa današnjim kapitalistima i radnič- 
tvom; neka se prispodobe tadanje bune seljaka, kad 
nije bilo stalne stajaće vojske sa današnjim štrajkovi¬ 
ma; neka se prispodobi i hrvatska seljačka buna, kad 
nije bilo stalne vojske, sa nedavnim dogadjajima u 
Hrvatskoj uzprkos žandarstvu, vojničtvu i konjaničtvu: 
onda neka se sudi, koje je stanje bolje, tadanje ili 
sadanje, gdje nema kmetstva, gdje u Hrvatskoj nema 
već plemstva, gdje je i svećenstvo rimsko stradalo? 

42. Pozivamo „Dom“, neka navede izvor, iz ko¬ 
jega je izvadio tvrdnju, da Crkva (rimska) ne priznaje 
prava narodu jednoga jezika, da se sjedini u jednu 
državu? — Nikada ne će ona odobriti nasilna sredstva, jer 
je protiv i naravnog morala činiti zlo, da bude 
dobro; ali pravednim načinom to tražiti, tko može 
braniti? 

Kako ,,Dom“ dovodi u sklad gore navedene rieči, 
da su popovi krivi, što je hrvatska politika bila jalova, 
da su rimski popovi protiv slobode naroda, sa riečima, 
da je svećenstvo poslie nagodbene godine 
bilo za to, „da sruši (tu) pomirbu i nagodbu Beča 
s Madžarima, t. j. da sruši gospodstvo njemačko i 
madžarsko nad Slavenima, pa da svi narodi pod ce- 
sarom budu jednaki"? 1 ) 

43. Izbij narodu iz srca vjeru, daj mu vlast u 
ruke: eto slobode i mirne politike! 

Do ovoga zaključka vodi razlaganje „Doma", daje 
kršćanstvo, Rim i rimsko svećenstvo krivo, te narod nije 
svoj, nije slobodan; da se vjera ne brine za slobodu, 
dapače podpomaže posluh i robstvo. Ne gledajući na 
protuslovlja „Doma", gdje sada ovako piše, a na dru¬ 
gom mjestu traži od svećenstva, da se bavi politikom, 
da bude vjera živa, vjera života 2 ) — izgleda ovaj nje- 

i) Br. 17. 1904. str. 268. 

*) Br. 21. 22. 1903. str. 342, 


gov zahtjev u sebi čudan i protuslovan sa svim svjet¬ 
skim političarima i zakonodavcima. 

Čudan je to zahtjev. Znači to, da čovjek u samom 
sebi nosi protuslovlje, teži za slobodom u životu, a 
mora da živi po vjeri, ako hoće postići „vječno bla¬ 
ženstvo na drugom svietu; ide li za jednim, gubi dru¬ 
go; neka ide za prvim, makar ovo drugo ne postigao. 
Znači to, svući sa čovjeka pravo mu dostojanstvo, ono, 
što mu strasti drži na uzdi, što ga je jedino kadro u 
svakom slučaju držati u pravednosti, slogi, ljubavi i 
jednakosti spram svih. Znači to, dopustiti, da njim 
vladaju strasti osvete, samovolje, pohlepe. Znači to, 
učiniti narod opasnom zvieri. Od toga nije ga kadro 
nikako uzdržati ono hladno prodikovanje „Doma" o 
slobodi i jednakosti sviju, o miru, o naravnom pošte¬ 
nju, o prosvjeti i nauku. Pa mu još daj vlast, oružje 
u ruku! Šta će biti od njega samoga? 

44. Pa onda: čudnih li „pravih" zakona! Sto ve¬ 
ćina naroda odredi, to je pravi zakon! Zar na manjini 
ne može biti pravda? Eto ti: tko jači, taj pravedno 
kvači. Uza svu slobodu ustavnog života baš tuj je 
velika pogrješka, da jedan glas po „Domu" može uči¬ 
niti zakon pravim, pravednim! 

Neka i to. A tko bi narod složio? „Dom" se to¬ 
liko tuži na neslogu u Hrvata medju neovisnom go¬ 
spodom; a šta, da pusti narod raditi „po volji" i „či¬ 
niti, što hoće"? Valja mu vodja imati na čelu; vodja, 
koji će mu davati zdrava načela. Ovi vodji po mnie- 
nju poganskih političara pa sve do modernih bezbožnih 
ili po „Domu" liberalnih Voltaire-a i Rousseau-a valja 
da imadu vjeru, vjeru živu, i u tome da odgajaju i 
vode narod. Nezadovoljstvo je danas veliko i u poli¬ 
tičnom i u socijalnom životu u Hrvata: to je krivo, 
što vrhovi odbaciše živu vjeru, pa se ne drže evan- 
gjeoske: Ljubi bližnjega svoga kao sama se¬ 
be! Zar, da se to izpravi, valja još i narodu oduzeti 
vjeru? Ako je čovjek u jedno oko čorav, zar ćeš ga 
izliečiti time, da mu i zdravo oko izvadiš? Ako je 
netko makar i svojom krivicom izgubio nogu, po hra- 
mlje, hoćeš li ga zar do ljudskog hoda uzdići odsiekavši 
mu i drugu? 

45. I rimsko je svećenstvo liberalno u smislu, da 
se i narodu daje, što ga ide, da uživa i prava, kad 
ima terete, da mu je otvoren put do najvišeg položaja. 
Sve to s vjerom vodi k pravoj slobodi. Je li bez vjere 
politika, izvrgnut će se u robovanje ljudima. 

Krasno o tome misli Donoso Cortes u je¬ 
dnom govoru. Najprije pokazuje, kako ovdje na zemlji 
imadu samo dva sredstva, što ljude može siliti: nu¬ 
tarnje i vanjsko, vjersko i državno; on je 
razjasnio zakon, po kojem opažamo, da raste državni 
pritisak, kad izčezava vjerski upliv, i obratno. Odkako 



Senjkinja. 

poče u državnoj upravi propadati vjerski kršćanski 
utjecaj, evo kako je sveudilj rastao pritisak od držav¬ 
ne ruke: „Najprije se feudalno kraljevstvo premetnu¬ 
lo u absolutno. Onda dodjoše stalne vojske, t. j. 
milijun ruku, da brane družtvo. Pa kako je sve 
dublje padao vjerski upliv, rekoše vlade: Imamo mili¬ 
jun ruku, ali to nam nije dosta; trebamo milijun 
očiju, da razgledamo družtvo. I stvoriše policiju. 
Naskoro htjedoše milijun ušiju, pa stvoriše admi- 
ministrativnu centralizaciju, po kojoj najma¬ 
nje gibanje naroda dodje do vlade. Budući da je vjer¬ 
ski termometar i nadalje padao, morao je politički 
rasti. Vlade rekoše: Nije nam dosta milijun ruku kao 
nasilno sredstvo, milijun ušiju za prisluškivanje, mi 
moramo svi svaki čas na svakom mjestu da budemo. 
To bi moguće izumom brzojava." 


To ti je danas stanje čovječanstva, veli biskup 
Bou ga ud. Pola čovječanstva stoji pod oružjem, da je 
druga polovica ne šatre. 

Napokon završuje spomenuti govornik: „U vrie- 
me, kad je cvao vjerski život, nije bila gotovo ni nuž- 
dna država; a sada, gdje propada vjerski život u dr¬ 
žavi, nema vlade, koja bi uvela red u državi, nema 
naroda, koji bi bio zadovoljan i siguran od nasilja i 
nepravde, ali nema ni vladara i kraljeva, koji bi bili 
sigurni od ubojničke ruke. Ili kršćanstvo ili robstvo. 
Ili uzde vjere ili uzde ljudskog nasilja." 1 ) 

46. Kad bi ovako „Dom" promišljao te čitao 
okružnice pokojnoga Lava XIII. o državi i socijalnom pita¬ 
nju, uvidio bi zabludu i pogrješku, kojom postaje raz- 
sulom hrvatskoga doma. 

*) Kod Bougauda, Christenthum u. Gegemvart, I. SV; str. 217. 


<sšii€s> 


\l eć za goru zviezda večernjica, 
Crnu zemlju pritisnula tmica. 

Sve utihnu, kroz gacku dolinu 
Samo čuješ konjski bahat težki. 
Samo vidiš, gdje vrcaju iskre. 

A1 se za čas oglasio junak: 

— Oj mjesece, noćni suputnice, 
Kad ćeš sinut i tinicu razplinut, 
Pokazat mi umornome staze, 

Ne bih 1’ Jurja ugledao svoga! 
Moj dorine, moje desno krilo, 
Znam, da si mi trudan i umoran; 
A1 poleti, doro — moje dobro. 
Poleti mi k Otočcu biclomu, 
Možda j’ Juraj junak mi u domu. 
Sbori junak, hrli dobar doro, 
Rekao bi, krilati je oro. 

U to jeka reko bi daleka 
Hrzaj konjski da ponese zrakom. 
Stade doro, sluša junak, sluša, 
Čudno mu se zalelija duša. 

Sluša hrzaj, poznat mu je hrzaj, 
Ču goluba, svog goluba nekad, 
Što ga Jurju pobri darovao, 

Kad se s njime pobratio Ive. 

— Oj golube, nekad desno krilo, 
Oj gaćane, poznam te po glasu! 
Nosiš li mi pobratima draga, 

II desnicu, što mi satraja ga ? 
Viknu glasno Ive Ličanine, 

A glas mužki ozva se iz tmine : 

— Zdravo Ive, Bogom pobratime! 

— Zdravo Jure, vedre oči moje! 
Ruke šire do dva pobratima, 

U junačko cjeluju se lice, 

I konjici ljube se pod njima, 
Kanda dicle radost gospodara. 


Senjkinja. 

Spjevao Slobodin. 

Nojca mrkla i muk zemlju skriva, 
Nigdje da se javi duša živa, 

Već što jašu do dva pobratima; 

Dva konjica junačka pod njima 
I<o dva brata razumna se miču, 

A junaci na njih zagrljeni 
Izprvice mukom zamuknuli. 

Kad se srce smirilo u grudih, 

Iz zanosa Ive se probudi: 

— Ah, gdje si mi, Jure pobratime? 
Prodjoh polja i prebrdih gore, 

Zavezoh se na debelo more; 

Čio mi se doro izmorio, 

Svi mu zlatni poizpali klinci, 

Odpale mu podkove srebrne; 

Svaki listak, svaku travku pitam: 

— Igdje 1’ Jurja, pobratima moga ? 

A1 oglase nigdje mi ne daše. 

— Hvala, pobro, milo moje dobro 1 
Znaš li, brate, kadno pohitasmo 
Od našega od bielog Otočca 

S četom hrabrom k brdovitom Lešću? 
Od Lešća smo okrenuli k Janjču, 

Na nekrsta, za koga si čuo, 

Da će uljezt skoro i u Lešće, 

Na Otočac iz njeg udariti. 

Na Janjču se vatra otvorila, 

Dva tri naša k zemlji oborila. 
Osmanlija pleća okrenuo, 

A ti, brate, za njim nazorice. 

Ja opazili na proplanku pustu 
Čudnu čeljad, gdje se krade tiho; 
Turci nisu, ni Hrvati nisu, 

Vidim dobro: krvni Prebezi su. 

— Desno! viknuh, i deset drugova 
Sa mnom desno kroz šikarje tiesno. 
Spaziše nas one krvopije, 

Pa kroz grmlje ko ljutice zmije. 
Utekoše mojoj družbi s vida, 


Da što prije zaklonište skvače. 
Dobar konjic kroz grmlje mi skače, 
Jedva nadjoh stazu stramputicu. 
Hoće neki, da se natrag vrnem, 
Napried! viknuh, u Velebit tvrdi! 
Prebezi će verat se po brdih, 

U Primorje lomno udariti. 

Na Krasno se uzverasmo sporo, 
Nebeskoj se pomolismo Majci, 
Zavjetne joj prinesosmo dare, 

Neki šare, a neki handžare. 

A tad ćemo niz Velebit lomni. 

U ponoći iznad Svetog Jurja 
Čusmo ciku i viku djetinju 
I glasove grdne, gdje proklinju. 
Zaklonili se za zelenu jelu, 

Pak zavikah Imenjaka svetog: 

— Sveti Jure, imenjače liepi, 

Koj satraja onog ljutog zmaja, 

Sad desnicu moju ti okriepi, 

Da obranim pravdu od nepravde! 
Časak jošte, planu moja šara, 
Prebegova krvca zemlju šara, 

Planu druga, ukine mu druga. 
Priskočismo k razbojničkom plienu: 
•■Troje djece opazismo sitne, 

Nikom jošte ni godina deset. 
Vrnusmo ih k Senju kamenomu, 
Zahvalismo Bogu velikomu, 

Što na one namjeri nas zvieri; 

Jer bi ona dječica nevina, 

Danas sutra ljuti janjičari, 

Bili majci rodjenoj grobari! 

Ne htjedosmo hvale ni darova, 

A1 Senjani daju silomice. 

Ja najljepšeg dostadoh se dara: 
Dadoh sestri brata jedinoga, 

Ona meni srce iz njedara. 

Sluša Ive pobratima svoga, 

Sve mu trepti srce u grudijuh, 
Sve se mile misli glavom viju. 
Pak će hitro: — Kaži, pobratime, 
Čija li je buduća mi neva, 

Tvoja ženka, kad li će pavenka? 
— Jačićeva ljepojka Nevenka, 

A pavenka, kad obžali majku. 
Kliknu Ive kano diete malo : 


— Šta Nevenka — sestra mi i neva! 
I razveze pobratimu svomu, 

Kako liepu izbavi Nevenku. 

Polako se hitri konji miču, 

Kanda im je pomutiti žao 
Pobratima milih tihu sreću; 

A njih dva se u prošast zalieću, 

Pod Velebit zanosi ih miso 
Na rudine plodne i bogate, 

■ -<S§i=i€=>— 


Na bregove vinom obilate, 

U gradove, starinske ostave, 

Jedin tračak pradjedovske slave. 

I uzdišu do dva pobratima: 

— Kad će opet križ se k nebu vinut 
Na ponosnih gradinah prkosnih, 

Kad će Lici sunce sreće sinut, 

Da nam Lika, danas biedna slika, 

Bude opet svoj Hrvatskoj dika! 

(Sliedi.) 


Pape i Hrvati. 

Piše dr. Fran Binički. 

(Dalje.) 


6. Čim je Aleksandar III. podignut na papinsku 
stolicu, poslao je legate na sve strane, a u Hrvatsku 
i u Ungariju Julija, stožernika biskupa prenestijskoga, 
i Petra, stožernika žakna sv. Eustahija. U Splitu ih 
dočekaše s velikim slavljem i radošću. Kad je Aleksan¬ 
dar III. kasnije pisao Splićanom, od srca im je hvalio 
na onako sjajnom i srdačnom dočeku. 

Za biskupovanja Madžara Absalona, koji je veći¬ 
nom boravio na kraljskom dvoru, Splićani zakonom 
odrediše: da nitko ne smije crkvi davati, prodavati ni 
ostavljati u oporuci posjeda ni dobara. Absalon se u- 
teče k papi Aleksandru III. Aleksandar će pisati Lam- 
pridiju, zadarskomu nadbiskupu: neka javi splitskomu 
poglavarstvu i svemu Splitu, ako se ne ukine zakon, 
poguban po Crkvu, da će ih udariti kletvom i izobćiti. 

List je papin, kako nagadja Farlati, pisan oko 
1160.; a nije ostao bez uspjeha. Je li Lampridij što 
doprinesao sa svoje strane (— a mogao je vrlo malo 
učiniti, buduć još ne bješe zacielila rana sbog ocieplje- 
nja zadarske biskupije —), ili je više djelovala volja 
papina, ne zna se pravo. 1 ) 

U to preminuo nadbiskup Absalon, a Splićani će 
poslati opata sv. Stjepana i još dvojicu k papi Aleksan¬ 
dru, da im dade vrstna nadbiskupa. Papa premjesti 
narnijskoga biskupa Petra Lombardijca u Split. Splića¬ 
nom piša pohvalnu poslanicu, u kojoj se sjeća njihove 
vjernosti i liepoga dočeka njegovih poslanika. Pisao 
je tu poslanicu 1161. Te iste godine piša nadbiskupu 
Petru o pomenutom već nadbiskupi? Gaudiju i o Desi 
trogirskom. 2 ) 

Kad ono bila malaksala sila Fridrika Rudobradca, 
vrnuo se Aleksandar III. u vječni Rim. Sve ga do¬ 
čekalo s uzhitom i s radošću. A veselili se i Hrvati, 
vjerni sinovi sv. Crkve. Nadbiskup Petar posla legata 
k papi, da mu čestita; a k jednu da se potuži na ne¬ 
prilike, što snadjoše njega, splitskog nadpastira; i ko¬ 
načno da moli papu, neka ne uzdiže odviše zadarske 


nadbiskupije na štetu splitskoj. Papa zahvali Petru 
bodreć ga, neka uztraje s Božjom pomoći. — Petar 
nije dugo sjedio na stolici nadbiskupskoj. Poslie njego¬ 
ve smrti dodje u Split Albert, stožernik de Mora, 
papinski legat u hrvatskih krajevih i u Ungariji, kasnije 
papa Grgur VIII. Svim se Splićanom sviče sbog ljubavi 
i sbog blagosti. Izabraše >ga za biskupa. Ali u jednu 
spletke domaće, a u drugu izrična želja papina i ne¬ 
odlučnost Albertova učiniše, te se Albert vrati u Rim, 
da podje opet u Inglezku i u Portugalsku. 

Splićani se opet utekoše papi Aleksandru, koji 
im dade za nadbiskupa Gerarda, rodom Veronjanina. 
Nije Gerardo bio pravo upoznao zemlje ni ljudi, pak 
se zakvačio s nekimi velikaši, koji vriedjahu i njegova 
prava i crkvena. A on, žestok, tegnuo odmah kazniti 
krivce i obratio se na sv. Stolicu. Papa ga u poslanici 
dosta odrješito opomenu, da treba najprije upoznati 
ljude i prilike; pak bude li potreba, obratit se na 
papu, koji će pomoći. 1 ) 

Kralj Zvonimir bješe darovao sv. Stolici samostan 
sv. Grgura u Vrani sa svimi zemljami i dohodci za 
popravak papinskih poslanika. Sveta pak Stolica darova 
sve to templarom. Skradinski biskup Lampridij pri¬ 
svajaše sebi pravo na Vranu i na templare. Kad do 
pape došle tužbe i jadikovke templara, pisat će Ge- 
rardu, nek javi Lampridiju, da ne zabada u tudje po¬ 
slove. Templarom da je sv. Stolica darovala Vranu, 
pak nemaju nikoga slušati osim sv. Stolicu. 2 ) Papina 
je poslanica pisana 1169. godine. Pri koncu te iste 
godine piša papa opet Gerardu: da opomene šibeničke 
gusare, koji bijahu napali i oplienili Gofrida, sina 
Bonumirova, iz Siponta, neka vrate sve, što su mu 
oteli. — Godine 1170. opet piša papa nadbiskupu 
splitskomu, odgovarajuć na neke Geraldove upite. 

Negdje oko 1169. godine potužio se Gerardo na 
senjskoga biskupa Mirka (Miraeus), što ne će da pri¬ 
zna njegova vrhovništva. A Aleksandar će upraviti 


’) Illyr. sacr. III, 181. V, 58. 
2 ) Illyr. sacr. III, 184. 


'.) Farlati III, 190. 

'-) lllyr. sacr. III, 190. IV, 11. 

Mirku knjigu, opomenut će ga i naložit mu, da se 
pokori splitskomu nadbiskupu, nadpastiru svome; inače 
da će ga oštro kazniti za izgled drugim, kako treba 
slušati nadbiskupa. 1 ) Mirko se valjda po nagovoru 
Mletčića odmetnuo od svoga zakonitog nadpastira i 
pristao uz zadarskog nadbiskupa. 

Kad se kasnije Mirko zavadio s Matejem, bisku¬ 
pom ninskim, o medjaše, zamoli Mirko Aleksandra III., 
da im sudi. Aleksandar povjeri stvar nadbiskupu Raj- 
neriju, koji dosudi Mirku Senj (Signam) i Gacku (Ge- 
szicam), a Mateju Liku (Leccam ili Litzam). Ne će se 
Mirko zadovoljiti, pak će istom sabor splitski riešiti 
spor 1185. Senj će dati biskupu senjskomu, i Gacku 
i polovicu Like, a polovicu će dobiti biskup ninski. 

Bosanski ban Borić i raški veliki župan Štetan 
Nemanja (— Povjest kaže, da je bio Hrvat rodom iz 
Rudnice i katolik u mladosti. Danas se priča druga¬ 
čije. —) s političkih razloga gledahu neke biskupe 
ociepiti od dubrovačke nadbiskupije. Borićeva vojska 
bi i razbijena (1160.) od Dubrovčana, koje vodjaše 
Ivan Mat. Criević; a Borić prisiljen na mir. Biskup se 
bosanski morao pokoriti dubrovačkomu nadbiskupu. 2 ) 
Nego ako se i pokorio „Micovanus Bossinensis", kako 
kaže Farlati, a Rastić „ii voscovo di Trebigne", ne 
pokoriše se drugi. Osobito je prkosio Nićefor kotorski, 
pouzdajuć se u Nemanju, ter biskupi barski i ulčinjski. 
Nadbiskup se Trivun obratio na papu Aleksandra III., 
a taj će 1167. poslati legata, koji će pod prietnjom 
izobćenja gledati odmetne biskupe spraviti pod vlast 
zakonitoga nadbiskupa. Napisat će i tri poslanice. 
Trivunu će poslati plašt i potvrditi sve biskupije i župe, 
sto su ih posjedovah njegovi predšastnici. 3 ) 

Ni barski ni ulčinjski biskup ne poslušaše niti se 
pokoriše nadbiskupu dubrovačkomu. Stoga ih papa 
izobći i zabrani drugim obćiti s njimi. A jer se kotor¬ 
ski kvačio neprestano sa dubrovačkim metropolitom, 
Aleksandar će kotorsku biskupiju ociepiti od dubro¬ 
vačke i pripojiti barskoj metropoliji. 1 ) 

Kad su ono Grci osvojili Hrvatsku zemlju, na¬ 
govarah su Splićani svoga nadpastira Gerarda, da 
podje u Carigrad i prisegne vjernost Emanuelu u 
ime svoje i gradjana svojih. Gerardo se skanjivaše. 
Kad ne mogaše odoljeti Splićanom, krenut će k papi 
Aleksandru, koji je boravio u Verulih blizu Ananjija 
u Laciju. Papa piša splitskomu kleru, potvrdjujuć od¬ 
luku nadbiskupa Gaudija i Gerarda, da gradjanstvo 
ima plaćati putni trošak poslanikom na dvore kraljske, 
a kler da je slobodan. Piša valjda i gradjanom, da ne 
sile nadbiskupa na dvor carigradski. Splićani poslaše 

*) Illyr. sacr. IV, 118. 

2 ) Monum. Slav. merid. 25, 54. Izp. Illyr. sacr. VI, 79. 

. s ) Illyr. sacr. VI, 80. Mon. Slav. merid. 23, 3. 

J ) lllyr. sacr. VI, 82. 


po Gerarda, jamčeć mu, da ga ne će siliti; ah se 
Gerardo ne dade lako na lepak, već zatraži jamstvo 
napismice. Splićani ne zadovoljiše Gerardu, kojemu 
se pričini težko i škakljivo poći opet na splitsku stolicu. 
Zato mu Aleksandar III. dade biskupiju sipontsku. 1 ) 
Zadrža ipak Gerardo i upravu splitske nadbiskupije 
(1173.—1175.). Kad preminu Gerardo, poslaše Splićani 
nekoga Jonija (Enija iji možda Jenija?) sakristu i još 
jednoga k papi Aleksandru III., da im dade opet nad¬ 
biskupa. Papa će premjestiti kalijskoga (u Umbriji) 
biskupa Rajnerija, nekdašnjega redovnika sv. Benka. 

7. Godine 1177. mjeseca ožujka podje papa 
Aleksandar iz Ananjija u Siponat, a odatle zaplovi na 
ladji sicilskoga kralja Vilima u hrvatsko more. Ču nad¬ 
biskup Rajnerij i Splićani, da je doplovio do Visa; 
pak pohitješe da se poklone Isusovu namjestniku. 
Moljahu ga na svake ruke, ne bi li pošao na grob sv. 
Dujma u Split. Nego zaman. Papi se bilo požuriti u 
Mletke, gdje se imao sastati sa Fridrikom Rudobrad- 
cem. Iz Visa će zaploviti u Zadar. Jer još dosele ni¬ 
jedan papa nije zavirio u Zadar, planu u gradu radost 
i zanos. Sve je hvalilo Boga, što je dao Zadranom 
sreću, da ih pohodi namjestnik Krstov. Opremiše Za¬ 
drani papi konja, ter ga povedoše u sjajnu sprovodu 
do crkve sv. Stošije, glasno i jasno pjevajuć hrvatski. 2 ) 
Bilo to 13. ožujka 1177. Četiri dana ostade Aleksan¬ 
dar u Zadru, a onda zajedri mimo hrvatskih otoka i 
istarskih gradova u Mletke. 

Iz Mletaka posla Aleksandar legata Rajmunda de 
Capella u Hrvatsku, da pregleda crkve, da popravi 
kler, gdje je zašao stramputice, a da k jednu rieši 
spor nadbiskupa splitskoga i zadarskoga. Obojica si 
prisvajahu hvarsku biskupiju: splitski, jer je hvarska 
biskupija bila nekada dio splitske nadbiskupije; a za¬ 
darski, jer su Mletčići oteli Hvar Ungarcem (kralju 
hrvatskomu i ungarskomu) i darovali Zadranom; a osim 
toga zadarski je načelnik Petrana osnovao hvarsku 
biskupiju. 3 ) 

Rajmundo bješe, vraćajuć se od Vilima sicilskoga, 
pao u šake šibeničkim gusarom, koji ga oplieniše do 
kože. Aleksandar III. piša nadbiskupu Rajneriju i tro¬ 
girskomu biskupu Mihovilu, da pod prietnjom izob¬ 
ćenja opomenu i gusare i sve učestnike, neka naknade 
štetu.. 1 ) Šaljuć poslie Rajmunda u Hrvatsku, dade mu 
popratno pismo za nadbiskupa Rajnerija. 

Došavši Rajmundo u hrvatske strane, pozva sve 
nadbiskupe i biskupe hrvatske na narodni sabor u 
Split. S iztoka se već širio otrov bogomilski. Zahvatio 
bješe Bugare, a po sve pute prodiraše u hrvatske stra- 

') IIlyr. sacr. III. 191. sq. Hist. salon, 68. 69. 

■) Hisl. salon. 72. Illyr. sacr. III, 197. Baron. annal. ad an. 1177. 

:l ) Illyr. sacr. V, 60. 

J ) Illyr. sacr. III, 197. 

ne. Trebalo je stati na put, da ne zarazi svieta. Sva 
prilika, biskupi se svi ne odazvaše. A ne dodje ni 
zadarski. U jednu mu nisu dali Mletčići, a u drugu 
Zadrani. (Split bijaše u vlasti razkolnika Emanuela, 
a sviet je valjda na svoju natezao onu, što kasnije 
izrekoše: „Sa Slavoserbom ni u crkvu.") 

Ne zna se pravo, koliko je uspio Rajmundo u 
hrvatskih stranah. Znano je, da nije izravnao razmirice 
nadbiskupa splitskog i zadarskog radi Hvara. J ) Kad 
je Aleksandar III. sazvao obćeniti sabor u Lateran za 
god. 1179., da dokrajči posve razmirice u Crkvi i da 
osudi krivovjerce albigenze i slične, pozvao je i Rajne- 
rij nadbiskup svoje sufragane. Neki se odazvaše i po- 
djoše sbilja na sabor, u kojem bijaše do 300 biskupa. 
Iz hrvatskih strana bijahu nazočni: metropoliti Rajnerij 
splitski i Rajnaldo barski, biskupi Matej ninski, Miho- 
vio skradinski, Andrija rabski, Lampridij osorski, Do¬ 
bro krčki, Majus kotorski. 2 ) Drugi se ne spominju. 

Da se i izvrši sve, što je odredio obćeni sabor, 
posla papa Aleksandar svoje legate na razne strane. U 
Hrvatsku posla Teobalda, podžakna rimske crkve, laj 
će gledati izravnat onu razmiricu izmedju splitskog i 
zadarskog metropolita i pozvat će Zadrane u Split. 
Uzalud. Ne odazvaše se. 3 ) Teobaldo prouči stare spise 
i svjedočanstva i dosudi hvarsku biskupiju splitskomu 
metropolitu. Znano je, da je Aleksandar svoga legata 
bio preporučio svim nadbiskupom, biskupom, knezovom, 
baronom, č. svećenstvu. 4 ) Ali što je sve uradio, nije 
znano Bog zna koliko. 

Jedino će možda biti izobćio Teobaldo Miroslava, 
zahumskoga kneza, a to zato, jer nije htio primiti pa¬ 
pinskog legata ni lista papina poslušati, da vrati novac, 
što je pripadao nekada nadbiskupu Rajneriju. Osim 
toga nije dopuštao, da se urede ona mjesta, gdje bje¬ 
hu nekada stalne crkve. Ime poslanikovo, istina, nije 
podpuno izpisano, ali se za drugoga ne zna, a i po¬ 
četno slovo T. potvrdjuje slutnju. Dne 7. srpnja 1187. 
piša papa sam Miroslavu, oštro ga koreć i opominjuć. 
Onaj Miroslav bijaše brat Štefana Nemanje, a zet 
Kulina bana, župan zahumski. Po listu papinu sluti 
Rački: „. . . da Miroslav ne bijaše prijatelj rimskoj 
crkvi i da se izmedju njih bilo prekinulo obćenje." 1 ’) 

Miroslava opominje papa i u listu, što ga je pi¬ 
sao kralju Beli III. Bela je tražio, da Splićani opet izaberu 
Ungarca za svoga nadbiskupa, jer je znao, da se u nj 
može najviše pouzdati. A Splićani su gorko izkusili, 
da baš takav izbor nije za njih. Dva su nadbiskupa 

>) Illyr. sacr. V, 62. III, 199. 

“) Illyr. sacr. III, 203. 

3 ) IUyr. V, 63. 

■'I Illyr. sacr. III, 211. 

6 ) Theiner, Vetera monum. Slav. mcrid. I, 1. Romae 1863. 

6 ) Rad 7, 127. 


Ugrina imali. Jedan ih je izdao, a drugi gotovo nepre¬ 
stano boravio na kraljskom dvoru. A bojali su se Bele, 
koji je netom opet obladao Hrvatskom zemljom, da 
od pape opet zaištu nadpastira. Stoga su se obratili 
na Aleksandra III., a on dostojanstveno, kako je doli¬ 
kovalo onakovu papi, opomenuo kralja, da ne dira u 
poslove, koji ga ne patre. K jednu ga je i umolio, 
neka poradi, da knez Miroslav vrati oteta dobra i 
ne dira u crkvu. 1 ) Bela ga ipak nije poslušao. 

Još se sačuvalo pismo, što ga legat Teobaldo 
upravio banu bosanskomu, slavnomu Kulinu. Jer nije 
mogao do njega, poslao mu je papino pismo i blagoslov 
moleć ga, da mu iz štovanja prema sv. Petru i prema 
papi rimskomu pošalje dvie sluge i kuninih krzna. 
Kulin mu je „nobilis et potens vir", „magnus banus 
Bosine". 2 ) Sva prilika, da Kulin onda još bijaše ka¬ 
tolik. Barem ga Teobaldo držaše katolikom. 

8. Aleksandar III. izdahnu 1181. veliku dušu. Ako 
i nije za Hrvatsku uradio, koliko neki njegovi slavni 
predšastnici, radio je po svojih silah i prema prilikam, 
u kojih je živio. Ako traži od zadarskoga metropolita, 
da se pokori patrijaru gradskomu, nitko ga ne može 
prekoriti. Poslanici njegovi dolaze u hrvatske strane, 
izravnavaju razmirice, nastoje očuvati hrvatski sviet od 
zaraze bogomilstva. Prvi izmedju namjestnika Isusovih, 
nasljednika Petrovih, dolazi Aleksandar na hrvatsko 
tlo i tu sam kroji pravdu. Tko će reći, da i njegove 
zasluge nema, što je Hrvatska stresla mrzki jaram bi¬ 
zantski i vratila se opet pod mlitave Arpadoviće! 

A da je Hrvatska bila složna i suverena, šta bi 
onda istom bio učinio Aleksandar? Jamačno se ne bi 
bio kratio pohitjeti i u liepi Split . . . 

Od god. 1181.—1185. sjedi na papinskoj stolici 
Lucij III. Nekada je kano stožernik žakan Ubaldo vr¬ 
šio u Hrvatskoj čast papinskog poslanika. Iz njegova se 
papovanja, usupor očekivanju, ne spominje Bog zna 
što. Toma arcižakan 3 ) i Farlati 4 ) pripoviedaju, da ga 
je prevario u Veroni Nikola, sinovac biskupa Marti- 
na, koga zaredio za hvarskoga biskupa. (Biskupa je 
hvarskog imao pravo rediti nadbiskup splitski.) Osim 
toga je nastojao Nikola, da ga papa ociepi od split¬ 
skoga nadbiskupa i pridruži zadarskomu. Ali ne podje 
mu to za rukom. Doznadoše za to Splićani i pohrliše 
k papi, koji se naskoro i prestavi. 

Malo je zamašniji rad Lucijeva nasljednika Ur¬ 
bana III. (1185.—1187.). Da umiri Splićane, piša im, 
da predšastnik njegov nije ništa odredio na štetu 
splitske crkve. Pozva Zadrane i Splićane preda se, da 

') IIlyr. sacr. III, 212, 

2 ) Kukuljević, Codex diplom. II. 114. si. 

: ’) Hist. salon. 77. 

J ) Illyr. sacr. IV, 244. 

ih izpita i presudi. 1 ) Medju tim se ne spominje, ni 
da bi došli bili Zadrani ni Splićani. I tako ostade o- 
suda Teobaldova. 

Križare u ninskoj biskupiji uze Urban III. pod 
osobito okrilje. 2 ) Na molbu splitskoga nadbiskupa Pe¬ 
tra, kojemu dopusti, da se nosi pred njim križ „po 
svem ungarskom kraljevstvu", 3 ) potvrdi papa Urban 
odluke splitskoga sabora, što je bio sazvan i držan 
na zapovied Lucija III. 4 ) 

Poslie smrti Urbanove sjede na stolicu Petrovu 
Alberto de Mora, nekada poslanik u hrvatskih stranah, 
i prozva se Grgurom VIII. Nego mu smrt prekide ži¬ 
vot već drugog mjeseca, a na njegovo mjesto dodje 
Klimenat III. (1187.—1191.). Koliko je poznato, nije 
baš Bog zna koliko djelovao u hrvatskih stranah. Du¬ 
brovačkoj je nadbiskupiji potvrdio i on sve biskupije, 
što su joj nekada pripadale; jer se neki odmetnici 

‘) Illyr. sacr. IV. 245. 

2 ) Iliyr. sacr. IV. 216. 

s ) Illyr. sacr. III, 221. 

4 ) Illyr. sacr. III, 219. 


biskupi još ne bjehu pokorili. 4 ) Tako je isto potvrdio 
sufragane i splitskoj nadbiskupiji. 2 ) Dubrovačkoga je 
nadbiskupa Bernarda posvetio i davovao mu plašt. 3 ) 
A plašt je darovao i Petru, nadbiskupu splitskomu. 4 ) 
U Ungariju je poslao legata stožernika Grgura de 
Crescentio. Poslao ga je k Beli III., da izpita život i 
čudesa kralja Ladislava, kojega je htio uvrstiti medju 
svetce. U Hrvatskoj je Grgur mnogo radio, osobito u 
Trogiru. Poglavito je pak djelo Grgurevo, što je izpi- 
tao život i čudesa Ivana Ursina, biskupa. 5 ) U Splitu 
se zavadio nadbiskup Petar sa kaptolom i sa svećen¬ 
stvom radi desetine. Kud će, već u Rim k papi Cele- 
stinu III. (1191.—1198.). Taj će dati pretresti parnicu 
i potvrditi osudu povjerenstva. °) O kakovu zamašnijem 
djelovanju Celestinovu u Hrvatskoj nije ništa poznato. 

') Monum. Slav. merid. 25, 63. Illyr. sacr. VI, 82. 

2 ) Monum. Slav. merid. 23, 4. Illyr. sacr. III, 223. 

3 ) Illyr. sacr. VI, 83. 

4 ) Illyr. sacr. III, 223. 

5 ) Iilyr. sacr. IV. 333. 

c ) Ulyr. sacr. III, 226. si. (Nastavit će se.) 


O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 


Poglavlje dvadeset i drugo. 

Štovanje prema djevojkama i tugjim ženama. 

Bilo da ostaneš neoženjen ili da se oženiš, imaš 
u velike poštovati djevojačko i ženidbeno stanje. 

Nema ništa nježnije od nevinosti i dobra glasa 
jedne djevojke: nemoj da sebi dopustiš i najmanju 
slobodu u općenju ili u riječima, čim bi se mogle 
makar i malo oskvrniti njezine misli ili se uznemiriti 
njezino srce. Budi oprezan, da ne bi u razgovoru sa 
jednom djevojčicom ili u njezinoj nazočnosti štogod 
rekao, što bi moglo prouzročiti, te se pomisli, da je 
ona lakoumna ili hitra na ljubakanje. Dosta je i naj¬ 
manja sjena, da potamni dobar glas mladoj djevojci, 
da podbode potvoru protiv nje, da je možda liši 
udadbe, koja bi ju bila usrećila. 

Kad bi oćutio, da si se zanio za kojom djevoj¬ 
kom, a ne bi mogao da je zaprosiš, ne otkrivaj joj 
svojega plama, nego gledaj da joj ga brižno zatajiš. 
Kad bi znala, da je ljubljena, mogla bi usplamtjeti 
za te i tako postati žrtvom zlokobne strasti. 

Spaziš li, da si uzbudio ljubav u jednoj djevojci, 
koju ne bi mogao ili htio da uzmeš, budi ti takogjer 
na srcu njezin mir i čestit glas; makni joj se posve 
s očiju. Naslagjivati se, što se je potaklo u jednoj 
nevinoj bijednici sklonost, koja joj ne može da urodi 
nego grižnjom i sramotom, jest paklena taština. 


Ne budi manje na oprezu s udatim ženama. 
Jedno tvoje neobuzdano nagnuče prema kojoj od 
njih, ili koje od njih prema tebi, moglo bi obadvoma 
biti na veliku propast i sramotu. Ti bi, da, manje iz¬ 
gubio nego ona, ali baš kad promisliš, koliko gubi 
jedna žena, koja se stavlja u pogibao, da se ružno 
zamjeri svojemu mužu i u sebi istoj da se obescijeni; 
baš kad na to promisliš, ako si plemenite duše, pre¬ 
kini ljubav, koju Bog i zakoni osugjuju. Tvoje će i 
njezino srce krvariti razlučujuć se; ništa zato. Krepost 
stoji žrtava, tko ih ne umije da prinosi, kukavica je. 

Izmegju udate žene i čovjeka, koji joj nije muž, 
ne može da bude beskrivičnih tijesnih odnosa, osim 
kad se obadvoje natječe u zamjenitu poštovanju, koje¬ 
mu je podloga poznavanje istinskih kreposti, kao i 
uvjerenje, da je kod oboje njih iznad svake druge 
vrste ljubavi ljubav k vlastitim dužnostima. 

Čuvaj se kao od najgrdnijega zlodjela, da ne bi 
ugrabio kojemu zaručniku ljubav njegove drugarice. 
Ako je on vrijedan da ga ona ljubi, tvoja je zloća 
grozan zločin. Ako pak ne zaslužuje štovanja, njegove 
krivice ne ovlašćuju te, da poništavaš nesretnu mu 
drugaricu. Ženi zločesta muža nije kud kamo; ona 
valja da ga trpi i da mu je vjerna. Tko pod izlikom, 
da je hoće utješiti, navodi je na grješnu ljubav, taj 
je okrutan sebičnjak. Pa bila i sažalna njegova namjera, 

takovo je sažaljavanje prijevarno, kobno, pokudno. 
Ljubakajući s tom ženom pogoršao bi njezinu nevo¬ 
lju; priložio bi njezinoj zloj kobi, što ima nemila 
druga, još i to, da sve to više zamrzi na njega ljubeći 
tebe i precjenjujući tvoje prednosti; pridodao bi valjda 
sve muke muževljeve ljubomornosti, pridodao bi bolnu 
po nju samosvijest, da je kriva. Žena, koja je nesretna 
u udadbi, ne može da drugačije u miru žive, osim 
da se očuva neporočna. Tko joj nudi drugačiji mir, 
taj laže i sprema joj tugovanje. 

Prema ženama, koje su ti omilile sa svojih vrlina, 
kao i prema djevojkama, pazi da se tako uzvladaš, 
te ne pobudiš zlih sumnja proti njima radi prijatelj¬ 
stva, što bi ga imao s njima. Budi oprezan, kad o 
njima govoriš pred ljudima naviklim da sude naopako. 
Oni vazda slažu svoje predpostave sa zlobom svojega 
srca. Nevjerno tumačeći što im se kaže, izvrću na zlo 
smisao najpriprostijim riječima, najnevinijim činjenica¬ 
ma; umišljaju tajnu, gdje je nikako nema. Nikoja 
pomnja nije izlišna, da se očuva dobar glas jednoj 
ženi. Taj dobri glas, nakon njezina nutarnjeg poštenja, 
najljepša je njezina dika. Tko najbrižljivije ne pazi da 
joj ga očuva, tko je dopro do takove podlosti, da se 
naslagjuje, što drugi naslućuju u nekoj ženi kojekakvo 
nagnuće prema njemu, taj je nitkov, koji zaslužuje, 
da ga se tjera iz svakoga pristojnog društva. 

Poglavlje dvadeset i treće. 

Ženidba. 

Pritegne li te srce i navedu li te prilike na 
ženidbu, pogji k oltaru sa svetim mislima, sa pravom 
odlukom, da usrećiš onu, koja ti povjerava brigu svo¬ 
jih dana, onu, koja se odriče imena svojih otaca, da 
preuzme tvoje, onu, koja te više voli nego sve, što 
joj je do sada bilo drago, i koja se nada, da će po 
tebi dati život novim razumnim stvorovima, pozvanim, 
da uživaju Boga. 

Tužna li dokaza ljudske nepostojanosti 1 Brakovi 
se većim dijelom sklapaju od ljubavi, popraćuju se 
uzvišenim mislima, potvrgjuju se čvrstom odlukom, da 
će se do smrti blagosivati vjenčani čas, a dvije godine 
iza toga, katkada malo samo mjeseci za tim, bračni 
drugovi prestanu se ljubiti, trpe s mukom jedan drugo¬ 
ga, vrijegjaju se izmjeničnim prijekorima, niti im je 
preuba stalo, da budu megju se prijatni. 

Odakle sve to? Najprije odatle, što su se ženid- 
beni drugovi slabo poznavali prije ženidbe. Da si na 
oprezu kod biranja, uvjeri se o dobrim svojstvima 
svoje odabranice, drugačije ćeš se upropastiti. Zatim 
neljubav potječe i odatle, što se kukavički podlegne 
nepostojanosti; što se pomno ne pazi, da se svaki 
dan kaže samomu sebi : „Odluka, što je učinili, bila 

je dužnost, pregnut ću sa svim silama, da je se 
držim!“ 

Pazi, da je ovdje kao i u svakoj drugoj prilici 
života ljudska prevrtljivost velika, te čovjek lako s dobra 
okrene na zlo; pazi, da ništa drugo ne čini čovjeka 
dostojnim preziranja, nego nestadak krepke volje; pazi, 
da ako je ljudsko društvo puno tolikih nepodopština 
i nevolja, tomu je glavni uzrok nestalan značaj. 

Brak može biti sretan jedino pod ovim uvjetom: 
jedan i drugi bračni drug ima da sebi nametne kao 
prvu dužnost vršiti ovu nepromjenljivu odluku: „Hoću 
ljubiti i štovati za uvijek srce, kojemu sam dao da 
gospoduje nad mojim." 

Je li izbor bio dobar, nije li jedno od srdaca 
bilo izopačeno, onda nije istina, da se može izopačiti 
i neharnim postati, ako ga drugo obasipa ljubeznim 
pažnjama i plemenitom ljubavlju. 

Nije se nikada vidjelo, da bi muž omrznuo svo¬ 
joj ženi, kojoj je jedanput bio drag, a da se prije 
nije ogriješio ružnom surovošću prema njoj ili barem 
ružnim nemarom ili drugom kojom manom. 

Duši je žene prirogjeno da je dobra, zahvalna, 
sklona da ljubi u najvišem stepenu čovjeka, koji je 
postojano ljubi i gleda, kako bi zaslužio njezino štova¬ 
nje. Ali jer je ona veoma ćutljiva, lako biva, da se 
ozlojedi zbog neljubavi muževljeve i zbog svih krivica, 
što mogu da ga ponize. To je ogorčenje može na¬ 
tjerati na neodoljivu mržnju i na sve zablude, što od 
nje potječu. Krivica nevoljnice bit će velika, ali će 
svakako muž biti uzrok njezinim grijesima. 

Budi u tebi neizbrisivo ovo uvjerenje: —Nijedna 
žena, koja je bila dobra u vjenčani dan, ne gubi svoje 
dobrote u zajednici s mužem, koji sve jednako ima 
pravo na njezinu ljubav. 

Da se imadne trajno pravo na ljubav jedne vjen¬ 
čane družice, treba ne smanjiti se u cijeni pred njezi¬ 
nim očima; treba da muž u bračnoj zajednici ne umanji 
nimalo štovanje i nježnost, što joj je iskazivao, prije 
nego ju odveo k oltaru; treba da joj ne postane buda¬ 
last rob, te ne bude sposoban, da je popravi, niti da 
silnički s njom postupa i kara je s oštrinom; treba 
da ona u njem uvijek nagje vrlina, po kojima će si 
stvarati visok pojam o njegovoj razboritosti i poštenu 
vladanju; treba da se ona s pravom može podičiti, 
da mu je žena; treba da podregjenost, u kojoj je 
prema mužu, ne bude joj od njega bahato nametnuta, 
nego da ona na nju pristane od ljubavi i sklonuta 
čuvstvom pravog dostojanstva muževljeva i svojega. 

Zapane li te da budeš sretan u izboru, te se na¬ 
mjeriš na čestitu drugaricu, o kojoj si uvjeren, da je 
urešena velikim krepostima, nemoj radi toga misliti, 
da ti ne treba bez prestanka brižno paziti, te joj se 
iskažeš Ijubezan; nemoj reći : „Ona je tako savršena, 

te prašta sve moje pogrješke; ne treba mi se brinuti, Tkogod prezire ili bez uzroka rastužuje djecu, 

da joj omilim ; ona me vazda jednako ljubi.“ da i nije zločest, izopačit će se. Čovjek, koji ne pazi 

Šta? zar stoga, što je ona tako dobra, imaš s najvećom brigom, da ne bi otrunuo nevinost jedno- 

rnanje nastojati da joj ugodiš? Nemoj se varati; baš mu djetetu, da ga ne bi naučio zlu, koji najbrižnije 

zato, što je njezin duh tako nježan, bit će po nju ne pazi, da ga drugi tome ne nauče, koji ne nastoji 

bolnija i pečalnija nebriga, nepitomost, surovost. Koliko da ga oduševi ljubavlju za krepošću, mogao bi biti 

je više ubavosti u njezinu općenju i u njezinu osjeća- uzrokom, da se to dijete izvrgne u nakazu! Ali čemu 

nju, toliko višu potrebu osjeća, da nagje .to isto i u da se služimo manje krepkim besjedama, kad imamo 

tebe. Ne nagje li, opazi li naprotiv, da si zamijenio strahovitih i najsvetijih, izrečenih od božanskog prija- 

primamljivu udvornost zaljubljenika ružnom surovošću telja djece, Otkupitelja? — Koji primi, On veli, 

zločesta muža, ona će se od ljubavi prema kreposti jedno dijete takovo u ime moje, mene pri- 

dugo siliti, da te užljubi pored sve tvoje nevrijednosti, ma. A koji sablazni jednoga od ovih malih, 

ali će joj napor biti uzaludan. Oprostit će ti, ali te koji u me vjeruju, bolje bi mu bilo, da se 

više ne će ljubiti i bit će nesretna. Jao tada, ne bude objesi magareći mlinski kamen o vrat nje- 

li njezina krepost prokušana, te joj drugi čovjek omili! gov i da se utopi u dubinu morsku.“ 

Njezino srce, koje si ti slabo cijenio i loše čuvao, Smatraj vlastitom djecom one, koji su više godina 

moglo bi onda postati žrtvom grješne strasti, koja bi mlagji od tebe, na koje poradi toga tvoj izgled i 

bila zlokobna po njezin mir, po tvoj mir, po mir djece, tvoja riječ mogu djelovati; postupaj s njima sa blago- 

Mnogi se muževi nalaze u ovakom slučaju, a šću i jakošću — pomiluj i pokaraj — jer je taj način 

žene, što ih oni proklinju, bile su kreposne. Jadnice vrlo zgodan, da ih odvrneš oda zla i potakneš na dobro, 

zabasaše, jer nijesu bile ljubljene. Djeci je prirogjeno da se ugledaju u drugoga; 

Jesi li koju ženu nazvao svetim imenom zaruč- jesu li odrasla čeljad, što su okolo djeteta, bogobojazna, 
niče, dužnost ti je, da se posvetiš njezinoj sreći, kao čestita, Ijubezna, dijete će uznastojati da bude takovo 

što je ona dužna da se posveti tvojoj; ali si ti još i bit će takovo. Budu li stariji nepobožni, ništavci, 

više na to dužan, pošto je ona slabije biće, pa ti, jer neotesanci, dijete će biti kao i oni nevaljalo i opako, 

si jači, većina si dužan da joj pružiš dobar izgled i Neka si takogjer blag sa dječicom i sa dječaci- 

potpomoć u svemu. ma, koje u rijetko vigjaš, s kojima ćeš valjada jednom 

za života imati prilike da govoriš; upravi im prigodice 
Poglavlje dvadeset i četvrto. ko J u ri Ječ plodnu krepošću. Ta tvoja riječ, taj tvoj 

čestiti pogled mogao bi ih odvratiti od koje niske 

Ljubav očinska, ljubav k djeci i mladićima. mis]i ; potaći 

ih, da se natječu, kako bi zaslužili štova- 
Imadneš li poroda, bit će ti sveta dužnost, da nje čestitih ljudi, 
daruješ domovini čestitih gragjana, a Bogu duhova Ako ti se koji vrli mladić sa pouzdanjem uteče, 

dostojnih njega. Uzvišena li poziva ! Tko ga se primi, budi mu usrdnim prijateljem, pomozi mu dobrim i 
pa mu se iznevjeri, taj je najveći neprijatelj domovini moćnim savjetom, nemoj mu laskati, pohvali ga, kad 

i Bogu. kreposno uzdjeluje, ali ga i oštrim ukorom odvrati od 

Ne treba da ti nabrajam, koje su kreposti jednoga opačine, 
oca; imat ćeš ih sve, ako si bio dobar sin i jesi li Vidiš li, da koji mladić srće u opačinu, pa i ne 

dobar muž. Rgjavi oci bili su svi do jednoga neharni bio s njim u najužem prijateljstvu, pruži mu ruku, da 

sinovi i nevrijedni muževi. ga spaseš. Gdjekad kojemu mladiću, koji zaluta, ne 

Ali i prije nego imadneš poroda, pa kad ga ne bi trebao nego jedan ukor, jedan mig, da se zastidi 

bi ni imao, uglagjuj svoj duh slatkim čuvstvom ljubavi i povrati na pravi put. 

očinske. Svaki čovjek ima da njeguje to čuvstvo pri- Kakovu ćudorednu odgoju da dadneš djeci svo- 

mjenjujuć ga na svako dijete, na svakog mladića. joj? To ne bi mogao da shvatiš, kad ne bi sam stekao 

Gledaj s velikom ljubavlju taj mlagjahni dio čestitu odgoju. Steci je prije za se, pak ćeš je dati 

društva; gledaj ga s velikim poštovanjem. drugomu. (Nastavit će se.) 

v/. 

/ls 

Dopisi. 

Mušaluk u Lici, 23. rujna 1904. pelici sv. Duha, što ju napravio slavni hrvatski junak 

Prigodom juriša „Hrvatskog prava“ na me. pop Marko Mesić. Kad i kad, kad je sviet dokoniji, 

Od 10. kolovoza boravim u tihoj selskoj osami, dočeka me pred crkvicom, pa salieće s pitanji: 

Rano prinesem žrtvu nekrvnicu presv. Trojstvu u ka- Kako će se svršiti rat Moskova i Japana? Ima li 

Madžara 70,000.000, a Hrvata samo 5 milijuna? Tko 
je kriv, da je Hrvatom ovako? Je li isto obzoraš i 
slavosrb? Jesu li obzoraši sbilja izdali Rieku i Medju- 
murje? Ima li ljudi u Hrvatskoj, koji ne vjeruju u 
Boga? Je li Ante Starčević svet? („Čuli smo, vele, 
gdje gospoda divane: sveta slika Ante Starčevića, sveta 
uspomena" i t. d.) Zašto se rišćani danas zovu „Srbi", 
a nekad su se zvali „Vlasi", „Rusi" i „Crnogorci"? 
Je li istina, da su stari Vlasi krali hrvatsku djecu i 
prodavali nekrstu? Je li ovo, je li ono? 

Odgovaraj svakomu, kako i koliko znaš; a onda 
pete u ledine, pa k svojoj kućarici, gdje te čekaju 
topla srca majke i roditelja; gdje se ne sja ni srebro 
ni zlato, ali da, poštena i iskrena seljačka duša. Iza- 
djem u šljivik, što ga zasadila ruka starca mi otca, i 
u brestik, što ga starac i sad još njeguje, da ga za koji 
čas namre — sinovcu svome. 

Obrezujem mlade brestiće, a sve mislim na marnu 
ruku sedamdesetljetnoga starca. Kad mi se zaželi, pohi¬ 
tim na brieg više kuće, da vidim razvaline starinskoga 
grada, otražje hrvatske slave i veličine. S Risovca 
svoga zaokružim širom Like, mile zibke moje, i rastem 
od ponosa i plačem od tuge. Gle tamo još starog 
Budaka, gole zidine; onamo ruševine Bilajgrada, za 
koju godinu hrpa kamenja. U iztok je Nelipićev Osik, 
prema jugu Novi, Bužim (koji mi je najmilije pridavati 
banici Bugi, sestri Tuginoj i petorice braće). Izpod Like 
vode Starčevića glavica sjeća staroga grada, sjeća i 
ponosna onog značajnika, što niče pod tom glavicom. 
Onamo je u zapad stara Ostrvica i Oteš, a sakriven 
je Kosinj, možda grad onoga starog Ko sin -bana, 
što ga Konstantin Porfirogenit zapisa Kosentzes. Ne¬ 
kad gradovi, danas razvale, gromade kamenja. Nekad 
slava i sjaj, danas bieda i tuga. Nestalo starih junaka 
i sreće stare. Gdje su nekada cvali bujni vinogradi, 
danas su hrpe kamenja i gola pustoš. Nekad bujna 
polja i vrtovi, danas rumena vriština. Srce mi plače, 
pak sve mislim: tko će pomoći Lici? Težak zapušta 
otčevinu, potuca se po tudjem svietu, da izkuca koji 
novčić. Zemlje ne obradjuje, a bura i kiša sapira i 
ono, što još vr.iedi. Za sviet posudi ili iz štedionice 
ili od koga lihvara. Kući šalje, ali dug ne odpada. 
Žene se dobave novaca, pak troši! Težak dodje kući, 
nadje ženu bezposlenu i raztrošnu, djecu zapuštenu, 
kuću zaduženu. A mnogi nadje kod kuće i nevjernicu 
preljubnicu. 

Propada težački sviet, propada materijalno i mo¬ 
ralno. Tko će ga spasti? Nitko osim Isus i njegovi 
svećenici! A hvala Bogu, oni i rade. U nekih mjestih 
već osnovaše seljačke zadruge, koje će zapriečiti, da 
mnogo imanje ne dodje na bubanj. A možda bi sveće¬ 
nici mogli i u domu osnovati obrtni kakav zavod ili 


što slično. Ili bi se koji red, što' se bavi obrtom i 
poljodjelstvom, naselio u Lici ? 

U moralnom se pogledu, hvala Bogu, takodjer 
napreduje. Za škapulirom se BI. D. Marije sviet gotovo 
otimlje. Svetkovanje se presv. Srca Isusova širi, moli 
se sv. krunica. A ove će se. godine ako Bog da 
osnovati i nekolike kongregacije u samoj razvika¬ 
noj .Lici. Osobito će se zadužiti svećenici u župah, u 
kojih ima i grčkoiztočnjaka; jer se tamo ni katolici 
ne žacaju paljevine i kradje. 

Tako plandujem i razmišljam. Jednom, pozvan, 
podjoh u Gospić. Vratih se razočaran i nezadovoljan. I 
kad me preč. arcižakan lički pozvao, da dodjem na 
sastanak, gdje će se organizovati odbor starčevićanske 
hrvatske stranke prava, odgovorih: „Put rdjav, vrieme 
nestalno, a tko zna, kako bi me pozivači gledali!" — 
i ne podjoh. 

Sa svietom mi bješe prekinuta sveza. Ta pisah 
u Zagreb 11. kolovoza, a moje pismo dobi prijatelj 
31. kolovoza! Novina ne čitam. Dobih broj „Cp6ima“, 
u kojem braća tvrde, da Hrvate kuju Rim i Austrija! 
Preporučujem ga braći Radićem za trećaka. 

Prekjučer mi dopade „Hrv. pravo" od 15. rujna. 
Začudih se. „Hrv. pravo" hoće po što po to, da me 
bezsmrtno omrazi i ocrni pred svojimi štioci. Pri¬ 
pisuje*) mi dva članka u „Vrhbosni", koje ne čitah 

*) „Hrvatsko pravo“ krivo misli, kad misli, da je jedini dr. 
Binički na svietu proti Kumičićevoj „Kraljici Lepoj" i za katoličku 
stranku prava u Hrvatskoj. „Vrhbosna" je nekako odmah, čim je 
„Kraljica Lepa" izišla, ustala protiv njezine protukatoličke tendencije. 
„Vrhbosna" je i svakom sgodom svjetovala hrvatskom katoličkom na¬ 
rodu, da se ujedini u svoju katoličku stranku. U zadnje vrieme na to 
osbiljnije pomišlja i potiče, jer je uprav uvjerena o pogubnom liberaliz¬ 
mu i indiferentizmu današnjih u nas stranaka. 1 svaki duševan katolik 
Hrvat, koji vidi tu liberalnu raztrovanost i nedosljednost hrvatskih 
danas stranaka, mora da uvidi potrebu katoličke stranke, kojoj ćc 
biti i u djelu a ne samo na jeziku lozinka „Bog i Hrvati i „Sve 
za vjeru i za domovinu". — „Hrv. Pravo" krivo takodjer piše, 
kad piše u broju od 15. .rujna, da je onu viest, što ju je „Vrh¬ 
bosna" (br. 17.) doniela na uvodnom mjestu, primilo ono „od kaza- 
lištne strane". Tlcogod pročita tu viest u „Hrv. Pravu" od 1. kolo¬ 
voza ili u „Vrhb." od 5. rujna, razabrat će odmah, da ona polazi 
od samoga „Hrv. Prava", iza kako je ono saznalo „iz pouzdanog vrela", 
da će „Kraljica Lepa" na daske u kazalište. Čemu to svoje „zaista 
obradovanje" i t. d. stresati sa sebe i pripisivati „kazalištnoj strani"? 
U svem pa i u tom nedosljednost! Na tu viest i „zaista obrado¬ 
vanje" i t. d. „Hrvatskoga Prava" mi smo bili, istina, upozoreni od dr. 
Biničkoga. A prema dogovoru spremasmo se još od prije napisati 
članak o katoličkoj stranci. Vidjevši u pismu od dr. Biničkoga iste 
misli, što su i nas zaokupljale, prenačinismo njegovo pismo i pri- 
redismo ga za štampu, a to mogosmo učiniti, jer nas je dr. Binički 
ovlastio, da slobodno i u javnost iznesemo njegove misli. Tim u- 
jedno mi u Sarajevu pokazasmo, koliko cienimo mišljenje i odlučni 
rad našega odličnog svećenika glagoljaša.— „Hrv. Pravo" prigovara 
nam dalje, da se u našem članku „denuncira" dramatizator „Kraljice 
Lepe". To je puka obsjena. Katolički roditelji moraju pripaziti, tko 
i kako im odgaja djecu. — „Hrv. Pravo" donosi i napadaje gospodje 


Dopis iz Mušaluka u Lici: Prigodom juriša „Hrvatskog prava" na me. 


od srpnja. Prepoznaje me dično „pravo" „po insinua- 
cijah i lažih", „po podmuklom i denuncijantskom pisa¬ 
nju, po neodgojenom i strastvenom stilu", mene „kle¬ 
vetnika", komu je „jedino stalo do — crvenog pasa". 
Braća i prijatelji, štioci „Vrhbosne" znadu bolje, zašto 
se uzvrpoljilo „H. p.“, a moja je samo malko posvie- 
tliti. Koliko razabiram iz ,,H. p.“, u „Vrhbosni" je iza¬ 
šao članak, što se osvrće na dramatizaciju „Kraljice 
Lepe“. Moja je malenkost, ako se ne varam, prva uda¬ 
rila na protukatoličku tendenciju „Kraljice Lepe". Mo¬ 
rao sam pisati kao svećenik i kao Hrvat, a i odsele ću, 
gdjegod vidim, da se radi proti Bogu i Njegovu na- 
mjestniku. Morao sam upozoriti osobito braću sveće¬ 
nike na pogubnu tendenciju. Što uztvrdih, i dokazah. 
Od jednoga biskupa hrvatskog dobih pohvalno pismo. 
A to je jedan od najučenijih. Kasnije se uzvitlala pra¬ 
šina. Pisala je „Vrhbosna" i „Hrvatska straža" 1903., 
a i ove se godine „Hrv. str." ogrebla o „K. L.“ Ljudi, 
koje vodi osobna strast i stranačka mržnja, sve sude 
po sebi. Nije čudo, što sude, da i drugi rade kao i oni. 
Stoga neki i drže, čim se spomene „Kraljica Lepa", da 
je moje maslo. Za čudo mi je samo, što nisu meni 
podmetnuli i one izlive strasti prigodom smrti pok. 
Kumičića u „N. listu" i u „Obzoru". Ta ako se moji 
članci poznadu „po podmuklom i denuncijantskom 
pisanju, po neodgojenom i strastvenom stilu" — oni 
su članci morali poteći iz moga pera. Ali bi onda i 
većina članaka „dičnog" „H. p.“ morala biti moja. A 

Kumičićke na dr. Biničkoga. Gospodji Kumičićki nije pravo, što iz- 
taknusmo izpovied njezina Jenia, a koju su izpovied zajedno sa imenom 
O. Brixia toliko spominjale novine iza Kumičićeve smrti. I mi ju 
iztaknusmo samo u pohvalu pokojniku Kumičiću, a gdja. Kumičićka 
svojimi u istinu „grubimi“ izjavami pokazala je samo, da ima 
veoma slab pojam o izpoviedi. Pa mi jednostavno ne možemo 
vjerovati, da joj je itko pametan mogao dati u tom „pravo”. Mi što na¬ 
pisasmo, i danas u pohvalu Kumičićevu opetujemo: „Bude li drama- 
tizovana »Kraljica Lepa« kao i roman, s istom tendencijom, dr. će 
Ogrizović (dramatizator) povriediti pietet prema pokojniku Kumičiću. 
Poznato je naime, da je pokojnik na smrtnoj postelji zahtievao, da 
mu dovedu Isusovca veleč. O. Ferd. Brixia. Izpovjedio se i umro 
u jedinstvu s Crkvom katoličkom. Tim je očito požalio i porekao 
sve, što je pisao proti katoličkomu moralu, proti katoličkim redo- 
vom i proti sv. Crkvi katoličkoj.” Da je nešto abbe Guibert bio 
pozvan u pravi čas pokojnomu Waldeck-Rousseau-u te ga izpovje¬ 
dio, sva bi katolička francezka štampa s ponosom i u pohvalu 
pokojniku to izticala, i s pravom bi iz toga zaključivala, da je on 
tim očito požalio i porekao sve, što je učinio proti katoličkoj Crkvi 
u Francezkoj. I to bi zar bio „atentat na sv. izpovied”? Valjda se 
je nekomu drugom prohtjelo „atentata” i na sv. izpovied! Osječka 
„Narodna Obrana”, koja je baš svakom loncu zaklopac, i mostar¬ 
ski „Osvit” već su sretni i blaženi pali na lepak „ogorčenoj” gospo¬ 
dji Kumičićki. Slabe uobće pojmove ima gdja. Kumičićka i o drugih 
crkvenih stvarih, što ih ona sva „ogorčena” iznosi, kao o „hrvat¬ 
skoj crkvi”, o Rimu, o povjesti papa i t. d. Rekao je davno sv. 
Pavao: „Mulier taceat in ecclesia.” — Na ostalu „pucaniju” „Hrv. 
Prava” osvrnut će se već sam dr. Binički. (V. drugi njegov dana¬ 
šnji dopis.) — U r. 

ja niti čitam redovito „H. pravo", niti proučih njegov 
odgojni rječnik. 

Piscu je „Hrv. prava" sasvim druga i to prozirna 
tendencija, nego što se pričinja. Prikaži čovjeka pod- 
muklacem i strastvenim fanatikom i neodgojenim ze- 
lotom i klevetnikom, pa mirna Bosna. Nitko ne će 
mariti, što piše, kad ga uvjeriš, tko piše. Kako vidim 
iz drugog članka ,,H. pr.“, „Vrhbosna" preporučuje 
osnutak „katoličke stranke prava". To preporučuje ze- 
lot i fanatik i podinuldac — ergo. Nešto bih primie- 
tio, ne mareć za pisaniju „Hrv. prava", koje mene 
ne može uvriediti. Imam čvrsto svjedočanstvo, da 
sam prvakom katoličkog pokreta preporučivao, neka 
se ne vodi polemika sa ,,H. pr. “ Razlagah: program je 
politički jednak, a i u vjerskih stvarih ne bjesni u 
zadnje doba kao „Obzor" i druga mu liberalna braća, 
pak će pristati možda uz pokret. Stoga su me i raz¬ 
vikali kao zasukana frankovca. Dapače su i učenike 
moje pitali, kojoj stranci pripadam. U zadnje se doba 
uvjerih, da sam bio na krivom putu. Baš za hrvatske 
narodne slave u Gospiću imadjasmo prilike čuti mi 
svećenici iz usta suradnika „Hrv. prava" (koji ravna 
po tom javnim mnienjem): 1. da je vjera privatna 
stvar; 2. da se hrvatskim biskupom ne može vjerovati, 
jer ih nije izabrao narod ni sv. Stolica; 3. da vjera 
nije u pogibli, već da je dostatna izpoviedaonica i pro- 
poviedaonica; 4. stare podvale proti Rimu i proti Nad¬ 
biskupu Stadleru, koji da za Hrvatstvo u Bosni nije 
učinio ništa; 5. da bi se u „Hrv. pravu" već bilo pi¬ 
salo proti katoličkom pokretu, ali se nije smjelo; nego 
da će se udariti, čim se počne snovati stranka. „Hrv. 
pravo" podmeće meni, da mi „za sitnice treba poseb¬ 
na katolička stranka." Hoće li se osnovati katolička 
stranka ili ne će, nije moja stvar. Znam samo, da 
auktoritet biskupski nije „sitnica"; da sveza s Rimom 
vječnim nije „sitnica"; da nije „sitnica, hoće li Isus 
Krst zavladati katoličkim hrvatskim narodom, ili gadni 
indiferentizam, koji radja plazavce i beznačajnike. 

Konačno još nešto: hoću li se kada opasati crve¬ 
nim pašom ili ne, neka ne boli „Hrv. pravo" glava. 
Svakako ga od njega ne ću primiti, a ne ću bez za¬ 
sluge ni od svoga biskupa, kojega ,,H. pr.“ prikriveno 
kleveće, da dieli crvene pasove klevetnikom i podmu¬ 
klim fanatikom. 

Rekoh, da mene ,,H. pr.“ ne može uvriediti. Zato 
ga i ne ću zvati onamo, kamo bi njegovi ljudi po¬ 
zvali čovjeka radi onakih „revolverskih" članaka. Ja 
mu samo poručujem: neka dokaže, da sam klevetnik 
i podmukli štreber, pak evo poštene rieči, da se nikada 
više ne ću javiti u javnom životu. Ne dokaže li, neka 
one „tituluše" pridrži za se i za svoje izvjestitelje. 
Unapried kažem, da će mu biti uzaludan sav trud i 
pisanija. Rekoh i zavezujem. Dr. Fran Binički. 

Br. 19. — Vrhbosna — 1904. 


Mušaluk, 27. rujna 1904. 

Osvrnuh se prije dva tri dana na napadaj „Hrvat¬ 
skoga prava". Prijatelj me upozori, da u tri broja_ 
ustaje u obranu „Kraljice L'epe" i pobija „klevete 
Biničkove". (Gramatiku hrvatsku u šake!) 

Čim uhvatim čas, osvrnut ću se i na tu najnoviju 
pucaniju „Hrvatskoga prava". Nek se strpi! Bez 
dokaza niti šta uztvrdih, niti ću tvrditi. A što mogu 
dokazati, tvrdit ću svagdje i proti svakomu, kad uztreba. 

Dr. Binički. 

•x- 

U Gospiću koncem rujna. 

Uzvrata „Hrvatskomu Pravu". 

Držim i čitam samo katoličke novine, jer za libe¬ 
ralne nemam ni novaca ni vremena. Kad je štogod 
„pikantno", upozore me prijatelji i posude. Tako mi 
posudiše i „Hrvatsko Pravo", kad je donosilo opis 
hrvatske narodne slave u Gospiću. Čekao sam i gledao, 
hoću li dobiti okladu ja: da će se prikazati sve u 
Irankovskom svjetlu, ili inoj prijatelj: da ne će. A 
nadah se, da će se osvrnuti i na moj kratki opis u 
„Vrhbosni". Ja dobili okladu. Ta ako ćeš vjerovati iz¬ 
vjestitelju „Hrv. Pr.“, cielim je Gospićem ozvanjalo: 
„Živio Frank!" i ostala. Još mi je nešto bilo čudno 
i — ogavno. „Hrv. Pr.“ zabilježilo je zlorado, da je 
jedan župnik pobjegao s pratilicom, a zaboravio je 
javiti, što sam i ja hotimice premučao, kako se je 
netko nabacivao u „Velebitu" za koli g. A. Bahorića, 
predsjednika „Sljemena". A izvjestitelj „Hrv. Pr.“ dobro 
zna, tko je ono bio. 

Prijatelj mi dade ovih dana opet jedne novine. 
„Po podmuklom i denuncijantskom pisanju, po neod¬ 
gojenom i strastvenom stilu" znate, da je to— „Hrvat¬ 
sko Pravo". Bjesni, pjeni se i vidi, da sam ja gori 
od — sotone. Još bi trebalo, da me je naslikao s ko- 
zjimi nogami. Stat pro ratione — passio. 

U prvom je članku u „Domaćih viestih" dr. 
Biničkoga proglasio klevetnikom i famoznim fanatikom. 
Kud ćeš lakše, već i moj dopis pripisati dr. Biničkomu i 
gotovo je. Lako je dati „rog za svieću benama", rekao 
bi „Novi List". Ali to poštovanomu izvjestitelju ne 
pomaže. Bio ja X, Y, Z — ne pita se. Glavno je, što 
sam napisao, je li istina ili nije. Izvjestitelj zove u 
pomoć i Gospićane. Čast Gospićanom, ali ni oni ne 
oboriše istine. A istina je, da Frankovci nisu upriličili 
hrvatske slave u Gospiću, već pristaše „Hrvatstva", na 
čelu im gg. Nikšić, Došen i Ratković. Istina je, da su 
se gospićki „čisti" istom u zadnji čas pokazali. Istina 
je, da su gg. Frank i Peršić za proslave bili ko po¬ 
kisle sjekire. A pametan čovjek može suditi, zašto. 
Istina je, da nas je sve uzrujala viest, da „Sljeme" 
odlazi u najnesgodnije vrieme u 9 sati i da su 
se često čula imena gg. P. i F. Najnesgodnije 


vrieme, jer je u 10 sati bila po programu živa slika, 

I kad se sjutradan čulo, da su otišli gg. P. i F., sudio 
sam ne samo ja (a to sam imao pravo), već i drugi, 
i svećenici i svjetovnjaci, (ne znajuć, da je to u njiho¬ 
vu programu), da je njihov odlazak u savezu sa čisto 
pravaškim obilježjem slavlja. 

G. izvjestitelj u zasliepljenosti apostrofira dr. Binič¬ 
koga i ruga se njegovoj „kobasičastoj", „bezglavnoj i bez- 
repnoj" „govoranciji". Istini za volju priznajem i ja, 
da je govor dr. Biničkog bio dosta dug; ali će ga izpričati, 
tko pomisli, da je tema vrlo obilna, a slušateljstvo 
mješovito, pa i takovo, koje riedko ili nikad ne dolazi 
na propovied. A što se tiče „bezglavlja" i „bezrepja", 
oprostiti se može izvjestitelju, jer ne zna retoričnih 
pravila. A možda je očekivao na početku govora „živio 
najveći živući!" a na koncu što slično. Nije izključena 
ni mognćnost, da je za propovieđi bio u „Velebitu" 
i valjao kamenje. 

Što mi izvjestitelj spominje „Kraljicu Lepu“, ljuto 
se vara. Briga mene, ako će skrojiti petdeset drama.i 
prikazivat ih svaki dan. Pošteni Hrvati progledavaju. 
Osudili su obzoraške petljanije, osudit će i frankovske 
sljeparije. Mi ćemo svećenici izpuniti svoju dužnost i 
ne ćemo više dizati ko dosad na svojih ledjih ljude, 
koji su „religiozni a ne moralni", koji krste fanatikom 
svećenika zagrijana za vjeru. Rumpatur pax mala, ut 
sequatur pax bona! Svećenik. 

Banjaluka, koncem kolovoza 1904. 

25godišnjka u samostanu „Nazaretu". 

Dne 22. kolovoza proslavile su časne sestre pre¬ 
svete krvi Isusove u samostanu „Nazaretu" kraj Ba¬ 
njaluke 25godišnjicu svojega djelovanja u našoj Bosni. 
Radovali smo se od srca toj lijepoj proslavi, jer su 
nam dične svečarice pokazale u istinu kroz to 25 go¬ 
dina svoje veliko revnovanje za katolički napredak u 
Bosni. 

Poslije svečane sv. mise, što ju je odslužio sam pre- 
svijetli gospodin biskup Marković uz svečanu poclvorbu, 
slavio je presvijetli gospodin biskup u kratkoj besjedi 
život i požrtvovni rad časnih sestara. Govorio je pred 
mnogobrojnim gostima o znamenovanju ove sveča¬ 
nosti, o skromnom redovničkom životu časnih sestara, 
a osobito je istaknuo njihovu kršćansku ljubav prema 
bližnjemu, dok uzdržavaju o vlastitom trošku u „Na¬ 
zaretu" veliko sirotište sa blizu 100 djece. Što su 
časne sestre presvete krvi Isusove u samostanu „Na¬ 
zaretu" i u drugim mjestima po Bosni kroz ovo 25 
godina dobra učinile, to sam dragi Bog zna. On, vječ¬ 
ni Platac, naplatit će im jednom taj požrtvovni njihov 
rad oko odgoje i obuke naše sirotne bosanske mladeži. 

U 3 sata po podne priredile su sirotice zavoda 
u „Nazaretu" predstavu u zahvalnost svojim dičnim ča- 

snim sestrama. Dvorana je bila ukusno iskićena vijen¬ 
cima i hrvatskim trobojnicama. A baš im je lijepo u- 
spjela predstava „Sira ili kršćanska robinjica“, drama 
u 5 čina, što su je čč. ss. učiteljice same priredile i 
pohrvatile po njemačkom djelu: Dr. Faust, Sira iz 
Wisemanove Fabiole. Čudio sam se napretku zavoda, 
što se pokazivao i u lijepom jeziku sirotica i u onako 
čednom i uglagjenom držanju njihovu. Sirotice nijesu 
požalile truda, da se tako bar donekle oduže dičnim 
svečaricama, svojim dobrim časnim sestrama. 


V j E S 

NAŠA DOMOVINA. 

Sarajevo: Zagrebačkom bolestniku. Quem Deus 
perdere vult, dementat. Ova se poslovica na dlaku iz- 
punja kod jadnoga zagrebačkog starca „Obzora". Tlo 
mu se izmiče pod nogama, to osjeća sam, to uvidjaju 
njegovi prijatelji, i ta strašna činjenica dovodi ga u 
ludilo. Bjesni i psuje, da sve iskre frcaju, ruga se i 
izsmjehava svoje protivnike — a kroz njegov prisiljeni 
smieh čuje se glasno naricanje, plač i očajni strah 
njegov. Njegovi polemični članci izmame čovjeku samo 
još sažaljiv osmieh, i ništa više; osbiljno se nitko živ 
ne ljuti na njegovo psovanje i pogrdjivanje. Tako smo 
se baš od srca nasmijali, kada je „Obzor" onomadne 
u svom 221. broju izlio svu svoju bolestnu žuč na 
»Vrhbosnu". Najprije izbacio na nas čitavu hrpu kiri- 
džijskih psovaka, kao: „klerikalni fanatici", „naduti i 
smiešni zeloti“, „zakupnici vjere i morala", „vjerski 
zelotizam oko Vrhbosne", „zlorabljaju vjeru u svoje 
strančarske svrhe", „ne biraju sredstva, da se popnu 
■na vlast", „iztočna ministarska četa oko klerikalne 
kule" i t. d. Nije nam ni na kraj pameti, da se osbilj¬ 
no prepiremo s „Obzorom"; nego poradi stvari, kojoj 
služimo, osvrnut ćemo se ipak na neke rečenice, što 
ih je „Obzor" napisao u svom deliriju. 

Kaže, da „pozivamo na križarski rat protiv zdrava 
razuma i zdrave narodne misli". Ako si „Obzor" utvara, 
da je on zastupnik „zdrava razuma", i da mi, boreći 
se protiv obzoraštine, radimo protiv zdrava razuma — 
toga mi ne ćemo nazivati megalomanijom, jer je to 
jedan simptom one neizlječive bolesti, na kojoj boluje 
ovaj smušeni starac; slične pojave mogu promatrati 
liečnici u Stenjevcu svaki dan kod svojih pacijenata. 
„Obzor" da je zastupnik zdrave narodne misli! I šta 
tako buncaju oni isti „obzoraši", koji su imali u ne¬ 
davnoj prošlosti hrvatsku vladu u svojih šakah. Oni 
su bili i u ono doba zastupnici „zdrave narodne mi¬ 
sli", kad su sjedili za punimi lonci, kad su vedrili i 
oblačili nad Hrvatskom; a „zdrava narodna misao" obzo- 
raška nije im dala, da poprave ili ukinu nagodbu, da 
ustroje samostalne financije, da prošire izborno pravo, 
da dignu sve one krivice, što su tištile već onda 
naš hrvatski narod; — sami su bili siti i zadovoljni, 
a to i samo to iziskivala je i danas još iziskuje njiho¬ 
va „zdrava narodna misao". I opet im se prohtjelo, da 
se dočepaju vladinih jasala, da iznova slavi „zdrava 
narodna misao" svoj triumf. Kako bi krasno to iz- 


Pri toj svečanosti žaželio sam od Boga, da se 
časne sestre presv. krvi Isusove što više rašire po na¬ 
šim hrvatskim krajevima. Vidio sam u njih samo naj¬ 
bolju volju, koja može da prevlada sve i najveće po¬ 
teškoće; one su u svom radu oduševljene za spasenje 
neumrlih duša i za što ljepši procvat naše katoličke i 
hrvatske stvari u Bosni. Pa neka ih Bog, koji ih je 
poslao našoj Bosni, uvijek krijepi u njihovu plemeni¬ 
tom nastojanju za svetu Crkvu i za mukotrpni narod 
naš u Bosni. X. 


TNSK. 

gledalo: stari Mazzura ban; nosilac nekadašnje „zdrave 
narodne misli" dr. Derenčin podban, Lojzek Boroša 
odjelni predstojnik za bogoštovlje, razni Heimrli, Kri¬ 
zmani i Radići vladini tajnici — to bi bilo jedno uživa¬ 
nje! I narod bi hrvatski uživao gledajući ovu personi¬ 
ficiranu „narodnu misao" kod punog korita. Protiv 
ovake narodne misli pozivamo mi na križarski rat — 
tako veli „Obzor", a mi podpisujemo. 

„Obzor" spominje naš članak o desetgodišnjici 
„Danice", pa veli:*„Tu je otvoreno i jasno, da jasnije 
ni ne treba, rečeno, za čim teže naši klerikalni zeloti! 
Ideal im je onakva borba, kakva bjesni u Sloveniji. 
Tolerancija, gradjanski mir, mirni razvoj i napredak 
narodnoga života ne podnose." — „Vrhbosna" je pro¬ 
govorila u više već navrata o slovenskih prilikah, zato 
ne osjećamo potrebu, da iznova opisujemo tu borbu 
izmedju slovenskoga puka i onih narodnih odmetnika, 
što se nazivaju liberalci, ili da tumačimo razloge ovoj 
borbi. To je već sve poznato našim čitateljem. Sam o 
bismo jedan stavili upit na zagrebačkoga štovatelja 
slovenskih liberalaca: može li on iztaknuti samo jednu 
zaslugu, što ju je stekla liberalna stranka za narod 
slovenski, bilo na narodnom, socijalnom ili političnom 
polju? Ima li jedna slovenska socijalna i shilja naro¬ 
dna ustanova ili jedan slovenski politični zahtjev, kojemu 
se ne bi protivila slovenska liberalna stranka ?*) Zato 
sto puta blažena borba, koja ide za tim, da utuče 
ovaku nečistu bandu, kao što je slov. liberalna stran¬ 
ka; sto puta blažena ova borba svagdje, gdjegod se 
pojavila ogavna liberalna zmija! —U jednom se samo 
vara naš stari „Obzor", što naime veli, da nam je 
„onakva borba" ideal. Ne, „dosta katolički", borba 
protiv liberalizma nije naš ideal, nije naš cilj, nego 
nam je samo plemenito sredstvo, kojim ćemo tek doći 
do ideala, do cilja — do „gradjanskog mira, do mir¬ 
nog razvoja i napredka narodnog života", čega—kako 
„Obzor" veli — ne možemo podnositi. 

Još veli ,,Obzor“ ; da su „umni i rodoljubni na¬ 
rodni svećenici upozorili na težke posljedice, kojima bi 
mogao klerikalizam uroditi na svim poljima našega 
narodnog života". Sve to na stvari uprav ništa ne mie- 

*) Dobro bi bilo, đa izviesti „Obzor" o najnovijem izdajstvu, 
što su ga počinili slovenski liberalci dne 30. rujna u kranjskom 
saboru. Ista slov. akad. liberalna omladina sgražala se nad nečuve¬ 
nim postupanjem svojih vodja i ogorčeno je vikala „Abzug" dr. 
Tavčaru (sada Teutscheru). 

nja; ako je na to upozorivao smušeni Alojzij Boroša, 
neka ga; ekscentrični ljudi imaju uviek svoje oseb- 
nosti; ako je na to upozorivao Korenić ili kakav „sel¬ 
ski pop“ — bilo im na zdravlje, jer je poznato, da 
kadkada i „umni" ljudi sbog osobne ili politične stra¬ 
sti („obzoraštvo" je politična strast u potenciranoj mje¬ 
ri) ne mogu triezno misliti i pošteno suditi. 

„Obzor" se napokon ruga našemu pozivu, da se 
što prije osnuje katolička stranka prava. „Obzor" se 
je već rugao svemu i svačemu; on je izsmjehavao sve 
pozive, neka se osnuje hrvatski katolički dnevnik; 
danas se više ne smije, nego roni gorke suze, jer mu je 
već u ovo nekoliko mjeseci prisjelo to „Hrvatstvo". 
Sada se ruga već i samoj pomisli, da bi se mogla o- 
snovati katolička stranka prava, — ali još malo, i on 
se možda ne će moći više smijati, zaplakat će starac. 
Tako je na tom svietu. „Obzor" — bude li uobće 
još živio, doživjet će svašta, doživjet će i katoličku 
stranku prava, koja će zadnje ostatke „obzoraštine" 
odpratiti do hladnoga groba; u tom zadnjem času 
ne će pomoći „Obzoru" ni njegovi „umni i rodoljubni 
narodni svećenici". 

Katolička stranka prava! — to je „Obzoru" mon¬ 
strum, što ga pametan čovjek ne može da shvati. Je li 
ta ideja sbilja tako čudnovata, dapače štetna po na¬ 
rod hrvatski? Bismo li tim doista odbili od sebe sve 
hrišćane i muslimane? — „Obzoru" je stvar posve 
jasna i ne treba joj tumačenja, da se mogu dva na¬ 
roda — kako ih „Obzor" u Hrvatskoj priznaje — Hr¬ 
vati naime i Srbi, zajedno boriti za državnopravnu 
ideju hrvatsku. „Obzor" je oduševljeno pljeskao i po- 
vladjivao onomu govorniku na djakovačkoj narodnoj 
skupštini, koji je pozivao nazočne Madžare, Niemce i 
Srbe, da se u zajednici sa Hrvati zauzmu za hrvatske 
narodne zahtjeve. A nikako mu ne ide u glavu, da bi 
mogli uz katoličke Hrvate i njihovu stranku djelovati 
i Hrvati drugih vjeroizpoviesti za zajedničke narodne 
i politične zahtjeve i koristi. Toga on ne može da 
shvati. Da mu protumačimo primjerom! „Obzor" se 
ko bajagi ne slaže sa pisanjem „Zeita" pa jedne ,,N. 
Fr. Presse", jednog „Pester Lloyda“, i t. d., jer su ovi listo- 
; vi protivnici Hrvata. On se ne slaže s njimi u speci¬ 
jalno hrvatskom pitanju. A to će valjda priznati i sam, 
da živi s timi listovi u najtješnjem prijateljstvu, kada 
treba udariti na „klerikalizam" i „klerikalne" težnje. 
Razdvaja ih narodno pitanje, a u vjerskom su pitanju 
složni. Eto „Obzore", tako po prilici mogli bismo ra¬ 
diti i mi katolički Hrvati s našom inovjerskom braćom. 
U vjerskih stvarih i zahtjevih ne ćemo možda biti 
jedno, ali mogli bismo biti složni proti zajedničkom 
našem političnom i narodnom neprijatelju. 

Uobće, neka se „Obzor" ne češe, gdje ga ne 
srbi; neka se on previše ne brine, kako ćemo se mi 
paziti s našom braćom; jer sigurno je, da ćemo si biti 
i u vjerskih i u ćudorednih pitanjih puno bliži i veći 
prijatelji, nego što smo si katolici i „katolički" liberalci. 
Kao što će kršćanski socijalist u politici prije pakti¬ 
rati sa socijalnimi demokrati nego sa liberalizmom, 
tako ćemo se i mi u nekih vjerskih pitanjih prije slo¬ 


žiti sa inovjerci nego sa „obzoraši". To stoji, i „Ob¬ 
zor" neka si to zapamti. 

Katolička stranka prava potrebita je i nuždna, ako 
hoćemo, da pobiedi u Hrvatskoj katolička i pravaška 
ideja. Pa makar se dosad o njoj jošte ne radilo, ma¬ 
kar — kako „Obzor" veselo izvješćuje — i samo 
„Hrvatstvo" ne bilo za sada sklono ovoj ideji, mi ve¬ 
limo, da je katolička stranka prava samo još pitanje 
vremena — ako ne ćemo, da sav katolički pokret ne 
ostane samo na arku dnevnoga papira. 

Sarajevo: Presvietli gospodin Nadbiskup u 
pratnji svojega tajnika vč. g. M. Tvrdkovića vratio se 
je s puta u Sarajevo dne 4. o. m. večernjim vlakom 
hercegovačkim. Na tom putu pohodio je presvietli go¬ 
spodin Nadbiskup preuzvišenoga gospodina nadbiskupa 
u Zagrebu, onda presvietlu gospodu biskupe u Senju, 
Krku, Spljetu, Šibeniku, Hvaru i Dubrovniku. Svagdje je 
bio najsrdačnije primljen i susretan. Gotovo na svem 
putu u Hrvatskom primorju i po Dalmaciji bio je praćen 
od svojega prijatelja, čuvenog našeg arheologa rnsgr. 
Bulića. Osobito u Trebinju, kamo se je presvietli g. Nad¬ 
biskup na povratku svratio, bio je, kako čujemo, naj¬ 
svečanije dočekan od svega katoličkog Trebinja sa 
svojim odličnim župnikom i dekanom vč. g. Angjelkom 
Glavinićem na čelu. Katoličko hrvatsko pjevačko družtvo 
„Slavulj", koje je neke godine po našem starom hrvat¬ 
skom običaju blagoslovilo svoju družtvenu zastavu, 
izticalo se najviše pri tom dočeku. — Neka Bog blago¬ 
slovi požrtvovni rad i nastojanje našega Nadbiskupa! 

— Župnički i jurisđikcijonalni izpiti držani su 
ove godine u sarajevskoj bogosloviji pred nadbiskup¬ 
skim povjerenstvom dne 21. i 22. rujna. Župničkom 
izpitu podvrgli su se iz prve skupine fra Jozo Vukić; 
iz druge skupine: vč. gg. Antun Šunjić i Daniel Dujić, 
te fra Anto Budimirović i fra Alojzij Perčinlić. — Juris- 
dikcijonalnom izpitu podvrgli su se fra Augustin Ca- 
varović i fra Nikola Brekalović. 

— Plemeniti darovi. U podpomoć kaptolu vrh¬ 
bosanskom za izdavanje katoličkih djela darovaše po 
10 K Vladimir Bakotić, kanonik u Makarskoj, i Mate 
Vidović, trgovac u Spljetu. Plemenitim darovateljem 
neka Bog stostruko uzvrati. 

—■ Naši gosti. Ovih dana boravili su u našoj 
sredini u Sarajevu kanonik iz Hvara preč. g.^Stjepan 
Siminiati i veleuč. gg. profesor bogoslovije u Djakovu 
dr. Svetozar Ritig i katehet iz Celja dr. Josip Hoh- 
njec. Naši prijatelji odsjeli su u domu kaptola vrh¬ 
bosanskoga. 

Sarajevsko polje: Javna zahvala. Sa zativalnim 
čuvstvom spominjemo, da je štovani gospodin Petar 
Varzić iz Sarajeva župu Sarajevsko polje uoči Male 
Gospojine ugodno iznenadio. Rečeni je naime gospo¬ 
din dao u Sarajevu načiniti 4 veoma ukusne i sgo- 
dne klupe, te ih našoj crkvi poklonio. Podpisani kao i 
njegovo duhovno težačko stado iz dna duše ovim za¬ 
hvaljuje plemenitomu darovatelju. 

Sarajevsko polje, 1. listopada 1904. 

Matija Pajić, župnik. 


Izdaje Kaptol vrhbosanski. Tiska .Bosanska Pošta" u Sarajevu. 


Uredjuje dr. Ivan Šarić. 

Bankrot slobodne misli u Rimu. 


j neki hrvatski listovi osvrnuše se na kongres slobo¬ 
dne misli, što je bio otvoren u Rimu 1 ) dne 20. prošloga 
mjeseca, kao na dan 2 ) zauzeća papina Rima. Da naši 
čitatelji imadnu pravi sud o tom kongresu, osvrnut 
ćemo se ovdje i mi u kratko na uspjeh toga rimskog 
kogresa slobodne misli, o kojoj smo već dosta progovorili 
u broju 18. str. 321. 

Kongres slobodne misli u Rimu nije, kako je to 
bilo lako predvidjeti, nipošto odgovorio bučnim i zvuč¬ 
nim reklamam, što su navieštale njegovo otvorenje. 
Taj babilonski toranj, što se je imao podići nasuprot 
Crkvi sv. Petra i zagospodovati nad svom njezinom vi¬ 
sinom, nalik je samo jednoj dosta velikoj — peći. 

Unatoč najsmjelijim amplifikacijam ne uspieva 
već ni samim listovom slobodne misli 3 ) sakriti osbiljnost 
toga neuspjeha. Ima ih, koji posve očito priznaju, 
da je ovaj racijonalistički anti-koncil, odredjen od nje¬ 
govih pokretača da bude pobjedonosna contra-partija 

1 ) Zagrebački „nedjeljni Obzor", t. j. „Pokret" od 9. listopada 
ovako tumači, zašto je kongres slobodne misli bio otvoren baš 
u Rimu: „Prvu su ulogu na tom kongresu igrali Francezi. Či¬ 
nilo se, da je moćna Franeezka došla objaviti svoju pobjedu u 
samo gniezdo oborenoga neprijatelja." — (Taj rimski 
kongres pokazao je najbolje, tko je moćan, a tko je do crne zemlje 
oboren. — U r.) 

2 ) Zagrebački „Pokret" i taj dan (20. rujna) ovako iztiče: 
„Kongresu doduše nije bilo do vriedjanja, ali se na njem izra¬ 
zito izticala namjera, da se naglasi pravo slobodne misli naro¬ 
čito »pred licem Vatikana: en face du Vatican«, kako je izjavio 
belgijski zastupnik Fourremont, i to na dan najgorčih uspo¬ 
mena za papinsku kuriju i najsvetijih povjestnih spomena za prija¬ 
telje prosvjete i napredka." — (Kakvi su ti prijatelji prosvjete i 
napredka i da li zaslužuju to ime, vidjet će „Pokret", kada do kraja 
pročita ovaj člančić. Valjada će ga uvjeriti njegovi iz Francezke mili 
prijatelji. — Ur.) 

3 ) Ista u Beču židovska „Neue Freie Presse" od 24. rujna 
1904. piše ovako o tom kongresu: „Der Kongress schloss mit einem 
begeisterten Hoch auf die Universalrepublik und auf die soziale 
Revolution. Die Staatsbehorden hatten dem wtisten Treiben 
dieser Pseudogelehrten mit einer seltenen Langmut zuge- 
sehen." Tako ovaj put u istinu nepartajična „Neue Freie Presse". 
Ali nije njoj ni ovaj put do pape i katolicizma; njoj je do svojega 
„izabranog puka", kojemu je Italija danas pravi Eldorado. A ti anarhisti 
na rimskom kongresu naviestiše rat ne samo Crkvi, već i državi, 
pa i istoj Italiji i njezinu kabinetu, u kojem ima dosta po izbor Židova. 
Hine illae lacrimae! — Ur. 


koncila vatikanskog, bio u svojoj zadnjoj analizi samo 
prosta srednje ruke socijalistička parada, obilježena 
krupnimi psovkami i zaglušnom halabukom. Za koji mje¬ 
sec dana ne će se više o toj paradi govoriti, ne će o njoj 
preostati ni kakova imena, ni kakova govora, ni kakove 
rezolucije, ni kakova praktična rezultata. Jedva u istinu da 
se je kad pokazao liberalizam slabiji i poniženiji. Na 
rimskom kongresu slobodne misli potukao ga je do 
zemlje revolucijonarni socijalizam. Daleko prije toga 
kongresa vidjelo se već, da mu velika većina pristaša pri¬ 
pada solijalizmu, i moglo se je zaključiti, da će na 
smjer razprava i na formule priedloga utjecati ta pre¬ 
vlast. Tako se je i sbilo. Liberalnu slobodnu misao 
posve je obsorbirao slobodnomisleni socijalizam. 

U ostalom logički je neizbježivo, da negacije, što 
hoće da uzdrmaju vjeru, imaju svoj odjek u poredku 
političnom i socijalnom. Ako je Bog samo fikcija, bu¬ 
dući život samo šimera, to se namiće socijalizam kao 
osloboditelj proletarijata i kao izpravljač velikih neje¬ 
dnakosti u sadašnjem životu. Presmjelim doduše, ali u 
temelju opravdanim izričajem veli se: Samo budući život 
može da opravda Boga. 

No što je neopravdano u svakom slučaju jest 
liberalna bezbožnost, bezvjerje ; egoizma, koje se vrlo 
lako prilagodjuje elastičnosti nezavisnog morala, da 
uživa do izgreda, ali koje ne će da dalje ugovora, čim 
ugleda u opasnosti svoju lakomost i svoje interese. 
Ovu oportunističku filosofiju ne podupire ništa ni 
s koje strane, i zato podpada uviek koalicija liberalno- 
socijalistička bilo na polju politike ili socijalne eko¬ 
nomije pod supremat socijalizma. Odlučno socijalistički 
dnevni red, votiran od rimskoga kongresa, jest novi 
dokaz, da je ova opazka posve opravdana. 

Čini se dakle, da liberalizmu ne treba baš pljeskati, 
što je zaštitio i obodrio antikatoličku manifestaciju, iz 
koje izlazi ponižen, umanjen i konačno okaljan revo- 
lucijonarnimi mrljami. 

Socijalizam pak nije nas naučio ništa novo izja¬ 
vivši i opet rat Crkvi, koju punim pravom smatra kao 
najsposobniju moralnu silu za bedem družtvenog po- 
redka. No umjesto da socijalizam tim svojim neprija¬ 
teljstvom oslabi premoć katolicizmu, on mu samo 

podaje još podpun relief. Ljudi, što znadu još slobo¬ 
dno razmišljati, vele iza rimskoga kongresa: „Izbaciti 
družtvo iz kolotečine kršćanstva znači pokušati, da 
ono upadne opet natrag u varvarstvo." To je mnienje, 
koje daleko više važi od brbljarija t. zv. slobodnih 
mislilaca u Rimu. Pa ako se ovo mnienje prikazuje 
kao najprirodniji zaključak, što ga možemo izvoditi iz 
kongresa slobodnih mislilaca u Rimu, to je dopušteno 
konstatovati, da ova skupština, sazvana iz mržnje na 
Crkvu, iztiče konačno čast Crkve i socijalni utjecaj 
vjere. Ovo je jedan negativan uspjeh, kojim se slobo¬ 
dno zidarstvo, koje je inspirator čitave ove zlobne 
kampanje, zaista ne može da pohvali. 

U dokaz, da ne pretjerujemo, kad tako sudimo 
o tom kongresu, navest ćemo ovdje, kako je nitko 
drugi, već sam jedan slobodni mislilac, Gaston Mourey, 
izviestio parizki „Journal" o tom rimskom kongresu. 
Njegov je izvještaj za čuvene antiklerikalne oslobodi¬ 
telje pravi udarac toljagom. 

„Pokušati — piše taj slobodni mislilac iz Rima — 
da se srede kretnje i rieči, što se tu komešaju i nadimlju 
kroz tri dana, zadobiti neki ma kako netačan pojam 
o cjelini, jest nemoguće. Obćenito mnienje, hoću 
da kažem, mnienje svih uvaženih jest, da se 
nije učinilo ništa... 1 ) a kongres se uprav svr¬ 
šava. Kakove je donio rezultate? U ovaj je čas ne¬ 
moguće to znati. Od devet sati u jutro do šest sati 
na večer pune evo kroz tri dana isti ljudi dvorane, 
hodnike, dvorište rimskoga kolegija, razpravljajuć, de- 
klamujuć. Zavirite li u koju dvoranu, veliku ili malu, 
to vidite izvjedljivce, što dolaze i odlaze, da smire 
svoju dosadu. Ugledate kroz dim cigara i cigareta 
kakova gospodina ili kakovu gospodju 2 ), gdje izriče 

») U originalu glasi: „L’opinion generale, je veux dire 1’ 
opinion de tous ceux qui comptent, est que l’on n’a rien fait.“ 

2 ) Jedna Španjolka tražila je svom silom ne samo razstavu 
države od Crkve, već da se Crkva jednostavno ukine! 
Ljudi joj kongresisti u ime „slobodne" misli i rukami i nogami 
odobravali! A Crkva liepo i nepomično kao jedna hridina stoji, i 
stajat će uza svu tu nesviesnu buku, dok je svieta i vieka. — Ur. 


svoj govor. Na koncu tirada pljeska se, a da 
se nije ni shvatilo ni razumjelo ništa (— 
o „slobodna" misli! — Ur.), jer svatko govori svojim 
jezikom, englezki, njemački, francezki, talijanski, špa¬ 
njolski ili belgijski. Oni, što niesu došli u Rim da se 
samo zabavljaju koristeć se sa probitci, što im pružaju 
francezka i talijanska željeznička družtva, svi, koji po- 
smatraju rimski kongres onako, kako treba da je po- 
smatran pogledom na njegovu svrhu, svi su ovi 
razočarani i ne žacaju se nimalo da to i 
očito pokažu. 

Sama politika, ovdje samo politizuju, tužio se 
netom jedan od najuglednijih predstavnika znanosti i 
evropske socijalogije. A to je šteta, pridoda on, da 
šteta je vidjeti, kako se toli liepa inicijativa, koju 
dugujemo tako slavnim ljudem, kao što su Haeckel, 
Berthelot, Bjoernsterne-Bjornson (ali „Neue FreiePresse" 
zove ih die Pseudogelehrten! — Ur.), izvrgla u 
jednu bizantinsku brbljariju, koje akcija ne 
će ni iz daleka imati utjecaj, što bi ga morala imati 
pogledom na propagandu naših ideja. 

Prvi je dan bio divan, pun plemenita zanosa i 
poleta. (Štedjeli ljudi prsa za drugi i treći dan! — Ur.) 
No nadalje što se uradilo? Ništa! 1 manje nego ništa. 
(Vikalo se, bučalo se i — tuklo se! — Ur.) 

Kongres? — reče mi evo baš netko. Ne, već vašar. 

Došli su doista da banketiraju u ruševinah palače 
Augustove, na brdu Palatinu, medju razlupanimi stupo¬ 
vi, medju hrpami drveća, medju crnimi cipresami, pod 
svjetlom talijanske jeseni, pod osbiljnim i moćnim ob¬ 
zorjem rimske kampanje." 

Tako od rieči do rieči jedan francezki slobodni 
mislilac, Gaston Mourey, o tom kongresu slobodne 
misli u Rimu! A drugi slobodni mislilac, takodjer 
Francez, Doysie, priši mu ime, kojim mi nazvasmo 
ovaj člančić: „Bankrot slobodne misli"! 

Bankrot slobodne misli pred licem Vatikana — 
„en face du Vatican"! Što su tražili, to su i našli. A 
ortaci im u Hrvatskoj neka iz toga razaberu, kakova ih 
kobna sudbina čeka. 


Pape i Hrvati. 

Piše dr. Fran Binićki. 

(Dalje.) 


9. Na početku godine 1198. sjede na stolicu sv. 
Petra Inocencij III., koji je, kako liepo kaže biskup 
Aguilar, „spasonosno djelovao na sve strane, kao i 
ona zviezda, štono stoji u središtu našega planetnog 
sustava;" 1 ) a koji piša prelatom francezkim: „Ne ka¬ 
lj Aguilar, Compendio de historia ecclesiastica general. 1, 
467. Madrid 1898. 


nimo suditi o feudu, već odlučivati o griehu." 1 ) Široka 
srca, podhvatna duha, a željezne volje, prem je živio 
u težko doba, učinio je toliko, te se može brojiti u 
niz najvećih papa. Dvie su mu stvari osobito bile na 
srcu: osvojiti sv. Zemlju i izčupati krivovjerje, što se 
bilo razmahalo i po iztočnoj i po zapadnoj Evropi. Iz 

i) Decr. Greg. 1. III. tit. 1. c. 13. 

Bugarske se razširila u hrvatske krajeve sljedba bogo- 
milska. 1 ) Već se koncem X. ili početkom XI. stoljeća 
razgraniše bogomili po dukljanskoj kneževini (— to je 
današnja Crna gora, Kotor, dio Hercegovine i Arba- 
naske —). 3 ) Kad je Štetan Nemanja, starinom i rodom 
Hrvat, a veliki župan Raše i Srbije (— izprvice nije 
to bilo isto, već se kasnije izmiešalo —), iztjerao bo- 
gomile iz svoje zemlje, najkraći im put bješe u hrvat¬ 
ske zemlje Bosnu i Hum. Rački sluti, da je baš Mi¬ 
roslav, humski župan, koji se bio oženio sestrom bana 
Kulina, radi bogomilstva i prekinuo sa sv. Stolicom. 3 ) 

O Kulinu banu ne može se ni sumnjati. Vukan, 
„kralj Dalmacije i Duklje“, piše g. 1199. papi medju inim: 
„Ne ćemo, da ne zna Vaše otčinstvo, kako niče krivovje¬ 
rje golemo u zemlji kralja ungarskoga, t. j. u Bosni, 
toliko te na poticaj grieha sam ,,Bacilinus“ (Rački, 
Rad 7, 128. bilj. 1. drži, da je to „Ban Culinus" - 
Kulin ban) sa svojom ženom i sa sestrom svojom . .. 
zavede u to isto krivovjerje više od deset tisuća kr¬ 
šćana. 4 ) Istina, Vukan ne spominje, koje to krivovjerje 
bješe; ali se lako razumije iz pisma, što ga je papa 
pisao splitskomu nadbiskupu, gdje govori o množtvu 
ljudi, ,,qui de Catharorum heresi sunt vehementer sus- 
pecti.“ r> ) Zna se, što je sve učinio Inocencij, da se iz- 
korieni krivovjerje na zapadu. Razumije se, da ni Hr¬ 
vatske nije mogao zaboraviti, one Hrvatske, što su 
ju njegovi predšastnici uzeli pod osobito okrilje sv. 
Stolice. 

11. listopada 1200. piše papa Mirku, kralju hr¬ 
vatskomu i ungarskomu. Predočuje mu opasnost po 
Ungariju, ako se kuga bogomilska razširi; i bodri 
kralja, neka se pripravi svojski i kraljski, da osveti 
nepravdu, učinjenu Isukrstu i kršćanstvu. Ako ban 
Kulin iz svoje zemlje ne potjera krivovjeraca, neka ih 
potjera kralj; a neka postupa i proti banu. 6 ) Rat je imao 
planuti. Ali Kulin bješe dobar diplomat. Izpriča se, da 
je bogomile držao katolici, a u Rim posla nadbiskupa 
dubrovačkoga i nekoliko bogomila, moleć papu, da 
pošalje u Bosnu kojega sposobna čovjeka iz svoga 
okoliša. 7 ) Inocencij, posavjetovav se sa biskupi, posla 
dvorskoga kapelana Ivana de Casamaris i splitskoga 
nadbiskupa Bernarda i dade im naputak, kako im se 
je vladati. 8 ) G. 1203. odrekoše se neki poglavice bogo- 
inilski svojega krivovjerja na mjestu, što je latinski 

’) V. obširnu razpravu dr. F. Račkoga, Bogomili i Patareni, 
Rad VII, VIII, IX. 

а ) Rad 7, 111. 

3 ) Rad str. 127. 

4 ) Theiner, Vetera monumenta Slavorum meridional. I, 6. 

б ) Tamo 15. 

6 ) Tamo 12. 13. 

’) Theiner I, 15. 

s ) Tamo. 


zabilježeno „Bolino Poili", 1 ) a Rački misli, da je to 
„Bjelino polje' 1 . 2 ) Pobjeda bješe brza i laka, ali ne¬ 
trajna. Inocencij III. zaokupljen silnimi poslovi na za¬ 
padu, a možda i nailazeć na „tajni odpor ugarske 
politike", kako misli Rački, 3 ) nije mogao u Bosni posve 
iztriebiti krivovjerja, koje se i dalje širilo. 

Dne 10. studenoga križari, koji podjoše osvajati 
sveti grob, udjoše u zadarsku luku, izkrcaše se i 
utaboriše pred Zadrom i počeše udarati na nj. Zadrani 
se predadoše 24. studenoga na milost i nemilost, a 
križari oplieniše nemilice Zadar. 4 ) Inocencij je, kako 
je spomenuto, živo želio, da se osvoji sv. Zemlja. Baš 
je na njegovu ponuku i pošla silna vojska na iztok. 
Ali Mletčići, koji priekim okom gledahu, gdje im se 
Zadar izmakao iz šaka, znadijahu navesti vodu na 
svoj mlin i skloniti križare, da mjesto na nekrsta udare 
na hrvatski grad. Zaboljela je ta nevjera papu Inocen- 
cija. Dok su još bili križari pod Zadrom, dopro je 
glas i do Inocencija, koji im se zagrozi prokletstvom, 
ne ostave li Zadra. Papin pouzdanik opat Devaux le 
Sernai bez straha odkresa vojvodam i duždu mletač¬ 
komu : „Zabranjujem vam u ime papino osvajati Zadar, 
jer su Zadrani kršćani, a vi križari." Nego kad tegnu 
pročitati papino pismo, navališe na nj križari, te jedva 
iznese živu glavu. Kad je bio Zadar osvojen, piša papa 
Mletčanom, koreć njih i dužda im i opominjuć, da se 
izmire s Crkvom i podju osvajati sv. grob. 5 ) Mletčani 
ni makac. A bilo im je i lako, jer se kralj Mirko 
kvačio s bratom Andrijom. Otimali se o krunu, dok 
im je neprijatelj iz nje trunio biserje. I kad su poslie 
Mletčani htjeli, da papa dade plašt opatu sv. Feliksa, 
izabranomu metropolitu zadarskomu, Inocencij ostade 
pri svojoj : dok Mletčani ne poprave one sablazni i 
ne pomire se s Crkvom posve, dotle im ne može u- 
slišiti molbe. 6 ) Eto: kralj zapušta svoj grad, a papa 
se stara za nj za obsade, a poslie obsade osvećuje 
povriedjenu pravdu ! Kolikom je željom govorio Ino¬ 
cencij III., da se opet kršćanstvo domogne sv. Zemlje, 
poznato je; a svjedoče i listovi, što ih je pisao 1199. 
dubrovačkomu nadbiskupu i svim podložnim biskupom, 
a 1200. svim kršćanom u dubrovačkoj pokrajini, koje 
papa opominje, da ili sami podju u sv. boj ili po¬ 
mognu novcem. 7 ) 

Nije plemeniti Inocencij III. puštao s vidika ni 
pojedinih biskupija hrvatskih, a ni pojedinaca. Tako 
već 1198. piše trogirskomu biskupu za nekoga popa, 

’) Theiner I, 20. 

-) Rad 7, 138. 

3 ) Tamo 145. 

4 ) Klaić, Povj. Hrvata I, 190. 

s ) Theiner 1, 22. 

“) Tamo 42. 

■) Farlati VI, 81. si. 

koga je u bolesti prosti neki redovnik obukao u re¬ 
dovničko ruho, da mu biskup dopusti povratiti se u sviet 
i brinuti se rodbinom. 1 ) 

Te iste godine zove Nikolu, hvarskoga biskupa, 
s nekoliko kanonika zadarskih u Rim, da razloži, zašto 
je ostavio hvarsku stolicu, pak pošao na zadarsku. 2 ) 
Nikolu bjehu izabrali Zadrani za svoga nadpastira bez 
dozvole sv. Stolice, a Nikola se drage volje prihvatio 
uprave nadbiskupije. 3 ) Istom poslie izbora posla u Rim, 
da papa potvrdi izbor. Ali poslanstvo ne uspje. Papa 
je obećao Nikoli dati nadbiskupski plašt, ako se do¬ 
kaže, da je njegov izbor valjan i ako se pokori grad¬ 
skomu patrijaru. Zadarski se poslanici zlosrdnuše i 
vrnuše se u Zadar i ne pozdravivši pape niti primivši 
njegov list. 4 ) Nikola je na stolicu hvarsku htio posaditi 
nekoga zadarskog žakna, ali vojvoda Andrija imenova 
Miku, splitskog kanonika. Dok su nadbiskup koločki i bi¬ 
skup zagrebačkima papinu zapovied 6 ) iztraživali, jesu li po 
zakonu izabrani nadbiskupi zadarski i splitski, Nikola 
je obtuživao Miku, da je krivično i bezumno prisvojio 
stolicu hvarsku. I sudce je izabrao, koji su ga imali 
izobćiti. Nego Mika pohiti u Rim, a iz Rima u Split, 
gdje ga zaredilo za biskupa. 

Buduć je Nikola izvješćivao drugčije, a Mika 
drugčije, piša papa biskupom kninskomu i skradin- 
skomu ter trogirskomu opatu sv. Ivana Krstitelja, da 
priepor taj iztraže i obavieste ga po istini. Istoga dana 
i godine 1199. povjeri splitskomu kaptolu upravu bi¬ 
skupije hvarske. 0 ) Nikola nije mario ni za opomene 
ni za sud papin, zato ga papa skide i izobći. 7 ) Ipak 
ostade Nikola na stolici zadarskoj sve do 1202. Znano 
je, da je Inocenij pristajao uz Mirka, kad se zavadio 
s bratom Andrijom. Stoga je i izobćio splitskoga nad¬ 
biskupa, koji je pristajao uz Andriju proti naročitoj za¬ 
brani pape Celestina. s ) Svačkoga biskupa obtužilo radi 
ubistva, a on se odrekao biskupije. Inocencij piše 
barskomu nadbiskupu, neka mu odredi pristojne do- 
hodke za život. 0 ) 

1200. potvrdjuje papa ugovor neki izmedju tem¬ 
plara i samostana sv. Kuztne i Damjana ,,in Sclavonia“. 10 ) 

Jer je dubrovački nadbiskup izbivao više od če¬ 
tiri godine, dopusti papa kaptolu, da bira novog nad¬ 
biskupa. 11 ) 

‘) Theiner I, 2. 

9 Tamo, 3. 

9 Toma, Hist. salon., cap. XXIII. 

4 ) Farlati, V, 67. 

6 ) Theiner, 4. 

c ) Farlati, V, 67. si. 

7 ) Theiner, 13. 

8 ) Farlati, V, 357. 

°) Theiner I, 9. 

10 ) Tamo 11. 

11 ) Tamo 14. 


Kad je kninski biskup iz pizme izobćio biskupa 
ninskoga, papa naloži nadbiskupu dubrovačkomu i 
nadžaknu trogirskomu, da to izobćenje proglase ne¬ 
valjanim. 1 ) Zadnji je poznati nam list pisao Inocencij III. 
krčkomu biskupu 1211. i potvrdio osudu u parnici izme¬ 
dju biskupa i klera inu. 2 ) Na smrtnoj je postelji svojoj 
zaslužni Inocencij III. mogao pomišljati i na zapuštenu 
Hrvatsku, mogao se sjećati, što je sve učinio za ovaj 
narod, kojega su se velikaši medju se grizli, a vladari 
tonuli u bludnoj razkoši. 3 ) 

10. Dva dana poslie smrti Inocencija III. izabraše 
stožernici Cencija Sabella, koji se prozva Honorij III. 
(1216.—1227.) Ne bješe u njega snage ni veličine 
Inocencijeve, ali bješe dobre volje. Njegovim nastoja¬ 
njem bi povedena 6. križarska vojna, koja ostade, 
kako se zna, bez uspjeha. I hrvatski kralj Andrija bješe 
pošao u sv. Zemlju. Nemajuć troška porobi crkve i 
oltare, a Mletčiću proda Zadar na vječna vremena! 4 ) 
Divan pastir naroda! Hrvatski velikaši Babonići obo¬ 
ružaše i spremiše dvjesta i petdeset ljudi. Stjepan 
Babonić stade na čelo toj četi. Na žalost Andrijin po¬ 
hod u sv. Zemlju bješe — komedija kao i sve mu 
vladanje. Kad se vratio iz sv. Zemlje, našao je kraljev¬ 
stvo svoje u neredu. Velikaši se ugledali u kralja, pak 
daj robi i otimlji. Vojvoda se hrvatski Bela diže proti 
otcu. Hrvati se razdvojiše: jedni pristadoše uz kralja, 
drugi uz Belu. Papa je prietio prokletstvom svim, koji 
se dižu na kralja, ali zaman. Crkveni i svjetovni 
dostojanstvenici nekako izmiriše otca sa sinom, kralja 
s velikaši, kojim Andrija 1222. izdade znamenitu onu 
zlatnu bulu. Dok se tako otac sa sinom kockao na 
sjeveru, u dalmatinskoj i u bosanskoj Hrvatskoj na¬ 
stade metež. U Dalmaciji se osiliše osobito Kačići, 
knezovi Omiša, Poljica i Krajine. Omišani uzeše gusa- 
riti i smetati osobito križarom, da ne mogu u Pale¬ 
stinu. Pukao glas do pape, a Honorij III. posla Akon- 
cija, dvorskog kapelana, u Hrvatsku i u Uhgariju. 
Dvie mu dužnosti naloži: da umiri Omišane i da 
radi proti bogomilom. Godine 1221. bane Akoncij u 
Split. Knezu i gradjanom splitskim donese Akoncij 
papino pismo. Papa se tuži na Omišane sbog nasilja 
i nepravda, nanesenih križarom; preporučuje Akoncija, 
da mu budu Splićani u svem na ruku i da osobito 
pregnu iz petnih žila, ne bi li ukrotili omiške gusare. 5 ) 
Akoncij pozove „Hrvate i Dalmatince", da kupe voj¬ 
sku, opremaju brodovlje i daju novce za križarski rat 
proti gusarom. Obeća i „preobilate darove oprosta 
onim, koji ili podju u boj proti gusarpm ili dadu 

*) Tamo 44. • 

9 Tamo 46. 

3 ) V. Smičiklas P. H. I, 327. si. Klaić, Bribirski knezovi, 22. 

4 ) Smičiklas, P. H. I, 335. 

6 ) Farlati III, 249. 

novaca i podpore." 1 ) Ne zna se, što je mislio Smiči- 
klas, kad je napisao: „Uzme (Akoncij) dieliti blago¬ 
slov i oproštenje grieha, koji užgani od milosti božje 
podignu oružje na ove nevjernike." 2 ) Drugo je opro¬ 
štenje grieha, a drugo oprost vremenitih 
kazni. 

Akoncij ne dobi izdašne pomoći od državne vla¬ 
sti, već na svoju ruku skupi vojsku i brodovlje. Rat 
se započeo valjda već 1221. Kad se Akoncij vrnuo iz 
Zadra, rat se srećno svršio. Omišani pobiedjeni obećaše, 
da ne će više gusariti, a Akoncij im oprosti i spali 
gusarske brodove. 8 ) 

Obećanje omiških gusara ne bješe iskreno. Dado- 
še se opet na gusarenje, a papa ih prokle. Vojvoda 
hrvatski Bela diže na njih 1225. vojsku i pokori ih. 4 ) 

Koliko je god Akoncij — pak i za kratko — uspio 
proti gusarom, toliko je slabije mogao izvršiti drugu 
dužnost. Slabe bjehu prilike u južnoj Hrvatskoj. U 
Bosni se bogomilstvo razširilo na sve strane. Ban je 
Kulin ostao valjda vjeran svome obećanju, ali ban 
Matej Ninoslav bijaše potekao od bogomilskih rodi¬ 
telja, a i sam bješe odgojen u bogomilskom krivo¬ 
vjerju. I po Dalmaciji se bijaše bogomilstvo razširilo 
na sve strane. Neredi u crkvi mnogo pripomogoše. 
Nastojanjem bivšega hrvatskog bana, pak palatina 
Gjule bi za splitskog nadbiskupa 1221. izabran Gun- 
cel, vitez sv. Ivana, Ugrin „roda plemenita, ali ne 
velike vriednosti". Bijaše neznalica i oholica. Brzo se 
Akoncij uhvatio s njim u koštac, pak Guncelu bješe 
putovati i u Rim, da se opere. 5 ) Kakva glava, takvo 
i uzglavlje. Svećenici ne bijahu na svome mjestu, a 
velikaši, i onako silni i ponosni, nisu puno marili za 
crkvu. Mnogi hrvatski knezovi priedjoše na bogomil¬ 
stvo. „Fautor haereticorum" bješe i knez Višan Šubić, 
gospodar ličkoga Zvonigrada i knez splitski. 0 ) Po 
njegovoj smrti gradjani splitski proglasiše načelnikom 
humskoga kneza Petra, bogomila, i uvedoše ga u 
crkvu. Kad to ču Akoncij, udari Split kletvom. 7 ) Iz 
Splita podje Akoncij u Dubrovnik i ponese preporučno 
papino pismo. U Dubrovniku se sastala i sinoda, koja 
je osobito viećala, kako bi se krivovjerci patareni 
(bogomili) obratili. Papinu poslaniku podje makar do¬ 
nekle za rukom očistiti južnu Dalmaciju od krivo¬ 
vjerja. 8 ) Iz Dalmacije će Akoncij u Bosnu, gdje je 
dugo radio, da iztriebi krivovjerce." 0 ) Na žalost uspjeh 

*) Tamo, 250. 

2 ) Pov. Hrv. 1, 337, 

“) Toma, Hist. salon. c. 27. Farlati III, 250. 

4 ) Klaić, Pov. Hrv. I, 212. 

6 ) Farlati III, 252. 

6 ) Klaić, Bribirski knezovi, 27. 

7 ) Farlati III, 254. 

8 ) Farlali VI, 92. 

9 ) Toma, Hist. sal. c. XXIX. 

bješe vrlo slab, jer se Akoncij brzo prestavi. Kralj 
Andrija povjeri koločkomu nadbiskupu Ugolinu Bosnu, 
Sol i Usoru, da ih očisti od patarena. 1 ) Ugolin bješe 
slab, a bolji ne bješe ni sinovac kraljski Ivan, koji 
obeća povesti križarsku vojsku na krivovjerce bosan¬ 
ske. Ali 1225. sjeća papa koločkoga nadbiskupa, a 
1227. Ivana obećanja i odlukš. 2 ) 

U Hrvatsku je Honorij 1222. bio poslao još 
drugog legata, Decencija; ako onaj Decencij, što 
se spominje u spisih staroga lokrumskog samostana, 
nije samo izkvareni Akoncij. O njem se ne zna 
drugo, osim da je dosudio dva vinograda Jordanu, 
opatu lokrumskomu. 3 ) Papa je po Akonciju pisao i 
Zadranom dva lista : u jednom potiče kaptol i kler, 
da sabiru prinose za sv. mjesta; u drugom nagovara 
nadbiskupa i biskupe, da osnuju bogoslovske škole. 4 ) 

Još je prije pisao Zadranom radi izabranog nad¬ 
biskupa, kojega je imao posvetiti gradski patrijar; a 
patrijaru, neka vrši svoje pravo. 5 ) 

1226. piše Honorij splitskomu nadbiskupu i su¬ 
fraganom u poslu Kačića omiških, koji da su se po¬ 
čeli kajati, i puti ih, kako treba s njimi postupati. 6 ) 

Osim nekoliko još listova, od kojih je najzna¬ 
menitiji onaj, što ga je pisao domikancem radi zagre¬ 
bačkoga nekog biskupa, koji je imao doći u Rim, nije 
više poznato o djelovanju Honorija III. u Hrvatskoj. 
Ali je dosta i ovo, da se pravedno razsudi njegova 
otčinska ljubav i briga za katolički hrvatski sviet. Ho¬ 
norij III. ode na istinu 18. ožujka 1227. 

11. Nasliedi ga Grgur IX. „varon de grandes 
virtudes, de actividad y de entereza." 7 ) Sam je Promi¬ 
sao Božji, koji ravna sv. Crkvom, u ono doba izabrao 
baš toga krjepostnika. Fridriku II. pokaza odmah Gr¬ 
gur IX., da se ne će šaliti. Izobći ga. Umirivši nepri¬ 
jatelje sv. Stolice u Francezkoj, pregnu iz petnih žila 
da iztriebi krivovjerje na zapadu. A nije zaboravio ni 
Hrvatske. Godine 1232. posla u Ungariju stožernika 
Jakova, biskupa prenestinskoga, da izmiri kralja sa 
svećenstvom. 8 ) Već sliedeće godine ode Jakov u Bo¬ 
snu, gdje je i biskup bio upao u krivovjerje. Papa piša 
Jakobu 30. svibnja 1233., da ukloni biskupa sa stolice, 
ter dva, tri ili četiri zaredi za biskupe. 9 ) Prem je papa 
1227. dubrovačkomu nadbiskupu potvrdio sve bisku¬ 
pije, što su ih imali i predšastnici, a medju njimi 

') Monum. Slav. merid. XXIII, 7. 

2 ) Theiner, Monum. Hung. I, 55. 72. Izp. Monum. Slav. 
merid. XXIII, 7. 

3 ) Farlati VI, 95. 

4 ) Farlati, V, 73. 

6 ) Theiner, Mon. Slav. I, 71. 

°) Theiner, I, 73. 

’) Aguilar, 1. c. 475. 

s ) Theiner, Mon. Hung. I, 107. si. 

“) Mon. Slav. merid. XXIII, 7. 

bješe i „regnum Zachulmiae, regnum Serviliae, quod 
est Bosna", 1 ) ipak papin poslanik ociepi Bosnu od 
dubrovačke metropolije i dade ju nadbiskupu koloč- 
komu. 2 ) S pomoću reda dominikanskoga, koji je prvi 
put sada valjda stupio i na hrvatsko tlo, izvršivaše 
Jakov svoj zadatak dosta brzo i lako. Sam se ban 
Matej Ninoslav obrati. Papa primi pod okrilje 
sv. Petra bana Ninoslava i Bosnu, zabra- 
njujuć, da mu itko smeta, „dok uztraje u katoličkoj 
vjeri." 3 ) Stožernik Jakov zaredi za biskupa dominikanca 
Ivana, Niemca iz Wildhausena. Ipak ne podje za rukom 
Jakovu iztriebiti bogomile. Da, papi bi javljeno, da se 
opet odmetnuo Ninoslav. 4 ) 1234. posla papa drugog 
poslanika, priora sv. Bartula od Trisulta, kartuzijanca, 
i preporuči ga svim nadbiskupom i biskupom po Dal¬ 
maciji, po Bosni, po Hrvatskoj, po Srbiji ,,et alias pai- 
tes Slavoniae". 5 ) Medju tim krivovjerje zarazi i Slavo¬ 
niju, u kojoj je Grgur IX. 1229. dopustio da se po¬ 
digne nova sriemska biskupija.«) 14. listopada 1234. 
piša Grgur IX. hrvatskomu vojvodi Kolomanu, da udari 
na krivovjerce u Slavoniji. 7 ) I Stjepanu, biskupu za¬ 
grebačkomu, i Ivanu, bosanskomu biskupu, piša papa 
nalažuć, da se propovieda križarski rat proti bogomi- 
lom. s ) Rat buknu. Na čelu križara bješe hrvatski voj¬ 
voda Koloman, kojemu otac predade Bosnu, lišivši 
tako bana Ninoslava vlasti. Medju tim se Ninoslav 
poslie oprao, da nije pao u krivovjerje, a 1240 podpi- 
suje se kao „veliki ban". 9 ) 

Papa se je trudio i pisao na sve strane, hrabreć, 
hvaleć, opominjuć, ne bi li se krivovjerje izkorienilo 
u Bosni i u Slavoniji. 10 ) Koloman je „očistio Bosnu 
od ljage krivovjerne opačine, te je zasjala katolička 
čistoća." 11 ) Nego Koloman dopade smrtnih rana 1241. 
u boju sa Mongoli, koji grnuše i u Hrvatsku; a Bosna 
ostade pri miru. 

Sačuvali su se još neki listovi pape Grgura IX. 
pisani u hrvatske strane, ali ne od velika zamašaja. 12 ) 

Glavna misao Grgura IX., da sine na sve strane 
katolička istina i raždene tamu nevjere i krivovjerja, 
ne urodi najboljim plodom u hrvatskih stranah. Istina, 
za tu je misao tekla i krv, za tu su se misao sijale 

*) Farlati VI, 96. 

'-) Theiner, Mon. Hung. I, 201. 

3 Tamo 120. 

4 ) Tamo 169. 

5 ) Mon. SI. merid. XXIII, 8. 

») Rad VII, 154. 

») Theiner, Mon. Hung. I, 128.—130. 

8 ) Mon. Slav. mer. XXIII, 9. 

») Rad VII, 158. 

l0 ) Sadržaj listova u Monum. Slav, merid. (Acta Bosnae) 
XXIII. 9. 10. 11. 

n ) Tamo 10. 

12 ) Theiner, Monum. Slav. mer. I, 73.—76. Farlati, V, 73. 366. 

glave. Ali tko će pametan prigovarati papi za to? Krv 
je tekla za istinu, koja je jača od oružja. 1 da je od- 
kud srećom sinula katolička istina po svoj Bosni, 
drugčije bi se bila razvila i povjest hrvatska i evrop¬ 
ska. Da je ona krv urodila željkovanim plodom, ne bi 
Hrvat poslie bio lievao onolike krvi svoje i svoje 
braće. Promisao vječni dosudi drugčije, a tko će iz- 
pitivati stope Promisla?! 

Grgur IX. umrie 20. travnja 1241., a nasljednik 
mu Celestin IV. i ne ugrija pravo papinskog stoca. 
Prestavi se 5. listopada 1241. Petrova Stolica ostade 
prazna godinu, osam mjeseci i sedamnaest dana radi 
spletkarija Fridrika II. 

Istom 24. lipnja 1243. bi izabran Inocencij IV. 
(1243.—1254.) Poput Grgura nastojaše i Inocencij, ne 
bi li iztriebio bogomilstvo, koje se opet razširilo po 
svoj Bosni. Već je Jakov, papinski poslanik, bio Bosnu 
podložio koločkoj metropoliji, jer je krivicom nad¬ 
biskupa dubrovačkog i bosanski biskup bio upao u 
krivovjerje. Bosanski je biskup Ponza pristajao uz 
Ugre, pak i sam htio, da ga Rim podloži Koloči, 
a Ugri opet dokazivali, da će se samo tako moći krivo¬ 
vjerci iztriebiti. Papa piše opatu sv. Martina, neka tu 
stvar dobro izvidi i uredi. 1 ) 28. kolovoza 1248. dopu¬ 
sti Inocencij IV., da se bosanska biskupija podloži 
koločkoj, ako su istinita izvješća. 2 ) Koločki je biskup 
želio poći i u križarski rat proti krivovjercem bosan¬ 
skim, a papa mu posla znak križa 3 ) i dopusti, da vjer¬ 
nikom podieli zemlje, što ih otme krivovjercem. 4 ) I 
ungarskomu kralju piše papa, neka nastoji iztriebiti 
krivovjerce u Bosni, u kojoj ne će ništa raditi bez 
kraljskog savjeta. 5 ) Biskup je koločki provalio u Bosnu 
i odveo mnogo krivovjeraca, ali se Crkva katolička 
nije mogla učvrstiti. 6 ) Je li kralj ungarski poveo križar¬ 
sku vojnu, ne zna se. — Koliko je god papa radio 
proti krivovjercem, toliko je štedio bana Ninoslava.') 

Godine 1247. posla splitski nadbiskup Ugrin, koga 
je imenovao kralj hrvatski i ungarski Bela IV., senj¬ 
skoga biskupa Filipa papi Inocenciju u Lion, da mu 
izprosi plašt. 

Po sve pute papa posveti Filipa 8 ), dade mu nad¬ 
biskupski plašt za Ugrina, a dne 19. ožujka 1248. 
odgovori biskupu Filipu: „Tvoja nam prikazana mol- 
benica sadržavaše, da ima u Slavoniji (čitaj: Hrvatskoj!) 

i) Monum. Slav. merid. XXIII, 13. Farlati VI, 98. 

а) Theiner, Mon. Hung. I, 204. 

s) Tamo 202. Acta Bosnae, 13. 

*) Tamo. 

8 ) Tamo. 

б ) Tamo 14. 

r) Pismo biskupu koločkomu, Acta Bosnae 14. Izp. Mon. 

Hung. 206. 

8 ) Farlati IV, 120. 

osobito pismo, za koje tvrde klerici pomenute zemlje, 
da ga imaju od bi. Jerolima i uporabljuju ga sluzeć 
službu Božju. Po tome da se i ti izjednačiš s njimi 
i sliediš običaj zemlje, u kojoj si biskup, molio si od 
nas za dopust, da obavljaš službu Božju pomenutim 
pismom. Mi pak razumijuč, da ima biti podčinjen go¬ 
vor stvari, a ne stvar govoru, ovime ti dopuštamo što 
si želio, samo u onih stranah, gdje je to u običaju (da 
se samo ne povriedi smisao razlikom pisma)." 1 ) 

0 Farlati III, 143. Theiner, Mon. Slav. mer. 78. 


Time je slavni „ures kanonista i otac prava" hr¬ 
vatskomu narodu dokazao, da sv. Stolica ne ide na 
glavu povlastici, što su ju Hrvatom dali njegovi predšast- 
nici. A dogodilo se to nekoliko godina poslie, nego 
Hrvati spasoše kršćanstvo od mongolske zaraze. Bene¬ 
diktinci sv. Nikole u Omišlju zamoliše takodjer papu, 
da im dopusti hrvatski služiti službu Božju. A Ino- 
cencij IV. izruči 1252. opreznosti krčkoga biskupa, da 
uredi, kako bude najbolje. 1 ) (Nastavit će se.) 

*) Theiner, 79. 




III. 

stom zora zazorila biela, 

Zori zora, mrku nojcu tjera, 

Prhnu soko, ptica sivopera, 

Od tvrdoga Perušića grada 
Od tamnice ljute poturice, 

Malkočbega, ohola krvnika. 

Prhnu soko k Senju kamenomu 
Na prozore Nevenci djevojci. 

A Nevenka prevarila zoru. 

Pak već sprema sve po bielom dvoru, 
Tiho sprema, da brata ne budi, 

Komu tihi sanak kriepi grudi. 

Neka sniva, nek u snu uživa, 

Nek san mlada zanosi Nenada 
Uza Vratnik, uza goru lomnu, 

Medju svate Nevenke djevojke. 

Još tri dana, kićeni će svati 
Na bijele dvore pokucati, 

Ter s Nevenkom k hrabrog Jurja dvoru. 

Misli Nenad i noću i danju, 

Kako će ga seja opraviti, 

Konjica mu srebrom izkititi, 

U ruke mu svilen barjak dati, 

Da ga vije pred kitom i svati. 

Ej da mu je mila majka jošte, 

Da mu tajko nosi još milošte, 

Kako li bi tiho uzdahnuli, 

Kako li bi suze oborili, 

Gledeć sina od deset godina, 

Gdje već barjak ponosito vije! 

Tako Nenad nejak noću sniva, 

Tako sboreć u radosti pliva. 

Oj, a seka vesela mu čeka, 

Da ponovi vjeru Jurju svome. 

U to soko siv na prozor prhnu, 

Pozna djeva pobrina sokola, 

Pak otvori prozore na dvoru 
I sokola na grudi privinu, 

A srce joj u grudi protrnu. 

Diže soko desno krilo sivo, 

Izpod krila pade knjiga sitna. 

Uze knjigu Nevenka djevojka, 

Knjigu štije, grozne suze lije: 

— Jedinice po Bogu sestrice, 

Evo mene u tamnici tamnoj 

Perušićkog krvnog Malkočbega, 
Pet sežanja pod zemljicom crnom. 
Ne vidim ti sunca ni mjeseca, 

Ni Božjega stvora razumnoga, 
Nego guje i ljute jakrepe. 

Cuh, da kreće silan Malkočbeže 
Na Otočac i na Senj grad stari, 
Oko Lešća već da silu smješća. 
Vojsku kitnu okupismo hitno 
I na prve udarismo straže; 

Biesan doro med straže mi naže, 
Prasnu diljka, moj se dorin svali, 
Krv njegova i moja me zali — 

I sad čamim u tamnici tamnoj. 

Tri već puta izvlači me krvnik, 

Ter me mami zlatnimi mekami, 
Ter me muči strašnimi mukami, 

Da pogazim vjeru Isusovu, 

Da salomim one ljestve čvrste, 

Po kojih se biedan smrtnik penje 
Iz prašine u rajske visine; 

Da salomim'poduporanj čvrsti, 

Što jedini još rod drži dragi. 
Mučenički rod hrvatski slavni, 

Da ne klone pod teretom trudan, 
Već da bere lovor slave budan. 

Oj ne će me predobiti krvnik! 

Šta su muke od čovječje ruke, 

Kad se bore ljudi za uzore, 
Veličajne uzore i trajne! 

Tielo mori ruka ubojnica, 

Tielo mori, al duha ne sori! 

Oj Nevenko, Bogom posestrimo, 
Kad ti stupiš pred žrtvenik sveti, 
Tvog će pobru na kolac popeti. 

Al će popet samo lomno tielo, 

A duh će se vinuti veselo, 

Da ubere vienac mučenički, 

Da se moli za rod zlopatnički, 

Nek Spasovo Srce sveto, blago 
Na svojemu ogrije ga žaru, 

Da mu vrati slavu, radost staru. 

Oj Nevenko. jedina mi sjenko 
Na sunašcu smrti mučeničke, 

Podji, sele, pred žrtvenik sveti, 
Mome Jurju vjerna ljuba budi, 


Ljubavlju mu svojom kriepi grudi! 
Goji s njime sokolove sive, 

U srcih im žarku ljubav budi 
Prema Bogu i Hrvatskoj dragoj! 

A sad s Bogom, moja sele draga, 
Ostavljam ti vjernoga sokola, 

Svog sokola, svoje desno krilo, 

Zadnji zalog ljubavi mi žarke. 

Ti ga goji, posestrimo draga, 

Ti ga goji u dvorovih svojih 
I sjećaj se našeg pobratimstva! 

Pade knjiga Nevenci iz ruke, 

Tužna djeva onemogla pade. 

Ogrlila pobrina sokola, 

Pa ga milo miluje i ljubi 
Jedin zalog pobratima vjerna. 

K Nenadu se bratcu savinula, 

Ter ga suzom iz očiju budi. 

Prenuo se Nenade nejaki, 

Okrenu se na ležaju meku, 

Pa kad plačnu ugledao seku, 

I sam uze nejak ronit suze, 

A kroz suze milo sborit uze: 

— Sele moja, sva radosti moja, 

Čemu suze pred veselje pirno? 

Ta skoro će kićeni ti svati 

Na bijele dvore pokucati! 

Je T ti žao naših bielih dvora? 

I meni je naših dvora žao, 

Bielih dvora i sinjega mora. 

Ali neka, milom Bogu hvala, 

Juraj će mi skovati oružje, 

Ljute šare i oštre handžare, 

Pak ću s Jurjem junak četovati 
1 do Senja često dojahati. 

Sluša seka nejaka Nenada, 

Svaka rieč joj srdašce probada, 

Cičeć bratu odgovara malom: 

— Moj Nenade, moj očinji vide, 
Kamena mi kita i svatovi! 

Pobratimu, koj mi život spasi, 

Polako se život dragi gasi; 

Tmuran oblak nad Senj grad se svija; 
Hrvatska nam domovina draga 
Sve to više plače i uzdiše; 

Krvav plamen na sve strane liže, 

A smrt dvore na sve strane diže, 
Neštedice svud junake zoblje. 

A ja da se — kanda srca nemam — 
Na veselje pirno sama spremam, 

Da odgajam tužnoj majci roblje!? 

Ne zna bratac nejačak Nenade, 

Ne zna jada, što mu seka niže, 

Ne zna crva, što joj srce grize. 

Objesi se seji oko vrata, 

Pak je milu miluje i ljubi, 

Oj, a seka u tuzi se gubi. 

Neodlučna cvieli, u sviet zuri, 
Glavom vedra miso joj projuri, 

Ter pred sliku Božje Majke klonu, 
Suze roni, srce razgaljuje 
Dobroj Majci, biednih pomoćnici. 
Podiže se vedra, ohrabrena. 

Uze pero Nevenka djevojka, 

Udari se u rumeno lice, 

Krvcu toči, oštro pero smoči, 

Rujnom krvcom sitnu knjigu kiti: 

— Zlato moje, Jure Ličanine, 
Milovanje, sladko uzdisanje, 

Do sad dragi, a sad Bogom brate, 
Evo tvoga zlatnoga prstena. 

Drugoj dragoj ti ga na prst djeni, 

Ti uberi drugi cviet rumeni, 
Pobratime, okiti se njime! 

Pobratim nam u tamnici čami, 
Hrvatska nam jadikuje majka, 

Pustoš, zator razapinje šator 
Po ponosnoj zemljici Hrvatskoj. 

Mio si mi, kićeni junače, 

Ko ženica čarnog oka moga, 


A1 bi mio sa mnom biedan bio, 
Odgajao samo biedno roblje, 

Da ga zoblje hladna smrt i groblje. 
Uza te bih ja vesela bila, 

Makar pila bistru rosu s cvieća, 
Hranila se korom sa drveća. 

A1 ne, brate, neka moja sreća, 

Želj kovana sreća porodična. 

Rodu dragom bude žrtva dična! 
Ljubav moja nek izgori žarka 
Na oltaru Krsta Razpetoga 
Za slobodu mile otadžbine, 

Što nam jadna, laztrgana gine. 
Pregorjet ću sve koristi lične, 

Satrt glavu zmije ću sebične, 

Izgled dati Hrvaticam svima, 

Što sve slaba žena sperit može, 
Kada joj se um i srce slože; 

Kad ugasi oholosti plamen, 

Što proždire sve što shvati mamen, 
Kad u srcu cviet joj miri ubav. 
Požrtvovna, nesebična ljubav. 
Skupih kitu mladih posestrima, 

I ruke im vikle na vreteno 

Ja privikoh na gvoždje studeno. 
Sad mi cvieće beru posestrime, 

Da svatove okite mi njime. 

A1 im druge svate kitit valja 
Tamo, gdje krv rujna zemlju kalja, 
Gdje ju kvasi s bolnimi uzdasi. 
Dignut ću se k Perušiću tvrdu 
Ko Judita druga pobru spasit 

II i svoju mladu svieću sgasit, 
Izdahnuti uz pobru na kocu. 

Spas izdahnu na drvetu za me, 


Da me spasi od paklene tame, 

Sve mi dobar dade na tom svietu; 

I ja za Nj ću na drvo se vinut, 
Mučenica na nebu zasinut. 

Pak se molit Razpetomu Spasu, 

Koj Hrvatsku miljem nam obasu, 

Da nam svu je svojim duhom prožme 

— Pojedince, javnost, porodice — 

Da raždene pogubnu oluju 

I razpline guste oblačine, 

Ter ju vine u stare visine, 

Da u sreći i u staroj slavi 
Bude svietu glasnica ljubavi. 

A sad s Bogom, pobro i junače, 

Srce moje sad te ljubi jače, 

A1 ljubavlju čistom i priegornom. 

Već mi srce za tobom ne plače, 

Jer mu sjaju dvie ljubavi jače, 

Ljubav Krsta, zaštitnika čvrsta, 

I Hrvatske majke raztrgane. 

Skiti knjigu Nevenka djevojka, 

Suze roni nejačak Nenade: 

— Avaj, seko, ljuta moja rano, 

A ja šta ću sa svilen-barjakom ? 

Seja brata na grudi privinu, 

U oku joj čudna vatra sinu: 

— Mili brate, jedini u majke, 

Jahat ćeš mi na vilen-konjicu, 

Svilen barjak nosit uz sestricu, 

A1 ne k dvoru Jurja Ličanina, 

Već na ono bojište krvavo, 

Gdje se beru lovorike slave, 

Gdje krvave polijeću glave 

Za krst častni i slobodu zlatnu! 

(Sliedi.) 


Pred propelom.*) 


posred vreve bučnog grada 
r U ćeliji skromno kleči 

Skroman jerej pred propelom, 
A srce mu bolno ječi. 

Lice mu se promjenjuje 
S časa na čas u sve boje, 
Tmurnom glavom jednako se 
Razbudjene misli roje. 

Prebrdjene križe ljeta 
Pred propelo nebog meće, 
Neumrloj duši tražeć 
Kroz pokoru vječne sreće. 


Spjevao D. I. Ujević. 

Na vrutku je dvaju vrela; 
Milosrdja pravednosti. 
Skroman jerej vruće moli: 
„Milosrđje! Prosti! Prosti!" 

I razkida staru halju . . . 
Pokornim se vrutkom kupa, 
Procjenjuje, koliko je 
Svaka duša Nebu skupa. 

Gradska vreva jošter buči, 
Jerej za nju nit ne haje, 
Već veseo od propela 
Na noge ti on ustaje. 


Sa lica mu razgaljena 
Zadovoljstva odsjev bije, 

Sjetno srce u grudima 
Na pokornu vrutku vrije. 

Na gogolju toga vrutka 
Vas okupan grad ostavlja, 

Da sa stadom povjerenim 
Vječnosti se sretnoj spravlja. 

Na tom svietu sve je ništa; 

Sve obsjena, magla, tama, 

Tek je vječnost — dobra ii’ zla — 
Umrliku stalna sama. 


Dobri Bože! Ti jereju Dobri Bože ! Daj mu pomoć, 

Ne daj sustat na toj stazi; Nek odvažno k Tebi gazi! 

*) Sat meda izvadjen iz ulišća prigodom sv. duhovnih vježba, obavljenih u biskupskomu sjemeništu u Splitu od 21. 28. kolo 
voza 1904. pod rukovodstvom M. P. O. Ivana Dvornika D. I. 




Župnik Damjanić. 


353 


Župnik Damjanić. 

Pripoviest iz hrvatskog svećeničkog života. Piše Eugenija Šah. 
(Nastavak 5 .) 


\Teka vedrina odsievala je na licu župnikovu, kad se 
^ je od bolestnog Bartolića vraćao kući. Spašena je 
duša tomu čovjeku, koji je, dok bijaše zdrav, toliko 
zazirao od crkve, od svećenika i od izvršivanja svake 
vjerske dužnosti, a kad ga snašla bolest, nije mu nitko 
smio ni progovoriti o Bogu. I ta se tvrdokorna duša 
sad eto smekšala, povratila se na put svojega odre- 
djenja, na put spasenja. Župnikovim se srcem raz- 
lievalo tiho zadovoljstvo, njegove oči kao da se za¬ 
gledale u'visoke, tajinstvene vidokruge, i zadatak nje¬ 
gov na zemlji, taj plemeniti, uzvišeni, sveti zadatak, 
svjetlom mu je svojim obasjavao lice. 

Ušav u dvorište svojega stana opazi elegantna, je- 
dnoprežna kolica, uz koja je šetao kočijaš, koji smjerno 
pozdravi župnika, a ovaj upita: 

„Jeste li dovezli gospodina?" 

„Jesam. Gospodin je gore." 

Bijahu to kolica njegova brata Stjepana. Župnik 
skrene u gornji sprat, gdje u gostinjskoj sobi nadje 
svojega brata u razgovoru sa materom, koja ga je 
nudila vinom i pecivom. 

Braća se pozdraviše, a mati se tiho i nekako 
nujno udalji. Bilo je nešto čudno i strano u susretaju 
medju braćom. Župnik, koji kanda je malko jače pro- 
bliedio, upro je topli, duboki pogled u brata, dočim 
je u načinu ovoga bilo one nemirne, na oko živahne 
ugladjenosti čovjeka, koji hoće da prikrije neku sbu- 
njenost. 

„Liepo, da si došao, Stjepane," reče medju osta¬ 
lim župnik, „već te davno nismo vidjeli ovdje." 

„A ni mi tebe kod nas." 

„Ti znaš, da mene moje zvanične dužnosti često 
sprečavaju, da udovoljim kojoj svojoj želji. Tebi je 
ipak laglje. Za svoj posao imaš zamjenika." 

„Nemam ga više," upade Stjepan mrko bratu 
u rieč. 

„Kako?" začudi se župnik. „Gdje ti je poslo- 
vodja ?“ 

Stjepan obori oči i zagleda se u šiljak svojih 
cipela. „Odpustio sam ga,“ odvrati tihim glasom. 

„Odpustio? A zašto?" 

„Morao sam," izvinu sad muklo tvorničar, a pri 
tom se digne i uze šetati sobom, dok ga je župnik 
pratio s nekim tužnim pogledom. „Sad sam sam poslo- 
vodja, jer — no — jer — moram ti priznati, zato 
sam i došao — jer ja sam na rubu propasti." 

Župnik se ne maknu. Mirno, nepomično gledao 
je brata. 


Stjepan se zaustavi časak, kao da izčekuje utisak 
svojih rieči.; ali kad je župnik jednako šutio, provali 
on: „1 tebe ta viest ne iznenadjuje* ne dira te? Ti to 
posve hladno primaš, kako vidim. Ali da," proplanu 
on jedko, ,,šta se i čudim! Ti ni nemaš srca, ti si 
— pop!“ 

I on klonu kao umoran na stolicu i podboči 
glavu o ruke. Sad progovori Pavao: 

„Mogu ti reći, da me ta viest nimalo ne izne- 
nadjuje. Izčekivao sam, da ću ju čuti prije ili poslie. 
Mislio sam, da će tako doći. Predvidjao sam to.“ 

„Što ti je davalo povod, da to misliš i predvidjaš?" 

„Ne bih te htio razžaliti, ali kad me pitaš, od¬ 
govorit ću ti: tvoj raztrošni, neekonomski život u kući 
i van kuće, tvoja nepromišljena poduzeća, na što sam 
te često upozorivao, luksus, kojim udovoljavaš svakomu 
hiru svoje žene i djece, što sam ti često spočitnuo, 
dok nisam zaniemio, videći, da su moje bratske opo¬ 
mene glas onoga, što vapi u pustinji, a da ti srćeš 
sliepo u propast, što te na takovu putu neizbježivo 
čeka." 

„Ah, luksus!" mahnu Stjepan rukom, „ti uviek 
tvoje diple. Zar da se skiselim i izsušim bez duševnih 
i družtvenih užitaka kao ti? Zar da i ja živim kao 
trapist? Može li tko razuman od svjetskog, kulturnog 
čovjeka to zahtievati? Ta to kultura sa sobom donosi, 
da čovjek ima većih potreba, da se mora prilagodjivati 
družtvu, jer inače nema ni sveza ni značenja ni uticaja. 
Kulturan čovjek mora si dozvoljavati neki luksus." 

„Ali ne onakav, što nije u razmjeru sa našimi 
sredstvi. Naučio si u tudjini koješta, što ti ne bi tre¬ 
balo, a ono, što je koristno, to nisi usvojio: štedlji¬ 
vost. Dok drugi živu štedljivo i triezno, kad već na 
milijunih sjede, mi se razmećemo, ako nam je samo 
forinta u džepu. To je u nas rak-rana, iz koje kužni 
bacili prelaze i na prosti puk. Mi Hrvati imamo izrazitu 
dispoziciju k toj bolesti gospodstva. Za luksus pro¬ 
dajemo svoj obraz i gazimo često iste svetinje svoje. 
A može li spoljašnji izprazni sjaj pokriti nutarnju golo¬ 
tinju, brate? Povisuje li izvanjska naprava duševnu 
vriednost čovjeku? Priznajem, reče netko, da kulturan 
čovjek ima štokakvih zahtjeva, ali težko onomu, koga 
zahtjevi imaju!" 

,,I ti me ne sažaljavaš?" 

,,U tom se varaš, brate," odvrati osbiljno župnik. 
„Ja sam te vazda jako žalio, gledajuć tvoj način života 
i videći svoju nemoć, da te od njega odvratim. A 
sada —“ 

„Sada me ti možeš spasti." 

,,Ja?“ upita župnik živahno. „Kako i čim?“ 

„Možeš, samo ako uzhtjedneš. Oh, pokaži se 
bratom !“ 

„Reci, govori!" 

Stjepan je časak oklievao, tad pogleda sbunjenim, 
plahim pogledom brata i prousti tiho, izprekidano: 
„Ruškoci zajamčit će mi veliku svotu, što ju trebam, 
da namirim svoje vjerovnike i da odklonim stečaj, 
ako — ako on postane narodnim zastupnikom." 

Stjepan upilji svoje oči u brata, kao da mu želi 
proniknuti u dno duše i tuj nešto pronaći. Ali župni- 
kovo lice bijaše nepomično, neprobojno, kao od kame¬ 
na. Stjepan ušuti u očevidnoj malodušnosti. 

„Ja ne shvaćam," reče župnik željeznim mirom. 

„Ah, ne pričinjaj se," uzplamti tvorničar zažaren 
u licu." Ti si već shvatio." 

„Ti veliš, da će te spasti Ruškoci, ako postane 
zastupnik. U kakovu je to savezu sa pomoću mojom?" 

„Ta o tebi zavisi njegov izbor. Ti imaš velik uticaj 
na puk. Preporuči mu Ruškocija, glasuj za nj, i ja 
sam spasen." 

Župnik je gledao brata časak niemo, čudnim 
pogledom, a Stjepan je razumio taj bezrječni pogled. 

,,Ah,“ zavapi, „u tvom pogledu čitam osudu 
svoju. Šta sam i došao! Šta je tebi do brata? O, ja 
već davno osjećam, da nemam brata!" 

Oko usta župnikovih zatitra gorka crta. ,,I ja, 
brate, i ja to osjećam," progovori on tiho, a u glasu 
je drhtala neizreciva bol. 

„Ti ne osjećaš ništa, ti nemaš ljubavi, nemaš 
shvaćanja ni za što, osim za interes tvoje Crkve, ti 
si — pop!“ 

Župnikovo se lice prevuče lakim rumenilom. A 
što te je ovlastilo, da pod imenom »pop« smatraš biće 
bez osjećaja, bez ljubavi, bez shvaćanja za ljudske 
bolove? Što ti daje pravo na to? Tko je nekoć nad 
tobom u pelenicah izrekao rieči blagoslova i posvete? 
Tko te je obilježio znakom, za koji je tvoj narod 
lievao svoju krv, znajući, da mu on otvara vrata spase¬ 
nja? Tko ti je ulievao u srce sveto sjeme najuzvišenije 
nauke, nauke ljubavi? A ne bijaše li »pop« i onaj 
plemeniti starac, što je otčinskom brigom bdio nad 
odgojom tvojom, i koga su sirotinjske zahvalnice suze 
pratile u grob?" 

Stjepan je grizkao usnice, dok mu je brat ovo 
uzbudjenim glasom govorio. „Oprosti," reče namrštena 
čela, „nisam imao namjere da te uvriedim, ali — ja 
te molim, ja te zaklinjem, pokaži mi sada bratsko 
srce, spasi me! Nismo li sinovi jedne iste matere? 
Može li tebi, koji nemaš obitelji, štagod preče biti od 
ljubavi k bratu?" 

Župnik se digne i pristupi k prozoru, što bijaše 
raztvoren i pružao oku dalek vidik. Sjetan, tugaljiv 


mir lebdio je ravnim posavskim krajem; vjetrić je 
samo poigravao granjem hrastova i briestova i donosio 
miris siena sa pokošenih livada. Rumene i zlatne 
zrake sunca, što je počelo naginjati k zapadu, poliegale 
po poljih i bile nalik na svilene i zlatne niti, kojim 
je nevidljiva ruka vezla tajinstvene ornamente na žutu 
i zelenu dnu. Iz daleka domnievahu zvuci pjesme, oni 
čudni, otegnuti zvuci, u kojih odjekuje nešto kao bol 
i potištenost zapuštenog, zanemarenog, zlorabljenog 
bića — potištenost hrvatskog seljaka. 

Župnik segne okom po dalekom kraju, i pogled 
mu se zaustavi na valovih savskih, a u tom je pogle¬ 
du drhtalo nešto svietlo, silno i duboko, kao u -onih 
tajinstvenih, suncem ožarenih talasih. 

„Na tvoje rieči, brate," progovori župnik, „moram 
da ti odvratim riečmi, što sam ih negdje čitao, a što 
mi se kao dijamantnim rezom uvajaše u pamet, jer iz 
njih kao da diše disaj moje vlastite duše, kucaj moje¬ 
ga vlastitog srca, odsieva najizrazitiji odraz moje vla¬ 
stite misli, riečmi, što bi doista želio da ih jednoć ti 
na mojem grobu izrekneš: „Jače nego mene, nego 
sebe i nego sve svoje ljubio si ono, što ti nije bilo 
ustima hrana, ni tielu zaklon, ni glavi sjajan vienac, 
ni prsima obrambeni štit, već samo srcu bezkrajna 
bol ..." 

Župnikove su rieči tekle polagano, ali krjepko; 
glas mu je podrhtavao, i bilo je nešto svečano na 
njemu, kao da tipke njegove duše uglasbljuju naj¬ 
intimnije, najnježnije melodije svoje. Plameno svjetlo 
sunca na zapadu blistalo je nad njegovom glavom i 
titralo u dubokih mu očijuh zlatnimi iskrami. 

Stjepan je gledao na brata, i bilo mu kao da je 
u svom srcu osjetio drhtaj moći i sjaja ljubavi domo¬ 
vinske, kao da su zatreptjela ona tanka vlakanca, 
kojimi je srce i najpovršnijeg čovjeka ukorienjeno u 
zemlji, na kojoj se rodio. 

Unatoč ganuću, što ga je osjetio Stjepan, reče 
on, na oko hladno: „Ti si uviek bio pjesnik, maštalac, 
a poznam i drugih nalik tebi, pa ipak uza sve te vaše 
pjesničke tirade, uza sav vaš zanos i polet, niste vi, 
eksaltadosi, kadri iznaći domovini izlaz iz nesretnog 
položaja, a medju se grizete se i koljete, da je ta 
»liepa naša domovina« već ruglo stranomu svietu, i vi 
pojedinci propadate, umirete mrženi od onih, proti 
kojim i sa kojimi se borite, a neshvaćani i ostavljeni 
od onih, za koje se borite." 

„Tomu su krive naše zlosretne strančarske prilike, 
koje nas uništavaju i izlažu na ruglo svietu i koje su 
baš jedan od najbolnijih bodova mojemu srcu. Ali 
zato ne smije pojedinac da skrsti ruke i da mirno 
gleda, kako propada narod, nego mora da izvan vrzi- 
nog kola strančarstva i u području svojega djelokruga 
riečju, perom, djelom, nada sve djelom promiče boljak 

naroda, da osjeća u svakoj žilici svojega srca, kako 
je sreća domovine njegova sreća, njezina slava njego¬ 
va slava, njezina bol njegova bol.“ 

Stjepan slegne ramenima. „Možda bih i ja tako 
maštao, da me nije tudjina otrieznila i zadahnula 
praktičnim nazorom, da je čovjeku dužnost u prvom 
redu misliti na sebe. Jer kad je pojedinomu članu te 
zajednice, što ju zovemu »domovinom« dobro, bit će 
dobro i toj dragoj domovini. Kad je u mene pun džep, 
lako mi je drugomu od toga udieliti i ublažiti mu 
nevolju kojim zalogajem. Ali kad je u rnene tek toliko 
samo, da jedva namirujem svoje vlastite potrebe i 
želje, gdje da u takih prilikah još mislim na domovinu, 
na narod?" 

,,A samozataja, priegor, požrtvovnost?" 

„Ah, te velike, patetične rieči, što nam se svi- 
djaju u leksikonu pjesničkom, ali kojim se smiešimo 
u praktičnom životu." 

Župnik je motrio brata, i u dnu njegovih očiju 
zrcalila se tuga. Ovo mu je bio tudj čovjek, posve, 
posve drugčiji od njega. On je opet, i to jače nego 
ikada, osjetio, da ih veže samo neki instinkt bratstva, 
a drugo ništa, ništa, ni tračak onoga, što je on žudio, 
duševne srodnosti, jednakosti načela. On je osjetio 
opet, kako su stvorovi odviše ograničeni, odviše krhki, 
a da bi mogli izpuniti čovječje srce, kojega daleka 
želja obuhvata nešto visoko neizmjerno, a zemlja mu 
daje tek nešto nizko i stisnuto. 

„Dakle je ono neprestano, neizmjerno gibanje, 
što od iskona tjera rod čovječanski k žalu nekakova 
drugoga svieta, samo glupi hir?" 

Stjepan se zaustavi pred bratom. „Ostavimo filo- 
sofiranje! Reci mi izvjestno, ti ne ćeš da radiš i glasu¬ 
ješ za Ruškocija?" 

„Ne." 

„Ta nije ni njegov protukandidat tvoj politički 
istomišljenik." 

„Svejedno. Razlike u programih moramo mimoići 
ili bar snositi u pitanjih, gdje se radi o narodnoj do¬ 
brobiti. A takovo je pitanje izbor narodnog zastupnika, 
koji ima da djeluje za dobrobit naroda. Ruškoci nije 
čovjek, u kojem bi vremenita i vječna dobrobit našega 
naroda mogla imati svoga pravoga pobornika, dočim 
je njegov protukandidat čitav čovjek, to jest, prožet 
koliko patriotičnim toliko vjerskim duhom." 

„Naravski, da tko steče tvoju naklonost, mora biti 
zavijen u crni plašt klerikalizma." 

„Da tko uzmogne dostojno zastupati 
interese svojega naroda, mora biti čitav 
čovjek. Moramo pregnuti, da naš narod u javnom 
životu zastupaju ljudi, kojim su uz njegove materijalne 
i kulturne interese na srcu i njegovi interesi vjerski, 


ljudi, koji će pripravljati teren za triumf idealizma i 
religije, jer će se samo u tom triumfu preporoditi Hr¬ 
vatska. Ona će se samo tada podići u visinu, ako bude 
svoj pogled upirala onamo, kamo su ga upirali nje¬ 
zini najslavniji kraljevi, ako stane čvrsto i nepo¬ 
kolebljivo na temelj kršćanske politike. Samo uz 
svjetiljku vjere, koja joj pokazuje krajeve prave na¬ 
rodne sreće, prosinut će ona opet jaka, svježa i djevi¬ 
čanska, i svietlit će jasnim, mirnim svjetlom kroz 
tamu burne pomrčine, što je zahvatila velik dio svieta." 

Stjepan spusti se na stolicu kao satrven. 

„Dakle sam propao!" zavapi. 

Župnik pristupi k bratu i stavi mu ruku na rame. 
„Zar ti nema pomoći nikojim drugim načinom?" upita 
blagim i toplim glasom. „Zar ne možeš da se nekako na¬ 
godiš sa svojimi vjerovnici i da se stegneš do skrajne 
mogućnosti u svojem kućanstvu?" 

„Ah!“ dignu Stjepan glavu ponositim kretom, 
„da se natežem i ponizujem pred Židovi i bankovnimi 
slugami!“ 

„Ponositostje u takovu slučaju doista neumjestna." 

„Pa da se zavučem sa ženom i djecom u kakovu 
rupu gdje —“ 

„Treba raditi u jednostavnom odielu, a ne zaba¬ 
vljati se samo u skupocjenih haljinah," upade župnik 
osbiljnim glasom. 

Stjepan se naglo digne. Bijaše blied. „I to je sve 
što mi svjetovati možeš u moje spasenje?" 

Župnik probliedi: „Drugog ti izlaza ne znam. Da 
uzhtjedneš od mene moj tjelesni život u svoje mate¬ 
rijalno spasenje, to bih ti, brate, mirno i dragovoljno 
rekao: evo ti ga! Ali da učinim nešto, proti čemu se 
prieče moja načela, moja savjest i moje osvjedočenje, 
nešto, u čemu vidim zlo po duše, za koje sam odgo¬ 
voran Bogu, po zemlju, koju zovem svojom domovi¬ 
nom, to, brate, ne mogu, pa da mi je tko deset puta 
brat ili otac ili mati." 

„Onda mi ne preostaje, nego da sdvojim!" 

„Čovjek ne sdvaja, dok se i u najvećoj težkoći 
skruši pred Bogom i zaufajuć u Njegovu milost gleda 
izpraviti zlo, u koje je pao. Čovjek ne sdvaja, dok mu 
je i u najvećoj boli odzivom srca vapaj: Bože moj!" 

,,S Bogom! Ja nemam brata!" iztisnu Stjepan 
kratko, te ni ne pruživ ruke župniku izpade iz sobe. 

Župnikov ga je pogled pratio i iz toga je pogleda 
ključala sva pečalna bol, što je talasala njegovim sr¬ 
cem. On pristupi opet k prozoru i zagledav se na 
cestu, kojom je za nekoliko časova projurila kočija 
bratova, osjeti, kako mu tielom probija unatoč žarkoj 
zapari zraka hladovita struja. Prva sjena večernjeg 
sutona spuštala se polagano i bliedo s neba, što bija¬ 
še posuto oblaci prelivenimi ognjenom bojom. Vrhovi 

drveća plivali su još u zadnjih tracih sunca na zapadu, kordi. Bila je u tom ljepota svakdašnjih, a ipak veleb- 
a u nizini se javljala večer svojimi prvimi mekimi a- nih stvari, što uviek nešto govore srcu. 

(Nastavit će se.) 

. M/ _ 


Waldeck-Rousseau. 


Et nunc . .. erudimini! (Ps. 2, 10.) 

Mi smo već u br. 16. o. g. na str. 292. donieli viest o smrti 
ovoga začetnika tolikih danas zločina u Francezkoj. Po novinah na- 
idjosmo još na razne misli, kojimi odlični francezki listovi i muževi 
popratiše smrt Waldeck-Rousseau-ovu. Izniet ćemo ih nekoliko 
ovdje, jer nam osvjetljuju najnovije tužne dogadjaje u Francezkoj, 
a i živa su opomena svim onim, koji se svojim životom i radom 
dižu protiv katoličke Crkve. 

Čuveni Francez Paul de Cassagnac, koji nije baš „kleri¬ 
kalac", prigodom ukopa Waldeck-Rousseau-ova ovako je pisao: 

„Waldeck je zatražio podpomoć vjere, dok je 
još bio pri podpunoj sviesti, a po inicijativi svojega 
okoliša. 

Waldeck je došao do spoznaje svojega grieha, Waldeck se 
je pokajao, Waldeck je više osjetio oštro bodenje grizodušja, nego 
ubode skalpela (noža za operaciju). 

Nema kloroforma, da uspava razbudjenu, mučenu savjest. 

On je htio proći Crkvom, da dodje do Boga. 

Mir njegovu pepelu, štogod i počinio ovaj veliki zlotvor! 

Ali iz svega toga može se povući moral: 

Iznajprije, da se većina neprijatelja Crkve, da se njezini 
najveći progonitelji, njezini dušmani, uz riedke izuzetke, ne usu- 
djuju prkositi smrti, kad joj zagledaju u lice, a da Crkvu ne umole 
za oproštenje za svoje navale, za svoje griehe proti njoj. 

Dok su zdravi, dotle su oholi. 

Pred svietom iztiču se bezbožtvom, jaka su duha i ne pre- 
zaju ni pred kakovim svetogrdjem. 

Ali kad ih smrt dirne svojim ledenim prstom, tad zadrliću, 
oblije ih znoj od straha, i pošalju automobil po svećenika: »Brzo, 
brzo! Ni čas da se ne izgubi! Evo ga! ah! napokon!« 

I odbijajuć gradjanslu ukop, zabacujuć slobodnu misao, dajuć 
si tim strašan dementi, što ih ćuška, a ćuška ujedno i sve njihove 
nekadašnje ortake, svu njihovu stranku, traže i mole oni od te do 
skrajnosti pobijane religije, od tih denunciranih, izgonjenih sveće¬ 
nika, od tih pozatvaranih i obezčašćenih svetišta blagoslovenu vodu, 
što osvježuje dušu, i onaj »requiescat in pače«, što im osigu¬ 
rava vječni pokoj. 

Walđeck-Rousseau, kojemu dugujemo pozatvaranje naših 
kršćanskih škola, pečat na tolike kapelice,- koji je kriv, da je sta¬ 
vljeno izvan zakona toliko hiljada ljudi i žena, konfiscirano toliko 
crkvenog imutka; Waldeck-Rousseau, koji je htio da uništi Crkvu 
francezku, koji je otvorio put ukinuću bogoštovnog proračuna, prie- 
lotnu sa Rimom, odkazu konkordata; Waldeck, veliki, jedini krivac 
svih tih infamija, svih tih zločina, Waldeck daje se ukopati na 
vjersku, i njegovo tielo nose u Svetu Klotildu! 

E t nunc erudimini! 

To je za sljedbu, kojoj je služio, strahovita osuda. 

To je za katoličku Crkvu triumfalna zadovoljština. 

Takov prizor može da pogodi i da gane same protivnike. 

Neka nam sad govore o intoleranciji katoličkoj i o bezumno- 
sti katoličke vjere! 

Eto čovjeka na umoru! 

On je velik zločinac medju najvećimi. 

Nitko nije prouzročio vjeri više zla. 

Nitko joj nije nametnuo okrutnijih kušnja. 

Pa kad u ime ovoga čovjeka, ovoga grješnika dolaze u svoj 
žurbi po svećenika te vjere, da li taj oldieva? Da li on odbija? 


Da li razpravlja? Zahtieva li prije pokajanje? »Brzo, brzo!« 1 on 
uzima na se svoj superpelicij (roketu), uzima svetu poputbinu 
i dolazi. 

S njegovih usana padaju odmah rieči milosrdja. 

Žrtva oprašta krvniku. Ona se moli Bogu nespoznavanomu, 
Bogu prezrenomu, Bogu tako dugo povredjivanomu za milost, koja 
briše griehe, za milost božansku, drugčije podpunu, drugčije obilnu, 
nego što je milost ljudska. 

Oproštaj, da, oproštaj ne za onoga, koji častno moli u javno¬ 
sti sa pokorničkim užetom oko vrata i sviećom u ruci kao u sred¬ 
njem vieku, nego za onoga, koji u dnu tamna alkovena (pokrajne 
sobe) sasvim tiho, da ga nitko ne čuje, izkazuje svoju iskrenu 
žaobu, svoje iskreno pokajanje. 

Eto što vjera Kristova donosi i daje! Eto što ju čini toli uz¬ 
višenom, toli liepom, toli potrebnom, nadzemaljskom. 

Eto napokon, što čini još zlotvornijimi one, koji ju pobijaju 
i koji bi htjeli uništiti nju, nadu, spasenje, oproštaj nesretnikom i 
grješnikom!“ 

U listu „Autorite" piše isti Paul Cassagnac: 

„Kako strašna bila je Waldeckova odgovornost! 

On, on sam bio je početnik vjerskoga rata, što se sada raz¬ 
mahao Francezkom. On je jedini odgovoran za sve atentate, za sva 
progonstva, za sve zločine počinjene proti slobodi savjesti. 

On je više kriv, nego Combes. Combes, unatoč ogromnom 
zlu, što ga je prouzročio, ne zaslužuje biti toliko mržen kao Wal- 
deck-Rousseau i ne će ostaviti za sobom mržu i goru uspomenu. 

Zašto? Combes je krvnik. On je izvodio samo ono, što je 
\Valdeck zamislio i što mu je naložio. Combes je izvršio svoje zvanje, 
zvanje podlo, ali manje podlo od bezbožnog sudca i liferanta. Ova 
će ogavna uloga ostati u povjesti na Waldeck-Rousseau-u. 

Sjećate li se govora u Tulusi, onoga govora, kojim je mini¬ 
star predsjednik apelirao na oružje proti katoličkoj vjeri, proti nje¬ 
zinoj najplemenitijoj djeci, proti vjerskim kongregacijam. U ono 
vrieme nije bilo u Francezkoj ni najmanjega neprijateljstva proti 
redovnikom i proti redovnicam, osim nekoliko uviek biesnih sek- 
taraca. Nitko nije pomišljao da ih izgoni, a još manje da ih uni¬ 
šti, jer je najveća strogost sastojala u tom, da imadu zatražiti au¬ 
torizaciju, a drugi, autorizovani, mogli su dalje živjeti mirno, 
sigurno. To je bilo samo uredjenje (reglementation), to nije bio 
izgon. Nitko nije mislio poći dalje. 

Ali Waldeck-Rousseau, da upali požar, da razmaše oluju, 
baci u nikad zasitnu svjetinu onu čuvenu mrzku, lažljivu legendu 
milijarda." 

Jednomu novinaru, kako javlja „Patrie", saobćio je abbe 
Guibert ovo: 

„Tajnik Waldeck-Roussau-a g. Ulrich došao je k meni da 
zatraži pomoć mojega zvanja! »Hoćete li pomoći Waldeck-Rousseau-u 
u njegovih posljednjih časovih?« upita me. Odvratili,, da je to moja 
dužnost. »Onda brzo,« primieti on. »Automobil nas čeka pred cr¬ 
kvom, pri ulazu ulice Remparts; ne smijemo gubiti ni časa.« 

Malo za tim stigosmo k Waldeck-Rousseau-u. »Ah, napokon, 
evo ga!« Kleknulo sve, čim me spazilo, i praćen od pet ili šest 
osoba dodjoh u sobu, gdje je umirao nekadašnji ministar predsje¬ 
dnik. Izpružen na nizkom krevetu, bez jastuka, disao je Waldeck- 
Rousseau jedva zamjetljivo. Ćelo kreveta klečala mu žena jeca- 
juć i izgovarajuć nesuvisle rieči. Podpomagan od druge neke 
gospoje pripremio sam noge i ruke za obred, što ću ga da izvršim. 

Podielih mu odrješenje i posljednju pomast i svršili molitvom za 
umiruće. Za cielo to vrieme nije se umirući ni maknuo. Disanje je 
bivalo sve slabije, a ja tad odoli, a da niesam ni rieči izmienio 
s njim." I abbe Guibert još primieti: „Iz dna srca dao sam neka¬ 
dašnjemu ministru odrješenje uvjetno, žaleći samo, da ga ne 
nadjoh u stanju, da se izpovjedi." 

U „Gaulois” piše Desmoulins o Waldeck-Rousseau-u: 

»Waldeck-Rousseau izazvao je neman misleći, da će ju ukro¬ 
titi; on se je morao ukloniti, da ga ona ne proždre. 

On je preuzeo Francezku na dobru putu pacifikacije;; osta- 
vljajuć ju u rukuh Combesovih kukavno je dokrajčio razvaline, što 
ih je toli lakoumno pripremio. 

Morao je da osjeti duboku gorčinu prispodabljajuć Francezku 
Faure-ovu i ovu Loubetovu, a siguran sam, da je u posljednje 
dane pomišljajuć na našu vojsku, koju hoće da diskredituju, na Crkvu, 
koju hoće da ukinu, na naše financije, na našu trgovinu, na našu 
industriju, videći, da je javni mir neizpravljivo narušen i da se gra- 
djanski rat pojavljuje na obzorju, morao si reći: Mea culpa, mea 
maxima culpa! 

Neka mu Bog bude milostiv, to je želja svih kršćana, što ili 
je on bezdušno izručio lavovom. Oni će oprostiti, ali ne će moći 
zaboraviti.” 

U listu „Croix“ čitamo: 

»U rieč, samoprecjenjivanje za života, razočaranje pri koncu; 
iza ozdravljenja ljubljene drugarice, što ga duguje požrtvovnosti 
redovnica, njegovih žrtava, možda grizodušje, kajanje i utjecanje 
k milosrđju Božjemu. to je bila eksistencija čovjeka, koji je mogao 
učiniti toliko dobra, a koji je učinio toliko zla." 

Konac liepoga članka, što ga je u „Libre Parole" 
posvetio čuveni Francois Coppee Waldeck-Rousseau-u, glasi: 

„Najzanimljivije, što nalazim u životu ove ličnosti, kojoj 
značaj ostaje dosta zagonetan, jesu oni žalostni dani, što ih je pro¬ 
vodila počam od svojega odstupa sa vlasti u bolovih, u žalosti 
i tko zna? možda i u grizodušju. 

Bio je ‘Waldeck-Rousseau već težko bolestan, kad je uzaludno 
pokušao suprotnufi se u senatu podlomu djelu svojega nasljednika. 


Da li je osjećao, kako je težka odgovornost zla, što se počinilo i 
što neprestano biva veće? To je više nego vjerojatno. Bez sumnje 
bilo je u njega odviše ponosa, a da javno prizna svoju krivicu, da 
odsudi svoje djelo; ali pred divljačkim oružjem tiranije, za koje je 
pružio prvu gradju, morao se ustrašiti. 

Bolest i bliza smrt plodne su spasonosnimi refleksijami. Sa 
dušom punom težke gorčine i s tielom na mukah pomišljao je bez 
sumnje Waldeck na one hiljade krjepostnih i nevinih žrtava, protiv 
kojih je bio izrekao najnepravednije odluke i koje je bio izručio 
Combcsu, mržnjom najvećma prožetomu krvniku. 

Potječući iz pobožne obitelji bio je primio ovaj čovjek nekoć 
kršćansku odgoju. Vjerujem, da je u svojih bezsanicah, kad mu 
duhom projuriše slike onih krotkih redovnica i onih vriednih re¬ 
dovnika, s kojimi se postupalo kao sa zločinci, koji su silovito 
protjerani, lišeni svojega imutka, što su ga dielili sa siromasi, i koji 
su danas, govorim o najvećem broju, bez krova i bez kruha, — 
ovaj nesretnik uzdrhtao od straha spominjuć se vjere svojega dje¬ 
tinjstva i da se je pitao sa tjeskobom — on, niekalac, skeptik — 
kako li će ga suditi Bog njegove majke. 

Čitao sam negdje, da se je malo prije smrti Waldeck-Rousseau 
izpovjedio. Ja to rado vjerujem u nadi, da se je duboko pokajao, 
da je Bogu prikazao kao zasluženu kazan svoje tjelesne i moralne 
bolove, u rieč, da je umro, kako bih ja htio da umrem. 

Kako li je naša vjera divna! Ovaj je čovjek u posljednjih 
godinah često izazvao u meni gnjev vjernika i Franceza, kad ga 
vidjeh, kako triumfira sa hulitelji Krista i grditelji stiega. Čas prije 
započevši pisati ovo, sudio sam ga još sa najstrožim preziranjem. 
Ali evo najednom pomislih na njegovu dušu i na život vječni, i 
imam tek želju, da se je prije nego izdahnu pomirio s Isusom, 
koji izčekuje tek jednu suzu iskrene skrušenosti, da primi najgorega 
grješnika u svoje milosrdje. 

Ima istina, što ju treba da neprestano ponavljamo bezvjercem, 
koji nas tlače. Jest, oni su gospodari, oni mogu da skrše propela, 
pozatvaraju crkve, izagnaju svećenike, ponize sve katolike do po¬ 
ložaja parija; jednu ipak stvar nemaju u svojoj vlasti: kad umre 
koji takav tiran, zapriečiti ne mogu onim, koje je progonio, da mu 
oproste i da se za nj mole." 


Br. 1100. 


Sveti Otac Pijo X. izdao je dne 17. lipnja o. g. dekret ,,Ur- 
bis et Orbis , kojim dopušta, da se poslie tihe sv. mise iza moli¬ 
tava propisanih od Leona XIII. može dodati tri puta zaziv: „Cor 

lesu Sacratissimum, miserere nobis".Presveto Srce 

Isusovo, smiluj nam se"; a za to podjeljuje oprost svećeniku 
i puku od sedam godina i sedam četrdesetnica, koji se može na- 
mieniti i dušam u čistilištu. Dekret taj glasi: 

Decretum U r b i s e t Orbis. 

Qlio ferventius Christifideles, hac praesertim temporum acer- 
bitate ad Sacratissimum Cor lesu confugiant Eique laudis et pla- 
cationis obsequia indesinenter depromere, divinamque miserationem 
implorare contedant, SSmo Dno. N. Pio Pp. X. supplicia vota haud 
semel sunt delata, ut precibus, quae iussu s. m. Lconis XIII. 
post privatam missae celebrationem persolvi solent, ter addi possit 
sequens invocatio: „Cor lesu Sacratissimum, miserere nobis", aliqua 
tributa Indulgentia Saccrdoti caeterisque ima cum eo illam dovote 
recitantibus. 

Porro Sanctitas Sna, cui, ob excultam vel a primiš annis pie- 
tatem singularem, nihil potius est atque optatius, quam ut gentium 
religio, magis magisque in dies augeatur erga sanctissimum Cor 


poslie tihe sv. mise. 

lesu, in quo omnium gratiarum thesauri sunt reconditi, postulatio- 
nibus perlibenter annuere duxit; ac proinde universis, e christiano 
populo, qui una cum ipso Sacerdote, post privatam Missae cele¬ 
brationem, precibus iam indictis praefatam invocationem addiderint, 
Indulgentiam septem annorum totidemque quadragenarum, defunetis 
quoque applicabilem, benigne elargiri dignata est. Contrariis non 
obstantibus quibuscumque. 

Datum Romae ex Secretaria S. Congregationis Indulgentiis 
Sacrisque Reliquiis praepositae, die 17. Iunii 1904. 

A. Carđ. Tripepi, Pmefectiis. 

Diomedes Panici, Archiep. Laodicen., Secretarius. 

Pogledom na ovaj dekret nastale su dvie dvojbe: 

I. An ad lucrandas Indulgentias sufficiat, ut Sacerdos dicat 
tantum „Cor lesu Sacratissimum” et populus respondeat „Miserere 
nobis” ? 

II. An eiusmodi invocationis recitatio, addenda precibus iam 
indictis post Missae celebrationem, sit obligatoria? 

Sv. Sbor za oproste odgovorio je 19. kolovoza 1904.: 

Ad I. „Affirmative". 

Ad 11. „Quamvis obligatio proprii nominis a Summo Pontifice 
imposita non sit, vult tamen Beatissimus Pater, ut uniformitati con- 

sulatur, ac proinde singuli sacerdotes ad eam invocationem reci- 
tandam adhortentur. “ 

Prema tomu pozivlje se svećenstvo vrhbosanske nadbiskupije, 
da prema želji i savjetu sv. Otca iza propisanih molitava poslie 
tihe sv. mise doda još i tri puta zaziv: Sveć. Presveto Srce 


Isusovo (Cor lesu Sacratissimum) — Odg. Smiluj nam se 
(Miserere nobis). 

Dušobrižnici neka o tom poduče svoje vjernike, protumačivši 
im oprost, što se za to dobiva. 

U Sarajevu dne 19. listopada 1904. 

Nadbiskupski ordinarijat vrhbosanski. 


NAŠA DOMOVINA. 


V J E S T N 1 K. 


Sarajevo: Neprijateljem glagoljice. U broju od 
15 listopada donio je opet zagrebački bolestnik „Obzor" 
nešto o našoj glagoljici, u prvi mah kao na obranu 
njezinu, a kad se istina sama posmatra, vidi se, da 
samo neprijatelj njezin može onako pisati. Uz to 
nije dopisniku ,,Obzorovu“ bilo dosta onako neisti¬ 
nito pisati*) o misalu staroslavenskom i o ritualu, 
već se još nabacio kao uz put i na sv. Stolicu, koja 
je naravno i to kriva, što dopisnik ne poznaje istine. 

A dobričina ,,Obzor“, vičan već u zadnje vneme do¬ 
nositi viesti protiv sv. Stolice, valjada se obradovao 
primivši taj dopis iz Dalmacije, jer se dopisnik dobro 
nabacio na današnjega sv. Otca papu Pija X, sto je 
tobože obustavio štampanje glagoljskog misala. „Ob¬ 
zor" neka živi pod stare svoje dane od izmišljotina 
svojih dopisnika, a mi ćemo ovdje hrvatskoj publici 
navesti, što iz posve pouzdanog izvora znamo: 

1. Sveti Otac Leon XIII. učinio je sve, da se 
staroslavenski misal što tačnije izda; taj se je posao 
nastavio za Pija X. ter se i kraju priveo, tako da ce 
se za kratko vrieme taj staroslavenski misal početi 

razaš'j - e stolica već davno uprav odlučila, da 

pojedini biskupi u biskupijah, koje imaju pravo glago¬ 
ljati mogu dati staroslavenski misal i latinskimi slovi 
štampati i njim se služiti, samo mora svaka glago¬ 
ljaška crkva imati i staroslavenski misal glagoljicom 
štampan Ta će biti samo razlika, što ce glagoljicom 
štampan misal imati auktoritet papinski, a latinicom 
štampan biskupski. — Eto, liberalci, obeselite se. Papa 
daje veći — svoj vlastiti — auktoritet pismu glagoljici 
a latinici samo biskupski. Da, vi ćete se obeseliti! 
Vam će sad biti samo žao, što vam izpade iz ruku 
jedna kost, što ste ju grizli i glodali na svoju „obra¬ 
nu" proti Rimu! 

3 Već se štampa i staroslavenski ritual, kojim 
će se morati služiti glagoljaške crkve. 1 taj starosla¬ 
venski ritual bit će štampan glagoljicom i latinicom, 

onako kao i misal. , . , , 

To budi samo zato navedeno, da se vec jednoć 
prestane javno navaljivati na sv. Stolicu, koja je vise 
učinila za staroslavensku liturgiju, nego itko u svem 
hrvatskom narodu, tako da bi je već davno bilo ne¬ 
stalo, da je nije ona sačuvala. A i sada, kad bi se 

*\ Obzor“ ovako piše: „Ovih dana stigla je iz Rima i diuga 
nepovoljna viest, da je obustavljeno štampanje glagolskog misala^ 
Još pred šest godina bilo je odredjeno, po želji Lava XIII., da sc 
štampa glagolački misal s latinskim slovima, sto bi bilo mnogo o 
li množenju glagoljaša i širenju ..glagoli«. Vec: ,e Štampana 
polovica (da budeš bolje izviešten, reci cu ti. i kazalo je vec štam 

Dan0 _ Ur) koju je uredio pok. kanonik Parcic, a sad jc dalje 

štampavanje obustavljeno, jer da tobože neke epistule nisu dobro 
uredjene. “ 


sve iznielo na sriedu, kakovih sve ima ljudi medju 
onimi, koji se bajagi zauzimaju za glagoljicu, i kako¬ 
vih su oni nazora, i kako bi oni to rad izvesti, onda 
bi se svaki pametan čovjek, da ne kažemo svaki 

katolik, uprav sgrozio. . _ 

Uz put da spomenemo i sliepu drugaricu ,,Ob- 
zorovu", osječku „Narodnu Obranu". Ona u broju od 
17. listopada donosi viest pod nadpisom „Biskupi za 
glagoljicu", to jest, javlja po „Narodnom Listu", kako 
se biskupi miču za glagoljicu. Tu viest N O. ovako 
popraćuje: „Obistini li se ova viest »Nar. Lista«, bit 
će to očit dokaz, da klerikalci sami osjećaju potrebu, 
da narodnim elementom, kao što je glagoljica, osvježe 
svoj klerikalni pokret. Tko će im nasjesti?" — I ljudi, 
koji tako pišu i tako se zauzimaju za glagoljicu, da 
su zar branitelji glagoljice? To su najveći neprijatelji g a- 
goljice, kojim je samo do uckanja na biskupe, na sv. 
Stolicu*), uobće na taj „klerikalizam". Narod ih vec 
upoznaje; oni niesu više ono, što su bili prije; sami su 
se razkrinkali. Pošten Hrvat katolik ne će im nasjesti. 

— Banjalučki biskup Marković podielio je 
u nedjelju dne 9. listopada jedanaestorici vrhbosan¬ 
skih klerika u Travniku tonzuru. Tom prilikom držao 
je presvietli gospodin biskup u travničkoj sjememstnoj 
crkvi sv. Alojzija svečanu pontifikalnu misu, pod kojom 
je i propoviedao. U večer toga dana priiedili su lav- 
nički klerici u čast presvietlomu gospodinu biskupu 
svečanu akademiju, koja je v pjesmom, glasbom i besje¬ 
dom slavila Neoskvrnjenu. Čujemo, da je ta akademija 

veoma liepo izpala. ....... 

Dne 11. listopada u večer stigao je biskup ba¬ 
njalučki iz Travnika u Sarajevo, te dočekan na sara¬ 
jevskom kolodvoru od Nadbiskupa, kanonika i ostalog 
svećenstva odsio u dvoru nadbiskupskom. Dne 1 . i 
stopada dao je presvietli g. Nadbiskup u svojem 
dvoru svečani objed u čast svojemu prijatelju biskupu. 
Bilo je uzvano sve sarajevsko svećenstvo i vise pnja- 
telja svjetovnjaka, kao preuzvišem gospodin tml. pl. 
Varešanin, presvietli g. dvorski savjetnik Trescec, ad¬ 
vokat dr. Mandić, vladin savjetnik Dlustuš i drugi. Pre¬ 
svietli gospodin Nadbiskup nazdravio je banjalučkom 
biskupu srdačnom zdravicom, u kojoj je hvalio njegove 
velike zasluge za biskupiju banjalučku: gdje prije 2U 
oodina — iztaknu Nadbiskup — nije bilo ni znaka 
kršćanskog u biskupiji banjalučkoj, ondje se danas ra- 

Osječka „Narodna Obrana” poslužit će se cinički i jednini 
odpadnikom francezkirn svećenikom, da samo u ružnoj _i lažnoj 
boii prikaže vrhovnu glavu katoličke Crkve. (V. ,,N. • • 

15 listopada, viest „Papa Pio X.“) A gdje joj je pero, kad 
najveći umnici, i svećenici i svjetovnjaci, u uprav kuju 

dobrotu, razboritost i milinu današnjega pape Pna. X.. Tada je ona 
samo sliepa drugarica „Obzoru”'i „nedjeljnom Obzoru , iz kojin 
će danas preštampati viest, da ju sutra, od koga valjda prisamarena, 
kukavno požali. Može li uz takav list stajat, katolički svećenik? 

dom i nastojanjem našega biskupa Marijana dižu liepe 
crkve, zavodi i samostani, oko kojih se okuplja puk 
katolički. Biskup Marijan Marković odzdravljajuć izta- 
knu, da se je u svojem pastirskom radu samo ugledo 
u veliki izgled svojega Nadbiskupa, koji je uz svoja 
dva prekrasna sjemeništa u Sarajevu i Travniku te uz 
svoju ljepotu katedralu presv. Srca Isusova podigao 
još po nadbiskupiji i tolike župske crkve, župničke 
stanove, sirotišta, škole, odgojne zavode, a zasno¬ 
vao i tolike nove župe. — Dne 13. listopada bio 
je biskup' Marković gost kaptola vrhbosanskoga, koji 
u biskupu Marijanu gleda svojega iskrenog prijatelja. 
Večernjim vlakom sutradan, izpraćen do na kolodvor 
od Nadbiskupa, kanonika i svećenstva, te praćen od 
dolačkoga župnika fra Marijana Duića (biskup Marko- 
ković rodom je naime iz Dolca kraj Travnika) i od 
svojega tajnika fra Joze Garića, zaputio je presvietli 
gospodin biskup banjalučki u Visoko, da posjeti tu 
dječačko franjevačko sjemenište i gimnaziju. Iz Visokoga 
vratio se je preko Travnika i Jajca u Banjaluku. 

Sarajevo: Pučke misije u žepačkoj dekaniji po 
želji mjestnih župnika držane su ove godine od 1. do 
23. kolovoza. Misije su držali vč. Otci Isusovci: O. 
Franjo Ks. Hamerl iz Sarajeva i O. Matija Rabadjija 
iz Travnika, i to u Žepču od 1. do 5. kolovoza, u 
Zavidovićih od 6. do 9., u Radunicah od 10. do 12., 
u Maglaju 13. kolovoza,. u Osovi od 14. do 18., u 
Novom šeheru od 19. do 23. „Svagdje smo — piše 
nam vč. O. Hamerl — oglasili jubilejsku godinu u 
čast bezgrješnom Začetku bi. Dj. Marije. Narod je u 
velikom broju dolazio, i makar da je bila velika žega i pri- 
peka. Osobito kad bi bio blagoslov misijonskoga križa, 
i kad se podjeljivao papinski blagoslov, nagrnuo bi 
sviet iz okolnih sela u najvećem broju. Od ranoga 
jutra pa sve do podne izpoviedalo se, a dvie propo- 
viedi držale se na dan. Izpoviedl je bilo i iza podne 
do kasno u mrak. Nas dvojica u to tri nedjelje dana 
izpovjedili smo preko 3000 duša, a Otci franjevci, koji 
su nam pomagali, više od 1000. Došlo je na propo- 
viedi i poznatih okorjelih grješnika, koji su ovo vrie- 
me spasenja i izvanrednih milosti Božjih srećom upo- 
trebili, te se obratili i započeli živjeti pravim kršćan¬ 
skim životom na radost i utjehu svojih obitelji. U 
Zavidovićih smo još u 8 s. na večer propoviedali 
radnikom, koji su se toliko obradovali pučkim misijam.“ 
— Tako vč. O. Hamerl. Dao Bog, te plodovi ovih 
svetih poslanstva bili trajni! A u liep izgled šestorice 
župnika franjevaca u dekaniji žepačkoj, koji su se sami 
složili te zaiskali misije, ugledali se i drugi župnici 
po našoj nadbiskupiji! 

— Sarajevske ženske Marijine kongregacije 
Neoskvrnjenoj. Na prvu listopadsku nedjelju, kao na 
svetkovinu sv. krunice bi. Dj. Marije, priredile su 
ženske Marijine kongregacije u Sarajevu (ima ih 8) 
u čast Neoskvrnjenoj zajedničku svečanu jubilejsku 
procesiju iz katedrale na Banjski brieg, i onda opet 
natrag. Na Banjskom briegu velika liepa bašča, što 
pripada zavodu sv. Josipa, bila je za tu svečanost 
krasno uredjena. Na ulazu u bašču s obje strane bila 
su smještena dva stupa, visoka 10 m., a crnogoričnimi 
vienci ovijena. Od jednoga do drugog stupa bio je 
nadpis: „0 Marijo bez grieha začeta, moli za nas! 11 
Nad ovim nadpisom stajao je opet drugi nadpis sav 


u cvieću i u zelenih viencih: „Sa Djetetom svojim 
svetim svaki čas — Nek Marija Djeva blagoslovi nas!“ 
U samoj bašči bio je podignut zelenilom i cviećem 
ukrašen oltar sa kipom Neoskvrnjene. Kip je bio okolo 
ukrašen sa 12 zviezda, a u svakoj zviezdi bilo po 
jedno slovo od rieči: „Zdravo Marijo 11 . Nježno i vješto 
bilo je sve to ukrašeno. Pred kipom na oltaru gorjelo 
je 50 svieća u spomen 50 godina, što su protekle 
od proglašenja dogmata o bezgrješnom Začetku. Ovdje 
je najprije izrekao liep govor u čast Neoskvrnjenoj 
preč. g. kanonik Stjepan pl. Hadrović, koji je uz asi¬ 
stenciju i vodio procesiju; onda je sliedjla zajednička 
obnova krstnog zavjeta s pjesmom „Čvrst stoj mi, 
krstni zavjete! 11 i zajednička posveta bi. Dj. Mariji; 
zatim se pjevalo lauretanske litanije i „Marijina smo 
djeca mi 11 , — i opet uz pjevanje Marijinih pjesama kre¬ 
nula procesija istim redom natrag u katedralu. Pred 
svećenstvom išao je jedan dio Marijine djece u bjelini, 
sa koprenom na glavi, a četiri zadnje od njih, članovi 
magistrata, nosile su na cviećem urešenoj nosiljci kip 
Neoskvrnjene. U katedrali je još bio blagoslov sa Pre¬ 
svetim. — Bila je to u istinu divna manifestacija štovanja 
i ljubavi k našoj dragoj Gospi. Po Sarajevu se u sav 
glas i iz dna duše orila pjesma: „Naudit ne će dušman 
klet — Gdje cvate viek Marijin cviet! 11 

— Svećenikom bosansko-hercegovačke hie- 
rarhije javljamo ovim, da u nadbiskupskoj kancelariji 
u Sarajevu ima još u zalihi bosansko-hercegovačkih 
većih rituala, u kojih je sve, što spada na ritual. Komad 
u kožu ukoričen i sa zlatorezom stoji 6 K. Naručbe se 
šalju „Nadbiskupskoj kancelariji u Sarajevo 11 . 

— Fr. Stiepo Ivančić, bivši vrhovni prokurator 
trećeg samostanskog reda sv. Franje, a sadanji provin¬ 
cijal toga reda u Dalmaciji, boravi od 18. o. m. u 
Sarajevu. Naš prijatelj i rodoljubni glagoljaš odsio je 
kod presvietloga gospodina Nadbiskupa. 

— Spljet: Posvećeni biskup Palunko imeno¬ 
van je od sv. Otca prepozitom kaptola spljetskoga. 
Srdačna mu naša čestitanja. 

Trst: Dogadjaji u Ricmanjih. Tršćanski „Novi 
List 11 donosi u broju od 8. listopada o. g. sliedeći 
zanimljiv članak o ricmanjskoj aferi: 

„Nebrojeno puta pisala je »Edinost«, da je tr¬ 
šćanski biskup dao zatvoriti ricmanjsku crkvu dne 18. 
siečnja 1903. Jednom neka bude kazano za uviek, da 
biskup nije dao zatvoriti crkvu. Ovako šta biskup nije 
mogao učiniti, jer je onaj dan bila 1) nedjelja, 2) jer 
je bio u crkvi još presv. Oltarski sakramenat, i 3) jer 
je on odmah, čim je čuo, da je crkva zapečaćena, po¬ 
šao na carsko namjestničtvo, te izjavio, da on nije 
s tim zadovoljan i da će dati crkvu otvoriti, što se je 
sbilja i dogodilo dne 20. siečnja. Namjestničtvo je pak 
to učinilo, pošto se je bojalo još većih smutnja poradi 
najavljenog dolazka nekoga kanonika iz Križevaca. Bi¬ 
skup je upotrebio drugo pristojno sredstvo; brzojavio 
je naime svojemu subratu biskupu Drohobeckomu, 
neka ne šalje nikoga u Ricmanje, pošto je u Ricmanjih 
već providjeno domaćimi svećenici u smislu sv. Stolice. 
I doista dolazkom grčkoga svećenika pitanje bi se samo 
još više zaoštrilo, jer su se tomu opirale i sv. Stolica 
i civilna vlast, te ne bi dopustile, da grčki svećenik 
ondje ostane. Tako je dakle, a ne drugčije. 

Pošto se je odslužila sv. misa, i pošto je sveće¬ 
nik konsumirao presv. Tielo, zatvorio je crkvu onako, 
kako su zatvorene drugdje, gdje nema svećenika. Cr¬ 
kvene ključeve uzeo je svećenik, povlaštenik biskupov. 
A tko bi ih drugi čuvao? Ključeve za zvonjenje Ric- 
manjci ne htjedoše primiti. Kad je bio namješten novi 
kapelan vč. g. Krančić, nije sviet dolazio u crkvu, niti 
po podne na slovensku službu Božju. Neki su 
došli kadkada, te samo pravili smutnju. To sve i još gore 
podnosio je Krančić; a uviek bi se nudio za duhovnu 
pomoć, osobito bolestnikom. Ali ga se odbilo, makar 
da bi ga bolestnik sam veoma rado primio, prije nego 
udje u vječnost. Kad već svećenik nije više mogao 
da ostane u Ricmanjih sbog tolikih protivština sa stra¬ 
ne pučanstva, i kad je biskup uvidio, da je u istinu 
gorak svećeniku ovakov život, makar su morali na 
žalost isti oružnici jamčiti za red, nije ga više htio 
ondje držati; dao mu je dopust i kasnije ga premjestio. 

Ali nemojte misliti, da su u Ricmanjih sami lo¬ 
povi, sami bezvjerci. Nipošto; u Ricmanjih ima mnogo 
dobrih pametnih ljudi, koji žele mir i red sebi i svo¬ 
jim, i koji žele vjerskih utjeha na smrtnom času. Bog 
sam zna, koji su ti okrutnici, koji dobre vjernike za¬ 
strašuju i smućuju, te ne daju svojim zemljakom, da¬ 
pače ni svojoj braći, sestram, sinovom, kće¬ 
rini i roditeljem, da mirno podju s ovoga svieta, 
koji ne daju, da dobije čovjek na umoru sv. poputbinu 
i zadnju sv. pomast. 

Pomisli si, dragi čitatelju, da ti umire dragi otac, 
ljubljena majka, mili brat i sestra — zar ćeš tvrdo¬ 
korno odbiti njihovu zadnju molbu, zadnju želju, kada 
te sa suznim i umirućim okom i sa težkim uzdahom 
zamole, da im pošlješ po svećenika, namjestnika Isu¬ 
sova, namjestnika vječnoga Sudca, kojemu se sve više 
i više približuju. Šta ti veli tvoja savjest? Zar će moći 
utješiti tvoje žalostno srce na ukopu selski knez sa 
svojom pratnjom? Ne, jer on nije svećenik. I svećenik 
je blizu, samo 1 / i ili i: 2 sata daleko; da, prije je bio 
dapače medju vami. Zar će moći utješiti satrveno tvoje 
srce domaća glasba? Ne će, jer umirući nije imao po- 
glavite stvari, nije se pomirio s Bogom. Može li te 
ublažiti liepo zvučno pjevanje, što si ga rado slušao 
prije ovih smutnja? Ne, — pjevanje ne oprašta grieha 
umirućim. Možebit da kod vaših grobova ipak pro- 
suzi koje oko? Da, prosuzi svietlom suzom. Ali pitam 
te, kad bih pogledao u tvoje srce, — šta bih vidio? — 
vidio bih, da je to bila suza ganuća i žalosti, — žalo¬ 
sti, jer položiše tvojega dragoga u hladnu, crnu ze¬ 
mlju bez svećenika, što si ga je bio želio. Badava je na¬ 
brajati civilne ukope. Badava je brojiti nekrštenu djecu. 
Tko je tomu kriv? Biskup? Ne. Četiri puta poslao 
vam je pastirske poslanice, ter vas molio i zvao, da 
se brinete za neumrle duše svoje i svojih rodjaka. 
Jeste li to učinili? Oslobodite se, dragi Slovenci u 
Ricmanjih, svakoga obzira i straha pred ljudini i po¬ 
kažite svietu, kako malo ima onih pokvarenih ljudi, 
koji podpiruju svadju te vam nanose vremenitu i vječitu 
štetu. Sviet neka sazna, da ste u svojoj većini dobri 
kršćani, i da ih ima samo malo, koji vas prikazuju u 
takovu svjetlu, u kakovu vas slikaju rdjavi listovi." 

Ljubljana: Slovenski salezijanci. Nastojanjem 
nekih slovenskih rodoljuba, a navlastito svećenstva 
kupio je red salezijanski nekadašnji dvor Rakovnik 


kod Ljubljane, gdje su se prije dvie godine nastanili 
salezijanci. Šta su salezijanci, čim se bave ovi redov¬ 
nici, to je danas poznato po cielom svietu; o njihovu 
radu govori već i prostrana Amerika. Kolika su blagodat 
ovi redovnici svakomu gradu i zemlji, gdje su se na¬ 
stanili, najkrasnije dokazuje i to, što su isti kranjski 
liberalci mudro šutjeli, kada se ova kongregacija do¬ 
selila u Ljubljanu. — Već se odavno mislilo na to, 
da dodju salezijanci u Kranjsku; stoga su slali po¬ 
žrtvovni slovenski svećenici (na čelu im vč. katehet 
Smrekar) mlade djake u Turin (Italija), gdje su se 
ovi mladići odgojili, zaredili se u svećenike, i sada se 
vratili u Ljubljanu kao slovenski salezijanci. Ovaj 
red u prvom se redu bavi odgojom mladeži. Salezijanci 
se zauzimaju za odrasliju zapuštenu i pokvarenu mla¬ 
dež, koje ima po svih većih gradovih na pretek, te ju 
odgajaju za čestite, kršćanskim duhom zadojene za¬ 
natlije. Od kolike je važnosti ova njihova djelatnost 
u vjerskom i socijalnom pogledu, mora da je svakomu 
jasno. Slovenski salezijanci nemaju do sada još dosta 
novčanih sredstava, da osnuju veliku svestranu zana- 
tlijsku školu. Zato su odlučili u dogovoru sa zemalj¬ 
skom i gradskom školskom oblasti slati svoje pitomce, 
koji su navršili 14. godinu, raznim najboljim ljubljan¬ 
skim obrtnim firmam u nauku. Tamo će ovi mladići 
ostajati svaki dan od 7 do 12 sati prije podne i od 1 
do 6 sati poslie podne. Redovničko će predstojničtvo sa- 
vjestno nadzirati, kako se ovi pitomci vladaju i kako 
napreduju u svom zanatu. Slobodno vrieme provest će 
ovi naučnici u salezijanskom zavodu. Ova škola za¬ 
počet će mjeseca studenoga. Novi pitomci primaju se 
tiekom listopada. Tko bi želio kakovo razjašnjenje, 
neka se samo obrati na „Vodstvo salezijanskoga za¬ 
voda na Rakovniku kod Ljubljane". Valjda se nadje 
i tko iz Bosne, te podje u slovenski salezijanski zavod. 

— Vrlim slovenskim salezijancem želimo od Boga 
najveći blagoslov u njihovu požrtvovnom radu. Dao 
Bog, te se njihov blagoslovni rad protegao što prije 
i na hrvatske krajeve, osobito na našu amo Bosnu, 
koja jedva čeka takove poslenike sa svoju uzdanicu — 
djecu svoju. 

Koruška: Uzkrs katoličke slovenske misli. Iz 

onoga tužnog Korotana, gdje živi još oko 100.000 
Slovenaca, o kojih se mislilo, da su već davno osu- 
djeni na smrt, javljaju se veseli, puni nade glasovi. 
Koruški Slovenac ustaje, budi se iz dugoga sna, pa 
hoće da živi. Probudila ga katolička narodna 
misao slovenska. 

Dne 18. rujna priredila je katolička narodna 
stranka u koruškom selu Velikom Strmecu omla¬ 
dinski sastanak, i sa svih strana potištene sloven¬ 
ske Koruške dohrlilo preko 600 slovenskih muže¬ 
va i mladića na sastanak. Prošlo je tek pola godine, 
odkako su se počela osnivati i u Koruškoj katolička 
obrazovna družtva, i kod ovoga prvog sastanka po¬ 
kazao se uprav neočekivani uspjeh ove mlade organi¬ 
zacije. Takova oduševljenja nije još vidjela Koruška. 
Liepo selo Veliki Strmec zaodjelo se u svečano ruho; 
sve u zastavah ; preko putova slavoluci sa nadpisi: 
„Slovan gre na dan", „Slovenci ne. udajmo se!" i t. d. 

— Niemci su učinili sve, da osujete ovaj sastanak, 
ali probudjena sviest ovoga već malo ne zaboravlje¬ 
nog naroda nije se dala zastrašiti. Sastanak je uspio 

na veliku žalost njemačkih i slovenskih liberalaca. Iza 
svečane službe Božje držala se javna skupština. Odavno 
ne čitasmo o jednoj narodnoj skupštini, koja bi raz- 
pravljala o tako praktičnih pitanjih, i u kojoj bi sam 
narod sa tolikim zanimanjem sudjelovao, kao što je 
to bilo na ovoj koruškoj skupštini. Govorila su naj¬ 
prije pozvana gospoda, kao svećenik Val. Podgorc o 
važnosti pučke naobrazbe u naše doba; župnik Juraj 
Trunk poticao je narod k radu, trieznosti i. štedljivosti; 
jedini slovenski narodni zastupnik u Koruškoj Fr. 
Grafenauer bodrio je svoje zemljake, da ljube svoj 
marerinski jezik, da se ne stide mile slovenštine; žup¬ 
nik Meierhofer izviestio je o djelatnosti slov. nepo- 
litičnih družtava u Koruškoj, kojih ima do sad oko 
40; svećenik Iv. Kalan iz Kranjske preporučivao' je 
koruškom Slovencu obrazovna družtva i Marijine kon¬ 
gregacije ; za primjer navede im Kranjsku, gdje broje 
momačke kongregacije već do 8000 članova, a djevo¬ 
jačke oko 30.000. Do sada se je čuo iz Koruške onaj 
žalostni pozdrav: Morituri vos salutant, od sada neka 
se čuje: Resurrecturi. 

Iza ovih liepih govora javljali su se koruški slo¬ 
venski momci, da i oni prosbore i da pokažu, kako 
razumievaju smisao ovoga sastanka. Mladić Kaufman 
govorio je, kako nam treba dobrih novina i časopisa, 
osobito gospodarskih. Pozivao je nazočne, neka čitaju 
samo poštene slovenske listove, a liberalnih neka ne 
uzimaju u ruke. — Drugi mladić Antonić iztaknuo je 
nesreću koruških Slovenaca, što ima toliko analfabeta. 
U svakom obrazovnom družtvu neka se ustroji pose¬ 
ban odsjek, gdje će se neuki članovi vježbati u ko¬ 
rektnom slovenskom pisanju. Njemački neka se ne 
govori bez nužde; od svećenika neka se zahtieva, da 
slovenska imena u maticah piše slovenski. — Treći 
mladić Stangl izticao je važnost slovenske pjesme; 
kapelani, organisti i učitelji neka sakupljaju oko sebe 
slovenske momke te ih vježbaju u slovenskom pjeva¬ 
nju. Njemačka pjesma neka se ne čuje iz slovenskih 
usta. — U ovom smislu govorilo se još i dalje. Ovaj 
su dan nazvali sami Korušci danom svojega uzkrsnuća. 
,,Slovenec“ iztiče važnost ovoga sastanka i veli: „Zrno 
je dakle posijano. Nadamo se, da je palo na plodno 
tlo. A ti, tužni Korotane, prestani biti tužan, postani 
radišan! Na dan, koruška stran!" Na „Obzorovu" 
adresu bilježimo, da su slovenski liberalci bjesnili proti 
ovomu sastanku. 

NAŠA MONARHIJA. 

Kršćanski socijalci. Pogledom na djelovanje 
kršćanskih socijalaca u Austriji donosi belgijski list 
u Liittichu „Depeche" zanimljivu viest od svojega 
glavnog urednika, koji je neki dan prisustvovao kongresu 
štampe u Beču. 

„Evo ih kao gospodara Beča i Donje Austrije; 
a i drugdje su polučili zamjernih uspjeha. Kako mi 
kazuju vodje pokreta i publicisti — protivnici kao i pri¬ 
jatelji — Tirol i Voralberg predobiveni su ža stvar. U 
Češkoj, Moravskoj, Štajerskoj iztiču se takodjer izborni 
uspjesi uz neznatne neuspjehe. U Beču ima od 148 
gradskih zastupnika 130 kršćanskih socijalaca. Preostaje 
tek šačica liberalaca i dva socijalista. 

Težkoće pobjedne bile su mnogobrojne. Poznato 
e, da se moć, ovdje strahovita, visoke židovske banke 


biesno borila protiv pokreta socijalno-kršćanskog-. Li¬ 
beralci i radikalci pohrlili su joj u pomoć, a konačno 
— treba da to kažemo — suprotstavile se i suprotsta¬ 
vljaju se i danas još teže zapreke ondje, gdje naši pri¬ 
jatelji niesu pobiedili. Doznao sam pogledom na ovaj 
predmet zanimljivih podrobnosti. Rekao bih, da slušamo 
kazivanje situacije u Belgiji: ima tu intransigentnih kon- 
servativaca i konservativaca unionista, uloga vlade, 
razne akcije klera, držanje izvjestnih dnevnika, sve je 
to zanimljivo, pa bilo samo sa gledišta izvanrednih 
slučajeva, što se dešavaju. U rieč, stečena jakost, uspjeh 
bio je najviši argumenat. U krugovib vladinih i drugdje 
ima mnogo oportunizma. Sinoć kod recepcije štampe 
u grofa Goluchowskog, ministra spoljašnjih poslova, bio 
je rnedju visokim službenim i diplomatskim svietom 
najviše okruživan dr. Lueger. 

Pokretom, koji medju svoje najstarije vodje ubra¬ 
ja ljude, kao što su baron Vogelsang i grof Kneffstein, 
ravna danas knez Alojzij Lichtenstein i dr. Lueger, na¬ 
čelnik Beča. 

Kršćanski demokrati postali su sila naročito u 
Beču i u Donjoj Austriji, jer im je uspjelo pokazati 
činjenicami, da osbiljna socijalna reforma povlači za 
sobom obćenitu dobrobit tim, što pridiže podredjene 
slojeve. 

Iz izvještaja, što ga je nedavno objelodanio Franjo 
Stauracz — jedan od prvih boraca — izvadit ću neke 
karakteristične dokaze. 

U Donjoj Austriji uveli su kršćanski socijalci u- 
natoč oporbi visoke liberalno-židovske buržoazije gla¬ 
sovanje izravno i tajno. Prije nego su oni došli na 
vlast, imala je ova zemlja Krune austrijske deficit od 
više milijuna kruna, sada ima zamjeran suvišak. 

Za podignuće agrikulture proveli su kršćanski 
socijalci u donjoj kući zakon, što zabranjuje zlokobne 
špekulacije kod privremenog nabavnog ugovora. Ovaj 
je zakon nesrećom pao u gospodskoj kući. Kršćanski 
socijalci stvoriše 21 kooperativu za prodaju poljodjel¬ 
skih proizvoda i osiguraše im velike vojničke nabave. 
Nadalje oni stvoriše savez agrikolnih mljekara, kao što 
i vinogradarskih kooperativa. 

Austrija, hvala našim prijateljem, posjeduje cvat- 
ne korporacije (ili sindikate) tkalaca, cipelara, zla¬ 
tara, krojača, podupiranih i osokoljivanih od obćinstva. 
Zašto ne bi novac svih služio ovoj reorganizaciji rada? 
Tako je pružena podpora od 200.000 K centralnoj 
halli postolarstva. Svi obrti, što zauzimaju toli široko 
mjesto u ekonomskom životu Austrije, danas cvatu. 

Osiguravanja razviše se u svih formah: osigura¬ 
vanja na život, osiguravanja proti požaru, proti epide¬ 
miji, gromu i t. d. Spomenut ćemo posebice pučku 
banku, koja uzajmljuje novac brzo i jevtino. 

Podpore školske, što se pod vladom liberal¬ 
nom podigoše na pet milijuna i po, uzdigle se na 
osam milijuna. Nauka obrtna i nauka agrikolna naro¬ 
čito se razvijaju. Uviek briga, da se podignu uvjeti puč¬ 
ke eksistencije i 

Napokon ću označiti djelatnost kršćanskih socija¬ 
laca na terenu dobrotvornosti: fondacije zakloni- 
šta i pomorskih sanatorija, gdje se njeguju hiljade 
skrofulozne i rakitične djece, dvie kuće za odmor u 
Potzleindorfu i Hiitteldorfu, gdje gradska djeca mogu 
uživati dva dana frišak zrak i odmor, fondacija sana¬ 
torija za izlječive pijanice i t. d. 

U samom pak Beču ušutkala je uprava dr. Lue- 
gera i njegovih prijatelja i najtvrdoglaviju kritiku. Do 
g. 1896. bio je Beč u nazadku pogledom na razsvjetu 
i prometne putove. Danas je Beč najbolje razsvjetlji- 
vana priestolnica Evrope, a njegovi majdani plina, od 
kojih je korist tekla dosele u džepove englezkih Žido¬ 
va, donosi mu čist dobitak od 5 milijuna kruna. Elek¬ 
trični tramvaji prosiecaju danas Beč posvuda, i elek¬ 
trika služi svuda u javne svrhe. U svem tom iztrgnuo 
se Beč Židovom, koji su pravili zlatne gšefte. Shvaća¬ 
mo, što oni ne ljube baš odviše dr. Luegera. 

Hvala njemu i njegovim prijateljem, dobrotvor- 
nost se reorganizovala u smislu kršćanskom. Sagradje- 
na je liepa bolnica za djecu i zaklonište za uboge 
starce (jedno od najljepših i najbolje uredjenih u Evro¬ 
pi). Pučke kupelji stavljene su na dispoziciju radnikom. 
Otvorene su poslovne burze za grad i sela. Kanaliza¬ 
cija Beča popravljena je prema posljednim usavršitbam 
moderne tehnike i t. d. i t. d. A sve to nije osiroma¬ 
šilo grad, dapače je povisilo imutak Beča od 279 mi¬ 
lijuna na 554 milijuna. (Tako rade „klerikalni" katolici, 
kad su na vlasti. Svakako malo drugčije, nego „libe¬ 
ralni", t. j. oni, koji misle, da im je slobodno i 
ovo i ono, pa i narod jadni guliti. — Ur.) 

Vidi se: kršćanski demokrati u Austriji sa dr. 
Luegerom na čelu mogu se ponositi svojom zlat¬ 
nom knjigom. Baveći se navlastito s pukom bili su 
tim samim mudri administratori javne stvari, to jest, 
stvari svačijih. To je ostvarenje rieči Evangjelja: Ištite 
najprije kraljevstvo Božje i pravdu njegovu, i sve ostalo 
će vam se dodati." 

R I M. 

Skore beatifikacije. Iz Rima doznajemo: 

„Konačno ustališe dane, u koje će se obaviti kano¬ 
nizacije i beatifikacije odredjene za ovu godinu. Evo 
redoslieda: 

Jedanaestog prosinca bit će svečana kanonizacija 
blaženog Aleksandra Saulla, biskupa najprije u Aleriji, 
a poslie u Paviji, koji je pripadao redu barnabita, 
kojim je on bio general. U isti mah s njim kanonizo- 
vat će Pijo X. blaženoga Gerarda Majellu, brata laika 
kongregacije redemptorista. 

Iza ove ceremonije započet će beatifikacije. Pred¬ 
nost hoće papa da dadne jednomu Rimljaninu, blaže¬ 
nom Gasparu del Buffalo. Ovaj čovjek Božji vrlo je 
popularan u Rimu. On je utemeljitelj kongregacije 
dragocjene Krvi i velik promicatelj štovanja dragocjene 
Krvi ulažući sav trud, da sveta Crkva ovu svetkovinu 
učini obligatnom, što je Pijo IX. i učinio dekretom 
od 10. kolovoza 1849. Buffalo je umro 28. prosinca 
1830., pa ima još osoba u Rimu, što se spominju, 
da su ga vidjeli u svojoj mladosti. 

Ovu će beatifikaciju sliediti 27. prosinca beatifi- 
kacija našega Hrvata mučenika Marka Križevčanina, 
kanonika ostrogonskog, i dvojice Isusovaca, što su 
s njim takodjer umrli za sv. vjeru. 

Godine 1905. inaugurirat će se beatifikacija dvojice 
mučenika, što pripadaju redu kapucina, i koji su trpjeli 
za Boga u Abisiniji, častnoga Agatanga i Kasija 
(7. kolovoza 1638.). 


Osmoga siečnja bit će beatifikacija častnog žup¬ 
nika arskog, Ivana Krstitelja Vianney-a. 

Kao završetak ove prve serije beatifikacija imat 
ćemo 15. siečnja beatifikaciju častnog Stjepana Belle- 
sini-a, župnika u Genazzanu. Druge se pak priredjuju. 

Sveta Stolica i Njemačka. „Journal des De- 
bats" prima iz Rima politično pismo, iz kojega vadi¬ 
mo zanimljiv izvadak: 

„Sbliženje, što se proizvelo medju Njemačkom i 
Vatikanom, ne datira od danas. Prilično je vjerojatno, 
da ga je nedavni konflikat pospješio. Car Vilim nije 
propustio kroz više godina nikoju priliku, da izjavi 
svoju naklonost Crkvi katoličkoj i svoju privrženost 
svetoj Stolici. Sjećamo se još njegova svečana posjeta 
Leonu XIII. kao i tajinstvenih pohoda i obhoda mar¬ 
šala Walderseea oko Vatikana. 

Car Vilim ima u svetom kolegiju i na papin¬ 
skom dvoru mnogo odanih i vrlo uvaženih prijatelja. 
Dobrohotne i pravedne mjere, što ih je poprimio u 
prilog njemačkim katolikom, pribavile su mu od strane 
Leona XIII. zasluženu zahvalu. Neke vješte diplomat¬ 
ske usluge, izkazane svetoj Stolici posredovanjem car¬ 
ske vlade, osvojile su Vilimu II. ne samo zahvalnost, 
nego i simpatiju Pija X. Nedavno još našla se ova 
dva imena spojena, ne bez intencije, u adresi upravlje¬ 
noj na njemačke katolike sakupljene na kongresu u 
Regensburgu. 

Ova manifestacija sadrži uz tradicioni prosvjed — 
sastavljen ovaj put umjerenim! izrazi — protiv situa¬ 
cije, u koju je stavila papu vlada talijanska, izričaj 
zahvalnosti caru. Konačno izjaviše kongresisti indirekt¬ 
nom, ali od nefaljenog efekta laskom želju, da drže 
svoju buduću skupštinu u Strassburgu. Vilim II. moći 
će dakle doći u Elzas, na osvojenu zemlju, i tu držati 
sastanak katolika njemačkih, kojih nezavisnost i slobo¬ 
dna organizacija stat će naprema jadnom i neizvjestnom 
položaju progonjenih katolika francezkih! Shvatljiv je 
doista zamašaj antiteze. 

Ne radi se ovdje, da se predvide namjere cara 
njemačkog, niti da se iznose njegove težnje. Doći će 
ih on valjda sam iztumačiti Vatikanu. Ali prve učinke 
zahvalnosti i simpatije, što si ih je umio steći Vilim II., 
lako je predvidjeti. Govori se već o skoroj kreaciji 
nekih kardinala njemačkih. Moguće je, da će njihov 
broj porasti u onoj mjeri, kojom bude pao broj kardi¬ 
nala francezkih. 

Vilimu pripisuju takodjer namjeru, da pretvori 
prusku legaciju kod svete Stolice u carsko poslaničtvo. 
Ova pak promjena ne ide bez potežkoća, jer bi uvje¬ 
tovalo kreaciju apostolske nuncijature u Njemačkoj. 
Sjedište ove nuncijature moralo bi biti u Berlinu, a 
Berlin je protestantski. Govorilo se takodjer o etablira- 
nju nuncija u Kolnu, ali onda nuncij ne bi već mogao 
izvršivati ulogu, što bi se imala izčekivati od njega. 

Ima li njemački car namjera i pogledom na pro¬ 
tektorat? Tko pozna djelatnost, što ju razvijaju činov¬ 
nici njegove vlade, i zanimanje, što ga sam Vilim ima 
za pitanja, koja se tiču Turske, ne sumnja o tom. 
Tako, dok smo mi nizom nespretnih mjera brutalno 
odbili koristnu alijansu svete Stolice, njemačka si je 
vlada kod nje stekla pravo mnogo zahtievati, i možda 
si je pribavila sredstva, da mnogo i zadobije." 


Uredjuje dr. Ivan Šarić. 


Izdaje Kaptol vrhbosanski. Tiska „Bosanska Pošta" u Sarajevu. 


VRHBOSNA 

KATOLIČKOJ PROSVJETI. 

Broj 21. U Sarajevu, 5. studenoga 1904. God. XVIII. 


Za katoličku stranku. 


Cvakojako se sudi o naših danas hrvatskih prilikah; 
^ u jednom se samo svi slažu: stranačka je borba 
i razcjepkanost u narodnih i vjerskih pitanjih postigla 
svoj vrhunac. Vjersko, socijalno i politično pitanje 
stvaralo je stranke od vajkada; nema naroda, nema 
države, a da niesu ova tri pitanja izpunila mnogu 
stranicu njezine povjestnice. I ova je pojava sasvim 
naravna, ona je lako razumljiva posljedica naravi ljud¬ 
ske ; dok se budu ljudi slobodno služili svojim razu¬ 
mom, i dok bude svak imao svoju slobodnu volju i svoje 
strasti, dotle se ne će postići jedinstvo u težnjah i 
mišljenju. Stoga nam nije nimalo čudnovato, ako su 
se i Hrvati podielili u stranke, ako su ova najvažnija 
tri pitanja razdvojila i razčetvorila i naš narod. Bez 
bojazni, mirno i triezno treba da motrimo sav ovaj 
stranački razvitak. Vjera u Krista Boga, ljubav prema 
našemu narodu i saučešće prema potištenim slojevom 
naroda: ovaj trostruki osjećaj dat će već direktivu 
našemu radu, i bez potežkoće naći ćemo unatoč ,,ba- 
belskom razsulu", što je u nas. zavladalo, — gdje nam 
je mjesto. Kako rekosmo, ne čudimo se tomu, što 
ima u našem narodu stranaka i stranačkih borba, 
ali se čudimo onim, koji inače dobri i posve ple¬ 
meniti — ali bezposleni očajavaju nad narodnom buduć¬ 
nosti. Prekrštenih ruku sjede u svom zakutku i lievaju 
suze sbog toga nesretnog stranačkog boja. Takovo je 
držanje doduše veoma jevtino, ali nije junačko, a još 
manje koristno. Svuda ima stranaka, ali svagdje napo¬ 
kon samo jedna pobjedjuje; pobjedjuje pak ona, koja 
ima osim plemenitih i uzvišenih ideja i odlučnih, 
požrtvovnih radnika. Sama ideja ne će nadvladati nika¬ 
da, ako nema ljudi, koji bi ju širili ter joj predobili 
pristaša. 

Naše su ideje poznate; uz njih mora da pristane 
svak tko se osjeća katolikom i Hrvatom, i tko ima 
smisla za kršćansku ljubav. Ideja katolička, pra¬ 
vaška i demokratska, ova ideja mora da bude 
jedini program katolikom Hrvatom ; ovoj ideji moramo 
da posvetimo sebe i sve svoje sile, njoj moramo da 
izvojštimo pobjedu. 

Tko zastupa ove ideje u hrvatskoj javnosti ? ,,Ob- 
zorova“, „Starčevićeva", vladina, realistička i socijalistič¬ 


ka stranka ne primaju vjere u svoj program; zato se 
katolički Hrvati ne mogu da oduševe ni za jednu 
od ovih stranaka. Za ideju pravašku ne mare „obzo- 
raši“, pa makar si njihovo glasilo i nadjenulo ime: 
„glavno glasilo hrvatske stranke prava"; za ovu 
ideju ne će da čuju ni realisti, ni vladinovci, a soci¬ 
jalni ju demokrati prihvaćaju iz oportunizma samo od 
slučaja do slučaja; zato uz ove stranke ne mogu 
nikada da pristanu bosansko-hercegovački, dalmatinski, 
istarski, pa ni drugi pošteni Hrvati. Demokratskom 
napokon idejom samo se igraju i „čisti" i „obzoraši" 
pa i sami socijalisti; jasan i podpun izražaj našla je 
ova ideja samo u stranci kršćanskih socijalaca, ali ova 
je stranka u nas na žalost premalo organizovana, niti 
ima dobrih i sposobnih vodja. 

Gdje dakle da potražimo stranku, koja odgovara 
po svom programu i po svojoj djelatnosti idejam 
katoličkih Hrvata. Nema je, i zato tolika smutnja, i 
zato ona nesigurnost, što se opaža i kod najboljih 
naših ljudi, pa i u samom svećenstvu. Nemamo 
stranke, koja bi mogla obuhvatiti sav katolički 
hrvatski narod, i koja bi ga vodila k boljoj budućno¬ 
sti. Što sliedi iz toga? Odgovor leži na dlanu i sasvim 
je jednostavan: ova kovu stranku treba u Hr¬ 
vatskoj stvoriti. 

Imamo hrvatski katolički dnevnik; izazvala gaje 
skrajna potreba, i nipošto ne možemo potvrditi prija¬ 
telju veleuč. g. dr. Ritigu, da je bio jedini povod 
ovomu dnevniku „nepojmiva netaktičnost Obzorova 
urednika", što je oglasio poziv na predplatu Hackelova 
djela „die Weltrathsel“. O priekoj potrebi ovakova 
dnevnika mnogo se je toga napisalo i u „Vrhbosni", 
i to prije nego što je ugledao svjetlo prvi broj 
„Hrvatstva". A odgovara li ovaj dnevnik svim potre- 
bam i zahtjevom, što su se u nj stavljali? Dr. Ritig 
veli, da ne odgovara. Ovakav je sud u jednu ruku ne¬ 
promišljen, a u drugu možda i nepravedan. „Hrvatstvo" 
brani vjeru katoličku i njezine interese — u tu svrhu 
bilo je i osnovano; zastupa ideju pravašku — to je 
jedino i pošteno, jer inače ne bi više imalo smisla 
kao hrvatski politični dnevnik; polemizuje najviše sa 
„Obzorom" i sa njemu sličnimi listovi — to je posve 

razumljivo, jer kao katoličko glasilo mora najviše 
upozorivati baš na one pseudokatoličke novine, koje 
se većim dielom upravljaju i uzdržavaju svećeničkim 
novcem. Jedino što bi se moglo ovomu tek pola 
godine starom dnevniku prigovoriti, bilo bi to, što 
nije još svestrano dobro uredjivan, a u tom su mu 
jednaki i ostali danas hrvatski dnevnici*). Tomu pak 
najmanje su krivi pokretači i urednici „Hrvatstva". 
Krivica je baš u onih, koji listu prigovaraju. Mi misli¬ 
mo, ako smo se predplatili na taj dnevnik: eto, uči¬ 
nili smo svoju narodnu i svećeničku dužnost, žrtvovali 
smo se za katolički pokret, sada pak gledajmo, kako 
će se ponieti oni tamo u Zagrebu, a mi ćemo suditi. 
Posve, brate, krivo. Svaki svećenik, svaki katolički 
Hrvat, koji je uvjeren o potrebi katoličkog pokreta i 
koji ima sposobnosti, svaki mora da bude i suradnik u 
ovom pokreta, sve sile mora da upotrebi za širenje i 
napredak ovoga pokreta — a pod' tim se dakako 
razumieva i suradničtvo i dopisivanje katoličkom dnev¬ 
niku. Hic Rhodus, hic salta! 

Da uspieva dnevnik, da uspievaju i da se šire 
velike ideje, treba organizacije, treba organizatornog 
rada. Sav socijalni rad bez čvrste organizacije jest 
jedna fraza; politične težnje bez organizacije niesu se 
nikada oživotvorile; vjerski život nije se nikada po¬ 
digao bez organizovanih družtava. Da postignu dakle 
i naše ideje jednom konkretan oblik, i ako hoćemo 
da im podamo životne snage, — za to nam treba 
čvrste organizacije; treba da se organizujemo u čvrstu 
stranku, u stranku sa katoličkimi, pravaškimi i demo- 
kratskimi načeli. Vrieme je, podjimo na posao! Ali: 
kako, gdje i kada? 

*) Uz put: n. p. „Obzor“, osobito u zadnje vrieme, ne 
može već biti kukavnije uredjivan. Uprav se pipa pličina „moder¬ 
ne" mladjarije, koja ga od neko doba obrlatila. I na tu pličinu 
htjeli bi „modernisti", sa liečnikom dr. Dežmanom na čelu, da 
navedu i „Maticu hrvatsku". „Matica" im se ne da, jer ih već po¬ 
znaje dobro po njihovoj vici osobito u „Novom Listu", pa po njihovu 
mrtvom „Životu", po njihovu pokojnom novom „Viencu", po njiho¬ 
vu „pravopisu", „stilistici", po njihovih člancih, koji samo vrve sa: 
„crna mantija", „filistri", „ograničeni i zasukani duševni tiorizonat", 
„stanovito rodoljubno mišljenje", „birokratski i literalni štreberi", 
„farizeji", „prokletstvo čistih patentiranih rodoljuba", „duševna 
golotinja, kukavština i zasukanost" i t. d. (V. taj „moderni" mravi¬ 
njak u jednom samo malom člančiću, što ga napisao „Jedan na¬ 
predni književnik" u dečkom „Novom Listu" od 2. studenog 1904. 
Misle sbilja jadnici, da je clamare — cantare, pa da će tom svo¬ 
jom zaglušnom vikom nekog prestrašiti. Ne će nas prestrašiti, nego 
će nas samo još više osviestiti. Da nije n. p. bilo te vike prije 
30 godina u Njemačkoj, ne bi danas njemačka katol. štampa bila 
ono, što jest. Prije njemački katolici imali su samo nekoliko ne¬ 
znatnih listova, danas imaju blizu 400 katol. političnih novina od 
velikog utjecaja i sa milijuni predplatnika. „Kulturkampf" je po¬ 
krenuo medju inim i jedan „Augustinusverein". Moglo bi se šta 
tako dogoditi i u Hrvatskoj, da nešto „Matica" — što ne dao Bog 
— zapane u šake modernoj liberalizaciji i demoralizaciji. 


Veleuč. g. prof. dr. Ritig objelodanio je u djako- 
vačkom „Glasniku" članak pod nadpisom: „Za novi 
katolički sastanak", ter je zamolio ostale katoličke 
hrvatske listove, neka se odazovu njegovu priedlogu. 
Mi se u principu od svega srca odazivamo tomu lie- 
pom priedlogu; i mi smo baš nedavno i opet izjavili 
svoju toplu želju: „Ne bi li Bog dragi dao, te se mi 
katolici Hrvati što skorije sastali na svoj drugi kato¬ 
lički sastanak!" Da, treba nam katoličkog sastanka, 
na kojem će pošteni hrvatski katolici prosuditi sve sa¬ 
dašnje t. zv. hrvatske stranke, a ujedno položiti 
temelj čvrstoj organizaciji svih katoličkih Hrvata. Vrieme 
je, da se sastanu oni, kojim je raztrovana naša javnost 
još ostavila netaknute njihove vjerske osjećaje, koji su 
još zagrijani nesebičnom ljubavi za svoj narod, koji 
niesu nikako voljni vući taj sramotni jaram, što im ga 
hoće da nametnu zagrebački liberalni intriganti. 

Na novom katoličkom sastanku po našem mnie- 
nju ne treba tražiti nikakove „formule", koja bi mogla iz¬ 
miriti opet sve duhove, i liberalce i katolike; jer ova- 
kove formule uobće nema. Svaki pokušaj doveo bi 
i opet novi katolički sastanak do toga, da ne bi bio 
nego „velika parada", kako je dr. Ritig nazvao prvi 
katolički sastanak. Neka se sastanu svi, koji su dobre 
volje, koji osjećaju i katolički i hrvatski — a tim je 
već i nadjena formula, koja će sve ove ljude bez 
ikakove potežkoće ujediniti. 

Drugi katolički sastanak neka udari temelje hr¬ 
vatskoj katoličkoj stranci, neka ostvari tvrdu organiza¬ 
ciju katoličkoga hrvatskog puka; i tim bi izpunio ovaj 
sastanak u punoj mjeri svoj zadatak, polučio bi svr¬ 
hu svoju. 

Prvi hrv. katol. sastanak imenovao je odbor od 
šest lica, koji bi se imao pobrinuti za priredjenje II. 
sastanka. Sve one ličnosti, što ih je tada, imenovao 
predsjednik grof Kulmer, ne bi bile sbog promienjene 
situacije možda sklone ovoj ideji; zato bi valjalo da 
se sastavi poseban odbor, koji će razmišljati o toj 
stvari i pokrenuti potrebitu akciju. Pitanja, što bi ih 
imao pretresati budući sastanak neka bi se ograniči¬ 
la samo na najnuždnije; jer gdje ima toliko svakoja¬ 
kih pitanja i poglavlja — kao što je to bilo na I. na¬ 
šem sastanku — i gdje se stvara bezbroj resolucija, 
tamo je obično najmanje čestitih uspjeha i koristnih 
posljedica. Jedina svrha novomu katol. sastanku neka bi 
bila organizacija hrvatskih katolika: organizacija kato¬ 
ličke štampe, katoličkih družtava i katoličke jstranke. 
Jesmo li to postigli, postigli smo organizaciju hrvatskog 
naroda, i onda će nam biti lako sa domaćimi protiv¬ 
nici, bit će nam lakše i sa vanjskimi neprijatelji. Stoga, 
braćo, odvažno, odlučno, složno i požrtvovno na posao, 
vrieme je! 

Za istinu i za čast svećeničku. 

Piše dr. Fran Binički, pop glagoljaš. 


Pust’ nam zvezdoju putevodnoj 
Svjataja istina gorit’! 

Plcščejcv. 

Dadilja nam bješe ljubav čista, 

Viek priegorna u srcu nam blista, 

Svietlit će nam vazda ljubav ista, 

Ljubav će nam pratilica biti, 

Ljubav će nam bodrilica biti. 

(Pop Slobodin, Grgur Ninski, str. 22.) 

1. Težko onomu, tko nagazi na osinjak! Zaman 
mu sve. Ne pita se, kamo je smjerao, po što, ni za 
što. Što se više brani, to ose više zuje, više bodu. 
Što će čovjek? Miruje li, izjest će ga. Red mu se 
braniti, da iznese makar živu glavu, kad ne može 
čitavu. 

Nagazih i ja. Da se tiče samo moje kože, hajd’ 
i Bože pomozi! Ali je zamašnija stvar, mnogo za¬ 
mašnija, nego se misli. I prem mi je neugodno i 
težko, evo me, da branim sebe, da dokažem ljudem 
dobre volje istinu, da štitim čast svećeničku. 

2. U gimnaziji imadjah pobratima mila i vjerna. 
Ljubljasmo se. Zajedno maštasmo, zajedno oplakiva¬ 
smo biedu drage nam Hrvatske. Koji nas poznavahu, 
štovahu nas i ljubljahu baš radi naše sloge i ljubavi 
pobratimske. Jednoga prijatelja starijeg, izgled nas 
obojice, zamolismo, da nam bude poočim, eda naše 
pobratimstvo bude svečanije. On nam odvrati: „Ne, 
da nam se ne bi dogodilo kao još negdje, gdje živi 
pobratim grdi uspomenu pokojnoga pobratima, a po- 
očimu se ruga." Razstadosmo se u ljubavi. Kad se 
ono razkolila bivša stranka prava, moj pobratim pri¬ 
stade uz „čiste", ja ostadoh pravaš. Došlo medju nama 
i do prigovora, nazvasmo jedan drugoga i slavosrbom, 
pak se opet pomirismo. 

3. Pri koncu 1902. bi pretiskana „Kraljica Lepa“ 
iz „Doma i svieta". Novine digoše zaglušnu viku, 
kujuć ju u zviezde. Prijatelj me upozori, da u „Kraljici 
Lepoj" nije baš sve mirisavo cvieće. Uzeh. čitah i 
snebivah se. Kako sam bio i suviše zabavljen poslom, 
napisah nešto za „Primorski glasnik", što je baš onda 
izlazio na Rieci. Napisah, ali ne poslah. „Primorski 
glasnik" zaspa. Ja prekrojiti malko ono, što bjeh na¬ 
pisao, i poslah veleč. g. Koreniću, onda uredniku 
„Katoličkog lista". Podpisah samo „dr. B.“ Člančić 
i'zadje u 50 br. „Kat. lista" s mojim imenom. S onim 
se svojim pobratimom bijah malko zakvačio (a kriv 
je bio treći). Da se sve poravna, pisah mu iskreno, 
od srca. U brzini dodadoh pri koncu (ako se pravo 
sjećam): „Ono u Kat. listu" pisah ja. Morao sam 
kao pop. Samo me onaj slavosrb podpisao." Pobra¬ 
tim mi odvrati na razglednici: „Zar si baš Ti morao? 
Dobit ćeš pismo o novoj godini ..." 


Čekah i čekah, ali nema obećanog pisma, a nema 
ga ni do danas. Čekah ja, ali ne čekaše moj pobratim. 
Moje pismo, što pisah njemu, pobratimu svome, pre- 
dade „Hrvatskomu pravu". Da je počekao nekoliko 
dana, bio bih mu odgovorio od prilike: „Kao pop 
moradoh ustati na obranu Rima, na obranu glavara 
sv. Crkve katoličke. Morao bih i kao svjetovnjak, kad 
bih pazio na tendenciju." Bio bih sve u tančine raz¬ 
ložio pobratimu. Bio bih ga i podsjetio, da rieč „slavo¬ 
srb" ne uzimlje po terminologiji „Hrv prava", već 
onako, kako smo ju znali prije prišivati, pak i jedan 
drugomu, pobratim pobratimu. Nego on ne htjede 
čekati. 

Dobivši od vlč. g. Korenića list, u kojem traži, 
da obširnije prosborim o „Kraljici Lepoj", napisah 
člančić, kojim podkriepih priješnje svoje tvrdnje. (Još 
Kraljica Lepa, Kat. list, br. 52. str. 654. g. 1902.) 

U „Hrvatskom pravu" izadje članak „Morao kao 
pop". Zlorabeć i izkrivljujuć smisao mojega pisma, 
„Hrv. pravo" sasu na me silu svojega cvieća, biedeć 
me sa štreberstva i sa slavosrbstva. Patentirani patriote, 
koji misle, da svak radi samo za plaću, pitahu u Senju, 
koliko mi je dao moj presvietli biskup za to, što 
tobože „oklevetah" pok. Kumičića. 

3. Pekla me je nevjera najmilijeg mi pobratima, 
peklo izvrtanje i podmetanje „Hrv. prava", ali mirovah. 

Moji člančići u „K- 1." dadoše povoda nekim, 
da zagrizaju u stvari; koje ne spadaju na njih. Vi¬ 
djevši prvi put, kako se sve dade izvrtati i podmetati, 
ne htjedoh se više obzirati na peckanja. Godilo mi je 
ipak, kad se „Vrhbosna" okosila na „Vienac" i složila 
se posve sa mnom. 1 ) Vidjeh, da nisam sam upoznao 
pravu istinu, a i da nisam na krivom putu. K tomu 
još od jednoga učenog hrvatskog biskupa dobih list: 
„U velike sam se obradovao, što ste u „Kat. listu" 
tako odrješito nastupili proti K. »Kraljici Lepoj«. Osnov¬ 
na ideja ovog »romana« doista je pogubna za naš 
katolički narod, naročito pogledom na sadašnje naše 
javne prilike . . . ono nije histor. roman, već jedno¬ 
stavno pamflet na sv. Stolicu i katol. Crkvu." 2 ) 

To mi je pismo više vriedilo, nego izjava sveće¬ 
nika u „Nadi" i u „Hrvatskoj kruni". 

4. U to se misao o „Hrvatskoj straži" ostvarila. 
Uredničtvo me pozva listom od 18. siečnja 1903., dana- 

’) „Vrhbosna" 1903. br. 1. str. 17. „Novi Vienac" i „Kraljica 

Lepa". 

2 ) Pismo s vlastoručnim podpisom presvietloga biskupa pro¬ 
čitasmo i svjedočimo, da su rieči vjerno prepisane. 

U Senju 18. listopada 1904. 

Nikola Franki, Ivan Starčcvić, 

kapelan. biskupski tajnik. 

Br. 21. — Vrhbosna — 1904, 


pišem ocjenu „Kraljice Lepe“ za „Hrv. stražu", „jerbo 
ovaj će list u prvom redu namijenjen biti lajicima, 
dok »Kat. list« čitaju samo svećenici. Uspijete li opro- 
vrgnuti tvrdnje spisateljeve i njihovih dosadašnjih štova¬ 
telja, bit će zasluga Vaša za dobru stvar neizmjerna." 4 ) 
Uredničtvo mi obeća k jednu i potrebne knjige na¬ 
baviti. Posla mi i popis nekih temata, što bi se imala 
obraditi za „Hrv. stražu", a medju njimi je i „Kralji¬ 
ca Lepa" od Evg. Kumičića. 2 ) 

Odgovorih uredništvu, koliko se sjećam: „Prem 
nerado, latit ću se ipak posla za dobru stvar, ali samo 
pod uvjetom, da mojega imena ne tiskate. Jer neki 
ter neki ne paze na ono, što se piše, već tko piše. 
A meni je već dosta okapanja." „Hrv. straža" pristade 
i nabavi mi neke knjige, pak se dadoh na posao. Kad 
poslah gotovu ocjenu, piša mi uredničtvo, da će uz 
male promjene izaći moja ocjena u 3. sv., pak da će 
protivnici zamuknuti. Ocjena izadje u 3. i u 4. sv. 
„Hrv. straže" (str. 369. i 537.). Protivnici ni riečce. 
Jedino se (koliko mi je znano) javi u „Hrv. kruni" 
neki „svećenik". Odgovori mu Doctor Criticus 
(ni danas ne znam, tko je to) i ja. („Hrv. straža" 1903. 
str. 557. i 589.) 

5. Izporedjujuć „Kraljicu Lepu" i „Trilogiju 
P. Krstinića", vidjeh mnogo sličnih, vrlo sličnih 
stvari. I dragi mi učitelj Krstinić spomenu neke slič¬ 
nosti, ali dodade: neka za ništa ne spominjem toga, 
jer bi se moglo misliti, da radim sporazumno s 
njime. Kad malko promislih, ne htjedoh ga poslušati. 
Željah, da što prije dodje pir na lopar. Stoga 
iztakoh i u „Hrv. straži" 3 ) i u „Vrhbosni" 4 ) — 
i to dosta očito svoje mnienje. Nitko se ne javi osim 
„Vienca", koji je tražio, da i „Vrhb." i „Hrv. straža" 
dokažu tvrdnje svoje. Obratio se pače i napismice na 
g. Krstinića i slavodobitno napisao, da je g. K. desa- 
veauirao i „Vrhbosnu" i „Hrv. stražu". Ja mu odgovorih i 
u „Vrhbosni" 5 ) i u „Hrvatskoj straži" 0 ) i obećah dokazati 
svoje tvrdnje, kad me pozove onaj, koji ima pravo 
z ahtievati. 

Naustice čuh, da se u Zagrebu groze, ali poslie 
sve grožnje — muk liek. 

6. Dne 1. kolovoza čitah u Zagrebu s prijate¬ 
ljem g. Manjarićem u „Hrv. pravu" viest o dra¬ 
matizaciji „Kraljice Lepe". Kasnije upozorili i preč. 
urednika „Vrhbosne", s kojim bijah u Senju u 
g. Krstinića i sprovedoh ugodnih časova. Izadje u 
„Vrhbosni" članak: „Napried ili natrag?", a „Hrvatsko 

’) Pismo čitasmo. — Gornji. 

2 ) Čitasmo tiskani popis. — Gornji. 

6 ) „Hrv. str.“ 1903. str. 419. 

4 ) „Vrhbosna" 1903. br. 16. str. 276. 

5 ) „Vrhbosna" 1903. br. 19. str. 324. 

°) „Hrv. str." 1903. 594. i si. 


pravo" planu. Već u broju od 15. rujna reče sve, što 
mi je imalo reći, i to onako fino, kako to samo ono 
zna. Slavosrba treba moralno ubiti! U tri broja u- 
stade „u obranu K. Kraljice Lepe", a konačno će gja 
Kumičićka izaći očito, da „na grubu neistinu grubu 
istinu" napiše. Vele neki, da je ona dva priješnja 
članka pisao moj nekadašnji pobratim. Težko mi je 
vjerovati. G. 1902. morao je, kako reče svojemu i mo¬ 
jemu prijatelju sav uzrujan, morao je onako uraditi, 
jer su mene jezuiti' izkvarili! 1 ) A danas je i 
sam prijatelj jezuitom! K tomu ono izvraćanje i 
sumnjičenje bivšega pobratima, ono nedostojno pod¬ 
metanje i ulična frazeologija; a konačno sumnjičenje 
nekadašnjeg učitelja — sve me to nekako sili, da ne 
vjerujem, e je tako spao moj pa i bivši pobratim. A 
da i jest, prostio bih mu, kao što mu oprostih i ono 
prvo; prostio bih, jer sam katolički svećenik, vjestnik 
ljubavi, koja sve prašta. 

Kad bih htio goniti mak na konac, ne bih se 
mario osvrtati na pisanje „Hrvatskoga prava" ni kao 
katolik ni kao Hrvat; osobito ne na napadaje uzrujane 
gje Kumičićke, koja je sve ono, čini se, napisala ne- 
sviestno, u prvom porivu. Nego „Hrvatsko pravo" o- 
tvorilo je stupce svoje i nepoznatomu piscu i uzruja¬ 
noj gji, da obaspu katoličkog svećenika na pregršti 
pogrdami; „Hrvatsko pravo" usvojilo je sve ono, što 
se napisalo proti meni kao članu svećeničkog staleža, 
ne razlikujuć osobu od staleža; „Hrvatsko 
pravo", makar i nehotice i neupravice, skinulo je krin¬ 
ku i pokazalo, koliko mu je do katoličkih svećenika, 
kojim „H. pr.“ nije sv. Pismo. 

Vidi ,,H. pr. i samo, da se bori prtenim oružjem, 
pa se grozi, ne dokažem li svojih „kleveta", da ću 
odgovarati sudu! Za čudo mi je, kako i po kojem se 
moralu može kleveta dokazati. Možda po onom, što 
ga širi jedan list za ovaj i za onaj sviet? 

Ne radi „Hr. prava", kojega — već sam gotovo 
uvjeren — moji, i najčvršći, razlozi ne će uvjeriti, 
već radi ljudi dobre volje i osobito radi one stranke 
(a najviše radi pristaša joj svećenika), kojoj je „H. 
pr.“ glasilo, evo me na bilježi. Katoliku pravašu, 
da tako kažem, po majčinu mlieku (jer nas Ličana 
majka ne zavija u „Obzor" niti nas pita slavosrbskimi 
pilulami, već smo sgoljni pravaši ili odmetnici), m e n i 
je načelo sve, osoba ništa. I kad sam udarao 
na „Kraljicu Lepu" za života autorova, pa se kad i kad 
oborio i na autora, nisam dirao u njegov život ni u 
išta, što nije bilo uzko skopčano s uzvišenim katolič¬ 
kim načelom, koje. sam branio. Niti sam pisao niti 

') Ni ja ni itko moj nije ni pomislio pitati: kad je morao, 
zašto je morao? Koliko mu je za to dao X, Y? Nije nam bilo ni 
na kraj pameti, jer znamo, da ima moralni moraš, jači, 
mnogo jači od novca. 

pišem „za ugoditi čitateljem", kako ono reče Stari, već 
da obranim i razjasnim istinu i da ljude navratim 
k istini. Moj mi katolički i hrvatski ponos ne dopušta, 
da se spustim do pisanije ,,H. p.“; a ne dopušta mi 
ni moja odgoja, osobito u oo. Isusovaca, a po gotovu 
moja svećenička čast. 

7. U 17. br. „Vrhbosne" stoji napisano doslovce: 
„Pouzdano znamo, da se je prije dvie tri godine u 
Zagrebu počelo raditi, da se Hrvatska ociepi od Rima. 
Pouzdano znamo, da je »Kraljica Lepa« imala biti 
lubarda, koja bi uništila velebnu sgradu, što ju podi¬ 
goše djedovi hrvatski, sgradu jedinstva s Rimom." 
,,H. p.“ od 19. rujna pretiska te redke sa šest uzkličnika 
u zaporkah, a k tomu dodade: „Pročitasmo. Dva put 
pročitasmo. Dadosmo drugim, da čitaju. Kakovi mora¬ 
ju biti moždjani, gdje može niknuti ovako sredovječ¬ 
na — ne misao, već nesmisao?! Ne, u ovo ne vjeruje 
ni sam dr. B. ma koliko bio naivan i fanatičan. Zar 
tako drži svoje poglavare malenimi, da se nada, e će 
mu ovakva borba proti vjetrenjačam biti ljestvicom za 
dalnju karijeru?" 

Gdje su u srednjem vieku nicale misli, a gdje 
nesmisli, nije mi dokazivati „Hrv. pravu". Neka uzme 
povjest Crkve katoličke, pak će vidjeti, da su se u 
Rimu i pod okriljem Rima radjale velebne misli. Nek 
se ,,H. p.“ ne brine ni za moje poglavare. Oni (a to 
su sv. Otac papa i moj presvietli biskup) mogu znati 
(barem potonji), kolikimi ih držim. Radije neka pro¬ 
misli ,,H. p.“, koliko samo drži do duhovnih poglavara, 
kojim onako izdaleka ruši ugled. 

A „kakovi moraju biti moždjani", gdje je nikla 
ona nesmisao? Evo: 

„+ Veleučeni i štovani prijatelju! Na Vaš list uz¬ 
vraćam ovo: 

Bilo je to u vrieme t. zv. opoziva nadbiskupa 
Stadlera, kadno se izbacivalo kod nas striele protiv 
Rima i kroz novinstvo i u privatnom razgovoru. Afera 
sa Stadlerovim »prosvjedom« i »opozivom« — prosu- 
djivali je kako mu drago — bila je najboljim kriteri¬ 
jem vjerskom stanju u hrv. inteligencije, dokazala je, 
da naša inteligencija u većini nije katolička, kako se 
to prije mislilo. »Puklo je«, kako se izrazio tom zgo¬ 
dom nedosljedni dr. A. Radić. — Razgovarajući se 
jednoć u to vrieme o čudnoj toj promjeni hrv. inteli¬ 
gencije sa g. S. Deanom, tada svršenim bogoslovcem, 
koji je izčekivao da bude redjen, a sada kapelanom u 
zagrebačkoj nadbiskupiji, saopćio mi je, kako u Zagrebu 
sve kuha i vrije protiv Rima, pače, da se Kumičić 
(Bog ga pomilovao!) negdje izrazio, da sprema djelo, 
kojemu će biti deviza: Dalje od Rima! 

Ako i nisu ovo ipsissima verba, ali to je bio nji¬ 
hov bitni sadržaj. Kad je osvanula „Lepa", sjetio sam 


se ove pripoviesti, i kad sam se s Vama nešto više 
upoznao, pripovjedio sam Vam je. 

Ako Vam treba, izvolite se slobodno poslužiti 
ovim mojim pismom i u javnosti; g. Dean će za cielo 
potvrditi, a valjda označiti i izvor onim svojim riečima, 
koje je pred više nas izrekao, — naš naime razgovor 
pratilo je više bogoslovaca, jer se onda sve zanimalo 
za aferu »svetojeronimskog zavoda«. 

Izvolite primiti srdačan pozdrav. Preporučujući 
Vam se u sv. molitve ostajem Vaš odani M. P., kape¬ 
lan. 2. listopada 1904." 

Meni ne treba tim riečim dodavati ništa. Čekam 
samo listove i od drugih prijatelja. 

8. „Hrvatsko pravo" ustajuć u obranu „Kraljice 
Lepe" pobija moju „klevetu". 

„Prvi dio Biničkove (?!) klevete: Ku- 
mičićeva »Kraljica Lepa* jest djelo lažno 
i protukatoličko." 

Da prikaže moje nastojanje samo borbom proti 
vjetrenjačam, ne žaca se „H. p.“ napisati krupnu ne¬ 
istinu: „Ipak našla se dva lista („Vrhbosna" i „Kato¬ 
lički list") ili bolje našao se jedan čovjek, jedan sve¬ 
ćenik izmed svih drugih, (dr. Binički) da u oba lista 
ustane protiv Kraljice Lepe, da pošto po to izmisli, 
česa u romanu nema." 1 ) Opet drugdje: „Dokazasmo 
eto, da je svu tu hajku na Kumičićevo djelo i na nje¬ 
govo književno poštenje digao jedan čovjek sve¬ 
ćenik dr. B.“ 2 ) 

Da je sve istina, da sam ja, i jedini ja, ustao proti 
„Kraljici Lepoj", slaba bi korist bila za moje protivnike. 
Non iuramus in verba magistri. Ne broj osoba, već 
težina dokaza! Ali je ono, što tvrdi „Hrv. pr.“ naprosto 
krupna neistina. Evo: U 1. br. „Vrhbosne" 1903. 
na str. 17. ima članak: Zagreb: Novi „Vienac" 
i „Kraljica Lepa". Donesavši, što o velikanu Gr¬ 
guru VII. kaže crkveni Oficij, nastavlja pisac: „Ništa 
od svega toga ne bi bio u Crkvi katoličkoj Grgur VII., 
da je i samo zera istine od onoga, što mu se sve 
podmeće u najnovijem romanu Kumičićevu »Kraljici 
Lepoj«. . . . Sav gotovo taj roman nikao je iz usijane 
mašte Kumičićeve pa iz slutnja i zagonetaka, što ih 

rado postavlja tendencijozna historija.Po Ku- 

mičiću, koji je, vidi se, uprav tendencijozno i lukavo 
pisao svoj roman za naše danas dane, kriv je pro¬ 
pasti kraljeva hrvatske krvi upliv iz Rima, kriv je papa 
Grgur VII., kriv je i sam kralj hrvatski Zvonimir, koji 
je pristajao uz toga papu. To je nekatolička i nehr¬ 
vatska Kumičićeva glavna tendencija u »Kraljici Lepoj«, 
kao što je i puno još toga u tom romanu i nekatoličko 
i tendencijozno i nemoralno." Članak se svršuje: 

' ’) „Hrvatsko pravo" 17. rujna 1904. 

2 ) „Hrv. pr.“ 20. rujna 1904. 

„Kumičićevoj »Kraljici Lepoj« zakrčit će hrvatski sve¬ 
ćenik u svom kraju put, a novomu »Viencu« doviknuti: 
Aut — aut.“ 

Kad sam pročitao taj članak (a preporučujem ga 
i neznanoviću „Hrv. prava" na razmišljanje), pisao 
sam pobratimu svomu dr. Ivanu Dujmušiću, katehetu 
onda u Sarajevu, a sada u D. Tuzli, i pitao ga: tko je 
napisao ono? Je li preč. urednik sam*), tko li? Pobra¬ 
tim mi nije odgovorio, pa ne znam ni sad, tko 
je ono pisao. A kako može „Hrv. p.“ uztvrditi 
onako naprečac, da sam pisao ja? Ono, koje mene 
pozna po „neodgojenom i strastvenom stilu"? Mentez, 
mes amis! — šta ne ? 

Dr. Antu Alfirevića, urednika „Hrvatske straže", 
vidjeh i upoznah prvi put na mlado ljeto ove godine 
na Rieci. U popisu tematž, što ih je uredničtvo „Hrv. 
straže" tiskalo 1. veljače 1903. i razaslalo prijateljem 
i suradnikom, stoji i „Kraljica Lepa" od Evg. Kumi- 
čića. Jesam li ju ja i tu dao tiskati? 

Ako i „bonum opus desiderat, qui episcopatum 
desiderat," hvala Bogu, ja još nisam biskup i ne bojim 
se, da ću postati (— ali „Hrv. pravo" boji se! Op. 
si. —), nisam dakle mogao pisati sam sebi ono, što 
mi je o „Kraljici Lepoj" pisao učeni hrvatski biskup. 
Ali — mentez! . . . Treba ocrniti katoličkog svećenika, 
a zato se i misli trojice mogu splinuti u jednu glavu, 
„zlobnu i klevetničku". 

Ne treba mi ni spominjati, što piše prijatelj mi 
dobri u „Hrvatskoj straži" 1904. 1 ) A mirne duše mogu 
premučati i ono, što stoji na str. 391. „Hrvatske straže" 
o. g. Glavno je: uredničtvo „Vrhbosne" i „Hrvatske 
straže“ nije stajalo ni u kakvu savezu sa 
mnom, niti je imalo u rukuh ni samo redak 
od mene, kad je osudilo „Kraljicu Lepu". 

9. Ne staje neznanović „Hrv. prava" na po puta. 
Treba obsjenjivati dalje. Evo: „Kumičić je odmetnik 
katoličke crkve 2 ), dapače topdžija : prve lubarde«, — 
Krstinić je »naš kremenjak pjesnik«, a dr. Binički 
dobit će — crveni pojas! A sva trojica grme protiv 
pape i Latina! Prosudite!" To je jasno i onim, kojim 
,,H. p.“ nije još izdalo svjedočbu zrelosti i patriotizma. 
Ja sam ustao proti „Kraljici Lepoj", jer grmi „protiv 
pape i Latina". Ali i Krstinić grmi, a ja ga zovem 
kremenjakom pjesnikom, a i ja grmim.'Dakle—? „Pro¬ 
sudite !“ „Hrvatsko pravo", da ocrni katoličkog sveće¬ 
nika, opet se ne žaca zatajiti istinu i napisa¬ 
ti neistinu. Jer se „Hrv. pravu" ne svidja skolastika, 
reći ću mu po domaću : U „Vrhbosni" sam lani na- 

*) Jest. — Ur. 

’) „Iztok i Zapad" str. 307. 308. „Hrv. str." sv. III. Pisao 
jc to čovjek, s kojim se upoznah nedavno o praznicili. 

s ) Kad sam ja nazvao pok. Kumičića odmetnikom i gdje? 
Dokažite, a ne podmećite! 


pisao par redaka o g. Krstiniću. Medju inim se može 
tamo čitati: „Moglo bi se prigovoriti, da se K. ogrie- 
šio gdjegdje o etiku; da ga je zanešla današnja libe¬ 
ralna struja; da ucka proti Rimu. Neka lica 
sbilja razvijaju čudne misli, ali te misli nisu pi¬ 
ščeve. On je htio vjerno prikazati prošlost. Podatke 
je crpao iz Smičiklasove povjesti hrvatske. Prikazujuć 
sve držao se, kako spomenuh, dosljedno dramatskih 
pravila i kao iza kulisa samo promatrao i prisluškivao, 
što se radi i govori. Ipak mu je utekla po gdjekoja 
stvar, koja se bez uštrba po radnju mogla izpustiti ili 
drugčije izreći. Što ćemo? Zarazio nas toliko liberali¬ 
zam, te ni dobri katolici ne mogu razlikovati." 1 ) U 
„Hrvatskoj straži" 'iztakoh takodjer, da se Krstinića 
drži liberalna prašina. 2 ) Podrobnije ne htjedoh govoriti, 
jer čekah, a čekam i sad, da tko prorešeta i Krstini- 
ćeva djela. Tko čita pomno, što piše „Hrv. pravo", 
reći će, da sjedim na dva stoca i sudim samo po 
ljubavi ili po mržnji, jer istu stvar jednomu odobravam, 
drugomu upisujem u grieh. „Hrv. pravo" znatice ili 
neznatice, ali svakako s namjerom zamučalo je moj 
sud o Krstiniću i zatajilo istinu. Još više! ,,H. p.“ 
iztiče samo borbu hrvatskog elementa proti latinskomu, 
u čem se slažu i autor „Kraljice Lepe“ i „Trilogije", 
a premučava, zabašuruje hotimce baš ono, 
rad šta sam ja ustao proti „Kralj. Lepoj". 
(To valjda radi iz ljubavi prema istini, ali prema 
svojoj istini i moralu: da čovjeka prikaže nepoštenim! 
Op. si.) 

10. Prvi put, kad ustadoh proti „Kraljici Lepoj", 
napisah: „Ali što ćeš, po Bogu brate, kad je istina 
izprepletena s lažju, kad je po desetak stranica na¬ 
trpano razgovori onako s brda i s doline, koji nika¬ 
kve sveze nemaju s romanom, kad je napokon 
glavna ideja nekatolička, nehrvatska, ne¬ 
moralna. G. Kumičić podmeće velikomu i svetomu 
papi Grguru VII. nemoralne ideje i sredstva, podmeće 
hrvatskoj stranci, kojoj je na čelu Petar Svačić, mržnju 
na Rim. Rim je g. Kumičiću upropastio Hrvatsku!" 3 ) 

,,H. pravo" udarilo je žestoko na moju osobu, ali 
tvrdnje moje nije oborilo. Po želji uredničtva „Kat. 
lista", kako već spomenuh, obrazložih svoju tvrdnju. 
Medju inim: „Napisah, da je pisac vadio historiju iz 
glave, ter da je glavna ideja nekatolička, nemoralna, 
nehrvatska. Ideja je huškanje proti Rimu. Kad je go¬ 
vor o Rimu, zna se, na koga se misli. Tko huška proti 
Rimu, proti sv. Otcu, nakana mu je makar neupravice 
prekinuti s Rimom sveze . . . Ociepite narod od Rima, 
osamili ste ga, oteli ste mu i zadnju nadu u pomoć. 
A sam Hrvat na pogazu neprijatelja ne može ništa. 

’) „Vrhbosna" 1903. br. 16. str. 275. 

! ) „Hrvatska straža" 1903. sv. III. str. 417. 

3 ) „Katolički list" 1902. str. 631. 

Huškat proti Rimu nije li nekatolički? Osamlji- 
vat narod naš, ubijat mu vjeru predja, vjeru katolič¬ 
ku, za koju su sve žrtvovali — nije li nehrvatski, ne¬ 
moralno? 

Ne kažem, da je pisac na sve to mislio directe, 
ali je tako pisao. 

Koliko se puta spominje: Rim nas je uništio, 
Rim je kriv svemu našemu zlu i t. d. A sve to pod 
živu istinu, a sve bez čvrsta podklada." 1 ) Eto tako 
pisah 1902. „Hrv. pravo" 17. rujna 1904. piše: ,,Dr. 
B. bez ikakve je grižnje savjesti uztvrdio, da je Kumi- 
čić pisao roman iz svoje glave (borme iz Biničkove 
ne! Op. si. Duhovit „vic". Op. moja.), da je u romanu 
izprepletena istina s lažju, te da je glavna ideja roma¬ 
na nekatolička, nehrvatska, nemoralna i t. d. 

Kumičić ustaje (u ,,H. P.“ od 13. prosinca 1902.) 
i traži od dra i svećenika Biničkoga, neka dokaže te 
laži u Kraljici Lepoj, pa mu nabraja sva svoja histo¬ 
rijska vrela. Kumičić sjajno brani ideju svog romana 
s povješću u ruci i s pismi katoličkih svećenika, koji 
su mu hvalili djelo . . . 

Mislite, da se dr. i svećenik Binički pokajao za 
svoj lažni i nepravedni inzult? Ne, eto ga opet u 
Kat. Listu«, ovaj put s važnim, sredovječnim odkri- 
ćem, da je Kumičiću bila namjera »prekinuti s Rimom 
sveze« ! i da »ubija vjeru (!) u hrvatskom narodu«. 
Podgrijava opet staru svoju »kozu«, da je ideja romana 
nekatolička, nehrvatska i t. d. (kao gore)." 

Eto vidite, koliko je u meni zlobe! Samo je ne- 
znanović zaboravio (hotimce ili nehotice) napisati, da 
je u „Hrv. pravu" od 13. prosinca 1902. bilo govora 
de omnibus et quibusdam aliis, ali se moj prigo¬ 
vor nije oborio. Iz svih bo vrela, što su ondje 
navedena, ne može nitko dokazati, da su ideje i sred¬ 
stva velikoga pape Grgura VII. bila nemoralna, i da 
je hrvatska stranka, s Petrom Svačićem na čelu, mrzila 
na Rim, koji da je upropastio Hrvatsku. To sam ja 
zamjerio autoru i radi toga sam „Kraljicu Lepu" na¬ 
zvao i nekatoličkom i nehrvatskom i nemoralnom ; a 
to sam i malo bolje razčinio poslie. Sad prosudite! 
Ali evo: „Kumičić na ovo izlazi opet na bojno polje. 
U »Hr. P.« od 29. prosinca 1902., a u članku »Morao 
kano pop« iznosi Kumičić značajnu činjenicu, gdje je 
dr. B. u jednom privatnom pismu priznao, da je ono 
u »Kat. Listu« proti Kumičiću morao pisati kano 
pop. Ovako Kumičić razkrinkava dvoličnu ulogu i 
dvostrani moral dra B., a zatim mirno i stvarno po¬ 
bija stavku po stavku dra B.: ideja je romana i kato¬ 
lička (jer poštuje pravu vjeru) i opet hrvatska (jer 
slavi borbu Hrvata za svoju crkvu i državu) a i mo¬ 
ralna (jer se osniva na istini i historiji." 

') „Katol. list" 1902. str. 655. 


Strašno! Pa još ovaki izrod, kao što sam ja, 
može živjeti, gibati se, javljati se, da primati svaki 
dan Boga u svoje srce! 

Svećenik — pa dvostrani moral! Samo je opet 
neznanović zaboravio (znatice ili neznatice) tri stvari: 

1. da je pisac nedostojnoga onog napadaja na ne¬ 
moralni način dobio u ruke ono moje pismo; (Ili je 
po moralu „H. p.“ dopušteno svakomu odkrivati tajnu?) 

2. da je pisac radio nemoralno izvrćuć moje rieči i 
podmećuć mi ono, što mi nije bilo ni na kraj pameti; 

3. da je radio nemoralno, ozloglašujuć me kao kato¬ 
ličkog svećenika. Neka triezni ljudi prosude, u koga 
je dvostrani moral: u mene, koji sam izvršio dužnost 
svoju moralnu i katoličkomu svećenstvu pokazao ne¬ 
moralnu tendenciju spisa; ili u onih, koji se na nepo¬ 
šten način dočepaju posve nevine tudje tajne, pak ju 
mrcvare i navlače, samo da drugoga ozloglase? 

I još! „H. p." baca piesak u oči, kad kaže, da 
je „stavku po stavku" moju pobio autor. „ . . . ideja 
je romana i katolička (jer poštuje pravu vjeru)." 
I grčkoiztočnjak i muslim i buddhista, svi poštuju „pravu 
vjeru" (koja se njima čini pravom). I naši najzagri- 
ženiji liberalni katolici poštuju pravu vjeru, a ipak im 
je na srcu i na jeziku: „Dalje od Rima!" „Huškati 
proti Rimu — nije li nekatolički?" Toga nije“pobilo 
,,H. p.“ Sad prosudite ljubav ,,H. p.“ k istini! 

11. „Pače! U ovom istom članku— a to je po¬ 
budilo obću veselost u ono vrieme — Kumičić doziva 
u pamet dru. B., kako je on sam, dr. i svećenik 
Binički, prije dvie tri godine kano »pop glagoljaš« 
takodjer grmio proti Rimu i Latinom u svojoj 
pjesmi o Grguru Ninskom.“ Tako ,,H. p.“ 17. rujna 
o. g. Čujte i sgražajte se ! Svećenik grmi proti Rimu, 
a kad drugi zagrmi, upotrebljuje dvostrani moral! 

„Dragocjeni su iz te pjesme n. pr. ovi stihovi: 

Vi u borbu vjeru uvlačite, 

Neporočnu vjeru Isusovu, 

Da nam narod s vjerom omrazite!" 

Vi, Rime i pape rimski, mrazite hrvatski narod s 
vjerom — je li? Zaboravio je neznanović iz ljubavi 
k istini napomenuti, da Grgur Ninski grmi tako proti 
dalmatinskim Latinom, za koje se zna, da baš nisu 
bili vazda najvjerniji katolici. Malko niže mogao je 
neznanović proštiti i zabilježiti i ove rieči Grgurove: 

Focij holi kad crkvu razkoli, 

Pristaše li uza nj 'glagoljaši 
Ili mudri sveznalice vaši ? 

(GrgurNinski, str. 24.) 

„A1 čujte dalje, kako proti Latinom grmi dr. B. 
na usta glagoljaša Grgura: 

Da, da, nije stalo vam do vjere, 

Do narodnog vama je prvenstva; 

Biesna zavist vaše srce dere, 

Gdje se rimski ne krili već oro, 

A i ne će. Bog će dati, skoro! 

Do crkvenog nije vara jedinstva, 

Već do časti i do svjetske vlasti. 

Oholost vam glavu diže pusta. 

Zavija vam dušu tama gusta. (str. 18.) 

Vi jamačno ne vjerujete, da je tako negda pjevao 
dr. i već tada svećenik Binički, a da ne će proći ni 
dvie godine, pa on udara na Kumičića zato, što pri¬ 
kazuje sličnu borbu protiv Latina i pape.“ Eto vidite! 
Jer su Latini u hrvatskih stranah zavidni Hrvatom, 
što zavladaše liepim zavičajem, kud se nekada krilio 
rimski orao — prije dolazka Hrvata —; jer se latinski 
živalj takmi sa hrvatskim za čast i za vlast, pa u oho¬ 
losti svojoj i ne vidi, što radi: grozna je opačina pri¬ 
govarati tendenciji „Kraljice Lepe“, gdje te bodu u 
oči smione, nedokazane hiperbole: „Rim je kriv svemu 
našemu zlu!“ i t. d. 

Nečuveno! 

„Ne možemo srcu odoljeti, a da ne priobćimo i 
ove Biničkove stihove: 

A1 ni Papa sveznalica nije, 

I u njega ljudsko srce bije. 

A što ne zna za našu starinu, 

Što ne štuje svetu nam baštinu, 

Doušnici njegvi, vi ste krivi, (t. j. Latini) 

Kojih biesna mržnja na sve naše 
Mrkom maglom i Papu ovinu.“ (str. 11.) 

Grozno! Sv. Otac ne štuje glagoljice, pače, po 
riečih poslanikovih, osudio je i sv. Metoda (— to je 
još povjestnički križ —j, a tko je tomu kriv? 

Čujte ! Svećenik katolički kaže, da tomu nije 
kriv papa, jer je i papa čovjek, koji ne može 
svega znati; već da su krivi hrvatski Latini, 
koji su papu krivo obaviestili o sv. Metodu, 
da je krivovjerac, i o glagoljici, da je krivovjerni je¬ 
zik. Pa tako što može uztvrditi svećenik? I to onaj 
svećenik, što prigovara drugomu, koji Rim i papu pri¬ 
kazuje izvorom svega zla u Hrvatskoj! 

„Sama se pjesma značajno svršuje: 

Hrvatsko se nebo opet tmuri, 

Zavist, zloba pružaju si ruku, 

Da svetinje Hrvatske nam smlave — 

Glagoljicu iijezik crkveni — 

S njima puku kopaju grob zdeni, 

Ej gdje stejnam, ponosni Grguri!?" 

Kud ćete više? Dižu se proti glagoljici zavist i 
zloba-tudjinska, ajkopaju grob i hrvatstvu. Vi, biskupi, 
kojim je Isus predao vlast u Crkvi svojoj, vlast ovi¬ 
snu o sv. Otcu, ustanite na obranu naše starine, jer ste 
vi jedini pozvani, da sa sv, Stolicom odlučujete u 


stvarih crkvenih. Nije li to bezumlje?! Neka čifuti i 
liberalci ,,brane“ glagoljicu i — proti biskupom, je li? 

„Ima toga još u toj knjižici." Ima, ima! Tako n. p.: 

A Rim vječni čut će naše glase, 

Rim će naše uslišiti jade, 

Rim će naše izviđati rane. (str. 27.) 

Tako je mislio i pjevao pop glagoljaš Slobodin 
1900., tako je grmio proti Rimu, tako je mislio i 
poslie. Pošao je u tudjinu. Srce mu je raslo od po¬ 
nosa, kad je mogao u svojem hrvatskom jeziku, u po¬ 
vlastici, što ju je dala njegovu narodu sv. Stolica, slu¬ 
žiti sv. misu. Boravio je dvie godine u tudjini, upoznao 
se i sprijateljio s ljudmi sa svih strana, a svi .su ga 
poznavali i zvali imenom pop. I vratio se u dom hr¬ 
vatski i ostao isti onaj pop Slobodin: pop glagoljaš, 
koji se vazda služi povlasticom, danom njegovoj bi¬ 
skupiji ; Slobodin, jer ljubi i cieni svačiju . slobodu. 
Danas pop Slobodin misli kao i 1900., danas bi pje¬ 
vao kao i onda. (Samo ne bi više radi časti biskupske 
onako oštrih stavljao u usta biskupu Grguru, kao n. p. 
na str. 10. i dr.). Danas pop Slobodin misli kao i 1900. 
A kako misli neznanović ,,H. p.“? Zašto nije iztaknuo 
i one redke? Ljubav k istini! 

12. Protivnik „skolastičke mudrosti" htio obraniti, 
što se ne da braniti; uztvrdio, što se ne da dokazati. 
Baci malo prašine: tri pišu jednako, sva tri grme proti 
Rimu, pa opet jedan osudjuje samo jednoga, drugoga 
kuje u zviezde, a sam se nada crvenomu pojasu. Nego 
gle belaja! Dramatičar mirno gleda, što se sbiva; sluša, 
što govore junaci, koji su rieči uzeli iz liberalnih i 
katoličkih hrvatskih povjestničara; ali svu krivicu vidi 
u samoj Hrvatskoj, u Hrvata samih. Pop Slobodin iz.- 
riekom upućuje: „Rim će naše izviđati rane!“ A autor 
„Kraljice Lepe" smjelo dovikuje: „Rim je kriv svemu 
našemu zlu!" — A ipak ima pisac ,,H. p.“ smjelosti 
napisati: „Klevetnik Binički bio je utučen »pjesnikom« 
Biničkim. Ta je blamaža odjeknula i u Dalmaciji.'" 1 ) 
Komu je zdravo i jedno oko, neka sudi! „I on (dr. 
B.) šutio je — pol godine. Napokon je promilio (che 
bella parola!) u »Hrvatskoj straži«. Podpis je dr. Frt. 
Opet je to on — poznamo ga po neodgojenom stilu i 
po skolastičkoj mudrosti." (,,H. p.“ tamo.) 

Kako sam „promilio", već spomenuh. Znajuć, 
da se svaki čovjek može prevariti i pogriešiti, ne 
htjedoh nagliti. Zamolih učenoga jednog svećenika, 
(koji nije učio hrvatsku povjestnicu iz čitanke za gi¬ 
mnazije, nego ju pozna izvrstno i bavi se njom, ne 
manje nego gg. Šegvić, Poparić i don H.) da malko 
prorešeta moju razpravu u „Hrv. straži". Odgovori mi 
dne 18./10.: „Što se tiče stvari, to je, koliko se pro- 

') „H. p.“ 19. rujna 1904, 

teže na hrvatsku povjesnicu i povjesničare, sasvim Osim nekih sitnica nemam ni danas ništa dodati 

dobro i prikladno." 1 ) onomu, što pisah u „Hrv. straži". 1 ) (Nastavit će se.) 

0 List čitasmo. — Gornji. ») ,,H. s.“ 1903. sv. 3. str. 369. si. sv. 4. str. 537. si. 

..<SSH€5>-- 


Senjkinja. 


IV. 

ko Lešća tutnjava sve žešća, 
Magla tvrđa pritisnula brda, 
Zamotala siva sve vrhunce, 

Pak i sunce zavila podpunce. 
.Mniš, da čuješ oluju i grome, 

Gdje bregove sve u ponor lome. 
Nije magla od vodenih para, 

Već od topa i od srdnih šara, 

Sto bacaju na sve strane vatru. 
Kud namjere sve u pepel satru. 
Jutros svanu silan Malkočbeže, 

Oko Lešća čete porazmješća, 

Što raznest će do večeri Lešće 
I omrknut pred Otočcem tvrdim, 

Ili pomriet na lešćarskim brdim. 

S druge strane Otočani vrli 
Ni ne mare, što ih žega prli, 

Već svak u smrt stavnu rado hrli, 
Da natopi krvcom svaku stopu 
Hrvatske mu drage otadžbine, 

Prije neg ju Osmanlija svine. 
Senjani se do njih hrabri grle, 

Ter na dohvat ubojnicam hrle, 
Spremni sginut svi u lomnih kršili, 
Prije nego konjski rep zaprši 
Na pogledu tvrda Nehajgrada. 

Topi ore kroz lešćarske §ore, 

Diljke riču i živote smiču, 

Niz brdine krvca riekom vrije. 

A na polju žarko sunce sije, 

Milo grije četu ponositu, 

Štono smjela od Otočca juri: 

Svi junaci kano djeve mlade, 

Ne gari se nikom naušnica, 

Svim na grudi križ se milo smije. 
Krasan vranac pred četom poskače, 
A na vrancu nejačak junače 
Ponosito svilen barjak vije. 

Tri te znaka raje sa barjaka: 

Znak ljubavi, što ti srce travi 
I priegorom nedohitnim paše; 

I znak vjere, što oblake dere, 

Kad se svije na obzorje naše; 

Znak ufanja, što tugu razganja, 

Iz doline suzne oko vine 
U nebeske u modre visine. 

Na barjaku šest je mrtvih slova, 

U njih živa prošast Hrvatova, 

U njih sviće sve hrvatsko biće: 
Borba trajna, Ljubav veličajna, 
Priegor i smrt u metežu ratnu 
Za krst častni i slobodu zlatnu! 
Na barjaku izpod zlatnih slova 
Sveta Djeva, Majka Isusova, 


Spjevao Slobodin. 

Zatočnica, hrvatska kraljica, 

Grli mila Sinka vedra lica. 

Hrlo vrančić barjaktarov kroči, 

A barjaktar ponosan se koči, 

Kitna četa u nj sva peri oči, 

A najviše četovodja mladi. 

Latila se vrla četa briega, 

Pak se žuri, da sve pot s nje curi, 
Po žurbi joj već ti srce sluti, 

Cetini su podaleki puti. 

Sušanj nasta iza krupna hrasta, 
Pucanj prasnu i život ugasnu 
Krasnom vrancu mladog barjaktara. 
Četovodja skoči k barjaktaru, 

A1 i druga kleta prasnu šara. 

—• Ajme, majko! Jedina Nevenko! 
Mlad barjaktar žalobito ciknu. 

Na usta mu vrela krvca šiknu, 

I poniknu kano cviet rumeni. 

Kad ga dirne noću mraz ledeni. 

■— Vaj Nenade, brate moj jedini, 
Sunce žarko, još mi ne počini! 
Kriknu liepi mladi četovodja, 
Barjaktara u naramak prima; 

I dok četa puškam oganj daje, 

Da pročisti staze uzbrdice. 

Nosi seka mladoga Nenada, 

Ter ko živa na postelju meku, 

Sad ga liega na mekano lišće, 

A na lišće svilen barjak stere 
I ornata mladoga križara, 

Da mu mladu ne udi omara. 

Još mu cjelov na čelo pritišće. 

Još mu lice vedrom suzom kvasi. 

Još mu ruke zlatnim križem krasi; 
Taruć oči tad med četu kroči. 

Vrne ii se sa bojišta mlada, 

Ponijet će nejaka Nenada 
K svome domu, k Senju kamenomu. 
U to četa pucanj ustavila, 

Ter se penje hrlo kroza stienje, 

A Nevenka, četi četovodja, 

Bodri svoje seke križarice 

I u grudi svet im zanos budi. 

U to ciknu soko ptica siva, 

Što Nevenci staja na ramenu 

II polieta uza četu njenu, 

Ciknu soko, poleti kroz granje. 
Prepade se Nevenka djevojka, 

Mahnu okom za sokolom sivim, 

A srce joj zaigra u grudi. 

U šikarju ugleda junaka, 

Komu soko pade na ramena. 

— Ive li je, sunce li je žarko? 
Kliknu glasno Nevenka djevojka, 


Pak poskoči k pobratimu dragom. 

A junaku srce zaigralo, 

Ogrlio posestrimu milo, 

Od dragosti suze oborio. 

— O moj brate, Ive Ličanine, 
Mišljah biedna s tobom danas mrtva 
Omrknuti krvnikova žrtva, 

A sad živa grlim svoga Iva! 

Kako mi se, sunce moje, spasi? 
Miloj seki pobratim se glasi: 

— Već osuda grozna pukla bješe, 
Već mi kolac grozan usadiše 

I čekahu samo zoru bielu. 

A ja snivah sanak pravednika, 

San me k tvomu zanesao domu 
Medju tvoju kitu i svatove. 

U sanku se digoh sa zemljice 
I vrludah, ne znam kamo, kuda. 

A kad zora zazorila biela, 

U pećini bijah Samogradi. 

Namjerih se na turskog konjica 
I zagrabili preko lomnih brda. 

Dobar konj mi pade od napora, 
Jedan pade, drugog nebo dade. 

Još ti časak ovdje upočinuh, 

Pak u onu krvnu grmljavinu. 

Raduje se Nevenka djevojka, 

Raduju se s njome liepe mome, 
Stražarice njene križarice. 

Kad se Ive junak odmorio, 

Stupi četa iz bukova hlada, 

Hrli tamo, gdjeno riču topi, 

A krv rujna k crnoj zemlji hlopi, 
Gdje se rvu očaj tmast i nada, 

Gdje se ori: „O Isuse Spase!" 

Dok kubure dragi život gase. 

Već ovija četu oblak gusti, 

Oblak dima iz topova pustih. 

U to gorom grozan glas se vine: 

— Vaj, smrvi nas Ive Ličanine! 
Gromom glas taj Osmanliju šine, 
Svaki pozna Ivu Ličanina, 

Koj će mrieti rado za Krst sveti 
I na kocu ko na carskom stocu; 
Komu sveta vatra grije grudi, 

Pak se širi posvuda glas hudi, 

Da mu puška ni nož ne naudi. 
Žamor, vrisak, očaj na sve strane. 

Ne uzda se nitko već u dlane, 

Već se skriva u jelove grane. 

Hrlo četa Ivanova stupa, 

Kadkad samo koji glasak vrisne, 
Križaricu smrtna studen stisne, 

A Nevenka k posetrimi skoči, 

Da zaklopi mrtvoj mile oči. 

U to blizu za jelovim panjem, 

Stvor se čudan skvrčio med granjem, 
Pušku vinu k Ivi Ličaninu, 

Ter će: — Petko i nedjeljo sveta, 
Pomozite osvetit mi krvcu, 

Krv Jovana moga milog druga, 
Pomozite izvaditi dušu 
Tog hajduka Ive Ličanina, 

Kog već jednom izdah Malkočbegu. 
Pomozite, Petko i Nedjeljo! 

Postit ću vam poste devetere, 

Prodati ću kradene volove, 

Kupit ću vam šestere dupliere! 
Grmnu puška kraj jelova panja, 
Ciknu soko na ramenu Ivi, 

A Nevenka uz Ivu se privi, 

Smrt ju hladna ponosnu ogrnu, 
Junačka joj duša k nebu prhnu — 

I uminu kano sjajan tračak, 

Kad na gorom skrije ga oblačak. 

* 

Gusta magla malo se razmakla, 
Žarko sunce milo se nasmieši, 

Pak se kupa u junačkoj krvi, 

Pak sve spješi po junačkih leših, 
Kanda bi im život ulit rado, 

Mladi život u te leše mlade. 

Još se puška i top gromki glasi, 
Jošter krvca crnu zemlju kvasi. 

Kroz planinu hrli ranjen junak, 

Iz sveg grla svoga pobru viče: 

— Gdje si, brate Ive Ličanine, 

Da te Juraj na grudi privine! 

A1 se pobro ni odkud ne miče. 
Spade Juraj u dražicu pustu, 

Glednu junak, pak se prenerazi. 
Šara mu se mienja u obrazih: 

U dražici Ive Ličanine 

Mrtav grli mrtvu posestrimu. 

Ciknu junak Jure Ličanine: 

— Bećir-aga, nestalo ti traga! 

Zašto bješe srca milostiva, 
jer me pusti iz tamnice živa 


Iz tvrdoga staroga Budaka? 

O moj Ive, zjeno oka moga, 

Oj Nevenko, moje sreće sjenko. 

Što ću i ja junak živjet jošte, 

Kad već vaše ne vidjeh milošte? 
Bolje kobi siv je soko bio, 

Jer se i on mrtav uz vas svio. 

U to jeknu ubojnica šara, 

Tužan junak k mrtvacem se privi, 
Sklopi oči Nevenci i Ivi, 

Pak poleti tamo, gdje top riče, 
Gdjeno žiće ljuta šara smiče. 

V. 

Na Vratniku pod zelenom jelom 
Visok humak, a na njem se nižu 
Do tri križa jedan pored drugog; 
Studen kamen stoji prema križu, 

Na kamenu čudne štiješ rieči: 

— Oj putniče, tu malo pokleći! 

Što ti sad si, nekad bjesmo i mi, 
Gdje mi sad smo, i tebi je leći. 

Na grančici svete vode primi, 
Blagoslovi grobni humak ovi, 

Dvore mlada Jačića Nenada 

I junaka Ive Ličanina 
I Nevenke hrabre Jačićeve, 

Junakinje ponosite djeve. 

Na kamenu hrabar junak kleči, 
Sve se moli, uzdiše i ječi, 

Usta junak, uze vode hladne, 
Znakom križa grobni humak znači, 
Suze taruć tužne sbori rieči: 

— Blagoslovi, Bože, humak ovi, 
Pokoj daruj junačkomu prahu, 
Vječnu radost plemenitim dušam! 

S Bogom, Ive, s Bogom, željo živa! 
Nikad već te ne ogrli pobro 
Na uranku ni na bielu danku, 

Nikad već ti ne pomože pobro 
Rane vezat na bojištu strašnom; 
Nikad već ti ne razvedri pobro 
Tmurna lica u težkome vaju. 


S Bogom, pobro, milo moje dobro! 

Sam sam sada, al očajat ne ću, 

Imam druga Boga istinoga 
I svoj narod: za njih ću se biti, 

S tobom počet bojak nastaviti. 

S Bogom, pobro, s Bogom, mlad Nenade, 
Nesudjeni šurjače mi dragi, 

Mučeniče za misao svetu, 

Što jedina daje snagu svietu. 

Oj Nevenko, srce izkidano, 

Sunce moje tamom zamotano, 

Oj Nevenko, moje sreće sjenko, 

Pred tim grobom dielit se i s tobom. 

I ti svenu, cviet, što poče mirit 
I mirisom trudne grudi širit. 

Snivaj, zlato, sanak uranjeni 
I uživaj pokoj zasluženi! 

Snivaj, djevo! Uspomena tvoja 
Neka bude divna bojna trublja, 

Što će zvati Hrvatice čame, 

Nek se iz sna prenu pčele marne, 

Nek se slažu u ponosnu stražu, 

Braći svojoj borit se pomažu. 

Uspomena tvoja budi zublja, 

Što će sjati Hrvaticam djevam, 

Kad prestane top i puška gruvat, 

Kad prestane Hrvat stražu čuvat. 

Neka sjaje tvoja uspomena, 

Kad se nove stisnu olujine 
Iznad starog hrvatskog sljemena, 

Kad nevrieme podigne se stravno 
Na Krst častni i Hrvatstvo slavno. 

Nek kazuje tvoja uspomena, 

Što 'sve žena slaba sperit može, 

Kada joj se um i srce slože, 

Kad u srcu cviet joj klija ubav, 
Nesebična i priegorna ljubav. 

Tako reče Jure Ličanine, 

Uze grudu sa grobnoga humka, 

Uze grudu, pritisnu na grudi, 

Na goluba ponosan se vine, 

Ode u krv na poljanu ratnu 
Za krst častni i slobodu zlatnu. 


O dužnostima čovječjim. 


Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 


Poglavlje dvadeset i peto. 

O bogatstvu. 

Vjera i filosofija hvale siromaštvo, kad je krepo- 
sno, i u velike ga uznose nad vazda nemirnu pohlepu 
za blagom. Priznaju ipak, da netko može biti bogat 
i biti jednako zaslužan kao i' oni izvrsnici koji su 
-siromasi. 

Za to mu ne treba drugo, već da ne robuje svo¬ 
jemu bogatstvu; da ga ne stiče niti ne pohranjuje u 
svrhu, da se njim zlo posluži, pače da drugo ne želi, 
nego ga upotrebiti na korist svojega bližnjega. 


Neka je čast svim poštenim ljudskim staležima, 
te zato i bogatašima ! — samo da svojim blagostojanjem 
budu na korist mnogima; samo da ih užitak i raskoš- 
tvo ne uzlijeni i ne uznese. 

Ti ćeš po svoj prilici ostati u stanju, u kojem 
si se rodio; ni u velikom bogatstvu, ni u velikom si¬ 
romaštvu. Nemoj da te ikad zaokupi ona prostačka 
mržnja, koja često izjeda bogate i siromašne prema 
bogatijima od sebe. Ta se mržnja obično zaogrne du¬ 
bokom filosofskom besjedom; odatle žestoka graja na 
gizdu, na nepravicu nerazmjernih dobara, na obijest 


373 


O dužnostima čovječjim. 


sretnih mogućnika; odatle neka na oko velikodušna 
čežnja za jednakošću, za oblakšanjem ljudskih nevolja. 
Ne daj se tim zavarati, i ako to čuješ od čeljadi done¬ 
kle na glasu i uščitaš kod sijaset najrječitijih odgoji¬ 
telja, koji, laskajući svjetini, izmamljuju njezino povla- 
gjivanje. U tim nasrtajima više je zavisti, neznanja i 
potvore, nego revnosti za pravicu. 

Nejednakost dobara ne da se ukloniti, i od nje 
dolazi zlo i dobro. Koji toliko proklinju bogataše, po¬ 
sadili bi se drage volje na njihovo mjesto; po tom je 
bolje da uživa bogatstvo onaj, koga je zapalo. Vrlo 
je malo bogatih, koji ne troše svoga novca; a trošeći 
ga sudjeluju na hiljadu načina, višom ili manjom za¬ 
slugom, gdjekad i nikakovom, promicanju općega do¬ 
bra. Oživljuju trgovinu, oplemenjuju ukus, potiču na 
utakmicu umjetnosti, otvaraju bezbrojne vidike onima, 
koji su voljni da obrtom izbjegnu siromaštvu. 

,Tko ne će da u njima nazre nego dangube, me- 
koputnjake, ništavce, taj glupo pretjeruje. Ako zlato čini 
jedne ljenivcima, potiče druge na hvale vrijedne pot¬ 
hvate. Nije grada na svijetu, gdje bogataši nijesu o- 
snovali i gdje ne uzdržavaju znamenitih dobrotvornih 
zavoda; nije mjesta, gdje ne potpomažu sirotinju, bilo 
udruženi, bilo pojedince. 

Gledaj ih zato bez ljutnje i bez zavisti, i ne po¬ 
navljaj prostačkih kleveta. Ne budi im ni nazloban ni 
udvorica, kao što ni tebi ne bi bilo drago, da ti je 
nazloban i udvorica, tko je manje od tebe bogat. 

Upravljaj pametno onim, što imaš; čuvaj se škr¬ 
tosti, od koje srce otvrdne a um osakati, i rasipnosti, 
koja nagoni na dugove i na muke, što nijesu pohvalne. 

Dopušteno je nastojati, da se poveća imovina, ali 
bez ružne pohlepnosti, bez prekoredne uzbunjenosti, i 
imajući vazda na umu, da nam blago ne donosi prave 
časti ni prave sreće, osim ako smo plemeniti duhom 
pred Bogom i pred iskrnjim. 

Poraste li ti imanje, a ti razmjerno raširi ruku. 
Blagostojanje može biti združeno sa svakom krepošću, 
nu tko je bogat a samoživac, taj je pravi zlotvor. Tko 
ima obilato, treba da dijeli obilato; nije kud kamo is¬ 
pred ove svete dužnosti. 

Nemoj da ikad ustegneš ruku ubogaru, ali ne 
valja da u tome bude sastojala sva tvoja milostinja: 
veliku i razboritu milostinju čini onaj, koji daje po- 
trebnicima način, da časnije preživu nego li prosjačeć; 
biva, opskrbljujuć radnjom i hljebom razne zanate, to 
proste, to plemenitije. 

Promisli kad i kad, da bi te koja nedogledna 
nezgoda mogla lišiti tvoje djedovine i svesti te na pro¬ 
sjački štap. Dosta se je sličnih preokreta zbilo za na¬ 
ših dana; nijedan bogataš ne može kazati: „Ne ću 
umrijeti u progonu ni u nevolji." 


Uživaj svoje bogatstvo sa onom velikodušnom 
neodvisnošću o njemu, koju filosofi Crkve s Evangje- 
ljem nazivaju: siromaštvo duha. 

Voltaire u časovima prostačkih lakrdija pričinio bi 
se da vjeruje, e je siromaštvo duha, što ga Evan- 
gjelje preporučuje, isto što i glupost. A ono je baš 
krepost, po kojoj se i usred bogatstva uzdrži duh poni¬ 
zan i ne neprijatan prema siromaštvu, duh, koji je 
vrstan da ga snosi, kad bi ga zateklo, i da ga poštuje 
u drugome. To je krepost, što zahtijeva nešto kud 
kamo više nego li glupost; krepost, što ne može da 
poteče nego od uzvisitosti duha i od mudrosti. 

Želiš li usavršavati svoju dušu, veli Se- 
neka, a ti živi po siromašku, ili kao da bi bio 
siromah. 

U slučaju da bi zapao u siromaštvo, ne kloni 
duhom. Radi, da se prehraniš, i nemoj se rada stidjeti. 
Potrebnik može biti čovjek vrijedan štovanja kao i 
onaj, koji ga pomaže. No u takovoj prilici znaj se 
dragovoljno odreći onoga, čemu si bio naučan ti bo¬ 
gatstvu ; nemoj pružiti smiješan i kukavan prizor ohola 
ubogara, koji nije voljan da prigrli kreposti, koje 
najvećma pristaju siromahu, a te su: dostojanstvena 
poniženost, štedljivost, neslomljiva ustrpljivost u radu, 
ljupkost i vedrina lica uprkos nezgodama života. 

Poglavlje dvadeset i šesto. 

Štovanje prema nevoljnicima. Dobrolvornost. 

Čast svim poštenim staležima na svijetu, pa i 
siromasima! — Samo da se posluže svojom bijedom 
te poprave same sebe, i ne budu mislili, da ih stra¬ 
danje ovlašćuje podati se zlim navadama i zavisti pro¬ 
tiv drugoga. 

Ne budi ipak oštar sudeći o njima. Budi milostiv 
i prema onim siromasima, koje kad i kad spopane 
nestrpljivost i Ijutina. Promisli, kako mora da bude 
teško trpjeti oskudicu na putu ili u kukavnoj kolibici, 
dok ispred bijedna sirotana prolaze ljudi gospodski 
odjeveni i ugojeni. Praštaj mu manu, što te zavidno 
gleda, i pomozi mu u potrebi, jer je čovjek. 

Poštuj bijedu u svim onima, koje nevolja bije, pa 
i ne bili u skrajnoj oskudici, pa i ne tražili od tebe 
pomoći. 

Gledaj ljubežljivim smilovanjem svakoga, koji ne 
živi udobno i koji se muči, pa je u lošijem stanju od 
tebe. Nemoj se vladati prema njemu bahato i tako mu 
dati da osjeti razliku tvoje sreće. Ne ponizuj ga gor¬ 
kim riječima ni onda, kad ti se omrazi sa kakove ne- 
zgrapnosti ili s koje druge mane. 

Najveća je utjeha nesrećniku, spazi li, da s njim 
lijepo postupaju njegove starješine: srce mu se ispu- 

nja harnošću; i tad shvata, zašto je bogataš bogat, 
te oprašta njegovoj lijepoj sreći, jer drži, da je nje 
dostojan. 

Sluge, i ako dobro plaćene, mrze na osorne i ne- 
milosne gospodare. 

Činiti, da te mrze niži, jest veliko nećudoregje: 
1) jer i ti sam tada postaješ zločest; 2) jer mjesto da 
im oblakšaš bijedu, povećavaš je; 3) jer ih priučavaš, 
da ti služe nevjerno, da zamrze na podregjenost, da 
proklinju svakoga, tko je bolje sreće od njih. A bu¬ 
dući je pravo, da svak na svijetu živi što je moguće 
srećnije, dužan je svaki imućniji brinuti se, da o- 
skudnijima ne bude nesnosno njihovo stanje, već na¬ 
protiv da ga zavole, videći, da bogati ne zaziru od 
njih, pače gledaju da ih s ljubavlju utješe. 

Obiluj u svakoj vrsti potpomoći potrebnicima; 
— podaj im u novcu i zagovaraj ih, kad možeš, — 
posvjetuj ih u zgodnoj prilici, — vazda pak s njima 
lijepo postupaj i pružaj im dobar izgled. 

Nu osobito, kad vidiš poštenjaka potlačena, ulo¬ 
ži sve sile, da ga pridigneš iz potištenosti, a kad to 
ne bi mogao, pobrini se da ga barem utješiš i iskažeš 
mu poštovanje. 

Nema goreg kukavluka, nego kad se netko stidi 
iskazati poštu unesrećenu poštenjaku. Takav je kukavluk 
obična stvar; no zato ti valja još više paziti, da te ni¬ 
kad ne zarazi. 

Je li netko nesrećan, većina ljudi sklona je krivit 
ga i suditi, da njegovi neprijatelji imaju razloga ružit 
ga i progoniti. Kad se oni bace klevetom na njega, 
da sebe opravdaju a njega obruže, obično se prihvaća 
ta kleveta i okrutno se ponavlja. Malo ih je, koji bi se 
brinuli, da je rasprše, a i te malo tko sluša. Gotovo 
bi rekao, da je većina ljudi srećna i blažena, kad može 
što zla da povjeruje.. 

Mrzi svim srcem na takovo opako nagnuće. Gdje¬ 
god čuješ optužbe, budi sklon da poslušaš i obranu. 
Pa i kad se ne bi okrivljenik branio, budi ti sam tako 
plemenit, da stvar nekako izgladiš. Nemoj povjerovati, 
da je netko počinio koju krivicu, ako nije ona očita; 
a znaj, da svi oni, koji mrze, hoće, da je očita jedna 
krivica, i kad takova nije. Hoćeš li da budeš prave¬ 
dan, ne mrzi: pravednost onih, što mrze, jest farizejska 
zloba. 

Zaskoči li koga nesreća, pa da ti je bio i nepri¬ 
jatelj, pa ti i domovinu opustošio, slavlje slaviti radi 
njegove zle kobi, bilo bi ružno. Traži li zgoda, da se 
spomenu njegove pogrješke, govori o njima, ali s ma¬ 
njom žestinom, nego kad je bio u sreći; dapače bri¬ 
žno pazi, da ih ne bi povećao, ili ih odvojio od zasluga, 
što su ipak blistale u tom smrtniku. 

Lijepo je, uvijek smilovanje prema nesrećnicima, 
pa bili i krivi. Zakon može imati pravo da ih osudi; 

čovjek nema nikada prava da se raduje njihovoj ne¬ 
sreći, niti da ih prikaže crnjimi, nego li su u istinu. 

Navika na smilovanje bit će ti kadgod uzrokom, 
da učiniš dobro i nezahvalnicima. Nemoj zato držati, 
da je svak nezahvalan; nemoj da zato ustegneš milo¬ 
stivu ruku. Izmegju mnogih nezahvalnika bit će ipak 
koji zahvalan i dostojan tvojih blagodati. Taj ne bi 
bio oćutio ovih blagodati, da ti nijesi njima više njih 
obasuo. Blagoslov toga jednoga nadoknadit će ti ne¬ 
zahvalnost ostalih deset. 

U ostalom, kad ne bi naišao na zahvalnost, bit će ti 
nagradom dobrota tvojega srca. Nema veće Slasti, nego 
biti milostiva srca i nastojati, da se olakša tugja bije¬ 
da. Ta slast nadilazi kud i kamo užitak, što ga čovjek 
ćuti, kad prima pomoć; jer u primanju nema kreposti, 
dok je mnoga u davanju. 

Budi obziran sa svakim, kad pružaš ruku, a oso¬ 
bito sa osobama dostojnim štovanja, sa stidljivim i po¬ 
štenim ženama, sa onima, koji su novaci u ljutoj ku¬ 
šnji siromaštva, i koji vole više puta u potaji i brisati 
suze i gladovati, nego proustiti čemernu riječ: Nemam 
hljeba. 

Povrh onoga, što ćeš tajom davati, da jedna 
ruka ne zna što čini druga, kako veli Evangjelje, 
pridruži se još i ostalim darežljivim dušama, da umno¬ 
žiš sredstva za potpomaganje, da osnuješ korisnih za¬ 
klada i uzdržiš, koje već postoje. 

Vjera nam kaže i ovo: Providentes bona 
non tanturn coram Deo, sed etiam coram 
omnibus hominibus — provigjajte dobro ne samo 
pred Bogom, nego i pred svim ljudima.*) 

Ima izvrsnih stvari, kojih jedan sam čovjek ne 
može da izvede, niti ih može da izvrši u potaji. Neka 
su ti na srcu dobrotvorna društva, podupiri ih, budeš 
li vrstan, oživi ih, ako omlitave, ispravi ih, ako pro¬ 
maše cilj. Nemoj da kloneš duhom zato, što se tvrdi- 
ce i ništavci podruguju radinim dušama, koje se trude 
na korist čovječanstvu. 

Poglavlje dvadeset i sedmo. 

Štovanje znanja. 

Ako radi svoje službe ili kućnih briga ne bi imao 
kad da se posvetiš naukama, čuvaj se jedne mane, u 
koju obično upadaju oni, koji su dobrano ili sasvim 
zanemarili nauku, biva, da ne bi.prezirao onoga zna¬ 
nja, koje sam nijesi mogao steći; da se ne bi podsmi- 
jevao onima, koji mnogo drže do umne izobraženosti; 
da ne bi poput gore pomenutih zapuštenjaka gramzio 
za neznanstvom kao za društvenom srećom. 

Preziri lažno znanje; ono je zločesto: ali cijeni pravo 
znanje, koje je vazda korisno. Cijeni ga, bilo da si 
ga sam stekao, bilo da ga se nijesi mogao dobaviti. 

*) Sv. Pnvao Rimlj. 12, 17. 

Dapače imaš vruće željeti, da i sam u njemu 
ponešto uznapreduješ, bilo baveći se kojom posebnom 
znanosti, bilo barem čitajući valjane knjige razne ruke. 
Ovakovo je umno vježbanje od vrijednosti za čovjeka, 
koji se nalazi u nešto višem društvenom položaju; ne 
samo radi užitka i radi pouke, što će je iz toga crpsti, 
već i zato, što će sloveći kao naobražen čovjek i lju¬ 
bitelj prosvjete, moći laglje poticati druge, da čestito 
djeluju. Zavist je odveć sklona da ocrnjuje čestite o- 
sobe: nagje li kakav razlog ili izgovor, da ga okrsti 
neznalicom ili zagovornikom neznanja, prostaci će 
krivim okom gledati i na najbolje stvari, što ih on 
čini, ocrnjivat će ih i nastojat će sa svom snagom, da 
ih zapriječe. 

Stvar vjere, domovine, časti iziskuje vrsnih bori- 
laca, koji su ponajprije opskrbljeni kreposnim namje¬ 
rama, pak znanjem i uglagjenošću. Najgore je, kad 
opaki ljudi mogu da s razlogom dobace poštenjacima : 
„Vi ste neznalice, vi ste neljubezni.“ 

Ali da se steče glas učena čovjeka, ne valja se 
pretvarati, da se zna što se ne zna. Svako je pretva¬ 
ranje ružno, pa i pretvarati se, da se zna, što se ne zna. 
Svaki hinilac izigje brzo na vidjelo, i tada je propao. 

Ne valja ipak da cijena, u kojoj nam je držati 
znanje, učini, te obožavamo same sebe. Dobro ie že¬ 
ljeti, da smo opremljeni znanjem mi i drugi, ali ako 
smo ga samo malo mogli da pribavimo, budimo i tim 
zadovoljni, te se pokažimo, kakovi u istinu jesmo. 
Opširno je znanje dobra stvar, ali što napokon više 
vrijedi u čovjeku, jest krepost, a ova se srećom dade 
združiti i sa neznanjem. 

Takogjer, ako mnogo znaš, nemoj zato prezirati 
neukih. Znanje je nalik bogatstvu; željeti ga je, da se 


bolje potpomogne drugome, ali tko ga nema, pošto 
može i tako biti dobar gragjanin, ima pravo na štovanje. 

Siri prosvjetne misli megju neuk narod. Kakove 
pak da budu te misli? Ne takove, koje će od njega 
napraviti sveznalicu, mudrijaša i zlobnika. Niti valja 
da budu pretjerane deklamacije, koje se toliko svigjaju 
u dramama i u običnim romanima, gdje se ljudi naj¬ 
nižih slojeva prikazuju kao kakovi izgledi, a oni viših 
staleža kao lopovi; gdje je cijeli lik ljudskoga društva 
iskrivljen u svrhu, da se na nj zamrzi; gdje je kre- 
postan onaj čizmokrp, koji pogrgjuje gospodina; gdje 
je krepostan onaj gospodin, koji uzima čizmokrpovu 
kćer; gdje se i lopovi kao divni prikazuju, da se čini, 
e su neljudi oni, koji im se ne dive. 

Prosvjetne misli, koje treba unositi megju neuki 
svijet nižih slojeva, imaju biti takove, da ih mognu 
očuvati od zablude i od pretjeranosti; takove, koje će 
u njih ucijepiti plemenitu naklonost k poštovanju, do- 
brotvornosti i zahvalnosti; koje će ih odvraćati od mah¬ 
nitih i glupih nazora anarhije ili pučke vladavine; koje 
će ih poticati, da vrše s nabožnim dostojanstvom 
skromne, ali časne dužnosti, koje im je Promisao na¬ 
mijenio; misli, koje će ih uvjeriti, da je potrebna ne¬ 
jednakost u ljudskome društvu, i ako smo, živemo li 
kreposno, svi jednaki pred Bogom.*) (Svršit će se.) 

*) Ovdje auktor smjera, kako se vidi, na teorije komunizma i 
socijalizma, koje u doba, kad je ovo pisao, bijahu već zahvatile ra¬ 
dnički stalež. Saint-Simon (1760.—1825.), Fourier (1772.—1837.) 
i Proudhon (1809.—1865.) bijahu im glavni osnovači. Po napu¬ 
cima, što ih ovdje pruža, a tiču se moralne odgoje nižih klasa, 
vidi se, da je Pellico odmah uočio glavnu pogrješku tih sistema, a 
ta je, da teže samo za ekonomskim poboljšanjem radništva, dok 
zanemaruju posve moralnu i religijoznu odgoju. (Op. prev.) 

Dopis. 


Donja Tuzla, 23. listopada 1904. 

Proslava Neoskvrnjene. 

Krasna je zamisao našega presvietloga gospodina 
Nadbiskupa, izrečena u ovogodišnjim njegovim ko¬ 
rizmenim okružnicama, neka bi se čitava naša nad¬ 
biskupija redom, mladež pa odrasli, posvetila Neoskvr¬ 
njenoj. Čisto srce i kršćanski život vjernika, u čemu 
i sastoji prava posveta, bez sumnje je najugodniji dar 
Majci Mariji, što joj ga u ovoj jubilejskoj godini 
možemo pružiti; ujedno nam je to i najpotrebnije, 
naročito u naše danas grješno i mlako doba. 

Temelj ili početak posvete u župi donjotuzlan- 
skoj bila je posveta sveukupne mladeži u nedjelju, 
23. listopada. 

U 3. sata po podne bila je crkva dubkom puna 
što školske mladeži što pobožna puka. Oltar veliki bio 


urešen krasnom slikom Neoskvrnjene i ljiljanima. Već 
to pokazivalo je, o čem se radi. Uz školsku mladež 
bili su i njihovi nastavnici. Mora da je liepo djelovalo 
na gimnazijsku omladinu, što se gospoda profesori 
sami od sebe nadjoše na okupu uz svoju mladež, te 
joj tako pokazaše, kako da kasnije u životu provodi 
vjerska načela, što ih za vjeronauka i propoviedi čuje. 

Iza kratke propoviedi vlč. g. župnika sva se 
mladež posveti bi. Gospi molitvom pape Pija X. Na 
to krenu iz crkve procesija. Zaredaše najprije pučke 
škole: ženska škola častnih sestara, ženska gradska 
škola, pa onda dječačka osnovna iz Kreke i Tuzle; 
zatim trgovačka škola, gimnazija, kongregacija Marijina 
u zavodu čč. sestara, koja je nosila liep kip Neoskvr¬ 
njene, napokon čč. sestre, pa g. župnik u asistenciji 
svojega kapelana i gimn. vjeroučitelja. Putem je pjevala 

mladež oduševljeno novo sastavljenu posvetnu pjesmu 
po kajdi „Do nebesa". Iza procesije bio je svečani 
blagoslov. 

Krasna je bila ova svečanost. Mladež je odu¬ 
ševljeno prihvatila ovu ideju posvete, a puk je sa 
ganućem motrio toli brojnu mladež, sakupljenu, da se 
stavi u ovoj jubilejskoj godini pod zaštitu Neoskvrnjenoj. 


Nema sumnje, da je i Majci Mariji bila ugodna 
žrtva ovih mladih srdaca. 

No gledajući čovjek na one stotine naše mladeži, 
pa prispodobivši ih sa tuzlanskim klerom, mora do¬ 
ista da se sjeti rieči Gospodinovih: „Žetva je doduše 
velika, a poslenika malo.“ Molimo dakle Gospodara 
žetve, da pošalje poslenika u žetvu svoju! 

Dr. I. D. 


V J E S T N I K. 


NAŠA DOMOVINA. 

Sarajevo: „Slovenski Narod" i „Obzor". Da su 

si slovenski i hrvatski liberalci najbliža braća, to je već 
odavno poznato; njihova bratska ljubav pokazuje se 
u prvom redu u zajedničkoj mržnji na katolicizam; ova 
ih je mržnja tako sprijateljila, te odsele i zajednički 
lažu i kleveću. Evo jedan zanimljiv primjer! Slovenski 
pjesnik Simon Gregorčić slavio je ovih dana 60godi- 
šnjicu svojega rodjendana. Tim je povodom napisao 
„Slov. Narod" sliedeću laž: „Duhovna ga je vlast 
suspendirala, kao da se je svojirni pjesmami ogriešio 
proti svojoj službi i svojemu zvanju, kao da je za- 
niekao Boga i učio krivu vjeru; a ipak pokazuje 
njegovih poezija »svaka crta, da im je sjeme iz bož¬ 
jega vrta«." — Na ovu laž „Slov. Narod" žalovito 
uzdiše: „Zar je nam sbilja sudjeno, da nam mora 
sve najbolje duhove ubiti rimska vučica?" — „Slove- 
nec" odgovara u kratko na ovu klevetu: „Vučica, što 
duhove ubija — to je poslie dugo vremena opet nešto 
originalno. Ali istini za ljubav neka se konstatuje, da 
Gregorčić nije bio nikada suspendiran i da živi drage 
volje u miru." 

Kao što „Narod" Gregorčića, tako uzima „Obzor" 
u svoju obranu drugoga jednog slovenskog pjesnika 
svećenika, naime Aškerca. „Obzor" laže ovako: „Antun 
Aškerc prodje još gore nego Gregorčić. Crkveni po¬ 
glavari onemogućiše mu daljno dušobrižništvo, pače 
ga izobćiše iz katoličke crkve. No Aškerc dosljedan 
kao Hus sasma je drugoga kova, nego li nježni 
Gregorčić; on ostade svojim uzorima vjeran. U sred¬ 
njem vieku bio bi došao na lomaču, a tako je po¬ 
stao najplodniji i najzaslužniji(??) pisac svoga muko¬ 
trpnog naroda, kojemu posvećuje i razgaljuje svu svoju 
dušu tješeć i upućujuć ga u bolju budućnost." — 
Koliko rieči, toliko gotovo neistina ! Aškerc nije nikada 
bio izobćen; osim ako je zapao u izobćenje latae 
sententiae, a to će znati on sam i njegova savjest. 
Njemu crkveni poglavari niesu onemogućili dušo¬ 
brižništva, nego je on sam ostavio i svećeničku službu 
i svećeničku haljinu, pa je primio za njegovu osobu 
osnovano mjesto gradskog arhivara u Ljubljani; — 
dakako, ova je služba puno^ lakša i mastnije plaćena, 
nego služba kapelanska. — Što stavlja „Obzor" svoje¬ 
ga štićenika o bok Husu, na tom komplimentu liepo 
će mu zahvaliti sam Aškerc; ujedno je dao i „Obzor" 
tim i sebi i svojemu katolicizmu najbolje svjedočan¬ 
stvo. — Napokon bi bio i sam Aškerc obvezan u sa¬ 
vjesti da izpravi u „Obzoru" neistinu, kao da je on 
„najzaslužniji pisac mukotrpnoga naroda slovenskog"; 
jer obćenito je poznato, da se je Aškerc doduše pro¬ 


slavio svojirni „baladami i romancami", što ih je na¬ 
pisao još kao kapelan — a kasnija njegova djela da 
nemaju nikakove posebne vriednosti. 

Orašje kod Brčkog: Prva seljačka zadruga za 
štednju i zajam u Bosni. Prva takova (zemljoradnič¬ 
ka) zadruga osnovana je 16. listopada u Orašjukod 
Brčkog. Ime je ovoj zadruzi: „Seljačka zadruga s o- 
graničenim jamčenjem uOrašju". Statut obuhvaća 64 §§, 
a sastavljen je u svezi sa trgovačkim zakonom za Bo¬ 
snu i Hercegovinu. Prema pravilom zadatak je zadruzi, 
da pomaže svoje zadrugare u njihovih privrednih po- 
trebah, da ih upućuje na pošteno i uredno življenje, 
da u njih budi sviest za štednju. Prema tomu zadatku 
zadruga će dakle: nabavljati i davati zadrugarom jevtina 
zajma za privredne potrebe; primati od zadrugara i 
drugih novčane uložke na - štednju; uzimati novce u 
zajam i pomagati uputom, po mogućnosti novcem, da 
se u području zadruge osnivaju drage zadruge u razne 
privredne svrhe. Zadrugari imaju pravo lično sudjelo¬ 
vati na skupštinah zadruginih s pravom glasanja; ula¬ 
gati svoj novac na štednju kod ove zadruge i u smi¬ 
slu pravila služiti se zajmom novca, u koliko to 
dopuštaju sredstva zadruge. Članovi ove zadruge odgo¬ 
vorni su za dugove zadruge ne samo do iznosa po¬ 
slovnih udjela, na koje su se obvezali, nego osim toga 
još sa peterostrukim iznosom istih, dakle najviše do 
600 K; dalje je dužnost članova ove zadruge u- 
platiti poslovne udjele, na koje su se obvezali, držati 
se pravila zadruge, čuvati njezin interes i održati nje¬ 
zin ugled u svakom pogledu. Sredstva zadruge sastoje 
se: iz upisnine, iz poslovnih udjela zadrugara, iz re¬ 
zervnog fonda, iz uložaka na štednju i iz zajmova. 
Upisnina (4 K) prelazi u vlastničtvo zadruge i ne 
vraća se. Poslovni zadrugarski udjel iznosi 100 (stoti¬ 
nu) kruna. Zadrugar, koji hoće, može taj udjel odje¬ 
dnom uplatiti. Zadrugari, koji niesu u stanju poslovni 
udjel odmah uplatiti, irnadu pravo tu svotu u roku od 
100 nedjelja, po jednu (1) krunu svake nedjelje upla¬ 
ćivati. Zajmovi se daju uz kamate, koje određjuje 
glavna skupština, i koje ne smiju iznositi više od 1 1 / 2 % 
kamata, što zadruga plaća onim, koji kod nje ulažu 
novce na štednju. Zadruga ne smije davati zajmove na 
mjenice. Zajmovi se mogu odplaćivati u obrocih : tromje¬ 
sečnih, polugodišnjih, kako se već sa dužnikom unapried 
ugovori. Zadrugom upravlja upravni odbor, kojemu je do- 
dieljen blagajnik, zatim nadzorni odbor i glavna skup¬ 
ština. Na konstituirajućoj sjednici ove zadruge, koja je 
obdržavana 16. listopada u nar. osnovnoj školi u Tolisi, 
izabran je za predsjednika o. fra Ilija Oršolić, 
gvardijan u Tolisi, za podpredsjednika Mijo Reba, 

posjednik u Orašju, za odbornike: Gjuro Baotić, te¬ 
žak u Donjoj Mahali, Mika Mikić, težak u Tolisi, i 
Ilija Bervatović, težak u D. Mahali; a za blagajnika 
Mato Jurić, učitelj u Orašju. Nadzorni odbor: Josip 
Kočiš učitelj, Marijan Dominković, IvoNedić, 
ratari iz Tolise, Ivan Ečer, bilježnik u Orašju, i Gjuro 
Božić, ratar u D. Mahali. Obranički sud: Joso Do¬ 
minković, ratar u Tolisi, Martin Šošić, sitničar u 
Boku,_ Mijo Oršolić-Šepić, ratar u Oštroj Luci, 
Ilija Živković-Luj in, ratar u D. Mahali, i N. Mi¬ 
ško vić, ratar u Kostrču. Zadrugara ima do sada preko 
40, a svaki dan ih se sve više prijavljuje. 

Ugledali se u ove posavske katolike seljake i 
drugi katolici, seljaci i gradjani, po Bosni i Hercego¬ 
vini! Svećenici neka prednjače svojom pomoću i sa¬ 
vjetom. Hvala Bogu, da se je eto teda nekda započelo 
raditi za naš mukotrpni narod na tom toli važnom polju. 

Trst: ,,Ricmanje“. Uredničtvo tršćanskog „Novog 
Lista 11 izdalo je ovih dana brošuru s nadpisom „Ric- 
nianje 11 , gdje se opisuje potanko sav razvitak one 
velike sablazni, što su ju prouzrokovan neki bezdušni 
ljudi u slovenskom selu Ricmanje.*) Tim povodom 
piše tršćanski „Novi List 11 : 

Već dugo i predugo zavlači se ricmanjsko pita¬ 
nje. U raznih listovih nagomilalo se toliko sumnjiče¬ 
nja, kleveta, ružnih laži, prietnja i uckanja navlastito 
protiv crkvene vlasti, te nije čudo, ako u vjerskih 
stvarih manje poučeni ljudi gube pravac vjerskog mi¬ 
šljenja i ravnanja, ter postaju indiferentni ili uprav 
neprijateljni Crkvi i vjeri. Prije su samo u pojedinih 
dopisih izopačivali istinite činjenice i sve tako izvraćali, 
da prikažu crkvenu vlast svietu kao neprijateljsku 
slovenskom narodu ili dapače bezbrižnu za vjerski 
procvat. Ove je pak godine donio „Slovenski Narod 11 
45 članaka uzamance, kojimi hoće da svietu tobože 
prikaže ujedno sve krivice, što su bile učinjene Ric- 
manjcem, sve patnje, što su ih prisilile do psihološki 
nerazumljivog koraka, te su iz same brižljivosti za 
čast sv. vjere i za ljepotu svetih obreda najavili svoj 
izstup iz jedino prave katoličke Crkve, koja ima tako- 
djer najljepše i najganutljivije obrede i svečanosti, pa 
su se neki prijavili za grčki obred, drugi za razkol, 
treći dapače za bezkonfesijonalce, — tako su barem 
izvješćivale novine, što su branile ricmanjsku aferu. 
Katolički su listovi na sve te laži i klevete veoma 
malo odgovarali, možda i premalo, a niti na napadaje, 
što ih je „Slov. Narod 11 svaki dan gomilao protiv 
crkvene vlasti, nije se nitko oglasio. Pošto je dopisnik 
„Slov. Naroda 11 izpraznio već svoju torbu, treba ipak 
nešta malo prosvietliti, kakovu je robu on nudio ob- 
ćinstvu. 

Mogao bi možebit biskup u svojoj poniznosti 
reći za svoju osobu, da rado trpi svako zlo, kojim 
hoće da pogrde njegove poštene namjere u apostol¬ 
skom djelovanju; ta mirna savjest najbolja je utjeha, 
i ljudski sud vriedi samo za kratak čas, sud pak sve¬ 
znajuće pravednosti Božje ostaje na vieke. Ali spo¬ 
menuti napadaji ne tiču se samo osobne biskupove 
časti, već i njegova biskupskog djelovanja — djelo¬ 
vanja, koje može biti uspješno za vječno spasenje 
vjernika samo onda, ako se vjernici pouzdaju u 

*) Brošura ima 77 stranica; ciena joj s poštom 25 li; na¬ 
ručuje se u tiskari Dolenc, Trst. 


njega, ako mu vjeruju, da ima samo jednu jedinu 
svrhu : promicati i osigurati vječno blaženstvo svojih 
podanika. Pošto napadaji u „Slov. Narodu 11 podkapaju 
uprav ovo pouzdanje i vjeru, trebalo je jezgrovitog 
odgovora, trebalo je pokazati laži iizvraćanja;—-zato 
je uredničtvo skupilo činjenice pogledom na nesretno 
ricmanjsko pitanje u brošuri „Ricmanje 11 , da pokaže, 
kako su nepravedni napadaji na crkveni auktoritet, i 
gdje je pravi uzrok ovim smutnjam. Preporučujemo 
svim, koji triezno misle, neka ju pažljivo pročitaju, da 
se uvjere, kako zlobno može se ideal narodnosti zlo¬ 
rabiti za protuvjerske, pa i sebične svrhe. 

Pokretač i uzpiritelj ricmanjskih smutnja i pisac 
članaka u „Slov. Narodu 11 zavriedio je framasonsku 
pohvalu. Ta od svega toga uckanja nemaju Ricmanjci 
ni materijalne ni duševne koristi, slovenština isto tako 
ne; korist ima jedino framasonska mržnja na Crkvu 
katoličku. Da potaknemo našu publiku na čitanje 
ove veoma zanimljive brošure, iztaknut ćemo u kratko 
najglavnije njezine tačke. Iz nje se može vidjeti, da 
svrha ricmanjskoj aferi nije bila samo osnutak samo¬ 
stalne župe ili samo glagoljska misa. Ove dvie svrhe 
bile su samo piesak u oči i u obraz: prva Ricmanjcem, 
druga širim našim krugovom; prava je svrha bila 
odpad od katoličke Crkve, kako su i nekoliko godina 
prije pokušali s razkolom „slavni 11 Jajčić & comp. 
Valjalo je predobiti Ricmanjce za sebe borbom za 
samostalnost, a kod toga odvratit ih koliko moguče 
od auktoriteta katoličke Crkve. U toj Je brošuri doka¬ 
zano, da nijedan biskup, ni pokojni Šterk niti sadašnji 
biskup dr. Nagi, nije bio protivan samostalnosti župe, ne¬ 
go da su dapače obadvojica radila oko toga, da dobiju 
Ricmanjci svoju vlastitu župu; i kad je bila u vrierne 
biskupa Šterka samostalnost od ministarstva u’ principu 
dopuštena, onda je niesu htjeli Ricmanjci. A što se 
tiče biskupa dr. Nagla, hvale se njim prijateljske novine, 
da im biskup nudi samostalnu župu, a da je ne će 
od njega, — i uza sve to krive biskupa kao protivnika 
Ricmanjaca. 

Za širu publiku treba izticati narodni momenat, 
zato navaljuju na biskupa dr. Nagla, da nije prijatelj 
Slovencem. Pa kad ne mogu pokazati činjenica, pri¬ 
govaraju mu, da je rodjen Niemac, kao da njemačka 
mati ne bi mogla imati sina, koji ima srce, što pošte¬ 
no misli, i čvrstu volju, da će savjestno vršiti dužnosti 
svoje službe. Biskup dr. Nagi pokazao je svojim djelo¬ 
vanjem u ovo kratko vrierne svojega biskupovanja, da 
jednako ljubi Slovence, kao i druge podanike. A što 
se tiče novih župa, piokazao je činom, kako rado po¬ 
dupire opravdane želje vjernika. Ali njegovim protivni¬ 
kom nije to ništa. Zašto ne? Oni na to ne mogu da 
odgovore. 

Da Ricmanjce što lakše predobiju za svoje ne- 
liepe svrhe, prevarili su ih bezdušno. Kod mise usur- 
pirala se glagoljica, u kojoj se govorila misa po rim¬ 
skom obredu, i tada im se kazalo: To je unijatsko, 
sada ste unijati! To je bila varka; valjda su se bojali 
pokazati Ricmanjcem prave unijatske obrede i zakone. 

Nauckalo se je neupućeni narod tako daleko, te 
je seoski načelnik na svoju ruku odstranio upravitelja 
župe, a i dr. Požaru odredio, kad ima govoriti misu. 
(Dr. Požar bio je kapelan u Ricmanjih; on je sam naj¬ 
više kriv tim ricmanjskim smutnjam. — Ur.) 

Br. 21. — Vrht 

Varali su narod, da je biskup Šterk izručio juris¬ 
dikciju vladiki Drohobeckomu, te da je i sam Rim 
dopustio, da smiju prieći na unijatstvo i slušati gla¬ 
goljsku misu. 

U brošuri je jasno dokazano, da dr. Požar nije imao 
dozvole za glagoljsku misu ili dapače za unijatstvo 
niti od biskupa Šterka niti od Drohobeckoga, naj¬ 
manje pak od rimske kurije. Sve je to bilo samo 
humbug. 

U „Slov. Narodu" ružno se okrivljivalo biskupa 
Nagla sbog suspendiranja Požara; brošura dokazuje, 
kako je Požar opet i opet tvrdokorno uzkraćivao bi¬ 
skupu dužnu pokornost, kako se je nekvalifikovano 
vladao, te je dekrete svojega biskupa Nagla predlagao 
na potvrdjenje Drohobeckomu, dapače i seoskim za¬ 
stupnikom ricmanjskim! (To je sbilja vrhunac placeti 

regii!) ........ 

Pošto liberalni listovi uzdišu i oči previjaju, da 
biskup Nagi tobože krivo čini Ricmanjcem, što im je 
dao zatvoriti crkvu, razjasnit će brošura, kako je to 
ružna laž. Brošura kazuje, kako je bilo slovenskomu 
duhovniku, kojega je biskup Nagi poslao u Ricmanje. 

Prigovaraju biskupu Naglu, da se ne brine za ne¬ 
umrle duše Ricmanjaca; u brošuri su doslovno štampane 
četiri pastirske poslanice, što ih je biskup pisao baš 
Ricmanjcem, a iz kojih odsieva sva apostolska brižlji- 
vost biskupa Nagla za spasenje Ricmanjaca. 

Na gadno klevetanje, da biskup dr. Nagi ne sluša 
rimskih dekreta i da se ne ravna po uputah sv. Stolice, 
odgovara brošura činjenicami i nabraja 10 ricmanjskih 
zahtjeva i odgovor na njih. Iz tih zahtjeva vidi se po¬ 
sve jasno, kamo su zabrazdili Ricmanjci, i u šta ih sve 
ne upućuju njihovi vodji. 

Brošura svršava posljednjom pastirskom poslani¬ 
com, u kojoj biskup dr. Nagi milo zove Ricmanjce, 
da se sada, u vrieme svete godine, pod zaštitom 
bez grieha začete Majke Božje povrate iz svojih zablu¬ 
da u krilo sv. katoličke Crkve. 

Tko hoće da upozna bezdušno navaljivanje i 
zlobno izvraćanje činjenica u ricmanjskoj aferi, neka 
pročita ovu brošuru. 

Trst: Krasan izgled katoličkih englezkih mor¬ 
nara. Prošloga mjeseca boravio je dio englezke ratne 
mornarice u tršćanskoj luci. U nedjelju dne 23. listo¬ 
pada promatrali su Tršćani vanredan prizor. U jutro 
u 8V 2 sati izlazili su englezki mornari na obalu. Ča¬ 
mac za čamcem dolazio pred obalu. Sviet se čudio, 
što će ovo sakupljanje englezkih vojnika. Osim čast- 
nika stajalo je na obali već do 300 prostih mornara. 
Pošto su se poredali u redove, stupi pred njih kapu¬ 
cin P. Kaj, — i vojnici stanu koracati mirno i osbilj- 
no za kapucinom kroz grad. Redovnik ih je vodio 7 4 
sata daleko u kapucinsku crkvu na sv. misu. U crkvi 
je bilo već sve pripravljeno; častnici zauzeše mjesta 
u presbiteriju. Prije svete mise obavio je s njimi nji¬ 
hov katolički vojnički svećenik neke molitve i onda je 
započeo govoriti sv. misu, kod koje je posluživao je¬ 
dan mornar. Mornari su svi klečali pod čita¬ 
vom sv. misom osim kod evangjelja ; svaki je imao 
u ruci molitvenik, iz kojega su pjevali i molili. Dva 
su mornara sabirala milostinju za crkvu. Poslie evan¬ 
gjelja bila je propovied. — Taj krasni izgled bio je 

za Tršćane uprav živa propovied — veli tršćanski 
„Novi List" — kako valja vršiti kršćanske dužnosti, 
navlastito u nedjelje i blagdane. 

Ljubljana: „Katoličko družtvo za radnice* 1 u 

Ljubljani slavilo je dne 23. listopada desetgodišnjicu 
svojega obstanka. Tom sgodom blagoslovila se je nova 
krasna družtvena zastava. Divna je bila ta manifesta¬ 
cija katoličke, narodne i socijalne misli kod naše braće. 
Preko 5000 slovenskih radnika i radnica sakupilo se 
na prostranom trgu sv. Jakova, gdje je govorio sve¬ 
čano slovo preč. kanonik dr. Karlin, a preč. kanonik 
Rozman blagoslovio novu zastavu, kojoj je kumo¬ 
vala gospoja Jeglićeva. Iza crkvene svečanosti krenula 
je nepregledna povorka radničkih družtava sa svojimi 
zastavami i gradskom muzikom kroz glavne gradske 
ulice u prostorije stare Strjeljane. Preko 200 žena i 
djevojaka koracalo je u divnom slovenskom narodnom 
odielu. Stara Streljana bila je dubkom puna biranog 
obćinstva; na stotine svieta nije našlo više mjesta u 
inače prostranih galerijah i dvoranah ove sgrade, gdje 
se je držala proslavna večer. Pjevačice „katoličkog 
druživa za radnice" priredile su svojim gostom svojim 
pjevanjem preliep užitak; „naši slavulji" — tako su ih 
već od prije nazivali Slovenci. Ćulo se i više liepih 
govora; spominjemo samo znameniti svečani govor 
dr. I. Kreka; medju inim rekao je ovaj vodj sloven¬ 
skih radničkih organizacija: „Družtvo je ljudsko nalik 
na kasnu jesen. Ali Bogu hvala: nije bez sunca. Medju 
najljepše sunčane zrake, što probijaju jesensku maglu, 
možemo brojiti ženske organizacije na religijoznom te¬ 
melju, kod nas u prvom redu družtvo, koje je danas 
sa blagoslovljenom zastavom primilo vidljiv znak nutar¬ 
njeg jedinstva i snage." — Na ovu svečanost došla je 
i deputacija hrvatskog radničtva; u ime Hrvata govo¬ 
rio je i čavao na zastavu zabio urednik „Hrvatstva" 
vč. g. Fran Plevnjak. — Liberalci i socijalisti gledah 
su iz prikrajka ovu veličanstvenu manifestaciju lju¬ 
bljanskih katoličkih radnika i mudro su šutjeli, videći, da 
im se u istoj Ljubljani izmiče tlo pod nogami. Gosp. 
C. Ferenčina izvješćuje 0 toj proslavi u zagrebačkom 
„Glasu naroda", te svoj izvještaj ovako završuje: „Vra- 
tismo se veseli u bieli naš Zagreb, puni nade, da 
će i kod nas skoro takova slava biti." — Dao Bog! 


NAŠA MONARHIJA. 

„Kralj Beča**. Dne 24. listopada slavio je dr. 
Karlo Lueger, taj — kako ga zovu — „kralj Beča", 
šestdesetgodišnjicu svojega rodjendana. (Rodio se u 
Beču 24. listopada 1844.) Tom sgodom izticalo.se je po 
svoj našoj monarhiji ime Luegerovo. To je ime pro¬ 
gram, i čovjek, koji ga nosi, jest čovjek povjesti. Već 
30 godina živi dr. Lueger u političnom životu i uviek 
u borbi. Do sad je uviek odnosio pobjedu, ali ne bez 
velikih muka i ne bez rana, a poglavito ne bez straha, 
da bi se moglo iza njega razpasti, što je on tako tež- 
ko izvojštio, tako mučno i spretno sastavio: sgrada 
kršćansko-socijalnoga gospodstva u Beču i u Donjoj 
Austriji. Ali strah, da bi u Beču mogla izčeznuti ideja 
kršćansko-socijalna, taj strah ne može više da uhvati dr. 
Luegera. Ideju kršćansko-socijalnu usadio je dr. Lueger 
duboko u dnu duše narodne, tako da je više ne izču- 
pa nitko — niti iza dr. Luegera. 


Rim. — Francezka. 

Nitko kao dr. Lueger nije s tako titanskom silom 
ustao za kršćanski puk, a protiv židovske premoći i 
drzovitosti. Kad pomislimo na silne moralne i materi¬ 
jalne štete, što ih židovstvo nanosi kršćanstvu, ne mo¬ 
žemo dosta da nacienimo Luegerove zasluge, što si ih 
je stekao odbijajuć tako pobjedonosno napadaje židov¬ 
stva. Pa tko samo i malo zna, kako su na gusto ra¬ 
zapete mreže židovstva po svemu svietu, kako veliku 
moć ima ono i kako je umjelo unieti svoj utjecaj i u 
najviše krugove, taj će uvidjeti, kako gigantske žila¬ 
vosti i djelatnosti trebalo je dr. Luegeru, da satare u 
prah glavu toj hidri u Beču. Htjelo se je neokaljanog 
značaja, političke zrelosti, organizatornog talenta, va¬ 
trene besjede onomu, koji se je stavio na čelo vojsci, 
što je izišla na takova neprijatelja. U dr. Luegeru bile 
su harmonično sdružene sve te vrline. 

Kad je g. 1875. prvi put stupio kao viećnik u 
bečko gradsko vieće, u kojem je vladala židovska 
većina, njegovo je bistro oko brzo ugledalo, kako se 
nepošteno upravlja gradom, i kako se uprav razsipa 
obćinski novac. Sažalio mu se puk, kojega je sin, a 
koji je imao za gospodare takove pijavice. Dr. Lueger 
ustade odlučno protiv njih. Sakupi oko sebe šačicu isto¬ 
mišljenika. Židovi brzo upoznaše u njem opasna neprijate¬ 
lja, i šta sve ne pokušaše, da ga ocrne pred narodom. 
Dr. Lueger nije ih se strašio, kao što se nije strašio 
ni truda ni znoja. Na raznih pučkih skupštinah otva¬ 
ra on puku oči, sve dok bečki puk ne progleda i ne 
ugleda, tko mu je prijatelj, a tko neprijatelj. 

G. 1885. bi dr. Lueger prvi put izabran u dr¬ 
žavni sabor, gdje je odmah odlučno ustao proti nje¬ 
mačkim liberalcem. U donjoaustrijski zemaljski sa¬ 
bor bi prvi put izabran g. 1890. Tada je počela pro¬ 
dirati kršćansko-socijalna misao u Beču i u šire krugo¬ 
ve. Dr. Lueger zasnova kršćansko-socijalnu stranku, 
koja danas vlada u zemlji i u Beču. Bečki je katolički 
sviet uprav grnuo u tabor Luegerov. Dr. Lueger zadobi 
većinu u gradskom vieću, koje ga 19. listopada g. 
1895. prvi put izabra za bečkog načelnika. Vlada ga 
ne htjede da potvrdi. Dne 13. studenoga i opet bi 
izabran dr. Lueger. Vlada sadrazpusti gradsko vieće. Dne 
18. travnja 1896. i opet bi izabran dr. Lueger za 
bečkog načelnika. Sad ga pak car zamoli, neka odstupi. 
Dr. Lueger posluša. Bečkim načelnikom bi izabran 
Luegerov prijatelj Strohbach. No sliedeće već godine 
Strohbach se zahvali, a dr. Lueger bi i opet izabran 
dne 8. travnja 1897. Sad je napokon bio i potvrdjen. 

Kao načelnik Beča razvi dr. Lueger svoj rad i 
kao vodja i kao neumorni agitator. Naša viest „Kr¬ 
šćanski socijalci 1 ' u prošlom broju (str. 361.) dosta 
izvješćuje o djelovanju Luegerovu i njegove stranke. 
U rieč: dr. Lueger pretvorio je sa svojirni pristašami 
židovski Beč u katolički Beč. 

I tako nam taj „kralj Beča“ u svojem načelnom 
boju daje u istinu najljepši izgled, kako moramo i mi 
raditi. Da, želimo iz svega srca, da i medju nami Hr¬ 
vati ustane jedan Lueger, koji bi šatro moć medju- 
narodnom židovstvu i frazerskom liberalstvu, te nam 
probudio narod iz toga mrtvila na novo pravo kato¬ 
ličko i hrvatsko življenje i djelovanje. 

R I M. 

Dnevni posao Pija X. Pijo X. rano se diže. Kad 
sobni „ajutante" (pomoćnik), mladi Sili, unidje jutrom, 


odmah iza pet sati, u sobu papinu, već je papa ustao 
i moli svoj brevir. 

Iza 6 sati služi misu u malenoj kapeli, što je 
uredjena dan iza njegova izbora. Oltar je okružen 
ćilimom, što se proteže do u po odaje. Klecalo i na¬ 
slonjač od pozlaćenog drva smješteni su pred žrtveni¬ 
kom. Na svodu pričvršćena je kristalna venecijanska 
svjetiljka. 

Kod mise obično poslužuje papin tajnik. Poslie 
mise klekne papa na klecalo, da prisustvuje misi za¬ 
hvalnici. Onda uzima sv. Otac svoj zajutrak, što sa¬ 
stoji od šalice biele kave. 

Zajutrak je brzo gotov. Ako nije odviše vruće, 
sidje Pijo X. u bašču, gdje voli šetati, a za šetnje 
razgovara sa tajnim komornikom i sa častnikom po- 
častne straže, koji ima službu. 

Nikad ne propusti sv. Otac da ne podje pomoliti 
se pred spiljom Naš^ Gospe Lurdske. Osobito je to 
činio u dane, kad su talijanski hodočastnici bili otišli 
u Lurd, da tako u duhu prisustvuje hodočašću u slavno 
svetište blažene Djevice u Francezkoj. 

Šetnja ne traje preko po sata. U njegovu kabinetu 
čeka ga korespondenca, uviek vrlo brojna, s kojom se 
papa sam bavi. Zatim prima svetu kongregaciju i 
izriče o svih važnih i zamršenih pitanjih svoj sud. 

Pijo X. ne trpi nemara, nereda i netačnosti. 

Zatim dodje kardinal Merry del Val, državni 
tajnik, i tada se papa bavi odnosi sa stranimi država- 
mi. Iza toga dieli audiencije javne i privatne. Kardi¬ 
nali, prelati svete kongregacije, tajnici i činovnici, kao 
i majordomus imaju audienciju u stalan dan. 

Pijo X. zabavlja se sa svimi, izpituje ih, bodri 
ih i blagosiva. Ljubeznost njegova predobila mu je 
sva srca. Tko mu se približi, govori o njem kao o otcu. 

Malo iza podne papa ruča. Ručak je vrlo jedno¬ 
stavan. Zatim se odmara u svojoj spavaonici po pri¬ 
lici jedan sat, pa prihvaća opet svoj brevir i svoje po¬ 
slove. U 6 sati šeće papa, praćen od svećenika 
Pesceni-a (mladog venecijanca), msgra. Bisletti-a i 
Sili-a, ložami trećega boja, u galerijah geografijskih 
karta. Obično ovdje čekaju papu skupine vjernika, da 
mu se poklone. 

Onda ostaje Pijo X. sam sa svojim tajnikom i 
šeće galerijami, kojih ulaz čuva jedan papinski stražar. 
Za ove šetnje poprima papa svoju podpunu slobodu. 
Često iznosi uspomene iz Venecije, zaustavlja se, da 
razgleda slikarije i urese, posmatra Rim i brežuljke 
albanske i tuskulanske, koji sa ove visine Vatikana 
pružaju dražestan vidik. Iza dovršene šetnje vraća se 
papa, da radi do devet sati, onda večera, dovršuje 
moljenje svoga brevira, kadkada pročita još koji dnev¬ 
nik, pa ide na počin, ali nikada ranije od deset i 
po sati. 

FRANCEZKA. 

Zatvaranje sestarskih škola. „Journal des De- 
bats“ — koji nije nikakav organ kongregacije — obje¬ 
lodanjuje na čelu svojega broja sliedeći dirljiv članak 
iz pera odličnoga publicista Anatola Leroy-Beau- 
1 i e u - a: 

Žalostili su bili ovogodišnji praznici za mnoge 
učitelje i učiteljice mladeži francezke. Ove inače sed¬ 
mice odmora bile .su za hiljade medju njimi sedmice 
žalosti, da ne kažemo sedmice smrti. Čednu školu, 



380 


Br. 21. — Vrhbosna 


1904 


što im je bila povjerena prema zakonom zemlje, nie- 
su smjele opet otvoriti stotine redovnika, hiljade re¬ 
dovnica. 

Posvetili su svoj život mučnomu radu nastave. 
Pritvorili su sve svoje ambicije medju smjerne zidine 
svojih razreda. Ostarjeli su premnogi trudeći se dano¬ 
mice s aritmetičkimi lekcijami. Većina njih nema druge 
zaslužbe, a sada se moraju po višem nalogu, a da im 
se ne može prigovoriti nikakova krivica ili nemar, raz- 
stati sa svojimi učenici, koje im je privelo slobodno 
povjerenje roditelja. Moraju da ostave ove škole, što 
su ih podigli pomoću njihovom ili za njih. Oni su 
protjerani ne kao nesposobni, nego kao nedostojni 
poučavati. To su kongreganisti. Da budu osudjeni, ne 
treba im da prekrše zakon. Njihovo je odielo dostatno, 
da ih liši prava izvršivati svoje zanimanje. Braća ili 
sestre, jednako. Zakon se ograničuje na zatvor njiho¬ 
vih škola, ne brineći se, što bi moglo od njih biti. 

Imali smo u Viroflay-u školu sestarsku. Sada je 
prazna. Do u ove dane nadale se sestre, njihove goje- 
nice, obćina kakovoj odgodi. Stanovnici su bili podpi- 
sali molbu. Obćinsko poglavarstvo imalo je razpravu, 
da ju zadobije. Svaku im odgodu uzkratilo, premda 
je dokazano, da komunalne škole niesu dosta prostra¬ 
ne da prime učenice sestara. Ako slobodna škola ne 
može da opet otvori svoja vrata, onda mora obćina za 
školske troškove upotrebiti svotu, što je odredjena za 
izgradnju kanala. Evo, prva žrtva laicizatorskog fanatizma 
bit će higijena. 

Naše sestre odputovaše jučer poslie mise. Prem¬ 
da su željele da se uklone svakoj manifestaciji, ipak 
se sakupio velik broj djece, djevojaka, roditelja, da im 
reknu s Bogom. Školska vrata bila su raztvorena. U 
dvorištu, prije punom vesele djece, čekali su sada šut¬ 
ljivi muževi, kao u kući žalosti, gdje se ne smije glasno 
govoriti. 

Žene ulazile u sbornicu. Majke i mlade djevojke 
svakog staleža, a navlastito uboge, tiskale se oko se¬ 
stara, grlile ih, stiskale im ruke uvjeravajuć ih o svo¬ 
joj vječitoj harnosti. Većina stanovnika bila podpisala 
adresu, što ju dostaviše pred nekoliko dana sestram, i 
što je sve što ponesoše sa sobom za svoje dugogodi¬ 
šnje medju nami službovanje. 

Glavarica, stara već i nemoćna, bila u župi kroz 
dvadeset i devet godina. Vidjela je roditi se i rasti 
većinu mladih djevojaka i matera, koje se tiskale oko 
nje. Svaki čas bacila se nova došljakinja plačući u nje¬ 
zin naručaj. Mirna i spokojna, vična zapoviedati sebi 
i drugim suzdržavala je stara sestra mučno svoje suze 
i nastojala da suzdrži i suze drugih. 

I siromašne i bogate primala je sa jednakom lju- 
bezljivošću razgovarajuć sa svakom o njezinoj djeci ili 
o roditeljih, tješeći blago one, što se dušile u plaču. 

Uz učenice i nekadašnje učenice bili su siromasi 
i bolestnici, što su ih dobre sestre podpomagale ili 
njegovale. Jedna stara žena na pola uzeta, koja je 
trebala jedan sat, dok je prevalila sto metara, da po¬ 
sljednji put pozdravi svoje dobročiniteljice, ponavljala 
je plačuć neprestano: „Sestre moje, sestre moje! Šta 
ću ja bez vas!“ 

Ako je, ostavljajuć ovu kuću, kojom je tako dugo 
upravljala, i iz koje ju tako nemilo izbacilo, stara gia- 

Uredjuje dr. Ivan Šarić. Izdaje Kaptol 


varica mogla da savlada svoju bol, to mladje sestre 
niesu mogle da se suzpregnu od glasnog plača i jeca¬ 
nja, dok su ih grlile njihove sadašnje i bivše učenice. 
Plakale su u sav glas uboge sestre nad svojom za¬ 
tvorenom školom, nad svojim grubo prekinutim dje¬ 
lom, nad mladimi dušami, koje im zlobno bivaju 
otimane. 

Unatoč svojoj vjeri i svojoj resignaciji one su 
plakale, možda i poradi samih sebe, poradi otete im 
mirne eksistencije, poradi razsianka, možda vječnog, 
jer ostavljajuć ovo zaklonište niesu još znale, koja ze¬ 
mlja, bliza ili daleka, dat će im utočište, što im ga uz- 
kraćuje nezahvalna domovina. 

U čas, kad su sestre ostavljale prag svoje za¬ 
tvorene škole, klikne jedna žena, uz koju se privilo 
diete: „Nema dakle nikoga, da se opre!“ Ne, nikoga. 
S kraj na kraj Francezke, u stotini obćina ponavljaju 
se danomice nalik pozorja, a da nitko ne misli oprieti 
se. Posvuda u ovoj zemlji, koja si još usudjuje laskati, 
da je slobodna, cinično triumfira sila nad pravom sla¬ 
bih i nizkih. Lako im se doduše prikrivati imenom za¬ 
kona, ovakovi su atentati na slobodu samo čini nasi¬ 
lja, protiv kojega prosvjeduju sve duše, u kojih još 
ima toliko plemenštine i energije, da ne prihvate pre¬ 
vlast sile. 

Ali moramo priznati, makar to i ranilo naš narodni 
ponos, da je njihov broj u ovoj staroj zemlji Francez- 
koj manji, nego smo mislili. Kao i u druge epohe, 
najgore i najsramotnije u našoj povjesti, ova zemlja 
kao" da se svija pod jaram gospodara, kojih se plaši. 
Njezina moć oprieti se prevratu jest kao skamenjena. 
Ona je umorena od nasilja i nepravda počinjenih u 
ime slobode i pravde. Zatim neizvjestnost sutrašnjeg 
dana, grožnje blize budućnosti, sadašnjih zala odvra¬ 
ćaju njezinu pažnju od tih nepravda, ili im ih prikazuju 
manje osbiljnimi i manje težkimi. 

Iste pobožne duše pitaju se, ne treba li štedjeti 
ponajbolje svoje suze ili svoje prosvjede za kušnje 
sutrašnjega dana, jer iza redovničkih škola doći će na 
red zatvaranje crkava; iza kršćanske nastave nanišanit 
će se na bogoštovlje. Žalostno u istinu doba, kad 
tjeskobe sutrašnje čine ako ne manje osjetljivim!, a ono 
manje strašnimi težkoće i žalosti današnje. 

Medju tim ne smije njihova malo slavna pobjeda 
nad redovi uvjeriti tlačitelje, da smiju poduzeti sve 
nekažnjeno. Sbog provokacija i nepravda svršit.će an- 
tiklerikalna intolerancija tim, da će i u indiferentnih 
pobuditi osjećaje slobode i pravde. 

Ako se čini, da se još nitko ne opire, to ipak nije 
daleko čas, kad će revolta izbornih glasovnica popratiti 
revoltu srdaca i savjesti. 

Izčekujući, da će zemlja pokazati, da ima i dru¬ 
gih krjeposti osim uztrpljivosti i resignacije, imaju oni, 
koji su si kao i mi učinili dužnošću, da pobijaju sva¬ 
ku intoleranciju, pravo da pozdrave plemenite žrtve 
fanatizma jakobinskog. Ove redovnike, ove redovnice, 
ove sinove i ove kćeri Krista i Francezke, kojim smo 
uzalud branili prava Franceza i Francezkinja, ne 
smijemo pustiti da odu, a da im ne izjavimo posljed¬ 
nju počast. Htjeli mi ili ne htjeli, ovo su prognanici za 
stvar vjere: kad i ne bismo imali drugih razloga na¬ 
šemu poštovanju, ovaj bi sam bio dosta. 

vrhbosanski. Tiska „Bosanska Pošta “ u Sarajevu. 

Položaj Crkve u državi. 

Govor, što ga je izrekao G. de Lamarzelle prigodom otvorenja katoličkog juriskonzultnog kongresa 

27. listopada 1902. u Rennesu. 


Gospodo! 

Nema pitanja važnijeg, pitanja višeg od ovoga, 
koje je predmet proučavanja ovomu kongresu. 

Ovo se pitanje u istinu ima ovako postaviti: Da 
li će država biti absolutni gospodar dušd kao i tjelesa 
svojih podanika, ili ne? 

Država, koja absorbira čeljade posve, država, 
koja je vrhovni i bez priziva sudac naprema svim o 
dobru i zlu, država, koja nalaže svoje nauke ne do- 
puštajuć naučati druge, država, koja savija pod svoj 
željezni jaram sve misli i sve savjesti, to je pojam, 
što ga danas krivo okitilo liepim imenom moralnog 
jedinstva zemlje, pojam, što ga imate pobijati. 

Ovo pojimanje države nije novo. Za drugo nije 
se dapače ni znalo u pogansko doba. Po rieči jednog 
modernog politika „javnu vlast smatralo za ništa, ako 
nije bila sve.“ Ondašnje družtvo prisvajalo si čovjeka 
posve; vjerska i gradjanska vlast bile su ujedinjene, 
usredotočene u istih rukuh; mogućnici držali su ljud¬ 
sku savjest sapetu, a da se ni po čem nije mogao 
tada predvidjeti dan, kada će se ti okovi napokon 
skršiti. 

Taj je dan nadošao, kad se pojavilo kršćanstvo 
u svietu. Odkad je ono Krist rekao: „Dajte caru, što 
je carevo, a Bogu, što je Božje," odkad je sv. Petar 
tumačeć rieč božansku kliknuo: „Slušati treba Boga 
više nego ljude," Cezar je ugledao granicu svojoj vla¬ 
sti ; vladar svoje vlastite države i onoga, što mu pri¬ 
pada po pravu od vremenite vlasti, morao je pripo- 
znati, da ima pogledom na njegove podanike još 
drugo područje, što nije njegovo; on je od tada morao 
da čita na pragu savjesti svakoga svoga podanika ne- 
izbrisivimi slovi ove rieči: „Ne ćeš poći dalje!" 

Od tada je svaki kršćanin, koliko i malen, koliko 
i kukavan bio, osjećao u sebi neku jakost, što je 
nikakova sila na svietu nije mogla savladati; od tada 
je ljudska savjest odbacila jaram, što ju je pritiskao, 
i sada svagdje, gdje kršćanstvo posve vlada, lebdi 
ona iznad svih ljudskih vlasti u vedrom zračištu svoje 
slobode i svojega opet stečenog dostojanstva. 


Kad je Cezar spazio, da mu se izmiče ovo mo¬ 
ralno područje, promjerio je odmah zamašaj toga 
gubitka, što će ga njegova tiranija morati da pretrpi, 
ako se bude uspjelo otet mu ga. Pa i kroz kolike 
viekove branio ga je sa svimi sredstvi, bez mira i po¬ 
koja, ognjem i mačem! Svi valovi krvi, što potekoše, 
pokazali su samo svietu, da za osvoj duša udarati na 
tjelesa ne znači ništa, i da je bez snage sila nad 
slobodnom savjesti. 

U toj borbi medju najstrahovitijom od svih ze¬ 
maljskih vlasti, što je ikada bila, i medju nekom od¬ 
ličnom prividnom slabošću, podlegao je Cezar: nje¬ 
gov je pad bio najveći moralni prevrat, što je ikada 
obnovio sviet, a takodjer i najveća pobjeda, što ju je 
ikada ljudska sloboda izvojštila. 

Ali ovaj poraz nije država nikada podpuno pri¬ 
znala. Istina, da sve do danas nije gradjanska vlast 
više pokušala ono mrzko djelo starovječnog Cezara, 
izkorieniti naime kršćanstvo; no odustavši od toga, 
da Crkvu uništi, država htjede da ju podjarmi. U tu 
je svrhu zapodjela boj protiv papinstva, kojega bitisa- 
nje jest jedino pravo jamstvo nezavisnosti savjesti. To 
je borba medju svećeničtvom i državom; to je u stano¬ 
vitih državah skizma, u drugih hereza, poprimljene, po- 
godovane, nametnute, jer s ovimi mogu se državna 
vlast i vjerska vlast stopiti u vlast svjetovnog suverena. 

Dapače i u državah, što su ostale katoličke, 
hoće kralj ili car kadikad, da savjest njegovih podanika 
zavisi samo od njega. Ljudevit XV. htio je, da u njego¬ 
vu kraljevstvu bude vlast papina samo čisto nominalna, 
i da katolicizam ne bi imao drugog vjerskoga glavara 
do kralja. Izjava od g. 1682., što ju je on objavio u 
skupštini francezkog svećenstva, nije imala druge svrhe. 
Kako reče Fenelon, „on hoće da bude više papa nego 
papa u svojem kraljevstvu" (ii veut etre plus Pape 
que le Pape dans son royaume). 

Napoleon je ponovio kasnije isti pokušaj. 

Posve drugčije djelo pokušali su izvesti Jako- 
binci u vrieme revolucije. Silom, progonstvom htjedoše 
da unište kršćanstvo i da ga zamiene državnimi do- 

gmati, svojimi vlastitimi dogmati. Znamo, kako su, 
pošto Francezku uroniše u krv, kukavno nastradali u 
tom poduzeću. 

U istinu, u Francezkoj je iza ugušene revolucije 
katolicizam izbio iz te muke jači nego ikada. Spontano, 
bez pomoći državne, dapače uz protivljenje države, pre¬ 
ustrojilo se trideset hiljada župa samo od sebe; neki 
se sporazum medju Crkvom i državom namečao prvo¬ 
mu konsulu, i konkordat bi sklopljen puno više u 
interesu države, nego u interesu Crkve. 

Kakav je to akat, kakav mu je biljeg, duh, kakova 
su obsega dužnosti, što ih nalaže, i prava, što ih daje 
objema strankama, to ćete vi kazati, gospodo, tiekom 
ovoga kongresa. No što je u njem neoborivo, što se 
ne može niekati, što izbija i prejasno u oči, jest to, 
da taj spis tim samim, što je ugovor, pripoznaje ko- 
eksistenciju dviju vlasti, vlasti državne i vlasti duhovne, 
da pripoznaje suverenost i nezavisnost jednoj i drugoj, 
svakoj u njezinu vlastitom području. 

Ono, što je izvan svake sumnje, i što ne bismo 
mogli danas dosta puta i dosta glasno izricati, jest to, 
da je na čelu konkordata sloboda svečano obećana 
katolikom francezkim. 

Prvi § prvoga članka glasi: 

„Vjera katolička, apostolska i rimska izvršivat će 
se slobodno u Francezkoj." 

Da se sloboda ovako absolutnim izričajem pri¬ 
zna Crkvi, borio se kardinal Consalvi, kako nam on 
to pripovieda u svojih Memoarih, borio se jedanaest 
sati i prietio se francezkoj vladi radije prielomom, 
nego da prihvati drugi izričaj. A sada pred tim izriča¬ 
jem nitko ne može uztvrditi, da izgon vjerskih redova 
nije flagrantan prekršaj konkordata. Ovo je tačka, na 
koju se ne bismo mogli zadosta osloniti. 

Pitanje, gospodo, postavlja se ovako: da li život 
redovnički sačinjava dio slobodnog izvršivanja kato¬ 
ličke vjere? 

Na ovo se pitanje može tek jestno odgovoriti, 
ili ga motrili sa gledišta individuelnog ili sa gledišta 
Crkve, posmatrane kao neka kolektivnost. 

Sa gledišta individuelnog ja kao katolik ne bih 
bio slobodan izvršivati svoju vjeru, kad bi mi država 
nalagala činiti samo ono, što ona zapovieda: treba 
toga više, da budem u istinu slobodan izvršivati 
ju, da me naime pušta izvršivati i ono, što mi ona 
svjetlije. 

Ja kao katolik ne bih bio slobodan na primjer, 
kad bi mi državna vlast rekla: Ti ćeš ići k misi samo 
nedjeljom, ili: ti ćeš se izpovjediti samo jedanput na 
godinu, a ipak ja bih mogao da tim izpunim sve, što 
mi je u tom pogledu propisano. Život redovnički, isti¬ 
na, nije propisan, ali savjetovati. 


Svak zna za onu u evangjelju: „Hoćeš li da se 
spaseš, drži zapoviedi; hoćeš li da budeš savršen, o- 
stavi sve, prodaj svoje blago, razdieli novac ubogim i 
sliedi mene!" 

Ako se, ostaviv gledište individuelno, stavimo 
na gledište Crkve, posmatrane kao biće kolektivno, 
može li se reći, da je Crkva sbilja slobodna, ako kon¬ 
gregacije ne mogu da niču i da se razvijaju uz nju? 

Čovjek, koji nije bio od naših, protestanat, odgo¬ 
vorio je na ovo pitanje: „Crkva, ma kakova bila," reče 
Guizot, „ne uživa svoje slobode, ako ne može da se 
razvija prema svojemu duhu i-prema svojoj povjesti." 

„Prema svojemu duhu." 

A kongregacije su prema duhu Crkve katoličke, 
jer evangjelje nalaže, da se sliede zapoviedi, a savje¬ 
tuje život redovnički. Treba dakle, ako hoćemo, da se 
duh evangjeoski razvije u podpunoj slobodi, da kr¬ 
šćani i kršćanke mogu stupiti u samostan, ako osjećaju, 
da su pozvani. 

„Prema svojoj povjesti." 

Nije Ii Crkva od svojega postanka do danas u- 
viek imala u svom krilu kongregacija? Ne će se moći 
naći nijedna epoha počevši od dolazka Kristova, da 
kongregacije ne bi bile obstojale u Crkvi. Sputat ih, 
znači sputati samu Crkvu u njezinu istorijskom razvoju. 

Što više, konkordat je sklopljen, iza kako je prvi 
konsul ugovarao sa Crkvom; on je pak ugovarao sa 
Crkvom takovom, kakova je u onaj čas obstojala; on 
je dakle ugovarao sa Crkvom, koja nije samo imala svoje 
svjetovno svećenstvo, nego koja je imala i svoje re¬ 
dovno svećenstvo. Prvi je konsul, to se ne može za- 
niekati, ugovarao sa organizmom sastavljenim od ova 
dva elementa. 

Nadalje protivnici slobodne Crkve u Francezkoj 
htjeli bi da pretvore francezko svećenstvo u stado 
činovnika, spojenih s Rimom samo čisto nominalnom 
svezom, a odvisnih u istinu samo od države. 

Ovu crkvu svojih sanja zovu oni crkvom nacio¬ 
nalnom (narodnom). Rieč je doista zlo odabrana, jer 
nalik crkva služila bi da pomaže slobodnomu zidar¬ 
stvu dovršiti svoje djelo, što je samo postepeni, meto¬ 
dički razor one sgrade, što ju naša narodnost i što ju 
naši predji sagradiše tako čvrsto i tako liepo. 

Crkva za našu zemlju doista nacijonalna jest 
Crkva katolička, jer je ona sa monarhijom stvorila 
našu zemlju; ona je odgojila dušu toga naroda pro- 
niknutu posve duhom žrtve i odanosti; nacijonalna i 
stoga, jer je doista katolicizam vazda vjera Franceza, 
jer se gotovo svi oni, koji ju pobijaju za života, u 
času smrti bacaju u njezin naručaj, sretni da ga nadju 
raztvoren, te ih ponese k Bogu. 

Stoga se ne smijemo nipošto plašiti videći, kako 
borba protiv Crkve poprima obilježje nasilja, što joj 


_ Josipu Jurju Strossmayeru. - 

ga naši protivnici misle da moraju podati. Što žešća, 
u istinu, bude borba, to će biti otvorenija. Vidjet će 
se, da se nije rat naviestio kakovu fantomu klerika¬ 
lizma, nego samoj vjeri. Tad će se mnogim otvoriti 
oči, i puno njih, što su bili u redovih neprijateljskih, 
priteći će u naše. 

Ne vidjamo li to sada u ovoj Bretanji, koja nas 
danas gostoljubivo prima, u toj plemenitoj, ponosnoj, 
vitežkoj pokrajini, najvećma francezkoj od svih — jer 
ne bivši nikada osvojena podala se dragovoljno materi 
domovini — ali koja traži, da se poštiva njezina vjera, 
njezina nezavisnost, njezin jezik, sve tradicije njezinih 
predja, i koja će znati tomu pribaviti poštovanje. 

Neka nas dakle oni prizivi na materijalnu silu 
proti pravu, koje se čini sado toli slabo, nimalo ne 
plaše. 

Nije li se Crkva u. sva vremena pričinjala ljudem 
slaba ? 

Sjetite se divne slike Henrika Sienkievvicza o 
Neronu, koji ostavlja Rim, pošto je dao nalog, da ga 
zapale, sjajnog opisa careve pratnje, pa sve one iz¬ 
nesene moći i nečuvene sile! A evo kako se iznenada 
Petar pojavlja sam u svom odielu od kostrieti, te uz- 

laži na panj od mramora, da vidi cara: Neron prolazi, 
i tada — 

„Sukobiše se pogledi ovoj dvojici. U taj tamni 
čas bila su si naprotiv dva gospodara svieta; jedan 
je imao da zamine kao kakav krvav san; drugi, taj 
starac u odielu od oštre vune, da zaposjedne čitav 
sviet i taj grad za sve vieke viekova.“ 

A ipak kako je slab bio poslie papa! 

Slab je bio prema Filipu Liepomu, kad mu je 
kraljev poslanik, Vilitn Nogaret, doviknuo : 

„Kukavni ti papo, tvoj je mač samo u riečih, 
mač mojega gospodara jest mač pravi!" 

Slab je bio i Innocent XI. prema Ljudevitu XIV. 
u svem sjaju njegove veličine. 

Slab je bio i Pijo VII. prema Napoleonu u svem 
blistavilu njegove slave. 

Kako se činio papa malen uza sve ove veličine! 

Sve ove veličine rnedju tim „zaminuše kao snovi". 

A on, taj „kukavni papa" Nagaretov, ostaje uviek 
to veći i to moćniji nad dušami, što ga se većma pro¬ 
gonilo i pljačkalo . . . On ostaje uviek! I mačevi ze¬ 
maljski, pa makar i koliko bili „pravi", slomit će se do 
konca viekova na ovoj hridini istine ! 

tSs>- 


Preuzvišenom gospodinu 

Josipu Jurju Strossmayeru 

prilikom skorog dara 

trećem samostanskom redu sv. Franje u Dalmaciji i Istri 

kano gojitelju glagoljice. 

: slavni, Uz zavjeta bezbroj, neobredce 

itskog roda, Ko k svetištu što Ti s tog Hrvati 

izda ravni, U hram slave sgrću s duše harne: 


\ Telji ume, dobrotvore slavni, 

Prvi sine svog hrvatskog roda, 

Tko da igda račun izda ravni, 

Što nam um Tvoj s desnom Tvojom poda? 


Gdjegod vjera, prosvjeta, sloboda 
K boljoj sreći put nam svietli tavni 
Narodnog nam na har preporoda, 
Tu Ti svietliš svjetitelj nam glavni! 


I naš primi — kad si trećoredce 
Obasuo znanom blagodati, 

Svetinja Ti rodnih gojce marne! 


Fra Stjepan Ivanćić, 
provincijal trećoredaca. 


Za istinu i za čast svećeničku. 

Piše dr. Fran Binički, pop glagoljaš. 

(Nastavak.) 

13. „Primum mendacium" „Kraljice Lepe“ jest moglo bi se dokazati iz spisa Grgurovih i iz djela, 

tvrdnja: „Papa hoće, da mu svi kraljevi budu najpo- No i spisi i djela dokazuju posve protivno. „Unum 

korniji vazali," 1 ) pak dosljedno: „Grgur VII., kako svi desideramus, scilicet ut Ecclesia per totum orbem con- 

kažu, pravi je veleum, ali bezobziran i nemilosrdan, ćulcata et confusa et per diversas partes discissa ad 

kada se radi o papinskoj vlasti." Grgur VII. nije sno- pristinum decorem et soliditatem redeat." 1 ) To je eto 

vao universalnu monarhiju, u kojoj bi papa bio glava, bila svrha i želja Grgurova, a ne universalna monar- 

a „drugi svi najpokorniji vazali". Da je o tom snivao, hija. Djela velikoga Grgura VII. podkrepljuju listove 

*) „Kraljica Lepa“ str. 331. ’) Reg. IX. ep. 21. 

njegove. Neki su se vladari utjecali pod okrilje papino 
i sami se priznavali njegovimi vazali. Take bijahu pri¬ 
like u srednjem vieku, kad je papa bio poput žarišta, 
iz kojega se širi svjetlost i toplina na sve strane. Gr¬ 
gur je štitio nasliedjena i stečena prava sv. Stolice, 
ali se nametao nije nikomu. Neistinita je dakle ona 
tvrdnja u „Kraljici Lepoj“, a neistinita i druga, da je 
Grgur VII. bio „bezobziran i nemilosrdan, kada se radi 
o papinskoj vlasti." 

Iz konteksta se pozna, da je tu govor o svjetov¬ 
noj vlasti papinskoj. Dvadeset pisaca hvali i uzvisuje 
vrline Grgurove, Crkva ga štuje kao svetca, a on 
da je bio bezobziran i nemilosrdan! Na moj upit u 
„Hrv. straži": „Ima li dokaza, da je papa Grgur VII.- 
nemilosrdan i bezobziran, kad se je radilo o 
papinskoj vlasti, skovao urotu proti kralju Slaviću ?“') — 
,,H. p.“ 27. rujna o. g., izpustivši ono „skovao urotu 
proti kralju Slaviću", kliče: „Za takove stvari pitati 
dokaze! Ta upravo ta njegova bezobzirnost i nemilo¬ 
srdnost učinila ga velikim. . .“ Divno! Baš po moralu 
za ovaj i za onaj sviet! Budi bezobziran i nemilosrdan, 
pak te eto medju svetci — je li! 

Ne znam u kakovu savezu sa bezobzirnošću i ne- 
milosrdjem stoje citati iz Valle i iz Smičiklasa: „Od 
hrvatskog kralja kao svog vazala tražio je prisegu 
vjernosti." (Valla str. 8.) „Pokornost iskao je Grgur VII. 
i od kralja hrvatskoga." (Smičiklas.) Ako je kralj bio 
vazal, tko će uztvrditi, da gospodar od njega ne može 
tražiti prisegu vjernosti, i ako traži, da je bezobziran i 
nemilosrdan?! 

„Njemački car morao je pred ovim papom u 
zimsko doba bos strepiti i klečati. . . .“ Tako ,,H. p.“ 
po Smičiklasu (251.), a on opet po drugih liberalnih 
piscih. A da su uzeli u ruke katoličkog povjestničara, 
pa i nepristranog koga protestanta, vidjeli bi, da Hen- 
rik IV. nije bio bos, da nije morao strepiti pred bez¬ 
obzirnim i nemilosrdnim papom, već da je posve 
lagodno u zaklonici obučen i obuven činio pokoru. 
Još ,,H. p.“ navodi hrvatskoga velemožu Vecelina. 
Tko je bio Vecelin, ne zna se. Kako je stajao prema 
papi, takodjer se ne zna. A bilo što mu drago, čovjek 
ne može nazvati Grgura ni bezobzirnim ni nemilo¬ 
srdnim, ako se grozi velikašu sbog drzovitosti. Prije 
bi se čovjek mogao čuditi onomu, tko takim oružjem 
blati svetačku uspomenu. 

14. Na lažnoj podlozi, da je Grgur VII. radio o 
universalnoj monarhiji, pak da je bio bezobziran i 
nemilosrdan, kad se radilo o papinskoj (svjetovnoj) 
vlasti, počivaju druge tvrdnje u „Kraljici Lepoj" : da 
su latinski svećenici dozvali Normane u Hrvatsku — 
proti Slaviću kralju (str. 8.); da se Rim urotio proti 


kralju Slaviću; da je Rim sa dalmatinskimi Latini oteo 
krunu i život zakonitomu kralju (630.); da je Rim 
poslao u Hrvatsku Gerarda, da sruši s priestolja Slavića 
(198.) i — eto dolazi pir na lopar! — da se Amiko, 
normanski vojvoda, ponudio papi, da će navaliti na 
Hrvatsku i zasužnjiti kralja, a „papa je rado na to pri¬ 
stao" (188.). To bi imalo pokriepiti onu bezobzirnost i 
nemilosrdnost. A radi toga bi Rim i bio kriv svemu 
hrvatskomu zlu. Htjelo se to i kritički dokazati. Ali 
nije dokazana ni prva tvrdnja: da je latinsko svećen- 
svo dozvalo Normane. Neki pisci naslućuju, da su po¬ 
zvali Normane gradovi; (Rački, Rad 19, 94. Mesić, Rad 
39, 123.); drugi, da su i svećenici; (Poparić, O pomor¬ 
skoj sili Hrvata, 107.); a Smičiklas 1 ) i Klaić a ) naga- 
djaju, da je i papa bio upleten. Nego se iz dviju li¬ 
stina (Documenta, 99. 101.) ne može potvrditi stalno, 
ni da su gradjani dalmatinski dozvali Normane; prem 
se može slutiti. 

Nu da su latinski svećenici i bili u savezu s Nor- 
mani, ne bi stajala druga presmiona tvrdnja, da se 
Rim urotio proti kralju Slaviću. Baš su u ono doba 
Normani bili izobćeni; izmedju vojvode Roberta Gui- 
scarda i sv. Stolice „upravo tada prekinuta je bila 
svaka sveza." 3 ) Povjestničke tvrde potvrde nema za 
liek, da bi Rim bio umiešao svoje prste u poslove 
hrvatske i normanske. A što slute neki povjestničari 
(Poparić, Klaić, Smičiklas), to je slutnja bez historij¬ 
ske podloge. Tu vriedi ime autorovo, koliko i dokaz 
ili podloga. Kakav je bio Slavić, kojoj je stranci pri¬ 
padao, zašto je pao — sve je to još pod trostrukim 
zastorom. 

Obiediti Rim i sv. Otca, da je upropastio zako¬ 
nitog kralja i tako podrovao temelj budućnosti cieloga 
naroda, a sve to samo na temelju slutnje bez dokaza, 
pa to prodati pod kritičku povjest, pod gotovu istinu 
— što je to? Sudite sami! 

15. Što je do samoga kralja Zvonimira i do 
njegove zavjernice, najvrstniji se naši povjestničari 
slažu u glavnom. Tako Smičiklas : „Nije se obvezao 
papi kralj, niti kako će voditi nutarnju niti vanjsku 
politiku, samo crkvene zakone i običaje svete će kralj 
i njegov narod u Hrvatskoj držati." 4 ) 

Klaić: „ . . . veliki papa . , . je želio, da mu i 
novi hrvatski vladar bude posve odan pristaša .. . Zato 
su plemenita gospoda hrvatska mogla biti srećna i za¬ 
dovoljna, što je malena inače država hrvatska uz pri¬ 
pomoć rimskoga pape postala ravna većim kršćanskim 
državama ...“ B ) 

>) Smičiklas, P. H. 1, 251. 

») Pov. Hrv. 1, 112. 

») Rački, Rad 28, 156. 

4 ) Pov. Hrv. 1, 253. 

s ) Pov. Hrv. 1, 113. s. 


*) „Hrv. str. 1903. str. 543. 

Mesić: „Razkrstivši se Zvonimir posvema s po¬ 
litikom predšastnika svojih na priestolju hrvatskom, 
koji su nastupajući vladu u iztočnorimskoga cara tra¬ 
žili investituru kao potvrdu časti svoje . . . obrati se 
odlučno k zapadu i zaiska u Grgura VII. investituru 
i predaju znakova kraljevskoga dostojanstva." ') 

Rački: „Ovimi se obćenitimi riečmi kralj Svini- 
mir obvezao na vladanje, dostojno kršćanskoga vladara, 
koji se priznaje načelu, da božji zakon jest ujedno 
temeljnim zakonom kršć. države; te da »kraljevati 
znači Bogu služiti . . .« Kano što se Svinimir ovimi 
riečmi jasno povjerio papi u zaštitu, tako one pred- 
postavljaju, da je Grgur sa svoje strane sbilja primio 
hrv. kralja pod zaštitu rimske stolice." 2 ) No i Klaić i 
Mesić i Rački tvrde, da je Zvonimir dobio vlast nakon 
slobodnog izbora saborskog hrvatskog svećenstva i 
puka. Nitko ne tvrdi, da je za hrvatsku krunu prodao 
Rimu hrvatsku krv. Tvrdi se to samo u „Kraljici Lepoj" 
i u ,,H. p.“ 26. rujna o. g. (Tu je i pretiskano nešto 
zavjernice i tiskane su neke rieči debelimi slovi, eda se 
može odmah suditi: gle, sbilja je Zvonimir izdao 
Hrvatsku Rimu! Zaboravilo je ,,H. p.“ pretiskati i rieči 
dr. Račkoga: „Obćenite one u zavjernici krunitbenoj 
obveze tiču se svakoga kršć. vladaoca, koji je priznao 
obće sredovječne pojmove o božjoj državi na zemlji. 
Sam Svinimir . . . nije priznavao drugoga osim božje¬ 
ga prava za vrelo svoje kraljevske vlasti . . . Ova vlast 
bješe krunom i žezlom kraljevine po namjestniku sv. 
Petra, papi Grguru, zakonito samo utvrdjena." (1. c.) 
Iz Smičiklasa je ,,H. p.“ izvadilo jednu rečenicu, a nije 
htjelo pretiskati suda. Ljubav k istini!) 

16. Smrt kralja Zvonimira, što ju i stare priče 
pripoviedaju različito, opisana je u „Kraljici Lepoj" 
kao historijska činjenica, prem se kosi sa povješću. 
Sam opis vrvi pogrdami na sv. Stolicu. 3 ) Medju inim 
kaže se: „ . . . Sv. Otac Urban II. svečano obećaje 
svakomu kršćaninu ... oproštenje od svih grieha i vječ¬ 
no blaženstvo." Drugo je oprost vremenitih kazni, 
drugo je oproštenje grieha. Oprost može podie- 
liti Crkva za dobra djela; oproštenje grieha dobiva, tko 
se iskreno izpovjedi i skrušeno pokaje. 

,,H. p.“ 27. rujna o. g., da me razoruža, donosi 
citat iz Valline povjesti srednjega vieka, gotovo od rie¬ 
či do rieči jednak onomu u „Kraljici Lepoj" (str. 525.). 
Valla je napisao povjest „po najboljih piscih" -— dakle. 
Ali kršćani katolici prije uče katekizam nego povjest. 
I katolički pisci znadu napisati slično, ali ne zlona¬ 
mjerno; jer vazda predpostavljaju sv. izpovied. A štilac 
„Kraljice Lepe“ lako može pomisliti, da papa trguje sa 
kraljevstvom nebeskim i s oproštenjem grieha. 

p Rad 39, 126. 

=) Rad 28, 167. 

3 ) „Kraljica Lepa“ 509.—540. 

17. „Kraljica Lepa" nije historijski roman, jer 
joj se podloga kosi sa historijom. Nije ni roman. Iva¬ 
nov ju drži „zanosnom političkom radnjom sa- 
vremenog pat rio te". l ) Da je pisana u granicah, 
bila bi krasna politična radnja. Ali evo: Slavića su za¬ 
robili Normani. U Hrvatskoj se nesložnoj i raztrovanoj 
papinski rob Zvonimir uzpne na priestolje. Nego njega, 
koji je „za hrvatsku krunu prodao hrvatsku krv," sna- 
dje zaslužena kazan. Stjepan je kralj slab, a ni Svačić 
ne može ništa. Klone pod Gvozdom, a Hrvatska pro¬ 
pada. A svega toga ne bi bilo, — „da nije Rim s 
dalmatinskimi izdajnimi Latini oteo krunu i život za¬ 
konitomu kralju Slaviću." 2 ) Rim je dakle kriv svemu 
zlu u Hrvatskoj, neprijatelj je Hrvata. A što sliedi? 
Jasna je tendencija: „Dalje od Rima!" 

Rim je kriv svemu zlu; a i biskupi su slabići, 
većinom kreteni. I svećenstvo odbija od sebe nemoral¬ 
nim životom . . . 

Nije „Kraljica Lepa" historijski roman, nije ni 
roman, već pamflet na sv. Stolicu, na biskupe i na sve¬ 
ćenstvo sadašnjosti. 

18. Kad je u „Hrv. straži" izišao početak moje 
kritike, javi se, kako je spomenuto, „svećenik" u „Hrv. 
kruni". Nu ne obori ni jedne moje tvrdnje, ne oslabi ni 
jednog dokaza. I nakon moga odgovora u „Hrv. stra¬ 
ži" (1903. str. 589. si.) zamuče i „svećenik", Čekao 
sam, da se itko javi s povješću u ruci, (jer su „Kra¬ 
ljicu Lepu" proglasili historijskim romanom), pa da 
obori moje dokaze. Nikoga ni u pleću. A eto ,,H. p.“ 

19. rujna navodi i razlog: „Blato ovoga pisanja (— 
kako poznadu sami sebe! —), gdje mržnja, strast i 
osveta pišu svaki redak, nije poprskalo svjetlog obraza 
Kumičićeva. Kumičić se pokazao ovdje visok i otmjen, 
pa nije ni odgovarao, makar su ga nagovarali. S 
ovako zasukanim skolastičarom, koji u XX. vieku ne 
vidi onog, što bi diete moralo vidjeti, nikada na kraj!" 

Ne ide mi nikako u glavu, zašto je ,,H. p.“ 1902. 
ustalo proti meni, i to onako nepristrano, fino i ugla- 
djeno, kako samo ono zna, a to u dva navrata, pa 
prestalo, kad me je dosta osramotilo. Gotovo bi već 
čovjek pomislio, da se „H. p.“ onda pouzdavalo u 
svoje, pa i prteno, oružje. A 1903., gdje je ,,H. p.“ 
lopatom istine moglo izkidati „blato" moje kritike, gdje 
je ljubavlju moglo razpršiti moju mržnju, a trieznim i 
mirnim dokazivanjem posve razgaliti golotinju moje 
strasti — gdje je bilo 1903. ,,H. p.“? A zašto se ja¬ 
vilo 1904., kad je 1903. bilo toliko „otmjeno", pa se 
nije htjelo sniziti do „zasukanog skolastičara" ? Parole, 
parole! 

Nije se trebalo osvrtati na zasukanog skolastiča¬ 
ra, nego pobiti njegove izvode i dokaze, njegovu nei- 

’) Vienac 1903. str. 37. 

-) „Kraljica Lepa“ 630. 

stinu uništiti s povješću u ruci. Ali toga ne čini 
„Hrv. pravo“ ni 1904., kad ex professo ustaje u 
obranu „Kraljice Lepe“. Istina, trebalo bi „deset pod- 
listakah", da se prikaže, „kako su ti citati (moji) vadjeni, 
kako su trgani i udešavani po miloj volji." E pa kad 
su mogli upotrebiti sedam „podlistakah", da me izruže 
i ocrne, zašto nisu stvarno i osbiljno, dodavši još tri, 
pobili moje izvode? Ali „H. p.“ misli, da mu je dosta 
jednim primjerom zaliepiti oči štiocem. „Šta je njemu 
n. p. jednu rieč iz Smičiklasa („mislimo") protegnuti 
na dvie rečenice i tako podrmati istinom." Čitajte: 
„Veliki papa Grgur VII. sdružio se je, mislimo, s nje- 
kimi normanskimi knezovi dolnje Italije, sdružio se je 
i s nezadovoljnici u Hrvatskoj, i tako pade žrtvom 
kralj Slavić." 1 ) Doslovce prepisah te rieči, pa dodadoh 
u zaporci: „Smičiklas misli, Kumičić ne misli, već 
prodaje pod gotov groš." 2 ) Sudite sami, je li naravnije 
„mislimo" protegnuti na cielu rečenicu ili samo na 
prvi kusić; pa po duši recite, tko bi rad „podrmati 
istinom". 

19. Ipak kuša „H. p.“, da dokaže ono, što je 
uztvrdjeno u „Kraljici Lepoj", a što sam ja oborio. 
Utopalac se hvata slamke, i „H. p.“ Valline povjesti 
srednjega vieka. Koliko ta povjest odiše duhom istine, 
duhom katoličkim, zna se, a i vidjet će se, ako Bog 
da zdravlja i vremena. No sve da je napisana „po naj¬ 
boljim piscima" — kako iztiče ,,H. p.“ na više mje¬ 
sta — ne imponuje. Ne imena, već dokazi. A g. Valla 
bez povjestničkog dokaza i podloge tvrdi: „Jednoga 
dana dodju papini saveznici Normani iz južne Italije 
u Hrvatsku, uhvate Slavića i odvedu u robstvo." Do¬ 
kazano je, da su baš onda Normani bili izobćeni od 
pape. U ostalom, pisac „H. p.“ zabašuruje istinu, 
koju sam dokazao na str. 386. i si. „Hrv. straže" 1903. 
o zarobljenju kralja Slavića. 3 ) Ljepše je još drugo 
svjedočanstvo ,,H. prava": „ ... pošto se veliki papa 
Grgur VII. sdružio i s nezadovoljnici u Hrvatskoj, 
pad.e žrtvom kralj Slavić." To bi imala biti tvrdnja 
Smičiklasova (P. H. I, 251.); ali u Smičiklasa nema 
„pošto", a osim toga je tamo „mislimo", u znak, 
da je to samo slutnja. 4 ) 

Uztvrdih: „Tendencija je jasna: omraziti Grgu¬ 
ra VII. i sv. Stolicu, jer je upropastila hrvatski narod 
politički. 3 ) „Hrv. pravo" 27. rujna 1904. izpušta raz¬ 
log omražnji („jer je upropastila . . .“), pak smjelo : 

*) Smičiklas, kov. Hrv. I, 251. 

а ) „Hrv. straža" 1903. str. 384. 

s ) Tko ne vjeruje meni, diletantu u hrvatskoj povjesti, 
kako veli „H. p.“, neka čita u „Vrhbosni" 1904. br. 7. str. 128., 
što je pisao vrlo učeni poznavalac hrvatske povjesti vič. O. Hoffer. 

4 ) „Vrhbosna" god. 1903. str. 17. piše: „Smičiklas sam svoje 
pričanje o propasti kraljeva hrvatske krvi završuje: Ovo su samo 
slutnje, zagonetka ostaje, mi ju ne riešismo." 

б ) „Hrv. straža" 1903. str. 547. 


„Polako, gospodine!" i donosi iz „Kraljice Lepe" (str. 

216.) pohvalne rieči o Grguru VII., a onda:.a g. 

dr. Binički ima obraza tvrditi, da ga je htio (autor 
papu Grgura VII.) omraziti." 

Zašto „Hrv. pravo" nije pretiskalo i onoga raz¬ 
loga, s kojega će baš zamrziti na Grgura VII., tko 
sliepo vjeruje „Kraljici Lepoj" ? Zašto nije pretiskalo 
i onoga, što napisah malo više: „Zaman je pisac 
bizantinski zavio svoju tendenciju; zaman je na mjesti¬ 
ma sipao pohvalnice Grguru VII. Osobe, koje hvale 
Grgura VII., koje hvale reforme njegove i nakane, 
očiti su neprijatelji hrvatskog naroda, a same po sebi 
spletkari i nedotupanci... Time se mislilo zamazati oči 
čitaocima"? I „Hrv. pravo" misli zamazati oči. 

Napisah: „»Kraljica Lepa« je — gadni pam¬ 
flet u obliku romana; pamflet na sv. Stolicu, pam¬ 
flet na katoličke hrvatske biskupe i svećenike; pamflet 

na sv. katoličku crkvu . . .“ 1 ) 

,,H. p.“ pita: „Ma je li tako? Da vidimo! U 

»Kraljici Lepoj« prikazano je hrvatsko i latinsko 
svećenstvo prema izvorom. Tu se spominju ovi hrvat¬ 
ski biskupi: Petar kninski i Grgur Dobri, ninski. Gdje 
je ma samo jednom rieči Kumičić navalio na ove 
hrvatske biskupe? Je li ih mogao više slaviti nego li 
ih slavio? Medju hrvatske biskupe imao bi spadati i 
Pavao Formin, ali čovjek nestalan naginjao sad amo,, 
sad tamo, sad uz Hrvate, sad uz Latinaše, i kao takova 
Kumičić ga prikazao. 

Lovro, nadbiskup spljetski, Ivan, biskup trogirski, 
i Stjepan, biskup zadarski, bili su latinaši, protivnici 
svega, što je hrvatski mislilo i disalo." Pretiskavši iz 
Smičiklasa (I, 247.-248.) o Lovri i o Ivanu, nastavlja 
,,H. p.“: „Kad su ovi biskupi bili ovakovi kako po¬ 
vjest dokazuje, zar je smio Kumičić izkriviti povjest, 
te ih prikazati onako kako bi ugodio dru Biničkomu? 
Kumičić nije se mogao protiviti istini, nije mogao 
tvrditi da je crno bielo i obratno. O da je u dra 
Biničkoga pameti (—Posudit ću od ,,H. p.“ —) koliko 
je zlobe nadkrilio bi, da ga ogrije milost božja, i da 
se uzvisi na čast pape, samoga Grgura VII!" 2 ) 

Čudno! „H. p.“ boji se još od 1902., da ću do¬ 
biti crveni pojas, a sad mi gotovo želi i papinsku 
tijaru! Tempora mutantur! U koga je ljubavi k istini, 
neka proštije, što napisah na str. 545. „Hrv. straže": 
„A što da kažem za biskupa Formina? ! Znam, da se 
K. ne slaže sa biskupom Str. (— što bih tajio? 
Štrosmajerom! —) kao političarom — ali je li ga 
smio onako ocrtati ? Je li smio katoličkog biskupa, 
Božjeg pomazanika, prikazati onakom ništarijom, priši- 
petljom ?! To je učinio katolik u liepoj knjizi! 
Nadbiskup Lovro, biskup Grgur i dr. — nisu li osobe 

’) „Hrv. straža" 1903. str. 548. 

-) „H. p.“ 27. rujna 1901. 

iz sadašnjosti? A dosljedno nisu li sve one navale na 
katoličko svećenstvo sadašnjosti? Sjetite se onoga, 
što napisa „Vrhbosna" u 1. br. 1903. na str. 17., pa 
sudite, tko izvrće i obsjenjuje. 

20. Hvata se ,,H. p.“ najviše „hrvatske crkve", 
da me ocrni. Tako već u broju od 19. rujna: U toj 
je razpravi dra. B. dragociena ova misao : „Hrvatska 
crkva je utvara usijanih glavah (ah!). Ljudi, 
koji govore o hrvatskoj crkvi, ne znadu sami, što 
govore i t. d.“, tako kaže „pop glagoljaš". 

A u broju od 26. rujna: „Kako li je morao tužno 
i samilostno zaklimati glavom don Ivo Prodan, ako je 
slučajno pročitao ovu nabačenu neistinu; nabačenu 
po jednom svećeniku, glagoljašu!" Navedavši iz Smiči- 
klasa mjesta, gdje se govori o hrvatskoj crkvi 
(str. 285. 194. 226., a 212. nije ad rem!), samosviestno 
kliče: „Ovimi neoborivimi navodi dokazala sam, da 
je svećenik dr. Binički drzovito htio zaniekati po- 
vjestničku istinu, on, pop glagoljaš, htio zatajiti 
hrvatsku crkvu." J ) 

Kad bi u „H. p.“ bilo onoga, što želi drugim, 
moglo bi, ako je već zaboravilo katekizam, proštiti, 
što napisah na str. 544. „Hrv. straže" 1903.: „Hrvatski 
je narod katolički ... A katolička je crkva samo 
jedna i jedinstvena. Govor može biti, istina, o crkve¬ 
nim pokrajinama, ali o pokrajinskim narodnim crkva¬ 
ma ne. Po tome bi hrvatska crkva bila hrvatska cr¬ 
kvena pokrajina, a ne kakva narodna crkva. Tvrdnja, da 
su u Hrvatskoj bile od vajkada dvije crkve, hrvatska i 
latinska, povjesni je nesmisao, neistina. Neistinita je i 
ona patetička fraza (100.): »Borba za hrvatsku narodnu 
crkvu veličanstvena je i t. d.« Nikad se Hrvati nisu borili 
za hrvatsku narodnu crkvu, nikad je nisu ni imali. Borili 
su se za glagoljicu u crkvi katoličkoj. Narodnu su 
crkvu počeli isticati kojekakvi ljudi, orugje besvijesno 
hrvatskih neprijatelja, koji bi radi ocijepiti Hrvatsku od 
stabla života." Pa zašto bi se crkva u Hrvatskoj zvala 
hrvatskom narodnom crkvom? Sbog vjere ne, jer je 
vjera katolička; sbog obreda ne, jer je obred latinski; 
sbog narodnosti ne, jer je Crkva Isusova obćenita, o- 
buhvata sve narode i sve jezike. »Otož Košciol 
jest samym -ehrystyanizmem uspolecznionym, 
wi<gc narodowym być nie može. Rzg,dy niech 
b§dg: narodowe, armie narodowe ... ; ale o 
narodowym Košciele panowie mi nie mowcie, 
bo jest w tem sprzecznošć z ide^ chrystya- 
nizmu« — liepo kaže O. Morawski. 2 ) Jesam li dakle 

’) I u ,,Knut“ je netko (reklo bi „H. p.“, da mu „vire papci") 
turio duhoviti „vic": „.Dr. B., pop glagoljaš, da bi ničke pao pred 
latinaši!“ — Pop glagoljaš pada ničke pred Bogom, a nije mu se brige 
nikomu ulagivati ni plaziti, jer zna, da mu ne može nitko dati 
veće časti nego je čast svećenička. 

2 ) Ks. Maryan Morawski, Wieczory nad Lemanem, 250. 


drzovito zaniekao istinu povjestničku ? Jesam li zata¬ 
jio hrvatsku crkvu? 

21. Kao nekada bizantinski carevi (si licet parva 
componere magnis), dali se i ljudi oko „Hrv. prava" 
na teologovanje, pače, proti izričnoj zabrani sv. Pavla, 
stala se razmetati i jedna ženska glava! 

U 17. br. „Vrhbosne" stoji: „Poznato je naime, 
da je pokojnik ... na smrtnoj postelji zahtievao, da 
mu dovedu Isusovca veleč. O. Ferd. Brixi-a. Izpovjedio 
se i umro u jedinstvu s Crkvom katoličkom. Tim je 
očito požalio i porekao sve, što je pisao proti katolič¬ 
kim redovom i proti sv. Crkvi katoličkoj." 

Graknulo je ,,H. p.“ 19. rujna: „Da ovako laik 
profanira izpovied na smrtnoj postelji, sam bi dr. B. za¬ 
htievao za nj, da ga kamenuju!" 

,,H. p.“ 24. rujna: „ ... na najnedostojniji se 
način svećenik dr. Binički razglagoljao o sv. Izpovje- 
di . . .“ „Kad sam pročitala u „Vrhbosni" gornju infa- 
miju, ja sam se sgrozila . .“ „Istina, nisam se začudila, 
što je te neistine u takovoj formi iznio za mrtvim Ku- 
mičićem ožigosani dr. Binički nego sam se zapanjila, 
što je taj sramotni atentat na sakramenat sv. Izpovjedi 
na prvom mjestu (čujte na prvom!) otisnut u katolič¬ 
kom listu „Vrhbosni" komu je urednik svećenik, a 
pokrovitelj sam nadbiskup." Ima toga još! Pri koncu 
me nazivlje fino ,,H. p.“ „slavosrbskim oskvrni- 
teljem svetih sakramenatah", pa se trudi, da 
obrani sv. izpovied od moga „atentata" i da dokaže, 
e Kumičić pokojni nije ništa opozvao! „Vrhbosna" je 
već iztaknula, da se nekomu drugomu prohtjelo aten¬ 
tata na sv. izpovied. Zato je trebalo i dići toliku 
galamu. 

Zato je trebalo izpitivati, nije li meni možda ve¬ 
leč. O. Brixi odkrio izpovjednu tajnu. Tko ih ne pozna, 
skupo bi ih platio! Treba opatrnuti svećenika nepoćudna, 
a dotaći se i izpovjedne tajne — je li? 

Tko je pomno pročitao „Kraljicu Lepu", mogao 
je vidjeti, gdje se u jednu benediktinci hvale, a u 
drugu se štošta o njih pripovieda. Tko je čitao „Uro¬ 
tu", mogao je vidjeti, kako su opisani Isusovci. A Isu¬ 
sovci su i benedektinci redovi, što ih je odobrila i 
preporučila Crkva katolička, što su neizmjernih zaslu¬ 
ga stekli i za hrvatski narod. — Komu je po nesreći 
dopala u ruke „Olga i Lina" ili „Gospodja Sabina", 
nije li s odvratnošću bacio knjige u kraj, videć u njih 
navalu na moral? Kakva je „Kraljica Lepa", rečeno je. 
A evo novine donesoše viest: autor se onih knjiga iz¬ 
povjedio i umro katolički. Ako hoće izpovied biti va- 
ljana, grješnik se mora pokajati za sve griehe, i javne 
i tajne. A ni o kom se ne smije sumnjati, da se oso¬ 
bito na smrtnoj postelji nije pokajao. Je li pisac za 
života sablažnjavao svojimi spisi, pa se skrušeno iz¬ 
povjedio, predmnieva se razložno, da se je pokajao 

radi dane sablazni. Bolje bi bilo, da sve u javnosti 
poreče, što je javno pisao; ali je dosta, ako je javno 
poznato, da je umro katolički. Fiat applicatio! To je 
sve poznato iz katekizma dobrim kršćanom. ’) Stoga 
nije trebalo dizati graje, kad se pohvalno iztaklo, da 
je pokojni Kumičić umro kao dobar katolik; nije trebalo 
tvrditi onoga, što se ne može dokazati, a niekati ono, 
što se može i mora predmnievati. 

Još nešto! Ja sam već u „Katoličkom listu" iz- 
takao: „Ne kažem, da je pisac na sve to mislio directe, 
ali je tako pisao." ') To iztičem i sada. Sam Bog zna¬ 
de, kojemu je pokojnik već položio račun, što je i 
koliko je radio formaliter, a koliko samo materialiter. 
Moja nije izpitivati. Samo primjećujem, da sviet ne 
zna, što se radi formaliter, a što materialiter, pak može 
suditi slobodno po učincih. 

J ) Izp. „Veliki katolički katekizam za niže pučke škole". 
Zagreb 1896. str. 94. i si. 

>) „Kat. list" 1902. str. 655. 


22. „Hrvatsko pravo", ustajuć u obranu „Kra¬ 
ljice Lepe" i pišuć „sve za obraz, obraz ni za 
što", zatražilo je od mene dokaze, tajeć, da sam ih 
iznesao već 1902. i 1903. Tih dokaza ,,H. p.“ nije 
oborilo. Sad ih iznesoh po drugi put i čekam. Uz- 
tvrdih : „»K ral j i c a Lepa« jest djelo nekatoličko, ne¬ 
hrvatsko, nemoralno. Nije roman, već pamflet na sv. 
Stolicu i na hrvatske biskupe." Dokazah s povješću 
u ruci, da „Kr. Lepa" ne počiva na povjestnoj podlozi, 
da se kosi sa povješću. A iz samoga spisa dokazah, da 
ucka na Rim. Neka „H. p.“ sa povješću u ruci obori moje 
dokaze, pa ću ko pošten katolički svećenik priznati: Po- 
grieših. Zavedoše me vrela i kritični pisci. Ali pogrieših 
bona fide, iz ljubavi prema sv. Crkvi katoličkoj i prema 
dragomu hrvatskomu rodu, kojemu je spasenje i sreća 
jedino u Petrovoj ladji. Čekam dakle povjestne doka¬ 
ze, a ne marim za psovke ni za grdnje ,,H. p.“ Ne 
bojim se ni suda, jer sam sviestan, da se borim za 
istinu i za uzvišeno katoličko načelo. — Nego da vi¬ 
dimo „drugi dio Biničkove klevete"! 

__ (Nastavit će se.) 


Župnik Damjanić. 

Pripoviest iz hrvatskog svećeničkog života. Piše Eugenija Šah. 


(Nastavak 6 .) 


'Vupnikove misli zaroniše u prošlost. Pred oči mu se 
izvio čas, kad je, po godine iza dolazka svoga u 
ovo mjesto, dobio pismo od brata, da će preuzeti ov¬ 
dašnju tvornicu, što je bila u rukuh compagnona nje¬ 
gova tasta. S kakovom li ga je radošću napunilo ono 
pismo! Riedko je dopisivao s bratom, odkad se on u 
Gracu oženio i nastanio, a nije se još nijedanput, od¬ 
kad bijaše poslovodja u tvornici svojega tasta, svratio 
u domovinu. Iz kratkih i riedkih pisama nije si Pavao 
mogao stvoriti pravi sud o bratu, koji se razstao s njim 
kao blag i mekan i nešto površan mladić, a o kojem 
je pokojni kanonik Baltić malo prije svoje smrti rekao 
sestri, da se otudjio rodu. Kadkad je pomišljao na 
brata sa gorčinom, ali bi ga vazda izpričavao i čeznuo 
za njim. Njegovu namjeru i želju, da posjeti brata, u- 
viek bi nešto spriečilo, i tako se oni ne vidješe više 
godina. Neugodno se bio Pavla dojmio upit, kojim je 
brat odgovorio na njegovu viest o ujakovoj smrti: 
„koliko je ostavio imutka?" Pa kad mu je odvratio, 
da imutka nije ostalo ništa, jer ga je starac za života 
bio porazdielio u dobrotvorne svrhe, ne uzpisa Stjepan 
više ni cigle do dana, kad je javio bratu, da preuzima 
tvornicu u mjestu, gdje je Pavao župnikovao. A ta je 
viest Pavla ipak toliko obradovala, da uzhitila. Bijaše 
on u duši uvjeren, da je njegov brat bolji od ostalog 
svieta, a navlastito da mu je najbliži čovjek od sviju. 
Ta rodjeni brat! Sad će moći barem obćiti s dušom, 
koja je ista s njegovom, govoriti iskreno o svemu, što 


mu je u misli i u srcu, i reći onako bez promišljanja 
i suztezanja: „Vidiš, što trpim, što me veseli, što me 
uznemiruje." 

To će ga srce razumjeti, jer je srce bratsko; ta 
će ga duša shvaćati, jer je na istoj razini s njegovom. 
Eto mu napokon čovjeka, koji mu je najbliži krvlju i 
: — što je najvećma žudio — duhom. Viest o dolazku 
bratovu bacala je zlaćane trake najljepših nada na nje¬ 
gov život pun samoće, priegora i žrtve. 

I taj žudjeni brat došao je sa ženom i djecom i 
nastanio se u tvornici. Ali — da li to bijaše njegov 
brat, ono biće, što ga je s tolikom žudnjom izčekivao kao 
neko upodpunjenje svojega sobstvenog bića? Ah! bi¬ 
jaše to elegantan, moderan, sjajan čovjek, ali — ne 
njegov brat, ne onaj sin njegove matere, rodjen u hr¬ 
vatskoj, priprostoj kući, odnjihan na istom srcu, na 
kojem i on, zadojen mliekom istih nazora, istih osje¬ 
ćaja, iste religije. To je bio tudjinac duhom i osjeća¬ 
jem, indiferentan za domovinu, u kojoj se rodio, 
za jezik, kojim ga je Bog stvorio, za vjeru, kojoj 
je pripadao. U njegovoj kući bijaše ton njemački. 
Elegantna njegova supruga, koja je vrieme provo¬ 
dila ili uz glasovir ili u posjetih i šetnjah, nije 
mogla da se sporazumi u hrvatskom jeziku sa onom 
priprostom ženom u seljačkih skutih, što je plaho 
i stidljivo pozirala na svoju hladnu, otmenu snahu 
i čeznula za djetinjim cjelovom svojih unučica, koji 
se u riedki čas, kao bi ih vidjevala, plašili i tu- 

djili od stare seljanke. Koliko se puta vinula gorka 
suza niz uvelo lice Damjanićkino, kad bi u elegantnoj 
kočiji projurio mimo župničkog dvora njezin sin Stje¬ 
pan sa svojom obitelji, a niti se obazreo na pro¬ 
zor materin, uz koji je ona stajala pa gledala za svojim 
sinom i za onimi djetinjimi glavicami pogledom, kojim 
samo gleda ljubav materinja. Koliko je puta prožegla 
pečalna struja srcem župnikovim, kad mu je iza koje¬ 
ga susretaja s bratom sve jasniji bivao razmak, što ih 
dielio, kad je sticao sve veće ponimanje bratove po¬ 
vršne, izobličene duševnosti, o kojoj je mislio, da mu 
je toli blizu, da je jednaka njegovoj, možda i viša. I 
napokon uvidje, da je izgubio svoju najljepšu i naj¬ 
miliju iluziju, i on odpjeva svojoj sanji opielo u naj¬ 
tajnijoj dubini svojega srca, onakovo niemo, pečalno 
opielo, što ga čuje samo Bog. Ali je ipak nalazio za 
to odštetu u suverenosti svoga duševnog mira, jer se 
uvjeravao, da se takovimi izkustvi nimalo ne gubi 
snaga jake individualnosti, nego da ova biva to jača 
i odlučnija. Bio si je satvorio lik čovjeka, brata na 
sliku i priliku svoju, no prhka'se zemlja dodirom nje¬ 
gove ruke razasula, i on je uvidio, da je taj lik nešto 
posve ino, nego što je on mislio, izčekivao, žudio. I 
on je opet stojao samotan u areni, gdje teče krv naj¬ 
plemenitijih srdaca, pred oltarom, na kojem izgaraju 
najuzvišenije duše, u radionici, gdje se izpod gvozdena 
čekića izvijaju najčeličniji značajevi. 

Bilo mu je u ovom mjestu mnogo, mnogo teže, 
nego u onom, gdje je boravio prije. Puk bijaše zapu¬ 
šten, ogorčen od siromaštva i nevolja, što su ga trle, 
a inteligencija indoletna prema svemu, što je nadila¬ 
zilo krug njezinih ličnih interesa. Prvo je vrieme bio upo- 
trebio, da donekle pasivno i svestrano razmotri i prouči 
prilike tla, na kojem je imao da vrši misiju duhovnog 
pastira, apostola božanske ideje. Stado ga je njegovo 
doduše u prvi mah bilo zavoljelo; o tom ga je uvje¬ 
ravala obćenita susretljivost puka i inteligencije, svi oni 
očiti dokazi naklonosti, što i najhladnijem i najstrožem 
srcu toliko gode. I to bi bilo ostalo tako, kad on ne 
bi bio smatrao svoje zvanje kao službu u hramu naj¬ 
težih i najosbiljnijih dužnosti, u hramu, gdje visoki 
plamen na žrtvenom oltaru nesmiljeno guta krvave ko¬ 
made ljudskoga srca. 

Na njivi, što ju po^erilo njegovoj odgovornosti, 
iznašao je mnogo drača i korova, što se podmuklo 
izpreplitao' medju pitomim biljem i gušio mu razvoj, 
pa je župnik prečesto osjetio u sebi borbu medju o- 
sjećajem, što ga je nazivao društvenom koncilijantnošću 
kulturnog čovjeka, i neumolivim imperativom njegove 
svećeničke dužnosti. Duhom izkusna posmatrača prepu¬ 
stio se studiju svojih objekata i upoznao tu inteligen¬ 
ciju, koja kao da nije shvaćala viših ciljeva osim udobno¬ 
sti, užitaka i karijere. Prodro je u dušu toga seljačkog 


puka, koji je njemu, svećeniku sa blagom i dobrosti¬ 
vom dušom, pučaninu sa jednostavnim, sniženim na¬ 
činom, iznosio svoje srce kao na dlanu. Bijaše to ono 
seljačko srce, bezazleno i dobro, krotko i naivno, srce, 
što ga toliko omalovažuju i gaze, jer ga ne poznaju, 
jer ga smatraju prostim i neukim, dok se ono zatvori 
u se i ogradi bermetičkim zaklopcem proti naduvenom 
pogledu gospodskog nerazumievanja. Ali je župnik i 
nepristranim okom razvidio sve mane, slaboće i griehe, 
što se kao rdja uhvatiše duše hrvatskog seljaštva, i 
nije mogao prionuti uz mnienje onih, koji ga ideali- 
zuju posmatrajuć ga na naočale iluzornosti, te misle, 
da bi se u slojevih seljačkih mogla zapaliti zublja pre- • 
poroda i napredka hrvatskom narodu. Ne. On je tu 
luč nazrievao samo u redovih inteligencije, jer svjetlo 
i sjena dolaze odozgo, ali inteligencije prosvietljene, 
oplemenjene, značajne i — religijozne. 

Napokon je morao da izstupi iz ograde one u- 
mjetne pasivnosti, u kojoj bijaše dosta toga, što godi 
čovječjoj prirodi, ali što joj često i ne da, da se raz- 
mahne u svoj svojoj heroičnoj snazi i da poleti, ma i 
krvavih krila, u visinu svojega cilja. 

Započeo je djelovati tada promišljeno, ali odlučno 
i nepokolebljivo, s onom neustrašivom energijom u 
duši, s onom žarkom ljubavi u srcu, kojom apostoli 
božanstvene misije obuhvataju život u svoj njegovoj 
težini i ogromnosti, u čitavu kontrastu njegovih naj- 
različitijih težnja. 

Bilo je borba, iz kojih je izlazio s izkustvom, da 
je sviet doduše zao, ali da nije izgubio svaki smisao 
za dobrotu i istinu. Za sebe on dakako predpostavlja 
nizke užitke, zavijene u varavi privid dobra, onomu, 
što je u istinu dobro, ali od onog, što je u istinu do¬ 
bro, traži on neporočnu, bez sjenčice krjepost. Sto je 
sjajniji duh, što je ugodnije lice, što je viši položaj, 
to više sviet prašta, ali što je veća krjepost, to manje 
joj se oprašta. 

U njegovoj je duši plamtjela želja, da se hrvat¬ 
ski narod prosvjetljuje svjetlilom vjere, to jest, onom 
prosvjetom, što nije kao malena svjetiljka, koju u po¬ 
mrčini užiže čovjek, da mu osvietli kratak dio puta 
slabom i nestalnom luči, nego onim sunčanim svjetlom, 
što ga je upalila dobrota božanska, da razsvjetljuje ljud¬ 
stvu savkolik vidokrug zemaljskoga žića. 

Način bratova života pratio je sa tjeskobom, jer 
poznavajući njegove materijalne prilike, znao je, da 
onakav način življenja mora neizbježivo dovesti Stje¬ 
pana do materijalne katastrofe. I ta mu je eto sada 
zaprietila, a on nije mogao da pomogne nikako inače, 
nego savjetom, što mu ga je dao. 

Njegovim je srcem trzala muka, pečalna borba 
izmedju ljubavi, kojom je sveudilj ljubio brata, i lju¬ 
bavi, kojom je ljubio svoj narod. On ne bi bio morao 

biti čovjek, da u toj borbi prirodnog osjećaja i jedne 
velike dužnosti ne bi bio osjetio neki izboj slabosti u 
moralnom dielu svojega bića, i da ne bi začuo siren- 
ski šapat prirode čovječanske, koja mu je čežnju za 
ljubavlju bratovom prikazivala u liku, što je htio da 
potisne u njegovu srcu uzvišeni cilj, za koji je živio. 
Ali velebna ideja, sveta njegova dužnost prodirala je 
sjajnimi traci časovitu pomrčinu, što je pregnula da 
mu zasjeni obzor duševne snage. U njegovu čeličnu 
značaju uzpne se opet na površinu ona energija, ko¬ 
jom je vazda znao nadvladati porive, što su htjeli da 
ga zamamnim glasom skrenu od pravca, kojim su bro¬ 
dila krila njegove duše. On podje u svoju sobu, kle¬ 
kne pred razpelo, što je visjelo nad klecalom do kreveta, 
i uze iz dubine svoje duše moliti se za brata Onomu, 
koji se uoči svoje gorke muke molio Otcu nebeskomu 
za one, koje je ljubio. 

Lagano, veličanstveno dizao se na probliedjelom 
nebu crn, ogroman oblak i zavio ga kao u mrtvački 
plašt, što su ga izpresiecali bliedi, plameni bliesci. Na 
livadah i na njivah nisi čuo ni trzaja ni šušnja ni živa 
glasa; sve bijaše muklo i niemo kao pritisnuto strav- 
nim izčekivanjem. Sve se životinje nekud posakrivale, 
cestom hrlio žurno gdjekoji prolaznik, da se ubrzo 
stisne u sigurni zaklon. U svojoj kućici do prozora, 
pritiskujuć čelo u staklo, stajao je seljak Mato, šapu- 
ćuć u strahu: „Evo tuče, jao, evo tuče!" Muklim jau¬ 
kom odjekivao zrak od grmljevine nad ravnicom i nad 
riekom, što se uzpjenila i zalila nekom žutom i blatnom 
bojom, a jato prestrašenih ptičica poletjelo odjednoć 
sa obale i sakrilo se medju vrbe i jasene. 

I tuča probije crni zavoj na nebu i udaraše straš¬ 
no, nesmiljeno, neprestano. Velika, kao snieg biela 
zrna padala po zemlji, koja je čas prije sjala bogat¬ 
stvom zlatna žita, i pretvarala ju u grob, što je progu¬ 
tao svu muku, svu blagodat i nadu biednoga puka, a 
iz toga je groba provirila blieda sablast — glad. 

No napokon je prestala i ta strahota, a selom, 
do malo prije tihim od strave, poče odjekivati jauk, 
plač, vika i kletva. Žene izadjoše iz kuća lomeći ruke 
i kukajući; djeca iztrčala da beru zrnje i da se — ko 
bezbrižna djeca — igraju bielimi taneti; mužkarci se 
skupljali tuj i tamo mrki, biesni, očajni. 

U sobu pisara Bartolića bane seljak Mato, taj 
radini, marljivi seljak, koji se banio svojim radom i 
svojim poljem, a sada biednik, koji preko zime možda 
ne će imati ni kruha, da prehrani sebe i djecu. 

„Pravo ste nam govorili," viknu Mato očajan, 
dojuriv težkimi koraci u sobu bolestnikovu; „pravo 
ste nam govorili, da nema Boga. Da, nema ga! Kad 
bi ga bilo, ne bi nam on mogao dati najprije onake 
divne plodove, a zatim nam ih ovako jednim udarom 


oduzeti! Čemu da više idem u crkvu, da se izpovie- 
dam, da postim, da molim, kad sam postao prosjak!" 

Bolestnik se uzpravi na krevetu. U ruci mu bila 
krunica, što mu ju dao župnik, i on progovori seljaku 
krepkim i jasnim glasom: 

„Istina, govorio sam vam prije, da nema Boga, 
ali sad se ljuto kajem za onakove rieči i molim Vas 
i svakoga, koji je to od mene čuo, da mi oprosti. 
Nisam imao pravo, zlo sam radio. Nemojte govoriti, 
da nema Boga. Jest, On postoji, a da nas kazni, krivi 
smo mi sami, krivi su naši griesi. Skrušimo se, molimo 
ga za oproštenje i milosrdje!" 

„Što!" kliknu Mato, sav u čudu, „odkad Vi tako 
govorite? Odkad ste Vi pobožni?" 

„Ne pitajte, odkad, i ne znam, da li sam sada 
pobožan, ali znam, da vjerujem u Boga, da mu se 
klanjam i da mu se molim, pa da mi je u duši sada 
nekako liepo i svietlo." 

„Ali meni je mračno i strašno, ja sam propao 
eto, što da uradim?" 

„Podjite župniku," odvrati bolestnik. „On će Vas 
nasvjetovati i ako je moguće, pomoći Vam." 

,,U nevolji ne pomaže nitko," iztisnu seljak 
mrko; „pomaže li tkogod sad Vam, nisu li Vas osta¬ 
vili svi?" 

„Pomaže mi Bog, koji mi je po svojem vrie- 
dnom službeniku pokazao svoju neizmjernu, vječnu 
dobrotu." 

Seljak je namrštena čela piljio u pod. 

„Podjite, dragi, podjite," nukao ga pisar. „Po¬ 
slušajte me!" 

„Pa — idem! S Bogom!" I Mato izpade iz sobe 
i udari putem k župnikovu dvoru. 

Došav u dvorište, pade mu oko na suhu ženu, 
što je čistila dvor od tuče. Bijaše to ona žena, što ju 
je otjerao, kad ga zamolila za koricu hljeba svojemu 
djetetu. Mala stajaše do matere i držaše u ruci ovelik 
komad biela hljeba, što ga je sitnimi zubići kidala. 
Ženu očevidno pridržaše u kući, da štagod pomaže. 

Seljakov se pogled sukobi sa pogledom male 
djevojčice. Bijaše to osmješljiv, umiljat pogled iz ja¬ 
snih, plavih očiju, i u taj se čas u srcu tvrda seljaka 
sgodi nešto čudnovato. On osjeti nekakav mekani, 
drhtavi trak, što mu se zali u dušu, i u njoj nešto 
uzvitla, uzdigne, nešto, u čemu se javljao trzaj savje¬ 
sti, probudjeno pokajanje. On spusti giavu i skunjeno, 
plaho i skrušeno unidje u sobu župnikovu. 

Župnik je sjedio za svojim pišaonikom. Kad do¬ 
šljak unidje, pogleda ga i pridigne se; spazi, da to 
nije više priješnji krepki, ponositi gazda, nego skučen, 
pod teretom očajnih misli slomljeni čovjek. 

„Šta je Mato?" uze župnik. „Nesreća, eto -—“ 



Decretum. 


391 


„Uništen sam, velečastni, prosjak sam. Šta ću da 
uradim?" zalomi Mato rukama. „Na kućici mi duga za 
porez, što sam ga mislio namiriti dobitkom od žetve, 
a sada nema ništa, ništa. Koliki smo propali! Nije 
nego da očajamo!" 

„Ne očajavajte, dragi Mato, Bog će pomoći!" 

„Ah, Bog!" proplanu seljak jedkom gorčinom. 
„Da bi, ga bilo, ne bi bio tako okrutan!" 

„Ne tako, Mato! Mi ne smijemo i ne možemo 
prosudjivati Božje čine i odluke. Bog dao, Bog uzeo, 
hvala mu na svemu! — treba da rečemo, pa da pri¬ 
mamo jednako iz njegove ruke sreću i nesreću, dobro 
i zlo. Možda smo to zaslužili svojimi griesi." 

„Istina," mrmljaše seljak skrušeno, i mala djevoj¬ 
čica sa svietlim pogledom i komadom kruha u ručici 
pojavi se pred njegovim duševnim okom, a i koješta 
drugo. „Istina, bio sam tvrd, nemio, ohol. Bog me je 
kaznio," i glava mu klonu na prsa. 

„Liepo od Vas, Mato, da ste se skrušili, a ja 
Vam velim, da Bog ne odbacuje skrušena srca i da 
će se pobrinuti za Vas." 

„Bit će glada, nevolje, smrti." 

„Utješite se, velim Vam, i obodrite se! Budite 
mirni i molite se Bogu, koji Vam može iznenada po : 
slati pomoć, i poslat će Vam ju." 

U glasu župnikovu zvučilo je neodoljivo zaufa- 
nje, što je odjeknulo srcem seljakovim, pridiglo mu 
dušu, zalijalo ju valom neizvjestne nade i primirljive 
utjehe. I on se oprosti od župnika predan i ohrabren. 

Šest dana iza toga bijaše opet večer. Pred župni- 
kovim dvorom stajala su nekakva velika teretna kola 
i čekala na nešto. U svojoj sobi sjedio je župnik za 
glasovirom i svirao. Taj mu glasovir, jedini vriednost- 
ni komad pokučstva, bijaše dar od pokojnog ujaka. 
U tipke ovoga glasbala bili su izliveni svi osjećaji 
njegova srca, sve misli njegove duše. Uz taj instru- 
menat nalazio je odmora radu, pobude klonulosti, 
olakšice boli. On mu bio drug, prijatelj, brat. I njega 


se sada odlučio lišiti u svrhu, da pomogne, ma i 
koliko bilo, nevoljne seljake, što ih upropastila tuča. 
Našao je u gradu kupca, koji je sada došao da položi 
novce i odveze glasovir. 

Posljednji je put sada udarao u te tipke. Osjećao 
je, kako mu je srce tiesno i puno, da bi gotovo puklo. 
Sve drage, svete uspomene, svi mili časovi, nestali u 
ponoru prošlosti, izvijali se iz tih akorda, kao da iz 
njih talasa krvava priča ljudskoga srca. Bili to zvuci 
Chopinove fis-moll poloneze, jedne od onih kompo¬ 
zicija, u kojih je naslikan čitav poetički sviet, iz kojih 
ključa sva silna, pjesnička duša Chopinova, krv njego¬ 
ve krvi, bol njegove boli, žrtvovanje samoga sebe. I 
zvuci su domnievali, zamirali drhtavo, bolno, a ipak 
triumfalno, kao izdisaji velike duše. 

Župnik se digne, zaklopi i zaključa glasovir, i 
preda ključić kupcu, koji je stajao uz prozor i čekao. 
Na licu je župnikovu titrao blied, spokojan osmieh, 
dok je sa čovjekom nešto govorio. Za čas unidjoše 
četiri jaka momka, digoše glasovir i iznesoše ga iz 
sobe, dočim ih je kupac, oprostiv se sa župnikom, 
posliedio. Župnik je gledao za glasovirom onakovim 
pogledom, kakovim pratimo lies, u kojem nam odvode 
biće, što bijaše dio našega srca. 

Zamalo sjedio je za svojim stolom prignut nad 
spisi, kad unidje njegova mati. Damjanićka pogleda 
niemo sinu u lice i vidje, da je to lice bliedo; ali ona 
je poznavala svojega sina. Sjednuv naprema njemu 
uze pričati nešto veselim, šaljivim glasom, onako, 
kako to priča mati, kad sjedi uz krevet bolestna djeteta 
i svojim mu glasom hoće da razgoni bol. I Pavao se 
napokon počeo sa majkom smijati, tako je šaljivo 
pričala; pa gledajući na to milo, nagrešpano lice, 
slušajući taj tihi, tanahni glas, što je zvučio kao umil¬ 
ni cvrkut stare, sumorne ptice, osjećao je duboko u 
svojoj duši, kako ga nitko, nitko na svietu ne razumije 
tako, kao ovo staro, vjerno, materinsko srce. 

(Svršit će se.) 


Decretum 


S. Congregationis Concilii de observandis 

Ut debita sollicitudine missarum manualium celebratio im- 
plcatur, eleemosynarum dispersiones et assumptarum obligationum 
obliviones vitentur, plura etiam novissimo tempore S. Concilii 
Congregatio constituit. Sed in tanta nostrae aetatis remrn ac fortu- 
narum mobilitate et crescente hominum malitia, experientia 
docuit cautelas vel maiores esse adhibendas, ut piac fideliurn 
voluntates non fraudentur, resque inter omnes gravis'sima stu- 
diose ac sancte custodiatur. Qua de causa Emi S. C. Patres 
semel et iterum collatis consiliis, nonnulla statuenda censuerunt, 
quae SSmus D. N. Pius PP. X. accurate perpendit, probavit, vul¬ 
garne iussit, prout sequitur. 

Declarat in primiš Sacra Congregatio manuales missas prae- 
senti decreto intelligi et haberi eas omnes quas fideles oblata 
manuali stipe celebrari postulant, cuilibet vel quomodocumque. 


et evitandis in nu'ssarum manualium satisfactione. 

sive brcvi manu, sive in testamentis, hane stipem tradant, dum- 
modo perpetuam fundationem non constituant, vel talem ac tam 
diuturnam ut taniquam perpetua haberi debeat. 

Pariter inter manuales missas accenseri illas, quae privatae 
alicuius familiae patrimonium gravant quidem in perpetuum, sed 
in nulla Ecclesia sunt constitutae, quibus missis ubivis a quibus- 
libet sacerdotibus, patrisfamilias arbitrio, satisfieri potest. 

Ad instar manualium vero esse, quae in aliqua ecclesia 
constitutae, vel beneficiis adnexae, a proprio beneficiario vel in 
propria ecclesia hac illave de causa applicari non possunt; et ideo 
aut de iure, aut cum S. Sedis indulto, aliis sacerdotibus tradi de- 
bent ut iisdem satisfiat. 

lamvero de his omnibus S. C. decernit: l.° neminem posse 
plus missarum quaerere et accipere quam celebrare probabiliter 

valeat intra temporis terminos inferius statutos, et per se ipsum, 
vel per sacerđotes šibi subditos, si agatur de Ordinario dioecesano, 
aut Praelato regulari. 

2. ° Utile tempus ad rnanualium missarum obligationes iin- 
plendas esse. mensem pro missa una, semestre pro centum missis, 
et aliud longius vel brevius temporis spatium plus minusve, iuxta 
maiorem vel minorem numerum missarum. 

3. ° Nemini licere tot missas assumere quibus intra annum 
a die susceptae obligationis satisfacere probabiiiter ipse nequeat; 
salva tamen semper contraria offerentium voluntate, qui aut brevius 
tempus pro missarum celebratione sive explicite sive implicite ob 
urgentem aliquam causam deposcant, aut longius tempus conce- 
dant, aut maiorem missarum numerum sponte sua tribuant. 

4. ° Cum in decreto Vigilanti diei 25 rnensis Maii 1893 
statutum fuerit „ut in poštenim omnes et singuli ubique iocorutn 
beneficiati et administratores piarum causarum, aut utcumque ad 
missarum onera implenda obligati, sive ecclesiastici sive laici, in 
fine cuiuslibet anni missarum onera, quae reliqua sunt, et quibus 
nondum satisfecerint propriis Ordinariis tradant iuxta modum ab iis 
definiendum“; ad tollendas ambiguitates Emi Patres declarant ac 
statuunt, tempus bis verbis praefinitum ita esse accipicndum, ut 
pro missis fundatis aut alicui beneficio adnexis obligatio eas depo- 
nendi decurrat a fine illius anni intra quem onera impleri debu- 
issent: pro missis vero manualibus obligatio eas deponendi incipiat 
post annum a die suscepti oneris, si agatur de magno missarum 
numero; salvis praescriptionibus praecedentis articuli pro minori 
missarum numero, aut diversa voluntate offerentium. 

Super integra autem et perfeda observantia praescriptionum 
quae tuni in hoc articulo, tum in praecedentibus statutae sunt, 
ortinium ad quos spectat conscientia graviter oneratur. 

5. ° Qui exuberantem missarum numerum habent, de quibus 
šibi liceat libere disponere (quin funđatorum vel oblatorum volun- 
tati quoad tempus et locum celebrationis missarum detrahatur), 
posse eas tribuere praeterquam proprio Ordinario aut S. Seđi, 
sacerdotibus quoque šibi benevisis, dummodo certe ac personaliter 
šibi notis et oinni exceptione maioribus. 

6. ° Qui missas cum sua eleemosyna proprio Ordinario aut 
S. Sedi tradiderint ab omni obligatione coram Deo et Ecclesia 
relevari. 

Qui vero missas a fidelibus susceptas, aut utcumquc suae 
fidei commissas, aliis celebrandas tradiderint, obligatione teneri 
usque dum peractae celebrationis fidem non sint assequuti; adeo 
ut si ex eleemosynae dispersione, ex morte sacerdotis, aut ex alia 
qualibet etiam fortuita causa in irritum res cesserit, committens de 
suo supplere debeat, et missis satisfacere teneatur. 

7. " Ordinarii dioecesani missas, quas ex praecedentium 
articulorum dispositione coacervabunt, statim ex ordine in librum 
cum respectiva eleemosyna referent, et curabunt pro viribus ut 
quamprimum celebrentur, ita tamen ut prius manualibus satisfiat, 
deinde iis quae ad instar rnanualium sunt. In distributione autem 
servabunt regulam decreti Vigilanti, scilicet „missarum intentiones 
primum distribuent inter sacerđotes šibi subiectos, qui eis indigere 
noverint; alias deinde aut S. Sedi, aut aliis Ordinariis committent, 
aut etiam, si velint, sacerdotibus extra-dioecesanis dummodo šibi 
noti sint omnique exceptione maiores", firma semper regula art. 6. 1 de 
obligatione, donec a sacerdotibus actae celebrationis fidem exegerint. 

8. ° Vetitum cuique omnino esse missarum obligationes et 
ipsarum eleemosynas a fidelibus vel locis piis acceptas tradere 
bibliopolis et mercatoribus, diariorum et ephemeridum administra- 
toribus, etiamsi religiosi viri sint, nec non venditoribus sacrorum 
utensilium et indumentorum, quamvis pia et religiosa instituta, et 
generatim quibuslibet, etiam ecclesiasticis viriš, qui missas requi- 
rant, non taxative ut eas celebrent sive per se sive per sacerđotes 


šibi subditos, sed ob alium quemlibet, quamvis optimum, finem. 
Constitit enim id effici non posse nisi aliquod commercii genus 
cum eleemosynis missarum agendo, aut' eleemosynas ipsas imminu- 
endo: quod utrumque omnino praecaveri debere S. Congregatio 
censuit. Quapropter in posterum quilibet hane legem violare prae- 
sumpscrit aut scienter tradendo missas ut supra, aut eas accep- 
tando, praeter grave peccatum quod patrabit, in poenas infra statu- 
tas incurret. 

9. ° Iuxta ea quae in superiore articulo constituta sunt de- 
cernitur, pro missis manualibus stipem a fidelibus assignatam, et 
pro missis fundatis aut alicui beneficio adnexis (quae ad instar 
rnanualium celebrantur) eleemosynam iuxta sequentes articulos pro- 
priam, numquam separari posse a missae celebratione, neque in 
alias res commutari aut imminui, sed celebranti ex integro et in 
specie sua esse tradendam, sublatis deelarationibus, indultis, privi- 
legiis, rescriptis sive perpetuis sive ad tempus, ubivis, quovis titulo, 
forma vel a qualibet auctoritate concessis et huic legi contrariis. 

10. " Ideoque libros, sacra utensilia vel quaslibet alias res 
vendere aut emere, et associationcs (uti vocant) cum diariis et 
ephemeridibus inire ope missarum, nefas esse atque omnino prohi- 
beri. Hoc autem valere non modo si agatur de missis celebrandis, 
sed etiam si de celebratis, quoties id in usum et habitudinem cedat 
et in subsidium alicuius commercii vergat. 

11. ° Item sine nova et speciali S. Sedis venia, (quae non 
dabitur nisi ante constituerit de vera necessitate, et cum debitis 
et opportunis cautelis), ex eleemosynis missarum, quas fideles cele- 
brioribus Sanctuariis tradere solent, non licere quidquam detrahere 
ut ipsorum decori et ornamento consulatur. 

12. ° Qui autem statuta in praecedentibus articulis 8, 9, 10 et 
11, quomodolibet aut quovis praetextu perfringere ausus fuerit, si 
ex ordine sacerdotali sit, suspensioni a divinis S. Sedi reservatae 
et ipso facto incurrendae obnoxius erit; si clericus sacerdotio non¬ 
dum initiatus, suspensioni. a. susceptis ordinibus pariter subiacebit, 
et insuper inhabilis fiet ad superiores ordines assequendos; si 
vero laicus, excommunicatione latae sententiae Episcopo reservata 
obstringetur. 

13. " Et cum in const. Apostolicae Sedis statutum sit excom- 
municationem latae sententiae Summi Pontifici reservatae subiacere 
„colligentes eleemosjmas maioris pretii, et ex iis lucrum captantes, 
faciendo eas celebrare in locis ubi missarum stipendia minoris 
pretii esse soIent“ S. C. deelarat, huic legi et sanetioni per prae- 
sens decretuin nihil esse detractum. 

14. ° Attamen ne subita innovatio piis aliquibus causis et 
religiosis publicationibus noxia sit, indulgetur ut associationes ope 
missarum iam initae usque ad exitum anni a quo institutae sunt 
protrahantur. Itemque conceditur ut indulta reduetionis eleemosynae 
missarum, quae in beneficium Sanduariorum aliarumve piarum 
causarum aliquibus concessa reperiuntur, usque ad currentis anni 
exitum vigeant. 

15. ° Denique quod spectat missas beneficiis adnexas, quoties 
aliis sacerdotibus celebrandae traduntur, Eminentissimi Patres 
declarant ac statuunt, eleemosynam non aliam esse debere quam 
syriodalem ioci in quo beneficia ereeta sunt. 

Pro missis vero in paroeciis aliisque ecclesiis fundatis elee- 
mosynam, quae tribuitur, non aliam esse debere quam quae in 
fundatione vel in successivo reduetionis indulto reperitur in perpe- 
tuum taxata, salvis tamen semper iuribus, si quae sint, legitime 
recognitis sive pro fabricis ecclesiarum, sive pro earum rectoribus, 
iuxta deelarationes a S. C. exhibitas in Monacen. 25 lulii 1874 et 
Hildesien. 21 Ianuarii 1898. 

In Monacen. enim „attento quod •eleemosynae missarum 
quorundam legatorum pro parte locum tenerent congruae parochialis, 
Emi Patres censuerunt licitum esse paroeho, si per se satisfacere 

non possit, eas missas alteri sacerdoti committere, attributa eieemo- 
syna ordinaria loci sive pro missis lectis sive cantatis." Et in HiL- 
desien. declaratum est, „in legatis missarum aliqua in ecclesia fun- 
datis retineri posse favore ministrorum et ecclesiarum inservientium 
eam redituum portionera quae in limine fundationis, vei alio legiti- 
mo modo, ipsis assignata fuit independenter ab opere speciali prae- 
stando pro legati adimplemento." 

Denique pfficii singulorum Ordinariorum erit curare ut in 
singulis ecclesiis, praeter tabellam onerum per perpetuorum et librum 
in quo manuales missae quae a fidelibus traduntur ex ordine cum 


sna eleemosyna recenseantur, insuper habeantur libri in quibus dic- 
torum onerum et missarum satisfactio signetur. 

lpsorum pariter erit vigilare super plena et omnimoda exe- 
cutione praesentis decreti: quod Sanctitas Sua ab omnibus inviola- 
biliter servari iubet, contrariis quibuslibet minime obstantibus. 

Datum Romae ex Sacra Congregatione Concilii die 
11 Maii 1904. 

Vincentius Card. Ep. Praenestinus, Praefectus. 

C. De Lai, Secretarius. 


V J E S T N I K. 

R i m, 2. studenog 1904. 

Beatifikacija Marka Križevčanina obavit će se dne 15. siečnja 1905. 

Andrija Friš, kanonik. 


NAŠA DOMOVINA. 

Sarajevo: „Vrhbosna u Bosni". Pod tim nad- 
pisom donosi spljetsko „Jedinstvo" u svom broju od 
11. studenoga ovu viest: 

„Piše nam ugledni postariji Franjevac iz Posavine: 
»Naši Franjevci ne čitaju rado Vrhbosnu. Skoro su 
je svi odbili. Imamo do 40 župa, na kojima su vrli 
Franjevci, pa ćeš malo koju naći, da prima onaj list.«" 

Tako „Jedinstvo". Neki dan pohodiše nas u na¬ 
šem uredničtvu dva Dalmatinca, koji u dušu poznaju 
urednika „Jedinstva". Obojica nam rekoše, kad dodje 
rieč i na „Jedinstvo", da Stražičić živi od laži. 

I mi već „Jedinstvo" toliko puta uhvatismo u 
laži, pa i opet ga evo na nas s novom laži. Neprilična 
je laž, kad veli, da mu onako piše ugledni postariji 
franjevac iz Posavine. Od naših uglednih franjevaca 
mi s mjesta i s oduravanjem odbijamo takove lažne 
tvrdnje, što im ih židovsko „Jedinstvo" u usta meće. 
Činjenica je naime, za koju zna svaki i mladji i po¬ 
stariji franjevac u Bosni, da svaka župa u nadbi¬ 
skupiji vrhbosanskoj, bila svjetovna ili franjevačka, 
drži i mora da drži „Vrhbosnu" poradi okružnica i 
naredaba, što izlaze u njoj. I malo ne sve župe u bi¬ 
skupiji banjalučkoj, mostarskoj i trebinjskoj drže „Vrh¬ 
bosnu" od svoje drage volje. 

Pakostna je onda izmišljotina „Jedinstva", da 
naši franjevci u Bosni ne čitaju rado „Vrhbosnu". 
Samo jedan, drugi dokaz proti toj židovskoj i tendenci- 
joznoj izmišljotini. 

Jedan od najuglednijih i najučenijih bosanskih 
franjevaca, poznati istorik i autor djela „Djelovanje 
franjevaca u Bosni i Hercegovini", fra Mijo V. Bati- 
n i ć, piše nam ove godine 7. veljače iz Brestovskoga 
medju ostalim i ovo: „Sve je liepo i pošteno u 
Vašem listu, ali listak (t. j. vjestnik) nada 
sve." Isti odlični franjevac iza jedne naše literarne po¬ 
lemike piše nam: „Ejvala Vam! Osvjetlaste i nama i 
sebi pošteni obraz. Iskreno čestitam. Slabo se pozna¬ 
mo, ali se ponosim s Vami, i t. d.“ 

Drugi opet, takodjer učen i ugledan franjevac, 
fra Franjo Eugen Ćurić, piše nam 9. siečnja o. g. iz 
manastira livanjskog rieč po rieč ovako: „Izmedju ostalih 
katoličkih organa, koji stoje na braniku naših svetinja i 
koji ujedno šire katoličku prosvjetu, na prvom mjestu 
stoji svakako dična »Vrhbosna«, koja sa zamjernom 


uprav marljivošću i budnim okom prati sve, najosbilj- 
nije sudi u sviet poslana štiva, da se ne bi štogod 
ma i pod koprenom uvuklo, što bi bilo na zator vjere 
i kršćanskog morala, te odmah na to upozoruje cielu 
čitalačku katoličku publiku, nastojeć ju odvratiti od 
pogubnih članaka, što ih protivnici siju, i t. d.“ , 

A da „Jedinstvo", kad mu se već protjelo zagristi i 
u tu jabuku, još bolje ugleda „Vrhbosnu u Bosni", t. j. 
kako „Vrhbosnu" ciene ljudi Bošnjaci, navest ćemo 
ovdje, što nam dne 13. listopada o. g. piše iz Zagre¬ 
ba jedan drugi rodjeni Bošnjak od Travnika, a 
sad puno zaslužni i uvaženi Isusovac O. Ilija Gavrić. 
„Ne mogu — piše nam on — a da Vam ne saopćim 
radosti, što me obuzima, kad čitam Vašu dičnu »Vrh¬ 
bosnu« .. . Tako je krasno i zanimljivo sve u njoj na¬ 
pisano, da ti srce od radosti igra, kada ju čitaš, te 
hvališ Boga, što nam je dao tako vrstan list na obra¬ 
nu svete vjere i narodnih nam prava. Osobito zadnji 
broj od 5. listopada 1904. uprav je divno uredjen. 
Od početka pa do kraja sve samo zanimljive i po¬ 
učne stvari za svakoga i najinteligentnijega čovjeka, 
a u najkrasnijoj formi lijepoga hrvatskog jezika . . . 
Mislim — bez ikakva pretjerivanja — nijedan hrvat¬ 
ski list nije ljepše, bolje i zgodnije prikazao našu 
svetinju glagoljicu; nijedan list nije tako jezgrovito 
prikazao svijetu neprijatelje glagoljice i naroda našega, 
kao Vaša dična »Vrhbosna«, i t. d.“ 

Izazvani židovskim najnovijim pokušajem proti 
„Vrhbosni" iznesosmo ovo, a samo da se vidi, kako 
uvaženi Bošnjaci sude o „Vrhbosni". U dugo bismo 
pak zašli, kad bismo stali „Jedinstvu" prikazivati „Vrh¬ 
bosnu" po ostalih krajevih hrvatskih, osobito u Dal¬ 
maciji. Ponosimo se uprav, da se možemo pohvaliti 
pohvalami iz svih krajeva hrvatskih. Dobar je to znak 
za stvar, koju zastupamo. I samo poradi nje iznesosmo 
gornja priznanja. Naše liberalce ništa toliko ne ubija, 
kao njihova vlastita laž, pa zato i treba da ih u njoj 
hvatamo. „Jedinstvo" što je tražilo, to je i našlo. To 
se zna, da će ono na ovo samo liepo šutjeti. Ali to 
se ne zna i ne shvata, kako još može jedan takav list 
biti „organ hrvatske narodne stranke" u Dalmaciji. 

Ovom prilikom i opet bismo zamolili sve rodoljub¬ 
ne dalmatinske svećenike, da od svojega praga odluč¬ 
no odbiju „Jedinstvo", koje u istom broju od 11. stu¬ 
denog i onako još ružno blati obraz hrvatskim svećenikom 

pišući židovski članak o „pobjedi gazdarica". Dalma¬ 
tinsko svećenstvo bit će da već zakreće vratom „Je¬ 
dinstvu", pa nam Stražičić zato i reče: „Vrhbosna u 
Bosni", da mu ne reknemo: „Jedinstvo u Dalmaciji". 

Uz put i ovo. Osječkoj „Narodnoj Obrani" od 
24. listopada o. g. pišu iz Dalmacije (bit će ljudi oko 
„Jedinstva", da manevar na „Vrhbosnu" bude sjedi- 
njenimi silami): „0 »Vrhbosni« Vam znam reći pou¬ 
zdano, da u samom sarajevskom kaptolu ima nekih 
(ama kojih to „nekih"? — Ur.), koji ni malo ne odo¬ 
bravaju pisanje svoga organa o hrvatskim prilikama." 
— To je prvi put što čujemo. Mi samo to znamo, da 
Nadbiskup sarajevski svakom prilikom hvali pisanje 
„Vrhbosnino" i urednika „Vrhbosne" potiče osobito 
pri javnijih sgodah na uztrajnost u borbi protiv ne¬ 
prijatelja sv. Crkve. Kanonici pak vrhbosanski podpo- 
mažu jednako „Vrhbosnu" i perom i savjetom. Mi bi¬ 
smo željeli svakoj kući i svakomu družtvu po svoj 
kolikoj Hrvatskoj ovu slogu i jedinstvo, što vlada medju 
nami, i onaj duh —- katolički, pravaški i demokratski 
duh — kojim je od svojega postanja zadahnut kaptol 
vrhbosanski. Onda bi svakako bile malo drugčije pri¬ 
like hrvatske, koje danas uz najbolju volju ne može 
da pohvali „Vrhbosna". 

Sarajevo: Promjene. Na mjesto sarajevskog 
vojničkog župnika msgr. Antuna Jakla, koji je premje¬ 
šten k vojničkom konzistoriju u Beč, došao je msgr. 
Ladislav Grusz. — Mjesto fra Ignacija Strukića, koji 
je sbog slaba zdravlja pustio katehetsku službu na 
državnih djevojačkih školah u Sarajevu, imenovan je 
vč. g. Ivan Jablanović, dosadanji upravitelj nadbisku- 
pijskih dobara u Sarajevu. 

— Duhovne vježbe imali su naši gimnazijalci 
u Travniku od 28. listopada u večer do 1. studenog 
u jutro; čč. gg. bogoslovci u Sarajevu od 2. stud. u 
večer do 8. stud. u jutro. I jedne i druge duhovne 
vježbe vodio je vč. O. Antun M. Bašić D. I., superior 
dubrovački. — Vč. O. Ivan Petar Bock upravljao je du- 
hovnimi vježbami na višoj djevojačkoj školi u Saraje¬ 
vu od 2. stud. u večer do 6. stud. u jutro. 

Zagreb: „Srce Isusovo", kalendar za katolički 
sviet. 1905. Primamo od jednog višeškolca ove redke: 

„Ove godine izagjoše na svijetlo toliki kalendari, 
te se već čovjek ne zna snaći u tom mnoštvu. Knji¬ 
žara Lav. Hartmana u Zagrebu potjerala je pravu 
trgovinu sa kalendarima. Ali kad bi samo ona ostala 
kod trgovine! 

Kupih ovogodišnji kalendar „Srce Isusovo", mi¬ 
sleći, da ću s njim dobiti dobar i pošten kalendar u 
svakom pogledu. Uzeh listati. Sadržaj u istinu krasan 
i poučan ; neke pripovijesti uprav dirljive; vjerno je 
ocrtan život proveden u kartanju i pijanstvu sa njego¬ 
vim zlim posljedicama. I slike posve odgovaraju kalen¬ 
daru. Pri kraju se tumači i preporučuje pobožnost 
presv. Srca Isusova. Listajuć dalje dogjoh i do „Poša¬ 
lica". Prenerazih se nad nekim ovdje slikama u neče¬ 
dnim pozama. Ne vjerujući svojim očima pogledah da 
vidim smisao tim šalama. Ali riječi gore od slika. Pa 
to sve u jednom kalendaru Srca Isusova, što ga u- 
regjuje jedan župnik!"') — Iz imenika nagragjenih za 

*) Vč. g. Jakov Sašel, urednik kalendara „Srce Isusovo", po¬ 
slao je „Hrvatstvu" od 17. studenog ovu izjavu: 


riješene zagonetke razabrah, da se mladež srednjih 
škola većinom služi kalendarima knjižare Lav. Hartma¬ 
na. Razabrah i to, da ta knjižara izdavanjem tolikih 
kalendara ide samo za tim, da si što više novaca 
ukesi. Odgoja i ćudoregje njoj je deveta. Na taj samo¬ 
živi način trpa se u kalendar sve i svašta, pa i što- 
godijer „pikantno". 

Umolio bih stoga ovim sve prijatelje mladeži i 
hrv. kat. puka, da ne kupuju takovih kalendara (jer 
ih ima više), koji nam truju moralna i domoljubna 
čuvstva, a napunjaju samo kese ljudima, kojima očito 
nije do nas i do našega blagostojanja. Radije se držati 
kalendara hrvatskomu puku već omiljela »Danice«, 
što ga izdaje društvo sv. Jeronima, a koji do sad naj¬ 
bolje odgovara moralnim, socijalnim i elementarnim želja¬ 
ma našega naroda, pa se je nadati, da će i u napredak. 

Trst: I opet — Ricmanje. Poznato je, da je prije- 
šnji ricmanjski kapelan dr. Požar bez dopuštenja svo¬ 
jega biskupa uveo u ricmanjsku crkvu glagoljsku misu. 
Dr. Požar izjavljuje sada u tršćanskoj „Edinosti", da 
to ne odgovara istini, i tvrdi, da je križevački vladika 
Drohobecki predao dne 29. lipnja 1903. papi i svim 
kardinalom spomenicu, u kojoj da se nalazi sliedeći pasus 
latinski: „U dogovoru sa biskupom Šterkom uvedena 
je u ricmanjsku kapelaniju glagoljska liturgija, t. j. li¬ 
turgija staroslavenska po latinskom obredu." — Da¬ 
kako da su se ovoj izjavi obradovali i naši liberalci. 
Židovsko „Jedinstvo" već pljeska od radosti i poviku- 
je: „Ovo je i odviše, a da se vidi da su Ricmanjci u 
razlogu, jer Niemac Nagi hoće da im uništi, što su 
oni uglavili sa biskupom Šterkom." — Tršćanski „Novi 
List" od 5; studenog odgovara na ovo najnovije iz- 
našašće sliedećom izjavom: 

Glagoljica u Ricmanjih jest nezakonita i u toliko 
samovlastno uvedena, 

1) jer se je počeo njom služiti dr. Požar bez odo¬ 
brenja sv. Stolice, makar se on branio auktoritetom 
dvojice biskupa, tršćanskoga i križevačkoga. Msgr. 
Šterk ne može govoriti, jer je već mrtav i nije ostavio 
nijedne listine napisane u korist glagoljici. Msgr. Dro¬ 
hobecki jest biskup obreda, koji ne poznaje glagoljice. 

2) Tadašnji biskup dr. Nagi nije primio navedene 
spomenice, ter je nikada nije ni vidio. 

3) Sv. Stolica izjavila je jasno u dekretih upra¬ 
vljenih biskupu dr. Naglu i Drohobeckomu, kakovo je 
stanovište ona zauzela u ovom pitanju. 

„Ja odgovaram samo za zabavno-poučni diel u kalen¬ 
darima, a nipošto za šale, a najmanje za onakove, kakove su 
žalibože uvrštene u »Srce Isusovo«. Uvrštene su protiv moga zna¬ 
nja, pa zato za njih ne odgovaram." 

Mi smo i prije te izjave bili uvjereni, da su samo liberalnim kra¬ 
dom — „furtim" —i bez znanja urednikova unišle u kalendar „Srce Isu¬ 
sovo" one slike i pošalice. „Moralista" riečkoga „Novog Lista" nije na 
to u svojoj zloradosti mogao ni pomisliti, samo da se naruga hrvat¬ 
skomu katoličkom pokretu i samoj pobožnosti Srca Isusova. Od 
toga živu na svietu^svi liberalci, pa i naši. I baš stoga, mi bismo za¬ 
molili g. župnika Šašela, da svakako drugi put bude oprezniji u 
poslu sa ljudmi oko knjižare Lav. Hartmana. Ne smijemo nipošto 
dopustiti, da se pazaruje s našim imenom i s našimi svetinjami. 
Drugimi riečmi: urednik jednoga katol. kalendara mora da odgo¬ 
vara za sve, što je u kalendaru, pa će stoga sve učiniti, da se šta bez 
njegova znanja ne turi unutra. A revnog „moralistu" „Novoga Li¬ 
sta" zamolili bismo, da pripazi i na druge hrvatske kalendare i na 
druga hrv. izdanja, pa i na same svoje redke u „N. L.“, kako je 
to pripazio ovaj put na kalendar »Srce Isusovo«. Tad će biti čovjek, 
a ne kao do sad, samo jedna rdja, koja se dakako ne prima zla¬ 
ta. — Ur. 

4) Spomenica po „Edinosti" (pošto je mi niesmo 
nikada vidjeli) ovako glasi: „Revera collatis consiliis 
cum episcopo Tergestino Sterk, capellania in Ricmanje 
per delegationem provisorie sub mea iurisdictione po- 
sita duximus liturgiam glagoliticam i. e. liturgiam paleo- 
slavicam secundum ritum latinum.“ 

a) Ovu spomenicu nije izdala sv. Stolica, nego 
je odgovorila na nju negativno, ter je nije nikada o- 
dobrila. 

b) ,,Induximus“ prevodi „Edinost" »sva uvedla«; 
nije li vjerojatniji prievod: »uveo sam« (uveli^ smo 
— plurale majestaticum)? Svakako, jer o biskupu Šterku 
ne znamo ništa pozitivno u toj stvari; nasuprot znamo 
o njem mnogošta, što se tomu protivi. 

„Novi List" navodi još neke druge tačke, što do¬ 
kazuju, kako je mizeran ovaj zadnji pokušaj, kojim 
se htjelo ocrniti dr. Nagla i prikazat ga neprijateljem 
slovenskog puka. „Jedinstvo" će dakako na taj odgo¬ 
vor liepo šutjeti kao i uviek, kad mu se dokazala laž 
ili kleveta, što ju je bio izvalio. 

Ljubljana: „Dalje od Rima!“ Ova lozinka slu¬ 
žila je od vajkada kao bojni poklik svim neprijateljem 
katoličke Crkve. U zadnje ju vrieme poprimiše austrij¬ 
ski Sveniemci. Za njimi se povedoše i kod drugih 
naroda svikoliki protivnici katolicizma. U Sloveniji za¬ 
stupaju misao „Dalje od Rima" kranjski liberalci. U 
nas Hrvata njezini su propovjednici braća Radići") i 
njihovi duševni rodjaci. Ljubljanski „Slovenec", ponu¬ 
kan protuvjerskim pisanjem liberalnih novina, donosi 
u svom broju od 29. listopada zanimljive podatke o 
tom danas protukatoličkom pokretu. Evo u cielosti nje¬ 
gova članka: 

„Slovenski Narod" prieti se ljubljanskom biskupu 
obstrukcijom u crkvi. On naviešta katolikom, da će li¬ 
beralci svaku župsku crkvu pretvoriti u takav parlame- 
nat, da će biti kranjski zemaljski sabor prema njemu 
prava dječija škola. 

Ovako su se prietili kranjski liberalci već više 
puta; svakako im je volja veća nego sposobnost. Da 
se obazremo ovom prilikom na dojakošnje uspjehe po¬ 
kreta „Dalje od Rima"! 

Kad je poslie rata g. 1866. pruski kralj Vilim I. 
izrekao želju, neka bi se češke zemlje sjedinile sa kra¬ 
ljevstvom pruskim, odgovorio ga je od te namisli Bi- 
smarck,jer da Prusija ne bi mogla podnieti toliko umno- 
ženje katoličkog pučanstva. Bismarck se je tada spre¬ 
mao na t. zv, kulturni boj i nadao se, da će moći posve 
satrti pruske katolike, kojih ima sada u njemačkoj 
državi 36°/ 0 . Protestanti se boje umnoženja katolika, i 
zato je izjavio glavni pobornik protestantizma u Au¬ 
striji dr. Eisenkolb — on je u svojoj mladosti jeo 
kruh dominikanske milostinje (dakle ponešto sličan na- 

*) Dne 12. listopada o. g. poslao je Stjepan Radić iz Spljeta 
„Hrvatstvu" u Zagreb jedan izpravak, u kojem tvrdi, „da nije ni¬ 
kada nikomu kazao ni mogao kazati, da je katolik," i „da mi Hrvati 
moramo biti radi svojih narodnih težnja pripravni na rimsko papin¬ 
sko prokletstvo." Nije li to samo najjasnija interpretacija pokreta 
„Dalje od Rima"? Ali čujemo, da se je Stj. Radiću izmaklo tlo 
izpod nogu u Spljetu, kako mu se izmiče i svagdje, kamogod 
zadje, da se hrvatskomu puku na silu nameće za usrećitelja i vodju 
u novoj t. zv. seljačkoj stranci. Izmilili mu raci iz torbe, u mjesto 
lake brašnjenice: u mjesto hrvatski katolički puk hraniti zdravom 
katoličkom prosvjetom, Radići ga idu uckati na katolicizam i na 
papinstvo. Neka idu u Beograd, tamo će valjada imati više sala- 
meta; od nas im budi daleko kuća! 


šim Radićem) — ovako: „Dok se svi posve ne otr¬ 
gnemo od Rima, dotle nije moguće, da se organički 
sjedinimo sa njemačkom državom." (Radići samo pla¬ 
giraju dr. Eisenkolba!) 

Svenjemačka stranka započela je prije 6 godina 
organizovanu hajku za odpad od katoličke Crkve. Dne 
8. prosinca 1898. sastali su se njemački „prvaci" 
Schonerer, Wolf i Eisenkolb, te zaključili, da će svenje¬ 
mačka stranka sa svimi silami početi kortešovati „proti 
Rimu". Wolf je odpao od katoličke Crkve na sam ve¬ 
liki četvrtak g. 1899. 

Započe ta hajka, što traje još i danas, makar i 
u mirnijem obliku. Najviše je djelovalo i pomagalo 
novinstvo, koje je pronašlo „liguorijski moral", koji se 
tobože protivi ćudorednosti; sramotilo izpovied, širilo 
povjestničke laži riečju i pismom, napadalo i lično 
svećenike i katoličke laike na najružniji način. To je 
poznato. Najpodlije stvari donosio je „Slov. Narod", 
taj žalostni pabirkar, koji još i sada u svojih stupcih pro¬ 
bavlja svenjemačke odpadke. (U nas Hrvata iztiču se 
u tom osobito riečki „Novi List", spljetsko „Jedinstvo", 
zagrebački „Pokret".) 

Kakav je bio uspjeh ovoj hajci? 

Od katoličke Crkve odpade g. 1899.—6047, g. 
1900.—4699, g. 1901.—6299 duša. Schonerer je raz- 
trubio u sviet, da je dosele odpalo svih skupa već preko 
30.000 duša. 

Katolika ima danas u Austriji 92’6% stanovništva, 
protestanata pak ima l’86°/ 0 - Godine 1857. bilo je pro¬ 
testanata l'6°/ 0 . Po tom se za katolike relativno nije 
pogoršalo stanje, što se tiče broja. Ali lakoumnost, 
kojom je odpalo toliko duša sa svojimi obitelji, poka¬ 
zuje nam, da je velik dio pučanstva samo po imenu 
katolički. Dosta je jedna politička agitacija, da ga pre¬ 
vari i potjera u drugu vjeroizpoviest. Gdje je tomu 
uzrok? Svakako najviše u nedostatnoj vjerskoj odgoji. 
Odpadaju samo oni slojevi, koji su se najviše školo¬ 
vali u modernih školah. Škola im je vjeru više uzdr¬ 
mala nego utvrdila. 

Prigovara se katolikom, da miešaju vjeru u poli¬ 
tiku. A tko mieša više vjeru u politiku, nego oni, koji 
hoće da vjerskim odpadom priprave austrijske narode 
za politički odpad od habsburške vladalačke kuće? 

U Saskoj ne smije nijedan katolički svećenik či¬ 
tati sv. misu bez posebnog dopuštenja političke obla¬ 
sti. A baš se tamo sabira novac za austrijsku agitaciju, 
i odanle dolaze čete protestantskih pastora, koji bez 
ikakovih zapreka šire „čisto evangjelje" i prusko sve- 
niemstvo. 

Punim je pravom rekao nadvojvoda Franjo Fer¬ 
dinand, da je pokret „Dalje od Rima" pokret „Dalje 
od Austrije", proti kojemu ne može se nikada dosta 
odlučno nastupiti. I dr. Lueger nazvao je na je¬ 
dnoj javnoj skupštini ovaj pokret „organizovanom vele¬ 
izdajom". 

Mnogo moraju sbilja da Niemci očekuju od ove 
agitacije, pošto za nju ne žale nikakova truda i žrtvuju 
tolike svote. „Gustav-Adolfovo društvo" dalo je g. 1899. 
do 454 austrijskim protestantskim obćinam 374.492 
marke. U to 64 godine svojega obstanka poslalo je ovo 
društvo u našu državu 11,800.000 maraka. Od 56 vi¬ 
kara, što su ih nanovo namjestili, ima 51 Niemac iz 
raj ha. „Evangelischer Bund", osnovan godine 1886., 

brine se navlastito novinstvom za agitaciju. Broji preko 
100.000 članova, koji plaćaju po jednu marku na go¬ 
dinu. „Odinsverein" u Monakovu poslao je već preko 
3 milijuna agitatorskih tiskanica u Austriju. Austrijsko 
družtvo „Gustav-Adolfove ustanove" u Beču slabo je 
takodjer austrijsko; lani je dobilo uza svu agitaciju iz 
Austrije samo 66.000 maraka, iz Njemačke pak 534.000 
maraka. 

Laž je, kad protestanti govore, da šire „evangje- 
]je“. Većina je naime ovih pastora bezvjerska, kao što 
su bez svake vjere glavni agitatori ovoga pokreta. 
Schonerer je pisao u svojih „Unverfalschte deutsche 
Worte“: „Dok ne bude opet sav njemački narod da¬ 
leko od Rima, slobodan, kako je bio slobodan prije 
više nego 1000 godina — tako dugo mora biti zabri¬ 
nut za svoj narodni posjed. Mi se moramo u vjerskom 
pogledu vratiti natrag u one prilike, što su vladale 
prije Bonifacija! 11 Drugimi riečmi: Sveniemci hoće da 
se odiele od kršćanstva! Na pastorskoj sinodi godine 
1902. u Lausanni tvrdio je profesor Emery iz Berna 
u poduljem govoru, da nema Božje objave i da nema 
odkupljenja. I Harnack nieče sav božanski značaj kr¬ 
šćanstva, nieče čudesa i tvrdi, da kršćanstvo nije nika- 
kova nauka. Tako je dakle ovaj pokret doista niekanje 
svega kršćanstva i dovodi u podpuno bezbožtvo — u 
moderno poganstvo. 

Ali ne širi se samo medju Niemci. I medju Sla¬ 
veni pruža već svoje korienje. Već g. 1902. dobivalo 
je od Gustav-Adolfova družtva 40 čeških i 15 poljskih 
obćina podporu. Na 55. obćem sastanku g. 1902. u 
Kasselu govorio je pastor May iz Celja o „velikom 
napredku protestantizma" na jugu, kako je Celje već 
sve „na putu za odpad", kako je ođpao gradski načel¬ 
nik, i kako se jadni Slovenci jatomice prijavljuju, da 
mognu postati sudionici blagoslova čistog evangjelja. 
Pripoviedao je, kako je dapače vladin list ovoga grada 
nazvao knez-biskupa, što je došao onamo u pohode, 
fanatičkim agentom one vlasti, što već kroz stoljeća 
uznemiruje Austriju i nastoji, da se niemstvo izkorieni 
iz države austrijske. Pošto je pastor May izvalio ovu 
nesgrapnost, zamolio je dakako ganutljivo, neka poša¬ 
lje Gustav-Adolfovo družtvo mnogo novaca u naše 
zemlje. U istoj skupštini poklonili su sbilja 21.980 
maraka za Beljak u Koruškoj. 

Mislimo, da bi sve to Slavene moralo samo još 
bliže privinuti katoličanstvu. Ta Niemci viču svaki dan, 
da je uprav Crkva katolička ona sila, što se najviše 
protivi svenjemačkim težnjam. Ali kako nam pokazuje 
bjesnilo naših liberalaca, ovi su ljudi bez svakog raz¬ 
bora, i mjesto da se opru arogantnomu sveniemstvu, 
rade s njim u zajednici, s njegovimi sredstvi i — u 
njegove svrhe. 

I u napredak ne će biti drugčije; jer mlada stran¬ 
ka, što se sada osniva, i koja hoće da zabaci stare 
liberalce, ima u svojoj sriedi učenike Masarykove, koji 
su (poput naših hrvatskih realista) primili u se njegov 
„realizam". Masaryk je i sam odpadnik, kao što i nje¬ 
gov suborilac dr. Herben, urednik „Časa". 

Borbi ne će biti kraja nikada. Neprijateljske sile 
udarat će uviek o hridinu Petrovu. Mi ćemo pak stajati 
na toj hridini nepokolebljivo, jer znamo, da je niti iste 
sile paklene ne će nadvladati. 

Uredjuje dr. Ivan Šarić. Izdaje Kaptol 


FRANCEZKA. 

f Paul Cassagnac. Dne 4. studenog o. g. iz¬ 
dahnuo je čuveni urednik i politik Paul Cassagnac, 
primivši prije pobožno svete sakramente. Za sve borce 
u štampi bit će žalostno saznati toli naglu smrt Paula 
Cassagnaca, za čiju se bolest nije znalo. 

Tko bi izkazao udarce, što ih je zadala hrabra 
ruka Pavla Cassagnaca bezbrojnim njegovim protivni¬ 
kom, vodeći ljutu borbu u štampi! A ove udarce 
perom sliedili su kadgod i udarci mačem, jer je s po¬ 
četka pristajao uz tu predrazsudu dvoboja. No kasnije, 
shvativši bolje pojam o pravoj srčanosti, odrekao se 
je javno dvoboja, ne oklievajuć dapače stupiti u jednu 
ligu, što je bila odredjena, da dvoboj uspješno po¬ 
bija. On je u ostalom i mogao da lako omalovaži 
uspjeh mača, jer je bio nada sve strahovit perom, kojim 
je nemilice udarao po onih, koji su se izlagali njego¬ 
vim udarcem. Njegova žestina spriečila mu je često, da 
uzme obzir na značaj i svojstva onih, koje je napadao. 

No bilo je u njega.ipak nešto, što bi ga vazda 
izpričalo, a to je bila njegova velika iskrenost. To mu 
je pribavljalo uviek štovanje i najljućih njegovih pro¬ 
tivnika. Tim je osvojio simpatiju i prijateljsku obzir¬ 
nost Ljudevita Veuillota. Paul Cassagnac uprav je 
strastveno volio Ljudevita Veuillota, a Ljudevit Veuillot 
praštao bi opet Cassagnacu dragovoljno njegove „ludo¬ 
rije", obzirom na neustrašljivo izpoviedanje njegovih 
katoličkih osjećaja. 

Kao privatan čovjek nije Pavao Cassagnac nimalo 
nalikovao novinaru. Učtiv do koketerije, uljudan i pre¬ 
ma svojim najvećim protivnikom, imao je prijatelja u 
krugu urednika, sakupljenih u jedno družtvo, kojemu 
je on bio dugo vremena podpredsjednikom. Tako se 
tumači jednodušno u Francezkoj žaljenje za njim. 

Svojemu političnom uvjerenju ostao je Paul Cas¬ 
sagnac vjeran do smrti; nikada on nije htio ni čuti za 
ikakav kompromis sa Republikom, i sve, što se proti 
Republici dogodilo, bilo mu pravo. „Pruse" je uprav 
mrzio. Već g. 1866., kad je Adolf Cassagnac bio chef- 
redacteur listu ,,Pays“, pozva on svojega sina Pavla 
u redakciju toga lista. Polemika u tom »listu bila je ta¬ 
kove žestine, kakove nije upamtila Francezka. G. 1870. 
stupi Paul Cassagnac kao dragovoljac u vojsku. Skoro 
zatim bi zarobljen i u Njemačku odveden. Kad se 
povratio, stavi se na čelu lista ,,Pays“ i nastavi agi¬ 
taciju za carstvo. U veljači g. 1876. bi izabran u za¬ 
stupničku komoru, gdje bez igdje ikakva obzira uze 
lupati po svojih protivnicih. G. 1884. osnova novi bo- 
napartistički list „L’autorite". 

Uz svoju redakcijonelnu djelatnost napisao je 
Paul Cassagnac i mnoge politične brošure i povjest 
treće Republike („Historia de la troisieme Republique“). 
Rodjen 2. prosinca 1843. u Parizu dostigao je Paul 
Cassagnac dob od blizu 61 godinu. 

„Verite" svoj članak o pokojnom Pavlu Cassa¬ 
gnacu ovako završuje: 

„Mi pak, koji smo imali prilike poznavati izbliže 
plemenštinu njegove duše, jednostavnost i iskrenost 
njegove vjere, mi si smatramo dužnošću preporučiti u 
molitve svojim čitateljem toga oštroga borca, čije ne¬ 
savršenosti ili dapače pogrješke niesu priečile, da bude 
dobar strielac u službi Crkve i Francezke." 

vrhbosanski. Tiska „Bosanska Pošta" u Sarajevu. 

U Sarajevu, 5. prosinca 1904. 


Gođ. XVIII. 


Devo presvetaja, 

Mati Božija sina, 

Ti svobod ot skvrni 

V ženah bi edina. 

Eliko se rodi 

V sem slznem udole 
Clovek, tekmo tebe 
Gospod blagovoli. 

Ot egože prie 
Blagodet i slavu, 

Da skrušit mogla bi 
Ti zmiinju glavu. 

Tebe, devo mati, 

O sem godi tvoem 
I mi tvoja čeda 
Hvalu i čest poem. 


Na tržestvo 

JUBILEJU 

vzveštenie neskvrn’nago začetie 

Blaženie Marie Devi. 

Složil Brštranski. 

Zdrava vtoraja, 

Na bolšija Evo, 

Toboju nam život 


Priđe, ne smrt, devo. 

Tebe zbožnu angjel 
Gospoden celova 
V Nazareti domu, 

O d’šti Davidova. 

Nevesto krasnaja 
Bogu Duhu svetu, 

Iže Hristu v tebe 
Hram izbra začetu. 

Blaženejši, koju 
Josip sveti dvori, 
Obručenu sebe; 

Nine esi gore. 


Slncem odeena, 
Ukrašena dvoju 
Na desete zvezdu 
Vencem i slavoju. 

Ideže vznesenu 
Nad angjelski liki 
Devi vinu hvalet 
Kupno s mučeniki. 

Ot onudu ti nam 
Blagočestno lice 
Dostoj se ukazat, 

O Bogorodice. 

Milostivi oči 
Svoi k nam obrati; 
Hodatajstvuj za ni, 
O dobraja mati. 


U sina Isusa 
Budi otvetnica, 

Na sem strašne mori 
Zvezda severnica. 


-<Sg;;€3>- 


Da voždem toboju 
V luku možem vniti 
Spasenie, devo, 

Rač’ nam isprositi! 


Bezgrješni Začetak i papinski auktoritet 

Napisao Karlo Cankar. 


Dijaše dne 24. studenoga godine 1848., kada je po- 
. bjegao kroz potajna kvirinalska vrata vladar Rima, 
poglavica kršćanstva, Pijo IX. Onaj, kojemu se klanjahu 
milijuni katolika, kojega priznavahu carevi i kraljevi 
svojim otcem, on bježi u gluho doba noći preobučen 
iz svojeg priestolnice, iz vječnoga grada, iz tisućgodi- 
šnje baštine biskupa rimskih.*) Oteše mu kraljevstvo, 
vladu, stražu ;J lišen svega mora tražiti zaklon u stra¬ 
nom svietu, ako hoće da očuva sebi život a Crkvi 
njezinu glavu. Zaklonio se u napuljsku tvrdju Gaetu. 

*) Cf. Niirnberger, Papsttum u. Kirclienstaat, Mainz, 1898. 
II. Bd. pag. 241 ss. 


U Rimu je slavila revolucija pobjedu. Državni 
papinski ministar Pellegrino Rossi bijaše nekoliko dana 
prije iz potaje ubijen; nevjerne papinske čete pri- 
družiše se revolucijonarcem; podivljala ulica ,,bjesnila 
je proti nasljedniku sv. Petra. Oboružana rulja navalila 
je na Kvirinal; topovi bili spremni da pucaju na papin¬ 
sku palaču, počela se lievati krv. Vjerna švicarska 
straža bude razoružana, i papa postade zarobljenik 
svojih vlastitih nezahvalnih podanika. Biegom se je 
spasao iz ovoga sramotnog sužanjstva. 

U vječnom je pak gradu zavladala politična i 
moralna anarhija sa svimi strahotami, što ih može da 










Br. 23. — Vrhbosna — 1904. 


398 


izazove narod, koji se pobunio protiv Boga i pomaza- 
nika njegova. Proglašena bi republika, s njom bezzako- 
nje i strahovlada. Otvoriše se tamnice, i prosti zločinci 
budu primljeni u službu revolucijonarne vlade. Gradja- 
ni, koji ostadoše vjerni svojemu zakonitom vladaru, 
budu protjerani, aimutakimbizaplienjen. Posjedi crkveni 
i dobrotvornih zavoda priedjoše u državno vlastničtvo; 
manastire pak pretvoriše narodni vodji u kaznione i 
vojarne. Svećenike stadoše zlostavljati i ubijati; u 
rimskih crkvah obavljaju zahvalnu službu Božju ne- 
vriedni, odpali svećenici. Sa papinske lodje (loggia) 
u crkvi sv. Petra, odakle je dosele sv. Otac podjeljivao 
svoj blagoslov, pozdravljao je buntovnike njihov vodj 
Mazzini. Otimačinami i ubistvi, kojim'i započe revolu¬ 
cija svoje djelo, nastavila je republika. Po gradu pak 
slavila je bludnost javno svoje orgije. 

Takovo je lice pokazivao Rim, kad je protjerao 
svojega kralja Pija IX.; s papom su protjerali iz države 
rimske i načelo svakog auktoriteta. Na mjesto pape 
primio je Rim u svoju sredinu Mazzinija i s njim 
negaciju Božjeg i ljudskog auktoriteta. 

„Rat proti papi, proti čuvaru neomedjenog auktori¬ 
teta !“ J ) — tako je propoviedao Mazzini, to je bio 
bojni poklik rimskih revolucijonaraca. Auktoritet, bo¬ 
žanski auktoritet papinstva, što ga je priznavao i 
klanjao mu se sav katolički sviet, taj auktoritet srušiti 
bijaše prvi zahtjev i glavni zadatak svemu kolikom 
slobodnom zidarstvu, svim nebrojenim po Italiji po¬ 
tajnim družtvom. Tumač i glasnik ove težnje bijaše 
Mazzini. „Dužnost je Italije," tako on govorio, „da 
naviesti rat na život i smrt ne samo svjetskomu go¬ 
spodstvu laži (t. j. papinstva), rtego laži samoj, koja 
si prisvaja danas u Rimu ime auktoriteta. “-) Laž je 
auktoritet, što si ga prisvaja papa, laž je papinstvo 
samo, laž je isto kršćanstvo! Mazzini a s njim novo- 
dobni revolucijonarcii politički evolucijonisti svih naroda 
ne poznaju više ni pape ni Crkve ni Krista; ne po¬ 
znaju više zakonitih kraljeva i vladara. Jedini, nosilac 
auktoriteta jest narod sam. Ovo načelo izrazuje tali¬ 
janska revolucija svojom lozinkom: Bog i narod! 
„Samo je jedan gospodin na nebu: Bog, i samo je 
jedan gospodin na zemlji: narod," tako razlaže Mazzi¬ 
ni to načelo. Sav zakon Božji sastoji u napredku; 
jedini tumač ovoga božanskog zakona jest čovječan¬ 
stvo, i jedini tumač zakona čovječanskog jest narod. 
Kršćanstvo je u diametralnoj opreci s ovim načelom, 
zato se mora zabaciti. „Kršćanstvo — veli Mazzini — 
jest individualistička religija, a ne socijalna," zato mu 
nema više mjesta u današnjem družtvu; napose katoli¬ 
cizam nije nego materijalizacija vjere, on nije pristu¬ 
pačan nikakvoj promjeni, ne može se prilagoditi duhu 

’) Cf. Gruber, Mazzini. Regensburg, 1901. pag. 44 ss. 

2 ) Gruber, o. c. pag. 45. 


vremena; „katolički i kršćanski dogmat o padu i od- 
kupljenju čovjeka mora se nadomjestiti dogmatom na- 
predka." Kršćanstvo i katolicizam, papinstvo i Crkva 
preživjeli su se, ne zastupaju više pravog auktoriteta, 
samo su još sablasti, fantomi i lešine auktoriteta. — 
Pravi auktoritet može da bude samo onaj, koji repre- 
zentuje i širi moralni princip dotičnog doba. A duh 
19. stoljeća, koji je? Mazzini ga izriče ovako: „Sve 
težnje sadašnjeg vremena, kolektivna evropska misao 
usredotočuje se u osudjivanju papinstva, carstva, mo¬ 
narhije i aristokracije." Ove ideje ne zastupa dakako 
nijedan od spomenutih prividnih auktoriteta; zastupnik 
ove ideje jest samo narod. Monarhija i svećenstvo ne 
mogu da budu po sebi i iz sebe kakov auktoritet, jer 
niesu nego orudje naroda; ovo orudje mienja se s vreme¬ 
nom, sad ima više sad manje vlasti, a to samo tako 
dugo, dok se ne osviesti narod, dok ne spozna narod, 
da je on prvi i jedini pozvani nosilac svakoga duhov¬ 
nog i svjetovnog auktoriteta. Taj narodni auktoritet jest 
tek pravi/sveti, božji auktoritet, pred kojim mora svak 
prignuti svoj vrat, svak mu se mora pokoriti. „Ako 
kolektivno udruženje vaše braće izjavi — tako je go¬ 
vorio Mazzini svojim zemljakom — da je ovo ili ono 
članak vjere, morate prikloniti sa strahopočitanjem 
svoju glavu i nimalo se ne smijete protiviti." 

Narod je sve! Kraljevi i knezovi jesu nasilni 
usurpatori i krvnici, koji si nametnuše krinku vlasti i 
auktoriteta, da mogu milijune naroda izrabljivati u 
svoje lične koristi; papa i svećenici varaju sviet, po¬ 
moću laži i prievare skučili su čitave narode pod 
svoju vlast, duševno su ih zarobili, da mogu na ruše- 
vinah tjelesne i duševne narodne slobode ugadjati 
svojemu vlastohleplju. Narod, taj jedini na zemlji su¬ 
veren, ne smije više podnositi ovu sramotu, mora 
razbiti sužanjske okove, što ga drže u prahu i po- 
nizuju do živine; neka se podigne narod i odbaci 
tisućgodišnju laž, kojom su ga dosele obsjenjivali 
absolutizam i hierarhija. Neka se podigne, neka po¬ 
traži svoja prava i neka se osveti krvnikom svojim! 
— Takove su se ideje širile po Italiji i po drugih 
zemljah; tako su govorili, pisali i naučali tadašnji 
revolucijonarci. Na ovih načelih osnivala su se tajna 
družtva, slobodno zidarstvo pošlo je u boj za ove 
principe. Novine, družtva i novac djelovali su kod ni¬ 
žih slojeva, osobito kod biedne ulične fukare ; uticaj 
slobodnozidarskih loža pravio je propagandu u krugo- 
vih buržoazije i osiromašene aristokracije; moderna 
filosofija, sagradjena na spomenutih načelih, predobila 
je za revolucijonarne ideje djačtvo i naobraženi sviet. 
Tako se je sustavno širila revolucija na vjerskom, 
intelektualnom i političnom polju; pogazilo se načelo 
auktoriteta, uzdrmali se pojmovi o pravih i dužnostih, 
a vjera izčezavala iz srca narodnih masa. 

Takove su bile zavladale prilike u nesretnoj Italiji 
u ono doba, kad je živio papa Pijo IX. u zatočenju. 

Ali ne samo Italija, čitava je Evropa živjela u 
znaku revolucije. 

Filosofija udarila panteističkim pravcem; nuždna 
posljedica toga bijaše, te je tadašnjim družtvom -za¬ 
vladalo posve materijalistično shvaćanje svieta.—Bogo¬ 
slovna katolička znanost nije se još bila oslobodila 
kobnog jozefinističkog uticaja, ter malo po malo u- 
nosila u katoličke redove racijonalističke nazore; prote¬ 
stantska pak bogoslovija posve se već bila izgubila 
u racijonalizmu, ter se malo ne poistovetila sa fanta- 
stičkom Schellingovom t. zv. objavljenom filosolijom, 
koja je nastojala kršćanstvo sprijateljiti sa panteizmom. 
— U politici napokon razmahao se liberalizam, koji 
je munjevitom brzinom poplavio svu Evropu. Pod pri¬ 
tiskom liberalnih ideja nestalo smisla za zajednicu, za 
socijalni družtveni život; težnja za individualnom slo¬ 
bodom rušila one jake veze, što su prije spajale poje¬ 
dince u tiesnu zajednicu ; obiteljski život bio do teme¬ 
lja uzdrman, gospodarske udruge uništene; slobodna 
konkurencija uništavala obrtničtvo i seljačtvo, i redovi 
proletarijata umnožavali se rekbi s elementarnom silom. 
Gospodarskimi načeli liberalizma bi upropašćeno na¬ 
rodno blagostojanje, a materijalistički njegovi nazori 
uzdrmaše u narodu vjeru u Boga i u budući život, 
te probudiše u njemu želju za što većim uživanjem. 
No liberalizam, koji je srušio obiteljski ugled i za- 
niekao Crkvi svaki auktoritet, nije.prenio ovog auktori- 
teta na narod poput talijanskih revolucijonaraca; on 
nije priznao narodu kao takovu neomedjenog auktori- 
teta, nego je usredotočio sav božanski i ljudski auktori- 
tet^u državnoj formi. Državnu ideju, kako ju je pro- 
poviedao Hegel, nastojao je ostvariti liberalizam. Drža¬ 
va!; je sve; država je emanacija božanstva, kojoj se 
mora klanjati sve drugo; država je bog i izvan nje 
nema“auktoriteta. Crkva pak, njezina načela i sve tra¬ 
dicije njezine protive se tomu shvaćanju; Crkva ne će 
da prizna to božanstvo, zato je liberalizam dosljedno 
morao da poprimi borbu proti Crkvi. Ali Crkva crpe 
svoju snagu i jakost u Kristu, ona se osniva na nepo¬ 
srednoj naredbi samoga vječnoga i osobnoga Boga. 
Zato je naviestio liberalizam borbu ne samo Crkvi, 
nego i Kristu, samomu Bogu. Bijaše to ona nejednaka 
borba, u kojoj se diže stvor proti svojemu Stvoritelju; 
jedna ljudska tvorevina, država, poriče Bogu vlast nad 
sobom, prisvaja si njegova prava i njegovo dostojan¬ 
stvo. „Izaći ću na nebo, više zviezda Božjih podignut 
ću priesto svoj . . . izjednačit ću se s Višnjim . . .“ 
(Is. 14, 13. 14), tako je govorio prvi hulnik i bun¬ 
tovnik Lucifer, tako je govorio i radio državni libera¬ 
lizam, ali ga je isti udes stigao kao i buntovnog Svjetlo- 
nošu. — Država bijaše sve; htjela je barem da bude 


sve, da bude konačna svrha rodu ljudskomu. Ali zato 
su i gradjani htjeli, da im država sbilja bude sve, da 
im dade svega, što trebaju; proletarijat je zahtievao 
od državne svemogućnosti, da udovolji svim njegovim 
željam i potrebam, da mu osigura blagostojanje i 
uživanje. Ali država, to liberalno božanstvo, nije mo¬ 
gla da udovolji narodom, uza svu svoju svemogućnost 
bijaše nemoćna. I stale se dizati bune i prevrati, revo¬ 
lucija drmala državnimi temelji, vladari morali osta¬ 
vljati svoja priestolja i bježati izpred narodnog ne¬ 
zadovoljstva. 

Tako je izgledala Evropa u ono doba, kad se 
počeo u javnosti niekati Božji i ljudski auktoritet, kad 
se stao poricati Crkvi svaki uticaj na javni život, i kad 
stali zamjenjivati vjeru kršćansku sa modernom filo¬ 
sofijom. Htjeli su ukinuti crkveni auktoritet, zabacili su 
objavljenu vjeru, a niesu pomislili, da s auktoritetom 
pada sav družtveni poredak, da auktoritet ustupa svoje 
mjesto samo jednoj družtvenoj formaciji, a ova je re¬ 
volucija i anarhija. 

Ove žalostne i gotovo očajne politične i socijal¬ 
ne prilike motrio je iz Gaete veliki prognanik sv. Otac 
Pijo IX. Vidio je podpuno razsulo političkog, vjerskog 
i intelektualnog života; gledao je, kako biva progo¬ 
njena Crkva Božja; kako poput njega, poglavice svega 
kršćanstva, i samom kršćanstvu nema više mjesta u 
modernoj Evropi. Veliki papa, da je bio od željeza, 
morao bi klonuti duhom. Ali ne, papa nije klonuo du¬ 
hom, on nije očajao; on nije posumnjao ni jedan čas, 
da će Crkva izaći iz ove borbe i progonstva slavna i 
pobjedonosna. S tvrdim pouzdanjem opetovao bi ono 
svečano obećanje, što ga je Krist dao svojoj Crkvi: 
,,I vrata paklena ne će je nadvladati.“ Nije se on uz¬ 
dao niti u ljudski razbor, niti u evropske vladare, niti 
u oružanu pomoć — ova sredstva niesu kadra da pro- 
miene ljudska srca, niti da nadomjeste zao duh vre¬ 
mena dobrimi i plemenitimi težnjami. To može da li¬ 
čini samo milost i milosrdje Božje. 

Kad se saznalo po širokom svietu, da je morao 
otac kršćanstva pobjeći iz Rima u progonstvo, tad se 
izvinuo iz srca svega kolikog još vjernog katoličkog 
puka jedan glas groze i ogorčenja; svi tadašnji vla¬ 
dari, svi bijahu spremni da pomognu papi, da mu 
vrate državu rimsku, ili da ga prime kao suverena u 
svoje zemlje. Austrijski, španjolski, francezki i bavar¬ 
ski poslanici nudili su sv. Otcu pomoć svojih vladara; 
protestantski kralj pruski zvao ga je u Njemačku; raz- 
kolna Rusija bila je spremna da mu dodje u pomoć; 
Englezka mu davala ostrvo Maltu kao utočište. 

Ali papa kao da ne čuje tih dokaza velikog što¬ 
vanja i odanosti, što mu ih izkazivali gotovo svi vla¬ 
dari evropski. Prije nego će se on obratiti na koju 

velevlast, da mu omogući povratak u vječni Rim, ute¬ 
kao se jednoj drugoj velevlasti, koja je jača i strasnija, 
nego svaka oboružana armada; obratio se k Onoj, 
koja je „terribilis ut castrorum acies ordi- 
nata“ (Cant. 6, 3). Kao što je Pijo VII. živući u pro¬ 
gonstvu tražio utjehe i pomoći u blažene Djevice, pa 
je okrunio u Savoni njezin kip, tako se je i njegov po 
dostojanstvu i patnjah nasljednik utekao pod o- 
krilje Djevice bez grieha začete. Njoj se je 
molio, da se smiluje njemu i narodom kršćanskim, da 
svojom svemogućom zaštitom ukloni neizmjerne pogi¬ 
bli, u kojih se nalazi progonjena Crkva. A dne 11. ve¬ 
ljače godine 1849. pošalje svim katoličkim 
biskupom okružnicu („Ubi primum"), kojom 
naredjuje, neka se obavljaju po vasionom 
katoličkom svietu molitve, i neka se pri¬ 
pravi sve potrebito za svečano proglašenje 
bezgrj ešnog Začetka. 

Gle čuda! Jedan prognanik, bez svoje vojske, 
bez kraljevstva i priestolja, koga je slobodno zidarstvo 
držalo već političnim i moralnim mrtvacem u družtvu 
ljudskom, taj prognanik naredjuje — ne svojoj okoli¬ 
ni, ne samo nekolicini prijatelja, već naredjuje vasio¬ 
nom svietu, da pane na koljena, da se moli Bogu, da 
zaziva Neoskvrnjenu. Sbilja veliko čudo, što se to u- 
sudjuje jedan prognani biskup, koji živi i ovisi o 
milosti tudjega vladara! A još veće čudo: vasioni ka¬ 
tolički sviet sluša sa najvećim strahopočitanjem glas 
ovoga razkralja; na njegovu rieč sjedinjavaju se mili¬ 
juni srdaca u pobožnoj molitvi, milijuni se utječu pod 
zaštitu Neoskvrnjene. Na jednu rieč pobožnog pape 
kao da se obori moderna sgrada bez vjere i auktori- 
teta, štono ju sagradiše liberalizam i framazonstvo; na 
jednu rieč prognanika u Gaeti ruše se nade svih ne¬ 
prijatelja katolicizma ; papa zove na štovanje bezgrješ- 
nog Začetka bi. Djevice, i narodi ostavljaju revolu- 
cijonarne putove i vraćaju se pod okrilje vjere i aukto- 
riteta. I opet se pokaza ona velika povjestnička 
istina, da biskup rimski ostaje za uviek nosilac najvi¬ 
šeg auktoriteta na zemlji, pa on živio kao kralj sa 
najsjajnijim dvorom, ili živio kao prognanik u tudjini. 
Nikakve protivštine, ni progonstvo ni sužanjstvo ne 
mogu mu oteti onoga sjaja i one božanske vlasti, što 
mu ju je ostavio Isus Krist, — one vlasti, što ju ima 
rimski papa nad srci svojih vjernika. Istinu je pisao 
isti licemjerni Gioberti, kad je poručio Piju IX.: „Ti, 
sveti Otče, jesi najmogućniji od knezova, jer Ti vladaš 
srci, ravnaš voljami i vodiš misli. Što pomaže obseg 
zemalja i množtvo topova bez vlasti nad duhovi! Što 
mogu siloviti vladari i careki sa svojim surovim oruž¬ 
jem i sa svojimi varavimi poslanstvi? Više može jedna 
Tvoja rieč, nego jedna armada." (Gioberti, „II Gesuita 
moderno 11 cit. Margotti-Gams IV.) — Ovu je istinu 


krasnimi riečmi priznao i ženijalni Montalembert, go¬ 
voreći u parizkom parlamentu: „Vi imate 500.000 voj¬ 
nika, imate mornaricu, topove, sve, što samo može 
podati materijalnu snagu. Papa svega toga nema. Ali 
on ima nešto, čega vi nemate: moralnu moć, gospod¬ 
stvo nad savješću i dušami, nad kojimi vi nemate nika- 
kove vlasti, i to njegovo gospodstvo jest neprolazno." 

Činilo se, da je papino gospodstvo, njegova sla¬ 
va i moć već na umoru, da su prekinute one veze, 
što su spajale rimskoga biskupa sa cielim kršćanstvom; 
mislilo se, da je već gotov onaj unutrašnji i vanjski 
proces, što je imao dovesti katoličko kršćanstvo do 
razpada. A kad tamo, papinski auktoritet pojavi se na 
jedanput u većem sjaju nego ikada prije; živa vjera 
uzplamtjela je većim žarom nego u priješnje mirno 
doba. I to je učinio samo jednostavan poziv pro¬ 
gnanoga pape na molitvu i na štovanje bezgrješnog 
Začetka. 

Preko 500 biskupa odgovorilo je sv. Otcu, da oni 
sami, njihovo svećenstvo i sav puk živo vjeruju, da je 
bila blažena Djevica neoskvrnjena i čista ne samo od 
svakoga osobnoga grieha, nego da ni iztočni grieh 
nije okaljao njezinu prečistu dušu. I svi ■ ovi biskupi 
izrekoše vruću želju, da se baš u ova burna vremena 
proglasi kao članak vjere, da je blažena Djevica bez 
grieha začeta; jer ako ikoje doba, a to treba bez su¬ 
mnje sadašnje doba Marijine osobite pomoći i zaštite. 

Papa se je opet vratio u Rim. Unišao je u svoju 
priestolnicu kao triumfator, kao slavan pobjeditelj iz 
težkoga boja: narod ga je rimski primio sa neizkaza- 
nim oduševljenjem. Kao na neku višu zapovied umi- 
riše se narodi; nestade revolucije i buna u državah 
evropskih. Pijo IX. pripisivao je tu iiaglu promjenu u 
prvom redu Onoj, kojoj se je on utekao u najvećoj 
nevolji, blaženoj Djevici bez grieha začetoj. Zato je i 
hotio zasvjedočiti svoju i čitave .Crkve zahvalnost ve¬ 
likoj Gospi. Što je pripravljao kao prognanik u Gaeti, 
■to sad izvrši kao kralj u Rimu. Dne 8. prosinca 1854. 
proglasi Pijo IX. u nazočnosti od 192 biskupa kato¬ 
lički dogmat: ,,U slavu presv. Trojstva Otca, Sina i 
Duha svetoga. Vlašću Isusa Krista, svetih apostola Pe¬ 
tra i Pavla i svojega vlastitog ugleda zaključujemo i 
odlučujemo, da je objavljena istina, da je bi. dj. Ma¬ 
rija po osobitoj povlastici i po osobitoj milosti Božjoj 
obzirom na zasluge Isusa Krista, Spasa roda ljudskoga, 
od prvoga časa svojega Začetka sačuvana od svake 
ljage iztočnoga grieha.“ (Ex Bulla Pii IX. »Ineffabilis 
Deus«.) 

Papa je rekao, a glas radosti i oduševljenja odje¬ 
knuo je vasioniin katoličkim svietom. Vječni grad, gdje 
su se koju godinu prije dogadjale nevidjene strahote, 
gdje se je u ime slobode i bratstva prolievala nedužna 
krv, gdje su se razliegale divlje revolucijonarne pjesme, 

taj grad pokazivao je sada posve drugo lice. Gradjan- 
stvo se je takmilo, kako će što ljepše i dostojnije do¬ 
kazati svoju radost i iskrenu pobožnost. Kraljica bez 
grieha začeta kao da je preobrazila Rim. Crkvene sve¬ 
čanosti redale se jedna za drugom. U samom Rimu 
držalo se te godine do 150 veličanstvenih crkvenih 
slavlja u proslavu bezgrješnog Začetka. Ove svečanosti 
bijahu u istinu krasna zadovoljština za uvrede i ne¬ 
pravde nanesene papi, Crkvi i samomu Kristu. Sve 
katoličke zemlje i svi narodi nadjoše se u zajednici s 
Rimom i sa sv. Otcem; sve je sjedinjavala jednaka 
ljubav i pobožnost prema prečistoj Djevici; svi su se 
sdružili u veličajnom slavospjevu Neoskvrnjenoj. 

Neprijatelji kršćanstva ostadoše zapanjeni gleda¬ 
jući tu slogu i oduševljenje katoličkog svieta. Sva su 
sredstva upotrebili, da uzdrmaju u narodih vjeru u 
kršćansku objavu, da izvrgnu ruglu pojedine katoličke 
dogmate, da sruše auktoritet rimske Crkve i njezine 
glave. A papa ustaje i proglasuje dogmat, koji sadrži 
malo ne sve najpozitivnije članke katoličke vjere, — i 
svi nebrojeni milijuni katolika primaju taj glas kao 
glas Duha svetoga, kao objavu Božju. Dvjesta miliju¬ 
na katolika podvrgava sa radostnim srcem svoj razum 
auktoritetu rimskoga pape i objavljenoj istini, što ju 
on proglasuje. Ova činjenica bijaše pravi triumf kato¬ 
licizma u doba revolucija. Moderno družtvo nije htjelo 
da što zna za auktoritet, a auktoritet rimskoga pape 
pojavljuje se u najvećem sjaju; poslušnosti kao da 
već bilo nestalo s ovoga svieta, a rimskomu papi po¬ 
korava se 200 milijuna ljudi u stvari, što je njihov 
razum nikada ne će shvatiti. Svi oni različni narodi, 
koji inače nikada ne miruju, koji živu u neprestanoj 
medjusobnoj borbi, svi ti narodi slušaju složno i s 
jednakom ljubavlju glas svojega pastira; svi priginju 
svoju volju i razum pred glasom sv. Crkve i kao je¬ 
dna obitelj klanjaju se velikom otajstvu bezgrješnog 
Začetka. 

Ovaj povjestnički čin znači sjajnu pobjedu, što ju 
je izvojštila katolička Crkva nad istodobnim racijona- 
lizmom i liberalizmom. Bez topova i mačeva, bez kr¬ 
voprolića stekla si je Crkva pobjedu nad neprijatelji 
svojimi. Samo jedanipoziv rimskoga pape, poziv, da 
se poklone katolici bezgrješnom Začetku bi. Djevice, 
i neprijateljski redovi bijahu razočarani i razoružani. 
Jedna im je rieč sv. Otca posvjedočila, kako izprazne 
bijahu njihove nade, e će utamaniti vjeru i srušiti Cr¬ 
kvu. Crkva*;'biJponizivana, progonjena i prezrena, ah 
ona ustade opet jaka, veličanstvena i pobjedonosna. 

Petdeset.je godina prošlo, od kako bi proglašen 
dogmat o neoskvrnjenom Začetku, petdeset godina no¬ 
vih i silnih borba socijalnih, narodnostnih i vjerskih. 


Nenaravne i nepravedne osobito ekonomske pri¬ 
like, što ih je stvorio gospodarski liberalizam, izazvale 
su silan odpor proti njemu. Trgnula se ona masa, 
što je dosele služila nekolicini kao mrtvo produktivno 
blago, i ona hoće da podje ako uztreba preko svih 
zapreka i preko svih državnih forma. Sa svih strana 
diže se narod; na svih crtah vodi se boj proti okorje¬ 
lom liberalizmu i proti kapitalizmu, što je zavladao 
svietom. Stara buržoazija, to diete liberalnih principa 
provedenih u ekonomskom i političnom životu, poče 
s punim pravom drhtati pred novim pokretom, jer se 
poboja, da je blizu kraj njezinu dosadašnjem zado¬ 
voljstvu. Sva odporna i životna snaga narodna usredo¬ 
točila se u socijalnoj borbi. 

Zajedno sa socijalnim pokretom pojavi se još 
drugo pitanje, što ponajviše sprečava socijalni razvitak: 
započe narodnostna borba. Nenaravni spoj različitih 
naroda pod jednom, uz to još i centralističkom držav¬ 
nom formom, ugnjetavanje manjih naroda, nerazu- 
mievanje socijalnog pokreta, napokon još birokracija 
i buržoazija, što su se nadale, da će se narodnostnom 
borbom ugušiti socijalni pokret — evo to bijahu raz¬ 
lozi i uzroci silnoj današnjoj borbi izinedju pojedinih 
naroda. 

Sa socijalnim i narodnostnim pitanjem u naj¬ 
užem je savezu pitanje vjersko. Nema velikog pitanja, 
što ne bi bilo izravno ih barem posredno skopčano 
s vjerom. 

Zastupnica socijalnih težnja hoće da bude soci¬ 
jalna demokracija. Ah kao što politički i gospodarski 
nazori socijalnih demokrata niesu drugo nego daljni 
razvitak liberalnih nazora, isto tako usvajaju si oni i 
sva glavna liberalna načela u vjerskom pogledu. Ova 
stranka ide tobože za tim, da materijalno pomogne 
potištenim, navlastito radničkim slojevom ; to pak hoće 
da postigne time, da sruši sav dosadašnji družtveni 
red, da uvede u političnom pogledu republiku, u go¬ 
spodarskom komunizam, da ukine svaku pozitivnu 
vjeru, a mjesto nje da proglasi kao jedinu svrhu čovje¬ 
ka: uživanje zemaljskih dobara. 

Tako urodi socijalni pokret pitanjem vjerskim. 

Narodnostna borba ne će da prizna načelo kr¬ 
šćanske pravednosti; vjerske interese žrtvuje efemer¬ 
nim narodnim uspjehom, a sa svom silom udara na 
katolicizam, jer da se ovaj tobože protivi slobodnom i 
samostalnom razvitku pojedinih naroda. 

Evo saveza izmedju vjerskog i narodnostnog 
pitanja. 

Uz to ostade vjersko pitanje još napose i dalje 
na dnevnom redu, kao što bijaše za vrieme prošastih 
revolucija. Slobodno zidarstvo nije smalaksalo u svojoj 
borbi proti Crkvi; ono nastoji i dalje da vrši ovaj 
svoj životni zadatak. Vjerski racijonalizam nije šuštao, 

već je pošao još dalje. Iza svojega poraza god. 1854. 
podvostručila je protuvjerska armada svoje sile, da 
svlada papu, Crkvu i vjeru katoličku. Podje im za 
rukom, te lišiše papu svjetskoga gospodstva i zatvoriše 
ga u Vatikan; dokopaše se u nekih đržavah vlade, 
zauzeše gotovo sve više škole, staviše svjetsko novin¬ 
stvo u svoju službu. Osiliše se u svakom pogledu, a 
papa spade tako duboko, te morade živjeti od milo¬ 
stinje. Sad će. im barem biti lako da obračunaju 
s njim i sa Crkvom. 

Kao prije pol stoljeća, tako i danas. 

Pijo IX. živio je u progonstvu; očajne su bile 
prilike politične, socijalne i vjerske; Crkva se činila 
kao da će smalaksati pod težkim udarcima; sve se po¬ 
diglo na nju, a ona bila bez oružja, činila se slaba, 
nemoćna, na umoru. — Danas je Pijo X. zatvoren u 
Vatikan; prilike socijalne, politične i crkvene žalostne 
su; Crkva kao da će podleći pored tolikih i tako 
moćnih neprijatelja; sve je proti njoj, a ona kao da 
nema čim da se brani. 

Ali tako se činilo i prije 50 godina, tako se samo 
čini i danas. 

Duh sveti kao da je govorio po Davidu dana¬ 
šnjemu vremenu: „Zašto se bune narodi i plemena 
pomišljaju zaludne stvari ? Ustaju kraljevi zemaljski, 
i knezovi se skupljaju na Gospoda i na pomazanika 
njegova. »Razkinimo sveze njihove i sbacimo sa sebe 
jaram njihov!«" (Ps. 2, 1—3). 

Ljudi, stvorovi dižu se proti Crkvi, koju je usta¬ 
novio sam Bog; udaraju na pomazanika Božjega, 
kojega je postavio sam Sin Boga živoga; hoće da 
satru i unište ono, što je neprolazno. „Onaj, koji živi 
na nebesih, smije se, Gospod im se podsmieva" 
(Ps. 2, 4). 

Pijo IX. gledao je mirnim okom u budućnost, 
nije se bojao za obstanak sv. Crkve; svoj je pogled 
obratio k Pomoćnici kršćana, zazvao u pomoć Kraljicu 


bez grieha začetu. I na njegov glas položili su narodi 
oružje, svi su se našli na okupu, da poslušaju glas sv. 
Otca i da proslave bezgrješni Začetak. 

■ Ni Pijo X. ne gubi srčanosti. Vlade se dižu proti 
njemu, nogami gaze prava sv. Crkve, a on jednako 
miran, on se ne boji. „Neka dodje'i najteže; Nas ne 
će nipošto zateći bilo nepripravne ili plašljive, jer Nas 
jača ona rieč i nauka Krista Gospodina: Ako mene pro- 
goniše, i vas će progoniti (Iv. 15, 20). U svie- 
tu ćete imati tjeskobu; ali se uzdajte, ja 
nadvladah sviet (Iv. 16, 33). Medju tim ipak, 
častna braćo, ponizno s Nami prosite od Boga, da On, 
koji jedini može odvratiti volje čovječje odakle hoće 
i navratit ih kamo hoće, po zagovoru Djevice 
Neoskvrnjene milostivo uskori mir i bla- 
gostojanje Crkvi svojoj." (Iz alokucije Pija X. 
u tajnom konzistoriju dne 14. studenoga 1904.) Tako 
govori onaj, koji si je sviestan, čije mjesto zastupa 
na zemlji. On ne poznaje straha, ne sumnja o buduć¬ 
nosti Crkve i njezinoj pobjedi. I kao Pijo IX., tako 
zove i Pijo X. narode katoličke, da se uteku Djevici bez 
grieha začetoj. 

Pogledajmo danas po katoličkom svietu! Nema 
naroda, nema grada, nema sela, nema ni najzabitnijeg 
zavoda, gdje se srca katolička s najvećim zanosom ne 
bi odazivala glasu sv. Otca, da s njim zajedno slave 
Neoskvrnjenu. Makar vlade progonile Crkvu i njezine 
ustanove, makar sav moderni sviet dizao šake proti 
Stolici Petrovoj, narodi katolički danas opet su složni 
sa svojim Otcem, opet su jedna obitelj; sjedinilo ih i 
spojilo štovanje bežgrješnog Začetka i auktoritet rimskog 
biskupa. 

Katolici slave petdesetgodišnji jubilej bežgrješnog 
Začetka: petdesetgodišnjica je to progonstva sv. Crkve 
i njezine pobjede, petdesetgodišnjica triumfa, u kojem 
je zasjao auktoritet rimskoga pape o proglašenju bez- 
grješnog Začetka i njegovu jubileju. 


K zlatnom jubileju bežgrješnog Začetka. 

(8. XII. 1854. — 8. XII. 1904.) 


O ima slika, što ju zrcm 
I u snu i na javi, 

I čitav duše moje sviet 
O sliku tu se savi; 

Nju zrijuć, ko da pogled moj 
U rajske roni boje, 

Nju zrijuć, ko da Božtvo mi 
Raztvara nebo svoje. 


Pred slikom Imakulate. 

Spjevala Eugenija Šah. 

Ah, pred njom ko da udišem 
Kžd neuvela cvieća, 

I mrtvi moj se diže sviet 
U caru pramaljeća, 

Na krilih duše noseć me 
Do zlatnoga vrhunca, 

Gdje jednom žice blistalo 
U sjaju majskog sunca. 


I nema noćnih sjena već, 

Ni ledenih grobova, 

Ni razvaljenih hramova, 

Ni zakopanih snova; 

Nju zrijuć, sve je zlatni dan, 
Sve život vruć i ubav, 

Sve oltar neoskvrnjeni, 

Sve vjera, nada, ljubav. 


K zlatnom jubileju bezgrješnog Začetka. 

Nju zrijuć, ko u drugi sviet, 
U rajski sviet da gledam, 

I s mistična se čara tog 
Sve odkinuti ne dam; 

Nju zrijuć, leđnog žica vir 
Ko vrela ključa česma, 

I spomen-žice drhće zvuk 
I zavičajna pjesma. 


I sunčan s nje mi trepti sjaj 
U duše dnu duboko, 

Ažurnih sanja oblak zlat 
Zatravljuje mi oko; 

S nje davne, majske priče mi 
U duhu zlatno planu: 

O angjeoskih lierovih, 

O vječnom džulistanu. 


O ima slika, što ju zrem 
I u snu i na javi, 

I svaki vlatak srca mog 
O sliku tu se savi; 

Nju zrijuć, ko da pogled moj 
U rajske roni boje, 

Nju zrijuć, ko da Božtvo mi 
Raztvara nebo svoje. 


Neoskvrnjenoj. 

Spjevao Dragan Dujmušić. 


Kroz viekova burne dane runde se kapi znoja 
Usred boli i očaja tražeć mira i pokoja. 

Ali zaludi Ljuta zmija blag je pokoj ugrabila 
I rodjenu, krvnu braću kletom mržnjom zavadila. 
Nisu znali jadni ljudi, što je ljubav, što je sloga: 
Kukavlukom slogu zvali, a ljubavlju mrzit Boga. 

U nečisti grješnog kala ljudsko pleme valjalo sc 
A bez cilja, puštajuć se, nek ga burni vali nose 
Do ponora vječnih jada, gdje nikakva nema čara, 
Gdje u družtvu izdajica vjekoviti oganj hara. 
Zatvorena bila vrata liepog raja žudjenoga, 
Razstavljeni sirotani od ljubavi Otca svoga. 

Uminuše vajni dani, sinu zora željkovana, 

Sladka nada tužnog roda, nositeljica bielog dana. 
Poslala je vječna Ljubav Djevu čistu, odabranu, 

Da izcieli paloj braći raztrovanu težku ranu. 

Dodje skromna kao cvietak sa sionske prodoline, 
Uzvišena kao kedar sa libanske visočine. 

Duša joj je čista, vedra, kao kaplja bistre rose, 

Kao cvieće liljanovo, što prisojkom osulo se. 

U začetku nije znala, što je grieha samo sjena, 

Sva milina Božjeg dara u Njojzi je sahranjena. 

U Djevinu čistom krilu ležala je višnja Sila, 

Bog dobrote, vječni, blagi zvao ju je: „Majko mila! 


Po njoj dodje Spas narodi, da u krvi Srca svoga 
Otvori im vrata raja, od davnina žudjenoga; 

Da u jedno stado skupi braću ljuto zavadjenu 
Sboreći im, nek se ljube, u Ljubavi nek se prenu. 

A1 su ljudi prezirali sladke rieči Spasa Boga 
I primali bačen korov zavodnika paklenoga. 

A kada je divlja mržnja 11 a vrhuncu zloće bila, 

Tad je Ljubav nedohitna čistu Djevu postavila 
Na zemaljsku sitnu kruglju, gdje u sjaju sunca sieva 
Čista, vedra, kao nebo, kad miline u sviet lieva; 
Gdje u ruci drži skromno bokor cvieta liljanova, 
Nogom tare gordu glavu zavodnika Adamova: 

Da se sjete biedni ljudi crne ljage Adamove 
I Ljudavi, što izuze čisto srce Djeve ove. 

A Djeva je mila Majka svuda ljubav podizala 
I tješila dobra srca i bodrila pozaspala. 

Pa i sada, divna Djevo, kad Te dala Ljubav sveta, 
Da postaneš dobrom Majkom vasionog bonog svieta, 
Daj pogledaj blagim okom sa visina liepog raja 
Na dolinu gorkih suza, kojom usred boli, vaja 
Blude sinci razstavljeni od ljubavi Otca svoga, 

Mrzeć svako dobro Božje, samu Ljubav, vječnog Boga; 
Daj se sjeti, o Bezgrješna, da su i to djeca Tvoja, 
Privedi ih vječnom Suncu, o spasi ih, Majko moja! 


Sumračje se već spustilo svuda, 

I suton se diže iza gora, 

Pa se zemljom sananom krivuda 
Na krilima lakim od lahora 
I na grudi bone joj se svija. 

Sa zvonika dolom bruji s tija: 

Ave, Maria! 


Ave, Maria! 

Spjevao Stjepan lvšić. 

Vasiljena umuknula mirom 
I pozdravlja Kraljicu nebesa. 

Koja ozgo gleda blagim žirom 
Izmed čarnog zvjezdanoga kr’jesa. 
Glas se zvona od zv’jezda odbija 
I dolom se lagano lelija: 

Ave, Maria! 

Ave, Maria! 

Spjevao don Ante Peroš. 


Milijuni srca jače biju. 

Po drveću podrhtava lišće, 

Te svi lisci u ganuću pliju; 

Svaki cv’jetak kazat radost išćc; 
Odsvud bruji tajna melodija 
I odsvud se k zv’jezdama uzvija: 

Ave, Maria! 


2 . 


1 . 

Čujem glase zvona iz daljine, 
Pozdrav Gospi nose u visine. 

Narav šuti. Sva je ko da spava, 

Ili čuje, sluša, razmišljava . . . 

Vanda kontesa Borelli. 


Mirna narav opet tiho spava, 

Vjetrić samo kadkad poigrava . . . 

, Osta spomen zvona meni samo, 

\ Što se gubi u daljini tamo . . . 

Vanda kontesa Borelli. 


Sred zelene uspale doline 
Već sve stvari mukom zamuknule; 
Tek još izprcd osamljene kule 
Čujem glase zvona iz daljine. 


Već dobrano s nebosklona plava 
Žarkog sunca zadnji trak uminu; 
Ko tisućkrat kroz vieka duljinu 
Mirna narav opet tiho spava. 


Od dragosti, čara i miline 
Na guslam’ mi strune zadrhtnule; 
Uz glas zvona glas svoj obasule, 
Pozdrav Gospi nose u visine. 


Sneni slavulj više ne odava 
Divnog pieva zvonkost i milinu; 
Kroz zelenu uspalu dolinu 
Vjetrić samo kadkad poigrava. 


Noćca spješi, mir i pokoj prosi, 
Nije zvona, gusle čuti nije, 

Narav šuti. Sva je ko da spava. 

Moja duša samo još se nosi 
K nebu gore; rajsku glasbu snije, 
ili čuje, sluša, razmišljava . . . 


Od tu skorog podvečerja bajna, 
Puna čara, slasti i užića, 

Osta spomen zvona meni samo. 

Njegva bajnost ko da poje vajna 
Zadnji poj mi tek procvalog žica, 
Što se gubi u daljini tamo . . . 

Djevo slavna, diko Crkve, 
Po Teb’ dogjc Spas, 

Isus slatki i premili, 

Sto otkupi nas. 

Prva naša majka Eva 
Zatvori nam raj, 

A1 po Tebi učinjen je 
Crnom paklu kraj. 


Bezgrješno začetoj. 

Spjevao *|* Ivan Zovko.*) 

Otvori nam raju vrata 
Satr vražju moć, 

Dan po Tebi sv’jetu sinu, 

A uminu noć. 

S toga, Majko, mila, draga, 

Ti nas brani v’jck, 

Sada, vazda i kad stigne 
Čas nam smrti pr’jek. 

—<s§H€s>- 


Ne d’jeli se nikad od nas, 

Bud’ nam bedem jak! 

Kad si s nama, šta nam može, 
Da navali svak . . . 

Da navali cio svijet 
I pakao sam, 

Svega tog se ne bojimo, 

Jerbo Ti si s nam’. 


Za istinu i za čast svećeničku. 

Piše dr. Fran Binički, pop glagoljaš. 

(Nastavak.) 


23. Boraveć neke godine u tudjini na naučili 
spremah se napisa'ti malu razpravicu za koji njemački 
i za koji poljski list o svojem dragom učitelju P. 
Krstiniću. Znadjah, da mu ne cvate cvieće u hrvatskom 
družtvu. Poznavah njegove plemenite osnove, proni¬ 
knuli u krasne proizvode njegova srca i uma. Stoga 
me boljelo, kad mi i prijatelj i kum M. D. Došen, a 
i sam naš dobri Krsto pripoviedao, kako ga zameću, 
a najviše zato, što su njegova djela čisto hrvatska i 
kršćanska. U domovini sam pratio razvoj hrvatske 
knjige, pratio sam i kritiku, a riedko gdje nadjoh 
spomenuta njega. Mišljah: ako se pa i kratko što na- 
tukne u tudjem svietu o hrvatskom pjesniku, naši će 
listovi makar pretiskati, pa će se svrnuti pozornost i 
na Krstinića. I počeh, ali ne svrših. Navalio nauk i 
brige, a ne bilo pri ruci Krstinićevih spisa. Smislili 
sve u jednu: kad dodjem kući, sve ću dobro proučiti: 
i pjesničke pripoviesti i drame tiskane i netiskane, 
pak ću gdjegod sve pretresti. Nu opet navalile brige 
i posao, pa ne dospjeh. Zabavljen svojim poslom 
riedko se kad sastadoh sa Krstinićem. Jedanput me, 
znam, pitao, kako se moli glagoljski na sprovodu. 
Istom kasnije čuli, da je „Trilogija" u tisku. Obrado¬ 
vali se u velike. Petra Svačića držah i držim hrvat¬ 
skim Kodrom, najvećim junakom Hrvatske majke. A 
kad se još odavna (bijah onda prefekat u bisk. kon¬ 
viktu) uz zvižduk bure šetah po Nehaju sa Krstinićem, 
pripoviedaše mi neke prizore iz svoje prvobitne drame 
i sud Srepelov. Očekivah nešto veliko. Bilo mi žao 
samo, što ne proštih „Trilogije" u rukopisu kao i još 
neke drame, od kojih sam jednu sam prepisao, a dru¬ 
gu proštio na dušak i predao prijateljem u Zagrebu, 
koji će ih, nadam se, skoro objelodaniti. Bilo mi to 
žalije poslie, kad čitah neke stvari u „Trilogiji", kojih 


ne bi bio smio napisati dobar katolik. I prigovorili 
Krstiniću u četiri oka. 

Kritika se nedostatno obzirala na „Trilogiju". 
„Vienac", koji je i Krstinić požrtvovnošću podržavao, 
da ne uvene prije roka, „Vienac" pokaza svoju obzo- 
rašku žicu. „Hrvatsko pravo" prigovori motivaciji 
hrvatske propasti u „Trilogiji". To me žacnulo. Slutio 
sam odmah, odkud vjetar puše. I napisah ono knji¬ 
ževno pismo u „Vrhbosni" (1903. br. 16.). 

24. „Hrvatsko pravo" (20. rujna 1904.) piše do¬ 
slovce : »Isti je naime dr. B., pod raznimi imeni i pod- 
pisi, u „Katoličkom Listu", u „Vrhbosni", u „Hrvat¬ 
skoj Straži" prikriveno i očito izticao svezu „Kraljice 
Lepe" i Trilogije, koja je odštampana poslie romana, 
ali taj je rukopis „Trilogije", veli, prije deset godinah 
bio kod „Matice Hrvatske" i tu se — izgubio !« 

Apologet se u „H. p.“ — hotice ili nehotice — 
porezao. Kad sam ja u „Kat. listu" iztakao i jednom 
rieči svezu „Trilogije" i „Kraljice Lepe"? U kojem 
broju, na kojoj stranici, koje godine? Mi „zasukani 
skolastičari" hoćemo, da se tačno navede sve, a ne 
da se nabaci neistina u obranu tobože istine. A eto 
to je prva neistina. Bit će ih još! 

25. Koliko je meni poznato — a bit će mi, sva 
prilika, poznato više nego neznanoviću „Hrv. prava" 
— napisah : 1) „ . . . neki je pošteno operušao Svačića 
(— To je prvotna drama Krstinićeva —) za svoj histo¬ 
rijski pamflet." ') 2) „ . . . jedan od glavnih motora 
njihovih hoće da pokrije sebe, da opravda ideje po¬ 
kradene iz djela Krstinićeva i izopačene." 2 ) 

. 3) »S istim bi pravom mogao tko ustvrditi, da je 
Kumičić posudio neke ideje za „Kraljicu Lepu" iz 

9 „Vrhbosna" 1903. br. 16. str. 275. 

2 ) Tamo str. 276. 


*) Pokojni i nezaboravni naš Ivan Zovko uručio nam jedanput uz druge svoje sastavke i ovu svoju pjesmicu, koja najbolje po¬ 
kazuje, kakav je on bio katolik. Hrvat i katolik dušom i tielom bio je naš Zovko. Ugledali se samo u njega i drugi naši danas katolici 
Hrvati! — Ur. 



Za istinu i za čast svećeničku. 

„Petra Svačića“ jednog pjesnika, g. P. S istim pravom 
rekoh; pače još s većim. Prije nekoliko godina bijaše 
poslao pjesnik g. P. dramu svoju „Matici Hrvatskoj". 
Drama je išla od ruke do ruke, ali nije došla piscu u 
ruke. Rekoh: mogao bi tko ustvrditi. Ja ne tvrdim, 
dok ne pročitam Trilogije g. P.; jer ne bih rad ni¬ 
kome učiniti krivo; ne bih rad ništa tvrditi bez 
razloga.« x ) 

4) »Vrijedno bi bilo prispodobiti „Petra Svačića" 

i „Kraljicu Lepu“, da se vidi, kako i stariji književ¬ 
nici znadu — posugjivat u nepovratno ime . . 2 ) 

5) Ono u „Vrhbosni" 1904. br. 17. 

Neznanović „Hrv. pr.“ (20. rujna 1904.) piše: »Kako 

je ova kleveta sve to više rasla ■— a o tom je brižno 
nastojao dr. B. po onoj calumniare audacter...“ (— Kako 
neznanović fotografuje sam sebe! —) pače, kad je dr. 
B. usudio se napisati, da su Kumičićeve ideje „po¬ 
kradene iz djela Krstinićeva" ikako bi bilo vriedno 
prispodobiti obe stvari, obratilo se samo uredničtvo 
„Vienca" na Krstinića, neka on kaže svoju rieč o tom. 

U 19. broju lanjskog „Vienca" izjavljuje Krstinić, 
kako mu je taj rukopis uzeo neki odbornik „Matice 
Hrvatske" i „davao ga drugima (!) čitati ... Ali mi je 
dužnost (govori Krstinić) reći istinu, da taj odbornik 
nije bio E. Kumičić." Krstinić nadalje kaže, da „ništa 
nikome ne spočituje, ne podmeće, nikog ne sumnjiči..." 

Ovako je sam Krstinić desauvirao dra. Biničkoga. 

„Vienac" konstatu'je ovaj desauveu, i na omotu 
ovog broja kaže: „drago nam je, da g. Krstinić tjera 
u laž F. Biničkoga." 

Na ovo se više ne javljahu ni Krstinić, ni Binički, 
a ni Kumičić, jer je bio zadovoljan obranom „Vienče- 
vom“.« — Kako je sve to liepo spleo neznanović — 
„za obseniti prostotu"! 

Prva je neistina, da sam ja i spomenuo Kumi- 
čića, kad sam govorio o pokradenih idejah. Pače ni 
onda ga nisam htio spomenuti, kad me je „Vienac" 
izazivao. 

Druga je neistina, da je „sam Krstinić desavuirao 
dra. Biničkoga." To sam konstatovao već lani iz sa¬ 
mih rieči Krstinićevih. 

Treća je neistina, da se ja ne javljah. Eno ne- 
znanoviću „Vrhbosne", eno „Hrvatske straže". U „Vrh¬ 
bosni" (br. 19. str. 322. si. 1903.) ima članak „Viencu". 
U njem dokazah nelogično mišljenje urednika „Vien- 
čeva". Pri koncu članka stoji doslovce ovo: »„Drzki" 
je napadaj na „Vrhbosnu", na logiku i na zdrav ra¬ 
zum zahtjev, da „Vrhbosna" opozove napadaj na 
g. K- G. liečnik možda ne vidi dobro. Neka izvoli u- 
zeti naočnice, neka pročita još jedanput moj članak, 

] ) „Hrvatska straža" 1903. str. 385. si. 

0 Tamo str. 419. To jc jedino mjesto, gdje bistro i jasno 
izrekoh svoju sumnju. 


pak će vidjeti, da ničije ime nije spomenuto, a ni spo¬ 
minjat ga ne ću, dok se g. perušar i pamfletar 
ne javi sam. Ako bude zahtievao, evo me na bilježi, 
da dokažem svoju tvrdnju, ne klevetu.« 

U „Hrvatskoj straži" (1903. str. 594. si.) ima čla¬ 
nak „Vijencu". Medju inim stoji tamo: »Na doumak 
„Vijenčev" iz prednjaka Krstinićevih ne mogu ništa, 
već si. uredništvo upozoriti na Arnoldovu „Logiku", 
da prouči, kako se prave silogizmi. Na „lažima" i 
„klevetama" i dr. lijepa hvala. Gospoda ih urednici 
mogu pridržati, jer s takom robom mi, stražari prave 
hrvatske ideje, ne pazarujemo." A evo konca: »Čudno 
mi je ipak, dok „Vijenac" nije prijatelj sredovječnih 
turnira, kako izlazi na jednom u kreševo za čovjeka, 
koji s njime nema posla! Kao zastupnik hrvatskih 
književnika?! Jadno bi to bilo svjedočanstvo za hrv. 
književnike, ako bi im današnji „Vijenac" bio zastup¬ 
nikom ; taj list, u koji pišu ljudi, što sami o -'sebi ka¬ 
žu: „Stida u me davno nije," ter kojim je život put 
„od ludnice do b . . Jer o tome dvoumim, nijesam 
„Vijencu" dužan odgovora. Dokazat sam spreman, što 
ustvrdih, ali onomu, koji ima pravo zahtijevati. A „Vi¬ 
jenac" ako ne vjeruje, nek isporeg^uje.« 1 ) 

Javih se dakle ja, ali se ne javiše moji protivnici. 

U istoj izreci, u kojoj „Hr. pr.“ tvrdi neistinu, 
da se ja ne javljah, tvrdi još jednu neistinu. Veli ne¬ 
znanović: „Na ovo se više ne javljahu ni Krstinić, ni 
Binički, a ni Kumičić ..." Čovjek bi pomislio, da se 
Kumičić već javio, kad se poslie nije više javljao. 
A istina je, da se Kumičić nije nikad javio! Iz rieči: 
» . . . jer je bio zadovoljan obranom „Vienčevom"« 
logično zaključujem, da bi se Kumičić bio javio, 
kad ne bi bio zadovoljan obranom; dakle da je 
vidio, e mu je bila potrebna obrana proti mome 
prigovoru. Tako „Hrv. pravo" sili uprav, da slu¬ 
timo, e je i sam autor „Kraljice Lepe" vidio slič¬ 
nosti izmedju svoga djela i Krstinićeva. A kad je sam, kako 
kaže „Hr. pr.“, dva puta, i to žestoko ustao na obranu 
proti mojoj tvrdnji, da je ,,K. Lepa" nekatolička; kako 
to, da na jednom prepušta obranu proti drugoj, po nj 
dosta neugodnoj tvrdnji, slavosrbskomu „Viencu" ?! 

Nego „mentita est iniquitas šibi". Nezvani se 
apologet sam zapliće. Javlja malo niže, da se udova 
pokojnikova obratila pismom na g. Krstinića — »da se 
još jednom nedvoumno izjavi o toj stvari, jer- bi iz 
onog njegova pisma u „Viencu" mogli neki ljudi, ala 
dr. B., svejedno dalje klevetati." Obrana je „Vienčeva" 
s pismom g. Krstinića bila dovoljna, a ipak nije do¬ 
voljna. Pismo je Krstinićevo mene desavuiralo, pa 

’) Ne htjedoh „Viencu" dokazivali ni za to, jer sam znao, 
kakve je dlake, pa nisam ni ja <kao ni drugi) vjerovao, da je iz 
srca poteklo ono tobože zauzimanje za pok. Kumičića. Ne htjedoh 
slavosrbu dati prilike, da se veseli nad nedaćom pravaškom. 

opet to isto pismo može biti vrelo klevete! Znala ga 
njegova, po kakvoj je to logici. I tako neki ter neki 
hoće da brane čast, pa se još groze sudom! 

26. Neznanović u ,,H. p.“ (20. rujna 1904.) piše: 
»A gle, nakon smrti Kumičićeve — osveta i preko 
groba 1 — ustaje opet dr. i svećenik Binički, te ima 
savjesti i stida napisati „posudjeni obruči", da tako 
objesi na djelo Kumičićevo još jednu klevetu, klevetu 
plagijatstva.« 

Neka malo neznani apologet zaviri u svoju sa¬ 
vjest, neka pogleda, ima li i prst obraza, kad se usu- 
djuje podmetati osvetu preko groba katoličkomu sveće¬ 
niku, koga sam ne pozna, a koji mirno vrši sve 
dužnosti katoličkoga svećenika! Ja se nisam osvetio 
ni onomu, koji me je tegnuo moralno upropastiti; a 
zašto bih Kunričiću? Ako je on pisao pogrdne one 
članke u ,,H. p.“ 1902. proti meni, dao je, što je 
imao; a moj je obraz ostao čist, a moj glas sve čistiji, 
odkad ga crni glasilo „čiste" stranke prava. Nije istina, 
da sam objesio „još jednu klevetu"; jer nisam uztvr- 
dio ništa novo, već ono, što uztvrdih prije, a nitko ne 
obori. Nije istina, da sam objesio „klevetu plagijatstva". 
Nigdje ni jednom rieči nisam ni spomenuo plagijatstva. 
Od pokojnoga „Vienca" pa do 2661. broja „Hrv. prava" 
prišiva mi se ta „kleveta", a nitko nije upozorio, gdje 
sam to uztvrdio. List, broj, stranica, redak — gdje je? 
Pokažite i dokažite! A ja ću dokazati, da sam imao 
pravo govoriti o pokradenih idejah i o posudjenih o- 
bručih i o perušanju. Ili bolje, dokazat će onaj, s kojim 
je htio i „Vienac" zamiešati kašu, da crpe za se dobit, 
i koga „Hrv. pravo" tegnu obiediti, da uništi njega i 
mene. Evo: 

27. U Senju 10. X. 1904: 

Dragi Krsto ! Vratnik se zavio snježnim turbanom. 
Van zviždi bura sa škropcem. Ne da se čovjeku izpod 
mirna krova, kad nije prieke potrebe. A mene veže još i 
dužnost, da ostanem medju ovimi tihimi zidinami. Ne 
mogu do Tebe, prem bih rado. Evo: Čitao si prije 
mene „Hrvatsko pravo".od 17., 19. i 20. rujna. Čitao 
si podlistak „U obranu Kumičićeve Kraljice Lepe", 
pa kasnije „Sve za obraz, obraz ni zašto", što je gja. 
Marija ud. Kumičićka upravila na moju adresu. „Hr¬ 
vatsko pravo" obara se na moje „klevete", a mieša i 
Tebe u nemilu ovu i dosadnu polemiku. U br. 2654. 
od 20. rujna piše ,,H. p.“: »Isti je naime dr. B., pod 
raznimi imeni i podpisi, u „Katoličkom Listu", u „Vrh¬ 
bosni", u „Hrvatskoj Straži" prikriveno i očito izticao 
svezu „Kraljice Lepe" i „Trilogije", koja je odštampa¬ 
na poslie romana, ali taj je rukopis „Trilogije", veli, 
prije deset godinah bio kod „Matice Hrvatske" i tu se 
— izgubio!« »U 19. broju lanjskoga „Vienca" izja¬ 
vljuje Krstinić, kako mu je taj rukopis uzeo neki od¬ 
bornik „Matice Hrvatske" i „davao ga drugima (!) či¬ 


tati". Za stalno pak znamo, da je Kumičić više put 
izjavljivao, da nije nikad imao u ruci toga Krstini- 
ćeva rukopisa, što se navodno izgubio prije deset (ili 
koliko) godina.« Ti u svome pismu gji. ud. Kumičićki, 
što je tiskano u 2661. br. „H. p.“ kažeš: „Ali jer tra¬ 
žite o tome moje mnienje, budite uvjereni, da ću biti 
po svojoj ćudi i odgoju iskren i pošten i obziran u 
svom odgovoru." Gja. Kumičićka dodaje: „ .. .obziran? 
zašto? Ovo ne razumijem." Konačno pišeš Ti: „I ja 
otvoreno velim, da u „Kraljici Lepoj" nalazim neke 
možda nesviesne reminiscencije na moj rukopis od g. 
1892." Ti se sjećaš (a iztakao si i u onom pismu), 
da mi nisi dao izticati sličnost „Trilogije" i „Kraljice 
Lepe", sličnost, koju si opazio još onda, kadno se 
šetasmo jedanput prema Sv. Jeleni Ti, dr. Smokvina, 
čini mi se, dr. Lončarić i ja, i to prije nego si Ti i 
proštio „Kraljicu Lepu“ (o kojoj Ti pripoviedasmo). 
Ja Te u prvi mah poslušah, ali kasnije ne htjedoh. 
Istina, Ti si iztakao u svojoj „Trilogiji", da Ti je prije- 
šnjega rukopisa nestalo. Ali ja htjedoh, da stvar do- 
dje na čistac za života Tvoga i Kumičićeva, misleć, 
da bi se moglo poslie desiti ljudi, koji bi znali iz¬ 
vrnuti i Tvoj pripomenak i svu krivicu svaliti na Te. 
Slutnju mi i bojazan baš opravdavaju prepisana mjesta 
iz „Hrv. prava", oni uzkličnici, osobito ono podkriže- 
no „poslie", pak ono „navodno". 1 ) Ja znam, što 
se s Tvojom priješnjom dramom dogodilo. Ipak 
Te molim, razloži mi sve napismice, i to tako, da 
Tvoje pismo ovjerovljeno mogu i otisnuti u „Vrh¬ 
bosni", gdje smjeram triezno i osbiljno odgovoriti 
napadačem. I one reminiscence, o kojih si mi naustice 
pripoviedao, budi dobar i pobilježi. A razloži, kad već 
pitaju, zašto si bio obziran, pišuć gji. Kumičićki. — 
Ako sam i „z a gr ižlj i v“, ako sam i zagrizao u 
stvar, koja se nije ticala moje kože, i grizao ju, dokle 
mi se činilo potrebno, nadam se, da ćeš mi ipak od¬ 
govoriti, odbaciv onu preveliku objektivnost, sbog koje 
sam stradaš. Uz pozdrav Tebi i Tvojim. 

Tvoj pop Fran. 

Dopisak. Ne ćeš mi zamjeriti, ako pretresem i 
ono Tvoje pismo, što je tiskano u „Hrv. pravu". 

Poslah pismo Krstiniću i čekah, dugo čekah. U 
jedvine jade evo i njegova odgovora. Dadoh ga pre¬ 
pisati gg. bogoslovom G o 1 i k u i Milošu bez ika¬ 
kve promjene. Niti što izpustih niti podkrižih, kao 
što je „Hrv. pr.“ podkrižilo, i to debelo, neke rieči u 
priješnjem pismu Krstinićevu. Evo pisma: 

’) Lani napisah u „Vrhbosni" (br. 19. str. 324.): „Znam 
jedino, da nam je potrebno stati na katoličkoj straži, braniti vjeru 
svoju od izravnih i podmuklih napadaja. Znam, da nam je po¬ 
trebno braniti i katoličke pisce od liberalne klike i pokazivati, 
kakvim se sredstvom služe naši protivnici-" To podpisujem i pri- 
kričavam i danas, baš gdje se radi o katoličkom piscu Krstiniću. 


Za istinu i za čast svećeničku. 


28. Dragi Frane! 

Oprosti, što zatezah toliko s odgovorom na Tvoj 
poziv u pogledu Kumičićeve „Kraljice Lepe“ i moje 
„Trilogije: Petar Svačić". Ta imao sam preko vrata 
posla. Jedan mi dan dogje korektura prijateljeve knjige 
„Američka država", drugi sam dan pozvan u sjednicu 
na čitanje rukopisa za izdanje „Pučke knjižnice", treći 
dan moram sam svoj sastavak dovršiti, jer tiskara po¬ 
žuruje rukopise. Jedno popodne hoću da Ti odgovorim, 
ali eto k meni gospodina, koji me u ime društva za 
potporu bolesnih radnika moli, da pročitam te ispra¬ 
vim jezik glume, koju žele prikazivati u korist svoga 
društva. Opet mi odoše dva popodueva. Onda nas 
popodne iza toga službeno pozvalo u sjednicu, a tamo 
treba ići,' jer služba je služba. U nedjelju se prije po¬ 
dne spremim da Ti otpišem, ali me zamoli odbornik 
„Pučke knjižnice", da mjesto njega primam i dijelim 
knjige puku, jer je on zapriječen. Kanda nemam sam 
svojih sati dosta, kad je moj red. Iza objeda mi došao 
u pohode bivši moj gjak, drugda koji prijatelj, a preko- 
juče sam obećao ženi poći na šetnju; jučer sam imao 
suplenciju. U večer imam uvijek posla s ispitivanjem 
djece i sa svojom pripravom. Čas opet odgovori žurno 
na pismo znancu ili rogjaku i t. d. i t. d. 

Razapet si na sve strane. 

Evo Ti moje isprike, a ujedno i pohvale, da ne 
misliš, e sam uvijek skroman, te se ne znam pohvaliti 
— barem poslom, kad nemam čim drugim. 

Jedva uhvatili vremena danas, da Ti odgovorim, 
a i to će trajati više popodneva, dok saberem data i 
fakta i svjedočanstva za ono, što tvrdim. 

Idem redom odgovarati Tvomu listu. I meni je 
zapelo oko kod prvoga sastavka ,,U obranu Kraljice 
Lepe" u „Hrvatskom Pravu" od 20. rujna 1904. za 
one riječi poslie, veli, navodno, pak za one im- 
pertinencije od uskličnika (!) u zagradama, kojima se 
kanda sumnja o istinitosti mojih navoda, da je ruko¬ 
pis „Matici Hrvatskoj" poslan i da se izgubio u Za¬ 
grebu. Ono su za me nepromišljena zanovijetanja, 
mila ogrizanja mliječnih jošte zubi oko tvrda kremena 
istine. Rukopis je drame „Petar Svačić" poslan g. 
1892. na pokojnoga F. Folnegovića po prijatelju mi 
trgovcu u Gospiću M. D. Došenu, koji je živ još eno. 
Taj je rukopis primljen u „Matici Hrvatskoj". Eno za 
dokaz njezina zapisnika od 19. listopada 1892., na¬ 
vedena od ggje. Kumičićke u „Hrvatskom Pravu" 
28. rujna 1904. Da je rukopis davan na čitanje i drugi¬ 
ma, eno je svjedok dr. A. Harambašić, komu ga po¬ 
kojni F. dao; eno M. D. Došena, koji ga od g. 
Harambašića tražio, kad ga već ovaj Folnegoviću povra¬ 
tio. Da se taj isti rukopis izgubio, eto svjedoka pomenu- 
toga M. D. Došena, koji ga iskao u pokojnoga F., a 
ovaj mu reče, da se zametnuo nekamo prigodom selje¬ 

nja iz Zagreba na imanje Poklek. Kud je dospio, ne 
znam. Možda će i to jednom na vidjelo doći. 

A što znači ono „poslie" ? To već nije naivno 
milo ogrizanje. E hoće da obrne batinu proti piscu 
„Trilogije", misliš Ti i bojiš se za me u prevelikoj 
ljubavi. — Ne će, ne, ne boj se, ne može podići 
batine slabačka ručica; hvata se doduše nje, ali mu 
nejačku ispada iz ruke, prelama se i previja tanana 
s njegova kraja. Doista bi mogao iz čitavoga onoga 
konteksta (u II. dijelu sastavka ,,U obranu Kraljice 
Lepe") od riječi „Isti je naime dr. B.“ pa do riječi 
„navodno izgubio prije deset (ili koliko) godina" 
mogao bi, velim, neupućen i površan čitatelj „Hrvat¬ 
skog Prava" sasvim lako izvesti zaključak, da moga 
rukopisa uopće nije ni bilo kod „Matice", kad ga 
Kumičić nije nikad imao u rukama. Takav ton 
onom razlaganju daju umetnuti uskličnici i sumnjičave 
riječi „veli", „navodno", „ili koliko". Zar je onda 
daleko od toga zaključka kruna svega, naime pomisao, 
koju hoće da pobudi onaj „poslie", da je „Trilogija" 
plagijat, da se u njezin rukopis prokriomčarile ideje 
„Kraljice Lepe"?! 

Grdna insinuacija! reći ćeš. Pače gadna, kako 
veli jedan prijatelj mi od mladih dana, ogorčen na to. 
A ja kažem, da je valjda tek onako nabačena nepro- 
mišljenost čovjeka, koji se navikao samo lako šaliti i 
—- s najozbiljnijim stvarima; jer ne mogu vjerovati, 
da je ono namjerice s prefriganom zlobom rečeno 
proti meni. Ali i onakim tonom govoriti o tugjim 
navodima, koje ne možeš pobiti, ili nemaš muške 
odvažnosti nazvati ih neistinama, znači ne poštovati 
javnost, općinstvo. Tako se ne piše za ljude, takvo 
se pero mora još izgladiti. 

No, hvala Bogu, tu se ne radi o „Trilogiji", 
koja je poslije „Kraljice Lepe" odštampana, već o 
rukopisu od g. 1892., iz kojega je „Trilogija" sasta¬ 
vljena, prije nego je „Kraljica Lepa" izašla, o ruko¬ 
pisu, koji je stariji bar 10 godina od ,,Kr. Lepe", a 
koji je poslan „Matici Hrv." u istinu g. 1892., kako 
zapisnik ,,M. Hrv.“ svjedoči, o čem se uvjerila i ggja. 
Kumičićka. Poslan je rukopis, velim, u doba, kad se 
je po jednoj vijesti „Hrv. Prava" (od g. 1902.)* Kumi¬ 
čić počeo baviti gragjom romana „Kraljica Lepa". 
Dakle se pisac rukopisa „Petar Svačić" barem jednu 
ili dvije godine tim gradivom bavio prije Kumičića. 

E, ali bi mogao tko s potpunim pravom pitati: 
A tko jamči za onaj izgubljeni rukopis od g. 1892., 
da ima u njem sličnosti s romanom ,,Kr. Lepa"? Zar 
se nisu sličnosti mogle naknadno ušuljati u „Trilo¬ 
giju" ? Na to sigurno nije nišanio literarni zanovjetaš 

* Tom je viješću „Hrv. Pravo" popratilo izdanje romana 
„Kraljica Lepa" u jednom broju. 

sastavka „U obranu Kr. Lepe“; ali ne znajuć obuzdati 
svoju obijest radi moje dobroćudne rezerve i nehotice 
se prometnuo u književnoga gusarčića, koga ćemo 
lako razoružati i zarobiti, kad se nedopušteno zalijeta 
na tugje dobro i s pokvarenom kuburom puca u miro¬ 
ljubiva doduše čovjeka, ali ipak pod kožom krvava. 

Ja sam svegjer očekujuć svoj rukopis iz Zagreba 
smišljao, kako bih ga preradio, pače sam i pismeno 
bio zamolio g. dra. Šrepela, da mi dobrostivo saopći 
svoje bilješke. Nu on mi odgovori, da je te bilješke 
ončas imao, ali ih kasnije zametnuo i da se više ne 
sjeća podrobno moga rukopisa. U tom sam očekiva¬ 
nju smislio, da od one jedne drame, predugačke, tek 
za čitanje napisane, načinim trilogiju i za prikazivanje 
prikladnu. Požurujem ljude za rukopis, ali ga nema 
te nema. Napokon javiše, da se izgubio. 

S teškim srcem pogjoh iskapati izmed papira 
makulare, da od njih sastavim namišljenu trilogiju. Ti 
si me još na svojoj mladoj misi nagovarao (g. 1899.), 
neka izdam to na osamstogodišnjicu smrti Svačićeve. 

Na sreću svoju dadoh moj rukopis još prepisati 
negdje g. 1898. onda još prijatelju župniku na Kri¬ 
vom putu g. P. M., s kojim više ne prijateljujem, ali 
koji će taj navod jamačno posvjedočiti, ako treba. A 
u ostalom to znadu i dva svjedoka prijatelji Milan 
Krasović i M. N. Vlahović, pak se i rukopis od dvije 
ruke pisan (od popa i brata mu) nalazi u mene sva¬ 
komu na uvid. 

To je jedan rukopis ■ od župnika P. M., stariji 
od „Kraljice. Lepe“, i u kojem ima sličnosti, što ću 
ih kasnije navesti, s pomenutim romanom. 

Taj su isti rukopis kao I. dio „Trilogije", ispra¬ 
vljan gdjegdje i dopunjivan prema makularima mo¬ 
jom rukom, prepisali moji bivši učenici već u VI. gimn. 
razredu (svaki po nekoliko listova) godine 1900.—1901., 
dakle jednu ili dvije godine prije izdanja „Kraljice 
Lepe“, a treći su mi dio „Trilogije" prepisali tek u 
VIII. razredu 1902., i to dok još nije bio dovršen nit 
izdan rečeni roman. Ali do III. dijela nije mi stalo. 

To je dakle rukopis, što se nahodi kod mene 
svakome na uvid, a ljubezni su mu auktori sada po 
raznim universitetima, n. p. Angjelko Kučan, rudar u 
Pfibramu, Milovan Didolić, Bogomir Filičić, Antun 
Hikec, Ivan Kovačević, Bogdan Lastavica, Ivan Murgić, 
Svetozar Radošević, Mtiller, Turina i t. d. u Zagrebu. 
To su mi svjedoci i ti će u svako doba prepoznati 
svoj i svojih drugova rukopis, koji sam slučajno saču¬ 
vao, a iz moga dao štampati „Trilogiju". Pak i taj 
se nalazi kod kolege Krasovića, koji mi je s prirogjenom 
mu susretljivošću svu korekturu štampe obavljao. Što 
želi više nepromišljeni atentator? Je li sada uvjeren, 
da se o navodima pisca „Trilogije", makar i poslije 
romana „Kr. Lepe" izdane, ne smije onako frivolno 


pisati? Moji su i noviji rukopisi osobito I. dijela „Tri¬ 
logije" stariji od „Kraljice Lepe". 

Razabira li sada obijesni sastavljač „Obrane Kr. 
Lepe" grdobu svoga pisanja, svoje obrane? Zar je 
trebalo braneć jednoga htjeti „utući" drugoga? Slab 
je to čovjekoljub, koji, da spase jednoga iz valova, 
ide utapati drugoga, koji zna plivati. Tako se ne radi. 
Je li to pravično, da on vjeruje slijepo tvrdnji Kumi- 
čićevoj, koja se ne samo ne da kontrolirati, već je da¬ 
pače proti njoj toliko indicija ili bar jakih sumnja, a 
ne će da vjeruje mojim navodima, premda ih je mogao 
i sam lako doznati od mojih svjedoka već prije 
ove polemike, ili se morao potruditi u „Maticu", da, 
se uvjeri o njima, kao ggja. Kumičićka. Zar je to način 
polemike ? Pak još drugomu (Tebi) spočituje neodgoje- 
nost u stilu ? I takovu perfidiju podmeće meni čovjek, 
kojemu „čista" usta onakvom vulkanskom silom iz¬ 
bacuju proti Tebi crnu lavu riječi: „denuncijant", 
„klevetnik" i t. d. Rugobu takva polemizovanja treba 
istaknuti i što oštrije osuditi, da se pouči i opameti 
grješnika, još neokorjela. Ta ono je neoprostiva obijest 
i površnost ili grozna prefriganost onakav lagum pot¬ 
kopavati originalnosti djela, o kojega si se izvornosti 
prije sve te afere uvjerio ili mogao uvjeriti. E, ali za¬ 
što vi, reći će lukavac, zašto vi Kumičića sumnjičate? 

Nu questo e un altro paio di maniche, ili kako 
bi pokojnik rekao, to je drugi par opanaka. Mi smo 
imali razloga za to. Kumičić je bio u odboru „Matice" 
u ono doba, a mi nismo morali znati, da je toliki 
red i mar u našem najvišem književnom areopagu 
bio, da mu suci nisu ni čitali prispjele podneske, pače 
im ni naslove pogledali, a osudili ih bez prava priziva. 

Zato tako krasno i stojimo (bolje rekavši: pada¬ 
mo) u svakom pogledu i javno i privatno. Pojedinci 
čine narod, a kakvi su pojedinci, takav je i narod, 
sastavina tih jedinica. Pak da nismo najviše sami svo¬ 
joj nevolji krivi? Stoga nije čudo, da se odasvuda 
diže graja na „Maticu". 

Bilo bi vrijedno znati, hoće li onako i dalje novi 
odbori odborovati. Svi znaci govore, da će klika kliku 
istiskivati i zamjenjivati. Jedna klika može biti bolja 
od druge, ali uvijek ostaje klika, koja će paziti svoje 
interese i zaštićivati samo svoje i nevaljane pristaše. Ne 
klika, ne stranaka, jer su postale plaštem svakakvih 
nakaza, nego individua nam treba, individua slobo¬ 
dnih od klike, od strančarstva, od predrasuda, od ni¬ 
skih obzira. Hoće li i novoizabrani jedan odbornik 
„Matičin" biti takav individuum, onda mu čestitam, 
inače ne. 

Ali, dragi Frane, osim tih „veli", „navodno" i t. d. 
dražesna je i ona uputa, koje Ti nisi opazio, u I. di¬ 
jelu sastavka ,,U obranu Kumičićeve Kr. Lepe", gdje 
se velikodušno kaže, da se može i „Trilogija" prikazati 

na pozornici, ali dakako preudešena za jednu večeri 
Vidiš, kako se znadu ljudi lako ogrnuti Mentorovim 
himationom (kabanicom), ali im svejedno ispod njega 
viri efepska (mladenačka) hlamida. Kao da sam ja na¬ 
pisao čitavu „Trilogiju“ tek za jednu večer prikaziva¬ 
nja ! — A rad bih vidjeti taku krpariju po najnovijoj 
modi, jer neki su Ti ljudi u tom Zagrebu vražji dečki, 
„ženijalni" krojači u tim poslima. Meni su već n. p. 
nudili, da će mi štampati u ,,Viencu“ (uoči njegove 
smrti) jednu dramu, ali samo ako je prekrojim u no¬ 
velu, jer da oni trebaju novela za list! (To su ti iskre¬ 
ni borci za apsolutnu slobodu stvaranja!) I da sam im 
željicu ispunio, bili bi mi valjda „Trilogiju 11 dali po¬ 
voljno ocijeniti. Ali kad im se narugah, da zar još 
nije izumro rod Muje Kalapaje u hrvatskoj književno¬ 
sti, tad su dali moju „Trilogiju" izmrcvariti najnevje- 
štijemu svomu šegrtu, koji joj bijedan nije znao ili 
nije mogao ni sadržaj zapamtiti, a kamo li kritiku o njoj 
napisati. Kumičićev se pak roman, koji sigurno nema 
manje nedostataka od „Trilogije", udostojao sjajno o- 
cijeniti sam g. urednik, inače preziratelj takva patrio- 
tična štiva -— ali mu listu trebalo reklame kod piščevih 
pristaša. Radi toga sam ja bio prisiljen na njihovu 
hipokritiku napisati apologiju „Trilogije". I ne utvaram 
si ništa, ako kažem, da sam gospodu ponešto poučio 
o doličnom kroju drame, bilo po starogrčkoj ili engleskoj, 
bilo po francuskoj ili belgijskoj modi. 

Da, ali zaboravljam, da bi možda takvu dramat¬ 
sku krpariju volio nego ozbiljnu radnju prikazivati 
najnoviji tragikomični političar, koji se ove godine u 
„Narodnim Novinama" u reklami svoje dramaturgije 
odvažio ustvrditi, da ne mimoilazi nikojega isto vri¬ 
jedna radnika na dramatskom polju. Čudio sam se, 
što se nije na tu smjelost nitko obazreo. Interesovani 
dr. S. pl. Miletić, dr. Tresić i drugi interesenti nisu 
htjeli. Ali ostali? barem odbor za zaštitu — dramatskih 
pisaca ? Nitko. Onda sam se domislio: valjda sastavke 
pod šifrom dramaturgovom nitko i ne čita više, zato je 
neopažena prošla ona drskost i uvreda nanesena svim od 
njega nemilovanim dramatičarima, megju koje se i sam 
sretno brojim. Ali on će reći, da moje drame ne vri¬ 
jede za pozornicu, premda ih još nije okušao. Nu bar 
toliko valjaju izmed drugih, koliko i njegovo drama- 
turgovanje med ostalim mu kolegama i umirovljenim 
glumcima. 

I tako Ti, vidiš, neki ljudi u Zagrebu misle, da 
imadu isključivo pravo točenja — mudrosti, bilo poli¬ 
tičke bilo književničke i kakve hoćeš. Kanda nismo 
i mi provincijalci bili u Zagrebu ili u drugom kojem 
povećem gradu. 

Eto vidiš, zašto ne volim, da me izvlačiš iz moga 
mira, jer onda moram govoriti de omnibus et quibus- 
dam aliis. 


II. 

Ali hajdino slijedom Tvoga pisma. Zar nisam bio 
obziran, te se usprkos onakvu sumnjičanju mojih na¬ 
voda u „pripomenku" knjige i u pismu „Viencu" u- 
služno odazvah ggji. Kunričićki, pak bez rekriminacija 
spram onoga prvoga sastavka ,,U obranu Kumičićeve 
Kr. L.“ po savjesti mirno rekoh svoju i zaštitih njezi¬ 
na muža proti objedi plagijatstva. A mogao sam na¬ 
prosto odgovoriti, da ne hajem za tugje pisanje, kao 
što pokojnik nije (po vlastitoj tvrdnji) mario za moj 
rukopis od g. 1892. 

Što se tiče razgovora na onoj šetnji prema Sv. 
Jeleni, evo ću Ti redom odgovoriti. Do sada sam Te 
puštao sama u boju, u koji si se proti mojoj naročitoj 
zabrani zaletio, da iskusiš sve neugodnosti toga posla. 
Ali sada, kad su počele padati debele batine, kad Ti 
čak i sudom prijete, moram Ti u pomoć priteći, da 
si ne bi ljudi utvarali, e smo se uplašili. A i moralno 
sam obvezan, buduć Te prigodom one šetnje moje 
isticanje nekih sličnosti „Kraljice Lepe" s mojim ru¬ 
kopisom ponukalo, da romanu javno porečeš potpuni 
originalitet. Stoga Ti rekoh poslije moga pisma ggji. 
K-, kad si došao u Senj, da sam pripravan i Tebi 
dati razjašnjenja, ako što želiš, pismeno, kao što sam 
davao i drugima, kojima nisam bio dužan davati. U- 
jedno moram i sam na se preuzeti dio odgovornosti 
sada, kad je krupna došla, kako rekoh, i kad me kom¬ 
petentni faktori pozivaju, a ne „Vienac", nepozvani 
advokat. I „Vienac" je dobio za svoje neiskreno zau¬ 
zimanje nezasluženu hvalu od ggje. K-, jer plemenita 
udova misli, da se „Vienac" proti Tebi borio iz ljuba¬ 
vi za njezina muža, a ne za se, što svjedoči zadnja 
rečenica u sofističkom odgovoru njegovu (na moje 
pismo): „Ako se ta gospoda („Vrhbosna" i „Hrv. 
Straža") ne žacaju ovakih laži i kleveta protiv Ev. Ku- 
mičića, onda se ne čudimo, što im je i protiv 
nas svako sredstvo dobro." In cauda venenum. I 
ggja. K. nije, premda prištaša „čiste stranke prava" u„Vien- 
čevu" odgovoru vidjela onu „slavosrpštinu", gdje na 
moju tvrdnju (prouzročenu njihovim neumjesnim upi¬ 
tom: zašto nisam u 10 godina zatražio svoj rukopis), 
da sam svoj rukopis poslije više puta zatražio, odgovoriše, 
đa nisam svoj rukopis u 10 godina nikad javno tražio. E 
se non riđi, di che rider suoli?! Pisac početnik, odbi¬ 
jen od „Matice", poći će javno (valjda po novina¬ 
ma!) tražiti svoj rukopis natrag?! Mudre li upute! Ta 
nismo svi jednake ćudi, da se držimo velikani. Nismo 
svi urednici. Potužio sam se javno, kad mi je zgoda 
dana i kad sam se progurao do nekog malog mjesta u 
književnoj republici. 

Ali pogjimo na samu stvar. Dok sam ja spremio 
i preradio i dao prepisati svoj rukopis, kako prije re¬ 
koh, Ti si mi savjetovao, neka ga prije g. 1902. ne 

izdam, a ja sam po svojoj naravi oklijevao i oklijevao. 
Razmišljah, ne bih li ponudio jedan dio „Trilogije" 
,,Viencu“, drugi „Prosvjeti", a treći „Nadi" u Sara¬ 
jevo. Ali sumnjah, da će htjeti ikoji list primiti tek 
„dio", a svu trilogiju po gotovu ne. Ta naši listovi 
žele raznoliko štivo imati, a ne vole predugačke stva¬ 
ri — pak još drame! — ma kako vrsne bile, kamo li 
će od mene, koji sam osrednji pisac, premda su me 
u „Novom Vijeku" braća Ostojići ocijenili kao najbo¬ 
ljega ili najozbiljnijega dramatičara. (Vidiš, kako se 
znam i ja pohvaliti!) U tom zavlačenju tekli dani, tje¬ 
dni, mjeseci, godine, a na to se pojavi u „Domu i 
Svijetu" g. 1902., kako mi rekoše, jer do toga lista one 
godine ne dogjoh, „Kraljica Lepa", pače je one godi¬ 


ne i posebno otisnuta. Sastadoh se s Tobom i sa 
spomenutom u Tvom pismu gospodom, te mi počeste 
pričati sadržaj romana, karaktere, tendenciju i t. d. 
Osupnut slušah i opažah neke sličnosti s mojim ruko¬ 
pisom od g. 1892. u tendenciji, u prikazivanju doga- 
gjaja, pače i u gdjekojoj pojedinosti. Kazah vam, da 
su takve sličnosti i u mom rukopisu od g. 1892.,' po¬ 
slanom „Matici Hrvatskoj". Naravski, da smo o tom 
tada svak svoj sud izrekli, a ja kasnije, pošto predadoh 
svoj rukopis „Trilogije" za štampanje prijatelju Kraso- 
viću, počeh čitati „Kraljicu Lepu". 

Evo Ti iz nje mjesta, koja su me sjećala na 
mjesta u mom rukopisu od g. 1892. ili na „Trilogiju". 

(Svršit će se.) 


O dužnostima čovječjim. 

Savjeti jednomu mladiću. 

Napisao talijanski Silvio Pellico. Prenio na hrvatski Niko Štuk, svećenik. 


Poglavlje dvadeset i osmo. 

Uglagjenost. 

Gledaj da se uzvladaš učtivo s kimgod dogješ u 
prigodu da općiš. Učtivost čini čovjeka milokrvna u 
općenju, a to je zgodna priprava na ljubav. Osorno, 
sumnjičavo, bahato postupanje čini srce sklono na 
zlohotnost. Po tom iz neotesanosti potječe dvojako 
zlo: kvari duh onoga, koji tako postupa, i razdražuje 
ili rastužuje bližnjega. 

Ali ne valja da paziš samo na uglagjenost vanj¬ 
sku: nastoj, da budu uglagjene i sve tvoje pomisli, sva 
tvoja htijenja, sva tvoja čuvstva. 

Tko ne pazi da očuva pamet čistu od niskih 
pomisli i često se njima zabavlja, toga će one ne ri¬ 
jetko zanijeti na prijekorna djela. 

Čut ćeš i od ličnosti ne niskih slojeva, gdje se 
prostački šale i besramno govore. Nemoj ih nasljedo¬ 
vati. Govoreć ne biraj kićene riječi, ali pazi, da ti go¬ 
vor bude čist od svakog ružna prostaštva, od onih ne- 
uljudnih usklika, što ih neotesanci umeću, kad govore, 
od svih onih nepristojnih pošalica, kojima mnogi vri- 
jegjaju ćudorednost. 

No uljudnu govoru valja da se učiš još od mlada. 
Tko se tome ne nauči prije dvadeset i pete godine, 
ne nauči se više. Ne ište se za to, opet ti velim, kiće- 
nost u riječima, već da riječi budu udvorne, uznosite, 
koje će drugoga ugodno razveseliti, utješiti, pobuditi 
na prijaznost i na želju za krepošću. 

Gledaj još, da ti besjeda bude prijatna biranim 
izričajima i zgodno udešenim glasom. Tko ljupko zbori 
privlači one, koji ga slušaju, i po tom kad se bude 
radilo, da ih uvjeri o dobru ili odvrati od zla, imat 


će nad njima jaču moć. Mi smo dužni da usavršavamo 
sva sredstva, što nam ih Bog daje, da koristimo 
svojemu bližnjemu, po tom i način, kojim izričemo 
svoje misli. 

Velika nezgrapnost u govoru, u čitanju, u kret¬ 
njama, u općenju s drugima potječe više od ružna ne¬ 
mara, nego od toga, što je kome nemoguće, da se 
bolje vlada; kao i od toga, što se ne pazi na dužno 
usavršavanje samih sebe i na poštovanje, na koje drugi 
imaju pravo. 

Nu smatrajući samoga sebe obvezana na udvor¬ 
nost, i imajući na pameti, da je to neka obveza, s raz¬ 
loga, što se imamo vladati na način, da naša nazoč¬ 
nost ne bude nikome tegotna, nego zabavna i prijatna, 
ne ćeš se ipak srditi na neotesance. Promišljaj, da su 
koji put dragulji oblijepljeni blatom. Bolje bi dašto 
bilo, da ih blato ne kalja, no i u tome poniženju ipak 
su dragulji. 

Uglagjenost je dobrim dijelom i u tome', što se 
sa strpljivim posmijehom podnosi takova čeljad, kao 
što i bezbrojna množija dosadljivaca i glupaka. Kad 
nijesi u prilici da im koristiš, nije ti dopušteno da im 
se ugibaš, tako te se sjete, da su ti nepoćudni. Rastu¬ 
žili bi se poradi toga ili bi na te zamrzili. 

Poglavlje dvadeset i deveto. 

Zahvalnost. 

Ako smo dužni da gojimo nježna čuvstva prema 
svakome i da prijazno općimo sa svakim, koliko više 
dužni smo to prema onima, koji nam pružiše dokaza 
ljubavi, sućuti, oproštenja. 



O dužnostima čovječjim. 

Počevši od svojih roditelja, imamo brižno paziti, 
da se ne bismo pokazali nezahvalni prema onima, koji 
su nam kadgod pružili kakovu pomoć djelom .ili 
svjetom. 

Druge bismo mogli, a da se teško ne ogriješimo, 
oštro prosugjivati i . ne odveć prijazno s njima po¬ 
stupati; ali gledom na one, koji su nam koristovali, 
valja da uložimo najveću pomnju, da ih ne rastužimo 
ili ne dirnemo u njihov dobar glas, i da se pokažemo 
spremni u svakoj ih prigodi braniti i utješiti. 

Mnogi se srde radi neskromnosti onih svojih 
dobrotvora, koji odveć hvastavo ističu, ili se čini da 
ističu svoju zaslugu prema njima, i htjeli bi, da ih 
ova njihova neskromnost rješava dužnosti, da im budu 
zahvalni. Mnogi podli ljudi, koji se stide primljenih 
blagodati, hitri su da pretpostave, e je njihova dobro¬ 
tvora potaknuo na dobro djelo prema njima kakav 
lični probitak ili taština ili koji drugi niski razlog, te 
misle, da su tim opravdali svoju neharnost prema 

njemu. Mnogi, ako mogu, žure se da što prije odvrate 

primljena dobročinstva, neka bi smetnuli sa sebe teret 
zahvalnosti, i kad su to učinili, smatraju se bez krivice, 
ako zanemare dužnosti, koje im nameće zahvalnost. 

Utaman su sve te hitrine^ da se opravda ne¬ 
zahvalnost; nezahvalnik je ništavac, a da se tom ništa- 
vosti ne okaljamo, ne valja nam škrtariti harnošću, 
pače je neophodno nužno, da ona bude obilata. 

Ako se tvoj dobrotvor hvali, što ti je koristio, 
ako s tobom nije u tom obziran, kako bi ti želio, 

ako i nije posve jasno, da su ga naveli plemeniti 

razlozi, da ti pomogne, nije na tebi, da ga osugjuješ. 
Ne obaziri se na njegove istinske ili moguće mane, 
već gledaj samo na dobro, što si ga od njega primio. 
Imaj to dobro pred očima, i da si ga dobročinitelju 
uzvratio, pa i stostruko. 

Gdjekad se može gojiti harnost, a da se ne raz¬ 
glasi primljena blagodat; nu kadgod ti savjest kaže, 
da ima razloga te je razglasiš, neka te od toga ne od¬ 
vrati nikakav niski stid: priznaj, da si obvezan na har¬ 
nost prema darežljivoj desnici, koja ti je pritekla u 
pomoć. Blagodariti u potaji čestokrat je isto, što i biti 
nezahvalan. 

Samo je onaj dobar, tko je zahvalan na svim 
(pa i najmanjim) dobročinstvima. Harnost je duša vje¬ 
ri, ljubavi sinovljoj, ljubavi onih, što nas ljube, ljubavi 
prema ljudskome društvu, koje nam je zaklon u prili¬ 
kama života i koje nam pruža tolike užitke. 

Gojeći harnost za sve dobro, što ga primamo od 
Boga i od ljudi, stječemo jaču snagu i mir, da mo¬ 
žemo podnositi nevolje života, i bivamo skloniji da 
pretrpimo svoga bližnjega i da ga potpomažemo u 
njegovim potrebama, 


Poglavlje trideseto. 

Poniznost, krotkost, oproštenje. 

Oholost i srdžba ne slažu se s uglagjenošću, i 
zato nije uglagjen, osim tko je naviknuo biti ponizan 
i krotak. „Ima li čuvstvo, koje može da uni¬ 
šti pogrdan prezir prema drugima, to je 
jamačno poniznost. Prezir potječe od srav¬ 
njivanja sama sebe s drugima i od toga, 
što se sebi daje prednost: kako pak da se 
ovo čuvstvo ukorijeni u srcu, koje je viklo 
promišljati na svoje slaboće i oplakivat 
ih, priznavati, da je od Boga svaka njegova 
zasluga, i ako ga ne suzdrži Božja desnica, 
da može zagreznuti u svaku zloću?" (Vidi 
izvrsnu knjigu Manzonievu Sulla morale cat- 
tol i ca.) 

Suspreži bez prestanka gnjev, da ne postaneš 
surov i bahat. Ako je kadgod shodno rasrditi se, to 
biva u posve rijetkim prilikama. Tko drži, da je srdžba 
uvijek pravedna, taj se služi krinkom gorljivosti, da 
pokrije svoju zloću. 

Ova je mana užasno raširena. Ugji samo u raz¬ 
govor sa dvadeset ljudi; naći ćeš ih devetnaest, koji 
će pred tobom iskaliti srce sad na ovom, sad na 
onom, a sve tobože iz plemenite mržnje na zloću i 
neurednost. Rekao bi, da svi plamte gnjevom na opa¬ 
činu, kao da su samo oni besporočni na svijetu. Za 
njih je mjesto, gdje borave, najgore pod nebom; go¬ 
dine, u kojima živu, najrgjavije; ustanove, koje oni 
ne zasnovaše, da gore već ne mogu biti; kogagod čuju 
da govori o vjeri i o ćudoregju, taj im je uvijek va¬ 
ralica ; ako koji bogataš ne razmeće svojega novca, on 
im je škrtavac; ako ubogar strada i prosi, vazda je ka¬ 
kav raspikuća; jesu li kome šta dobro učinili, taj im 
je bez sumnje neharan. Rekao bi, da je uopće sma¬ 
trano neprocjenjivim užitkom ogovarati sve i svakoga, 
izuzev nekoličak prijatelja, da se ugleda uljudnost. 

A šta je još još gore, ova srdnja, koju izmeću 
negda na daljnu, negda na bližnju čeljad, obično godi 
svakome, koga se neposredno ne tiče. Bakaća i zagri- 
žljivca rado se uzima za gorljivca, koji kad bi upra¬ 
vljao svijetom, bio bi divota od čovjeka. Naproti, tko 
je blage ćudi, obično je gledan sa prezirnim sažaljava- 
njem, kao da bi bio bena ili kukavica. 

Poniznost i blagost nijesu kreposti za proslavu, 
ali ih se drži, jer su vrednije od ikoje slave. Općeniti 
izlivi srdžbe i oholosti ne dokazuju drugo, nego da je 
općenita oskudica ljubavi i prave plemenitosti, kao što 
je općenita težnja pokazati se boljim od drugoga. 

Odluči biti ponizan i krotak, ali znaj i pokazati, 
da nijesi ni bena ni kukavica. — Kako da to poka¬ 
žeš? Zar puštajući se kadgod svladati od nestrpljivosti 

i prkoseći opakima ? zar psujući riječima ili pismom, ako 
te tko riječima ili pismom potvara? — Nipošto; već 
drži ispod svoje časti odgovarati svojim klevetnicima, 
i ako izuzmeš neke vanredne prilike, što nije moguće 
potanko označiti, nemoj se žestiti na opakoga, ne pri¬ 
jeti mu i ne grdi ga. Blagoćudnost kad je krepost, a 
ne oskudica srčanosti, ima vazda pravo. Ona jače po- 
nizuje tugju oholost, nego bi je ponizila najžešća na¬ 
vala gnjevne rječitosti ili preziranja. 

U isto ćeš doba pokazati, da tvoja krotkost nije 
kukavička ni benasta, a to ćeš postići držeći se do¬ 
stojanstveno prema zločestima, ne povlagjujuć njihovoj 
zloći, ne tražeći njihove potpore, ne odstupajuć od vjere 
i od časti od straha, da te oni ne' pokude. 

. Priuči se na misao, da imaš neprijatelja, ali ne¬ 
moj da se zbog toga smućuješ. Nema toga, ma bio on 
i kako dobrotvoran, iskren, miroljubiv, a da nema ko¬ 
jega neprijatelja. Ima nesretnika, kojima je zavist tako 
prirogjena, te nijesu mirni, ako se ne nabacuju poru- 
gama i potvorama protiv onih, koji uživaju preuba što¬ 
vanja pred svijetom. 

Imaj srčanosti da budeš krotak i praštaj od srca 
onim zlikovcima, koji ili ti škode ili bi ti naškodili da 
mogu. Praštaj ne sedam puta, kazao je Spas, 
već sedamdeset puta sedam, biva neograniče¬ 
no puta. 

Dvoboj i svaka osveta grdno su ludilo. Mržnja 
je smjesa oholosti i prostaštva. Praštajući onome, koji 
te uvrijedi, možeš neprijatelja preokrenuti u prijatelja, 
zločesta čovjeka u čestita i plemenita. Divne li i utje- 
šljive pobjede! Koliko ona nadilazi sve užasne pobjede 
osvetljivosti! 

Kad bi pak onaj, kome si oprostio, ostao nepo¬ 
mirljiv, te živio i umro ružeći te, zar si ti išta izgubio 
zato, što si dobar? Nije li zar po te največa radost, 
da si se očuvao velikodušan! 

Poglavlje trideset i prvo. 

Srčanost. 

Da si vazda srčan! Bez srčanosti nema kreposti, 
Treba ti srčanosti, da svladaš svoju sebičnost i da bu¬ 
deš blagodaran; srčanosti, da suzbiješ lijenost i uzna- 
preduješ u svim naukama, što su nam na diku; srča¬ 
nosti, da braniš rodnu grudu i svojega bližnjega u 
svakoj zgodi; srčanosti, da se odrveš zlu izgledu i ne¬ 
pravednu podrugivanju; srčanosti, da podneseš bolesti, 
hudu sreću i svaku tjeskobu, a da se kukavički ne 
tužakaš; srčanosti, da težiš za usavršenjem, do kojega 
se ovdje na svijetu ne možemo podići, ali za kojim 
ako ne čeznemo po uzvišenom evangjeoskonr migu, 
izgubismo svaku plemenitost.") 

*) Uzvišenih ii naputaka osobito za mlade ljude, pred koji¬ 
ma se raztvara prostrano polje života, da na njemu porade za do- 

Ma koliko ti drago bilo tv.oje imanje, čast i ži¬ 
vot tvoj, budi vazda spreman da sve žrtvuješ svojoj 
dužnosti, kad bi to ona od tebe tražila. Jer nije kud 
kamo: ili je u čovjeku samoprijegora, a to je onda, 
kad se on voli odreći kojega mu drago dobra ili užit¬ 
ka, nego ga imati uz uvjet, da pristane na opačinu, ili 
čovjek ne samo ne će biti uzor poštenjak, nego može 
postati nakaza! Nemo enim justus esse po test, 
qui mortem, qui dolorern, qui exsilium, qui 
egestatem timet, aut qui ea, quae his sunt 
contraria, aequitati anteponit. Ne postade 
pravedan tko se boji smrti, boli, progonstva, oskudice, 
ili tko ono, što je ovomu protivno, pretpostavlja pra¬ 
vednosti. (Cicero de Off. 1. II, c. 9.) 

Živjeti na način, da se srcem ne priljubiš uz pro¬ 
lazna dobra svjetovna, mnogima se čini oštra zapo¬ 
vijed i neizvršiva. Ipak je nepobitna istina, da tko nije 
u horu ravnodušan prema tim dobrima, ne će znati 
ni dostojno živjeti ni umrijeti. 

Srčanost ima obodriti duh, da se prihvati svake 
kreposti; ali pazi, da se ne izvrgne u oholost i surovost. 

Koji misle ili hine da misle, e se srčanost ne da 
spojiti sa nježnim čuvstvima; koji su vikli na ohole 
prijetnje, na kavge, na izgrede, na kivna djela, takovi 
zlo upotrebljavaju jakost volje i mišica od Boga im 
danu, da budu ljudskom društvu od izgleda i koristi. 
Ti obično imadu manje srčanosti u teškim pogiblima; 
oni bi ti izdali i oca i braću, da spasu sebe. Prvi, koji 
će pobjeći iz vojske, to su ti one nebojše, koje zbijaju 
šalu sa plašljivim drugovima i koje se prkosno podru- 
guju s neprijateljem. 

Poglavlje trideset i drugo. 

Visok pojam o životu i jakost duha, da ga se 
pregori. 

Naći ćeš dosta knjiga, što se bave obvezama i 
kićenije i opširnije; ja sam jedino imao na umu, mla¬ 
diću, da ti pružim jedan priručnik, u kojemu da ti ih 
sve u kratko napomenem. 

bro domovine i čovječanstva. Auktor, znajući dobro iz iskustva, šta 
su kušnje, gorčine i razočaranja, što se susreću u životu, hoće, da 
ih već unaprijed protiv njih oboruža, da ne bi klonuli duhom. On 
im predstavlja život kao poprište, gdje se vježbaju i čeliče duhovi, 
gdje se odgajaju i usavršuju značajevi, gdje se marni pregaoci na¬ 
tječu na kreposna i plemenita djela, i sokoli ih na patnje, žrtve i 
pregaranja, jer će tako biti dostojni života, dostojni da se nazovu 
ljudima. Kao da je auktor unaprijed predvidio onu nisku i neljud¬ 
sku teoriju, što se je za naših vremena pojavila pod imenom „in¬ 
dividualizma", kojoj je osnovač njemački filosof Nietzschc, i koja 
na žalost nalazi sljedbenika megju mladim naraštajem, a osniva se 
na najpotištenijem egoizmu. „Ništa za drugoga — sve za sebe", 
to joj je lozinka. Ta teorija obožava pojedinca, koji po njoj posta¬ 
je „nadčovjek" („Uebermensch"); njegov je razum neovisan u raz¬ 
glabanju o zakonima logike ili metafisike, kao što su njegovi li¬ 
terarni ili umjetnički proizvodi neovisni o zakonima etike ili este¬ 
tike („impresionizarn"); ta teorija pokapa sve čovječje ideale, svaku 
krepost, plemenitost, ljubav i milosrgje naprema iskrnjemu, pa i 
samo prijateljstvo megju ljudima: ona je bezbožna, nemoralna i 
nečovječna. (Op- prev.) 

Sada mi je da pridometnem: teret tih obveza 
neka nas ne zaplaši; taj se jedino lijenčinama čini ne¬ 
snosan. Budimo dobre volje i ugledat ćemo u svakoj 
dužnosti neku tajnovitu ljepotu, što će nas privlačiti, 
da je ljubimo; ćutjet ćemo penjući se mučnom stazom 
kreposti, kako nas snaži neka čudesna moć; upoznat 
ćemo, da čovjek više vrijedi, nego li se čini na prvi 
pogled, samo ako sa čvrstom voljom ide da dostigne 
uzvišeni cilj svojega odregjenja, koji sastoji u tome, 
da se očisti od svih niskih težnja, da goji u najvećem 
stepenu ponajbolje težnje i da se tako uzvisi do be¬ 
smrtnog posjedovanja Boga. 

Ljubi život; ali ga ljubi ne poradi užitaka i 
kukavna častohleplja. Ljubi ga zato, što je u njemu 
nešto zamašno, velebno, božanstveno I Ljubi ga, jer je 
život vježbalište zasluge, mio Svemogućemu, Njemu 
na slavu, slavan i potreban za nas! Ljubi ga pored 
svih njegovih bijeda, pače poradi samih tih bijeda, 
jer ga one oplemenjuju, jer one čine da proklijaju, 
uzrastu i oplode se u čovječjem duhu velikodušne 
misli i velikodušna htijenja. 

Spomeni se, da ti je ovaj život, što ga imaš 
toliko cijeniti, podan za kratko vrijeme. Nemoj ga ra¬ 
sipati u suvišnim zabavama. Podaj se veselju koliko 
ti je potrebito za zdravlje i da drugoga razveseliš. Ili 


da bolje kažem, neka tvoje veselje bude poglavito u 
tome, da čestito djeluješ; biva, da služiš velikodušno 
i bratski svomu iskrnjemu, da služiš sa sinovljom ljubavi 
i posluhom Bogu. 

Napokon ljubeći tako život, pomišljaj na grob, 
što te čeka. Tajiti sam sebi, da valja umrijeti, slabost 
je, koja umanjuje gorljivost u dobru. Ne smije se 
uskoriti vlastitom krivicom taj svečani čas; ali se i 
nema odmaknuti kukavlukom. Izloži svoj život za spa¬ 
senje drugih, navlastito pak za spasenje svoje domo¬ 
vine. Koja mu drago vrsta smrti dopala te, da si spre¬ 
man prigrlit je sa dostojanstvenom jakošću i posvetit 
je sa svom iskrenošću i krepčinom vjere. 

Budeš li sve ovo vršio, bit ćeš čovjek i gragja- 
nin u najuzvišenijem smislu tih riječi, bit ćeš od kori¬ 
sti društvu i sam ćeš postati sretan.*) 

*) Ovakav je pojam imao Pellico o čovjeku i zadatku čo¬ 
vječjeg života na zemlji. 1 ako je sam u najljepšoj dobi iskapio 
svu gorčinu života, ne ćeš ipak nigdje u njegovim spisima naći 
onog očajnog pesimizma, koji bi neki moderni pisci htjeli da po¬ 
dignu do književnog sustava. Pellicu je zadatak za čovjeka, da na 
zemlji vrši sve svoje dužnosti, da stupa putem kreposti, makar ga 
spopale kušnje i bolovi, da se uzdrži čist od niskih sklonosti, i da 
se tako na koncu zemaljskog života s Bogom na vijeke združi u 
nebu. Tako je mislio i djelovao taj veliki domoljub, taj neporočni 
gragjanin i duboko osvjedočeni vjernik: u tome i jest sva jezgra 
kršćanske vjere i na njoj osnovane filosofije. (Op. prev.) 


Mogtl li se duše u čistilištu moliti za nas? 

Napisao Franjo Ks. Beller D. I. 

Pitanje je ovo bez dvojbe veoma zanimljivo; jer ako može- miji (XV, 1) govori Bog u svojoj pravednoj srdžbi: „Da stane 

mo odgovoriti, da se mukotrpne duše, dok su još u čistilištu, za Mojsije i Samuel preda me, ne bi se duša moja obratila k tome 

nas doista Bogu mole i da nam mogu priteći u pomoć, onda će narodu." 

nam to biti moćno poticalo, ne samo da se utječemo njima u svo- Na drugi razlog, što ga navodi angjelski naučitelj, odgova- 

jim potrebama, već da se i zauzimamo za ove duše; jer bez dvojbe, ranio sa Suarezom 1 ) i Bellarminom 2 ), da ne treba nipošto, te onaj, 

što se mi više molimo za ove duše, to će i one više mariti koji se moli za drugoga, bude u svakom pogledu viši od njega; 

za nas. inače ne bismo se mogli ni mi Bogu moliti za druge ljude, koji 

Veliki crkveni učitelj sv. Toma Akvinac uči 1 ), da se duše u su viši od nas, n. p. za pravednike, za biskupe, za papu i t. d. 

čistilištu ne mogu moliti za nas, a to poimence iz dva razloga: Pokojnici, koji se nalaze u čistilištu, u stanju su svetosti, oni su 
iznajprije one ne znaju, da se mi obraćamo k njima, niti znaju, bez grijeha, oni su prijatelji Božji, a to je dosta, da se mogu za¬ 
što nam treba, jer još ne gledaju Boga licem u lice; a drugo, po- uzeti za nas i da nas mogu zagovarati sa velikim uspjehom. To, 

kojni u čistilištu, istina, viši su od nas u tome, što ne mogu više što su još u stanju muka i kazni, dokazuje samo, da se ne mogu 

griješiti, ali su i niži od nas, jer su u stanju muka i kazni, pa se moliti za nas s istim pravom kao sveci u nebu, ali ne dokazuje, 

zato ne mogu moliti za nas, već se mi moramo moliti za njih. da se ne mogu nikako moliti za nas. Dapače baš zato, što su 

Premda u svemu veoma štujemo i cijenimo autoritet veli- sami uronili u more muka, kriju njihove molitve u sebi osobitu 

koga ovog crkvenog učitelja, ipak mislimo, da mu ovi razlozi nijesu ljubav, pa zato i osobitu vrijednost pred Bogom. Takova će moli- 

odlučni. Što se tiče prvog razloga, već je Suarez'-) odgovorio, da tva sigurno silno djelovati na srce Božje, te će ga skloniti, da nam 
Bog može objaviti ovim dušama, što nam treba, i da se mi njima udijeli željenu milost. 

utječemo i da se za njih molimo; Bog im to može objaviti ili ne- Poradi toga mnogi bogoslovi pristaju uz mnijenje, da se 

posredno on sam ili preko svojih angjela. K tomu ove duše i same mukotrpne duše, dok su još u čistilištu, mogu moliti za nas. Ali 

znadu barem u opće, što nam treba, i kako smo opkoljeni tolikim bilo kako mu drago s ovim unutrašnjim razlozima, sada je bez 

pogiblima; znadu, da se barem mnogi za njih mole i za njih se dvojbe najdublje uvjerenje mnogih, moglo bi se reći kršćanskog 

zauzimaju. 1 pravednici u pretpaklu nijesu još gledali Boga, pa puka —- pia fidelium persuasio — da nam duše u čistilištu mogu 

ipak su se vruće molili za one, koji su još bili na zemlji. Tako pomoći. A na čemu se temelji ovo uvjerenje kršćanskog puka ? Na 

nam se pripovijeda u knjizi Makabejaca (2. Mak. XV, 12), da su mnogim i mnogim dogagjajima, u kojima su ove duše zaista po- 

se Onija i Jeremija svesrdno molili za svoj narod; proroku Jere- mogle. Istina, ne smijemo se odmah bez dovoljna razloga utjecati 

i) 2. 2. qu. 83, art. 4 ad 3.; art. 11 ad 3. i) Ibid. 

a) De purgat., disp. 42, sect. 2. 4 2 ) De purgat. lib. 2, c. 15. 

vrhunaravnom i čudesnom posredovanju, ali opet nije nam ni 
slobodno nijekati takovo posredovanje, gdje to ištu jasne činjenice, 
koje se ne dadu drukčije istumačiti, i gdje takovo posredovanje 
potvrgjuju ljudi zdrave pameti i besprijekorna života, pa gdje to 
tvrde muževi, koji se ističu isto tako učenošću kao i svetošću svo¬ 
jom. A da su duše u čistilištu zaista pomogle ljudima na zemlji, 
i to veoma često, katkada i na posve očevidan način, baš nam to 
svjedoče bezbrojni i nesumnjivi svjedoci. 

Nekoliko samo primjera. Sveta Katarina Bolonjska ovako piše: 
„Kadgod nešto zaželim od dragoga Boga, utečem se dušama u či¬ 
stilištu, da mi pomognu, i Bog me sigurno usliši.“') Blažena Margareta 
Ebner iz reda sv. Dominika znala bi reći: „O da bi si samo svi, 
koji zaista teže za savršenošću, odabrali mukotrpne duše u čistilištu 
za vogje i pomoćnike! Kako bi onda brzo uznapredovali na putu 
savršenosti!" 2 ) Papa Benedikt XIII. navodi u svojim duhovnim go¬ 
vorima mnogo slučajeva, gdje su ove duše u svakojakim potreba- 

*) Binet, Der Freund der armen Seelen. 

2 ) Isp. o tom i o slijedećem primjeru Keller, Armen-Seelen-Geschichten. 

v J E s 

NAŠA DOMOVINA. 

Sarajevo: Proslava Imakulate u zavodu milo¬ 
srdnih sestara u Sarajevu obavila se dne 21. stude¬ 
nog kao na dan Prikazanja bi. Dj. Marije u hramu. 
Proslavi, što je započela u 4 1 ' 2 s. poslie podne, bio 
je ovaj program: 1. Proslov. Govorila Nana Hor- 
mann, IX. r. — 2. Oratorij „Zdravo, Zviezdo 
mora" ili Život bi. Dj. Marije, u 6 dielova, za 
solo glasove i sbor uz pratnju glasovira. U sboru su 
bile učenice više i niže djevojačke škole, a) Solo su 
pjevale: gospojice Krunoslava Hormann, Eleonora pl. 
Hordynska, Helena Konig, te učenice; Ana Perković, 
Matilda Wilitzer, Nikotina Mijić, Ana Landa i Ružica 
Janež. b) Pratnju su svirale: gospojice Helena Konig 
i Krunoslava Hormann, te učenice: Jelka Mihalić, Olga 
Hormann, Ana Landa i Marija Vostrel. — Prema sadr¬ 
žaju izmedju pjevanja prikazivale se žive slike: 1. 
Marija i druge djevice u hramu. 2. Navieštenje Mari¬ 
jino. 3. Marija pohadja Elizabetu. 4. Rodjenje Isusovo. 
5. Simeon prikazuje Isusa. 6. Povratak iz Egipta. 
7. Dvanaestgpdišnji Isus u hramu. 8. Sv. Obitelj u 
Nazaretu. 9. Žalostna Majka i sv. Ivan. 10. Marija u slavi. 

Ovo je prvi put, da smo čuli u Sarajevu podpun 
hrvatski oratorij. Častne sestre sa svojimi učenicami 
uložile su u nj doista velik trud, koji im je nagradjen 
na dan same proslave najljepšim uspjehom. Uz preciznost 
u pjevanju iztičemo i razgovietno izgovaranje samoga 
teksta, tako te se je moglo lako pratiti život bi. Dj. 
Marije, sastavljen od samih rieči sv. Pisma. U živih 
slikah, što su takodjer liepo bile uredjene i bengalskom 
vatrom razsvietljene, vidjelo se na oči ono, što je bio 
izkazivao pjevani tekst. Sarajevsko obćinstvo, željno 
da čuje hrvatski oratorij Marijin, u tolikom je broju 
pohrlilo na ovu proslavu, da su se mnogi morali na¬ 
trag vratiti, jer već nije bilo mjesta u dvorani dubkom 
punoj. Proslavu počastiše svojom nazočnošću preuzvi- 
šeni gospodin poglavica zemlje barun Albori, presvie- 
tli gospodin nadbiskup dr. Stadler, preuzvišeni gospo¬ 
din general pl. Varešanin, preč. gg. kanonici, provincijal 
fra dr. „Ban, vojnički župnik msgr. Grusz i dr. 

Častnim sestram učiteljicam i učenicam možemo 
uprav čestitati na ovako dostojnoj proslavi Imakulate. 


ma očito pomogle. Glasoviti misijonar P. Jenninger D. I. pripovi¬ 
jeda, da su mu duše u čistilištu osobito pomagale u duševnim 
patnjama i borbama. P. Martin Roan D. I. svjedoči, da su mu po¬ 
mogle u teškim bolestima i na opasnom putovanju; često puta 
bilo mu putovati preko strmih, snijegom pokrivenih gora ili kroz 
duboke i poplavljene doline; u svim ovim i drugim pogiblima za¬ 
zivao bi duše u čistilištu, i one su mu uprav očito pomogle. Drugi 
opet znadu pripovijedati, kako su se po zagovoru ovih duša skru¬ 
šeno ispovjedili ljudi, koji prije nijesu nikako htjeli da se obrate 
Bogu niti u pogibli smrti. Dug niz takovih svjedočanstva mogao 
bi se navesti, a koja sva jasno i glasno dokazuju, kako nam duše 
u čistilištu mogu pomoći i kako zaista na ganutljiv način pokazuju 
svoju zahvalnost onim, koji se trse da njima pomognu po moguć¬ 
nosti. Kako je to silan motiv osobito za nas svećenike, da ponaj¬ 
prije sami vršimo djelotvornu ljubav prema pokojnicima, onda da 
tu djelotvornu ljubav opetovno i vruće preporučimo vjernicima, a 
napokon da se pouzdano utječemo ovim mukotrpnim dušama u 
čistilištu osobito u velikim potrebama duhovne pastve! 

T N 1 K. 

— Blagoslov nove školske sgrade milosrdnih 
sestara u Sarajevu obavio je sam presvietli gospodin 
Nadbiskup dne 21. studenog o. g. Taj dan, dan Pri¬ 
kazanja bi. Dj. Marije u hramu, odabrao je zavod mi¬ 
losrdnih sestara za blagoslov svoje nove školske sgrade 
i zato, što na taj dan padaju Nadbiskupove biskupske 
primicije. (Presvietli naš gospodin Nadbiskup rekao je 
naime dne 21. studenog 1881. svoju prvu kao biskup 
sv. misu u crkvi San Clemente u Rimu.) 

U 8 1 /, s. pr. p., iza kako se zazvao Duh sveti, 
krenula je procesija školske djece iz zavodne crkve 
sv. Vinka pred ulazna vanjska vrata nove školske sgrade. 
Tu je presvietli g. Nadbiskup uz svečanu azistenciju preč. 
gg. kanonika i drugih vč. svećenika blagoslovio vanj¬ 
štinu sgrade, a onda je sliedio po obredniku blagoslov 
ponutrice. Nakon blagoslova krenula je procesija opet 
uz pjevanje i zvonjenje crkvenih zvona natrag u crkvu, 
gdje je presvietli g. Nadbiskup započeo odmah sveča¬ 
nu pontifikalnu misu. 

Poslie sv. mise i Tedeuma priredila je školska 
mladež u velikoj školskoj dvorani presvietlomu gosp. 
Nadbiskupu liepu pozdravnu besjedu, začinjenu hrvat¬ 
skom pjesmom. Ovom je prilikom izrekao presvietli 
g. Nadbiskup krasan odulji govor, u kojem je hvalio 
požrtvovno djelovanje milosrdnih sestara u Sarajevu, 
te poticao djecu, da revno uznastoje oko krjeposti i 
izobraženosti. Na ovoj svečanosti bili su preč. gg. 
kanonici uz drugo još svećenstvo, te arhitekt pl. Van- 
caš, koji je dao nacrte za novu školsku sgradu. Nad¬ 
biskup se je zahvalio arhitektu pl. Vancašu i gradite¬ 
lju Jungwirthu, što su tako liepo i na sveobće zado¬ 
voljstvo u svakom pogledu izveli gradnju. 

Uz novu školsku sgradu, koja je posve pripojena 
staroj sgradi, bit će sad proširen konvikat milosrdnih 
sestara u Sarajevu, te će se moći primiti veći broj 
internistica. Interesovani upućuju se na ravnateljstvo 
zavoda milosrdnih sestara u Sarajevu. 

Zagreb: Novi list za hrvatski puk. Početkom 
naredne godine 1905. počet će izdavanje novoga puč¬ 
kog lista za katolički hrvatski narod. Listu 
će se dati ime „Istina 11 . ,,Istina“ će izlaziti svakog 
tjedna, i to četvrtkom. Svaki će broj izaći na osam 

stranica četvrtine. U sadržaju bit će svega, što je ko- 
ristno i potrebito za hrvatski naš narod. Naći će tu 
naš seljak svoje dužnosti, što ih ima kao sin svoje 
rodjene grude Hrvatske i svoje svete vjere katoličke. Bit će 
tu iznesenih dogadjaja iz naših zemalja, slavenskog i 
drugog svieta, bit će i raznica. Doći će koja ta, što 
će biti u svezi narodnoga gospodarstva i zdravstva u 
našeg puka. U svakom broju naći će se po koja pri- 
poviest, crta, pa gdjekad i šala. Svaki će broj donieti 
pored ovog sadržaja 2—3 slike. Ciena „Istini" bit će 
na godinu samo 3 krune. „Istinu" uredjuje, odgovara 
za uredništvo, prima sva pisma i dopise, pr'ima pred- 
platu, novce i reklamacije kao i uobće sve, što je u 
svezi s listom — Franjo Suša, svećenik, Za¬ 
greb, Kukovićeva ulica, broj 12. Prvi broj 
„Istine" izaći će nekako pred Božić. 

Molimo braću svećenike, da preporuče puku u 
svojem kraju ovaj novi hrvatski katolički list. „Dom" 
i nalik mu listove neka gledaju odstraniti od naroda. 
To nam je sad na kraju godine uprav jedna od naj¬ 
prečih svećeničkih dužnosti. Opominje nas uviek apo¬ 
stol naroda: „Noli vinci a malo, sed vince in bono 
malum" (Rimlj. 12, 21). U našem slučaju: Ne dajmo 
se nadvladati od zla štiva, već ga nadvladajmo dobrim! 

Sinj: 50godišnjica prve hrvatske gimnazije u 
Dalmaciji. Dne 12. prosinca o. g. navršuje se 50 go¬ 
dina, odkako su zaslužni franjevci provincije presv. 
Odkupitelja u Sinju pomoću sinjskih rodoljuba osno¬ 
vali prvu hrvatsku gimnaziju. Tom prigodom bit će 
svečana koncert-akademija, koju će izvesti pitomci fra¬ 
njevačkog sjemeništa sa svojimi učitelji. 

Ovoj proslavi i 50godišnjici sinjske gimnazije 
obradovat će se svaki hrvatski rodoljub. Dok se je još 
po školah u istoj našoj priestolnici — Zagrebu banila 
niemština, a u Zadru, Spljetu i Dubrovniku talijanšti- 
na, dotle se je u malenoj varošici cetinjskog polja — 
Sinju njegovao milozvučni naš narodni jezik uzprkos 
mnogim protivštinam. U toj gimnaziji odgojili su sinj- 
ski fratri u ovo 50 godina učenika, odanih Bogu i Hr¬ 
vatskoj. Povjest provincije presv. Odkupitelja mnogo 
priča o radu naših sinjskih fratara za katoličku vjeru 
i za mukotrpni naš narod hrvatski u Dalmaciji. 

Naša stoga srdačna čestitanja rodoljubnim franjev¬ 
cem u Sinju a i po svoj provinciji presv. Odkupitelja, 
jer je sva ta provincija zajedno sa svojom gimnazijom 
u Sinju samo na veliku diku vjeri i Hrvatskoj. Bog 
ih blagosivao i u napredak! 

Gorica: Slavlje slovenske katoličke narodne 
misli. Sve češće javljaju slovenske novine sa svih 
strana Slovenije o velebnih pojavah katoličke narodne 
sviesti. Nema tu ni govora o kojekakvih bučnih zaba- 
vah, gdje se kod punih čaša nazdravlja „miloj domo¬ 
vini" i rješava vjersko i narodno pitanje. To su vam 
pravi pučki meetingi, koji po gradovih i po selih 
skupljaju slovenski narod pod barjak katolički i demo¬ 
kratski. Jedna ovaka pučka skupština bila je dne 
30. listopada u Kobaridu u Goričkoj. Tamošnje kato¬ 
ličko obrazovno družtvo nabavilo si je novu zastavu, 
i prigodom njezina blagoslova priredilo je družtvo 
politički sastanak. Dohrlilo oko 4000 seljačkog naroda, 
da sluša svoje obljubljene pobornike. Iza crkvene sveča¬ 
nosti, kod koje je držao prigodno slovo narodni za¬ 
stupnik dr. Krek, sakupilo se sve ovo silno množtvo 


na priredjenom mjestu. Bilo je tu muževa i mladića 
iz bliza i iz daleka, došlo je Slovenaca i iz Italije. Prvi 
govornik svjetovnjak dr. Pavletić iz Gorice govorio 
je o važnosti i o svrsi obrazovnih družtava; narod je 
burno povladjivao riečim govornikovim: „Katolici 
smo i vjerni ćemo ostati sv. vjeri, koja je 
naša najdraža svetinja. Uviek ćemo raditi 
oko toga, da pronikne ideja katolička 
sve grane slovenskog života. Naši pro¬ 
tivnici, koji tvrde, da niesu protiv vjere 
katoličke nego protiv t. zv. »klerikalizma«, 
ne znaju, što rade i govore, ili su pak pro¬ 
ste varalice, koji pod krinkom klerikalizma 
navaljuju na vjeru katoličku; ovu našu naj¬ 
dragocjeniju svetinju ne ćemo dati nikomu 
da ju sramoti." — Kako uviek, tako je bio i kod 
ove sgode krasan i zanimljiv govor dr. Krekn. Ovako 
je on počeo: »„Soča" (glasilo nekih goričkih liberalaca 
— Ur.) pisala je o meni, da imam zamazan šešir, 
poderan kaput i pijanu glavu. Ali se ne pita, kakav 
je šešir i kaput, nego kakvo je srce, što je pod ka¬ 
putom, i kakva je pamet, što je pod šeširom. Kakvo 
imam srce? Prezirem liberalce. Kakvu pamet? Da je 
najveći nesmisao baratati kod nas sa liberalizmom. 
Demokrat sam, demokratski je duh za nas jedino spa¬ 
sonosan.« U svom krasnom govoru razvijao je go¬ 
vornik demokratsku misao; upozorivao na zle poslje¬ 
dice liberalizma, dokazivao nepravednost protuvjerske 
borbe, što ju vodi socijalizam, i onda je razvijao spa¬ 
sonosne ideje kršćanskog socijalizma. Na svršetku spo¬ 
menu dr. Krek, što se sve radi protiv njegove osobe; 
nazivaju ga anarhistom i revolucijonarcem, radi bi ga 
lišiti njegove službe. (Dr. Krek je profesor u ljubljan¬ 
skom bogosl. sjemeništu. — Ur.) „Mirno gledam u 
budućnost" — tako je završio. „Ako mi uzmu taj komadić 
hljeba, moći ću onda to slobodnije raditi za narod. 
Svojima rukama nadam se toliko zaslužiti, koliko mi 
treba." Ove su rieči izazvale u narodu neizkazano o- 
gorčenje. 

Kad čitamo ovake i slične izvještaje o pučkih 
skupštinah i sastancih, uviek se pitamo: A kada ćemo 
mi Hrvati početi jednom s ovakim „sitnim" radom? U 
nas se o tom niti ne razmišlja. A nijedna propovied 
nije savremenija od propoviedi o apostolstvu rada. 

Rieka: Obznana.*) Daje se svima na znanje, 
koli onoj neznatnoj manjini, koja se već pretplatila 
na Rodrigvezovo djelo „Vježbaj se u kršćanskoj savr 
šenosti i kreposti“, toli onoj ogromnoj većini, koja se 
još nije pretplatila, da će treća knjiga izaći ispod tiska 
koncem ovoga mjeseca, a iza toga najduže u razmaku 
od dva mjeseca i druga knjiga, odnosno prva knjiga čita¬ 
voga djela. Na svoje opravdanje moram primijetiti, da 
je treća knjiga već prije sedam mjeseci predana pod 
tisak, ali se radi nepredvigjenlh tiskarskih okolnosti 
štampanje tako dugo oteglo. — Žarka ljubav prema 
Majci Mariji potakla nas je, te se latismo ovoga pri¬ 
jevoda, da tako i mi, njezine sluge, eto prigodom ovo¬ 
ga svetog jubileja doprinesemo bud što u slavu one 
drage Majke, koja je nas Hrvate toliko ljubila, da kad 
se po vječnoj Božjoj odredbi imala sa svojom svetom 
kućicom preseliti u Italiju, nije mogla ljubavi srca 

*) Potpisani najponiznije i najsrdačnije moli sve hrvatske 
katoličke listove, da bi blagoizvoljeli pretiskati ovu obznanu. 

svoga odoljeti, a da ih ne počasti svojim pohodom, 
koji je trajao pune tri godine i sedam mjeseci, da 
ovoj miloj joj zemlji, da tako kažem, ne utisne prije 
svoj sveti, dugotrajni cjelov, a onda se istom zaputi 
u zemlju, u kojoj stoluje Namjesnik njezina Sina, — 
pa se s toga nadamo, da će se Hrvati ovoj dragoj 
Majci za ljubav prigodom slavlja njezina bezgrješnog 
Začetka u velikom broju odazvati pozivu na pretplatu, 
a to više, što je čist dobitak ovoga djela namijenjen za 
gradnju njezine crkve. — Djelo će, a osobito druga i 
treća knjiga, vjerno odgovarati španjolskom originalu. 

Nadalje, da bude djelo ne samo uopće na duševnu 
korist, svakomu pojedincu, nego i za praktičnu porabu, 
odlučili smo dodati posljednjoj knjizi kazalo, koje će 
upućivati dušobrižnika, kako da vadi iz njega propo¬ 
vijedi za svaku nedjelju u godini. 

Dao dragi Bog i Majka naša Marija, te ovaj put 
odjeknuo naš poziv u srcu tisuća i tisuća vrlih katolika 
Hrvata! 

Rijeka, u prosincu 1904. 

O. Bernardin Škrivanić, 

provincijal kapucina. 

NAŠA MONARHIJA. 

Pastirska poslanica austrijskih biskupa. Au¬ 
strijski biskupi izdali su zajedničku pastirsku poslanicu 
na narode austrijske, kojom bi radi barem donekle 
umiriti divlju narodnostnu borbu u Austriji. Poslanica 
je ova od velike važnosti za razvitak nutarnjih prilika 
u austrijskoj državi, jer sadrži i tumači načela, prema 
kojim bi imali i svećenici i narodi katolički ude'siti 
svoje držanje u ovoj borbi. 

Biskupi iznajprije dokazuju, da je različitost na¬ 
roda u nacrtu Božjeg Promisla, i da je vjera Kristova 
već pokazala svoju moć, da je svladala protivštine i 
sdružila narode u bratsko jedinstvo. Iza toga upra- 
vljaju biskupi svoju rieč austrijskim narodom. 

Načela narodnost no g pitanja. 

Kršćanski puk u Austriji neka se čvrsto drži sv. 
katoličke Crkve, koja u jedinstvu vjere i u složnoj ljubavi 
zove i vodi svoje članove k istinitom jedinstvu, brat¬ 
stvu i jednakosti. Jedinstvu vjere protive se oni 
nesretnici, koji nastoje austrijske katolike odkinuti od 
Rima, koji je središte kršćanskom jedinstvu. Opominje- 
mo svoje vjernike iznova i sa svom odlučnošću, da se 
čuvaju ovih. Veličanstvu katoličke vjere protivi se te¬ 
žnja, koja hoće da pomoću popularizacije bezbožne 
znanosti sruši jedino spasonosnu vjeru u Krista. Kršćan¬ 
ska ljubav, koja obsiže sve, ne poznaje načela, po 
kojem bismo vlastitu narodnost njegovali bez obzira 
na ljubav i pravednost, što smo ju dužni svomu bli¬ 
žnjemu. 

Kršćanske narode austrijske sajedinjava i savjestno 
izpunjavanje zapoviedi Onoga, koji se je nazvao kra¬ 
ljem, dakako kraljem vrhunaravnog kraljevstva: Dajte 
caru, što je carevo, a Bogu, što je Božje. Ka¬ 
tolički puk austrijski daje Bogu, što je Božje, odnosno 
što pripada namjestniku Njegovu na zemlji, i daje caru, 
što je carevo. Prvi rimski papa sv. Petar usrdno je 
u svojoj prvoj okružnici upućivao vjernike k strahu 
Božjemu i štovanju, što su ga dužni svojemu kralju: 
Boga se bojte, kralja častite (I. Petr.2,17). I sla¬ 
vljeni apostol naroda sv. Pavao zapovjedio je poslušnost 


prema postojećim oblastim u klasičnom 13. poglavlju 
svoje uzvišene poslanice Rimljanom. To je poglavlje 
državnoj vlasti i mirnom razvitku čovječanstva više 
koristovalo, nego sve filosofske i učene razprave o 
dižavi i njezinih pravicah od najstarijih do najnovijih 
pravnika. Sv a k a duša da se pokorava vlas tim, 
koje vladaju; jer nema vlasti, da nije od 
Boga, a što su vlasti, od Boga su postavlje¬ 
ne. Tako tko se suprotivi vlasti, suprotivi 
se naredbi Božjoj; a koji se suprotive, pri¬ 
mit će propast na sebe... Tako se valja 
pokoravati, ne samo od straha, nego i po 
savjesti (Rimlj. 13, 1—7). 

Ova opomena drugog prvaka apostola naviešta 
vjeru u Božji izvor vladalačke vlasti, osvjetljuje i raz¬ 
laže uzvišeni naslov: car po milosti Božjoj. Ove apo¬ 
stolske nauke moraju se katolički kršćani to više i to 
vjernije držati, što više sile tame nastoje da potamne 
sjaj, što sja iz Božjih rieči na carsku krunu. Da, ovu 
našu vjeru u duhovni i svjetovni od Boga naredje- 
ni auktoritet zasvjedočit ćemo uviek i sborom i tvo¬ 
rom; zasvjedočit ćemo ju dubokom vjernosti pre¬ 
ma našoj prejasnoj dinastiji, koje glava car Franjo 
Josip I. jest tvrdi vez, koji nerazdruživo spaja tolike 
narode, različite po jeziku, običajih i povjesti, koji ih 
štiti i brani, ter im osigurava slobodan razvitak njihova 
vlastitog značaja. Njegovo Veličanstvo, koji ima provi- 
dencijalno odabranu lozinku: Viribus unitis, izre¬ 
kao je jedanput ove znamenite rieči: Austrija mora 
biti utočište svim narodom, i izjavio je nadu: 
Govorili narodi ove velike države kojim- 
god jezikom, ja se nadam, da će se svi bez 
izuzetka priznavati vjerni mi sinovi za¬ 
jedničke domovine." 

Doista, s punim pravom izticao je papa Leon XIII. 
nezaboravne uspomene, kad je dne 16. travnja 1888. 
govorio austrijskim hodočastnikom, da Austrijanci imaju 
mnogo uzroka, da u svojih srcih s odanošću papi 
spoje i odanost svojemu uzvišenom caru. To hoće i 
Crkva, koja nalaže svojoj djeci kao strogu dužnost, da 
su pokorni i odani vladaocem, i u današnje vrieme hoće 
ona isto tako izglednih katolika kao i najboljih državlja¬ 
na i posve vjernih podanika. 

Požrtvovna dakle ljubav k miloj domovini, ne¬ 
pokolebljiva vjernost i odana pokornost otcu domovi¬ 
ne, vladaocu od Boga postavljenom, neka sjedini Au¬ 
strijance. Razni narodi kao sudržavljani iste države i 
kao članovi velike cjeline, stare ali nikada ostarjele 
habsburžke monarhije, u tiesnoj su medjusobnoj svezi 
i zajedno promiču kršćansku prosvjetu i kršćanski na¬ 
predak, zajedno utvrdjuju i kriepe veliko carstvo, koje 
leži u srcu Evrope kao pravo djelo Božjega Promisla. 
Kralj kraljeva, vladalac vladalaca sdružio je 
u živu cjelinu to mnogonarodno i mnogojezično carstvo. 

I zato neka ne razstavlja čovjek, što je sdružio Bog. 
Zato će se i morat će se primiriti nesretni boj medju 
vanredno nadarenimi narodi austrijskimi. Svi plemeni¬ 
ti domoljubi neka si pruže ruke, i koji Austrijanac 
ne će toga htjeti! Zadovoljstvo i mir, sreća i blago¬ 
slov uselit će se u sve zemlje države. 

Pravi, trajni mir jest plod kršćanske pravednosti 
i ljubavi. Stoga neka ove dvie krjeposti vode austrijske 
narode, neka urede sve njihovo djelovanje i medju- 

sobne odnose. Svakom iskrenom domoljubu mora da 
bude najsvetiji zadatak taj, da kuša ublažiti naro- 
dnostne opreke; sa svimi silami neka radi oko toga, 
da narodi mognu jedan uz drugog i jedan s drugim 
živjeti zadovoljno i veselo u miru i prijateljstvu. Naro¬ 
di su već tu, zato imaju pravo na obstanak; neka ih 
se stoga ne razstavlja, nego neka ih se sdruži u otčin- 
skoj kući ljubljene Austrije. 

Uzroci narodnostnih razdora. 

Odkuda dolazi nesretni razdor i kobno prepira¬ 
nje? Dobar gradjanin i čestit seljak valjda si ga ne 
žele! Nameću im ga, bez milosrdja ih nagone u to 
prepiranje! Kao da djeluju nevidljive pogubne sile. 
Blagostojanje Crkve, blagostojanje države, korist vla- 
dalačke kuće, sreća podanika, da, veličina, moć i sjaj 
države ovisi o tom, kako se medju se paze razne na¬ 
rodnosti, ili bolje rekavši, u kakovu odnosu živu razne 
stranke, što u javnosti zastupaju te narodnosti, slažu 
li se naime medjusobno i susreću li se dobrohotno. 
Zato ne bi smjelo nikada doći do strastvenih javnih 
borba; nikada ne bi smjeli zastupnici naroda jedne 
države kao protivnici stajati jedan proti drugomu, ni¬ 
kada ne bi se smjeli prezirati; ta oni su odabranici 
čitavih naroda, stoga bi se morali medju se štovati. 

Ovaki neobhodno potrebni odnosi medjusobne 
snošljivosti ostvarili bi se, kad bi bili svi proniknuti 
kršćanskim duhom, kad bi svi mislili, osjećali, govo¬ 
rili i radili katolički, austrijski i narodno. Kad bi svi 
bili takova mišljenja, onda bi bio boj izmedju austrij¬ 
skih velikih i malih naroda samo plemenito natjecanje 
za visoke i najviše svrhe, za sveta i najsvetija dobra, 
za palmu kršćanske prosvjete i civilizacije. Što, zar da 
neprestano traje nesretni boj medju toli darovitimi na¬ 
rodi prekrasne velesile? Zar da bude kršćanstvo već 
blizu dvie hiljade godina uzalud razšireno po Evropi, 
osobito po srednjoj Evropi? Zar da narode nikada više 
ne oživi duh prave ljubavi k bližnjemu i duh prave¬ 
dnosti: zar da ne uredi njihove medjusobne odnose; 
zar da ih ne potakne, da promiču zajedničke pleme¬ 
nite svrhe i ciljeve? 

„Razlika naroda po jeziku, navadah i običajih u 
Božjem je nacrtu: njihovo medjusobno natjecanje neka 
pospješi razvitak i napredak čovječanstva. Zato je i 
posve opravdano zahtievati, da se čuvaju i brane 
te narodnostne posebnosti. Ali taj zahtjev mora da ima 
za podlogu državno jedinstvo i mora da se drži uvjeta, 
bez kojih ne može obstati zajednička domovina. O 
mirnom ujedinjenju austrijskih naroda, o pouzdanom 
prijateljskom uredjenju njihovih medjusobnih odnosa 
ovisi moć Austrije i njezin svjetski uticaj." (Pastirska 
poslanica austrijskih biskupa od 15. veljača 1891.) 

Sredstva za pomirenje narodh. 

Treba samo kršćanske snošljivosti, pa će opet za¬ 
vladati mir medju'stanovnici Austrije. Austrijski narodi 
neka se samo slobodno razvijaju, pa neka se i medju¬ 
sobno podpomažu u postizavanju kršćanske prosvjete 
i kršćanskog napredka. To će najviše koristovati 
obćemu dobru. Razlika narodnosti daje Austriji pose¬ 
ban značaj. Prekrasan je mozaik, u kojem se moraju 
svi pojedini dietovi harmonički slagati i popunjati. Ne 
diraj stoga ni u jedan dio, da ne trpi cjelina. Pošto 
je Božji Promisao htio, da u zemljah habsburžke mo¬ 


narhije prebivaju mnogi narodi, stroga je dakle du¬ 
žnost tim narodom, da se paze kao dobri susjedi i da 
podupiru jedan drugoga; ne smiju se slabiti u razdo- 
rih. Iz toga sliedi neprestana dužnost za svakoga Au¬ 
strijanca, da se trudi izravnati sve nesuglasice, gdje¬ 
god i kakovegod se pojavile, i da blaži i odstranjuje 
postojeće opreke. Katolička Austrija nalik je katoličkoj 
Crkvi. Kao što je ova osnovana za sve narode na ze¬ 
mlji, i kao što ona prima sve narode u svoj materin¬ 
ski naručaj, slično nalaze razni narodi u Austriji otčin- 
ski dom i čvrstu zaštitu. 

Austrijski državljani neka njeguju krjepost krćan- 
ske miroljubivosti, sjećajući se opomene apostola na¬ 
roda: Koliko do vas stoji, imajte mir sa svi¬ 
mi ljudini (Rimlj. 12, 18). Katolička Crkva gleda u 
pojedinih narodih, koji za sebe postoje, djelo Božjega 
Promisla i iztiče, da imaju pravo na svoj obstanak. 
Crkva ne prezire nijednog naroda, nijedno¬ 
mu ne daje prednosti; zabacuje pak po- 
gansko otudjivanje i mržnju medju narodi. 
Crkva cieni i poštuje ljubav i naklonost 
k vlastitom narodu; ona cieni i poštuje je- 
z.ik, prava i osebnosti svake narodnosti; 
ali odlučno mora osudjivati, ako bi se ta 
ljubav i ta naklonost izrodila u nepravdu 
prema drugim, u strastveno neprijatelj¬ 
stvo prema svakomu tudjemnarodnostnom 
značaju. Ovdje valja rieč Gospodnja: Što ne ćeš 
da ti drugi učini, ne čini ni ti drugim.“ Ako 
prosvjeta i povj estnički razvitak daje koje¬ 
mu narodu prednost, onda to još nije nika¬ 
kav razlog, da tlači druge narode i da im 
ne dopušta, te se i oni dovinu istih dobara. 

Nacijonalizam, koji ne poznaje Boga i koji ne¬ 
ma smisla za pravednost, jest nekršćansld i jedan od 
najopasnijih revolucijonarnih elemenata. Jedan asirski 
kralj kazivao je svojim vojvodama, da je njegova 
namisao podvrći pod svoju vlast sav sviet 
(Jud. 2, 3). Absolutni nacijonalizam propovieda ne¬ 
uredno samoljublje, izključuje svaku svezu sa drugom 
narodnosti, pun je neprijateljstva, sije i njeguje ne¬ 
slogu medju državljani, otima pravice drugim naro¬ 
dom, raztrgava cieli vez, što veže narod s Crkvom od 
Boga ustanovljenom. 

Sloga medju katolici. 

Kršćansko stanovničtvo Austrije sačinjavaju razni 
narodi, u pojedinih su opet narodih razni smjeri, kako 
već dotičnici misle o javnom življenju i o načelih, po 
kojih da se ravna to življenje. Činjenica nam ta jasno 
kazuje, da su moguće opreke u kršćanskom puku. Tih 
opreka ne smijemo osudjivati, dok pukom vladaju 
vječne istine o odgovornosti pred Bogom i o ljubavi 
k bližnjemu, koje ne smije zablatiti samoljublje, i dok 
nije glavni uzrok ovim oprekam veća ili manja korist 
ili dobitak drugim na štetu. Po riečih sv. Pavla kra¬ 
ljevstvo Božje nije jelo i piće, nego prav¬ 
da i mir iradostuDuhu svetom (Rimlj. 14, 17). 

Nije stoga čudo, ako je papa Leon XIII. tako 
često i tako usrdno poticao katolike na jedinstvo u 
bistvenih stvarih; ako je on tako željno želio čvrstu 
katoličku organizaciju: katolički kršćani neka 
bi se udruživali, neka bi osnivali družtva 
na vjerskom temelju, neka bi osnivali vjer- 

ske udruge i tako postizavali religijoznu 
svrhu. „Da se ne ruši jedinstvo duhova," tako veli 
on u okružnici „Cum multa" od dne 8. prosinca 
1882., „neka imaju katolici uviek pred očima, kada- 
god se pojave opreke, koja je svrha družtvom', što se 
zovu katolička; kod svojih razprava neka se bave sa¬ 
mo sa svrhom družtva, te se ne će moći ni posu¬ 
mnjati, da niesu složni; neka im bude na pameti rieč 
sv. Pavla: Vi svi, koji ste pokršten] u Kristu, 
obukli ste Krista. Nema tu ni Židova, ni 
Grka, ni roba, ni slobodna: jer ste vi svi 
jedno u Kristu Isusu (Gal. 3, 27. 28). 

Da se očuva spasonosno jedinstvo i sloga, neka 
se vjerske stvari ne zamjenjuju ili dapače izjednačuju 
sa svjetovnimi. Katolici moraju gledati na to, da budu 
u stvarih vjere, ćudoredja i crkvene discipline jedni 
sa biskupom svoje dieceze, koji živi u jedinstvu sa 
rimskim papom; u posve svjetovnih stvarih neka 
vlada sloboda, u svemu pak neka je ljubav. Vo- 
dji stranaka neka osobito ne zaborave na mudru 
umjerenost. Vjerski interesi moraju se predpostaviti 
svjetovnim stvarim, a nipošto obratno. 

Poziv svećenstvu. 

Kršćanska razboritost i umjerenost u narodnostnih 
borbah neka još osobito vodi i ravna katoličkog 
dušobrižnika. U duhovnoj pastvi neka se uzima 
u obzir onaj jezik, što ga govore u dotičnom mje¬ 
stu, kako to zahtieva naredba sv. sabora trident- 
skog. (Sess. 24, cap. 7. de reformatione.) Kod 
razpra u pogledu crkvenog jezika neka se po 
mogućnosti obzire na to, da je papa Leon XIII. 
u svom listu, što ga je pisao kardinalu vikaru dne 
20. svibnja 1885., označio i odredio latinski jezik kao 
„comes et administer religionis catholicae Occidente 
toto“. U svemu svom djelovanju neka visoko cieni 
prava diecezanskog biskupa, jer taj ima dužnost i pra¬ 
vo davati upute i zahtievati, da se čuje i sluša nje¬ 
gov glas, kadgod mu se to bude činilo potrebno; 
Leon XIII. iztaknuo je to oštro svećenstvu u svojoj 
temeljitoj okružnici „Sapientiae christianae" od 
10. siečnja 1890. 

Može se dogoditi, da kojemu dušobrižniku i uza 
svu njegovu opreznost i plemenito nastojanje naro- 
dnostne predrazsude ipak stavljaju zapreke od ove ili 
one strane, ter mu otežčavaju dužnosti. Tada neka si 
uzme za izgled božanskog Spasitelja, koji je ostavio 
Samaritancem tako krasan spomenik u priči o milo¬ 
srdnom Samaritancu. Ali ga ni oni niesu primili, stoga 
su učenici njegovi htjeli zazvati s neba vatru na ne¬ 
zahvalni grad. Božanski njihov Učitelj i Gospodin u- 
korio je tu njihovu nerazboritu revnost: Ne znate, 
čijega ste duha (Luk. 9. 55). Katolički dušobrižnik 
neka ostane krotak i ponizan, ako mu se prigovara; 
neka se svlada i sačuva kršćansku ravnodušnost. Tko 
svlada samoga sebe, svlada posve lako i sve drugo, 
što mu stavlja zapreke. 

Oltar i priestolje. 

Pučanstvo austrijsko neka dakle sjedini ljubav 
prema oltaru i priestolju, prema Crkvi i domovini, 
prema papi i caru, ljubav prema Piju X., koji kraljev¬ 
stvom, što sav sviet obuhvaća, sretno i slavno vlada 
sa svojom dubokoumnom lozinkom: O m n i a i n st a u¬ 


rare in Christo, i ljubav prema Franji Josipu I., 
čije blago žezlo već više od po stoljeća blagosloveno 
vlada našom milom Austrijom. 

Svemogući, po kojem vladaju kraljevi, vrše vlast 
knezovi i pravedno ravnaju mogućnici (Prov. 8, 15. 
16), neka nam očuva našega sv. Otca, neka štiti naše¬ 
ga vladaoca sa prejasnom vladalačkom kućom, kojoj grb 
jest dvoglavi orao sa križem i mačem, i neka blago¬ 
slovi cjelokupno carstvo i kraljevstvo; njegovi stanov¬ 
nici kako imaju ovdje na zemlji zajedničku domovinu, 
tako neka uztrajno teže za zajedničkom nebeskom 
domovinom. 

U Beču na blagdan sv. Leopolda, 15. studenog 1904. 

Biskupski odbor. 

RIM. 

Pismo iz Rima. Alokucija, što ju je izrekao sv. 
Otac u konzistoriju od 14. studenog 1904., jest zna¬ 
menita u povjesti žalostnih zapletaja Francezke sa sv. 
Stolicom. Bi rekao da čujemo iznova gromki glas 
Pija IX., što bezobzirno odsudjuje nepravde mogućnika. 
Recimo radije, da je to glas Petra, koji ako je umio 
dugo šutjeti, zna takodjer u sgodan čas izustiti onu 
strahovitu apostolsku : Non possumus non loqui. 

Pijo X. uvidio je dakle, da je nadošlo vrieme te 
progovori, i on je to učinio sa neprispodobivom ja¬ 
snoćom i izravnošću. Ako je, kako neki vele, Combes 
igrao dvoličnu igru i mislio, da će osnovu o razstavi 
Crkve i države zavući u mrežu, iz koje će joj biti 
težko izaći, to će ga alokucija Pija X. prisiliti, da se 
odrekne svoje dvolične igre, kojoj sv. Stolica ne bi 
mogla biti ni ortakom ni lutkom. Pijo X. učinio je 
doista opravdan rekvizitorij protiv prošlih prekršaja kon¬ 
kordata, protiv nesnosnih rugalica francezke vlade 
slobodi Crkve, protiv njezinih sakrilegičnih osnova za 
budućnost. 

Ovo je dakle ratna izjava, odredjena da dokrajči 
tu mješavinu licemjernog galikanizma i otvorenog pro¬ 
gonstva, što sačinjava politiku Combesovu. 

Progonitelj mora sada da odbaci, što mu je još 
preostalo maske na licu. Njegova će silovitost bez su¬ 
mnje porasti, ali je olakšanje za savjest kršćana vidjeti 
ga razkrinkana riečju papinom i primorana da preu¬ 
zme odgovornost za nevolju, što ju razmahuje nad 
Francezkom. — Treba da iztaknemo u alokuciji reče¬ 
nicu, kojom Pijo X. potvrdjuje iznova nauke Leona XIII. 
pogledom na kompatibilitet republikanske forme sa 
katoličkom vjerom. Ova rečenica odredjuje, da ako ono, 
što nazvaše politikom Leona XIII., u Francezkoj nije 
uspjelo, onda su tomu krivi oni, koji htjedoše, da 
republika bude antikršćanska. Možda bi se moglo naći 
u Francezkoj katolika, koji bi rekli, da se alokucija 
kosi sa upravom Leona XIII. Kategorička tvrdnja papi¬ 
na dokazuje, da tomu nije tako. Vjerojatno je u osta¬ 
lom, da će oni, što su cenzurirali Leona XIII., biti 
prvi, koji će sada kritikovati Pija X. Prvi je kapitulirao, 
drugi izazivlje, govore u izvjestnih krugovih francez- 
kih, što se još nazivlju katolički! 

* 

Velika tragikomedija u dva čina političkih talijan¬ 
skih izbora dovršila se balotažom. Ovo je podpuno 
uništenje ljevice: socijalisti, republikanci, radikalci 
smrvljeni su u prah. Izbori od 6. studenog osigurali 
su već komori zamašnu konstitucijonalnu većinu. 

Kod balotaže složile su se sve nijanse skrajne 
ljevice u blok proti vladi. Ipak je ova gotovo posvuda 
pobi'edila. Ovo je ogroman uspjeh za Giolittija, a 
markantan je poradi toga, što pokazuje, da zemlja od- 
sudjuje revolucijonarni pokret. Ipak ne smijemo sbilj- 
sku važnost pretjerati. Korupcija, vladine presije svake 
ruke puno su dopriniele toj pobjedi. A što kod ovoga 
toli bučnog izbornog pokreta u oči pada, jest iznajprije 
stisnutost izbornog tiela. 

U Rimu, gradu od po milijuna stanovnika, nema 
ni 25.000 izbornika. Ali je još frapantnije to, da od 
ovoga toli malog broja izbornika nema ni polovica 
glasa. Uzima se kao nešto izvanredno, da je u nekih 
izbornih kotarih, gdje je bila najživahnija borba, 70% 
izbornika sudjelovalo u borbi. 

U Rimu, glavnom gradu kraljevine, učestvovalo 
je 12.000 izbornika kod skrutinija. Gledajući medju tim 
žestinu borbe rekao bi čovjek, da je pučanstvo uzdr¬ 
mano do u nutarnjost svoju, a u istinu bio je pokret 
jako izvještačen, i poradi toga ne znače izbori veli¬ 
ku stvar, što se tiče sbiljskog razpoloženja duhova u 
zemlji. 

Vrlo je u ostalom značajno, da su unatoč svomn 
neuspjehu socijalisti, koji su se borili sami, zadobili 
kod prvog glasovanja 300.000 glasova, dočim godine 
1900., sjedinjeni s ostalimi frakcijami, niesu imali više 
od 146.000. 

Ipak je istinito, da se pogledom na politično zna¬ 
čenje nalazimo pred osbiljnom pobjedom duha poredka 
nad duhom bune. Zlo je samo, što tomu duhu pored¬ 
ka fali dostatno moralna temelja. Pogledom na po¬ 
sebno stanovište sadanjeg ministarstva treba spomenuti 
u ostalom, da je . pobjeda Giolittijeva gotovo neprilična 
po njega. 

Mnogo umjerenih, sbiljskih privrženika Sononi- 
novih pristao je uz sadanjeg ministra predsjednika, ali 
moglo bi se lako slučiti, da se i opet ociepe i povra¬ 
te k Sononinu. A konačno je situacija Giolittijeva ču¬ 
dnovata, pomislimo li, da je on kroz godine vladao 
pomoću skrajne ljevice, koju je sada smrvio. 

Možda će se naći u komori mnogo deputaraca, 
koji će misliti, da mu u ovih prilikah fali auktoritet te 
preuzme odgovornost tutora socijalnog poredka. 

Jedna vrlo značajna pojava izbija iz posljednjih 
izbora. A ta je, da je unatoč Non expeditu mnogo 
katolika glasovalo. Isti „Osservatore Rornano" 
ne taji te činjenice. Ova je pojava navlastito izbila u 
Milanu. Bio je tu kandidat, koji se otvoreno izjavio 
kao katolik, a to je bio Comaggia, urednik katoličkog 
dnevnika „Lega Lombarda”. 

Comaggia je zadobio veliku većinu. Izvjestno 
je, da je dapače u Rimu mnogo katolika glasovalo za 
Santinija protiv vodje socijalista, Ferrija. Vidjelo se da¬ 
pače i svećenika kod žare. Ipak neki liberalni dnevni¬ 
ci tvrde, da su ovi tobožnji svećenici bili socijalistički 
emisari, preobučeni tako u svrhu, da razdraže pučan¬ 
stvo proti Santiniju, kandidatu župnika! Santinija, 
koji se nedavno hvalio u parlamentu, da je bio pri¬ 
mljen od pape u audienciju, što je istina, smatrali su 
njegovi protivnici klerikalcem. Socijalisti, republikanci, 
radikalci sjedinili se protiv njega, što mu ipak nije 
spriečilo, da zadobije jaku većinu. Katolički dnevnik 
„Vera Roma“ podupirao je otvoreno njegovu kan¬ 


didaturu, ali nekako lukavo, tvrdeći u posljednjem 
času, da su se naši prizivi upravljali samo na umjere¬ 
ne liberalce, koji ih u ostalom niti ne čitaju. Sto da 
mislimo o svemu tom? Na prvi pogled vidimo slu¬ 
čaj nediscipline. Vatikan nije nipošto povukao Non 
e x p e d i t. 

On nije dopustio izvjestnim biskupom, kako to 
veli berlinska „Germania", da ovlaste svoje diece- 
zane pristupiti k žari. Istina, da nije izrečen nikakav 
novi zahtjev u pogledu Non expedita, ali ova šutnja 
ostavila je priješnje odredbe u stat u quo. Htjelo se 
jednostavno poštedjeti one, koji bi se bili u sadašnjem 
razpoloženju duhova u Italiji bona fide približili žaram. 

„Osservatore Romano" prekorio je one, što 
su ovako radili. On je objelodanio članak, u kojem 
veli, da je Non expedit sam po sebi prolazna mje¬ 
ra, i da će nadoći čas, kad će biti ukinut, premda iz¬ 
javljuje, da taj čas nije još prispio. 

Treba li dakle pristup mnogobrojnih katolika k 
žaram smatrati pobunom? „Unita cattolica“ veli 
jest, „Avenire d’ Italia* i druge novine vele ne. 
Polemika se vodi s ogorčenim tonom. Oni, što su uz 
katolike, koji glasovaše, tvrde u sav gias, da su ovi 
potonji radili u sporazumu sa crkvenom vlasti i sa 
svojom savjesti i t. d. Kako se ovo može da složi 
sa nesumnjivim držanjem Non expedita od Vatikana. 

Izvlače se, dapače i u najviših krugovih, veleći, 
da u izvjestnih slučajevih prirodno pravo opravdava 
neobdržavanje takova pozitivnog zakona, kakav je 
Non expedit, a tako se ima stvar u sadašnjem slu¬ 
čaju. To nije loše izumljeno, dapače u ovom je slu¬ 
čaju možebit iznimno pripustivo. 

Ali u ovoj rješitbi ima ta pogibao, da ako ju 
primienimo velikoj mjeri, kao što je bio slučaj sada¬ 
šnjih izbora, to ona kompromituje sam zakon, pa bi 
se moralo zaključiti, da papa, podržavajuć Non e x - 
pedit, podržava zakon neprimjenljiv, dosljedno da 
radi nerazložno. Kako vidite, pitanje je osbiljnije nego 
se čini. Prema sadašnjem razpoloženju duhova, a bez 
nove potvrde Non expedita po sv. Stolici, može se 
predvidjeti, da će on zamalo biti ukinut, jer se sada¬ 
šnja situacija uz protuslovlje, što izbija, ne može da 
održi. Rezerva sv. Stolice čini u ostalom dojam, da 
smo u nekoj prelaznoj fazi, iz koje bi se prije ili 
kasnije mogla izvinuti promjena pogledom na držanje 
vrhovne crkvene vlasti prema izborom. 

U ostalom, ovo pitanje ne će više biti dulje vre¬ 
mena stavljeno u praksu, jer će sigurno minuti više 
godina do novih izbora. 

Svečanosti Imakulate započinju kongresom 
marijinskim, za koji su se gorljivo činile prelimi¬ 
narne studije. 

Iz razprava kongresa bit će izključen definibilitet 
vjerovanja, da je blažena Djevica dušom i tielom uz¬ 
nesena na nebo. To nipošto ne znači, da sv. Stolica 
smatra ovu tačku nauke nemogućom, da bude defino- 
vana kao dogmat vjere: nasuprot je protivno istina. 
Htjelo se samo izbjeći, da kongres ne primi izgled 
koncila. - 

Izložba marijinska bit će veličajna počast umjet¬ 
nosti i znanosti prema Kraljici nebeskoj. Palača sv. 
Ivana Lateranskog nagomilana je raznimi stvarmi za 
izložbu. Izložba se otvara 27. studenog. 

ŠVICARSKA. 

Konac švicarskog ,,Kulturkampfa“. Dnevnici 
švicarski donose iz kantona bernskog zanimljivu viest. 

Godine 1874. ukinulo u ovom kantonu povodom 
rata — „Kulturkampfa" proti katolicizmu velik broj 
župa u bernskom Jura-gorju. 

Katolici ovoga kraja pomoću svojih zastupnika u 
velikom vieću neprestano su kroz trideset godina iz¬ 
javljivali svoje revendikacije protiv stanja stvari, koje 
je kršilo prava njihovih savjesti i koje je bilo u osta¬ 
lom prava otimačina. 

Novi dekret, izdan od ravnateljstva za bogo¬ 
štovlje ovih kantona, ukida dekret od g. 1874. i us¬ 
postavlja sve nekadašnje župe, njih 79 na broju, od- 
redjujuć, da svaka zadobije opet, u koliko je moguće, 
imutak, što ga je imala prije one epohe, i da će obćine 
kao nekoć staviti na dispoziciju župniku i njegovu 
pomoćniku kuću za stanovanje i potrebita za njihovu 
porabu drva. 

Plaće, što ih je država odredila svećenikom tih 
79 župa, bit će uzpostavljene po staroj taksi na 1200 
franaka do pet godina službovanja, 1600 franaka do 
deset godina, 2000 franaka do iznad deset godina za 
župnika, a 1200 franaka za pomoćnike. 

Sama odredba pokazuje sa strane bernske vlade 
iskrenu intenciju pravednosti. Opaža se uprav briga 
popraviti prije nanesene nepravde. 

Ovako izčezavaju po malo posvuda stari tragovi 
„Kulturkampfa". Bismarck je dao primjer, on je uvidio 
zabludu i okrenuo kabanicu bez straha, što će ga ob- 
tužiti, da je pošao u Kanosu. U Pruskoj u ostalom 
niesu bila crkvena dobra konfiscirana u korist države, 
već ih spremalo u posebnu blagajnu i vratilo pripa¬ 
dnikom u času pacifikacije. 

Sada se ovo sbilo u kantonu bernskom, a sutra 
će se bez sumnje sbiti u kantonu ženevskom, i naskoro 
će od orkana, što ga bio „željezni kancelar" razmahao 
protiv Crkve, ostati samo spomen na konačne triumfe 
One, koju je on htio da uništi. 

Prosvjeta. 

Mariologija, to jest nauk katoličke Crkve o blaženoj Djevici 
Mariji, Materi Božjoj. Izložio dr. Ivan Bujanović, profesor u bogo¬ 
slovnom fakultetu kr. sveučilišta Franje Josipa I. u Zagrebu. S do¬ 
puštenjem nadbiskupske duhovne oblasti zagrebačke. Zagreb. Na¬ 
kladom kr. sveučilištne knjižare Fr. Suppana (R. F. Auer) 1899.— 
Ciena K 2'20, vez. u platno K 270. 

Sav katolički svijet natječe se ove godine, kako da što do¬ 
stojnije proslavi nebesku kraljicu bi. Djevicu Mariju prigodom pe- 
desetgodišnjice svečanog proglašenja njezina bezgrješnog Začetka. 
1 hrvatski narod ne zaostaje za drugima; na različit način izjavljuje 
svoju odanost i djetinju ljubav prema svojoj dragoj Gospi. 

Na znanstvenom polju mogao bi se uzeti kao lijep dar na 
oltar Neoskvrnjenoj Mariologija od dr. Ivana Bujanovića, uni- 
versitetskog profesora u Zagrebu. Da li je knjiga odista poslana u 
Rim, da bude tamo ures Marijinoj biblioteci, ne znam; ali bez dvoj¬ 
be ova knjiga zaslužuje da bude tamo smještena. 

Autor je objelodanio ovu svoju knjigu još g. 1899. i prika¬ 
zao „ovo djelo srca svoga" „na slavu i hvalu prijestolju mudrosti i 
pomoćnici kršćana povodom đvadesetpetgodišnjice hrvatskoga kr. 
sveučilišta Franje Josipa I. i dvadesetpetgodišnjice svoga misništva". 

Uredjuje dr. Ivan Šarić. Izdaje Kaptol 


A nama je drago i prigodom pedesetgodišnjice proglašenja bez¬ 
grješnog Začetka Marijina upozoriti hrvatsko općinstvo na ovo 
lijepo djelo. 

Iza kako je učeni pisac u uvodu orisao divnu sliku bi. Dj. 
Marije u opće, iznosi nam onda u pojedinim poglavljima njezine 
posebne vrline i prednosti, koje po nauku sv. Crkve rese našu ne¬ 
besku Majku; u dodatku opširno govori o svetkovinama bi. Dj. Ma¬ 
rije. Cijela knjiga, osobito neka poglavlja, poslužit će lijepo i pro¬ 
povjednicima i upraviteljima Marijinih kongregacija, pružit će im i 
zgodne gragje i duhovne pobude. 

Dok tako hvalimo čitavu knjigu, ne kažemo ipak time, da 
baš u svemu pristajemo uz mnijenje učenog profesora. Tako n. p. 
u pitanju o ženidbi bi. Djevice sa sv. Josipom, kako je naime 
Marija, koja je već prije bila Bogu zavjetovala vječno djevičanstvo, 
mogla poslije sa Josipom sklopiti zakonitu ženidbu, pretpostavlja 
pisac kao načelo, „da ženidba ne valja, ako se sklapa pod uvjetom, 
da se muž i žena ne će služiti pravom, koje sebi uzajamno daju 
na svoje tijelo" (str. 33). Prema tomu pisac ovako rješava pitanje: 
„Marija je prije nego se udala za Josipa od Boga saznala, da se ne 
treba bojati za vječno svoje djevičanstvo, koje je Bogu zavjetovala, 
jer se i Josip isto tako zavjetovao. Istina je, da ne valja ženidba, 
ako se sklopi pod uvjetom, da muž i žena ne će djece ragjati. Ali 
ne stoji, da ne valja ženidba, ako se sklopi bez ikakvog uvjeta, 
premda muž i žena naprijed znadu, kako su znali Marija i Josip, 
da ne će roditi djece." Meni se ne svigja, da se na taj način rješava 
to pitanje, jer se tako moramo bez dovoljna razloga utjecati no¬ 
vomu čudu, da je naime Bog to objavio bi. Djevici. Mnogo jedno¬ 
stavnije i naravnijc Mešava se to pitanje tako, da se jednostavno 
zaniječe taj princip: da ne valja ženidba, ako se sklopi pod uvje¬ 
tom, da će muž i žena čuvati u ženidbi djevičanstvo. Kako se 
može dokazati taj princip ? Kako svagdje, tako i u ženidbenom u- 
govoru valja razlikovati izmegju prava i porabe prava (inter jus 
et exercitium juriš); u ženidbenom ugovoru daje se pravo na tije¬ 
lo; ali drugim ugovorom zaručnici se odriču porabe toga prava. 
Crkvena povjest pripovijeda više slučajeva, gdje se je sklopila že¬ 
nidba pod uvjetom, da će se u ženidbi čuvati djevičanstvo. Hoćemo 
li sad uzeti, da se je u svim ovim slučajevima Bog objavio? Mi¬ 
slimo, da se ne treba utjecati čudesima bez dovoljna razloga.*) 

Na str. 15 piše dr. Bujanović: „Da bi se sačuvalo djevičan¬ 
stvo Marijino treba' uzeti, da je . . . nosila svoga Sina bez boli." 
Meni se pak čini, da to nipošto ne spada na savršenost djevičan- 
stva. Još manje bili pristao uz daljno tumačenje, što ga daje autor 
o tom otajstvu, da je naime presveto tijelo Isusovo bilo u majčinu 
kao blaženo tijelo, ,,a blaženo je tijelo probojno t. j. može biti 
zajedno s drugim tijelom u istom času u prostoru, pa zato 
je moglo biti u djevičanskom krilu, a da ga nije ispunjavalo po 
zakonu prirodnih tjelesa (circumscriptive.)" Kako će se sve to do¬ 
kazati? Čemu opet uzimati čudo, za koje niti autor ne na¬ 
vodi dovoljna razloga, a niti ima dostatan temelj u vjerskim vre¬ 
lima? Pa takovo tumačenje kao da se uprav protivi riječima sv. evan- 
gjelja: „Antequam convenirent, inventa est in utero habens dc 
Špiritu Sancto. Joseph autem vir ejus . . . voluit occulte dimitterc 
eam“ (Mat. i, 18. 19). 

Što se tiče dodatka: „Svetkovine blažene djevice Marije", 
preporučio bih, da bi se autor u drugom izdanju više obzirao na 
novija istraživanja, n. p. na podatke u crkvenom rječniku Herderovu. 

Sve to ipak ne smeta, da Mariologiju Bujanovićevu uprav 
s radošću pozdravimo i da je najtoplije preporučimo svakomu, koji 
od srca želi da sve više upozna neiskazane vrline Neoskvrnjene. 

Franjo Ks. Beller D. I. 

*) Isp, o tom pitanju Lemkuhl, Theologia moralis II, n. 690; Gurv- 
Ballerini II, n. 752, nota c; Genicot II, n. 459; Aichner 4? 169. n. 2. 

vrhbosanski. Tiska „Bosanska Pošta" u Sarajevu. 

KATOLIČKOJ PROSVJETI. 

Broj 24. U Sarajevu, 20. prosinca 1904. God. XVIII. 


Pijo X. katoličkoj mladeži. 


pričuvali smo za svoje , čitatelje tri krasna govora, što 
ih je Pijo X. izrekao mladeži. 

Koncem lanjske godine ovako je sv. Otac pro¬ 
govorio „Družtvu talijanske katoličke mladeži": 

„Ako su Nam pokloni vjernika svakoga staleža 
i naroda uviek ugodni, a to gledajući vas, mili moji, 
pred sobom osjećamo onu utjehu, što ju osjeća otac u kru¬ 
gu svoje djece. Lako ćete pojmiti, kako Nam je milo izka- 
zati vam Naše živo zadovoljstvo i Našu iskrenu zahval¬ 
nost za osjećaje odanosti, što Nam ih Vi, gospodine, 
izrekoste koli u ime svoje, toli u ime vrhovnog odbora 
katoličke mladeži. 

Neka je blagosloveno vaše družtvo! Niklo u vrie- 
me težkih borba, prisvaja si ono slavu, da je sakupilo 
pod svoj stieg sve nježne duše, kojim su neprijatelji 
imena kršćanskog pregnuli polaskati strastim i zavesti 
gorljivost u svrhu, da ih izmoždi, da ih izkvari i da 
im usadi kobnu klicu indiferentizma i bezvjerstva. Da, 
neka je blagosloveno družtvo katoličke mladeži, koje 
je bacilo pod noge obzire ljudske, koje neustrašljivo 
brani svjetovna prava Crkve, koja je sa svih strana 
napadana i ostavljena od onih, kojih odanost bila 
je samo puko licemjerstvo; družtvo, koje je tješilo i 
Pija IX. i Leona XIII. u njihovih težkoćah; koje je 
razbudilo ljubav k papinstvu rimskom ne samo u Ita¬ 
liji, već i po čitavom svietu; koje je pokazalo svoju 
djelatnost tolikimi vjerskimi i gradjanskimi djeli; koje 
je stavilo u izvršivanje uzvišenu zapovied ljubavi k Bogu 
i k ljudem; koje ie bilo, kako to zaista možemo reći, 
kao majka svih družtava, što su postala poslie njega, 
kao što je družtvo katoličkih kongresa i sva druga 
mnogobrojna družtva; koje si napokon postojanim 
radom stiče zamjernih zasluga te odobravanje i zahva¬ 
lu čestitih ljudi, dapače i poštovanje i udivljenje istog 
neprijatelja. 

Mi se s pravom radošću spominjemo onih pleme¬ 
nitih boraca, osnivača ovoga djela, sada već poodmaklih 
u dobi, i milo Nam je izjaviti, dapače i najudaljenijim, 
najusrdniji pozdrav udivljenja i zahvalnosti. U njih je 
živio duh vjere, a bila je u njih i nepobjediva srča¬ 
nost, što su ju sticali za borbu kod sv. pričesti. Iz 
njih je prosievala.u svoj savršenosti poslušnost sdru- 


žena sa poštovanjem prema onim, koji su imali misiju, 
da ih vode. 

Njihovi su sastanci bili mirni; oni niesu pozna¬ 
vali nesloge, svaki se smatrao jednostavnim vojnikom 
velike vojske, kojoj sloga zajamčuje pobjedu. Vi, na¬ 
sljednici njihovi, uznastojte, da svojimi djeli ne budete 
izrodjeni sinovi, nego da gorljivo nastavite djela, što 
vas preporučuju, i da se natječete u poslušnosti i slogi. 

U svako doba bili su samo starci pogla¬ 
vari i vodje naroda. Mladi su ljudi bili nji¬ 
hove ruke i izvršitelji njihovih naloga. Ali 
sadašnje bi vrierne htjelo, da se taj poredak preokrene. 
No kako bi bilo moguće, da pobjedu zadobiju ljudi 
odvažni bez sumnje, ali bez sazrela još razbora i bez 
duboka izkustva? Sveta nam povjest pokazuje žalo¬ 
stan primjer Roboama, koji, jer je prezreo savjete sta¬ 
raca, te posliedio nazore mladih dvoranika s njim od¬ 
gojenih, vidje naskoro svoje kraljevstvo razčlanjeno, 
a svoje čete odsudjene na nerad voljom samoga Boga. 

Nastojte dakle, ljubljeni naši, da neprestano mla¬ 
dim ljudem preporučujete, neka se ne povode za du¬ 
hom vremena, već neka radije duh vremena preude- 
suju svetošću svoga života. Neka ne teže za nezavi¬ 
snošću i neka ne predpostavljaju svoju smionost onoj 
mudrosti, koju im samo stariji, krjepostni savjetnici i 
pravi prijatelji mogu dati. 

Vidjet ćete onda s velikom radošću, kako će cva¬ 
sti sva djela, što ih budete poduzimali, a medju vaši- 
mi mladimi ljudmi ne će biti nijednog, koji ne bi 
zavriedio pohvalu, što ju daje Duh sveti djetetu iz 
plemena Neftali, koje premda najmladje, nije pokazi¬ 
valo ništa djetinjasto, te posve različno od svojih dru¬ 
gova, koji podjoše da zapale svoj tamjan idolom, ono 
se vjerno uputi u hram, da se pokloni Gospodu i da 
mu prinese prvience plodna života. 

Da pak ova želja za vaše dobro i za dobro svih 
bude uslišena, to molimo za vas sve milosti neba i 
kao jamstvo toga i u znak Naše osobite ljubavi da¬ 
jemo od svega srca vam, vašim obiteljim i svim pri- 
ješnjim i sadašnjim članovom »Družtva katoličke tali¬ 
janske mladeži^ svoj apostolski blagoslov." 

* 

Ove godine primio je Pijo X. „Katoličku 
udrugu francezke mladeži* 1 (Association Catho- 
lique de la Jeunesse Frangaise). Na adresu, što ju pred 
sv. Otcem pročitao Jean Lerolle u ime udruge, odgo¬ 
vorio je papa kao otac djeci svojoj. Savjeti papini 
niesu samo namienjeni mladeži francezkoj, već su i za 
mladež svih zemalja. Vriede oni i još kako i za mla¬ 
dež hrvatsku. O da uzmognu oni promieniti duh i srce 
tolikim mladim ljudem, koji misle, da su učinili svu 
svoju dužnost, ako su tačno izpunili obične čine bo- 
goštovne, a za ostalo misle da mogu upotrebiti svojih 
dvadeset godina. Da, treba upotrebiti svojih dvadeset 
godina, ali ne da se prepustimo prolaznim zabavam, 
što oslabljuju pobožnost, otimaju vrieme nauke i čine 
mrzkom djelatnost. Treba upotrebiti svojih dvadeset 
godina, da se postane kršćanin pobožan, naučan i radin. 

Pobožnost, nauka, rad. 

„Obradovani plemenitimi osjećaji — govorio je 
Pijo X. — izrečenimi u adresi, što Nam je netom pro¬ 
čitana u vaše ime, zahvaljujemo Gospodinu, koji Nam 
od vremena do vremena pribavlja takovih utjeha i da¬ 
je Našoj slabosti hrabrost, što Nam je potrebna u bojevih, 
koje moramo da bijemo. 

Vaš bo prosvjed veoma je utješljiv za Nas. On 
Nam daje sigurnost, da usred potežkoća sadašnjeg ča¬ 
sa imađemo uz Nas mlađe liude, koji će duhom i sr¬ 
cem sjedinjeni u sjeni svojega stiega, na kojem se či¬ 
ta liepa deviza: Pobožnost, nauka, rad, voditi 
Nas k pobjedi. 

Što vi izjaviste, niesu samo rieči već i djelo. To 
ste Nam sjajno dokazali došavši i uzprkos žrtvam o- 
vamo u Rim. Došli ste u vječni grad, da proslavite 
petdesetgodišnjicu proglašenja dogmata o neoskvrnje¬ 
nom Začetku i da stavite pod zaštitu Kraljice nebeske 
svoju vjeru, čistoću svojega života, svoje plemenite 
snove, po kojih želite raditi za Crkvu i domovinu. Do¬ 
šli ste, da izkažete počast grobu prvaka apostola i to¬ 
likih drugih mučenika, pa da odatle crpete junačtvo, 
potrebno vam u toli plemenitih borbah. Došli ste, da 
Namjestniku Isusa Krista prikažete homagium svoje 
sinovlje ljubavi i absolutne pokornosti, pa da od njega 
primite sgodne upute sred nesigurnosti stvari ljudskih 
i sred neprestane sbrke ideja i djela. 

Mi vam dakle zahvaljujemo, premili mladići, na 
utjehi, što Nam ju doprinosite svojimi izjavami, a na¬ 
pose svojim obećanjem, da ćete kao dragocjeno blago 
čuvati nauke, što vam ih dadosmo u Našoj prvoj en¬ 
ciklici. One se u kratko sadrže u programu te katoličke 
udruge: pobožnost, nauka, rad. 

O da, sakupite si blago pobožnosti, ali neka 
vaša pobožnost bude podpuna, javna i djelatna. Ima 
stvari, što se ne mogu dieliti i samo djelimice izvrši- 

vati. Takova je stvar pobožnost. S njom je kao i s Bo¬ 
gom, na koga se upravljaju osjećaji ljubavi i pošto¬ 
vanja, koji ju sačinjavaju. Boga ne možemo dieliti ni 
umanjivati: pobožnost se ne poima, ako nije podpuna 
i čitava. Ili sve ili ništa! — Neka vaša pobožnost bu¬ 
de i javna! Neka budu vašoj vjeri svjedoci ne samo 
zidovi domaćeg ognjišta ili sastanci privatni, nego i 
crkve, javna mjesta, velike množije, pučke skupštine. 
S onom plemenitom otvorenošću, što vam ju daje slo¬ 
boda Evangjelja, izkazujte počast Bogu na svakom 
mjestu i pred svakom osobom. Ne budite nikada 
tako slabi, da se plašite ruganja onih, koji bi htjeli 
zatvoriti usta, što se otvaraju da slave Boga, okovati 
noge, što stupaju k Njegovim hramovom, suzdržati 
ruke spremne da polože na Njegove žrtvenike svoje 
darove i svoje želje. 

Prava pobožnost mora da je prosvietljena: vi 
dakle mudro činite, kad joj priključujete nauku. Do¬ 
bro se ne može naći ondje, gdje fali poznavanje onoga, 
što je koristno za spasenje duša, za popravak ćudo- 
redja, za prisvoj krjeposti. Ubi non est scientia 
animae, ibi non est bonum (Prov. 19, 2). Vaša 
se nauka, vi o tom ne sumnjate, mora osobito pri- 
mieniti objavljenoj nauci Božjoj, koja uključuje toliko 
blago nadčovječanske mudrosti, toli visokih moralnih 
propisa i pouka podesnih da satvore krjepostan život. 

Nikada niesu odkrili ništa nalik ni najglasovitiji 
učenjaci ovoga svieta, koji u metežu nekoga novog 
babilonskog tornja, naučaju ne istinu već zabludu, ne 
sigurnost već dvojbu, ne krjepost već opačinu, ne po¬ 
redak već anarhiju, ne religiju već ateizam. 

I baš poradi ovoga pomanjkanja vjerske nauke, 
poradi neukosti u znanosti Božjoj pustoši družtvo ona 
izkvarenost, sa koje je već prorok uzdisao: »Psovka, 
i laž, i ubistvo, i kradja, i preljub poplaviše sviet, jer 
nema u njemu poznavanja Boga« (Osija 4, 1. 2). 
Da se ta nauka zanemari i prezre, ljudi inače vješti 
u svjetovnih stvarih pogrdjuju ono, što ne poznaju, 
te postaju bič izkvaritelj družtva. 

Ali vi, dragi mladići, vi smatrajte, kao da su na 
vas same upravljene opomene Duha svetoga: „Nastoj 
oko mudrosti, moj sinko, i obraduj srce moje, da mo- 
gneš odgovoriti onomu, koji bi te htio prezreti,« da 
budeš sposoban braniti istine vjere pred onimi, koji 
bi se usudili pobijat ih: Stude sapientiae, fili 
mi, et laetifica cor meum, ut possis expro- 
branti respondere sermonem (Prov. 27, 11). 

Podupirani svojom pobožnošću i svojom znanošću, 
izvršujuć Božju zapovied o bližnjem: unicuique 
mandavit Deus de proximo suo, vi ćete se po¬ 
svetiti plodnomu apostolstvu. Izvršujuć vjerno svoje 
dužnosti prema Bogu, obogaćujuć se svimi krjepostmi, 
braneći odvažilo istinu, vi ćete pozvati sve ljude, da 




Pijo X. katoličkoj mladeži. 


sliede vaš primjer, prisilit ćete iste protivnike svoje, 
da vas poštuju i da vam se dive. I kad pružite braći 
svojoj taj kruh duhovni, izvršit ćete zapovied ljubavi 
pružajuć svim onim, koji su u potrebi, njihov kruh 
materijalni ekonomskimi institucijami i djeli dobro- 
tvornosti. Tad ćete moći odvažno odgovoriti onim, 
koji vas preziru: exprobranti respondere ser- 
m o n e m. 

Ovi blagoslovili plodovi osigurani su Nam lojal¬ 
nom izjavom, da smjer svih naših djela podlažete 
biskupskom aukoritetu. Izkustvo Nam je pokazalo, da 
je takav smjer za koje djelo mladosti uvjet njegove 
kršćanske vitalnosti. 0 da bi ovu istinu shvatili 
toliki sliepci, što se priznavaju katolici 
a zahtievaju absolutnu nezavisnost od 
svakog autoriteta i hoće slobodu, koja ne 
bi bila više sloboda sinova Božjih, već bun¬ 
tovnika Luciferovih. 

Ako je poslušnost potrebna u svakom redu stvari, 
kako bi je se mogli lišiti oni, koji se posvećuju djelom, 
što su tako uzko spojena sa ljubavlju i religijom. 

Dao Gospodin, da vaš primjer osviesti sve mlade 
ljude, te se Mi uzmognemo s njimi kao i s vami 
veseliti izvršenom dobru, zadobivenoj pobjedi i steče¬ 
nim zaslugam. 

Mi vam medju tim i opet zahvaljujemo na utjehi, 
što Nam ju donesoste, i želimo, da se nad svakim od 
vas uzmogne opetovati pohvala, kojom je Duh sveti 
pohvalio Tobiju. Najmladji iz koljena Neftalijeva, Tobija 
nije nikada u svojih djelih imao ništa djetinjasto. Kad 
je sve letjelo k zlatnim telićem, što ih Jeroboam nači¬ 
nio, on je sam otišao u hram i ondje se klanjao Bogu 
Israelovu. Odveden u sužanjstvo posjećivao je zasu- 
žnjenu svoju braću, da im donese rieči spasenja. Koli¬ 
ko je mogao, nahranjivao je gladne, odievao one, koji 
nemali odjeće, ukopavao mrtve. Premda rod, sprovo- 
dio bi ovaj život u veselju srca, rastući uviek do smrti 
u strahu Božjem i u ljubavi k Bogu. 

Apostolski blagoslov neka ostvari Našu želju. 
Mi vam ga dajemo od svega srca, moleći Gospodina, 
da usliši Našu molitvu za vas, za vaše rodjake, za 
vaša djela, za sve one, koji vas podpomažu -svojom 
podporom materijalnom ili svojimi savjeti." 

Ove godine u mjesecu rujnu stiglo je u Rim i 
drugo još hodočašće francezkih mladića, kojih je bilo 
preko pet stotina. U ime mladih hodočastnika pro¬ 
čitao je papi zanosnu adresu Mare Sanguier. Sv. Otac 
izrekao je na to mladim Francezom kratku rieč, što 
će ju rado i sa sinovljim osjećajem čuti i naša hrvat¬ 
ska katolička mladež. 

„Svaki put, kad pisci nadahnutih knjiga govore 
o mladićih, njihove su rieči pune čuvstva i oduševlje¬ 

nja. Da se ne zaustavljamo kod tolikih drugih stranica 
sv. Pisma, poimence u knjigah Makabejaca, Mi imamo 
o tom krasan primjer u riečih, što ih je jedanput u- 
pravio učenik ljubavi jednomu mladenačkom družtvu: 
»Pišem vam, mladići, jer ste jaki, i rieč Božja u vas 
stoji, i nadvladaste nečastivog« (1. Iv. 2, 14). 

1 Evangjelje nam pripovieda, da je Isus iza je¬ 
dnog razgovora sa nekim mladićem, pogledao ga i za¬ 
volio ga (Mark. 10, 21). 

E dobro, mili mladići, ovi isti osjećaji božanskog 
Odkupitelja napuniše danas i Naše srce, kad ču- 
smo adresu tako punu osjećaja, što Nam ih vi prika- 
zaste. Pa kad ste znali začeti misli tako plemenite i 
kad se pokazujete sposobni za djela tako velikodušna, 
dajte te vam reknemo, da vas ljubimo, i da Nas od 
sada svaki od vas može smatrati ne samo kao otca, 
već kao prijatelja. 

Mi se radujemo dobru, što ga vi činite i što 
ćete ga još činiti uz milost Božju razširujuć svoje re¬ 
dove i izvršujuć medju svojimi vršnjaci, saučenici i 
suvjernici, koji niesu još s vami, u istinu plodonosno 
apostolstvo. 

Mi ne ćemo da vam na poseban način preporu¬ 
čujemo u životu krjepost i pobožnost i da se bojite, 
Boga, jer znamo, da vam ove opomene niesu potre¬ 
bite, budući da ste uvjereni, da je temelj svemu do¬ 
brom djelu sveti strah Božji. Nego radije ovim! riečmi 
svetog Ivana, najmladjeg apostola, Mi opet izričemo 
Našu radost, »jer ste jaki«, quia fortes estis. — 
Jest, treba jakosti i odvažnosti, da se sačuva vjera, 
kad ju toliki drugi gube, da se ostane vjeran sin Cr¬ 
kvi, kad ju toliki drugi napadaju, da se očuva blago 
rieči Božje, kad ju toliki drugi izbacuju iz duša 
svojih. Treba jakosti i odvažnosti, da se nadvlada sa¬ 
moga sebe, da se ukrote svoje vlastite strasti, da se 
ostane vjeran istini i krjeposti i da se gospoduje zlu 
duhu, koji vara i zavodi sviet. — Veoma se dakle ra¬ 
dujemo vašoj jakosti, te vas potičemo, da u svojih 
djelih i u svojih borbah stavljate svoje pouzdanje ne 
u svoje vlastite sile, već u svemogućnost Božju. 

Ne plašite se, ako vas je još malo! Ostanite vjer¬ 
ni svojemu stiegu, i obećanje Evangjelja izpunit će 
se na vas, i vi ćete kraljevati. Nolite tim ere, pu- 
sillus grex, quia complacuit Patri vestro 
dare vobis regnum. — Ne bojte se, malo sta¬ 
do, jer bi volja vašega Otca, da vam da kraljevstvo 
(Luk. 12, 32). 

Ne gubite srčanosti, ako se svi oni, koji priznaju 
ista načela katolička, ne slažu uviek s vami u načinu, 
kojim da se dodje do zajedničkog cilja, što ga svi žele 
postići. Vojnici jedne silne vojske ne rabe svi isto o- 
ružje niti istu taktiku; ali svi moraju biti ujedinjeni u 

Br. 24 


Vrhbosna 


1904 


istom podhvatu; moraju uzdržati duh bratinske ljuba¬ 
vi i spremno slušati auktoritet, koji ih ravna. 

O da ljubav Kristova zavlada medju vami i osta- 
limi katoličkimi mladići u Francezkoj! Oni su vaša 
braća; oni niesu proti vam, već s vami. Kad se vaše 
sile nadju na istom tlu, podupirite jedne druge i ne 


dajte nikada, da se sveto natjecanje izvrgne u oporbu 
zadahnutu ljudskimi strastmi i kojekakvimi ličnimi 
obziri. Dosta je da vi svi imate jednu istu vjeru, jednu 
istu volju, i pobjeda vam ne će uzfaliti. U to ime pri¬ 
mite apostolski blagoslov!" 

Koliko živih opomena mladim a i starim! 


O desetgodišnjici 

U duhu gledam onaj čas, 

Kad bijah jošte diete: 
Jedanput idjah goricom 
Bez cilja i bez mete. 

Do šumske dospjeh guštare, 
Da ptičje gniezdo tražim, 
Oznojen sjedoh pokraj nje, 
Da umor tiela blažim. 

Iz šume naglo dohrli 
Do mene šušanj neki, 

A zatim žamor pripjevni, 

I pjesme glasak meki. 

Tek samo što se pridigoh, 
Već glasa pjesme nesta, 

A1 ipak zujit ušima 
Piev nikada ne presta. 


Pjesmi. 

jega pjesnikovanja (od g. 1894.—1904.) 
spjevao Ante Petravić. 

Kad došlo doba mladosti, 

— 1 O doba čežnja, žara — 
Prisluhnuh glasu djetinjstva 
I vilinskoga čara, 

Ja odazvah se pozivu 
I pjevah svojem rodu 
O istini i kreposti 
I borbi za slobodu. 

Kad na glavu mi mnoga se 
Nevolja surva silno, 

I mnoga bura nada mnom 
Zazviždi neumilno, 

I duha mi ne srvala, 

Ni slomila mi vjere , 

U ideale vječite, 

U kojim nema mjere, 


„Vrhbosni," *) 

Ja pjevah krvlju srca mog, 
Sa žarom duše ciele — 

A1 mnoge nade izčezle, 

1 mnoge želje svele; 

A sada ćutim žilama, 

Da mladost moja gine, 

U mojem srcu sanjarskom 
Žar mladenački stine. 

I gledam već u nepovrat 
Niz idealnih ljeta, 

Kad žićem mnogo veselje 
I mnogi čar se sreta; 

Ja ipak svojem narodu 
Još pjevat pjesme žudim 
1 ideale njegove 
U mojim nosit gradim’. 


Kad jednom danak osvane, 
— O pjesmo, milje moje — 
Da zemljom mi se razstati . 
I pustit drage svoje, 


Ood ovim naslovom napisao sam u zagrebačkom 
* „Katoličkom listu" jedan članak i u njemu istaknuo 
potrebu velike svećeničke organizacije u svrhu osigu¬ 
ravanja na doživotnu rentu. 

U njemu sam spomenuo, kako svako osigurava¬ 
nje na smrt u najviše slučajeva ide u korist drugomu, 
dok se mi tečajem cijeloga našeg života kinimo i 
patimo, a u starosti svojoj u ponajviše slučajeva osku¬ 
dijevamo. Tako da, dok drugi staleži poslije stanovitih 
odsluženih godina idu u mir, mi moramo i duševno i 
tjelesno nemoćni ustrajati ,,in arena activitatis" sve 
dotle, dok možemo da vučemo nogu za nogom. Je li 
to uvijek u interesu vjere i našega staleža, veliko je 


Od svega svieta dielit se 
I zadnji pozdrav dati: 

Ja želim, da me i tada 
Tvoj blagi posmieh prati! 


pitanje. A u mir se ne može ići, jer se današnji dan 
sa 500—600 godišnjih forinti ne da živjeti, nego se 
može samo kuburiti. — Ujedno sam nastojao istaknuti 
tu, od kakova bi zamašaja bila ta organizacija svih 
svećenika na slavenskom jugu i u moralnom po¬ 
gledu i koliku bi neodvisnost svećenicima podavala. 

Bliži povod tomu članku dalo je to, što se hoće 
da ustroji u Hrvatskom našem Primorju „svećenička za¬ 
druga za biskupiju senjsko-modrušku". 

Ako i jest najplemenitija ideja, što osnivače vodi, 
to ni mene a ni mnoge druge, s kojima o tom raz¬ 
govarah, ne može da ta zadruga oduševi, jer stavlja 
članovima u izgled premalo koristi, a to zato, jer je 


) Prijatelj i pjesnik naš Ante Petravić piše nam uz. put: »Brojem 24. ovogodišnje „Vrhbosne" navršit će se deset godina, sto 
sam se prvi put javio u „Vrhbosni", a to u broju 24. g. 1894. s pjesmom „Ave Maria" pod pseudonimom Jadranski labud. To je bilo 
pod pokojnim blage uspomene dr. Jagatićem. Od tada je prošao dugi niz godina (uprav deset), i nije nijedan tečaj „Vrhbosne" ostao 
bez mojega suradjivanja. Ja sam nakon toga kroz ovo razdoblje suradjivao i kod drugih književnih listova, kao u „Viencu", „Nadi", 
„Prosvjeti", „Iskri", „Novom vijeku", „Glasniku Matice dalmatinske", ali ipak ostaje činjenica, da je dvie trećine mojih pjesama, i to 
najboljih, izašlo u „Vrhbosni". A pisao sam u njoj i crtica i studija..,. 


Pro domo nostra 


Pro domo nostra. — Grana bršljanova. 


broj članova, što sudjeluju, preograničen, premalen. A 
svaki iole upućen dobro zna, da takovo društvo može 
samo onda uspijevati, ako je velik broj članova, što 
sudjeluju. Jedna pak biskupija toga ne može dati, ne¬ 
go treba da ih se više skupa složi, ili kako ja mislim, 
da se u tome složimo svećenici svih hrvatskih bisku¬ 
pija u Banovini, u Dalmaciji, u Istri, u Bosni i Her¬ 
cegovini, onako od prilike, kako su se složili sveće¬ 
nici u austrijskim biskupijama u svoj „Emeriten-Ve- 
rein fiir kat. Klerus". 

Pak dok se to ne zbude, da se naime mi svi u 
svoju vlastitu udrugu složimo, želim ovim člankom 
uputiti i drugu svoju braću, da se dadu osigurati kod 
ovoga lih svećeničkog društva, koje nije niti na- 
cijonalno niti tekovno društvo, već svu svoju dobit u- 
poravlja u korist svojih članova. 

To su društvo osnovali godine 1895. nekoliki 
svećenici u Donjoj Austriji uprav zato, da pomognu 
svećenicima, što su. iznemogli, i onima, koji su osta¬ 
rjeli; a osnovaše ga na tehničko-osigurateljnoj podlozi. 

U početku je društvo imalo samo dva načina o- 
siguravanja: postepenu i fiksnu rentu za invalidne. 
Kako se je u brzo raširilo to društvo megju katolič¬ 
kim svećenstvom, proširilo je i svoju djelatnost još na 
druge načine osiguravanja. Tako na primjer: renta 
samo za starost (počam od stanovite godine) u pra¬ 
vilima društva po tarifi III.a; renta za starost zdru¬ 
žena sa postepenom rentom za invalidne (tarifa IV.a 
i IV.b), i napokon renta za starost združena sa fiksnom 
rentom za invalidne (tarifa V.a i V.b). 

I ovaj zadnji način osiguravanja jest nešto najsa- 
vršenije, što nam može pružiti osiguravateljna tehnika 
na polju rentovna osiguravanja, ter je vrlo zgodan za 
mlagje svećenstvo, da si poveća svoju penziju. 

Da to malo bolje osvijetlimo, uzmimo ovaj primjer. 

Jedan se mladi 25godišnji svećenik osigura (po 
tarifi V.a), da mu se počam od 60. godine isplaćuje, 

doklegod živi, godišnja renta od 1000 K, bio on tada 
invalidan ili ne bio. 

Ako taj dotičnik postane invalidan nakon deset 
godina (t. j. poslije svoje 35. godine), to dobiva isto 
tako godišnjih 1000 K za sve vrijeme svoje invalidno¬ 
sti, a prestaje naravno da plaća društvu svoju go¬ 
dišnju premiju. — Postane li pak prije deset godina 
plaćanja invalidan, t. j. prije svoje 35. godine, to mu 
društvo plati natrag sve, što je bio uplatio i još 3% 
kamata. Premija uplaćivanja za tako mladog svećenika 
iznosi do 162 K na godinu. 

Neka se to prispodobi sa drugim društvima i vi¬ 
djet će se, da povoljnijih uvjeta nijedno društvo, pa bilo 
još veće, ne daje. 

Iz izvještaja društva vidim, da već ima u društvu 
1598 svećenika, a imutak je društva uložen u najsi¬ 
gurnijem austrijskom zavodu „Kredit-Anstalt fitr Han- 
del u. Gewerbe“ u Beču. Društvom upravljaju 3 
katolička svećenika, a nadzorni odbor sastoji od 8 
svećenika. Svi ti besplatno fungiraju, samo da društvu 
prikoriste. Kad sam ja doznao za to društvo, obratio 
sam se na ravnateljstvo, da li bi primilo i nas, koji 
nijesmo iz t. zv. austrijske pole. Društvo je i mene i još 
neke spremno primilo. Želi li dakle još koji tome druš¬ 
tvu pristupiti, neka mi se javi, pa ću mu poslati pra¬ 
vila na ogled i drage volje na ruke mu ići. Ne 
će li preko mene, neka slobodno ugovara directe sa 
društvom. 

Ja držim, da se time, pristupimo li za sada 
tome društvu, ne ćemo ogriješiti o narodnost svoju, jer 
pro primo: to je naše svećeničko društvo, a pro se- 
cundo, u nas još takova društva sa narodnim biljegom 
nema, u koliko ja znam ni kod laika. 

Vijek je naš vijek organizacije; uzradimo samo i 
mi na tom: „Bit će bolje — mičimo se samo!“ 

U Sv. Jeleni (p. Crikvenica). 

Niko Polić, župnik. 


Grana bršljanova. 

Uz studene božične blagdane O. Vladimiru Doliću, gvardijanu franjevačke općine u Jajcu, 

spjevao F. J. MarkuŠić. 


Tvoju sliku mjestu na prvome 
U albumu svome metnuo sam; 

I ja, Oče, i ja album l’jepi 
Ko najdražu uspomenu nosam. 

A teško je u tugjini amo, 

Novo ljeto nikad ne slavi se; 

Snijeg pada, grane polomljene, 

Led do srca — i još oblači se. 

Pa zato je meni uv’jek drago 
— Osobito na rgjavu danu — 

Da ja spustim — oh kako je l’jepo! 
Kraj albuma glavu izvaranu. 

Pešta, 16. XII. 1904. 


A onda mi iz albuma moga 
Nešto šapće, nešto nade budi: 

Ne brini se, ptiće golušavo, 

I tebi će proljet da zaradi. 

Te se prenem od slatkijeh sanja, 
Al’ još više srca zagrijata: 

Kad ću Tebi brzom munjom javit, 
Da me eto tog i toga sata?! 

Strpljen spasen, dalje čekat moram 
Ogrijanog — nevigjenog dana, 

Te ja šaljem granu bršljanovu 
A za v’jenac svome Darovanu . . . 




426 


Br. 24. — Vrhbosna — 1 1904. 

Za istinu i za čast svećeničku. 

Piše dr. Fran Binički, pop glagoljaš. 

(Svršetak.) . 


1. Ponajprije tendencija prikazati Zvonimira kra¬ 
lja kano slabića na dvostrukoj uzici privezana: od 
Latina i od Ungaraca. Tu sam ideju bio ponio s uni- 
verze prigodom jedne t. zv. „brucuške večere", kad su 
kolege (n. p. dr. Modestin) u govoru i razgovoru isti¬ 
cali Tomislava pred Zvonimirom.*) U „Trilogiji" sam 
kasnije Zvonimira energičnijim učinio, nego je u ruko¬ 
pisu od g. 1892. 

2. Misao, u „Kraljici Lepoj", da je i Zvonimir 
sukrivac katastrofi Slavićevoj (str. 401., 405., 406., 529.), 
nije historijska činjenica, a nahodi se u mom prva- 
šnjem rukopisu istaknuta, kao i u „Trilogiji" (str. 72., 
83., 114.). Kumičić ju je na široko izveo posegnuvši 
svojim romanom i u doba prije vlade Zvonimirove. 

3. Karakter Kraljice Lepe, kao slavične i za¬ 
ljubljive žene, koja navlači na ugarsku stranu. 

4. Karakter nadbiskupa Lovre, kao dvorskog 
spletkara. 

5. Svačić se Petar već rano pojavljuje kod obojice 
kao protivnik Zvonimirov. Kod mene je to motivirano 
tehničkim razlozima drame i radi tragičke krivice. 

6. Svačić je Petar kod obojice poslije kninske 
katastrofe neradin, neodlučan. Samo je to u mene 
obrazloženo, a kod Kumičića ne, već Petar i njegova 
stranka jednostavno prepuštaju Stjepana slabića’u ruka¬ 
ma Latina, premda grme prije na kninskom polju 
(str. 537.): „Iztrgnut ćemo ga iz šaka njihovih." 

7. Na str. 31. u romanu riječi biskupa Petra: 
„Naše je kraljevstvo na rubu propasti" sve do riječi 
„dužda Silvija" sjećaju na riječi bana Petra u „Trilo¬ 
giji" str. 91. 

8. Na str. 56. romana u razgovoru s Lepom 
Zvonimir zabrinut za svoj uspjeh u postignuću - krune 
pita : ,,A ban Petar Svačić?" Tako zabrinut pita i u 
mom rukopisu još izrazitije, nego u „Trilogiji" na str. 
57. u razgovoru s Lovrom. 

9. Na str. 59. romana boji se Zvonimir bune 
svećenstva hrvatskog i naroda proti sebi, kao i u „Tri¬ 
logiji" na str. 57. 

10. Na str. 82. u romanu govori kninski biskup 
Petar biskupu Forminu, da bi trebalo kneza Zvoni¬ 
mira odbiti od Latina, jer je poslije nesreće Slavićeve 
kraljevstvo na rubu propasti. Tako isto odvraća od 
Latina kralja Zvonimira ban Petar u „Trilogiji" na str. 
74. i si., a prije već i Radovan na str. 64. 

11. Na strani 121. u romanu govori Lando Luki 
benediktincu o sporazumu Hrvata s Latinima. To isto 
govori i Formin (str. 189. i 190.): ,,I s našimi Latini 

■■■) Dakako prema razlaganju historika Račkoga, Smičiklasa i dr. 


moramo se sporazumiti." To mi se sve čini odjek 
riječi Anastasa (prije Tihomila) i Pavla u „Trilogiji" 
na str. 28.: „ S Latinima se valja nagoditi"; i t. d. str. 
33.: „Sporazumjet s Latini se treba" i t. d.; str. 123. 

12. Na str. 379. romana govori Luka: ,,A Zvoni¬ 
mir? A njegova Lepa? I to nosi krunu! Sramotni 

lažci.kako su varali narod." U „Trilogiji" na 

str. 83. veli ban Petar: „Lukavo si izigro me, kralju! 
Zar je to kralj? To je vjerolomac . . . Još će mi se 
sa ženom rugat... Ti Slavića kralja varkom zbaci" i t. d. 

13. Na str. 377. i 385. u romanu misao, da su 
Latini i Zvonimir strpali Stjepana u samostan, nalazi 
se i u „Trilogiji" na str. 114.; a nije povjesna činje¬ 
nica-, jer Smičiklas (Povjest Hrv. I. dio, 250. str.) veli 
općenito tek, da su bani i biskupi strpali Stjepana u 
samostan. 

14. Na str. 401. romana prikazuje se Petar Svačić 
kao „glava svih buntovnika", što mu i nadbiskup 
Lovro dovikuje. U drami se isto takav prikazuje, te 
mu Pribimir (prije Sebislav) dovikuje (Trilog. str. 112.): 
„Evo glava buntovničkih ruku" i t. d. A i prizori oni 
sjećaju ponešto jedan na drugoga. 

15. Na str. 405. u romanu pita vojvoda Stjepan 
nadbiskupa Lovru: „Kad ćete navaliti na njemačkoga 
cara? lllustrissime, hoćeš se i ti opasati mačem?" Ta 
se misao nalazila i u mojoj drami opširnije, a u „Tri¬ 
logiji" (str. 49.) ostade joj tek izvadak: „Lakoj’ vama 
drugog slat u borbu." 

16. Karakter Nede i Vekenege, koje su neutješljive 
i ne će da se više udaju iza smrti svojih muževa, na¬ 
liči donekle karakteru Mare Svačićeve, koja je iza 
prekinute ljubavi i poslije smrti Radovanove takogjer 
neutješljiva i polazi u samostan. U „Trilogiji" je u 

III. dijelu promijenjena njezini sudbina, što nije bilo 
u prvobitnoj drami. 

17. Na str. 442. romana kaže se, da je istar¬ 
ski vojvoda Vecelin, hrvatski -velmoža, stao kupiti 
vojsku protiv Zvonimira, kad je htio na njemačkoga 
cara po želji papinoj. To se pripovijeda na str. 255. 
Smičiklasove Povjesti Hrvatske u I. dijelu, ali se ne 
veli, da je to istarski vojvoda ili ban. već se samo 
tvrdi, da je to morao biti podanik Zvonimirov. Ja sam 
pak sam u svojoj drami zamislio i skombinovao, da 
je Vecelin bio istarski i (kranjsk ^krajinski 
ban (Trilog. 18., 93., 141., 196.). Time som htio moti¬ 
virati već u ono doba ocijepljenje onih pokrajina od 
krune hrvatske. 

18. Na str. 444. romana sjetno pripovijedanje, 
kako bijaše čudno u duši Hrvata od tuge i brige za 

onima, što su u rat pošli na Nijemca i na Grke, ona 
besanica kraljice Lepe od misli i zabrinutosti, sve to 
sjeća na zabrinutost starice Stane (Trilog. str. 22., 
opširnije u rukopisu 1892.), pak na riječi Radovanove, 
kojima odvraća oca od vojne (Trilog. str. 66.): „Ali 
čemu opet krv proljevat? Kad pomišljam, kako mi j’ 
pri duši, kako majci, kad ti u boj odeš. Tad se sje¬ 
tim, da j’ i drugim teško. Ti se vratiš nama na vese¬ 
lje, A1 što oni, kojim se ne vrati Brižan otac nejačadi 
ludoj, Vjeran vojno vjerenici svojoj, Haran sinak, nada 
roditeljem. (U rukopisu onom i to opširnije, a valjda 
i poetičnije.) 

19. Na str. 465.—466. žali Lepa, što se Zvoni¬ 
mir sav predao u ruke Latina, te što se mora oslanjati 
na latinske biskupe. Tu istu misao izriče i Zvonimir 
u „Trilogiji“ na str. 60. poslije razgovora s Lovrom, 
pak u prepirci sa Svačićem na str. 76. i 80. 

20. Na str. 523. romana viče Luka, da se mora 
misiti hrvatskim jezikom služba božja prije skupštine 
na kninskom polju. To sjeća na mjesto, gdje moj 
župan Tugina (prije Budimir ili Godemir, ne znam 
pravo) veli, da voli, što je zakasnio na misu, kad se 
latinski služi. (Trilog. str. 106.) 

21. Na str. 524. romana ono prepiranje, bi li u 
crkvu prije ili kasnije, nego što im se reče papina po¬ 
ruka, sjeća me na prizor u „Trilogiji" na str. 42. i si., 
gdje se Zvonimir po savjetu Lovre nećka prije gozbe 
pročitati papinu poruku. Na taj isti prizor sjeća ono 
zamjenito klicanje Latina i Hrvata (u romanu str. 
530.), pak ponašanje i prišaptavanje Lovrino, kano i 
u drami. 

22. Na str. 535. u romanu prikazuje se, kako se 
Kraljici Lepoj iza katastrofe Zvonimirove „dosmucaju 
iza velikoga žrtvenika spljetski nadbiskup Lovro" i t. d. 
Tako se i Lovro iz „Trilogije" sakriva u crkvi 
plašljiv, dok zgodno ne izmakne. (Trilog. str. 117., 
120 ., 122 .) 

23. Na str. 537. romana dok Neda preporučuje 
Stjepana za prijestolje, nastanu povici: „Živio Stje¬ 
pan!" i protuklicanje: „Živio Svačić!" Takva se mje¬ 
šavina klicanja (čas Petru, čas Stjepanu) i u „Trilogi¬ 
ji" opisuje (str. 130. i si.) 

24. Na istoj str. 537. romana viče knez Pavao 
Gušić: „Složimo se svi za Stjepana!" Takav je Pavao 
i u „Trilogiji" na str. 132. i u II. dijelu. Vidi „Mati¬ 
činu knjigu *8pomen-cvieće 1900. g. str. 456. i si.: 
„Valja da ga (Stjepana) i svi pripoznamo za kralja." 

25. Natpop Marko (na str. 538—539. u romanu) 
javlja, da su i Latini s Lovrom za Stjepana i da je 
Lovro šapćući poslao po njega bana Dragotu. I u dra¬ 
mi se - Lovro s Pribimirom tiho dogovarajuć utječu k 
Stjepanu, nagovorivši i druge velikaše. (Trilog. str. 122.) 

To i biskup Sededa javlja Svačiću (str. 132., 135.), pak 
Tugina potvrgjuje (str. 137.). 

26. Na str. 539. kaže se u romanu, da je većina 
Latina, odmah po kreševu, pobjegla u Knin, megju 
najviše bedeme. To se isto veli u drami (na str. 132., 
134., 137.), da su pobjegli u Knin. 

27. Karakter je Landov u romanu samo karika¬ 
tura, grozna karikatura, a njegovo ludilo, da je postao 
carem, izvedeno je neprirodno bez psihološke ili bar 
fisiološke motivacije, te se čudim, kako ga jedan kri¬ 
tičar (i to još po zvanju liječnik) mogao nazvati figu¬ 
rom . . . dovoljnom da i nepoznatom auktoru izvojšti 
mjesto u prvim literarnim redovima." Onaki ljudi ne 
polude ili bar ne polude onakim ludilom; onaki lu¬ 
kavci i dalje suše tugje kese i učine, da njihove žrtve 
polude. Nego Landovo ludilo sjeća na Radovanovo ludilo 
u drami, koji takogjer drži, da je kralj — sasvim narav¬ 
no kao bivši kraljević. 1 smrt im je slična: padaju 
s vrha visoka zida. (Vidi „Matičinu" knjigu od g. 1900. 
„Spomen-cvieće", str. 465. i si.) 

28. U opče pak čitav onaj prizor, izveden u ro¬ 
manu prije, a u drami poslije mise, pak sav onaj pri¬ 
kaz nesloge boljara po smrti Zvonimira jako sjeća na 
moje prizore na kninskom polju. I to zadnje nije hi¬ 
storijska činjenica, već proti historiji, jer je po historiji 
Stjepan izabran jednodušno za kralja: consensu omni- 
um (Rački, Documenta), (Smičiklas, Povj. Hrv. str. 258.). 
Ali sam ja to s psiholoških i s dramatskih razloga iz¬ 
mijenio, da pripravim teren za Petra Svačića, kasnije¬ 
ga kralja. To nije trebao Kumičić, kod koga je Petar 
nuzgrednije lice. Zato je takovo prikazivanje dogagjaja 
kod Kumičića, koji se inače u ovakvim glavnim doga- 
gjajima drži skrupulozno historije, pobudilo u meni su¬ 
mnju, da je pisac romana stajao pod jakim dojmom 
makar i nesvijesna već čitanja moje drame. 

29. Na str. 551. misao, da su Latini izabrali 
Stjepana slabića za kralja od straha pred Svačićem, 
nalazila se jače istaknuta u rukopisu od g. 1892., nego 
u sadašnjoj „Trilogiji" (str. 122., 132., 135., 137.). Tom 
sam se mišlju uvijek ponosio. Sad mi ostala tek 
utjeha, da sam na nju došao prije Kumičića. Prvenstvo 
sebi ne dam preoteti, da sam tu misao barem prvi 
napisao, ako nije možda već u kojega historika bila. 
Nu to mi nije poznato, jer oni ne daju puno za kombi¬ 
nacije, a samo „Pictoribus atque poetis Quidlibet au- 
dendi semper fuit aequa potestas," veli Horacij po 
Lukijanovoj: devsuftuvoo; dxoa xac 7ro:r)ra; xai ypacpsa;. 

30. Na strani 395. prikazan je kninski biskup 
hrvatski kancelar „uviek u duševnom driemežu i mr¬ 
tvilu", sličan u mojoj „Trilogiji" slabiću biskupu knin¬ 
skomu, hrvatskomu kancelaru Anastasu (prije Tihomiru). 

31. Na istoj strani u romanu benediktinac Luka 
isporegjuje crne popove Latine na dvoru sa vranama, 

a kod mene sličnu prispodobu (u rukopisu 1892.) 
izriče Sededa za sve Latine i Latinke, da su čavke i 
gavrani na dvoru Zvonimirovu.*) Na istoj se strani, 
kao i kod mene, tuži benediktinac Luka, da su se 
latinski popovi (kod mene u opće Latini) ušuljali u 
sve dvorske službe, da su sav dvor poplavili. Na to 
se tuže i u rukopisu od g. 1892. Sededa biskup glago¬ 
ljaš, a u „Trilogiji' 1 i Mrmonja, Vojmir (str. 13.) i 
Tugina gdjegdje. 

32. I u romanu je osim kraljice Lepe sveza 
Zvonimirova s Ugarskom zastupana po kraljeviću Almi, 
koji se već rano bavi na dvoru Zvonimirovu bez oso¬ 
bite nužde po razvoj romana; dok sam ja na dvor 
Zvonimirov turio Kolomana s dramatskih razloga kao 
budućeg antagonistu Petru Svačiću. 

33. Zavist megju Jakovom morskim i Dobro- 
vidom satnikom mornarice (na str. 509. romana) ista¬ 
knuta nije nipošto historijski fakat, već izmišljen. Čemu 
je Kumičiću trebao, ne znam, jer iz njega nikakve po¬ 
sljedice ne izvodi. Ali je meni trebao, te ga već na¬ 
tuknuli u I. dijelu „Trilogije" (str. 13.), a opširnije u 
II. i III. dijelu, da motiviram time razdor takogjer i 
propast hrvatskoga brodovlja. 

34. Na str 176. u romanu govori biskup Petar o 
Forminu biskupu, kako teži za spljetskom nadbiskupi¬ 
jom i kako ugagja nadbiskupu Lovri za to. To isto 
prigovara i biskup Sededa biskupu Anastasu u „Tri¬ 
logiji" (str. 32.). 

35. Na 109. strani veli se o Jakovu admiralu, da 

„mu nije drago prtiti se u razmirice i smutnje ... ali 

da će se uviek . . . naći na svojem mjestu u obrani 

kraljevstva." Takav se pokazuje Jakov i kod mene 
(Tril. str. 14., 43., 112. i si.), a osobito u rukopisu 
od g. 1892., gdje ga i ja učinih Hrvatom, dok ga u 
„Trilogiji" prometnuh u Latina, da mi ne bude sličan 
Jakubu u Markovićevoj drami „Zvonimiru". I u opće 
je Jakov morski nejasan karakter kod Kumičića, te 
ne znaš u početku, je li Hrvat ili Latin. Na str. 16. i 
21. jest prijatelj Latina, a sve dalje neodlučan, kanda 
pisac ne zna, kuda bi ga vrgao, dokle ga ne pro¬ 
metne u borca za slobodu Hrvatske pod konac. Tako 

je tajinstven i za kulisama orisan takogjer u rukopisu 
od g. 1892., a u glavnom je i u „Trilogiji" ostao takav 
karakter, samo jasniji od Kumičićeva. 

36. Na str. 97. i 98. ono, što govori presby- 
ter Miho o učenju latinskog jezika, slično je onomu, 
što govori biskup Sededa (u Tril. str. 28. i si.). Pak 
i na Tugininu dosjetku (Tril. str. 106.), da njegov Bog 
još ne zna latinski, sjećaju na str. 97. i 98. romana 
riječi: „da Svevišnji razumije latinski ... da razumije 
dobro i hrvatski." 

*) Tako nalazim u makularu od g. 1892. To zato navodim, 
ako se kada nagje izgubljeni rukopis, da se vidi istina. 


A valja znati, da je I. dio „Trilogije" vrlo skra¬ 
ćen, tek izvadak iz prvih triju činova drame od g. 
1892., dok su II. i III. dio „Trilogije" prošireni četvrti 
i peti čin pomenute drame. 

Najviše je dakle sličnosti u romanu sa I. dije¬ 
lom „Trilogije", kojemu je i rukopis, prepisan tugjom 
rukom, stariji jednu ili dvije godine od izdanja „Kra¬ 
ljice Lepe". 

Još je možda koja sličnost, ali mi već dosadno 
pabirčiti i ponovno čitati. 

To su dakle te reminiscencije, koje slavodobitno 
izaziva apologeta romana. Zar je tako površno čitao 
jedno i drugo djelo, da se nije ni o što spotakao. Ta 
da je malko pomnije pregledao oba rada, lako je 
mogao pronaći i sam neke od tih reminiscencija, te 
ne bi bio ispucavao onako jevtine dosjetke o istim 
imenima u obadva djela. „Eto svega, što mu srce 
prosi," reko bi Mažuranić. Tu su mu sada željene 
sličnosti. Pojedina tačka sama za se uzeta može biti 
i nevažna, ali u sklopu svom dobiva važnost. Može 
ih protivnik i pobijati, mogu se njemu činiti i neznat¬ 
ne, za vlasi nategnute, što veli Nijemac, pače nevjero¬ 
jatne, dapače različnosti. Može mi dobaciti onu advo- 
katsku doskočicu: ,,Qui nimis demonstrat, nihil de- 
monstrat." Može istrgnuti iz čitava sklopa po koju 
tačku samu i dokazivati njezinu nevjerojatnost te lukavo 
reći: Ab uno disce omnes. Može reći, da te sličnosti 
mogu biti slučajne kod pisaca, koji su zadubeni u 
istu povjesničku atmosferu i t. d. Može ih dapače 
pobijati i poznatim humorom: „U romanu govori 
Kumičić, da se Jakov admiral smiješi i suče brk, a u 
Trilogiji je zadovoljan i nema brka: ergo remini¬ 
scencija; Kumičić veli, da Hrvati plaču za Slavićem, a 
Krstinić kaže, da se vesele smrti Zvonimirovoj: izbje¬ 
gavanje prevelike sličnosti, ergo sličnost; u Krstinića 
se nalazi riječ »nasilje«, a ta je ista riječ i u romanu, 
dakle gotov plagijat!" I tako dalje — poznat mi je 
protivnički ratni arsenal. 

Ali sva raznolikost oružja i juriša ne može srušiti 
tvrgjavu mojih sličnosti ili reminiscencija, jer dobivaju 
hranu i municiju i otpornu snagu iz onoga izvora, da 
je pokojnik bio odbornikom „Matice" u vrijeme pri¬ 
mitka rukopisa. 

I onda, da junak ne trati badava streljiva, upo- 
zorujem ga, da se ne radi tu sada o vjerojatnosti re¬ 
miniscencija, niti o vjerojatnosti uzimanja tih remini¬ 
scencija iz rukopisa moga. Radi se o tom, jesam li na 
temelju svega rečenoga mogao imati pravo na sumnju 
o nekoj svezi moje drame s romanom i jesam li smio 
misliti na samoobranu, kad sam bio pod dojmom re¬ 
čenoga odbornikovanja Kumičićeva, a tek su dva ru¬ 
kopisa za čitanje bila predana odboru one iste godine. 

Nadalje se meni pod tim dojmom poslije izdanja 
romana činilo sumnjivim i ovo još: 

1. Čemu je pisac romana učinio Petra Svačića 
dosta nuzgrednim licem, premda ga onako rano dovodi 
na poprište? 

2. Čemu je dao naslov romanu po imenu tugjin- 
ke Lepe, zašto je nju učinio glavnim licem, koja po 
historiji (a Kumičić je u glavnom strog historičar) 
malo utječe u sudbinu hrvatskoga naroda? Jedino u- 
garska predaja za nju veli (Smičiklas P. H. 260.), da 
je zatražila pomoći u brata Vladislava po smrti svoga 
muža Zvonimira. Ali da pisac strogo historičan, kakvu 
mu Šegvić svjedodžbu izdaje, tolike grijehe trpa na 
njezinu glavu, malko je čudno. 

3. Kad je dr. B. iznio sumnju o plagijatu u „Hrv. 
Straži" (ili već prije, ne sjećam se pravo), pisao mi je 
prijatelj dr. M. O. iz Zagreba, da se Kumičić ljuti i 
da će navaliti na dr. B., jer je iz Senja čuo, da se go¬ 
vori o plagijatu njegova romana, pak da se i na me 
sumnja, da sam dr. Biničkomu podatke dao ili ga 
nadahnuo. Ja sam na to pismo dru. M. O. odgovorio 
nešto ljutito, čini mi se, da sam spreman na navalu; 
isto mu tako u drugom jednom pismu poslije pisah, 
da ću u predgovoru svoje „Trilogije" obraniti se proti 
sumnjičanju i navalama. Megju tim pokojnik nije radi 
plagijata udario po dr. Biničkomu, niti poslije navale 
Biničkoga u „Vrhbosni" (16. broj g. 1903.), već je bio 
preuzeo obranu nepozvani advokat „Vienac". Na upit 
„Vienčev" nastojim štedjeti Kumičića književnika, na 
koga se kao političara dosta navaljivalo, a znao sam 
ga kao čestita i vrijedna čovjeka i patriotu. 

To sam i Tebi govorio, te Ti zabranjivao izno¬ 
siti sličnosti naših djela. To sam rekao i profesoru 
književniku V. N., kad mi je spočitnuo, da sam uzma- 
kao u onom pismu na „Vienac". U odgovoru sam 
„Viencu" bio obziran ili rezerviran, kako se hoće. Ja 
sam onaj poziv na me držao izazivom za Kumičića. 
Hoće, mišljah, da ga u nepriliku metnu, ili ga radi 
reklame uzimlju pod svoje okrilje. Stoga sam nepo¬ 
zvanu i lukavu advokatu morao onako oprezno odgo¬ 
voriti, jer mi je bilo više nego „Viencu" stalo do Ku¬ 
mičića, poslije prve navale ljubomora, autorskoga. Ali 
zato ipak i ne tjeram onim pismom u laž dr. Binič¬ 
koga, kako je „Vienac" sofistički prikazao, niti branim 
Kumičića, kako površni slagatelj „obrane" veli. Ono 
pismo dokazuje samo moju rezervu, ne ću da se upu¬ 
štam u polemiku bez poziva od kompetentna faktora 
K- Dapače ga, kako rekoh, donekle štedim, što osta¬ 
vljam na cjedilu dra. B., jer je proti mojoj zabrani 
išao pisati ono, a donekle ga tek kod površnih ljudi 
izbavljam onom rečenicom, da K. nije bio onaj od¬ 
bornik, koji je uzeo k sebi moj rukopis. Kod one 
druge pak rečenice: ,,i davao rukopis čitati drugima" 


ja nisam pod „drugima" prikriveno mislio na K., jer 
se znalo, da je bio u odboru, te prema tomu držah, 
da je on već prije čitao rukopis. 

Ali sam ujedno morao sebi ostaviti vrata, slobo¬ 
dne ruke. Nisam smio sebi usta zavezati, kad očekivah 
navalu od Kumičića na Biničkoga i na se. 

Moje dakle pismo nije ni bedem obrane za Ku¬ 
mičića, kako hoće „Vienac" i najnoviji bj-anič, nit je 
izvor „kleveta", kako kasnije veli isti apologeta bez 
obzira na logiku. Ali kad je moje pismo bilo tako 
labavo, zašto me pokojnik nije pozvao u to ime? Valj¬ 
da je i sam bio toliko pronicav, koliko je sada njegov 
posmrtni branitelj. 

4. Poslije onoga slavnog odgovora „Vienčeva" 
na moje pismo opet se javio dr. B. u „Vrhbosni" br. 
19. 1903. polemizujuć s „Viencem" o tom i tvrdeć, da 
će odgovoriti samo na poziv pisca, a ne „Vienca". 
Ali Kumičić još ni tada nije navalio radi plagijata, 
on, koji je znao stante pede planuti i kao lav spremno 
udariti na protivnika i radi manjih uvreda; nego se 
naprosto zadovoljio obranom (po njegovu sudu) ,,sla- 
vosrba" kod „Vienca". 

5. Iza toga je bila skupština „čiste stranke pra- 
pa“ u Zagrebu. S ovdašnjim se prvakom te stranke 
gospodinom J. G. razgovarao Kumičić i o toj aferi, te 
poručio, da će žestoko navaliti doskora na dra. B. radi 
podmetanja plagijata. To mi je priopćio prijatelj i ko¬ 
lega M. K-, komu odvratih po prilici ovo: „Spreman 
sam na svaku navalu. Ali vjeruj, navale biti ne će. 
Žacat će se . . .“ Eno svjedoka M. K. I tako se zbilo. 

Po tom je Kumičić otišao u Dalmaciju na opo¬ 
ravak. Vratio se nakon nekoliko mjeseci (ili tjedana, 
ne znam pravo) kući u Zagreb. Pisao megju tim izbor¬ 
nicima svojim i jednu poruku. Iza toga smotala ga 
nemoćna još jače nemila bolest i srušila u grob. 

III. 

Meni bi bilo drago, da me je Kumičić pozvao 
pismeno ili mi poručio, neka mu saopćim bilo privat¬ 
no, bilo javno svoje sumnje. To je mogao. Mogao 
je malu vješticu uvrstiti u „Hrvatsko pravo", makar i 
žestoku: »Držim dra. B. i eventualno njegova nadahnute- 
Ija za klevetnike, dok ne dokažu svoje sumnje u po¬ 
gledu plagijata moje „Kraljice Lepe“.« 

Ja bih se bio tada morao odazvati, te navesti, što 
sada navedoh prisiljen izazivom postumnog apologe¬ 
te, upitnicima udove i ponukan Tobom. 

Kumičić bi bio pobijao, a ja ili nadalje nadbijao, 
ili, otriježnjen od prvoga ljubomora literarnog, odustao 
od polemike daljne, te priznao pogrješku i prenaglje- 
nost. Ovako sam zabranjivao i dru. B. iznositi sličnosti, 
da ne bude jedna kost više bačena za oglabanje po¬ 
kojnikovim za života neprijateljima. 

Držao sam naime, da je pokojnik možda nekad 
pročitao moju stvar ili u razgovoru štošta čuo od Fol- 
negovića, pak zaboravio na to. Otuda i njegova izjava, 
da nije imao moga rukopisa u rukama. A kad je sam 
tu dobu počeo obragjivati, valjda mu je štogod i ne¬ 
hotice od moga palo na um, te ga potaklo i dalje, 
pak se sve to splelo s njegovim mislima po psihičnim 
zakonima mišljenja. 

IV. 

Ali da nitko ne misli, da me se dobroćudna 
može žedna preko vode prevesti, pokazat ću takogjer 
nedostatke i u obrani ggje. Kumičićke. 

Ja bih n. p. mogao biti po onome, što izložih, 
sasvim bezobziran, te reći prvo, da za mene n-isu rije¬ 
či njezina muža Sv. pismo, da im moram bezuvjetno 
vjerovati, nepotkrijepljenima po svjedočanstvu, osobito 
kad govore proti njima bar vjerojatni razlozi. A i bez 
toga svak lasno pogriješi, zaboravi i t. d., slabi smo 
smrtnici. Pak ni gospogjino svjedočanstvo kano rod- 
binsko ne bi ni na sudu toliko vrijedilo. 

Drugo: gospogja K. navodi u svom pismu na 
mene ove riječi: »Ja Vam jamčim svojom čašću, da je 
(naime pokojnik) tek iz Vaše štampane „Trilogije" 
saznao, da se opisivanjem one epohe još netko osim 
njega bavio.« U pobijanju pak moje sumnje i navoda 
mojih, da je pokojnik naime morao ili bi bio morao 
kano odbornik „Matičin" moj rukopis čitati, kaže go¬ 
spogja K. u „Hrv. Pravu" ovo.: »Znala sam, da moj 
Jenio ni kao odbornik „Matice" nije nikada imao ru¬ 
kopis „Petra Svačića" u ruci.« 

Te se dvije tvrdnje dosta razlikuju, bitno u ovom 
slučaju razlikuju. Jedno je: u opće ništa ne znati, da 
se tko bavi istom epohom; a drugo je: ne imati ni¬ 
kad u ruci rukopis, koji se bavi istom epohom. Prvu 
je tvrdnju valjda gospogja napisala, dok još nije po¬ 
gledala u „Matičin" zapisnik o tom, a drugu iza 
toga modificiravši onu prvu, jer joj se tada činila 
presmiona. 

Nu čime je dokazala ggja. K. i ovu drugu, da 
naime Kumičić nije imao nikad u rukama moj ruko¬ 
pis? Čime je uništila u mom srcu svaku sumnju o 
tom? Time, što je išla pogledati zapisnike „Matičinih" 
sjednica, a u zapisniku od 19. listopada 1892. godine 
stoji, da su na „Maticu" stigla dva rukopisa: „Petar 
Svačić" i „Pod Nehajem", koji bijahu predani gg. Ba- 
daliću i Šrepelu na ocjenu. 

Što je tim dobila ggja. Kumičićka? Je li sasvim 
obranila svoga muža? Zna li ona posve sigurno i tač- 
no, kako su sjednice tekle ? Ja bih rad vidjeti čitav 
tečaj sjednice. Ali se i po tom dade razabrati, da su 
rukopisi na sjednici predloženi, da su ih odbornici 
mogli vidjeti i ogledati, a na koncu ih sjednice uzeše 
kući k sebi rečena gg. B. i Š. U budućoj su se sje¬ 


dnici odborskoj morali ti rukopisi prosugjivati i pre¬ 
tresti ili su barem pomenuti ocjenitelji rekli naprosto: 
„Pod Nehajem" je vredniji od „Petra Svačića". Tako 
je bar ime rukopisa mogao svaki odbornik nazočan 
čuti i t. d. i t. d. 

Ne, milostiva gospogjo, ne da se to tako lako 
obraniti jednostavnim riječima bez tvrdih dokaza, dok 
proti tim riječima govore tolike vjerojatne indicije. Tu 
je vjerojatnost, da je Kumičić čitao ili vidio ili bar 
znao za rukopis, potkrijepljena s više momenata: 

1. što je odbornik bio one godine, kad je ruko¬ 
pis predan; 

2. tek su dva rukopisa bila, te ih nije bila muka 
pročitati ili za njihova imena saznati; 

3. tu su sličnosti naprijed navedene. 

4. U ono je doba 1892. pokojnik još intimno 
prijateljevao s pokojnim Folnegovićem, komu je i prvu 
dramu bio posvetio. Mogli su dakle o tome razgovarati, 
dapače, ako je već u ono doba pokojnik na tom gra¬ 
divu radio, kako tvrdi jedna vijest u „Hrv. Pravu" pri¬ 
godom izdanja „Kraljice Lepe", još je tada s većom 
izvjedljivošću mogao poći pogledati rukopis, koji radi o 
istoj dobi. 

5. Što se nije branio osobno proti navali dra. B., 
a onako je spremno odbio navalu njegovu radi objede 
s protukatoličke tendencije romana. 

6. Što je poručivao, da će udariti radi toga na 
dra. B., a nije nikad, premda je imao kad. 1 to nisu 
krive ili labave premise ni kule u zraku, već sve ili 
činjenice ili psihološki obrazložene vjerojatnosti. Svega 
toga nisam htio iznositi iz obzira spram pokojnika; 
ali kad me ljudi ne će da razumiju, morao sam zagri¬ 
sti i sam u tu meni gorku jabuku, gdje je vlastita o- 
brana skopčana s navalom na drugoga, i to još po¬ 
kojnika. 

I vjerujte, da ja uza sve to pisca „Kraljice Lepe" 
daleko blaže sudim, nego će ga mnogi i mnogi čita¬ 
telj ove afere suditi, te sam rad vjerovati Vašim rije¬ 
čima, milostiva gospogjo, samo da nije u sumnji 
moje auktorsko pravo i prvenstvo auktorstva. Meni je 
dosta, da sam ja zaštićen, da mi se ne može reći 
ono, što je već pokušao nespretni branitelj Vašega 
muža, koga se inače može braniti jednakošću gradiva 
i lica, sličnošću nazora i poimanja, zanimanja i ljubavi 
za stvar. Ta dogagja se i dogodilo se u raznim lite¬ 
raturama, da su dvojica na istu misao došla bez do¬ 
govora. 

Meni je takogjer drago sada, što je Kumičićevo 
djelo pridoneslo puno bugjenju narodne svijesti hrvat¬ 
ske i ponosa, što ga pohvališe novine za ono, što je 
samo njegovo i za ono, što nam je zajedničko. 

Nije mi stalo, vjerujte, do toga, da koga obijesno 
„smrvim", već nastojim, da nikomu hotice krivo ne 


Za istinu i za čast svećeničku. 

učinim, ali i pomno pazim, da ni meni to isto drugi 
ne uradi. Tko nije za se, nije ni za diugoga, učila 
me moja mati i ne znajući za onu: Amor incipit 
ab ego. Stoga sam u svoj toj aferi najviše gledao da 
obranim svoje pravo, a da navaljuljem tek u nuždi. 
Što je pak moja obrana bila ujedno i navala, to ja 
nisam kriv, već narav same stvari i zabadanja sa strane. 

Prema tomu i Ti, Frane, nisi smio navaljivati prvi, 
te romanu poricati potpuni originalitet, jer sve po- 
menute reminiscencije, da su i od Kumičića priznate, 
još nisu plagijat. 1 ) Ta koliki bi onda plagijator bio 
Vergilij spram Homera, Katul i Horacij spram Safe i 
Alkeja i t. d. Pak što je tako originalno poslije Biblije, 
iza Homera i Platona, a i ovi nisu sasvim sigurno 
posve originalni. 

Ali si parva cum magnis componere licet, kako 
bi mene za uho nategnuli Homer i Vergilij, Sofokle 
i Šekspir, Mažuranić i Šenoa, Marković i Tolstoj, 
francuski i talijanski i njemački i drugi pisci, što sam 
ih pročitao. Sve nas ispričava Emersonova ona riječ, 
da je isto zaslužan za čovječanstvo i onaj, koji na 
zgodnu mjestu ponovi lijepu misao, kano i njezin 
autor. Zar se ne sjećaš krasnoga starine fratra Vetra- 
nića i njegove „U obranu Marina Držića“ radi vike 
na plagijat njegova „Posvetilišta Abrahamova", po¬ 
činjen od Maroja, a Ti onake stvari, kad bi i priznate 
bile, da ideš oštro osugjivati? 

Ti sad izgladi tu aferu, koja se previše zaoštrila, 
a koju si Ti zapodio od prevelike ljubavi k meni, ali 
nešto iz ljubomora spram svoga nekad pobratima, 
koji Te, čini se, prestao poznavati u dušu bijuć Te 
neštedice toljagom „štreberstva" i (sačuvaj Bože!) 
„denuncijanstva", da i po meni vrcaju iskre, koje 
zlokobne hoće da i spale na svijet izašlu „Trilogiju", 
kad joj već zamet nesrećan bio. 2 ) 

Buduć da nisam štedio Tebe, meni sklona, kako 
bih njega, koji mi krivicu nanosi. 

Uz prijateljski pozdrav 

Tvoj 

U Senju koncem listopada 1904. 

P. Krstinić. 

29. „Hrv. pravo" (20. rujna 1904.) piše: „Još 
uviek čekamo — dokaze! Gdja. Kumičić zahtievat 
će ih, a ne dobije li ih, imat će čast dr. B. odgova- 

’) Ali ja nigdje ne rekoh, da je „Kraljica Lepa“ plagijat. 
Ako tko hoće na podlozi Tvojih, dragi Krsto, navedenih sličnosti 
„Kr. Lepu“ nazvati plagijatom, slobodno mu, ima zašto. Mene nije 
za to više briga, jer postigoh svoju. 

2 ) Vara se dobri naš Krsto, kad spominje neki „ljubomor“. 
Ja sam ustao proti tendenciji „Kraljice Lepe“ za katoličko načelo 
— iz načela. Prigovorio sam, da su neke ideje posudjene — opet 
iz načela, da se sačuva od liberalne klike katolički pisac. A tako 
ću raditi i odsele, pa makar se zapleo u još gore neprilike. Radit 
ću, jer sam katolik-pravaš, komu je načelo sve, a osobnosti ništa. 


rati sudu, da više ne bude imao obraza klevetati." 
Tražili su dokaze i — eto ih. Kako na prvi dio „obra¬ 
ne" dokazah (ili bolje navedoh priješnje neoborene 
dokaze), da je „Kraljica Lepa" djelo nekatoličko, ne¬ 
hrvatsko i nemoralno, jer mu je tendencija omraziti 
Rim, neupravice dakle prekinuti s njim sveze i tako 
osamiti, a dosljedno upropastiti hrvatski narod ; tako 
eto dokaza i za druge tvrdnje. Neka mi protivnici do¬ 
kažu, da nisam mogao na podlozi sličnosti, što ih je 
naveo Krstinić, uztvrditi, da su neke ideje pokradene, 
posudjene, da je jedan operušao djelo Krstinićevo; 
neka, rekoh, dokažu, pak'ću i opet kao pošten čo¬ 
vjek i katolički svećenik priznati: pogrieših. Dotle ja 
ostajem pri svojoj. Autor je „Kraljice Lepe" imao 
kad da me pozove na račun, i grozio se, kako čuh. 
Kad nije izvršio svoje grožnje, ja sam se još više u- 
čvrstio u svojoj sumnji; a sumnja se gotovo ižlegla 
u osvjedočenje, a toga mi ne će razagnati „Hrvatsko 
pravo" prostačkimi napadaji na me, kano katoličkog 
svećenika i odgojitelja katoličke mladeži, već dokazi. 
Sad ja čekam — dokaze, i to čvrste, logič¬ 
ke, a ne onako traljave, bombastičke i so¬ 
fi s ti č k e. Dokaze! 

30. „Hrv. pravo" već 1902. razbubnja, da sam 
ja ustao proti „Kraljici Lepoj" sbog štreberstva. 1 ) 1904. 
ponavlja tu podvalu glasilo starč. hrv. stranke prava 
bez ikakve grižnje savjesti, bez ikakva obzira, bez 
ikakva dokaza. Pošteni ljudi neka znadu ovu: pre- 
svietli me je moj Nadpastir zaredio u svećenika nakon 
3. godine bogoslovije i imenovao prefektom konvikta, 
a da ja nisam ni pisnuo. To znadu moji bivši gg. 
poglavari. Poslao me je proti mojoj volji na nauke u 
Inomost. Imenovao me je nakon svršenih nauka od¬ 
mah profesorom sv. bogoslovlja i duhovnikom sjeme- 
ništnim, a osim toga mi navalio i druge časti i službe. 
Najčastnija je dakako i najteža služba duhovnička. 
Ništa od toga nisam želio. Jedino sam molio Pre- 
svietloga svojega, da mi dade jednu malu župicu u 
Lici, u mojem milom zavičaju. Imam starce roditelje, 
samoćne i boležljive, s kojima mi je najteži razstanak 
poslije praznika. Njim bih rad zasladiti zadnje časove, 
zaklopiti oči. A rad bih opet živjeti s pukom i raditi 

■) I đenuncijanstvo mi podmeće „H. p.“ Neka pročita dobro 
svoj rječnik. Valjda će u njem biti razjašnjen i pojam denunci¬ 
janstva. Prigovara mi, da sam denuncirao prof. O. A komu? A 
kako? Ja samo upozorili dra. O. A popa Miru Babića? A gdje i 
kako? Poznato je štiocem „Vrhbosne", što pisah prijatelju Miri. 
Kad se on okosio na me u „Novom listu", ja mu odgovorih u 
„Hrvatstvu". Mi ostadosmo prijatelji i bez zaštite „H. p.“ i bez 
njegova posredovanja. Svećenici smo, pa se razumijemo. Čudno je 
samo, da se „H. p.“ sjetilo popa Mire, a to „za obseniti prostotu", 
kad je u jednu već sviet zaboravio, što je bilo, a ni „H. p.“ ne 
spominje, a u drugu se pop Mira odvratio od „N. lista" i pristao 
uz „Hrv. pravo" ! Iskrenih li svećeničkih prijatelja! 

za nj, koji mi je najviše na srcu. Moj mi Nadpastir 
odbi molbu. Vidjeh u njegovoj odluci volju Božju i 
smirih se. A ,,H. p.“ podmeće mi štreberstvo. Ne tra¬ 
žim od njega dokaza, jer ih i nema, već mu praštam. 1 ) 

*) Upozorujem samo pristaše „čiste" stranke prava, da pri¬ 
paze malko na pisanje svoga glasila. Upozorujem osobito sveće¬ 
nike, kojim svim pada mraz na obraz, kad „H. p." sramoti sveće¬ 
nika, ne razlikujuć osobu od staleža. Hoćemo li mi, svećenici kato¬ 
lički, mrtvo gledati, gdje nam plaćeni novinari ruše ugled staleža?! 
Rekoh . . . 


Praštam svim, koji su me nastojali ocrniti, i molim se 
za njih, jer hoću da budem sbilja katolički sve¬ 
ćenik i pravi sin hrvatskoga naroda, glasni¬ 
ka ljubavi. 

I završujem riečmi, što ih 1900. stavih u usta 
Grguru Ninskomu: 

„Dadilja nam bješe ljubav čista, 

Svietlit će nam vazda ljubav ista." 


Župnik Damjanić. 

Pripoviest iz hrvatskog svećeničkog života. Piše Eugenija Šah. 
(Svršetak.) 


^unčano je svjetlo sliedeće jutro iza kišne noći pa¬ 
dalo u širokih zlatnih snopovih na zemlju i drhtalo 
na zelenih valovih savskih, što ih cjelivao i grešpao 
topli lahorak. Zrakom se nosio dah ovlažene zemlje, 
a svuda se orio čirik vrebaca, zamnievala pjesma ze- 
bina, kosova i drozdova. Iz župničkog dvora izadje 
nekolicina seljaka. U očijuh im blistalo nešto radostno 
i zahvalno. 

„Pravo ima Bartolić,“ reče seljak Mato, „da je u 
našega župnika zlatno srce.“ 

„A da," primieti drugi, „evo prodao onu svoju 
muziku, da nam pomogne i da nas spase od gladi. “ 

„Bog mu platio!" izvine treći, i veselo krenuše 
seljaci svojim kućicam. 

Zamalo šetao je župnik. baščom i slušao pjeva¬ 
nje ptica. Na njegovu je licu sjalo nešto radostno i 
zlatno kao onaj sunčani trak, što mu je obsievao 
čelo. Sa jedne grane gledale su na nj sitne očice dvi¬ 
ju ptičica,, što su medju sobom nešto cvrkutale, a to 
je u ptičjem jeziku valjda glasilo: „Ljudi si traže sreću 
u koječem, a na ovom se čovjeku eto vidi, da 
je najveća sreća u onom, što je moralno najljepše i 
najviše." 

Osmi dan iza toga žarili su posljednji traci po- 
poldašnjeg sunca valove savske i drhtali na plavoj 
glavici petgodišnjeg dječarca, što se igrao samcat u 
čamcu, koji bijaše privezan uz obalu nedaleko od tvor¬ 
nice Stjepana Damjanića. Voda bijaše tiha, zelena i 
izmrežkana sitnimi talasići. Mališ stao obiestno malom 
ručicom hvatati talase, prskati njimi u vis i kupiti 
šačicom vodu pa ju izlievati u čamac. Sve bijaše pu¬ 
sto i mirno, kao uspavano. Dječarac se napokon umori, 
sjedne na dno čamca i nasloniv glavu na klupčicu 
zaspa. Obkoljavao ga blagi, tihi šum vode, neprestana 
ona pjesma, što ju talasi odmičuć se pjevaju s nepoko¬ 
lebljivom uztrajnošću. 

Najednoć se vedrim nebom počeše povlačiti obla¬ 
ci, iznajprije bjelkasti i prekinuti, pa sve tamniji i gu¬ 
šći. Bili to vjestnici oluje. 


Vjetar zadune, a dječarac je jednako spavao. Sil¬ 
nim zamahom zaleti se sada zračna struja u čunak 
i odkine ga od obale, o koju bijaše konopcem tek 
slabo pričvršćen, a hitar ga talas odrine i povuče da¬ 
leko na uzbibanu rieku. 

Sa tmurnoga neba spustila se kiša i zapljuskala 
na plavu, rudastu glavicu. Dječarac se probudi, razgle¬ 
da plahim, velikim pogledom, poskoči, a čamac se za¬ 
ljulja na visokom talasu. Mališ brižne u plač i vrisak, 
ali oko njega se tek dizali talasi sve više i više, 
a obala, na kojoj se počeše kupiti ljudi, sve većma 
odmicala. 

Netko bijaše s obale zamietio na rieci čunak sa 
dječarcem, sinčićem tvorničarovim, i unatoč oluji po¬ 
čeo sviet pritjecati k obali i gledati za čamcem, ali 
tko bi se usudio da zaplovi uzburkanom riekom? U 
to izleti iz tvornice čovjek, blied, satrven, otac mališev, 
Stjepan Damjanić. „Spasite mi diete!" vapijaše, ali 
sviet je tek žamorio, vikao, trčao okolo obale, dok se 
čunak sa dječarcem tamo daleko već dizao i pa¬ 
dao, ljuljajuć se uz val, niz val i samo što nije već 
potonuo. 

Sad se progura netko kroz svjetinu. Bijaše žup¬ 
nik. Sviet se razmakne pred njim, a Pavao, odriešiv 
sam velik, jak čamac, skoči unutra i vikne: „Tko će 
sa mnom?" 

Izmedju svjetine izvine se seljak — Mato i po¬ 
skoči za župnikom. Svim naporom svojega tiela uzeše 
veslati, da se dovinu čunka, u kojem je plakalo diete; 
ali odpor talasi bijaše silan, i težke, velike kapi znoja 
tekle su niz lice župnikovo, dok mu je vjetar šibao 
ledja, a kiša pljuštila po glavi. 

Na obali pak lomio je ruke očajni otac i šaptao 
goruću molitvu, kakovu još nikada nije šaptao: „Bo¬ 
že moj, Bože moj, spasi mi diete, i bit ću drugčiji 
čovjek." 

Čamac se župnikov napokon uz strahovit napor 
veslača prikuči i privine uz čunak sa djetetom, a žup¬ 
nik, nagnuv se gibko i vješto, dosegne diete i povu- 

če ga jakim i snažnim zamahom rake u svoj čamac. 
U taj tren odrinu visok talas maleni čunak, koji za¬ 
igra opet na valovih kao orahova ljuska. Župnik po¬ 
loži onesvieštenog dječarca na klupčicu i uze uz Matu 
opet snažno veslati kraju. 

Puk udari u klicaj, kad je stupio na obalu sa 
dječarcem na rukuh, a on pristupi bratu, položi mu 
diete u naručaj i rekavši mirno: „Spremi ga odmah u 
krevet, jer je prokisnuo," udalji se žurno. 

Dva sata prije toga odlučio je na biralištu žup- 
nikov glas proti Ruškociju, i tim je utonula i posljed¬ 
nja nada Stjepanova na lagodan način kakove pomo¬ 
ći. Brat mu je ostavio tek put poniženja, samozataje 
i promjene života, ali sada mu je taj u stvari pošte¬ 
nja i značaja neumolivi brat, spasao diete i zadužio ga 
vječnom harnošću. 

Dok se župnik borio sa savskimi valovi, da spa¬ 
se bratovo diete, dohrli u župnički dvor žena pisara 
Bartolića i sva zasopljena izpriča staroj Damjanićki u 
kuhinji, da je bila premetačina u njihovu stanu, da pogla¬ 
varstvo nešto traži, nekakve spise, oglase, šta li. Pa da su 
ih našli u nekih seljaka, u trgovca, pekara i t. d. a 
da će pretražiti i župnički dvor. Časkom se žena za¬ 
držala još u razgovoru, i već se obistinilo, što je na¬ 
javila. Redarstveno osoblje pojavi se u župničkom dvoru, 
da obavi premetačinu. 

Muklim je brujem, psovkami, vapaji odjekivalo 
ove večeri mirno inače selo, jer se strjelomice pronio 
glas, da župnika i sve, u kojih su nadjeni oglasi, 
odvelo u zatvor. 

* 

Slavno dočekan od svojih župljana vratio se 
župnik Damjanić za kratko vrieme iz uze. Stjepan 
medju tim bio uredio svoje odnose i stisnuo se u 
malenu kućicu, gdje mu pak nagla smrt ugrabi ženu. 
To ga posve uosbilji, i on poče odlučno stupati no¬ 
vom životnom stazom kao nov čovjek. Privinuo se 
dušom i srcem uz brata i mater, ali je na svoju ne¬ 
opisivu žalost opažao, da Pavlov život gine od težke, 
neumolive bolesti. Uzalud je doktor Bogdanić upo¬ 
trebljavao sve svoje umjenje i izkustvo, snaga župni- 
nikova organizma bijaše nesmiljeno podkopana, njego¬ 
vi dani bijahu odbrojeni. 

Dubkom puna bijaše na Duhove župska pro¬ 
strana crkva. Župnik se Damjanić uzpeo na propo- 
viedaonicu sa smrtnim bljedilom i bolnim izrazom na 
izšušenom licu. Crkva je sjala u drhtavom zadahu 


svieća na žrtvenicih i u treptaju sunčanih zraka, što 
su ulazile na prozore i na raztvorena vrata. Na pro- 
poviedaonici, upiruć oči u veliko razpelo o suprot¬ 
nom zidu, stajao' je župnik i izgovarao jasnim laga¬ 
nim glasom rieči Spasiteljeve: Ako tko ljubi mene, 
držat će rieč moju.“ Govorio je, kako još nikada nije 
govorio, a sviet je slušao gotovo bez daha. Na licu 
se župnikovu vidio silan i svet zanos, što mu je tala¬ 
sao dušom, dok je govorio svomu milomu puku o 
Onom, koji se nije plašio ni trnove krune, ni nemilih 
bičeva, ni krvava križa, da nas privede k izvora, na 
kojem nam bezkrajna Ljubav daje bezkrajan život. 

„Jao zemlji— govorio je — gdje se vjeri i ljubavi 
brišu tragovi njihovih stopa! Osvježi, hrvatski narode, 
dušu svoju na vječitom izvoru stare vjere svojih djedo¬ 
va, jer samo u toj čvrstoj, nepokolebljivoj vjeri iz¬ 
vršit ćeš veliku zadaću svoju.“ Govorio je još dalje, 
pa kad je svršio, poklekne, utisne lice na sklopljene 
ruke i osta nepomičan, a sunčano svjetlo orubilo mu 
glavu zlatnim, plamenim viencem. 

Grobna tišina vladala je u crkvi nekoliko časaka 
iza njegova dovršena govora. Puk je pozirao na pro- 
poviedaonicu, izčekujuć, da župnik započne zaključnu 
molitvu, ali glava obasjana sunčanim viencem nije se 
maknula više, župnik Damjanić bijaše — mrtav. 

Za krasna lipanjskog dana postavilo kameni križ 
na župnikov grob. Na grobu je klečala i moleći plakala 
stara njegova mati, koja je sada živjela u Stjepanovu 
domu. Stjepan Damjanić stajao je odkrivene i sagnute 
glave uz grob sa sinčićem svojim. Stojeći u mramor¬ 
noj nepomičnosti gledao je na taj humak, a u modrih 
mu očijuh drhtale suze. Bilo mu, da se iz groba diže 
sjajna, velika sjena i gleda očima punim bezkrajne 
čežnje daleko daleko, kao da želi obuhvatiti cielu 
hrvatsku zemlju jednim jedinim pogledom, pogledom 
velike, bezkrajne ljubavi. A na Stjepanova usta vinu 
se šapat: „Da, jače nego mene, nego sebe i nego sve 
svoje ljubio si ono, što ti nije bilo ustima hrana, 
ni tielu zaklon, ni glavi sjajan vienac, ni prsima o- 
brambeni štit, nego samo srcu bezkrajna bol . . .“ 

Dječarac pogleda na otca i videći, da on nešto 
šapće, mislio je, da moli, i on stade pratiti okom pticu, 
što je lietala okolo križa i digla se u visinu pjevajuć 
veselo, slavodobitno. Tad se zagleda svojim jasnim 
djetinjim pogledom u lice, što je sa križa sjalo na 
suncu preobraženim sjajem, u božanstveno lice Golgot- 
skog Pobjednika . . . 

Vrhbosna — 1904 


8. prosinca 1854. 

J\Jajslavnija povlastica blažene Djevice, povlastica nje- veličajnoj bazilici, u tom ogromnom hramu neumrlog 
zine bezmadežne čistoće i bezgrješnog Začetka, jedinstva katoličkog, progovorila je sa gotovo nečuve- 
bila je uviek u Crkvi katoličkoj pobožno i obćenito noin do tada svečanošću Urbi et Orbi, glasom Pe- 
vjerovanje. Ili mi prolazili, od jednoga doba do dru- trovim, utvrdjujuć svoju braću i objavljujuć vjeru va- 
goga, liepu predaju prošastih viekova, listajuć knjige sionom svietu. 

Otaca, izpitujuć svete Učitelje, stare pisce crkvene, sve O najčišća Djevice! o najplemenitija i najbolja 

te ljude toli duboke u znanosti sv. Pisma i toli blize Majko! o Marijo! tako je dakle učinjeno! sva djeca 
častnoj predaji apostola; ili mi samo konstatovali ob- Božja, što su i djeca Tvoja, tiskaju se k podnožju 
cemto vjerovanje Crkve u ovu činjenicu nepobitnu, či- Tvojih žrtvenika: ona Te okružuju sa svih strana, ona 
njenicu javnu, dokazanu, sjajnu, koja suponuje samoj Te nazivaju hiljadu puta blaženom u Tvom bez- 
sebi i sadrži u sebi svu drevnu predaju, kojoj je ona grješnom Začetku! O preblaga Djevice, oprosti našoj 
veličajna kruna: mi možemo izjaviti sa svom sigurno- slaboj i prostodušnoj ljubavi ove hvale, što ti ih izričemo 
šću: vasioni katolički sviet vjerovao je sa svim srcem toli nesavršenim sborom! Ne prezri tih smjernih pje- 
i izpoviedao je u sav glas vječitu nevinost Marijinu, sama radostnica, što se dižu k Tebi iz ove doline suza! 


Ali od ovoga velikog dana, kojega uspomena ne će 
nikada izginuti u povjesti, imamo utjehu vidjeti i spoznati 
.sa svom Crkvom u bezgrješnom Začetku Marije, naše 
Majke, jednu istinu vjere. Predaja viekova govorila je, 
bogoslovija prihvatila je svjedočanstvo viekova, i iz- 
noseć ga na svjetlo Božje učinila je od njega spomenik 
slave blaženoj Djevici. Svi biskupi svieta upitani od¬ 
govorili su jednodušno, a vrhovna vlast papinska u 


Ah! ni u naših najsvetijih radostih ne bismo 
mogli zaboraviti naše velike bolove i težke nevolje. 
Ali u Tebi nalazimo im uztuk. I svi u jedan isti glas, 
u čuvstvu, što nas goni, upravljamo Ti s pouzdanjem 
onu toli čistu i toli žarku molitvu, što je molitva grješ- 
nika, a što je i molitva pravednika i molitva čitave Cr¬ 
kve za života zemaljskog: Salve Regina! 

Mgr. Dupanloup. 


__ v’/ 

»•is 


Veleč. dušobrižnikom vrhbosanskim. 

Dispenze od nemrsa i posta u g. 1905. 


Ovlašten od svete Stolice odlukom od 21. studenog 1902., 
koja vlast dana mi je na sedam godina, odredjujem za nemrs i 
post u vrhbosanskoj nadbiskupiji kroz čitavu godinu 1905. ovo: 

1. Daje se dispenza od nemrsa a) na Bogojavljenje, koje 
ove godine pada u petak; b) na Bezgrješni Začetak B. D. M., 
koji o. g. takodjer pada u petak. 

2. Daje se dispenza od nemrsa u subotu kroz ciclu godinu 
1905. izuzev subote, u koje pada post zapovjedni. 

3. Zapovjedni postovi uoči apostola, što su se do sad prenosili 
uviek u predjašnju subotu prije praznika apostola, prenose se u g. 
1905. u adventske sriede i petke kao i u austro-ugarskoj monar¬ 
hiji; ostaje ipak netaknut post uoči svetih apostola Petra i Pavla 
(„servato tamen jejunio in vigilia SS. Apostolorum Pctri et Pauli"). 


Dispenza za korizmeni post objavit će se po običaju u svoje 
vrieme u „Vrhbosni". 

Dajući sveta Stolica ove dispenze iziskuje izriekom, da se 
u naknadu čine druga dobra djela, naročito milostinja, koju valja 
dati uprav siromahom, kako se to iztiče u povlasticah danih od 
sv. Otca. Osim toga od potrebe je svaki dan, kada se tko ma 
kojom povlasticom posluži, izmoliti tri Otčenaša, tri Zdravomarije, 
jedno Vjerovanje i jedno Slava Otcu. 

Velečastni dušobrižnici neka izvole po običaju puku u crkvi 
ovo priobćiti i protumačiti. 

Sarajevo, 17. prosinca 1904. 

+ Josip, nadbiskup. 


Dopisi. 


U Senju 9. prosinca 1904. 

Proslava Neoskvrnjene. — Utemeljenje Marijine kongregacije 
za gospojice. — Daljni rad katolički. 

1. Ne sjećam se, da sam u našoj dragoj „Vrh- 
bosni“ čitao išto o prilikah i o životu katoličkoga hrvat¬ 
skog naroda ovdje u senjskoj okolici. A ima toga, što 
bi se moglo iztaći i preporučiti i prekoriti; ima mnogo. 
Možda se desi sgoda, da onako po tenanu kadgod 
sve razpredem; a za sada samo nešto. 

Već je poznato, šta se sve uradilo u novije doba 
amo po Primorju proti hrvatskomu narodu. Poznato 


je, da je plaćenik Ungarokroate (koga desni mu prija¬ 
telj i brat Antonije iz Splita potvori sa framasonstva) 
razorno uzeo djelovati i rušiti katoličku i hrvatsku 
sviest. Kotari, nekad čisto pravaški, danas su bezglav¬ 
im mješavina. Narod, nekad pobožan i dobar, danas 
je mlak. Poslanik iz carstva duhova razpleo mreže u 
Crikvenici, gdje mu jadnu loša bješe sreća. Ipak se 
njegova „izvorna nauka“ (?!) razširila i doprla i u Senj. 
A i gospar Frano našao je dolična agenta u Senju. 
Pa uza sve to u Senju što je bolje i poštenije, sve je 
odano sv. vjeri katoličkoj, sve diše duhom pravaškim. 


Dopisi. 

Da je Senj pravaški (— činovničtvo ne smije biti —) 
pokazuje uviek; da je katolički, pokazao je osobito 
ovih dana. Po volji našega presvietlog Nadpastira ob- 
državala se trodnevnica na čast Neoskvrnjenoj. Dr. 
Lončarić, sjemeništni profesor, zagrijavaše muževnom 
rieči sva tri dana mnogobrojne slušatelje ljubavlju 
prema Neoskvrnjenoj Majci. Dokazao je istinitost rieči 
Marijinih: „Se bo ot ninje blažat me vsi narodi“ 
(,,Veličit“). Dokazao je, da Mariju možemo i moramo 
štovati, jer je Majka. Isusu, Bogu i čovjeku; jer je 
Majka naša. I rieč mu ne ostade bez ploda. Stotine 
pohrliše na sv. izpovied. Žaliti je samo, što su veći¬ 
nom bile ženske. Žaliti je, što se naši inače pošteni 
i vriedni ljudi ne ugledaju u profesora Krstu Pavletića, 
kojemu nitko ne može poreči temeljite izobraženosti, 
a koji je bez straha odbacio ljudski obzir i obavio 
sv. izpovied. 

Divna bješe zornica u crkvi sv. Franje, gdje se 
sviet stisnuo ko gužva. I kad su se stotine okriepile 
Božjim tielom, zamnjela je pjesma iz mladenačkih 
grla: „Zdravo, Djevo, svih milosti puna!“ —a zaorila 
je starinska crkva: „Rajska Djevo, kraljice Hrvata 
Naša Majko, naša zoro zlata!“ 

Presvietli Nadpastir, premda još dosta slab, slu¬ 
žio je sam svečanu sv. misu. Dr. Smokvina, sjem. 
profesor, dokaza u propoviedi istinitost katoličkog 
dogmata bezgrješnog Začetka i korist, što ju možemo 
i moramo crpsti osobito mi Hrvati, koje od neko doba 
nastoje neki ter neki zavesti, pišuć „za budale". 

Poslie mise posvetio je presvietli gospodin biskup 
sebe i svoje mile biskupije i svu dragu domovinu 
Hrvatsku neoskvrnjenoj Kraljici svieta. Na svečanoj 
misi bješe osim službenih osoba sila drugoga svieta, 
koga nije dovukla etiketa, već ljubav prema BI. Dj. 
Mariji. — No vrhunac svečanosti i zanosa, kakova još 
nije Senj doživio, bijaše poslie podne. 

2. Boravak veleč. O. Celinšćaka ovdje, kad je 
obavljao duhovne vježbe sa bogoslovci, urodi i drugim 
blagoslovnim plodom. Vriedna gjica. Julka Giačić, 
koja je već prije bila počela skupljati kandidatice za 
kongregaciju, radila je poslie još revnije. I naskoro 
je sabrala liepu četicu mladih oduševljenih Hrvatica. 
Desilo se „dobrih prijatelja", koji su rovali i 
kopali, da unište podhvat u klici. Rogoborili su proti 
„popovskoj izmišljotini"; sjećali se, da nismo u X. 
već u XX. vieku; nagovarali i gjicu Giačićevu, da 
radije stupi medju sokolašice, i roditelje, da ju od¬ 
vrate od njezina nauma.') Ali zaman. Dobrim prijate- 

•i) Riečko „smetlište" donosi u br. od 8. prosinca članak iz 
Senja, u kojem po starom običaju podmeće, sumnjiči, izvraća, iz- 
rugava se. Neka, neka! Znamo, da ga boli pozdrav „Hvaljen 
Isus!" — ali što ćemo? Isus je pobiedio vrata paklena, pobiedit 
će i paklene sluge—framasone. Isus je oslobodio Hrvatsku, pak će 
ga Hrvati i Hrvatice slaviti, kad već sviet zaboravi na sve te 
hrvatske grobare . . . 


ljem odgovoriše roditelji: „Tko ne štuje Boga i BI. 
Dj. Marije, nije čovjek," a pokretačica uztraja. Presvietli 
biskup potvrdi pravila, veleč. O. Celinšćak izhodi agre- 
gaciju rimskoj kongregaciji, veleč. g. Ivica Starčević 
pripravi svoju četu. I prodje podne. Stisla se oluja, 
zadala krupa. Ali se nebo provedrilo, a sviet navrvio 
u crkvu. Svak se bojao, da ne će za nj biti mjesta. 

I evo: sa svečanom asistencijom podje presvietli g. 
Vučić, apostolski protonotar, pred oltar, da kao zamjenik 
biskupov otvori kongregaciju. Crkva zaorila: „Marijo, 
Hrvati te zovu," oduševljenje počelo rasti. Biskupski 
tajnik g. Ivica Starčević progovori prigodno slovo. 
Plamenom rieči, koja može poteći samo iz srca, što 
sbilja ljubi Majku Mariju, potrese crkvu, pokazujuć 
svrhu i korist kongregacije. Sa svih se strana čuše uzdasi 
i jecaj. A kad završi sa željom, da mlada kongregacija 
(kojoj je on upravitelj) doprinese svoju . za preporod 
hrvatskog naroda, da Marija bude kraljica Hrvata, 
zaori ciela crkva potresno i zanosno: „Rajska Djevo, 
kraljice Hrvata. . . Odanih Ti srca primi dar!" Kom 
greganistice u bjelini s hrvatskom trobojnicom preko 
ramena pristupiše k oltaru. Složno izrekoše Vjerovanje 
apostolsko i prisegoše na sv. evangjelje, da će mu 
ostati vjerne, složno se i oduševljeno posvetiše ne¬ 
beskoj Majci. Presvietli g. Vučić prosbori na koncu 
krasno slovo, sjećajuć djecu Marijinu triju darova, što 
im ih daje Majka: bielog liljana, ruže i golubice. Daje 
im, da ostanu čiste i krjepostne, a da im u srcu vazda 
cvate ljubav. Kad su kongreganistice pošle izpred 
oltara, zaorile su sa cielom crkvom : „Marijina smo 
djeca mi". Van je opet bučila oluja. Netko je primie- 
tio, da se pakao srdi i buči; ali zaman. 

Dosele je bila ovdje kongregacija za gimnazijalce. 
Naskoro će osvanuti, ako Bog da, i treća kongre¬ 
gacija — za radnice, a možda i četvrta — za gospoje. 

Skoro će se osnovati i biskupijska podružnica 
„Vojske Srca Isusova". Osnovat će se družtvo sv. 
Vinka i djetićko družtvo. Senj će se preporoditi u Isusu 
po Mariji, postat će grad Marijin, a sva dieceza — 
kuća Srca Isusova. I to sve po volji i po želji pre- 
svietloga g. biskupa Maurovića, koga riečki framason 
kleveće, a komu „ali-katolik" dr. Vrbanić dieli lekciju 
u hrvatskoj sabornici. 

Dragoj našoj „Vrhbosni" od svih nas amo srdač¬ 
no pozdravlje i čestit Božić! Motrilac. 

Jelenje (Hrv. primorje), 13. prosinca 1904. 

Pučke misije. 

Veleučeni gospodine uredniče! Molim, da u „Vrh¬ 
bosnu" uvrstite ove retke: 

Držim, da bih se ogriješio o svoju dužnost, kad 
ne bih javio dogagjaj, koji je bez dvojbe na slavu Bož- 

ju, spasenje duša i utjehu veleč. gospodina župnika 
jelenskog. 

U Jelenju su naime bile od 28. studenoga do 5. 
prosinca o. g. pučke misije, koje su obavljali veleč. QO. 
Jerko Vlahović i Angjelko Orlandini — pravi apostoli 
sv. Ciril i Metod, kako ih nazvala jedna pučanka. 

Sav je jelenski puk ostavio svoj svakidašnji 
posao i jatomice hrlio u crkvu, da čuje te bijele domi¬ 
nikance. Oci su Božjom riječi tražili izgubljene sinove 
i nijesu ih malo našli; ta njihova je riječ gorjela kao 
glavnja — quasi facula ardebat, kako se kaže o sv. 
Jeronimu. Riječ je njihova bila svjetlo, koje je rasvije¬ 
tlilo razum, bila je mač, koji je probo srca izgubljenih 
sinova i prouzročio kajanje i plač nad žalosnim grješ¬ 
nim stanjem. Sjeme riječi Božje, štono ga 00. do¬ 
minikanci sijali u jelenskoj župi, palo je na plodno 
tlo, jer se je ispovjedilo 2259 duša. Ljudi megjusobno 
posvagjeni izmirili se; jedan drugoga molio za opro- 
štenje; jedan drugomu od srca opraštao — nestalo 
neprijateljstva, zavladala megjusobna kršćanska snošlji¬ 
vost i ljubav. Dao dobri Bog, da to sjeme riječi 
Božje urodi stostrukim plodom za vojujuću i slavnu 
Crkvu! 

Ali još jednu moram spomenuti. Oci su najavili 

za 4. prosinca procesiju, u kojoj će četiri mladića no¬ 
siti kip prečistoga Srca Marijina. Na tu procesiju po- 
hitjelo sve: djeca i starci, djevojke u bjelini i mladići, 
žene i muževi. Ah, kako ti je srcu ugagjalo, kad si opa¬ 
zio na svakom licu jasnu, nepomućenu pobožnost, koju 
je svatko stekao iskrenom ispovijedi i skrušenim po¬ 
kajanjem! Kako je bilo ugodno slušati one mile man¬ 
jinske pjesmice, štono ih od srca pjevali! Svatko je u 
srcu ćutio, što je ustima izgovarao. Procesija se povra¬ 
tila u crkvu. O. dominikanac popne se na podium i iza 
poduljega govora počeo se opraštati s jelenskim pu¬ 
kom, koji se je ražalostio radi odlaska 00. domini¬ 
kanaca iz njegove sredine. „Magnus autem fletus fac- 
tus est omnium . . . dolentes maxime in verbo, quod 
dixerat, quoniam amplius faciem eius (t. j. eorum) non 
essent visuri.“ (Act. ap.) 

Na koncu oprosnoga govora, kojim je bilo potre¬ 
seno svačije srce, dao je Otac dominikanac puku apo¬ 
stolski blagoslov. 

Oci dominikanci, sav vam jelenski puk sa gosp. 
župnikom i sa mnom dovikuje: Vratite se, vratite se, 
da vas vidimo — Revertimini, revertimini, ut intue- 
amur vos. 

Lovro Tomasić, kapelan. 


V J E S 

NASA DOMOVINA. 

Sarajevo: Presvietli gospodin Nadbiskup, pra¬ 
ćen od svojega tajnika Marka Tvrdkovića, bio je dne 
2. o. m. s poslom otišao preko Dubrovnika u Kotor 
k biskupu Uccelliniju. U Dubrovniku je prekonačio 
kod biskupa dr. Marčelića. Dne 4. namjestio je u lie- 
pom mjestancu Boke kotorske, u Perastu, „služavke 
Malog Isusa", kojim je matica ovdje u Sarajevu, ute¬ 
meljena od samog presvietloga gospodina Nadbiskupa. 
Na povratku našao se Nadbiskup dne 8. prosinca u 
Metkovićih, gdje je po želji tamošnjega revnog župni¬ 
ka fra Ante Gnječa obavio uz svečanu asistenciju sve slu¬ 
žbe toga jubilejskog dana u čast Neoskvrnjenoj; vodio 
gradom sjajnu procesiju, služio svečanu misu i pro- 
poviedao u slavu Gospi. Metkovićani su iz zahvalnosti 
priredili Nadbiskupu srdačne ovacije sa svojom grad¬ 
skom muzikom. Praćen od prijatelja hercegovačkog 
franjevca fra Blage Babića pošao je Nadbiskup iz Me¬ 
tkovića u Vrgorac, gdje takodjer po želji pučanstva 
kam namjestiti spomenute sestre. Iz Vrgorca zaputio 
je na Humac, gdje je bio najljepše dočekan u franje¬ 
vačkom manastiru, kojemu je gvardijanom vrli fra 
Božo Ostojić. I ovdje je Nadbiskup u nedjelju dne 
11. prosinca držao svečanu pučku misu i propovied. 
Dne 12. vratio se je u Sarajevo. 

» Proslava petdesetgodišnjice bezgrješnog 
Začetka u Sarajevu. Sve crkve i kapelice u Sarajevu 
spremale su se na ovu proslavu devetnicami, koje su 

bile jedne u jutro, druge pod večer. Uoči 8. prosinca 
bile su po svih crkvah i kapelicah izpoviedi i svečane 
večernjice. Na sam dan bila je u katedrali u 9 s. sve¬ 
čana konventualna. misa, pod kojom su bogoslovi pje¬ 
vali četveroglasnu misu. Svečanu pučku misu u 10 s. 
imao je preč. g. kanonik pl. Hadrović, pod kojom je 
on i propoviedao. Iza propoviedi obavio je svečano 
s narodom krstni zavjet. 

Osobito se ovaj dan izkazale naše sarajevske 
Marijine kongregacije, koje se bi rekao natjecale u 
slavljenju Neoskvrnjene. Prostor nam ne dopušta, da o 
svakoj potanje kazujemo. O gospojinskoj kongregaciji 
ovako nas izvještuje veleč. O. Hamerl, prezes te kon¬ 
gregacije: ,,U ovdašnjoj gospojinskoj kongregaciji sla¬ 
vio se 8. dan svakoga mjeseca počevši od travnja za- 
jedničkom sv. misom, kod koje se većina članova 
pričestila. Već proljetos zaključile su gospoje, da će 
mjesto prinosa za alem-krunu, kojom je sv. Otac dne 
8. prosinca^ okrunio kip bi. Gospe, one same na taj 
dan ovjenčati bi. Djevicu, ali viencem od 12 živih 
zviezda, zaodjevši naime 12 siromašne djece u čast 
bezgrješnoj Djevici. Što odlučile, to i učinile. Istina, 
kroz neko vrieme činilo se, da ne će biti moguće sa¬ 
staviti toliko novca, no bi. Gospa blagoslovila je očito 
ovo poduzeće. Sabralo se toliko, te se nije samo 12 dje¬ 
vojaka iz gradske škole od glave do pete moglo zao- 
djeti, već je još i preostalo novaca, te se je i neko¬ 
liko siromašnih djaka moglo poduprieti. A gospoje 
su same i krojile i šile ove haljine; osobito se izticale 

gospoja Hormann i gospoja Mihalić. Sirote djevojke 
zajedno sa gospojami pričestile su se na svetkovinu 
bezgrješnog Začetka, te su u samostanu sv. Augustina 
dobile i zajutrak.“ Bilo je to u istinu djelo pravog milo- 
srdja kršćanskog, za koje Majka Marija ne će ostati 
dužna. 

Djevojačke kongregacije u zavodu sv. Josipa kod 
„kćeri Božje ljubavi" i na višoj gradskoj školi oba¬ 
vile su na taj dan što su samo mogle svečanije i ob¬ 
novu posvete Mariji i primanje novih članova u kon¬ 
gregaciju. Kod milosrdnih sestara obavilo se to kao 
obično javno u vlastitoj crkvi na večer u 5 s. Veleč. 
O. Bock D. I. rekao je tom prilikom zanosnu propo¬ 
vied i obavio primanje novih članova u kongregaciju. 
Prije podne u 8 l / 2 s. bila je u istoj crkvi svečana o- 
patska misa, koju je uz svečanu asistenciju imao sa¬ 
rajevski vojnički župnik msgr. Grusz. Liepu prigodnu 
propovied rekao je iza evangjelja vojnički kapelan Mi- 
lan Crnek. 

U sjememštnoj crkvi sv. Ćirila i Metoda sakupile 
su se 8. prosinca u 5 s. na večer sve mužke u Sara¬ 
jevu Marijine kongregacije: bogoslovska, gimnazijska, 
preparandijska i tehnička. Crkva je bila dubkom puna. 
Propovied je ovdje izrekao u slavu Neoskvrnjenoj ka¬ 
nonik dr. Sarić. Na to je isti uz veliku asistenciju sve¬ 
ćenika i bogoslova obavio primanje novih članova u 
kongregaciju, a onda svečanu večernjicu, pod kojom 
je sva u crkvi mladež naizmjence pjevala litanije 
lauretanske. Ostalo pjevanje izvodili su preparandisti 
na koru. 

Tako su sarajevske Marijine kongregacije najsve¬ 
čanijim načinom ne samo proslavile zlatni jubilej Go¬ 
spin, već ujedno tim i pokazale, da mladež katoličku 
ne može ništa toliko oduševiti i ništa ju bolje ujedi¬ 
niti i organizovati, kao Marijina kongregacija. 

— Nove Marijine kongregacije. Dne 8. prosin¬ 
ca o. g. ustanovljena je u Zagrebu Marijina kongrega¬ 
cija za radnike. Prezes toj kongregaciji jest zaslužni 
O. Matija Kulunčić D. I. — Istoga dana utemeljena je 
u Senju Marijina kongregacija za gospojice. (V. na- 
pried dopis iz Senja.) Prezes novoj senjskoj kon¬ 
gregaciji jest revni biskupski tajnik Ivica Starčević. — 

I tako sad imamo 37 hrvatskih Marijinih kongregacija. 
Uz knjižice: „Kongreganist", Kongreganistica" i „Ma¬ 
rijina kongregacija" nije sad težko upoznati se sa Ma¬ 
rijinom kongregacijom, oduševit se za njih, pa ih ute¬ 
meljiti i s uspjehom ravnati. Jedno od najboljih sredstava 
za našu danas katoličku organizaciju jesu svakako 
Marijine kongregacije. Pa neka Bog blagoslovi svaki 
korak u tom nastojanju, da brzo uzbrojimo i stotinu 
hrvatskih Marijinih kongregacija. 

— Duhovne vježbe imale su sarajevske svjetovne 
učiteljice u zavodu sv. Josipa u Sarajevu od 3. o. m. 
u večer do 8. u jutro. Vježbami je ravnao veleč. O. 
Beller D. I. — Od 4. o. m. u večer do 8. u jutro 
imale su duhovne vježbe sarajevske učiteljske priprav- 
nice kod „kćeri Božje ljubavi". Ovimi je vježbami u- 
pravljao veleč. O. Hamerl D. I. 

R I M. 

8. prosinca u Rimu g. 1904. Kontrast je doista 
podpun. Ima tek koji mjesec dana, što se izpod pro¬ 


zora Vatikana sastaše framasoni iz čitavog svieta, da 
uvriede ne toliko osobu sv. Otca, koliko Onoga, čiji 
je on namjestnik na zemlji. Nadali se jadnici, da će 
se papinstvo skotrljati i skršiti pod valovljem njihovih 
blasfemija i zasliepiti zrakami njihova svjetla, što će 
ga oni razširiti. 

Ali je izbio najradikalniji metež. Pokazali se sje¬ 
dinjeni protiv Crkve, a razcjepkani u svemu ostalom. 
Anarhija, što je osnov slobodnoj misli i njezina logič¬ 
na aplikacija na družtvo, anarhija, ne samo anarhija 
intelektualna, nego i anarhija sistematička, anarhija po¬ 
litična i socijalna, podignuta na vladavinski sistem, 
prevlada. Odzvonilo kongresu slobodnih mislilaca, 
svjetlo, što je imalo zasjati, utrnu se, zavlada tmina i 
metež. Iz vjerske je mržnje i ovaj put proizašla soci¬ 
jalna destrukcija. Nikada nije izbio brži i podpuniji 
fiasko. 

Mi katolici imamo iz toga crpsti pouku: slobodna 
misao ili framasonstvo upriličilo je kampanju protiv 
Istine, ne protiv ovog ili onog dogmata, već protiv 
dogmata samog, proti svrhunaravnom. Odatle proizlazi, 
da slobodna misao pripoznaje slobodu svakomu mnie- 
nju, svim filosofskim ili socijalnim sistemom, socijali¬ 
zmu i anarhizmu, ali uzkraćuje slobodu katolicizmu, 
katolikom. Budite spiritisti ili materijalisti, deisti ili 
ateisti, panteisti ili individualisti, framasonstvo primit će 
vas veselo na materinsku. Ali za katolike nasilje, pre¬ 
ziranje, progonstvo! 

Katolici, budimo stalniji nego ikada u 
našem vjerovanju i bdijmo nad dogmatom! 

A evo dne osmog prosinca katolici se sakupiše 
u Rimu, u Sv. Petru, pred suverenom papom, da sla¬ 
ve svoju Majku, božanstvenu Djevicu, da veličaju nje¬ 
zinu povlasticu bezgrješnog Začetka. Samo ljubav 
k Mariji dovela ih u Rim, oduševljava ih, zanosi ih. Je¬ 
dan dogmat, dogmat o bezgrješnom Začetku, što je bio 
dugo u polumraku, izbio je na puno svjetlo istine 
vjerske, a proglašenje ovoga dogmata, njegova u neku 
ruku javna spoznaja, proslavljeno prije petdeset godina 
po neumrlom Piju IX., ne prestaje radovati Crkvu i 
zagrijavati duše. 

Framasoni ne razumiju u tom ništa, to je očevi¬ 
dno. Ovi sliepci ne mogu da shvate izpunjenje božan¬ 
skih proročanstva, što naviestiše, da će jednostavna 
žena smrviti bezbožtvo. Marija je za njih jednostavna 
žena, njezin bezgrješni Začetak proizvod religijoznog 
maštanja. Oni, zasliepljeni svojimi sektarskimi strastmi, 
ne vide zaštitu neoskvrnjene Djevice, kojom Ona za¬ 
štićuje Crkvu baš u vrieme radikalnih negacija i ma¬ 
terijalizma većma još praktičnog nego teoretičnog, te 
zabludnih erupcija svake ruke. 

Da nije Crkva od Boga, da joj njezin Utemeljitelj 
nije dao svoju Majku za svemožnu zaštitnicu, da je 
ona samo djelo ljudsko, čisto ljudskog ustrojstva, kako 
bi mogla odolievati, lišena svih gotovo sila čovječan- 
skih? Katolici shvataju svrhunaravno i ona neizmjerna 
dobročinstva bezgrješnog Začetka. Oni shvataju, zašto 
učinilo ovu istinu sjajnom baš u čas, kad se razma¬ 
hala oluja. Katolički je sviet dobro učinio, što je okru¬ 
nio u Sv. Petru kip bezgrješne Djevice viencem od 
dvanaest briljantnih zviezda. 

Sam Pijo IX. kazuje, da ga je 8. prosinca 1854. 
u Sv. Petru u čas, kad je imao proglasiti, da je Dje- 

vica Marija bez grieha začeta, da ni sjenka grieha 
nikada nije bila na njoj, shvatila na časak neka klo¬ 
nulost, iza koje je uzsliedila snaga, što je nije pozna¬ 
vao. Njegov glas osilio u času proklamacije tako, da 
ga je čulo šestdeset hiljada vjernika sakupljenih u o- 
gromnom hramu, te je dopro u svaki kutić sgrade. 
Veliki papa, koga su imale ostaviti velevlasti, da ga 
izruče revoluciji, Pijo IX. primjećuje, da je u času, 
kad je objavio tu veliku viest, njegova duša bila opo- 
jena slašću, te je mislio, da uživa nebesku sreću. 

U katakombah nadjene su slike blažene Djevice 
naslikane na grobovih. Na tih slikah izraženo je isto 
vjerovanje, kakovo je bilo g. 1854., kakovo je i danas. 
Nije samo Krist, koji živi i vlada, nego po Njem živi. 
vlada, izlieva rieke dobročinstva Djevica Marija. 

Framasonstvo ima na svojem demonskom grbu 
naslikanu zmiju, što drži svoj rep u svojoj čeljusti i 
tvori okrug, okrug, slika opisana od Danta u njegovih 
opisih Pakla, slika neprestane obnove zabluda. 

To je glava zmije, koju bezgrješna Djevica gazi 
danomice i koju će podpuno smrviti u dan triumfa 
Crkve. 

Kontrast medju kongresom slobodne misli i sa¬ 
stanka katolika, što proslaviše u Rimu petdesetgodi- 
šnjicu proglašenja bezgrješnog Začetka, jest doista 
potresan. 

— 8. prosinca u Rimu g. 1854. Ovaj izvještaj po¬ 
slao je iz Rima listu „Gazette de Liege“ jedan 
mladi litiški (Liege Liittich) djak, kasnije dobro 
poznat pod imenom Mgr. Cartuyvels: 

„ . . . Već od osvitka dana napunjala je svje¬ 
tina ulice Rima i skretala k Sv. Petru. Liepo nebo 
Italije, još dan prije zastrto tamnimi oblaci, zasjalo u 
svem svojem sjaju. Bogate zavjese od crvenog, bielog 
i plavog damasta spuštale se sa prozora i sa balkona. 
Posvuda bile madone okićene cviećem i sjajnim dra- 
perijami. Od Angjelske tvrdjave, s koje se vijao veli¬ 
ki papinski barjak, pa do bazilike sv. Petra tvorili su 
redovi draguna sa pozlaćenimi šljemovi i golimi ma¬ 
čevi sjajnu ogradu. Niz gospodskih kočija tiskao, se 
neprestano u prostor kolonade Sv. Petra. 

Vidio si, gdje dolaze hrpimice kardinali, biskupi, 
dostojanstvenici dvora rimskog u svojih pozlaćenih ko- 
čijah. Ogromna bazilika sv. Petra zaodjela se za taj 
dan svojim najsvečanijim ruhom. Korovi odredjeni za 
biskupe bili izkićeni crvenim baršunom sa zlatnimi re- 
sicami. Pred konfesijom sv. Petra dizao se papinski 
priesto pod krovom od biele svile i posut sjajnimi 
zviezdami. Nalik se priesto dizao s lieve kora. Ali 
najljepši ures velike crkve bio je pobožni taj sviet, što 
je zapremio prostore i izčekivao sa svetom nestrplji- 
vošću svečani čas. Bronzeni kip poglavice apostolskog, 
zaogrnut papinskim plaštem i pokriven tijarom, kao da 
je sučestvovao u radosti svojega puka i predsjedao 
ceremoniji. 

Napokon kucnu čas. Sveti Otac sidje iz Vatikana 
okružen od Otaca koncila. Kako dubok dojam zahvati 
množinu, kad ponajprije iz daleka, a zatim sve bliže 
i konačno pod svodom crkve zamnješe litanije, i kad 
papa, pred kojim je išla njegova veličanstvena prat¬ 
nja, prestupi crkveni prag! Napried stupala švicarska 
straža pod svojim sjajnim oružjem; zatim dolazili po¬ 
častili komornici i apostolski protonotari u crvenom 


odielu; dalje sliedili u dva duga reda biskupi i sveti 
kolegij, svi pod srebrnimi mitrami; napokon papa o- 
kružen od častnika garde i ovjenčan tijarom. Kad svi 
biskupi posjedali, uzpe se sv. Otac na priesto^ i svi 
onda dolazili po redu, da mu izkažu dužnu počast. . 

Tad se papa, odjeven u svećeničko ruho, uputi 
k drugomu priestolu u dnu kora, gdje je imao da 
odsluži svetu misu. Svečani se čas približi. Iza evan- 
gjelja, odpjevana jezikom latinskim i grčkim, zatraži 
kardinal vikar u ime vasione Crkve dogmatsku odluku 
o bezgrješnom Začetku. Sveti Otac, pokleknuv na 
skaline priestola, zapjeva jakim glasom Veni Cre^ 
a tor, a sviet, što je napunjao crkvu, poprati ga sa 
zanosom. 

Bio je to uzvišen prizor u papinskoj bazilici. 

Sveti Otac na koljenih, zazivajuć u času, kad ima 
da izvrši najsvečaniji čin svojega života, Boga, čiji je 
namjestnik na zemlji; okolo njega knezovi Crkve, što 
se sastadoše sa svih strana svieta, da izkažu počast 
stolici sv. Petra i da proglase slavu Majke Božje, pri- 
gibljuć svoja častna čela; generali, poklisari, dostojan¬ 
stvenici svjetski svake ruke, da povise sjaj religijozne 
pompe, i bezbrojna množija, pozorna i sabrana, što 
je sa šestdeset hiljada glasova zazivala Duha svetoga, 
koji je govorio na usta Petrova. 

Pijo IX. započe veličanstvenim glasom čitati sve¬ 
čani dekret, kojim se proglašuje dogmat bezgrješnog 
Začetka Marijina, ali njegovo'ganuće bilo je tako veli¬ 
ko, da su mu suze često prekidale rieči i da si je 
pri koncu štiva sakrio lice u ruke, da otare suze ; Dok 
je govorio, navješćivalo je gruvanje topova sa Angjelske 
tvrdjave i zvuk hiljade zvonova vječnoga grada sla¬ 
vlje Marijino. 

Kako sjajan, kako duboko dirljiv prizor pružala 
je ova svečana misa, što ju v je služio papa okružen 
od više nego 250 biskupa! Što je čovjek gledao, što 
je osjećao u čas konsekracije, kad je papa ostavio 
priesto, da podje k žrtveniku, nije moguće da se opiše 
ljudskom rieči. Sviet kleči, vojnici prezentiraju oružje, 
biskupi i kardinali padaju na koljena, počastne^ straže 
spuštaju svoje sablje, i dok papa gologlav, sam uz- 
pravno stojeć u crkvi, uzdiže svojim drhtavim rukama 
presvetu Žrtvu, vlada u bazilici svečana tišina, i bi 
rekao da se sam Bog pojavljuje na mjestu papinu. 
Tad se diže od jedne zastrte kapele piev, što kao da 
je dolazio iz visine kupole, i koji svojom nebeskom 
sladkošću podsjeća na angjele, nevidljive svjedoke uz¬ 
višene Žrtve. Ali čemu opisivati ono, što rieč ne može 
da izkaže, čemu slabiti frazami tu veličajnost, ^koju 
je vidjeti samo na grobu apostola, i koju samo kršćan¬ 
sko srce može da shvati? 

Iza mise sveti Otac, triumfalno nošen na sediji 
i posred prelata i svetog Sbora, uputi se u kaptolsku 
kapelu, gdje je kip Djevičin, stavljen na jednu tribinu 
veoma podignutu i bogato okićen, izčekivao svečani 
poklon. Pijo IX. stavi mu na glavu sjajnu dijademu, i 
zamnješe veličanstveni zvuci pjesme zahvalnice T e 
Deum, što ju je pjevala čitava crkva, dok se sveti 
Otac vraćao u Vatikan. 

Takova je bila počast, što ju je čitava Crkva iz- 
kazala Kraljici neba. A da svečanost izpane što sjaj¬ 
nija, razvio je i sam „Rim svu svoju veličajnost. Bio 
je on doista na taj dan grad katolički, sveti grad par 

excellence. Poslie podne sidje dugačka procesija ra¬ 
znih franjevačkih redova iz manastira Ara-Coeli, sagra- 
djenog na ruševinah Kapitola, a noseći u triumfu kip 
Marijin pod krasnim nebom. Nebrojeno množtvo po¬ 
redalo se s obje strane pobožne povorke. Noć je već 
bila pala, kad je procesija stigla do na podnožje Ka¬ 
pitola. Ogromno stubište Ara-Coeli i okolne ruševine 
bile su pokrivene bezbrojnim pučanstvom. Sve ulice 
bile razsvietljene. Stari Kapitol sjao u svjetlu, a nada 
sve privlačio oči ognjeni križ, što je, plamteći sa visi¬ 
ne Kapitola, odsievao ljubkim odsjevom na plavom 
nebu Italije. Kakav prizori Kakove uspomene! Kraljica 
Djevica uzilazila triumfalno na Kapitol velikim stubi¬ 
štem Michel-Angela, a njezina pratnja bila je čista po¬ 
niznost, bili su ubogi redovnici svetoga Frane! Ovi 
siromasi bili su srca toga pobožnog puka; a to divno 
pjevanje bilo je blagosivanje, što se slalo Neoskvrnje¬ 
noj. Nikad nije Kapitol Cezara otvorio svoja vrata 
ljepšemu triumfu! Nikad se nije s većom radosti i sa 
više ljubavi pozdravilo triumfatora. 

Čitav je Rim sučestovao kod ove sjajne demon¬ 
stracije. Sgrade, palače, kuće, sve je bilo sjajno raz- 
svietljeno. Nije bilo podkrovnice, što ne bi bila izložila 
u počast Mariji barem jednu lampicu, i taj obol ubogih 
bio je možda njezinim očima dragocjeniji, i dirao je 
srce većma, nego sva sjajna razsvjeta palača. Kako 
razkošna svjetlost! Posvuda se velike fasade rimskih 
spomenika sjale ožarenimi nadpisi. Gesu, St. Louis, 
Kolegij rimski, Kapitol, a osobito Sv. Petar, Sv. Petar 
sa svojom ogromnom kupolom, pružali su gledaocem 
veličajan prizor! Velika bazilika sjala je kao jedna 
vatra usred noći, a od časa do časa mienjala bi ta 
vatra boju i sjaj. 1 Korso je bio sav obliven svjetlom. 

S jedne poviše tačke grada, n. p. sa Angjelske 
tvrdjave, bio je Rim čaroban. Bi rekao da je velik 
obris vječnoga grada ocrtan ognjenimi crtami. Madone 
su bile posvuda okićene cviećem i svjetlom, a čitave 
hrpe djece zaustavljale se pred njimi, pjevajuć pjesme 
Djevici . . .“ 

— Marijinski kongres u Rimu. — Breve Pija X. 

. Našemu častnom bratu kardinalu Vincenciju 
Vanutelliju i našim dragim sinovom kardinalom Mari¬ 
janu Rampolli del Tindaro, Dominiku Ferrati, Josipu 
Calasanciju Vivesu, predsjednikom odbora javnih sveča¬ 
nosti za petdesetgodišnjicu proglašenja doginata o bez- 
grješnom Začetku Marijinu. 

Pijo X., papa. 

Častnoj braći i dragim sinovom pozdrav i apo¬ 
stolski blagoslov. 

Da se sve obnovi u Kristu, mnogobrojne su odi¬ 
sta stvari, što ih želimo vidjeti sa svom marljivosti 
očuvane i unapriedjene medju kršćanskim pukom. A 
medju prvim i, kako to već drugom sgodom iz- 
javismo, m i s 1 im o, tre b a da bude pobožnosjt 
k uzvišenoj i vazda djevičanskoj Majci 
Božjoj Mariji. Ne uhvati li ova pobožnost 
čvrst korien u dušah, to ne će u njih uroditi 


kakav plod krjeposti i svetosti, što bi odgovarao tru¬ 
du radnika. 

Doista možemo ono, što se veli o božanskoj 
Mudrosti, koja nadahnjuje duhove ljudi, pravom pri- 
mieniti na štovanje blažene Djevice: „Svako dobro 
došlo mi je s njom.“ Ova Nas je misao nagonila i 
nagoni Nas, da odobravamo i promičemo svečanosti, 
što se razvijaju sa svom mogućom domišljatošću i 
sveobćim veseljem katolika za petdesetgodišnjicu pro¬ 
glašenja dogmata o bezgrješnom Začetku blažene Dje¬ 
vice Marije. 

Marijinski kongres, što se sastaje u Rimu, ima 
zadatak, da proširi što većma pobožnost prema Majci 
Božjoj. Ne ćemo da ovom prigodom propustimo po¬ 
hvaliti sve one, što su se toliko zauzimali za pripravu 
kongresa, i poučiti nazočne, da imaju poglavito na 
oku razpravljati i ustanoviti „praktično" sredstvo, kako 
da se posvuda promakne štovanje Marijino. 

Mi se u ostalom živo molimo uzvišenoj Majci 
Božjoj, da svojom zaštitom i svojom pomoću učini 
ovaj kongres plodnim. Iz sve duše Naše podjeljujemo 
apostolski blagoslov svim, koji će sudjelovati u kon¬ 
gresu. 

Dano u Rimu, kod Sv. Petra, 21. studenog 1904., 
druge godine Našega pontifikata. 

Pijo X., papa. 

Rim, 4. prosinca. 

Bezbrojno slušateljstvo prisustvovalo je glavnoj 
sjednici marijinskog kongresa, kojoj je predsjedao kar¬ 
dinal Vives. 

O. Lepicier, francezki redovnik, pokazao je latin- ■ 
sitim govorom, da je Marija suspasiteljica. 

Knez Ghika, predstavnik Rumunjske, govorio je 
francezki o odnosih Iztoka i bezgrješnog Začetka. Go¬ 
vornik je podsjetio dirljivo na mjesto, što ga Bez- 
grješna zaprema u liturgiji, umjetnostih i pobožnosti Iz¬ 
toka. To je nada za povraćaj iztočnih razkolnih naroda 
u krilo Crkve. 

O. Augustin Molini, franjevac, govorio je zani¬ 
mljivo o borbah, što su ih franjevci imali da izdrže u 
prilog dogmatu bezgrješnog'Začetka. Govornik je po¬ 
lučio velik uspjeh. 

O. Benno, kapucin bavarski, reče, da je pobožnost 
manjinska najviša nada družtva. 

Profesor Toniolo sretno je prispodobio dogmat 
o bezgrješnom Začetku i civilizaciju, što je proizišla 
iz revolucije. On pokazuje, kako revolucija neprestano 
glavinja medju abstraktnimi mnienji filosofa i nihili¬ 
stičkim pesimizmom. Posred svih tih kobnih moderni¬ 
stičkih zabluda posjeduje jedina Crkva pravu rješitbu 
sreće ljudske i istinite civilizacije, a tomu je bezgrješni 
Začetak centralni dogmat. 

Kanonik Leroy kazuje povjest i statistiku bratov¬ 
štine Naše Gospe od Pobjede. 

O. Vaughan, englezki Isusovac, govori o socijal¬ 
noj misiji Marije, druge Eve. 

Kardinal Vives daje izreći molitvu, da se raz- 
stavljena braća povrate u krilo Crkve. 

Br. 24. — Vrh bosu a 


1904. 


Uoči 1905. 

„Samo odvažno, gospodo! Bog vas zove, da gradite katedralu novih vremena. Mi smo u mučnoj peri¬ 
odi osnivanja i gradjenja nasipa. Treba lomiti stiene, treba na hrpe slagati kamenje, treba udarati temelje 
sgradi; Napried! Učinite dobro i tvrdo djelo! Možebit vi ne ćete vidjeti nikada svetišta, što ste ga započeli gra¬ 
diti. Ali drugi će iza vas doći, koji će vaše djelo dovršiti. Zidovi će se podignuti, stupovi će se vinuti u vis vitki i po¬ 
nositi, svodovi će medju se izpreplesti svoja dražestna rebarca, prozori će sjati kao u vatri, a pred oltarom, 
zablistalom od zlata i svjetla, puk će katolički pjevati himnu slobode i mira. Tada će se Crkva, uviek zahvalna, 
spomenuti radnika prvoga časa, ona će za njih ujediniti svoj blagoslov i svoju molitvu Višnjemu. To će biti 
za njih najbolja zahvala/ 1 

Tako je govorio veliki katolik grof Stolberg, našav se prije od prilike 50 godina — putujuć Belgi¬ 
jom — u jednom družtvu belgijskih katoličkih pisaca i novinara. A danas se već ponosito diže u Belgiji ta 
od grofa Stolberga prorokovana „katedrala novih vremena 11 . Katolička misao zavladala je Belgijom — a samo 
na najveću korist tamošnjem narodu. 

Uoči 1905. i mi opetujemo Stolbergovu rieč svim svojim prijateljem, zaštitnikom i vjernim predplat- 
nikom. „Courage, Messieurs ! Dieu vous appelle a batir le cathedrale des temps nouveaux . . .“ Poradimo i 
mi složno oko takove hrvatske katedrale, u kojoj će vladati deviza, izrečena od samoga Duha svetog: Quam 
bonum et quam jucundum fratres habitare in u n u m; u kojoj će se čuti pobjedonosna pjesma: 
Christus vincit, Christus regnat, Christus imperat; u kojoj ćemo izkazivati počast Namjest- 
niku Kristovu na zemlji: Nec fallere, nec fali i, os orbi sufficiens; u kojoj ćemo dobivati svaku 
snagu i podpomoć i za blagostojanje mile nam domovine. 

Kad već neprijatelj u sav glas i po Hrvatskoj viče „Dalje od Rima! 11 — kad se i u nas čuju po¬ 
klici kao ono pred Pilatom: Nolumus hunc (Christum) regnare super nos: prijatelji, a tad i mi 
osviestimo se, obratimo se, jest, obratimo se, jer je i to obraćenje: od pospanosti prieći na budnost. Svjetov¬ 
njak francezki katolik, čuveni urednik „Universa 11 , Louis Veuillot piše sam o sebi: „Je me suis converti 
a vingt-quatre ans en 1838. Depuis lors, je n’ai pas cesse de travailler de mon mieux pour 1’ honneur de la 
religion et pour la defense de 1’ Eglise. Je n’ai peut-etre pas laisse passer une semaine, je n’ai pas, certaine- 
rnent, laisse passer un mois sans ecrire quelque chose dans ce but, et je n’ai rien ecrit que dans ce but. 11 
(Ja sam se obratio u dvadeset četvrtoj godini g. 1838. Od tada niesam prestao raditi što sam mogao bolje 
za čast vjere i u obranu Crkve. Možebit niesam pustio ni da mi prodje efta dana, a sigurno niesam pustio 
da mi prodje mjesec, a da-šta ne napišem u tu svrhu, i ja sam samo u tu svrhu sve pisao. 11 Tako govori 
jedan ženijalni svjetovnjak katolik. O da uzgovorimo tako mi svećenici hrvatski! O da uzradimo svaki na 
svom mjestu što samo možemo bolje za čast vjere i u obranu Crkve! Katolička i hrvatska misao slavila bi on¬ 
da brzo žudjenu pobjedu. 

A „Vrhbosna 11 će uz Božju pomoć i u napredak poraditi samo u tu svrhu : „Pour 1’ honneur de la 
religion et pour la defense de 1’ Eglise 11 — za čast vjere i u obranu Crkve — uvjerena, da kad samo za to 
radi, radi najbolje i za svoju domovinu. Stajat će ona jednako na junačkom braniku, licem u lice neprijatelju; 
bit će jeka rieči Namjestnika Kristova; raznosit će nauke častnoga hrvatskog episkopata; branit će prava 
svećenička i čast svećeničku; pomagat će braći u njihovoj težkoj službi; naći će se u pomoći svakomu slabi¬ 
jemu protiv svakoga tiranina; slavit će progonjene za stvar Kristovu; pratit će pokret katolički po raznih krajevih 
svieta; ići će za Crkvom kao za majkom svojom na svemu njezinu putovanju, dielit će s njom i žalost i ra¬ 
dost : to je rad, to je smjer njezin. Neka joj Bog pomogne, neka joj i prijatelji njezini pomognu. 

U enciklici od 15. listopada 1890. piše Leon XIII. o dužnosti svakoga katolika naprema štampi: „Kako 
je glavno sredstvo u službi protivnika od njih uzdržavana štampa, to se nameće osbiljan zahtjev lju¬ 
de m katolikom, da zloj štampi nasuprot stave dobru: na obranu istine, na zaštitu vjere, na zastupanje 
katoličkih prava. Katolička štampa ima zadatak odkrivati zle namjere neprijatelja Crkve, podpomagati rad pa¬ 
stira kuće Božje, promicati katoličke interese. 11 Stoga je i dužnost katolika katoličku štampu snažno podu¬ 
pirati ; katolici moraju zloj štampi svaku podpomoć uzkratiti, a dobru, svaki po svojoj sili, požrtvovno poduprieti, 
da živi i napreduje. 

Ciena „Vrhbosni 11 sa prilozi sv. Pisma i filosofije na cielu godinu 10 K, djakom 5 K. Molimo pred- 
platu što prije. Zahvaljujemo na svakoj bratskoj podpomoći u staroj godini. Želimo sretnu i berićetnu novu godinu. 

U Sarajevu 18. prosinca 1904. Dr. Ivan Šarić, 

urednik „Vrhbosne”. 


Uredjuje dr. Ivan Šarić. 


Izdaje Kaptol vrhbosanski, 


Tiska „Bosanska Pošta” u Sarajevu. 

